
 LEGENTIBUS S. 


Cum commentarius in Danielem esset fere typis descriptus, nactus sum 
partem priorem commentarii in Danielem quam edidit J. Fabre d' Envieu : 
Le livre du prophéte Daniel traduit d'aprés le texte hébreu, araméen et 
grec... tome second : traduction et commentaire. Premiére partie : chap. 
l, I bis (i. e. vulg. 43), II, III, IV, V (i. e. vulg. 5), V bis (i. e. vulg. 14), Vl et 
VII. Paris 1890. Pariter eodem tempore in manus mihi incidit nova quae- 
dam versio variarum inscriptionum cuneiformium : Keilinschriftliche Bi- 
bliothek; Sammlung von assyrischen und babylonischen Texten in Um- 
schrift und Uebersetzung.... herausgegeben von Eberhard Schrader, Band 
III 2. Haelfte; Berlin 1890. Quae mihi adnotanda videbantur, ne quid me- 
rito desideraretur, pro temporis brevitate adscripsi ad calcem commentarii 
p. 338 apponens addenda. De primo tomo a Farre d'Envieu edito egi 
p. 64 et quae ibi de eius copia et eruditione dixi etiam de commentario 
merito laudantur. | 

In commentario Danielis tria praeprimis praestanda esse mihi erat per- 
suasum; scil. librum ad tempus machabaicum nullo pacto referri posse; 
quartum regnum de quo Daniel agat esse romanum et celeberrimum vati- 
cinium 9,24-27 ita esse explicandum, ut quae prophetae ante Danielem 
de Messia eiusque regno vaticinati sint accurate ob oculos habeantur; eo 
enim modo facile parari viam qua verus oraculi sensus deprehendatur. 


Scribebam in collegio Ditton. Hall, prope Widnes in Anglia, 
die 21 oct. 1890. 


|l. Kw. 


.COMMENTARIUS 


DANIELEM 


PROLEGOMENA 


I. — De Daniele eiusque munere. 


Daniel 5x*z1 (Dan. 1,6 ctc. et ita idem nomen scribitur 1 Chron. 
3,1. Esdr. 8,2. Neh. 10,7) et bxz1 (Ez. 15,15. 90; 28,3) explicatur vel 


iudex Dei i. e. qui Dei nomine ius dicit (Gesenzus, Thes. p. 336) vel 
Deus iudex est (Fitrst ; ita ut * sit compaginis) vel iudex meus est Deus 
vel vindex meus, defensor meus est Deus (cf. Vigourour , Manuel bibl. 
3 ed. II p. 605; Trochon, Cornely, Introd. II 2 p. 468; Keil, Mein- 
hold etc.). Quae ultima explicatio maxime probanda esse videtur; pri- 
ma enim adeo singularis est ut ex solo iudicio Susannae commode 
explicetur; sed nomen hoc ei inditum esse ab illo. eventu nullo modo 
constat; immo ex 1,6 sequi omnino videtur eum hoc nomine a puero 
esse vocatum ; adde eam explicationem veram esse debere quae aliis 
quoque eiusdeni nominis convenire possit. Demum haec interpretatio 
similis est aliis notionibus quibus nomina virorum designari solent : 
Isaias lahve est salus, Ezechiel Deus confortat etc. 

Haud raro existimatum est Danielem ex genere regio esse ortum ; ita - 
losephus (Antiq. 10,10. 1) £x o2 ZeOexiov yévov; eum fuisse scribit; ad 
regiam familiam eum accensent Sanctius , Cornelius a Lapide , Rohling, 
kaulen aliique ; unica ratio quae afferri potest colligitur ex Dan. 1,3. 6 : 
ad regium enim ministerium erudiendi sunt aliqui de filiis Israel ct de 
semine regio et tyrannorum 1. e. principum vel nobilium ; inter quos 
de filiis luda fuerunt Daniel et tres cius socii; ad quem locum Rohling 
monet Danielem primo loco nominari, proinde eum probabilissime ad 
semen regium pertinere. At rem esse incertam ipso loquendi modo 
suadetur, cum solum filiis Iuda accenseatur. Filii autem Iuda quia an- 
tea de filiis Israel i. e. de Iudaeis generatim dictum est — nam expe- 
ditio illa Nabuchodonosor regis contra regnum iudaicum urbemque 
lerusalem facta est — intelliguntur ii hoc loco qui de tribu Iuda origi- 
nem ducunt. Quare id unum certo efficitur Danielem ex nobiliore qua- 
dam familia ortum esse. Eius autem sociorumque pietate ostenditur 
illis tristibus temporibus, cum de singulis regibus dicatur : et fecit 
malum coram Domino (^ Reg. 23,32 de loachaz; 23,37 de loakim ; 

21,9 de loachin; 25,19 de Sedecia), tamen etiam inter principes non 
omnino eos defuisse qui vestigia pii regis Iosiae et eius exemplum pia 
recordatione imitarentur. Nam Danielem eiusque socios piorum paren- 
tum exstitisse pios filios merito supponimus. 

Anno tertio Ioakim regis Iuda Nabuchodonosor expeditionem susce- 
pit contra Nechao regem Aegypti (vide ad 1,1); anno quarto pugna ad 
Charcamis facta (Ier. 46,2) Ierusalem expugnavit et regem Ioakim sibi 
subiecit (& Reg. 24,1). Tamquam spolia abstulit partem vasorum do- 
mus Dei; captivos quoque ludaeos Babylonem deducendos amicis suis 
eum commendasse, cum ipse nuntio de patris morte audito celerrime 
Babylonem reverti cogeretur, Berossus narrat (cf. losephus, contra 
Ap. 1,19. 20. Autiq. 10,11. 1; Euscbius, Praep. ev. 9,11. 40). Iuve- 
nes autem nobiles ex familia regia et ex genere principum tamquam 
obsides esse Babylonem deductos probabile videtur. Quam benigne 
autem habiti sint, ex eo elucet quod eis rex de mensa sua cibos sta- 
tuebat et quod in aula regia ad ministerium regium eos educari et in 
scientia Chaldaeorum erudiri iubebat. Inde facile concludere licet 
ctiam alios captivos bene esse habitos; id quod ex eo quoque apparet 
quod loakim, vir Susannae, satis dives erat et Iudaei suis inoribus ac 
legibus per iudices de populo suo regebantur (Dan. 13,1 seq.); idem 
consequitur ex monitione Ieremiae : aedificate domos. plantate hor- 
tos etc. (29,5). Nam si Nabuchodonosor post rebellionem Ioakim regis 
eos adeo benigne habuit quos bello ad eam rebellionem regis foedi- 
fragi puniendam suscepto captivos fecerat, certo non crat deterior 
| Sors priorum quos ante rebellionem abduxerat. 

Daniel in aetate satis iuvenili Babylonem pervenit. Id colligitur quia 
lis accensetur qui in aula regia erant educandi; eos autem pueros 
fuisse circa 15 annos natos etiam propterea probabile videtur, quia in 
aula regum Persarum pueri annorum 14 erudiri solebant ut annos 
nati 17 regi assisterent et ministrarent. Vixit Daniel saltem usque ad 
annum tertium Cyri post expugnationem Babylonis i. e. usque ad an- 
num 335 a. Ch. ; annusenim ille quo Cyrus Babylonem occupavit i. e. 
538 vocatur in inscriptionibus cuneiformibus annus initii dominatio- 
nis Cyri regis Babylonis (sanat ris sarrüti Kuras sar Bàbilu) et annus 
demum subsequens vocatur annus primus Cvri regis Babylonis. Si 
igitur idem computandi modus apud Danielem servatur, Daniel anno 
535 a. Ch. praeclaram illam visionem habuit, de qua 10,1-12,13 agi- 
tur. Fluxit itaque annus septuagesimus ex quo Babylone commoraba- 
tur, ex quo tempore simul sequitur eum in aetate satis iuvenili esse 
Babylonem perductum. 

Verum in corpore iuvenili viguit animusmaturus ac strenuus. In aula 

regia statim insigne edidit pietatis ac religionis documentum; cibos 
lege mosaica prohibitos tangere noluit et ut omne legis violandae pe- 
riculum declinaret, legumina ad vescendum et aquam ad bibendum 
postulavit atque ad eandem religiosam observantiam etiam tres socios 
induxit. Danielem enim eo in consilio primas egisse partes elucet ex 
1,8 : proposuit autem Daniel in corde suo ne pollueretur de mensa re- 
gis ctc. Certe magnae laudi vertitur Ezechieli quod Domino dicere po- 
tuit : anima mea non est polluta et non est ingressa in os meum 
omnis caro immunda (Ez. 5,15); sed Ezechiel versabatur inter suos, 
quare facilius erat evitare comminationem illam ab Osee iam praedic- 
tam fore ut apud Assyrios pollutum comederent (Os. 9,3). At maiore 
laude digni sunt Daniel et tres eius socii qui non inter suos, sed inter 
aulae illecebras et luxuriem eam sibi imponebant abstinentiam et epu- 
lis deliciarum plenis contemptis victu communi ac modico vivere ma- 
lebant. Neque piis adolescentibus deerat liberalitas Dei. Ita enim iis 
benedixit, ut et corpore evaderent prae aliis saniores venustioresque 
omnesque aequales sapientia et scientia longe superarent. Cum enim 
post tempus constitutum coram rege specimen cognitionis et doctrinae 
iis esset edendum, rex invenit in eis decuplum super cunctos ariolos 
et magos qui erant in universo regno eius (1,20). 

Atque mox ostensum est Deum peculiari modo Danielem velle red- 
dere insignem. Cum enim rex Nabuchodonosor postularet a magis 
non solum somnii quod habuerit explicationem, verum ipsius somnii 
quale fuerit narrationem, magi omnes una voce et se impares esse ei 
negotio et solos deos id indicare posse professi sunt. Daniel autem pre- 
cibus cum sociis ad Deum fusis impetrat ut sibi somnium regis eiusque 
explicatio divinitus reveletur. Quare somnio enarrato et reliquos ma- 
gos vitae periculo eripit et sibi sociisque potestatem et dignitatem in 
regni administratione acquirit. Ita in aula apud regem honoratus 
etiam inter suos magnam sibi conciliat auctoritatem , dum prudentia 
sua et sagacitate falsam illam senum duorum contra Susannam accu- 
sationem detegit et convellit. Postmodum aliud regis somnium expli- 
cat quo regi portenditur fore ut insania zoanthropiea (boanthropia 
scil.) puniatur, nisi iustitia et misericordia castigationem divinam - 
averterit. De aliis quae Daniel egerit sub Nabuchodonosor rege nihil 
memoriae proditum est. Id unum refertur eum in dignitate illa et auc- 
torifate qua fruebatur in aula regia permansisse usque ad Cyri domi- 
nationem (1,291). Post Nabuchodonosor regnavit Evilmerodach, Amel 
Marduk 561-559 quem Iudaeis favisse ex gratia discimus et benevolentia 
qua loachin regem luda non solum e carcere eduxit verum etiam 
thronum eius posuit super thronum regum qui erant cum co in Ba- 

bylone eumque convivam mensae regiae adhibuit (& Reg. 25,97 seq. 
ler. 52,31-34). Evilmerodach coniuratione facta occiditur, si Berosso 
fides est adhibenda, quia Zvojoc xai zeckyGg regno praefuerit (apud 
Iosephum c. Ap. 1,20). Regnum suscepit qui auctor insidiarum et 
coniurationis teste eodem Berosso fuerat Neriglissor, Nirgal-sar-usur 
559-555 a. Ch. qui sororem Evilmerodach in matrimonium duxerat. 
Cum autem post annos quattuor obiret , filius eius Labosordachus, La- 
basi-Marduk , vai; ov Berosso teste eum subsequitur, verum solum per 
menses novem regnum tenuit. Coniuratione facta occisus est et unus 
ec coniuratis Nabonidus thronum occupavit 555-538 a. Ch. Huic erat 
filius, Baltassar, hebr. *xwv2, babylonice Bel-sar-usur (Bel regem 


protege) qui saepius in inscriptionibus nominatur et cui Nabonidus 
curam et administrationem exercitus simul cum regio apparatu doe- 
mandavit (cf. Brunengo, L'impero di Babilonia e di Ninive, Il. p. 379 
seq.; Vrzgourouz , La Bible etles découvertes modernes 3 ed. IV p. 463 
. seq. Cornely l. c. p. 11; Schrader, Keilinschriften u. A. T. 2 ed. p. 435; 
Tiele, Babylonisch-assyr. Geschichte p. 470. ^76). Ceterum vide quae 
ad 5,1 exposita sunt. Sub eo qui regiae potestatis particeps erat Ba- 
bylon a P'ersis est occupata. Atque ex inscriptionibus didicimus Gubaru 
(Gobryam) unum ex ducibus praecipuis Cyri die 16 mensis Tammuz 
Babvlonem esse ingressum et die 3 mensis Marcheschvan, igitur post 
3 menses, ipsum Cyrum in urbem intrasse et die 11 eiusdem mensis 
obiisse Nabonidum , cui per septem dies in fine eiusdem mensis paren- 
tatum sit. Quae fuerint partes Danielis ante occupationem Babylonis, 
cap. 5 refertur. Cum Baltassar filius Nabonidi apud exercitum potissi- 
mum commoratus sit, etiam explicatur, cur de Daniele ci parum no- 
tum fuerit. 


Strassmaier S. I. edidit ex tempore Nabuchodonosor regis inscriptiones 
460, quibus annus, mensis, dies accurate est adscriptus; exsistunt in eius 
libro inscriptiones i. e. contractus et documenta privata pro singulis an- 
nis, immo non raro pro singulis mensibus regni cius ab anno accessionis 
(dic 1& mensis quarti) usque ad annum regni eius 43 (dicm 27 monsis 
quarti); vide Inschriften von Nabuchodonosor, Kónig von Babylon, Leipzig 
1889, duo fasciculi. 

Idem in alio fasciculo (Die babylonischen Inschriften im Museum zu 
Liverpool nebst anderen aus der Zeit von Nebukadnezzar bis Darius — 
tiré du vol. II des travaux de la 6* session du Congrés international 
des Orientalistes à Leyde — Leyde, 1885) inscriptiones edidit ab anno 
accessionis Evilmerodach (die 21 mensis septimi) usque ad annum regni 
eius secundum (die 4 mensis quinti. Ex tempore Neriglissor in eodem 
fasciculo edidit inscriptiones quindecim ab anno accessionis (die 9 mensis 

12 intercalaris) usque ad eius annum tertium (die 5 mensis undecimi). 

Idem in quattuor fasciculis edidit : Inschriften von Nabonidus, Kónig 
von Babylon (335-538 a. Ch.), Leipzig 1887-1889; in quibus continentur 
1134 inscriptiones ab anno accessionis Nabonidi (die 18 mensis tertii) us- 
que ad annum regni eius decimum septimum, mensem nonum; ex qua 
ultima inscriptione elucet etiam post ingressum Cyri contractibus nomen 
Nabonidi esse impositum. 


Sub Dario Medo, de quo vide ad 5,31, Daniel insidiis invidorum 
petitus est, qui cum in nulla re alia invenirent quod accusarent regi 
persuaserunt, ut decretum faceret, ut quicumque intra 30 dies pre- 
ces funderet ad alium deum, nisi ad regem, in lacum leonum mitte- 
retur. Uti socii Danielis sub Nabuchodonosor eius auream statuam non 
adoraverunt et a Deo mire servati sunt, ita Daniel quoque usitata pie- 
tatis officia minime intermisit et ad regem delatus de crimine spreti 
decreti in lacum leonum coniicitur, sed incolumis servatur. Ea re com- 
motus rex Dei Iudaeorum maiestatem ac potentiam agnovit et ut olim 
Nabuchodonosor publico edicto nationibus annuntiavit. 


Tale edictum ferri quo rex prohibeat ne alius deus colatur, sed ipse 
rex solus, res est utique quam maxime absurda, sed eam incredibilem esse 
immerito ii iactant qui librum Danielis impugnant. Quod ut demonstretur 
apte monuit Delattre. Les deux derniers chapitres de Daniel (extrait des 
Etudes religieuses) Lyon, 1878, p. 97, narrationis illius memoriam esse ro- 
vocandam quam tradit Charlevoix, Histoire du Japon (Paris, 1736) III, 
p. 401 : « Nobunanga, empereur du Japon, se fit construire un temple ma- 
gnifique. Il ordonna qu'on y apportát toutes les plus belles idoles qu'on 
pourrait trouver dans le Japon et l'on placa, par son ordre, dans le lieu le 
plus apparent du temple, une pierre oü ses armes étaient gravées avec 
une quantité de devises. Il parut aprés cela un édit, qui suspendait tout 
culte religieux dans l'empire et ordonnait sous de trés graves peines à qui- 
conque de venir adorer le Xantai (c'était le nom de la pierre) et de lui de- 
mander tous ses besoins, avec promesse de les obtenir : on se moqua de 
$es promesses, mais on craignait ses menaccs. Le concours fut si extraor- 
dinaire, que dans la ville et toute la campagne on ne pouvait se tourner. 
Le fils ainé de Nobunanga fut son premier adorateur et tout l'empire suivit 
son exemple, si on en excepte les chrétiens, dont aucun ne parut à cette 
fóte », Et concludit Delattre : « Voilà un fait rapporté par les mission- 
naires qui en furent témoins, et qu'on ne peut raisonnablement nier. Pour- 
quoi donc l'édit de Darius le Méde, qui ressemble en tout point à celui de 
Nobunanga, serait-il une pure invention »? Alia quae de huius narrationis 
veritate dici possunt, vide infra in explicatione. 


Ex cap. 10 docemur Danielem anno tertio Cyri regis ultima sua 
visione et revelatione esse donatum et ex modo quo Theodotio histo- 

riam Bel et draconis introducit etiam discimus Danielem apud Cyrum 
in magno honore et auctoritate fuisse; idem exprimitur apud Syrum 
et in nostra quoque Vulg. 13,65 oportet trahi ad cap. 1^, ita ut rex ille 
sit Cyrus. Uti regi Nabuchodonosor et regi Baltassar et regi Dario Me- 
do, ita Cyro quoque potentia et maiestas Dei Iudaeorum insigni do- 
cumento ostenditur. Cum enim rex, ut indignationem et seditionem 
Babyloniorum sedaret qui propter cultum suum spretum et sacerdo- 
tes occisos maxime irritati erant, auctorem et suasorem eius offen- 
sionis, Danielem, in lacum leonum misisset, Daniel denuo incolumis 
post septem dies e medio leonum evasit, ita ut rex palam profiteretur : 
magnus es, Domine, Deus Danielis et non est alius praeter te (secun- 
dum Theodotionem et LXX). 

De vita Danielis nihil aliud certo scitur nisi quod ex ipso libro col- 
ligitur. Id autem sufficit ut perspiciamus quale fuerit eius munus ad 
quod a Deo erat assumptus et electus. Uti temporibus antecedentibus 
Deus non omisit maiestatem suam ct potentiam etiam gentibus demon- 
strare, cuius rei plurima exstant exempla et documenta in rebus ge- 
stis ab Abraham, Moyse, tempore Iudicum, in vitis et oraculis pro- 
phetarum , in Ionae ad Ninivitas missione, immo in ipsa populi Dei ad 
regiones alienigenarum dispersione et eiectione, ita divinae providen- 
tiae tempore exsilii placuit excellentissimo quodam modo non semel 
sed iterum iterumque suam maiestatem et potentiam insignibus do- 
cumentis gentibus cognoscendam exhibere. Atque cur eo tempore id 
fieri quam maxime decuerit, facile suspicari licet. Quae enim erat 
genlium de diis patriis opinio, ex populi alicuius vel gloria et victo- 
riis vel cladibus et ignominia dei patrii vel potentiam vel debilitatem 
metiri solebant; qua de re quam plurima exstant documenta in inscrip- 
tionibus Assyriorum et Babyloniorum , quibus victoriae diis auctori- 
bus et adiutoribus adscribuntur (vide quae dixi ad Is. 10,10. Ier. 46,25. 
Amos 1,15. Mich. 7,10. Nah. 1,15. Hab. 1,16. Zach. 2,8); eiusdem 
opinionis in ipsis s. litteris non pauca reperiuntur testimonia. Iam 
regnum [udaeorum iacuit prostratum ; ipse populus Dei victus inter 
alienigenas captivusque degebat; unde pro gentibus maxime pronum 
erat concludere Deum Iudaeorum esse impotentem et a diis gentium 
devictum ac superatum. Quare quemadmodum Deus Iudaeis per 
prophetas continuo annuntiavit causam cladis exsiliique in eorum 
peccatis esse collocandam, ita aliis eximiisque rationibus etiam gentibus 
demonstrare oportuit Deum Iudaeorum nequaquam esse devictum; 
propter me, propter me faciam, ut non blasphemer et gloriam meam 
alteri non dabo (Is. 48,11). 

Unde quod pro exsilii tempore iam Isaias repetito praedixerat fore 

ut Deus se gentibus gloriosum manifestaret et idola nihilesse ostenderet 
(41,25; 43,9 seq. 45,6 seq. 45,6. 16; 46, 8; ^7, etc.), id ratione 
praeclara per Danielem praestitit. Is enim constitutus in aula regni 
magnificentissimi ope Dei ea edidit documenta quibus et Nabucho- 
donosor et Baltassar et Darius Medus et Cyrus Dei [Iudaeorum poten- 
tiam agnoscere et praedicare cogebantur. Et ille quidem in magis. 
deprehendit impotentiam idolorum, in Daniele omniscientiam Dei 
(cap. 2), in tribus iuvenibus didicit eius potentiam et praesens auxilium 
(3,93-96), ita ut gravissimis poenis propositis omnem in Deum Iudaeo- 
rum blasphemiam severe interdiceret; tertio eandem in seipso exper- 
tus est Dei vindicis manum cap. ^; undeiterum laudes Dei ludaeorum 
publice praedicat et gentibus subiectis annuntiat. Eiusdem Dei omni- 
scientia iterum agnoscitur vel quasi ab oblivione vindicatur in aula 
Baltassar regis cap. 5; eiusdem Dei potentia magnis laudibus praedi- 
catur et omnibus cum reverentia suspicienda proponitur a Dario Medo 
qui insigni documento in Daniele exhibito de ea est edoctus cap. 6. Quae 
fraudes essent idololatriae ct quid Deus Iudaeorum valeret efficere, 
opera Danielis et in ipso expertus est Cyrus quoque cap. 1^, qui cum 
reditum in Palaestinam Iudaeis concederet, Dei ludaeorum dominium 
egregie professus est traducens vocem in omni regno suo etiam per 
scripturam (Esdr. 1,1). 

Ex hisce quid muneris suis contribulibus praestiterit Daniel iam 
magnam partem consequitur. Si enim Deus Iudaeorum a regibus prae- 
dicatur gloriosus et contumelia eius severe prohibetur, necesse est ut 
etiam ipse eius populus huius Dei cultum ct religionem avidius am- 
plectatur et maiore studio retineat et ut apud nationes ipsi quoque 
maior concilietur existimatio, dignitas, honor. Porro Daniel magna 
pollens auctoritate in aula regia donatus erat praefectura in provincia 
Babel atque in eius muneris administratione a sociis suis tribus adiu- 
vabatur 2,48. 49; inde autem commoda plurima exsulibus obvenisse, 
eos a multis inimicorum vexationibus esse defensos atque in acquisi- 
tione ac possessione bonorum pacifica esse protectos quis est qui non 
videat? Etiam maius emolumentum in eos derivabatur ex praeclaro 
illo religionis ac pietatis exemplo quod Daniel et eo auctore atque hor- 
tatore (1,8) eius socii quoque edebant in aula regis medias inter aulae 
delicias et lascivias. Atque quam illustris fuerit Danielis sanctitatis 
fama apud omnes ex praeclara illa laude colligitur qua simul cum Noe 
et lob, duobus illis iustitiae luminibus quorum integritas morum aliis 
quoque saluti fuit, apud Ezechielem nominatur (15,14. 20). Haec au- 
tem iuvenis probitas et observantia legum non potuit non promovere 
apud contribules verum pietatis ac religionis studium; unde quae 

Ezechiel docuit et quae Ieremias epistolis missis monuit, hisce Daniel 
exemplo suo pondus addidit et incitamentum. Neque sine speciali 
providentia factum esse putandum erit, ut prima abductione Babylo- 
nem transferretur. Ita enim moribus suis atque sua sapientia regi se 
commendabat et, ut fieri solet apud homines, suae probitatis ac intel- 
ligentiae laude cui adiuncta erat insignis magistratus auctoritas , id 
sane effecisse censendus erit, ut exsules illi qui in altera et tertia et 
quarta transportatione in regionem babylonicam abducebantur (cf. ler. 
52,28-30) iam benignius haberentur et sui protectorem atque adiu- 
torem in Daniele eiusque apud regem gratia et auctoritate invenirent 
(ef. Cornely, Introd. Il 9 p. 472). 

Neque hisce muneris eius ratio ac dignitas concluditur. Immo ma- 
gis etiam eius celebratur memoria propter insignia oracula quae Deo 
auctore accepit et scripto consignavit. In plerisque vaticiniis a patriar- 
chis et prophetis divinitus acceptis adverti potest Deum in communi- 
candis suis consiliis usum esse particularibus temporum rerumque 
gestarum conditionibus quibus promissa quasi adnecteret vel secun - 
dum quas illa efferret simili quadam forma, altiore tamen et subli- 
miore, expressa et declarata. ldem quoque apud Danielem observare 
licet. Erat ille in aula regis potentissimi, omnem quasi coram se ex- 
pansum cernebat splendorem ac fastum regni mundani, dum eodem 
tempore regnum Dei in populo Dei misere prostratum iacebat et con - 
culceatum. Quid ergo? Utique videt regni mundani gloriam et super- 
biam, videt post regnum babylonicum alia regna potentia, bellis , 
victoriis, ferocitate insignia; sed etiam cernit ea collabentia et de- 
structa, regnum autem Dei ex parvis conspicit initiis oríiturum, orbem 
terrarum impleturum , omnium hostium conatus superaturum et de- 
mum cives suos gloria et beatitate coronaturum. Praeter hoc rerum 
futurarum simulacrum quasi generale adumbrationes quoque ei os- 
tenduntur quaedam singulares et propriae. Ita edocetur de sorte po- 
puli post exsilium solutum futura, de magna quadam per regem im- 
pium infestatione, de ope divina piisferenda, de angelorum protectione 
atque tutela, et demum de resurrectione mortuorum in fine tempo- 
rum. Uti persecutorem Iudaeorum, Antiochum Epiphanem, depingit, 
ita ultimum quoque hostem eumque maxime terribilem regni Dei , 
antichristum, designat; verum simul ad doctrinam et consolationem 
populi Dei utriusque conatus fore irritos et regnum et gloriam datum 
iri fidelibus eximie praedicat. 

Utut hisce oraculis pro Dei favore Daniel optime meritus est et de 
populo suo et de cunctis temporibus futuris, tamen vaticinio illo cele- 
berrimo de tempore adventus Messiae et de bonis messianis cap. 9 

palmam tulisse videtur. Eo enim oraculo id effecisse merito censetur, 
ut tempore Christi tanta exsisteret apud omnes Iudaeorum ordines et 
apud Samaritanos Messiae advenientis exspectatio, quanta et in evan- 
geliis nobis exhibetur et apud ipsos etiam scriptores profanos, lose- 
phum, Tacitum, Suetonium testata consignatur. Eodem oraculo bona 
exhibet messiana, indolem regni messiani spiritualem declarat, Messiam 
occisum iri totidem verbis clare praedicit et ita id quod offensioni esse 
posset iam in antecessum removet, veteris foederis caerimoniarum- 
que abolitionem annuntiat et dum destructionem ac vastitatem perpe- 
tuam urbis templique haud ambigue litteris consignat, omnem tem- 
poralis regni exspectationem ac spem funditus tollit. Simul precatione 
illa ad Deum fusa, post quam insigni hac revelatione donatus est, 
praeclare docet quomodo oporteat animos praeparare ac praeparatos 
servare ad regnum Dei suscipiendum et retinendum. 


II. — De argumento libri. 


Si dixeris totum libri argumentum versari in domno Dei descri- 
bendo, haud a vero aberraveris. Praemissa enim introductione hi- 
storica cap. 1 de educatione Danielis in aula regia et de eius religiosa 
legum Dei observantia iam cap. 9-6 et cap. 1** ea continentur quibus 
Dei maiestas et dominium regibus et gentibus eius temporis innotescat ; 
in cap. 7-12 autem ea proponuntur quae Dei dominium in rerum fu- 
turarum administratione, in regnorum mundanorum successione et 
ruina, in regno Dei stabiliendo ac perficiendo manifestant. 

Cernituritaque in cap. 1 prooemium quoddam ad totum librum quod 
pertinet, quo ostenditur quomodo Daniel in aula regia constitutus 
famam sapientiae acquisierit et quo simul in eius pietate praeparatio 
quaedam cernitur ad Dei favores accipiendos. Unde eo initio propo- 
nuntur quae necessario ad subsequentia intelligenda requiruntur. 
Statim enim cap. 2 explicari debet cur Daniel sit inter magos et sa- 
pientes in aula regia; peculiaris ei fit a Deo gratia in somnii revela- 
tione; hisce autem nisi caput 1 praemiseris, tota narratio est plane 
abrupta et hiulca. Uti rebus cap. 1 et praesertim cap. 2 narratis Daniel 
notus fit in aula regia et ideo aptus evadit, per quem Deus suam po- 
tentiam regibus et gentibus manifestet, ita cap. 13 narratione de Su- 
sanna notus fit et illustris apud contribules suos et suis de dominio 
Dei edendis in futuro tempore oraculis iam nunc fidem conciliat, cum 
tamquam iuvenis Domini spiritu imbutus ab iis agnoscatur. Quare 
illa narratio sicuti temporis ratione habita post primum vel alterum 
caput collocanda est, ita spectato munere Danielis duplice (pro gen- 

tibus et pro contribulibus) alterum est quasi prooemium quo vaticinia 
eius et quae suo egit exemplo pro populo suo apte adornantur. Ra- 
tone itaque habita duplicis eius muneris omnino consentaneum est, 
ut Daniel insigni aliqua re etiam inter suos antea innotescat; unde 
hac de causa iam narratio illa aptissime congruere dicenda est et ad 
librum pertinere. 

Capite 2 prima narratur manifestatio maiestatis ac dominii Dei 
Israel. Nabuchodonosor somnio perterrefactus ut exploraret possentne 
magi vere occulta pandere postulat a magis, ut et somnium sibi in- 
dicent et eius significationem pandant, poena mortis proposita nisi 
somnium indicare valuerint. Ei negotio magi sunt impares. Daniel 
cum suis sociis ad opem divinam implorandam confugit et Danieli 
somnium regis et quid portendat revelatur. Laudibus et gratiis Deo 
persolutis Daniel regi somnium indicat quod viderat de statua, cuius 
caput ex auro, pectus et brachia ex argento, venter et femora ex aere, 
tibiae ferreae erant et quam demum lapis de monte abscissus com- 
minuit, lapis autem factus est mons magnus et implevit universam 
terram. Interpretationem a Deo sibi revelatam exponit : agi scil. de 
quattuor regnis quae inter se succedent et de regno quod Deus coeli 
suscitabit et quod in aeternum stabit. Rex stupefactus procidit in fa- 
ciem, Dei Danielis eminentiam ac scientiam agnoscit eum profitens 
Deum deorum et Dominum regum et Danieli dat summum magistra- 
tum in provincia Babel. Hic itaque regi ad oculum demonstratur 
Deum ludaeorum abdita cordium penetrare et rerum futurarum habere 
scientiam et dominium, unde eum etiam Domznum regum praedicat. 

In altero eventu magis manifestatur potestas Dei et dominium in 
res creatas, in elementa. Cum enim rex statuam erexisset dei sui eius- 
que adorationem poena ignis proposita ab omnibus postulasset, tres 
iuvenes, socii Danielis, ad sonum musices non se prosternunt neque 
idolum venerantur. Quare in fornacem ignis ardentis mittuntur quam 
rex iusserat succendi septuplum quam succendi consueverat. Flammis 
erumpentibus occiduntur ministri regis qui iuvenes in maxima illa 
incendia iniiciunt, iuvenes autem ipsi angelo descendente incolumes 
servantur. Quod rex attonitus mox advertit et coram satrapis et ma- 
gistratibus et iudicibus et potentibus regni Deum potentissimum prae- 
dicat ct decretum edit prohibens ne quis loquatur blasphemiam in 
Deum Israel gravissima poena delinquentibus intentata. Haec mani- 
festatio iam est priore illustrior. Neque enim fit solum in aula re- 
gia et coram aulicis et magis, sed fit coram immensa multitudine 
ex variis gentibus collecta et coram nobilibus regni; neque solus 
rex Dei laudes profitetur, verum potestas eius omnibus populis, tri- 

bubus et linguis regni sollemni decreto regio annuntiatur, ut omnes 
sciant non esse alium Deum qui possit ita salvare; ita loquitur ille 
qui antea superbia tumidus clamaverat : et quis est Deus qui cripiet 
vos de manu mea? 

Idem Dei dominium, qui rex regum a regibus iustitiam et miseri- 
cordiam exerceri vult et ultor exsistit scelerum , Nabuchodonosor in 
seipso experitur. Monetur enim somnio de morbo insaniae zoanthro- 
picae qui Daniele interprete ei imminet in poenam scelerum ac su- 
perbiae, nisi iustitiae et misericordiae operibus iram Dei placaverit. 
Atque revera post annum superbe gloriatus de magnificentia urbis 
Babylonis quam sibi aedificaverat morbo illo divinitus prosternitur. 
In illis demum miseriis oculos levat ad Deum eiusque potestatem sem- 
piternam adorat. Quare sanitati et regno restituitur. Ipsum eventum . 
et magnificas Dei potestatis ac dominii laudes decreto sollemni omni- 
bus populis et gentibus regni sui annuntiat. Hoc itaque eventu Deus 
maxime innotescit tamquam dominator qui tyrannidem ac superbiam 
regum abominatur, qui iustitiam cet misericordiam ab iis exerceri 
vult ,qui eiusmodi operibus placatur et iram avertit, at qui si monita 
servi sui et internuntii spernuntur, in regem potentissimum graviter 
animadvertit eumque turpis insaniae tenebris et furoribus committit. 
Qua poena simul summum eius in hominis animum dominium exhi- 
betur. Hoe dominium sempiternum quo in coelis et in terra iuxta 
suam voluntatem cuncta disponit, effertur magno verborum pondere 
in decreto Nabuchodonosor regis et potissimum describitur tamquam 
sanctitate praeditum et morum integritatem animique demissionem 
exigens (cf. 4,34). 

Uti Deus se manifestavit primo regi, ita in ultimum quoque regni 
babylonici moderatorem suum ostendit dominium (cap. 5). Ille enim 
cum haec omnia sciret, tamen non humiliavit cor suum, sed adversus 
Dominatorem coeli elevatus est, ita quidem ut vasa templi Domini 
afferri iuberet in convivio, ex quibus bibebant ipse et optimates eius 
et uxores et concubinae laudantes idola , Dominum autem contumeliis 
insequentes. Quare Dominus sui honoris contempti vindex exsistit. 
Apparent in pariete contra regem articuli manus scribents; rex ter- 
rore ingenti corripitur, ita ut compages renum solvantur et genua 
eius ad se invicem collidantur (5,6). Scripturam quam nemo mago- 
rum legere et interpretari potest Daniel legit et interpretatur, regi 
in memoriam revocat Dei dominium et a Dco Dominatore ultionem 
instare declarat quippe qui regnum ab indigno et scelesto auferat 
idque Medis Persisque tradat. Id quod eventu mox completum est. 

Babylone per Cyrum occupata Darius Medus simul cum Cyro vel 


14 DE ARGUMENTO LIBRI. 


eius nomine et auctoritate regno praeerat; is regni provinciis tres 
praefecit principes, de quibus unus Daniel erat. Qui cum sapientia 
divinitus data reliquos longe superaret, eorum in se concitavit invi- 
diam. Unde eum perdere conantur. A rege qui nihil eiusmodi suspi- 
catur decretum obtinent quo aulicis per dies 30 interdicitur ne a quo- 
cumque, deo nisi a rege rem aliquam petant. Daniel, uti solebat, 
Dominum ter in die adorare non desistebat; quare deprehensus in la- 
cum leonum mittitur rege frustra contranitente. At sequenti die re- 
peritur incolumis. Hoc divinae potentiae documento edoctus rex de- 
cretum scribit, quo omnes iubentur Deum Danielis tremiscere et 
pavere; eius enim regnuin ac potestatem fore in perpetuum (6,26). 
Uti Dario Medo, ita Cyro quoque innotescit Dei dominium. Hoc enim 
loco et propter tempus et propter rei argumentum collocanda est nar- 
ratio de Bel et dracone cap. 1&4 consignata. Eventus ille initio regni 
Cyri attribui debebit, quia Cyrus prudentiae esse censet cedere irae 
Babyloniorum qui de contumeliis ab alienigena diis suis ac sacerdo- 
tibus illatis indignati seditionem movent. Danielem iam aetate satis 
provectum iterum in lacum leonum coniiciunt. At post sex dies a rege 
reperitur incolumis. Quare Cyrus quoque maiestatem Dei Danielis 
profitetur. 

Hisce itaque prior libri pars absolvitur. Ad unum consilium singula 
convergunt et inter se ordine temporis quo gesta sunt enarrantur. In 
altera libri parte oracula continentur de dominio Dei in quantum 
cernitur successione et ruina regnorum mundi et regni Dei conditione. 
. Quae pars arcte cohaeret cum priore. Nam de istis regnis iam sermo 
erat brevis quidem sed multa complectens in cap. 2 in explicatione 
somnii Nabuchodonosor regis. Quae ibi lineamenta posita sunt, cap. 7 
accuratius describuntur. In quattuor animalibus e mari ascendentibus 
cernuntur simulacra quaedam et adumbrationes quattuor regnorum 
quae Nabuchodonosor in statua viderat expressa; regnum quartum 
explicatius describitur, ex quo tandem decem regna exsistant; tria 
ex illis ab alio quod exoritur deiiciuntur; eo autem designatur rex 
quidam maxime impius et. blasphemus et persecutor regni Dei, qui 
tandem simul cum omni potestate Deo inimica divino iudicio proster- 
netur; regnum autem acternum dabitur ei qui quasi filius hominis 
veniet in nubibus coeli. 

Quo oraculo primo cap. "7 totum tempus terrestre usque ad saeculo- 
rum consummationem comprehenditur. Unde altera haec pars eadem 
orditur magnificentia, qua prior, si prooemium quo integro libro 
pracluditur omiseris; in utroque loco cap. 9 et 7 statim totum Dei 
dominium nobis ob oculos ponitur, at modo pro indole et natura 

utriusque partis diverso. Ibi eo res concluditur, ut rex agnoscat et 
profiteatur scientiam, potentiam, eminentiam Dei; hic populus Dei 
nosque omnes de regnorum cursu et de victoria regni Dei edocemur, 
ut aspicientes in rerum exitum temporalibus infestationibus animis ne 
cadamus. In secundo autem oraculo cap. 8 cum iam appropinquet 
tempus quo primum regnum i. e. babylonicum concidet, vati expli- 
cantur ea quae ad regnum secundum et tertium pertinent et ita qui- 
dem ut appareat, quemadmodum post regnum quartum oriturus est 
persecutor maxime impius et superbus, ita quoque fore ut ex tertio 
regno proveniat is qui in eius quasi figuram et typum populum Dei 
vexabit et ipsi Deo eiusque cultui bellum inferet. Unde efficitur ora- 
culum hoc secundum esse aliquam explicationem qua primi oraculi 
pars quaedam magis determinetur ac describatur. 

Tertium oraculum cap. 9 ei offertur, cum expletis annis 70 a Iere- 
mia praedictis Daniel apud Deum pro templo et urbe sancta interce- 
dit. Eo autem declaratur quando bona messiana sint adventura, prae- 
dicitur occisio Messiae, foederis veteris abolitio, templi urbisque 
destructio. Proinde, ut in cap. 8 pluribus regnum tertium describe- 
batur, ita nunc quaedam revelantur de initiis regni Dei aeterni, de 
illo lapide qui de monte sine manibus abscissus statuam, regna 
mundi, percutiet et comminuet (2,35); in cap. 7 Messias nobis exhi- 
bebatur in ultimo suo triumpho, veniens in nubibus coeli et regnum 
aeternum a Deo accipiens; in cap. 9 nobis proponitur qua via et ra- 
tione ius illius regni sibi acquirat, quando et quomodo regni illius 
prima fundamenta iaciat. Unde hoc quoque caput arcte cum antece- 
dentibus cohaeret scil. partim ea explicans partim iis conditiones quas- 
dam supplens. 

Ultimo vaticinio 10-12 cap. ex ipsa temporis conditione fit regres- 
sus ad regnum tertium et regem persecutorem, de quo cap. 8. Facul- 
tate scil. redeundi in patriam per Cyrum concessa reduces variis pre- 
mebantur difficultatibus. Unde Daniel de iis sollicitus ieiunio et 
precibus Domino supplicat. Ad suam populique consolationem edo- 
cetur de potenti angelorum auxilio; dein quae sint in divinis consiliis 
constituta de tempore antequam 70 hebdomadae annorum complean- 
tur ei aperiuntur. Unde brevissime agitur de regno secundo (11,2), 
ut qua ratione sibi interitum adsceiscat innuatur; longiore autem vati- 
cinio varia describuntur quae inter regnum austri et regnum aqui- 
lonis (Aegypti regnum et Syriae) intercedent certamina et praeprimis 
ea quae rex persecutor, qui iam cap. 8 erat adumbratus, ad populum 
Dei vexandum perpetrabit. Hisce itaque sortes delineantur Iudaeo- 
rum post exsilium. At simul persecutoris interitu Dominus suum as- 

serit dominium, quod quo clarius illustriusque efferatur, statim fit 
transitus ad supremam populi Dei victoriam, ad mortuorum scil. 
resurrectionem, qua fideles aeternam nanciscuntur beatitudinem, 
opprobrium sempiternum inimici Dei. Hac itaque spe exsules se conso- 
lentur; Deus suae providentiae dispositionem vati aperuit et qua ra- 
tione dominium suum esset stabiliturus ostendit. 

Uti narrationes partis prioris, iía haec quoque alterius partis vati- 
cinia secundum temporis seriem inter se subsequuntur. Primum enim 
oraculum cap. 7 ad annum primum Baltassar refertur, cui a Nabonido 
magna pars rerum administrandarum et praeprimis res militaris 
demandata erat; annus colligitur haud improbabiliter 12 Nabonidi 
i. e. 532. a. Ch.; alterum oraculum cap. 8 sequitur anno tertio eius- 
dem regis Baltassar; cap. 9 anno primo Darii Medi i. e. anno 538 
vel 537 a.Ch. et demum ultimum oraculum adscribitur anno Cvri 
tertio i. e. 535 a. Ch. 

Ex libri argumento etiam consequitur omnino librum Danielis ita 
dividendum esse, ut pars prior constituatur (post prooemium cap. 1) 
cap. 2-6; altera autem cap. 7-12. Eo modo librum iam bene partiti 
sunt TAeodoretus qui ad cap. 7 adnotat prioribus capitibus magis hi- 
storico modo prophetiam esse conscriptam, ab hoc autem loco Danie- 
lem incipere eas praedictiones exponere quas per revelationem acce- 
perit; a cap. 7 secundam incipere partem statuit A/bertus Magnus 
quoque et similiter Ma/donatus, Sanctius, Pererius, Cornelius a. La- 
pide, Calmetus (qui eius partitionis rationem reddunt ad cap. 7) etex 
recentioribus Loch, Palmer, Vigourouz, Rohling , Trochon , Kaulen, 
Zschokke , Neteler, Cornecy, et ex protestantibus Haevernick, Hitzig, 
Zündel, Zoeckler, Meinhold aliique. Sunt tamen alii qui cap. 7 priori 
parti attribuant; ita Auberlen, Keil, Kranichfeld, Kliefoth. Monent 
quippe cap. 7 idem exhiberi argumentum quod in cap. 2 sit proposi- 
tum ; dein cap. 2-7 ipsa lingua aramaica inter se esse copulata et 
coniuncta; quare ea capita non esse separanda ; agi enim in illis de 
potentia mundana eiusque veluti progressu et de conditione quae 
inter eam et regnum Dei intercedat; in altera parte autem exponi re- 
gnum Dei eiusque progressum et delineari rationem illam quae exsi- 
stat inter regnum Dei et potentiam mundanam. At si somnium Nabu- 
chodonosor exceperis nihil habes in cap. 2-6 quod ad monarchiam 
mundanam eiusque progressum referatur; nam cap. 3 et & Nabucho- 
donosor Dei potentiam experitur; eandem experitur cap. 5 Baltassar 
et cap. 6 Darius Medus. Neque lingua aramaica qua cap. 7 conscrip- 
tum est ratio esse potest sufficiens, ut illud cap. ad priorem partem 
trahamus. Insuper alius plane modus cernitur in quattuor regnis 

describendis in cap. 2 et 7; ibi cuncta eo consilio describuntur, ut rex 
Dei dominium et scientiam agnoscat; hic vero ipse rerum cursus, 
regnorum sortes et exitus, iudicium Dei et regnum Messiae per se et 
propter se proponuntur. Quare prior divisio sola libri argumento con- 
gruit et eo quoque commendatur quod in utraque parte ita distincta 
successio temporis accurate servatur, duae interturbatur si cap. 7 ad 
priorem adiunxeris. 


III. — De unitate libri. 


Ex argumento libri sequitur eius unitas. Una enim in toto libro 
cernitur notio expressa ad quam eventus singuli et oracula referun- 
tur. Pars utraque eodem ordine temporis disponitur. Hisce iam pro- 
batur certo aliquo consilio librum esse compositum neque fortuito ex 
variis fragmentis coagmentatum. Praeterea libri partes etiam inter 
se cohaerent, inter se explicant. Quae cap. 1 narrantur omnino neces- 
saria sunt ad reliqua in libro intelligenda; ita explicatur, cur in 
subsequentibus Daniel in aula regia inveniatur; 1,6 socii eius nomi- 
nantur; ea re autem praeparatur id quod 2,17. 49 et 3,12 seq. nar- 
ratur. Mentio fit religionis eorum et observantiae legis; inde autem 
ex indole legis veteris statim concludimus fore ut Deus singulari ra- 
tione iis faveat; unde quae cap. 2. 3 narrantur, iterum aliquo modo 
praeparantur, cum explicetur Dei in eos liberalitas; et qui a cibis im- 
mundis abstinuerunt, eos potius mortem velle subire quam idolum 
adorare, iam unicuique maxime verisimile videbitur. li igitur iuvenum 
mores cap. 1 describuntur qui postmodum cernuntur pro re nata 
magis explicati. Et si 1,17 in Daniele visionum et somniorum intelli- 
gentia laudatur, iam habetur prolusio quaedam ad ea quae cap. 2. 
4 evenisse refertur. Eodem modo non sine certo consilio 1,2 scribitur 
vasa domus Dei esse ablata; nam cap. 5 vasis istis utitur rex ad con- 
tumeliam Deo inferendam et ad idola laudanda ad quae honoranda 
illa in templo deorum collocata erant. 

Quae cap. 2 de statua et quattuor regnis dieuntur, omnium inter- 
pretum consensu in cap. 7 latius aceuratiusque explicantur ; item quae 
2,44 de regno Dei affirmantur, fere totidem verbis et eadem sententia 
non semel in altera parte proposita leguntur; cf. 7,15. 27; 12,2. 3. 
Item negari nequit in cap. 8 quaedam ex cap. 7 deprompta explicatius 
per singula tractari et quae cap. 8 dicta sunt de rege persecutore, la- 
tius describi cap. 11; quae cap. 7 de iudieio divino indicantur, ite- 
rum 12,1-3 tanguntur et complentur. Praeterea quam arcte inter se co- 
haereant 7,25 et 19,7 ; 8,1 et 12,11 non ecet explicatione, sed solum 

admonitione. Insuper modus quo Daniel de se loquitur, minime alium 
et alium indieat scriptorem. In priore quidem de se loquitur in tertia 
persona, quia narrationem instituit; ita in altera parte quoque 7,1 
et 10,1, in qua tamen cum oracula et visiones referat, etiam prima 
persona utitur 7,2; 8,1; 9,2; 10,2; 12,5. Quae varietas eo minus of- 
fensioni esse potest, cum alii quoque, ut Isaias, modo prima, modo 
tertia persona utantur de se narrantes; cf. Is. 6,1. 5 etc.; 7,3 seq. 8,1; 
31,6 etc. | 

Neque contra unitatem inde aliquid efficitur, quod a 2,4-7,98 lingua 
adhibetur aramaica, reliqua autem hebraice conscripta sunt. Idem 
enim transitus ab una dialecto ad aliam etiam cernitur apud Esdram 
4,1. Deinde, sicut modo dictum est, caput 1 hebraice scriptum ita 
arcte cum sequentibus aramaice conscriptis cohaeret, ut necessario 
supponatur; eodem modo caput 7 aramaice scriptum intime con- 
nexum est cum sequentibus, quae hebraice leguntur. Quare haec va- 
rietas dialecti nullo modo valere potest ad unitatem libri destruen- 
dam. Erat lingua aramaica usitata in commercio Assyriorum et 
Babyloniorum cum populis ad mare mediterraneum incolentibus; 
vide quae dixi ad Is. 36,11; unde hominem Iudaeum apud Chaldaeos 
degentem ea uti dialecto non est cur negetur. Cur autem eam adhi- 
buerit varietatem, haud facile dixeris. Eam ex solo beneplacito (stat 
pro ratione voluntas) explicare non placet. Valde quoque dubito num 
aliquid explicent qui dicunt referri 2, seq. sermonem magorum ara- 
maicc loquentium et vatem deinde in incepta lingua pergere. At pro- 
fecto, magi non aramaice cum rege locuti sunt, sed babylonice, ea 
lingua quam in inscriptionibus et contractibus babylonicis expressam 
videmus; insuper non declaratur, cur usque ad caput 7 ea utatur 
dialecto et non prius destiterit vel ultra perrexerit. Unde si qua ratio 
est exquirenda, alia proponi debet. Ex 1,21 patet caput hoc anno 
primo Cyri esse conscriptum. Vix autem probabile est usque ad illum 
annum Daniel nihil scripto consignasse. E contra valde videtur veri- 
simile eum eventus illos cap. 2. 3 etc. statim litteris consignasse et 
quia Babyloniorum aeque ac Iudaeorum intererat eos nosse usum esse 
ea dialecto quae certe multis ex utraque natione familiaris erat. Cum 
autem postmodum revelationes illas et oracula quae solos spectabant 
ludaeos litteris mandaret, more aliorum prophetarum adhibuit lin- 
guam hebraicam. Hac pariter usus est cum ea quae vario tempore 
conscripserat in unum redigeret volumen, cui necessario praemisit 
1,1 seq. ; in hoc autem volumen ea quae antea aramaice erant vulgata 
et iam nota, aramaice quoque retulit. Similiter rem haud improbabi- 
liter enodant Kranichfeld, Zoeckler. 

Unitatem libri et proinde unum quoque esse auctorem eius hodie com- 
muniter omnes assumunt etiam ii qui Danieli librum non attribuunt. Olim 
autem Bertholdt et Augusti non minus quam novem postularunt scriptores 
ex variis temporibus, qui tamen sedulo imitati sint singuli aliorum dicendi 
genus; itaque ipsi fatentur in dicendi genere maximarn cerni in toto libro 
aequalitatem. Ad novem illos scriptores deprehendendos invenerunt in 
libro varias contradictiones ; ita 4,91 et 10,1; 4,1. 5 et 2,1; 2,48. 49 et 5, 
11-14. Eichhorn decem vel saltem quinque varias partes aliis et aliis tem- 
poribus conscriptas detexit. Alii duos requirendos esse auctores existima- 
bant. Partem enim alteram cap. 7-12 esse ad Danielem referendam ; quae 
autem cap. 1-6 praemittantur de Danielis vita et illis eventibus, haec ab 
alio quodam posteriore esse addita qui forte illa composuerit adhibitis 
quibusdam rerum commentariis ab ipso Daniele relictis. lta ZTerbst 
(Einleitung, ed. Welte II 9 p. 104 seq.), Spei! (Tübinger Quartalschrift, 
1863, p. 194), Reusch (Einleitung, p. 110), von Haneberg (Geschichte der 
gottl. Offenbarung, p. 410); cf. Cornely, l. c. p. 415, Zoeckler, der Prophet 
Daniel, p. 17. Rationes quas Herbst affert sunt : a) Danielem non potuisse 
scribere 1,21; b) Danielem 1,19. 20; 6,4 ita laudibus efferri, ut alius eas 
laudes conscripsisse censendus sit; c) 1,4 errorem contineri temporis. Sed 
has rationes leves esse ne dicam futiles, ex explicatione patebit. Et si ali- 
quid iis probaretur, in uno alterove loco interpolationem exstare osten- 
deretur; nihil aliud. Nullo modo in 4,1 error deprehenditur, dummodo x2 


eo sensu accipiatur quo in hoc libro saepius deprehenditur. — Etiam alio- 
rum opiniones exponit et refutat Fabre d'Envieu, Le livre du prophete 
Daniel I Introduction, Paris, 1888, p. 170. 

Cum unitas libri magni sit momenti etiam pro aliis quaestionibus, iuvat 
afferre ipsa verba aliquorum ex recentissimis criticis ; Kuenen ila loquitur : 
« gardons-nous cependant de conclure de cette diversité de langue que 
nous ayons affaire ici à deux auteurs différents; la connexion étroite qui 
existe entre le vs. 4A aet le vs. 4 b (passage oü commence l'emploi de l'a- 
raméen) exclut d'avance toute conclusion de ce genre. L'unité du livre 
repose, d'ailleurs, sur les arguments les plus solides. Partout regne le 
méme esprit; partout, bien que sous des formes diverses, nous retrouvons 
les mémes idées sur l'avenir. On a donc eu raison de repousser d'un accord 
unanime les hypotheses de Bertholdt et autres... Dans la partie historique 
(I-VI), il est toujours question de Daniel à la troisiéme personne; en re- 
vanche, dans la seconde partie, il parle de lui-méme à la premiére per- 
sonne (1,2. 28; 8,2. 135. 27; 9,2; 10,2 etc.). Cette circonstance ne peut en 
aucune maniére indiquer que la partie historique et la partie prophétique 
ne soient pas du méme auteur » (Ilist. crit. II, p. 519j. Et Zleuss : « malgré 
la différence de forme que nous venons de signaler, le livre ne saurait étre 
ainsi divisé et scindé. Tout s'v tient. Les prédictions de la seconde partie 
sont d'avance ébauchées dans le songe de Nebou-Radneccar, et la firure de 
Daniel, dans ce que celui-ci raconte sur son propre compte, se dessine, 

partout oü les textes se prétent à une comparaison, de la méme facon dans 
les deux parties , dont l'une, à cet égard, est le calque de l'autre » (apud 
d'Envieu, p. 111-178). 


IV. — Qua aetate liber sit compositus. 


lam ex unitate libri quam hodie consensu adeo communi profiten- 
tur validum conficitur argumentum, ipsum Danielem librum hunc 
composuisse. Nam satis est evidens alteram libri partem repetitis mo- 
dis ad ipsum referri Danielem; quia igitur fatentibus hodie omnibus 
unus est liber et eius unus auctor, necesse est totum librum a Daniele 
esse conscriptum. | 

Ita 7,1 clare asseritur Danielem scripszsse somnium et rei summam 
narrasse; v. 2 « Daniel dixit : videbam in visione » etc. v. 6 post haec 
aspiciebam... item v. 7.8. 9. 11. 13. 15 horruit spiritus meus, ego 
Daniel territus sum ; v. 16. 19. 21. 28 ego Daniel multum cogitationi- 
bus meis conturbabar. Idem cernitur cap. 8; v. 1 visio apparuit mihi, 
ego Daniel vidi in visione mea, v. 3. 4. 5. 13. 15. 16. 18 cumque loque- 
retur ad me, collapsus sum pronus in terram; v. 19. 20. 96. 27 et ego 
Daniel langui. Idem habetur cap. 9; v. 2 ego Daniel intellexi in libris; 
v. 3. 4. 20. 21. 22 et docuit me et locutus est mihi; idem in cap. 10; 
v. 1 Daniel addito nomen Baltassar apertissime idem Daniel declaratur 
de quo cap. 1; pergitur v. 2 in diebus illis ego Daniel lugebam etc. 
v. 3. 54. 5. 7. 8. 9-21; idem notatur in cap. 11 et 12. Igitur affirma- 
tur Danielem scripsisse; dein modus scribendi is effertur qui Danielem 
scriptorem prorsus arguat, idque continuo et pari ratione per omnia 
capita. Neque excipi potest similem deprehendi modum loquendi in 
libro Sapientiae 7,1 seq. : sum quidem et ego mortalis homo... ct ego 
natus accepi... venerunt autem mihi etc. ; nam in libro Sapientiae Sa- 
lomonem loquentem induci ab auctore libri facile videtur; scribit enim 
auctor graece, scribit longo post Salomonem tempore, Salomonem iis 
fere sententiis loquentem facit quibus eum usum esse ipsis s. litteris 
constat. Verum plane aliter res se habet in libro Danielis. Sinzulis 
enim visionibus suum assignatur tempus; anno primo Baltassar regis 
Daniel somnium vidit 7,1; anno tertio regis Daltassar visio apparuit 
mihi 8,1; anno primo Darii ego Daniel intellexi 9,1 etc. etc. Porro dici- 
tur Danielem scripsisse; dein angeli loquuntur ad Danielem ; ci praeci- 
piunt, ut visionem acceptam consignet utque conservet 8,96; 12,4; 
eum de rebus visis edocent, collapsum in terra erigunt ete. Neque 
Daniel aliunde notus erat vel oraculis datis vel rebus gestis, uti Salo- 
mon notus erat; proinde cur Salomon fiat laudans sapientiam ex re 

ipsa et libris eius patet; idem vero neutiquam de Daniele valet, de 
quo praeler nomen apud Ezechielem commemoratum et hunc librum 
suum nihil memoriae est traditum. Quare etiam nulla ratione fingi 
potest cur quis eius nomine voluerit librum componere; qui enim li- 
bros edebant pseudepigraphos, non seligebant nomina obscura et 
incognita, sed nota et illustria, uti Adam, Moyses, Salomon, Isaias, etc. ; 
vide de libris pseudepigraphis et apocryphis Cornely, Introd. I p. 200 
seq. Porro libri isti pseudepigraphi ineptae sunt aliorum librorum imi- 
tationes; nemo autem dicere potest librum Danielis ea ratione esse 
ortum. | 

Proinde standum est ipsius libri de se testimonio quamdiu non ra- 
tionibus vere convincentibus clare demonstratur aliis ex capitibus ar- 
gumentisque fieri non posse, ut liber vel ad illud tempus vel ad illum 
referatur auctorem. Igitur inquirere oportet in ipsum librum, in con- 
ditionem temporis rerumque. lam vero quae iu libro describuntur, ad 
mores eius temporis et ad consuetudinem Babyloniorum ita sunt 
exacta, ut earum rerum intimam notitiam auctorem habuisse faten- 
dum sit. Id in ipso commentario accuratius erit indicandum. Interea 
ut libri de se ipso testimonium fulciatur sufficiat referre quae Lenor- 
mant asserere non dubitavit : « plus je lis et je relis le livre de Daniel, 
en le comparant aux données des textes cunéiformes, plus je suis 
frappé de la vérité du tableau que les six premiers chapitres tracent 
de la cour de Babylone et des idées spéciales au temps de Nabucho- 
donosor; plus je suis pénétré de la conviction qu'ils ont été écrits à 
Babylone méme, et dans un temps encore rapproché des événements; 
plus je rencontre enfin d'impossibilités à en faire descendre la ré- 
daction premiere jusqu'à l'époque d'Antiochus Épiphane »; idemque 
asserit se solum propter eiusmodi rationes sententia mutata iam an- 
tiquae traditioni de libri origine consentire; « ce sont des raisons uni- 
quement et exclusivement scientifiques qui m'ont amené à changer 
d'opinion sur le livre de Daniel et à en revenir aux données de la tra- 
dition » (La divination chez les Chaldéens, p. 188. 171). Neque aliud 
est iudicium quod tulit Ménan! : « le livre de Daniel... rapporte des 
traits de la civilisation chaldéenne au temps de Nabuchodonosor 
avec une exactitude à laquelle une rédaction apocryphe n'aurait pu 
atteindre » (Babylon et la; Chaldée, p. 240; cf. Cornely, Introd. 1I 2 
p. 491; d'Envieu, p. 286). Praeter hos narrationes et visiones Danielis 
diligenter cum monumentis babylonicis comparat easque iis conso- 
nare ostendit Vigourouz in opere satis iam noto : La Bible et les dé- 
couvertes modernes IV p. 399-508 in 3 ed. et in alio opere : Les livres 
saints et la critique rationaliste tom. IV 2 ed. Paris, 1890, p. 313-355. 

De eadem re utiliter quoque scripsit Hebbelynck, De auctoritate histo- 
rica libri Danielis, Lovanii 1887, p. 69-207. Varia etiam continentur 
passim in opere a Bruaengo edito : L'impero di Babilonia e di Ninive, 
Prato 1885, neque omittenda est disputatio a Delattre conscripta, De 
l'authenticité du livre de Daniel, Revue catholique de Louvain, 1875. 

Sicut liber accurata rerum babyloniarum descriptione testimonium 
quod de se ipso dat valide corroborat, ita quoque investigatione in 
linguam facta tempus Danielis omnino commendatur. Nam lingua he- 
braea quae habetur cap. 1. 8-12, magnam prae se fert cognationem 
cum ea dictione qua utitur Ezechiel, quam cognationem agnoscunt 
Gesenius, Hengstenberg , Lengerke, Haevernick, Zündel, Delitzsch, 
Zoeckler, Keil, Aug. Scholz, Kaulen etc.; alios eiusdem sententiae 
propugnatores in medium profert d'Envieu p. 77 seq. v. g. Pusey, 
Stuart, Lenormant qui censet linguam hebraeam istis in capitibus 
omnino similem esse ei qua usi sint prophetae ultimi et quae cernatur 
in libris proxime captivitatem subsequentibus cum aliquo colore ara- 
maico. Lingua vero aramaica affinis est maxime ei quae etiam in ali- 
quibus locis libri Esdrae deprehenditur et differt ab ea quae in targu- 
mim adhibetur. De qua re accurate tractant lMengstenberg, Die 
Authentie des Daniel, p. 303 seq., Pusey, Lectures on Daniel p. 33-59. 
515-623; Keil, Einleitung $8 133; Kaulen, Einleitung p. 338. Haec 
cognatio linguae aramaicae Danielis cum Esdra et eius a. posteriore 
distinctio etiam probatur iis quae tamquam chaldaismo biblico pro- 
pria affert Baer in adumbratione chaldaismi biblici quam editioni 
textus librorum Danielis Ezrae et Nehemiae (Lipsiae 1882) praemisit. 
Rem aliquibus exemplis illustrare satis erit pro hac disputationc. Ita 
apud Danielem et Esdram haud raro in terminatione feminina more 
hebraico ponitur ^, ubi tempore posteriore in targumim N ponitur; 
pariter apud eos forma legitur hiphil pro aphel; item hithpeel pro 
ithipeel; item verba 5» pro N5; status qui dicitur emphaticus formatur 
aliquoties in ^ pro 5; adhibetur hophal pro ittaphal; infinitivus sae- 
pius terminatur in 5» pro &; Danieli et Esdrae propria est forma verbi 
passiva perfecti derivata a participio peil (cf. Wzner, Grammatik des 
bibl. und targ. Chald. 2 ed. p. 42); forma characteristica ^ in aphel 
etiam in participio et futuro retinetur; verba N23 retinent x in futuro, 
dum tempore posteriore eius loco fere semper * ponitur; verbum 7 
formatur ae si esset verbum 12; participium verborum x5 terminatur 
in peal in 5 vel N, sed tempore posteriore eius loco * cernitur; simile 
advertitur in infinitivo; apud solum Danielem et Esdram legitur 
forma Nn, 1179 etc. Quare merito dicit I. D. Michaelis, gramm. chald. 


p. 25 : « ex his similibusque Danielis et Ezrae hebraismis qui his li- 

bris peculiares sunt intelliges utrumque librum eo tempore scriptum 
fuisse quo recens adhuc vernacula sua admiscentibus Hebraeis lingua 
chaldaica (1. e. aramaica), non seriore tempore confictum ; in targu- 
mim enim etiam antiquissimis plerumque frustra hos hebraismos 
quaesieris in Daniele et Ezra ubique obvios ». 

Immo lingua aramaica apud Danielem formas quasdam praebet 
quae antiquiores censendae sunt tempore Esdrae, si quae alibi valent 
normae etiam hic vim obtinere dicuntur; cuius rei exempla profert 
Kaulen l. c. p. 338. Est itaque lingua Danielis hebraica affinis et co- 
znata ei qua utitur Ezechiel ; aramaica autem ei quae cernitur apud 
Esdram , in aliquibus ea antiquior; distat vero a dialecto illa quae in 
targumim posterioribus deprehenditur. Quid igitur ex hisce concludes? 
Profecto necessario concludendum est etiam ipsa lingua demonstrari 
librum ad tale tempus esse referendum quale indicatur in ipso libri 
de se testimonio et in accurata rerum babyloniarum notitia et descrip- 
tione, 1. e. librum revera ortum esse tempore Danielis et proinde, uti 
in altera libri parte explicite affirmatur, ab ipso Daniele esse conscrip- 
tum. Haec tria igitur argumenta mira consensione inter se conspirant 
fuleiuntque atque demonstrationem conficiunt quae in re historica 
plene sufficiat. 

Praeclarum autem testimonium et certum libro Danielis redditur 
ab ipso Christo Domino; cum ergo videritis abominationem desola- 
tionis quae dicta est a Daniele propheta stantem in loco sacro — qui legit 
intelligat — Matth. 25,15. Quibus verbis Christus Danielem vocat pro- 
phetam i. e. virum qui a Deo edoctus et inspiratus locutus sit et ora- 
cula scripserit, affirmat apud Danielem reponi verum vaticinium quod 
mox sit implendum , monet ut eius vaticinii sensum bene intelligere 
studeant. Cum liber Danielis semper fuerit in canone Hebraeorum, in- 
super Christus ita loquatur ut oraculum illud de abominatione desola- 
tionis in loco sancto futura discipulis esse omnino notum ostendat, nul- 
latenus dubium esse potest quin de Daniele nostro eiusque nominis 
libro loquatur. Proinde et Daniel declaratur propheta et eius liber 
propheticus appellatur ct ut diligenter ad eum intelligendum incum- 
bant monitum traditur a Christo; ergo liber iste et constans ludaeorum 
de eo sententia approbatur et enuntiatur ab eo qui est Deus-homo 
qui se dicit veritatem et'qui venit in mundum ut testimonium perhi- 
beret de veritate. Si autem liber iste non esset Danielis, sed solum 
sub ficto nomine Danielis tempore machabaico conscriptus, mani- 
festum est fieri non potuisse, ut Christus eo modo loqueretur, quo huic 
libro et sententiae Iudaeorum de co summa attribuitur auctoritas. 

Apud Marcum 13,154 nomen quidem Danielis non effertur, sed modo 

loquendi etiam magis ostenditur de oraculo omnibus noto esse ser- 
monem : cum autem videritis abominationem desolationis stantem 
ubi non debet, qui legit intelligat. Et cum hic quoque admonitio ad- 
datur, ut qui legit intelligat, etiam de oraculo in libro prophetico 
conscripto fieri mentionem patet. Est enim monitio haec omnino ad 
ipsum Christi sermonem referenda. Ita censent S. Chrysostomus, Eu- 
th ymius et veteres fere omnes multique ex recentioribus et catholicis 
(Schegg, Schanz, Cornely) et protestantibus (Fritzsche, Hengstenberg, 
Ewald, Keil); idque merito; nam Matthaeus nunquam de suo quae- 
dam sermoni Domini inserit, dum Christus saepius media in oratione 
similia monet : qui habet aures audiendi audiat, qui potest capere 
capiat; dein cum eadem verba quoque legantur apud Marcum, omnino 
probabile est ea esse a Domino prolata, valde autem improbabile 
Marcum ca ex Matthaeo transsumpsisse qui ea suo marte addidisset. 
Uti igitur angelus Danielem monet ut oraculum intelligere studeat 
9,93. 25, ita Christus ad idem studium provocat. 


Quin Christus oraculum intelligat 9,27, dubitari nequit. Loquitur enim, 
uti liquet, de vaticinio nondum impleto. Iam vero Iudaei, uti res se vere 
habet, abominationem desolationis 11,31 et proinde etiam 12,11 refero- 
bant ad tempus Antiochi Epiphanis. Cuius explicationis argumentum iam 
apparet in versione LXX 11,25. 30; ponunt enim ibi statim regem Aegypti, 
hic autem : et venient Romani ; unde aperta fit allusio ad res tempore Àn- 
tiochi Epiphanis gestas ct proinde qua ratione oraculum illud sit intellec- 
tum apparet. Idem cernitur in primo libro Machabaeorum. Nam, uti Heng- 
stenberg, Authentie des Daniel p. 264, adnotat, ibi in primo capite aliqua 
de Antiocho eodem modo iisdemque verbis narrantur quibus apud Danie- 
lem praedicta leguntur; ita LXX 41,95 2t xov facia Aljorcou év Óy t0) 
et 4 Mach. 1,17 eicA0ev. el; Alyuzxov. iv 2yX Baget; LXX. 11,96 xai vecobveat 
vpaupaciat moÀÀot Ct 4 Mach. 1,18 xai £xeaov xpxugaciat no)2o0t; LXX 11,28 di- 
citur regem reversurum esse in terram cum spoliis multis, quae spolia 
1 Mach. 1,19. 20 ut exo« v7; Alyoxvov designantur; in utroque loco idem 
verbum zztezpégew legitur; LXX 11,36 dicitur regem insolenter contra Deum 
locuturum esse ; idem 4 Mach. 4,24 narratur; in utroque loco verbum moiety 
et A«h&v adhibetur; LXX 11,31 1avoüst 55. &ytov.... Bó£uyux Spruoctog et 
1 Mach. 1,46 xat ya&vat &y(agua v. 94 BosAuqua Eprttooeoc. Porro idem oracu- 
lum a Iudaeis de Antiocho esse intellectum testis est quoque Iosephus, qui 
postquam facinora illo tempore admissa enarravit, subdit desolationem 
templi factam esse secundum Danielis prophetiam (Antiq. 12,7. 6) et etiam 
clarius dicit l. c. 10,14. 7 : « et factum est ut haec ipsa sub Antiocho Epi- 
phane gens nostra pateretur, prout viderat Daniel et multis ante annis 
scripsit ». 

Cum igitur f2zÀoyua ipruecsos 11,31 ct 12,11 iam esset impletum, Chri- 

stus non potuit alludere nisi ad abominationem desolationis, quae 9,27 
praedicitur. Atque revera hoc oraculum spectabat tempus futurum et de 

futura destructione illud esse tempore Christi explicatum, testis est iterum 
. losephus, qui scribit Danielem de Romanorum quoque imperio scripsisse 
el gentem suam ab iis vastatum iri xai 6x 6n" aüvoy épruBzassat 1. c. 10,11. 
7. lam vero nullus reperitur apud Danielem locus ex quo id Iosephus colli- 
gere poterat nisi 9,26. 27. Idem confirmatur iis quae narrat in opere de 
bello iudaico 4,6. 3, a zelotis omne ius humanum esse conculcatum, divina 
quoque derisa et prophetarum oracula contempta eosque effecisse ut pro- 
phetia adversus patriam facta exitum sortiretur, « vetus enim virorum 
sermo erat tum urbem captum iri et loca sancta conflagratura iure belli, 
ubi seditio invaserit et indigenarum manus polluerint sacratum Deo locum; 
quibus licet fidem non detraherent zelotae, ipsi tamen se earum rerum 
ministros praebuerunt ». Hisce autein tangi oraculum 9,26. 27 manifestum 
est et simul opinionem eam fuisse communem declaratur. Quare ad quem 
locum verba Christi spectent, non potest esse dubium ; pariter certum est 
de quo discipuli ea debuerint intelligere. 


Testimonium Christi grave et sollemne rationalistae effugere conan- 
tur; modo enim dicunt Christum nec potuisse nec voluisse nos de re 
critica cum auctoritate docere, modo errorem illum de libro Danieli 
adscripto fuisse innocuum, modo verba fortasse ad solos evangelistas 
auctores esse referenda. Ita de Wette-Schrader, Davidson, Kuenen etc. 
(cf. d'Envieu p. 805; Cornely l. c. p. 495). Sed asserere Christum 
errorem popularem non potuisse ut errorem cognoscere, blasphemum 
est; regulas utique artis criticae non tradidit; at falsarium qui tem- 
pore machabaico, ut rationalistae volunt, liberum compositum falso 
adseripserit Danieli, vocare prophetam et eius fraudem sancire, non 
est error innocuus, sed turpis ac perniciosus et quis cogitare potest 
Christum tale proferre et sancire mendacium? Vanum quoque est el- 
fugium, si in dubium vocatur sintne verba Christi. Sed hoc ipsum 
effugium nobis ostendit eos bene sentire vim ac pondus argumenti ex 
verbis Christi deprompti. Etsi evangelistarum essent verba, habere- 
tur tamen argumentum ex communi ludaeorum persuasione et pro 
homine fideli ex auctoritate scriptorum inspiratorum. 

Praeterea alias quoque Christus libro huic nomine Danielis insignito 
reddit testimonium. Frequentissime enim Christus se vocat filium ho- 
minis et cur se ita vocet nobis declaratur ipsius verbis : et potestatem 
dedit ei (Pater) iudicium facere qwa filius hominis est (Ioan. 5,97). 
Nam quae est consecutio inter iudicium et filium hominis? consecutio 
declaratur Dan. 7,13. 1*4 ex quo loco et appellatio haec et iudicandi 
potestas filio hominis data explicatur. Igitur Christus asserit se esse 


26 QUA AETATE LIBER SIT COMPOSITUS. 


illum filium hominis de quo in oraculo sermo fit et sibi propter 
oraculum illud iudicium omne competere. Modus quoque loquendi 
visionem eam Danielis notam esse supponit; alias enim nullum esset 
argumentum dicere : potestatem habeo iudicandi quia sum filius 
hominis, est veroargumentum clarissimum, si cui scena illic descripta 
obversatur. Et eandem scenam Christus etiam Caiphae et synedrioin 
mentem revocat. Interrogatus enim per sollemnem adiurationem sitne 
Christus filius Dei, respondet : videbitis filium hominis venientem in 
nubibus coeli (Matth. 26,64). Et quid ea sibi vellet responsio, optime 
intellexit pontifex, scindit enim vestimenta sua clamans : blasphe- 
mavit, intellexerunt reliqui respondentes : reus est mortis. Neque 
hoc solum loco ad eam scenam provocat Christus; quotiescumque enim 
filium hominis venientem in regno suo, in nubibus, cum angelis, in 
virtute multa et maiestate exhibet (cf. Matth. 16,27. 28; 19,28 ; 23,30), 
visionem Danieli factam agnoscit et vaticinium de se factum esse 
docet. Porro frequentissime in sermonibus Domini et in evangeliis 
mentio fit regni Dei, regni coelorum; iam vero ubi nova theocratia, 
theocratia messiana eo nomine regni, regni Dei et Deus ipse Deus 
coeli adeo frequenter et explicite nominatur, nisi apud Danielem? 
nonne doctrina de resurrectione loan. 5,29 eo modo a Domino pro- 
ponitur qui proxime accedit ad Dan. 12,2 et gloria et splendor 
beatorum Matth. 13, 543 sicuti Dan. 12,3? 

Uti Christus, ita apostoli quoque suum dant libro Danielis testimo- 
nium. Qua in re primarium sibi vindicat locum S. Ioannes in apoca- 
lypsi. Quod cum ab omnibus concedatur, satis erit aliqua innuere; 
praesertim ea quae cap. 7 habentur, crebro in apocalypsi proferuntur; 
ef. Apoc. 4,9-5; 5,11; 11,7. 15; 12,15; 13,1; 15.15; 17,12; 19,20; 
20,5. 11; praeterea vide Dan. 2,5* et Apoc. 11,15; Dan. 8,96 et Apoc. 
22,10; Dan. 10,6 et poc. 1,15 ; etc. etc. S. Paulus antichristum ita 
describit 2 Thess. 2,3. 4 prout Dan. 7,8. 20 seq. exhibetur et aliqua 
quoque ab eius typo (Dan. 8,95 et 11,36) mutuatur. In serie eorum qui 
in s. Scriptura egregium fidei documentum edidisse referuntur, eos 
commemorat, qui « obturaverunt ora leonum, exstinxerunt impetum 
ignis, effugerunt aciem gladii » (Hebr. 11,33. 3*1), quibus verbis res 
quoque tangit cap. 6. 14. 3 narratas et ex cap. 9 quomodo Daniel et 
socii eius mortis periculum effugerint. Deinde si Corinthiis scribit : an 
nescitis quoniam sancti de hoc mundo iudicabunt (1 Cor. 6,2)? verba 
et doctrinam profert ex Dan. 7,22 : donec venit antiquus dierum et 
iudicium dedit sanctis Excelsi. Simili ratione si S. Petrus nobis loqui- 
tur de prophetis qui scrutati sint in quod vel quale tempus signifiea- 
ret in eis spiritus Christi (1 Petr. 1,11), nonne praeprimis de Daniele 

cogitasse censendus est? Daniel quippe unus est qui quaerit : usquequo 
finis horum mirabilium? ei quoque explicite revelatur quia non sibi- 
metipsi, nobis autem ministrabat ea (1 Petr. 1.12) : tu autem vade ad 
praefinitum et requiesces Dan. 12,6. 13 et : vade Daniel quia clausi 
sunt signatique sermones v. 9. Quare quemadmodum numerus libro- 
rum sacrorum a synagoga receptus et agnitus certissime approbatur 
et commendatur a Christo, quoniam triplicem illam apud ludaeos re- 
ceptam divisionem approbat dicens : necesse est impleri omnia quae 
scripta sunt in lege Moysi et prophetis et psalmis de me (Luc. 25,55), 
ita speciali quadam et eximia ratione liber Danielis ut liber a propheta 
Daniel conscriptus approbatur et commendatur, praeterquam quod 
generali illa approbatione etiam iam eius approbatio continetur. 

Librum Danielis non tempore machabaico, verum multo ante illud 
ortum esse, etiam necessario ex eo sequitur quod in numerum libro- 
rum sacrorum apud ludaeos erat receptus. Quae enim apud Iudaeos 
viguerit atque valuerit sententia et traditio eaque aequo severior, no- 
bis tradit Iosephus contra Ap. 1,8 videlicet libros viginti duos sacros 
à Moyse usque ad Artaxerxen res gestas et oracula complecti; quae 
autem post Artaxerxen conscripta sint non eiusdem esse auctoritatis. 
Vide eius locum quoque apud Cornely, Íntrod. I p. 42. lam vero res 
est exploratissima et a nullo negata librum Danielis in canone esse 
Iudaeorum ; proinde libri origo ad tempus referatur oportet ante Ar- 
taxerxen. Atque eam esse Iudaeorum traditionem constantem certissi- 
mum est. Uti in antecedentibus iam notatum est, losephus Danielem 
unum vocat de maximis prophetis (Antiq. 10,11.7) et ostendit quo- 
modo sub Antiocho Epiphane acciderint, quae multis ante annis fore 
viderat et conscripserat Daniel, cum esset Susis (cap. 8) et alio loco 
12,7. 6 monet templi desolationem ab Antiocho factam esse secun- 
dum id quod Daniel ante quadringentos et octo annos praedixisset; 
qui quidem numerus iusto maior est, quia Daniel vaticinium illud 
non sub Nabuchodonosor anno 578 accepit, sed anno tertio Baltassar, 
ergo sub Nabonido postquam filium suum in regni consortium vel in 
partem administrationis admisit ; sed pro quaestione quam hic tracta- 
mus nihil refert. | 

Antiqua libri origo etiam supponitur in narratione apud Iosephum, 
Antiq. 11,8. 5, Alexandro regi cum urbe Gaza expugnata in lerusa- 
lem ascenderet obviam ivisse pontificem cum sacerdotibus in sacro 
ornatu, eos benigne a rege esse acceptos, regi autem ex libro Danie- 
lis esse ostensum oraculum quo fore significaretur, ut rex quidani 
Graecorum imperium Persarum aboleret; regem ea re delectatum 
postulasse, ut pontifex quaecumque vellet dona a se peteret et ponti- 

fice petente ut liceret patriis uti legibus et septimo quovis anno tri- 
butis essent immunes, regem omnia concessisse etc. Hanc quidem 
narrationem rident rationalistae tamquam fabulam; at eam in rebus 
praecipuis egregie vindicarunt Hengstenberg l. c. p. 277-288 et d'En- 
vieu p. 812-819 ostendentes eam rem et indoli regis esse consenta- 
neam neque aliis indiciis certis posse in dubium vocari. Praeterea 
perpendere-oportet losephum minime id agere ut probet librum Da- 
nielis esse antiquae originis neque eum propterea narrationem in me- 
dium afferre, sed cum instituisset aliqua de Alexandro narrare, uti 
aliarum rerum ita eius quoque mentionem facere. 


Narrationem autem Iosephi non esse confictam hisce comprobatur : varia 
quae eo loco Iosephus refert etiam aliorum testimoniis constant; ita [u- 
daeam non armorum vi esse expugnatam sed ultro se Iudaeos regi subic- 
cisse teste Arriano (de expedit. Alex. 2,25!) contirmatur; Alexandrum in 
Iudaea fuisse Plinius quoque narrat (Hist. nat. 12,26), Iudaeos in exercitu 
Alexandri militasse praeter Iosephum l. c. etiam IIecataeus refert qui pa- 
riter narrat Iudaeos peculiari favore regem esse prosecutum (cf. Iosephus, 
c. Ap. 2,4); similiter certum est Alexandrum Iudaeis Alexandriam migran- 
tibus paria cum Macedonibus iura concessisse. Cur autem adoo faverit Iu- 
daeis, ex narratione Iosephi illa explicatur; ca autem negata iam non ulla 
cernitur ratio. Narrat losephus pontificem sacris vestibus indutum et cida- 
rim in capite habentem obviam regi processisse; cui narrationi optime 
congruit quod apud lustinum legitur histor. 14,10 : « tunc (Alexander) in 
Syriam proficiscitur, ubi obvios cum infulis multos orientis reges habuit; 
ex his pro meritis singulorum alios in societatem recepit, aliis regnum 
ademit ». | 

Porro reliqua indoli Alexandri regis sunt omnino consentanea. Ea enim 
in rerum conditione eius magnopere intererat quam celerrime Iudaeos sibi 
devincire, Nam multas et magnas molestias in obsidione et expugnatione 
urbis Gazae subierat (cf. Curtius, histor. Alex. 4,6); vires Persarum non- 
dum erant fractae; regi in Aegyplum expeditionem statim molienti (cf. 
Curtius 4,7) omnino curae esse debebat, ne gens iudaica sibi inimica a 
tergo insisteret. Modus vero quo pontifex cum sacerdotibus ei obviam pro- 
cessit regi prorsus aptus videbatur quo se militibus tamquam a diis electum 
exhiberet; similiter postmodum sedulo providit ut oraculo lovis Ammonis 
eo quo voluit modo salutaretur. Teste Arriano rex Babylone eo modo sacra 
peragebat et Bel idolo sacrificia offerebat quo Chaldaei eum docebant ; unde 
nullo modo improbabile est quod Iosephus narrat : « in urbem venit et in 
templum ascendit ac Deo ad sacerdotis praescriptum sacrificavit ». Ea 

occasione sacerdos ex libro Danielis docet praedictum esse regem Graeciae 
imperium Persarum aboliturum ; cf. Dan. 8,21. Alexandrum avide oracu- 
lum accepisse et in suum vertisse commodum atque Iudaeis, ut talia de 
se spargerent, favores concessisse, fácile explicatur eo quia generatim 
oraculis et ominibus multum tribuebat, quippe quibus animi hominum 
permultum regerentur; quare multum vates consuluit; Aristander vates 
socius eius fuit individuus (cf. Curtius 4,2. 6. 13. 15; 5,4; 7,7), unde Plu- 
tarchus quoque eum appellat euu-2uXottusovjevov aet toto pavetopaat (cf. Heng- 
stenberg l. c. p. 285). Alios autem rerum scriptores brevis huius in urbem 
lerusalem discessus mentionem non facere nemo iure obiiciet — in Iudaea 
fuisse Plinius inter Latinos, Makrizi inter Arabes refert; — tot enim ac tanta 
de eius rebus gestis erant narranda, ut eius itineris omissio vel negligentia 
facillime explicetur. Iosepho autem praesto fuisse documenta vetera ex qui- 
bus hauserit narrationem certum est; quam diligenter enim rerum gesta- 
rum memoria ac documenta servata sint apud Iudaeos, ex primo libro 
Machabaeorum perspicere licet, immo exstitisse annales pontificum haud 
improbabiliter concludi potest ex 4 Mach. 16,23. 24 : « et cetera sermonum 
Ioannis et bellorum eius et bonarum virtutum quibus fortiter gessit et 
aedificii murorum quos exstruxit et rerum gestarum eius, ecce haec scripta 
sunt in libro dierum sacerdotii eius ex quo factus est princeps sacerdo- 
tum post patrem suum ». Ceterum de quaestione quibus usus sit fontibus 
losephus cf. Bloch, Die Quellen des Flavius Iosephus 1879; Destinon, Die 
Quellen des Fl. Ios. 1882. Ex hellenistis exstiterunt scriptores rerum 
iudaicarum Demetrius (c. 220 a. Ch.), Eupolemus (c. 138a. Ch.), Artapanus, 
Aristeas, Kleodernus qui et Malchus appellabatur, qui quamvis veterem 
historiam sacram potissimum excoluisse dicendi sint ex fragmentis ser- 
vatis, tamen argumento sunt res gestas Iudaeorum csse litterarum monu- 
mentis tractatas atque valde probabile est. etiam eventus recentiores non 
esse plane neglectos, in opere enim Iasonis Cvrenaei qui quinque libris 
res sui temporis comprehendit quasi in exemplo quodam cernitur helle- 
nistas etiam de temporibus recentioribus scripsisse. 


Egregium testimonium de origine libri Danielis ante tempora ma- 
chabaica nobis praebetur verbis quibus Mathathias iamiam moritu- 
rus filios alloquitur; praeclara enim patrum opera, fidem eorum ac 
legis Dei observandae studium iis in memoriam revocat allegatis sa- 
crorum librorum exemplis iisque ex pentateucho, ex libris Iosue, 
regum , Danielis petitis : Ananias et Azarias et Misael credentes libe- 
rati sunt de flamma, Daniel in sua simplicitate liberatus est de ore 
leonum (1 Mach. 2,59. 60). Igitur ob oculos habet Dan. cap. 3. 6. 15. 
Exempla esse ex libro deprompta et non ex traditione orali, plerique 
ultro concedunt et concedi debet quia reliqua omnia ex libris sacris 
afferuntur; verum aliqui (Bleek, Noeldeke, kuenen) contendunt nobis 
non verba referri Mathathiae, sed sermonem ab auctore libri libere 

compositum. Sed hoc effugium gratuito excogitatur, immo prorsus 
futile est. Nam auctor eius libri tantam affert copiam rerum parti- 
eularium, singulos eventus tam accurate et delerminate narrat, ut ipsi 
rationalistae fateri cogantur eum esse omnino fide dignum et librum 
eius unum esse ex fontibus praestantissimis historiae rerum iudaica- 
rum (cf. Schürer, Geschichte des jüdischen Volkes im Zeitalter J. Chr. 
II 1886, p. 580). Etiamsi oratio Mathathiae a scriptore esset compo- 
sita, tamen validum contineretur argumentum. Omnino enim scriptor 
sibi persuasisset Mathathiam ita loqui potuisse; ergo ipse qui proba- 
bilissime c. annum 130 a. Ch. scripsit ( cf. Corne/y, Introd. II 1 p. 455; 
Kaulen, Einleitung p. 241; Vigouroux, Manuel biblique ll p. 172; 
d' Envieu l. e. p. 797), librum Danielis iam diu ante tempora macha- 
baica librum sacrum esse existimatum scivit et professus est. Adde 
quod etiam in verbis Mathathiae v. 49 et 63 allusio cernitur ad ora- 
cula Danielis : nunc confortata est superbia etc.; a verbis viri pecca- 
toris ne timueritis ; cf. Dan. 8,25; 11,90. 36. 


Antiquae origini libri etiam testimonium fertur oraculis quae dicuntur 
sibvllinis, quae in tertio libro oraculorum sibyllinorum continentur v. 396- 
400. Iam in hoc tertio libro oracula contineri antiqua critici omnes consen- 
liunt. Et quidem Bleek censet v. 97-807 scripsisse Iudaeum alexandrinum 
tempore Machabaeorum (170-160 a. Ch.); ei consentiunt Gfrórer, Lücke, 
Friedlieb. Partem eam Hilgenfeld scriptam censet c. annum 140, eique 
consentiunt ex parte Zündel et Schürer (vide Zàndel, Kritische Untersu- 
chungen, p. 140 seq.; Schürer, l. c. p. 794). Aperta autem allusio cernitur 
hisce quibus sermo est de Antiocho Epiphane eique interitus praedicitur : 

Vide Dan. 71,7. 8. 20. Unde secundum priorem sententiam iam anno 160, 
secundum alteram anno 140 a. Ch. liber Danielis imitatione exprimebatur 
a [udaeo quodam alexandrino. Eodem modo in v. 608-617, quae pars de 
Antiocho Ephiphane agit et eius tempore orta est, uti Bleek, Zündel aliique 
censent, imitatione exprimitur oraculum Daniel 7,93; in v. 653-663 vero 
Dan. 71, 40. 11. 13. 14; cf. Zündel]. c. 159-163. Iam vero manifestum est, si 
Danielis oracula imitatione effinguntur iis in partibus quae sub Antiocho Epi- 
phane conscriptae sunt, iam diu sacra auctoritate et dignitate praedita 
opus esse ca innotuisse. Quod ne Bleek concedere cogatur confugit ad opi- 
nionem quae merito ab aliis irridetur, vid. et auctorem libri Danielis et 
scriptorem carminum sibyllinorum ex uno quodam fonte communi sen. 
tentias, notiones, imagines transsumpsisse. Sed merito opposuit lIilgenfeld: 

quis id credet? vide Zzndel, p. 142; neque sufficit provocare ad Is. 45,1, 
ut explicetur oraculum sibyllinum v. 224 seq. et v. 653 et Dan. 7,13. 

Librum non esse ortum tempore machabaico, sed revera a Daniele 
originem ducere hactenus demonstratum est; at cum rationalistae 
omni conatu contendant librum tempore machabaico esse composi- 
tum, haec sententia et rationes quibus eam fulciunt examinandae 
sunt. Putant enim adeo evidenti modo de illa sententia constare, ut 
v. g. Droysen dicere non veritus sit fatuae illi ac stolidae sententiae 
de antiquitate libri Danielis neminem qui sit ratione praeditus posse 
consentire (Geschichte der Hellen. I1 3546; cf. Hztzzg , Das Buch Daniel 
p. 1X); similiter Bunsen triumphum cernit unum ex maximis quem 
ars critica reportaverit eo quod librum Danielis tempore Antiochi 
Epiphanis compositum esse probaverit (Gott in der Gesch. 1 802; cf. 
Zündel l. c. p. 1). Eandem persuasionem plerique ex interpretibus 
protestantibus recentioribus prae se ferunt : Hitzig , Stühelin, Hilgen- 
: feld, de Wette-Schrader, Bleek, Kuenen, Reuss, Schürer etc., multo 
plures affert v. g. Zoeckler, Der Prophet Daniel p. 90. Libri originem 
danielicam propugnant interpretes catholici quos v. g. enumerat 
Cornely, Introd. Il 2 p. 487 et ex protestantibus : Hengstenberg, Hae- 
vernick, Keil, Auberlen, Zündel, Kranichfeld, Pusey, Fuller, Zoeckler. 

De Porphyrio scribit S. Hieronymus in prologo ad commentarium 
in Danielem (M. 95,491): « contra prophetam Danielem duodecimum 
librum scripsit Porphyrius nolens eum ab ipso cuius inscriptus est 
nomine esse compositum, sed a quodam qui temporibus Antiochi qui 
appellatus est Epiphanes fuerit in Iudaea et non tam Danielem ven- 
tura dixisse quam illum narrasse praeterita ; denique quidquid usque 
ad Antiochum dixerit, veram historiam continere; si quid autem 
ultra opinatus sit, quia futura nescierit esse mentitum. Cui sollertis- 
sime responderunt Eusebius caesariensis episcopus tribus volumini- 
bus... Apollinarius quoque uno grandi libro et ante hoc ex parte Me- 
thodius ». Ex Origene contra Celsum 7,7 (M. 11,1432) sequitur Celsum 
quoque librum Danielis oppugnasse, id quod mirabitur nemo. Utrum- 
que autem in librum invectum esse quia vaticinia vera negabant 
pariter manifestum est. Atque haec est etiam hodie una ex causis 
praecipuis, vel potius praecipua, cur rationalistae librum ad tempus 
Antiochi referant. Cum enim vaticinia usque ad Antiochum Epipha- 
nem determinata sint et explicita, ultra eius tempus autem vaga, non 
relinquitur dubium quin liber ipso Epiphanis tempore sit composi- 
tus; ita. de Wette-Schrader (Lehrbuch der hist. krit. Einleitung 
p. 507). Et eodem modo alii loquuntur. 

Si quaeritur non solum de tempore Antiochi Epiphanis generatim, 

sed de ipso anno, utrum scil. ante bellum a Machabaeis motum an 
illo iam incepto, utrum ante profanationem templi an post eam, 
utrum ante mortem Antiochi an post eam liber prodierit, « critici » 
non consentiunt. Eum esse scriptum ab anno 170 usque ad ver 164 a. 
Ch. Hitzig docet, id quod Lücke ambabus manibus amplectitur tam- 
quam rem arte critica exploratam. Alii assignant annum 167 , id quod 
Colani splendide inventum dicit ingenio acuto eruditorum nostri tem- 
poris; alii, ut de Wette-Schrader, statuunt annum 167-1654. Sed an- 
num 167 repudiat Kuenen, cum liber non apparuerit initio belli Ma- 
chabaeorum, sed brevi ante cultum instauratum i. e. anno 165; 
Réville autem vult post cultus instaurationem librum prodiisse. Alii 
librum editum volunt post mortem Antiochi, quia eius ruina et mors 
indicetur, ergo anno 163; demum neque defuit qui Dan. 9,27 foedus 
iniri vidit inter Iudam Machabaeum et Romanos et proinde librum 
anno 160 esse absolutum censuit; ita Carre (L'ancien Orient; cf. Z'En- 
vieu , p. 233 seq.). | 

At facile est videre quantis incommodis unaquaeque ex istis sen- 
tentiis prematur. Nam si liber prodiit ante bellum machabaicum et 
ante cultus restaurationem, vel etiam statim post bellum iam incep- 
tum, quomodo fit ut nulla in eo habeatur adhortatio ad arma fortiter 
capienda et ad strenue pugnandum? Quod dicitur 11,34 de auxilio 
parvulo ante. bellum minime erat aptum ad animos confortandos, 
bello exorto autem potius ignominiosum erat et ad animos a bello 
deterrendos factum. Numeri dierum qui leguntur 8,14 et 12,11. 12, 
item dictio illa « usque ad tempus, duo tempora et dimidium tem- 
poris » 7,25 quaminterpretanturde tribusannis semis, ab illis referun- 
tur ad tempus quo durabit abominatio in templo vel etiam ad tempus 
per quod Antiochus maxime grassabitur quo elapso ipse sit interitu- 
rus. Audiamus v. g. quomodo Stühelin de istis numeris disputet (vide 
Zeitschrift der deutschen morgenl. Gesellschaft XI p. 140) : dies 1290 
tres sunt anni semis vel 43 menses si unumquemque mensem 30 dic- 
bus constare statuimus; finiuntur dies isti consecratione templi a qua 
oblatio sacrificiorum denuo fit quam Iosephus quoque (bell. iud. 1,1. 
1) per tres menses semis ab Antiocho impeditam esse dicit. Dies autem 
*5 qui supersunt ex numero 1335 (12,12) fluunt usque ad mortem 
Antiochi. Quod autem 8,154 dicitur, explicari debet de diebus 11350; 
ex quibus 1110 dies 1. e. menses 37 accurate tempus designant per 
quod abominanda sacrificia in loco saero fiebant, uti patet ex 1 Mach. 
1,57 et 4,52 et ex Iosepho, Antiq. 12,7. 6. Hisce addendi sunt dies 540 
ut numerus 1150 compleatur ; unde docemur mortem Antiochi conti- 
zisse quadragesimo die post ablationem sacrificiorum pollutorum. Ne- 

que id priori numero 45 dierum contradicit; nam 5 dies iure ex eo 
numero deducemus quippe qui sunt dies intercalares ad annum di- 
midium pertinentes. 

Modo simili alii quoque numeros computant; in quibus consentiant 
et in quibus differant, nihil interest. Iam vero ea explicatione rationa- 
listae se ipsi ad incitas redigunt. Nam haec in libro scripta prodie- 
runt aut ante eventum aut post; si ante, ergo habetur verum vatici- 
nium vel explicent nobis quomodo ille scriptor tam accurate noverit, 
quamdiu abominatio sit duratura et quo die Antiochus sit moriturus. 
Si autem post eventum, res exsistebat absurda et ridicula; prodibat 
scil. statim post eventum liber quem nemo ante vidit et quo ea quae 
modo evenerant tamquam oracula ab angelo tradita proponebantur. 
Quis non ingenti risu talem librum propheticum salutasset? Quid igitur 
dicent qui librum anno 170 vel anno 167, vel 165 vel 160 prodiisse 
docent? Neque meliore in conditione versatur Reuss qui librum pau- 
latim et per seriem eventuum esse compositum vult, ita ut singula 
fere oracula cum singulis eventibus temporis Antiochi coincidant et 
nos (ut ipse vult) considerantes eventus inter se succedentes determi- 
nare possimus quando singula sint conscripta , immo fere quo die (Ge- 
schichte der h. Schriften A. T. 1881 p. 577). Quis enim sibi finget 
scriptorem adeo stupidum, ut simul cum eventu vel quando successus 
exitusque rei iam clare tutoque coniici potest eiusdem rei vaticinium 
tamquam antiquo tempore ortum aequalibus offerat? Simili difficul- 
tate etiam ii premuntur qui numeros illos rebus et tempori non aptari 
affirmant; nam sibi dicere debent : si illos edidit ante eventum, mox 
deprehensus est vates falsus; quomodo itaque liber tantam sibi vin- 
dicare poterat auctoritatem? si edidit post eventum, rem stupidam 
egit condens vaticinium ex eventu falsum. En ad hoc tandem recidit 
ars illa critica! | 

Itaque oraculis consideratis sententia de aetate machabaica consi- 
stere nequit. Eodem modo consistere nequit ex iis ipsis quae eius sen- 
tentiae patroni statuunt ac postulant. Statuunt enim in libro Danielis 
adumbrari et exprimi rerum conditiones temporis Antiochi ; narratio- 
nes et oracula ita conformari, ut animi piorum erigantur et mediis in 
persecutionibus ad fidelem legis Dei observantiam confortentur et in- 
flammentur; in regibus autem Nabuchodonosor, Baltassar, Dario 
Medo adumbrari indolem Antiochi et ostendi regi impio exempla iusti- 
tiae divinae simulque eum moneri ut resipiscat. Quae omnia ut scrip- 
tor libri maiore efficacia praestaret electum ab eo esse Danielem et 
narrationes illas et oracula eius nomine et auctoritate conficta et populo 


afflicto proposita. 
DixiEL. — 3. 

Nemo negabit exempla pietatis quae edidit Daniel in aula, exempla 
trium: iuvenum qui non adorabant idolum, apta esse quibus animi 
piorum ad cultum Dei et legis observantiam incitentur; eodem modo 
Dei favorem in Daniele, in tribus iuvenibus cerni eximia ratione et 
inde disci Deum etiam miraculis succurrere servis suis neque unquam 
pios ope Dei destitui; proinde narrationes illas plenas esse doctrinis 
ac documentis. Sed haec non est quaestio quae hic agitatur. Quaestio 
est sintne narrationes tales quae peculiarem indolem temporis An- 
tiochi prodant et conditiones ei proprias prae se ferant, ita ut ipsae 
originem suam ex eius tempore manifestent. [d enim illi affirmant; id 
igitur inquiratur oportet. Videamus itaque singula. Daniel cum sociis 
vivit in aula regia, addiscunt linguam et litteras Chaldaeorum, sibi 
sinunt imponi nomina gentilia, honores et munera accipiunt a rege 
gentili. Sed tempore Machabaeorum filii iniqui ex Israel se gentibus 
adiungunt; pii ab eorum societate maxime abhorrent. Daniel et socii 
sine ulla vexatione possunt abstinere a cibis immundis; pii autem tem- 
pore Machabaeorum poenis gravissimis coguntur non tantum ad cibos 
immundos comedendos, sed ad totum Dei cultum deserendum. Tres 
iuvenes plane committunt Deo, utrum velit se eripere necne et mira- 
culo insigni eripiuntur; tempore machabaico maximus est piorum 
ardor ad pugnandum, ad vim vi repellendam; ad arma vocantur, ad 
bellum strenue gerendum admonentur; se ipsos debent defendere; 
plurimi pii iugulantur, succumbunt neque tamen Deus miraculo eos 
eripit. Si itaque eo exemplo voluit scriptor consulere temporibus ma- 
chabaieis, id consulit ut sinant se vexari, ut non se defendant, ut 
miraculum Dei exspectent; ergo plane contraria consuluit vel descri- 
psit iis quae revera evenerunt. Idem cernis in Daniele cap. 6; non se 
defendit, non ius suum causamque propugnat; quiete et pacate sinit 
se abiici in lacum leonum et Dei miraculo servatur incolumis. Quid 
igitur, si haec scripta sunt unice pro tempore machabaico, .ut agendi 
modus vel consulatur vel qui sit describatur? Suadetur itaque ut sese 
arbitrio persecutorum committant, Deum enim miraculo esse occur- 
surum; aut exprimitur ita pios se gessisse. Quam ineptum utrumque 
sit quis est quin videat? Ergo quo iure statuunt eas narrationes utpote 
plane accommodatas indoli machabaicae necessario eo tempore essc! 
conscriptas ? 

Sed fortasse in regibus cernitur indoles et exemplum Antiochi Epi- 


—À 


t. Reuss v. g. ita: was ihm seine Bláütter eingegeben hat das war die Lage seiner Glau- 
bensgenossen wie er sie vor Augen hatte (Geschichte der h. Schr. A. T. p. 580) i. e. ea 
aequalium conditione quam oculis cernebat ad haec conscribenda incitatus est. 

phanis et ad vivum exprimitur! Est enim id alterum quod asseritur. 
At non est difficile videre in tribus 1stis regibus non depingi indolem 
persecutoris qui cultum Domini omni conatu exstirpare et Dei cultores 
morte dirissima interimere studet. Nam Nabuchodonosor ne verbulo 
quidem reprehenditur quod vasa templi asportavit (1,2; 5,2); ne 
mentio quidem fit eum destruxisse urbem et templum, populum ab- 
duxisse, occidisse filios regis et principes. Sed e contra hisce tacitis 
narratur Danielem ab eo summo honore esse affectum, socios Danielis 
provinciae Babylonis esse praefectos. Neque cap. 3 persequitur reli- 
gionem Iudaeorum; neque enim postulat ut Deo patrio legibusque 
eius renuntient, sed ut etiam suum deum venerentur semel; id quod 
rex pro opinione gentilium fieri posse censet sine iniuria alterius dei: 
nullo autem modo iis cultum proprium interdicere vel eripere studet. 
Igitur ea re iam ingens cernitur discrimen inter eum et Antiochum. 
Immo tantum abest, ut cultum Dei exstirpare velit, ut et ipse Deum 
Danielis summis laudibus prosequatur (2,47) et bis decreto publico Dei 
praeconia annuntiet omnemque in eum blasphemiam poenis gravis- 
simis propositis interdicat (3,96; 4,34). Exhibetur quidem punitus a 
Dco cap. 4; at minime propter iniurias cultoribus Dei illatas, sed quia 
de Babylon urbe superba gloriatione effertur (4,97). Quae iam simili- 
tudo cum Antiocho? Animo tibi finge scriptorem qui tempore ma- 
chabaico persecutiones ab Antiocho illatas novit et eius persecutoris 
typum et figuram in Nabuchodonosor exprimere vult; num a te impe- 
trare poteris ut existimes eum tali modo imaginem regis expressisse? 
nonne debuit aequalibus ostendere regem talem, qualis erat in de- 
structione urbis et templi et in caedibus principum etc.? cf. 4 Reg. 
25,6. 21. Ier. 52,6 seq. 

Num Baltassar typum Antiochi regis persecutoris prae se fert? At 
neminem ex ludaeis persequitur; gravem reprehensionem a Daniele 
sibi factam animo accipit demisso et Danielem summo honore afficit. 
Punitur quidem a Deo quia vasa Dei sacra profanavit et idola sua Do- 
mino posthabito laudavit. Verum neque in scelere admisso neque in 
poena inflicta ea exsistit cum Antiocho similitudo quae postulanda 
esset, si Baltassar indolem vel sortem Antiochi adumbrare diceretur. 
Antiochus enim intrans in templum cum arrogantia abstulit vasa et 
comminuit ea et rapuit thesauros, quia pecuniarum cupidissimus erat ; 
nihil autem Baltassar ex domo Dei abstulit. Baltassar occiditur; re- 
gnum transit ad aliam gentem, a Chaldaeis ad Medos Persasque; An- 
tiochus. autem neque interficitur neque eius regnum statim ad alios 
transit, sed sub Philippo tutore et mox sub Lysia tutore eius filius An- 
üochus Eupator nomen gessit regium per annos duos. Quis igitur in 

Baltassar typum et imaginem depingi Antiochi sibi persuadere poterit? 
Vide 1 Mach. 1,23. 2^; 6,14 seq. 2 Mach. 5,15; 9,5. Etiam minus ap- 
tus est Darius Medus cap. 6 qui aequalibus exhibeat indolem Antiochi. 
Nam dolo et astutia aliorum qui Danieli invidebant circumventus et ni- 
hil mali pro Daniele suspicans decretum ponit aulicis, ut per 30 dies 
non a deo aliquo sed a rege petant. Cum illi sententiam in Danielem 
ferri iuberent, rex satis contristatus est, posuit cor suum ut liberaret 
Danielem et usque ad vesperam laborabat ut erueret eum. Invitus cedit ; 
optat ut Deus eum eripiat; prae moerore nec cibum capit nec dormire 
potest; summo mane festinat ad lacum leonum ; exsultat cum Danielem 
incolumem invenit; accusatores Danielis punit; Deum Danielis ab 
omnibus timeri et suspici iubet eiusque mirabilia universis populis, 
tribubus, linguis annuntiat. Sane praeclaram Antiochi persecutoris 
Iudaeorum et cultus Domini eversoris imaginem ac descriptionem ' 

Quae igitur similitudo inter Danielem amicum regum gentilium , in 
aula eorum commorantem , honoribus ab eis affectum et Machabaeos 
omnem cum gentibus societatem abominantes, armis fortiter pugnan- 
tes contra regem gentilem? Quae similitudo inter reges Danielis Iu- 
daeos promoventes honoribus, Dominum laudantes eiusque reveren- 
tiam praecipientes et Antiochum persecutorem qui omni conatu et 
crudelitate cultum Dei delere conatur? Profecto nulla. Mirum, si qui 
tempore machabaico Antiochum voluit depingere non alia selegisset 
exempla. Daniel reges honorat; aliter, plane aliter loquuntur aequales 
Machabaeorum : tu inventor omnis malitiae, sceleste, omnium homi- 
num flagitiosissime (2 Mach. 7,31. 33;; tempora plane mutata sunt; 
qui gentilibus favent apostatae censentur. Proinde si ex indole tempo- 
ris et sententia communi iudicandum est, fieri non potuit ullo modo, 
ut tempore machabaico Danielis res gestae fingerentur. Eo tempore 
alius plane Daniel, alii prorsus reges gentiles descripti essent et piis 
propositi. 

Id sensisse videtur Meinho/d (Das Buch Daniel p. 262 in opere : Die 
geschichtlichen Hagiographen, 1889). Nam cap. 2-6 orta esse vult 
circa annum 300 a. Ch. ut iis narrationibus ex antiqua traditione 
haustis ostendatur, quomodo Israel sub dominio gentilium fideli cultu 
religionis cognitionem Dei spargere debeat. Tempore autem macha- 
baico alium scriptorem nomine Daniel assumpto oracula illa cap. 7-12 
ad confortandos animos composuisse eaque ad cap. 2-6 adiunxisse et 
prooemium 1,1-2,4 addidisse. Unde argumentum pro tempore ma- 
chabaico ex oraculis cap. 7-12 petitur, ex quibus reliqui quoque ra- 
tionalistae tempus probant machabaicum. Contendunt enim omnia 
oraeula spectare ad illud tempus et ad Antiochum Epiphanem, finiri 

ibi ae desinere, esse adeo determinata et rebus particularibus aecu- 
rata, ut vaticinia ex eventu concocta demonstrentur. Haec itaque nobis 
examinanda sunt. 

Et primo quidem falsum est omnia oracula spectare Antiochum et 
tempus machabaicum. Nam plane aliud spectant oracula 2,50-45 et 
1,1-28 et 9,24-2'7, uti in commentario demonstrabitur. Neque verum 
est cuncta finiri tempore Antiochi et post illud s/atzm exspectari glo- 
riam regni Dei et sanctorum eius. Nam Antiochus significatur cornu 
modico quod oritur ex regno tertio 8,9; regnum quartum est impe- 
rium romanum, de quo 9,40 seq.; quae 7,7-28 dicuntur nequaquam 
ad tempus Antiochi pertinent, uti postmodum probabitur. Ea de re 
utiliter quoque consulitur Disteriwald, Die Weltreiche und das Got- 
tesreich, 1890 p. 107 seq. Porro maximae quoque offensioni sunt vati- 
cinia adeo accurata quae cap. 11 leguntur. Volunt enim ea plane 
recedere a more aliorum prophetarum, ita ut ZoecÁler qui ceteroquin 
librum Danieli attribuit tamen censeat in cap. 11 multas assumi de- 
bere interpolationes quibus accurata rerum descriptio textui sit inserta 
(Der Prophet Daniel p. 215. 230). At ipse fatetur in v. 5-39 etiam vera 
ac sincera oracula contineri neque posse deletis interpolationibus tex- 
tum primitivum restitui. Ergo supponendum esset aliquem impletione 
facta ausum esse textu originali fere remoto oracula illa confingere 
et ad eventum conformare et eam sedulitatem male feriatam mox 
omnia occupasse exemplaria (cernitur enim in omnibus versionibus) 
et textum Danielis sincerum intercidisse. Id autem summe improba- 
bile est. Neminine occurrit fraude ea Danieli et angelo loquenti et Deo 
summam inferri iniuriam? numquid Deus indiget vestro mendacio, 
ut pro illo loquamini dolos (lob 13,7)? Dein in eo ipso oraculo sat 
multa sunt obscura, immo vaga, incerta, dubia, ita ut quomodo im- 
pleta sint saepius dictu sit difficile. lam vero si quis post eventum 
oracula illa ad laudem Danielis prophetae confinxisset (ein begeister- 
ter Leser, ut Zoeckler ait), eximium vaticinandi eius donum sententiis 
plane claris et ne latum quidem unguem ab eventu recedentibus com- 
mendasset. Id agere solere eiusmodi falsarios libris apocryphis et 
pseudepigraphis ad nauseam usque demonstratur. 

Quid dicemus de offensione illa rationalistarum ex oraculis adeo 
determinatis concepta? Primum monendi sunt se ipsos aliqua oracula 
admittere ut vera et asserere, auctoritatem qua prophetae praediti 
erant non posse explicari, nisi saepius eventus rerum praedictioni 
correspondissent; dein eos etiam admittere quaedam oracula detern- 
nata esse edita; ita Ez. cap. 12. 25,95 seq. 33,21 seq. lam quod Deus 
rerum omnium etiam futurarum conscius aliquoties fecit, etiam fa- 

cere poterat tempore Danielis i. e. suam scientiam et sua consilia cum 
aliquo vate communicare. Homo quivis alteri loqui potest, cur non 
potius Deus? Ceterum vaticinia posse fieri non opus est hic demon- 
strare; ipsi rationalistae id quandoque fatentur. Praeterea non desunt 
alia quoque oracula valde determinata; cf. Num. 24,94. Ps. 21,17-19. 
Is. 7,8; 45,1; 53,5-19. ler. 25,11. 19; 28,15-16; 37,6; 38,17 ; 43,10 
etc. etc. Proinde ut fiat probabile etiam Danieli talia esse a Deo com- 
municata, requiritur, ut ex re ipsa ostendatur graves exstitisse ra- 
tiones quibus Deus ad ea danda inducebatur; has exstitisse vide ad 
cap. 10. Dein ut res fiat certa, testimonia alia historica exploranda 
sunt. Hisce autem librum Danielis omnino probari iam expositum est. 


V. — Quae ferantur indicia iunioris originis. 


Pro iuniore origine arguunt aliqui ex vocibus graecis quae in libro 
Danielis inveniantur. lta de Wette-Schrader ait prorsus esse inaudi- 
tum inveniri verbum graecum ante tempus graecum in libro hebraeo 
et Reuss quoque graviter monet , 27mmo verba graeca reperiri; magis 
caute loquitur Meinhold ex nominibus graecis instrumentorum musi- 
corum non posse fieri certam conclusionem. [am quot nomina grae- 
ca reperiuntur? Olim contenderat Bertholdt inveniri decem. Id iam 
nemo asserit. Quattuor affert de Wette-Schrader (l. c. p. 500) nomina 
scil. instrumentorum musicorum quae 3,5 etc. enumerantur. lam vero 
ex quattuor illis duo sunt statim removenda; nam xiüxet et oap Ox, 
non sunt originis graecae; et illa quidem vox a Strabone originis 
dicitur asiaticae (10,3. 17), haec autem ab Athenaeo originis dicitur 
syriacae , barbarae a Strabone (cfr. Gesenius, Thesaurus ling. hebr. 
p. 935). Vocem euuv.9oviz esse apud Graecos nomen instrumenti mu- 
sici nequaquam certum est; nam uno Polybii loco qui pro ea notione 
adducitur ea significatio nequaquam certla est, cum notio concentus 
musici sensui omnino congruat. Quare potius opinari licet nomen si- 
ponja (ita kethib 3,10) populari etymologia ad cevjigovíav esse relatum. 
Restat igitur pesantrin in qua voce j«Xr/í2tov agnoscitur. Id prorsus 
concedi potest. Immo nihil obstat quominus concedatur quattuor illa 
nomina a Graecis simul cum instrumentis ad Babylonios migrasse. 
Constat enim Graecos musices fuisse peritos; constat commercium 
inter Graecos et Assyrios Babyloniosque antiquo tempore exstitisse. 

Per Phoenices enim servi graeci jam antiquitus vendebantur etiam 
in regiones babylonias (cf. Movers, Phoenizier Il 3 p. 80. 236 seq.) ; 
cum servis autem etiam instrumenta musica eorumque nomina eodem 
migrasse omnino probabile est, nam servi artium periti magnopere 

requirebantur, Babylonios autem musices fuisse amantes monumentis 
imaginibusque servatis constat; vide Layard , Discoveries in the ruins 
of Niniveh and Babylon p. 455. 455; Rawlinson , The five great Mo- 
narchies, 2 ed. llI p. 20; Vigourouz, La Bible et les déc. mod. IV p. 
419; Tele, Babylonisch-assyr. Gesch. p. 599. Cum rebus autem ipsa 
quoque nomina transferri res est notissima , quae etiam in nominibus 
mercium 1 Reg. 10,22 deprehenditur. In inscriptione quadam Sen- 
nacherib regis testibus Rawlinson et Norris legitur regem habitantes 
Ciliciam subegisse armis (cf. Schenkel, Bibellexicon V p. 177), id 
quod testimonio quoque ex Polyhistore servato confirmatur : « cum 
ille fama accepisset Graecos in Ciliciam belli movendi causa perve- 
nisse, ad eos contendit » etc. 1ta in Eusebii Chronic. vide RvcAter, 
Berossi quae supersunt p. 62. 88; Ziindel l. c. p. 6. Praeterea Curtius 
$,19 memorat gentem euboicam i. e. Graecos ex Euboea insula oriun- 
dos, qui olim Medos secuti erant. Teste Strabone (13,2. 3) in exercitu 
Nabuchodonosor stipendia merebatur frater Alcaei poetae graeci, 
Antemenidas; immo iam in inscriptione quadam Sargon regis (722- 
105 a. Ch.) legitur de clade quam hominibus terrae lavan i. e. Grae- 
ciae inflixerit; vide Schrader, Keilinschriften und A. T. 2 ed. p. 81. 
Quare de commercio inter Assyrios Babyloniosque et Graecos satis 
constat ; unde nomina quaedam instrumentorum musicorum tempore 
Danielis facile explicantur neque opus est cum d'Envieu originem 
graecam unius alteriusve nominis negare. 

Eius commercii antiquissimi inter Graecos et alios populos docu- 
mentum est etiam vox hebr. z3»» quae est apud Semitas vox peregrina 
et simul eum puellis graecis per Phoenices venditis in alias regiones 
migravit; est enim haec vox omnino graeca z)3a£, «aXaxíc, taa, 
uti Stade quoque docet (Geschichte des Volkes Israel, 1887 I p. 380); 
quare satis ridiculum est in altero eiusdem operis volumine p. 326 
statui ab Oscar Holtzmann usum alicuius vocis graecae originis apud 
Hebraeos concipi non posse nisi tempore hellenico. Num etiam haec 
vox pillegesch solum tempore illo adhibetur? Inde quoque patet quid 
censendum sit, si de Wette-Schrader contendit usum vocis graecae 
ante tempus dominationis graecae esse inauditum!. Idem quoque 
obiicit nomen instrumenti graeci nullibi in inscriptionibus inventum 
esse. Id verum est; sed quid oportet necessario addi? Narrat Strass- 
maier in musaeo britannico plus quam 50 000 inscriptionum nunc 
asservari (Astronomisches aus Babylon, 1889, p. 5). Ex hisce paucae 


t. Payne Smith, Daniel, London. 1886, immo provocat ut probet commercium cuim Grae- 
eis fuisse antiquissimum ad Gen. 49.5, ubi nomen graecum yu372:zx receptum legatur. 

sunt transscriptae , pauciores explicatae. Num eo numero omnia con- 
tinentur quae cuneiformibus scripta sunt? minime gentium! Multa 
alibi asservantur; sane multa adhuc latent; quis negabit multa quoque 
periisse? Demum num omnia vocabula in usu posita etiam documentis 
publicis privatisque inscribi de bent et si ibi non occurrunt, num sta- 
tim dicenda sunt non exstitisse? Quis adeo praecipite modo senten- 
tiam statuet? Ergo ridendus est qui ex paucis inscriptionibus iam 
circumscribere vult ac definire usum vocabulorum. Frustra quoque 
obiicit idem de Wette-Schrader, eiusmodi nomina graeca non adhi- 
beri apud ullum scriptorem hebraeum neque apud auctorem Chroni- 
con, verum ubique legi vocabula hebraica : nebel, kinnor etc. ; miram 
obiectionem' Daniel nomina refert qualia apud Babylonios adhibe- 
bantur scribens scil. de re Babylone acta ; reliqui auctores de rebus 
hebraeis narrantes nomina apud Hebraeos usitata adhibent. Quid ea 
in re novum aut a consuetudine alienum? Vide de hac tota obiectione 
RoAling, Das Buch des Propheten Daniel p. 103-108 et Hebbelynck , 
De auctoritate historica 1. Dan. p. 112-123. 

Gravius videri potest quod ex usu vocum quarundam originis persi- 
cae vel aricae obiiciunt; vide in comment. ad 1,3. 5; 3,2. 16; 5,14; 
6,8. Quomodo enim in aula Nabuchodonosor regis nomina dignita- 
tum persica adhibentur, uti 3,2 etc. ? Fortasse dixerit quis Danielem 
scripsisse sub regno Cyri; unde explicari posse cur nominibus tem- 
pore Cyri usitatis etiam in narratione de tempore priore usus sit. Du- 
bito tamen sitne hoc satis probabile. Neque puto esse necessarium ita 
respondere. Nam regno et dominatione Nabuchodonosor contineban- 
tur gentes variae. Decreta publica inscribuntur et destinantur omni- 
bus populis, gentibus et linguis (cf. 3,96. 98). lam vero ad dedicatio- 
nem statuae convocaverat praefectos ac praesides ex omni regione. 
Recensentur itaque iis nominibus quibus apud varias gentes designa- 
bantur. Si itaque tribus quaedam persicae vel gentes quaedam ex 
magna familia arica sub regis ditione erant, eiusmodi nominibus 
praesides et magistratus earum appellari res est obvia ac plana !. lam 
vero dubitari nequit quin eiusmodi tribus obedierint Nabuchodono- 
sor regi. Susiana enim ad eius ditionem pertinebat (cf. Hewlinson l. 
c. IlL p. 46); dein regnum babylonicum ortum est ex assyriaco ; reges 
autem assyriaci tribus Medorum sibi non semel subiecerant (cf. T7e/e 

1. Aple monet d'Euvieu : « c'est ainsi que l'ou pourrait convoquer à Paris des beys (de 
Tunis), des huyens iprefets. et des phu-loc /du Tonkin), des damels (du Sénégal), des mara- 
bouts, des cadliis, des prefets, des généraux etc.. et y joindre des spahis, des zouaves etc. » 
ip. 125;. 

l. c. p. 193. 241-242. 263); principes Medorum haud pauci se addi- 
xerunt regibus Sargon, Sennacherib; Asarhaddon quoque magnam 
partem terrae Medorum occupavit (1. c. p. 289. 336) ; etiam a regibus 
babyloniis haud raro illis bellum inferebatur (p. 407). Quandoque 
etiam tribus istae foedus inierunt cum Babyloniis contra Assyrios; ita 
tempore Sennacherib cernuntur foedere iunctae gentes Babel, Elam, 
Parsuas, Susiana, Ellipi contra Assyrios. Etiam ex Esdr. 4,9 i. e. ex 
gentibus quas Asarhaddon in Samariam misit satis elucet nomina ex 
linguis aricis petita apud Assyrios non potuisse esse incognita. Nabu- 
chodonosor filiam regis Medorum in matrimonium duxerat; unde 
principes aulicosque Medos et Persas in regia eius commoratos esse cer- 
tum videtur. Igitur cum et Assyrii et Babylonii frequenter eiusmodi 
tribus oppugnarent , subiicerent, tributa ab iis exigerent, in militiam 
eas reciperent, fieri non potuit quin etiam nomina quaedam et voca- 
bula alienae originis in linguam assyriacam et babylonicam admit- 
terentur. Id enim usu constanti ubique fieri in simili conditione vide- 
mus. Quare explicatur cur Daniel de rebus Babylone actis scribens ea 
adhibeat nomina quibus eaedem res apud Babylonios designabantur. 
Sperare licet, si multa millia illa inscriptionum aliquando explicata 
erunt, etiam eiusmodi vocabula ex tempore Danielis inventum iri. 
Quod in Baltassar rege evenit, quem exstitisse negabant donec inventum 
est nomen eius et dignitas in monumentis cuneiformibus, idem ac- 
cidere poterit de istis vocabulis. Saepius enim iam similia comperi- 
mus; vide de rege Sargon quae dixi ad Is. 20,1, de Salmana ad Os. 
10,15, de expugnatione No-Amon ad Nah. 3,8, de explicatione vario- 
rum vocabulorum ad ler. 53,10; 51,97. Am. 7,7; 8,1. Ion. 3,7 etc. 
Ceteroquin si certum esset ea vocabula esse temporis posterioris, idem 
relinqueretur quod aliquoties etiam alibi assumendum est, videlicet 
quandoque per scribas vocabula antiqua vel obsoleta vel obscura 
esse explicata positis recentioribus. 

Tamquam indicium temporis iunioris magnopere quoque efferunt 
librum Danielis in canone Hebraeorum non collocari cum prophetis, 
sed in serie tertia inter librum Estheris et librum Esdrae ; ita post prio- 
res quosdam, ut Eichhorn, Bertholdt, Kirms, Bleek etiam recen- 
tiores; v. g. de Wette-Schrader, qui affirmat id explicari nullatenus 
posse , si liber tempore exsilii esset conscriptus (Einleitung 8 317 p. 501) 
et similiter Reuss p. 577 quaerit quomodo fieri potuerit ut tantus 
ac talis propheta prorsus negligeretur neque cum prophetis connu- 
meraretur. Duo advertenda sunt; prius, posse in dubium vocari sitne 
ordo illerevera primus et antiquus; nam apud LXX alius cernitur ordo, 
Daniel connumeratur prophetis; hodie autem conceditur LXX saepius 

textum praebere meliorem et antiquiorem massorethico. Ordo iste 
etiam commendatur a Iosepho; nam Danielem vocat prophetam unum 
ex maximis, uti supra iam dictum est; deinde seriem secundam et 
tertiam librorum sacrorum ita describit, ut Danielem secundae an- 
numerasse censendus sit. Ait enim a Moyse usque ad Artaxerxen pro- 
phetas res sua aetate gestas complexos esse; quattuor vero libros 
reliquos i. e. tertiam seriem exhibere hymnos in Dei laudem et prae- 
cepta vitae utilissima (c. Ap. 1,8). lam ex hac descriptione Daniel non 
ad tertiam, sed ad secundam seriem pertinet; proinde ordo apud 
LXX olim etiam apud Hebraeos exstitit, uti testimonio Iosephi discimus. 
— Alterum est, non deesse rationes cur liber Daniel eo ordine sit col- 
locatus apud talmudistas. In tertia enim serie eos ponebant libros prae- 
ter psalmos et sapientiales, qui res gestas et prophetias de temporibus 
recentioribus continebant (cf. Fürst, Der Kanon des A. Test. p. 60); 
porro Danielem talmudistae non nominabant prophetam, sed viden- 
tem, quia visiones proponat, ideoque eum cum prophetis non recen- 
sebant et eius oracula volumen visionum (megillot chesjonot) ap- 
pellabant (l. c. p. 101). Et profecto Daniel munere prophetico pro 
suo populo non est functus ea ratione qua ceteri; erat propheta gen- 
tium qui gentibus maiestatem Dei Israel rebus gestis demonstraret. 
Porro quia pars libri lingua conscripta erat aramaica, haec pro in- 
dole talmudistarum etiam ratio esse poterat cur eum ponerent cum 
libro Esdrae qui pariter partes habet aramaicas. Demum adverte or- 
dinem temporis in ista collocatione non servari; in secunda serie 
enim Isaiam ponunt post leremiam et Ezechielem ; in tertia serie po- 
nunt psalmos, librum proverbiorum, Iob; qui libri sane antiquiores 
sunt quam aliqui secundae seriei. Danielem adiungunt Lamentationi- 
bus quoque (l. c. p. 59); ibi si vis indicium temporis servatum consi- 
deraveris. Confer de hac collocatione Cornely , Introd. I p. 29. 

Dein aliqui (Bleek, Reuss, de Wette-Schrader, Meinhold) gravem 
rationem detexisse sibi videntur eo quod Daniel non nominatur inter 
viros praeclaros Eccli. cap. 49. Verum auctori Eccli. minime erat pro- 
positum enumerare omnes; ita tres solum reges pios agnoscit 49.5 : 
praeter David et Ezechiam et losiam omnes peccatum commiserunt ; et 
tamen Asa rex fecit rectum ante conspectum Domini sicut David pater 
cius (3 Reg. 15,11), Iosaphat quoque laudatur quia ambulavit in viis 
David 2 Par. 17,3 seq. ; neque Mardochaeus laudatur et Esdras quoque 
omittitur. Quid ergo ex eius silentio concludi potest? Si eo aliquid 
probaretur, conficeretur Danielem omnino non exstitisse, cum tamen 
apud Ez. magnis viris Noc et Iob accenseatur. Debet enim adverti in 
libro Eccli. recenseri viros gloriosos, non solum eos qui scripserint. 

Alia indicia temporis iunioris apparere volunt in doctrina de an- 
gelis, de resurrectione mortuorum et iudicio, in abstinentia a qui- 
busdam cibis, in consuetudine ter in die orandi (de Wette-Schrader 
S 315). At perperam. Nam angelos curam gerere hominum, quando- 
que mortalibus se praebere conspiciendos, de rebus humanis esse sol- 
licitos, iam docetur in prioribus libris sacris variisque exhibetur exem- 
plis, vide Gen. 18,9; 19,1 seq. 25,7 ipse mittet angelum suum coram 
te; 25,40; 28,12 vidit angelos Dei ascendentes et descendentes; 32,1; 
48,16 angelus qui eruit me de cunctis malis benedicat pueris istis; 
praeterea Gen. 16,7. 9; 21,17 22,11; 31,11. Angelum totius populi 
tutorem cernimus Ex. 15,19; 23,290 etc. de eoque saepius est mentio 
in libro Num. et ludicum. Quae cum ita sint qua specie probabili pot- 
erit quis asserere angelos eo modo quo in libro Danielis cernantur 
non posse concipi nisi tempore machabaico? In libro Iob et apud Za- 
chariam exhibentur curam agere totius terrae et populorum vario- 
rum; mitto plura quae in libris Regum, in Psalmis, apud Isaiam de 
angelis commemorantur, nam satis patet eam obiectionem frustra 
esse excogitatam. Porro quam immerito reiiciatur notio resurrectionis 
mortuorum ad tempus machabaicum , facili negotio colligitur ex Iob 
19,25. Is. 26,19. Os. 13,14. Ez. 37,3-1^ (vide quae dixi in comment. 
Ez. p. 379). Neque abstinentiam a cibis illicitis ad tempus posterius 
pertinere, praeter alia discere poteris ex Ez. 5,1^4 qui de se profitetur 
inter alia : non est ingressa in os meum caro immunda; immo iam 
Osee minatus erat : in Assyriis pollutum comedit 9,3. Consuetudo sae- 
pius per diem orandi certe non primo inventa est tempore macha- 
baico; ram Ps. 55,18 legitur : vespere et mane et meridie narrabo 
(meditabor) et annuntiabo (gemam) et exaudiet vocem meam, qui 
psalmus Davidi inscribitur, a multis autem v. g. Hitzig leremiae attri- 
buitur. jl 

Obiiciunt miracula omnem mensuram excedentia ; somnium Nabu- 
chodonosor regis esse confictum ad. similitudinem somnii Pharaonis 
et in Daniel exprimi imaginem loseph in Aegypto. Utique miracula 
grandia sunt; sed id agitur ut Dei maiestas quae in populo Dei afflicto 
ipsa quoque prostrata iacere videbatur, insigni modo genti victrici 
manifestetur. Sicut igitur olim in Aegypto Dei potentia maximis 
miraculis innotuit, sicut tempore losue Deus non semel stupendis mo- 
dis suam sublimitatem genlibus ostendit, ita tempore quoque captivi- 
tatis, si unquam , necesse fuit dominium Dei Israel excellentissime dc- 
clarare. Unde considerare oportet ad quid et coram quibus fiant. 
Nonne etiam in initiis rei christianae miracula patrata sunt et numero 
et admiratione insignia? Et si Deus semel statuit maiestatem suam 

palam manifestare, nonne decet id fieri modo quodam praeclaro? Si- 
militudo autem quae intercedit inter loseph et Daniel est exigua valde : 
uterque somnium interpretatur, uterque a rege honoratur sed alio et 
alio modo; en tota similitudo! sed in quot rebus nulla exsistit simili- 
tudo? Si obvia quaedam et valde exigua similitudo iam sufficit, ut res 
gestae narrataeque negentur, actum est de historia. Qui autem con- 
tendunt tali exaggeratione et imitatione dignosci librum apocryphum 
et pseudepigraphum, praeter alia obliviscuntur falsarios illos nun- 
quam sibi selegisse nomen viri ignoti — et talis est Daniel si eius li- 
brum negaveris — sed figmenta sua adscripsisse viris insignibus 
omnibusque notissimis, uti Henoch, Moysi, Salomoni, Isaiae etc. 
Argumentum quoque et formam oraculorum deprehendunt omnino 
recedere ab illo modo qui proprius sit aliis prophetis; fieri quippe 
oracula de regnis mundanis inter se succedentibus eorumque pugnis 
et fere cuncta visionibus exhiberi. At nonne reliqui quoque prophetae 
de externis gentibus vaticinantur? Immo videri possent oracula Danie- 
lis magis cohaerere cum regno Dei quod sit hisce in terris stabilien- 
dum quam multae aliorum prophetarum de variis gentibus praedic- 
tiones. Perperam quoque revelationem asserunt fieri Nabuchodonosor 
regi plane inutilem; quam immerito hoc dicatur ex iis quae iam ex- 
posita sunt colligitur; rex discit scientiam et potentiam Dei cuius po- 
puli se esse victorem gloriabatur. Daniel eiusque aequales edocentur 
non statim secuturum esse regnum messianum post exsilium solutum 
vel post ruinam regni babylonici, verum alia regna fore ut exsistant ; 
proinde ea quae Isaias, leremias, Ezechiel, Osee, Michaeas de instau- 
rationis tempore obscure dicebant, clarius proponuntur, et quod illi 
» quandoque innuere videri poterant, scil. statim reditu concesso oritu- 
rum esse regnum messianum, oraculis Danielis ad veri rectique nor- 
mam redigitur. Quare nullatenus, ut Meinhold affirmat, Daniel prio- 
ribus prophetis contradicit, sed , prout progressus revelationis exigit, 
eorum vaticinia addita temporis determinatione explicat ostendens 
reditum et instaurationem longiore intervallo inter se separari. Neque 
forma visionum ita exsulat ab aliis vatibus, ut ea in re plane singu- 
laris sit Daniel. Ecquid si esset? nonne Deus promiserat se in visione 
appariturum prophetis i. e. in visione se cum illis sua consilia com- 
municaturum (Num. 12,6)? Etiam priores prophetae varia didicerunt 
visione; vide Am. cap. 7-9. Is. 6. ler. 1. 24. Ez. 1. 8-11. 37. 540-48; 
etiam iis varia rerum symbola exhibebantur. Neque ante Danielem 
inauditum erat regna et reges symbolo animalium designari; cf. 
Gen. 450,9. Num. 23,92. Is. 5,29; 56,11. ler. 4,7. Ez. 17,3. 7; 19,2-9. 
Si id apud Danielem frequentius fit et magis per singula explicatur et 

illustratur accuratius, tamen nimiae est exaggerationis dicere modum - 
vaticinandi apud eum plane alium esse. Pertinet enim iste modus ad 
symbolicam rationem, qua ii quoque vates utuntur qui actiones 
symbolicas et rerum futurarum significationem exprimentes per- 
agunt, uti Os. cap. 1. 3. Is. cap. 20. ler. 27,29; 28,10. Ez. 12,3 seq. 
Uti istis actionibus sensus hominum magis percelluntur quam verbis, 
ita oraculum visione symbolica exhibitum altius inhaeret animis et 
vatum et eorum quos de visione reddit certiores. Quis autem negare 
poterit tempore Danielis magis quam antea opportunum fuisse, ut 
Deus modo uteretur acriore ac vehementiore? ut pignora quoque 
daret fidelitatis suae in promissis suo tempore adimplendis illustriora? 

Demum obiiciunt laudes quae in libro tribuuntur Danieli et quas 
non ipse de se scribere potuerit. Afferunt 1,17. 19 seq.; 5,11 seq.; 
6,4; 9,93; 10,11. Sed 1,17 Daniel narrat quae dona sibi et sociis sint 
a Deo concessa; ergo non se, sed Deum omnium donorum auctorem 
praedicat; ceterum nemini vitio verti. potest, si. vere dicit : fecit mihi 
magna qui potens est! Et 1,19 narrat quo successu apud regem ten- 
tamen subierint scientiae. $i in eo tentamine eminuerunt, nemo potest 
postulare ut dicat sibi sociisque rem male cessisse. Non quid ipse dicat, 
sed quid dixerit regina 5,11 seq. affertur; iam vero planum est, si 
regina regi voluerit persuadere ut Danielem adhiberet interpretem, 
postquam màgi omnes nihil potuerint efficere, eam debuisse prae- 
stantiam Danielis prae reliquis omnibus clare efferre. Rex parum scie- 
bat quid rei esset cum Daniele; igitur ut eum advocaret, quamvis 
magi omnes nihil explicare valuissent, opus erat gravibus rationibus. 
la 6,* statuit Daniel se non potuisse accusari alicuius delicti vel cri- 
minis vel fraudis in munere suo.quod apud regem gerebat. Eam lau- 
dem, puto, etiam omnes hodierni oppugnatores Danielis sibi ipsi at- 
tribuent. Demum 9,23 et 10,11 Daniel ab angelo vocatur dilectus, 
dilectus a Deo; Daniel id narrat. Num debuit contrarium narrare? 
Nos omnes dicimur in sacris libris a Deo dilecti. Et profecto in tali di- 
lectione licet gloriari. Qui gloriatur, in Domino glorietur. Daniel si 
quid gloriatus est, in Domino gloriatus est, ut Deus iam per leremiam 
gloriandum esse dixit (9,25. 


VI. — De versione LXX. 


Interpretatio graeca quae LXX fertur libri Danielis ab Ecclesia est 
reiecta et in eius locum assumpta versio a Theodotione facta!. Id sae- 

1. Hanc in commentario voco graecam (gr.?. 

. pius quoque monet S. Hieronymus; « illud quoque lectorem admoneo 
Danielem non iuxta LXX interpretes, sed iuxta Theodotionem ecclesias 
legere, qui utique post adventum Domini incredulus fuit » (Prolog. 
ad Dan. M. 25,493) et ad Dan. 5,6 etiam eius rei aliquam reddit ra- 
tionem : « exceptis LXX translatoribus qui haec omnia nescio qua ra- 
tione praeterierunt tres reliqui co//egam interpretati sunt; unde iu- 
dicio magistrorum Ecclesiae editio eorum in hoc volumine repudiata 
est et Theodotionis vulgo legitur quae et hebraeo et ceteris translato- 
ribus congruit. Unde et Origenes in nono Stromatum volumine asse- 
rit se quae sequuntur ab hoc loco in propheta Daniele non iuxta LXX 
interpretes qui multum ab hebraica veritate discordant, sed iuxta 
Theodotionis editionem disserere » (M. 295,515). Cum igitur haec versio 
ab usu ecclesiastico esset remota, etiam eius exempla interciderunt 
neque alia exempla transsumebantur et diu omnino incognita erat 
et plane habebatur tamquam deperdita LXX versio. At tandem in uno 
codice chisiano superstes reperta est et primum edita a Simone de 
Magistris, congreg. orat., hoc titulo : Daniel secundum LXX ex tetra- 
plis Origenis nunc primum editus e singulari chisiano codice annorum 
supra DCCC. Romae 1772. Eam editionem in Germania imprimendam 
curarunt I. D. Michaelis 1773 et 1775 et in Hollandia Segaar 1775. 
Mox in bibliotheca ambrosiana Mediolani reperit Caius Bugatus syria- 
cam versionem textus alexandrini quam syriace edidit, latine vertit, 
praefatione notisque criticis egregiis instruxit 1788!. Ex hisce sub- 
sidiis ortae sunt editiones versionis LXX quas hodie pro libro Danielis 
habemus, quarum prior adornata fuit a H. A. Hahn, Lipsiae 1855; 
altera à Tischendorf in opere « Vetus testamentum gracce iuxta LXX 
interpretes »; codicem chisianum cum textu tischendorfiano contulit 
et lectiones variantes adnotavit Nestle : Veteris Testamenti graeci co- 
dices vaticanus et sinaiticus cum textu recepto collati, Lipsiae 1880 
p. 186, 187. 

Versionem hanc merito ab Ecclesia esse relictam manifestum est. 
Si enim comparatio instituitur cum textu hebr. quem etiam in vulgata 
nostra fideliter expressum habemus, deprehenditur versio LXX modo 
aucta additis et verbis et sententiis, modo variis omissionibus brevior, 
modo alium dicendi colorem aliumque sensum prae se ferens. Eiusmodi 
exempla habes 1,2 et tradidit eam Dominus in manus eius et loakim; 
1,3 ex filiis principum Israel; 1,6 et fuerunt ex genere filiorum Israel 
TGYv Xro TZ [ou92(25; 1,10 vultus vestros macilentiores e£ infirmos prae 


1. Codicem euin integrum edidit Ceriaai, Codex syro-hexaplaris ambrosianus photolitlio- 
graphice editus, Mediol. 1871; tom. VII Monum. sacr. et vrofan. 

ceteris adolescentibus... a/enigenarum , xai xwÜuveóot «à Uo zouyá- 
Xo; v. 13 conformatur ad v. 10; v. 17 et Danieli dedit intelligentiam 
in omni verbo et visione et somniis et zn omni sapientia; additur ad 
v. 90 : et honoravit eos rex et constituit eos principes et ostendit eos sa- 
pientes prae omnibus qui apud ipsum erant in muneribus in omni 
terra eius et in omni regno eius; 2,1 accidit ut in visiones et somnia 
rex incideret et perturbaretur in somnio suo; 2,2 maleficos CAaldaeo- 
rum (ubi itaque Chaldaeorum nomen hic non proprium ordinem sa- 
pientum vel magorum constituit) ; 2,5 (iis poena annuntiatur vagadsy- 
uuwfhietcüs et eorum bona regio fisco iri attributum); 2,8 additur : 
sicut igitur constitui, sic esto! 2,9 si somnium non annuntiaveritis 
mihi zn veritate et eius znterpretattonem manifestaveritts, morte oc- 
cumbetis... nunc verosi rem dicitis mihi quam nocte vidi, cognoscam... 
2,11 non dii nominantur, sed angelus; et additur : quare fieri non pot- 
est sicut tu opinaris; 2,18 Daniel sociis indicit zezunzum et orationem 
et poenitentiam , ut quaerant a Domino de re illa abscondita: 2,28. 29 
omittuntur sententiae duae : somnium tuum et visiones capitis tui — 
futurum post haec; 2,38 etiam pisces maris adduntur; 2,40 sicut fer- 
rum omnem arborem (vox!) exscindit; 2,43 commiscebuntur ad gene- 
rationem hominum, neque tamen erunt consentientes neque benevoli 
inter se; 2,54 et hoc regnum aliam gentem o5 p3 iov (?); 2,47 et re- 
velans mysteria abscondita solus; 3,1 anno 18 Nab. rex qubernans ur- 
bes et regiones et omnes habitantes in terra ab regione indica usque ad 
Aethiopiam fecit statuam auream; non campus Dura dicitur sed év 
mt0i« 0) rept60X00; 3,9 et Nab. rex regum et domznans loti terrae mi- 
sit congregare omnes gentes , tribus et linguas ; 3,& vobis anauntiatur, 
gentes e£ regiones, populi et linguae; 3,12 et idolum tuum non ado- 
rant; 3,1* quare... deos meos non adoratis? 3,1'7 est enim Deus 2n coe- 
lis unus Dominus noster quem timemus qui potest nos eripere... et ex 
manibus tuis, rex, erzpiet nos 3,18 et tune manifestum tibi erit (igitur 
certo praedicunt se iri servatum! modestius et melius in textu hebr.); 
3,93 et viros quidem qui colligabant socios Azariae flamma e camino 
egressa combussit et interfecit ; ipsi autem servabantur; 3,2^ ita igitur 
orabat Ananias et Azarias et Misael et cantabant Domino, cum rex eos 
mitti iussisset in fornacem ; 3,95 et aperiens os suum co»fttebatur Do- 
mino cum sociis suts in medio igne camznt a. Chaldaeis vehementer 
accensi et dixit (v. 24. 25 cum versione Theodotionis comparantur) 
3,92 et species quarti similis angelo (hebr. filio) Dei; 3,93 vocavit eos 
ex nomine; 3,95 tradiderunt corpora sua ad comóustionem ; 3,97 sic 
igitur rex potestatem dans Sidrach , Misach et Abdenago super omnem 
regionem eos constituit principes. 

Etiam eventus cap. ^ adscribitur anno 18 regni Nab.; in quo capite 
maior varietas deprehenditur. Statim enim post v. 2 « somnium vidi 
et timui et timor in me cecidit » narratur somnium : in strato meo 
dormiebam et ecce arbor magna etc. quae descriptio et longior est et 
sententias aliquas alio ordine exhibet neque exaggerationibus caret; 
ita rami erant longitudine quasi stadiorum 30; truncus eius usque ad 
nubes implens ea quae sub coelo sunt; sol et luna erat, in ipso habi- 
tabant et illuminabant omnem terram. — Non est sermo de vigile, sed 
solum de angelo, neque de sententia vigilum neque de sermone et 
petitione sanctorum fit mentio neque de corde ferae. Simul autem vidit 
Nab. in somnio ea fieri quae angelus iusserat: coram me excidebatur 
in una die et corruptio eius in una hora diei, et rami eius proiicie- 
bantur in omnem ventum et volvebatur et abiiciebatur et herbam ter- 
rae comedit et in custodiam dabatur et in vinculis et manicis aheneis 
vinciebatur. Magnopere obstupui super his et somnus recessit ab oculis 
meis. Et surgens mane ex lecto meo vocavi Danielem principem sapien- 
tum et ducem eorum qui omnia diiudicant et narravi ipsi somnium et 
ostendit mihi omnem significationem eius. — Non dicitur, uti in 
hebr. v. 3-4 alios quoque vocatos esse qui nequiverint somnium inter- 
pretari. [n seq. v. 16 stupor et admiratio Danielis uberius describitur. 
Interpretatio fit ita, ut singulis somnii partibus statim addatur expli- 
catio : arbor... tu es; et omnes volucres coeli... virtus terrae et gentium 
et linguarum omnium usque ad fines terrae et omnes regiones tibi 
serviunt; quod autem arbor elevabatur et appropinquabat coelo... tu 
rex exaltatus es super omnes homines qui sunt super faciem universae 
terrae, exaltatum quoque est eor tuum superbia et potentia contra ea 
quae pertinent ad sanctum Dei et angelos eius; facinora tua videbantur 
quomodo domum Dei vivi vastaveris propter peccata populi ei conse- 
crati: Et visio quam vidisti, quia angelus in virtute missus est a Deo... 
iudicium Dei magni veniet super te et altissimus et angeli eius in te 
impetum facient, in custodiam abducent te et in locum solitarium 
emittent te; et radix arboris relicta... locus throni tui tibi servabitur 
in tempus et horam. Ecce contra te parantur; et flagellabunt te et ad- 
ducent quae contra te decreta sunt. Dominus vivit in coelo et potestas 
eius in universa terra; ipsum precare de peccatis tuis et omnes iniu- 
stitias tuas eleemosynis redime, ut indulgentia detur tibi et fias long- 
aevus in throno regni tui et ut non perdat te. Hos sermones amplec- 
tere; accuratus est enim sermo meus el plenum tempus tuum. — 
Etiam in subseq. v. 26-3* magna deprehenditur varietas et amplificatio 
eo fere modo quo in paraphrasi chaldaica, in targumim, haud raro 
textus hebraeus exprimitur variis additamentis et magna verbositate. 

In cap. 5 non fit mentio uxorum et concubinarum mensae accum- 


bentium; aliqui versus exprimuntur verbosius v. 6. 7. 23; alii bre- 
vius v. 1.2. 3. 10. 11. 13. 16; omittuntur alii, ut v. 12.15.15. 18-22; 
alii mutato sensu redduntur v. g. v. 9 vocavit rex reginam de signo 
illo etc. ; v. 10. 17. 27. 28. 30. 31; etiam sententia transfertur in alium 
locum; ita v. 25 ad v. 17 sensus habita ratione. Simile deprehenditur 
eap. 6; v. 1 regnum in 127 provincias dividitur; varia additamenta 
leguntur in v. 4. 5.15. 17-20 ; breviore tamen modo exhibentur v. 3. 
6. 7. 10. 15; omittitur v. 8; sensus autem varius cernitur in v. 13.18. 
22 .93. 97.98. 


In altera libri parte qua visiones continentur multo maior conformi- 
tas inter textum hebr. et versionem LXX deprehenditur ; immo in mul- 
üs textus hebr. satis accurate exprimitur; at non desunt varietates. 
lta v. g. in cap. 7 redditur brevius v. 6; at aliqua adduntur ad v. 2. 
1. 8; alius sensus reperitur in v. 13. In cap. 8 v. 9 cornu egressum est: 
forte, robustum ; sensus cernitur alius in v. 11. 12. 25 ; varia addun- 
tur ad v. 16. 19. In cap. 9iam v. 10 mentio fit Moysis; magnum autem 
discrimen cernitur in oraculo v. 24-27 quod interpres ad tempora 
Antiochi Epiphanis referebat; de quo discrimine in comment. agetur; 
vide quoque librum praeclarum a Fraidl conscriptum : Die Exegese 
der 70 Wochen Daniels, Graz, 1883 p. 4-11. Visio cap. 10 adscribitur 
anno p/imo Cyri, non anno terlio; propter 1,21 haec mutatio ab inter- 
prete facta videtur; in descriptione angeli apparentis quaedam male 
reddita sunt : ex medio eius ignis, et os eius tamquam mare (vzn*;; 
v. 9 et non audivi vocem ; in v. 10 nihil de articulis manuum, sed 
quod est magis ad rem éxi «X tyvn vGv xo9Gv pov; v. 13 et eum (Mi- 
chael) ibi reliqui cum duce regis Persarum ; v. 16 similitudo manus 
hominis tetigit labia mea; v. 21 Michael vocatur solum angelus, non 
princeps vester. De anno primo Cyri mentio fit 11,1; rex et regio au- 
stri semper exprimitur rex et regio Aegypti, uti eliam in textu hebr. 
v. 11. 42 Aegyptus nominatur (quare suspicio glossae ab hisce locis 
non abest, qua regio austri de Aegypto explicetur). In v. 6 non filia 
regis austri veniet ad regem aquilonis, sed rez Aegyptt intrabit in re- 
gnum aquilonis; v. 10 /i/us eius et provocabitur et congregabit; alius 
sensus cernitur in v. 14 quo fausta annuntiantur : aedificabit ruinas 
populi tui; alius quoque sensus exprimitur in v. 18. 20. 26. 33. 37.38; 
in v. 21 statim ruina regis annuntiatur ; in v. 41 terra gloriosa (deco- 
ris) explicatur terra »1ea; in v. 30 nominantur, uti in vulgata, ex im- 
pletione facta Roman, dum apud Theodotionem textus hebr. servatur 
(Kirtot). |. 12,1 adversus terram illam consurget Michael; in v. & Da- 
niel librum iubetur signare, donec &xouzvoctv oi 10XX0t et terra. iniu- 

stitia impleatur; breviore modo exprimuntur v. 9. 10; aliqua addun- 
tur ad v. 6. 8. 13. | 

De oratione Azariae et hymno trium puerorum, item de Susanna et 
de Bel et dracone, cum textus hebr. non exsistat, agetur in comment. 
et instituetur comparatio cum versione Theodotionis. — Hisce exem- 
plis apparet versionem LXX in hoc libro multo magis quam in aliis 
recedere à textu hebr. ; in narrationibus facta esse videtur ad modum 
illum quo targumim quoque vel paraphrases chaldaicae confectae sunt, 
in quibus multa pro arbitrio adduntur ad textum explicandum , exor- 
nandum , ad res miras augendas etc. Accuratius redditur textus hebr. 
in visionibus — excipe tamen 9,24-27 — at ne hic quidem desunt quae 
discrepent, prout ex exemplis allatis patet. Hisce omnibus sequitur 
versionem LXX merito ab Ecclesia esse relictam in hoc libro. 


VII. — De partibus deuterocanonicis. 


Partes deuterocanonicae vocantur eae quae in textu hebr. iam tem- 
pore S. Hieronymi non reperiebantur, unde quandoque de earum auc- 
toritate canonica ab aliquibus dubitatum est. Sunt autem ea quae in 
vulgata habentur 3,25-90; dein cap. 13 de Susanna, cap. 1^ de Bel 
et dracone. Exstant quoque in utraque versione graeca, LXX et Theo- 
dotionis. Esse ea auctoritatis et dignitatis canonicae eiusdem cuius est 
reliquus liber, usu continuo et iudicio sollemni Ecclesiae constat; de 
quo vide quae uberrime disserit in historia canonis Cornely, Introd. 
p. 59-152. 

Hic solum nobis demonstrandum est partes cas olim hebraice quo- 
que exstitisse et ad librum Danielis pertinere neque ullam rite afferri 
rationem cur Danielem earum esse auctorem negetur. 

Exstitisse eas hebraice iam concludi oportet ex eo quod apud Theo- 
dotionem quoque inveniuntur; Theodotionem autem versionem suam 
ex hebraeo adornasse a nullo negatur; ergo gratuito asseritur eum has 
partes ex versione LXX in suam transsumpsisse. Id eo magis admitti 
nequit, quia si textus eius cum versione LXX comparatur, eadem de- 
prehenduntur discrimina inter utramque versionem quae supra expo- 
sita. sunt inter textum hebr. et LXX. Unde sequitur Theodotionem uti 
in reliquo libro ita eam in his partibus presse secutum esse textum 
originalem, LXX autem maiore usos esse libertate. Praeterea certum 
est in codiee ehisiano et syro-hexaplari reperiri signa critica quibus 
Origenes uti solebat, ut in quibus rebus versio LXX a textu hebraeo 
recederet vel quae in ea deessent declararet (cf. Fed, Origenis Hexa- 

plorum quae supersunt II p. 915. 935). Insuper in codice syro-hexaplari 
ad historiam Susannae praeter Theodotionem etiam Symmachi nomen 
adscriptum cernitur, et in codice 87 tria sigla quibus Aquila, Symma- 
chus, Theodotio designantur clare appicta exstant ad v. 1-5; quae 
sigla simul uni loco appicta indicant, uti Fre/d passim in hexaplis se 
observasse asserit, versionem esse unius e tribus qui hic est Theodo- 
tionis, ceteros autem cum eo cuius verba posita sunt ad sensum dum- 
taxat conspirare. Hisce siglis appictis satis constat historiam Susannae 
non solum apud Theodotionem legi, sed etiam in versionibus Aquilae 
et Symmachi esse olim repertam. Hos autem ex hebraeo vertisse et 
vertisse eo consilio ut pro versione LXX Iudaeis aliam traderent plane 
ad textum hebraeum exactam, etiam constat; ergo assumi nullo pacto 
potest illos ea in suam accepisse versionem quae solum apud LXX re- 
perirentur. 

Praeterea ex ipsa indole linguae graecae concludi debet partes eas 
esse ex hebr. translatas. Et de hymno trium puerorum vide quae ad 
3,32. 40. 43. 61. 69 exponuntur. Hunc hymnum hebraice, non ara- 
maice, esse conscriptum, iam inde concludes quia ex 3,51 videtur esse 
formula precandi iuvenibus iam antea nota, dein quia in lingua patria 
et sancta eos orasse omnino probabile est; lingua hebraea usu nomi- 
num hebraeorum Ananiae, Azariae, Misael etiam innuitur. Neque 
desunt hebraismi in textu graeco historiae Susannae. Verum quidem 
est quod Fritzsche (Handbuch zu den Apocryphen des A. T. p. 1106. 
118) obiicit etiam Iudaeum hellenistam graece scribentem uti hebrais- 
mis et hebraismos esse quasi in usum et consuetudinem inductos ver- 
sione graeca librorum sacrorum vulgata; attamen tales occurrunt 
hebraismi qui commode non explicantur nisi textum hebr. supposue- 
ris. Statim enim narratio incipit xai 5v (11); in v. 19 apodosis incipit 
particula xai; in tota narratione frequenter ponitur xai, x«i iyévsco; 
V. 60 «ai dye6once mca 7j cuve... xat eoo noav (Theodotio) poni- 
tur numerus pluralis, uti frequenter in hebr. post vocabulum populi, 
multitudinis etc. ; in v. 15 xaÜcg x Dic xai vpivnc &pépzc (Theod.) versio 
est plane verbalis ex hebr. nequi dici potest eam dictionem esse ex 
versione graeca anteriore librorum sacrorum depromptam, quia eo 
modo expressa alibi non legitur (cf. Gen. 31,2. 5. Ex. 5,7. 14. Ios. 
4,18); in v. 23 teste S. Hieronymo legitur «tgezov poí éovt... 7 &uxz- 
76v melius est.. quam peccare; id quod plane hebraeum loquendi 
modum sapit. Cum eo loco apud LXX legatur *423X10v, versio Theo- 
dotionis simul argumento est eum ex hebr. transtulisse. Lectio autem 
aigeróv retineatur oportet cum in codd. alex. vatic. (Nestle) marchal. 

23. 96. al. (Fritzsche) feratur et alia lectio 2tpevocegov statim ut emen- 
datio deprehendatur. Praeterea cum textus Theodotionis ea in narra- 
tione permultum discrepet a LXX multaque habeat de quibus apud 
eos non est vestigium, fieri nequit ut ortus sit ex versione LXX. Alia 
quaedam vide apud MW'e/te (Specielle Einleitung in die deuterocan. 
B. p. 248) et Wederhoit (Tübinger Quartalschrift 1869 p. 297). Nullo 
modo obstare paronomasias quae in textu graeco habentur v. 55-59, 
vide in commentario infra. 

Etiam narrationem de Bel et dracone ex hebr. esse versam, inde 
quoque suadetur quod textus apud Theodotionem non potest a LXX 
derivari. Id iam initio narrationis quod adeo diversum est in utroque 
textu comprobatur. Apud Theodotionem habetur (ut in vulg.) : et 
rex Astyages appositus est ad patres suos et suscepit Cyrus Perses re- 
gnum eius; et erat Daniel conviva regis etc. ; apud LXX habetur in- 
scriptio : ex prophetia Ambacum (Habacuc) filii lesu (Iosue) ex tribu 
Levi, et narratio incipit : vir erat sacerdos, cui nomen Daniel, filius 
Abal, conviva regis Babylonis. Cum versio alexandrina LXX in hoc 
libro aliis quoque locis et praesertim in narrationibus multum recedat 
ab hebraeo, Theodotio autem textum hebr. presse sequatur, etiam hoc 
loco idem contingere dicendum est. Accedit dictio hebraizans; saepe 
ponitur xat, ubi qui graece scriberet aliis uteretur particulis; in v. 14 
apodosis incipit a xzi quod plane sapit hebraeum; v. 5 locutio pote- 
statis omnis carnis pariter sapit hebr.; item v. 1* signaverunt iv 7Q 
QaxzwM; pariter v. 26 da mihi potestatem et znterficiam ; quod in 
v. 15 legitur xarécttoav 0Xov 15v vaóv ex graeco explicari nequit, expli- 
catur vero ex hebr. n cf. Ps. 68,10. Prov. 7,17, quo loco coasper- 
gere hebr. iungitur duplici accusativo (cf. We/te l. c. p. 257 ; Wieder- 
holt l. c. 1812 p. 559). 

Demum Fist (Der Kanon des A. T. nach den Ueberlieferungen in 
Talmud und Midrasch p. 102. 140) advertit narrationes illas tres com- 
memorari in talmud et midrasch, « unde cognoscitur eas exstitisse 
conscriptas tam in lingua hebraea quam in aramaica et graeca et plus 
quam dubium esse earum linguam primitivam reputare graecam »; 
porro asserit partes eas olim in hebraeo libro Danielis fuisse et qui- 
dem historiam Susannam post 1,20 et historiam de Bel et dracone 
in cap. 6, orationem Azariac et hymnum post 3,23; eas autem -post- 
modum esse e libro amotas. 

Alterum quod ostendi oportet est eas parles ad librum Danielis 
pertinere. Atque id quidem pro 3,2* ostenditur eo quod in textu hebr. 
lacuna facile animadvertitur. Nam postquam narratum est iuvenes 
colligatos in medium caminum ardentem esse iniectos, statim sequi- 

tur : tunc Nabuchodonosor obstupuit etc. et dicit se videre quattuor 
viros etc. ; sed nihil referebatur, cur rex obstupesceret, cur omni fe- 
stinatione surgeret, cur admiratione plenus optimatibus loqueretur; 
quid sibi velit quod dicat quattuor a se videri, non intelligitur. Haec 
omnia autem optime declarantur in versionibus graecis et vulgata. 
Porro orationem et laudem illam omnino consentaneam esse rei et 
occasioni, in explicatione ostendetur. — Historiam Susannae bene li- 
bro aptari iam ex eo suadetur quia, uti Daniel sapientia sua notus 
factus est et illustris in aula regis, ita eo eventu etiam notus fit et 
celeber apud contribules. Iam utrumque apte libro praemittitur, quia 
Daniel et apud aulicos et apud suum populum auctoritate valere 
debet. Quid enim valuerit in aula, habes expositum cap. 2-6; eum 
etiam indiguisse auctoritate apud suos, ex altera parte consequitur; 
oracula enim eius maxime commendabantur quia ut vir spiritu Dei 
plenus iam innotuerat. Porro narrationem eam nihil continere quo 
suspicio moveri iure possit, vide in eius explicatione. — Maiestatem 
Dei egregie tuitus est Daniel coram regibus Nabuchodonosor, Baltas- 
sar, Dario Medo; cum per aliquos etiam annos sub Cyro vixerit, certe 
ad res cap. 2. seq. narratas omnino consequens est, ut sub Cyro quo- 
que aliqua manifestatio divinae potentiae exhibeatur. Immo eo tem- 
pore quam maxime erat necessaria. Cyrus enim reditum concedere de- 
buit. Nonne ad hoc Dei consilium exsequendum optime et efficaciter 
inducebatur tali manifestatione divina? Proinde historia de Bel et 
dracone non potest dici esse aliena a libro Danielis. Continet enim, 
uti reliqua capita, manifestationem Dei regi gentili factam et factam, 
prout in praeviis, regi de quo mentio fit in libro et eam quidem quae 
pro populo luda maximi erat momenti. Eam enim initio regni Cyri 
datam esse, haud obscure ex v. 27 seq. colligitur; vide comment. 
Narrationem ipsam nihil continere quod a veritate historica alienum 
sit, exponetur in commentario. 

Notatu dignum est quomodo interpretes protestantes qui se dicunt 
orthodoxos et librum Danielis hebraicum sacris libris aecensent, in 
hac quaestione se gerant. Has enim narrationes maximo contemptu 
repudiant, eas esse mythicas, portentosas, monstrosas, plane incredi- 
biles, absurdas , unice confictas ad Danielem celebrandum. Nonne mi- 
rum est eo modo eosloqui qui liberum hebr. sacrum reputant? Vide 
Zündel p. 185; Zoeckler p. 13; Keil, Einleitung $ 251. Clamant quo- 
que ingens exsistere discrimen inter has partes et reliquum librum et 
earum partium falsitate et exaggeratione commendari et verum ostendi 
liberum hebraeum. Verum si has narrationes inter se contuleris, ne- 
scio utrum haec e re ipsa hausta sint an potius propterea affirmentur 

quia nos catholici eas partes habemus cum tota Ecclesia Christi anti- 
qua sacras et canonicas. Ubi enim est ingens illud discrimen? Histo- 
riam Susannae vocat Keil plane improbabilissimam et incredibilem. 
Sed si eam contuleris cum narratione de somnio Nabuchodonosor re- 
gis cap. 2, quid censebis? Senes duos libidine uri, dicere falsum 
testimonium, propter eorum reverentiam iis fidem adhiberi, et ideo 
omitti rei explorationem accuratiorem; Danielem autem quid veri 
subsit ex nota Susannae pietate et modestia aliisque indiciis senumque 
vita priore (13,577) colligere; proin postulare ut testium veracitas 
exploretur, et ità eorum deprehendi mendacium et falsum testimo- 
nium , quid in his omnibus ab hominum indole et natura, a verisimi- 
litudine alienum? Sane qui cum Keil credit Danieli esse somnium 
regis a Deo communicatum et somnium fuisse propheticum et istam 
prophetiam Danielem Deo inspirante explicasse , ei minime licet affir- 
mare illam narrationem esse incredibilem et ad Danielis sapientiam 
exornandam confietam. Nonne sapientia Danielis multo magis cele- 
bratur eo quod invenire valuerit quod ipsis sapientibus fatentibus 
nemo hominum enarrare possit? Si igitur narratio quaedam esset re- 
pudianda, quia sapientia Danielis commendatur, debuit Keil repudiare 
non Susannae historiam, sed cap. 2 de somnio regis et cap. 5 de scrip- 
tura quam iterum solus Daniel confusis sapientibus legere et expli- 
care potuit. | 

Iistoria de Bel et dracone miraculum idem narrat quod in cap. 6 
refertur : Deus leones coercet ne Danielem devorent. In cap. 6 
coercentur per integram noctem, in cap. 1^ per dies sex. En totum 
discrimen! At qui credit prius, alterum non potest vocare porten- 
tosum, monstrosum, rem quae fieri nequeat. Si Deus per unam noc- * 
tem ora leonum concludere potest et concludit, idem ea etiam per 
longius tempus concludere poterit, et si ratio adest eadem vel etiam 
gravior et gravissima, iure inferimus eundem conclusurum esse. Vel 
certe, ei qui prius pia veneratione prosequitur, minime licet alterum 
acerbis facetiis absurdisque impcetere. Pariter qui Gen. 5,24 et Hebr. 
11,5; 3 Reg. 17,12 et '! eg. 2,11. 16; Matth. 4,5. 8 et Act. 8,39 reli- 
glose veneratur et pie credit, is non potest nisi simulate indignatione 
repleri eo quod Habacuc per angelum translatus est ad lacum leo- 
num. Si priora non sunt absurda, immerito hoc in ludibrium vertitur. 
Ostenditur autem hic quoque eos qui libros deuterocanonicos spernunt 
ne protocanonicorum quidem auctoritatem et dignitatem possc tueri 
neque immerito rationalistas affirmare eadem quibus impugnentur 
deuterocanonicae partes etiam valere contra protocanonicos; quare 
hi pro sua parte magis sibi constant, qui librum quoque hebr. repu- 

diant, quam qui miracula in cap. 2-6 amplectuntur, eadem autem in 
cap. 1^ ludibrio habent. | 

Tertium quod suscepimus probandum erat merito assumi Danielem 
eas quoque partes scripsisse. Id autem suadetur eo quod partes istae 
hebraice (vel aramaice) erant conscriptae et simul optime ad librum 
et ad idem consilium quod in libro tractatum est conveniant. Osten- 
dimus eas pertinere ad librum; iis enim ea libri unitas quam hodie 
omnes agnoscunt non modo neutiquam turbatur, verum potius auge- 
tar. Supplentur enim quae in textu hebr. deesse facile deprehenderis. 
Daniel qui in aula regia illustris erat, nonne debuit etiam iuvenis 
apud suos commendari, ut eius auctoritas prophetalis quasi prae pa- 
raretur? En historia Susannae! Cum aliis regibus quibuscum versatus 
est innotuerit Dei potentia, cur non etiam, immo cur non potius Cyro. 
de quo jam Isaias vaticinatus erat (41,2 scq. 45,298-545,5)? En historia 
de Bel et dracone! Atque 3,23 textum esse hiulcum negari nequit. 
Quae cum ita sint, iure eundem statuimus esse auctorem ; id quod 
inde quoque confirmatur quia in versione Theodotionis una eademque 
serie singula continentur; ergo in volumine quoque hebraico ex quo 
vertit liber integer ad unum auctorem ipsa illa continuatione non 
interrupta referebatur. 

Cum Zschokke (Historia sacra antiqui testamenti & 76), Kaulen, 
Cornelv, d'Envieu, partim etiam cum Welte, Scholz (Einleitung III 
p. 523) et cum plerisque veterum existimo propter rationes allatas 
affirmari tuto posse Danielem esse auctorem. At verum est id a pluri- 
bus catholicis quoque negari. lam Iulius Africanus eam libri partem 
spuriam declaravit (uézoc x(£àov 0v; epistola ad Origenem) et teste 
S. Hieronymo Eusebius et Apollinarius pari sententia responderunt 
Porphyrio : Susannae Belisque ac draconis fabulas partem esse pro- 
phetiae Abacuc filii Iesu de tribu Levi, sicut iuxta LXX interpretes in 
titulo eiusdem Belis fabulae ponitur (Comment. in Dan. prolog. M. 
25,892). Etiam S. Hieronymus, cum aliquando de earum partium auc- 
toritate canonica sinistre sentiret (cf. Cornel, Introd. I p. 106), 
certe auctorem Danielem non agnovit; attamen in Apologia contra 
Rufinum l. 2 cp. 33! asserit se illa sententia non explicasse quid ipse 


1. « Quod autein refero quid adversum Susannae historiam et hymnum trium. pueroru in 
et Belis draconisque fabulas quae in volumine hebraeo non habentur Hebraei soleant dicere, 
qui me criminatur stultum se sycophantam probat. Non enim quid ipse sentirem, sed quid 
illi contra nos dicere soleant explicavi. Quorum opinioni si non respondi in Prologo brevilati 
$tudens, ne non praefationem sed librum viderer scribere, puto quod statim subiunxerim ; 
dixi enim : de quo non est huius temporis disserere; alioquin et ex eo quod asserui Por- 
phyrium contra hunc prophetam multa dixisse vocavique huius rei testes Methodium, Euse- 

sentiret, sed quid alii contra nos dicere solerent. Quae dubia post- 
modum quoque repetita sunt, ita Pererius (Comment. in Dan. 13, 
Romae 1587 p. 485; Lugduni 1588 p. 785) censet non abhorrere a 
fide has extremas historias ab alio quopiam linguae graecae perito 
esse scriptas eo tempore quo gens iudaica sub Graecorum imperio 
fuerit; vide apud Cornely, Introd. 112 p. 508, ubi etiam lahn, In- 
trod. epit. p. 440, Ackermann, Introd. p. 342 eandem sententiam am- 
plexos esse refertur. Etiam Cornelius a Lapide historiam Susannae 
et alteram quoque de Bel videri existimat conscriptam a quopiam 
Hebraeo qui paullo post captivitatem babylonicam scripserit chronica 
seu diaria regum Medorum et Persarum (ita ad Dan. 13,1). 

Verum si eae partes ad Danielem auctorem pertinent, quomodo 
factum est, ut suo moverentur loco et ex textu hebraeo omnino deni- 
que exsularent? Cur et quomodo hoc acciderit, certo quidem statui ne- 
quit; at rationes probabiles id explicandi non desunt. Censet itaque 
d'Envieu l. c. p. 868 seq. librum tempore Machabaeorum sollerter 
esse lectum et ad legentium commodum in breviorem formam redac- 
tum; ita longam illam orationem cap. 3 et laudem esse omissam, 
quippe qua narratio nimis retardaretur; historiam Susannae esse 
omissam cum pro tempore machabaico nullum exhiberet documentum ; 
in historia Bel potuisse eo tempore offensioni esse quod Daniel adeo 
familiariter ageret cum rege gentili. Hymnos in cap. 3 ab ipso Da- 
niele esse omissos existimat Cornely, cum versus finem vitae librum 
suum ex variis narrationibus quas antea iam litteris consignaverat 
componeret; esse autem omissos quia ad magnitudinem Dei genti- 
bus demonstrandam nihil conferrent quam unice exponere Daniel 
sibi in illis quinque narrationibus proposuerit. Historiam Susannae a 
Iudaeis esse ablatam propter vituperium quod contineat in senes eos- 
que iudices libidinosos Origenes suspicatus est (ad Afric. 9); neque id 
videtur improbabile, cum et in textu massorethico et in versione 
graeca nullo modo in variis libris desint vestigia varia esse attentata 
ut quae offensioni essent vel mitigarentur vel removerentur. Longius 


bium et Apollinarium qui multis versuum millibus illius vesaniae responderunt, me accusare 
poterit quare non in praefatiuncula contra libros Porphyrii scripserim » (M. 23.455). Ne- 
que quis iure offendi potest si fabulas vocat s. doctor; fabula est enim res passim vulgata 
sive vera sive falsa; ita S. Hieronymus etiam loquitur de Samsonis fabula; ita sermo fit de 
famosissima illa fabula Loth (cf. M. 83,169). Sed in versione sua S. Hieronymus fragmenta 
haec veru notaverat et qua mente id fecerit , satis declarat scribens in praefatione ad. Da- 
nielem : « quas ifabulas) nos quia in toto orbe dispersae sunt veru anteposito easque iugu- 
lante subiecimus ». In eadem praefatione scribit de multis illis versuum millibus Methodii 
Eusebii et Apollinarii : « nescio an curioso lectori satisfecerint ». 

quidem el audacius ea in re progreditur Geiger, Urschrift der Bibel 
und Uebersetzungen; at eiusmodi conatus esse factos exemplis satis 
ostendit. — Historiam Bel et draconis propter lacum leonum facile 
repufare poterat quis similem illi in cap. 6 ideoque omittendam vel a 
loco movendam, quia non perspexit indolem libri et Danielis consi- 
lium, ut scil. etiam Cyro, prout ceteris regibus, magnitudo Dei de- 
monstraretur. Haec probabili ratione. quae in ea re sufficere debet 
dici possunt. 

Ex antiquis versionibus notari oportet veterem latinam, quae ante 
S. Hieronymum in usu erat et cuius fragmenta servata sunt apud 
Sabatier, Bibl. s. latinae versiones ant. Il p. 860. 883. Praeter ver- 
sionem syriacam communem quae aliquantulum liberior est et non- 
nulla addit exstat quoque in polyglottis bibbis a Walton adornatis 
versio philoxeniana quae dicitur quam Thomas episcopus Heracleae 
eirca annum 616 retractavit. Eius quoque in historia Susannae quam 
ea versio fert rationem habui in comment.; sed satis recedit a textu 
communi omissis aliis aliisque adiectis. Tertiae quoque versionis sy- 
riacae pro eadem historia mentio fit, quae tamen parum nota est. 
Ceterum versio vulgata et versio arabica textum Theodotionis presse 
sequuntur et exprimunt. 


VIII. — De praecipuis commentariis. 


Ex Patrum aetate haud multa supersunt. Origenes quidem Danie- 
lem a se expositum esse dicit (in Matth. 24,15; M. 13,1658) et S. Hie- 
ronymus ad Dan. 13,1 profitetur se positurum esse breviter quae Orige- 
nes in decimo Stromatum suorum libro de Susannae et Belis fabulis 
dixerit (M. 25,580). Praeterea ad nos pervenit epistola ad Africanum, 
qua Origenes auctoritatem historiae Susannae defendit (M. 11,47-85). 
Ex commentario S. Hzppolyti (Hip.) nobis fragmenta sat ampla ser- 
vata sunt et scholia, praesertim in cap. 1-3. 7. 10. 12; praeterea eius 
solutiones Danielis et Nabuchodonosori visionum ambarum simul, 

"ubi pariter de cap. 2. 7-11 agitur; historiam Susannae mystice ple- 
rumque explicat : in Susanna Ecclesiam praefigurari, in horto voca- 
tionem sanctorum, in duobus senibus duos populos qui Ecclesiae 
insidias struant , Iudaeos et gentiles, in duabus Susannae ancillis fi- 
dem et caritatem : etenim Ecclesia per fidem in Christum et per cari- 
tatem in Deum confessa recipit lavacrum etc. ; cf. M. 10,637-700. De 
eius commentario et fragmentis superstitibus praeclare disputavit, 
locos explieavit, emendavit, ex variis fontibus supplevit ac diiudica- 
vit Otto Bardenhewer, Des h. Hippolytus von Rom Commentar zum 

Buche Daniel, Freiburg i. B. 1877 pp. 107. — S. Ephraem explana- 
tio complectitur capita 1-12; est brevis, plerumque litteralis neque 
tamen integrum textum comprehendit; bis quaedam a lacobo edes- 
seno inserta sunt (S. Ephraem opera, tom. II syriace et latine, Ro- 
mae 1740 p. 203-233). Fertur etiam inter opera S. CArysostomi In- 
terpretatio in Danielem (M. 56,193-246), satis brevis, plerumque 
solum notulis quibusdam ad aliquos versus constans. Sitne vere S. 
Chrysostomi dubitatur. Commentarium integrum in 12 capita habe- 
mus a TAÀeodoreto, qui ex veteribus facile princeps est; Theodoretus 
enim sensum litteralem breviter, dilucide, saepe feliciter exponit (M. 
81,1256-1549). De commentario Ammon? alexandrini pauca quae- 
dam fragmenta ad cap. 1-5. 7-13 servata sunt (M. 85,1365-1381). 
Inter Patres latinos feruntur S. Zenonis tractatus 69-76 brevissimi 
de tribus iuvenibus in camino ignis; in tractatu 77 solum commemo- 
ratur Daniel « inter frementium leonum rabidos rictus intrepidus, 
coelesti prandio satur »; laudes celebrantur martyrii trium iuvenum 
ad exhortationem Christianorum; sed rei exegeticae nihil accedit 
subsidii (M. 11,522-527). Uti semper valde utiles sunt commentarii 
S. Hieronymi, ita eius quoque in Danielem explicatio licet succincta 
et solito brevior non debet negligi.,Inter alia multa nobis servavit de 
antiquorum interpretatione 70. hebdomadarum et de Porphyrio et 
rem historicam ad cap. 11 satis ubertim tractat; id quod in prologo 
iam indicat scribens : « ad intelligendas autem extremas partes 
Danielis multiplex Graecorum historia necessaria cst : Sutorii vid. 
Callinici, Diodori, Hieronymi, Polybii, Posidonii, Claudii, Theonis et 
Andronici cognomento Alipii, quos et Porphyrius esse secutum se 
dicit, losephi quoque et eorum quos ponit Iosephus, praecipueque 
nostri Livii et Pompeii Trogi atque lustini qui omnem extremae 
visionis narrant historiam ». Ad cap. 13 breviter ponit quid Origenes 
in 10 Stromatum libro dixerit. Cf. M. 25,591-5854. Ex antiquitate 
latina unus mentione non plane indignus est praeterea, Petrus 
archidiaconus, cuius feruntur quaestiones in Danielem M. 96,13'7- 
1362, in quibus notae quaedam utiles ad cap. 2. 5. 7 continentur. 
In medio aevo cum laude nominandus est b. A/bertus Magnus, qui 
narrationes et oracula logice in partes diligenter dividit, sensum 
litteralem. satis sedulo prosequitur eumque aliis locis s. Scripturae 
prolatis elucidare studet; habetur eius commentarius in operum eius 
tom. 8 editionis Lugduni 1651 factae. Commentarius qui quandoque 
inter opera S. Thomae Aq. reperitur editus non est eius, sed Thomae 
Wallensis (anzlici), qui, ut Cornely iudicat, interpres est non sper- 
nendus et in nostro libro Nicolao Lyrano qui eodem tempore suas 

postillas edidit vix inferior. Nicolai Lyrani annotationes ex bibliis 
maximis de la Haye repetitae etiam reperiuntur in Cursu completo 
Seripturae sacrae a Migne edito, tom. 20 simul cum annotationibus 
Estii, Menochii, Tirini et varietate lectionum (versionum) ex LXX, 
arab. syr. Pagnino, Aria etc. collecta. Ex medio aevo etiam nomi- 
nandi sunt Cardinalis Hugo et Dionysius carthusianus. 

Ex saeculo 16 maximam laudem meretur Bened. Pererius (Per.), 
cuius commentarius Romae 1587 prodiit et saepius, in quo magnum 
acumen nec minor diligentia simul cum eximia historiarum peritia 
merito laudatur a Math. Polo (Synopsis criticorum , tom. III, Ul- 
traiecti. 1685 in praeloquio). Eiusdem saeculi sunt Hectoris Pin£ 
commentarii in Danielem, Lamentationes leremiae et Nahum, vates 
divinos, Conimbrae 1582, Venetiis 1583, Colon. 1387 etc. et com- 
mentarii loannis Ma/donat? , qui etiam in Bibliis sacris cum selectissi- 
mis litteralibus commentariüs Venetiis editis anno 17554 in tomo 21 
leguntur. Maldonatum vocat Matth. Polus l. c. acutum et eruditum 
interpretem; morte praeventus anno 1583 operi ultimam manum 
admovere non potuit. Ut statim addam, in iisdem Bibliis etiam repe- 
riuntur praeterea notationes Lucae brugensis, romanae correctiones , 
explicationes Emmanuelis Sa, Estz?, Marianae, Menochr, Tirini, 
Gordoni, et pro partibus deuterocanonicis notae eruditae Lansselr, 
cum pro iis notae Marianae desint. Exstiterunt quidem eodem saeculo 
16 alii quoque Danielis interpretes quos tamen enumerare non opus 
est, cum sine damno eorum operibus carere possimus; plures recen- 
sitos invenies apud Matth. Polum 1. c., Rosenmüller, Scholia in vet. 
test. parte decima, Lipsiae 1832 p. 43. 4 et apud Cornely l. c. p. 515. 

Ex saeculo 17 palmam tulit Gaspar Sanctus, qui non immerito a 
Calmet laudatur interpres « eruditus, sapiens, solidus, litterae in- 
haerens, et omnium quos noverim interpretum praestantissimus »; 
editus est eius commentarius Lugduni 1612. 1619 et saepius; ex eo- 
dem tempore cum laude nominandus est Corneltus a Lapide (Lap.); 
de utroque iam saepius in prolegomenis ad comment. Iob et prophe- 
tarum egi. Reliquos eiusdem saeculi interpretes minoris notae vide 
apud Cornely l. c. Prout supra iam monui, saeculo 18 nobis donatae 
sunt duae editiones versionis LXX quae versio a Patrum aetate usque 
ad illud tempus incognita latuit, scil. a Simone de Magistris 1772 et 
Caio Bugato 1788. Ex eodem saeculo mentione dignus est commenta- 
rius a Calmet adornatus, de cuius interpretandi ratione litterali, brevi, 
satisque perspicua inter omnes constat. 

Ad Danielis librum illustrandum nostrum saeculum multa protulit. 
Praeter libros introductionis quos iam saepius laudavi ab MHerbst- 

Welte, Scholz, Zschokke, Vigouroux, Kaulen, Cornely, d'Envieu editos, 
.in quibus quaestiones de argumento, de indole, de auctore etc. per- 
tractantur et conditiones quoque historicae explicantur, ad rem exe- 
geticam propius accedunt ex catholicis Palmer, Rohling, Trochon, 
Hebbelynck, Düsterwald et praeterea pro partibus deuterocanonicis 
Wiederholt. Et Guil. Pa/mer quidem edidit commentationem in li- 
brum Danielis prophetae sive de temporibus gentium, Romae 1874; 
quae commentatio non quidem ad modum iusti commentarii est exac- 
ta , at pro re et historica et typica utilia praebet; verum non solum 
antichristum, sed Mahumetum quoque a Daniele esse delineatum! 
censet. Ad Danielem proprie spectat prior libri pars p. 1-118; in 
altera parte agitur de fine mundi, de apostasia, antichristo et de va- 
riis capitibus Apocalypsis et iis partibus vel visionibus quae cum Da- 
nielis libro connecti videntur (p. 119-243). Commentarium laude di- 
gnum scripsit RoA/ing , Das Buch des Propheten Daniel, Mainz 1876; 
acriter insecfatur rationalistarum cavillationes quibus auctoritatem 
libri destruere tentant; libri dignitatem strenue ac feliciter tuetur 
discussis ac solutis difficultatibus quae moveri solent; at quandoque 
digressionibus indulget. Commentarium gallice edidit Trochon, Da- 
niel, Introduction critique, traduction francaise et commentaires, 
Paris 1882. Ea praecipue utilitas commentario vindicanda est quod 
brevi conspectu multorum quandoque interpretum antiquorum ac 
recentiorum , catholicorum et protestantium , Anglorum et Germano- 
rum, explicationes et sententiae proponuntur; immo saepius videtur 
commentarius ad modum catenae quae dicitur conformatus. 

Alii, uti Hebbelynck et Disterwald , non commentarios condiderunt, 
sed instituta disputatione de quaestionibus ad Danielem pertinentibus 
. erudite scripserunt. Atque ille quidem (7/e^.) de auctoritate historica 
libri Danielis nec non de interpretatione vaticinii LXX hebdomadum, 
Lovanii 1887 ; analysi libri proposita agit de libri unitate, de textu et 
versionibus; demonstrationem auctoritatis historicae ita aggreditur, 
ut parte priore agat de eius notis externis, sive de veterum testimo- 
niis, parte vcro altera de notis internis, quae ex ipsis narrationibus et 
oraculis colliguntur. In qua disputatione subsidiis quoque recentiori- 
bus diligenter est usus neque pauca invenies quae valida submini- 
strent arma ad libri auctoritatem defendendam et a calumniis vindi- 
candam. Additur longior appendix de vaticinio 70 hebdomadum 


|. De ea interpretandi 1atione. jam. agil. Pererius (Con ment. in Dan. Lugduni 1588 
p.361 seq]: « primus, opinor, huiusniodi opinionem invexit loannes Annius viterbien. 
SiS » etc.; eam tamen explicationem Pererius neutiquam approbat. 

p. 281-38*. Düsterwald (D.) autem suam commentationem arctioribus 
limitibus circumscripsit solum disputans de regnis mundi et Dei regno, 
prout in libro Danielis describuntur : Die Weltreiche und das Gottes- 
reich nach den Weissagungen des Propheten Daniel, Freiburg i. B. 
1890. Quem librum nactus sum, cum meum commentarium iam ma - 
nuscriptum ante me haberem; vidi laetus virum eruditum et doctoris 
laurea ornatum quattuor regna eo modo explicare qui mihi quoque 
semper unice verus et ex ipsis vaticinii visceribus necessario depromp- 
tus videbatur. Sed satis mihi supererat otii doctam eam commenta - 
tionem suis locis in commentario laudandi et de ea ferendi iudicium. 

Cum liber introductionis in Danielem a I. Fabre d'Env?eu conscrip- 
tus et mole et eruditione et rerum tractatarum copia et amplitudine 
emineat, hoc loco specialis eius mentio facienda est : Le livre du pro- 
phéte Daniel; tom. I Introduction critique, Paris, Toulouse 1888; 
complectitur paginas XIV et 908. Liber totus in eo est, ut obiectiones 
rationalistarum et de rebus historicis et dogmaticis factae refutentur, 
ut eorum sententiam de origine machabaica libri nullo modo consi- 
stere posse ostendatur, ut divina libri totius auctoritas invicte demon- 
stretur. Quem in finem non solum rationalistarum inter Germanos 
Gallosque sententiae accurate ac fuse referuntur, examinantur, diiudi- 
cantur, verum etiam eae quaestiones pertractantur pluribus, quas in 
Introductione non requisieris : fieri posse et fieri miracula, vaticinia ; 
exstitisse inspirationem et cuius sit naturae. Demum p. 898-903 con- 
spectus exhibetur commentariorum et disputationum in librum Daniel. 
Quid eo in opere laudandum sit , quid minus bene ac vere disputatum 
videatur, ex parte etiam indicavi in periodico : Stimmen aus Maria- 
Laach, Freiburg i. B. 1888, tom. 35 p. 536-539. 

Partes deuterocanonicas praeclara commentatione et vindicavit et 
illustravit Wederholt in periodico : Theologische Quartalschrift , 
Tübingen ; et quidem de 3,9^ seq. 1871 p. 373-408; de historia Su- 
sannae 1869 p. 290-321; p. 377-399 ; de Bel et dracone 1872 p. 554- 
596. De duobus ultimis capitibus bene et erudite scripsit quoque De- 
lattre, Les deux derniers chapitres de Daniel, extrait des Études 
religieuses , Lyon 1878. Multa quae ad historiam moresque pertinent 
et ad Danielis librum defendendum et explicandum inserviunt, egre- 
gie exposita invenies apud V?gourour, La Bible et les découvertes 
modernes IV tom. ; de rebus historicis etiam agit Brunengo, L'Impero 
di Babilonia et di Ninive, vol. II Prato 1885. Vaticinia messiana spe- 
ciatim explicarunt Bade , Christologie des Alten Testamentes, III parte 
2; Münster 1852, p. 75-135 ; Hein/e, Die messianischen Weissagungen 
IV, 1; Giessen 1862, p. 167-399; G. K. Mayer, Die messianischen 

Prophezieen des Daniel, Wien 1866 , p. 158. In ordinem libri inqui- 
sivit Neteler, Die Gliederung des Buches Daniel, Münster 1870. 


Ex interpretibus protestantibus paucos solum afferam; qui maiorem 
eorum numerum desiderat adeat scholia in vet. test. part. 10 edita a 
Rosenmüller, adeat Zoeckler, Keil, Reinke, Trochon. Nominandi sunt 
inter alios H?/z7g , Das Buch Daniel , Leipzig 1850 ; ZoecÁler, Der Pro- 
phet Daniel (Z.), Bielefeld, Leipzig 1870; Ke, Biblischer Commentar 
über den Propheten Daniel, Leipzig 1869; Meinho/ld, Das Buch Da- 
niel, Noerdlingen 1889. Inter Anglos laudandi sunt : Pusey, Daniel 
the Prophet, London 1864; Fu//er, Daniel, in the Holy Bible, Cook, 
Speakers Bible, London 1876; Payne Sm:t^, Daniel, London 1886. 
— Praeterea bene meriti sunt de libro Danielis Hengstenberg , Die 
Authentie des Daniel , Berlin 1831; Ziítnde/ , Kritische Untersuchungen 
über die Abfassungszeit des Buches Daniel, Basel 1861; Awberlen, 
Der Prophet Daniel und die Offenbarung lohannis, Basel 1875. 


Celeberrimum est vaticinium de 70 hebdomadis et a primis rei 
christianae temporibus usque ad nostra tempora saepissime tractatum 
et discussum. Multos S. Patrum locos diligenter recenset Taiaa, 
Kilber, Analysis biblica, Lutetiae Parisiorum 1856, 1 p. *68; plura 
eorum testimonia etiam in medium affert Heine p. 390-399; variae 
rationes quibus Patres eas hebdomadas computarunt et explicarunt 
expositae sunt in periodico : Theologische Quartalschrift. Tübingen 
1868 p. 535. Verum omnium diligentissime et accuratissime in histo- 
riam explicationis huius vaticinii inquisivit Fraid/, Die Exegese der 
siebzig Wochen Daniels in der alten und mittleren Zeit, Graz 1883. 
Incipit a versione alexandrina, investigat quae eius oraculi vestigia 
deprehendantur in libris apocryphis (liber Henoch, liber Iubilaeorum, 
Assumptio Movsis, ^4 liber Esdrae) et apud Flavium Iosephum; dein 
recensitis versionibus syriaca simplice et graeca Theodotionis verba 
expendit Domini apud Matth. 25,15; dein enumerat quae in littera- 
rum monumentis de hoc vaticinio reperiuntur usque ad annum 1470 
et apud Christianos et apud Iudaeos. Recenset itaque 107 eius oraculi 
explanatores. Demum in fine libr p. 156-159 brevi conspectu exhibet 
qua quisque ratione computarit initium et finem hebdomadum 7, item 
hebdomadum 62, initium, medium, finem ultimae hebdomadae. Opus 
hoc eruditione est insigne ; subacto ingenio explicat Fraidl, quid quis- 
que in rationibus computandis recte statuerit, quid erraverit, quem 
ducem sit secutus. 

Cum itaque vaticinium hoc lanti sit semper habitum, non pigebit 

praecipuos indicare S. Patrum et scriptorum locos quibus de eo agi- 
tur : Clemens alexandrinus, Strom. 1,21; M. 8,853; Hippolytus, cuius 
fragmenta habentur M. 10,641 seq.; Africanus, cuius fragmenta ex 
Eusebio, Demonstr. evang. 8,9 (M. 22,596) deprompta etiam leguntur 
M. 10,80; aliam eius computandi rationem nobis ex Apollinario ser- 
vavit S. Hieronymus in commentario M. 25,549; tertiam commemo- 
rat auctor Chronici paschalis M. 92,405. De Origene iam supra ac- 
tum est. Eusebius caesariensis saepius tractat vaticinium ; breviter eius 
mentionem facit in Historia eccles. 1,6 (M. 20,89); in Demonstr. 
evang. quattuor recenset computandi hebdomadas rationes 8,2; M. 
22,596; praeterea Chronic. lib. 2 ad olympiadem 186; M. 19,523 et 
in Eclogis prophet. 3,45; M. 22, 1176. S. Athanasius, de Incarna- 
uone n. 39; M. 25,1654; pariter in opere eius nomine falso inscripto : 
Quaestiones ad Antiochum ducem, in qu. 197; M. 28,685. S. Cyrillus 
hierosolymitanus in Catechesi 19 et 15; M. 33,748. 879. S. Chryso- 
stomus, orat. 3 contra ludaeos; M. 48, 898; de commentario qui eius 
nomine fertur, iam supra dictum est. Isidorus pelusiota, Epist. 3,89; 
M. 18,193. Basilius seleuciensis, orat. 38 demonstratio contra ludaeos 
de Salvatoris adventu; M. 85,401; de Theodoreto et Ammonio supra 
dictum est. Anastasius sinaita, Disputatio adversus Iudaeos, interro- 
gatio 3; M. 89,1240. Iacobi edesseni scholion de hoc vaticinio in 
commentario S. Ephraem legitur impressum. Georgius hamartolos, 
Chronicon 3,110; Jf. 110,360. Euthymius Zigabenus, Panoplia 
dogmatica titul. 8; M. 130, 285 ; loannes Zonaras, Annalium lib. 3,9; 
M. 135,252. 

Ex Patribus et scriptoribus latinis : Tertullianus, adversus Iudaeos 
cap. 8; M. 2,612; Pseudo-Cyprianus, Expositio bissexti (de Pascha 
compulus) M. 4,958; S. Hilarius, in Matth. 25; M. 9,1055; Iulius 
Hilarianus, Chronologia sive libellus de mundi duratione; M. 13, 
1097 ; Sulpicius Severus, Historia sacra 2,11; M. 20,135; quae opi- 
nati sunt Hesychius, episcopus salonitanus, et S. Augustinus, disci- 
mus ex utriusque epistolis; epist. 197-199; M. 33,899; de Civitate 
Dei 18,35; .M. 41,912; Prosper aquitanus, Chronicon 1 parte; M. 51, 
959 ; S. Isidorus hispalensis, De fide catholica contra Iudaeos 1,5. 4^; 
2,10. 12; M. 83, 461. 489. 516. 518. Iulianus toletanus, De compro- 
batione aetatis sextae 1,21; M. 96,55; Beda venerabilis, De tempo- 
rum ratione 9; .M. 90,333; Freculphus, episcopus lexoviensis, Chro- 
nicon tom. 1, lib. 7 cap. 13; M. 106,1100. Amulo lugdunensis, Liber 
contra ludaeos 15; M. 116,150; Rabanus Maurus, Liber de computo 
25; M. 107,681; de Universo 10,9; M. 111,297; S. Paschasius Rad- 
bertus, Expositio in Matth. lib. 11 cap. 2^; M. 120,806; Ado, Chro- 

nicon, aetas 5; M. 123,50. 72. Auctor quidam anonymus, Liber de 
computo 57; M. 129,1301. Fulbertus, episcopus carnotensis, Tracta- 
tus contra Iudaeos 2; M. 141,309; S. Petrus Damianus, Antilogus 
contra Iudaeos cap. 1 et 4; M. 155,56. 55. Bruno astensis, homilia 
112; M. 165,832; Rupertus tuitiensis, De operibus sanctae Trinitatis , 
in Danielem ; M. 167,1517 ; De victoria verbi Dei 7,21; M. 169,1371; 
Petrus venerabilis, abbas cluniacensis, Tractatus contra ludaeos cap. 
&; M. 189,563. Petrus Comestor, Historia scholastica , lib. Daniel cap. 
10; M. 198,1559; Petrus blesensis, Contra perfidiam Iudaeorum cap. 
13: M. 207,852; etc. etc. 


Praeter interpretes alii sat multi de eo oraculo, praesertim de com- 
putandis hebdomadis, disputarunt; ita Reine p. 211. 212 enumerat 
triginta qui de hisce hebdomadis scripserunt ab anno 160^ et dein- 
ceps; praeter hos nominandi sunt : Alphonsus Salmeron, Prolegome 
non XLIII in operum eius tomo 1 p. 520-555; Coloniae agrippinae 
1602 ; Alphonsus Pandulphus , Disputationes de fine mundi, Bononiae 
1658 p. 311-325; Petavius, Doctrina temporum, lib. 12, cap. 29-33; 
Venetiis 1757 ; addita quoque est Harduini dissertatio de LXX hebdo- 
madis; contra quam peculiari dissertatione agitur in opere : La sainte 
Bible en Latin et en Francois, Paris 1749; tom. 9 p. 471. Praeterea 
Petavius etiam de eo vaticinio agit in parte tertia Rationarii temporis 
lib. 4 p. 333; Paris. 1702. Natalis Alexander, Historia ecclesiastica 
tom. 2, in mundi sexta aetate, diss. 2 p. 327; Paris 1730. Calmet 
quoque peculiari dissertatione oraculum donavit in tomo altero dis- 
sertationum in vetus testamentum, Wirceburgi 1789 p. 567; cuius 
sententia simul cum sententia a Marsham et ab Hardouin proposita 
in dissertatione : La sainte Bible etc. p. 489 impugnatur. 

Ex recentiore tempore : Stawars, Die Weissagung Daniels in Bezie- 
hung auf das Taufjahr Christi, Tübinger Quartalschrift 1868 p. 516. 
In eodem periodico, sed anno 1875 p. 133 scripsit Neteler, die. Zeit 
der 70 Jahreswochen Daniels. Corluy, Spicilegium dogmatico-bibli- 
cum, Gandavi 1884 I p. 475-515. Palmieri, De veritate historica li- 
bri Iudith aliisque ss. Scripturarum locis, Galopiae 1886 p. 61-112. 


LIBER. DANIEL 


Daniel in aula regis eruditus. Cap. 4. 


ARG. — Narratur qua occasione Daniel Babylonem sit adductus. 
Seliguntur ex pueris Israel qui in aula regia litteras et linguam ad- 
discerent Chaldaeorum; cibus regius iis assignatur; at Daniel cum 
tribus sociis cibo gentili repudiato leguminibus vescitur. Dei bene- 
dictione fit, ut et forma corporis et scientia evadant eximii. 


Pugna ad Charcamis facta et Nechao rege Aegypti fugato Nabucho- 
donosor ludaeam quoque invasit et lerusalem urbem obsedit regem- 
que loakim ad subiectionem adegit. Ab hoc eventu liber Daniel 
orditur v. 1 « Anno tertio regni Ioakim regis Iuda venit Nabuchodono- 
sor rez Babylonis in lerusalem et obsedit eam »; — Eliacim filius 
losiae regis a Nechao rege Aegypti rex erat institutus et loakim no- 
mine mutato appellatus; eidem regi muletam pecuniae solvere debuit 
(^ Reg. 23,33 seq.). Regnum igitur Iuda, postquam lIoachaz ab Ae- 
gvptiis devictus erat et in captivitatem aegyptiacam abductus (cf. ler. 
22,10 seq. Ez. 19,5), à nutu et arbitrio Nechao regis Aegypti pende- 
bat. Porro ex leremia scimus anno quarto loakim regis regem Aegvp- 
ti cun mazao exerzitu ad flumen Euphraten in Charcamis a Nabu- 
chodonosor esse fusum fugatumque (ler. 46,2); Flavius autem Iosephus 
ex Berosso refert Nabuchodonosor accepto nuntio de morte patris sui 
Nabopalassar celeriter esse Babylonem reversum, captivos autem Iu- 
daeorum et Phoenicum et Syrorum et Aegyptiorum quibusdam ex 
suis amicis tradidisse qui eos Babyloniam adducerent (cf. RicAter, 
Berosi Chaldaeorum historiae p. 65. 66). Ex Berossi narratione simul 
colligitur Nabuchodonosor post pugnam ad Charcamis usque ad Ae- 
gyptum esse progressum; at nuntio de morte patris accepto ab ulte- 
riore expeditione et expugnatione Aegypti destitisse. Sed cum expli- 
cite mentio fiat captivorum Iudaeorum, eum Iudaeam quoque invasissc 
manifestum est. Neque aliter fieri potuit. Regnum enim Iuda a Nechao 
dependebat. Quare Nabuchodonosor etiam id aggressus est et exer- 

citu aegyptiaco ad Charcamis fugato via ad Iudaeam erat aperta. 
Unde manifestum est obsessionem urbis, de qua in v. 1, non potuisse 
locum habere nisi post pugnam ad Charcainis; ante illam enim om- 
nis regio ab Aegypto usque ad Euphraten Aegyptiis erat pervia. 

At ex leremia certum est pugnam illam factam esse anno quarto 
loakim. Unde igitur h.l. sermo infertur de anno tertio? Daniel Baby- 
lone residens id tempus designasse videtur quo Nabuchodonosor Ba- 
bvlone profectus est ad illam expeditionem, in qua demum etiam 
urbs Ierusalem est obsessa. Dicit ergo : anno tertio Ioakim incepta 
est expeditio illa; quare temporis designationem refer ad prius solum 
verbum x2 idque verte : zvi/ vel profectus est. Ea quoque notione ver- 


bum adhiberi certum est. Saepe enim dicitur de expeditione bellica, 
de itinere militari suscepto; ita iam Gen. 15,5 et in nostro libro 11,13. 
17. 29 etc. ; porro notio ea eundi, proficiscendi praeterea saepe subest, 
immo unice reperitur, cum quis ad iter instituendum ab altero ad- 
moneatur v. g. Gen. 45,17 ?/e in terram Chanaan ; Ex. 6,11 ingredere 
et loquere ad Pharaonem ; eodem modo 7,26; 9,1; 10,1. Num 32,6 : 
numquid fratres vestri 2bunt ad pugnam et vos hic sedebitis? 2 Reg. 
5,5 : vade et mittam litteras ad regem Israel etc. ; alia exempla habes 
1 Sam. 20,19 et Ion. 1,3 de nave eunte in Tharsis et « descendit in 
eam ut zret cum eis in Tharsis » in quibus locis verbum apertissime 
de initio profectionis usurpatur (cf. Troch. Keil). Quare nihil obstat 
quominus nostro loco eadem ratione accipiatur et ex temporis desi- 
gnatione docemur verbum ea notione concipi debere (vide Cornely, 
Introd. Il 9 p. 467; Palmer, Ileb. p. 15). De eadem in Iudaeam expe- 
ditione refertur & Reg. 24,1 et 2 Par. 36,6. ler. 35,1. 11. Nabuchodo- 
nosor dicitur rex Babylonis vel quia ut aliquorum est opinio iam ab 
anno 607 a patre in regni consortium est assumptus, vel titulus ei in- 
ditur ex tempore posteriore; « nec alio in hodierno sermone loquendi 
modo uteretur qui diceret : Imperator Napoleo III aliquot iuventutis 
suae annos in Anglia transegit » (Heb. p. 72). 


Duobus aliis modis tertium annum Ioakim explicare et tueri aliqui stu- 
debant. Et priore quidem, ut duplex statueretur modus numerandi annos 
loakim : loakim regnum suscepisse versus finem anni; unde Ieremiam 
compulasse modo consueto, Danielem autem a die regni suscepti; vel ab 
uno annum illum morlis Iosiae in quo per tres menses regnaverit Ioachaz 
regno loakim esse additum, ab altero non esse additum. Sunt qui duplicem 
numerandi modum statim a limine reiiciant quippe qui nullo omnino exem- 
plo suadeatur (Keil). Attamen id audacius dici videtur. Nam exemplum 
habes ler. 52,29, quo loco idem eventus adscribitur anno 18 Nabuchodo- 
nosor qui antea in v. 12 assignatus est anno eiusdem regis 19. Quare nisi 

alia explicatio magis esset obvia, liceret ad duplicem numerandi modum 
recurrere. Áltero modo alii tertium annum Ioakim retinent assumentes 
urbem lerusalem esse obsessam et expugnatam ante pugnam ad Charcamis. 
Quae tamen opinio et aliis rationibus demonstratur improbabilis et iis re- 
futatur quae Ier. cap. 235 et 36 narrantur. Neque enim concipi potest, quo- 
modo ante pugnam illam qua vires aegyptiacae fractae sunt exercitus baby- 
lonicus eam potuerit regionem invadere quae sub dominio erat Aegyptiorum 
ct eo quidem tempore quo exercitus aegyptiacus ad debellandos Babylonios 
ad Euphraten progrediebatur. Demum clarissimum est leremiam anno 
quarto loakim annuntiare rezem Babylonis venturum esse; unde non iam 
anno tertio venisse censendus est. 


Quo successu obsederit urbem, narratur v. 2 « et tradedit Dominus 
in manu eius Iloakim regem. Iuda et partem vasorum domus Dei et 
asportavit ea in terram Sennaar in domum dei sui et vasa intulit in 
domum thesauri dei sui » ; — LXX et Syrus habent plenius : et tradidit 
eam Dominus in manum eius et loakim regem. Quod traditus scribi- 
tur loakim, monet S. H?er., monstrat non adversariorum fortitudi- 
nis fuisse victoriam, sed Domini voluntatis; vel ut TAeod. ait , auctoris 
omnium rerum Dei permissu propter populi et regis scelera ingen- 
temque impietatem tam urbem esse cuptam quam sacrorum vasorum 
partem in hostium potestatem concessisse. Ceterum /radidit re idem 
dicit quod & Reg. 24,1 : factus est ei Ioalim servus; regem urbe capta 
cum ignominia esse habitum discimus ex 2 Par. 31,6 : et vinxit eum 
catenis, ut duceret eum in Babel (hebr.). Adductus tamen non esse 
videtur, vel mox liberatus et remissus; sed cum alterius regis a Nabu- 
chodonosor instituti nulla fiat mentio, Ioakim iram regis subiectione 
et promissis sedasse et regno restitutum esse merito dixeris. Cum in 
ultima sententia repetatur e/ vasa zntulit , fuerunt qui 2N*2**. explica- 
rent : et transtulit eos scil. captivos, qui etiam in templum dei ducti 
sint ut eos victor deo suo tamquam triumphum offerret (Vat. Maid. 
Hitz. Z.). Atin ipso hoc versu nihil de captivis scribitur, neque legi- 
tur vox aliqua qua ea notio posset consequi (nam ex rege luda eam ex- 
tundere summe audax est); quare versio 2074 (LXX, gr.) ea (S. Hier.) 
erit retinenda. Ultimam sententiam additam esse explica maioris de- 
terminationis causa : et vasa quidem intulit non tam in templum quam 
in thesaurum dei sui. Captivos esse abductos demum ex v. 3 consequi- 
tur; qui cum satis abrupte inducatur, utique suspicio admitti potest 
sitne versus noster plane integer. Sennaar nomen est Babyloniae in s. 
Seriptura frequens; assyriologi "7:& idem nomen cesse censent cum 


Sumir, quo nomine Babylonia meridionalis in monumentis cuneatis 
designatur (vide ad Zach. 5,11. Proph. min. II p. 277). Hac asporta- 

tione vasorum quae tamquam tropaea de lahve reportata in thesau- 
rum idoli victoris inferri censebantur Iudaei edocti sunt de eadem re 
quam in principio regni loakim leremias frustra monuerat, Deum 
scil. propter peccata etiam suum sanctuarium esse abiecturum (ler. 
26,6). In quadam inscriptione profitetur Nabuchodonosor sibi fuisse 
in animo, ut bellicis expeditionibus gloriam et potentiam Maruduk 
(Merodach) dei deorum propagaret et spoliis opimis urbem dei dilec- 
tam et eius sanctuaria ditaret (cf. Tze/e, Babylonisch-assyrische Ge- 
schichte, Gotha 1886 p. 435. 442); quare hoc quoque loco Merodach 
deum intelligi eiusque templum existimandum erit. Merodach deus 
erat tutelaris Babylonis et ab ipso rex potestatem habere tamquam a 
patre suo coelesti censebatur (Tzele l. c. p. 530 seq.). 

In illa contra Aegyptum expeditione captivos ex Iudaea esse abduc- 
tos iam supra ex Berosso didicimus (vide quoque Brunengo, L'Im- 
pero di Babilonia e di Ninive II p. 243); inter eos fuisse iuvenes nobi- 
les, immo sanguine regio ortos a Daniele docemur v. 3 « et ait rer 
Asphenez praeposito eunuchorum , ut introduceret de filiis Isvael et 
de semine regio et tiprnannorum v. & pueros in quibus nulla. esset ma- 
cula , decoros forma et'erudttos. omni sapientia, cautos scientia et doc- 
(os disciplina et qui possent. slare in. palatio regis, ut doceret eos 
litteras et linguam Chaldaeorum »; — usu receptum fuisse, ut pueri 
nobiles alienigenae in aula regia educarentur et eruditi variis prae- 
ficerentur muneribus, etiam ex monumento colligitur quod de Sen- 
nacherib servatum est in quo legitur : Belibui, filium sapientis, ex 
gente Babylonis qui tamquam adolescentulus in palatio meo educatus 
erat, in regnum Sumer et Accad collocavi!, Persis quoque eum fuisse 
morem ut adolescentes per triennium disciplinas addiscerent antequam 
ad regium servitium admitterentur Xenophon Cyrop. 1,2 indicat (cf. 
Heb. p. 19). Ad id electos esse adolescentes praeclaris et corporis et 
animi dotibus praeditos, textu nostro non sine aliqua verborum pom- 
pa asseritur; praeter corporis elegantiam postulabatur ingenii ad ves 
percipiendas celeritas et acumen ; hebr. explica : intelligentes vel pru- 
dentes ad omnem sapientiam scil. addiscendam ; ergoindole facili et ad 
omnem scientiam apta et expedita instructi seligebantur, ut edocti et 
eruditi munia obire possent i. e. stare, servire in aula regia. Ut autem 
sapientibus Chaldaeorum accenserentur necesse erat litteras discere et 
linguam Chaldaeorum i. e. ipsam illam scribendi rationem quam in 
cuneatis monumentis cernimus et cum ea etiam linguam illam vete- 


1. Cf. Delattre, Les Chaldéens, Extrait de la Revue des questions historiques, Paris, 1877, 
p. 20; Vigourowr, La Bible et les déc. mod. 1V p. 394. 

rem (accadicam, sumericam, plerumque vocant) ex qua scribendi 
signa Assyrii et Babylonii ad suam linguam adoptaverant. Quare op- 
time dicitur : ut doceret eos eras, signa illa cuneiformia quibus 
lingua babylonica semitica scribebatur; sed ut haec ipsa signa v. g. 
ideogrammata bene intelligerent, ut quae in antiquis tabulis erant 
asservata perspicerent, ipsa illa antiqua et peregrina lingua, satis a 
semitica diversa erat addiscenda, e£ /znguam Chaldaeorum. Notum est 
inventas esse tabulas ad utramque linguam addiscendam dispositas in 
quibus substantivorum flexio, pronomina affixa etc. et assyriace et 
accadice proponuntur et voces accadicae explicantur adscriptis assy- 
riacis. Chaldaeorum lingua igitur hic non ea intelligitur quam vulgo 
chaldaicam vocabant et qua usus est Daniel in aliis libri partibus 
(haec enim rectius appellatur aramaica), sed intelligitur lingua popu- 
li antiqui qui iam ante Semitas regiones illas incolebat et a quo isti 
hoc scribendi genus mutuati sunt. Aramaica autem lingua utebantur 
tribus aramaicae quae in parte septemtrionali inter Chaboram et Eu- 
phraten et in regione meridionali ad Euphraten et Tigridem incole- 
bant; praeterea eorum lingua adhibebatur in commercio cum populis 
Asiae occidentalis (vide ad Is. 36,11; Tie/e, Babylonisch-assyrische 
Geschichte, Gotha 1886, p. 59. 6^. seq.). 

Ea iuvenum [Israel nobilium educatione in aula regia coeptum est 
|mpleri oraculum ab Isaia editum 39,7 : et de filiis tuis... tollent et 
erunt eunuchi in palatio regis Babylonis; inde tamen non continuo 
sequitur eos factos fuisse veri nominis eunuchos, cum nomen hoc la- 
tiore quoque sensu de aulicis adhibeatur (vide quod notavi ad Is. 39,7; 
Cominent. in Is. II p. 56). Tres iuvenum ordines distinguuntur : de 
filiis Israel et de prosapia regia et de principibus; quare censendum 
est Israclitarum iuvenes simul cum filiis concubinarum regis vel cum 
- filiis aliorum regum a Nabuchodonosor devictorum et cum filiis pri- 
morum principum esse ad aulam adductos. Vox peregrina zv2n^5 (cf. 


Esth. 1,3; 6,9) quae alias de primoribus Persarum legitur et cum 
persica voce in inscriptionibus /ratama! omnino congruere videtur, 
indicio est principes intelligi non Iudaeos genere, sed alienigenas, 
[ortasse Persas, nisi assumere malueris Danielem vocem eam post ex- 
pugnationem Babylonis a Persis factam didicisse eamque ad primores 
aliarum gentium designandos adhibuisse. Sed cum teste Ezechiele 
Phoenices milites Persas conduxerint (Ez. 27,10) et exercitus Nabucho- 


1. Spiegel, die altpersischen Keilinschriflen p. 209: cf. in lingua zendica freatemea, in 
sanscrila prathama ; inde quoque «o0; ctc.; gr. retenta est h. 1. vox zopüougiv. 

donosor regis ex plurimis gentibus compositos fuisse aliunde constet 
(cf. Ier. 25,9), certe non est improbabile Persas quoque sub Nabucho- 
donosor stipendia esse meritos et proinde nobiles ctiam iuvenes Per- 
sarum in aula regia esse educatos. Regis uxor primaria erat filia regis 
Medorum, Medis autem tunc temporis obediebant Persae. 

Laute et liberaliter iis providetur v. 5 « e£ constituit eis rer annonam 
per singulos dies de cibis suis et de vino unde bibebat ipse, ut enutriti 
tribus annis postea starent in conspectu regis »; — etiam annona de- 
signatur voce persica 327n2 pattbaga portio. Apud Persas, ut refert 
Plato (Alcib. 1,37), pueri ab anno aetatis decimo quarto erudiebantur 
per paedagogos regios et referente Xenophonte (Cyrop. 1,2) £ca2o 
anno aetatis septimo decimo munera in servitio regio obire incipie- 
bant; idem in aula babylonica moris fuisse hic edocemur; stare ante 
regem idem est quod ei servire; servus enim ad nutum heri paratus 
stat et reverentiae causa hero praesente stat; v. 6 « fuerunt ergo inter 
eos de filiis Iuda Daniel, Ananias, Misael et Azarias; v. 1 et imposuit 
eis praepositus eunuchorum nomina : Danieli Daltassar, Anantae Si- 
drach, Misaelt Misach et. Azariae. Abdenago »; — mutatio nominis 
saepius fieri solebat in signum dominationis in eum cuius nomen mu- 
tatur; ita Nechao nomen Eliacim vertit in Ioakim ; Nabueliodonosor 
cum Matthaniam constitueret regem, ei nomen imposuit Sedeciae 
(^ Reg. 23,35; 25,17 ; sim. TAeod. Tir. Calm. Troch.) ; hoc loco inde 
profecta videtur nominum impositio, ut nomine babylonio assumpto 
quasi Babylonii esse viderentur, ne in aula regia et inter servos regis 
nomina audirentur alienigenarum; nolebant enim, ut S. Hier. dicit, 
eos in terra captivitatis vocabula habere Iudaeorum ; dein novis nomi- 
nibus admonebantur continuo, ut regionis patriae morumque obliti 
cius gentis cuius nomina jam gerebant vitae morumque rationes plane 
sequerentur; vel « ut hebraei pueri una cum nomine chaldaicum ani- 
mum induerent nec hebraici nominis sui pronuntiatione patriae gen- 
tisque memoriam refricarent » ( Mad. sim. Mar. Lap.). Daniel voca- 
tur *yxUc52 quam vocem plerumque, explicant : balatsu-usur 
vitam eius protege (cf. Schrader, Keilinschriften u A. T. ad h. 1.)!: 
at si nomina illa propria consuluntur quae in indicibus inscriptionum 
leguntur a Strassmaier editarum, altera explicatio certa esse videtur : 


1. Censet. Delilssch nomen balatsu-usur compendiose esse dictum pro Bel-balatsu-usur : 
Bel vitam eius prolege; simul ostendit nomen hoc inter Babylonios usitatum fuisse (Zaer, 
libri Danielis, Ezrae et Neh. text. nas. Lipsiae 1882 p. IX seq.. Utrocumque modo ex[li- 
caveris, falso infert Meinhold ad 4.5 vocis explicatione ibi proposita ostendi tempus post 
ruinam regni babvlonici seriptoremque linguae babylonicae ignarum, Id quidem minime; 
verum explanatio a Meinhold aliisque proposita est erronea. 

Belit-sar-usur i. e. Belit regem protege ; neque obstat 4,5, cum n5w vel 
generatim de numine dici possit vel etiam ab homine gentili genere 
communi adhiberi possit. Ita censet Strassimazer. Belit vel Bilat nomen 
est uxoris Bel; sed aliae quoque deae eo nomine quandoque appel- 
lantur (cf. Tie/e,l. c. p. 538). Abdenago probabilissime mendo scriba- 
rum legitur pro Abdenebo i. e. 323 32» servus Nebo; id nomen revera 
exstitisse probatum est inscriptione aliqua assyriaca inventa (cf. Schra- 
der, Keilinschriften u. d. A. T. ad h. 1.). Idem nomen esse babylo- 
nium quoque nequit in dubium vocari; nam nomina cum aóad com- 
posita apud Babylonios inventa sunt, Nebo autem vel Nabu unus erat 
ex praecipuis Babyloniorum diis, qui templum celeberrimum habuit 
Borsippae et quantopere in veneratione fuerit, multis illis ostenditur 
nominibus a Nabu incipientibus v. g. Nabopolassar, Nabuchodonosor, 
Nabuzardan etc. (cf. Tre/e, l. c. 532. 636-637; vide quoque ad Is. 46, 
1). Duo reliqua nomina nondum ita explicata sunt, ut animus in una 
ex compluribus explicationibus quae propositae sunt plane conquie- 
scat; fortasse scribarum vitio nomina illa peregrina non rite ad nos 
pervenerunt. Quare non opus erit variis immorari coniecturis. Solum 
addo iudice Lenormant nomen praepositi ceunuchorum Asphenez satis 
posse explicari; cum enim apud LXX legatur 'A6tecgí censet in no- 
mine apud Hebraeos servato deesse » finale, ita ut nomen proprie 
scribendum sit Aschpenazar vel Aschbenazar, quam censet esse trans- 
scriptionem hebraicam pro Assa-ibni-zir i. e. domina (i. e. Istar) for- 
mavit germen (Lenormant, la divination chez les Chaldéens, p. 182: 
cf. Vigourouxz, la Bible et les déc. mod. 3 ed. IV p. 396). Delitzsch 
autem quid hoc nomen significet in medio relinquit (Baer, libri Da- 
nielis.. text. mas. p. IX). | 


In periodico : Zeitschrift für Assyriologie hanc proponit Kohler coniec- 
turam : 4732 Marduk , 4c Scheschak. Sed cum nomen Scheschak eadem 
obscuritate laboret, parum iuvamur. In longa illa enumeratione nominum 
scribarum et testium quam exhibet Strassmaier, Inschriften von Nabonidus, 
Leipzig, 1889, p. 40-68, nomen Marduka saepius legitur; unde prior con- 
iectura non caret probabilitate. Ceterum ex eo quod nomina haec duo ex- 
plicari certo nondum possunt, nihil colligi potest contra rei narratae veri- 
tatern. Nam quot occurrunt inter nomina illa 271 scribarum et 848 testium 
quae a Strassimaier recensentur, quae num satis possint declarari omnino 
dubitare licet? Et quam varia efformata sint nomina hisce paucis accipe 
exemplis .: Apla, Bazuza, Bullutu, Dummuqu, lkisa, Kalba, Labasi, 
Muranu, Nadin, Niqudu, Rimut, Saduna, Sulumu , Ziria , Sadi , Sigua, 5u- 
zubu, etc., etc.; in nomine Siriktum similes deprehendes consonantes at- 
que in Sidrach. Quae nomina si contuleris, certe non negabis Sidrach et 

Misach esse posse nomina a Babyvloniis efformata, sed forte transscriptione 
hebraica immutata. 


At cum nomine babylonio minime induerunt animos babylonios; 
Daniele duce et suasore legum divinarum permanserunt observantis- 
simi v. 8 « proposuit autem Daniel in corde suo ne pollueretur de 
mensa regis neque de vino potus eius et rogavit eunuchorum praepo- 
situm ne contaminaretur » ; — i. e. ut sibi copia detur contaminatio- 
nem illam lege patria prohibitam evitandi. Ex lege pentateuchica 
varia interdicebantur quae ab alis gentibus comedebantur v. g. 
lepores, sues, anguillae (cf. Lev. 11,^-19. Deut. 14,7 seq.) adipes, 
sanguis (Lev. 3,17; 7,93 seq. 17,10-1*5); praeterea in modo cibos 
parandi, in vasis facile aliquid committi potuit quo immundities le- 
galis oriretur (cf. Lev. 11,29-38); quare pro sua religione ludaei 
eidem cum gentibus mensae accumbere verebantur, id quod ex Gal. 
2,12 quoque illustratur. Praeterea, etsi non semper, at saepius tamen 
suspicio haberi poterat, ne cibi apponerentur ex sacrificiis oblatis 
vel ritibus idololatricis consecrati; demum generatim maxime consul- 
tum erat a mensa gentilium abstinere; nam, ut Estzus advertit, « qui 
comedebant cum gentilibus vulgo censebantur iisdem uti cibis nec 
habere discrimen ciborum, etiamsi forte studiose ab iis abstinerent, 
quae lege vetita essent; ideo ad scandalum populi sui vitandum debe- 
bant Daniel et socii se subtrahere mensis gentilium, sicut fecerunt 
etiam Tobias et Iudith ». Neque ea religio ullo pacto indicium est tem- 
poris posterioris; nam idem timor contaminationis iam indicatur et 
eadem rei indignitas pro populo theocratico exprimitur in minis 
apud Osee : et in Assyriis pollutum comedit (9,3 seq.) et apud Amos : 
et tu in terra polluta morieris (7,17) et apud Ezechielem : non est 
ingressa in os meum omnis caro immunda (5,15). Unde patet quam 
immerito cernere velint aliqui ea in observantia vestigium temporis 
machabaici. 

« Simul atque divina persequi instituerunt, statim divino fruuntur 
auxilio » (Theod.) v. 9 « dedit autem Deus Danieli gratiam et miseri- 
cordiam in conspectu principis eunuchorum , v. 10 et ait princeps 
eunuchorum ad Danielem : timeo ego dominum meum regem qui 
constituit. vobis cibum et potum ; qui si viderit vultus vestros maci- 
lentiores prae ceteris adolescentibus coaevis vestris condemnalitis ca- 
put meum regi »! — ad Deum auctorem refertur quod praepositus 
eunuchorum postulationem Danielis non dure reiecit! vel cum contu- 


1. Notat Sanct. : « succensere non immerito potuissel princeps Danieli, quid regiam con- 
temneret liberalitatem ct oblatos cibos iudicarel immundos ». 

melia irrisit, sed solum blande exposuit quid ea in re periculi sibi 
adesse existimaret, dum tamen timeri potuerit, ne princeps eunucho- 
rum indignaretur quod regios cibos contemnerent et pollutos cense- 
rent. Simul ostenditur Danielem iam inde ab initio singulari Dei pro- 
videntia gubernatum (Mald.). Monet TAeod. idem usu venisse olim 
loseph, « fuit enim Dominus cum loseph et voti compos fuit et effudit 
illi misericordiam et dedit ei gratiam in conspectu principis carceris » ; 
inde Dei commendari in suos curam et studium, et S. Hier. inde eruit 
Dei esse misericordiae, non bonitatis hominum  perversorum, si 
quando diligantur sancti'ab infidelibus. Hebr. dicitur per interroga- 
tionem : qui cur videat facies vestras pallidas prae adolescentibus.. et 
cur caput meum veum faciatis regi? rem bene expresserunt LXX xoi 
ziwOuveóco 7G iSi voxyo; qui scil. ob regis mandàátum neglectum 
laesae maiestatis reus censeretur. Proinde significat se libenter acces- 
surum fuisse petitioni, nisi regis praecepto eiusque offendendi metu 
prohikeretur (Mald.). 

Iam ostendit Daniel, ut A/^. advertit, et propositi firmitatem et sa- 
gacitatem propositi ad effectum perducendi v. 11 « et dixit Daniel ad 
Malasar quem constituerat princeps eunuchorum super Danielem , Ana- 
niam , Misaelem et Azariam : v. 19 tenta nos obsecro servos tuos diebus 
decem et dentur nobis legumina ad vescendum et aqua ad bibendum ; 
v. 18 et contemplare vultus nostros et vultus puerorum qui vescuntur 
cibo regto et sicut videris, facies cum servis tuis »! — nomen Malasar 
"355 nomen esse officii censent et significare praefectum ; Delztzsch 
vocem comparat cum assyriaco muassaru; « fortasse ^35 ex ^32 dis- 
soluta duplicatione ortum est, sicut f ZAcayov ex &iz2 (bassam »; cf. 
Baer |. c. p. XI). Haud abs re notat S. Ephr. si solum de cibis mun- 
dis solliciti fuissent futurum fuisse ut pro carnibus immundis mundas 
sibi postularent; unde observantiae legis etiam sacram quandam abs- 
tinentiam addere voluisse censendi sunt, praesertim cum abstinerent 
à vino quod nulla lege erat prohibitum ; elegerunt scil. ipsi quoque 
affligi cum populo Dei magis quam temporalis peccati habere iucun- 
ditatem (4/5.), conveniens probationis spatium seligunt nec nimis 
breve, nec nimis longum (A/^.), quod et facile concedi sperare pote- 
rant et satis quoque demonstrare cibos illos nihil afferre nocument. 
Petunt submisse et prudenter, quia heri arbitrio se cuncta demum 
commissuros esse spondent. 

Atque simplici illa et sobria vivendi ratione maxime consulebatur 
valetudini Deo quoque piis iuvenum studiis benigne favente; v. 13 
« qui audito sermone huiuscemodi tentavit eos diebus decem; v. 15 

post dies autem decem apparuerunt vultus eorum meltores et corpu- 
lentiores prae omnibus pueris qui vescebantur cibo regio; v. 16 porro 
Malasar tollebat cibaria et vinum potus eorum dabatque. ers legu- 
mina » ; — dabat eis erézjsasa gr.; LXX oozgtx; hebr. proprie sat«, 
quae Maimonides triplicia esse statuit; primo triticum, hordeum, spel- 
tam; dein legumina, ut fabas, lentes; denique semina hortensia. 
Cernens igitur bonum rei successum praefectus petitioni acquievit. 
Religionem iuvenum praeclare laudat Hzppolytus : « o beati qui 
testamentum patrum custodierunt legem a Moyse datam non trans- 
gressi, sed ab eo annuntiatum Deum timentes; hi captivi in terra 
aliena non,cibis variis seducti fuerunt neque vini voluptatibus servie- 
runt neque etiam gloria regia allecti in laqueum inciderunt ; servave- 
runt autem os suum castum et purum, ut purus sermo ex ore puro 
exeat et celebret per hoc coelestem Patrem » (M. 10,670). 

Qui cupediis et deliciis pro paterna religione et reverentia Dei re- 
nuntiaverant, iis Deus qui liberalitate non vincitur maiora virtutis 
praemia largitus est v. 17 « pueris autem his dedtt Deus scientiam et 
disciplinam tn omni libro et sapientia , Danieli. autem intelligentiam 
omnium visionum et somniorum »; —in omni libro i. e. in universis 
litteris librisque quibus sapientia Chaldaeorum continebatur, ut scil. 
facile et expedite cuneiformem scribendi modum addiscerent et lin- 
guam illam veterem (accadicam?) cognoscerent. Dedit ergo Deus, ut 
S. Hier. ait, « sanctis pueris scientiam et disciplinam saecularium 
litterarum in omni libro et sapientia; pro quo Symmachus interpre- 
tatus est artem grammaticam, ut cuncta quae legebant intelligerent 
et spiritu Dei de Chaldaeorum scientia iudicarent ». Praeterea Danieli 
id collatum est quod apud Babylonios maximi aestimabatur, utpote 
qui artibus divinandi summopere dediti erant (cf. Is. 47,129; Le- 
normant, la magie chez les Chaldéens; la divination chez les Chal- 
déens); ea mentione iam rerum subsequentium narratio praeparatur 
(cap. 3 etc.). Visiones intellige symbola rerum menti exhibitarum; 
somnia quandoque immitti a Deo prophetica exempla habes Gen. 40,5 ; 
&1, 1 seq. Num. 12,6. Ioel 2,28. Visiones propositas esse prophetis 
legimus apud Amos (7,1. 4. 7; 8,1; 9,1), Isaiam (6,1), Ieremiam (25,1). 
Ezechielem (cap. 1. 2. 8-11. 37. 40 etc.); quare ex iis perperam in- 
ferre conantur aliqui temporis posterioris indicium, quo scil. defi- 
ciente vera prophetia ad haec quasi adminicula confugere solitum 
fuisset. Danieli iuveni ea dona conferuntur; hinc autem docemur, ut 
ait Theod., Deum nullam aetatis rationem habere, sed pietatem tan- 
tum et religionis studium requirere ; praeterea illam in eligendo pro- 
pheta libertatem exercet quam sibi asseruerat Deut. 18,15 seq. ; iuveni 


Dav. 1, 18-21 "o 


quoque Samueli apparuit, ut gratiam in adolescentulo vigentem 
ostenderet (7Aeod.). 

Demum etiam coram rege virtutis pietatisque praemium Deo stu- 
diis eorum gratiose aspirante tulerunt, quia ceteris omnibus multo 
sapientiores comprobabantur v. 18 « completis itaque. diebus post 
quos direrat rex ut introducerentur, introduxit eos praepositus eunu- 
chorum tn conspectu Nabuchodonosor ; v. 19 cumque eis locutus fuis- 
set rez , non sunt 2nventi tales de universis , ut Daniel , Ananias, Mt- 
sael et Azartas, et steterunt in conspectu regis » ; — « nempe propositis 
interrogationibus acumen et eruditionem eorum tentans rex illis lo- 
quebatur et nemo inventus est illis aequalis; itaque steterunt in con- 
spectu regis i. e. cooptati sunt ad regis ministerium » ( Ma/d.), tam- 
quam ministri et consiliarii ei adstiterant; quo in munere egregie se 
regi probarunt v. 20 « et omne verbum sapientiae et intellectus quod 
sciscitatus est ab eis rex , invenit in eis decuplum super cunctos ariolos 
et magos qui erant in universo regno eius »; — en, iam incipit gloria 
Dei Israel per servos suos fideles illucescere et celebrari in aula regia. 
Pro ariolis et magis LXX sophistas et philosophos transtulerunt: 
ov2zn Gen. 41,8. 2* vocantur illi qui ad somnium explicandum ac- 
cersuntur a Pharaone ; Ex. 7,11. 293 et 8,3. 1* iidem incantationibus 
suis miracula Moysis imitari conantur ; gr. nostro loco éraoxo: dicun- 
tur. Vox c'2CN libro Danielis est propria; gr. exprimitur h. l. per 
&XYous; rabbini astronomos vel medicos exponunt (cf. (es. Thes. 
p. 161); Deiüzsch vocem babylonicam asapu incantare comparat 
(Prolegomena e. n. hebr. aram. Woerterb. p. 141). Cum iuvenes 
Israelitae eos omnes sapientia et prudentia consiliorum superarent, 
lam sapientia huius mundi per Dei servos confunditur. 

Demum additur Danielem in ministerio regio et in summa sapientiae 
existimatione fuisse per tempus regni babylonici v. 21 « fuit autem 
Daniel usque ad annum primum Cyri regis »; — qui fuerit, explica ex 
v. 19 et 20. Eo sensu facillime haec sententia adnectitur ad antece- 
dentia; et cum inentio facta esset de iuvenibus ad consilia regia ad- 
missis, opportunum erat addere Danielem toto tempore regni babylo- 
nici in aula degisse suisque consiliis reges iuvasse; id quod ultimo 
quoque regi praestitit (cap. 5j. Sensus esse nequit Danielem solum 
usque ad primum annum Cyri vitam degisse eoque anno esse mor- 
tuum ; id quod iam elucet ex textu aramaico 6,29 : Daniel prospere egit 
in regno Darii etin regno Cyri Persae. lam vero cum ipsi rationalistae 
affirment librum ab uno quodam esse conseriptum , apparet cam 
explicationem esse sequendam qua non unus ille secum ipse commit- 
tatur. Similiter explicat S. Hier. (ad 6,28) : « hoc significatur quod 

usque ad primum annum Cyri regis Daniel potens fuerit in Chaldaea, 
postea vero a Dario in Medos translatus sit » ; et dilucide Lap. : « fuit 
Daniel in magna apud omnes reges babylonios gloria et auctoritate, 
vixit in aula regis Nabuchodonosori eiusque posteris carus et familia- 
ris » (sim. A/ó. Sanct. Mar. Per. Men. Calm. Z.). De tali usu 7a cuius 


notio ex antecedentibus declaratur, vide Zach. 6,15. 


Alit aliter verba concipiunt. Dici scil. eum vixisse usque ad primum an- 
num Cyri, sed ita ut non negetur eum ultra vixisse; sed quorsum haec? 
Subintelligunt respici vaticinium Isaiae (44,28-43,4) et liberationem Iu- 
daeorum, ut innuatur toto captivitatis tempore Iudaeos auctoritate Danielis 
eiusque oraculis esse adiutos (Mald. Rol.) vel eum vidisse annum illum 
adeo memorabilem, conspexisse Cyrum et liberationem Iudaeorum (Z7'Aeod. 
Delattre, de Vauth. du livre de Daniel). Sed non placet ea suppleri quae 
neque in antecedentibus neque in subsequentibus commemorantur, verum 
aliunde peti debent. Hitz. coniectat fortasse intercidisse verba 45a *zv2 
in aula regis pone 2n; cf. 2,49; ea enim hoc loco sua quasi sponte desi- 
derari, quia post primum annum Cyri Daniel fuerit ad Tigridem fluvium 
(10,4). Meinhold vertit : Daniel etia; anno primo Cyri superstes erat (er 
lebte noch im 1. Jahre). 

Iuvat addere quae S. Paterius ex libro moralium S. Gregorii M. de dura 
Danielis in aula regis vita collegit : « si internae scientiae dulcedinem 
quaerimus nec tamen eius secrela contingere praevalemus, Danielis vitam 
ad imitandum memoriae revocantes conspiciamus et desiderandum scien- 
tiae. culmen apprehendamus. Ille quippe qui postmodum voce angelica 
pro cognitionis internae concupiscentia vir desideriorum dicitur, prius in 
aula regia carnis in se desideria edomuisse memoratur, ut nihil ex delec- 
tabilibus cibis attingeret, sed lautis et mollioribus duriora et aspera ciba- 
ria praeferret, ut dum sibi exterioris cibi blandimenta subtraheret, ad in- 
terni pabuli delectamenta perveniret et tanto avidius gustum sapientiae 
intus acciperet, quanto saporem carnis pro cadem sapientia foris robustius 
repressisset. Si enim a carne hoc quod libet abscindimus, mox in spiritu 
quod delectat invenimus. Intentioni quippe animae si exterior vagatio clau- 
ditur, interior secessus aperitur; nam quo extra se spargi propter discipli- 
nam mens non potest, eo super se intendere per provectum potest » (M. 
19, 997). En, habes exemplum, quomodo 8. Patres ad usum traduxerint 
doctrinam S. Pauli dicentis : quaecumque scripta sunt ad nostram doctri- 
nam scripta sunt; omnis Scriptura divinitus inspirata utilis est ad docen- 
dum, ad arguendum, ad corripiendum, ad erudiendum in iustitia (Rom. 
15,4. 2 Tim. 3,16). 

PRIOR PARS. CAP. 2-6. 
1. Fiegts somnium de regnis. Cap. 2. 


Ana. — Nabuchodonosor ut magi somnium cuius oblitus sit enar- 
rent et explicent postulat; quod cum praestare nequeant ira incensus 
sententiam mortis in eos fert (2,1-13). Daniel precibus ad Deum fusis 
somnium discit divinitus regique in memoriam revocat (2,15-35) et 
eius interpretationem de regnis futuris usque ad regnum messianicum 
proponit; quare a rege summopere honoratur (2,36-49). 


a) Gonfunduntur magi 2, 1-13. 


Secundum textum hebr. veteresque versiones Nabuchodonosor anno 
regni secundo somnium vidit. Quae temporis determinatio a nonnul- 
lis in dubium vocatur. Daniel enim et socii eius per tres annos in aula 
regis educantur 1,5, postea ad regis ministerium admittuntur et sa- 
pientibus aecensentur 1,18-20; iam in hac de somnio narratione 
omnino ad ordinem sapientum admissi sunt et Daniel constituitur 
princeps super omnes sapientes Babylonis ; cf. 2,13. 48; quare id eve- 
nisse censendum erit exactis tribus annis postquam adducti sunt Baby- 
lonem et proinde non secundo anno Nabuchodonosor, verum tempore 
posteriore. Coniiciunt itaque pro anno secundo annum duodecimum 
esse legendum, et si supposueris (id quod prorsus probabile est) nume- . 
ros olim litteris esse designatos, mutatio est revera parva; 2 enim duo, 
2* duodecim significat; praeterea dignitas illa ad quam Daniel evehi- 
tur potius aetati aliquantum maturiori convenire videtur. Unde haec 
sententia valde probabilis! efficitur (cf. Cornely , Introd. II 2 p. 467). 
Eam tamen vel certam vel necessariam dicere non ausim. Ex more 
enim babylonico primus regni annus non computabatur a die regni 
suscepti, sed a primo die anni qui subsequebatur, ita ut tempus regni 
ante novi anni initium omnino non primo anno adscriberetur (cf. Tzele, 
Babylonisch-assyrische Geschichte, Gotha 1886, p. ^20. 140), sed 
« initium regni eius » »7s sarrátz appellaretur. Ex altera parte pariter 
certum est, si dicitur illos tribus annis esse enutritos, ex more hebr. non 
necessario intelligi tres annos omnino completos. Quare si somnium 

t. Etiam. CArys. annum explicat duodecimum , ulique ex falsa computatione, et addit 
esse qui censeant eadem nola utrumque numerum exarari apud Hebraeos vel esse erratuin 
ab amanuensibus. 

regi versus finem anni regni eius secundi oblatum esse statueris, ha- 
bebis annos tres per quos in aula regis Daniel erat educatus; eius 
enim annus primus incidit in initium regni Nabuchodonosor ; unde 
secundo regni anno iam fluxit tertius Danielis. Si igitur propter 2,48 
Daniel tibi non videbitur nimis iuvenis, annum secundum retinere 
poteris. Ceterum iam S. Hier. nos docet Hebraeos difficultatem illam 
ita solvere, ut secundum annum dici velint regni eius omnium gen- 
tium barbararum, quas Domino concedente superaverit; « unde et 
Iosephus in decimo Antiquitatum scribit libro : post annum secundum 
aegyptiae vastitatis rex vidit mirabile somnium »; verum id gratuito 
fingi patet. 

« Vidit rex impius somnium futurorum, ut interpretante sancto quod 
viderat Deus glorificaretur et captivorum Deoque in captivitate ser- 
vientium sit grande solatium; hoc idem in Pharaone legimus non 
quod Pharao et Nabuchodonosor videre meruerint, sed quod loseph 
et Daniel digni exstiterint qui interpretatione eorum omnibus prae- 
ferrentur » (S. Hier.); v. 1 « In anno secundo regni Nabuchodonosor 
vadit Nabuchodonosor somnium et conterritus est spiritus eius et som- 
nium eius fugit ab eo » ; — hebr. proprie e/ somnus eius futt super 
ipsum , id quod gr. et LXX explicant éyévezo zm* aoo). vel ut codd. 92. 
34. 36. al. legunt xreyévero; idem 7/Aeod. qui etiam secundo loco 
znécTt explicat; eodemque modo Theodotio quoque et Sym. interpre- 
tati sunt; quae explanatio ipsa re commendatur; nam somnio illo 
mens regis vehementissime perculsa et perturbata esse dicitur; legi- 
tur hebr. 222n^, quocum compara nomen C75 zncus ls. 51,7. lam 
animo vehementer commoto et perterrito somnum fugisse ab eo quid 
magis obvium esse potest? Explica igitur hebr. fuit (niphal v. 5*5) 
sensu eo quo poeta dicit: fuimus Troes, fuit Ilion (cf. Ges. Thes. p. 
375), ut ei scil. notio rei absolutae et praeteritae adiungatur. Quare 
in vu/g. recte dicitur fugit, minus recte autem somnzum. 

Cum somnia praesertim apud Babylonios maximi aestirparentur (cf. 
Vigourour l. c. p. 401 seq.; 7?ele l. c. p. 393), quippe quibus numen 
hominibus sese revelare credebatur, rex sedulo quaerit qui arte inter- 
pretandi somnia se praeditos esse dictitabant v. 9 « praecepit autem 
rez, ut convocarentur arioli et magit et malefici et Chaldaei ut indica- 
rent regi somnia, sua, qui cum venissent, steterunt. coram rege » ; — 
Daniel et socii eius non se sistunt cum his, uti ex v. 13 seq. patet; 
unde iure inferes eos quamvis ordini magorum seu sapientum accen- 
screntur tamen ab omni superstitionis et divinationis et incantationis 
specie sedulo abstinuisse. Hic quattuor recensentur ordines sapientum 
— eo enim nomine omnes comprehendi ex 2,12 seq. elucet — quintus 

ordo commemoratur 2,97 ; 4,4; 5,7. 11;sed quid singulis speciali modo 
attribui oporteat difficile dixeris. Censent av2*n incantatores fuisse 
ad malos genios coercendos et eorum maleficia avertenda, a'2UN va- 


tes qui carmina in deorum laudem componerent, oracula interpreta- 
rentur et consilia deorum manifestarent ; 2à*5vz2 qui formulas mus- 


sitarent magicas ad mira efficienda; Q'1t72 qui ex astris vaticinarentur; 
demum 2,27 etc. 1*3 qui ex variis signis naturalibus eventibusque 


coniecturas et auguria caperent (cf. Lenormant , la magie chez les 
Chaldéens et les origines accadiennes, p. 13. 1*4; V2gourouz l. c. 
p. ^06; RoA!. Heb. p. 87). Ordines omnes: rex convocat, ut si quid 
funesti in somnio indicetur etiam sint qui adiuratione vel incantatione 
facta malos genios compescant, doceant quomodo mala omina averti 
possint consultis libris magicis (quorum magnam exstitisse copiam 
Lenormant l. c. ostendit). 

V. 8 « et dizit ad eos rex : vidt somnium et mente confusus ignoro 
quid viderim » , — hebr. somntum somniati et agitatur spiritus meus 
ad sciendum somnium i. e. sollicitus et anxius est animus meus ut 
sciam somnium (Mad. Calm.) ; qua locutione in ambiguo relinquitur, 
utrum ipsum quoque somnium an solum eius significationem nosse 
cupiat. Magi dictionem sensu obvio accipiunt; v. & « responderuntque 
Chaldaei regi syriace : rex in aeternum vtve! dic somnium servis tuis 
et interpretationem eius indicabimus »* — vocem IvoN aramaice, 
svriace uncis include; neque enim sensus esse potest sapientes ara- 
maice regi esse locutos, cum certe babylonice loquerentur, sed vox 
illa addita est qua qui legat moneatur iam ea quae sequantur a Da- 
niele conscripta esse lingua aramaica, non hebraca. Vox igitur est nota 
ad marginem olim posita et ibi quoque ponenda. Linguam peregrinam 
qua respondent Daniel pro suis apte imitatur transiens ad usum lin- 
guae aramaicae. De fausta apprecatione ?n aeternum vive i. e. longis- 
simo tempore feliciter regna, vide ad Bar. 1,11. Instar omnium soli 
respondent Chaldaei , hebr. Casdim?; qui igitur dignitate prae reliquis 

1. Graecus venelus ila vertit : xa?ésot 10)z vzvelAtca)0yo9;, to06 &Gtp0vóU0U, TOUS 1& YOntAs 
*3i touc xagóaxtou; ; 2,27 el 4,4 elc. a0::)so:à5 quarto loco commemorat omissis goetis. 

2. Notat. Delattre, Les Chaldéens p. 28 : « un tel emploi du mot Cosdim serait étrange 
$i tous les Babyloniens de ce temps avaient été Chaldéens ; il se justifie sans peine si l'on 
admet avec nous que les Chaldéens étaient uue classe particuliere et d'origine étrangere dans 
le peuple babylonien. Des lors, en effet, il était assez naturel d'appliquer la dénomination 
de chaldeen à un collége de prétres recrutés exclusivement parmi les hommes de cette classe. 
Ces docteurs chaldeens, nous le vovons encore par le livre de Daniel, avaient le pas sur leurs 
confréres ». 

eminuisse censendi sunt. Secundum Herodotum (1,171) et Diodorum 
siculum (2,94) nomine Chaldaeorum sacerdotes Babyloniorum desi- 
gnabantur; quare usus iste nominis etiam apud Danielem facile expli- 
catur, etsi in cuneiformibus monumentis haec nominis significatio 
specialis de ordine quodam sapientum vel magorum nondum sit re- 
perta (ef. TrocA.). 

At rex utipsum somnium sibi a magis indicetur postulat gravi com- 
minatione adiecta v. 5 « e£ respondens rex att Chaldaeis : sermo reces- 
sit a me : nisi indicaveritis mthi somnium et coniecturam eius, pert- 


bitis vos et domus vestrae publicabuntur », — verbum N**N veteres 


accipiunt notione abeundi; gr. LXX zr£ctz, sicut. apud talmudicos 
TN ea notione reperitur; at iam Syrus h. l. vertit: firmum est verbum 
quod dico; eandemque explicationem propugnat Delitzsch affirmans 
adesse indicia ex quibus collegeris semitico «x vim firmitatis inesse 
(apud Baer, libri Dan. Ezr. Neh., Lipsiae 1882 p. VII)! ; unde eadem 
habetur dictio quae Gen. 41,32 legitur. Ali plerumque explicantsensu 
haud multum diverso : sermo egressus est a mei. e. decretum a mestatu- 
tum est firmumque consilium apud me cst, ut nisi indicaveritis mihi 
somnium et interpretationem eius, 2n frusta conficiamzni vel in frusta 
concidamini, membratim concidamini (cf. Vat. Maid. Mar. Lap. 
Calm. et recentiores) e£ domus vestrae in. sterquilinium redigantur 
(hebr.) ad maiorem scil. contumeliam qua memoria eorum apud 
aequales et posteros afficiatur et maximus significetur contemptus 
fallacis illius hominum generis; cf. & Reg. 10,27 : destruxerunt quo- 
que aedem Baal et fecerunt pro ea latrinas, eademque poena quoque 
decernitur in transgressores a Dario Esdr. 6,11 (hebr.). Poena statui- 
tur atrox quidem, at a tyrannide haud aliena (cf. 2 Mach. 1,16 et de 
crudelitate Assyriorum et Babyloniorum 7'e/e l. c. p. 510; G. Rawltn- 
son, Five Monarchies 2 ed. I p. 477 ; III p. 7). 

Quodsi vero utrumque indicaverint, praemia pollicetur magnifica 
v. 6 « sz autem somnium et contecturam eius narraveritis, praemia 
et dona et honorem multum accipietis a me; somnium igüur et anter- 
pretationem eius indicate mhi! v.'1 responderunt secundo atque dixe- 
runt : rex somnium dicat servis suis et interpretationem illius indica- 
bimus; v. 8 respondit rez et ait : certe novi quod tempus redimitis 
scientes quod recesserit a me sermo »; — rex vult ut sine cunctatione 
sibi morem gerant dicens: ex certo novi vos solum tempus emere, 


1. VoC^in. esse persicam et notionem habere firmun esse, alii affirmant; ila .Noeldehe 
:apud. Schrader, Keilinschr. u. A.T . 2 ed. p. 617) qui illam vocem ad persicum azda refert ; 
cf. Zeitschrift der deutschen morgenl. Gesellschaft, XXII p. 220 seq. 

moras nectere velle, quandoquidem perspexeritis sermonem et decre- 
tum meum esse firmum; de dictione vide ad v. 5. Unde morae lon- 
gioris impatiens rex affirmat, si arte sua non valuerint somnium ipsum 
indicare etiam explicationem non a vera arte sed a fallacia et fraude 
. proficisci; si enim artem profitentur revelandi occulta, somnium quo- 
que ut detegant haud immerito ab iis postulari potest. Quare v. 9 « s? 
ergo somnium non indicaveritis miht , una est de vobis sententia quod 
interpretattonem quoque fallacem et deceptione plenam composuerttis, 
ut loquamini mihi donec tempus pertranseat ; somnium itaque. dicite 
nuhi ut sciam quod interpretationem quoque etus veram loquamini »! 
— i. e. quodsi non indicaveritis, manet sententia et lex illa contra vos 
dicta. Quem sensum etiam LXX exprimunt Üzvéc« mspureottote et qui 
ad vocem 7*3 decretum , lez convenit. In sequentibus ratio redditur, cur 
tali sorti merito subiiciantur. Alii explicant : haec est animi vestri in- 
tentio, hoc consilium, ut interpretatione fallaci me decipiatis (HoA. 
Hitz.). Verte : sermonem mendacern et perversum inter vos conveni- 
stis loqui coram me, usque dum tempus mutetur (cf. Vat. Mar.); si 
ergo somnium indicare nequeunt, arguit rex, eo ipso ostendunt inter- 
pretationem esse profectam non a vera arte, sed a fallaci et vana 
coniectura eosque tali comnmento velle regem detinere, donec tempus 
mutetur i. e. donec ipso temporis progressu mens et cogitatio regis ad 
alia negotia avocetur (Vat£.). Quare ut verae artis documentum edant 
somnium ipsum ab iis enarrari vult. 

Monent Chaldaei id a nullo posse praestari neque quemquam 
unquam id a quopiam postulasse v. 10 « respondentes ergo Chaldaei 
coram rege dixerunt : non est homo super terram qui sermonem tuum, 
rex, possit implere ; sed neque regum quisquam magnus et potens ver- 
bum | huiuscemodi sciscitutur ab omni ariolo et mago et Chaldaeo; 
v. 14 sermo enim quem (u quaeris, rer, gravis est nec reperietur 
quisquam qui indicet illum in conspectu regis exceptis diis quorum 
non est cum hominibus conversatio » ; — in textu regem ipsum non 
alloquuntur, sed maioris reverentiae causa dicunt : qui rem regis (i. 
e. quam rex postulat) possit indicare... res enim quam rex exposcit 
gravis est et alius non est qui indicet illam nisi dii quorum habitatio 
cum carne non esti. e. qui cum mortalibus non conversantur ita ut 
tales res soli numini notae hominibus communicentur. Uti rationibus 
valentissimis regem a proposito dimovere student, ita veri Dei glo- 
riam eiusque prophetae dignitatem singularem, qui talia ut praestet 
per Deum docetur, iam sua argumentatione demonstrant. Regis po- 
stulatio, etsi plane insolita , tamen ut Lap. monet « ex parte magorum 


non erat iniusta, quia ipsi utpote astrologi iudicarii et genethliaci 
DaNiEL. — 6. 

profitebantur se ex siderum inspectione et ex magia nosse occulta et 
futuros rerum eventus etiam liberos; non enim iniustus est qui a pro- 
fessore exigit idipsum quod profitetur ». 

V. 12 « quo audito rez in furore et in ira magna praecepit ut pert- 
rent omnes sapientes Babylonis; v. 13 et egressa. sententta sapientes 
inter ficiebantur, quaerebanturque Daniel et socii etus ut perirent »; — 
explica znterfictebantur (particip. hithp. in textu) in eo erat, ut inter- 
ficerentur; iam incipiebant regis ministri sententiam latam exsequi; 
quare magos qui certe omni modo periculum effugere conabantur 
sese occultantes undequaque ad necem conquirebant. Uti Daniel in- 
ducias petit et impetrat v. 16, ita merito supposueris etiam magos, 
antequam demum regi aperte faterentur se nullo modo mandatum 
regis posse exsequi, inducias habuisse quibus rem enodare tentave- 
rint artibus magicis. Unde in antecedentibus rem gestam breviter ct 
solum summatim describi iure existimaveris. 

lam quaerere oportet, utrum rex somnii sui oblitus sit necne. Se- 
cundum versiones graecas et latinam id quidem indubium videtur : 
et somnium eius fugit ab eo v. 1; ignoro quid viderim v. 3; sermo 
recessit a me v. 5. 8. At ex ipso textu originali in omnibus hisce locis, 
uti vidimus, non edicitur regem oblitum esse somnii. Quare sunt qui 
censeant regem optime quidem somnii habiti sibi conscium fuisse , at 
fidem et artem magorum explorare voluisse (HoAl. Keil); ideoque 
oblivionem simulasse, ut ea ratione intelligeret an Chaldaei arte 
inveniendi occulta vere pollerent (ita existimant aliqui rabbini apud 
Mald. et Hengstenberg , Haevernick). Veteres et etiam recentiorum 
multi (Calm. Vigouroux, Kaulen, Cornely) regem oblitum esse cen- 
sent, alii (Loch) rem in medio relinquunt. Id probabilius asseri potest 
quod S. Hier. dicit : « umbra quaedam et ut ita dicam aura somnii 
atque vestigium remansit in corde regis, ut referentibus aliis possit 
reminisci eorum quae viderat et nequaquam eum deciperent mentien- 
tes »; ita quoque rem concipiunt Petrus archidiaconus (quaestiones 
in Danielem, M. 96,1348) Maid. Z. aliique. Atque huic acceptioni 
standum esse existimo. Ea enim facillime, immo necessitate quadam 
factum esse explicatur, ut rex ad postulationem prorsus inauditam 
propelleretur. Si dixeris regem pro lubitu vel tyrannide perfracte insti- 
tisse, ut quod ipse optime sciret sibi a magis panderetur, rem dicis 
quae utique contingere fortasse potuit; sed si supposueris eum recor- 
datum esse se aliquid monstri portentosique somniasse quod tamen 
accurate in memoriam revocare iam non posset, facile explicatur, 
qua ratione ad illam postulationem sit inductus; immo ex tali mentis 
statu ea necessario oriri debebat, cum sane maxime esset sollicitus ut 

quid sibi esset portentum cognosceret. Ex vehementi hoc desiderio 
eliam effectum est, ut cum magi se impares profiterentur somnio 
narrando, in furorem et rabiem ageretur. Neque improbabile mihi 
videtur maximum illum stuporem admirationemque regis somnio a 
Daniele narrato v. 46 maiore cum verisimilitudine eius animum sub- 
iisse, si quae ipsi iam non perspecta essent in memoriam revocaren- 
tur ita, ut Daniele narrante singula quasi ex gravi oblivionis somno 
excitata iterum iisdem coloribus quibus antea menti eius repraesen- 
tarentur. Natura enim ita fit, ut gratius nobis accidat si quis desiderio 
nostro rem lapsam e memoria revocandi satisfecerit quam si id. so- 
lum nobiscum communicat quod ipsi jam clare mente reconditum 
gerimus. Unde non opus est ad illam postulationem explicandam sta- 
tuere indolem regis quam maxime morosam et ferocem , qua inductus 
sit ut quod inauditum erat a magis postularet. Praeterea oblivio illa 
somnii sola tenui quadam specie vel umbra relicta, uti saepe natura- 
liter contingit, ita ad Dei agendi modum consuetum quo rebus natu- 
ralibus uti solet tamquam occasione quadam ad sua consilia exse- 
quenda, plane apta esse deprehenditur. Hoc igitur modo commodissime 
res ita divinitus dirigitur, ut quanta sit veri Dei potentia prae idolis 
manifestetur. 


)) Daniel somnium regis patefacit 2, 14-35. 


Daniel fiducia Dei fretus periculum sibi omnibusque sapientibus 
Babylonis impendens avertit; v. 154 « Tunc Daniel requistvit de. lege 
atque sententia ab Arioch principe militiae regis qui egressus fuerat ad 
inter ficiendos sapientes Babylonis » ; — in textu aram. effertur : repo- 
sutt consilium et rationem i. e. verba respondit plena consilio et sa- 
pientia; unde primo generatim narratur Danielem cum ad mortem 
quaereretur, sua prudentia moram attulisse exsecutioni mandati regii. 
Nomen Arioch Delitzsch idem esse censet cum nomine Eri-Aku quod 
in cuneiformibus legituret servus dei Luni explicatur (Paradies p. 224; 
apud Baer l. c. IX). Mentione igitur in v. 1* facta quam prudenter 
Daniel ea in re se gesserit, iam singula ex ordine enarrantur v. 15 « ^! 
interrogavit eum qui a rege potestatem acceperat, quam 06 causquim 
tam crudelis sententia a. facte regis esset egressa; cum ergo rem in- 
dicasset Arioch Danieli v. 46 Daniel ingressus rogavit regem. ut. tem- 
pus daret sibi ad solutionem indicandam regi » , — in textu aram. : 
quare lex (sententia) atrox a rege? Cum Daniel non adfuisset cum re- 
liquis et cum peteret, ut sibi tempus concederetur ut posset solutio- 
nem regi indicare, facile impetravit quod voluit; nam aliis quoque 

inducias ad inquirendum ope artium suarum esse concessas est valde 
probabile; insuper rex iam experimento novit Danielem longe sapien- 
tiorem esse omnibus 1,290, et si vero tenebatur desiderio somnium re- 
ducendi in memoriam, patet regem facile immo avide hanc arripuisse 
occasionem. Daniel autem non sine impulsu divino tempus solutionis 
inquirendae petit; in eo quod ipse cum sociis erat in aula regis gentilis 
et quod iam Dei protectionem insigni modo erant experti 1,15. 17. 20, 
certissime agnovit Daniel Deum non suam suorumque mortem praema- 
turam velle, sed se suamque potentiam gentibus demonstrare. Quare 
animo firmam concipit spem fore ut Deus sibi praesto sit adiutor. 

Verum pius iuvenis ex sua quoque parte id agit quo se dignum 
reddat ope divina; plurium precibus ad Deum fusis vim inesse ad eius 
misericordiam impetrandam bene perspectum habet v. 17 « ef ?a- 
gressus est domum suam Ananiaeque et Misaeli et Azariae socis suis 
2ndicavit negotium , v. 18 ut quaererent misericordiam a facie Dei coe- 
li super sacramento isto et non perirent Daniel et socii etus cum ceteris 
sapientibus Babylonis »; — adnotat S. I?er. : « Daniel tempus postulat 
non quo tractatione et sagacitate mentis occulta perquireret, sed quo 
occultorum Dominum precaretur; et ideo Ananiam et Misaelem et 
Azariam iungit ad preces ne solus de suo merito videatur praesumere, 
ut quorum erat commune discrimen communis esset et oratio ». Sa- 
cramentum , NT, pusvrígtov (gr. et LXX) res vocatur occulta, huma- 
nae investigationi impervia. Secundum LXX Daniel etiam ieiunium, 
obsecrationem, poenitentiam indicit sociis. Atque Deus supplicationi- 
bus servorum benigne annuit v. 19 « tunc Danieli mysterium per vi- 
stonem nocte revelatum est »; — tn vistone noctis; « somnium rezis 
suo discit somnio; immo et somnium et interpretationem eius Dei re- 
velatione cognoscit » (S. Hzer.). Somnium quoque visionem noctis 
explicant Ma/d. Mar. ; alii in medio relinquunt sitne Danieli somnianti 
an vigili visio illa oblata (Lep. Calm. RoAl.); sed iam A/b. monet : 
per tzsionem , non per somniuni, sed per apertam rerum demonstra- 
tionem. Atque revera in hac narratione quippe qua t7s?o noctis adeo 
determinate dicitur cum agatur de somnio regis revelando, visio aliud 
a somnio significat ; insuper si visio fit per somnium, id efferri solet; 
vide 7,1. lob 33,15. Modus loquendi potius ad id aptus est quod ha- 
betur Zach. 1,8; vidi per noctem; quare cum A/^. Z. Keil censendum 
erit Danieli vigili et oranti revelationem esse factam. 

Id quod eo quoque confirmatur quia statim immediate additur 
Danielem in Dei laudes animum effudisse gratum neque dicitur : post- 
quam evigilavit, vel simile quidquam; « e£ benedixit Daniel Deum 
coeli v. 90 et locutus att : sit nomen Donuni benedictum a saeculo et 


usque 4 sueculum , quia sapientia et fortitudo eius sunt, v. 91 et 
ipse mutat tempora et aetates, transfert regna atque constituit, dat 
sepientiam sapientibus et scientiam intelligentibus disciplinam; v. 22 
ipse revelat profunda et abscondita et novit in tenebris constituta et lux 
cum eo est; v. 93 tibt Deus patrum nostrorum confiteor teque laudo, quia 
sapientiam et fortitudinem dedisti mihi et nunc ostendisti mihi quae 
rogavimus te, quia sermonem regis aperuisti nobis »* — in textu 
aram. : transfert, removet vel deponit reges et constituit reges; sev- 
monem regis explica rem regis de qua agitur et quaeritur, i. e. som- 
nium quod scire postulat. In hac oratione laudes Deo dicit, qui est 
summe sapiens et potens et tamquam talem se servis suis benignis- 
sime exhibuit ; iubilanti animo recolit quod ipsa visione expertus est 
Deum nosse et revelare occulta et servis suis quos antea iam honora- 
verat dono sapientiae (1,19. 20) novum addidisse sapientiae decus; 
in Dei gubernatione laudanda v. 21 iam ipsius somnii argumentum 
ad praeconii materiam transfert. Haec igitur oratio et gratiarum actio 
aptissime ex occasione rei enata est eosque animi sensus exprimit 
quibus aptiores pro eo statu cogitare nequeas. Frequens est Dei coe/? 
appellatio; inter gentes apud quas augures coeli frequentes erant et 
quae a signis coeli omina petebant (Is. 47,13. Ier. 10,2) hoc Dei no- 
men et maxime honorificum erat etetiam summa utilitate usurpabatur. 

Per Danielem reliqui quoque magi a caede servantur. Ita Deus ser- 
vum suum apud omnes reddit conspicuum et celebrem suamque 
potentiam gentibus luce clarius manifestat; v. 9*4 « post haec Daniel 
ingressus ad Árioch quem constituerat rex ut perderet sapientes Baby- 
lonis , sic ei locutus est : sapientes Dabylonis ne perdas ; introduc me 
(i conspectu regis et. solutionem regi narrabo »; — in textu aram. : 
propterea ingressus est Daniel, quia scil. somnium regis ei revelatum 
erat. Arioch rei novitate et admiratione perculsus rem, ut natura fert 
in tali conditione, cum festinatione peragit v. 95 « tunc Arioch festi- 
nus zntroduxit Danielem ad regem et. dixit ei : inveni hominem de fi- 
liis transmigrationts Iuda qui solutionem regi annuntiet; v. 26 re- 
spondit rez et dixit Danieli , cuius nomen erat Daltassar : putasne vere 
potes mihi indicare somnium quod vidi et interpretationem eius »? — 
modus quo Árioch loquitur aliquibus (Hztz. Leng.) ita mirus visus 
est, ut putarent libri scriptorem sibi minime constare et iam oblitum 
esse quae in v. 16 narrasset. At iam Ma/d. monet Arioch nescium 
fuisse Danielem prius a rege tempus de somnii significatione cogitan- 
di postulasse; vel etiam dicere poteris cerni in modo loquendi super- 
biam principis militiae qui Iudaeum captivum contemnit nec nomen 
eius proferre dignatur. 

Daniel statim rem ita aggreditur, ut regem ab admiratione in quac- 
stione v. 26 expressa transferat ad veri Dei maiestatem et omniscien- 
tiam contemplandam, dum ei simul ostendit quam impotes sint om- 
nium magorum greges innumeri cum suis diis et artibus v. 27 « e/ 
respondens Daniel coram rege att : mysterium. quod rez interrogat 
sapientes, magi, ariolt et aruspices nequeunt indicare regi; v. 98 sed 
est Deus ?n coelo revelans mysteria qui indicavit. tibi rex Nabuchodo- 
nosor quae ventura sunt in novissimis temporibus » , — non sibi neque 
humanae solertiae rem attribuit Daniel, verum ad. unius Dei scien- 
tiam totum refert; « regis animum a magorum superstitione avertit 
notata breviter eorum ignorantia ac vanitate; nunc ad unius veri Dei 
cognitionem convertit, illi non sibi somnii explanationem acceptam 
referens » (Mald.). Ad huius Dei notitiam cultumque eum dirigit (S. 
Hier.) indicans quantopere hic Deus eum honoret ostendens ei quae 
ventura sint usque ad ultima tempora; « absque adulationis vitio ve- 
ritate sociata blanditur ut regi, quod illi a Deo mysteria sint revelata » 
(S. Hier.). Novissima tempora vel finis dierum tempus dicitur mes- 
sianum (vide quae notavi ad Is. 2,2. Mich. 5,1); quare Daniel id com- 
plectitur ad quod universum somnium tendat, ad finem scil. quoimago 
statuaque quae cernitur conterenda est (S. Hzer.) exorto regno mes- 
siano. De variis appellationibus sapientum in v. 27 vide ad v. 2; in 
textu v. 28 : qui indicat regi etc.; in subseq. demum Daniel regem 
alloquitur. 

Ea prius refert quae quasi occasionem dederint somnii illius, ita ut 
eius quaedam causa explicetur naturalis qua utique Deus est usus ut 
multo altiora patefaceret; sicut igitur Deus ex regis desiderio sciendi 
quid futurum sit post haec, quasi sua sponte somnium illud oriri fecit, 
ita simili ratione oblivionem somnii ex parte regi obrepentem adhibet 
tamquam occasionem manifestandi se suumque honorandi servum. 
Etiam hisce in eventibus valet illud : gratia supponit naturam ; « som- 
nium tuum et visiones capitis tu? in cubili tuo huluscemodi sunt : v. 99 
(t vez cogitare coepisti in. strato tuo quid esset futurum post haec, et 
qui revelat mysteria ostendit tibi quae ventura sunt; v. 30 mihi quoque 
non in sapientia quae est in me plus quam in cunctis viventibus sa- 
rramentum hoc revelatum est, sed ut interpretatio regi manifesta. fic- 
ret et cogitationes mentis tuae scires »; —in textu v. 29 : tibirexsuper 
strato tuo ascenderunt cogitationes! ; « indicat causassomnii » (S. Hier.); 
advertit Ma/d. duplicem verborum sensum esse posse, vel regcm an- 


1. S. Chrys. : « ex vulgi opinione loquitur quasi somnia super caput stent seu quod ibi 
sit ratiocinandi vis ». 

tequam dormiret coepisse apud se ea de re cogitare vel eum coepisse 
somniare (sim. Mar.); sed priusquod indicant S. Ephr. Hier. Chrys. 
Theod. Alb. Sanct. et quod verbis ipsis commendatur praeferendum 
erit. Insuper mentem regis eiusmodi cozitationibus agitari facile in- 
telligitur; saepe enim reges babylonici tempore praeterito dominatio- 
nem suam ab Assyriis liberam reddere et independentem conati erant. 
lam et rex Aegypti Nechao devictus erat et regnum Assyriorum destruc- 
tum et Babylon fastigium quoddam gloriae ascenderat; recolenti ita- 
que rerum praeteritarum seriem facile oboriri poterat cogitatio sitne 
fatis constitutum , ut nunc tandem post tot conatus inanes temporum 
anteactorum imperium babylonicum firmiter consisteret et quasi 
in immensum cresceret? Visiones capitis apte dicuntur imagines per 
somnium in vi imaginandi expressae; volunt aliqui (Troch. Kei) ea 
appellatione describi somnia a Deo immissa quae ex mentis cogitatione 
antea habita originem duxerint; verum id argute quidem dicitur, 
sed dubito num vere; vide 4,2. 7; 7,1. 15. Denuo in v. 30 protestatur 
Daniel occulta revelare nullo modo pertinere ad sapientiam huma- 
nam, etsi haec omnium maxima concipiatur, sed solius esse Dei. Ex- 
plica : non per sapientiam quae esset in me prae reliquis mortalibus 
res illa occulta innotuit mihi, sed Dei opus est et donum; bene Teod. : 
« assecutus sum ut hoc mihi revelaretur non quasi sim omnibus homi- 
nibus sapientior, sed ut tu cognoscas quae discere concupisti; me au- 
tem ut famulo suo Deus usus est tamquam eius cognitionis ministro ». 
Qua animadversione facta, ut observat S. Hier., et eos excusat qui 
dicere non potuerant et ipse invidiam fugit, ne quis aestimet eum 
quae dicturus est propria dixisse sapientia; regem quoque honorat, 
quando propter illius scientiam sibi dicit mysteria a Deo esse revelata. 

V. 31 « tu rez videbas et ecce quasi statua una grandis ; statua tlla 
magna et statura sublimis stabat contra te et 2ntuitus eius erat terri- 
bilis »; — et ecce statua una grandis; statua illa magna et splendor 
etus extmius, stans coram te et aspectus eius terribilis; quae scil. 
aspicientem sacro quodam afficeret stupore et horrore et magna qua- 
dam maiestatis reverentia; insuper res magna et ignota si subito 
menti sistitur timore quodam eam percellere solet; v. 32 « Auus sta- 
tuae caput ez auro optimo erat, pectus autem et brachia de argento, 
porro venter et femora ex aere; v. 33 tibiae autem ferreae , pedum 
quaedam pars erat ferrea , quaedam autem fictilts »; — « clarius sic : 
pedes autem partim ferrei, partim fictiles aut testacei; non enim si- 
gnificat unum pedem fuisse ferreum, alterum fictilem, aut unam par- 
tem ferream non fictilem, alteram fictilem non ferream , sed pedes 
fuisse conflatos ex ferro non puro, sed mixto cum terra, ut explicatur 

v. 43 » (Mald.); v. 3& « videbas 1ta, donec abscissus est lapis de monte 
sine manibus et percussit statuam in pedibus eius ferreis et fictilibus 
et comminuit eos » ; — non legitur in textu de monte; subito, ex im- 
proviso, sine ulla significatione, unde lapis sit avulsus, vel si supple- 
veris ex monte ex v. &hó cum gr. LXX, S. Hier., sine ulla praevia 
mentione montis, res peragitur, quemadmodum in somniis repente 
vicissitudines rerum novaeque apparitiones fieri solent; v. 35 « tunc 
contréta sunt pariter ferrum, testa, aes, argentum et aurum et redacta 
quasi in favillam aestivae areae. quae rapta sunt. vento nullusque 
locus inventus est eis; lapis autem qut percusserat statuam factus est 
mons magnus et implevit universam terram » ;, — et facta sunt szcut 
gluma vel pulvis ex areis aestivis et rapit ea ventus; statua igitur ex 
metallis conflata prorsus est contrita et quasi in tenuem pulverem 
redacta qui vento abreptus iam plane dissipatus est et disparuit. 


c) Daniel somnium interpretatur 2, 36-49. 


V. 36 « Hoc est somnium; interpretationem quoque erus dicemus 
coram te rez »! —intextu aram. : dicemus coram rege. In sequentibus 
regem alloquitur : tu rex, rex regum, cui Deus coeli dedit etc.; 
v. 37 « Tu rex regum es et Deus coeli regnum et fortitudinem et im- 
perium et gloriam dedit tibi, v. 38 et omnia in quibus habitant fil 
hominum et bestiae agri, volucres quoque coelt , dedit in manu tua et 
sub. ditione tua. universa constituit, tu es ergo caput aureum »; — 
verte : et ubicumque habitant filii hominum et bestiae agri et volucres 
coeli, dedit in manum tuam et dominum te fecit eorum omnium. Da- 
niel potestatem regis simili modo describit , sicut legitur ler. 27,5. 6; 
qui in homines dominatur, concipi potest tamquam qui in ea simul 
potestatem exercet quae propter hominem creata sunt et ab homine 
in suum usum ac servitium adhibentur. Deum coeli, non 1dola, 
cuncta gubernare ac disponere graviter monet. Cum igitur regi tam 
magnum imperium ac florens concreditum sit, ipse vel potius re- 
znum ab ipso fundatum aureo capiti statuae comparatur. Regem 
quippe considerari non pro se solo, verum quatenus in se totum re- 
enum quasi concludat ac repraesentet, consequitur ex modo loquendi 
in v. 39 : post 7e consurget regnum aliud minus te (Per.). Auro com- 
paratur, uti iam apud Ieremiam legitur : calix aureus Babylon (51,7), 
quo splendor, opes, divitiae regni designantur. Atque satis notum est 
et à rerum seriptoribus celebratum, quantopere Nabuchodonosor 
Babylonem aedificiis magnificentissimis ac sumptuosissimis exorna- 
verit eamque miraculum et stuporem gentium reddiderit (cf. 77c/e ]. c. 

p. ^52 seg.; Brunengo l. c. p. 245 seq.). De titulo rez regum vide Is. 
10,9. Ez. 26,7. 

V. 39 « et post te consurget regnum aliud minus te argenteum , et 
regnum tertium aliud aereum quod imperabit universae terrae ; v. &0 et 
regnum quartum erit. velut ferrum; quomodo ferrum comminuit et 
domat omnta, sic comminuet et conteret omnia haec » , — in textu 
aram. denuo additur : ut ferrum quod conterit. In aliis textibus non 
legitur in v. 39 argenteum ; at id intelligendum esse et regnum secun- 
dum ita designari debere certum est. Post £e i. e. post regnum cuius 
caput Nabuchodonosor est ; regem enim nominari eo sensu ut regnum 
repraesentet, iam sequitur eo quod tribus aliis regnis opponitur et 
quod alterum regnum dicitur minus /e; praeterea cum statua illa 
exprimantur regna, consequens est, uti aliis eius partibus ita capite 
quoque regnum, non unum regem designari. Regnum autem quod 
post chaldaicum vel babylonicum ortum est aliud non est nisi medo- 
persicum. Hoc dicitur »énus, inferius, humilius primo; id quod 
ipsum argentum significare videtur. Quomodo autem primo inferius 
sit, varie concipiunt; priori cessisse, si spectes opes, divitias, robur 
(Euseb. de Theophania 12; M. 25,660; 7AÀeod.); ilo minus fuisse 
gloriosum (Sanct. Lap. Tzr.), non adeo magnum et extentum (K/re- 
fotÀ) ; fuisse moribus magis depravatum (Men. Aub. Z.); recentius ac 
brevius (Per. Calm.) ; infirmius propter defectum unitatis (D. Kez.); 
vel quod pluribus placuit nihil aliud dici nisi fuisse tempore inferius 
i. e. secundum, post primum sequens (Maid. Rohl. Heb.). Sed solum 
ordinem temporis designari vix credibile est neque ad hoc concordat 
quod argento describitur. Cum ab ipso Daniele et aurum et ferrum 
ila explicetur, ut regni indoles vel pompa vel robur ac tyrannis de- 
claretur, certe summopere probabile est etiam reliquis duobus metal- 
lis, argento et aere, non solum temporis consecutionem sed aliquid 
ipsius regni nobis proponi. lam Babylon propter aedificia magnifi- 
centissima omniumque divitiarum splendorem miraculum orbis ter- 
rarum censebatur; in ipsis s. litteris eius regni splendor non uno loco 
celebratur; comparatur stellae matutinae, vocatur domina regnorum, 
gloriosa in regnis, inclyta superbia Chaldaeorum (Is. 13,19; 154,12 seq. 
1,5). Tantae igitur pulchritudini tantoque splendori convenit aurum. 
Regnum autem Persarum ad eiusmodi praeconia non pervenit; minus 
erat splendidum; unde propterea argento comparari existimo (cf. 
Brunengo l. c. p. 437). Sub dominatione Persarum Babylon iam mul- 
tum a pristino splendore et antiqua gloria recessit et paullatim rui- 
nae obviam ferebatur neque a Persis ea sunt erecta monumenta quae 
admirationi essent orbi terrarum. 

Sunt qui in pectore quoque et brachiis indolem regni unitate de- 
stitutam (Ke?/) vel regnum ex duabus gentibus conflatum repraesen- 
tari dicant (Theod.). Quam interpretandi rationem Ma/d. magis ar- 
gutam vocat quam veram, magisque speciosam quam solidam. Neque 
immerito ita censere videtur. Oportet enim considerari quaituor 
illa regna in quibus humana potentia quasi colligitur ac repraesen- 
tatur exprimi figura humana; unde ex ipsa imagihis ratione necessa- 
rio sequitur, primum regnum adumbrari capite, alterum pectore et 
brachiis, tertium ventre et femoribus, quartum pedibus ; hae enim sunt 
partes praecipuae ac conspicuae in statua. Proinde potius inquirendum 
erit, cur regna illa figurentur una statua, quam cur secundum regnum 
pectore et brachiis describatur. Simulatque enim forma statuae 
eligitur, iam alterum regnum alia parte nequit exhiberi. Idem dic de 
tertio et quarto regno. Cur autem figura una eaque humana exhibean- 
tur, ita declarari haud improbabiliter poterit. Regna illa in se quasi 
colligunt et comprehendunt quaecumque homines suis viribus efficere 
possunt et quae homines a veri Dei cultu et religione alieni appetunt 
et moliuntur; unde in illis potentia humanaadumbratur ; quare homi- 
nis symbolum eligitur. Una vero effigies proponitur, quia quotuplici 
demum forma haec humana potentia appareat, tamen semper uni 
regno Dei opponitur, semper uno eoderhque modo regnum Dei oppu- 
gnat, semper iisdem studiis a Deo alienis Deoque inimicis agitatur. 
Sunt itaque varia regna inter se succedentia nihil aliud nisi partes 
unius operis quod genus humanum, homo, suis viribus erigere et 
contra Deum stabilire conatur. Cum in isto opere homo seipsum 
manifestet et quasi explicet, ipsum opus apte hominis figura reprae- 
sentatur. Fit vero id statua vita carente. Homo enim a Deo alienus mi- 
nime efficere potest quae ad veram vitam ac felicitatem beatam con- 
ferant; de iis enim valet quod Ier. 51,58 legitur : labores populorum 
ad nihilum et gentium in ignem erunt, et quod Hab. 2,13 : nonne 
ecce laborabunt populi pro igne et gentes in vacuum et deficient 
(hebr.)? Statua illa variis conflatur metallis, quibus inter alia signifi- 
cantur subsidia multiplicia et opes variae quibus homo utitur. Sed 
quid tandem efficit? Compara statuam hanc metallis conflatam quae 
tandem quasi gluma et pulvis tenuis evanescit cum ffo homznis in 
nubibus coeli, cui datur potestas et honor et regnum (Dan. 7,13. 1') 
— en discrimen inter regnum hominum a Deo alienum et Dei regnum. 

Tertium regnum est aereum. Si argentum supra rite explicavimus, 
in aere spectare licebit indolem regni quod maxime bellis gerendis 
erit insigne, non tam magnificentia et pompa, quam robore bellico et 
armis. Ad quod congruit quod additur : imperabit universae terrae. 

Cur in ventris et femorum explicatione non esse immorandum equi- 
dem existimem, iam supra indicavi. Dominationem persicam subsecu- 
tum est regnum graeco-macedonicum i. e. regnum illud quod 
Alexander Magnus condidit, quocum intime iunguntur regna illa ex 
Alexandri monarchia profecta. Hoc enim imperio regnisque ex eo 
derivatis alia temporum rerumque conditio a dominatione persica sa- 
tis distincta ac diversa constituebatur. Quartum demum regnum, 
quod veluti ferrum omnia comminuit, regnum et imperium est roma- 
num. Ália enim dominatio maior, qua ditiones regnorum anteacto- 
rum sint subactae, non exsistebat post Alexandrum, nisi potestas ro- 
mana; hac autem revera cursu temporis omnza haec i. e. regiones 
priorum regnorum subiiciebantur. Ad indolem regni et imperii ro- 
mani, ad eius robur et vim, constantiam , fortitudinem , severitatem , 
virtutem indomitam adumbrandam et exprimendam ferri comparatio 
aptissime adhibetur !. Demum quod rei caput est, dum hoc imperium 
exsisteret, reznum exortum est messianicum , quo omnis potestas ad- 
versaria mundana plane deiicitur et exterminatur. De qua re plura 
infra. 

Reliqua quoque ad imperii romani casum et interitum apte propo- 
nuntur v. 41 « porro quia vidisti pedum et digitorum partem testae fi- 
qut et partem ferream, regnum divisum erit quod tamen de plantario 
ferri orietur, secundum quod vidisti ferrum mistum testae ex luto » ; 
— verte : quod vidisti pedes et digitos (pedum) partim ex argilla fi- 
guli partim ex ferro, regnum divisum erit , et ex firmitate ferri erit in 
eo, quia vidisti ferrum mistum cum testa argillacea. Ex v. 33 elucet 
tibias esse ferreas, pedes autem pedumque digitos partim fictiles, par- 
tim ferreos. Unde regnum ab initio designatur firmum, robustum, 
solidum ; postmodum autem fore , ut dissidiis internis dividatur et ro- 
bore imminuatur; at simul cum ista divisione ei inerit N233 firmitas 


vel robur ferri vel potius ez robore, i. e. aliquid roboris ; robur enim 
multum minuitur et impeditur, quia ferrum mistum est cum argilla. 
Notat S. Hier. : « pedes eius et digiti ex parte ferrei, et ex parte sunt 
fictiles, quod hoc tempore manifestissime comprobatur; sicut enim in 


1. [nter alia baud abs re monet Palmer p. 14 : « metalla ista quattuor proprietate qua- 
dam superficiali etiam apud ipsos gentiles cum quattuor istis populis et reguis consociari. 
Apud Herodotum res babylonicas narrantem auri ingens copia memoratur, praesertim imago 
eli tota ex auro conflata (Herod. 1,183». Inter Persas custodes regii corporis argyraspides et 
20p'u760pot argenteis hastis armati a ceteris distinguebantur. Achivi, id est Graeci, in Homeri 
carminibus yaXxoyízwvez sunt, aere cooperiuntur, aere terra marique dirnicant; aere etiam 
ad domesticos usus plerumque accinguntur. Romani denique ferro rem gerunt , ferrei ipsi ». 
Similia quoque Per. adnotat. 

principio nihil romano imperio fortius et durius fuit, ita in fine re- 
rum nihil imbecillius quando et in bellis civilibus et adversum diver- 
sas nationes aliarum gentium barbararum indigemus auxilio ». Idem 
enuntiatur de digitis pedum v. 42 « et digitos pedum ez parte ferreos 
et ex parte. fictiles; ex parte regnum erit solidum et ex parte contri- 
tum »; — i. e. aliquid ex eo erit fragile ac debile. Ultimum eius regni 
tempus indicatur, sicuti digiti infimam et ultimam partem pedum 
constituunt. Eo itaque tempore ea quae inter se coniungi et firmiter 
uniri nequeunt, sicut ferrum non iungitur argillae, in illo regno re- 
perientur. Multiplicem divisionem iam designant digiti, ita ut unum 
regnum in plura alia discindatur. Vario quidem modo unitatem et ro- 
bur efficere conabuntur; at frustra v. 43 « quod autem vidisti ferrum 
mistum testae ez luto, commiscebuntur quidem humano semzne , sed 
non adhaerebunt sibi, sicut ferrum misceri non potest testae »; — i. e. 
regnum illud complectetur varias nationes et gentes quae inter se 
quidem commercia atque connubia ineunt neque tamen firmam et 
stabilem societatem efformant; cuncta tentamina ex tam variis tribu- 
bus unam efficiendi rempublicam in se compactam labore inani susci- 
pientur, uti comparatione adiecta explicatur. Notat Vat. : « per semen 
humanum intelligit multas ac varias nationes hominum, , ac si dicat : 
imperium illud romanum admittet secum homines multarum ac varia- 
rum nationum, sed nulla erit firma inter eos amicitia ». 


Quartum regnum intelligi imperium romanum, sententia est longe coimn- 
munissima Patrum et interpretum catholicorum, quibuscum usque ad 
finem saeculi praeteriti etiam plerique protestantes sentiebant et e recen- 
tioribus quoque haud pauci (v. g. Hengstenberg, Haevernick, Caspari, 
Hofmann, Zündel, Auberlen, Kliefoth, Keil etc.); complures alios enume- 
rat Düsterwald p. 32. Atque haec sententia est retinenda. Quae enim de 
hoc quarto regno dicuntur, ita ad imperium romanum conveniunt, ut nul- 
li alteri aptari possint. Describitur potestas cui nihil resistere possit, qua 
cuncta vi quadam ferrea conterantur. ld imperio romano convenire ne- 
gzabit nemo. Ad eam autem dominandi vim perveniet post tertium illud 
quod v. 39 imperabit universae terrae. Hoc vero regnum aliud non est nisi 
Alexandri Magni; persicum enim universae terrae imperasse nequit dici, 
cL insuper adde quod postea accuratius disputabitur, regnum persicum iam 
necessario intelligi in regno secundo. Imperium romanum demum esse 
divisum, multum laborasse dissidiis internis, bellis civilibus, neque va- 
riarum gentium colluviem ad unam eamque firmam potuisse redigi socie- 
tatem pariter in aperto est. Demum imperium illud olim vastissimum in 
complura regna minuta esse dilapsum aeque certum est. Eo quoque regno 
stante regnum messianum propagari coeptum est. Quare omnia in eo repe- 
riuntur quae in magnis illisaczeneralibus vaticiniilineamentisadumbrantur. 

In rerum singularum vel explicatione vel adaptatione varietas sententia- 
rum cernitur satis magna. Neque id mirum ost. Nam, uti communiter fit 
in vaticiniis , normae quaedam proponuntur amplissimae et symbola qui- 
bus eventus plurimi coniprehendi ac repraesentari possint. Sicut enim in 
uno axiomate multae concluduntur veritates et multae consequuntur ap- 
plicationes, ita in uno symbolo cursus rerum exhiberi potest ac contineri 
qui per plura saecula alio et alio modo formam illam et figuram symbolo 
delineatam iterum iterumque exprimat. Ita in duabus tibiis iam aliqui cer- 
nunt duumviros, binos consules, binos imperatores, unum in oriente, al- 
terum in occidente; in regno autem diviso adumbrari censent vel duo capita, 
vel factiones et discordias, « ut cum plebs in senatum, Sylla in Marium, 
Caesar in Pompeium, Augustus in Antonium et alii deinceps in alios in- 
surrexerunt; multi etiam imperium invaserunt; unde digiti pedum signi- 
ficant inaequalitatem principum, cum plures sunt, dum alii maiores i. 
e. potentiores opprimunt minores. Potissimum vero divisum fuit hoc re- 
gnum ideoque enervatum , cum variae gentes ab eius obedientia se subduxe- 
runt, sibique proprios reges crearunt, uti fecerunt Hispani, Poloni, Angli, 
Franci etc. » (Lap. Per. Tir.). Regnum solidum collocant in gubernatione 
aristocratica, infirmum et contritum qua parte tyrannice res regerentur. 

Quod dicitur commiscebuntur ctc. plerumque solum accipiunt de ineun- 
dis connubiis v. g. « Romani ad sedandas discordias iungent potentium 
connubia facientque eos affines et cognatos; sed haec coniunctio et affini- 
las instabilis eritet infirma » (£ap.) vel de connubiis principum et imperato- 
rum; idque ad certa quaedam applicant v. g. quod Caesar Iuliam filiam in 
matrimonium Pompeio collocarit, quod Marcus Antonius cum Octavia 
sorore Octavii Augusti se iunxerit (Per.); vel etiam ad tempora posteriora 
referunt, cum imperio iam satis in se diviso imperatores varia inter sc 
foedera iungerent et multa inter eorum familias exsisterent coniugia ; « Con- 
stantius Constantini Magni pater Theodoram duxit privignam Maximiani, 
Constantinus ipse Faustam eiusdem filiam; Constantia Constantini soror 
Licinio Caesari data est; alia praeterea connubia facta; videbant illi im- 
perium in praeceps ire, causam ignorabant » (Mar.). Haec omnia non 
erunt excludenda, at oraculum ad eventus tam particulares restringere 
minime licebit. In eo quippe statuitur norma quaedam generalis qua 
universa regni conditio et subsidia multa ad rem labantem compingendam 
et erigendam comprehenduntur. 

Ex catholicis paucissimi sunt qui regnum quartum esse romanum ne- 
gant. Ex antiquitate nominandus est S. Ephr., qui quartum ad Alexandrum 
et reges qui ei successerunt refert ; in eandem sententiam concessit Cosmas 
indicopleustes (M. 88,109) et anonymus quidam (de quo vide Mai, Collec- 
lio nova script. vet. p. 176) et valde inclinat Cam. eamque propugnat 
Loch hisce rationibus : Danielem loqui de regno quod post tertium funde- 
tur, at romanum eo tempore quo Daniel sit locutus iam exstitisse ab annis 
circiter centum quinquaginta; dein regnum romanum nunquam, minime 
autem tempore Christi nati, inter plures reges fuisse divisum qui matrimo- 

niis contractis affines inter se exstiterint. Quid de hac ratione censendum 
sit, ex iis quae supra dicta sunt manifestum est; illam autem priorem pa- 
riter esse omnino inefficacem , efficitur eo quod in hac regnorum serie ac 
suceessione non prima et infirma origo spectatur sed regnum illud quod 
post tertium comminuet ac domabit omnia; num regnum romanum iam 
ita constitutum erat tempore Danielis? regnum itaque consideratur quod 
post tertium tamquam potentissimum orbi terrarum dominatur; ad quod 
tempus autem prima eius initia referenda sint, ad symbolum minime per- 
tinet neque id in symbolo ullo modo repraesentari debet. Quare standum 
est explicationi de regno romano et dicendum cum S. Hier. : « regnum 
quartum quod perspicue pertinet ad Romanos ferrum est quod comminuit 
et domat omnia » (sim. Hippolytus, Theod.). 

Praeterea de aliis quoque regnis variae sententiae propositae sunt. lam 
S. Ephr. regnum secundum Medorum, tertium dicit esse Persarum, quam 
sententiam alii quoque secuti sunt, ut Cosmas indicopleustes et anonymus 
ille et ex recentioribus Venema, Bleek, de Wette, Lücke, Lengerke, Mau- 
rer, Hilgenfeld , Delitzsch (in Protest. Realencyklopaedie, 2 ed. s. v. Da- 
niel), Reuss, Kuenen, Meinhold aliique quos recensent Troch. Heb. D. Keil. 
At regnum Medorum quod a regno Persarum distinctum ac separatum sit 
neque ex libro Danielis neque ex aliis documentis ostendi potest pro tem- 
pore post regnum babylonicum. Daniel enim eo loco quo finem regni ba- 
bylonici describit, verbis clarissimis dicit : divisum est regnum tuum et 
datum est Medis ac Persis 5,28; praeterea illo quoque tempore quo Darium 
Medum regnasse scribit res administrari docet secundum legem, statutum. 
decretum Medorum atque Persarum (6,8. 12. 15); idem asseritur de vi- 
sione quam postmodum Daniel habuit et explanavit : aries quem vidisti 
habere cornua rex Medorum est atque Persarum 8,20. Quare si Daniel ali- 
bi loquitur de Dario Medo (5,31; 9,1; 11,1), de Cyro rege Persarum (6,28; 
10,1) vel de regno Persarum (10,13), non duo regna inter se distincta ef- 
fert, sedad quam gentem Darius et Cyrus pertineant vel utra gens principa- 
tum teneat eo loquendi modo declarat. Unum etenim regnum Medorum 
atque Persarum exstitisse et solum unum agnitum fuisse etiam qui primum 
librum Mach. scripsit testatur cum statuat Darium regem Persarum et Mc- 
dorum ab Alexandro esse percussum (4 Mach. 1,1). Si qui excipiunt tem- 
pore Nabuchodonosor regis gentem Medorum fuisse praepotentem, ita ut 
Danicl solum de regno Medorum cogitare potuerit quod succedat post ba- 
bylonicum, adverti oportet nos non inquirere utrum Daniel loquens regi el 
somnium explicans tria illa regna nomine proprio populorum iam potuerit 
designare necne, sed svmbolum illud consideramus tamquam divinitus 
immissum et explicatum a Daniele de regnis quorum indolem aliqua ra- 
lione describit sed ad quam gentem pertineant non indicat; nos autem non 
ex iis quae fortasse Daniel praeterea apud se tacita mente volvit, sed ex iis 
quae postmodum revera contigerunt inferimus Deum illo symbolo hoc et 
non aliud voluisse praefigurare. Denique per Cyrum regnum babvlonicum 
esse destructum et dominationem Persarum inauguratam ita ul pro regno 

quodam Medorum intermedio nihil relinquatur spatii, nemo serio negabit. 
Quare iam 7^/eod. bene advertit regno Babyloniorum uno eodemque tem- 
pore Persarum et Medorum regnum successisse. 

Unde alii quoque perspicientes regnum Medorum non posse statui , quar- 
tum regnum attribuebant successoribus Alexandri, cui sententiae Caím. 
valde favet et quam propugnant Grotius, Ros. Bertholdt, lahn, Zoeckler. 
At duo vehementer obstant : cum regnum primum , secundum et quartum 
quoque (quod scil. diebus Christi adhuc consistit) longiora tempora com- 
plectatur, omnino improbabile est tertium brevissimo tempore concludi ; 
dein non perspici potest quomodo vel regnum Lagidarum in Aegypto vel 
regnum Seleucidarum in Syria possit comparari ferro eo quod illis regnis 
omnia comminuantur et domentur. Dein ex 8,21 omnino sequitur regnum 
Graecorum i. e. Alexandri Magni et successorum eius uno exhiberi sym- 
bolo et praeterea, cum regnum secundum a primo et tertium a secundo 
non solum rege sed gente differat, in eo symbolo valde esset inconcinnum, 
si quartum regnum per successores illius constitueretur qui tertium fun- 
davit. Taceo sententiam hanc eo quoque refutari quia regnum Dei per Mes- 
siam ortum est cum aliud regnum, romanum scil., in orbe dominaretur 
regnis illis exstinctis. In ea sententia minime dici potest v. A4 : in diebus 
autem regnorum illorum suscitabit Deus coeli regnum ; immo regnum de 
quo id verissime et unice asseri potest plane omittitur. 

Eadem ratione reiicitur opinio ab Ewald et Bunsen invecta, primum 
regnum esse assyriacum, alterum babylonicum, tertium Medorum, quar- 
tum Persarum vel sententia ab Hitzig et Redepennig tentata, regnum se- 
cundum esse regnum Baltassar, filii Nabuchodonosor regis (cf. Studien 
und Kritiken 1833 p. 683). Ceterum vide quae ad cap. 7. 8 disserentur. 


Statua quid significet declaratum est. Restat ut quid lapis ille in v. 
34. 35 portendat explicetur; unde v. 44 « in diebus autem regnorum 
illorum suscitabit Deus coeli regnum quod in aeternum non dissipa- 
bttur et regnum eius alteri populo non. tradetur; comminuet autem 
et consumel universa regna haec et ipsum stabit in aeternum ; v. 55 
secundum quod vidisti quod de monte abscissus est lapis sine mani- 
bus et comminutt. testam et ferrum et aes et argentum et aurum, 
Deus magnus ostendit regi quae ventura sunt postea , et verum est som- 
nium et fidelis interpretatio eius » ; — verte : n diebus regum illorum ; 
vel quos v. 42. 43 significavit partim fortes fore partim debiles; 
proinde regnum Dei suscitatum iri ait tempore quo regnum quar- 
tum iam incipiat recedere ac deficere a pristino suo robore; vel po- 
tius, cum de regnis agatur, quae una illa statua repraesentantur, 
etiam hic sicut v. 37-39 explica reges de regnis; in quarto enim re- 
liqua quasi collecta sistuntur. Deum coe/; dicit, ut auctorem et ori- 
ginem eius regni simul indicet (Ma/d.). Regnum hoc erit perenne 

neque unquam abolebitur aut interibit; non erit sicut alia regna quae 
oriuntur, vario temporis decursu mutantur, demum ab aliis absorben- 
tur et cessant; nulla quippe erit gens, nullum adversariorum genus 
qui hoc regnum abolere possint quemadmodum regnum babylonicum 
Persae, persicum Macedones, graecum Romani deleverunt (Ma/d.); 
unde ratione habita successionis regnorum in v. 39-41 descriptae di- 
citur nunc : et regnum eius alteri populo non tradetur, ut illud per- 
petuo firmum ac stabile dicatur quod nulla potentia humana possit 
transferri neque eripi uni genti et ad aliam transmitti pro arbitrio 
humano. Universa regna haec proxime intelliguntur de quattuor illis 
regnis, prout in v. 45 mentione facta testae, ferri, aeris, argenti, 
auri quae comminuantur indubium redditur. At ex ipso hoc symbolo 
destructionis et modo loquendi pariter colligitur in quattuor illis re- 
gnis tamquam forma quadam singulari exhiberi et proponi universim 
omnem potentiam humanam Deo eiusque regno contrariam. Ad quod 
declarandum etiam una statua quae subito destruatur assumitur. Sic- 
ut itaque apud alios prophetas quandoque in uno populo vel regno 
omnes Dei adversarii describuntur (vide ad Is. 13, 10; 35, 6), ita Da- 
niel in ea regnorum serie integrum hostium Dei agmen complectitur!. 
Destructionem autem intelligere oportet ea ratione, ut ea superentur 
et deleantur quae indoli regni Dei inimica sunt. Neque enim ea de- 
structio alio sensu capienda est quam ea de qua in vaticiniis messianis 
crebro sermo est, cum gentes iudicio Dei prostratum ac deiectum iri 
dicitur. Cum itaque ex oraculis antecedentibus prophetarum iam satis 
pateat indolem regni Dei esse spiritualem atque in vera consistere 
sanclitate (vide quae notavi in Comment. Is. I p. 555. 570. II p. 61. 
108. 129. 150. 236. 265 etc. etc. ad ler. 3,15; 30,19; 31,93; ad Ez. 
11,19; 36,26; 46,3), facile consequitur ea destructione designari in- 
teritum regnorum? quatenus inimicitias in Deum exerceant esse statu- 
tum. 


1. S. Chrys. notat : « de ipsis quaeretur quomodo iam exstincta regna destruat? quia 
nimirum destruit alia regna in quibus haec continentur ». 

2. Vel, ut Per. explicat : « destrucla sunt oinnia regna a Christo, non eversa temporali 
eorum dominatione, sed sublata idololatria excisoque daemonis imperio, cui illa erant sub- 
iecta, nec putandum est hoc esse factum in omnibus regnis simul et uno tempore, sed 
paullatim et per varia temporum intervalla, nunc his nunc illis regnis ad fidem Christi con- 
versis », Dein attende, prout saepe in oraculis, ita hic quoque normam enunliari genera- 
lem, qua victoria Christi in universum asseritur et pro ultimo rerum omnium eventu et exi- 
tu. Huic victoriae non obstat quod Ecclesia Christi malitia hominum etiam diu vexationi- 
bus subiiciatur; semper valet : confidite, ego vici mundum. Dicitur scil. Christus vicisse 
mundum et daemonem ; inde non sequitur mundum et daemonem iam nullas moliri persecu- 
tiones, Eadem igitur ratione consideranda sunt oracula prophetarum. 

Cum lapis ille fiat mons magnus implens terram ,.eo adumbratur 
ipsum Dei regnum quod a parvis initiis ad miram crescit augeturque 
magnitudinem. Abscinditur sine manu : Dei regni ortus non humanae 
debetur industriae; oritur solius Dei beneplacito et opera; sed est in 
se fortissimum, insuperabile, cui omnis potestas humana tamquam 
testa fragilis lapidi et monti opponitur. Quantam in se habeat vim 
propagationis symbolo montis terram implentis exprimitur; ad quod 
vide Ez. 17,23. 24. Matth. 13,31. 32. Si lapidem consideras, dum re- 
cena mundi auro , argento, aere, ferro describuntur, forte haud inepte 
concluseris regnum Dei non fastu et splendore, sed humili quodam 
ac vili habitu iri introductum, sed simul in eo valere « quod infirmum 
est Dei fortius est hominibus » (1 Cor. 1,25). — Demum interpretatio- 
nem somnii esse certam, cui fidi omnino possit, affirmat et « rursum 
revelationem somnii non sui dicit meriti, sed ut interpretatio rezi ma- 
nifesta fieret et doceret regem quod Deus solus esset colendus » 


(S. Hier.). li 


Lapide illo prinio et per se designari regnum Dei vel regnum messianumi 
certum est; ita enim lapis explicatur eodeni modo quo ferrum, aes, ar- 
zentum, aurum, de regno, et exsistit concinnitas symbolorum ; praeterea 
regnum alio regno destrui vel excipi solet idque pariter e& antecedenti 
conficitur. Demum ea ratione facillime fluit quomodo lapis flat et evadat 
mons repleatque totam terram neque opus est montem hunc alia accipere 
notione quam qua lapis intelligatur. Atque ita lapidem accipiunt de regno 
Christi Hippolytus, Alb. Lap. Per. Gord. Heb. eamque acceptionem etiam 
Theod. proponit. At plerique lapidem exponunt de ipso Christo Domino. 
Atque transitus a regno Dei per Christum instituto et propagato ad ipsum 
regni auctorem est facilis et obvius; est enim ipse caput corporis quae est 
Ecclesia et ipse in Ecclesia et per Ecclesiam continuo operatur. Adde in 
aliis Scripturae locis, ut monet Eusebius in Eclogis proph. (M. 22,1173, 
Messiam nomine lapidis angularis, pretiosi designari (cf. Is. 28,16. Ps. 
117,22), ipsum Christum hoc nomen sibi applicare Matth. 21,42. Marc. 12, 
10. Luc. 20,17, eadem appellatione Christum nominari ab apostolis Act. 
4,11. Rom. 9,32. 4 Petr. 2, 4 seq.; unde facile explicatur cur plerique adeo 
proni fuerint etiam nostrum locum immediate transferre ad Christum. 
Cernunt in lapide eius exinanitionem et humilitatem ; abscissus est de mon- 
te i. e. de stirpe Abrabam (S. Ephr.) vel de populo iudaico cuius svnibo- 
lum sit mons Sion, vel de beata Virgine omni virtutum genere conspicua ; 
sine manibus i. e. conceptus et natus sine opera viri de Virgine, qui omnes 
hostes superat; factus est mons magnus i. e. vcl evangelium eius ubique 
propagatum est (S. Ephr.), vol ipse omnia continet omniaque verbis apo- 
*tolicis replet (S. Chrys.) vel eius regni magnitudo declaratur / Ma/d. Fst.; 
vel omnia eius gratia replentur vel ut S. Z/ilarius dicit : « ex monte in la- 

pidem et rursum ex lapide in montem; exinanivit enim se in forma Dei 
constitutus et formam servi accepit el per passionem suam mundo cum 
superstitionibus suis terroribusque prostrato in gloria Dei Patris est et 
Deus super omnia est; propter infirmitatem carnis ex monte in lapidem 
exinanitus, propter gloriam passionis ex lapide rursum effectus in mon- 
tem » (tract. in Ps. 124 n. 3; M. 9,681). 

Simili modo lapidem de Christo exponunt : Irenaeus, adv. hacr. 4,20. 
14; 3,26. 2(M. 1,1040. 1194), Eusebius, de theophania n. 6. 12 (M. 24, 
640. 660), Athanasius, in Ps. 98 (M. 21,421), Cyrillus hieros., Catech. 15, 
38; 19,8 (M. 33,912. 1013), Epiphanius, Ancor. 40 (M. 43,89), Tertullianus. 
adv. Marcionem 3,7; adv. Iudaeos cap. 14 (M. 2,330. 639), Cyprianus, 
testimoniorum libr. 2,17 (M. 4,112), Augustinus , in Ioan. tract. 4,4; 9,15; 
in 4 Ioan. tract. 1,13; 3,6 (M. 35,1407. 1463. 1981. 2000) aliique Patres 
quorum etiam plures locos recensitos invenies in Analysi biblica Henr. 
Kilber, 2 ed. à Toilhan, Lutetiae Parisiorum 1836, I p. 459. Ilis addendi sunt 
ex interpretibus S. Hier. Mald. Sanct. Clarius, Est. Men. Tir. Calm. lieinke, 
Troch. D., qui tamen in explicatione montis fere omnes ad regnum Christi 
sermonem transferunt, sicut ex altera parte Per. Lap. Gord, qui lapidem 
de regno acceperunt, tamen statim ad. Christum transeunt; Loch lapidem 
de utroque coniunctim exponit eum significare statuens Messiam et regnum 
eius. — Symbolum de statua evertenda. 7/Aeod. et Clarius de secundo Chri- 
sti adventu edisserunt ; ita Theod. : « si Domini prior nativitas Romanorum 
haud evertit imperium, reliquum omnino est, ut secundum illius intelli- 
gamus adventum. Nam lapis qui prius excisus est sine manibus quique 
evasit mons magnus et orbem terrarum cooperuit, hic in secundo adventu 
percutiet imaginem super pedes fictiles, hoc est, in ipso fine ferrei regni 
quod iam factum fuerat imbecille adveniet et omnia regna deioliens ea 
tradet oblivioni sempiternumque suum regnum dignis communicabit ». 
Hoc symbolo montis omnia implentis usi sunt chiliastae aliqui ex prote- 
stantibus quos Zoeckler recenset ad millenium in altero adventu Christi 
comprobandum, sim. Aub.; alii ex protestantibus rite explanant de regno 
messiano (Hits. Z. Keil etc.). 

Ut S. Hier. refert, Iudaei et impius Porphyrius regnum hoc ultimum. 
lapidem qui evadat mons referunt ad populum Israel quem in fine saecu- 
lorum volunt esse fortissimum et omnia regna conterere et regnare in ae- 
ternum. insigni quoque errore deceptus est Houbigantius explicans de regno 
romano, « quod ortum est in diebus regum illorum sive adhuc stantibus 
regnis Aegypti el Syriae, quodque de monte abscissum est, nempe pala- 
tino, implevitque deinde orbem terrarum » (Biblia hebr. IV p. 349. Troch.): 
ex veteribus Cosmas indicopleustes similiter regnum aeternum de imperio 
romano accipit (M. 88,112); etiam Grotius intelligi vult regnum Romano- 
rum perpetuo mansurum, addit tamen : quod sedes erit Ecclesiae. 


Cum Daniel somnium enarraret regi eique refricaret eius memo- 
riam, rex somnii habiti recordatus est et se ita somniasse cognovit; 

qua re et etiam explicatione somnii audita maximo stupore et admi- 
ratione est affectus sensitque in Daniele loqui numen divinum longe 
potentissimum prae omnibus; quare Danielem in quo numen prae- 
sens se tam stupendo modo manifestarit divinis prosequitur honoribus 
v. 46 « tunc rex Nabuchodonosor cecidit in. faciem suam et Danielem 
adoravit et hostias et incensum praecepit. ut sacrificarent ei » ; — 
verte : ut fertum et incensum ei libarent; 13D veneratus est, quod ver- 
bum de veneratione per prostrationem divino numini exhibita usur- 
patur (cf. Is. 44,15. 17. 19; 46,6. Dan. 3,5. 7. 10. 11 etc.; vide Levy, 
Chald. Woerterb. s. v.), quare hic quoque de cultu divino quem Na- 
buchodonosor Danieli tribuit explicari debet neque solum accipi de 
illa adoratione quae etiam hominibus exhibetur v. g. Gen. 93,7, uti 
aliqui volunt (Sa, Est.). Sed, ut Lap. Tir. Calm. monent, adoratio- 
nem proprie dictam intelligi quoque patet ex ferto et thure quod ei 
libari iussit. Neque verbis is sensus quem alii volunt subiici potest, 
ut rex munera et odores Danieli afferri iusserit ad eum honorandum, 
voces enim in textu et verbum /ibare 302 vocabula sunt sacrificalia. 
Neque id in rege maxima admiratione attonito mirum esse potest , ita 
ut non opus sit cum S. Her. dicere regem signorum magnitudine et 
stupore confusum quid faceret ignorasse. Homines enim divinis ho- 
noribus prosequi si sapientia vel auctoritate excellerent gentilibus 
non erat adeo inusitatum ; dein recogita quomodo Lycaones miraculo 
viso exclamantes : dii descenderunt ad nos, Paulo et Barnabae sacri- 
ficia offerre voluerint (Act. 15,10). Alia est quaestio admiseritne Daniel 
cultum talem. Troch. quidem id affirmat reputans in rege Danielem 
adorante iam cerni regna terra coram Messia prostrata; alios quidem 
Dei servos similes honores recusasse (Act. 10,95. 26; 15,15. Apoc. 22. 
8.9), Danielem autem ita accepisse ut totus honor referretur ad Deum 
Israel. At eum sacrificium sibi fieri permisisse plane incredibile, ne 
dicam impium videtur. Danielem autem illum honorem repudiasse 
regemque de errore edocuisse (Per.), omnino patet ex v. 47, uti bene 
Sanct. advertit. 

Quod supra repetito monuerat Daniel v. 98. 30. 45, etiamtum denuo 
graviter monuisse regemque de vcro Deo edocuissc elucet ex respon- 
sione regis v. 4&7 « loquens ergo rex att Danieli : vere Deus vester 
Deus deorum est et Dominus regum et revelans mysteria, quoniam tu 
potuisti aperire hoc sacramentum »; — verte : et respondit rex Da- 
nieli; quare merito concluseris Danielem repudiasse honores illis ra- 
tionibus regi redditis quibus iam respondet rex eas approbans et 
agnoscens et honorem a servo Dei ad Deum auctorem transferens. Ex 
quibus verbis S. Hier. concludit : « ergo non tam Danielem quam in 

Daniele adorat Deum qui mysteria revelavit; quod et Alexandrum 
Magnum regem Macedonum in pontifice Ioiada fecisse legimus », 
immo fieri posse censet ut hisce rex exponat causas adorandi Danielem 
et offerendi incensi et sacrificii; proinde ut rex declaret qua mente 
offerat, ut in servo honoret Dominum adoretque. Iam Danielem alio 
honore exornat qui ei convenit et quem in Dei sui gloriam populique 
sui emolumentum accipit optime conscius benigna Dei providentia et 
se in aula regis versari et interpretatione somnii esse donatum v. 48 
« tunc rez Danielem in sublime extulit et munera multa et magna 
dedit ei et constituit eum principem super omnes provincias Babylonis 
et praefectum magistratuum super cunctos sapientes Babylonis »; — 
rex et Deo Danielis honorem tribuit eum profitens Deum deorum i. e. 
summum inter deos (unde opinionem deos et esse et aliquid etiam 
posse efficere non exuit), et iam huius Dei interpretem prae reliquis 
principibus ad summi honoris fastigium effert. Atque id non solum 
animo fecit grato, sed prudenti quoque. Quid enim a tali sapiente per 
quem numen potentissimum loquitur non exspectari poterat pro regni 
emolumento rerumque administratione optima? Constituitur dominus 
super totam provinciam Babel (ita in textu) et summus praefectus 
(princeps praefectorum ; de 122 vide ad ler. 51,23) super omnes sa- 
pientes Babel, qui ei vitam acceptam referre debent. Reprehenderat 
olim Porphyrius Danielem quare non recusasset munera et honorem 
babylonium libenter suscepisset ; respondit S. Hzer. ideo regem vidisse 
somnium et interpretationis mysteria per puerum revelata, ut Daniel 
cresceret et in loco captivitatis princeps omnium fieret Chaldaeorum 
et Dei omnipotentia nosceretur; « quod quidem et in loseph apud 
Pharaonem factum legimus et in Mardochaeo apud Assuerum, ut in 
utraque gente haberent captivi et peregrinantes Iudaei solatia viden- 
tes hominem gentis suae Aegyptiorum esse principem vel Chaldaeo- 
rum ». 

Daniel autem providit ut in administranda provincia Babel sibi 
adiungerentur socii religione ac pietate praeclari v. 49 « Daniel au- 
tem postulavit a rege et constituit super opera provinciae Babylonis 
Sidrach , Misach et Abdenago; ipse autem. Daniel erat in foribus re- 
gts »; — 1. e. Daniele auctore et suasore rex ad administrationem et 
procurationem provinciae ei addidit socios et adiutores ; opera intellige 
negotia et munera quae gerenda erant. Eo modo Daniel optime pro- 
spexit et utilitati provinciae, cum mores iuvenum integerrimos eorum- 
que rerum prudentiam cognosceret, et sui populi emolumentis et Dei 
Israel honori et gloriae et simul , ut S. Hier. innuit, animum suum 
beneficii accepti memorem manifestat : « non obliviscitur eorum cum 

quibus Dominum deprecatus est et qui secum periclitati fuerant ». 
Dum igitur illi negotiis gerendis in variis provinciae locis praeessent, 
ipse Daniel in aula regis morabatur ; portam regis dicere aulam vel 
palatium regis notum est. Mansit itaque Daniel in aula regis, in qua 
summus provinciae Babel satrapes versabatur, uti valde probabile 
videtur; praeterea regem noluisse a se discedere iuvenem tanta nu- 
minis praesentia eximium facillime explicatur. Neque tamen sequitur 
quod Hz/z. vult, Danielem dignitati summi satrapae renuntiasse eius- 
que in locum et munus tres iuvenes esse suffectos; quis enim unquam 
audivit si unus provinciae praefectus recedat, tres institui? sed admi- 
nistrationem non ab uno geri praeside totam, verum partibus pro- 
vinciae variis magistratus praefici minores nemo est qui ignoret. Esse 
in porta regis non dicit curam habere palatii regis, neque esse iudi- 
cem, neque ita esse regis cubiculo affixum , ut nemo sine eius aucto- 
ritate ad regem ingredi possit, sed idem est ac commorari in aula 
regia ; cf. Esth. 2,19. 21; 3,2. — Deo disponente igitur factum est, 
ut iuvenes religione legis eximii (1,8 seq.) iam alterum maiusque pie- 
tatis praemium acciperent; cf. 1,19. 20. | 


9, Tres iuvenes in fornace. Cap. 3. 


ARG. — Nabuchodonosor statuam erigendam curavit quam ab om- 
nibus adorari iussit poena ignis renuentibus proposita (3,1-6). Accu- 
santur tres socii Danielis apud regem spreti mandati, quos frustra 
monitos rex in fornacem ardentem iniici iubet (3,7-23). At mediis in 
flammis servantur laudantes Deum et orantes (3,2*-90). Miraculo rex 
attonitus maiestatem Dei et ipse agnoscit et ab omnibus veneratione 
coli iubet (3,91-97). 

De tempore cui eventus iste adscribendus sit nihil certi erui pot- 
est. Apud LXX et Theodotionem anno decimo octavo Nabuchodonosor 
regis contigisse dicitur, qui annus et modus computandi si cum Ier. 
52,29 confertur tempus designat expugnationis urbis lerusalem. Unde 
sollemnitatem illam regem celebrasse in honorem deorum propter par- 
tam victoriam innui videtur. Ita enim temporis illius designationem 
explicari legimus apud S. Chrys. : « postquam enim ille urbem ce- 
perat (tunc quippe Ierosolymam expugnavit eaque potitus est) erexit 
imaginem forte in superbiam elatus ». Atque tempus post urbem cap- 
tam regnumque plane destructum describitur quoque verbis Azariae 
3,38, et ea temporis determinatione contenti simus oportet. Valde au- 
tem verisimile est regem rebus feliciter gestis regnoque aucto et sta- 
bilito voluisse illa sollemni statuae dedicatione et gratias amplissimas 

agere diis tutelaribus et gloriae regni sui monumentum erigere. Na- 
buchodonosor regem templis magno sumptu splendoreque aedificatis 
suam erga deos pietatem exhibuisse constat (cf. Trele l. c. p. 550; 
Brunengo l. c. 11 p. 248. 252 seq.); pariter notum est quantopere 
aedificiis monumentisque sumptuosissime erectis gloriatus sit; hisce 
enim fere quotquot ab eo innotuerunt inscriptiones continentur. 


a) Statua erigitur 3, 1-8. 


Et veterum scriptorum testimoniis et recenti monumentorum explo- 
ratione constat ab Assyriis et Babyloniis statuas eximiae magnitudinis 
esse erectas. Ita Herodotus narrat (1,183) fuisse Babylone dei statuam 
auream duodecim cubitorum; cf. quoque Diod. sicul. 2,9!; ex recen- 
tioribus vide Smith, Assyrian discoveries, London 1875, p. 428 seq. 
p. ^30 (a fragment of a colossal statue) et Perrot et Chtpiez (History 
of art in Chaldaea and Assyria, 1884) eius rei exempla plura refe- 
runt v. g. genium alatum octo pedes altum, virum cum simia octo 
pedes altum, Assurbanipal regem dona diis offerentem eiusdem fere 
magnitudinis, caelaturam in Khorsabad inventam novem pedibus 
altiorem etc. et saepius mentionem faciunt imaginum ingentis ma- 
gnitudinis (colossal images, II p. 131. 208; de aliis p. 86. 132. 204. 
220); eodem modo alii affirmant statuas eximiae magnitudinis fre- 
quentes fuisse Babylone (cf. Payne Sm, Daniel, London, 1886, 
p. 97; Lenormant, La divination chez les Chaldéens, p. 192) et cum 
artem sculpendi eandem fuisse asserant artis periti apud Assyrios et 
Babylonios, exempla illorum etiam merito probant pro his (cf. Perrot 
l. c. p. 173; Tele l. c. p. 585). Unde hodie omnes concedunt nihil 
esse improbabile in eo quod Nabuchodonosor eiusmodi statuam erexisse 
narratur (cf. Oppert, Expédition en Mésopotamie, I p. 239; Lenor- 
mant l. c.?); v. 1 « Nabuchodonosor rez fecit statuam auream altitu- 
dine cubitorum sexaginta , latitudine. cubitorum sez et statuit eam tn 
campo Dura provinciae Babylonis »; — si recordamur imaginem 

1. * Iovis imago pedibus insistenti ac veluti ambulanti similis erat pedum 40 longitudine 
et pondere mille talentorum babyloniorum. Rheae eiusdem ponderis effisies in aureo throno 
residens ;... illic etiam Iunonis simulacrum 800 talenta pendens ». 

2. Audiatur etiam Ménant, Babylone et la Chaldée p. 244 : « non seulement ce fait n'a 
rien d'impossible, mais encore il a eu sa réalité. Les gigantesques sculptures de Ninive nous 
en donnent la preuve. Quant au. métal employé dans cette eeuvre d'art, nous savons qu'il 
exislait des statues analogues: celle du sépulcre de Bélus avait quarante coudées et ce n'é- 
tait pas assurément les seules statues qu'on ait élevées à cette époque »; cf. Viyourour, Les 
livres saints et la critique rationaliste, IV p. 325. 

sphingis apud Gizeh in Aegypto esse altam sexaginta sex pedes ( Perrot 
et Chipiez , History of art in Egypt I p. 321) vel ea quae apud veteres 
seriptores leguntur de statuis quoque ingentis magnitudinis v. g. 
lovis (Tarenti 40 cubita alti), Apollinis etc. (cf. K. O. Mii/ler, Hand- 
buch der Archaeologie, p. 65. 13^. 159 etc.), sententia eorum qui 
ipsam statuam viri (dei) formam gerentem 60 cubita altam fuisse cen- 
sent non erit à limine repudianda. Ea tamen non est necessaria. Lati- 
tudo enim sex cubitorum non tam ad ipsam viri vel dei figuram re- 
ferri videtur, quam ad columnam cui statua imposita est. Nam quis 
dicet statuam esse latam sex cubita? vel quomodo id de statua intel- 
ligi potest? valetne de capite, de pectore, de brachiis extentis, de 
femoribus, de pedibus? Quare ipsa re aliorum sententia commendatur 
simulacrum fuisse erectum in columna et columnam cum simulacro 
fuisse altam 60 cubita, columnam autem sex cubita latam (cf. Ca/m. 
Ho. Troch. Heb. Vigouroux, Brunengo l. c. p. 331). Atque ita verba 
esse intellecta iam primis rei christianae temporibus certum est; iste 
enim eventus ita exhibetur in eius temporis artisque reliquiis, ut si- 
mulacrum cernatur positum in columna (cf. R. Garrucci, Storia della 
arle cristiana, I p. 350 et iam apud Mamachium , Orig. et Antiq. 1 
p. 282). 

Si statua dicitur aurea , nullo pacto opus est cogitare integram sta- 
tuam ex auro solido fuisse conflatam; ei enim appellationi plene sa- 
tisfit aureis laminis quibus statua ex viliori metallo vel ligno con- 
fecta fuerit obducta. Eiusmodi quippe statua etiam aurea dici solebat; 
el eo modo statuas esse confectas certum est; vide quae 15,6 de statua 
Bel leguntur : iste intrinsecus luteus est, forinsecus aereus; eodem 
modo idola describuntur Is. 40,19; 46,6. ler. 10,3. 4.9 et altare au- 
reum quod dicitur erat de lignis setim, sed vestitum auro purissimo: 
altare aeneum pariter de lignis setim erat sed coopertum laminis 
aeneis (Ex. 37,25; 38,1. 2; 39,37. 39; 40,5. 24. Num. &,11). Ceterum 
quae erat auri copia, etiam non valde mirum videri posset si eiusmodi 
idolum totum ex auro conflatum quis existimaret. Herodotus quippe 
testatur se vidisse in sanctuario babylonico simulacrum idoli, altare, 
thronum, omnia ex auro confecta pondere octingentorum talentorum; 
praeterea sibi dictum esse affirmat ibi quoque exstare statuam 
duodecim cubitorum ex auro solido conflatam (1,183) ; ceterum vide 
quae notavi ad Is. 45,3. In magna inscriptione qua Nabuchodonosor 
aedificia a se erecta et exornata celebrat meminit altaris quod auro 
puro gravis ponderis cooperuerit, vasorum aureorum, sanctuarii Mar- 
duk quod gemmis exornaverit etc. (cf. Brunengo l. c. p. 254). Campus 
vel regio Dura etiam ex inscriptionibus cuneiformibus innotuit (cf. 

Delitzsch, Paradies, p. 216; Brunengo, p. 329; Vigourouz]. c. p. 417); 
regio est meridiem versus ab urbe plana et magna et ad magnam 
liominum multitudinem colligendam aptissima, in qua statua illius 
altitudinis longe lateque conspicua vastissimae multitudini facile of- 
ferebatur. 


Nomen Dura quod assyrielogi explicant vallum, arcem (cf. Schrader, 
keilinschr. u. A. T. ad h. 1.) usque ad nostra tempora servatum est in Nahr 
Dura et in Tolul Dura, quo nomine colles in planitie Dura appellantur. 
Oppert (Expédition en Mésopotamie, I p. 239) se invenisse putat locum in 
quo statua illa fuerit erecta; scribit enim l. c. cap. 10 sub titulo : Ruines 
tout autour de Babylone : « Le groupe qui touche l'enceinte de la cité de 
plus prés, c'est celui de Doura... on se dirige à travers la plaine dans la 
direction du sud-sud-est; on franchit plusieurs canaux qui, aujourd'hui, 
sont à sec et l'on arrive, aprés 8 kilométres de marche, à un ancien cours 
d'eau nommé Nahr Doura ; cn poursuivant sa route on parvient à une série 
de tumulus qui s'étendent sur un chemin de plus d'une lieue. Presque 
tous ces monticules sont dans la direction du sud-sud-est et portent le nom 
de Toloul Doura, collines de Doura; alors on arrive à un terrain qui porte 
les traces de la culture babylonienne; auprés de deux grandes collines 
juxtaposées on en voit une petite mais assez élevéc pour qu'on la voie de 
loin. Cette colline s'appelle ei- MokAattat, la colline alignée, et réellement 
elle mérite ce nom, parce qu'elle présente, avec une élévation de 6 métres, 
un carré presque exact de 14 métres à la base. La colline est orientée aux 
quatre points cardinaux, et, vers les coins, l'élévation est plus considéra- 
ble qu'au milieu... En voyant cette colline, on est immédiatement frappé 
de la ressemblance qu'elle présente avec le piédestal d'une statue colossale, 
par exemple, celui de la Bavaria de Munich, et tout porte à croire que là 
se trouvait la statue dont le livre de Daniel nous a transmis la légende. Le 
fait de l'érection d'une statue colossale par Nabuchodonosor n'a, en lui- 
méme, rien qui puisse étonner ». 


Cuius statuam rex erigendam curavit et adorari voluit? Sat multi 
respondent regem suum erexisse simulacrum atque se ipsum adoran- 
dum proposuisse; ita Hzp. A/b. Sanct. Lap. Men. Per. Tir. Gord. 
Rol. Troch. d'Envieu p. 34. 205 et consentire videtur S. CArys. dum 
seribit : « alii aiunt erexisse imaginem illius recordatus quae ipsi in 
somnis ostensa fuerit, alii autem, quia se ipsum in deos referre voluit ; 
etenim hoc desiderio tenebantur antiqui, ut dii censerentur, sicut 
diabolus ». Ita Theod. quoque eum ait divinum usurpasse honorem, 
quamvis ad v. 12 ita loquatur, quasi de solo deorum cultu simul cum 
rege exercendo quaestio ageretur. Etiam S. Hier. in explicatione non 
sibi constat; hoe loco quidem scribit : « statuam sibi fieri iubet, ut 

ipse adoretur in statua »; aliter vero ad Hab. 1,15. 16 : « idolum si- 
enificat quod fecit in campo Dura et simulacrum Belis, cui quasi 
grandi sagenae immolavit pinguissimas victimas, totas quas vicerat 
nationes ad cultum eius cogens » (M. 95,1287). Et haec sententia de 
idolo erit amplectenda cum Mar. Calm. Loch, Z. Keil, Meinhold. 
Nam si sibi ipsi obsequium et adorationem exhiberi voluisset, cur 
iuvenes a se ipso ad suam mitteret statuam, ut non sibi, sed statuae 
reverentiam et honorem penderent? Si solius regis cultus spectare- 
tur, cur et qui accusant et qui sese defendunt dicerent in universum 
de deorum cultu? « Deos tuos non colimus et statuam auream quam 
erexisti non adoramus » i. e. quia deos tuos non colimus, ideo statuam 
auream non adoramus; rationem adorationis negatae ex eo repetunt 
quia diis babyloniis cultum non exhibent. Atque certe si rex se coli 
voluisset, satis mire dixisset : verene deos meos non colitis et statuam 
quam constitui non adoratis? Si qui provocant ad Is. 14,13. 15, inde 
pro nostra quaestione nihil efficitur, cum ibi regum babyloniorum 
pompa, superbia, arrogantia in universum describatur et vituperetur. 
Verum est Nabuchodonosor in suis inscriptionibus quandoque dicere 
se esse generatum a Marduk, Marduk vitae suae germen in sinu ma- 
tris posuisse; at etiam saepius patris sui qui se generaverit Nabopolas- 
sar mentionem facit, se devotum diis, adoratorem dei Nabo profite- 
tur, supplicationes ad deos dirigit, se eorum cultum propagasse, templa 
eorum aedificasse, ornasse gloriatur, se a diis regi, eorum mandata 
suscipere et exsequi, eorum protectione defendi, servari affirmat (cf. 
Brunengo l. c. p. 252 seq.). Unde cum repetito se cultum Marduk 
propagasse asserat, censendus est victoriis partis regnoque stabilito 
huic idolo vel etiam Nabo quem pariter regni sui protectorem laudat, 
erexisse monumentum eiusque cultum populis praeseripsisse in sol- 
lemni illa statuae dedicatione. 

Quam merito inter alia rex in magna inscriptione dicat : cultum dei 
Marduk propagavi, dei magni qui me creavit, et opera eius celebravi; 
cultum maiestatis eius extendi, terras longinquas, montes altos a 
mari superiore (mediterraneo) usque ad mare inferius (sinum persi- 
cum) in eius veneratione continui etc., etiam hac narratione praeclare 
illustratur : v. 2 « taque Nabuchodonosor rez misit ad congregandos 
satrapas , magistratus et iudices, duces et tyrannos et praefectos om- 
nesque principes regionum , ut convenirent ad. dedicationem. statuae 
quam erexerat. Nabuchodonosor rez »; — quorum magistratuum vel 
quarum dignitatum nomina hic recenseantur, nondum in omnibus 
exploratum est. Neque versiones veteres inter se consentiunt. Primo 
loco nominantur w:z2?TUniN quam. vocem eandem esse ac persicam 

khsatrapavan (imperium .vel regnum tuens, protegens; Spiegel, 
Altpers. Keilinschr. p. 195) i. e. exvpxv; communiter censent. 7/eod. 
vertit 9&x70u;, Syrus duces militiae; LXX hoc loco varia textui ad- 
dunt: et N. rex regum et dominans orbi universo misit ad congrcgan- 
das omnes gentes, tribus et linguas, satrapas. Alterum nomen w*z25 


explicatur ex assyriaco sa&nu et dicit praefectum ; vide ad ler. 51,23; 


Theod. praebet h. l. ovpavwyoóc, sicut etiam LXX; Syrus dominos. 
Tertia vox pariter declaratur ex assyriaco; vide de nrn2 quae notavi ad 


Agg. 1,1 (Proph. min. Il p. 176); TAeod. vertit coxpyac, item LXX. 
Vocem quartam xrmavN haud improbabiliter explicant disceptatores 
vel arbitros, iudices primi ordinis (cf. De/ttzsch apud Baer l. c. p. VI); 
Theod. habet 4yovwpévou;, LXX 0zx7T0w;. Quintam vocem N*?272 custo- 
des thesaurorum ex persico derivant; vide Esdr. 7,91 x*233 (custo- 


des arcae publicae, ut vertit S. Hzer.); Theod. praebet vupzvvou;, LXX 
3ioixv. rc. Pariter persicae originis esse videtur sexta vox w'o3r legis 
periti vel legum custodes (cf. Spiegel l. c. p. 202. 210); TAeod. ex- 
plicat 7055 i i£ovctàv; item LXX. Satis obscura est vox septima N'PZn; 
recurrunt ad arabicum, ut iudicis vel decernentis notionem extun- 
dant; apud LXX et 7Aeod. haec vox non exprimitur; Syrus uti fere 
in reliquis vocem textus transsceripsit. Demum omnes praesides vel 
&oyovvt, (Theod.) vel magistratus provinciarum convocantur ad dedi- 
cationem statuae. Maxima igitur sollemnitate deo tutelari rex cultum 
exhiberi voluit. At quo maior ac celebrior est virorum nobilissimo- 
rum concio, eo praeclariore modo illustris fit fides et constantia iuve- 
num hebraeorum et innotescit unius Dei potentia et gloria. Vide 
Proleg. VI. 


Ad regis mandatum principes et magistratus conveniunt v. 3 « tunc 


congregati sunt satrapae , magistratus et iudices , duces et tyranni et 


optimates qui erant in potestatibus constituti et universi principes re- 
gionum , ut convenirent ad dedicationem statuae quam erexerat Na- 
buchodonosor rex ; stabant autem tn conspectu statuae quam posuerat 
Nabuchodonosor rer; — in textu nomina dignitatum eodem ordine 
quo in v. 2 inter se subsequuntur; versiones autem variant; ita Theod. 
primo ponit 7ozXzy«;, dein ózXroug etc.; aliter LXX; qua re simul 
patet veteribus illa nomina fuisse significationis incertae. Syrus cum 
textu eundem ordinem eademque servat verba. Quantum ex syr. hex. 
cernitur, Sym. quoque ultima tria nomina sine explicatione trans- 
seripsit yaG9agzvoi etc. (cf. Field ad v. 2). 

Sollemni ritu et communi omnium adoratione qua pro tanta mul- 

titudine et nobilitate virorum animi omnium maxime percellerentur, 
rex idolo cultum praestari iubet; v. 4 « et praeco clamabat valenter : 
vobis dicitur populis, tribubus et linguis : v. 5 in hora qua audieritis 
sonitum tubae et fistulae et citharae, sambucae et psalterü et sym- 
phoniae et untverst generis musicorum. cadentes adorate statuam 
auream quam constituit Nabuchodonosor rez »! — inde patet simul 
cum provinciarum praefectis magnam hominum multitudinem ex 
dis sitis regionibus convenisse ; gloriatur quippe rex a se dei Marduk 
honorem apud populos esse promotum. Cum populi originis variae et 
variarum linguarum adstent, simul regni babylonici splendor ac po- 
testas declaratur, et dum rex suum deorum cultum omnibus imperat 
se et corporum et animorum omnium dominatorem profitetur. Regis 
mandatum per praecones multos esse annuntiatum per se liquet. In- 
strumenta musica enumerantur : cornu i. e. tuba vel buccina cornu 
parata; fistula vel c2g«y5 (LXX, Teod.); cithara vel lyra, quod in- 
strumentum in monumentis Assyriorum cernitur forma iriangulari 
nervis instructum ; vel manu vel plectro pulsabatur. Meminit Strabo 
xiücoav a nonnullis dici originis asiaticae (10,3. 17). Hebraeis vocaba- 
tur 11:2 et decem chordis erat instructum. Dein nominatur sambuea, 
quod instrumentum a priore haud multum videtur fuisse diversum, 
triangulare, chordis instructum quattuor et soni acuti; eo modo Athe- 
naeus sambucam describit qui etiam originem eius syriacam (Strabo 
barbaram) commemorat (cf. Ges. Thes. p. 935; Vigourouz l. c. Ieó.). 
Psalterium, pesanterin, genus erat harpae, instrumentum pulsatile, 
saltem decem chordis instructum quae in alveo concavo et foramini- 
bus cribrato extendebantur (Hebr.); apud LXX nomine psalterii ex- 
primitur hebr. kinnor, nablium et semel etiam Is. 38,20 neginoth. 
Censent nomen recens santur apud orientales eiusdem esse et originis 
et significationis. Quid symphonia significet non est plane exploratum ; 
nomine indicari videtur, si quidem ad graecum cvup.govix recurreris, 
plurium instrumentorum concentus. Vocem communiter accipiunt 
de duabus tibiis quae sacco seu utri insertae sunt, ita ut nomen de 
utriusque tibiae concentu usurpatum sit. Dubium est num vox apud 
Graecos instrumentum musicum significaverit, cum duo Polybii loci 
qui pro ea notione afferri solent incertae sint explicationis. Quidquid 
est de istis locis, non est improbabile nomen instrumenti siphonja 
vel sumponja a Graecis ad vocem notam cuu.qov:x esse deflexum , uti 
fieri solet saepe, dum nominibus peregrinis nomen notum et aliqua 
soni similitudine cognatum subsiituitur. Ceterum etsi nomen sit grae- 
cum et instrumentum originis graecae, non est cur mireris, cum per 
Phoenices iam antiquo tempore servi graeci venditi sint in regiones 

babylonicas, qui sicut instrumenta musica ita eorum quoque nomina 
afferre potuerunt; praeterea memoriae traditum est Sennacherib 
Graecis in Cilicio bellum intulisse et classem Graecorum prolligasse 
(cf. Richter, Berosi quae supersunt, p. 62. 88; Movers, Phoenizier, 
II 3 p. 80. 236 seq. ; vide quae dicta sunt in prolegomenis). Sympho- 
niam Jszdorus, Etymolog. 3,92 (M. 82,169) ita describit : « vulgo 
appellatur lignum cavum ex utraque parte pelle extenta quam vir- 
gulis hinc inde musici feriunt; fitque in ea ex concordia gravis 
et acuti suavissimus cantus »; quae utique tympani potius descriptio 
est quam tibiae utricularis. 

Et quanta cum efficacia rex cultum dei sui propagari et ab om- 
nibus exerceri voluerit, ostenditur addita sanctione v. 6 « si quis 
autem non prostratus adoraverit, eadem hora mittetur tn. fornacem 
ignis ardentis »; — poenam ignis infligi apud Babylonios satis fuisse 
usitatum , monumentis sacris et profanis demonstratur ; de illis vide 
ler. 29,22 : ponat te Dominus sicut Sedeciam et Achab quos frixit rex 
Babylonis in igne; de his refert Smzth inscriptionem cylindri qua nar- 
ratur virum quendam Dunanu qui diis maledixerit fuisse iniectum in 
fornacem et combustum (History of Assurbanipal, p. 157). Poena sta- 
tuitur maxime horrenda, ne quis cultum recuset. ld enim timendum 
erat. Nam rex a devictis quoque et subiectis principibus et tribubus 
exigebat ut suum adorarent deum cui ipse rex victorias partas acceptàs 
ferebat; in ea autem postulatione continebatur, ut devicti deum regis 
agnoscerent et venerarentur tamquam eum qui deos suos patrios vi- 
cisset ac subiugasset ; id quod non ab omnibus libenter praestari fa- 
cile poterat praesumi. Imponebatur enim iis, ut deos suos profiteren- 
tur inferiores ac devictos et deum regis suum suorumque deorum 
agnoscerent victorem ac dominatorem. Nabuchodonosor ita v. g. 
alloquitur Marduk : tu mihi dedisti dominationem multitudinum ho- 
minum secundum tuam voluntatem, domine, quae subiecit eorum 
iribus ( Brunengo l. c. p. 232). 


b) Iu venum pietas et fortitudo 3, 7-23. 


hegis edicto omnes cultores deorum obsequuntur ipso habitu et 
adoratione profitentes id quod pro eorum de diis opinione revera ac- 
ciderat, deum regis se manifestasse potentiorem ac superiorem reli- 
quis nationum devictarum diis; v. 7 « Post haec igitur statini ut au- 
dierunt omnes populi sonitum. tubae, fistulae et citharae, sambucae 
et psalterii et symphoniae et omnis generis musicorum, cadentes om- 
nes populi, tribus et linguae adoraverunt statuam auream quam con- 

sttuerat Nabuchodonosor rez »; — sunt qui censeant regi eiusmodi 
caerimoniam suasam esse ab iis qui iuvenibus hebraeis talem digni- 
tatem a rege collatam inviderent, ut ea occasione iisdem struerent 
insidias (Ma/d. Sanct. Lap. RoÀl.). Id tamen ex narratione nequit 
probari; at accusatores iuvenum ex invidia libenter eam occasionem 
arripuisse et studiose invigilasse, ut eos accusandi atque ex dignitate 
et favore regio deturbandi opportunitatem nanciscerentur, ex re gesta 
utique elucet (cf. S. Hier. Calm.); nam statim omni festinatione rem 
ad regem deferunt animis quam maxime malevolis, uti ipsis vocibus 
in textu exprimitur v. 8 « statimque in ipso tempore accedentes viri 
Chaldaei accusaverunt Iudaeos » ; — ad. verbum : devorarunt frusta 
(carnes) Iudaeorum , i. e. odio insigni eos persecuti ut eos perderent 
eos accusant; dictio est Syris et Arabibus usitata, qua malevolum ob- 
trectatorem, calumniatorem , sycophantam denotant, ut notio sit si- 
milis ei qua Latini dicunt alicuius famam lacerare, aliquem rodere, 
imagine ut videtur deprompta a canibus rabidis. 

Quaeritur etiam cur Daniel ipse non interfuerit dedicationi vel cur 
eum non detulerint. Censet S. Chrys. Chaldaeos metuentes ipsum 
non denuntiasse, et Calm. opinatur Danielis dignitate et fama invidiam 
ab eo esse aversam. At potius probabile videtur et ex hominum mori- 
bus fieri, ut quo quis alienigena in maiore sit dignitate et favore regio 
constitutus, eo magis invidorum malitiae sit expositus. Fortasse su- 
spicaberis Danielem tantum apud regem valuisse auctoritate, ut contra 
eum non auderent proferre accusationem, ne regis iram in seipsos 
converterent. Sed omni ea opinatione relicta Danielem dedicationi 
non adfuisse statuendum est (Sanct.). Et pro.eius absentia ratio satis 
probabilis ex v. 2 colligi potest; convocantur enim praefecti et magi- 
stratus regionum seu provinciarum et cumaliis ii qui N*222 appellantur, 
Daniel autem erat in aula regia et erat. 1*222 23 (2,58. 49); unde facile 
concluseris summos magistratus et aulicos regis qui eius quasi comi- 
tes individui erant non esse convocatos, ut simul cum ceterorum tur- 
ba sese adoratione prosternerent, sicut etiam non credibile est, regem 
ipsum ad vocem praeconis ct sonitum instrumentorum se prostravisse 
ad adorandum cum turba subditorum , sed potius scenae huius testem 
adstitisse ac spectatorem. Cum igitur in v. 2 non dicatur etiam prin- 
cipes praefectorum esse convocatos, explicatur absentia Danielis neque 
opus est cum Ca/m. statuere eum aliquam eausationem praetenden- 
tem longe adeo a discrimine sese subduxisse et inimicorum inquisitio- 
nem vitasse. Neque opus est cum Sanct. Rol. statuere primo dedi- 
cationis die vel ad primum adorationis actum solum minores esse 
convocatos magistratus; quominus autem rex prout animo concepis- 

set ad ulteriorem sollemnitatem etiam maiores et Danielem cum cis: 


evocaret, eum impeditum fuisse illo eventu mirabili in incolumitate 
*uvenum conspicuo, 

Accusatores illi quam vehementer exoptent exitium Iudaeorum et 
quantopere invidia agitentur, suo loquendi modo satis declarant; at- 
que prius quidem eo quod explicite et decretum et sanctionem regi 
proponunt in v. 10. 11; alterum eo quod dignitates ludaeis collatas 
et favorem regium adeo distincte efferunt in v. 12; v. 9 » dizerunt- 
que Nabuchodonosor regt : rer in aeternum vtve! v. 10 tu rez posuisti 
decretum, ut omnis homo qui audierit sonitum tubae, fistulae et ci- 
tharae, sambucae et psalterüi et symphoniae et univers? generis must- 
corum prosternat se et adoret statuam auream; v. 11 siquis autem non 
procidens adoraverit , mittatur in. fornacem ignis ardentis; v. 19. sunt 
ergo virt Iudaei quos constituisti super opera regionis Babylonis , Si- 
drach, Misach et Abdenago, viri isti contempserunt, rez, decretum 
(uum : deos tuos non colunt et statuam auream quam erezisti non ado- 
rant »; — ad v. 9 vide 2,3. 3 Reg. 1.31. Bar. 1,11. De voce 2y7 vide 
quae notavi ad Ion. 3,7; vox apud Assyrios frequenter in usu est de 
mandato; est originis accadicae et notio eius propria est verbum bo- 
num; unde eius quoque usus in v. 12 explicatur : non posuerunt su- 
per te verbum bonum i. e. tui rationem non habent, te despiciunt, uti 
sim. Syrus vertit; Theod. ad sensum vertit : non obedierunt decreto 
tuo; LXX : non timuerunt mandatum tuum. Hic etin v. 18 qeri praebet 
deum tuum non adorant, et ita quoque LXX 7o si9óX«» cou o3z £.X- 


79£06av5 etiam Syrus habet deum tuum, quae lectio magis ad rem esse 
videtur, nisi existimaveris accusatores illos voluisse crimen prius in 
universum efferre quo magis regis iram in ludaeos inflammarent. Sed 
illa lectio tamen vehementer suadetur, quia rex in v. 1* solum de 
deo suo loquitur : deum meum non colitis? 

S1 statua illa erecta est post aliquam victoriam de Iudaeis reporta- 
tam, v. g. rege loachin in captivitatem abducto (4 Reg. 95,19) vel 
quod apud LXX et 7/Aeod. indicatur urbe Ierusalem capta, rex cultu 
illo deum suum voluit agnosci superiorem quoque atque victorem Dei 
patrii Iudaeorum. Cum ipse notione unius veri Dei careret et singulis 
gentibus suos adesse deos plus minusve potentes existimaret, manda- 
tum a se editum censuit aequum et iustum, iuvenum autem recusa- 
tionem indicem animi rebellis et propter populi sui cladem exacer- 
bati. Quare eo in edicto non potest cerni aliqua persecutzo religioni 
Iudaeorum quam infligere voluerit. Quae erat imperandi libido regis 
ct aliorum omnium promptissima obedientia et adulatio, facile patet 
cur ira rezis eo nuntio sit vehementer inflammata v. 13 « (unc Nabu- 

chodonosor zn furore et àn tra praecepit ut adducerentur Sidrach, Mi- 
sach et Abódenago; qui confestim adducti sunt in conspectu regis » ; — 
cur non statim eos poenae decretae addicit? forte cernere licet regii 
favoris vestigium quod novam illis offerat opportunitatem evadendi, 
vel ex accusationis modo invidiam et malitiam perspexerat accusato- 
rum; quare illis non omnino esse fidendum ratus est ; insuper qua 
esset ipse auctoritate magis evidens evadebat si qui antea obsistebant 
nutu regio ad obsequium praestandum adigerentur. Ceterum hisce 
coniecturis missis dicamus Deo disponente iuvenibus praeclaram esse 
oblatam opportunitatem profitendae pietatis et religionis coram regc 
potentissimo et exhibendi omnibus exemplum praeclarissimum forti- 
tudinis qua oportet Deo magis obedire quam hominibus etiam cum 
vitae discrimine — exemplum plane inauditum apud gentes et maximc 
utile et necessarium pro exsulibus Iudaeis: Deus igitur ad sui gloriam 
rem disposuit. 

V. 45 « pronuntiansque Nabuchodonosor rez ait eis : verene , Si- 
drach, Misach et Abdenago deos meos non colitis et statuam auream 
quam constitui non adoratis »? — in textu : deum meum non colitis; 
vide ad v. 12. Vocem w1s3n Theod. reddidit «i 4326056; eodem. modo 


Syrus et S. Hier., LXX autem àix ví; recentiores aliam notionem ex 
hebr. n*1Y (Num. 35,20. 22) derivant : num consulto? num cogitate 
et studio praemeditato ita egerint? et sese mandato regio loco deter- 
minato comparendi et adorandi subtraxerfnt? an solum casu et for- 
tuito? Minus placet quod alii ex alia derivatione proponunt : num ad 
opprobrium non colitis deum meum? vel cum assertione : ad. igno- 
miniam ; v. 15 « nunc ergo st estis parati, quacumque hora audieritis 
sonitum tubae , fistulae, citharae , sambucae et psalterü et symphontae 
omnisque generis musicorum , prosternite vos et adorate statuam quan 
feci; quodsi non adoraverttis, eadem. hora mittemzni in fornacem 
ignis ardentis , et quis est Deus qui eripiet vos de manu mea »? — qua 
regis iactantia id efficitur ut miraculum subsequens reddatur illu- 
strius magisque efficax ad animum regis summa admiratione percel- 
lendum. Cum insuper ignorare non posset propter patrii Dei cultum 
iuvenes ab alio cultu abstinere, rex simul Deo vero ignominiam infert 
eumque impotentem esse blasphemat. ; 

Iuvenes autem aeque pie ac fortiter quid rei sit exponunt totam 
fiduciam in Deo reponentes, eius voluntati ac beneplacito plene sese 
subiicientes, nec importuna audacia elati nec timore vel diffidentia 
deiecti v. 16 « respondentes Sidrach, Misach et Abdenago dixerunt 
regi Nabuchodonosor : non oportet nos de hac re respondere tibi; v. 11 
ecce enim Deus noster quem colimus potest ertpere nos de camino (gnis 

ardentis et de manibus tuis, o rez, liberare; v. 18 quodsi noluerit, 
notum sit (bi, rez, quia deos tuos non coltmus et statuam auream 
quam erexistài non adoramus »! — textum explica : si Deo nostro pla- 
cuerit, poterit nos liberare. Non arroganter postulant, non temere 
confidunt; sed quid de Dei potentia credant coram rege profitentur et 
fortiter negant se deum alium veneraturos. Praeclarum fidei exem- 
plum! Mira elucet in responso pietas et prudentia (Per.). 

Rex repulsam ferre minime assuetus excandescit ira v. 19 « £uc 
Nabuchodonosor repletus est furore et aspectus faciei illius immutatus 
est super Sidrach , Misach et Abdenago et praecepit ut succenderetur 
fornax septuplum quam succendt consueverat v. 20 et viris fortissi- 
mis de exercitu suo tussit, ut. ligatis pedibus Sidrach, Misach et Ab- 
denago mitterent eos tn fornacem ignis ardentis; v. 21 et confestim 
ciri [li vincti cum Óraccis suis et tiaris et calceamentis et vestibus 
nussi sunt in medium fornacis ignis ardentis » ; — censuit rex se maxi- 
mam praestitisse gratiam eo quod opportunitatem iis concesserit re- 
sarciendi iniuriam deo suo illatam; quam cum illi repudiassent, iam 
immenso furore corripitur; quare fornacem nimis iubet succendi, ut 
homines illi pestiferi quantocius interirent. Vestes commemorantur 
utpote materia quae facillime igne absumitur. Nominantur pap in- 


dusia vel tunicae , quam vocem ea notione praeditam ex arabico ex- 
plicant; alii de palliis intelligunt; ceterum voci notionem operiendi 
et obvelandi vindicant in aramaico. Dein v*vc5, incertae tamen signi- 
ficationmis, nisi quod vocem ad notionem expandendi referunt indeque 
tunicam , hebr. nzn2, seu vestem aliquam ampliorem explicant; Theod. 


vertit ztXoxi, item LXX, fortasse vocem ignotam comparantes graeco 
«::&oo. Duo haec vestimenta haud inepte explicare poteris ex Hero- 
doto, a quo xtv mo)vvexAg Atveog et super hanc vestem &XXoz e:gtwéog 
zi4ov Babyloniis tamquam vestimenti genus adscribitur; nomen autem 
tertium N5272 interpretaberis ex eodem cum dicat Babyloniis duabus 
illis vestibus zegid)3.s6Uzk xvid tov Xeuxóv (1,195) ; TAeod. tertio loco 
habet «epuvagpiow, LXX ti&z7t590; at pro quarta voce de vestibus ni- 
hil praebent; explica de reliquis vestimentorum partibus. Eo quod 
nulla parte vestimentorum spoliati sunt (id quod tamen reis ac male- 
ficis fieri solebat, prout monumenta quoque ostendunt; cf. Layard, 
:Discoveries in the ruins of Niniveh and Babylon, p. 457), simul de- 
clarari videtur quanta festinatione sententia regis sit exsecutioni man- 
data. — Ceterum cum LXX et TÀeod. solum praebeant tria vocabula 
et enumeratis praecipuis vestimentis haud congrue addatur vocabulum 
eencrale vestium , suspicio oritur eam vocem textui esse adscriptam 

qua explicetur quid tribus illis nominibus peregrinis intelligendum 
sit. 

Ex regis mandato fornax nimium succendebatur; quare ostio for- 
nacis aperto ii peribant ambusti flammis vi erumpentibus qui iuvenes 
in fornacem proiiciebant; v. 22 « nam ussio regis urgebat, fornaz au- 
tem. succensa erat. nimis; porro viros illos qui miserant Sidrach , Mi- 
sach et Abdenago interfecit flamma ignis ; v.93 viri autem Hi tres, id est, 
Sidrach, Misach et Abdenago ceciderunt in medio camino ignis arden- 
Us colligati »; — textum explica v. 22 : propterea quia iussio regis 
instabat severe ideoque fornax succensa erat nimis, viros illos interfe- 
cit flamma ignis. Qua re et incendii vis immensa demonstratur et in- 
columitas iuvenum modo maxime mirabili illustratur. — Notat Hip. : 
« tres pueri exemplum omnibus hominibus fidelibus sunt, qui non 
turbam satraparum timuerunt neque regis edicta audientes tremuerunt 
neque ignem fornacis ardentis videntes formidine capti sunt, sed om- 
nes homines et universum mundum contempserunt timorem Dei 
solummodo prae oculis habentes ». 


c Oratio Azariae 3, 24-45. 


In textu nias. statim sequitur id quod in graeco et in vw/y. habetur 
v. 91 seq. : tune Nabuchodonosor rex obstupuit el surrexit propere 
et ait optimatibus suis etc. ; verum ibi vitium textus et lacunam de- 
prehendi manifestum est!. Nam narratum est eos colligatos in forna- 
cem esse iniectos ; nihil dictum est de eorum in igne incolumitate, ni- 
hil de angelo cum eis ambulante , et tamen haec omnia supponi debent 
ut regis admiratio et sermo intelligi possit. Id autem quod necessario 
praemitti debet, legitur apud LXX, Theodotionem ; quare cum apud 
Theodot. habeatur, etiam eius tempore in textu primigenio exstitisse 
conficitur. Is enim librum vertit ex hebr. et aramaico; id quod et in 
universum constat et speciali ratione pro hac parte elucet quia eadem 
est quae in aliis similitudo ac dissimilitudo Theodotionem inter et 
interpretem alexandrinum (cf. Corne/j, Introd. II 2 p. 500; ceterum 
vide Proleg.). Quare quod ipsa narrationis serie exigitur, eliam testi- 
monio gravissimo comprobatur. Unde merito asserendum est ora- 
tionem iuvenum ad textum primigenium pertinere. 

« Grande miraculum, ligati mittuntur in fornacem et cadunt in 
medium ignis praecipites; ardent vincula quibus ligati sunt et. vinc- 


1. Rosenmüller : « sane in chaldaicis, uti nunc habentur, v. 23 et 21 non bene coliaereie 
legenti apparet ». 

torum corpora timens flamma non tangit » (S. Hier.); quare in Dei 
laudem linguas solvunt v. 94 « Etamóulabant zn medio flammae lau- 
dantes Deum et benedicentes Domino »; — ia apud TAheod.; LXX 
paullo aliter: sic igitur precatus est Ananias, Azarias et Misael , et lau- 
des canebant Deo, quando rex eos in caminum iniici iussit. Primum 
itaque, quod maxime pronum erat cum se flammis non laedi adverte- 
rent, in Dei praeconia et laudes et gratiarum actionem prorumpunt. 
Dein mentes et oculos etiam convertunt ad suum populum. Id quod 
ex rerum conditione fere necessario sequebatur. Nam ut S. Hier. 
ad v. 4. 5 notat, in principibus gentium omnes gentes et populi 
adorasse iubebantur et censebantur. Unde cum illi tres recusarent, 
viri Chaldaei v. 8 Iudacos accusant apud regem; quare pro regis ira 
et furore timendum erat, ne supplicium in eos decretum fieret initium 
saevae contra Iudaeos persecutionis quos scil. rex in se rebelles peri- 
meret. In illa regis ira qua pristinum favorem commutaverat cernere 
poterant impleri minas ab Ezechiele haud semel propositas etiam in 
exsules et dispersos gladium Domini iri nudatum et evaginatum (5,2. 
12). Atque, uti ex v. 38 et ex textu. graeco in 3,1 valde probabile ef- 
ficitur, regis edictum de deo suo adorando et supplicium in recusan- 
tes decretum incidit in tempus post urbem sanctam expugnatam et 
'combustam ; unde iterum elucet, cur deprecatio iuvenum pro contribu- 
libus suis cum humili peccatorum confessione apud Dominum sit ef- 
fusa. Aptissimam igitur esse orationem et e reipsa natam fateri oportet 
atque immerito eam traduci a quibusdam protestantibus tamquam 
ineptam et a conditione rerum alienam et perperam confictam (ita 
cum contemptu de istis partibus iudicant Eichhorn, Bertholdt, Fritzsche 
aliique). : 

Oratio quae sequitur nonnulla continet quae ex pentateucho et psal- 
mis deprompta sunt. Iudaeos pios sacrorum librorum verbis ac sen- 
tentiis animos imbuisse nemo negabit ; quare iisdem sensibus orationes 
fudisse consequens est. Porro omnino probabile est orationem hanc et 
hebraice esse pronuntiatam et hebraice quoque primitus conscriptam. 
Id iam eosuadetur quia sensus ac cogitationes ex libris hebraice scrip- 
tis promuntur; dein iuvenes isti certe a pueris in urbe lerusalem lin- 
gua patria Deum precari didicerant; jam vero quis nesciat quam li- 
benter homines orare Deum soleant vel in lingua patria vel ea in lingux 
quam propter specialem quandam rationem linguam existimant 
sacram? Utrumque autem iuvenibus linguam commendabat hebraeam, 
cum et patria esset et sacra censeretur propter libros sacros ea lingua 
conscriptos. Si vero haec pars hebraice erat conscripta, facile expli- 
catur id quod aliqui mirantur et tamquam vestigium spuriae indolis 

afferunt, cur scil. iuvenes non iis nominibus vocentur quibus in v. 93, 
sed pristinis suis hebraeis; in textu enim hebraeo nomina afferri hc- 
braea nonne res est planissima? Vide 1,6. 19. Adde quod ex modo quo 
tres illum hymnum a v. 52 seq. recitare dicuntur certum esse videtur 
canticum ab iis recitari iam notum et in usu positum, quod ad suam 
conditionem singulari modo applicant. Si autem carmen sacrum tale 
adhibent, quin illud in lingua hebraea in usu fuerit quis dubitabit? 
Etiam Sanct. advertit : « ego sic arbitror, canticum istud iam antea a 
ludaeis cantari solitum... id ego ex eo coniecto, quia quasi ex uno ore 
cecinisse dicuntur carmen hoc eucharisticum tres adolescentes, 1. e. 
iisdem verbis, iisdem numeris, eodem concentu. Quod sane sine mi- 
raeulo non videtur fieri potuisse; miraculum vero ubi res ipsa non ur- 
get ponere necesse non est. Cur autem hic debeant multiplicari mira- 
cula non video, quando ad laudandum Dominum satis est unum ex 
antiquis canticis adhibere », 

Quanta animi iubilatione se mediis in flammis incolumes servari 
adverterint , laude Dei brevi quidem at summa praeconia complectente 
proponitur v. 25 « stans autem Azarias oravit sic aperiensque os suum 
in medio ignis att : v. 26 benedictus es Domine Deus patrum nostrorum 
et laudabile et gloriosum nomen tuum in saecula »! — LXX addunt 
inter alia Azariam simul cum sociis Deo laudes persolvisse; in Deo pa- 
trum commemorant insignia beneficia per multa iam saecula populo 
praestita; quare Dei fidelitatem et amorem commendant et sibi ob 
eandem causam obvenire incolumitatem agnoscunt; quare aeternas lau- 
des maiestati divinae pendendas esse profitentur. Nomen Dei omnia 
illa complectitur quae Deus de se manifestavit et totam Dei sublimita- 
tem; haec Dei maiestas ut in aeternum summa omnium celebratione 
honoretur exoptant. In paucis verbis amplissima laudis materies con- 
cluditur. Bene advertit TAeod. : « quis pro dignitate prooemii huius 
sapientiam poterit laudare? Neque enim in felicitate aut tranquillitate 
constitutus neque in prospero vitae cursu sed in eiusmodi fornace auc- 
torem omnium rerum celebrabat Deum et Deum patrum illum voca- 
bat et mentis declarans modestiam et patrum praedicans virtutem. 
Laudamus enim te Domine quibus patres illi fuere quorum Deus vocari 
voluisti; hoc tuum nomen laudabile est et gloriosum non in aliquo 
definito praescriptoque tempore, sed in omnia saecula ». Sunt qui 
mirentur quod statim a Dei laude cessent et ad peccata populi deplo- 
randa deflectant. lis advertendum est ex verbis allatis non sequi solum 
haec dicta esse; sufficiebat si summa eorum quibus animi iuvenum 
commovebantur a narratore referebatur, qui dein maluit uberius ac 
cópiosius in iis immorari quae ad populum erudiendum et sensibus 

poenitentiae adeo necessariis imbuendum praeprimis facta erant. In- 
super qui plus laudis et gratiarum actionis desiderant habent et in- 
venient in carmine sacro a iuvenibus recitato v. 52 seq. 

Maximae est pietatis et summae religionis laudes Dei eiusque glo- 
riam praedicare tum cum iusto Dei iudicio calamitas publica et com- 
munis gravi onere incumbit. Id praeclare praestat Azarias. In ira 
regis et sententia contra se lata novam instare cernit populi sui oppres- 
sionem. Quam ut Deus miserator avertat precatur; ut autem Deum sibi 
suisque reddat propitium, ab humili confessione orditur populum 
omnia illa peccatis suis vere et merito sustinuisse quae a Deo iustissi- 
me essent inflicta; v. 27 « quia tustus es in omnibus quac fecisti nobis 
et universa opera tua vera et viae tuae rectae et omnta iudicia tua ve- 
ra; v. 98 iudicia enim vera fecisti uxta omnia. quae tnduzisti super 
nos et super civitatem sanctam patrum nostrorum lerusalem , quia in 
veritate et in. iudicio induxisti omnia haec propter. peccata nostra »; 
— ad v. 2 vide Deut. 32,4. Ps. 118,137. 151; 1534,17. Os. 15,10; v. 28 
graece : tudicia veritatis , qui est manifestus hebraismus, ut iam Ma/d. 
adnotat; cf. 2x zv Ez. 18,8. Zach. 7,9. Opera et iudicia Dei tri- 
pliciter vera sunt, ait Per. ; primo veritate entis, quia sunt conformia 
suae regulae scil. sapientiae Dei; secundo veritate iustitiae, quia per 
ca iuste Deus punit impios et praemiat pios; tertio veritate fidei, quia 
respondent Dei promissis et comminationibus (Lap.). Inducere super 
civitatem cf. Ier. 19,15 ; 39,16. Ez. 14,92. Bar. 4,29. Dein simili modo 
quo Baruch docet precatur v. 29 « peccavimus enim et inique egimus 
recedentes a te et deliquimus in omnibus v. 30 et praecepta tua non 
audivimus nec observavimus nec fecimus sicut praeceperas nobis ut 
bene nobis esset », — cf. Bar. 2,5. 8. 10. 12; « multam emphasin ha- 
bet illud « /e, quasi dicat a te factore et opifice, bono hero, nutritore 
et custode, qui ab Aegyptiorum servitute nos liberasti, qui mare se- 
culsti » etc. (Theod.); recedere xxoot?va cf. ler. 17,13. Ez. 20,8; ut 
bene sit cf. Deut. 4,40 : custodi praecepta eius atque mandata quae 
ego praécipio tibi, ut bene sit tibi et filiis tuis post te. 

« Quando diversis premimur angustiis, ex toto cordis hoc loquamur 
affectu et quidquid nobis acciderit iuste nos sustinere fateamur, ut 
compleatur in nobis illud quod scriptum est : exsultaverunt et laetatae 
sunt filiae Iudae in omnibus iudiciis tuis, Domine » (S. Hier.) ; id 
profitetur nomine populi Azarias v. 31 « omnza ergo quae induristi 
super nos et universa quae fecisti nobis in vero tudicio fecisti, v. 32 
et tradidisti nos in manibus inimicorum nostrorum iniquorum et pessi- 
morum praevaricatorumque et regt iniusto et pessimo ultra omnem 
terram »; — graece £jfiiacov arosta16v, id quod. appositionis loco 

(sine «zi ex plerisque codd.) additur; «xoo7x-7; erit pro hebr. 377 
(rebellis, ferox, violentus) quae vox saepius ita redditur in graeco; 
cf. Num. 15,9. Ios. 22,19. Esdr. 5,12. 15. Sunt quibus verba haec 
duriora et acerbiora videantur quam ut ab Azaria qui regis favorem 
expertus sit dici potuerint. At isti non considerant quanto dolore pius 
Dei cultor urbis templique ruinam et regni destructionem sit prose- 
cutus. lam Nabuchodonosor urbem expugnaverat, multos in captivi- 
tatem abduxerat, immo, uti ex v. 38 facile colligitur, urbem et tem- 
plum destruxerat, principes luda occiderat, oculos Sedeciae regis 
effoderat, plurimos in regiones alienas disperserat et insuper nunc 
deum suum cuius nomine omnia illa mala intulerat et quem victorem 
celebrat a ludaeis coli iubet dirissimo mortis supplicio proposito : 
quae omnia si perpenderis, fateri debebis verba illa non esse a vero 
aliena; nemo quippe regum eousque tantam ruinam ludaeis intulit 
(uantam Nabuchodonosor. Praeterea ipse favor regius et dignitas 
collata iuvenibus vertebatur in exitii occasionem. 

Et in quam miseriam sint redacti ulterius explicat simulque ratio- 
nem reddit cur adeo vehementer in Chaldaeos regemque invehatur 
merito v. 33 « et nunc non possumus apertre 0s; confusto et oppro- 
brium facti sumus servis tuis et his qui colunt te »; — clauditur os vel 
metu vel pudore; utraque causa locum habuit in ludaeis captivis; 
nam dominorum crudelitatem veriti suam coram illis deplorare mi- 
seriam non audebant (Lansselius); neque ad minuendam vel exte- 
nuandam culpam os aperire licet (Ma/d.) et in universum ad tantam 
vilitatem redacti sunt, ut ne verbulum quidem proferri possint, euius 
alii habeant rationem ; cf. Ez. 16,55. : ut portes ignominiam tuam et 
confundaris; immo ne lamentum quidem edere iis licet secundum 
Ez. 25,16-2^5. In altera sententia legitur in codice alexandrino aliis- 
que pluribus et etiam apud LXX et in versione vetere latina (cf. Sa- 
batrer, bibl. lat. vers. ant. II p. 861) 2yevzs : confusio et exprobratio 
facta est servis tuis et colentibus te; qua lectione sensus facilis fundi- 
tur, dum illud facti sumus servis tuis non potest explicari nisi coacte : 
populo tuo electo, Iudaeis, quibus gentes exprobrant quod socii et 
contribules sint tam vilium hominum , qui in servitutem abducti et 
impietatis et perduellionis convicti in infamem fornacem coniecti sint 
(Tir. sim.. Mald. Lap.); sed Azarias iam non de se et sociis suis lo- 
quitur, sed de universo populo in exsilio posito; quare etiam admitti 
nequit quod 7rocA. explicat : poena eis inflicta fieri potest aliis servis 
Dei confusioni; quare enim ita puniuntur, si Deo fideles perstiterint? 
At altera lectio optime quoque congruit minis a Ieremia dictis 23, 

40; 95,9. 18; 42,18; 44,8; quare bene LXX aicj9vz, «2i Cveilog £evilir, 
TGv OoUAcv cou xxi vOv Gtbouévov cs. 

Verum quae est promissio Dei patribus data, in ipsa calamitate 
summa continetur ratio deprecandi et sperandi meliora; v. 34 « ne 
quaesumus tradas nos in perpetuum propter nomen tuum et ne dissi- 
pes testamentum (uum; v. 39 neque auferas misericordiam tuam a 
nobis propter Abraham dilectum tuum et Isaac servum tuum et Israel 
sanctum. tuum , v. 36 quibus locutus es pollicens quod multiplicares 
semen eorum sicut stellas coeli et sicut arenam quae est àn. littore 
maris » ; — nomen vel gloria Dei exigit ut non pereant; sunt enim 
populus lahve; unde efficacissima est Dei obtestatio, ut propterse et 
gloriam suam et nomen quo immutabilis quoque Dei fidelitas decla- 
ratur ne eos hostium libidini permittat. Ita orare didicerunt ipso Deo 
docente : propter me, propter me faciam, ut non blasphemer (Is. 48. 
11). Hoc autem nomen Dei, lahve, intime consertum est foederi, cuius 
est quasi tessera et pignus; unde per se sequitur petitio, ne foedus 
dissipetur; hoc autem foedus iam initum est cum patriarchis, quos 
Deus tanta benevolentia est prosecutus et qui pro virili Deo se devo- 
verant et consecrarant, ita ut ipse Dominus profiteretur : haec dices 
filis Israel : Dominus Deus patrum vestrorum, Deus Abraham. 
DeusIsaac et Deus lacob, hoc nomen mihi est in aeternum et hoc 
memoriale meum in generationem et generationem (Ex. 3,15). Mise- 
ricordiam auferre cf. 9 Reg. 7,15; foedus vel testamentum 9uxcx«óx- 
tew cf. Gen. 17,15. Lev. 26,44. Deut. 31,16 hebr. 1r»2 23; Abraham 
amicus Dei vocatur 2 Par. 20,7; Isaac servus vel cultor Dei; Israel 
nomen honorificentius est propter Gen. 32,28 et Os. 12,4; quare 
etiam pro sua obedientia et fidelitate sanctus i. e. Deo consecratus ac 
deditus appellatur. De promissionibus vide Gen. 15,5; 22,17. « Au- 
demus autem, inquit, haec dicere, cum multa tuae bonitatis pignora 
habeamus; patrum nomina commemorat, ut memoria iustorum Do- 
minum provocet ad misericordiam » (TAeod.) ; sunt quippe Iudaei Deo 
carissimi propter patres (Rom. 11,28). 

Profecto est, cur eas promissiones de ingenti populi numero Deo in : 
memoriam reducat Azarias; v. 37 « quia Domine immznuti sumus 
plus quam omnes gentes sumusque humiles in universa terra. hodie 
propter peccata nostra , v. 38 et non est in tempore hoc princeps et 
dux et propheta neque holocaustum neque sacrtfictum neque oblatio 
neque incensum neque locus primittiarum coram tie »,; —iam enim 
primogenitus Dei filius Israel (Ex. 4,22) factus est quasi in minimam 
ac vilissimam omnium gentem ; ubique servitute premuntur; cf. La- 
ment. 1,11 : vide Domine et considera, quoniam facta sum vilis, et 

v. 8 : omnes spreverunt illam. Atque hanc vilem conditionem depin- 
git eo quod tota theocratia sit collapsa : non iam exsistit magistratus 
neque in re civili militarive neque in re sacra; iam nulla ex ordine 
fiunt sacrificia, quorum singula genera ad dolorem augendum recen- 
sentur, neque populus suas deferens Domino primitias se tamquam 
gentem Deo sacram potest profiteri. In v. 38 ea depingitur rerum 
omnium ruina quae urbe et templo destructis revera cernebatur. Sed 
qua ratione dici potest non esse prophetam? leremias tamen et Eze- 
chiel eo munere fungebantur inter exsules. Unde aliqui ea in sententia 
certum sibi visi sunt videre indicium temporis Machabaeorum (cf. 1 
Mach. 4,46; 9,27; 15,41). At modus loquendi est idem quem ipse quo- 
que Ieremias adhibet : non est lex et prophetae eius non invenerunt 
visionem a Domino (Lament. 2,9); si itaque Deus pro aliquo tempore 
responsa dare. prophetis renuit, omnino dici poterat : non est pro- 
pheta, cum is tum demum exsistat quando Deus per eum loquitur; 
prophetia enim non est donum quoddam permanens. Unde tali tem- 
pore dicebat quoque psalmista : signa nostra non vidimus, iam non 
est propheta et nos non cognoscet amplius (Ps. 73,9). Atque Deum 
negasse responsum interrogantibus per prophetam. lege apud Eze- 
chielem : numquid interrogatus respondebo eis? numquid ad inter- 
rogandum me vos venistis? vivo ego quia non respondebo vobis, ait 
Dominus Deus (15,3; 20,3). lam haec plane sufficiunt, ut in tali /a- 
mentatione qua res in universum negantur et negari solent dicatur : 
non est propheta. Simili enim modo: non esse sacrificium dieitur, 
quamvis ex ler. 41,5 et Bar. 1,10 appareat quandoque in loco templi 
oblationes esse factas ; proinde negatur ea fieri ut olim ordine stabili, 
institutione perpetua. (hare non opus est cum aliis explicare : in lu- 
daea non est propheta (Ma/d. Men. Tir.) vel non ea qua decet et opor- 
let auctoritate et dignitate sunt instructi (Lansseltus, Sanct. Calm.) 
vel Ezechiel longe aberat (?) et Daniel potius erat regis somniorum 
interpres (Per. Lap.). 

Cultum cessasse ordinarium eo potissimum Azarias dolet quia eo 
sublato iam non fieri potest illa per sacrificia propitiatio quam ipse 
Deus instituerat et tamquam remedium contra iram et ultionem divi- 
nam populo concesserat; quare addit v. 39 « wt possimus invenire 
misericordiam tuam, sed in animo contrito et spiritu humilitatis sus- 
ciptamur ; v. X0 sicut in holocausto arietum et taurorum et sicut aie 
millibus agnorum pinguium, sic fiat sacrificium nostrum in conspectu 
tuo hodie ut placeat tibi, quoniam non est confusio confidentibus tn 
te »! — « cum enim tua lex, inquit, consueta sacrificia tibi offerre 
ubique non permittat, contritum tibi et humiliatum cor offerimus et 

supplices petimus, ut haec tibi sint omnibus sacrificiis gratiora, si- 
quidem consuevisti in te confisos ab omni ignominia vindicare. 
Haec autem haud simpliciter ita dixit sanctus hie vir, sed a propheta 
David eruditus : quia si voluisses sacrificia, dedissem utique; holo- 
caustis non delectaberis; sacrificium Deo spiritus contritus, cor contri- 
tum et humiliatum Deus non despiciet » (Ps. 50,18. 19; cf. Ps. 49,13. 
45. 23; Theod.). Legitur apud LXX et TAeod. sicut Mich. 6,7 v uupiéotw 
&ov&v T10Y9V; porro pro eo quod in cu/g. habetur w placeat tibi, legi- 
tur apud Z7Aeod. xai éezskícas Griofév cou quae verba hebraismum 
sonare iam optime explicarunt Lansselius, Lap. monentes ita reddi 
hebr. q^nmN w55; vide Num. 15,25. Deut. 1,36. los. 11,8. 9. 114. 
1 Reg. 11,6 quae dictio vertitur a LXX éraxoAos0:tv 6 0c, vulg. sequi 
Dominum i. e. ei obedire et obsequi, obtemperare, perficere volunta- 
tem eius. Unde sensus ex graeco exsistit aptissimus : sic fiat sacrifi- 
cium nostrum coram te hodie et nostrum erga te obsequium; preca- 
tur igitur Azarias ut Deus benigne suscipiat sacrificium cordis contriti 
et obedientiam quam Deo praestiterint. Poteris quoque xzt accipere 
sensu explicativo, ita ut sacrificium consistere dicatur in studio obe- 
diendi Deo ct implendi eius voluntatem. Insuper nota in ea dictione 
quae explicari non potest nisi ex hebraeo argumentum haberi preca- 
tionis hebraice conscriptae. 


Lectio haec critice certa est. Ei ctiam testimonia fcrunt syr. hex. ct vetus versio 
latina : et perficere subsequentes te; Cyprianus autem habet : et consumetur potestas 
illorum (Lib. testim. 3,20; M. 4,745), id quod lectionem supponit 2x:eA:ío0n quae 
quandoque fertur, etiam apud Thceodoretum. LXX praebent ib5Aasxt Órn068v 002; 
videntur ctiam legisse pre. idque intellexisse de eo quod impletur et perficitur sa- 
crificio, dc propitiatione et expiatione, vcl explicasse ex dictione saepius adhibita : 
implere manum suam Domino i. e. larga munera offerre 1 Par. 29,5. 2 Par. 29,31. 
Arbitrarie et sine ullo testimonio mutat Fritzsche £uzgosüfy aov, quam lectionem 
iam olim Beza aliique proposuerant, uti refert Lansselius. Dictionem eam rite expli- 
cant ex recentioribus Welte, Wiederholt (cf. Thcologische Quartalschrift, Tübingen 
I571 p. 381). 


Pro sacrificiis se offerre animum promptum Deoque obedientem 
pluribus declarat; tali autem sensu si quis est imbutus, cum fiducia 
auxilium divinum implorare potest, quo et populus Dei a periculo 
eripiatur et eius inimici cum magna Dei gloria confundantur v. 51 
« et nunc sequimur te zn toto corde et timemus te et quaerimus faciem 
Lam ; v. 42 ne confundas nos sed fac nobiscum iuxta mansuetudinem 
tuam et secundum multitudinem misericordiae tuae, v. A3 et erue nos 
^n mirabilibus tuis et da gloriam nomini tuo, Domine, v. && et con- 
f'dantur omnes qui ostendunt sereis tuts mala, confundantur. in 

omni potentia tua et robur eorum conteratur, v. &5 et sciant quia tu 
es Dominus Deus solus et gloriosus super orbem terrarum »! — no- 
mine omnium profitetur Azarias exsistere fructum exsilii quem Deus 
voluerit, scil. calamitatibus edoctos iam toto corde ad Dei nutum et 
voluntatem se componere; cf. Ez. 6,9 : et recordabuntur mei in gen- 
tibus quia contrivi cor eorum fornicans et recedens a me etc. Faciem 
Dei quaerere est studiose Dei favorem et benevolentiam expetere; 
opus esse gratiae et indulgentiae confitentur provocantes ad Dei &rtsé 
4uxv et multitudinem misericordiae eius et rogantes ut secundum 
(xz7x) mirabilia illa quibus olim suum populum eripuerit etiamnum 
eruat et se ipsum reddat gloriosum. Nominis autem Dei gloria in eo 
potissimum gentibus nfanifestabitur, si oppressores populi qui ex no- 
mine Domini appellatur divinam contra se experiantur potentiam et 
reipsa discant solum lahve esse Deum ac Dominatorem universorum 
potentissimum. Graece dieitur v. &4 confundatur xx zc; ^£; Ouvac- 
v:iag 1. e. hebr. 2 viz: fallatur illa spes quam reponunt inimici in 
sua potentia; apud S. Augustinum legitur, uti graece habetur : con- 
fundentur ab omni potentia (ep. 111 n. 8; M. 33, 427). 


d) Canticum trium iuvenum 3,46-90. 


Rex furore plenus fornacem iusserat succendi septuplum quam 
succendi consuevisset v. 19 et simuliussio regis urgebat ut iuvenes in 
ignem mitterentur v. 21. 22. Quare ut prius mandatum etiam exse- 
querentur carnifices iuvenibus iniectis non cessabant fornacem magis 
magisque succendere, donec tandem flammae erumperent quadra- 
ginta novem cubitis super fornacem v. 47. Ita septuplum ignem esse 
auctum declaratur. Haec narrationis pars arcte cohaeret cum v. 19-23 
et describit quid dum Azarias in fornace oraret ministri regis in igne 
augendo laboraverint v. 46 « Et non cessabant qui miserant eos mi- 
aistri regis succendere fornacem naphtha et stupa et pice et malleolis » ; 
— mirum videri potest nunc dici eos qui miserant magis succendisse 
fornacem , dum in v. 22 eos flamma esse interfectos describitur. Sed 
adverti debet in textu Theodotionis nihil tale eo loco referri, sed solum 
narrari iuvenes cum suis vestibus esse in fornacem iniectos. Hoc vero 
loco mentione facta ignis in immensum aucti demum narratur flam- 
mis erumpentibus qui erant circa fornacem Chaldaeos esse interfectos. 
Qui narrandi modus genuinus videtur et textum pristinum libri Da- 
nielis referre. Quomodo autem sententia illa in textum aramaicum 
v. 22 sit inserta, facile declaratur ex eo quod partibus liturgicis 1. e. 
oratione Azariae et cantico demptis solum summa narrationis sit con- 

servata; quare id quod postmodum de ministris narrabatur statim 
adiunctum est, cum primo mentio eorum fieret. In v«/g. autem narratio 
inconcinna est quia usque ad v. 23 versio sequitur textum aramaicum 
prout tempore S. Hier. iam erat adaptatus, a v. 2* vero et deinceps 
editionem Theodotionis. 

Fornax succendebatur naphtha, pice (xícoav), stupa, sarmentis 
(Gv uua x) , xNnpxr(ós; autem. vocantur Hesychio interprete «i t&v 
xXnpXcrov 9écuat, fasces palmitum e vite excisorum. Simili modo intel- 
lige malleolos; est enim malleolus novellus palmes innatus prioris 
anni flagello, uti ex Isidoro rite explicat Lansseltus; alio sensu mal- 
leoli quoque dicuntur fasces pice obliti qui in obsessas urbes sive in 
milites testudine ad suffodienda moenia subeuntes iaciebantur incensi 
(Per. Caím.). Tali materia subministrata ingens flammarum vis et 
impetus exsistebat v. VT « et effundebatur flamma super fornacem 
cubitis quadraginta novem, v. 48 et erupit et incendit quos reperit 
irta fornacem de Chaldaeis » ; — flammam h. 1. explicat 4/5. flam- 
mam fumi scil. succensi, qui extra fornacem proiiciebatur. Modum 
loquendi intellige quasi proverbialem qui mandato regis correspon- 
deat , ut scil. fornax septuplum accensa flammas emitteret septies sep- 
tena cubita ascendentes i. e. flammas solito multo vehementiores; 
simili modo loqui solemus de flammis ad turrium altitudinem pertin- 
gentibus, de fluctibus montium instar insurgentibus (cf. Loch, Wie- 
derholt). Et tanta erat vis incendii immensi, ut flammis erumpentibus 
necarentur Chaldaei iuxta fornacem ; vide ad v. 922. 

Verum aliter Deus providit suis cultoribus v. 49 « angelus autem 
Domin descendit cum Azaria et soctts in fornacem et excussit flam- 
mam gnis de fornace v. 50 et fecit medium fornacis quasi ventum 
roris flantem et non tetigit eos omnino ignis neque contristavit nec 
quidquam molestiae intulit » ; — cvqxasé6n Xux una cum iis simul 
descendit vel potius descenderat , id quod et indoles linguae permit- 
tit et rerum series exigit; is autem « flammam dissipabat et mediam 
fornacis partem ignitis carbonibus nudans auram quandam frigidam. 
ac mediocriter humidam quaeque sanctis multam afferret voluptatem, 
ignem afflare ac parere faciebat atque hanc in sanctorum corpora im- 
mittere » (TAeod.). Flammas de fornace summovit et in ministros in- 
cendium excitantes eiaculatus est (Men.); quasi ventum roris i. e. 
« sicut aerem roscidum leviter sibilantem, quo in media aestate 
maxime solemus recreari; quasi dicat : non modo non senserunt 
ignis ardorem , sed etiam refrigerationem roris similem perceperunt; 
quod dicit mv. Ooócov pro rvebua Spo; hebraismus est » (Mald.): 
hebraismum etiam deprehendere potes cum aliis in v. 46 xatet xuivov 

vx^fixv, ubi habes accusativum instrumentalem vel materiae Hebraeis 
haud inusitatum. — Narrationem ita accommodat S. Hier. : « op- 
pressa perturbationibus anima et variis molestiis occupata cum homi- 
num desperaverit auxilium et tota ad Deum fuerit mente conversa, 
descendit ad eam angelus Domini, scil. sermo divinus, et excutit 
flammae aestuantis ardores, ut nequaquam ignita iacula inimici cor- 
dis nostri arcana penetrent nec illius fornace claudamur ». 

Angelum ab eis esse conspectum ex eo iam concluseris quod postea 
ipse rex eum vidit v. 92; dein etiam quia angeli mentione facta nar- 
ratur eos in maximam laudis iubilationem voces solvisse v. 51 « tunc 
hi tres quasi ex uno ore laudabant et glorificabant et benedicebant 
Deum 1n fornace dicentes »; — ipso verborum cumulo ingens animo- 
rum exsultatio qua Deum servatorem celebrant declaratur ; quomodo 
quasi ex uno ore laudes Dei cantaverint, facile eruitur, si encomiis 
iam in usu positis utebantur ea saepius repetentes, uti est iubilantium, 
et pro magnitudine affectus maiora quaedam addentes praeconia. Et 
primo quidem a v. 52-56 Deum laudant qui gloriam et maiestatem 
suam in suo populo et in totius mundi gubernatione manifestat; unde 
à sublimi notione Dei canticum inchoatur : v. 52 « 6enedtctus es Do- 
mine Deus patrum nostrorum et laudabilis et gloriosus et superezalta- 
tus in. saecula, et benedictum nomen gloriae tuae sanctum et lauda- 
bile et superexaltatum in. omnibus. saeculis! v. 53 benedictus es in 
templo sancto gloriae tuae et superlaudabilis et supergloriosus in sae- 
cula ! v. 5& benedictus es tn throno regni tui et superlaudabilts et su- 
perexaltatus in. saecula »! — quattuor modis revelatio Dei populo 
electo facta extollitur laudibus; primo eo quod Deus laudaturtamquam 
Deus patrum, qui parentes populi, patriarchas singulari ratione elegit 
et suis cumulavit favoribus et foedus cum iis iniit sempiternum; huic 
encomio adiungitur alterum magis generale quo nomen gloriae ce- 
lebratur i. e. omne id quod Deus de se manifestare dignatus est; sicut 
enim nomine res innotescit et nomine homo ab homine cognoscitur et 
distinguitur, ita nomen Dei omnia ea complectitur quibus Deus se no- 
bis cognoscendum praebet vel potius quae ipse de se revelat. Porro 
haec Dei in Israel manifestatio praeprimis elucet modo quodam ex- 
cellentissimo in institutione theocratica, in templo et in throno, in 
sacerdotio et in regia dignitate; quare aptissime duo haec commemo- 
rantur. Quam praeclare se Deus in templo manifestaverit, iam Salo- 
mon prosecutus est in oratione fusa cum templum dedicaretur 3 Reg. 
8,15 seq.; cf. Ps. 47,10. Neque minus eius potentia, beneficentia, 
clementia , longanimitas eluxitin regno Iuda, quod modo celebre red- 
didit, ut sub David et Salomone, modo a periculis liberavit, ab ho- 

stium incursibus tuitus est, uti sub Iosaphat et Ezechia, modo propter 
David incolume servavit neque ab indignis regibus abstulit; cf. 3 
Reg. 11,12. 32; 15,5; 4 Reg. 8,19; 19,34; 20,6. Quod autem iuvenes 
templi regnique mentionem eo modo faciunt ac si utrumque starct 
inconcussum , explicabis etiam eo quod canticum laudis recitant anti- 
quum et notum. lis igitur Deum encomiis celebrant quibus fere a 
pueris assueti erant; atque ipsa natura insitum est, ut cerlis quibus- 
dam precationibus hymnisque utamur ad Dei laudes concinendas ei- 
que gratias agendas; ita nos quoque psalmos davidicos adhibemus 
ut in nostris necessitatibus opem Dei imploremus vel animos gratos 
el pandamus; eodem modo Ezechias rex quoque praecepit ut laudarent 
Dominum sermonibus David et Asaph videntis (2 Par. 29,30) et etiam 
cum post exsilium fundamenta templi ponerentur, laudes Dei ex anti- 
qua norma et precatione concinebantur (Esdr. 3,11). — In gr. v. 
5* legitur post v. 55; legitur autem suo loco apud LXX. In neutro 
textu gr. habetur in v. 52 glorzosus; legitur in altero membro 5z:;2:- 
vezOv. 

À sanctuario terrestri transitus fit ad Dei domicilium coeleste men- 
tione facta cherubim, qui transitus facillime fluit, cum cherubim uti 
in templo ad arcam repraesentabantur, ita currum Dei vehere Deoque 
in coelestibus assistere censerentur (vide comment. in Ez. p. 33 seq.):; 
v. 58 « benedictus es qui intueris abyssos et sedes super cherubüim et 
laudabilis et superezaltatus in saecula ; v. 56 benedictus es in firma- 
mento coelt et laudabilis et gloriosus in saecula »! — Dei praedicatur 
omniscientia, coram quo abdita terrae et sinus maris profundissimi 
nuda sunt et aperta; eius declaratur gloria, maiestas impiis terribilis, 
benefica piis in cherubim; utrumque enim et ex sacra historia et ex 
symbolis colligitur quibus cherubim repraesentantur; demum in cooc- 
li stelliferi splendore et gloria laudatur maxima quaedam divinae 
immensitatis et claritatis significatio. Unde quaecumque in rerum 
ordine et naturali et supernaturali eximia sunt efferuntur, ut in iis et 
Dei sublimitatem relucere et maxima Dei praeconia omnibus annun- 
tiari ostendatur. 

lam vero cum Deus talis tantusque sit et idcirco nullo praeconio 
satis digno celebrari possit, ad animi humani indolem plane factum 
est, ut res omnes quotquot in coelo et in terra et in profundo maris 
sinu exsistunt in subsidium advocentur quibus laudes condignae Deo. 
persolvantur. Tali quippe compellatione rerum etiam inanimatarum 
exprimi solet magnitudo affectuum; ita prophetae v. g. coelos ter- 
ramque obtestantur testesque advocant, coram quibus maximam de 
populi perversitate indignationem effundant (Is. 1,2. ler. 2,12. Mich. 

1,9; 6,2). Et qui talibus utitur adiutoribus, se profitetur impareni 
qui animi aestum sufficienter per se explicet, simulque desiderium 
pandit ut quam amplissime ac copiosissime animi affectus i. e. hoc 
loco laudes et praeconia Dei ab omnibus exprimantur. Merito autem 
advocantur ad Dei encomia res quoque inanimatae. Nam et sacris li- 
bris docentibus ct ipsa ratione ostendente res illae in se exhibent et 
testantur virtutem, gloriam, benignitatem Dei, uti eximie habetur in 
Ps. 18,1 seq. Iob 36,26 seq. 37,1-39,30. Sap. 13,5. Eccli. 43,1 seq. 
Rom. 1,19. 20; cum itaque sint vera quaedam divinae maiestatis ma- 
nifestatio eiusque laus et testimonium, ex quibus homo ad cognitionem 
et cultum Dei invitari et adduci debeat, quid magis 1psa natura duce 
suaderi videtur, quam ut homo has ipsas res in quibus vestigia divi- 
nae gloriae deprehendit sibi adiungat socias ad Dei laudes concinen- 
das et pro animi ardore illis omnibus vehementer acclamet ut inces- 
santer hymnos Deo persolvant? Cuius rei praeclarum exemplum 
habetur in fine libri psalmorum Ps. 1458-150; idem habetur in hoc 
cantico v. 57-90. Quare simul cernitur quam excellens Dei celebrandi 
ac precandi formula istis canticis contineatur et quam apte haec car- 
mina inserta sint officio ecclesiastico, ita ut qui ad illud recitandum 
tenentur hac compellatione creaturarum omnes referant ad ultimum 
earum finem, ad Dei laudem, Deumque ipsum summo quo possunt 
modo laudent et praedicent. 

Hymnus autem ita texitur, ut primo omnia Dei opera ad laudem 
Dei admoneantur celebrandam, dein singula invitentur : coeli et quae 
sunt sub coelis, terra et quae illam implent, homines. Carminis con- 
spectum hunc praebet S. Hier. :« generali laudatione praemissa quod 
omnis creatura debeat laudare Dominum, in consequentibus per par- 
tes singulas cohortatur angelos et coelos, aquas atque virtutes, so- 
lem et lunam, imbrem et rorem , spiritum, ignem et aestum, frigus 
el cauma et cetera quae longum est texere, ita ut fontes quoque et 
maria ef cete et volucres bestiasque et pecora ad laudem Domini pro- 
vocet et filios hominum et post omne hominum genus Israelem, et 
de ipso Israel sacerdotes et servos Domini, spiritus animasque iusto- 
rum, sanctos et humiles corde, et ad extremum Ananiam, Azariam, 
Misaelem, qui ad laudem Dei praesenti beneficio provocantur. Omnis 
autem creatura non voce, sed opere laudat Dominum, quia ex crea- 
turis consequenter creator intelligitur et in singulis operibus atque 
effectibus Dei magnificentia demonstratur ». Ordinem ac seriem car- 
minis Sanct. quoque bene describit. 


« Cum hoc sit cantici institutum, ut omuium creaturarum ad laudandum 

Deum voces advocet, loca omnia scrutatur aut peragrat, in quibus aut 
gignuntur aut vivunt. Quare primum coelestes invitantur spiritus et stellae 
ac lumina quae in coelis lucent; deinde quae in firmamento, id est in aere 
aut gignuntur aut volant, qualia sunt volucres quaeque ex terrae halitu in 
igneam naturam obdurantur, aut ex vapore humido in nubes grandinem- 
que concrescunt. Post ex aquis evocat genus natatile, et e terra quae ex ea 
pullulant, gradiuntur et reptant; deinde homines, eos maxime quorum 
opera sacrario servit, quales sunt sacerdotes; deinde se ipsos exhortantur 
pueri, ut benedicant et superexaltent Dominum, id est, quantum poterunt 
voce contendant ac spiritu, ut in divinas laudes totis nervis ac viribus in- 
cumbant. lundem pene ordinem secutus est David in Ps. 148. Porro uni- 
versalis illa provocatio benedicite omnia opera Domini Domino, per omnes 
creaturas deinde distribuitur coelestes, aereas, meteoras, aquatiles, terre- 
stres » (Sanct.). Sex autem in creaturis animadverti dicit Per. quae opificem 
Deum maxime commendent et praedicent : varia adeo et multiplex rerum 
natura et summa cuique in suo genere perfectio; tanta pulchritudo, prae- 
stantia; tanta utilitas et mirabilitas operationum oet effectuum; tantus ordo 
et proportio singularum inter se et cum ipsa universitate; tanta perseve- 
rantia in conservando ordine; tanta constantia in praestando hominibus 
ministerio; tanta obedientia erga Deum in omnibus quae vel in ipsis vel 
per ipas operari vult : omnia serviunt tibi. 


Uti in Ps. 135 post unumquodque membrum per modum litania- 
rum quas vocamus repetitur : quoniam in aeternum misericordia eius, 
ita simili ratiope in nostro hymno recurrit : laudate et. superexaltate 
eum in saecula; v. 57 « benedicite omnia opera Domini Domtno; 
laudate et superexaltate eum in saecula! v. 58 benedicite angeli Do- 
mint Domno , laudate et superexaltate eum in saecula! v. 59 benedi- 
cite coelt Domino ; laudate... »! — apud Theodotionem v. 58. 59 inverso 
ordine leguntur, ita ut coeli priore loco ponantur; si coeli sensu 
amplissimo intelliguntur, illa collocatio eo commendatur, quia notio 
magis generalis merito locum occupat priorem; apud LXX et vu5. 
ratio dignitatis praevalet; angeli, creaturae nobilissimae, chorum 
ducunt in Dei laude; dein explica coelos sensu strictiore, qui statim 
in v. 60 apparet v. 60 « benedicite uqitae omnes quae super coelos sunt 
Domino; laudate... »! — cf. Gen. 1,7; 7,11 :cataractae coeli apertae 
sunt; Ps. 138,4. Is. 21,18. Ier. 10,13 : ad vocem suam dat multitudi- 
nemaquarum in coelo; cum regio aeris etiam vocetur coelum, uti patet 
in dictione volucres coelz, intelligi debent nubes et vapores (Per.); 
veteres utique aquas etiam supra coelum stelliferum constitui existi- 
mabant; vide v. z. Lap. ad Gen. 1,6 et. Calm. scribit : veteres He- 
braei simplices et meras aquas, fluidas et eiusdem plane cum ceteris 
naturae super coelum constituerunt; id plane in ipsa Scriptura ultro 

innui videtur; idque maiori veterum Patrum parti arrisit (dissert. de 
systemate mundi vet. Hebr.). Apud LXX legitur 9üa7x xal «vrz 74 
xdv) 709 o0o2v63; sed illud x«i ab aliis testibus (vet. lat. vulg. Syr. 
Ar) non habetur. 

Dein cuncta coeli militia ad laudem Dei provocatur v. 61 « benedi- 
cite omnes virtutes Domini Domino; laudate... v. 62. benedicite sol et 
luna Domno; laudate... v. 63 benedicite stellae coeli Domino; lau- 
date... »! — virtutes, Quv&pet; (vel uti apud Theodotionem etiam 
legitur 9óvzuic) explicare oportet ex hebr. N23 quae vox saepissime 
eo modo graece redditur; ita lahve sabaoth plerumque vertitur Do- 
minus virtutum, praesertim in psalmis; sed ctiam vox in numero 
singulari posita w2x exprimitur graece per 3uvzusu ; vide Is. 35,4. 
Quare explanabis exercitum vel militiam vel ornatum coelorum, ita 
uf ea voce cuncta comprehendantur quae in regione coelesti vel stel- 
lifera Dei nutui praesto sunt; cf. Is. 40,26 : educit in numero militiam 
eorum et omnes ex nomine vocat; Bar. 3,354. 35 : stellae dederunt 
lumen in custodiis suis et laetatae sunt; vocatae sunt et dixerunt : 
adsumus et luxerunt ei cum iucunditate qui fecit illas. — Porro varia 
illa enumerantur quae in regione sublunari efficiuntur v. 64 « óene- 
dicite omnis imber et ros Domino; laudate... v. 65 benedicite omnes 
spiritus Dei Domino; laudate... » ; — vívza *& mveópaza d. e. venti 
omnes; cf. Ps. 158,8 : spiritus procellarum; « venti laudant Deum 
quia magnus est eorum usus et utilitas » (Lap.); ita bene de ventis 
explicant Theod. Mald. Sanct. Per. Lap. Men. Calm. Loch, Troch. etc.; 
v. 66 « benedicite ignis et aestus Domino; laudate... v. 61 benedi- 
cite friqus et aestus Domino; laudate... v. 68 benedicite rores. et 
pruina. Domino; laudate... v. 69 benedicite gelu et frigus Domino; 
laudate... v. "10 benedicite glacies et. nives Domino; laudate... »! 
— textus hic fere cum LXX congruit, excipe tamen quod in 
v. 67 non aestus sed $5yoc habetur, quae vox iterum in v. 69 recur- 
rit; ceterum apud Theodotionem legitur jóyoc xzi «z9v« in v. 69, 
frigus et aestus; apud LXX £c ai $5y0;5 hoc ex hebr. ^z* n^p, illud 
ex 3p: mp fluxisse videtur ( W?ederholt). Cum in v. 66 ignis et aestus 
iungantur, in v. 67 textus LXX praeferendus videtur quo pariter si- 
milia inter se sociantur. In textu Theodotionis prout legitur in codice 
vaticano et cui quoque Syrus et vet. lat. concordant non habentur 
v. 67 et 68 et alius quoque versuum ordo cernitur : v. 66. 71. 2. 
69. 70. 713 secundum numerationem vcu/7.; evitatur igitur quaedam 
earundem rerum repetitio, ita ut textus Theodotionis praestet una 
illa emendatione in v. 69 ex LNX adiecta. Qui fuerit textus primitivus 

coniectura valde probabili statui potest; hymnus enim certo ordine 
est conscriptus in quo easdem res saepius esse recensitas non poteris 
supponere. Quare collatis inter se textibus LXX et Theodotionis dices 
poni ignem et aestum, gelu et frigus, glacies et nivesi. e. v. 66. 69. 
10 vulg. reliquis omissis. 

Uti vicissitudo tempestatis (v. 66 - 70), ita diei noctisque laudem 
Dei celebrare iubetur v. 71 « benedicite noctes et dies Domino; lau- 
date... v. 19 benedicite lux et tenebrae Domino; laudate... v. 13 bene- 
dicite fulgura et nubes Domino ; laudate... »! — apud Theodotionem 
fulgura et nubes melius collocantur ad reliqua quae tempestatem 
variam designant, scil. post frigus et aestum, pruinas (7£yvzt) et nives. 
Noctes priore loco ponuntur quia Hebraei diem a vespera incipiebant 
(cf. Gen. 8,22. Deut. 28,66. 1 Reg. 25,16. 3 Reg. 8,29. Neh. 1,6; ^, 
22. Is. 27,3; 3*5, 10. Act. 26,7. 1 Thess. 2,9; 3,10 etc.); adiungitur 
chiastice v. 72 : lux et tenebrae. 

Dein transitur ad terram et ad ea quae in ea reperiuntur v. 74 
« óenedicat terra Dominum; laudet. et superexaltet eum in saecula; 
v. 15 benedicite montes et colles Domino ; laudate... v. 16 benedicite 
universa germinantia in terra. Domino; laudate... v. T1. benedicite 
fontes Domino ; laudate..., v. 18 benedicite maria et flumzna Domino; 
laudate... v. 19 benedicite cete et omnia quae moventur in aquis Do- 
mano ; laudate... v. 80 benedicite omnes volucres coeli Domno; lau- 
date... v. 81 benedicite omnes bestiae et pecora Domino; lau- 
date... »! — apud Theodotionem et in vet. lat. maria (vel mare) et 
flumina ponuntur ante fontes, qui ordo non displicet, quia quae sunt 
ampliora vel magis generalia priorem locum in hoc carmine sibi 
vindicare solent; vide v. 57. 74. 82. Apud LXX adduntur in v. 77 
óy6oot, forte quia imbribus fontes redduntur perennes, et in v. 81 
praeter omnes bestias 7X «zíva 7e79é 00a xai Ünota 755 Ys; Uncix intel- 
lige bestias feroces, x-£v cicures et domesticas, iumenta, uti vet. lat. 
habet. 

Demum ipsi quoque homines generatim, dein populus electus eius- 
que ordines varii ad Dei praeconia concinenda invitantur v. 82 
« benedicite filii hominum Domino ; laudate... v. 83 benedicat Israel 
Dominum ; laudet et superexzaltet eum in saecula; v. 8& benedicite 
sacerdotes Domini Domino; laudate... v. 85 benedicite servi Domni 
Domino; laudate... v. 86 benedicite spiritus et animae iustorum Do- 
mno; laudate... v. 81 benedicite sancti et. humiles corde Domino; 
laudate... »! — de populo Israel speciali mentione efferuntur ii qui 
vi muneris ad Dei laudes canendas tenentur et nomine populi cas per- 
solvunt : sacerdotes et servi, quos levitas aliosque templi servos, na- 

thinaeos (cf. 1 Par. 9,2. Esdr. 2,43; 7,7; 8,20 etc.) dici probabilissi- 
mum est. Cum in v. 87 et seq. sermo continuetur de hominibus inter 
vivos constitutis, vix assumi potest cum 7/Aeod. Calm. intelligi in 
v. 86 animas sanctorum a corpore segregatas; verum satius erit verba 
ita explicare, ut iusti omnibus suis viribus animi et corporis Deum 
laudare iubeantur; vvsuuzza igitur intellige intellectum et volunta- 
tem , Voy c vires in sensibus positas et in éorpore vivo residentes vel 
affectus et appetitus quos inferiores et sensitivos vocant. Tali enim 
partium divisione significari solet totum hominem cum omnibus suis 
facultatibus totaque indole se Dei laudi et gloriae promovendae con- 
secrare debere; simili modo enumeratur spiritus, anima, corpus 
1 Thess. 5,93 etin praecepto de dilectione Dei recensentur cor, anima, 
mens, virtus tota (Marc. 12,30) et vide Hebr. 4,12. Ex eiusmodi par- 
tium distributione et enumeratione magna dicendi vis enascitur eaque 
uti solemus si quid toto conatu et omni contentione fieri vel peragi 
volumus; unde ridiculum est cum Frtzsche colligere ex mentione 
spiritus et animae trichotomiam quam vocant clare h. l. supponi ac 
doceri a s. auctore. 

Post eos qui vi muneris ad Dei praeconia deputati sunt, ii nominantur 
qui speciali modo Deo accepti ideoque quam maxime apti sunt ut di- 
gnas Deo laudes persolvant : iusti, pii, afflicti; voce ócto; saepe red- 
ditur r'?n qua appellatione praeprimis pii Dei cultores designantur; 


quare eadem significatio etiam hic erit praeferenda. Vocabulo a7: 
v6; (humilis) redditur satis frequenter *:7 et *zv afflictus, oppressus, 
miser, pauper ; cum addatur corde, is describitur qui corde tristis et 
dolore magno afflictus est. Talis autem si aerumnas aequo animo fert 
singulari ratione Deo est acceptus; ad quem respiciam nisi ad pauper- 
eulum et contritum spiritu (Is. 66,2)? tali peculiari modo consolatio- 
nes Dei promittuntur (Is. 61,2. 3. Matth. 5,5). — Sacerdotes Domzni, 
servi Domin: legitur apud Theodotionem in plerisque codicibus (ex- 
cepto vaticano); idem praebent versiones veteres; LXX : sacerdotes 
servi Domini, sed in v. 85 eJXoyeize 0o5AXot 5v Kóctov. 

Denique ab ipsis iuvenibus carmini aliqua adduntur quae e prae- 
senüi opportunitate quasi sua sponte nascuntur v. 88 « benedicite 
Anania , Azaria, Misael Domino; laudate et. superexaltate eum in 
saecula! quia eruit nos de inferno et salvos fecit de manu mortis et 
liberavit nos de medio ardentis flammae et de medio ignis eruit nos; 
v. 89 confitemini Domino quoniam bonus , quoniam in saeculum mi- 
sericordia eius; v. 90 benedicite omnes religiosi Domino, Deo deorum; 
laudate et confitemini ei, quia in omnia saecula misericordia eius »! — 

| de inferno, i 430» i. e. ex scheol quo nomine domicilium mortuo- 
rum designari solet; in tale enim discrimen proiecti sunt, ut nisi Deus 
miraculo opem tulisset iam in scheol habitarent. Verba in v. 89 de- 
prompta sunt ex Ps. 105,1; 106,1; 117,1; 135,1 seq. 1 Par. 16,34. 
41. 2 Par. 1,3. 6; 20,21. Unde hoc quoque versu comprobatur iuve- 
nes Deo laudes et gratias persolvisse precandi formulis in usu positis. 
In fine demum omnes cs6óuevot, omnes Dei cultores invitantur ad 
Deum laudandum qui apte vocatur Deus deorum, cum salute cultori- 
bus suis mire praestita suam suorumque causam contra idololatras 
egregie tuitus sit. Iuvenes autem dum misericordiam Dei repetito 
celebrant aperte profitentur, non suis meritis, sed gratia et favore 
Dei miserentis gratuitoque salvantis sibi obtingere incolumitatem. 


€ Rex potentiam Del admiratur 3, 91-97. 


Prae flammarum globulis qui ex maximo illo incendio erumpebant 
(v. 19. 22. 16-48) diutius nihil conspectum esse ex iis quae in media 
fornace fiebant satis per se patet; unde donec vastum illud incendium 
consumpta materia paulatim imminueretur, tempus erat sufficiens 
cantico illi recitando. Quare temere aliqui obiiciunt quaerentes quo- 
modo toto illo tempore ad orationem fundendam impenso neque rex 
neque ceteri animadverterint iuvenes salvos sanosque in fornace con- 
sistere? quasi hac ratione ostenderent perperam intrusum esse hym- 
num. Verum res uti in aliis textibus excepto hebraeo habetur optime 
consistit. Nam quis non videt eos qui a longe fornacem spectabant 
diutius prae incendii magnitudine nihil nisi flammas erumpentes 
fumique turbinem potuisse aspicere et solum post aliquod tempus 
imminuta flammarum vi fieri potuisse, ut quis per ostium fornacis 
prospiciens iuvenes in media fornace stantes animadverteret? Neces- 
sario igitur tempus aliquod interponi oportet inter v. 23 et 91. Quare 
post precationem iuvenum optime sequitur v. 91 « Tunc Nabuchodo- 
nosor rez obstuputit et surrexit. propere et ait optimatibus suis : nonne 
tres viros müsimus 2n medium ignis compeditos? qui respondentes regi 
dixerunt : vere rez; v. 92 respondit et ait : ecce ego video quattuor 
riros solutos et ambulantes in medio ignis et. nihil corruptionis in eis 
est, et species quarti semilis filio dei » ! — apud LXX et Theodotionem 
etiam effertur regem eos audisse concinentes hymnum. Cum quat- 
tuor cernat in fornace, interrogat, ut certus sit solum tres csse in 
ignem missos. Quarti speciem et figuram maiestate prae reliquis emi- 
nentem describit dicens eum forma et splendore genus referre divi- 
num, eum esse filium deorum ; ita scil. verte et explica UDON 2, uli 

teste S. Hzer. etiam Symmachus reddidit, id quod ad regis cogitandi 
rationem plane convenit. LXX angelum Dei pro filio exhibent. Censent 
veteres multi ipsum Dei Filium ad iuvenes in fornacem descendisse 
(cf. S. Hier. Per. Mald.); at ex v. 49 angelus Domini descendit et 
angelus Domini quamvis saepe personam Dei gerat et Dei nomine lo- 
quatur, tamen nequit dici Filius Dei , sed vere angelus erat (vide quae 
dixi ad Is. 63,9). Ceterum adverte eam sententiam de quarto clare 
ostendere in textu hebr. esse lacunam et necessario in primo textu 
praecessisse id quod apud LXX, Theodotionem et in vulg. v. 49 legi- 
tur. Censent S. Hzer. Maid. Sanct. eos optimates quorum accusatione 
in fornacem missi sint etiam a rege esse interrogatos, idque consilio 
divino factum, ut eorundem confessione immunes extraherentur; 
at ex textu id colligi nequit, cum in v. 8 solum viri Chaldaei accusa- 
tores nominentur, nostro autem loco rex interroget *1*^271 quam vo- 
cem alii de consiliariis regis, alii de aulicis explicant; Theodotio 
ueytoTvec, LXX. oot reddunt. Pronum est e re ipsa eos intelligere 
qui ex aulicis proxime regi adstabant. Ceterum vide ad v. 9^, in quo 
iidem quarto loco inter magistratus et praefectos nobiles recensen- 
tur. — De ipso miraculo audi S. Her. : « rursum dicam : o quam 
sapiens ignis, quam inenarrabilis Dei potentia! vinculis stricta sunt 
corpora , uruntur vincula, corpora non uruntur »! 

Rex iam agnoscit potentiam Dei v. 93 « tunc accessit Nabuchodo- 
nosor ad ostium fornacis ignis ardentis et att : Sidrach , Misach et 
Aódenago , serv Dei excelsi , egredimini et venite! statimque egressi 
sunt Sidrach, Misach et Abdenago de medio ignis »; — cur et per 
quem servati sint incolumes profitctur eos vocans servos Dei altissimi, 
qua Dei appellatione Deum reliquis diis superiorem et potentiorem 
agnoscit; LXX id explicite offerunt oi xaidec 02 0:05 Gv ÜsGv coU oQíc- 
70). Eos incolumes mirantur omnes v. 95 « et congregatt satrapae et 
magistratus et zudices et potentes regis contemplabantur viros illos, 
quoniam. nihil potestatis habuisset gnis in corporibus eorum et capil- 
lus capitis eorum non esset adustus et sarabala eorum non fuissent 
àmmutata et odor ignis non transisset per eos »; — de nominibus di- 
gnitatum vide ad v. 3; sarabala in v. 91 S. Hier. vertit braccas; 
vocem peregrinam ^a«e45zox LXX et Theodotio retinuerunt. Vide 
quomodo plane ad naturam conformetur narratio; fit enim in re mira 
et stupenda ut singula magna animorum admiratione iterum iterum- 
que examinentur; ita illi ne vestigium quidem ignis vehementissimi 
in ulla re inveniri haud satis mirari possunt. El cum eos ita coram se 
praesentes adstare videret rex, eventus magnitudinem magis magis- 
que percipiens ipse quoque in Dei laudes prorumpit v. 95 « e£ erun- 

pens Nabuchodonosor ait : benedictus Deus eorum, Sidrach videlicet, 
Misach et Aódenago , qui misit angelum suum et eruit servos suos qut 
crediderunt in eum et verbum regis immutaverunt et tradiderunt cor- 
pora sua. ne servirent et ne adorarent omnem deum excepto Deo suo; 
v. 96 a me ergo positum est hoc decretum , ut omnis populus, tribus 
et lingua quaecumque locuta fuerit blasphemiam contra Deum Si- 
drach, Misach et Abdenago dispereat et domus eius vastetur; neque 
enim est alius Deus qui possit 11a salvare »; — laudat rex iuvenes 
quod patrio suo deo tanto studio fideles fuerint, ut cum ipso vitae 
discrimine alium deum colere renuerint; dein etiam fatetur non esse 
alium deum adeo potentem, ut ex tali periculo possit suos cultores 
servare. Loquitur itaque rex uti ex gentium opinione res considera- 
batur : patrius deus quem Sidrach colit cultori suo opem tulit pro 
fide servata; verum longe abest ab agnitione wnzus Dei et vanitatis 
idolorum. Unde etiam in decreto non huius Dei cultum praescribit. 
sed solum ne blasphemetur prohibet. — Verbum i. e. mandatum 
regis 2umutare 1. e. negligere, transgredi. Hoc itaque decreto Ju- 
daeis concedebatur, ut reos agerent coram iudicibus quicumque op- 
probria iacerent in lahve; itaque ut idem facerent quod viri Chaldaei 
contra iuvenes faciebant v. 8. Poena proponitur, ut in frusta fiat, in 
frusta concidatur et domus eius in sterquilinium vertatur (Vat. Mar. 
Calm.) ; cf. 2,5. 

Iuvenes autem illos favore suo prosecutus rex ad ampliores digni- 
tates provexit v. 97 « tunc rez promovit Sidrach, Misuch et Abdenago 
in provincia Babylonis »; — proprie ex textu : prosperum successum 
eis dedit, eos fecit prosperare, eos reddidit felices; Theodotio x2z&5- - 
Quve ; S. Hier. : « qui dicunt supra tres pueros non iudices provinciarum 
sed praefectos operum singulorum fuisse in Babylone, hic volunt etiam 
eos provinciarum iudices constitutos » ; seeundum LXX constituuntur 
&cyov7ts et accipiunt potestatem super totam regionem. [n qua re pro- 
sper ille successus constiterit, s. auctor non refert, cum eius consilium 
in rei narratione solum fuerit ostendere, quomodo Deus suam poten- 
tiam gentibus manifestaverit et servorum suorum fidem eximie remu- 
neratus suosa periculo eripuerit. Hoc eventu religio et cultus Iudaeo- 
rum in tuto collocabatur etsi qui ex Chaldaeis persecutionem in Iudaeos 
movere in animo habebant, a proposito suo sibi iam esse quantocius 
recedendum intellexerunt regis decreto promulgato. Itaque compro- 
batur quantam Deus curam exsulum gesserit. Notat Hzp. : « ut enim 
Deum ipsum glorificaverunt dum sese morti traderent, sic vicissim 
. ipsimet non tantum a Deo sed etiam a rege glorificati sunt et alienae 
barbaraeque gentes Deum colere didicerunt ». ZAeod. addit eos iuvenes 

praepositos esse omnibus Iudaeis in regno Nabuchodonosor; « tanta 
sui colendi studiosos providentia Dominus gubernat; et merito excla- 
mabant hi sancti adolescentes : non est confusio iis qui in te confisi 
sunt! hinc nos etiam tantam habeamus spem, ut omni creaturae simul 
opificem et gubernatorem praeferamus, sintque nobis beati hi ado- 
lescentes utilitatis exemplum, pietatis exemplar, duces ad Deum et ad 
ea quae a Deo iis qui digni sunt suppeditantur »! 


3. Somniuin et insania regis 3, 98-4, 34. 


ARG. — Narrat rex somnium quod habuerit de arbore magna ab 
angelo succisa (3,98-5,15) ; quod somnium Daniel interpretatur de ipso 
rege, cui castigatio divina immineat, ut morbo insaniae percussus 
bestiae in modum vivat per aliquod tempus nisi peccata sua expianda 
curaverit (54,16-24); uti praedictum erat ita regi evenit; poena au- 
tem illa emendatus Deo supplicat et regno restituitur (5,25-3*). 


Morbi genus quo rex correptus est 4,22. 30 est insania zoanthropica 
quae vocari solet vel lycanthropia aut potius boanthropia. Constat enim 
el veterum testimoniis et recentiorum medicorum experientia fieri 
quandoque, ut homines eo insaniae ac mentis perturbationis genere 
corripiantur quo sibi videantur mutati esse in aliquam bestiam , ita ut 
lupi, canis, felis aliarumque bestiarum voces modosque se gerendi 
imitentur. Id praeprimis saepius observatum est in iis qui a bestiis ra- 
bie correptis mordebantur; aliqui qui v. g. rabidi canis morsu laesi 
crant incipiebant more canino latrare, manibus pedibusque incedere ; 
ali quos a rabiosis lupis, vaccis, suibus, felibus, gallis laesos esse 
perhibent horum animalium voces, motus, vivendi et se nutriendi 
rationem imitatione exprimcbant (vide eius rei exempla et testimonia 
apud Fréedreich, Zur Bibel, 1848 I p. 315). Sed idem etiam obtingere 
potest mentis quadam abalienatione et perturbatione. Varia eius 
amentiae exempla collegerunt Pusey, Daniel the Prophet, Lecture 7, 
Friedreich l. c. Vigourouz, Heb. p. 160. 161. 

Cum igitur constet eiusmodi amentiam quandoque inveniri, non 
erit dubitandum quin quod de rege hoc capite narratur ad talem in- 
saniam referendum sit. Regem amentia esse percussum plerique in- 
terpretum statuunt. lta iam S. EpAr. notat ad 4,30 regem propter 
amentiam suam et tumultuationem ab hominibus esse eiectum ; simili 
modo Z/Aeod. eum qgsvoG).a6sta. «al mapas esse percussum , S. Hier. 
in amentiam versum esse docent. Eadem ratione loquuntur Ma/d. 
Sanct. Sa, Est. Per. Mar. Lap. Men. Gord. Tir. etc.; eius morbum 

lycanthropiam vocat Calm. in dissertatione de metamorphosi Nabu- 
chodonosoris et eodem nomine recentiores rem designare solent vel 
eam generatim insaniam zoanthropicam appellant. Quamdiu rex in 
ea mentis perturbatae conditione fuerit, definiri nequit , cum non con- 
stet quomodo septem tempora 5,29 sint explicanda. Dum eo morbo 
laborabat, in hortis et silvis illis oberrasse eum censendum erit quae 
palatium regium circeumdabant. Eius autem insaniam non omnino po- 
pulum babylonium latere potuisse , praesertim si per longius tenspus 
protrahebatur, facile intelligitur. Si autem ea de re rumores varii 
sparsi erant, prorsus consultum erat ut rex sanitati restitutus rem 
prout erat populo proponeret; id quod eo facilius fieri potuit quia 
morbus eius divinitus praenuntiatus et divino beneficio iterum ablatus 
erat; unde regi non tam dedecori sed potius honori cedere apud po- 
pulum videri poterat. 

Publico igitur regis decreto eventus ille annuntiatur, quod edictum 
in libro Danielis hoc loco refertur. In parte priore 3,98-5,15 et in fine 
4.,31-3^ ipse rex loquitur; quare has partes ipsum illud edictum nobis 
exhibere non est curin dubium vocetur. Sed quaeri potest num in media 
quoque parte ipsius edicti verba referantur. Subito enim a v. 16 seq. 
alius apparet dicendi modus; iam non ipse rex loquens inducitur, sed 
de eo refertur, uti in narratione solet : rex ait... omnia haec venerunt 
super regem... in aula Babylonis deambulabat etc. Quare non videtur 
improbabile mediam illam partem nobis non ipsius edicti verbis pro- 
poni, verum Danielem id suis verbis fusius accuratiusque narrare quod 
forte in ipso decreto solum paucis et strictim innuebatur magis quam 
indicabatur. Satis enim probabile videtur regem de ipso morbo pauca 
solum fecisse verba nec tam explicite belluinam vivendi rationem 
descripsisse nec aperte monuisse a se neglectum esse quod Daniel sua- 
sisset ad castigationem divinam a sc avertendam. Quae omnia Daniel 
narratione sua complevit. Ipso autem diverso scribendi modo in v. 16 
et deinceps satis indicat Daniel a se iam non verba regis referri. Id 
mihi saltem probabile videtur. Alii tamen omnia ipsis edicti verbis de- 
scribi existimant; at nullibi reperire potui quomodo mutatus ille nar- 
randi modus commode explicaretur. Nam quod aliquibus placuit 
( Kliefoth , Rol.) regem tertia loqui persona de se quia in amentia sui 
non compos nec sibi conscius fuisset, magis subtile est neque ad v. 16 
applicari potest. Quare non reprehendendus videtur Lenormant qui v. 
16-30 scriptori Iudaeo attribuit, Loch, Vigourowursaltem v. 25-30 narra- 
tori adscribunt; Je. autem probabile existimat regem superbia insi- 
enem in hac ipsa epistolae parte v. 16-30 de suo morbo quaedam minus 
sincere aut saltem brevius retulisse, auctorem vero libri ne falsi quid- 

quamet ipse docere videretur vel ut plenior esset narratio, historiam 
rerum gestarum huic regiae orationi proprio marte substituisse. 

lam S. Hier. commemorat ab aliquibus obiici nihil tale in historiis 
Chaldaeorum contineri , idque etiam a quibusdam recentioribus repe- 
titur. Sed iam Per. Mad. Sanct. respondent nos Chaldaeorum histo- 
riam minime integram dilucidamque habere; atque revera ita res se 
habet. Berossi qui tempore Alexandri magni vixit pauca solum restant 
fragmenta apud Iosephum, Eusebium aliosque servata ; verum neque 
losephus neque Eusebius ipsos Berossi libros adhibebant, sed solum 
ex iis hauriebant quae Alexander polyhistor exiis excerpserat. Proinde 
minime mirum est, si nullum de ea re Berossi testimonium afferri pot- 
es; immo regis morbus fortasse non adeo diu duravit, Daniel vel 
quicumque demum interea res regni administrabant, cum scirent re- 
gem sanitati iri restitutum , nomine regis gubernabant ; si igitur tem- 
pus illud sine ulla rerum perturbatione transigebatur, minime erat, 
cur morbus ille posterioribus rerum scriptoribus innotuisset. Praeter 
Berossum losephus commemorat annales Phoenicum et Philostratum, 
Megasthenem et Dioclem qui de rege Nabuchodonosor narraverint. Sed 
certe nemo iure exspectabit apud hos de morboillo mentionem factam 
esse. Annales Phoenicum et Philostratus ea solum referebant quae rex 
contra Phoenices gessit; Megasthenes autem rerum indicarum , Diocles 
persicarum commentarios scripserunt , qui igitur minime censendi sunt 
res regis accuratius perscripsisse. 

At in fragmento quodam Abydeni quod nobis Euscbius servavit 
(Praep. ev. 9,41; M. 21,761) eius morbi vestigium et memoriam de- 
prehendi verosimile est. Refert enim Abydenus a Chaldaeis tradi Na- 
buchodonosor expeditionibus bellicis peractis cum palatium conscen- 
disset divinitus afflatum oraculum hoc effudisse : « persicus veniet 
mulus qui daemonum vestrorum usus auxilio durum cervicibus vestris 
iugum imponet; atque huius cladis auctor erit etiam Medus, quo an- 
tea Assyrii magnopere gloriabantur. Utinam ipse priusquam cives 
meos ita proderet... abreptus invias per solitudines erro vagaretur, 
ubi nullius neque urbis neque hominis vestigium appareat, sed ferae 
dumtaxat libere pascantur volucresque circumvolent, adeoque solus in- 
ter scopulos ac voragines iactaretur... haec effatus hominum ex oculis 
repente sublatus evanuit ». Qua in fabula aliquid latere videtur morbi 
illius atque insaniae regis. Primum quod narrationem Danielis nobis 
in memoriam revocat est quod Zva6z; éri 72 f2o9k& a numine divino 
corripitur; in regio palatio deambulans urbemque magna superbia 
contemplatus plaga divinitus inflicta percutitur. Quod Chaldaei ferunt 
eum divinitus correptum oraculum fudisse, ex eo ortum esse potest 

quia revera somnio quodam prophetico ipse suam sortem sibi indicari 
divinitus expertus est; praeterea morbus ita praedictus et coelitus in- 
flictus postea ab adulatoribus vel ab iis qui omnia in laudem regis et 
suae gentis vertere gestiebant, tamquam afflatus quidem divinus quo 
rex esset correptus repraesentari potuit. Alterum quod in ista fabula 
singulare est , in eo consistit quod adversario illi et hosti venturo prae- 
cise illam imprecatur poenam quam ipse subiit. Num fortuito mythum 
hunc excogitatum esse dicemus? Nonne propius adiacet subesse ibi 
rei olim factae memoriam, verum id quod in proprio rege ignomi- 
niosum videbatur ita esse demum transmutatum , ut rex id imprecare- 
tur adversario? Tertio denique notandum est dici vagxypzpx npxw- 
c0 : repente disparuit ;id quod cum rex amentia illa subito corriperetur, 
subditis suis extra aulam regiam degentibusita videri necessario debuit. 
Hoc saltem aequus rerum existimator concedet narratione Danielis sup- 
posita quid fabulae illi apud Abydenum subsit facile deprehendi, nc- 
que minus quomodo ex cventu illo fabula sit exornata. 


Praeterea mentione haud indignum est quod Opypert (Expédition en Mé- 
sopotamie I p. 187) proposuit et quod aliis quoque haud improbabile vi- 
detur. Neriglissor enim, gener Nabuchodonosor regis et post Evilmerodach 
rex babylonius, patrem suum Bel-zikir-uskum, in monumentis publicis 
vocat regem Babylonis. At nullibi eius pater in serie regum Babyloniorum 
recensetur; ex altera parte nequit assumi sine ullo fundamento ei a filio 
summum aítribui imperium quod olim tenuerit. Id autem eum tenuisse 
usurpatione , cum Nabuchodonosor regni gubernacula adeo firmiter tracta- 
ret, non est probabile. Unde res commode ita expeditur, ut dum Nabucho- 
donosor morbo erat correptus, regnum administrasse dicatur; inde enim 
explicatur cur a filio eiusmodi titulo potuerit ornari et cur in serie regum 
tamen non annumeratus sit. Addi potest aliquibus probabile videri istum 
Neriglissor vel Nergal-sar-usur esse eundem, de quo Ier. 39,3. 13 (hebr.) 
et qui rab-mag princeps magorum vocatur (cf. G. Zaiwlinson, History of 
Herodotus, I p. 425; Hominel, Geschichte Bab. und Assyr. p. 777). lam ex 
Berosso scimus Chaldaeos i. e. magos post mortem Nabopolassar patris 
Nabuchodonosor usque ad adventum Nabuchodonosor regis administrasse 
res imperii (xavaXAaGoy 0£ xà xpayuata Ótotxouutvx 0no XaA2aiov); unde proba- 
bile est etiam tempore amentiae regis magos nomine regis gubernasse vcl 
principem magorum ad regni gubernacula tractanda accessisse. Neriglissor 
autem erat princeps magorum; quare probabile est eius patrem in eadem 
fuisse constitutum dignitate; quare ut talis gubernabat nomine regis ot 
regio titulo a filio honoratur. Quae coniectura probabilitate haud carere 
videtur. Quidquid autem est, id saltem efficitur ex historia nihil colligi posse 
quod narrationi de regis insania iure opponatur, potius indicia quaedam 
reperiri quibus comprobetur. Inter ea indicia vero non erit computandum: 

cum aliquibus quod dicit Berossus de rege Nabuchodonosor : iuxesóv clc 
dpptoctiav uet AÀdSaro 0v Biov; putabant enim in eo aliquid peculiare cerni 
debere quod dicat regem in infirmitatem incidisse, quia vires in senectute 
deficere hominesque ante mortem defectu virium laborare communis sit 
mortalium sors, quam proinde in rege non speciali modo commemorasse 
opus erat, nisi singularem quandam atque insuetam voluisset indicare in- 
firmitatem. At tale quid frustra adverti statim existimabis, si recordatus 
fueris eundem Berossum simili modo de morte patris, de Nabopolassar, 
scripsisse : «6 08 maxpt ato) cuv£Ón... dppuatfsavtt uevaAAatat vov Étov. 


a) Somnium regis 3, 98-4, 15. 


A 3,98 novae rei narrationem incipere, in aperto est idque veteres 
iam bene perspexerunt (cf. Theod. Mald. Mar. Sa, Lap. Tir. Calm.). 
Unde divisio capitum in nostris bibliorum editionibus usitata haud 
digna est.laude. Errorem bunc in modum ortum esse Ma/d. censet : 
« eos qui haec duo capita secuerunt illud forte fefellit quod cum v. 
96 de regis decreto mentio facta esset, statim forma quaedam decreti 
sequeretur, neque animadverterunt sententiam verbaque dissidere; 
duo igitur decreta Nabuchodonosor posuit; alterum propter miracu- 
lum fornacis cuius verba propheta non recitat, alterum ob interpre- 
tationem somnii ». In priore et ultima edicti parte locutiones legun- 
tur quae prope ad dicendi genus in s. litteris usurpatum et a Daniele 
adhibitum accedunt; ita quae de signis ac miraculis dicuntur, pariter : 
regnum eius regnum sempiternum et potestas eius in generationem et 
generationem (3,100 et 4,31 cf. Dan. 2,45; 7,15. Ps. 1454,13) et quae 
*,32 habentur fere ex Is. 40,17; 25,21; 43,13 deprompta esse viden- 
tur. Quare aliqui opinati sunt edictum hoc ab ipso Daniele esse com- 
positum et a rege promulgatum. Verum quominus eius auctorem 
Danielem dicamus, aliis prohibemur locis quos quomodo Daniel con- 
scripserit explicari nequit; nam 5,5 aperte notiones idololatricae pro- 
ponuntur et eae quidem non in sermone regio, uti 4,6, sed in ipsa 
narratione; quare existimari nequit eam sententiam esse a Daniele 
profectam. At similitudo illa aliter declarari potest. Cum Nabucho- 
donosor laudem Dei Danielis hoc edicto populis annuntiare vellet, 
censeri potest quaesivisse ex Daniele qua ratione iste Deus de se ser- 
monem fieri vellet; quo facto illas sententias Daniel regi suggessit vel 
scribas regios eas iussit litteris consignare. Qua in opinione nihil est a 
verosimili alienum. Si enim agitur de modo quo deus aliquis coli 
vult, eius dei sacerdos interrogatur; simili ratione pronum est assu- 
mere a rege qui de Deo Israel edere edictum volebat interrogatum 
esse huius Dei prophetam, quomodo de illo Deo sermo et actio gra- 

tiarum debeat confici. Praeterea adverte non mirum esse si rex sua- 
dente Daniele eas laudes et praeconia Deo tribuit, quia suos quoque 
deos in aliis edictis verbis amplissimis laudat et celebrat. Ita v. g. in 
magna inscriptione Nabuchodonosor loquitur : « Marduk, deus ma- 
gnus, exaltavit ad regnum caput meum ; ego tibi benedico, ego crea- 
tura manus tuae; tu imperium in homines mihi tradidisti ; fac ut su- 
premum tuum imperium magis magisque splendeat, adorationem tuae 
divinitatis propaga... I/u, gloria coeli et terrae, deus summus, deus 
cui cura est coeli et terrae... Naóu, custos legionum coeli et terrae, 
tradidit manui meae sceptrum iustitiae ad gubernandos homines; 
dominator supremus qui sceptrum iustitiae confert » etc. (cf. Bru- 
nengo l. c. II p. 2529-255). Ceterum exemplis sat multis constat in aliis 
quoque inscriptionibus diis et deabus titulos assignari pompa et maie- 
state insignes. 

Quando eventus ille contigerit, accurate nequit definiri. Sed ex ipso 
edicto elucet accidisse postquam urbem maxima illa pompa et ma- 
gnificentia exornavit. LXX 4,1 annum 18 regni eius assignant; unde 
amentiam regis mox post urbem Ierusalem destructam evenisse indi- 
cant; sed facile suspicaberis eam temporis determinationem enatam 
esse ex opinione regem insania esse punitum propter urbem tem- 
plumque destructum; at haec causa in textu minime assignatur. Cum 
e contra magnas illas in urbe Babylon aedificationes 4,27 iam factas 
esse indicetur, tempus posterius oportet assumi. — In ipso edicto 
primum fausta apprecatur subditis suis et mirabilia Dei in se facta se 
velle cum illis communicare edicit v. 98 « Nabuchodonosor rex omnt- 
hus populis, gentibus et linguis, qui habitant in. universa terra, par 
vobis multiplicetur! v. 99 signa et mtrabilia fecit apud me Deus ez- 
celsus ; placuit ergo mihi praedicare v. 100 signa etus quia magna sunt 
et mirabilia eius quia. fortia, et regnum eius regnum sempiternum et 
potestas eius 2n generattonem et generationem »; — textum verte : 
signa et mirabilia quae fecit mecum Deus excelsus placet mihi prae- 
dicare; signa eius quam magna! et mirabilia eius quam potentia! 
qui modus loquendi magis aptus est ad admirationem regis modo 
sanati describendam, postquam omnia quae ei in somnio et per Da- 
nielem praedicta erant in se expertus est. Praemittit salutationem !, 
uti Esdr. 4,17; 7,12 fit; uti Romani imperium suum orbem terrarum 
vocabant, ita ille quoque regnum suum amplissimum communi qua- 
dam exaggeratione designat; ceterum vide de illa enumeratione 3,4. 


1. In inscriptionibus cuneiforinibus edictum quoddam regium ab his verbis incipit : salu- 
tatio mea delectet cor vestruin; Meinhold ad h. 1l. 


Signa et prodigia dictio est in s. litteris saepius obvia Deut. 6,232; ^, 
19 etc.; quae sicut reliqua in v. 100 ad Danielem, uti supra dixi, 
commode refertur quippe qui regem docuerit quomodo de Deo Israel 
et operibus eius loqui oporteret. Qua opportunitate veri Dei gloria et 
potentia gentibus annuntiatur, uti antea etiam saepius v. g. per Io- 
nam prophetam declarata est. 

lam quae signa et portenta in se facta sint exponere aggreditur 5,1 
« ego Nabuchodonosor quietus eram in domo mea et florens in palatio 
meo; v. 9 somnium vidi quod perterruitt me et cogitationes meae in 
strato meo et visiones capitis mei conturbaverunt me » ; — EPA proprie 
virens de arbore virente, cui saepius res prosperae comparantur; Ps. 1, 
3. ler. 17,8; quae comparatio h. l. propter somnium v. 8. 9 proxime 
adiacet. In terrore illo iam innuitur somnium non fuisse vulgare , ve- 
rum maius aliquid eo portendi, idque divinitus immissum (Ma/d.), 
cum apparitio divina terrorem soleat incutere. Plurali numero cogi- 
tationes dicit et visiones quia uno somnio multa vidit, quibus animus 
in varias cogitationes et angustias coniiciebatur. De locutione vide 2, 
28; 7,15. Quare interpretes somniorum qui se esse iactabant convocat 
v. 3 « et per me proposttum est decretum ut introducerentur zn con- 
spectu meo cuncti sapientes Babylonis et ut solutionem somnii tndica- 
rent mihi ; v. & tunc tingrediebantur arioli, magi, Chaldaei et aruspi- 
ces et somnium narravit in conspectu eorum et solutionem eius non 
indicaverunt mihi, v. 5$ donec collega ingressus est in conspectu meo 
Daniel cui nomen Baltassar secundum nomen dei mei qui habet spiri- 
tum deorum sanctorum n semetipso et somnium coram ipso locutus 
sum » ; — de G3 vide quae notavi ad Ion. 3,8 (Proph. min. I p. 383); 
nomina in v. & vide 2,2. 27. Quaerunt, cur non statim ab initio Da- 
niel sit vocatus, cum rex experientia doctus tamen sciverit magos non 
posse interpretari somnia. At scimus regem prout inscriptionibus suis 
palam et saepe profitetur magna religione veneratum esse Marduk 
deum magnum et Nabu dominatorem supremum et llu gloriam coeli 
et terrae et Nana deam magnam et Rammam deum qui abundantiam 
praestet regionibus et Sin qui iudicia dirigat et Samas qui sensum 
inspiret iustitiae etc. (cf. Brunengo l. c. p. 255). Unde consequenserat ut 
servis deorum ac sacerdotibus etiam vim quandam et potentiam ad- 
scriberet, qua a diis essent insigniti vel quam a diis sacrificiis et sup- 
plicationibus impetrare possent. Uti igitur rex post rem cap. 2 narra- 
tam minime recessit a cultu deorum, ita minime abiecit superstitionem 
qua magis et incantatoribus vim quandam numinis inesse credebat. 
Magos igitur esse vocatos non est quod miremur. Id potius mirum 
videri potest eiusmodi veteratores somnio narrato non prompte ali- 

quam rerum explicationem commentos esse. Sed cum tam multa et 
varia somnio exhiberentur, opinari licet eos non statim invenire po- 
tuisse unam explicationem omnium rerum continuam et bene cohae- 
rentem quae obvia sua probabilitate commendaretur et regi probari 
posset. Rem debere proponi et fingi quae regem et imperium specta- 
ret sane perspexerunt; at qualem? profecto difficfle erat omnia con- 
cordi ratione ad unum eventum faustum redigere. Haerebant igitur 
magi, titubabant, inter se dissentiebant, nihil quod inter se con- 
nexum et aptum esset proferebant. 

Cur Daniel non statim cum reliquis advocatus sit, vario modo de- 
clarant. Eum fuisse aliqui monent principem magorum; principem 
autem non omnibus magorum comitiis interfuisse, sed solum ad res 
maiores et graviores accitum esse. At nonne somnium quo rex adeo 
perturbabatur res maior et gravior videri potuit? Alii censent regem 
prius consulto explorare voluisse possentne magi sua scientia rem eno- 
dare; esse enim e rei natura ut prius subsidia adhibeantur humana, 
quibus deficientibus ad altiora ac divina recurrere soleant homines. 
Alii prae festinatione Danielem non esse vocatum qui forte ubinam 
esset non statim inveniri potuerit probabile existimant, vel regem 
oblitum esse quid olim Daniel praestitisset ideoque eius solum esse 
recordatum, cum reliqui magi haererent ancipites. Demum KranicA- 
feld prophetam consulto a rege non esse vocatum opinatur, quia rex 
suspicatus quid a Deo Israel sibi eo somnio portenderetur antea explo- 
rare voluerit, possetne ope magorum infaustum illud omen averti 
velin partem faustam trahi. Quae explicatio subtilior est. Ratio autem 
cur Daniel non cum magis se regi sisteret eadem fuisse videtur quae 
cap. 2; rex idololatra somnium ab uno deorum sibi immissum ratus 
servos atque interpretes deorum accersit; inter hos autem Daniel non 
connumeratur, neque putandum est Danielem ad ea magorum comi- 
tia vel negotia unquam accessisse in quibus suas artes magicas et su- 
perstitiosas incantationes et auguria vana exercebant. Unde eo sensu 
ad magorum consortium vel academiam, ut Ma/d. loquitur, non per- 
tinebat neque in numero augurum et ceterorum qui superstitioso 
divinandi genere utebantur ille habebatur; quare cum horum con- 
vocaretur collegium , hi soli veniebant (sim. Mad. RoAl. — aliorum 
opiniones recenset Ke). 

Apud LXX a v. 2 usque ad v. 7 cuncta desunt. In v. 5 Theodotio 
habet £c; 30e Aavv4A 5; S. Chrys. Theod. uti etiam codd. 92. 23. 35 
al. praebent £g o2 &vtpo; &£igz) sv évomtóv uou. AavetA; Ma. etiam teste 
S. Hier. (qui tamen falso legit £zzigo; et ideo collegam interpretatus 
est) reliqui verterunt. In textu y^nN ?7* id quod vertunt donec postremo 

ingressus est vel donec tandem (Maid. Sa, Mar. Calm. RoM. Troch. 
Z. Keil, Meinhold); Syrus praebet solum usque dum ; Theodotio aliique 
legerunt vx alius, uti geri habet. Cum edictum regium omnibus 
populis, gentibus et linguis imperii. babylonici destinetur, proinde 
etiam Iudaeis, nomen ludaeis notum, Daniel, apponitur cui appellatio 
in aula usitata additur. De nomine Baltassar vide 1,7 ; cum rex dicat 
eum secundum nomen dei sui esse appellatum, nomen hoc babylo- 
nicum Balatsu-usur non verti debet : vitam eius protege, sed Belit 
regem protege (vide ad 1,5) vel tamquam per compendium scriptum 
vel dictum accipiendum erit pro pleniore nomine Bel-balatsu - usur 
(Bel, vitam eius protege; cf. DeZztzsch apud Baer p. IX). Hic in dez 
mei et in spiritu deorum sanctorum quem Daniel habere dicitur re- 
gem idololatram audimus loquentem aperte; neque dici potest cum 
M. Geier designationem deorum senctorum esse haustam ex theolo- 
gia israelitica; etiam in inscriptionibus phoeniciis dii sancti leguntur 
(cf. Corpus inseript. semit. I p. 14 lin. 22). Vertit Theodotio xveop.a 
Üso) &Y10v, contra quam versionem iam S. Hier. monet in lingua chal- 
daica legi e/ain cadzsin quod deos sanctos significet; « nec mirum si 
erret Nabuchodonosor et quidquid super se cernit non Deum, sed deos 
arbitretur »; audierat enim a magis solos deos posse indicare som- 
nium quod rex habuerit 2,11; Danielem igitur spiritum deorum - 
habere sibi persuasit. 

Quare cur ab ipso solutionem exspectet declarat v. 6 « Baltassar 
princeps artolorum , quoniam ego scio quod spiritum sanctorum deo- 
rum habeas in te et omne sacramentum non est impossibile tibi , visio- 
nes somniorum meorum quas vidi et solutionem earum narra »! — de 
compellatione et dignitate Daniel vide 2,48; nullum secretum , nulla 
res abscondita tibi facit negotium, tibi creat molestiam ; visiones nar- 
rare idem est quod enarrare, earum pandere vim et significationem, 
ita ex contextu, cum rex ipse quid viderit exponat; unde e/ solutio- 
nem mere est epexegeticum (de quo usu * vide Ter. 36,27. Lament. 
3,26); eodem modo magi intellexerant 2,5. 6. Dein a v. 7-15 exponi- 
tur somnium ; v. 7 « visto capttis mei in cubili meo : videbam et ecce 
arbor 2n medo terrae et altitudo eius nimia »; — in textu : visiones 
capitis mei super stratum meum, scil. quod attinet; in monumentis 
assyriacis saepe cernitur exsculpta arbor sacra quam duo genii custo- 
diunt; narrat Herodotus Astyagi et Nerxi imagine arboris somnia esse 
oblata (1,108; 3,19); symbolo cedri apud Ezechielem magnificentia 
Assur describitur (31,3 seq.); cf. Is. 6,13. Ez. 17,292; 19,10. Arborem 
hane magnam cernit rex magis magisque in altum crescere donec 
fastigio coelum attingere videretur;ita ex textu : crescebat arbor et 

roborabatur,; v. 8 « magna arbor et fortis et proceritas eius contin- 
gens coelum; aspectus illtus erat usque ad. terminos universae ter- 
rte » ; — ita LXX quoque 7 9cact; a0102; adeo magna erat ut usque ad 
extremum terrae esset conspicua. Theodotio vertit 16 xüvoc «5705, lati- 
tudo eius vel ambitus; et eo modo Z. quoque nnm intelligi vult, 


quae tamen notio a voce aliena est neque eo extunditur quod vocem 
explicat de spatio quo longissime oculi conspectum ferunt. 

Ad arboris proceritatem reliqua accedebant ornamenta v. 9 « fol/a 
etus pulcherrima et fructus eius nimius et esca universorum in ea; sub- 
ter eam habitabant animalia et bestiae et in ramis eius conversaban- 
tur volucres coeli et ex ea vescebatur omnis caro » ; — proprie : suó 
ea umbram capiebant bestiae. agri (cf. Vat. Mar. et recentiores), id 
quod ad folium arboris pulehrum vel frondes bene congruit; etiam 
LNX habent : rami eius longitudine erant quasi stadiorum triginta 
AUi ümoxxTG GUT0) íoxíalov mwavrX 7 Ünpix 776 Y5;. Omnibus igitur et 
umbram et habitaculum gratum et alimenta praebebat. 

Verum alia iam aperitur scena v. 10 « videbam $n visione capitis 
met super stratum meum et ecce vigil et sanctus de coelo descendit »; 
— etiam hic explica e£ sicuti in v. 6 : vigil vel custos isque sanctus. 
Eo nomine designantur angeli quippe qui rebus humanis invigilent; 
LXX h. Il. scribunt angelum in virtute e coelo esse missum ; Theodotio 
vocem retinuit eip!; reliqui interpretes 2ypi*rogov verterunt (cf. Fzeid), 
unde quandoque apud. Patres angeli vocantur éyp&yooot. Cum angelus 
ipse in v. 1*4 ea voce utatur, rex ex eius sermone nomen hoc didicit 
neque opus est ad vocis usum declarandum recurrere ad Babylonio- 
rum Üeo); BovXatcuc, de quibus Diodorus siculus 2,30 refert et qui de 
rebus humanis curam gerere censebantur. Nomen v?g?l vel custos alibi 
ad angelum designandum non adhibetur, at etiam ex appellatione 
ÜsGv BovAatev nequit explicari; res vero nomine declarata satis ex- 
ponitur Dan. 10,12-21 in iis quae de angelis provinciarum praeposi- 
tis narrat, atque angelos sedulo vigilare et curam agere rerum hu- 


1. S. Chrys. explicat zip zo; uiya zai X2yzr20va. Eliam Suidae cip est 2auzvzZov; cf. M. 
56.216 not. ; ergo 1*N? et S. Hier. notat : « consuetudo autern. graeci latinique. sermonis 
irin vocat quae per multicolorem arcum ad terras descendere dicitur ». Et lob 36.30 "x 
in codice alexandrino coo» exprimitur. Cotelerius putavit noinen angeli in libro Pastoris 
Herinae vis. 4, cap. 2,4 referri posse ad. 2yoz,yogov male olim exaratum et angelum bestiis 
praepositum huic Danielis loco originem debere ; verum alia vide apud Fun , opera Patruin 
apostolic., ad illum Hermae locum. — Alii 1*7 quandoque explicant y nuntius Is. 18.2: 
57.9. Abd. 1. Prov. 13,17, ita uL hebr. X sicut solet transierit'in aramaicum Z, prout VON 
in NZ^N elc.; at obstat acceptio et explicatio velerum quae adeo concors est. 


Dax. 4, 11-13 143 


manarum etiam ex Zach. 1,8 seq. 3,1 seq. 54,1 seq. concluditur. 
Neque in sententia vel decreto vigilum v. 1*4 fatum continetur cTóv 
Üsov SovuAxtov, uti contendunt Z. Kei/; sed sententia haec satis decla- 
ratur ex munere et negotio angelorum quod ipse Daniel cap. 10 de- 
scribit. 

Nuntius ille coelo delapsus sententiam in arborem fert v. 11 « c/a- 
mavit fortiter et sic ait : succidite arborem et praecidite ramos eius; 
excuttte folia eius et dispergite fructus eius; fugiant bestiae quae sub- 
ter eam sunt et volucres de ramis eius! v. 19. verumtamen germen 
radicum eius in terra sinite et alligetur vinculo ferreo et aereo in her- 
bis quae foris sunt et rore coeli tingatur et cum feris pars etus in herba 
terrae ; v. 13 cor eius ab humano commutetur et cor ferae detur ei et 
septem tempora mutentur super eum »1 — in v. 12 transitus fit ad 
rem designatam relicta metaphora, uti saepius adverti potest a tropo 
subito transiri ad locutionem propriam vel etiam tropum et rem mi- 
sceri ; cf. Ez. 31,11; 32,5. Matth. 92,13. Luc. 19,46 etc. Nam alligari 
vinculo ferreo et constringi arboris truncum ne fissuras agat et diffin- 
datur, ut explicat Lengerke, satis est et ridiculum et superfluum ; dein 
esse in herbis agri vel campi (hebr.) et rore irrigari de arboris 
stirpe et de ipsa arbore per se intelligitur neque id est arbori noci- 
vum , at in ea rerum serie aliquid enuntiatur quod damnum et vasta- 
tionem affert. In textu non legitur a//igetur, sed : et in vinculo ferreo 
et aereo, in gramine campi, ita ut suppleri debeat sznzte; Theodotio- 
nis versio non praebet £ngatur, sed cubabit, quae vox ad anteceden- 
tia membra bene aptatur; TAeod. : in vinculo ferreo et aereo, in 
herba, in rore coeli x?Atctrcezot pernoctabit. Regem amentia captum 
vinculis quoque esse constrictum plerique ex hoc loco colligunt 
(S. Hier. Theod. Mald. Sanct. Calm. RoA.); alii vincula metaphorice 
explicant de ipsa amentiae conditione : sic ille morabitur in ferarum 
pascuis assidue, sic erit affixus feno in agris quasi eo in loco constric- 
tus esset vinculis ferreis; atque eam vocem quandoque metaphorice 
usurpari certum est v. g. Ps. 115,16 dirupisti vincula mea, Iob 36,8 
vinciri funibus paupertatis, Sap. 17,17 catena tenebrarum omnes 
erant colligati et nostro loco addi potest postmodum in v. 30 quo 
de amentia regis narratur nullam fieri vinculorum mentionem. Nihi- 
lominus priorem sententiam censeo veram. Furiosum enim et amen- 
tem quandoque vinculis esse constringendum patet; morbus quo 
rex laborabat revera aliquoties rabiem secum affert ; reliqua membra 
v. 12 sensu proprio sunt intelligenda, uti patet et in v. 30 explicite 
statuitur. In exemplis allatis voce addita (paupertatis, tenebrarum) 
vel contextu , uti Ps. 115,16 statim usus vocis metaphoricus apparet; 


144 DaN. 4, 12-13 


at nihil tale in nostro loco. Neque tamen cogitandum est regem amen- 
tem continuo fuisse ligatum ; sufficit verbis ut una alterave vice ob 
maiorem furorem sit vinculis innodatus. | 

Homines eo morbi genere correptos bestiarum escas devorare ex- 
perientia comprobatum est!; unde regem herbas devorasse non est 
mirum vel eum, ut v. 30 dicitur, fenum ut bovem comedisse. Neque 
tamen id ita oportet concipi quasi contra naturam gramine vel feno, 
tamquam unico alimento per totum amentiae tempus fuerit susten- 
tatus, uti aliqui veterum miraculum statuentes verba intellexerunt. 
Verbis sua stat veritas, si saepius gramine vel feno vescebatur; prae- 
terea non inutile erit advertere 3272 Aerbam latiorem habere significa- 
tionem, ita ut olera et plantae quae ab hominibus comeduntur etiam 
ea voce comprehendantur; ita Gen. 1,29 ecce dedi vobis omnem her- 
bam afferentem semen et universa ligna, ut sint vobis in escam; item 
Gen. 3,18. Ps. 105,1 hebr. Iste nisus et appetitus mores, ingenium, 
vivendi ac comedendi rationem bestiarum imitandi describitur in 
v. 13 : cor eius mutabitur a corde hominis i. e. sensum et mentem 
rationemque hominis quasi exuet, induet autem cor, sentiendi appe- 
tendique modum ferae. Narratur puellam epilepsi laborantem hausto 
sanguine felis in amentiam incidisse qua se felem esse existimaret et 
felis vocem gestusque corporis et mures venandi studium assidue imi- 
taretur (cf. Friedreichl. c. p. 315); en eiusmodi puella dici potest cox 
hominis iam non habere, sed cor felis. 

In ea autem conditione et cum corde ferino septem tempora transi- 
gere debebit rex. Temporis determinatio est vaga et indefinita; sep- 
tem dicuntur, cum numerus septenarius tamquam numerus sacer ad 
opus Dei declarandum adhibeatur etin rebus sacris saepe usurpetur (cf. 
Gen. 21,98; 41,9 seq. 50,10. Ex. 12, 15; 29,30; 37,23. Lev. 8,11.33;13, 
^ seq. 15,13 ; 23,15; 25,8 etc.). Idem numerus etiam apud Babylonios 
sacer habebatur; apparet v. g. in septem stellis, ex quibus septem dies 
hebdomadis nominantur, in septem portis inferi per quas Istar transit, 
in septem spiritibus ete. (cf. Lenormant, La magie chez les Chaldéens 
p. 17; Hommel, Die semitischen Voelker I p. 512; T?e/e, Bab.-assyr. 
Geschichte p. 517. 525); immo adverti potest numerum septenarium 
in sculptis imaginibus saepe exhiberi; ita palma depingitur cum sep- 


* 


1. Narrat v. g. Roesch a se visam esse feminam mente alienatam quae gramen comederit ; 
« an dem Grasfressen ist Nichts zu markten und zu deuten, es ist ein auch jelzt noch, z. D. 
an einer Frau in der württembergischen Irrenanstalt in Zwiefalten, meinem früheren geist- 
Uchen Wirkungskreis, bei Geistesstórung beobachtetes Krankheilszeichen » (Zeitschrift der 
deutschen morgenlándischen Gesellschaft, XV 1861 p. 521). 

tem ramis; rami et folia arboris sacrae numero septenario determi- 
nantur; idem in aliis arboribus depingendis notatur (ScArader, Keil- 
inschriften u. A. T. 2 ed. p. 21. 22). Quamdiu igitur rex eo morbo 
afflictus fuerit definiri nequit; id solum asseritur eum per longius 
tempus, quamdiu Deo placuerit ad poenam superbiae infligendam et 
ad regem erudiendum, iri punitum. [mmo ex v. 22 donec scias... 
consequi videtur septem illa tempora etiam aliquo modo determinari 
vegis arbitrio, i. e. eum afflictum iri donec maiestatem Dei animo 
humili agnoscat et veneretur; cf. v. 31. 


A multis septein tempora explicantur totidem anni. lta iam verterunt 
LXX xat érr& £r» fooxvü7, cuv aózoi, dum. apud Theodotionem xatdpot leguntur. 
Annos intelligunt S. Hier. ad v. 34; Vat. Maid. Sanct. Mar. Sa, Per. Lay. 
Men. Tir. Gord. Calm. Loch, Palmer, Hitz. Z.; pro qua acceptione aliqui 
(Calm. Hitz. Z.) provocant ad 7,25 et 12,7. 11; censent scil. tempus et 
tempora et dimidium temporis ibi determinari numero dierum mille du- 
centorum nonaginta; quo numero tres anni et annus dimidius circiter 
exprimuntur ; unde concludunt tempus poni pro anno. At nullo modo con- - 
slat vatem dictionem illan voluisse explicare in 1290 diebus. Quare haec 
acceptio omnino manet incerta. Alii, uti iam S. Ephr. Chrys. Theod. ires 
annos cum dimidio malunt intelligere, annum scil. dividi in duo tempora 
hiemem et aestatem; « septem igitur huiuscemodi partes tres annos cum 
dimidio perficiunt » (Theod.); idem proponit Clarius provocans ad morem 
Persarum qui annum aestate et hieme descripserint; eidem sententiae cal- 
culum adiicit Brunengo lI p. 338 (« atteso che in Caldea l'anno dividevasi 
in due sole stagione, invernoe state; Harris Rule, Oriental Records p. 225 »). 
Alii tempus tribus mensibus definiunt, unde 7 tempora menses ?4 effi- 
ciunt; alii 7 tempora septem menses, vel etiam solum septem hebdoma- 
des explicari posse censent (cf. Lap. Calm. Troch. Z.). Verum si attenditur 
ad usum numeri septenarii, ad notionem plane indeterminatam temporis , 
et ad v. 22, consultius erit affirmare tempus amentiae ratione quadam 
designari symbolica, qua sanctum Dei consilium exprimi statuatur. 


Quo autem consilio calamitas illa immittatur exponitur v. 1^ « Zn sen- 
tentia. vigilum decretum est et sermo sanctorum et. petitio, donec co- 
gnoscant viventes quoniam dominatur Eccelsus in regno hominum et 
cuicumque voluerit. dabit. illud et humillimum hominem constituet 
super eum » ; — ex lege parallelismi verte : 2n decreto. vigilum nun- 
tius et in effato sanctorum (legitur in codd. etiam *2x'2) postulatio 
i. e. nuntius iste affertur ex statuto angelorum et sancti instanter de- 
cretum istud postularunt; ex eadem lege colligitur vigiles et sanctos 
nominari eosdem ; cf. v 10. Cur autem illi custodes qui singulis pro- 
vinciis sunt praepositi (10,13 seq.) eiusmodi sententiam in regem a 

Domino expetierint, declaratur *1 n72* 77 i. e. ad eam rem ut cogno- 
scant viventes etc. ; bene gr. tva yvGow; desiderant scil. ut Dei gloria 
et maiestas innotescat gentibus; id vero fit si rex Dei potentiam in se 
experitur et agnoscit eamque palam praedicat; quare ipse doceri de- 
bet Deum auferre posse et regnum et mentem, restituere autem ei qui 
humiliter de se sentiens dominium Dei supremum profitetur. Proinde 
rex reipsa discere debebit Deum superbis resistere , humilibus autem 
dare gratiam ; vide v. 22. 31. Explica super eum quod male versum est 
pro super zd, scil. super regnum; gr. x" aóvi» (BacOeiav). Cum Baby- 
loniorum religione genii tutelares sat multi crederentur exsistere quo- 
rum variae effigies in monumentis quoque recenter repertis visuntur. 
sermo nun(ii illius coelitus delapsi ita conformatur, ut rex quantum 
satis erat eum capere et intelligere potuerit. 

Somnio exposito rex eius poscit interpretationem v. 15 « Àoc soi- 
nium vidi ego Nabuchodonosor rex; tu ergo Baltassar interpretatio- 
nem narra festinus , quia omnes sapientes regni mei non queunt solu- 
tonem edicere mihi ; tu autem potes quia spiritus deorum sanctorum 
in te est »! — tale somnium, adeo scil. mirum, multiplex, plenum 
aenigmatis vidi; festinus in textu non legitur neque apud Theodotio- 
nem. Danielem divinis donis ornatum profitetur, sed modo idolola- 
triam sapiente; cf. v. 6. Textus LXX in hac parte multum a chald. 
recedit; quare S. Hier. monet : « unde iudicio magistrorum Eeccle- 
siae editio eorum in hoc volumine repudiata est et Theodotionis vulgo 
legitur quae et hebraeo et ceteris translatoribus congruit. Unde et 
Origenes in nono stromatum volumine asserit se quae sequuntur ab hoc 
loco (scil. 4,6) in propheta Daniele non iuxta LXX interpretes qui 
multum ab hebraica veritate discordant, sed iuxta Theodotionis edi- 
tionem disserere ». 


b) Interpretatio somnii 4, 16-24. 


Somnio audito Daniel apparet tremefactus ; illustratus scil. a Deo 
quid regi immineat cognoscit et miseranda regis sorte tangitur dolens 
quod tam dira regi portenderentur (Lap.) ; unde attonitus haeret nec 
statim annuntiat regi eventum adeo infaustum. Eum terreri rex ad- 
vertit et formidare; quare animum ei addit monens ne interpretatione 
somnii concipiat metum ; quibus verbis rex simul declarat nihil esse 
pro ipso periculi quidquid tandem dicendum sibi esse existimaverit. 
Alias enim saepe fit ut vates qui infausta nuntiat reddatur exosus et 
iram vindictamque potentium incurrat (cf. 3 Reg. 22,26 seq.). Quae 
autem erat regis babylonii superbia et tyrannis, dubitari poterat num 

animo pacato suam auditurus esset reprehensionem et sortem adeo 
ignominiosam. Quare Daniel prudenter aliquam nectit moram seseque 
turbatum ac perterritum esse manifestat, ut rex se infausta quoque 
velle audire palam edicat vel ut ipso Danielis habitu eius animus iam 
ad nuntium tristem praeparetur audiendum ; v. 16 « Tunc Dan?el cutus 
nomen Daltassar coepit intra semetipsum tacitus cogitare quasi una 
hora et cogitationes eius conturbabant eum ; respondens autem rez ait : 
Baltassar, somntum et interpretatio eius non conturbent te! respondit 
Baltassar. et dizit : domine mi , somnium his qui te oderunt et inter- 
pretatio eius hostibus tuts sit » ! — verte : tunc Daniel obstupuit cir- 
citer per unam horam, ita ^? vertunt etiam LXX et Theodotio cum 


S. Hier. et ita vertendum esse etiam recentiores aliqui affirmant 
(Troch. Huz. Z. Meinhold etiam G. Rawlinson, Herodotus II p. 282), 
dum alii vocem eo sensu accipiunt quo 3,6 adhibetur : quasi per unum 
momentum (RoA/. Kei). Sed si solum per unum momentum haesit 
obstupefactus, non explicatur, cur rex necessarium duxerit eum ex- 
hortari eique animum addere ne timeat enarrare somnium. Longior 
momento mora requiritur, ut rex animum Danielis esse cogitationibus 
terrefactum advertat. At ex altera parte spatium fere unius horae quo 
Daniel tacitus coram rege constiterit etiam a probabilitate alienum 
est. Verum quidem est notionem horae apud veteres non adeo fixam 
certamque esse, quia unumquemque diem et longiorem et breviorem 
i. e. tempus ab ortu solis usque ad occasum horis duodecim divide- 
bant. Quare vox etiam flecti potest ad notionem alicuius morae vel 
generatim alicuius partis temporis. Adde hebr. 7n et aram. 7n etiam 
usurpari notione pronominis indefiniti «/iquis, quidam (cf. 2,31; 6,18. 
Esdr. 4,8) et fere ita ut articulo indefinito exprimi posse videatur; 
igitur merito vertere poteris per aliquam moram, per aliquod tempus 
(cf. Calm. Ros. Ges. Thes. p. 1*56). Daniel suo responso iam clare 
indicat dira quaedam pro rege portendi, cum dicat : somnium et id 
quod eo significatur potius eveniat inimicis tuis et osoribus: 

[am Daniel prius v. 17. 18 fere iisdem verbis somnium incipit re- 
petere, ut ostendat id bene a se esse perceptum, qua re ipsa quoque 
explicatio redditur magis efficax et certa quia audit rex eam minime 
ferri de re vaga vel non satis percepta; v. 17 « arborem quam 
vidisti sublimem atque robustam cuius altitudo pertingit ad coelum et 
aspectus illius in omnem terram, v. 18 et rami eius pulcherrimi et 
fructus eius nimius et esca omnium in ea, subter eam habitantes be- 
stiae agri et in ramis eius commorantes aves coeli »; — cf. v. 8. 9; 
hic solum dicitur 2n omnem terram, non ad terminum omnis terrae, uti 
v.8; in v. 18legitur *1n Aabctat bestia agri pro »»en in v. 9; pariter 

UIV? pro pov v. 9; repetita illa escae mentio in v. 9 hic pariter 
omittitur. Magnifica ista arbor regem significat v. 19 « £w es rer qu? 
magnificatus es et invaluisti et magnitudo tua crevtt et pervenit usque 
ad coelum et potestas tua in terminos universae terrae » ; — in textu : 
ad terminum terrae; in bestiis et volucribus variae gentes designan- 
tur quae sub imperio regis vivebant. Cum rex solus tamquam domi- 
nus ac herus, reliqui omnes ut servi considerarentur, etiam illa quae 
possidebant et quibus nutriebantur quasi ea a rege accepta haberent 
censebantur; insuper expeditionibus bellicis praedam et spolia suis 
subditis rex providebat; quare esca omnium tn ea. Haec acceptio et 
verbis et rei ipsi congruit; quamvis escam Daniel explicite non in- 
terpretetur, tamen vix censendum erit eam addi solum ornatus causa, 
uti in parabolis quandoque aliqua efferuntur ad dictionem exornan- 
dam et imaginem expoliendam. Ceterum in potestate quam Daniel - 
regi attribuit etiam illud includitur quod in esca significatur. In do- 
minatione usque ad terminum terrae modum loquendi habes aequa- 
lium vatis, quem ex eorum mente et notionibus explicare oportet et 
ex usu communi, uti alias saepe; cf. Gen. 7,19. 3 Reg. 4,35. Act. 2, 
3 etc. id quod eo minus mirum videri debet quia ipse Christus regi- 
nam Saba a finibus terrae venire dicit ad audiendam sapientiam 
Salomonis (Matth. 19,42). 

In sorte arboris sors regis delineatur v. 20 « quod autem vidit rex 
vigilem et. sanctum descendere de coelo et dicere : succidite arborem 
et dissipate illam; attamen germen radicum eus in terra dimittite, 
et vinciatur ferro et aere in. herbis foris et rore coeli conspergatur et 
cum feris sit pabulum etus, donec. septem tempora mutentur. super 
eum » ; —m textu : et cum feris campi sit pars etus ; vide v. 11-13 
qui versus brevius repetuntur ; verba eadem quae supra usurpantur, 
solum excipe *1:52n; v. 21 « Aaec est interpretatio sententiae Altissimi 
quae pervenit super dominum meum regem »; — in textu : haec est 
interpretatio, rex, et decretum Excelsi etc.; v. 92 « eüicient te ab ho- 
minibus et cum bestiis ferisque erit habitatio tua et fenum ut bos com- 
edes et rore coeli infunderis; septem quoque tempora mutabuntur 
super te, donec scias quod dominetur Excelsus super regnum homi- 
num et cuicumque voluerit det zllud » ; — in textu proprie : et herbam 
instar boum te comedere (gustare) facient et de rore coeli te tingentes; 
v. 93 « quod autem praecepit ut relinqueretur germen radicum eius, 
id. est arboris : regnum tuum tibi manebit postquam cognoveris pote- 
statem esse. coelestem » ; — regnum tuum tibi (iterum) surget, tibi 
resurget, tibi denuo dabitur, ez quo cognoveris esse potentes vel do- 
minantes coelos vel Deum coelorum habere dominationem super re- 

gnum hominum; cf. v. 92. Nota poni coelos, ubi antea Excelsus dice- 
batur; simili modo in N. T. regnum Dei et regnum coelorum dicitur, 
sicuti apud talmudistas frequenter coelum usurpatur pro nomine Dei 
(cf. Buxtorf, lex. chald. c. 2440; Levy, Chald. Woerterb. Il p. 493). 

Verum minas has et castigationem posse averti et proinde, uti saepe 
solet (cf. ler. 18,7-10. Ez. 33,13-16), proponi non ita ut absolute 
debeant impleri, sed ita ut conditio quaedam ab homine praestanda 
eas possit effectu privare, ex monitione ad regem facta consequitur 
v. 94 « quamobrem , rez, consilium meum placeat tibi et peccata tua 
eleemosynis redime et iniquitates tuas misericordiis pauperum ; forsi- 
tan ignoscet delictis tuis » ; — vertunt sat multi : peccata tua per iusti- 
uam (ita Maíd. Sa, Mar. Lap. Tir. Calm. Troch. Z. Keil et multi 
protestantes); igitur regi commendatur, ut eam colat virtutem quae 
in dominatore praecipua est, ut iuste gubernet, iustitiam administret, 
iustitiam ubique tueatur et stabiliat; cum ea autem coniungat mise- 
ricordiam in afflictos et miseros. Duae virtutes ei proponuntur ab indole 
et ingenio tyrannorum et despotarum sat alienae, qui nempe arbi- 
trium suum et suas cupiditates ac libidines tamquam summam re- 
gendi ac imperandi normam statuere solent. Audacter loquitur Daniel 
regi eique peccata el iniquitates obiicit, quas voces ad se directas et 
applicatas rex probabiliter nunquam audiverat. Si itaque cum multis 
"zs ea notione retinemus qua sine dubio vox apud priscos Hebraeos 
valuit et frequenter in s. litteris legitur, iustitiae et misericordiae ope 
regem posse peccata redimere docetur i. e. peccata exsolvere, pro 
culpis et poenis debitis Deo hanc praebere satisfactionem, hoc pretium 
pendere et ita se a peccatis et poenis debitis quibus constringatur re- 
dimere. Unde apertissime docet vates fieri posse ut quis exercitio vir- 
tutum iustitiae et misericordiae expiet culpas et poenas quas meruerit 
a sc avertat, utique ope et adiutorio gratiae Dei quae pro Dei bonitate 
nemini deerit. 

Alii vocem np3x vertunt liberalitatem, beneficentiam, quem sensum 
iam exprimunt LXX, TAeodotro, S. Hzer. vertentes eleemosynas. Quae 
notio, utà ex LXX et Theodotione patet, voci tempore posteriore certo 
inerat et in libris talmudicis satis frequens est. Neque ea significatio 
a LXX solum hoc loco effertur, sed vox etiam redditur $Ae7p062vz 
apud LXX Deut. 6,25; 25,13. Ps. 23,5; 32,5; 102,6. Is. 1,27; 28,17; 
59,16 et etiam Dan. 9,16. Atque pluribus in locis vocem ad notionem 
benignitatis et misericordiae proxime accedere negari nequit. Nostro 
vero loco illud praeterea habetur quod lege parallelismi ea significa- 
tio valde commendatur quam pro hoc loco sequuntur HoAl. Ges. 
Thes. p. 1151; Hz. Fürst, Meinhold. Ceterum quod spectat doctri- 

nam de utilitate beneficentiae et misericordiae parum vel nihil inter- 
est, utram sententiam elegeris. In secundo enim membro quam cla- 
rissime exponitur beneficentia et misericordia in pauperes et afflictos 
iniquitates redimi. Quare falsum est quod' aliqui protestantes (Z. Kei) 
catholicis obiiciunt ex « falsa » vocis illius de eleemosyna interpreta- 
tione fulciri falso doctrinam catholicam bona opera esse meritoria. 
Primo enim plane non liquet eam versionem esse falsam; dein quam 
parum in ea versione textus insistatur a catholicis interpretibus, su- 
pra iam ostensum est, quia praecipui interpretes Ma/d. Sa, Mar. Lap. 
Tir. Calm. vocem aram. zustitiam vertunt qui tamen omnes eandem 
doctrinam catholicam firmiter tenent. 


Ges. Thes. p. 1151 de voce hebr. inter alia haec scribit : « passim spec. 
est benignitas et misericordia Ps. 11,4; 24,5; liberalitas Prov. 10,2. Mich. 
6,9 ». Pro nostro Danielis loco voci non attribuit nisi notionem liberalitatis, 
beneficentiae; « ita saepe apud talmud. et rabbinos ». Fürst in concord. 
hebr. p. 942 de nostra voce npTS haec habet : « probitas, iustitia; plerum- 


que beneficentia, munificentia (quam significationem, uti in neohebraica, 
sic etiam in prisca lingua usitatam fuisse coniici potest ex n. pr. Matatja a 
Nebukadnezare in synonymum Zidkija mutatum) » ; idem in lexico etiam 
voci hebr. inter alia significationem adscribit benignitatis, liberalitatis Ps. 
1,11; 25,4. Prov. 10,2. Os. 10,12. Eandem notionem voci syriacae NET 
qua Syrus utitur inesse, scil. significare speciatim beneficium, stipem, 
eleemosynas docet quoque Zernstein in lexico syr. chrestomathiae Rirsch. 
p. 142; cf. Payne Smith, 'Thes. syr. c. 1083. | 

Sunt qui doctrinam de utilitate operum misericordiae ad poenas aver- 
Lendas e nostro loco removere studeant alia explicatione verbi E^»: 


ábrumpe peccata tua, vel abiice, depone, ab iis cessa, finem eis impone, 
dum scil. iam non peccatis, sed iustitiae et misericordiae operam das; ita 
iam Calvinus, ut refert Maid., et similiter Geier, Starke, Haevernick, Len- 
gerke, Kranichfeld, Keil, Meinhold; at immerito. Nam ps5 jam in hebr. 
habet notionem eripiendi ex periculo, liberandi Ps. 136,24. Lament. 5,8; 
in usu autem aram. haec vox non occurrit nisi in significatu liberandi; in 
largumim constanter adhibetur pro hebr. ON, "3B, yUvjn; quare optime 


verterunt LXX et Theodotio Xoxpocat et vulg. redime. Idcirco etiam plerique 
recentiorum hanc intepretationem unice proponunt quae sola usu vocis 
aram. comprobatur. Stat ergo, dicamus cum AMa/d., ecclesiastica una apo- 
stolica et prophetica sententia posse nos Dco, vi quidem meritorum Christi, 
unde quidquid gratiae, quidquid iustitiae, quidquid meritorum est profi- 
ciscitur, sed tamen posse nos Deo bonis operibus satisfacere decretasque 
poenas ab eo declinare, quidquid haeretici delirent. Qua ratione utilis sit 
beneficentia, Per. pluribus ad h. l. exponit. 

Ad huius loci doctrinam iuvat etiam afferre quae habet Bellarminus, de 

poenitentia lib. 4 cap. 8 (de controversiis III p. 1105, Parisiis 1608) : « lo- 
cus Danielis duobus modis exponi solet; uno modo ut per peccatum intel- 
ligatur-culpa sive inimicitia cum Deo; et tunc significatur illis verbis posse 
hominem poenitentem per eleemosynas placare Deum ex congruo atque 
ab eo gratiam reconciliationis impetrare...; alio modo exponuntur a non- 
nullis verba ea, ut per peccatum «ola poena intelligatur. Ceterum plenus 
commentarius erit si verba Danielis intelligamus de perfecta remissione 
quoad culpam et poenam, ita ut cohortatio sit ad magnas et frequentes . 
eleemosynas quibus primum disponatur rex ad reconciliationem , deinde 
etiam poenam ex condigno redimat ». Voces peccati et iniquitatis ita quan- 
doque adhiberi solent in s. litteris, ut ipsum reatum peccati et culpae et quod 
cum reatu intime nectitur debitum poenae exprimant; quandoque potius 
poena peccati:iis designatur (vide quae notavi in Comment. Is. I p. 114). 
Hoc loco ex modo loquendi totum id optime intelligetur quod culpa et 
poena constituitur; ut ex malo illo possit emergere, viam indicat vates ad 
Dei misericordiam sibi conciliandam, qua ab imminente poena illa tem- 
porali servetur. 

Contendit Keil redimere peccata sensu carere, quia illa sola redimantur 
quae quis pro se possidere velit, uti primogenita redimere, agrum redi- 
mere etc. Sed vehementer fallitur; nam alium sensum iam indicat S. Hier. 
vertens Prov. 416,6 : misericordia et veritate redimitur iniquitas; simili 
modo dicitur redimere vexationem, scil. ut pretio soluto ab ea liberemur. 
Ceterum si Kei demum explicat : libera te a peccato per iustitiam etc., 
nonne ea versione demum, invitus quidem, ad nostram revertitur accep- 
tionem? si enim per iustitiam et misericordiam se valet liberare a pecca- 
tis, quid hoc est aliud nisi operibus istis Deum posse placari , ut condonet, 
ignoscat, avertat? Item vertit AMeinhold : redde innocua tua peccata; id 
quod sane nihil aliud est nisi : damna et poenas peccatorum averte exer- 
citio virtutum. Quare stat bonis operibus rite factis nos posse aliquid a Deo 
impetrare et eam merendi vel Deum propitiandi rationem a propheta do- 
ceri ac commendari. De utilitate eleemosynae vide Tob. 4,7 seq. 12,8. 9; 
14,11. Eccli. 3,33; 17,18; 29,15. 


Iustitia autem et misericordia afflictis impensa regem posse a Deo 
impetrare, ut et poena avertatur et continua sibi prosperitas resque 
secundae concedantur, vates ultimo membro v. 2*4 declarat, quod 
verte : sz esse debebit diuturnitas prosperitati tuae i. e. si vis ut pro- 
speritas tua stet vel prorogetur (cf. apud Vat. Sa, Mar. Lap. Tir. HoA. 
Troch. Hitz. Z. Kei), quem sensum longiore circuitu LXX expri- 
munt : ut detur tibi indulgentia et sis multo tempore in throno regni 
tui neve te perdat. S. Hzer. in sua versione eum reddit sensum quem 
Theodotio secutus est : te £ovxt paxpoUouog Tolg TxpxzcOUxcl cou Ó 
0:5; quae interpretatio ita ex textu colligitur : vocem N2?N eo modo 
esse acceptam quo 2'EN "x longanimitas; vocem autem anu expli- 

catam esse ex nov errare, peccare, uti verbum legitur supra 3.29. At 
vox haec referri debet ad hebr. mw pax, tranquillitas. Syrus habet : 


donec removeat a te delicta tua; id quod pariter facile ex textu' decla- 
ratur; veteres quidam (Saad?as apud Maid. Vat. M«r.) etiam ver- 
tunt : sanzfas erit delictis tuis vel sanatio i. e. n2N; cf. Is. 58,8. ler. 


.8,22; 30,17; 33,6. Ostenditur itaque regi quomodo minas prophetice 
portentas possit effugere; neque enim Deus, ut S. Hzer. ait, hominibus 
sed vitiis irascitur quae cum in homine non fuerint nequaquam pu- 
nit quod mutatum est; atque minas saepe intelligi conditione tali 
supposita idem exemplo Ezechiae regis quem Isaias dixerat esse mori- 
turum Is. 38,1 et exemplo Ninivitarum Ion. 3,4 demonstrat. Et TAeod. : 

« vis, inquit, clementiae fructum percipere? hanc eandem erga eos 
ostende qui unam tecum sortiti sunt naturam ; ita enim 1udici persua- 
dere poteris ut minas exstinguat neque sinat eas ad exitum perduci ». 


c) Regis amentia et sanatio 4, 25-34. ' 


A propheta edoctus erat quomodo effugere posset poenam somnio 
portentam. Admonitionem rex neglexit; v. 25 « Omnia haec venerunt 
super Nabuchodonosor regem »; — neque tamen statim Deus senten- 
tiam in eum latam exsecutus est; verum tempus indicatur divinae 
longanimitatis (TAeod.); vide quam sit Deus ad vindictam tardus qui 
tam est ad misericordiam festinus et pronus (Sanct.). Anni unius spa- 
tium ei conceditur ut resipiscat (Sanct. Lap. Calm.); at frustra; qui 
in magna sua inscriptione de se dicit : reveritus deum Marduk, do- 
minum meum, humiliavi cor meum in Babel, urbe ab eo protecta 
(Brunengo l. c. p. 258), Deo Danielis eiusque consilio noluit obsequi; 
v. 96 « post finem mensium duodecim in aula Babylonis deambula- 
hat; v. 91 responditque vex et ast : nonne haec est Babylon magna 
quam ego aedificavit in domum regni , in robore fortitudinis meae et in 
gloria decoris met »9 — in textu : super palatio regni Babylonis erat 
deambulans ; urbem dicit a se splendide aedificatam atque munitam, 
ut sit domus vel domicilium regia magnificentia et pompa dignum; 
gloriatur de sua potentia urbemque regia pompa ornatam dicit ad 
gloriam maiestatis suae. Quod. veteres de magnitudine et splendore 
urbis Babel referunt, amplissime confirmatur inquisitionibus recen- 
tiorum et ipsis regis inscriptionibus. Uti Iosephus refert (Ant. 10,11. 
1; c. Ap. 1,19) ex Berosso, rex ex bellorum spoliis templum Beli cete- 
raque templa magnifice exornavit, urbem autem plane renovavit 
(Xvaxatwioz;) ; haec et quae apud ipsum de munitionibus urbis narran- 

tur, explicatius leguntur in magna regis inscriptione (cf. Brunengo 
l. c. p. 252-960; V2gourouz 1. c. p. 297 etc.). Ita sumptuosa ac splen- 
dida templa erexit in urbe diis Bel, Marduk, Nabu, Sin, Samas, Ram- 
man, Mylitta, Nana etc.; multa alia quoque aliis in urbibus. Dein 
urbem summopere munivit. Moenia et valla quae jam pater eius par- 
tim exstruxerat perfecit et auxit; praeterea murum erexit altissimum 
quattuor millia cubitorum a moenibus urbis exterioribus distantem 
quo partem urbis orientalem circumdedit; secundum eum murum 
fossam duxit moenibus septam. Hisce munitionibus urbem hostibus 
fore inaccessam speravit. Sibi vero palatium aedificavit magnificentis- 
simum ; prius palatium a patre jam aedificatum auxit et exornavit 
tecto atque ianuis ex trabibus cedrinis confectis, liminibus atque 
cardinibus aereis; huic palatio alterum adiunxit magnificentius. 
In magna eius inscriptione legitur (col. 6 in fine) : ego sum Nabu- 
kudu-ussur, rex Bab-Ilu qui a Marduk magno dominatore destinatus 
fui ad urbem suam Bab-llu reddendam gloriosam, et col. 9 : pala- 
tium hoc aedificavi ad admirationem hominum ; et col. 7 : Bab-llu, 
urbem oculorum meorum exornavi, palatia eius instauravi ad admi- 
rationem hominum etc. ; unde elucet quantopere verba v. 27 rei veri- 
tati concordent. 


Praeterea quae hisce innui explicatius enarrantur a 6G. Aawlinson, Five 
Monarchies 2 ed. III p. 57 seq.; Tiele. Bab-assyr. Geschichte p. 441-454: 
das grosse Babel Nebukadrezars. — Ex veteribus de iis aedificiis practer 
Berossum referunt llerodotus 1,178 seq., Ktesias apud Diodorum siculum 
2,1 seq., Abydenus apud Eusebium, Praep. ev. 9,41 (.M. 21,761). Aliorum 
(Plinii, Strabonis, Curtii, Aristotelis) locos Per. affert. Cum Berossi nàrra- 
tio quam Iosephus l. c. nobis servavit inscriptione magna regis magnopere 
confirmelur, eam apponere non piget : « ipse (Nabuchodonosor) postquam 
de belli manubiis Beli templum aliaque largiter ornaverat urbemque Ba- 
bylonis quae iam erat nova etiam altera addita instauraverat, ne possent 
posthac qui ad urbem istam venirent obsidendam abacto flumine eam faci- 
lius aggredi, ternos quidem interiori urbi ternosque pariter exteriori muro- 
rum ambitus circumdedit , partim quidem e cocto latere et bitumine par- 
lim vero ex eodem latere solo. Cumque urbem bene munivisset et portas 
magnifice exornasset, paternae regiae contiguam aliam exstruxit superemi- 
nentem et altitudine et omni splendore. Longum fortasse esset eius de- 
scriptionem facere; suffecerit dicere hoc opus et magnitudine et omni re- 
rum paratu eximium intra dies perfectum esse quindecim. In hac autem 
regia pilas e lapidibus exstruxit excelsas easdemque omnis generis arbo- 
ribus consitas, ut speciem montibus quam simillimam referrent elabora- 
vit facto etiam paradiso qui nuncupatur pensilis, quod uxor eius utpote in 
Mediae locis educata montosi situs desiderio teneretur ». Ita quidem ille. 

Etiam in inscriptione col. 8 mentio est quindecim dierum quo spatio posi- 
tis fundamentis muri palatii sunt erecti. Nihil autem eousque in inscrip- 
tionibus est repertum de hortis pensilibus; nam quod in annalibus Nabonidi 
legitur, ab eo cum e Babylone sese reciperet relictum esse praefectum qui 
horti domusque curam gereret, eius rei testimonium minime praebet, 
quamvis aliqui id censeant; sed cum domo regia hortum esse coniunctum 
adeo obvium est, ut de hortis illis pensilibus nemini in menteni possit ve- 
nire (cf. Tiele l. c. p. 453). 


lex superbe gloriatus « deprehenditur a Deo in flagranti delicto 
ne quam posset excusationem praetexere, quod eo gravius est quod 
erat iam per prophetam admonitus et unius anni spatio et peccatorum 
suorum et admonitionis prophetae et. divinarum comminationum 
oblitus; denuntiatur igitur illi poena non iam dormienti sed vigilanti, 
non praeterita peccata corrigenti sed nova ea superbia augenti, non 
per aenigmata sed aperte, non prophetica sed divina voce de coelesti 
tribunali pronuntiata, et ne quid ambiguitatis esse putet vox ad eum 
nominatim appellatum dirigitur » (Ma/d.) v. 98 « cumque serm? ad- 
huc esset in ore regis, voz de coelo ruit : tibi dicitur Nabuchodonosor 
rec : regnum tuum transibit a te v. 99 et ab hominibus eüctent te et 
cum bestiis et feris erit habitatio tua, fenum. quasi bos comedes et 
septem. tempora mutabuntur super te, donec scias quod dominetur 
Ecelsus in regno hominum et cuicumque voluerit debllud » , — vide 
v. 12. 13. 20. 22; regnum tuum ranstit a te; « ipsum adhuc regein 
vocat et praesentem adhuc gloriam et haud multo post futuram igno- 
miniam ostendens » (Theod.); « arrogans gloriatio statim punitur a 
Domino » (S. Hier.) v. 30 « eadem hora sermo completus est super 
Nabuchodonosor et ex hominibus abiectus est et fenum ut bos comedit 
"t rore coeli corpus eius infectum est, donec capilli eius in. similitudi- 
nem aquilarum crescerent et ungues eius quast avium » ; — de nyc 
hora vide 3,6; 4,16. In capillis et unguibus excrescentibus declaratur 
quantopere per illam amentiam exterior hominis forma et habitus 
fuerit neglectus. Duo haec ad morbi conditionem apte convenire ex- 
perientia quoque constat. Qui enim continuo sub dio versantur im- 
bribus et soli expositi neque capillos tondent neque pectunt, eorum 
crines densitate magna et duritie excrescunt et ferum aspectum de- 
mum praebent!; quare ob duritiem pennis avium conferri possunt. 


1. Adverltit Vigouronz, Les livres saints et la eritique ralionaliste IV p. 331 : « l'expérience 
conslate et tous ceux qui ont visité des maisons d'aliénés ont pu remarquer que les fous sont 
souvent hirsutes. Il est aussi certain que les ongles, si on ne les taille point, se recourbent 

Theodotio comparationem leonis h.l. habet, LNX autem ungues quasi 
leonis ei attribuunt. Ungues etiam quandoque morbis dementiae - 
maiorem in modum excrescunt et longiores facti incurvantur ita ut 
formam uncorum avium induere videantur (vide F'iedreich l. c. p. 
316; Heb. p. 156). Morbo itaque zoanthropico correptus in hortis et 
campis palatio vicinis oberravit hominum societatem fugiens et ob 
amentiam et rabiem ab iis quoque vitatus. 

Amentibus quoque lucida quae dicunt intervalla conceduntur; haud 
raro quoque post annum, rarius post duos vel tres annos sanitati re- 
stituuntur ii qui subita quadam mentis perturbatione corripiuntur. 
Cum autem regi morbus divinitus infligeretur, simulatque poena ca- 
stigatus animum ad Deum advertit et eius maiestate ac nutu omnia 
pendere agnovit, a turpi morbo liberatus est v. 31 « zgtitur post finem 
dierum ego Nabuchodonosor oculos meos ad coelum levavi et sensus 
meus redditus est mihi et. Altissimo benedixi et viventem in semptter- 
num laudavi et glorificavi , quia potestas eius potestas sempiterna et 
regnum etus in generationem et generationem , v. 32 et omnes habita- 
tores terrae apud eum in nihilum reputati sunt juxta voluntatem enin 
suam facit tam in virtutibus coeli quam in habitatoribus terrae et non 
est qui resistat manut etus et dicat ei : quare fecisti »? — ad finem 
dierum i. e. tempore quod Deus statuerat elapso; fructus castigationis 
ille describitur qui supra indicabatur v. 14. 22; bene notat S. Hier. 
(iam aliquorum acceptionem praevertens et evertens) : « quando au- 
tem dicit sensum sibi redditum, ostendit non formam se amisisse sed 
mentem »; usus rationis plenus est ei redditus, cum e misero statu 
quasi evigilans oculos et mentem levaret ad Deum eiusque agnosceret 
maiestatem. De locutionibus vide quae supra p. 131 seq. notata sunt. 
Virtutes coeli explica sicut alias exercitum coeli vel agmina coelestia ; 
proprie percutere ?n manu; dein impedire, prohibere, quae est locutio 
talmudicis quoque usitata. Nota quantopere hoc edicto regio Dei vita 
aeterna et potestas in cuncta coelestia et terrestria et omnipotentia ct 
summa libertas populis praedicetur. 

Cum pleno usu rationis et sanatione etiam regnum honoremque 
pristinum iterum nactus est v. 33 « Zn zpso tempore sensus meus ve- 
versus est ad me et ad honorem regni mei decoremque perveni et fiqura 
mea reversa est ad me et optimates met et magistratus met requiste- 
runt me et in regno meo restitutus sum et magnificentia amplior addita 
est inihi » ; —in textu : et ad honorem regni mei maiestas mea. et splen- 


et devieunent assez semblables de cette maniere à des griffes d'oiseaux. Je connais en ce 1no- 
ment un homme atteint d'une maladie mentale, dont les ongles sont en cet etat et dont la 
barbe peut rappeler celle de Nabuchodonosor ». 

dor meus reversus est ad me; figuram explica ex textu splendorem. 
colorem, pulchritudinem ; « neque enim in bestiae formam mutatus 
erat, ut. quidam putarunt » (Mar. sim. Vat.); forma eius rediit, 
antea enim erat deformis (Sa) vel figura rediit. abstersis scil. sordi- 
bus, resecatis unguibus et pilorum silva qua horrebat (Men.). Theo- 
dotio : 4 oppi, LXX 7| 9ó22; de *'* vide 5,6. 9. 10; 7,28 quibusin locis 
S. Hier. faciem , vultum vertit; color nitidus , splendor ac vigor desi- 
gnatur. | 

Concluditur edictum laude divina v. 34 « nunc igitur ego Nabu- 
chodonosor laudo et magnifico et glorifico regem coeli, quia omnia 
opera eius vera et viae eius dudicia et gradientes in superbia potest 
humiliare »; — in omnibus operibus relucet Dei veritas et iustitia; 
viaei. e. ratio eius agendi est iusta; « intellexit quare poenas sustinue- 
rit et idcirco se humiliatum quia contra Deum superbierit » (S. Hzer.). 
Neque mirum est quod rex potentiam Dei Danielis varie expertus ita 
loquitur, cum idem rex in sua inscriptione magna multam reveren- 
tiam deorum prae se ferat et inter alia ita precetur : o Marduk, do- 
mine sublimis, dominator terribilis, benedic operi manus meae, 
exaudi preces meas! tua ope adiutus, Marduk, deus sublimis, hanc 
regiam aedificavi; in eam intret omnis prosperitas; ibi habitem sine 
dolore, ibi inveniam requiem et videam stirpem meam multiplicari ; 
ibi colligam tributa immensa regum terrarum totius mundi a stella 
occidentis usque ad stellam Nabu quae est ad orientem solem; ne un- 
quam rebelles triumphent neve unquam veniam impietati concedam; 
utinam dominentur incolae Bab-Illu usque ad dies remotissimos (cf. 
Bruneno 1l. q. p. 259. 260). 


4. Daltassar regis convivium et caedes. Cap. 5. 


Anc. — Baltassar temulentus cum convivis vasa templi Domini ex 
lerusalem ablata profanat; apparet manus scribens in pariete; nemo 
magorum scriptüram potest interpretari ; monente regina Daniel advo- 
catur (5,1-12). Daniel eam explicat : quia Baltassar exemplo Nabucho- 
donosor non est eruditus, sed Deum Israel contumelia affecit , aufertur 
regnum ab ipso et datur Medis ac Persis. Interpretatione data honora- 
tur Daniel; at rex eadem nocte occiditur; succedit in regnum Darius 
Medus (5,13-31). 


Nabuchodonosor regi successit filius eius Evilmerodach (Avil-Mar- 
duk i. e. vir vel servus dei Marduk) qui teste Berosso xvojc XOUi XGsÀ- 
yoc regnavit et iam anno regni altero insidiis structis a Neriglissor 

(Nergal-sar-usur i. e. Nergal regem protege) qui erat gener Nabucho- 
donosor regis occisus est; ipse Neriglissor teste Berosso annos quat- 
tuor tenuit imperium (560-556), qui anni eius etiam inscriptionibus 
confirmantur (vide Proleg. I; Tie/e l. c. p. 424). Uti supra iam dic- 
tum est, patrem suum vocat regem Babylonis; unde infertur haud 
improbabiliter eum tempore amentiae regis res imperii administrasse 
(vide supra p. 136). Cum Neriglissor e vita excederet, filius eius La- 
barosoarchos (ceterum nomen varie fertur; aliqui assyriologi legunt 
Labasi-Marduk ; alii Lahabbasi, Lakirbasi, Larimbasi-Marduk) pueru- 
lus erat, contra quem teste Berosso coniuratio facta est, ita quidem 
ut novem mensibus post mortem Neriglissor unus ex coniuratis Nabo- 
nidus rerum potiretur atque rex salutaretur. Nabonidus per septemde- 
cim annos regnavit (555-538). Ex inscriptione Nabonidi recenter re- 
perta didicimus quod a veteribus, Berosso etc. non erat memoriae 
proditum , Nabonido filium fuisse nomine Bil-sar-usur (Bel regem pro- 
tege) quod nomen hebraico "NUI in nostro cap. 5 congruit. Ex alia 


inscriptione discimus annis 7. 9. 10. 11 Nabonidi fuisse filium regis 
eum primoribus et exercitu in terra Akkad, ipsum vero regem mora- 
tum esse in civitate quadam Tema (Teva?). Nomen quidem istius filii. 
regis non legitur, sed sine dubio est idem Baltassar quem rex in alia 
inscriptione primogenitum suum vocat et pro quo favorem dei Sin 
implorat, ut is reverentiam divinitatis suae in eius corde ponat, ne 
unquam malum sequatur. Ex eo autem quod tempore belli cum Medis 
exercitui praesit et quod regni primores apud ipsum versentur, iure 
concluditur eum in regni quasi consortium esse assumptum ; ita cen- 
sent G. Rawlinson (Five Monarchies, III p. 70), Maspéro (Histoire an- 
cienne des peuples de l'Orient, p. 519), Ménant (Babylon et la Chaldée 
p. 258), Oppert (Le peuple et la langue des Médes, p. 168), Lenormant 
(Manuel II p. 242) quos citat et sequitur Brunengo 1. c. p. 38^; simili- 
ter Tielel. c. p. 465, Schrader, Keilinschriften u. A. T. ad Dan. 5, 
Vigourour, D.; immo De/attre putat verti posse et debere non filius 
regis, sed fils-roi i. e. vice-roi, roi associé (habalsarru; Salomon, 
Assurbanipal, Balthasar, Bruxelles 1883 p. 7). 

Ultimo tempore belli cum Cyro Nabonidus in pugna ad Rutu victus 
est et fugam cepit; filius eius Baltassar in ipsa urbe Babylone exerci- 
tui praeerat. Post victoriam de Nabonido reportatam Ugbaru i. e. Go- 
bryas, satrapes regionis cui nomen Gutium, cum exercitu Cyri versus 
Babylonem profectus est ad eam urbem obsidendam ct capiendam. 
Cur eo tempore Baltassar vocetur rex a Daniele, ex iis quae antea de 
filio regis qui exercitui praeerat dicta sunt facile consequitur. Vocatur 
itaque rex utpote in consortium regni assumptus regisque socius. Inde 

quoque elucet, cur demum Daniel tamquam teres! in regno hono- 
retur. : 

Quae cum ex fontibus historicis eruantur, dubitari nequit quin Bal- 
tassar de quo Daniel loquitur filius sit Nabonidi, ultimi regis Babylo- 
nis ante expugnalionem per Cyrum factam. Id quippe etiam clare in- 
dicatur in v. 98 : divisumest regnum tuum et datum est Medis et Persis, 
quibus verbis ultima fata regni babylonici declarantur. Verum quomodo 
filius Nabonidi dici potest filius Nabuchodonosor et Nabuchodonosor 
pater eius? quae appellatio saepiusin hoc capite reperitur. Prius adverti 
debet apud Assyrios eodem modo quo quandoque in s. litteris vocari 
patrem regem quendam antecessorem ; ita in inscriptionibus Iehu vo- 
catur filius Omri, cum tamen lehu solum fuerit successor regum ex 
domo Omri; similiter Merodach Baladan appellatur filius lakin; vide 
quae notavi in Comment. Is. II p. 52; alia exempla pro ea re affert 
Schrader, Keilinschriften und Geschichtsforschung p. 207. Minime 
autem est cur negemus eandem appellationem etiam apud Babylonios 
fuisse in usu positam ; instituta enim, mores, usus apud utrumque 
populum fere eadem exstitisse satis constat. Nequetamen opus est hanc 
appellationem patris solum eo explicare quod Nabuchodonosor cele- 
berrimus rex inter antecessores habebatur. Ex inscriptione cui nomen 
est a Behistun Darius I narrat bis in Babylonia rebellionem excitatam 
fuisse a duobus qui clamaverint : egó sum Nabuchodonosor, filius 
Nabonidi*. Cum igitur isti eo nomine assumpto regnum et thronum 
usurpare conarentur, Nabonidus filium habuisse censendus est super- 
stitem eo nomine appellatum. Eo autem valde probabile quoque effi- 
citur uxorem Nabonidi unam fuisse ex filiabus Nabuchodonosor. Si tali 
coniugio Nabonidus erat honoratus, ctiam facile explicatur, cur a 
coniuratis ei honor regni et throni sit collatus. Quare non est impro- 
babile Baltassar fuisse filium natum ex filia regis Nabuchodonosor; 


unde appellatio illa sua sponte derivatur (cf. G. Raw/inson, Herodotus, . 


I p. ^32; Brunengo l. c. p. 318; Heb. p. 176). 


llabemus igitur ex monumentis filiuni Nabonidi primo;enitum Baltassar, 


1. Iam 1875 notavit Delattre (Revue catholique de Louvain, 39 p. 540) : relevons un mot 
je!é au hasard et à notre avis trés significatif. Balthasar promet à Daniel de l'élever à la 
Lroisieme place du royaume, c'est-à-dire à la premiere aprés celle des deux rois. Dans une 
circonstance semblable, Pharaon donne à Joseph la seconde place; Delattre, Salomon elc. 
LP 

2. Vide Spiegel, die altpers. Keilinschriften , p. 10 : Babylonius Naditabira, filius. Aina, 
rebellavit Babylone, ita mentitus est : ego sum Nabukudracara, filius Nabunita; et p. 28 : 
vir, Arakha nomine, Armenus, filius Handita, rebellavit; sic mentitus est : ego sum Nabuka- 
dracara, filius Nabunita etc. 

habenius filium eius imperii participem, cum exercitui praesit et primores 
apud eum versentur; inde cur Daniel tertius in regno declaretur explica- 
tur. Itaque veterum quibus ea documenta praesto non erant coniecturas 'de 
Baltassar negligere possumus; eum scil. vel eundem putarunt cum Nabo- 
nido (Josephus, Ant. 10,11. 2) vel eum filium esse Labosordach (S. Hier.) 
vel fratrem Evilmerodach (TAÀeod.) vel cius filium (Pererius, Mald. Gord. 
Ktos.), vel etiam eum eundem faciunt cum Evilmerodach (Lap. Hof mann, 
Haevernick, Neue krit. Untersuch. p. 71; aliter in comment.; Niebuhr, Ge- 
schichte Assur's u. Babel's p. 91; OeAler, Hupfeld, Zündel, Kranichfeld, 
Kliefoth aliique quos citat et sequitur Z. p. 39; Keil). Varias sententias 
etiam D. recenset p. 41-63. 

Hanc sententiam Baltassar alio nomine vocari Evilmerodach ex recentis- 
simis multum defendit J. Fabre d'Envieu, Le livre du prophéte Daniel. 
Paris 1888 p. 338-409; res gestas autem hoc niodo concipit : quod Daniel 
narrat 3,98 seq. non pertinere ad ultimum fatum regni baylonici, verum 
referri coniurationem qua Evilmerodach teste Berosso sit e vivis sublatus, 
et Neriglissor esse eundem quem Daniel appellet Darium Medum ; Dan. 5, 
28 autem ita explicat : esse dissidia in regno; regnum iam tradi alicui Medo 
(Neriglissor) et postea tempore indeterminato transiturum esse ad Persam 
quendam vel ad Persas; « Daniel se contente d'indiquer la Médie et la 
Perse qui ont produit les deux instruments dont Dieu se servira pour désor- 
ganiser et pour ruiner la monarchie chaldéenne. Les deux expressions du 
texte peuvent toutaussi bien désigner deux individus, un Méde et um Perse, 
que des Médes et des Perses. Rien ne montre que Daniel ait eu unique- 
ment en vue l'ensemble des armées qui conquirent Babylone. Si l'on ne 
s'est pas arrété au sens premier et fondamental, c'est parce qu'on a lu Da- 
niel avec la préoccupation d'y trouver le récit de la conquéte immédiate 
des armées médo-perses sous Cyrus » (p. 363). 

At haec sententia nequit admitti. Primo enim non potest ostendi ullo 
documento Evilmerodach etiam alterum nomen gessisse Baltassar. Plura 
quidem d'Envieu alert quibus ostendat reges et plura gessisse quandoque 
nomina et mutasse nomina; at haec etsi omnia solida essent atque accu- 
rata (id quod nemo dixerit) solum ostenderent fortasse potuisse Evilmero- 
dach duplici vel triplici nomine appellari. At cum habeamus ex monumentis 
Baltassar, cur indulgeamus vanis coniecturis? Dein teste Berosso Evilme- 
rodach solum per duos annos regnavit; Daniel autem anno tertio regni 
Baltassar regis, cum esset in Susis, visionem habuit. Non est cur Berossi 
testimonium in dubium vocetur; insuper tabulis contractuum inventis con- 
firmatur ; nam ultra regni eius annum secundum eiusmodi tabulae repertae 
non sunt, sed quattuor ex primo, quinque ex secundo eius anno (cf. Strass- 
maier, Die babylonischen Inschriften im Museum zu Liverpool, p. 5. 19; 
Tiele,l. c. p. 424. 464); etiam in canone qui dicitur Ptolemaei solum duo anni 
regni eius assignantur. Porro Daniel Baltassar regi est incognitus; id patet 
ex modo quo regina ei de Daniele loquitur v. 11. 12 et ex interrogatione qua 
rex eum salutat : tu es Daniel etc. et ex repetita locutione : ego audivi de 

te v. 13-16. Iam vero quis censebit filio Nabuchodonosor regis vatem fuisse 
ignotum? Id de Baltassar filio Nabonidi concipi potest; de filio Nabucho- 
donosor qui post mortem patris in regno successit nequit cogitari. Demum 
cur Daniel £er(ius in regno constituatur, in ea sententia nulla potest ratio 
afferri; potest autem, si Baltassar filius Nabonidi a Daniele designatur. 
Denique nullum reperitur ullibi vestigium post Evilmerodach hominem 
ex gente Medorum imperium summum usurpasse; nomen Nergal-sar- 
usur certe non prodit originem ex Media, et altero nomine vocatum esse 
Neriglissor Darium pariter gratuito excogitatum est. Adde patrem eius 
appellari regem Babylonis; num Medi iam tempore Nabuchodonosor im- 
perium tenebant babylonicum? Dein quae Dan. 5,28 leguntur : regnum 
tuum datum est p3z* vr25 eam explicationem quam d'Envieu proponit non 
admittunt, cum verba haec semper de regno medo-persico adhibeantur; 
vide Dan. 6,9. 13. 16; 8,20. Esth. 4,3. 14. 19; 410,2. 4 Mach. 1,1; quare 
necessario etiam Dan. 5,28 assumi debet dictio de eodem regno medo-per- 
sico. Vide quoque D. p. 79. 84. 


a) Convivium regis et scriptura in pariete 5, 1-12. 


Cur Daniel multis omissis ad Baltassar transeat, iam T/eod. adnotat 
non omnino historiam conscribere vati in animo esse sed prophetiam; 
« quamobrem ne omnia quidem quae a Nabuchodonosor gesta sunt 
litteris consignavit sed illa dumtaxat quorum necessaria utilitatis ergo 
erat memoria; quandoitaque maximum etiam in Baltassar Deus osten- 
dit miraculum, quod etidoneum esset ad ingenerandum timorem cum 
reverentia non solum iis qui tunc vivebant sed etiam posteris, quodque 
duceret ad veram pictatem, non existimavit aequum esse tantum be- 
neficium silentio occultare »; v. 1 « Baltassar rez fecit grande convtvium 
optimatibus suis mille et unusquisque secundum suam Dbibebat aeta- 
tem »; — in textu : e£ coram mille vinum bibebat (cf. Mald. Mar. 
Lap.); Theodotio : xai xazívavsi cv jAttov o oivog xai mívov Bavícac 
simev; aliter'itaque iungit. Ipse S. Hier. notat ceteros interpretes trans- 
tulisse : bibebat ipse rex vinum coram cunctis principibus quos voca- 
verat. Dicitur coram iis, ut significetur regem in loco editiore ac sepa- 
rato consedisse, ita ut convivae ex eius regione essent (cf. Est. RoA/. 
Hitz. Z. Keil). Quod S. Hier. habet. secundum aetatem , explicant eo 
quod xz5w explanaverit eodem sensu quo "5x princeps stirpis vel fa- 
miliae : seeundum quod quisque erat senior et dignior, priore aut po- 
steriore loco accumbebat (cf. Mad. Lap. RoAl.) ; Ros. autem coniectat 
eum in textu Theodotionis pro yov legisse 7Atxwov; verum hoc ne- 
que cum eo quod S. Hier. de ceteris interpretibus dicit componi pot- 
est neque explicat versionem eius; nam aram. 5275 verti secundum, 

id non est adeo mirum; sed xacévavt: ita reddi quis probabile cen- 
sebit? In mi//le convivis magnificentia regis et opes ostentantur; cf. 
Esth. 1,^; referente Ktesia (apud Athen. Deipnos. 4,156) quindecim 
millia quotidie de mensa regis Persarum edebant; Alexander ad con- 
vivium nuptiale decem millia invitasse dicitur narrante Curtio (cf. 
Z. Keil). Ceterum Babylonios vino et luxuriei valde fuisse addictos, 
scriptores sacri et profani satis superque produnt; cf. Is. 15,11 hebr. 
31,5; 71,1. Herod. 1,193 seq. Curt. 5,1; vide Hawltnson , Five Mon. 3, 
19 seq. 

Rex vino incalescens effertur insolentia v. 9 « praecepit ergo tam 
temulentus ut afferrentur vasa aurea et argentea quae asportaverat 
Naóuchodonosor pater eius de templo quod. futt zn Ierusalem , ut. bi- 
berent in eis rex et optimates eius uxoresque eius et concubinae » , — 
« noster interpres sensum non verba reddidit quae sic leguntur : dixit 
in gustu aut in decreto vini i. e. vino id consilii suggerente » (Maid.); 
de 279 vide 3,10 et Ion. 3,7. De vasis cf. 1,2. ler. 52,19; 4 Reg. 25, 
135. Mores babylonii in eo quoque accurate exprimuntur quod non so- 
lum concubinae sed uxores quoque cum viris mensae accubuisse di- 
cuntur; magna enim erat apud Babylonios mulieribus libertas (ne di- 
cam licentia) concessa !. Vasa esse allata ut Deo Israel utpote devicto 
a diis opprobrium inferretur, iam eo constat quod sacra vasa ad usum 
adhibebant profanum et praesertim ex laudibus quas diis suis tribue- 
bant; v. 3 « tunc allata sunt vasa aurea et argentea quae asportaverat 
de templo quod fuerat in. Ierusalem et biberunt in eis rez et optimates 
elus , uxores et concubinae illius; v. & bibebant vinum et laudabant deos 
suos aureos el argenteos, aereos, ferreos , ligneosque et lapideos » ; — 
nexum attende : bibebant e vasis Domini et laudabant deos suos; ergo 
in Dei contumeliam ei idola praeferentes ; quare Daniel v. 23 : adversus 
Dominatorem cocli elevatus es etc. 

Advertit S. Hzer. : « quamdiu vasa fuerunt in idolio Babylonis, non 
est iratus Dominus; videbantur enim rem Dei secundum pravam qui- 
dem opinionem, tamen divino cultui consecrasse; postquam autem 
humanis usibus divina contaminant statim poena sequitur post sacri- 
legium; laudant autem deos suos insultantes Deo Iudaeorum quod illis 
victoriam tribuentibus bibebant in vasis eius »; id quod eo magis 
eulpabile evasit quia Deus per Danielem iam saepius suam ostenderat 


1. Etiam in monumentis cernuntur rex et regina in sede sublimiore mensae accumbentes 
eL pocula manibus tenentes; cf. Vigourouz l. c. p. 475. Xenophon quoque (Cyrop. 5,2. 28; el 
Curtius 5,1. 38 mulieres conviviis Babyloniorum interfuisse narrant; vide quoque Aattc- 
son 1. c. 

potentiam in aula regis, quorum testimoniorum ac documentorum ut 
omnes essent ignari fieri non potuit; quare v. 5 « ?n eadem hora ap- 
paruerunt digiti quasi manus hominis scribentis contra candelabrum 
i superficte parietis aulae regiae, et rex aspictebat articulos manus 
scribentis; v. 6 tunc facies regis commutata est et. cogitationes. eius 
conturbabant eum et compages renum eius solvebantur et genua eius 
ad se invicem collidebantur »; — de nzv vide 3,6. In maximo regis 
terrore duo significantur : rem quam videat esse ordinis altioris, 
praeternaturalis; nam eiusmodi apparitiones mortalibus terrorem so- 
lent incutere; vide Is. 6,5. Ez. 9,1. Dan. 8,17; 10,8; quod autem tanto 
horrore corripitur, inde fit quia pessimi facinoris perpetrati sibi con- 
.scius est; unde statim infausta sibi portendi intelligit; mala enim 
conscientia semper timida est. Igitur senserat cum mandatum illud 
daret a se Deum insolenter provocari et contumelia affici. Dicitur 
contra candelabrum vel e regione eius; ita enim in pariete opposito 
et lumine collustrato digiti scribentes (aram.) a rege clare cerni pot- 
erant; videntur super calcem parietis. palati? (aram.); generatim 
quidem parietes palatiorum, quantum ex ruinis concludi potest, varie 
ornati erant et marmore vestiti et sculpturis; at etiam inventae sunt 
aulae quarum parietes calce obtecti erant (Layard, Discoveries in Ni- 
niveh and Babylon p. 651). In v. 6 proprie : colores eius immutati 
sunt ei; scil. faciei color et habitus; pro hilaritate et lascivia pallor 
quasi mortis et horror successit; de *s vide ad 4,33. Extremus autem 
timor et tremor describitur nodis vel ligaminibus lumborum solutis et 
genibus inter se collidentibus et confligentibus ; significatur vires eum 
penitus defecisse ita ut erectus iàm non stare posset sed in se quasi 
concideret, dum genibus intremiscentibus metus ingens pariter ex- 
primitur. Fuerunt qui apparitionem hanc ex sola mentis regis pertur- 
batione explicarent quippe qui vino onustus aliquid portentosi sibi 
visus esset videre (cf. Kranichfeld), &ut qui censerent scripturam iam 
ex longo tempore parieti insculptam et antiquo scribendi genere con- 
fectam tum subito luminis proiectu a rege esse visam, quam utpote ve- 
tustissimo scribendi modo exaratam nemo legere valuisset nisi Daniel 
qui plus reliquis antiquitatis et scientiae fuisset gnarus. At talia deli- 
ramenta. recitasse refutasse est. 

Regis terror etiam bene describitur in voce magna qua ad consuetam 
superstitionem recurrens magos arcessi iubet v. 7 « ezclamavtt taque 
rer fortiter ut introducerent magos , Chaldaeos et aruspices; et prolo- 
quens rez ait sapientibus Babylonis : quicumque legerit scripturam 
hanc et interpretationem eius manifestam mhi fecerit, purpura ve- 
stietur et torquem auream habebit 2n. collo et tertius in regno meo 

erit »! — proprie : et tertius in regno meo dominabitur; cf. v. 16.29 
«n^n; eodem modo h. 1. *n5n explicari oportet, non /riumvir, quasi 


Daniel solum unus e collegio trium principum electus esset; de tali 
principum collegio sermo est 6,3 quod a Dario Medo institutum per- 
hibetur, quare falso aliqui (Hitz. Z.) tale collegium iam sub Baltas- 
sar exstitisse statuentes praemium in eo reponunt, ut ei annumeretur. 
Quae ad eam sententiam persuadendam afferunt ex discrimine scrip- 
tionis ?r^n et *n*»n leviora sunt; tertium explicuit Theodotio idemque 
etiam LXX : dabitur ei potestas tertiae partis regni. De variis mago- 
rum etc. nominibus vide 2,2. 97. Vestiri purpura honori censebatur 
maximo; cf. Esth. 8,15. 1 Mach. 10,20; torques vero aureus insigne 
erat dignitatis longe spectatissimum quod a principibus concederetur, 
ut ait Ca/m. adductis locis Gen. 41,412. Esth. 6,8. Xenoph. Anab. 1,2. 
21; 5.8; 8,99. At scripturam legere non poterant v. 8 « func ingressi 
omnes sapientes regts non potuerunt nec scripturam legere nec inter- 
pretationem indicare regi; v. 9 unde rex Baltassar satis conturbatus 
est et vultus illius àmmutatus est, sed et optimates eius turbabantur » ; 
— maioris terroris causa exstitit sapientium inopia, in qua percipie- 
batur deos regi iratos et infensos opem et subsidium negare; unde 
maior regis terror et principum quoque perturbatio. Cum sapientes 
scripturam ne legere quidem potuerint, quaerunt multi quo littera- 
rum genere fuerit conscripta, vetere quodam et iam inusitato et inco- 
gnito vel hebraico Babyloniis ignoto; aut intellexerintne singulas qui- 
dem litteras, verum cum sensum quendam aut cohaerentiam efformare 
non potuerint, litteras legere! i. e. ad certas quasdam voces et sen- 
tentias coniungere et voces efferre fuerintne impotentes. Cum quae 
causa fuerit in textu non assignetur, res certo definiri nequit; sed 
satis est hoc ultimum assumere; vide v. 15; alii signa quaedam sta- 
tuunt symbolica, genus scribendi aenigmaticum. Quidquid demum 
statuitur, illustratione divina opus erat, ut Daniel eam daret inter- 
pretationem quae eventu mox est comprobata. 

Magnus sane in aula convivii exstitit tumultus quaerentium, con- 
sultantium, coniectantium de scriptura; interruptam esse convivii 
hilaritatem et compotantium lasciviam subito terrore cito per palatium 
innotuit; unde v. 10 « regina autem pro re quae acciderat regi et op- 


1. Hoc, ut in se facile et obvium, Per. praefert : « quocirca existimo, quod dicitur non 
potuisse eos legere scripturam, id non de simplici et qualicumque lectione, sed de ea quac 
sit cum intellectu verborum , certam aliquam ex ipsis verbis sententiam exprimendo, esse 
accipiendum. Non enim illi legentes scripturam scire poterant, quam separatim singula eius 
verba sententiam redderent, aut quomodo inter se connecti et copulari ad certum aliquein 
sensum eliciendum deberent ». 

timatibus eius domum convivii ingressa est et proloquens att : rex in 
aeternum vive! non. te conturbent cogitationes tuae neque facies tua 
immutetur »! — reginam hic vocari matrem regis à plerisque recte 
existimatur; nam ut TÀheod. Mar. Men. Troch. monent, uxores regis 
convivio intererant v. 2; mater autem regis etiam regina vocari pot- 
erat et magna pollebat auctoritate (Ma/d. Sa, Lap. Tzr. Loch, Hol. 
Heb. Hitz. Z. Keil etc.). Pro aetate et dignitate abstinebat a compo- 
tationis licentia. Cum regis mater de rebus Nabuchodonosor eam ha- 
beat notitiam, confirmatur opinio quae supra ex aliis quoque statuta 
est uxorem Nabonidi filiam fuisse regis magni. « Hanc losephus aviam 
Baltassaris, Origenes matrem scribunt; unde et novit praeterita quae 
rex ignorabat ; evigilet ergo Porphyrius qui eam Baltassaris somniatur 
uxorem et illudit plus scire quam maritum » (S. Hzer.). Verti potest 
accuratius : regina propter sermones regis et optimatum etc.; facies 
i. e. color faciei *'* 4,33; in aeternum vive, de qua dictione vide quae 
dixi ad Bar. 1,11. 

In consilii inopia ipsa optimum consilium praebet v. 11 « es/ vir 2n 
regno tuo qui spiritum deorum sanctorum habet in se et in diebus pa- 
tris tut scientia et sapientia inventae sunt in eo ; nam et rex Nabucho- 
donosor pater tuus principem magorum, incantatorum, Chaldaeorum 
et aruspicum consttutt. eum, pater inquam tuus, 0 rez, v. 12 quia 
spiritus amplior et prudentia intelligentiaque et interpretatio somnto- 
rum et ostensio secretorum ac solutio ligatorum inventae sunt in eo, 
hoc est in Daniele, cui rez posuit nomen Baltassar; nunc igitur Da- 
ntel vocetur et interpretationem narrabit »; — cf. 3,5. 6; 2,58; 2,2. 
21; in textu : in diebus patris tui intelligentia (proprie : illuminatio) 
et prudentia et sapientia sicut sapientia deorum inventae sunt in eo. 
Adverte modum dicendi ampliorem et enarrationem diffusam; iis 
enim ostenditur regi nihil notum esse de Daniele aut saltem parum; 
neque obstat quod 8,27 Daniel dicitur fecisse opera regis i. e. habuisse 
munus quoddam in rerum administratione ; sunt enim ubique magistra- 
tus quos regem omnes plane cognitos habere nemo suspicabitur. Mater 
regis, filia Nabuchodonosor, singula perspecta habet ; tantae enim rei 
memoria e mente filiae vel filii excidere non poterat; filium vero Na- 
honidi de ea parum curasse et si sciverit eam post tot annos oblitum 
esse non est quod in dubium vocemus. Cur Nabuchodonosor pater 
possit vocari supra dictum est p. 158. Eum loquendi modum usitatum 
fuisse Schrader, Tiele bene norunt ; at quo facilius liber Danielis tribui 
possit tempori posteriori et argui falsitatis, eum hoc loco agnoscere 
renuunt (cf. Schrader Keilinschriften u. A. T. 2 ed. p. 189. 435; Tiele 
l. c. p. 563). Sed bene iam advertit Petrus archidiaconus : « non 

facit errorem scientibus s. Scripturae consuetudinem qua patres om- 
nes proavi et maiores vocantur » (quaestiones in Dan.; M. 96,13*7). 


b) Scriptura explicatur 5, 13-31. 


Verbis quoque regis proditur Danielem regi esse incognitum; v. 13 
« Igitur introductus est Daniel coram rege; ad quem praefatus rer 
att : tu es Daniel de filis captivitatis Iudae quem adduzit pater meus 
rez de Iudaea? v. 1& audivi de te quoniam spiritum deorum habeas 
et scientia intelligentiaque ac sapientia ampliores inventae sunt in. te; 
v. 15 et nunc introgressi sunt in. conspectu meo sapientes magt, ut 
scripturam hanc legerent et interpretationem eius indicarent mihi et 
nequiverunt sensum liuius sermonis edicere ; v. 16 porro ego audivi de te 
quod possis obscura interpretari et ligata dissolvere ; si ergo vales scrip- 
turam legere et interpretationem etus indicare mihi , purpura vestieris 
et torquem auream circa collum tuum habebis et tertius in regno meo 
princeps eris »; — unde originem Danielis scit, de qua nihil regina 
dixerat? cum regina nomen inferret Daniel et nominis mutati mentio- 
nem, rex rerum sub rege magno gestarum haud plane ignarus, id 
colligere poterat; vel si rei olim a Daniele praestitae solum oblitus 
erat, sermone reginae memoria eius refricata est. Ex eo autem quod 
nunc eum dicat filium captivitatis Iudae ! inferre Danielem regi om- 
nino notum fuisse, ex ipsa interrogatione et modo loquendi aud?tz de 
te etc. excluditur. Ad rem notat Ma/d. : « non solum tamquam ho- 
minem ignotum sed parum etiam honorifice eum alloquitur, contra 
quam fecerat Nabuchodonosor 5,6, ex qua relicet diversum utriusque 
regis ingenium cognoscere ». Neque deos vocat sanctos qua reverenti 
appellatione regina tamen praeierat; in qua omissione indolem de- 


1. Rem ita expendit Heb. : « regem sane non latuit avi sui Nabuchodonosor humilis e 
solio deiectio (5,22;. Inde tamen minime sequitur Danielem qui hoc in negotio interpretis 
tantum munere functus erat ad ipsius notitiam pervenisse. Nullibi insuper asseritur prophe- 
tam per rerum discrimina quibus mortuo Nabuchodonosor regnum babylonicum obnoxium 
fuerat, pristinum suum locum servasse ; ila forsan acciderit ut. Baltassar ipsum prorsus 
etiam ignoraverit. Porro si contendas prophetam in aula babylonica mansisse, alium eliam 
modum omnia componendi ipse textus noster suppeditat. Innuit enim regina filium suum 
alloquens Danieli nomen impositum esse Baltassar, rex vero prophetam interrogat sitne ipse 
Daniel de filiis captivitatis Iudae. Hinc suspicio oritur fieri potuisse, ut rex de Danielis Iudaei 
olim sapienter dictis et factis quaedam audiverit, simul etiam aliquatenus noverit aulae 
suae praepositum cui nomen Baltassar, ignoraverit tamen hunc virum eundem esse cum Da- 
niele Iudaeo. Spectata enim indole Danielis principum favoris minime studiosi , spectata si- 
mul rerum perturbatione regnantibus vicissim Evilmerodach, Neriglissor, Laborosoarchodo 
ac Nabonedo Babylone exorta, manifestum est hauc hvpothesim nulla verilatis specie. esse 
destitutam ». 

prehendes parum reverentem deorum quam in contumelia Deo Israel 
illata etiam exhibuit, ea in re alienus a patre Nabonido qui inscrip- 
tionibus testantibus cura maxima deorum fana instaurat (Brunengo 
l. c. p. 389 seq. ; Tiele l. c. 459 seq.). 

Daniel quoque aliter cum eo agit quam egerat cum Nabuchodono- 
sor; huius enim sortem miseratus est et attonitus haesit quamvis regno 
iterum fuerit restituendus 5,16; nihil tale nunc regi exhibet; regis 
insolentia enim et lascivia qua sacrilegium in Deum admiserat commi- 
serationis affectum exstinguit; praeterea Daniel ex Ieremiae vaticinio 
tempus adesse scit liberationis Iudaeorum ; quare interitus regni ba- 
bylonici ei non potest non esse acceptus et faustus. Animum se gerere 
ab honoris dignitatisque desiderio et aestimatione alienum ostendit, 
quo interpretatio eius quoque ab omni specie fraudis vindicatur v. 17 
« ad quae respondens Daniel ait coram rege : munera. tua sint tibi et 
dona domus tuae alteri da! scripturam autem legam tibi , rer, et in- 
terpretationem etus ostendam tibi » ; — in textu : dona tua alteri da; 
sed Theodotio quoque habet domus tuae; cf. 412ya:. Non vult Daniel 
vendere donum prophetiae, sed quod gratis accepit gratis dare ( Ma/d.), 
iam illo tempore, ut S. Hier. dicit, praeceptum evangelicum sequens; 
quare T/Aeod. eam Danielis vocem vocat apostolicam ; « alioquin tristia 
nuntiantem indecens erat libenter dona suscipere » (S. Hier.). 

Prius ea in medium profert quibus regis insolentia magno supplicio 
digna probatur; ea quae Nabuchodonosori acciderant et regis edicto 
publice annuntiata erant rex non poterat ignorare, etsi Danielis me- 
moria ei exciderat; unde acriter reprehenditur quod eo exemplo ac 
supplicio non fuit eruditus et de Dei reverentia edoctus v. 18 « o rez, 
Deus altissimus regnum et magnificentiam , gloriam et honorem dedit 
Nabuchodonosor patri tuo; v. 19 et propter magnificentiam quam de- 
derat ei universi populi, tribus et linguae tremebant et metuebant 
eum, quos volebat interficiebat et quos volebat percutiebat et quos vo- 
lebat exaltabat et quos volebat humiliabat » ; — cum leremias iam anno 
primo Nabuchodonosor vaticinatusesset : servientomnes gentesistae regi 
Babylonisseptuaginta annis (25,11), facile persuaderi poteratcuiqueeum 
ex Dei nutu et voluntate regionessibi subiecisse. Pro percutiebat habet 
Syrus : quos volebat servabat (vivificabat), ita ut perfecta concinnitas 
habeatur inutroque membro inter seopposito. Ita quoque textustraditus 
explicari debet; quare pro mas. Nm2 scribe vel x*rr2 velfortasse etiam 
ut lectio habet varians Nm2; eius versionis iam meminit Vat. eamque 


iure praeferunt recentiores (RoA. Troch. Ilitz. Z. Keil, Meinhold etc.). 
In verbis animadverte cum Ca/m. supremam istorum principum pote- 
statem et absolutam. Haud immerito Ieremias saepius monet Deum 

velle ut iugo Babyloniorum colla subdant 27,8. 11; 98,15 : iugum 
ferreum posui super collum cunctarum gentium istarum. 

Etiam clarius ei innotescere poterat Dei gubernatio rerum in sup- 
plicio regi magno inflicto v: 20 « quando autem elevatum est cor eius 
et spiritus illius obfirmatus est ad superbiam , depositus est. de solio 
regni sui et gloria eius ablata est v. 91 et a filiis hominum etectus est, 
sed et cor eius cum besttis positum est et cum onagris erat habitatio 
eius ; fenum quoque ut bos comedebal et rore coeli corpus eius ünfectum 
esL, donec cognosceret quod. potestatem haberet. Altissimus in. regno 
hominum et quemcumque voluerit suscitabit super illud » ; — explica : 
cor eius bestiis aequale factum est; pro feris campi vel agri una poni- 
tur species; cf. 4,22. 30; v. 22 « tu quoque fitus eius Baltassar. non 
humilias cor tuum, cum scires haec omnta ; v. 23 sed adversum Do- 
minatorem coeli elevatus es et vasa domus eius allata sunt coram te 
et tu et optimates tui et uxores tuae et concubinae tuae vinum Dibistis 
in eis; deos quoque argenteos et aureos et aereos , ferreos (tgneosque et 
lapideos qui non cident neque audiunt neque sentiunt laudasti ; porro 
Deum qui habet flatum tuum in manu sua et omnes vias tuas non 
ylorificasti », — Deum igitur cognoscere potuit et debuit. Graviter 
effertur quae sit divordb: Dei vivi et idolorum mortuorum; Deus qui 
habet /latum tuum 1. e. vitam tuam in sua potestate; vita enim halitu 
et spiratione se manifestat , spiritu intercluso exstinguitur; cf. Is. 2,22; 
' pariter viae omnes i. e. omnes cogitandi agendique rationes Dei sub- 
stant potestati et iudicio. Idola describuntur fere ut Deut. 4,28. Ps. 
113,5-8; 13^ , 15-17. Quia igitur tali Deo intulit contumeliam nihil eru- 
ditus exemplo Nabuchodonosor v. 24 « ?dcirco ab eo missus est articu- 
lus manus quae scripsit hoc quod exaratum est »; — proprie: et 
scriptura haec exarata est. 

Nota quanta libertate et animi fortitudine vates loquatur. Gravissi- 
mo prooemio hoc praemisso et animis ad Dei iudicia intelligenda prae- 
paratis scripturam legit et interpretatur v. 25 « haec est autem scrtp- 
lura quae digesta est: MANE, THECEL, PHARES; v. 26 et 
haec est interpretatio sermonis : MANE : numeravit Deus regnum 
tuum et complevit illud; v. 91 THECEL : appensus es zn statera et 
inventus es minus habens; v. 28 PHARES: divisum est regnum tuum 
et datum est Medis ac Persis »; — N22 (id quod geminatur in textu), 
pn et in v. 28 5*5 participia sunt passiva : numceratum , appensum, 
divisum. Prius quidem ex regulis grammatices rite formatur; reliqua 
huic conformantur, cum secundum grammaticam usumque exspectan- 
dum esset ?^pn et 2^»2; verum praeter conformationem ad priorem 
vocem ed uti explicatione data colligitur, id intentum esse vide- 

tur, ut ipso sono fiat allusio ad 5gn a 5»p levem esse, minus habere pon- 
deris, et ad 0*2 Persa. Ceterum in v. 25 legitur in textu 'o*2* et divi- 


dentes. Explicatur itaque : numeratum : numeravit Deus dies tuae 
dominationis et dominationem tuam finivit ; loquendi forma numeratum 
id quod firmiter decretum et stabilitum est exprimitur ; complevit i. e. 
ad finem adduxit ; appensum i. e. appensus in bilance, iusto Dei iudi- 
cio et statera examinatus es et exploratus; opera tua sunt expensa ; at 
inventus es deficiens, iusto pondere minor ceu nummus adulterinus; 
nam carens iustitia et probitate in statera Dei cum omni sua pompa 
appensus inventus est levis et vanus (Lap.); quare demum audit v. 28 
divisum : regnum tuum a te transfertur, abscinditur, datur a Deo 
Medo et Persae. De usu et significatione vocum c?E* *12 iam supra 


p. 160 dixi; semper regnum medo-persicum ita designatur et hoc loco 
insuper allusio cernitur explicita ad Persas. 

Haec explicatio communiter proponitur et a grammaticis ( Wzner, 
Grammatik des bibl. Chaldaismus S 12; Kawutzsch, Grammatik des 
Biblisch-aramaeischen S 29) et a lexicographis et ab interpretibus et 
simili ratione iam à LXX : "ipüynzat, xazeXoyictr, i2227x«, dum Theo- 
dotio verba textus retinuit uv, 0ex£X, oxpez. Nuper tamen alia accep- 
tio in medium prolata est. C/ermont-Ganne«u tres ias voces signi- 
ficare pondera affirmat et verti debere : mina, siclus, dimidia mina; 
mina ct siclus (scheqel, aram. Nop7) etiam alias inter pondera recen- 
sentur; 0*5 notione dimidiandi , dimidii apud rabbinos adhibetur (cf. 
Buztorf , Lex.; Levy , Chald. Woerterb. s. v.); praeterea Ganneau in 
pondere assyriaco quod aequivalet minae dimidiae inscriptum se legisse 
testatur peres. Insuper Noeldeke monet 5zn et 2*2 nullo modo posse in 


numerum participiorum referri, verum esse substantiva rite efformata 
(Zeitschrift für Assyriologie 1886 4 fascic.). Unde secundum hanc in- 
terpretationem vocum Deus sententiam suam ponderibus illis symbo- 
lice exprimit (cf. Zeitschrift für katholische Theologie 1887 p. 3945). 
At prior explicatio etsi formae duarum vocum grammaticali non adeo 
congruit, tamen multo propius ad Danielis interpretationem accedere 
videtur. Parumper alio modo Ho/fmann v. 95 concipit : mina, mina 
in nummis siclorum et (duae) minae dimidiae; ben scil. esse apposi- 
tionem ad alterum N22; unde : mina : Deus regnum tibi tradidit in- 
tegrum ac prosperum ; siclus : appensus es in statera et repertus es 
deficiens; minae dimidiae : divisit regnum tuum et dedit Medo et 
Persae (vide Zeitschrift für kath. Theol. l. c. p. 591). 

« Neque mirum , si Balthasar audiens tristia solverit praemium quod 


$5 ——— Maa PERDERE ERR di 


——— — Q —— MÀ 


Dax. $, 29-31 169 


pollicitus est; aut enim longo post tempore credidit ventura quae 
dixerat, aut dum Dei prophetam honorat sperat se veniam consecu- 
turum » (S. Hier.). Daniel autem honores oblatos admittit non tam 
quia peracta interpretatione suspicio mendacii aut adulationis nulla 
erat (Mar.), quam ut in se honoretur Deus cuius propheta erat, « ut 
Dei gloriam ea ratione illustret et ut illa purpura et ille aureus torques 
divinae sententiae explicataeque ab eo scripturae testis sit » (Mald.) 
v. 99 « tunc tubente rege indutus est Dantel purpura et circumdata est 
torques aurea collo eius et praedicatum est de eo quod haberet potesta- 
lem tertius in regno suo » ; — ex verbis sequitur honorem ei statim 
collatum essc et promulgatum coram mille convivis in aula convivii. 
Neque fingendum est caede repentina regem impeditum esse quominus 
Danielem honoraret (Haevernic), vel totum hoc solum constitutum 
esse pro sequenti die vel praecones multa nocte per urbem clamantes 
honorem Danielis omnibus promulgasse. Cur Daniel honorem admise- 
rit, S. Ilier. hanc quoque affert rationem, « ut Dario qui erat succes- 
surus in regnum fieret notior et per notitiam honoratior » i. e. ut ea 
auctoritate et honore praeditus Dei gloriam et bonum populi sui apud 
novum dominatorem efficacius promovere posset. 

Sententia cito est exsecutioni mandata v. 30 « eadem nocte interfec- 
tus est Baltassar rex chaldaeus; v. 34 et Darius Medus successtt in re- 
gnum annos natus sexaginta duos » ; — Nabonidus enim proelio a Cyro 
victus sese cum paucis receperat Borsippam (Birs Nimrud); filius eius 
cum magna exercitus parte urbem Babylonem ingressus erat. Eius 
pugnae et fugae Nabonidi et veteres, Berossus et Herodotus, et ipsa 
illa inscriptio cui nomen est annales Nabonidi mentionem faciunt (cf. 
Brunengo l. c. p.. 429 seq.); ex ea quoque discimus proelium factum 
esse mense tammuz , die 15 civitatem munitam Sippara (Sepharvaim) 
portas aperuisse Persis et die 16 Ugbaru (Gobryam) cum exercitu Cyri 
profectum esse versus Babylonem; proinde circa initium mensis iulii ; 
Cyrum autem mense marcheschvan die tertio Babylonem ingressum 
esse et pacem promisisse et Gobrvam satrapen instituisse , proinde circa 
medium mensem octobrem , forte die 19, ut Hommelcenset (Geschich- 
te Bab. u. Assyr. p. 785). Haec si ita se habent, ea quae veteres de 
obsidione urbis, de Euphrate flumine diducto, de ingressu Medorum 
et Persarum in urbem clam, dum Babylonii conviviis et luxuriei va- 
carent, concorditer narrant, collocanda erunt inter mensem iulium 
et octobrem. Ea igitur nocte qua per fluvium diductum et imminutum 
ingressi sunt milites in urbem obsessam et suis munitionibus nimis 
confisam, interfectus est Baltassar; eius convivium omnino congruit 
narrationi a veteribus traditae, de qua vide quae notavi ad Is. 21.5 

et 414,27 et ad ler. 51,31 seq. et cf. Brunengo p. 521-436; Vigourowr 
l. c. p. ^22 seq. 

De Dario Medo quaestio acerrima agitatur. Daniel tam distincte lo- 
quitur, immo aetatem eius assignat, ut si legeretur apud auctorem 
profanum, nemo rem narratam in dubium vocaret. At si agitur de 
sacro auctore, de re solum in s. litteris commemorata, res apud mul- 
tos plane alia esse videtur; eventum narrari clamant apud nullum 
scriptorem commemoratum , proinde fictum, quasi s. auctor tum so- 
lum mereretur fidem cum eius narratio a profano quodam scriptore 
comprobaretur. Quid tandem obstat quominus assumatur Cyrum non 
statim per se regni vel provinciae Babyloniae gubernacula tractasse, 
sed ea tractanda commisisse Medo cuidam nobili, Dario nomine? Quo 
honore collato alicui Medo et Medos honoravit quos non ita pridem 
suo subiecerat imperio et forte Babyloniis rem gratam praestitit et se 
ipsum qui aliis negotiis satis esset occupatus a multis curis liberavit. 
Utique in inscriptionibus Darius Medus rex Babylonis nondum est re- 
pertus. Fieri etiam potest, ut casu quodam vel errore nomen Darii, 
utpote magis notum, pro nomine alio sit substitutum. Uti ex inseriptio- 
nibus patet quas Strassmater descripsit, in primo anno Cyri regis Ba- 
bel etiam simul cum eo Kambuzia (vir ex Kambuja) tamquam sar Ba- 
bilu, rex Babel, designatur. Num eo nomine Cambyses, pater Cyri, 
vel Cambyses, eius filius declaratur? Quidquid est, ea inscriptione 
saltem ostenditur ab indole Cyri non fuisse alienum alterum quendam 
in regni consortium assumere. Ceterum in textu habetur : et Darius 
accepit regnum , quae dictio ad eum bene accommodatur qui a Cyro 
instituitur, ut pro ipso et ipsius nomine titulo regio res administret. 
Cum in textu non legatur successit , cum insuper apud LXX et in bi- 
bliüis hebr. iste versus coniungatur cum sequenti narratione cap. 6, 


fuerunt qui negarent a Daniele asseri statim post Baltassar regnasse 


Darium Medum, verum eum collocari posse et debere prorsus alio 
tempore et versione cu/g. creari errorem. At id temere asseritur. Nam 
versus 31 omnino requiritur eo loco et eo quoque sensu quo in vulg. 
ut oraculum eventu ostendatur impletum; uti enim caede Baltassar 
regis narrata impletur illnd nwnieratum et appensum in v. 26.27, ita 
regno a Dario suscepto habetur impletio tertiae vocis dzvisum vel d?vi- 
dentes. Praeterea in ipso textu particula coniunctionis * sententia 
et Darius accepit arcte adnectitur ad antecedentia, dum 6,1 absolute 
inchoatur 2$ placuit. Si qui autem opinantur nullo modo asseri a Da- 


niele Darium regem fuisse Babylonis et proinde 5,31-6,27 referri de- 
bere non ad Babylonem sed ad Ecbatana et ad regem Medorum , illi 
non legisse videntur 9,1 : in anno primo Darii... de semine Medorum 

qui imperavit super regnum Chaldaeorum , quo versu simul confirma- 
tur, in vw/g. 5,31 sensum rite esse expressum, si dicitur successit. 


Aliqui affirmarunt Cyrum non assumpsisse titulum regis Babylonis nisi 
anno tertio ab urbe capta idque probari contractibus privatis; indeque 
igitur haberi argumentum alicuius interregni quod Danicl attribuat Dario 
Medo. Ita Lenormant et Babelon quos citant et sequuntur Vig. l. c. p. 483 
et Brunengo p. 413. At id iam dici nequit ex quo S/rassinaier plurimas in- 
scriptiones ex tempore Cyri publici iuris fecit. Nam in iis contractibus Cy- 
rus iam anno accessionis vocatur rex Babylonis, quae appellatio eodem 
anno etiam cum alia commutatur rex regionum vel utraque etiam coniunc- 
tim legitur. Ita inscriptione n. 3 legitur : arah kislimu ümu 7 tu shanat 
rish sharrüti Kurrashu shar Bábilu i. e. mense kisleu die 7 anni initii (ac- 
cessionis) regni Cyri regis Babylonis; et ex die 24 eiusdem anni et eiusdem 
mensis alia legitur inscriptio in qua Cyrus nominatur shar mátàti et die 5 
mensis adar eiusdem anni in inscriptione n. 6 uterque titulus coniungitur. 
Idem cernitur in inscriptionibus ex primo anno regni-eius ; in inscriptione 
n. 11 a die 4 nisan primi anni appellatur rex Babylonis; item n. 18 a die 
30 mensis abu; n. 19 a die 16 mensis tischri iterum uterque titulus iungi- 
tur etc. Iam, uti Zpping probat (Astronomisches aus Babylon, Freiburg i. 
Br. 1889 p. 182 nota), septimus annus Cambysis regis correspondet anno 
393 a. Ch '. ; de Cambyse autem, ut Sírassmaier mecum communicavit , 
exsistunt inscriptiones a die 12 mensis sexti eius anni accessionis usque ad 
diem 27 mensis schebat anni octavi regni eius i. e. Cambyses iam regnavit 
die 19 mensis sexti anni 530 et regnavit saltem usque ad diem 27 mensis 
schebat anni 322 a. Ch. De Cyro autem exsistunt inscriptiones ab anno ac- 
cessionis eius usque ad annum 9 regni eius mensem tammuz diem 27 i. 
e. Cyrus regnare incepit 538 vel 539 et regnavit saltem usque ad diem 27 
tammuz 329 vel 530 a. Ch. Ante eum regnavit Nabonidus; de eo exsistunt 
inscriptiones ab anno accessionis eius mense tertio die 18 usque ad an- 
num regni 17 mensem octavum (marcheschvan) diem 10 i. e. ultima in- 
scriptio. quae nomen fert Nabonidi est a die 10 mensis octavi anni 538 vel 
339 et post 14 dies, die 24 eiusdem mensis iam inscriptio exsistit nomine 
Cyri. 


Sed qui tandem censendus est Darius Medus? Variis sententiis quae 
propositae sunt perpensis illa videtur probabilior et melioribus nixa 
indiciis qua statuitur Cyaxarem II filium Astyagis Medorum regis esse 
eum quem Daniel nominet Darium. Hane sententiam quam multi 


1. Discrimen a canone Ptolemaei est anni unius. Secundum eum enim annus eius septi- 
mus est annus 522; verum ex tabula astronomica anni septimi eas astrorum positiones in- 
tellexit Epping quae non conveniant nisi in annum 523 a. Ch. Unde initium quoque regni 
Cri vel in annum 539 vel 538 incidit. 

veterum iam statuerunt (cf. Josephus, Ant. 10,11. &; S. Hrer. ad 8,3; 
Alb. Mald. ad 9,1; Mar. Per. Lap. Tir. Calm.) etiam sat multi recen- 
torum praeferunt (cf. Loch , Brunengo, D. Ges. Bertholdt, Hengsten- 
berg , Lengerke , Haevernick , Auberlen , Kranichfeld , Kliefoth , Zoeck- 
ler, Keil, Seager, Transactions of the Society of bibl. Archaeology 
1878, VI p. 118 etc.) ; alii eam saltem valde probabilem dicunt et quae 
cum Danielis narratione apte componatur (Troch. Heb.). Exstitisse 
Cyaxarem, filium Astyagis eiusque successorem regemque Mediae, ex 
Xenophontis Cyropaedia colligitur, in quo libro satis frequenter eius 
fit mentio. Verum quidem est eo in libro minime omnia ad rei veri- 
tatem describi; at adverte multa ex narratis vere evenisse, et prae- 
primis ex viris quorum partes ibi exponat v. g. utriusque Cambysis, 
Astyagis, Croesi, Gobryae, Hystaspi nullum esse pro arbitrio fictum ; 
cur ergo id in uno Cyaxare, de quo toties mentio fit (cf. 1,5,9. 22; 5, 
2; III, 3,13. 20; IV,5,8; V,1. 1 etc.), praesertim cum adeo intime 
res et mores Cyaxaris cum rebus a Cyro! gestis connectantur? Verum 
est eum ab Herodoto non cofÁnmemorari; atiure notat Ges. « solere 
Herodotum praetermissis mediocribus hominibus ex longa rerum serie 
nonnisi unum alterumve memorare reliquis eminentiorem, ut aliunde 
constat et ipsa Babyloniae historia docet ex qua unius Nitoeris reginae 
mentionem iniicit, reliquos reges usque ad Labynetum ne Nebuca- 
dnezare quidem excepto silentio transit » (Thes. p. 350). Atque ex iis 
quae nunc comperta habemus monumentis et inscriptionibus expli- 
catis Herodotum et plurima non narrare et saepius decipi pariter 
certum est. Unde eius auctoritate narratio Xenophontis non convel- 
litur qui etiam profitetur se ea enarrare óca oov x«i &muÜdusüm xoi 
260760xt Ooxojuev. 

lam ex narratione Xenophontis Cyrus bellum gerit contra Babylo- 
nios quasi dux exercitus Cyaxaris (V, 5,1; VI, 1,6). Urbe expugnata 


1. Omnino concedi polest, immo probabilissime debet concedi, Xenophontem ut omnem 
mali speciem a suo heroe longissime removeret, res a Cyro contra Astvagem gestas haud 
fideliter descripsisse, verum modum quo illum regno privaverit satis obtexisse. Sed inde 
nondum sequitur quod v. g. d'Envieu vult p. 464, Cyaxarem solum ad hoc esse excogita- 
tum et effictum a Xenophonte ut crudelitatem qua usus essel Cyrus contra Astyagem dis- 
simularet (pour masquer la brutalité du roi de Perse envers Astyage). Si enim id lantum 
intendisset Xenophof, non opus erat fingere filium Aslyagis; polius ea fictione ei quod opta- 
ret impedimentum opposuisse censendus esset. Nam inducens eum qui nunquam exstitisset 
el de quo nemo unquam quidquam audivisset, toti suae narrationi suspicionem fraudis a- 
spersisset, quam tamen evitare prudentiae erat; eaim vero satis removit si partes praecipuas 
agendas attribuit viris illis qui eo tempore floruisse et cum Cyro negotia pertractasse revera 
dicebantur. — Iusuper qui Herodotuin prorsus sequi malunt, non videntur attendere histo- 
riam Cyri »iythis ac fabulis inspergi apud eum. 


O-— — — —M 


-—— —-———. 


Da4wN. $3, 31 113 


Cyaxari munera obtulit eique significavit palatium ei paratum esse 
Babylone, ut si eo iret ibi quasi domi habitaret (VIII, 5,17) i. e. ut 
si more regum orientalium sedem regiam pro aliquo tempore Baby- 
lonem vellet transferre, ibi haberet palatium regia maiestate dignum. 
Unde secundum Xenophontem non Cyaxares imperium babylonicum 
expugnat, sed a Cyro accipit imperium expugnatum, sicut Daniel dicit 
de Dario. Describitur Darius eo tempore natus annos 62; Cyaxares 
aliquanto maior natus erat Cyro; mpsoGócepós eit. Kógou, ipse dicit VI, 
1,6; iam vero eo tempore Cyrus annos natus erat 60, cum anno 529 
a. Ch. diem obiret natus annos 70; quare aetas Dario adscripta om- 
nino convenit in Cyaxaren. Eum tum temporis aetateiam satis provec- 
tae fuisse etiam eo patet, quia referente Xenophonte Cyaxares cum 
non haberetprolem masculam Cyroetiamtradit Mediam totam ; proinde 
ea aetate erat ut iam non speraret sibi posse filium gigni (VIII, 5,19). 
Atque iis quoque moribus describitur Cyaxares quibus ea quae de 
Dario Danielis legimus facile explicantur. Cyaxares enim vir perhibe- 
tur voluptatibus deditus, negotiorum gerendorum negligens, Cyro 
rerum gerendarum curam cedens et ab eius nutu et imperio fere 
pendens; ita quoque Darius cp. 6 totus a primoribus regitur eorum- 
que voluntati cuncta concedit. Quare excepto nomine reliqua satis 
inter se congruunt. Cum LXX praebeant nomen Artaxerxes simul cum 
altero Darii nomine, suspicio oritur hoc loco quoque in textu Danielis 
nomen genuinum non esse traditum. De hac quaestione bene agit D. 
p- 81 seq. 

Demum bene notat Heó. ex eo quod Daniel regem in medium pro- 
fert a nullo alio scriptore eo nomine designatum valide comprobari 
narrationem libri nequaquam esse opus supposititium; « agnoscunt 
enim rationalistae auctorem huius libri Scripturas sacras Iudaeorum 
legisse. lam vero iuxta illam hypothesim pronum erat ut ipse opus 
suum commendaturus plane exscriberet Isaiam qui Babylonem a Cvro 
expugnandam praedixerat, alium autem regem Darium coaevis suis 
ignotum producere sedulo cavisset, ne commenta ipsis obtrudere vi- 
deretur. Si igitur auctor noster secus agendum esse duxerit, istud ea 
sola de causa acciderit, quod res prout eas gestas esse cognoverat ac- 
curate referre prae ceteris intenderit ». 


Uti fit in re obscura et dubia, varia proposita sunt ad quaestionem hanc 
de Dario Medo solvendam. In periodico Transactions of the Soc. of bibl. 
Arch. 1878, VI p. 122 Ernest de Bunsen ponit quaestionem num non censeri 
possit Darium et Cyrum esse unum eundemque. Ras&a autem (Chronologie 
der Bibel, p. 121 seq.) censet 5,31 et 11,1 a Daniele esse scriptum non Da- 
rium, sed Cyrum Medum; nomen autem Cyri per errorem postmodum iu 

nomen Darii esse mutatum , quia 6,1 seq. revera sermo fiat de Dario, Dario 
scil. Hystaspi filio quem 6,1.28 et 9,1 intelligendum esse existimat. Hanc opi- 
nionem ideo amplectitur, quia nullibi mentio fiat alicuius Darii qui expu- 
gnata Babylone imperium capessierit, dum e contra omnibus testimoniis 
sacris et profanis Gyrus regnasse dicatur, qui eo tempore fere etiam annos 
62 natus fuerit. At mirum est et plane incredibile amanuenses pro nomine 
noto Cyri posuisse aliud nomen ; dein 6,28 nullo pacto Darius, filius Hy- 
staspi intelligi potest; dicitur enim : Daniel prospere egit in regno Darii et 
in regno Cyri Persae; ipsa collocatione iam prohibemur quominus Darium 
Hystaspi filium designari opinemur. Praeterea nota Cyrum dici Persam 
hic et 10,1 regem Persarum ; unde plane evadit improbabile Danielem 5,31 
scripsisse Cyrum Medum ct eodem modo 11,1. 

Alii ubique Darium filium Hvstaspi intelligendum esse volunt ; ita Gene- 
brard et Clavier, quos pro ea opinione allegat Trochon p. 24, et recentiori 
tempore Bosanquet, Transactions l. c. p. 79. 123, cui consentit Sayce p. 122. 
At id est oppido falsum. Nam Darius Hystaspi filius certissime non est 
Medus, sed ut ipse in inscriptione cui a Behistun nomen est saepius aflir- 
mat ex prosapia Achaemenidarum, igitur ex eodem genere quo Cyrus, ex 
genere antiquo regum Persarum (cf. Spiegel, Altpers. Keilinschriften p. 3); 
dein obstat quod modo monui verborum collocatio 6, 28; pariter 11,1 quo 
angelus in tertio anno Cyri regis Persarum dicit se iam anno primo Darii 
Medi adstitisse Michaeli adiutorem. Quornodo igitur fieri posset, ut Darius 
iste sit Darius filius Hystaspi? Pariter militant contra eam opinionem quae 
iam exposita sunt de nexu qui intercedit inter 5,31 et antecedentia. Proinde 
nisi Daniel secum ipse pugnare dicendus est, haec sententia procul est abii- 
cienda ; cf. D. p. 'i7. 

Alii in Dario Medo ipsum cerni posse Astyagen existimant. Eam senten- 
tiam ut certam habet Niebuhr, Geschichte Assur's und Babel's p. 92. 294, 
ut probabilem Pa/mieri, de veritate historica libri Iudith aliisque s. Script. 
locis p. 63; pro ea sententia ex veteribus allegantur quoque Synceíllus el 
Cedrenus; et Syncellus quidem in Chronographia p. 2035 (in ed. Dindorf 
p. 387) dicit Darium Medum etiam esse Astyagen; at p. 909 (393) legitur 
Nafova8tos $ xat 'ActuaYz Aaptioc 'Aacov/20u xat 'Aprazéozne Ec, 4 et eodem fere 
modo dicit Cedrenus p. 142 (ed. Bonnae 1838 p. 219) : Darius Medus etiam 
Artaxerxes et Astyages et Nabogiadus appellatur; idem Estheram formae 
gratia uxorem duxit. Unde horum testimonia pro ea opinione nullius sunt 
auctoritatis. Neque ea sententia cum computatione temporum conciliari 
potest. Nam Darius Medus cum Babylon expugnatur natus est annos 62; 
eodem tempore Cyrus, qui anno 529 moritur natus 70 annos, iam est sexa- 
genarius; sed quis credere potest Astyagen solum annis duobus natu maio- 
rem esse Cyro? Alii etiam ex eo argumentum ducunt quod Herodotus 
1,74 narrat, Astyagen anno illo quo bellum inter Alyatten et Cyaxaren fini- 
tum sitin matrimonium duxisse filiam Alyattis Aryenin vel saltem sponsa- 
lia facta esse inter filium Cyaxaris, Astyagen, et filiam Alvattis. lam even- 
tum hunc multi adscribunt anno 610 vel 603; unde patet anno 538 Astyagen 


DaN. 3, 91 113 


nimis aelate provectum fuisse (cf. Brunengo p. 232. 466). At haec argu- 
mentatio non est satis tuta. Uti Herodotus narrat sexto anno belli inter Alyat- 
ten et Cvaxaren pugna commissa dies subito in noctem mutatus est; evenit 
enim solis defectio quam Thales milesius praedixisse fertur. Iam ista solis 
defectio investigationibus a Zech, Airy, Hind factis evenisse dicitur die 98 
mensis maii an. 584 (cf. Klein, das Sonnensvstem, 1871 p. 27; Stein, Hero- 
dotus. 1883 p. 91); quae ab aliis pro anno 610 statuitur, in Asia minore 
parum animadvertebatur. Praeterea Thales diem obiit an. 3548 aetate pro- 
vectus quidem, at vix adeo annis onustus ut iam pro anno 610 solis defec- 
tionem vel praedicere vel explicare potuisse censendus sit. Quare minime 
certum est illam pugnam factam esse an. 610; unde ex illo eventu pro no- 
stra quaestione nihil concluditur. | 

In inscriptione cui nomen est annales Nabonidi legitur Gubaru (Ugbaru) 
Gobryam vid. esse a Cyro institutum gubernatorem urbis. Unde pronum: 
erat concludere in Gobrya demum repertum esse Darium Medum. Atque 
hanc sententiam multis propugnavit Babelon (cf. Brunengo p. 469), eique 
adstipulantur Vigourour et Trochon qui eam sententiam tamquam certam 
proponit (Daniel p. 26). At ea quoque sententia multis premitur difficulta- 
tibus. Nam secundum Herodotum Gobryas non est Medus sed unus ex pri- 
moribus Persarum (3,70), est unus ex septem coniuratis qui contra magum 
Pseudo-Smerdim consurgunt et Gobryas coniuratos alloquitur dicens : 4pyó- 
nef. tiv éovxeo Teépoat 6x0. Myj2ou. àv3poc pavo (3,73); igitur rem dicit esse non 
ferendam, ut nos Persae a Medo imperio subigamur, unde certe prodit se 
non esse Medum origine; etiam Darius in inscriptione supra iam allegata 
Gobryam appellat Persam (Gaubaruva Pürca; Spiegel l. c. p. 36). Xenophon 
autem Gobryam appellat Assyrium (Cyrop. IV, 6,1. 2) eique in expugnanda 
urbe magnas attribuit partes (VII, 5,24 seq.); eum autem vocans Ássyrium 
originem ei adscribere potest chaldaicam vel babylonicam, neque tamen 
medicam. Porro si Gobryas iam fuisset annorum 62 cum Babylon expugna- 
retur, certe mirum valde esset quod in coniuratione contra Pseudo-Smer- 
dim partes agere posset adeo magnas licet annis oppressus, immo quod sub 
Dario filio Hystaspi tamquam unus e primoribus regisque consiliariis 
maxime familiaribus floreret (Herod. 4,132. 134). Igitur sequi videtur (:0- 
bryam illum de quo loquitur Herodotus non posse censeri Darium Medum. 
Proinde si illum Ugbaru vel Gubura qui in inscriptionibus nominatur exi- 
stimaveris esse Darium Medum, cave in illo videas Gobryam Herodoti. 

Alii demum tutius censent Darium Medum cum nullo ex iis omnibus 
comparare, verum statuere eum esse principem reliquis rerum scriptoribus 
ignotum. Huic sententiae favent cb. p. 193. 197 et Aohl.; virum ex Medis 
regia forsan prosapia ortum electum esse a Cyro, quo arctius interim gen- 
tem illam simul cum Persis in unum regnum foederatum ditioni suae ad- 
strictam retineret; « cum igitur Darius ille vices tantum regis gesserit nec 
quidquam praeclare patrasse videatur, intelligitur memoriam illius ab an- 
liquis non esse servatam » (/7eb.). Atque revera quod Cyrus Medo alicui 
summam conferebat in regnum babvlonicum potestatem, valde aptum erat 

ad Medos imperio suo magis magisque conciliandos. lsta dignitas Medo 
collata est honor quo regno medico iam demortuo vel potius exstincto 
parentatur a Cyro. 

Denique de sententia quam recentissime protulit d'Envieu, Darium Me- 
dum esse Neriglissor, iam supra p. 139 dictum est, eandemque D. 
quoque bene oppugnat p. 79-814. 


9. Daniel in lacum leonum coniectus servatur. Cap. 6. 


Anc. — Daniel sua sapientia et honore a rege sibi habito invidiam 
excitat principum ; quare eum perdere volentes regem ad ferendum 
decretum permovent ne quis per triginta dies a deo aliquo quidquam 
petat nisi a solo rege. Daniel autem consuetas ad Deum preces minime 
omittit; quare spreti regii mandati accusatus mittitur in lacum leo- 
num (6,1-17). Postero die rex de eius sorte sollicitus eum incolumem 
servatum esse deprehendit vehementer gavisus; accusatores mittuntur 
in lacum et devorantur a leonibus; rex autem edicto publico Deum 
Danielis honorari iubet (6,18-28). — Ostenditur hac fiarratione quo- 
modo Deus qui se regibus chaldaicis potentem manifestavit etiam in 
regno medo-persieo non cesset suam maiestatem gentibus ob oculos 
ponere; vide Proleg. 


«, Danieli insidiae parantur 6, 1-17. 


Quomodo factum sit, ut Daniel etiam in honore esset apud novum 
regem, TAeod. explicat ex splendore pietatis quae ubicumque sit pro- 
prios emittat radios, S. Hier. autem eo quod rex audierit signum et 
portentum quod Baltassar acciderat et interpretationem quam Daniel 
exposuerat et quomodo Medorum regnum Persarumque pracedixerit. 
Utrique causae adiunge prudentiam Danielis et rerum gerendarum 
experientiam regi mox esse perspectam. Mores autem regis in hac 
narratione ii describuntur qui Cyaxarem, Astyagis filium, a Xeno- 
phonte descriptum prorsus referunt; hominem enim cernimus nego- 
tiorum curam a se longe amandantem, quietis ac voluptatis studio 
fere unice intentum, ad aliorum arbitrium decernentem, prudenti 
consideratione destitutum, aliorum impetui cedentem invitum, cum 
in se nihil habeat firmitatis vel constantiae (cf. 6,2. 9. 15-18 et vide 
Cyrop. IV, 1,13 seq. 5,8; V, 5,2. 35. 38. 41 seq.). 

Qua de causa Daniel invidiam principum incurrerit. exponitur 
v. 1 « Placuit Dario et constituit. super regnum satrapas. centum vi- 
c (AE, ut essent in toto regno suo, v. 9 et super eos principes tres ex 

quibus Daniel unus erat, ut satrapae illis redderent rationem et vec 
non sustineret molestiam ; v. 3 igitur Daniel superabat omnes princi- 
pes et satrapas , quia spiritus Det amplior erat in illo; v. & porro rer 
cogitabat constituere eum. super omne regnum ; unde principes et sa- 
trapae quaerebant occasionem , ut invenirent. Danieli ez latere reqis; 
nullamque causam et suspicionem repertre potuerunt eo. quod fidelis 
esset et omnis culpa et suspicio non inveniretur in eo » ; — LXX prae- 
bent satrapas 127, qui numerus ei qui habetur Esth. 1,1 conformatus 
esse videtur; immo Josephus Ant. 10,11, statuit 360, fortasse ex 
errore unicuique ex tribus principibus 120 attribuens. Hanc narratio- 
nem tamquam fictam traducit H2tz.; teste enim e enophonte Cyrum 
primum misisse satrapas in provincias subiectas eosque sex solum; 
teste autem Herodoto Darium primum totum regnum divisisse in 20 . 
provincias; unde narrationem hanc argui falsitatis. At Xenophon loco 
allegato i. e. Cyrop. VIII, 6,1. 7 ne verbulo quidem indicat Cyrum 
primum instituisse ut satrapae provincias subiectas gubernarent; e 
contra ita rem narrat ut de institutione omnibus iam nota et consueta 
loqui videatur. Atque profecto, num quisquam credet a Cyro primum 
repertum et in usum inductum fuisse, ut maius regnum non ab uno 
administraretur, sed ut in variis regionibus constituerentur magistra- 
tus? Quid quod iam apud Isaiam Assyrius de regno suo loquitur : 
numquid non principes mei simul reges sunt (10,9)? Et Berossus quo- 
que scribit patrem Nabuchodonosor, regem Nabopolassar certiorem 
esse factum de rebellione quam movisset satrapes ab eo institutus in 
Aegypto et in regionibus Syriae et Phoenices (cf. losephus, Ant. 10, 
11,1; c. Ap. 1,19. 20). Neque verum est Cyrum solum sex satrapas 
misisse; nam Xenophon tantum de iis refert quos Cyrus ablegavit in 
Arabiam et in Asiam minorem; de aliis regni persici provinciis, Ba- 
hvlonia, Assyria, Media, Syria non loquitur; quare falso ex Xeno- 
plhonte colligitur regnum persicum solum in sex satrapias divisum 
fuisse. Etiam Herodotus nullo modo a Dario primum regnum esse in 
provincias distinctum affirmat, sed solum narrat eum constituisse 
viginti ggg, vXg aUtol xxAíouci ca&cpxTniUxs 3,89. Ceterum regnum 
bhabylonicum iam sub Nabuchodonosor in varias provincias csse de- 
scriptum discimus ex 2,48. 49 et 3,2 quo loco Daniel pro eiusmodi 
magistratu eo nomine utitur quod postmodum more Persarum adhi- 
bitum est. Numerum autem provinciarum alio tempore alium fuisse 
eo quoque ostenditur quia sub ipso Dario filio Hystaspi alius et alius 
nobis offertur : Herodotus 90 fuisse dicit; in inscriptione persepoli- 
tana praeter Persiam enumerantur 29, in inscriptione de Behistun 23 
(Spiegel l. c. p. ^. 50); tempore Xerxis 127 fuisse ex libro Esther (1, 

1; 8,9) comperimus. Quare a Dario Medo fuisse constitutas 120 nullo 
modo impugnari merito potest. 

Hisce 120 satrapis tres praeposuit principes quibus ratio esset red- 
denda de tributis et vectigalibus, ne scil. rex damno afficeretur; de 
voce p3i vide Esdr. 54,13. 15. 22 et Esth. 7,4, quibus in locis sermo 
est de nocumento vel molestia et difficultate quae regi inferretur; eo 
sensu hic quoque vertit Theodotio 976 và £voyXritat : ne regi mole- 
stia crearetur. Unus ex istis triumviris erat Daniel qui officio suo sa- 
pienter fungendo longo intervallo ceteros superabat, quia spiritus 
praecellens in eo erat; vide 5,12. Unde rex iam cogitabat eum super 
duos illos praesides extollere et toti regno praeficere. Verum iste favor 
regius aliorum movit invidiam. Duo illi alii praesides et satrapae — 
certe non omnes 120, ut Hitz. ad narrationem risui exponendam vult 
— sed qui casu in aula aderant vel a duobus praesidibus in auxilium 
advocabantur vel utpote subditi Danieli censebantur facilius in eo 
aliquid vituperii deprehendere posse, sedulo quaerebant causam quan- 
dam accusationis contra Danielem ez parte regn? (ita in textu; Vat. 
Maid. et regn? quoque habent codices et editiones vu/g. priscae com- 
plures : complutensis, paris. lovan. Hentenii; cf. Lucas brugensis) 
i. e. ut invenirent aliquid quod de regno male administrato Danieli 
possent obiicere. Eodem modo explica ez /atere regis vel ex parte re- 
gis, si scil. in regis servitio vel in honore regi praestando aliquam 
committeret negligentiam. At nullam causam vel crimen (proprie : 
corruptionem, rem prave factam) reperire poterant, quia Daniel in 
munere fidelis erat neque ullam culpam vel rem perperam gestam 
admittebat. « Et hoc testimonium datum est beato Danieli non ab iis 
tantum qui eum diligebant, sed etiam ab iis qui eius vitae insidiaban- 
tur » (TÀeod.). 

Aegre ferunt quod alienigena adeo honoretur à rege eumque sibi 
praeponi nullo modo ferendum esse statuunt. Cognoscentes autem 
eius religionem quomodo insidiae ei strui possint inter se expendunt 
v. 5 « dixerunt ergo viri illi : non inveniemus Danieli huic aliquam 
occasionem , nisi forle in lege Dei sut » ; — non inveniemus contra 
eum causam ullam, nisi etc.; felix conversatio, notat hic S. Hier., 
in qua inimici nullam reperiunt occasionem, nisi forte in legitimis 
Dei; igitur pro crimine observationem legis divinae ei obiici oportet 
(Mald.), aliquid statuendum est contra legem Dei sui, quia tunc legi 
Dei sui adhaerebit et incidet in legem hominis (A/5b.); v. 6 « tunc 
principes et satrapae surripuerunt regi et. sic locuti sunt ei : Dari rex 
in aeternum vive »! — verbum vcaw explica : cum impetu vel tu- 
multuantes regem adierunt, vehementer et instanter ab eo postula- 

runt, ut decerneret quod volebant; surrzpere exponit S. Hier. : non 
enim hoc locuti sunt quod agere cogitabant, sed per honorem regis 
inimico moliuntur insidias; v. 7 « conszlium tinterunt omnes principes 
regni tui , magistratus et satrapae , senatores et iudices , ut decretuin 
imperatorium exeat et edictum , ut omnis qui petierit aliquam peti- 
tionem a quocumque deo et homine usque ad. triginta dies, nisi a. te 
rez, mittatur in lacum leonum; v. 8 nunc itaque rez confirma senten- 
tiam et scribe decretum, ut non immutetur quod statutum est a Medis 
et Persis nec praevaricart cutquam liceat »! — regis mentem multi- 
tudine in suas partes pertrahere et quasi opprimere student; unde tam 
sedulam faciunt variorum magistratuum enumerationem , in qua si- 
mul egregie mentiuntur; nam cum Daniel unus princeps ex tribus 
nihil tale suaserit, iam non omnes principes consilium inierunt; vide 
v. 2; de aliis nominibus cf. 3,2; eos uti insigni exaggeratione iam eo 
patet quia decretum extorquere volunt ad unum Daniel perdendum; 
quare iis minime curae fuit, ut eiusmodi decretum per totum regnum 
promulgaretur. Ad eorum intentum sufficiebat, si in una aula regis 
ita annuntiabatur, ut Daniel illud audiret. 

De eo decreto tamquam de re plane ridicula et quae vel mandari 
vel explorari nulla ratione possit sed plane sit absurda et insulsa, 
Hitz. aliique rationalistae rident et narrationem tamquam figmentum 
reiiciunt. At immerito. Nam decretum eo modo debet considerari et 
expendi qui indicatur clare in ipsa narratione. Solum volunt perdere 
Danielem. Ad hoc autem satis erat si rex eiusmodi decretum statueret, 
si Daniel id comperiret ect contra illud ageret. Ad hoc non opus erat, 
ut per totum regnum promulgaretur. Nam postulare ut nemo in toto 
regno per 30 dies aliquam rem peteret nisi à rege, id utique quam 
maxime insanum fuisset. Nihilominus tale quid posse alicui tyranno 
in.mentem venire, vide Proleg. At regi persuadere, ut aulicis id 
imperaret qua re simul omnium in regem reverentia et obedientia 
probaretur et detegi posset si qui forte minus fidi regique devoti inter 
eos exsisterent, non est a verisimilt alienum ; idque eo magis, quia 
non de quacumque petitione agitur, sed de tali precatione qua rex 
tamquam aliquod numen honoraretur et agnosceretur. lam vero reges 
quandoque in numero deorum habebantur; id constat de regibus 
Aegypti (vide quae notavi ad Ez. 20,3 in Comment. p. 302) et aliqua 
saltem indicia de regibus quoque persicis atque etiam medis haben- 
tur. Nam, ut Herodotus narrat, Deiokes iam plurima statuit et aditum 
ad se prohibuit, ut omnes magna sui reverentia imbueret (1,99), Per- 
sas autem reges suos inter deos colere Curtius quoque affirmat (8,5. 
11) cui aliorum quoque testimonia consentiunt (cf. HoÀl. Troc. Vi- 

gourowr ad h.1. Z. Keil). Accedit quod Darius Medus novus dynasta 
regi babylonico occiso in regnum successerat. Inde autem fortasse 
arripi poterat oecasio inducendi regem, ut pro aula sua tale statueret 
decretum quo scil. manifestum redderetur utrum etiam ii aulici qui 
antea servierant regi babvlonico ad novi regis cultum et servitium 
transiissent vero animorum obsequio necne. Esse vero decretum illud 
statutum non pro regno toto, sed pro iis qui prope regem in urbe 
regia erant etiam ex poena proposita consequitur. Lacum enim leo- 
num vel « depressam in altum foveam vel arentem cisternam in qua 
leones nutriebantur » (S. Hzer. ad v. 19) non ubique per regni urbes 
vel oppida exstitisse patet, sed in urbe regia vel prope arcem regiam. 
Monumenta reperta exhibent quantopere reges venatione leonum de- 
lectati sint; leones etiam a populis subiectis inter reliqua tributa 
quandoque afferebantur in arcem regiam (ef. Layard, Discoveries in 
the ruins of Niniveh and Babylon p. 138). Leones in caveis servatos 
esse certum est! ; homines mortis reos ipsis traditos esse devorandos 
iam inde redditur omnino probabile; insuper ex annalibus Asurbani- 
pal verba recitant quibus dicitur et Sennacherib et Asurbanipal eius- 
modi poenam inflixisse (cf. Transactions of the Soc. of bibl. Archaeo- 
logy 1873,2 p. 362-363). 

Quo certius optato rei exitu potiantur, regem urgent ut mandatum 
istud scripto consignetur. Timent scil. ne rex qui tantopere Danieli 
favet ei parcere velit. Edictum autem regium semel promulgatum ex 
more Persarum non potest revocari; vide Esth. 1,19; 8,8. Quare ma- 
gna vafritie malevoli illi principes regem circumveniunt incautum 
qui ad quid ipsi tendant minime apprehendit, sed potius eorum con- 
silium laudat et approbat quo regiam auctoritatem firmare et omnes 
ad eam summa veneratione prosequendam adigere studeant v. 9 
« porro rex Darius proposuit edzctum et statutt »; — in textu : prop- 
terea exaravit scriptum et interdictum. Tribus de causis, scribit Ma/., 
credendum est eum in eam sententiam adductum fuisse, ambitione 
summi honoris , principum consensu ct auctoritate, humana pruden- 
tia, ut hominum sibi recens subditorum animos an satis dicto audien- 
tes essent experiretur. 

Daniel autem non destitit orandi causa domum ire. sicut antea. fa- 
cere solebat neque de orandi ritu quo antea utebatur metu regis «quid- 


1. Vide quoque parabolam Ez. 19.6-9 propositam : factus est leo... et. iniserunt eum in 
caveam. Merito scribit Lenorment : « la fosse aux lions devient pour nous un detail d'une 
exactilude et d'une précision topiques, en. presence des admirables bas-reliefs de classes 
d'Assurbanipal, oü nous voyons amener sur le terrain , dans des cages, les lions gardes pour 
les plaisirs du roi »; cf. Vigourouz ]. c. 

quam praetermisit (Maíd.) v. 10 « quod cum Daniel comperisset , 2d 
est constitutam legem , ingressus est domum suam et fenestris apertis 
in coenaculo suo contra Ierusalem tribus temporibus in die flectebat 
genua sua et adorabat confitebaturque coram Deo suo, sicut et ante 
facere consueverat »; — in textu : et fenestrae apertae ei (domui) 
erant in coenaculo eius i. e. fenestrae non clatratae; ascendit in su- 
periorem partem domus, ut quietus oraret, a strepitu et tumultu re- 
motus (Act. 10,9); orans sese vertit lerusalem versus, ad locum tem- 
pli ; ibi enim Deus se positurum cor et oculos promiserat (3 Reg. 9, 
3j; ibi ut Deus precibus benigne annueret, Salomon Dominum de- 
precatus erat (l. c. 8,33. 35); versus templum fundit preces psalmi- 
sla 3,8; 27,2; ut oratio sua veniat ad templum sanctum Dei, lonas 
in ventre piscis exoptat; ad locum templi dona et munera perferunt 
pii ludaei templo exusto Ier. 41,5 etc. Bar. 1,7. Quare eodem modo 
Daniel ad sedem illam quam Deus elegit et quam instauratum iri scie- 
bat conversus preces fundit, idque ter, prout iam Ps. 55,18 : vespere 
et mane et meridie narrabo et annuntiabo (meditabor et gemam, 
hebr.) et exaudiet vocem meam. « Tria autem sunt tempora quibus 
Deo flectenda sunt genua : tertiam horam, sextam et nonam ecclesia- 
stica traditio intelligit » (S. Hier.); cf. Act. 3,1; 10,9. Circa horam 
tertiam et nonam olim offerebatur in templo iuge sacrificium ; unde 
hoc tempus opportunum erat orationi; cf. 9,91. Esdr. 9,5. Ps. 
151,2. Genibus flexis oraverat Salomon in dedicatione templi 3 Reg. 
8.54. 2 Par. 6,13; eodem modo precatur Esdras 9,5. Nihil orationis 
consuetae omisit, qwonzam antea ita fecerat. Si nunc omisisset , im- 
pio regis decreto obedivisset; Daniel autem in cultu Dei fidelis et con- 
stans permanet. Intellexit decretum illud latum esse in contemptum 
Dei Israel et honorem blasphemum postulari pro rege. Quare ne 
omissione quidem orationis consuetae ei obsequebatur. 

Atque Daniel in principum insidias incidit v. 11 « v2? ergo illi cu- 
riosius inquirentes invenerunt Danizelem orantem et obsecrantem Deum 
suum »; — in textu : tum viri illi irruerunt et invenerunt etc.; de 
verbo vide v. 6; impetu quodam facto scil. ut eum orantem depre- 
henderent; v. 12 « e£ accedentes locuti sunt regi super edicto : rez, 
numquid non constituisti, ut omnis homo qui rogaret quemquam de 
diis et hominibus usque ad. dies triginta nisi te, rex, mitteretur in la- 
cum leonum? ad quos respondens rer att : verus est sermo iuxta. de- 
cretum Medorum atque Persarum quod praevaricari non licet »,; — 
potius : statuta, vel firmiter constituta est res; decretum irrevocabile 
latum est. Magna astutia negotium ordiuntur; « tacent de Danielis 
nomine, ut cum rex generaliter se iussisse responderit verbo suo te- 

neatur, ne aliter super Danielem faciat quam locutus est » (S. Hrer.). 
Rex graviter affirmat quod illi audire ea occasione unice desiderabant; 
ita regem suis capiunt verbis (A/6.) ; v. 13 « tunc respondentes di-re- 
runt coram rege : Daniel de filiis captivitatis Iuda non curavit de [ege 
tua et de edicto quod constituisti, sed tribus temporibus per diem orat 
obsecratione sua »; — de dictione vide 3,12; bene notat Ma/d. eos 
conari crimen omnibus modis exaggerari : ex persona rei qui cum 
non solum alienigena, sed etiam captivus esset diligentius debebat 
edicto regis parere; in tali homine contumacia et insolentia maiore 
poena est digna; ex dignitate regis cuius edicta sancta haberi de- 
beant; ex animo facientis quod per contemptum violaverit decretum ; 
demum ex iteratione frequenti culpae, quod ter quotidie id faceret, 
et is quidem qui ad sublimem locum et splendidum nomen regia be- 
nignitate sublatus fuerit (Sanct.). 

Tum demum intelligit rex ad quid tandem studium illud se hono- 
randi a principibus sit directum; « intellexit se propria responsione 
esse deceptum et quod causa insidiarum esset invidia » (S. Hier.) 
v. 1 « quod verbum cum audisset rer satis contristatus est et pro Da- 
niele posuit cor ut liberaret eum et usque ad occasum solis laborabat 
ut erueret. illum »; — rex maximi aestimabat prudentiam Danielis 
in rerum administratione eumque diligebat v. 3. ^; unde ea accusa- 
tio ei vehementer displicuit ; « itaque ne contra suam legem facere vi- 
deretur, non auctoritate regia, sed ratione atque consilio vult Danie- 
lem de discrimine liberare; illis autem tanta in malo pertinacia est, 
ut nec voluntate regis moveantur nec iniuria » (S. Hzer.) ; v. 15 « vir? 
autem illi intelligentes regem direrunt ei : scito rex quia lex Medorum 
atque Persarum est, ut omne decretum quod constituerit rex non liceat 
immutari »; — in textu iterum : viri illi irruerunt ad regem, impor- 
tune eum urgentes; vide v. 6. 11; ex mora scil. et regis vultu facile 
videbant regem id agere ut viam indaget servandi Danielem. Norunt 
etiam indolem regis mollem ac debilem, qua nesciat principibus fir- 
miter postulantibus resistere et qua ducatur et regatur ab eo qui ma- 
gna constantia in eum agat. 

Rex revera cedit multitudini et consentientibus adversariis mortem 
amici non audet negare ; quodque ipse obtinere non potuit, Dei tradidit 
potentiae; ita S. Hier. ; v. 16 « tunc rec praecepit et adduxerunt Da- 
nielem et miserunt eum in lacum leonum; dixitque rer Danieli : Deus 
tuus quem colis semper ipse liberabit te! v. 1" allatusque est. lapis 
unus et. positus est super os laci quem obsignavit rer annulo suo et 
annulo optimatum suorum, ne quid fieret contra Danielem » ; — quod 
ipse rex pro ignavia sua non audet, id optat ut Deus faciat. Animum 

ostendit rex ex una parte imbecillum, ex altera cum bona precatione 
Danielem dimittat, dolentem et fere sperantem fieri posse ut Deus 
eum eripiat in praemium pietatis et fidelitatis. Aditus obsignatur, 
omo Uu, XXXovoU7, Tox ux £v T Azvvá^, uti Theodotio vertit, ne scil. 
quidquam mutaretur in re ad Daniel spectante; annulo regis ne 
principes eum extraherent et occiderent querh leones non occidissent, 
annulo principum ne rex eum liberandi causa posset extrahere (Ma/d.) 
etita etiam LXX paraphrasi verba declarant; optimatum annulo regem 
obsignasse censet S. IIier. ne quid suspicionis contra eos habere vi- 
deretur. 


6; Daniel servatur, Deus honoratur 68, 18-28. 


hex pro animi imbecillitate cesserat principibus; at, uti fit in ma- 
gna animi commotione variis affectibus inter se pugnantibus men- 
temque occupantibus et in partes diversas trahentibus , nullam quietis 
vel voluptatis partem capere potuit v. 18 « Et abiit rex :n domum 
suam et dormtvit tncoenatus cibique non sunt allati coram eo, insuper 
el somnus recessit ab eo » , — verte : et pernoctavit zelunus; vocem yim 
Theodotio, Syrus, S. Hier. verterunt cibos; recentiores vocem ex ara- 
bico interpretantur : concubinas non passus est coram se introduci (cf. 
Ges. Thes. p. 333; Z. Keil; etiam RoAL); alii tamen aliter explicant : 
mulieres saltatrices, cantatrices (H?7:.) quas non admiserit ad tempus 
fallendum; similem explicationem iam proposuit Calm. : non est pro- 
ducta musica coram eo; in lexicis recentioribus arabicis sub Nrr1 repe- 
ritur notio quoque sese delectandi; pro concubinis legimus 5,2 Nzn5. 
Apud LXX hoc membrum non legitur, sed solum 7 vrojuevog vet 702 
Axvwv^. Interpretatio de cibis coniectura ex antecedente orta videtur 
(vel ex Ez. 4,97), neque ad eam satis congruit verbum 57:5 (aphel ver- 
bi 572 cf. 2,24. 25; 5,7. 13. 15; quibus locis de personis adhibetur), 
cum de rebus "rà adhibeatur ; cf. 5,3. 93; 6,18. 

Regis de Daniele cura et studium et spes quoque aliqua (v. 16) eius 
salutis ostenditur v. 19 « tunc rez primo diluculo consurgens festinus 
ad lacum leonum perrexit, v. 90 appropinquansque lacui Danielem 
voce lacrimabili inclamavit et affatus est eum : Daniel serve Dei vi- 
ventis, Deus tuus, cué tu servis semper putasne valuit te liberare «a 
leonibus »? — verbotenus : surrexit ad auroram, ad lucem ; illud 
putasne non est in textu et solam vestit interrogationem : potuitne te 
liberare? Deum vocat viventem quam appellationem Deo propriam a 
Daniele didicisse censendus erit , cum sine dubio Daniel saepe regi de 
vero Deo loqueretur quem viventem vocabat opponens idolis mortuis. 

Unde etiam explicatur cur eiusmodi spes de salute Danieli mentem 
eius subierit, cum noverit quam constanter et fideliter Daniel eum 
coluerit, — Uti iuvenibus in fornace 3,49, ita Danieli adstitit angelus 
v. 91 « et Daniel regi respondens ait : rex in aeternum vive! v. 232 Deus 
meus misit angelum suum et conclusit ora leonum et non nocuerunt 
mihi, quia coram eo tustltia inventa est in me, sed et coram te , rex , 
delictum non feci »! — alloquitur regem salutatione consueta; vide 
ad Bar. 1,11 et supra 2,5; « honorat honorantem se » (S. Hier.). In- 
signi modo Deus testimonium reddit innocentiae Danielis miraculo 
confirmans, quod Deo magis oportet nos obedire quam hominibus. 
Salus haec tamquam praemium et corona describitur iustitiae Danie- 
lis et eius firmissimae in Deum fiduciae; v. 23 « tunc vehementer rer 
gavisus est super eo et Danielem praecepit educi de lacu; eductusque 
est Daniel de lacu et nulla laesio inventa est in eo, quia credidit. Deo 
suo » ; — cf. 3,95; Hebr. 11,33 : per fidem obturaverunt ora leonum 
(Mald. Sanct. Mar. Calm.). 


Quaerunt aliqui qua ratione ora leonum sint conclusa. Sunt qui respon- 
deant famem seu cibi appetitum iis esse ademptum ; eo enim in casu leones 
in homines non saevire; « forte etiam angelus mutavit leonum phantasiam, 
ut apprehenderent Danielem ut sibi formidabilem et nocivum » (7ir.). Plu- 
ribus in eam quaestionem etiam exspatiatur Z' Envieu p. 523; monet Deum 
potuisse restituere Danieli aliquid ex illa in res omnes potestate qua homo 
in paradiso praeditus fuerit, dum oculis Danielis vim quandam tribueret 
fascinantem et supernaturalem. Num igitur Daniel debuit per totam noctem 
leones torvis oculis aspicere? Insuper monet a serpentibus quasi quod- 
dam fascinum aliis bestiolis iniici , ab incantatoribus vim quandam miram 
exerceri in serpentes et bestias feroces, aliquos solo attactu serpentes red- 
dere immobiles et rigide erectas; praeterea in medium affert : « il nous 
suffira pour montrer la possibilité de la préservation de Daniel de suppo- 
ser que ces animaux furent hypnotisés;... on connatt des agents qui comme 
le chloroforme peuvent provoquer l'anesthésie ou l'insensibilité partielle ou 
presque totale... Seulement il faut reconnaitre que cette anesthésie, ce 
:xommeil profond fut produit sans que le chloroforme ou tout autre agent 
se soient faits les auxiliaires de lopérateur. « Dieu envoya son ange », 
c'est une facon de dire que le miracle fut produit sans l'intervention des 
causes secondes qui aménent d'ordinaire un pareil résultat ». Eiusmodi 
considerationes et comparationes utiles esse possunt; nam nisi quis sit 
plane expers rectae rationis fateri debet Deum id posse efficere immediate 
per se vel perangelum, quod homo subsidiis e rerum natura petitis pera- 
gere et operari valet. — Ceterum qua ratione Deus singula effecerit inquirere 
parum prodest; sufficiat scire eum posse et fecisse. Pluribus in id quoque 
inquirunt Pererius et Senct. 

Dein rex exercet talionis poenam ; re enim explorata intellexit 
inimicos Danielis et invidos sibi imposuisse, dolose edictum extorsisse, 
ut Danielem perderent (Lap.); in eius autem salute adeo mire effecta 
iure cernit ipsius Dei contra accusatores sententiam prolatam; v. 24 
« 2ubente autem rege adducti sunt virt illi qui accusaverant Danielem et 
in lacum leonum missi sunt, ipsi et filii eorum et uxores eorum, et non 
pervenerunt usque ad pavimentum laci, donec arriperent eos leones, et 
omnia ossa eorum commnuerunt » ; — accusatores vel calumniatores 
(1n textu verbotenus : qui frusta eius comederunt i. e. falso eum ac- 
cusaverant calumniantes) simul cum familia puniuntur; talem fuisse 
morem Persarum, testis est epistola Artaxerxis Esth. 16,18 relata et 
Herodotus 3,119; similiter propter impietatis conspirationem inter- 
empti sunt cum familia Core, Dathan, Abiron (Num. 16,26 seq.) et 
Achan (los. 7,25); ceterum lege cautum erat ne innocentes cum son- 
tibus punirentur (Deut. 25,16); cf. 2 Reg. 21,5. Quod adeo celeriter 
devorati sunt, divinae iustitiae et sapientiae opus TAeod. cernit; ne 
enim diceretur propter satietatem leones a Daniele abstinuisse et invi- 
dia extenuaretur miraculum, iniectos testimonium perhibuisse leo- 
num crudelitati. Ut narrationem risui exponant quaerunt aliqui (Hztz.), 
quomodo familiae 122, simul potuerint in lacum iniici et a paucis leo- 
nibus devorari. Responsum iam est ad v. 7; nullibi dicitur numerum 
accusatorum fuisse magnum ; immo ex v. 11 colligitur admodum 
paueos fuisse, cum in domum vel potius in cubiculum ad summum 
aliqui irruere potuerint ad observandum Danielem. 

Uti Nabuchodonosor 3,96. 98, ita Darius quoque maiestatem Dci 
Danielis publico decreto populis annuntiat. Decretum simili modo con- 
ceptum est. Uti supra notatum est, iure supponimus Danielem esse 
consultum qua ratione et quibus verbis loquendum sit de Deo Israel ; 
v. 95 « tunc Dartus rez scripsit untversis populis , tribubus et linguis 
habitantibus in universa terra : pax vobis multiplicetur! v. 26 a me 
constitutum est decretum , ut in universo imperio et regno meo tremt- 
scant et paveant Deum Danielis ; 2pse est entm Deus vivens et aeternus 
in saecula et regnum eius non. dissipabitur et potestas eius usque in 
aeternum ; v. 9'1 2pse liberator atque salvator faciens signa et mirabi- 
lia in coelo et in terra , qui liberavit Danielem de lacu leonum » | — 
in textu : de manu i. e. de potestate et vi leonum ; cf. 3,98. 99; 4,31. 
Praecipitur ut honor et reverentia Deo habeatur; id quod gentiles re- 
tentis diis patriis praestare poterant. Simili ratione in inscriptionibus 
saepe unus deus prae ceteris laudatur et commendatur. Id saltem eius- 
modi decreto effectum est , ut Deus Israel tamquam Deus potentissimus 
populis annuntiaretur eique honor conciliaretur, etsi cultus deorum 

aliorum non excludebatur. Sunt qui cavillentur, quod decretum a 
omnes populos in universa terra dirigatur, id quod perquam ridicu- 
lum sit, cum regnum Darii omnes populos complecti ne ipsi quidem 
regi in mentem venire potuerit (cf. De Wette-Schrarer, Einleitung). 
At primo potest quaeri, cur isti supponant vocem NZ7*XW in notione 
orbis terrarum capiendam esse, quasi haec vox, sicuti /erra , non sae- 
pissime certam aliquam ac definitam regionem (germanice Land) desi- 
gnaret; insuper quid hoc loco intelligatur, statim dicitur : constitu- 
ium est, ut in universo zmperto et regno meo eic.; proinde luce 
clarius est scribi ad omnes populos non in orbe universo, sed qui in 
hoc regno habitent. Praeterea quam hyperbolice loqui soleant reges 
orientales, ex inscriptionibus satis superque constat, ita ut ipsa expla- 
natio de orbe terrarum iure non possit esse offensioni. De v. 28 « porro 
Daniel perseveravit usque ad regnum Dari regnumque Cyri Persae »; 
— vide p. 17^; in textu prospere egit. 


Darius filius Hystaspi ita v. g. loquitur in inscriptione apud Spiegel l. c. 
p. 44 : magnus deus est. Auramazda qüi hanc terram condidit, qui illud 
coelum condidit , qui hominem condidit, qui delicias hominibus condidit, 
qui Darium fecit regem, unicum regem multorum, unicum dominatorem 
multorum. Ego sum Darius magnus rex, rex regum, rex térrarum multa- 
ruin tribuum, rex huius magnae terrae etiam deinceps. Quo loco in textu 
legitur humi terra, orbis terrarum; dum terra i. e. provincia dicitur da- 
hydus; cf. Spiegel l. c. p. 202. 211. Et alias in inscriptione persepolitana : 
Auramazda cum videret hanc terram (bumim), mihi eam tradidit l. c. p. 
50. Eodem modo iisdemque verbis quibus Darius utitur, Xerxes se vocat 
regem huius magnae terrae (bumi) l. c. p. 54. 56. 58. 60. 62: eodem modo 
loquitur Artaxerxes Mnemon l. c. p. 64 et Artaxerxes Ochus p. 66. Ceterum 
si Romanis licuit imperium vocare orbem terrarum, quis mirari poterit 
reges orientales pro fastu ac pompa simili modo loqui? immo si ludaei 
thessalonicenses de s. Paulo et Sila dicunt : hi qui orbem terrarum concitant 
(vv oixowuévnvy) huc venerunt, quanto magis hyperbole concedenda erit 
regi? 

Neque obiici potest contra decretum quod sententiis sit confectum quae 
cum decreto Nabuchodonosor fere conveniant. Nam, ut sistam in decretis 
modo allatis, eaedem sententiae iterum iterumque occurrunt. Ita verba 
illa quae supra recitavi : magnus deus est Auramazda et reliqua, repetun- 
tur a Dario in inscriptione persepolitana l. c. p. 48, repetuntur pariter a 
Xerxe p. 34. 506. 58 bis. 60. 62 et ab Artaxerxe Ocho p. 66, atque generatim 
hae inscriptiones omnes eadem ratione eodemque dicendi genere compo- 
sitae sunt. 

ALTERA PARS. CAP. 7-12. 


[d 


1l. Primum oraculum de quatiwor regnis. Cap. 5. 


Anc. — Daniel cernit quattuor bestias e mari ascendentes : leae- 
nam, ursum, pardum et animal reliquis ferocius ac terribilius quod 
habebat cornua decem et aliud cornu oculis et ore praeditum quod 
crescebat, dum tria cornua e prioribus evellerentur (7,1-8). Verum 
in bestiam illam exercetur iudicium a Deo angelis circumdato ,: occi- 
ditur bestia et igni traditur et filius hominis in nubibus coeli veniens 
accipit a Deo aeternum gloriae regnum (7,9-15). Danieli petenti ex- 
plicatur visio, agi scil. de quattuor regnis et de regno Dei; dein petit 
declarationem bestiae quartae; in ea exprimitur regnum maius om- 
nibus devorans omnem terram , quod tandem in decem regna divide- 
tur; dein surget unus rex reliquis potentior qui contra Deum et viros 
Dei bellum geret atrox, donec conteratur iudicio divino, et Dei re- 
gnum gloriosum sanctis dabitur (7,15-28). 


Visio in hoc capite descripta in re et argumento apertam prae se 
fert similitudinem cum cap. 2 i. e. cum quattuor regnis ibi delineatis, 
quam similitudinem iam 7/eod. effert. Quare hoc capite explanatio illa 
in cap. 2 tradita fulcitur et novis quoque argumentis ut vera demon- 
stratur. Et primo quidem quartum regnum hoc capite delineatum esse 
illud idem quod in cap. 2 quarto loco recensetur, res est adeo conspi- 
cua, ut sit omnino extra controversiam ; nam ibi describitur ut re- 
gnum ferreum, comminuens et conterens omnia (2,50), eodem 
modo iisdemque fere verbis 7,7. 23. Sed, uti progressui oraculorum 
convenit, in decem cornibus et uno illo cornu quod blasphemias lo- 
quitur et bellum gerit contra Deum et sanctos et in iudicio divino 
maior quaedam nobis datur explicatio, ad quem tandem exitum res 
perventurae sint. Secundo in hoc capite et in sequentibus ea quoque 
nobis proponuntur ex quibus etiam clarius quam cap. 2 colligimus 
quale regnum in quarto illo sit intelligendum. Primum regnum esse 
babvlonicum, ipse Daniel exposuit 2,37; quale sit secundum et ter- 
tium, esse scil. regnum Medorum atque Persarum et regnum Graeco- 
rum, ipse nobis declarat 8,20. 21; unde quia post regnum Graecorum 
aliud regnum orbem complectens non est nisi romanum, romanum in 
quarto cerni debet. Neque enim quartum regnum intelligi potest in re- 
enis illis ex regno Alexandri Magni exortis ; nam praeter ea quae iam ad 
cap. 2 notata sunt , hic ex ipsis verbis Danielis aliud accedit argumen- 

tum gravissimum : regna illa ex Alexandri monarchia exorta depin- 
guntur in visione 7,6 in quattuor capitibus quae sunt in tertia bestia 
et 8,8 in quattuor cornibus hirci, quae cornu primo fracto exorta 
sunt, id quod clare exponitur 8,22 : quattuor reges de gente eius con- 
surgent. Porro in regnis illis quattuor non possunt cerni decem cor- 
nua; dein nullo pacto potest supponi Danielem bestiam quam cap. 7 
adeo terribilem exhibuit, ut nulli alii possit comparari et prorsus sit 
dissimilis, nunc cap. 8 hirco ct quattuor cornibus velle exprimere. 
Neque cornu illud undecimum cap. 7 ullo modo idem est cum cornu 
8,9; nam illud crescit inter decem, hoc autem non nter quattuor 
sed ex uno illorum quattuor exoritur, ita ut unum cornu quasi in 
duos ramos demum dividatur. Dein iudicium in cornu cap. "7 plane 
aliter exhibetur quam destructio illius cornu cap. 8; vide 8,95. Ve- 
rum haec et alia ipsa capitum explanatione magis illucescent. Hic 
satis est indigitasse ad quid attentio in sequentibus feratur oporteat. 
lem dilucide quoque exponit D. p. 107 seq. 


a) Visio quattuor bestiarum "7, 1-8. 


Quo iure Baltassar, filius Nabonidi, rex dici possit, vide supra p. 157. 
Cum adhuc staret regnum babylonicum, quo theocratia est destructa, 
ostenditur Danieli non solum hoc regnum, sed reliqua quoque quae 
in orbem dominatura sint esse interitura ct regnum Dei iri erectum et 
fore gloriosum in aeternum. Uti antea somnio Nabuchodonosor regis 
eam accepit in ruina theocratiae consolationem, ita nunc eadem con- 
solatio etiam ampliore doctrina ipsi praebetur visione et declaratione 
ab angelo facta; v. 1 « Anno primo Baltassar regis Babylonis Daniel 
somnium vidil; visto autem capitis eius in cubili suo, et somnium scri- 
hens brevi sermone comprehendit, summatimque perstringens ait »; 
— in textu : et tunc scripsit somnium ; summam rerum (proprie : caput 
verborum) dzrit vel narravit; unde vides S. Hzer. unum membrum 
ampliore expositione reddidisse; v?s/ones capitis cf. 2, 98. Annum 
primum Baltassar probabiliter esse annum duodecimum Nabonidi 1. e. 
942 a. Ch. Strassmaier existimat. Nota quoque scriptionem narratio- 
nemque somnii explicite ad Danielem referri, scil. eo ipso quod scrip- 
sit, dixit vel narravit somniurn. Rerum suzi/omm refert, non singula 
quae v. g. de colore habituque animalium ei visione exhibita erant. 

In textu adhuc leguntur verba : locutus est Daniel et dixit, quae 
verba tamen neque apud LXX, nec apud Theodotionem neque apud 
S. Hier. leguntur; solum Syrus ea praebet; v. 2 « videbam in visione 
mea nocle et ecce quattuor venti coeli pugnabant in. mart magno, 

v. 3 et quattuor bestiae grandes ascendebant de mari diversae inter 
se »; — verte : venti zrruentes in mare, qui impetu et vi in mare 
incumbunt idque exagitant; signifieat mare mundum vel orbem ter- 
rarum (S. Ephr. Hip. Chrys. Hier.) vel gentes et nationes; hae exci- 
tantur, commoventur ventis coeli i. e. regna illa quae exsurgunt ex 
gentibus non sine nutu ac providentia Dei oriuntur; quattuor venti i. 
e. undique ex quattuor plagis terrae venti ruunt in mare ; in universo 
orbe regna excitantur dispositione etiam superna. Cui acceptioni 
maxime favet S. Her. explicans ventos coeli de potestatibus angelicis 
(sim. A/5.), dum alii in ventis solum rerum mutationes vel motus et 
agitationes cernunt quibus regna oriri et condi, soleant (TAeod. Per. 
Calm.). Frustra aliqui quaerunt sitne mare magnum mare mediter- 
raneum; agitur de visione; mare igitur magnum repraesentat multi- 
tudinem gentium, ex qua regna exsurgant. Cum in subseq. bestia de- 
scribatur ascendens post bestiam, hic proleptice tota visio uno quasi 
conspectu proponitur. Ad indolem regnorum mundi terrenam, fero- 
cem, crudelem designandam bestiarum symbolum eligitur, quod 
ceteroquin satis frequenter in s. litteris reperitur; cf. Gen. 49,17. Is. 
21.1; 30,6; 34,6. ler. 5, 7; 5,6. Ez. 32,2 etc.; regnum autem Dei in 
filio hominis veniente in nubibus coeli adumbratur 7,13. 

In primo symbolo exhibetur leo alatus; imago pro regno babylonio 
etiam ex eo obvia quia leones et leones etiam alati saepe in eius regni 
monumentis cernuntur v. & « prima quast leaena et alas habebat 
aquilae ; aspiciebam donec evulsae sunt alae cius et sublata est de terra 
et super pedes quasi homo stetit et cor hominis datum est ei »; — 
regni babylonici robur et ruinam brevi delineat; leo et aquila quasi 
imperium tenent inter animalia et volucres; « leo, animal genero- 
sum, trux, rex anunalium terrestrium exprimit magnitudinem, robur, 
saevitiam regum » (Caím.); eadem imagine pro rege Chaldaeorum 
usus est leremias 5,7; cf. 2,15; 5,6; 49,19; 50,17. In aquila celeritas 
et rapacitas exhibetur; ler. 4,13 : velociores aquilis equi illius, et de 
Chaldaeis etiam Hab. 1,8 : volabunt quasi aquila festinans; ceterum 
vide 9 Reg. 1,23. lob 9,26. Ier. 48,50; 49,22. Lament. 4,19; aquilae 
regem Babylonis comparavit Ezechiel 17,3. At mox ei alae evellun- 
tur; velocitas illa et sublimis volatus i. e. prosper rerum successus, 
studium imperii-dilatandi, velox victoriarum cursus deficit. Alis evul- 
sis bestia cadit vel prosternitur in terram; sed tollitur, erigitur. de 
terra et super duobus pedibus sicut homo stare facta est (in textu) et 
cor hominis, hominis scil. infirmi vzx, ei datum est; aliis verbis, ad 
conditionem humilem et debilem regnum redactum est; pro robore 
illo et velocitate quae vires humanas longe superare videbantur ad 


190 DaAN. 7, 4-5 


conditionem naturae fragilis et infirmae recidit (cf. S. Hier. A//h. 
Maid.), didicit demissiora sapere agnoscens infirmitatem et ad com- 
munem hominum debilitatem et impotentiam reducta (H:p. Chrys. 
Sa, Sanct. Per. Calm. RoAM. Troch. Heb.). In statu isto facile a bestia 
feroci, ab urso, poterat superari. 

Alterum regnum, Medorum scil. et Persarum, emblemate ursi ei 
offertur v. 5 « et ecce bestia alia. similis urso 1n parte stetit et. tres 
ordines erant in. ore eius et in dentibus etus et sic dicebant ei : surge, 
comede carnes plurimas »! — uti 2,39 regnum secundum metallo 
designatur minus pretioso, ita hic animali a leonis maiestate quod 
reputatur multum recedere. Verte : unum latus efferebat; regnum 
erat bipartitum , duabus constans partibus, uti 2,32 in duobus bra- 
chiis quoque significatur; una pars praevalebat prae altera, Persae 
Medis erant superiores et potentiores. In urso voracitatem insatiabi- 
lem notant; ea hic quoque in textu Danielis declaratur : £res costae in 
ore etus inter dentes (Yat. Mar. Calm. et recentiores); iis enim praeda 
designatur quam ursus ceperat et devoraverat, ita ut tres costae so- 
lum indicent rapinam et devorationem factam. Quare non explicandae 
erunt de tribus regnis Babyloniorum, Medorum , Persarum, quae in 
unum redacta sint regnum, uti volunt S. Hier. Alb. Mald. Sanct. 
Mar. Lap. Tir.; nelius et ad imaginem propositam convenientius 
Theod. concipit de tribus orbis partibus, orientali, aquilonari, 
australi, quibus regnum imperavit; vide 8,4; vel potius explica de 
tribus regnis, babylonieo, lydico, aegyptiaco, quae in praedam acta 
sunt a Persis (Per. Troch. Heb. Z. Keil etc.) et ad depraedationem et 
subiectionem aliarum nationum etiam clare alludunt verba : comede 
carnes plurimas. Eodem modo 8,5 describitur regnum Medorum et 
Persarum imagine arietis cornibus ventilantis contra occidentem, 
aquilonem, meridiem, « et omnes bestiae non poterant resistere 
ei neque liberari de manu eius fecitque secundum voluntatem suam »; 
quibus illud : comede carnes plurimas, explicatur; iste autem aries 
8,90 rex est Medorum atque Persarum ; rex vero et regnum in hac 
visione accipiuntur notione eadem; "vide 1,23 et 7,24 cum 8,92. 


Verba ; mv mn ov verti possunt : latus unum vel partem unam erexit, stare 
fecit, extulit; ? enim frequenter inducit obiectum grammaticale in aramaico; vide 
2,21. 48; 9,18; 4,22. 31. 33 elc. ; cf. Kautzsch, Grammatik des Biblisch-Aram. p. 127. 
151; forma autem z"pn vel ut in editione a Baer adornata scribitur n^ zn est 


haphel; proin sensum habet activum neque ullo modo opus est cum aliquibus scri- 
bere hophal. Cum vcrba co modo verti possint, etiam ita vertenda sunt. Latus 
unum erigere, ciferre alii explicant de praeparatione ad pugnam vcl ad agzressionem 
et ictum inferendum : ungulam vel pedem attollere ad ictum scil. impipgendum. 

Ceterum verba varie exposita sunt. Theodotio legit hophal verbi : elg uzpo; 8v oxatn, 
id quod sensu eodem concipiendum erit; similiter LXX. Quod alii vertunt : extulit 
corpus suum ad unum latus, ad eandem notionem recidit. Quod S. Hier. habct : in 
parte stetit, aliqui exponunt : non totum regnum babylonicum occupavit (Mar.), 
Iudaeos explanasse refert S. Hier. : nihil eos adversus Israel crudele gessisse, abs- 
tinuisse a Iudaeis. Alii : ad latus unum irruit i. e. in Babylonios (Vat. Mald. Lap.); 
alii : ad latus unum, ad partem orientalem, habitavit & Babyloniis (Ros.); alii : im- 
perium unum erexit scil. collata voce JevU Iob 38,33; sed cum bestia sit regni 


symbolum, «quid sibi vult talis tautologia? Sensum fere contrarium elicit Hitz. : ad 
unum latus inclinata stetit i. e. iam ad lapsum prona erat. Aliae quoque feruntur ex- 
positiones quas referre non opus erit v. g. pedibus anterioribus stetit. 


Visio regni tertii ei offertur v. 6 « post haec aspiciebam et ecce alia 
quas? pardus et alas habebat quasi avis quattuor super se et quattuor 
capzta erant 2n bestia et potestas data est ei » ; — pardus in arripienda 
praeda valde velox celerrimo saltu in eam irruit; in quattuor alis 
maxima quaedam velocitas qua volatu quasi eam arripit declaratur; 
ea velocitate iam similis est hireo qui veniebat ab occidente super 
faciem terrae et non tangebat terram, qui igitur quasi volans celer- 
rime terras perlustravit 8,5. Quare similitudo etiam in eo est, quia 
pardus quattuor capita, hircus 8,8 quattuor habet cornua, quibus 
8,22 quattuor regna ex tertio regno exoritura significantur. Proinde 
regnum designatur quod celerrime per orbem propagatur, sed mox in 
quattuor regna dispescitur. [am vero per hircum regnum Graecorum, 
regnum Alexandri Magni designatur 8,21; post eius mortem ex eius 
monarchia quattuor regna orta sunt : syriacum sub Seleuco Nicatore, 
aegyptium sub Ptolemaeo Lagi, macedonicum sub Cassandro, thra- 
cicum sub Lysimacho; ita anno 301 a. Ch. Quattuor capita ut cornua 
quattuor simul exsistunt; igitur unum regnum maius in quattuor dis- 
pertitum iri declaratur; insuper clare dicitur 8,92 : quattuor reges 
de gente eius consurgent; in hebr. quattuor regna, quibus verbis 
cornua quattuor quid sibi velint vates certior redditur. itaque cum 
tanta exsistat similitudo, firmissimam simul habemus rationem, cur 
tertium hoc regnum a Daniele visum et pardo h. 1. significatum in 
regno Alexandri impletum esse asseramus. — In textu pardus alas 
habet ?n dorso suo. « Quod additur e£ potestas data est ez ostendit non 
Alexandri fortitudinis, sed Domini voluntatis fuisse (S. Hier.). Cur 
Alexander pardo repraesentetur, qui leone minor est corpore, non 
robore, pelle varia tegitur ct pernicissimus est, Cam. explicat ex 
Alexandri ingenio igneo, strenuo, intrepido, ex mira eius celeritate, - 
ex moribus inaequalibus et ingenii boni malique varietate, ex eius 
statura iusto minore brevique vita et imperio. Narrat JosepAus (Ant. 
11,8. 5) hanc prophetiam a pontifice Iudaeorum Alexandro ostensam 

esse eaque eum animatum Persas devicisse (Ma/d. Per. Sanct. Mar); 
vide Proleg. 

Quartum regnum exhibetur v. 7 « post haec aspiciebam 2n visione 
noctis et ecce bestia quarta terribilis atque mirabilis et fortis nimis, 
dentes ferreos habebat magnos comedens atque comminuens et reliqua 
pedibus suis conculcans; dissimilis autem. erat. ceteris bestiis quas 
videram ante eam et habebat cornua decem »; — vide 2,10; impe- 
rium romanum hisce describi sententia est plerorumque eaque vera. 
Nam post regna illa ex Alexandri monarchia exorta quae quattuor 
capitibus vel cap. 8 quattuor cornibus adumbrantur non exstitit aliud 
regnum nisi romanum. Cornua decem explicari debent eodem modo 
quo cornua quattuor i. e. de decem regnis vel decem regibus, uti 
infra v. 24. Ista decem regna post regnum quartum exoritura esse 
concludere possumus ex eo quod etiam quattuor illa capita v. 6, uti 
ex 8,8. 22 elucet, regna nobis exhibeant post regnum tertium. Dum 
autem decem illa regna exsistunt, alia quaedam potestas inter ea ex- 
surgit v. 8 « considerabam cornua et ecce cornu aliud parvulum or- 
tum est de medio eorum et tria de cornibus primis evulsa sunt a facie 
etus, et ecce oculi quasi oculi hominis erant in cornuisto et os loquens 
ingentia » ; — explicatio ab angelo traditur v. 24. 25; in oculis adum- 
bratur sapientia, prudentia, astutia, qua iste qui cornu designatur 
prae ceteris eminebit et multos decipiet (Theod. Lap. Men. Palmer): 
huic arti seducendi coniuncta est humanitas, comitas, virtutis simu- : 
latio quam alii oculis designari opinantur (Ti».); superbia autem et 
summa arrogantia et insolentia non: tam in oculis ( M«/d.), quam in 
ore loquente grandia describitur. 

Quanta iste acturus sit insolentia contra humana omnia et divina, 
angelus pluribus declarat v. 25. Quae si considerantur addita expli- 
catione quam revelationibus et doctrinis postmodum traditis hauri- 
mus ex 2 Thess. 2,3-10, dubium non est quin de antichristo sermo 
inferatur. Ex 8,9-12. 23-26 discimus ex tertio quoque regno oriturum 
esse cornu quod simili modo contra humana et divina furorem et 
insaniam effutiet, quod cornu postmodum ita describitur, ut omnes 
in eo agnoscant Antiochum Epiphanem, persecutorem ludaeorum. 
Cum igitur in utroque capite de cornu sermo sit quod simili modo 
describitur, sunt qui censeant in cap. 7 et 8 unum Antiochum illum 
adumbrari; ita iam S. EpÀr. Caím. Loch ex catholicis, et ex prote- 
stantibus sat multi, quotquot scil. quartum regnum non de romano 
exponunt. 

At nisi omnia confundantur, de uno eodemque non potest explicari. 
lam enim demonstratum est quartam bestiam eap. 7 deseriptam non 

cerni posse in hirco cap. 8; dein adverte originem utriusque cornu 
aliam assignari : 7,8 oritur zn£er decem alia, 8,9 vero egreditur ex 
uno cornu de quattuor; ergo unum cornu in duos quasi ramos dispe- 
scitur ; item alia fiunt ab utroque cornu : 7,8. 93 cornu evellit tria 
alia ; nihil tale de cornu cap. 8; quae 7,2*. 25 dicuntur non sunt ea- 
dem cum 8,9-12. 23-25; aliud assignatur tempus pro utroque quo 
eius furori habenae laxentur 7,25 et 8,14; demum ad prioris interi- 
tum scena inducitur maxime sollemnis iudicii 7,9-11. 26; nihil tale 
ad interitum alterius adducendum 8,25 ; post prioris interitum apparet 
in nubibus filius hominis qui ab antiquo dierum regnum accipit glo- 
riosum; nihil eiusmodi post casum alterius. Quare duo ista cornua 
duos quoque inimicos regni Dei significant. Similitudo autem quae est 
in cornu, in superbia, in inimicitiis contra populum sanctum Dei satis 
declaratur, si cum interpretibus catholicis et etiam compluribus aca- 
tholicis (Aub. Z. Keil etc.) cornu alterum, Antiochus, consideratur 
tamquam typus antichristi. Hac consideratione facta aliquam inter 
duos illos intercedere similitudinem tantum abest ut sit offensioni, ut 
ipsa typi ratione exigatur; unde sequitur ne speciem quidem exsistere 
cur in ea descriptionis diversitate cornu utrumque de uno eodemque - 
accipiatur; cf. D. p. 133-136. 


Cum igitur vati post regnum quartum statim offeratur visio anti- 
christi, id hoc loco deprehendimus quod in oraculis haud infrequens 
est, ut intervallo temporum plane neglecto solum normae divinae 
proponantur quibus regnum Dei administratur. Quando regnum 
messianum oriturum sit et quomodo ab initiis parvis ad maximum 
incrementum sit perventurum et omnem potestatem contrariam deiec- 
turum, vates nos docuit 2,544. 45; nostro loco ab eodem regno quarto 
statim transit ad unam ex ultimis periodis eiusdem regni messiani. 
Eius quippe regni ortum, progressum, victorias de potestate mundana 
reportandas iam adumbraverat supra 2,45. 45; proinde normam Dei 
quae in eo regno sit exprimenda iam proponit; per quale autem 
temporis spatium ea norma sit paullatim in opus deducenda, genera- 
tim non est prophetarum describere; unde si rerum nexum et morem 
prophetarum attenderis, non multum miraberis vatem nostro loco a 
quarto regno immediate transire ad tempora regni messiani hisce in 
terris remotissima. Simile habes in aliis vatum oraculis, in quibus 
regni messiani praeparatio et perfectio uno complexu unaque compre- 
hensione proponitur; qua de re vide quae alias notavi ad Os. 11,11. 
Soph. 3,20. Zach. 2,&-5; 10,10-12. Is. 40,3 seq. 545,8; 60,1 seq. ler. 
30,9 etc. et cf. Cornely, Introd. 1l 29 p. 298 seq. et iam TAeod. monet 

(ad Dan. 11,36) idem cerni in sermone Christi de ruina lerusalem et 
ultimo iudicio. 


0) Iudicium Dei et regnum 7,9-14. 


Graviores causae maiore apparatu iudicari solent (Ma/d.) ; descri- 
bitur itaque sollemnitas iudicii et iudicis v. 9 « Asp?ciebam donec 
throni positi sunt et antiquus dierum sedit; vesttmentum etus candi- 
dum quasi nix et capilli capitis eus quasi lana munda; thronus eius 
flammae ignis , rotae eius 2gnis accensus; v. 10 fluvius tgneus rapi- 
dusque egrediebatur a. facie eius; millia millium ministrabant ei et 
decies millies centena mtllia assistebant ei; iudicium sedit et libri aperti 
sunt » ; — propter causae gravitatem non unus, sed plures throni positi 
dicuntur; maior enim auctoritas sanctiorque maiestas repraesentatur, 
cum iudex multos quasi consiliarios circeum sedentes habet (cf. Matth. 
19,98. Apoc. 5,4. Ma/d.). Deus a tota aeternitate vivens vocatur an- 
tiquus dierum , ut aeterni iudicis habitus demonstretur; senex quoque 
describitur, ut maturitas comprobetur sententiae (S. Hier.). Dei autem 
gloria, sanctitas , splendor maiestatis claritate luminis solet declarari: 
est scil. amictus lumine sicut vestimento Ps. 103,9; Del autem iudicis 
maiestas igne designatur; est enim ipse ignis consumens Deut. 4,2*; 
sicut ignis exardescit ira eius, ignis ante ipsum praecedit Ps. 88,47; 
96,3; quare etiam in hoc consessu iudiciali thronus eius flammis ignis 
describitur, quibus flammis uti Dei splendor et maiestas repraesenta- 
tur, ita quoque quibus poenis scelesti mulctandi sint et absumendi 
exhibetur, si in manus iudicis illius inciderint (S. Hzer.); thronus Dei 
rotis est instructus, sicut Deus apud Ezechielem curru cherubim vehi- 
tur, ut dominatio eius et iudicium ubique per orbem universum exer- 
ceri ubique praesto esse describatur (Per. Maid. Lap.). Maiestas eius 
quoque longe lateque effulgens et igne divino cuncta lustrans, pur- 
gans, peccatores absumens in fluvio igneo rapidoque qui ab eo pro- 
manans egreditur symbolice repraesentatur; ignis inflammabit in 
circuitu inimicos eius Ps. 96,3; simulque delineatur eius iudicis sen- 
tentia efficacissima et celerrima (Per. Lap.). 

Dei maiestas cernitur quoque in innumerabili exercitu angelorum 
throno eius assistentium et ad ministerium nutumque eius paratorum. 
Eo autem potiore iure angeli assistunt Deo iudici, cum agatur de de- 
fensione et vindicatione regni Dei contra potestatem adversariam et de 
eius potestatis prostratione ac condemnatione; sunt enim angeli regni 
Dei proteetores, in ministerium missi eorum qui hereditatem capient 
salutis et contra potestatem Deo inimicam defensores validi (cf. Dan. 

10,13. 20; 11,1; 12,1. Tob. 8,3. Hebr. 1,14). Unde merito assistunt 
ut videant ad quem tandem exitum res Dei pro qua pugnabant et res 
inimici Dei contra quam fideles valide tuebantur perducatur. Quam 
ingens sit exercitus agminum angelorum , Danieli visione ostenditur : 
millies millia ministrabant ei et myrias myriadum coram eo stabant; 
stare coram hero servi et ministri est ad omnem nutum parati, quae 
dictio eo significatu frequenter legitur cf. Gen. 18,22; 41,46. Deut. 
1,38. 3 Reg. 10,8. Ier. 52,12. Dan. 1,5; praesertim stare coram dici- 
tur de ministerio sacerdotum et levitarum, prophetarum quoque cf. 
Deut. 10,8 ; 18,5. 7. lud. 20,98 (hebr.) Ps. 133,1. 3 Reg. 17,1; 18,15. 
ler. 15,19 etc.; quare scite adnotant Ma/d. Sanct. Mar. Lap. Men. 
assistere et ministrare non esse diversa angelorum officia, sed unum 
idemque esse stare coram Domino et ei ministrare ; insuper advertit 
Lap. ex Hebr. 1,14 sequi omnes angelos esse ministrantes et Gabriel 
qui est ex assistentibus etiam esse ex ministrantibus qui foras mittan- 
tur (Luc. 1,19. 26. Dan. 8,16; 9,21) et Michael unum de principibus 
primis pugnare pro Ecclesia (Dan. 10,13; 12,1) et septem spiritus qui 
in conspectu throni Dei sunt tamen dici missos in omnem terram 
(Apoc. 1,4 et 5,6). Vide quae de quaestione hac adnotavi in Com- 
ment. Is. ] p. 136; etiam S. Gregorius angelos assistentes mitti docet 
(M. 19,998). De numero h. l. tradito advertit S. Hier. : « non quo iste 
ministrorum Dei numerus definitus sit, sed quo maiorem multitu- 
dinem humanus sermo explicare nequiverit ». Sedit zud?cium 1. e. 
iudices, vcl tota iudicum corona et ordo, Deus et angeli quidam prae- 
cipui; plures iudices etiam thronis seu sedibus positis indicantur 
(Lap.). In libris allatis et apertis significatur et iudicii mos atque 
consuetudo et longum temporis spatium de quo iudicari oportet. Res 
scil. gestae et facinora edita tam multa sunt et per longum tempus 
edita, ut sola memoria non contineri potuerint sed ut multis opus 
fuerit libris ad ea consignanda et pro iudicio asservanda. Quare h. 1. 
haud obscure innuitur tempus fore sat longum usque ad antichristum. 

Vates animo attento apparatum hunc iudicialem prosequitur scire 
cupiens qua tandem sententia inimicus Dei plectatur v. 11 « aspicie- 
bam propter vocem sermonum grandium quos cornu illud loquebatur 
et vid? quoniam interfecta esset bestia et perisset corpus etus et tradi- 
tum esset ad comburendum igni; v. 19. aliarum quoque bestiarum 
ablata esset potentia et tempora vilae constituta. essent eis usque ad 
tempus et tempus » — dum consessum illum sollemnem iudicialem 
secum admirabundus contemplatur, subito videt bestiam illam terri- 
bilem iam esse occisam, corpus eius in ignem proiectum et generatim 
omnem potestatem Deo contrariam esse deletam et e medio sublatam ; 

omnibus enim illis prolongatzo tn vtta data erat ad tempus et tempus 
i. e. ad certum solum definitumque tempus iis concedebatur vivere 
et agere contra Deum (Vat. Maid. Sanct. Lap. Ttr. RoAl. Troch.). 
Cum solum agatur de norma Dei in universum proponenda, enuntiat 
interitum etiam trium aliarum bestiarum, quae tamen iam ante quar- 
tam bestiam vel per eam auferebantur; potestas enim Deo inimica 
per temporis decursum istis bestiis tamquam symbolis exhibetur; 
quare huius potestatis destructionem plenam atque perfectam distinc- 
tione temporum neglecta in communi quattuor illarum interitu ob 
oculos sibi poni videt. Unde non opus est alias bestias h. 1. concipere 
vel de septem cornibus v. 8 — haec enim cum quarta bestia neces- 
sario interierunt — vel de aliis regnis quae praeter regnum antichristi 
exsistant, qua consideratione et visionis unitas turbatur et vocum pro- 
prietas hoc capite conspicua relinquitur. Continetur vero in subita illa 
ruina qua bestiae auferuntur, igni traduntur sine ullo strepitu vel 
labore conatuque , sed sola iudicis Dei praesentia , insigne documentum 
divinae potentiae, qua bestiae quam maxime terribiles repente evane- 
scunt, auferuntur sicut pulvis a facie venti. 

De Messia dicitur : sede a dextris meis, donec ponam inimicos tuos 
scabellum pedum tuorum ,, et : sedetin dextera Dei de cetero exspectans 
donec ponantur inimici eius scabellum pedum eius (Ps. 109,9. Hebr. 
10,12.13). Iam in visione ostensum est quomodo Deus Pater inimicos 
ponat scabellum pedum eos destruens; sequitur gloria Messiae v. 13 
« aspictebam ergo in vistone noctis et ecce cum nubibus coeli quast filius 
hominis ventebat et usque ad antiquum dierum pervenit et in conspectu 
etus obtulerunt eum; v. 1& et dedit ei potestatem et honorem et re- 
gnum , et omnes populi, tribus et linguae ipsi servient; potestas etus 
potestas aeterna quae non auferetur et regnum etus quod non corrum- 
petur » ; — hic Messiam induci, ex iis quae alii prophetae iam ante 
Danielem tradiderunt dubium esse nequit. Ei enim soli praeter Iahve 
gentes dantur in hereditatem; ei soli regnum et potestas in orbem 
universum adscribitur (cf. Gen. 49,10. Ps. 9,6; 44,5 seq. 71,1 seq. ls. 
11,10; 49,6; 53,11. 12. Ier. 23,5; 30,21. Ez. 35,23. Mich. 5,* seq. etc.). 
Hie vero nobis proponitur quasi fifjus homznis, cernitur in natura 
humana quam postmodum assumpturus erat. Ex hoc loco illud no- 
men est, depromptum quo Christus toties in evangeliis seipsum no- 
minat filium hominis, quae itaque est designalio Messiae. Venit cum 
nubibus coeli i. e. eo modo quo Deus ipse in s. litteris apparere dici- 
tur, quo Israelitas ab Aegyptiis defendit, in montem Sinai descendit, 
in tabernaculo suam ostendit praesentiam , in templo se manifestavit, 
in psalmis tamquam orbis terrarum dominus ac iudex describitur; 

vide Ex. 15,25; 16,10; 19,9; 24,16; 33,9; 354,5. Lev..16,2. Num. 9,15; 
10,3*; 11,25. Deut. 31,15. Ps. 17,10; 96,2; 103,3. 3 Reg. 8,10-12. 2 
Par. 6,1. Is. 19,1. Ez. 1,*; 10,3. ^. Nah. 1,3 etc.; ex quibus locis 
apparet venire cum nubibus coeli attribui divinitati, cum in sacris 
litteris toties apparitio Dei in nube fieri dicatur. Unde is qui quasi 
filius hominis venire dicitur, simul uti in natura humana nobis osten- 
ditur, ita in natura quoque divina clare exhibetur. Ex hoc Danielis 
oraculo Christus responsum deprompsit quod Caiphae dedit Matth. 26, 
6*5; eodem modo se ad iudicium ultimum venturum esse praedixit 
Matth. 25,30. Marc. 13,26; cf. Apoc. 1,7. Hoc nostro loco non descri- 
bitur eius ad iudicium adventus, sed quomodo angelorum comitatu 
magnifico cum pompa adducatur ad Deum Patrem qui inimicis devictis 
ei tradit regnum plane gloriosum. Habet quidem Christus iam omnem 
potestatem et regnat etiam antequam omnes hostes ei subiiciantur; 
at Pater tunc ei potestatem et regnum tradere dicitur, ut Ma/d. notat, 
« vel quia illi ad iudicium venturo confirmat vel qui antea regnabat 
quidem, sed repugnantibus ac rebellantibus multis, nolentibus eum 
super se regnare ; dicimus enim aliquem incipere regnare, cum devic- 
tis omnibus hostibus pacificam regni possessionem consequitur, quam- 
vis anlea utique regnaret ». Atque huius regni eius non erit finis. 
Christum ita gloriose triumphantem et regnantem potestate adversaria 
devicta etiam vidit S. loannes Apoc. 19,13 seq. 


c) Visio declaratur 7,15-28. 


Visiones coelestes hominem sacro quodam terrore perfundere solent ; 
vide Gen. 15,12; 28,17. Is. 6,5. Ez. 2,1. Luc. 1,29. 30. Apoc. 1,17; 
idem in se experitur Daniel v. 15 « Horrutt spiritus meus, ego Daniel 
territus sum in his et visiones capitis mei conturbaverunt me »; — in 
textu : territus est spiritus meus in media vagina (Vat. Maid. Lap. 
Mar. Calm. et recentiores); corpus enim vaginam animae vocat 
(Maid.). Visio quoque, praesertim bestiae quartae et sortis eius, hor- 
ribilis erat et ignoratio eorum quae significabantur mentem vatis per- 
turbatione implevit (TAheod.) ; quare v. 16 « accessi ad unum de asst- 
stentibus et veritatem quaerebam ab eo de omnibus his; qui dixit mili 
interpretationem sermonum et docuit me »; — i. e. interpretationem 
rerum quas coram se viderit; petit scil. Daniel ab uno ex angelis ad- 
stantibus, ut aliquid cert vel firmi ratique de ea re doceatur; v. 17 
« hae quattuor bestiae magnae quattuor sunt regna quae consurgent de 
terra ; v. 18 susciptent autem regnum sancti. Dei altissimi et obtine- 
bunt regnum usque in. saeculum et saeculum. saeculorum »; — in 

textu : quattuor reges suvgent etc. ; nominantur reges, qui ut regnorum 
conditores ac gubernatores supremi ipsa repraesentant regna, uli 
2,31. 39 Nabuchodonosor rex pro regno babylonico ponitur, in quo 
scil. tota regni potentia et gloria quasi comprehenditur. Ceterum 
regna esse intelligenda et reges pro regnis poni elucet ex v. 23 in quo 
quarta bestia explicite de quarto regno explicatur; etiam LXX et Theo- 
dotio non reges, sed regna fxcuxeizt vertunt; similiter 8,20. 21 reges 
dicuntur pro regnis, uti quoque ex 8,92 hebr. patefit. In visione 
filius hominis regnum accepit; in explicatione ponuntur sazctz Altzs- 
simt 1. e. sanctus Dei populus, populus Messiae, non quod in ipso filio 
hominis nihil aliud quam populus Deo adducatur (quod aliqui volunt, 
ut Hitz. Schitrer, Geschichte des jüdischen Volkes im Zeitalter I. Ch. 
Il p. 426), sed quia sicut rex, ita quoque rex Messias non concipitur 
nisi cum iis quorum est salvator et rex ; ei dat Deus regnum et per eum 
et ab eo acczptunt sancti regnum i. e. gloriam et beatitatem. Messias 
et populus eius sanctus Deo intimo nexu coniunguntur et a prophetis - 
exhibentur; ita iam Gen. 49,10 Messias describitur ut is cui est obe- 
dientia prompta populorum; cf. Is. 11,10; 42,6 appellatur lux gen- 
tium; item 49,6 et salus Dei usque ad extremum terrae; 53,11. 12; 
et si tamquam pastor describitur, nonne eo ipso indicatur gregem ab 
eo esse regendum, pascendum? vide Is. 40,11. Ez. 35,23; 37,25 et Ps. 
*&,8 oleo laetitiae i. e. gloria et beatitudine ornatur prae consortibus 
suis, qui igitur eius gloriae sunt participes. In v. 13. 14 filium homi- 
nis esse Messiam etiam eo patet quia omnes populi, tribus et linguae 
ei servire dicuntur; sed quomodo concipi posset! populo messiano 
omnes populos et tribus servire, cum constans sit prophetarum doc- 
trina omnes gentes tamquam hereditatem dari Messiae? Bene autem 
ad solatium et gaudium vatis omniumque fidelium in explicatione ef- 
fert angelus etiam servos Dei regni et gloriae fore participes; vadit 
enim Christus ad Patrem, ut nobis paret locum, et gloria redempto- 
rum in ipsius Messiae gloriam redundat, ut sit ipse primogenitus in 


1. Praeter v. 18. ?2. 27, in quibus sancti Dei regnum accipere dicuntur, Hi/z. affert tem- 
pore Machabaeorum quo videl. librum Danielis ortum esse statuit neminem de Messia rege 
cogitasse, a nullo Messiam tamquam unum aliquem esse exspectatum ; quare filium hominis 
nullo pacto posse de Messia intelligi. Omitto falsam opinionem de tempore libri Danielis. 
Sed tempore machabaico et deinceps iam non exstitisse fidem unius Messiae, falso asseri- 
tur. Nam unde viva illa exspectatio Messiae tempore Christi, cui evangelia testimonia fe- 
runt? Schürer l. c. p. 425. 428 seq. bene ostendit eo tempore spem Messiae omnino viguisse. 
In ea parte oraculorum sibyllinorum quae circa 140 a. Ch. orta est clare fit sermo de rege 
quem Deus missurus sit et qui pacem afferat omnibus (Sibyll. III, 652-794); item cernitur 
in Psalterio Salomonis ps. 17 ex tempore Pompeii (63-48 a. Ch.); item in oraculis Sibyll. 
IIl, 36-92 ex tempore Antonii et Cleopatrae; Schürer ]l. c. p. 431. 

multis fratribus, quia ipse veniet glorificari in sanctis suis et admi- 
rabilis fieri in omnibus qui crediderunt (Rom. 8,29. 9 Thess. 1,10). 

Praecipue autem vates edoceri cupit de quarta bestia v. 19 « post 
hoc volui diligenter discere de bestia quarta quae erat dissimilis valde 
ab omnibus et terribilis nimis; dentes et ungues etus ferrei; comedebat 
et comminuebat et. reliqua pedibus suis conculcabat, v. 90 et de cor- 
nibus decem quae habebat tn capite et de alto quod ortum fuerat, 
ante quod ceciderant tria cornua et de cornu zllo quod habebat oculos 
et. 0s loquens grandia et maius erat ceteris; v. 91 aspiciebam et ecce 
cornu tllud faciebat bellum adversus sanctos et praevalebat eis , v. 22 
donec venit antiquus dierum et iudicium dedit sanctis E-rcelsi et tem- 
pus advenit et regnum obtinuerunt sanctt » ; — in textu v. 19 dentes 
eius ferrei et ungues eius aerei; unguibus aereis declaratur quam 
facile omnia pedibus conculcet. Explica iudicium dare non quasi ipsi 
sancti instituti sint iudices, Deus enim describitur exercens iudicium, 
sed sanctis ius debitum redditur, eorum causam tuctur et agit Deus, 
vel sanctis adiudicavit regnum, pro illis sententiam dixit (Ma/d. Mar.) ; 
v. 93 « et sic ait : bestia quarta regnum quartum ertt in terra quod 
maius erit omnibus regnis et devorabit universam terram et conculca- 
bit et comminuet eam ; v. 2& porro cornua decem ipstus regni decem 
reges erunt et alius consurget post eos et potentior erit prioribus et tres 
reges humiliabit ; v. 95 et sermones contra Excelsum loquetur et sanc- 
tos Altissimi conteret et putabit quod possit mutare tempora et le- 
yes et tradentur in manu eius usque ad tempus et tempora et dimi- 
dium temporis »; — in textu v. 2* et cornua decem (quod spectat), 
ex illo regno surgent decem reges, vel etiam post illud regnum, 
quo sensu 12 saepius adhibetur; alius qui post ipsos surget erit dissi- 
milis a. prioribus. 

In v. 23 regnum describitur romanum. In v. 24 modo prophetico 
statim fit transitus ad tempus remotum, tempus scil. antichristi. Is 
enim tamquam cornu oritur inter decem alia; proinde tempus decem 
regum iam est tempus eius, idque etiam propterea quia tres ex illis 
regibus deprimet, imperio spoliabit. Quomodo autem propheta subito 
a tempore imperii romani ad ultima transit tempora? vide quae su- 
pra ad v. 8 notavi. Cum in textu habeatur ez ?//o regno veletiam verti 
possit post illud, iam innui videtur id non continuo locum habere. 
Dein advertendum est quod frequenter apud prophetas deprehendi- 
mus, scil. ad hostes theocratiae designandos sermonem non in uni- 
versum dirigi, sed ex sui quemque temporis conditione vel ex pecu- 
liari alicuius gentis indole ansam capere, ut in uno aliquo populo 
quasi in exemplari omnium inimicorum theocratiae odia, inimici- 

tias, oppugnationes, clades quoque et castigationes ruinamque depin- 
gant; vide quae de ea re notavi in comment. in Ez. p. 391. Ita v. g. 
Isaias in Babel, Michaeas in Assur, Habacuc in Chaldaeis omnes Dei re- 
gni adversarios adumbrat et iam Balaam ultimum Dei hostem in na- 
vibus Kittim advenientem prospexit (Num. 25,94). Quae si apud pro- 
phetas in usu posita consideraveris, facile concesseris Danieli quoque, 
ut in quarta bestia etin quarto regno quasi in uno complexu omnes 
Dei regni inimicos comprehensos tibi proponat, ex quibus tandem 
suo tempore exsurget antichristus. 2 

Uti iam supra dixi, intelligi antichristum facile consequitur ex iis 
quae ei hoc loco attribuuntur, si ea considerantur secundum docu- 
menta a S. Paulo nobis tradita 2 Thess. 2,3-10. Ex iis potissimum etiam 
indubie colligitur cornu apud Danielem unum aliquem hominem im- 
pium designari hoc loco et proinde etiam in v. 2& reges probabilius 
intelligi, non regna, quamvis reges et regna facile inter se commu- 
tentur. Quantum igitur ex verbis oraculi concludere licet, tum quan- 
do antichristus surget, erunt decem reges; fortasse in eo terrarum 
tractu quem imperium romanum olim occupavit, si ita « ez z/[o regno 
decem reges erunt » explicare malueris ad aliquam verborum pro- 
prietatem retinendam. Tres reges supprimet. Dein maxima arrogantia 
blasphemias in Deum effutiet, fideles Dei cultores diris persecutioni- 
bus vexabit, tempora i. e. dies festos cultui Dei destinatos abrogare, 
impedire, abolere conabitur; item Jegem a Deo statutam i. e. omnem 
Dei cultum, pietatem, sanctitatem ordinemque lege Dei stabilitum 
evertere tentabit. Optime hoc nobis exponit apostolus gentium : qui 
adversatur et extollitur supra omne quod dicitur Deus aut quod co- 
litur, ita ut in templo Dei sedeat ostendens se tamquam sit Deus... 
cuius adventus est in omni seductione iniquitatis (2 Thess. 9,5. 10). 
Et per aliquod tempus Deus permittet, ut vexentur ct premantur pii 
Dei cultores, ut eius potestati et tyrannidi exponantur. | 

Tempus ipsum satis obscure designatur ; ad tempus et duo tempora 
(ita probabiliter et communiter explicant, cum numerus pluralis ara- 
maice etiam pro duali ad par vel bina denotanda adhibeatur) et di- 
midium tempus; cf. 12,7. Communis tamen veterum acceptio iam a 
S. Ephr. Hip. Hier. Theod. etc. proposita et a multis etiam recentio- 
ribus adoptata est, ut tempus de anno intelligatur et proin anni tres 
et dimidius explicentur. Ad quam interpretationem commendandam 
plerique provocant ad Apoc. 11,2 et 13,5 vel etiam ad 12,6. 14. Atque 
13,5 quidem cum allusione ad oraculum nostrum legitur: et datum 
est ei os loquens magna et blasphemias et data est ei potestas facere 
menses quadraginta duos; simili modo 11,2 : civitatem sanctam cal- 

cabunt mensibus quadraginta duobus; item dicitur 12,6 mulierem 
fugisse in solitudinem, in locum a Deo ad eam tutandam paratum , ut 
ibi eam pascerent diebus mille ducentis sexaginta; quibus iterum 
menses efficiuntur quadraginta duo, si mensibus singulis attribueris 
triginta dies; iam quod praecipuum videtur, dies isti 1260 in v. 14 
designantur hoc modo : et datae sunt mulieri alae duae, ut volaret 
in desertum in locum suum, ubi alitur per tempus et tempora et di- 
midium temporis. Ex hisce igitur communiter conficiunt veteres an- 
tichristum per tres annos et sex menses esse dominaturum et sanctos 
vexaturum. 

In oraculis quandodue numeros tradi certos et definitos qui eodem 
modo intelligi debeant nemo negabit merito; vide Is. 7,8. Ier. 29,10. 
Et si hoc nostro loco et in Apoc. non exhiberetur nisi oraculum planis 
verbis expressum, non dubitarem numerum eum certum definitumque 
asserere. At quod pro utroque loco me reddit ancipitem est quod utro- 
bique ratio visionis symbolicae intercedit. In tali autem visione facile 
contingere potest ut numeri ostendantur omnino certi ac definiti, qui 
tamen sensu et significatione ad symbolum accedente accipi debent. 
Exempla habes sat multa in Ez. cap. 40-48; vide quae de cius partis 
significatione pluribus exposui in Comment. p. 516-526. Quare equi- 
dem non ausim eos reprehendere qui numerum h. l. agnoscunt in- 
determinatum ; idque eo magis quia tempus apud Danielem annum 
significare in mera coniectura reponitur (cf. ad 4,13 et 7,12), dein quia 
etiam in dubium vocari potest, num S. Ioannes revera voluerit hanc 
Danielis dictionem explicare; immo si id tibi conceditur, res nondum 
videtur confecta, quia in Apoc. revera numeri continentur symbolici 
quos omnes admittunt; unde igitur habes, quo certo assignes qui sint 
symbolici , qui certi ac definiti? Equidem non video; quare secundum 
regulas interpretationis cavendum erit ne citius quam par est certam 
statuamus sententiam in re adeo obscura et symbolis visionis obvoluta. 

Hoc saltem pro commentario in Danielem sufficiat statuere, apud 
eum tempus regni antichristi modo proponi indeterminato. Utrum 
haec revelatio postmodum in Apoc. fuerit ad certum temporis spa- 
tium explicata, ita ut progressus in ipsa doctrina revelata ea in re 
cerni possit, necne, alibi erit disputandum uberius. Quare h. l. omitti 
potest alia ratio quam quandoque afferunt, decere ut antichristus non 
permittatur diutius regnare et praedicare quam Christus; at num 
deceat ut tamdiu permittatur, pari iure interrogari potest, Cum autem 
Daniel dicat usque ad tempus, duo tempora, dimidium temporis, 
ipsa hac verborum collocatione significare videtur fore ut potestas an- 
tichristi a parvis initiis v. 8 orta subito crescat et maximopere exten- 

datur; at dum etiam maior eius progressus exspectandus esse videa- 
tur, repente abrumpatur atque concidat; post unum enim tempus 
progreditur ad duo, unde potestas eius firmiter constituta est et cre- 
scit; sed in medio cursu subito intercipitur; « propter electos brevia- 
buntur dies illi » (Matth. 24,22). Numerum hunc quo dimidia pars 
numeri septenarii constituitur alii considerant tamquam indicem vel 
brevitatis vel operis humani, in quantum videlicet septenarium con- 
cipi debere censent numerum perfectum, sacrum, indicem operum Dei 
et durationis longioris vel stabilis. Alii demum in diligenti ea enume- 
ratione expressum cernunt tempus tyrannidis antichristi esse a Deo 
definitum accurate et certis limitibus circumscriptum et coercitum, 
ne possit diutius furere; id quod ad solamen fidelium explicite asse- 
ratur. Hoc utique in ea loquendi forma etiam contineri potest et ad 
rationem visionis satis aptari videtur. 

Tempore igitur a Deo constituto illius potestas subito auferetur v. 
26 « et tudtcium sedebit ut auferatur potentia et conteratur et dispereat 
usque in finem; v. 91 regnum autem et potestas et magnitudo regni 
quae est subter omne coelum detur populo sanctorum Alttssimt , cutus 
regnum regnum sempiternum est et omnes reges servient ei et obe- 
dient »; — cf. v. 10; in textu : magnitudo regnorum sub universo 
coelo dabitur i. e. quod ultimo quoque membro enuntiatur, omnia 
regna omnesque dominationes subiicientur regno illi quod Deus in 
populo suo condidit; clade inflicta adversario potentissimo regnum 
Dei incrementum capiet, quia seductor ille ut talis à superstitibus 
agnoscetur; quare reges quoque qui antea sub eius vexillis contra 
Deum bellum gerebant, victori Deo sese subiicient; bene notat Lap. : 
« tunc enim antichristi regno everso Ecclesia ubique terrarum regna- 
hit et fiet tam ex Iudaeis quam ex gentilibus unum ovile et unus pa- 
stor ». — Atque hisce angelus dicendi et explicandi finem fecit ; Danie- 
lem autem ea quae viderat et audierat multum habebant sollicitum v. 
38 « hucusque finis verbi ; ego Daniel multum cogitationibus mets con- 
turbabar et facies mea mutata est in me; verbum autem in corde meo 
conservat » ; — sacro quodam terrore perfunditur, ita ut color eius 
vultus immutaretur; verbum explica de tota re, de visione et eius 
declaratione ab angelo facta; ceterum cf. 5,9. 


Apud SS. Patres interpretatio quartae bestiae de imperio romano erat 
communis; « quam vero convenienter id fecerint qui nosse desiderant , lc- 
zant presbyteri Hieronymi librum in Danielem satis diligenter eruditeque 
conscriptum », ita S. Augustinus, de Civ. D. 20,93. Inde autem concluse- 
runt deficiente imperio romano venturum esse antichristum. Audiatur 
S. Hier. : « ergo dicamus quod omnes scriptores ecclesiastici tradiderunt : 

in consummatione mundi quando regnum destruendum est Romanorum, 
decem futuros reges qui orbem romanum inter se dividant et undecimum 
surrecturum esse regem parvulum qui tres rezes de decem regibus supe- 
raturus sit i. e. Aegyptiorum regem et Africae et Aethiopiae »; ita ad Dan. 
1,8; et in epistola ad Algasiam n. 141 explicat apostasiam (de qua 2 Thess. 
2,3), « ut omnes gentes quae romano imperio subiacent, recedant ab cis... 
tantum ut romanum imperium quod nunc universas gentes tenet recedat 
et de medio fiat et tunc antichristus veniet, fons iniquitatis » (M. 29 1036. 
1031). Eodem modo Hip. - « si (quarta) bestia quae. nunc adhuc vigct ipsa 
sublata fuerit, cessabunt tandem terrestria, incipient denique coelestia»; 
quartam autem bestiam esse imperium romanum ait omnibus manifestum 
esse ad Dan. 71,7. Neque aliter censet S. CArysostomus : « quando romanum 
imperium de medio fuerit sublatum, tunc ille (antichristus) veniet » (ad 2 
Thess. 2,6; M. 62,486); item S. Cyrillus hierosolymitanus : « quando com- 
pleta erunt romani imperii tempora, decem reges exsurgent » etc. (cat. 
15; M..33,886); similiter S. /renaeus; adv. haer. 5,26; M. 1,1192; et 7/heo- 
doretus : « circa finem regni Romanorum decem eodem tempore consurgent 
reges atque omnis improbitatis opifex et magister novissimus apparebit »; 
etiam apud Amóbrostastrum qui vocatur legimus : « deficiente regno romano 
ille (diabolus)... subornabit sibi in quo et per quem signa quaedam per- 
missu iusti Dei faciens se commendet, ut adoretur quod sit Deus » (ad 2 
Thess. 2,8. 9; M. 17,451) et iam Zertuillianus monct esse magnam necessi- 
tatem orandi pro imperatoribus, etiam pro omni statu imperii rebusque 
romanis, qum scil. sciamus vim maximam orbi imminentem ipsamque 
clausulam saeculi acerbitate horrendas comminantem retardari romani 
imperii commeatu (Apolog. c. 32; M. 1,441); pariter cernit Lactantius cau- 
sam vastitatis et confusionis quae orbi immineat in ea quod romanum 
nomen tolletur de terra (Instit. 7,43; M. 6,780 seq.). Immo, ut multos omit- 
tam, etiam Bellarminus sui temporis haereticis probavit romanum ponti- 
ficem non esse antichristum ex eo quoque , quia antichristus nondum ve- 
nerit cum signum adventus eius non sit impletum, « quia. adhuc manet 
successio et nomen imperatorum romanorum et mirabili providentia Dei, 
quando defecit imperium in occidente, mansit incolume imperium in 
oriente; quia vero imperium orientis destruendum erat per Turcas, ut nunc 
factum videmus, iterum Deus erexit in occidente imperium occidentale 
per Carolum magnum, quod imperium adhuc durat » (de ltomano Ponti- 
fice lib. 3 cap. 5; disput. de controv. I p. 717; Parisiis 1608). Huic senten- 
tiae insistens RoÀL. censet, cum imperium romanum cessaverit anno 1806 
nos iam vitam agere in illa periodo qua decem cornua vel regna oriuntur 
neque tempus antichristi posse esse valde remotum (p. 219. 224). 

Sed hisce sententiis unum illud oppono, imperium romanum a tempore 
Constantini et a tempore Caroli magni tamen non posse censeri bestiam 
illam quartam , quam adeo terribilem et omnia pedibus conculcantem Da- 
niel viderit. Unde eo iam nomine argumentatio ex Daniele stare nequit. 
Praeterea mentione digna et perpendenda sunt verba S. Augustini , cui illa 

sententia non absurda videtur (de Civ. D. 20,19) qui tamen mox cap. 23 
haec addit : « vereri me sane fatcor ne in decem regibus forte fallamur at- 
que ille inopinatus adveniat non exsistentibus tot regibus in orbe romano; 
quid enim si numero isto universitas regum significata est post quos ille 
venturus est? sicut millenario , centenario, septenario significatur plerum- 
que universitas et aliis atque aliis numeris ». Insuper ne cum AoA/. illam 
sententiam de imperio romano ex Patrum consensu dicas pertinere ad tra- 
ditionem illam qua fides catholica constituatur, advertere oportet eos qui- 
dem loqui.de imperio romano, sed saepius eo sensu quatenus eius regni 
statu, legibus, administratione improbitas atque iniquitas coerceatur at- 
que impediatur, quominus perruptis quasi cancellis inundatione immensa 
orbem mergat; maxima improbitate parari scil. aditum et viam anti- 
christi ; unde quamdiu adsit eiusmodi impedimentum illum non esse ventu- 
rum. Quare merito dici potest in regno illo non cerni necessario quod ro- 
manum sit, sed potius quod adsit in orbe potestas qua ordo civilis ect 
sanctitas legum protegatur atque vindicetur. Verum de ca re plura erunt 
disputanda ad 2 Thess. 2,6. Nam pro visione Danielis perspicuum est in 
quarta bestia depingi regnum romanum alia plane ratione, quatenus vide- 
licet duro imperio gentes subiicit et opprimit; in eo depingitur indoles 
regni quod homines peccato corrupti instituunt, ut huic opponatur regnum 
Dei. Atque haec quoque videtur esse ratio, cur vates periodum regnorum 
christianorum omittens statim adnectit impcrio romano regna illa ad tem- 
pora antichristi praevia quae vi symboli, cum sint cornua in capite bestiae, 
impia fore Deoque inimica proditur. Unde in visione non effertur nexus 
atque ordo temporis quo haec inter se subsequantur, sed interna quaedam 
indolis connexio atque propinquitas, ut Heb. bene advertit. 

Numerus decem regum vel regnorum v. 24 videtur esse definitus, ila 
ut decem revera praedicantur, non numerus indeterminatus vel symboli- 
cus. Nam ex decem tres reges dicitur antichristus superare. Iam talis divi- 
Sio ac distributio in certo numero facile intelligitur, sed quid sibi vult, si 
uterque numerus ponitur pro indeterminato ect symbolico? Accedit quod 
reliqui numeri in hoc capite certi sunt ac definiti; ita quattuor bestiae re- 
vera quattuor regna adumbrant; tres costae in ore ursi de tribus regnis 
expugnatis explicari possunt commode v. 5; quattuor capita pardi intelli- 
guntur de quattuor regnis ex Alexandri monarchia exortis, quae explicatio 
8,22 nobis omnino proponitur. Unde saltem valde probabile est et ad an- 
lecedentia plane consequens etiam decem reges vel regna certo numero 
comprehendi. Ceterum cum agatur de re quae futuro tempore implenda 
erit, certa sententia statui nequit. Etiam hodie dicere debemus quod Hip. 
olim scripsit : « quemadmodum de pardo propheta dixit hanc bestiani 
quattuor capita habcre quod reipsa contigit, nam divisum est imperium 
Alexandri in quattuor regna, sic et nunc exspectare oportet usque dum sur- 
gant decem cornua ex ista bestia, cum tempus eius completum erit , et 
parvum cornu quod est antichristus inter illa cornua repente appareat... 
ita ut non anticipare oporteat Dei consilium, sed patientiam habere et ti- 

mere ne istis temporibus incidamus, non vero incredulos esse quasi haec 
non futura sint ». 


De modo quo alii quattuor regna interpretantur iam aliqua dicta sunt 
ad cap. 2. Ex cap. 7 autem insuper nonnulla colligi possunt ad illas senten- 
lias etiam magis convellendas. Secundum regnum quod Daniel vidit non 
potest esse regnum Medorum, non solum quia tale regnum a persico di- 
stinctum Daniel nullibi novit, sed etiam quia duo illa quae de urso dicun- 
tur, uti in regno medo-persico facilem habent et obviam explicationem, 
ita nullam in regno Medorum. Quomodo alterum latus elatum sit explanan- 
dum , quomodo tres costae, eius sententiae patroni haerent, cum de Dario 
Medo et eius regno et expeditionibus militaribus vel de expugnatione et 
occupatione trium provinciarum nihil notum sit. Neque tertium regnum 
explicari potest de regno Persarum. Quid enim sibi volunt quattuor capita? 
Haec profecto eo modo explicari oportet quo decem cornua 7,24 et quattuor 
cornua 8,8. 22 declarantur; proin de quattuor regnis quae ex uno illo ter- 
tio oriunda sint. Haec vero iterum in regno Alexandri facilem habent ex- 
plicationem, nullam in regno Persarum. Nam dicere cum aliquibus iis 
solum declarari quam facile in omnem orbis terrarum partem regnum ex- 
tendatur, minime sufficit; id enim exprimitur in quattuor alis; dein non 
satisfit certis illis symbolis cornuum et certae declarationi ab angelo datae. 
Insuper ea explanatio contradicit ei quod conceptis verbis 8,20. 21 statui- 
tur, regnum Medorum et Persarum uno symbolo, altero regnum exhiberi 
Graecorum. : 

Pariter constat quartum regnum non posse concipi neque de regno Ale- 
xandri simul cum regnis ex eius monarchia exortis neque de istis regnis 
solum. In neutra enim acceptione ea reperiri possunt quae de decem cor- 
nibus, de uno cornu infer illa orto, de tribus ab uno illo evulsis dicun- 
tur. Conantur quidem decem cornua explanare de decem regibus inter se 
succedentibus; ita v. g. Hitz. qui ipsum Alexandrum tamquam cornu pri- 
mum enumerat, dein ex solo Seleucidarum regno Seleucum I Nicatorem, 
Antiochum I Sotera, Antiochum II Theon, Seleucum Il Callinicum, Seleu- 
cum III Ceraunum, Antiochum III Magnum, Seleucum IV Philopatorem, 
Heliodorum, Demetrium I. Sed primo arbitrarie adstruitur series regum 
inter se succedentium, dum tamen in imagine proponuntur decem reges 
qui simul exsistant !, vide 7, 24; dein Ifeliodorus nunquam ad regiam di- 


1. Id quod bene monet 7/eod. ad 7,24 : « notandum est non dixisse eum fore ut singuli 
exsurgant, ila uL alius alii deinceps succedat, sed eodem tempore omnes exsurrecturos 
esse, atque haec ita se habere sequentia testantur. Post eos enim surget, inquit, rex alius 
qui superabit malis omnes superiores et tres reges humiliabit. Quodsi non eodem tem- 
pore regnarunt, verum singuli superioribus successerunt, quomodo isle tres superiores 
eodem tempore humiliabit? Perspicuum est igitur eum praedicere fore ut decem circa 
linem simul exsistant ». De iis autem qui in quarlo regnum successorum Alexandri videre 
volunt, sic iudicat haud immerito S«nct. : « vide Porphyrii stuporem et oscitantiam, in 

gnitatem quam utique appetiit revera pervenit; proinde immerito recen- 
setur; neque Heliodorus a cornu parvo i. e. ab Antiocho Epiphane (qui in 
ea suppositione est cornu illud) est repulsus et oppressus, sed ab Attalo et 
Eumene. Etiam Demetrius quamvis heres esset regni mortuo Seleuco IV 
patre, tamen regnum non capessivit; unde perperam recensetur neque 
ab Antiocho throno est spoliatus quem videlicet co superstite non occu- 
pavit. Neque Seleucus IV ab Antiocho est trucidatus, sed ab Heliodoro. 
Unde nullo modo explicatur, quomodo cornu parvum, Antiochus, tres 
reges ex decem illis oppresserit. Quare quam parum haec explicatio re- 
spondeat symbolo manifestum est. 

Neque res felicius aliis cedit qui seriem omisso Alexandro incipiunt a 
Seleuco I et in fine ut decimum adiungunt Ptolemaeum Philometorem. 
Nam puer iste quem mater cius Cleopatra, soror Seleuci Philopatoris et 
Antiochi Epiphanis, regia dignitate in Syria ornare voluit, revera nunquam 
eam habuit dignitatem ante mortem Antiochi, sed solum post eius mortem 
brevi tempore utrumque regnum aegyptiacum et syriacum administravit. 
Contra utramque hanc explicationem etiam merito obiicitur, cur unum 
regnum syriacum ex monarchia Alexandri sibi seligant, cur si quarta 
bestia regna complectatur successorum Alexandri vel diadochorum uti 
vocantur, in uno regno sistatur. Nonne mirum esset si Daniel quod cap. 7 
decem cornibus expressit in cap. 8 quattuor describeret? Regnum Alexan- 
dri in quattuor regna fuisse divisum ostendi potest; id autem uno aliquo 
tempore in decem partes esse discerptum nullo modo probatur. B/eek 
quidem decem recenset duces Alexandri qui anno 323 pacto inter se inito 
praecipuas provincias inter se diviserint; sed decem illos pro arbitrio 
selegit ex pluribus quam triginta qui eo tempore regnum Alexandri inter 
se parliti sunt teste Iustino; is enim historiarum libro 13, cap. 4 haec 
refert : « Perdicca inter principes provincias dividit simul ut et removeret 
aemulos et munus imperii benelicii sui faceret. Primo, Ptolemaeo Aegyptus 
et Africae Arabiaeque pars sorte venit,... confinem huic provinciae Syriam 
Laomedon mitylenaeus, Ciliciam Philotas, Philo Illyrios accipiunt; Mediae 
maiori Atropatos, minori socer Perdiccae praeponitur. Susiana gens Scyno, 
Phrygia maior Antigono Philippi filio assignatur; Lyciam et Pamphyliam 
Nearchus , Cariam Cassander, Lydiam Menander sortiuntur. Leonato minor 
Phrygia evenit; Thracia et regiones pontici maris Lysimacho; Cappadocia 
cum Paphlagonia Eumeni data. Summus castrorum tribunatus Seleuco 
Antiochi filio cessit; stipatoribus regis satellitibusque Cassander filius 
Antipatri praeficitur. In Bactriana ulteriore et Indiae regionibus priores 
praefecti retenti. Terras inter amnes Hydaspem et Indum Taxiles habebat; 
in colonias in Indis conditas Pithon mittitur; Parapammenos, fines Caucasi 


cuius mentem venire potuit, ut existimaveril regnum eorum qui Alexandro successere oin- 
nium esse maximum, quodque omnem terram sibi subiecerit conculcaveritque, cum reliquis 
regnis longe fucrit infirmius et ab omnibus concisum aut male vexatum ». 

inontis Extarches accepit; Aracossi Gedrosique Sibyrtio traduntur, Dran- 
cae et Arei Statanori. Bactrianos Amyntas sortitur, Sogdianos Scythaeus, 
Nicanor Parthos, Philippus Hyrcanos, Phrataphernes Armenios, Tleptole- 
mus Persas, Peucestes Babylonios, Archon Pelasgos, Arcesilaus Mesopota- 
miam ». Bleek decem sceligit : Craterum, Antipatrum, Lysimachum, Leo- 
natum, Antigonum, Cassandrum, Eumenem, Laomedonta, Pythonem, 
Ptolemaeum (Jahrbücher f. deutsche Theologie V 1860 p. 61); sed nume- 
rum hunc denarium plane arbitrarie statui nullumque tempus assignari 
posse quo regnum Alexandri in decem regna sit distributum sine ulla con- 
troversia constat. Quare aliis praeplacet numerum denarium accipere tam- 
quam symbolicum et indcterminatum. Sed cur tunc ex isto numero tres 
reges secernuntur; num igitur ternarius quoque symbolice et indeterminate 
accipi debet? et quaternarius? Vide quoque D. p. 110-115. 


2. Visio de secundo regno et terlio. Cap. 8. 


Anc. — Danieli in visione proponitur aries, cuius alterum cornu 
excelsius est altero et qui suis cornibus alias bestias vexat et devincit: 
verum cursu rapidissimo ad eum properat hircus insigni cornu ar- 
matus. Is arietem magna cum ira aggressus prosternit atque concul- 
cat; ipse vero crescit; at mox eius cornu frangitur et quattuor alia 
cornua succrescunt; ex uno eorum aliud egreditur cornu, quod ma- 
gnum efficitur et bellum movet contra Deum eiusque cultum et ter- 
ram per tempus a Deo definitum (8,1-1^4). Visionem eam Gabriel Da- 
nieli explicat : significari in ariete reges Medorum et Persarum, in 
hirco regem Graecorum, in cornu grandi regem primum , in quat- 
tuor cornibus quattuor regna ex gente illa oriunda; dein oriturum 
regem impium ac potentem qui populum Dei persecuturus sit accr- 
rime et pugnaturus contra Deum , donec conteratur (8,15-27). 

Hac visione praecedens visio explicatur in iis quae ibi breviter per- 
stringebantur. De primo quidem regno nihil additur. Id enim iam 
ad finem vergebat, cum Baltassar, filius Nabonidi, in regni consor- 
tium assumeretur. (Quomodo autem regnum hoc pristino robore pri- 
vetur et tandem intereat, iam supra 7,5 et cap. 5 expositum est. Unde 
non erat cur de eo regno quidquam adderetur. At quae de regno 
altero et tertio 7,5. 6 dicebantur, admodum pauca erant et succincta 
et subobscura. Quare postea ea Danieli ostenduntur quibus illa magis 
determinantur. Ita quod 7,5 ursus latus alterum magis extulit, de- 
claratur cornu altero insigniore arietis; cornu autem vim designari et 
potentiam notum est; inde igitur facile infertur regnum illud quod 
duabus constat gentibus fore altera gente praepotens et insigne. Dein 

quod 7,5 tribus costis inter dentes ursi significabatur, iam explicatur 
per arietem qui cornibus ventilat contra occidentem, contra aquilo- 
nem, contra meridiem ; ergo tres regiones sibi subiicit et conculcat. 
Pariter quod de tertio regno 7,6 legitur, iam distinctius proponitur; 
in alis designatur rapidissimus ille cursus, quo terram non tangere 
videtur hircus; quattuor capita explicantur de quattuor regnis ex uno 
orituris; cetera quae cap. 8 leguntur, nova sunt et tertii regni finem 
el exitum ratione habita populi regnique Dei uberius enarrant. Ex 
quibus perspicuum est caput hoc nexu arctissimo ad praecedens per- 
ünere, quo scil. lineamenta illa obiter ducta compleantur et ad 
effigiem perficiantur. Inde vero simul elucet perperam assignari a 
multis caput 8 tamquam initium partis libri alterius; vide quae in 
Proleg. dicta sunt. 


a) Visio de ariete et hirco 8,1-14. 


Quod prophetae in universum ostensum erat, id Deus ei decursu 
temporis magis magisque per singula proponit. lta de revelatione 
anno secundo Nabuchodonosor accepta clarius edocetur post tempus 
longius, anno scil. primo Baltassar, ultimi regis, cap. 7; iam de vi- 
sione hac iterum tempore breviore elapso aliam eamque magis expli- 
citam accipit communicationem divinam; v. 1 « Anno tertio regni 
Baltassar regis visio apparuit mih? ; ego Daniel post id quod videram in 
principio v. 9 vid? in visione mea , cum essem in Susis castro quod est 
in Aelam regione ; vidi autem in vistone esse me super portam Ulai »; 
— 8b hoc capite et deinceps utitur Daniel lingua hebr.; vide 
Proleg. Cum dicat viso apparuit mihi Dandeli post eam quae mihi 
ostensa est in initio vel antea (hebr.), ipse vates hanc visionem priori 
in cap. 7 adnecti declarat; znztzum potest referri ad annum primum 
regis 7,1; sed nonna etiam notionem induit magis generalem et inde- 
terminatam antea, prout S. Hier. vocem vertit prius Gen. 13,3; 43, 
18. Is. 1,26; ante Gen. 43,20. Legitur ad verbum in v. 2 et vidi in 
vistone et fuit (factum est) cum viderem et ego in Susis arce... et vidt 
in visione et ego fui ad flumen Ulai; ex quo loquendi modo sequi vi- 
detur vatem non corpore, sed solum visione et imaginatione fuisse 
in arce Susis. Neque enim dicit : fui Susis et vidi in visione, verum 
bis affirmat : vidi in visione et eram in Susis, vidi in visione et eram 
ad fluvium Ulai, id quod omnino dici videtur de eo qui solum visione 
transferri sibi videbatur in eam regionem vel cui ea regio in visione 
est oblata. Ita verba multi concipiunt (Mad. Sanct. Mar. Lap. Gord. 
Trr. Palmer, Z. Keil) quibusiam Theod. praeisse videtur, cum scribat : 

« si itaque persici regni discit eversionem , convenienter in illa urbe 
sibi videtur inspicere revelationem »; alii tamen nil obstare censent 
quominus dicatur Daniel revera Susis fuisse (Per. RoAl. Br unengo l. 
c. p. 438; Cornely, Introd. II 2 p. 469.). Cum prior sententia sat pro- 
babilis sit, responsum est ad id quod aliqui moverunt, falso adscri- 
bere Danielem urbem eam ditioni et imperio Chaldaeorum, cum Ae- 
lam tempore Nabonidi ad regnum pertinuerit Medorum. Ad utram 
pertinuerit dominationem, certo diei nequit; ceterum quidquid sta- 
tuendum erit, parum interest. Quis enim contendere poterit fieri non 
potuisse, ut Daniel se in urbem eam conferret? Bellum intercessit in- 
ter Nabonidum et Medos; quid si Daniel tamquam legatus regis ad 
aliquem ducem Medorum missus sit? Olim quoque BertAeau contendit 


eam arcem eo tempore nondum exstitisse. Sed ex inscriptionibus Asur- - 


banipal (660 a. Ch.) discimus Aelam regionem ab ipso esse subiectam 
urbemque principalem regni aelamitici expugnatam (cf. Schrader, 
Keilinschriften u. XA. T. ad Gen. 15,1); urbs ea nominatur Susan, 
Schuschaan mat llamti i. e. Susa terrae Aelam. In urbe autem regia 
etiam arcem exstitisse regiam patet. Alii contendunt Darium demum 
arcem aedificasse; eum aedificasse certum est; at inde non sequitur 
ante eius tempus urbem caruisse arce. Cum urbs in Aelam sita esse 
dicatur, tempus declaratur ante regnum Persarum. Nam tempore 
regni Persarum urbs attributa erat Susianae provinciae. Ulai fluvius 
cliam in inscriptionibus (nàr Ulaai) prope urbem situs describitur 
(Schrader ]. c. ad Dan. 8,2) ; aliqui Kercha flumen (Choaspen?), alii 
Karun eo designari nomine opinantur; Eulaeus fluvius quem veteres 
commemorant idem esse perhibetur. 


Notat S. IHlier. : « Aquila transtulit super ubal Ulai, Theodotio super Ubal, 8ym- 
machus super paludem Ulai, Septuaginta super portam Ulai » (i. e. aiAau). Sed 
ON designari fluvium Mar. Calm. et recentiores docent et cum nàr Ulai etiam in 


inscriplionibus legatur, dubitari nequit. 


Cur Susis ea visio prophetae sit oblata, Theod. Per. indicant; sole- 
bant enim reges Persarum partem anni frigidiorem ibi degere; 
in arce regia multo splendore exornata maximi asservabantur the- 
sauri!; ibi quoque regum monumenta visebantur (Ilerod. 5,49; Ar- 


1. Scribit Curtius de ingressu Alexandri in urbem (V, 2. 8) : « ut vero urbem (Susa! in- 
travit, incredibilem ex thesauris summain pecuniae egessit; quinquaginta milia talentum 
argenti non signati forma , sed rudi pondere. Multi reges tantas opes longa aetate cumula- 
verant liberis posterisque, ut arbitrabantur, quas una hora in externi rezis manus intulit ». 
Alque cur ista visione in eam urbem Daniel sit translatus spiritu, Sanct. declarat : « illa 
elenim cjvitas caput erat et prima sedes illius imperii, ut docet in ipso slatim principio 

DANIEL. — 14. 

rian. 3,16). Unde in sede potestatis regni persici vati eiusdem regni 
interitus ostenditur; cf. Palmer; v. 3 « et levavit oculos meos et vidi et 
ecce aries unus stabat ante paludem , habens cornua excelsa et unum 
excelsius altero atque succrescens postea » ; — hebr. stabat ante flu- 
vium; et (cornu) excelsius crescebat posterius. Duo cornua significant 
ex v. 20 potentiam Medorum atque Persarum; potentia Persarum post- 
modum crevit ita ut Persae in regno primores essent ac praecipui ; 
jd iam per Cyrum effectum est. Regno autem persico aliae regiones 
subiiciebantur v. 4 « vid? arietem cornibus ventilantem contra occi- 
dentem et contra aquilonem et contra meridiem, et omnes bestiae non 
poterant resistere e? neque liberari de manu. eius; fecitque secundum 
voluntatem suam et magnificatus est » ; — Cyrus eiusque successores 
bellis gestis sibi subdiderunt contra occidentem Babyloniam, Asiam 
minorem, Syriam; contra aquilonem gentes ponticas el scythicas; 
contra meridiem Aegyptum ; Medi et Persae ab oriente venerunt con- 
tra Babylonem; unde aries contra tres terrae plagas alias ventilare 
cornibus exhibetur. Supra 7,5 tribus costis inter dentes ursi idem re- 
gnum in tres regiones extentum designabatur. Cornu symbolum est 
usitatum potentiae ; unde subiectio populorum apte designatur ven- 
tilatione cornuum ; cf. Ps. 43,6 : in te inimicos nostros ventilabimus 
cornu; Ps. 754,6; 88,18; 91,11 etc. 

In antecedentibus solum dicebatur fore ut regna inter se succedant 
3,39 et 7,6; hoc loco determinatur quomodo succedant; scil. regnum 
persicum fore ut expugnetur et subiiciatur a tertio regno; v. 3 « et 
ego intelligebam ; ecce autem hircus caprarum veniebat ab occtdente 
super faciem totzus terrae et non tangebat terram ; porro hircus habe- 
bat cornu insigne inter oculos suos, v. 6 et venit usque ad artetem illum 
cornutum quem videram stantem ante portam et cucurrit ad eum 1n 
empetu fortitudinis suae; v. T cumque appropinguasset prope anietem , 
efferatus est in eum et percussit arietem et comminwut duo cornua 
eius et non poterat aries resistere et; cumque eum misisset in terram , 
conculcavit et nemo quibat liberare arietem de manu eius » ; — explica 
v. 5 intelligere : ego attente considerabam et perpendebam (Maid. 
Mar.); hirco regnum designatur Graecorum; cornu autem insigne, 
conspicuum (eon óv i. e. Pníonpov xai wegioAen vov Theod.) est primus 
eius rex, Alexander Magnus; cf. v. 21. In hirco caprarum non quem- 


EN EORR REESE REO EE 


liber Esther: in eum enim locum evocati sunt principes. ubi ad regiae maiestatis specimem 
instructum convivium; ibi regia gaza, et regum familiare domicilium et arx qua in tota 
Perside nihil erat fortius, nihil illustrius. Quare totius imperii quoddam erat symbolum ; 
unde nullo loco commodius de imperii summa a Graecis el Persis cerlari potuit ». 

libet hircum describi aliqui volunt, sed eum qui caprarum solet gregem 
anteire ceteris et magnitudine et robore insignior (Ma/d. Lap. Tir.); 
at vide ad Zach. 9,9 (Comment. in min. Proph. II p. 320 not. 1). 
Cornu inter oculos posito ingenium, prudentia, sagacitas mentis 
Alexandri (TAeod.) , animi strenuitas, vigilantia, industria, sedulitas 
(Caíim.) declaratur. Venit ab occidente; aries enim Susis ante fluvium 
(hebr.) consistit; i. e. regnum Medorum atque Persarum, cornua duo, 
deiici in visione exhibetur in ipsa urbe regia. Quanta celeritate 
Alexander a victoria quasi volaverit ad victoriam, ipsa imagine decla- 
ratur qua terram cursu rapidissimo ne tangere quidem videbatur. 
Nota quoque vaticinandi modum. Una imagine rei summa proponi- 
tur;in v. 7 « vivis coloribus et ad oculos verba exhibent fortitudi- 
nem, strenuitatem et intrepidum Alexandri animum, sed nihil habent 
de clementia huius principis et teneris illis pietatis sensibus quibus 
misertus fuit mortui hostis casum et necessariorum Darii qui sibi ces- 
serant captivi » (Ca/m.). Erat enim regni unius casus exhibendus, 
victoria alterius. Mira illa victoriarum celeritas 7,6 alis depingitur. 

Quod 7,6 de quattuor capitibus dicebatur, clarius et explicatius 
declaratur v. 8 « Arcus autem caprarum magnus factus est nimis; 
cumque crevisset. fractum. est cornu magnum et orta sunt quattuor 
cornua subter illud per quattuor ventos coeli »; — cornu in v. 5 
n'5n vocatum hie appellatur agnum; unde vocem illam rite expli- 
cari znszgne, conspicuum facile concluseris. Mediis in victoriis et in 
aetatis flore Alexandrum regno ingenti condito esse morte sublatum 
habes in cornu fracto depictum ; hebr. potius cum esset in robore suo 
( Maíd.). At in loco cornu fracti orta sunt vel ascenderunt quattuor 
cornua insignia (hebr.) versus quattuor ventos coeli i. e. ex uno eius 
regno exstiterunt quattuor sat magna ac potentia per quattuor mundi 
plagas. Pugna enim ad Ipsum facta quattuor duces regnum Alexan- 
dri inter se partiti sunt anno 301 : Cassander Macedoniam et Grae- 
ciam obtinuit, Lysimachus Thraciam et Bithyniam, Seleucus Syriam, 
Babyloniam, Persidem, Ptolemaeus Aegyptum, Palaestinam, Ara- 
biam petraeam. Cum in oraculis solum rei summa soleat exhiberi, 
varia illa omittuntur certamina regnique divisiones post Alexandri 
mortein, donec tandem post annos 22 multasque perturbationes quat- 
tuor illa regna ex variorum colluctationibus emerserint. Pari modo 
multo temporis intervallo omisso statim fit transitus in v. 9 ad Antio- 
chi Epiphanis tempus et tyrannidem. 

Ceteris praetermissis id unum oraculo illustratur quod ad Dei re- 
gnum et populum refertur v. 9 « de uno autem ex eis egressum est 
cornu unum modicum et factum est grande contra meridiem et coutra 

orientem et contra fortitudinem »; — hebr. *z35 "w* i. e. contra glo- 


riam vel pulchritudinem; eo autem nomine Palaestina, utpote terra 
eximia et favore Dei ornata, designatur ; vide Ier. 3,19 hebr. Ez. 20,6. 
Zach. 7,15; alias S. Hier. vertit terram desiderabilem, cgregiam. 
Dicitur cornu illud egressum esse vel ortum ex parvis initiis (hebr.). 
Antiochus enim, dum eius frater maior natu, Seleucus IV regnaret, 
per undecim annos obses fuit Romae; postquam Seleucus ab Helio- 
doro veneno est interemptus, Antiochus foedere inito cum Eumene 
rege pergameno regnum usurpavit contra fas, cum Demetrius filius 
Seleuci esset heres regni legitimus; cf. Dan. 11,21 : veniet clam et 
obtinebit regnum in fraudulentia. Bella gessit contra meridiem i. e. 
contra Aegyptum ab anno 171-168 a. Ch., contra orientem i. e. Per- 
sidem ; cf. 1 Mach. 3,31. 37; 6,1-4; quantopere saevierit contra Pa- 
laestinam, in libris Mach. refertur. 

Eius furor et insania contra divinum cultum legemque Iudaeorum 
ita describitur, ut facile deprehendatur typus et figura eius quem 
1,8. 95 post regnum quartum vates proditurum esse dixerat; v. 10 
« et magnificatum est usque ad fortitudinem coeli et deiecit de forti- 
tudine et de stellis et conculcavit eas , v. 11 et usque ad principem 
fortitudinis magnificatum est et ab eo tulit uge sacrificium et derecit 
locum sanctificationis etus; v. 19 robur autem datum est ei contra 
"uge sacrificium. propter peccata, et prosternetur veritas in terra, et 
f«ciet et prosperabitur » ; — usque ad. exercitum coeli (hebr.), scil. 
ad astra vidit cornu illud extolli et de exercitu coeli, de stellis, ali- 
quas stellas in terram deiecit rex ille et conculcavit; i. e. populum 
sanctorum Dei dire persequitur ac vexat, prout v. 2*4 explicatur; 
atque in ipsum etiam Deum efferetur, in principem exercitus (hebr.), 
eo quod ei aufert 1"2nà perpetuum vel perenne i. e. cultum illum 
quem Deus semper sibi fieri lcge vetere iusserat. Eo nomine praecipue 
significatur holocaustum quotidianum, matutinum et vespertinum ; 
etiam panes propositionis (facierum) vocantur panes perpetui; simi- 
liter lucerna quae semper ardebat in tabernaculo (cf. Ex. 27,20. Num. 
1,1; 98,6. 10. 15. 23). Uti cultum Dei tollit, ita locum cultus, sanc- 
tuarium, templum quoque deiicit. Ad ea efficienda ei a Deo potestas 
concessa est propter peccata, ut scil. studium multorum mores gen- 
tium imitandi puniretur; cf. 2 Mach. 4,13 seq.; qua in re ipsi quoque 
sacerdotes non immunes erant a culpa; templo enim contempto et 
neglectis sacrificiis ad palaestram festinabant et graecas glorias appe- 
tebant. Ita igitur impius ille veritatem, ordinem rectum et mores pro- 
bos, in terram prosternet et in ausu suo impio prosperum habebit 
successum. 

In textu legitur Tes [57 Din N2$; id quod varie reddunt : expeditio 
militaris facta est contra perennem cultum, bellum gestum est; exercitus 
constitutus est contra cultum in scelere, cum scelere, modo scelesto (cf. 
Hitz. Z.). Alii exercitum eodem sensu accipiendum esse docent quo vox 
v. 10 et statim in v. 13 legitur; ergo de populo Dei; dein habetur sensus : 
populus traditus est scil. in potestatem hostium simul cum cultu perenni 
'cf. Vat. et recentiores haud pauci cum Zroch. Keil). Etiam de acceptione 
2cz2 potest disceptari; vel in scelere, modo scelesto tradili sunt; vel in 
scelus traditi sunt i. c. in furorem et impielatem hostium , vel propter sce- 
lus. Theodotio vocem wN23x non exprimit, sed vertit xai 2ó00z, ézi cv 0uctov 
auxorix ; LXX xal dyevr6vaav ni 17) 0ucia. al áuaotíiov; Theodoretus xat àv aózov, 
9791, Üucta éxapa 0v, rapanzoguat: Sensus textus hebr. debel determinari po- 
tissimum ex v. 13, in quo quid cornu illud facinorosi patret paucis compre- 
henditur. Ibi vero excrcitusin conculcationem dari dicitur etc. ; unde eodem 
modo in nostro versu cadem vox x23 capi debot ; 57 explica simul cum; cf. 
Mich. 5,3 et quae ibi de ea notione adverti (Comment. in min. Proph. I 
p. 444 not. 13; traditur autem in scelus et furorem hostium ; eo quippe sensu 
Zvn etiam in v. 13 adhibetur, neque placet in visione qua populus Dei 
exercitui coeli et stellis coeli comparatur, in universum dici propter scelus 
eiusdem populi cultum Dei conculcari. Quare versio propter peccata , uti 
non congruit cum sequentibus, ita a ratione visionis et modo quo populus 
Dei hic describitur aliena esse videtur. | 


Quantopere angelis curae sit conditio populi Dei, pariter in visione 
Danieli offertur. Sollicite enim quaerit unus ex angelis, quamdiu ista 
vexatio et oppressio populi Dei duratura sit v. 13 « e£ audit unum de 
sanctis loquentem et dixit unus sanctus alteri nescio cut loquenti : usque- 
(M0 visio et 1uge sacrificium et peccatum desolationts quae facta est , et 
sanctuarium et fortitudo conculcabitur »? — hebr. dare sanctuarium 
et exercitum in conculcationem , ita. ut modus loquendi congruat cum 

2 : quamdiu haec omnia durabunt. Angelus ea quaestione et suum 
manifestat in populum studium et amorem desiderans nt tempus illud 
durum probationis mox Deo favente finiatur, et occasionem praebet 
ut vates doceatur; quare ex angelo socio quaerit, ut Danieli explica- 
tionem procuret (C«aln.). Atque fit responsio v. 15 « et dicit ei: usque 
ad vesperam. et mane dies duo millia trecenti et mundabitur sanc- 
DUutrium » ; — hebr. et dixit miht : usquedum transierint *?p3 207 2300, 


sanctum deauo debito ordini restituetur. Determinatio temporis vide- 
tur esse ambigua. Potest enim accipi ita ut mane et vespere 2300 
vicibus numerentur i. e. ut dies 24 horarum computentur 2300; vel 
etiam ita ut ex numero noctium (vespere) et dierum (mane) conficia- 
tur numerus totus 2300 i. e. ut dies 2 horarum computentur 1150. 

Ab alterutra sententia haud pauci stant interpretes; v. g. a priore 
Haevernick, Lengerke, Maurer, Keil, Loch, RoAM. Troch. cum veteri- 
bus; ab altera D. Bleek, Ewald, Hits. Wieseler, Z. Meinhold etc.; 
cui sententiae plerumque addunt eum dicendi modum esse electum 
ratione habita iugis sacrificii quod singulis diebus mane et vespere 
offerri oportebat et quod Ex. 29,41 *p2n nn: et Dan. 9,21 377 nn: 
appellatur. 

Sed facile patet utramque explicationem premi variis difficultati- 
bus. Vespere mane est dictio inusitata et falsa pro integro die, cum 
dies 9 horarum non designari possit quasi constans tempore vesper- 
tino et matutino. Neque iuvat provocare ut generatim faciunt ad Gen. 
1,5. 8. 13 etc.; nam ibi quoque ea dictione « et factum est vespere et 
factum est mane » non designatur vuyPicpov, sed opere diei peracto 
declaratur vesper quem exceperit tempus matutinum, alius dies ope- 
ris, ergo solum tempus nocturnum. Neque ullo pacto ex vocibus colligi 
potest eas adhibitas esse apud Hebraeos pro integro die et idem signi- 
ficare quod voyDispov. Id quidem asserunt multi; at nemo ne vesti- 
gium quidem eius usus ostendit. Pariter mirum esset, si sacrificium 
quotidianum iis declararetur nominibus; insuper eo numero recense- 
rentur non sacrificia quae fierent, sed quae non olferrentur. Sed etsi 
hoc supposueris, numerus dierum 1150 vel sacrificiorum (non oblato- 
rum) 2300 confici nequit, impletionis si rationem habueris. Nam sa- 
crificium quotidianum tempore persecutionis Antiochi cessavit die 25 
mensis casleu an. 168 a. Ch. et eodem die post tres annos iterum re- 
stitutum est, uti colligitur ex 1 Mach. 1,62 ct 54,53. 5; sed tribus an- 
nissolum fiunt dies 1095, nec multum iuvaberis , si cessationem contra 
4,53. 5* inceperis computare a die 15 mensis casleu propter 1 Mach. 
1,57 : die 15 mensis casleu, 1*5 anno aedificavit rex Antiochus abo- 
minandum idolum desolationis super altare Dei. Neque longius tem- 
poris spatium assumi potest pro cessatione sacrificii quotidiani propter 
1 Mach. 1,47 ; nam 54,52-5^ explicite dicitur : 25 die mensis casleu 
148 anni obtulerunt sacrificium secundum legem super altare holocau- 
storum novum quod fecerunt; secundum tempus et secundum diem in 
qua contaminaverant illud gentes, 27» zpsa renovatum est in canticis et 
citharis et cinyris et in cymbalis. 

Unde ipsa dictione plane peregrina invitamur, ut ad coniecturam 
et emendationem textus confugiamus. Apud Theodoretum et etiam 
apud LXX vox inseritur 4u£zz:; unde probabilissimum est vocem ai 


etiam in textu hebr. olim lectam esse. Iam si 772 vel potius 7723 expli- 
caveris ita ut singulae litterae pro numeris ponantur, habes dies 2 300, 

id est habes textum qui facillimo modo fluit. Unde Danielem scripsisse 
censeo *72 Q"2* T7 : usque ad dies 2300. Ex qua scriptione non adeo 
difficile explicatur origo textus mas. ; numeri scribebantur et per er- 
rorem vel dittographiam etiam *p23 retinebatur; ad quam vocem cum 
n"^' iam non quadraret, scribebatur altera vox 3*7; quibus duabus 
vocibus fortasse notionem diei exprimere volebant. 

Iam difficile non est ostendere oppressionem illam et vexationem 
propter cultum Dei illatam durasse per 2300 dies i. e. per sex annos 
et menses fere quattuor. Oportet autem ob oculos haberi , nullo modo 
agi de sola cessatione sacrificii. Nam, uti iam monui, 1'"2n dicit plus; 
praeterea in v. 13 visio explicatur ea qua vati multo plura sint osten- 
sa ; T'2n et scelus et vastatio et coneulcatio sanctuarii et populi. Quare 
eam oppressionem incepisse merito dicimus, cum Antiochus versus 
finem anni 170 a. Ch. ab expeditione aegyptiaca redux ea committeret 
in templum et populum quae 1 Mach. 1,22-29 et 2 Mach. 5,11-16 nar- 
rantur. Etiam maior vexatio populo ingruit post duos annos 1 Mach. 
1.30-67 ; anno scil. 168 inense decembri abominandum idolum deso- 


lationis ponebatur super altare Dei, postquam jam antea rex omnem. 


Dei cultum, observationem festorum, circeumcisionem , observantiam 
legum mosaicarum mortis poena proposita prohibuerat; cf. 2 Mach. 
..6,1-11 et 1 Mach. 2,7 seq. Certaminibus a Machabaeis feliciter factis 
post tres quidem annos cultus Dei in templo restitutus est; at vexatio 
et oppugnatio religionis causa nihilominus perducta est usque ad aesta- 
tem anni 163, quo tempore tandem Lysias concessit Iudaeis , ut am- 
bularent in legitimis suis sicut prius (1 Mach. 6,59). Et ab eo tempore 
ludaei iam non propter religionem vexabantur neque reges Syriae cul- 
tum Dei funditus evertere conabantur. Quare rebusillis inspectis quae 
narrantur, dies hos 2300 fluxisse existimo a fine 170 usque ad acstatem 
163 (sunt enim 2360 dies anni 6, menses fere quattuor). 

Non esse sistendum in dedicatione templi an. 165 quasi eo tempore 
persecutio finita esset, ipso quoque textu indicatur. In. hebr. quippe 
v. 14 non fit mentio de emundatione sanctuarii, sed legitur w77 p*32; 
iam v7FP generatim significat se1c/um; ad templum designandum 
Daniel utitur voce vp v. 110t9,176et11,31. Quareexplica:etsanctum 
i. e. id quod ad cultum Dei, ad legis observationem, ad caerimonias 
ritusque sacros pertinet, ordini debito restituetur!, id denuo iure per- 
mittetur et ratione stabili consistet. Id autem revera factum est, cum 


1. Quare perperam contendit D. p. 153 nos ipso textu cogi verba referre ad. emuudatio- 
nem teiipli quae faeta sit die 25 mensis. kisleu 148. 

Lysias concederet ut Iudaei ambularent in legitimis suis sicut prius; 
id quod aestate 163 concessit (cf. ScAitrer, Geschichte des jüdischen 
Volkes im Zeitalter I. Ch. Leipzig 1889 I 1 p. 166. 167). 


b) Visio ab angelo explicatur 8,15-27. 


« Videbat visionem per picturam et imaginem et illius intelligentiam 
nesciebat » (S. Hrer.). Beneadumbratur munus angelorum qui menti 
illustrationes immittunt hominesque docent ac dirigunt, utpote 1nissi 
in ministerium propter eos qui hereditatem capiunt salutis (Hebr. 1,15): 
v. 15 « Factum est autem cum viderem ego Daniel visionem et quae- 
rerem intelligentiam, ecce stetit £n conspectu meo quast species viri »; 
— « non enim viri sunt angeli, sed in specie videntur virorum » 
(S. Hier.); Daniel quaerit intelligentiam i. e. orat et petit, ut sibi 
fiat explicatio; neque frustra; statim coram eo adest angelus Gabriel, 
cui alter angelus acclamat, ut explicationem det v. 16 « et audivi vo- 
cem virt inter Ulai et clamavit et ait : Gabriel fac intelligere istum vi- 
sionem »! — inter Ulai i. e. inter ripas fluvii; proinde e regione inter 
utramque ripam vox ad aures vatis affertur; angelus ille qui praeci- 
pit Gabrieli putabatur, ut S. /Iier. refert, a Iudaeis Michael; « conse- 
quenter autem quia visio de proeliis erat regumque certaminibus, 
immo regnorum successionibus Gabriel qui praepositus est proeliis 
huic officio mancipatur; Gabriel enim in linguam nostram vertitur 
fortitudo vel robustus Dei » (S. Hier.). Uti postmodum 9,21 tempus 
annuntiat messianum , uti tempus illud prope adesse nuntiat Zachariae 
in templo et faustissimum nuntium Incarnationis perfert ad beatissi- 
mam Virginem, ita hoc loco quoque ca explicat quae ad regnum Dei 
ct populum eius, ergo ad praeparationem regni messiani spectant. 

Vates autem apparitioni supernae debitum ac consuetum obsequium 
pro humana infirmitate pendit v. 17 « e£ venit et stetit zuxta ubi ego 
stabam; cumque venisset , pavens corrui in factem mean et ait ad ime : 
intellige fili hominis, quoniam. in tempore finis complebitur visto »; 
— apparitione superna homo fragilis sacro percellitur terrore ; cf. Is. 
6.5. Ez. 2,1; 413,3. Deappellatione fili hominis vide quae dixi ad Ez. 
9,1. Visio dicitur spectare ad tempus finis; nam hebr. qua ad tempus 
fiis visto scil. pertinet; unde omni consideratione digna est. Quid sit 
tempus finis, declaratur v. 19 : ultimum irae tempus, tempus consti- 
tutum finis, idque in v. 20-26 exponitur et demum additur ea quae 
dicta sunt fore post multos dies vel esse in. dies multos, spectare tem- 
pora diuturna et remota. Dein in v. 26 visio haec designatur tamquam 
visio dierum 9300; unde sequitur praeprimis spectari tempus irac 1. e. 

persecutionis illius ac vexationis. Ex hisce etiam colligi oportet notio- 
nem temporis finis. Intelligitur itaque extremum illud oppressionis 
tempus quod post dies multos futurum sit et quod simul est tempus 
ultimum regni tertii et post quod. incipit tempus regni quarti et con- 
sequenter quoque ad 2,4 tempus regni messiani. Nam qualis sit finis 
vel quid sit ultimum tempus , ubique oportet explicari non in univer- 
sum, sed ex ratione particulari uniuscuiusque visionis propheticae. 
Haec ratio autem colligenda est ex summa rerum illarum quae pro- 
phetae repraesentantur. Eo enim complexu certum quoddam tempus 
constituilur, cuius extrema pars recte finis appellatur ratione habita 
visionis. Quare perperam hic aliqui ingerunt finem rerum omnium, 
finem regni messiani terrestris. Neque enim visio prophetae oblata in 
regno versabatur messiano, verum solum in regno secundo atque tertio 
atque in iis quae ex regno tertio sunt oriunda. Unde sicut istis visio 
concluditur haec et absolvitur, ita finis non in universum intelligi 
potest, sed habita ratione rerum visione exhibitarum. 

Finis nostro loco de ultimo tempore messiano intelligi eo solum sensu 
potest quatenus cornu hoc, Antiochus, typus est cornu illius quod 
e medio decem cornuum post regnum quartum est oriturum; de quo 
1,8. 25; quo cornu antichristus designatur. Atque revera cornü hoc 
cap. 8 ita describitur, ut aliqua cum illo similitudo omnino sit mani- 
festa : oppressio sanctorum Dei et insolentia in ipsum Deum utrique 
adscribitur; utrumque quoque conabitur tollere cultum Dei; utrique 
vexationi certum tempus a Domino praefigitur. Qua similitudine via 
sternitur ad notionem typi concipiendam. Neque tamen similitudo ea 
est, ut hisce locis unum idemque cornu describatur. Aliud assignatur 
utroque loco tempus : quartum regnum cap. 7, cap. 8 tertium; alia 
origo : ibi in medio cornuum decem, hic de unoex quattuor cornibus; 
alia facinora : ibi sermones in Deum et conatus mutandi tempora et 
leges, hic deiectio sanctuarii; alius interitus : ibi iudicium Dei et ad- 
ventus filii hominis in nubibus coeli, hic sine manu conteretur v. 25. 
Quare ex iis quae similia sunt typum eruere merito possumus, illis 
quae sunt dissimilia monemur, ne de uno solo sermonem fieri existi- 
memus. Potest itaque visio haec finem spectare temporis messiani, 
quia in imagine quadam et figura ea quoque adumbrantur quae eo 
tempore eventura esse iam cap. 7 edocti sumus; accedit quod ad eam 
considerationem ipsa illa similitudine descriptionis et eodem cora 
nomine invitamur. 

Uti apparitioni angeli v. 17, ita eius quoque locutioni quasi debi- 
tum reverentiae munus exsolvit sacro quodam timore perfusus v. 18 
« cumque loqueretur ad me, collapsus sum pronus in terram et teti- 


218 Dav. 8,18-23 


gtt me et statuit me Zn gradu meo , v. 19 diritque mihi : ego ostendam 
tibi quae futura sunt in novissimo maledictionis , quoniam habet tem- 
pus finem suum »; — hebr. Zn ultimo tempore irae, quia ad tempus 
constitutum | finis spectat scil. visio; ira dicitur oppressio et vexatio 
quae populo Dei inferetur; est enim tempus afflictionis quo Deus eos 
tradi irae inimici permittet; cf. v. 19. 13. Istud irae tempus statim 
declaratur esse tempus constitutum finis; unde quo sensu finis accipi 
debeat dubium esse nequit; vide ad v. 17. Ad v. 18 cf. Ez. 2,2; ab 
ipso angelo vates erigitur, ut stet in loco suo, postquam angeli locu- 
tione quasi sensibus destitutus et sopore oppressus in terram pronus 
procidit; legitur enim ^m2731i. e. gravi quodam somno oppressus 
iacuit; cf. v2 Gen. 2,21; 15,12. Iob 4,13; 33,15. Ex hoc animi 


deliquio quo testimonium redditur de humana imbecillitate revoca- 
tur tactu angeli; opem scil. coelestem esse necessariam significatur, 
ut homo rite percipiat revelationem supernam. 

Ab angelo confortatus audit rei secretae explanationem v. 20 « aves 
quem vidisti habere cornua, rex Medorum est atque Persarum ; v. 91 
porro hircus caprarum rez Graecorum est, et cornu grande quod erat 
inter oculos etus, ipse est rez primus »; — hebr. v. 20 reges Medo- 
rum et Persarum; nota «num regnum dici Medorum et Persarum, 
sicuti ubique uterque populus iungitur; quare erroris convincuntur 
qui 2,39 regnum Medorum a regno Persarum separari volunt. Hebr. 
v. 21 hircus pilosus (est) rex Iavan ; intelligi regnum eo quoque pa- 
let quia statim prim: regis mentio fit qui cornu grandi significatur. 
Unde ii quoque refelluntur qui quartum regnum constitui volunt per 
successores Alexandri; nam si hoc esset, haberemus ridiculum illud 
cornu insigni idem enuntiari quod per hircum significatur et primum. 
regem illum dici qui sit unicus, dum tamen in hirco qui cornu illud 
gerit coque fracto quattuor alia nanciscitur, apertissime declaratur 
regnum cu Alexandri et eo mortuo quattuor aliorum. De quibus 
v. 22 « quod autem fracto illo surrexerunt quattuor pro eo, quattuor 
reges de gente eius consurgent, sed non ín fortitudine eius » ; — vide 
ad v. 8 et 7,6. Reges illos non imperasse in fortitudine Alexandri ne- 
que viribus illi pares aut potentia cum illo comparandos, historia 
Leste insigniter comprobatum est. In hebr. non dicitur de gente eus, 
sed solum i22 de gente, scil. de variis gentibus regna illa surgent, 
ex variis tribubus coalescent. 

Dein ad cornu v. 9 seq. sermonem transfert v. 93 « et post regnum 
eoru cum creverint enrquate tes Cconsurget rer impudens f«cie et 1ntel- 
ltjens propositiones, v. 2 et roborahitur fortitudo eius sed non in vi- 

ribus suis et supra quam credi potest universa vastabit et prosperabitur 
et faciet; et interficiet robustos et populum sanctorum v. 95 secundum 
voluntatem suam , et dirigetur dolus zn manu eius et cor suum magni- 
ficabit et in copia rerum omnium occidet plurimos et contra princi- 
pem principum consurget et sine manu conteretur »; — hebr. v. 23 et 
t fine regni eorum, in ultimo tempore dominationis eorum ; quo modo 
loquendi iterum indicatur ad quem finem tendat visio; cf. v. 17 ; cum 
iniqui consummavertint scil. scelera, vel apostatae consummaverint 
apostasiam ; verbum enim 75 notionem induit recedendi, rebellandi, 
deficiendi ab aliquo (cf. hebr. 1 Reg. 12,19. 2 Reg. 1,1; 3,5. 7; 8,90. 
22. 2 Chron. 10,19; 21,8. 10) et saepissime adhibetur de perfidia et 
defectione Israelitarum qua a Deo et eius foedere recesserunt; ita 
praecipue apud prophetas; vide Is. 1,2. 28; 43,95. 27; 453,92: 46,8; 
48,8; 50,1 etc. Ier. 2,8. 29; 3,13; 5,6 etc. Ez. 2,3; 15,10 etc. ; at ni- 
mium contendunt RoA/. Kei vocem solum applicari ad defectionem 
Israelitarum a Deo; nam legitur sensu generaliori de scelere vel ini- 
quitate usurpata vox v. g. Gen. 31,36; 50,17. Ex. 22,9. 1 Sam. 25,12; 
25,8. Am. 1.3 de sceleribus Damasci, 1,6 de sceleribus Gazae, 1,9 de 
Tyro, 1,13 de Ammonitis, 2,1 de Moab. Quare dictio de se potius est 
anceps neque certo dici potest, de quorumnam sceleribus angelus lo- 
quatur, utrum de Israelitis an de regibus illis. Ad Israelitas apostatas 
vocem referunt Lyranus, Maid. Sanct. Lap. Men. Calm. Loch, lo. 
Keil ; ad gentes autem et oppressores populi Dei 7/Aeod. ut videtur et 
Hitz. Z. Meinhold; id quod ex nexu grammaticali potius commenda- 
tur; nam in toto contextu de solis gentibus est sermo; cur igitur su- 
bito ad alios transferretur dictio de quibus nullum datur indicium? 
Adde quod rex ille impius bene omnino censeri potest exsurgere et 
roborari ex maxima illa iniquitate qua undique circumdatus est. Prior 
autem de [Iudaeorum iniquitate explicatio commendari videtur, si ad 
oraculi eventum adverteris. Nam ex libris Mach. elucet Iudaeos apo- 
statas pro virili exstitisse suffragatores et impulsores persecutionis ac 
vexationis piorum; vide 1 Mach. 1,12 seq. 2 Mach. 4,7 seq. 27 seq. 
9,1-17 et ipse auctor sacer propter peccata habitantium lerusalem 
Deum iratum permisisse illas tribulationes saepius affirmat 2 Mach. 
5,17. 20; 6,12 seq. Quid igitur? Verba angeli ita proferuntur ut ante 
impletionem potius de gentibus sint intelligenda vel si malueris, ut 
solum in universum dicatur ex abundantia delictorum oriturum esse 
regem fortem facie, saevum et crudelem qui nec Deum nec homines 
reveretur (M«a/d. Mar. Lap.) et quiad saevitiam ingenii adiungit saga- 
citatem et astutiam; est enim zn/e//igens aenigmata (hehr.), malo 
utique sensu, 1. e. astutus et fraudulentus et callidus, qui aeque novit 

simulare ac dissimulare consilia sua. Bene notat 7/Àeod. designari 
vi» wxvoug[ty Antiochi. : 

Ad magnam potentiam contra pios perveniet v. 94, sed non viribus 
suis, verum Dei permissu , qui uti S. EpAr. dicit propter peccata po- 
puli populum suum relinquit vexandum; sim. TAeod. Mald. Sanct. 
Sa , Mar. Lap. Tir. lol. Troch. Hitz. Z. et Deo dante vel permittente 
esse supplendum suadetur locutionibus : pedes sanctorum servabit et 
impii in tenebris conticescent, quia non in fortitudine sua roborabi- 
tur vir 1 Reg. 2,9 et Ps. 32,16 : non salvatur rex per multam virtutem 
et gigas non salvabitur in multitudine virtutis suae; fallax equus ad 
salutem... ecce oculi Domini super metuentes eum. Idem supra v. 12. 
13 hebr. indicatur et voce quoque niNo2: mirabilia, miris modis ra- 
stabit (supra quam credi potest, vu/7.), qua vis quaedam maior et al- 
tior connotatur. Alii tamen ex v. 5 malunt explicare omnia ei bene 
cedere propter dolos atque audaciam (Ke7); sed dolum et audaciam 
iure dixeris pertinere ad subsidia humana vel ad vires quibus reges 
ac belli duces uti solent. Aliter Ca/m., non suis viribus, sed ope alio- 
rum, prospera rerum conditione, adversariorum imperitia et ignavia 
eum felicem eventum nactum esse; « Syriae solium ope regum Eu- 
menis et Attali occupavit qui pulso Heliodoro Ptolemaei Philometoris 
factionem dissipavere; Aegyptum quidem subegit, sed res illi fuit 
cum puero ab eunuchis enutrito, consilio, experientia et viribus de- 
stituto; armis tentatam cepit lerosolymam, templum diripuit, insec- 
tatus est Iudaeos; sed quantae virtutis est urbem capere minime mu- 
nitam? templum diripere a sacerdote patriae ac religionis proditore 
traditum? populum sine duce, sine ope, imbellem trucidare » (Ca/m.)? 
Quae omnia si concesseris, tamen ulterius quaeri oportet, quis tandem 
prosperas illas conditiones omnes inter se iungi regique offerri per- 
missu suo ac nutu voluerit? Quare prima explicatione intima rei 
ratio panditur. Ei itaque dabitur, ut robustos perdat, reges quoque 
qui viribus pollere videntur, et populum sanctorum, pios Dei inter 
[udaeos cultores; ita explicatur x2s v. 10. 13 qua voce alludi videtur 


ad ^33 v. 9 nomen ac designationem Palaestinae. 


Per aliquod tempus res ei prospere succedent pro ipsius vafritie et 
fraudulentia v. 35; d?rigetur dolus i. e, proventum ac successum ha- 
bebit fraus in manu eius. Inde efferetur in magnam superbiam et 
multos perdet (hebr.) à5v2 Zn securitate, dum scil. secure et in so- 


cordia degunt, incautos opprimet (Vat.) et eo sensu : inopinato, de- 
repente (ItoAl. Hitz. Z. Keil); vide 1 Mach. 1,32; alii : 22 pace, non 
solum tempore belli, sed pacis quoque; alii : ita ut ipse sit in pace, 

ut impune, sine ullo suo detrimento per aliquod tempus plurimos 
perdat (Ma/d.). Demum contra ipsum Deum, regem regum, stabit; 
cf. v. 11; verum hoc scelerum culmen assecutus szne manu conteretur 
I. e. non ab homine peribit, sed a Deo confringetur, morbo percussus 
insanabili, « ut quemadmodum vivens non humanis viribus sed di- 
vino permissu populum Dei vexaverat, ita moriens intelligat se non 
viribus hominum sed divino iudicio puniri » (Ma/d. Per. Lap.); cf. 1 
Mach. 6,10-13. 9 Mach. 9,5 : qui universa conspicit Dominus Deus 
Israel percussit eum insanabili et invisibili plaga. Quae enim a Deo 
sine externo atque aspectabili hominum ministerio fiunt, sine manu 
fieri dicuntur (Sanct.). 

Demum monetur, ut vaticinium hoc diligenter conservet; post lon- 
gum enim tempus ea erunt quae exposita sunt; unde pro posteris ora- 
cula sunt sollicite asservanda v. 26 « e£ visio vespere et mane quac 
dicta est vera est; tu ergo visionem signa, quia post multos dies erit »; 
— vespere et mane explica secundum ea quae 'ad v. 15 dicta sunt; 
etiam hic lege »p3 tamquam positum pro numero 2300; ergo visio 
de 2300 diebus i. e. de iis quae intra istud tempus evenient et isto 
tempore concluduntur est verztas (hebr.); igitur ne Daniel dubitet 
de revelatione sibi facta deque rebus ostensis; cum itaque ei gravissi- 
mum pro futuro tempore documentum sit traditum, id iubetur c/au- 
dere (hebr.) 1. e. uti fit in eiusmodi documentis, diligenter et sollicite 
asservare, studiose quasi in loco securo reponere ne pereat, et ratio 
est quia ea quae ibi continentur non tempus mox futurum spectant, 
verum «ad multos dies pertinent; eventus qui ibi praedicuntur longo 
tempore differentur (Ma/d.). Claudere, abscondere vel, ut LXX, 77eo- 
dotio, S. Hier. habent stgnare, cogey(sew (ann? pro hebr. ano; Syrus 
XC2) non dicit visionem nemini esse communicandam ; nam ex fine 
v. 27 patet Danielem cam aliis narrasse neque tamen quemquam eam 
quid portenderet intellexisse; neque claudere dicit visionem esse ob- 
scuram (S. Hzer. Calm.), sed id ei iniungitur, ut eam multis relinquat 
(Theod.), studiose conservet (ojAaZov, Owrigacov S. Chrys.) olim usui 
et solatio futuram (Tzr. Sanct. RoA(L.). 

Daniel autem visione superna summopere percellitur et viribus 
destituitur v. 27 « et ego Daniel langui et aegrotavi per dies ; cumque 
surrexissem faciebam opera regis et stupebam ad visionem et non erat 
qui interpretaretur »; — uti alias prosternitur, ita nunc exhaustis et 
consternatis viribus deficit languescens, eoque modo testimonium in 
se exhibet quam fragilis sit homo ; accedit etiam moeror de calami- 
tate populo impendente. Quod igitur, ut S. Hier. notat, Abraham 
confessus est postquam Dominum loquentem audierit se esse terram 

et cinerem, id Daniel in illa virium defectione et aegrotatione in se 
experitur. Viribus redeuntibus surgit et illa obit ministeria quae ipsi 
in aula regia vel in munere sibi demandato incumbebant. Apud se 
autem magno stupore et timore volvit quae vidit, ea aliis quoque re- 
fert; at nemo vaticinium clare ac distincte explanare potest. « Reges 
audierat et eorum nomina nesciebat , futura cognoverat et quo tem- 
pore futura essent dubius fluctuabat; itaque quod solum facere pote- 
rat, stupebat ad visionem et Dei scientiae cuncta relinquebat » 
(S. Hier.). Aliter Sanct. neminem novisse causam languoris et stuporis 
Danielis, uti Theod. quoque explicuit. 


3. Oraculum de septuaginta, hebdomadis. Cap. 9. 


Anc. — Daniel intelligens annos septuaginta desolationis lerusalem 
a leremia praedictos vergere ad finem poenitentia et oratione ad Deum 
confugit (9,1-3); fundit orationem, qua nomine populi totius confitetur 
multiplices iniquitates ab omnibus esse contra Deum commissas et 
poenas quas Deus minatus esset merito esse inflictas (9,4-1*); dein 
implorat misericordiam Dei, ut Deus memor beneficiorum olim prae- 
stitorum, memor suae ipsius gloriae, memor populi sibi sacri etiam- 
num miserationem largiatur et gratiam (9,15-19). Tum ei adstat Ga- 
briel, qui eum edocet de liberatione messiana cui praestitutae sunt 
septuaginta hebdomades annorum (9,20-24); ab exitu enim sermonis 
ut iterum aedificetur lerusalem usque ad Messiam principem fore 
hebdomades undeseptuaginta; post eas Messiam iri occisum; hac 
autem caede effectum iri ut civitas et templum desolatione vastentur 
(9,25-26). Hebdomada autem septuagesima multis salus confirmatur; 
media hebdomada sacrificia evacuabuntur, quorum abrogatio quoque 
in desolatione templi perenni et vastatione demonstrabitur (9,97). 

Oraculum hoc nexu consentaneo ad antecedentia adiungitur. Nam 
in cap. 7 visio de quattuor regnis, quae iam adumbrata erat in cap. 2, 
magis determinatur et novis rebus additis completur; in cap. 8 autem 
ea quae dicta sunt de regno secundo et tertio explicantur magis et 
complentur. Quare merito exspectamus fore ut in cap. 9 aliquid ad- 
datur de tempore regni quarti. Atque ita fit. Sed dum in cap. 7a 
regno quarto statim transitur ad regni messiani tempus extremum 
eiusque gloriam perennem quae futura est cum venerit Messias cum 
nubibus coeli, in nostro capite postquam bona messiana generatim 
descripta sunt (v. 24), initium adumbratur eius rcgni et tempus deter- 
minatur quando Messias opus suum est azgressurus et sua morte per- 
fecturus. Quemadmodum igitur 2,4^ regnum messianum depingitur 

in universum ita ut a parvis initiis ad summum pertingat imperium 
atque perpetuum, ita in cap. 7 et 9 haec duo modo prophetico illu- 
strantur : imperium eius et gloria in cap. 7, initium eius et causa 
dominationis et gloriae in cap. 9. Haec ita esse et vere et commode 
ex verbis oraculi erui posse et debere, subsequenti explicatione pro- 
bandum erit, in qua et Danielis sententiae et praecedentium oraculo- 
rum elfata ab aliis prophetis iam edita sollerter perpendenda erunt. 


4) Oratio pro peccatis 9,1-14. 


Anno quarto loakim regis (607-606 a. Ch.) Ieremias prophetavit 
fore ut omnes gentes servirent regi Babylonis septuaginta annis; eun- 
demque annum designat tamquam annum primum Nabuchodonosor 
regis (25,1. 11). Eodem tempore post pugnam ad Charcamis fac- 
tam rex Babylonis obsedit lerusalem, urbem cepit et partem vasorum 
templi et nobiles Iudaeos abduxit Babylonem (Dan. 1,2). Deum autem 
visitaturum esse super regem Babylonis iniquitatem, cum completi 
fuissent septuaginta anni, Ieremias pariter anno quarto loakim vati- 
cinatus est (25,12) et postea cum istis septuaginta annis coniunxit 
promissionem fore ut exsules in patriam reducerentur : cum coeperint 
impleri in Babylone septuaginta anni, vzsiabo vos et suscitabo super 
vos verbum meum bonum, uw reducam vos ad locum istum (29,10). 
Ex hisce omnibus concludendum erat annos illos initium ducere ab eo 
anno quo vaticinium de imperio Babylonis est editum, ita ut post 
annos 70 a quarto anno Ioakim futurum esset, ut concideret regnum 
babylonicum ; atque cum eius ruina altero vaticinio nectitur promis- 
sio liberationis; quare ex istis duobus Daniel Babylone a Cyro expu- 
gnata anno 539 vel 538 intellexit prope adesse tempus liberationis. Ex 
tali autem ratione inita se id deprchendisse ipse nobis narrat v. 1. 
« In anno primo Darà filii Assueri de semine Medorum qui imperavit 
super regnum Chaldaeorum v. 9. anno uno regni eius ego. Daniel in- 
tellexi in libris numerum annorum de quo factus est sermo Domini ad 
Ieremiam prophetam, ut complerentur desolationis Ierusalem septua- 
ginta anni » ; — de Dario vide quae dicta sunt supra ad 5,31 p. 170; 
uti ibi dicitur in textu accepit regnum, ita. h. l. 3573 rez constitutus 
est super regnum Chaldaeorum; in utroque igitur loco tamquam is 
describitur qui ab alio ea dignitate sit ornatus et eo titulo donatus, 
id quod ad Cyaxaren, filium Astyagis, de quo Xenophon narrat, haud 
male referri potest. Genus eius non ad patrem Astyagen, sed ad avum 
Cyaxaren lI regem potentem et celebrem referri ex nomine Achasve- 
ros sequi videtur; neque obstat quod ///tus eius dicatur, cum sit ne- 

pos; nam in genealogiis id haud raro veperitur; vide quae de Bal- 
tassar /i/&o Nabuchodonosor supra p. 158 adnotavi. 

Insigni exemplo comprobatur Danielem legisse vaticinia priorum 
prophetarum; oracula leremiae iam fuisse collecta et cum aliis libris 
sacris coniuncta sequitur ex modo loquendi &^2c3 iv «ai; &(6Iow (LXX, 
Theodotio); sed qui et quot libri fuerint non determinatur. Cum Da- 
niel mentionem faciat desolationis urbis, certum est eum ob oculos 
habuisse ler. 25,9, ubi de vastatione terrae sermo fit; pro ipsa regione 
Daniel ponit Ierusalem caput regionis. Sed quia commemorat annum 
primum quo regno Chaldaeorum alienigena princeps dominatur et 
eo tempore exspectat vi oraculi liberationem, etiam assumendum erit 
eum ad 29,10 respexisse indeque spem suam hausisse. Alio modo an- 
nus septuagesimus computatur Zach. 1,12; vide quae ad eum locum 
notavi. Quod in vw/g. dicitur v. 2 anno «a0 explica ex noto hebraismo 
de anno primo, prout in v. 1 S. Her. eandem vocem hebr. nnx ver- 
tit. 

Ea temporis conditione Daniel ad orationem et opera poenitentiae 
confugit v. 3 « et posui faciem meam ad Dominum Deum meum ro- 
gare et deprecari tn detunits, sacco et cinere »; — quam serio et con- 
stanter orationi incubuerit et quam determinato consilio, declaratur 
dictione ponere faciem ; hebr. ad quaerendam orationem et depreca- 
tionem in lelunio etc. ; additis poenitentiae et humilitatis indiciis et 
orationis fervorem augere et Dominum ad misericordiam inflectere 
studet. Habitu lugentis et moerentis qui sua sponte se affligit coram 
Domino se sistit, ut is facere solet qui aliquid a Deo impetrare magno 
conatu exoptat; cf. 2 Reg. 12,16. Quo exemplo docemur Deum pro iis 
quoque exorandum esse quae se daturum promisit. Novit Daniel pro- 
missionem Dei; quae res, ut S. Hier. loquitur, non facit eum negli- 
gentem, sed magis provocat ad rogandum ; « in cinere igitur et sacco 
postulat impleri quod promiserat Deus, non quod esset incredulus 
futurorum, sed ne securitas negligentiam et negligentia pareret of- 
fensam ». Timuit itaque ne forte propter populi peccata bonum Dei 
verbum differretur; noverat praeterea oracula quandoque conditio- 
nibus adstringi, ita ut eorum expletio ex eo pendeat si in fide stabiles 
manserint illi quibus oraculum favet (Caím.); id quod TAeod. quo- 
que monet : « etsi millies bona polliceatur Deus et nosmetipsos tali 
munere praebeamus indignos, divinae munificentiae impedimento 
sumus; hoc vero etiam per Ezechielem ait Deus (33,13; Ier. 18,9-10); 
haec edoctus beatus Daniel ieiunio et sacco et cinere quasi alis instruc- 
tas preces Deo offerebat ». Ne igitur ex peccatis populi impedimenta 
obiiciantur promissis Dei, merito a Deo flagitat; dein certum quoque - 

est multum dependere ab hominum cooperatione, studio, pietate, qua 
amplitudine et copia bona a Deo promissa hominibus obveniant. 
Quare ratio exsistebat multiplex cur propheta subsidium orationis et 
poenitentiae adhiberet. Nesciebant enim sancti, ut Sanct. monet, an 
absoluta esset vel conditionata promissio atque ideo impediri retar- 
darive posset hominum peccatis; similiter. Per. | 

In ipsa oratione Daniel ea in multis utitur precandi forma quae ex 
tempore Baruch prophetae erat pervulgata (vide ad Bar. 2,15 seq.), 
sicut in aliis modos precandi psalmorum imitatur vel sententias ex 
pentateucho et Ieremia orationi suae inserit. Idque ex rei natura ena- 
scitur, Neque enim nova et eousque inaudita proferre vult, verum pro 
rerum conditione peccata humiliter confitetur, Dei misericordiam 
implorat, ad Dei fidem populo exhibitam totus provocat; proin ea in 
medium affert quibus alii quoque libri sacri pleni sunt. Unde ea afferri 
eodem fere modo e re ipsa oritur. Statim Dei maiestatem et fidelitatem 
implorat; pro illa scil. potest et pro hac censeri debet velle misericor- 
diam concedere ; v. 4 « etoravt Domtnum Deum meum et confessus sum 
et dixi : obsecro Domine» Deus magne et terribilis, custodiens pactum et 
misericordiam diligentibus te et custodientibus mandata tua »! — Dei 
compellatione orditur ea quae legitur Deut. 7,21. 9 et Ex. 20,6; 34,7 
et simili modo precatus est Salomon 3 Reg. 8,23. Deum quoque ipsi 
exsules experti sunt magnum et terribilem ; quare cognoscere et agno- 
scere debent se peccasse; culparum vero conscii confortantur et ad 
spem eriguntur Dei fidelitate et misericordia. Haec autem imploranda 
est humillima confessione peccatorum; v. 5 « peccavimus, iniquita- 
tem fecimus , impie egimus et recessimus et declinavtmus a mandatis 
tuis ac iudiciis; v. 6 non obedivimus servis tuis prophetis qui locuti 
sunt in nomine tuo regibus nostris, principibus nostris, patribus nostris 
omnique populo terrae » ; — cf. Lament. 3,42. Dar. 1,17. 3 Reg. 8, 
VT. Ps. 105,6 ; verba hebr. ita poteris explicare : N'21 aberrare a recto, 
'U7 agere perverse, y'vn se exhibere scelestum et facinorosum , 7*2 
rebellem esse; demum deficere ^io a norma iusti et veri in Dei prae- 
ceptis et statutis praescripta. Ad augendam culpam accedit quod om- 
nes ordines continuo per prophetas a Deo missos admonebantur et 
docebantur, quibus aures surdas et animos exhibebant obduratos. 
Confitetur itaque accusationem a leremia prolatam esse veram; cf. 
ler. 7,25; 25,* etc. ; ostendit igitur curam qua Deus perpetuo eos di- 
gnabatur et ingentem populi torporem (ZvXynoíav TAeod.). 

Quare in afflictione populi commendatur iustitia Dei et sanclitas; 
ipse autem populus pudore suffusus non potest non accusare suuin 
ingrati animi crimen ; ideo iure pergit (Theod.) v. 1 « ttbi, Domine, 

zustitia, nobis autem confusio factet, sicut est hodie viro Iuda et ha- 
hitatoribus Ierusalem et omni Israel, his qui prope sunt et lus qua 
procul in universis terris ad quas eiecisti eos propter intquatates eorum 
in. quibus peccaverunt in te; v. 8 Domine nobis confusto faciei, regi- 
bus nostris , principibus nostris et. patribus nostris qui peccaverunt » ; 
— hebr. quia ?n te peccavimus; culpam scil. confitetur zationalem, 
sed cuius ipsi quoque consortes sunt. Ceterum vide ad Bar. 1,15. 16; 
2,6. Lament. 1,18; simili modo postmodum precati sunt Esdras 9,6 et 
Nehemias 9,33, et iam monuerat Moyses esse precandum Lev. 96,40. 
Verum in ista peccatorum multitudine non esse desperandum vates 
docet misericordiam ac benignitatem Dei in medium proferens, quae 
eo magis imploranda est quod pluribus culpis obruimur. Ad rem no- 
tat Theod. : « decet enim te mitem et clementem misericordia et mi- 
seratione erga nos commoveri; et commorans in accusandis peccatis 
(audivit quippe Deum per alium prophetam dicentem : dic tu iniqui- 
tates tuas primum ut iustificeris Is. 43,26 LXX) ea accusat divinam 
praedicans misericordiam »; v. 9 « t£b? autem Domino Deo nostro mi- 
sericordia et propttiatio, quia. recessimus a te, v. 10 et non audivimus 
vocem. Domini Dei nostri, ut ambularemus in lege etus quam posuit 
nobis per servos suos prophetas, v. 141 et omnis Israel praevaricati 
sunt. legem. tuam et declinaverunt, ne audirent. vocem. tuam, et 
stillavott. super nos maledictio et. detestatio quae scripta est. in. libro 
Moysi servi Dei quia peccavimus ei »; — recedere hebr. rebellare ; 
pariter /n Jegibus etus; effusa est super nos maledictio et ?uramentum ; 
cf. Bar. 1,20. Maledictio n5N3 Deut. 29,18 refertur ad minas 28,15 seq. 
propositas; quandoque comminatio Dei iuramento confirmatur; cf. 
Num. 32,10. Deut. 1,35; additur quoque ad vim maledictionis au- 
gendam Num. 5,21; apposite TAeod. maledictionem refert ad eam 
quae a sex tribubus facta est in monte Gebal et iusiurandum ad Deut. 
32,40-542; vide quoque Lev. 26,16. Deut. 27,14 (Maid. Mar. Lap. Tir. 
Calm.). Ad dictionem nn cf. Ier. 49,18; 45,6. Nah. 1,6. 2 Chron. 12, 
7; 34,91. 95. 

Etiam quae Deus minatus erat per prophetas opere implevit v. 12 
« et statuit sermones suos quos locutus est super nos et. super princi- 
pes nostros qut sudicaverunt nos , ut superinduceret in nos magnum 
malin quale nunquam futt sub omni coelo, secundum quod factum 
est in Ierusalem » ; — vide Bar. 2,1. 2. Lament. 2,17. Ez. 5,9; v. 13 
« sicut scriptum est in lege Moysi, omne malum hoc venit super nos et 
non rogavimus faciem tuam. Domzne Deus noster, ut reverteremur ah 
iniquitatibus nostris et cogttaremus veritatem tuam »; — culpa auge- 
tur quia ne poenis quidem eruditi sunt neque ad meliorem frugem 

redierunt; « grandis duritia, ut in plagis positi Deum non rogarent; 
quod etsi rogarunt, ideo non rogarunt quia non suní reversi ab ini- 
quitatibus suis » (S. Hzer.). Hebr. «4 saperemus zn. tua. veritate, ut 
resipisceremus et tua veritate edocti veram nancisceremur sapientiam 
quae est in timore Dei et observatione mandatorum eius. Idem Bar. 
2.8 et vide ler. 2,30 : frustra percussi filios vestros, disciplinam non 
receperunt ; cf. 3,8; 5,3 etc. Quare v. 15 « et vigilavit Dominus super 
malitiam et adduxit eam super nos; tustus Dominus Deus noster in 
omnibus operibus suis quae fecit; non enim audivimus vocem etus » ; 
— idem Bar. 2,9; Deum vigilare super verbo suo ut faciat illud, 
saepius Ieremias monuit (1,12; 31,28; 44,27); « quasi enim excusso 
quodam suae diutinae lenitatis somno poenas iis quae egimus dignas 
nobis inflixit » (Theod.). Precatur vates eum in modum quem docuit 
Michaeas 7,9, leremias 3,95 : poenas iure infligi a Deo iusto, unde 
eas luendas esse cum omni animorum demissione ét cum confessione 
et detestatione peccatorum. Uti Baruch, ita Daniel quoque docet quae 
sit oratio animi contriti. 


5» Implorat Dei misericordiam 9,15-19. 


Eodem modo quo Bar. 2,11 seq. à confessione culparum transit ad 
Dei miserationem implorandam et eius gratiae et benevolentiae spem 
firmam concipit; « pristina commemorat beneficia ut grati animi si- 
gnificatione dum ea se memoria tenere ostendit, misericordiam sibi 
conciliet, et ait : facile est tibi, Domine, libertatem nobis dare ; infini- 
tis enim lam editis miraculis et poenis Aegyptiis illatis ab amara illa 
servitute in libertatem populum tuum vindicasti » (TAeod.). Sunt enim 
illa magnalia simul certissima documenta et pignora quibus Deus 
probavit se velle salutem populi sui; v. 15 « Et nunc, Domine Deus 
noster, qui eduxisti populum tuum de (erra Aegypti in manu forti et 
fecisti tibi nomen secundum diem hanc ; peccavimus, iniquitatem feci- 
mus, v. 46 Domine in omnem tiusttttam tuam ; avertatur, obsecro, tra 
tua et furor tuus a civitate Lua lerusalem et monte sancto tuo; propter 
peccata. enim. nostra et zniquitates patrum. nostrorum lerusalem et 
populus tuus in opprobrium sunt omnibus per circuitum nostrum »! 
— vide ad Bar. 2,11-13; hebr. secundum omnes dustitias tuas averta- 
tur ira tua; scil. secundum documenta quibus saepe demonstrasti te 
velle statuta iustitiae et sanctitatis tuae in populo tuo valere, etiam- 
num averte iram et populum tibi consecratum restitue; ita quoque 
LXX xav vi» uatocóvanv cou et Syrus, dum Theodotio praebet £v «c. 
&Aengociyr, cou (ita in. A, D; cf. Nestle, Veteris test. graeci codices vat, 

et sin. collati). Vates Deo proponit rationem gravissimam agi scil. 
Dei honorem et gloriam; opprobrium populi Dei Deo verti ignomi- 
niae; civitatem Dei et montem Dei, templi montem, non posse subia- 
cere furori Dei diuturno. 

Quare omni fiducia Deo potest supplicare, etsi populus indignus est 
qui talia obtineat (Theod.) ; v. 1 « nunc ergo exaudi Deus noster ora- 
tionem servi tui et preces etus et ostende faciem tuam super sanctua- 
rium tuum quod desertum est, propter temetipsum v. 18 znclina Deus 
meus aurem tuam et audi, aperi oculos tuos et vide desolationem no- 
stram et civitatem supra quam invocatum est nomen tuum ; neque enim 
in. tusttficationibus nostris prosternzmus preces ante faciem tuam , sed 
in miserationtbus tuts multts »; — cf. Bar. 2,15-19; heDr. /ucere fac 
faciem. tuam (Vat.) vel illumina, illustra faciem tuam i. e. benigno 
vultu respice templum (Maid. Mar. Lap. Ttr.); estenim lumen vultus 
Dei benevolentia , gratia, clementia, favor Dei. Id ut faciat propter 
Domznatorem (hebr.) precatur, vid. quia tu es Dominator a cuius ho- 
nore et potentia alienum est, ut templum eius iaceat prostratum. 
Daniel igitur precatur, sicut edoctus est per Isaiam 48,11. Quanto cum 
desiderio apud Deum instet, ex v. 18 colligitur et ex verborum cumulo 
quibus Deo supplicat ut ad preces animum advertat, ut videat deso- 
lationes nostras et civitatem quae Dei civitas appellatur et in qua suj 
nominis maiestatem et gloriam manifestavit et quasi in sede propria 
collocavit. Precandi fervorem etanimum humilem declarat, cum dicat 
prosternere preces i. e. orare corpore coram Deo prostrato supplicum 
more ; cf. ler. 36,7; 38,26; 42,9. « Neque nostris iustitiis freti tuam 
imploramus benignitatem , sed tua misericordia confisi audemus tibi 
supplicare » (TAeod.). 

Atque ne Deus promissa dum tempus iamiam completum sit differat 
enixe rogat v. 19 « exaudt Domne, placare Domine! attende et fac! 
ne moreris propter temetipsum Deus meus , quia nomen tuum invoca- 
tum est super civitatem et super populum tuum »;, — « copia orantis 
erumpens affectu » ( Ma/d.); « admirari autem operae pretium est eo- 
rum quae dicta sunt ordinem ; supplicat enim Deo primum ut audiat 
deprecationem et ne preces aversetur, deinde ut cum audierit propi- 
tius fiat et propitius factus benigne a/tendat , tum ostensa sua benevo- 
lentia id perficiat quod obsecratione petitur; his addit ne moreris; hoc 
est, ne quod precamur in aliud tempus differas, sed mox dignos nos 
censeas quibus te ipsum ostendas. Et finis deprecationis dignus est Da- 
nielis humilitate : propter te, inquit, »? Deus; neque enim ego, in- 
quit, dignus sum qui hanc ate gratiam exorem, sed quia nomen tuum 
vocatum est... »; ita aliquanto prolixius, sed praeclare evolvit 7TAeod. 

vim verborum et nexum. Ceterum vide Ps. 16,1; 37,23; 39,185; 04,3; 
60,2; 69,6. Ier. 15,9 etc. 


c) Edocetur de tempore bonorum messianorum 9,20-24. 


« Cum ita petiisset ac tanto studio pro cognatis suis supplicasset et 
precatus esset ne Deus moraretur, statim divinum accipit responsum » 
(Theod.); impletur in eo illud : adhuc illis loquentibus, ego audiam (Is. 
65,94); v. 20 « Cumque adhuc loquerer et orarem et confiterer peccata 
mea et peccata populi mei [srael et prosternerem preces meas in con- 
spectu Dei mei pro monte sancto Dei mei, v. 91 adhuc me loquente in 
oratione ecce-vir Gabriel quem videram in visione a principto cito volans 
teligit me tin tempore sacrificii vespertini » ; — explica : quem videram 
in visione antea , prius , vid. 8,15 seq.; de dictione n^?nn3 vide ad 8,1. 
Gabriel angelus nuntius et interpres mittitur qui postea eodem munere 
fungitur in opere Incarnationis, quia haec praeambula erant et quasi 
praenuntia illius mysterii (Sa/meron, Tir. Lap.); vir dicitur, ut viri 
specie eum apparuisse significetur. Tempore sacrificii vespertini igitur 
Daniel preces fudit memor templi et horae qua olim sacrificium quoti- 
dianum offerri solebat; ex eo quod longo tempore post eversum tem- 
plum (586-539) adhuc eo utitur nomine et ea hora orat facile liquet, 
quanti sacrum illum cultum aestimaverit; eos pandit sensus quos ex- 
pressos legimus Ps. 136,5. 6. Sacrificium vesperlinum offerendum erat 
inter duas vesperas Num. 98,* hebr. i. e. ante solis occasum ; losephus 
(Ant. 15,5. 3) epi évvxiv ooxv dicit; 3 Reg. 3,20 mane quando sacrifi- 
cium offerri solet auxilium praestitum est divinitus regi Iosaphat. Di- 
citur nnzD, proprie fertum; cum holocausto enim iungebatur fertum 


ex simila et oleo cum vino ad libandum (Ex. 29,38-42. Num. 28,3-8); 
unde ex parte appellatur totum. Apposite monet Sa/meron tangi vatem 
tempore sacrificii vespertini, quo tempore ferventius oraret et virtute 
sacrificii vespertini a Christo in cruce offerendi exaudiri promereret. 


Verba 3*2 7:5 veteres interpretes explicarunt a *yy ; Theodotio mezope- 


voc, LXX «yet oeoousvoc, Syrus volavit volando et S. Hier. cito volans ; de ce- 
leri volatu recentiores raro explicant; eam tamen acceptionem Heb. Z. 
defendunt eaque non solum veterum interpretum expositione commenda- 
tur, sed etiam eo quod saepius in s. litteris angeli exhibenter volantes; cf. 
Iud. 13,20. Is. 6,2. Ez. 14,8; 3,13; 11,22. Aliiautem plerique ab hac accep- 
tione recedunt et varia proponunt : festinare factus est cum festinatione 
(flos. Haevernick, Hitz.); dcfatigatus cursu fatigante, vid. a verbo n 


(Sanct. Gesenius, 'Thes. p. 603); eandem notionem defatigationis propu- 

gznant RoAl. Keil, Meinhold; sed verba referunt ad Danielem : quem antea 
videram in visione /assus defatigatione vel animi deliquium passus; videl. 
ut verba referantur ad 8,17. 18. 27; aqua interpretatione se non alienum esse 
Palmieri profitetur. Aliter Fürst monens de nzy'n Iob 22,25 explicat vocem 
7|7* splendere : splendore splendens , angelum igitur splendore magno cir- 
cumfusum ad vatem accessisse. Quae acceptio si probari possit apta ange- 
loque digna est. Ceterum in re obscura consultius erit veterum vestigiis 
insistere. 


Gabriel angelus non /et:g4t ine , sed accessit ad me vertunt LXN et 
Syrus; atque eodem sensu hebr. 32:2 capi potest, uti S. Hier. vertit 


Ion. 3,6 : pervenit verbum ad regem Ninive; idque eo magis quia hic 
quoque uti lon. 3,6 cum 5x iungitur; v. 92 « et docuit me et locutus 
est mihi dixitque : Daniel nunc egressus sum ut docerem te et intelli- 
geres, v. 93 ab exordio precum tuarum egressus est sermo; ego autem 
veni ut indicarem tibi quia vir desideriorum es; tu ergo animadverte 
sermonem et intellige visionem »! — hebr. ut docerem te intelligen- 
ttam ; in exordio tuae deprecationis egressum est verbum , i. e. decre- 
tum a Deo, quod ut nuntiaret Gabriel venit. Bene sensum exprimunt 
LXX moooTayy.a mapx xupíou; « ut rogare coepisti, statim impetrasti 
misericordiam Dei et egressa est sententia et ego idcirco missus sum 
ut exponerem tibi quae ignoras » (S. Hzer. sim. TAheod.). Cur statim 
simul atque deprecari coepit Deus eum exaudierit et sententiam decre- 
verit, ratio est quia Daniel Deo est carissimus, vir desideratissimus ; Deo 
valde gratus et dilectus; ita hebr. rite explicant Vat. Maid. Sa, Lap. 
Tir. Calin. et recentiores; et eo modo iam &vogx. érifupaàv interpreta- 
tus est. Theod. óc. ip&apaóa ioci xat X(av Enépaovog et S. Hier. quoque 
inter alia explicat : amabilis, Dei amore dignus. Hebr. ad verbum : 
quia deliciae tu; sed 10,11 cr deliciarum qui scil. summopere diligi- 
tur. Syrus praebet 225 suavis, dulcis, iucundus, amabilis (cf. Bern- 
stein , Lexicon chrest. Kirsch. p. 466); cur autem Deo ita sit acceptus, 
rationem affert S. Ephr. : quia pro peccatoribus preces fudit. Dein 
admonetur, ut diligenter attendat ad Dei sententiam decretam ! ,et ad 
visionem nxv2n, ad apparitionem angeli et ad ea quae angelus appa- 


rens eum docet (Sa, RoAJ.). 
lam angelus eum docet septuaginta hebdomades annorum a Deo 
esse statutas, ut bona messiana populo obvenirent. À quo termino nu- 


1. Quo loco S. Hier. monet : « si Danieli dicitur : diligenter attende ut audias et intel- 
ligas quod. vides, quid nos facere oportet quorum oculi ignorantiae tenebris et caligiue vi- 
tiorum obcaecati sunt »? 

merus iste annoruni 490 sit computandus, explicat in v. 25; in v. 94 
ipsa illa bona messiana enumerat sex : tria quibus peccata removenda 
et expianda esse declarat, tria alia quibus edicit adductum iri iustitiam, 
prophetias impletione à Deo obsignari et confirmari, ungi sanctum 
sanctorum; proin novum regnum Dei sanctitate insigne condi et sa- 
crari; v. 25 « septuaginta hebdomades abbreviatae sunt super populum 
luum et super urbem sanctam tuam , ut consummetur praevaricatto et 
finem accipiat peccatum et deleatur iniquitas , et adducatur tustitia 
sempiterna et impleatur visio et prophetia et ungatur Sanctus sancto- 
rum » ; —numerum septuaginta non esse positum modo indeterminato 
statim ex eo elucet quod in ipso vaticinio dividitur in 7 -4- 62 4- 1 heb- 
domadas, quae una hebdomada iterum clarius definitur, cum de eius 
dimidio quoque mentio fiat. Quare numerum esse totum ad rationem 
symbolicam referendum excluditur; certa igitur ac definita notio est 
retinenda. Hebdomadas intelligi non dierum, sed annorum, , sententia 
est longe communissima apud veteres et recentiores eaque unice vera. 
Quae ex ipsa quoque oratione contexta colligitur. De annzs enim sep- 
tuaginta Daniel meditatus erat; illos annos mente volvens orationem 
fuderat et propter illos annos liberationem et instaurationem rerum 
israeliticarum efflagitaverat. lam ei angelus nuntiat hebdomadarum 
septuaginta tempus esse praefinitum, ut maxima illa et optatissima 
liberatio concedatur messiana; vocem enim hebdomadum in textu 
mas. primo legimus loco, ut Danieli de annis cogitanti 70 hebdoma- 
des totidem statim suggerantur, hebdomades utique annorum. Id quod 
eo magis sequi debet quia quae dicuntur intra septimanas dierum 
confici haud posse manifestum est; quomodo enim v. g. intra 49 dies 
aedificaretur urbs? Qui loquendi modus de hebdomadis annorum i. e. 
de tempore septem annorum [Iudaeis non adeo alienus videri poterat, 
quia ex lege septimus quisque annus esse debuit annus sabbaticus; 
unde sicut numerus septenariusiam erat notus et celeber in computa- 
tione dierum, in mense septimo, ita quoque in anno septimo; iste 
annus vocabatur quoque n2 Lev. 25,2. 4; 26,34. 43 et Lev. 25,8 le- 
gimus : numerabis quoque tibi septem hebdomades annorum a&':z 
nav 22V idestsepties septem annos et erunt tibi septem hebdomades 
annorum quadraginta novem anni (hebr.). Quare tempus septem an- 
norum tamquam temporis pars in se conclusa omnibus notum erat. 
Si igitur ea in rerum conditione Danieli de annis cogitanti hebdoma- 
des ab angelo suggeruntur, annorum intelligi hebdomadas satis est 
manifestum. Addi potest quod aliquibus placct, 10,3 Danielem scri- 
bere n2» pn'z3u av^; adiungi d/es quo indicetur antea non de heb- 
domadis dierum sermonem fuisse, 

Huic acceptioni iam testimonium exhibetur libro quarto Esdrae, in quo 
saepius imitatio quaedam Danielis exprimitur. Ita legitur, non quidem in 
textu illo quem editiones vulg. ferunt, sed in syriaca eius libri interpreta- 
tione dictio haec : hebdomas annorum. Sermo est de die iudicii : ille enim 
dies iudicii sic est : non sol est in eo neque luna neque stellae... longitudo 
autem erit ei sicut hebdomada annorum (cf. Friizsche, Libri apocryphi. 
Lipsiae 1871, p. 607). Ex veteribus fere omnes qui de istis hebdomadis lo- 
quuntur, hebdomadas annorum intelligunt ; ita Clemens alexandrinus, Ter- 
tullianus, Hippolytus, Africanus, Eusebius, Cyrillus hierosolymitanus etc. 
et ipsi Hebraei apud S. Hier.; excipiendus est Origenes qui unam hebdo- 
madam annis constare vult septuaginta; Eusebius in Eclogis prophetarum 
ultimam hebdomadam ad annos septuaginta extendit; Bruno astensis singu- 
larem profert sententiam in eo quod septem hebdomadas diebus, reliquas 
autem annis definit (cf. Fraidl p. 50. 66. 114). Scriptor quidam anonymus 
saeculi duodecimi refert sapientissimum quendam Iudaeorum ita numerasse 
ut unumquemque diem hebdomadis pro septem annis computarit et idco 
unam hebdomadam Danielis annis constare quadraginta novem asseruerit ; 
.« continebunt 70 hebdomades annos tria millia quadringentos triginta nec 
arctari poterimus intellectu vel numero quem computant Christiani, cum 
adhuc supersint anni mille et eo amplius antequam 70 hebdomades im- 
pleantur »; respondet ille nequaquam ex Scriptura probari diem pro septem 
annis computari, cum Deus dixerit Ezechieli : diem pro anno dedi tibi (Ez. 
4,6. M. 213,180). 

Quia igitur Christiani hoc vaticinio utebantur ad demonstrandum Mes- 
siam iam venisse, Iudaei aliqui aliam interpretationem confinxerunt, cuius 
rei testis est etiam Raymundus Martinus in celebri opere, cui titulus est 
pugio fidei : « per scptenam in hoc loco spatium debet intelligi 7 annorum, 
non septem iubilaeorum vel centenariorum, ut aliqui Iudaei mentiuntur; 
nullus tamen usque nunc sive in talmud sive alibi hoc scripsit quantumque 
perversus » (cf. Fraidi p. 135). Atque codem modo loquitur Galatinus : 
« hic omnes tam Christiani quam Hebraei expositores in modo accipiendi 
hebdomades conveniunt ; accipiunt enim illi hebdomadam hic pro 7 anno- 
rum spatio, quemadmodum ct nos. Quamvis quidam ex nostri saeculi Iu- 
daeis, si quando eos his Danielis sermonibus ad veritatem confitendam 
concuti atque coarctari contingat, hebdomadam hoc loco non septem an- 
norum, sed septem iubilacorum vel centenariorum seu decadum spatium 
intelligi debere asserunt. Quod nemo corum quantumque perversus sive 
in talmud sive alibi scripsisse compertus est » (de arcanis catholicae veri- 
tatis, Basileae 1550, lib. 4 cap. 1*4 p. 230). Atque rabbinos revera hebdo- 
madam annorum esse interpretatos et 70 hebdomadas explicasse de 490 
annis, ex iis liquido constat quae. Fraidé p. 123-134 in medium profert ex 
Seder olam et ex interpretibus Saadia Gaon, Salomo Iarchi, Ibn-Esra, Abar- 
banel. 

Aliam computandi rationem excogitavit Ber(helet (in hebd. Dan. medita- 
tiones novae; habentur in tomo secundo Dissertationum Caln. Wirceburgi 

1789 p. 484 scq.); hebdomadem scil. constare vult annis decem et co modo 
hebdomadas determinari 7 et 62, unam autem constare annis 70. Computa- 
lionem vero ita instituit ut 62 hebdomades i. e. 620 anni fluant a priori anno 
Darii Medi usque ad annum quo Vespasianus suam in Iudaeos expeditio- 
nem suscepit. Septem autem hebdomadas i. e. 70 annos numerat a quarto 
anno Ioakim usque ad primum annum Cyri; eos iterum alia ratione com- 
pulat ab anno undecimo Sedeciae usque ad annum quintum Darii Hystaspi; 
tertio cos numerat ab hoc anno usque dum Nehemias urbem meenibus 
cinxit. Unam demum hebdomadam quam ad annos 70 extendit ponit intra 
annorum 620 periodum camque a Christo nato usque ad urbem a Romanis 
eversam conficit. 

Pauci ex recentioribus protestantibus hanc explicationem de annorum 
hebdomadibus reiiciunt statuentes vel in universum solum agi de 70 tem- 
porum spatiis quae nequeant definiri vel hebdomadam intelligi de spatio 
unius iubilaei (Kliefoth, Leyrer, Keil) vel septem hebdomadas ponentes 
post 62 4- 4 easque septem interpretantes de temporis spatio definito (cf. 
Hofmann , Wieseler, Franc. Delitzsch in Realencyklopàdie für prot. Thool. 
2 ed. III p. 477). Quae ad arbitrium esse excogitata neminem fugit. Annos 
iubilaei non posse intelligi iam eo patet quia quinquagesimus quisque an- 
nus erat iubilaeus ; iam vero anni 50 non possunt designari numero septe- 
nario; proinde non spatia annorum 30 essent statuenda, sed potius quod 
aliis placuit numerus quadratus i. e. 49 anni; verum talis annorum 49 
computatio Iudaeis erat pariter incognita neque ullo pacto ex verbis angeli 
colligi potest septimanam esse concipiendam de 49 annis. — Primum fere 
vestigium quo quis existimare possit 70 hebdomadas modo indeterminato 
esse conceptas, cerni potest in pseudepigrapho libro Henoch, in quo sep- 
luaginta pastoribus tempora assignantur septuaginta et totum mundi tem- 
pus ab Adam usque ad ultimum iudicium decem hebdomadis comprehen- 
ditur atque describitur (cf. Fraidl p. 11-15). 


Hebr. proprie : hebdomades 70 abscissae sunt, ita ut ex temporum 
spatio haec quasi pars vel portio dicatur abscissa, quare communiter 
explicant : definitae, statutae, fixae sunt. Theodotio vertit ewvecp- 
07cav, et explicat vocem TAeod. ióoxuXotnoav xx éxp(tnoav et. ultima 
voce utuntur LXX. Eodem modo explica a&óreviatae sunt, quasi exi- 
guum aliquod tempus dicatur quod ex longo spatio reliquum sit (Per. 
Sanct. sim. Lap. Tir.); proinde non est explicandum, ut aliqui volue- 
runt, quasi hic dicatur ad preces Danielis aliorumque prophetarum 
Deum citius quam antea decretum fuerat Messiam misisse, quam ex- 
plicationem hie improbant Sanct. Lap. Tir., quamvis Suarez censeat 
Danielem suis precibus obtinuisse, ut tempus redemptionis non ultra 
10 hebdomadas differretur (in III partem S. Thomae qu. 2; disp. 10 
sect. 6). Neque abbreviatae simt ideo dicitur quod non anni solares, 

sed lunares intelligantur, sicut voluerunt Beda! venerabilis et A/b. et 
Dionysius carthusianus; ceterum annos lunares etiam statuerunt 
Africanus, Theod. Per. Gord. — Dicitur super populum tuum et ur- 
bem sanctam tuam, quia Daniel tanto cum studio pro populo et urbe 
preces fuderat; Deus igitur ipsi populum et urbem maxime cordi esse 
declarat; vocatur itaque populus Danielis, ut Per. Sanct. notant, ut 
ostendatur singularis Dei in Danielem benevolentia, cum in eius quasi 
gratiam tam esse velit in populum munificus; sim. Calm. ait ange- 
]um dicere: populum qui sit curae Danieli eique gratus (HoAL. Troch.); 
urbs quamvis ruinis prostrata sit appellatur saricta, quia ibi Deus 
templum suum sedemque posuit, quia urbem tamquam centrum theo- 
cratiae restituet, quia ei vaticinia adeo praeclara annexa sunt et quia 
haec urbs instaurata figura est regni messiani (cf. Is. 5*,1 seq. 60, 
1 seq.). Haud bene alii in vocibus tuum, tuam reprehensionem populi 
exprimi opinantur; ita S. Hier. : « nequaquam populus Dei est, sed 
opulus tuus; simile quid in Exodo legimus, quando Deus loquitur 
àd Moysen : descende, peccavit enim populus tuus (Ex. 32,7), hoc est 
non populus meus qui me deseruit » et sim. Euseb. Chrys. Theod. 
Salmeron; verum haec sententia merito a Sanct. reiicitur iam ex eo 
quia statim subditur quot et quanta bona largiturus sit populo et 
urbi ; praeterea cum exsilium ad finem vergeret, Deus sibi satisfactum 
satisque poenarum a populo exsolutum esse significat et populum 
suum omni amore reducere in patriam paratus est (cf. Is. &0, 1-11. Mich. 
2,11. 12. Ier. 3,15; 31,20 seq). 
lam exponitur ad quid tempus illud constitutum sit i1. e. quid ex 
divino consilio fieri debeat spatio illo determinato temporis, hebdo- 
mada septuagesima; priore loco tria enumerantur quae ad peccata 
referuntur. Apte quidem et ad orationem Danielis accommodate ; «t 
consummetur praevaricatto i. e. ut apostasia v3 aboleatur et peni- 


tus auferatur; e£ finem accipiat peccatum vel hebr. peccata coercean- 
tur, impediantur; proin non solum defectio a Deo foederis iam non 
erit, sed etiam ea quibus Dei praecepta sancta negliguntur et maie- 
stati divinae infertur iniuria coercebuntur ne serpant, et efficaciter 
impediri poterunt; demum ef deleatur iniquitas, hebr. ad expiandam 
iuquitatem; culpae itaque expiabuntur, Deo praestabitur satisfactio 
qua iniuriae ipsi illatae iniquitatibus hominum reparabuntur et ipse 
plene pro sua iustitia reconciliatus et propitius erit. Hac expiatione 


1. « Abbreviatas asserit. hebdomadas? occulte videlicet lectorem commonens, ut. brevio- 
res solito annos noverit indicatos » ; M. 90,334. Alios quoque /'er. nominat. 

facta Deus veniam concedet et favore divino populum prosequetur. 
Hisce tribus autem tempus declarari messianum vel haec tria inter 
bona connumerari temporis messiani, ex oraculis prophetarum prio- 
rum manifestum est; vide Is. 4,4; 53,4-19; 60,18. Ier. 3,17; 30,91; 
31,35. Ez. 11,19; 36,26. Os. 2,17; 15,5. Mich. 7,18. 19. Soph. 3, 
13 etc. elc. : 


In primo membro textus hebr. legitur N525; Theodotio vertit. cuvzeAec- 
6zv«, idem legitur apud LXX; similiter Aq. cuveséouc et/Syrus aov et 
S. Hier. ut consummetur; quibus omnibus textus hebr. 3525 supponitur. 


Quod in textu mas. legitur N525 aliqui eodem modo accipiunt ita ut N pro 5 


ponatur; quae sententia eo quoque commendari potest quia in altero mem- 
bro parallelo geri 2n» reperitur. Si igitur consummare legitur, quo sensu 


vox erit capienda? Sunt qui exponant : ut apostasia ad culmen perducatur, 
ut mensura peccatorum impleatur, eo scil. modo quo Christus dixit : im- 
plete mensuram patrum vestrorum ; ita Zeod. - « praevaricationem auctam 
ect ad summum perductam vocat crucem quam ausi sunt illi contra Domi- 
num parare » et similiter de plena defectione et summa peccatoruni men- 
sura explicant Orig. Euseb. Chrys. et ex recentioribus Hits. Z. Meinhold ; at 
merito alii sequuntur notionem consummandi i. e. abolendi et delendi, 
quae et hebr. 552 inest v. g. Gen. 4,30. Num. 25,11. Ios. 24,90. 2 Sam. 


31,5. 2 Reg. 13,17. 19. 2 Par. 31,4. Ier. 5,3; 14,12 ctc. neque ab usu vocis 
graecae exsulat; ita v. g. Hippolytus vocem evvse^écac accipit (M. 10,653). 
Haec enim notio necessario seligenda est quia in membro tertio de expia- 
lione iniquitatis sermo fit, unde patet quo sensu in membro priore verba 
sint capienda; dein cum in reliquis membris bona nuntientur messiana, eo- 
dem modo duo priora intelligi oportet, neque enim probabile est cum Deus 
orationes Danielis viri sibi adeo grati benigne susceperit, nunc per ange- 
lum ei qui peccatorum remissionem eftlagitaverit nuntiari fore ut crimina 


augeantur in immensum. Proinde bona nuntiantur. Eundem sensum bo- 
num etiam sequuntur qui scriptionem x55 retinentes vel &525 legunt vel 


etiam eiusdem verbi piel (alias inusitatum) quo verbi notio augeatur. Habet 
enim verbum significationem claudendi, includendi, coercendi, impediendi 
(ita Reinke, Rohl. Lengerke, Hengstenberg, Aub. Keil), qua notione etiam 
declaratur tempore messiano vim peccatorum iri coercitum. Demum in 
codd. 22. 34. 36. al. et apud Afric. Chrys. Theod. invenitur alia lectio va- 
AatoÜTXat T0 mapamrtoua quam etiam secutus est Tertullianus : quoadusque 
inveteretur delictum; quae lectio vocem hebr. 592 supponit. 

Etiam in altero membro aliquod cernitur discrimen. Scribitur in textu 
hebr. ann signare, obsignare, cui respondet versio Theodotionis ce?92«1cot ct 
vetus latina apud 7ert. ut signentur peccata. Notio vocis eadem est quae 
habetur Iob 9,7 et 31,5 i. e. obsignare, claudere, ut impediatur et coercea- 
tur actio. Proinde sensus exsistit ad contextum aptus: peccata ut coercean- 

tur, ut iam non serpere permittantur sicut manus hominis apud Iob dici- 
tur signari i. e. ab omni opere cohiberi. Propter rationes quas modo attuli, 
sigillare non potest explicari cum Hip. Orig. de peccatis quae non remittan- 
tur sed ad iudicium divinum asserventur, vcrum signare priore modo cum 
Sanct. Reinke, RoAl. Aub. Keil exponi debet, uti vocem accepit Theod. : 
« obsignavit autem peccata, dum vitae secundum legem compositae finem 
imposuit et spiritus gratiam largitus est qua adiuti qui spiritualiter vi- 
vunt superant affectiones ». At in hebr. eliam reperitur geri onn quam 


vocem exprimit Aq. xeXeuiaat et Syrus v3 et quam praeter egpeytcet etiam 
Theod. avvse)sc0Tv at &aapx(av affert. Etiam haec vox exponenda est ad finien- 


dum peccatum, uti S. Hier. cam accepit; nam ann ea significatione legi- 


tur Gen. 47,18 hebr. Ps. 102,28. Is. 16,4; 33,4. Lament. 4,22. Ez. 22,15. 
Iam si quaeris, quae lectio in utroque membro sit probabilius genuina, 
haec perpende : versiones veteres quotquot exstant pro priore membro om- 
nino commendare, ut in textu hebr. scribatur n»25; scriptio cum x non pot- 
erit consistere, quia 153 saepius apud Danielem legitur (v. 27 ; 11,36; 12, 
7); verbum autem Nb» cohibere, coercere non habet ullum apud veteres 
pro hoc loco testimonium. In altero membro propter parallelismum , prop- 
ter versionem Ag. ct Syri ct S. Hier. bna praeferendum erit. Insuper 


notio obsignandi eo sensu qui hic requiritur est rarior et cum statim subse- 
quatur onn facile poterat scriba, ut Houbig. censet, ad illam vocem aber- 
rare. LXX in hoc membro habent enavicat imminuere qua notione utrum ex 
duobus illis verbis explicetur dubium est. Euseb. quidem affirmat LXX 
edidisse £egpeyío0r ^, àuaptia; at haud immerito censet Field eum tamen 
Theodotionis versionem ab Ecclesia in libro Danielis unice sancitam ob 
oculos habuisse. 


Tamquam prior pars bonorum messianorum promittitur cessatio et 
expiatio peccatorum. Peccata quidem sacrificio a Christo in morte 
oblato expiantur; ea autem finem accepisse eo quoque vere dici pot- 
est quia nos redemit e servitute peccati, nobis promeruit Spiritum 
s. eiusque gratias quibus adiuti peccata gravia vitare possumus, et 
in sacramentis aliisque subsidiis remedia nobis peccatorum submini- 
siravit potentissima (cf. Lap. Gord.). In altera huius versus parte 
declavatur quae bona peccatis deletis futura sint : wt adducatur zusti- 
lia sempiterna, is scil. rerum ordo sanctus quem Deus exsistere et 
secundum quem hominum vitam moresque componi vult. Enuntiatur 
igitur adfore sanctitatem quae apud prophetas continuo describitur 
tamquam propria regno messiano; atque hunc ordinem rectum et 
sanctum fore perpetuum , novam theocratiam vel regnum messianum 
iam non defecturum propter peccata, sicut veteri contigit; proinde 

id fore quod iam Osee vaticinatus est : et sponsabo te mihi in sempi- 
ternum et sponsabo te mihi in iustitia et iudicio et in misericordia et 
miserationibus (2,19). Haec autem iustitia et sanctitas tempori mes- 
siano adscribitur a prophetis in locis plurimis, cum fere nunquam de 
eo tempore loquantur ita ut non vel ipsis verbis vel symbolica uber- 
tatis terrae ac felicitatis descriptione illam sanctitatem summis laudi- 
bus celebrent; vide Ps. 71. Is. 11,9; 12,1-6; 55,10; 60,13; 65,17 seq. 
ler. 93,5; 30,19; 31,14. 33. Ez. 11,20; 34,25; 36,97. loel 3,18. 
Am. 9,13. Mich. 7,14. Soph. 3,13-20; huc quoque referri debent loci 
omnes in quibus indoles spiritualis novae theocratiae indicatur, quos 
frequentissimos inveniri in commentariis prophetarum saepe monuj 
(vide v. g. Comment. in Isaiam lI p. 61. 108. 129. 140. 147.936. 255. 
265. 911. 342 etc.) Quare manifestum est adductione iustitiae sempi- 
ternae designari tempus messianum. 

Idem tempus declaratur altero membro e/ Zmpleatur visio et pro- 
phetia vel ex hebr. ez ad obstgnandam visionem et prophetam. Quid 
sit hoc loco oósignare cgeayíca: apud Theodotionem (cuvzeXecÜz;va: 
apud LXX, a5? apud Syrum), interpretes in duas sententias abeunt, 
quarum tamen utraque ad tempus messianum refertur. Explicant 
enim vocem alii de impletione prophetiarum quae impletione facta a 
Deo sint confirmatae et quasi sigillo divino munitae omnibus exhi- 
beantur; ita Clemens alez., Tert. Hip. Polychronius, Ephr.; et ita 
vocem hebr. quoque exponunt Sanct. Lap. Calm. RoM. Heb. Cor- 
luy et ex protestantibus Haevernick, Lengerke , Ewald, Hitz. Z. Mein- 
hold; aliis autem obsignare idem est ac finire, includere, facere ut 
desinat et cesset prophetia; ita concipiunt Afric. Orig. Athan. Chrys. 
Basil. Ammon. et Vat. Mar. Reinke, Palmieri, Keil. Sunt etiam qui 
utramque proponant et coniungant, ut Euseb. Theod. : « oopxyieot 
hoc est ad imponendum finem omnibus vaticiniis et ad hoc efficien- 
dum, ut a ludaeorum natione in posterum prophetica gratia deficiat ; 
nisi enim apparuisset Dominus Christus et ea fecisset ac passus esset 
quae prophetae praedixerunt, non ostensa fuisset veritas propheta- 
rum ; perficit itaque et quasi obsignat et confirmat a prophetis prae- 
dicta omnia faciens ac patiens quae illi vaticinati fuerant ». lam in 
priore acceptione omnia illa dicuntur impleri et tamquam divinitus 
dicta confirmari quae prophetae praedixerunt. Sed cum oracula 
prophetarum maxime celebria et splendida sint de nova theocratia et 
regno messiano, dubitari non potest quin tempus messianum decla- 
retur quando asseritur oracula illa impleri et a Deo sanciri. Si autem 
altera acceptio probatur, dicendum est cessare prophetas cum exsti- 
terit princeps prophetarum, cessare oracula quia quae oraculis erant 

praeparanda iam data sint. Unde iterum necessario ad tempus mes- 
sianum erit concludendum. 

Ex hisce duabus sententis prior praeferenda videtur. Tantum 
enim abest ut pro tempore messiano cessatio visionum et prophetia- 
rum praedicatur, ut largissima quaedam horum charismatum effusio 
annuntietur; ita Ioel 2,28 de tempore messiano : effundam spiritum 
meum super omnem carnem et prophetabunt filii vestri et filiae ve- 
Strae; senes vestri somnia somniabunt et iuvenes vestri visiones vide- 
bunt. Cui oraculo rerum eventus in primordiis rei christianae plane 
respondit. Neque vox Bnn ab ea notione abhorret. Nam szgnare epi- 


stolam rex dicitur, ut epistolae summam fidem et auctoritatem regiam 
conciliet; vide 3 Reg. 21,8 et Esth. 8,8; ex quo usu facile illa signi- 
ficatio derivatur, immo sua sponte fluit. Impletione enim ostenduntur 
vaticinia quam maxime fuisse originis divinae; impletio ergo est pro 
hominibus praeprimis illud quo sigillo divino has epistolas esse muni- 
tas et insignitas apparet; apte igitur dicuntur eo sigillo insigniri 
ratione habita cognitionis omnibus perviae, quando implentur. Acce- 
dit quod altera notio ne apta quidem est; cur enim diceretur visio- 
nem et prophetam coerceri, impediri, cohiberi ab opere? haec vero 
est significatio quae ex Iob 9,7 et 37,7 colligitur; talia de peccato 
coercendo bene dici posse constat, neutiquam de visione et munere 
prophetico, quae duo a Deo proficiscuntur et a Deo gratiose dantur. 
Tertio demum loco promittitur fore ut «ngatur Sanctus sanctorum 
vel secundum hebr. ut ungatur sanctum sanctorum. Ut ad huius par- 
tis explicationem nobis viam paremus, considerare oportet quantopere 
promissiones eousque Danieli factae respondeant orationi ab eo fusae 
et petitiones eius eximium in modum superent. Rogaverat Dominum 
ne moraretur, statim mittitur ad eum angelus qui Dei consilia nun- 
tiet; rogaverat veniam peccatorum, promittitur cessatio et expiatio 
peccatorum, promittitur adductio iustitiae sempiternae; rogaverat ut 
oraculum Ieremiae de cessatione vastationis impleretur, promittitur 
fore impletionem visionum et prophetiarum omnium. Unum adhuc 
reliquum est : rogaverat ut ira Dei averteretur a civitate Dei et monte 
sancto suo, ut Deus vultum suum benignum et favorem ostenderet su- 
per sanctuarium suum desertum (v. 16. 17); prostraverat itaque pre- 
ces suas pro monte sancto Dei v. 20. Cum ceteris eius petitionibus 
responsum datum sit magnificum et spem vatis longe superans, du- 
bium non est quin ei quoque petitioni de Dei sanctuario restituendo 
satisfactum sit modo quodam eximio. Atque profecto id fit in tertio hoc 
membro. Promittitur enim verbis minime dubiis sanctissimum quod- 
dam sanctuarium fore ut ungatur i. e. ut habitaculum quoddam Dei 

exsistat sanctissimum , Dei spiritu impletum et consecratum quod in se 
perfectissime exprimat illud cuius figura et umbra vetus fuerit sanc- 
tuarium. Unde novum quoddam templum sanctissimum quod sit eri- 
gendum et unctione sacra consecrandum menti prophetae proponitur. 
Est haec ultima promissio in ista serie ; quare sicuti reliquae progressu 
quodam et incremento ad bona assurgunt maiora, ita in hac maxi- 
mum contineri bonum facile concluseris, e£ quemadmodum in ista 
serie promissio subsequens in se continet antecedentem eamque am- 
pliore bono includit atque perficit, eodem modo hanc ultimam reliqua 
omnia in se comprehendere eaque ad perfectionem adducere, quasi 
a priore merito exspectaveris. Atque ita est. 

Isto enim membro primo et per se in memoriam revocantur alia 
prophetarum oracula, quibus Deus peculiari modo in populo novae 
theocratiae quasi in suo sanctuario inhabitare dicitur et quibus excel- 
lentissimum novi foederis sanctuarium ita describitur, ut tota theo- 
cratia nova designetur eo modo quo in vetere designatur ipsum sanc- 
tum sanctorum. Ita v. g.1s. 4,5: et creabit Deus super omnem locum 
montis Sion et super coetum eius nubem per diem et fumum et 
splendorem ignis flammantis in nocte, super omnem enim gloriam 
protectio; et ler. 3,17 : in tempore illo vocabunt Ierusalem so/ium 
Domini; et Ez. 37,26. 27: dabo sanctuarium meum in medio eorum 
in perpetuum et erit tabernaculum meum in eis et ero eis Deus et 
ipsi erunt mihi populus; atque hoe sanctuarium Ezechieli quoque in 
visione ostenditur et hoc ita inter alia describit, ut omnis terminus 
domus in summitate montis circumquaque sit sanctum sanctorum 43, 
12. Vide quae de istisl ocis in commentariis notavi. Ex hisce igitur 
oraculis patet etiam Danieli hoc loco manifestari fore ut templum 
sanctissimum, habitaculum Bei, wngatur. Sed a quo? tabernaculum 
seu habitaculum Dei prius foederis veteris unctum est iubente Domino 
et consecratum a Moyse servo Dei (Ex. 30,25 seq. 40,9. Lev. 8,10); 
sed si de unctione sermo fit quae tempore messiano futura est, ea fit 
ab ipso Domino et confertur in eum qui est novi foederis mediator Ps. 
45,8. Is. 61,1. Quare templum illud sanctissimum ab ipso Domino 
unctum iri, id est Spiritu Domini iri consecratum et impletum omnino 
sequitur. In quo autem quaeremus ipsum illud Dei habitaculum no- 
vum et sanctissimum? Si respicimus Ps. 45,8 et Is. 61,1, dein ea quae 
de novo Dei sanctuario prophetae priores vaticinati sunt, et si ipsius 
impletionis in novo foedere rationem habemus, istud sanctum sanc- 
torum a Deo unctum est ipsa Christi Ecclesia , corpus Christi mysticum 
cum capite ipso qui est Christus, est ipse Christus quatenus Ecclesiam 
tamquam corpus suum myslicum efformat. Ilaec enim Ecclesia est Dei 

aedificatio, in ea plene impletur illud : vos estis templum Dei vivi, 
sicut dicit Deus : quoniam inhabitabo in illis et inambulabo inter eos 
(9 Cor. 6,16); haec est tabernaculum Dei cum hominibus; haec est 
templum illud quod a Messia exstruendum esse Zacharias propheta- 
vit : et ipse aedificabit templum Iahve (6,13 hebr.); haec est illa do- 
mus quam verus Salomon , Messias, ut figuram Salomonis in seimpleat, 
aedificabit nomini Domiui (2 Reg. 7,13). In isto demum templo Dei, 
in isto corpore mystico cuius caput est Christus reposita sunt et homi- 
nibus obveniunt bona illa quae ab angelo enumerantur : deletio pec- 
catorum, remedia ad ea impedienda efficacissima, expiatio eorum, 
adductio ac largitio sanctitatis quae nunquam marcescat , impletio 
oraculorum veterum eorumque confirmatio ac sanctio continua et in- 
signis. 

Hac itaque acceptione plene habetur id quod ipsa enumeratione et 
serie bonorum postulandum esse diximus. Habetur progressus, habe- 
tur comprehensio quaedam bonorum antecedentium, cum in Christo 
capite et in'eius corpore mystico summa contineatur omnium promis- 
sionum Dei, summa omnium perfectionum , summa omnium bonorum 
quae sperare possumus et debemus. Neque minus patet quam prae- 
clareilla enumeratio et series hoc quasi culmine et fastigio absolvatur, 
quam splendida, ut ita dicam, ei corona imponatur. Aeque manife- 
stum est Christo capiti et corpori eius summopere atque unice conve- 
nire nomen templi sanctissimi a Deo uncti et consecrati. In Christo 
enim capite ipsa divinitas inhabitat corporaliter, ipse in humana na- 
tura unctus est divinitate; quod autem in capite factum est, pro na- 
tura et ratione membrorum etiam in membris fiat necesse est; de eius 
enim plenitudine omnes nos accepimus; ipse est vitis, nos palmites; 
ipse est caput ex quo totum corpus per nexus et coniunctiones sub- 
ministratum et constructum crescit in augmentum Dei (Ioan. 1,16; 
15,6. Col. 2,19; cf. 1 Cor. 12,12. Col. 1,21. Eph. 1,93; 54,12. 16); in 
Christo omnis aedificatio constructa crescit in templum sanctum in 
Domino, « inquo et vos coaedificamini in habitaculum Dei in spiritu » 
(Eph. 2,21. 22). Ecclesia igitur quae est sponsa Christi est revera sanc- 
tissimum Dei templum, in quo Deus inhabitat, quod unctum est Spi- 
ritu Dei, et sanctitas illa et unctio et inhabitatio Dei quae modo per- 
fectissimo et substantialiter exsistit in Christo capite, per modum 
accidentalem et participationis pro ratione creaturae in seipsa subsi- 
stentis etiam habetur in membris Christi, in Ecclesia, Atque tale 
templum Dei sanctissimum revera institutum est in hebdomada septua- 
cesima; sed de ratione temporis accuratius agetur infra. 

Ex hac acceptione e£ ungatur Sanctus sanctorum , de qua. obiter 

mentionem iam feci in Comment. in Proph. min. II p. 288 et in Com- 
ment. in Isaiam II p. 421, pariter elucet impletione facta appellatio- 
nem istam Sancti sanctorum merito de Christo explicari. Atque 
SS. Patres et scriptores ecclesiastici fere omnes quotquot de hoc Da- 
nielis versu scripserunt et interpretes catholici ita appellari Christum 
senserunt; explicite id affirmant v. g. Clemens alex. Tert. Hip. Afric. 
Orig. Commodianus (Pitra, Spicilegium I p. 28 v. 266), Euseb. Athan. 
Aug. Theod. Ammonius, Anastasius sinaita, Paschasius, Beda, 
Ado ete. etc. ; immo in versione syriaca simpliciter dicitur : ad Mes- 
siam sanctum sanctorum, ila ut verbum hebr. nc*5 expressum sit 
per Messiam «n'z5. Sed qui de solo Christo explicant, non omnino 
inter se consentiunt quando unctus sit : unctus est Spiritu sancto fac- 
tus homo (S«); haec unctio et consecratio Christi facta fuit primo In- 
carnalionis eius instanti, sed publicata et mundo declarata est in bap- 
tismo (Tzr.); tempore baptisini descendente super eum Spiritu sancto 
sicut columba eum esse unctum sanctum sanctorum censet Beda ; idque 
Corluy censet explicationem probabiliorem; merito autem plerique 
unctionem eam in universum intelligunt, qua unctus est divinitate et 
consecratus in sanctissimum pontificem, regem , legislatorem, docto- 
rem et redemptorem mundi (Sanct. Lap.). Verum eo ipso iam osten- 
ditur unctionem hanc et appellationem sancti sanctorum vel templi 
sanctissimi non posse ad unum Christum referri. Ea enim unctio facta 
est ipso momento Incarnationis; iam vero Incarnatio non potest attri- 
bui hebdomadae septuagesimae. Praeterea si de solo Christo sermo 
esset, plura occurrerent in ipso textu quae offensioni merito essent. 
Primo enim deesset consonantia illa inter orationem Danielis et bona 
pronissa ; efflagitavit enim etiam restitutionem templi Dei, cui peti- 
tioni in solo Christo non satisfit. Dein ordo enumerationis bonorum in 
ultimo membro interturbaretur et interrumperetur; nam non adesse 
ordinem temporis per se patet; accedit quod unctio Christi solius in 
se spectata est causa efficiens et meritoria illorum bonorum ; iam vero 
eam causam enumerari post effectus quos producet et eodem cum 
effectibus ordine ac censu et in se est valde inconcinnum et in nostro 
versu admitti nequit, quia non mera habetur enumeratio , verum tem- 
pus declaratur quando vel potius usque ad quod isti effectus produ- 
cendi sint. Ergo id quod est horum omnium causa et conditio non 
potest ultimo loco poni, non potest enumerari eadem forma gramma- 
licali tamquam effectus quidam reliquis continuatus. 

Si vero ungatur sanctum sanctorum accipitur pro templo illo sanc- 
ssimo, pro Ecclesia Christi sensu explicato, omnia ista incommoda 


vitantur. Haec enim institutio Ecclesiae revera locum habuit in heb- 

domada septuagesima ; haec est revera effecta uti reliqua quae cnu- 
merantur, est insuper ea institutio qua bona praecedentia quasi in 
thesauro reponuntur, qua pro hominibus asservantur et per quam 
singulis obveniunt. Hac porro institutione opus redemptionis absolvi- 
tur eo sensu ut provisum sit id quo fructus redemptionis pro omni 
tempore in genus humanum distribui possint; est itaque vero sensu 
haec institutio corona operis Messiae. Quam bene ea acceptio respon- 
deat orationi Danielis, iam dictum est; item quam arcte adnectatur 
aliis prophetarum oraculis. Porro commendatur ea explicatio etiam 
dictione a'v7p $7p quae dictio ex usu non poterat directe et imme- 
diate ad Christum referri. Nunquam enim eousque ad personam 
aliquam designandam! erat adhibita, sed solum usurpabatur de rebus 
sacrosanctis, de altari holocautomatum, de thure, de vasis sacris, 
de sacrificiis, de omnibus quae Deo per modum cherem conse- 
crantur, de locis sacris et cum articulo de tabernaculo et de adyto 
templi (cf. Ex. 29,37; 30,10. 29.36; 40,10. Lev. 2,3. 10; 6,10. 18. 22; 
71,1 etc. 10,12. 17. Num. 18,9. Ez. 55,3; 48,12 — et cum articulo Ex. 
26,33. 33. Num. 5,4. 1 Reg. 6,16; 7,50; 8,6 etc.). Quare cum Daniel 
neque hic neque in subsequentibus aliquam afferat explicationem, 
fieri non potuit, ut vox de Messia intelligeretur dicta immediate et per 
se, sed solum intelligi potuit ex usu et ex Ez. 43,12 et 45,3 aliisque 
prophetarum indiciis de sancto quodam templo in Dei habitaculum 
consecrando tempore messiano, quod templum ab ipso Messia esse 
erigendum Zacharias postmodum diserte edixit (6,13). Quale sit hoc 
templum, ipsa impletione patefactum est; ex qua impletione quoque 
discimus quo sensu verba illa valeant de Christo , scil. Christum intel- 
ligi oportere eodem modo quo 1 Cor. 12,12 : sicut enim corpus unum 
est e& membra habet multa , omnia autem membra corporis cum sint 
multa, unum tamen corpus sunt, zta et Christus. Similiter verba con- 
eipiunt. A//ioli, Reinke (p. 258), Palnieri et uti videtur Troch., cum 
unctionem Christi explicet de eius missione divina et de fundatione 
Ecclesiae. 


Theodotio rite vertit o9 79:eat av:0v &1lov, LXX autem xat s$22&vat. &qtv 
&7(ov; cf. n2 pro no? Ex veteribus auctor operis : Incipit expositio bis- 
sexti (inter opera S. Cypriani ; vel etiam : Caecilii Cypriani de pascha com- 
putus inchoat; M. 4,930-968) praebet : ut ungatur sanctum sanctorum , et 
explicat de templo hierosolyinitano iterum exstructo : « templum per 46 


1. Quandoque pro ea notione in medium profertur 1. Chron. 23,13; at id eo loco non 
probatur, neque a LXX neque culg.illa acceptio praebetur, sed to9 ày12507vai &yix. àvyiov. 

annos est aedificatum et in sacramento Spiritus sancti oleo est unctum, 
quomodo ab angelo fuerat dictum : ut consummetur visio et prophetia et 
ungatur sanctum sanctorum; ipsum autem fuit sanctum sanctorum quod 
cum ipsa civitate pro infidelitate Iudaeorum ab ipso Domino nostro iterum 
temporibus Vespasiani est exterminatum ; sic fuerat enim in eodem capitulo 
scriptum : et post 62 hebdomadas disperibit unctio et iudicium non est in 
eo et civitatem et illud sanctum corrumpet cum illo duce qui veniet » 
(M. 4,960). Pari modo Julius Hilarianus (Chronologia sive libellus de mundi 
duratione) explicat : « Cyrus rex Persarum iubet populos ire ad Hierusalem 
primo anno regni sui ut aedificari posset Hierusalem et ungeretur sanctum 
sanctorum quod fuit in templo Dei sacratissimum » et addit per 62 heb- 
domadas restituto templo et civitate in oblationibus eos Domino serviisse 
et has hebdomadas vel 434 annos compleri temporibus Machabaeorum (M. 
13,1103). Etiam aliqui recentiores verba referunt vel ad altare holocauto- 
matum a Iosue et Zorobabel erectum, de quo Esdr. 3,2 mentio fit ( Wie- 
seler) vel ad templum a Zorobabel erectum (J. D. Michaelis, Jahn, Steu- 
del) vel de altari holocaustorum iterum dedicato tempore Machabaeorum 
1 Mach. 4,53 seq. (Hitz. Meinhold). Verum has explicationes erroneas esse ex 
ipsa bonorum enumeratione patet qua bona scil. messiana continentur. 
Idem error evincitur ex tempore assignato, de quo agendum erit ad v. 25. 
In interpretatione horum verborum Polychronius, Apameae episcopus, 
prius unctionis communicationem quae nobis fiat exponit; dein advertit 
etiam ad Christum qui Spiritu sancto unctus sit verba referri posse; unde 
£vt0v &YGov accipit pro gratia qua nos ungamur vel pro eximia virtute Spi- 
ritus sancti qua Christus sit unctus quia quod in Ps. 44,8 éEa(oexov TX9X toUg 
Aowrou, dicitur, in nostro loco nomen sortiatur &yw« &ytov (Fraidl p. 81). 
Praeclare disputat de hoc loco Palmieri * « hac phrasi potest certe desi- 
gnari sanctuarium aliquod novum ipsumque mysticum, ut sensus sit : ut 
ungatur aliquod (novum) sanctuarium seu templum, quod indeterminate uti- 
que ponere licet, etsi res sit futura determinate. De novo templo alio a 
templo secundo Iudaeorum iam locutus erat Ezechiel qui 45,3 illud vocat 


p'U7p vp. Cur hoc non sit idem de quo angelus ad Danielem loquitur? 


Mentio autem unctionis suadet accipere templum istud mystice. Si vero 
sanctum sanctorum mystice accipias, iam constat quid sit, tabernaculum 
scil. Dei cum hominibus Apoc. 21,2 seq. sive domus Dei 4 Tim. 3,15 h. e. 
Ecclesia Christi, quae una cum suo capite uncta est Spiritu s. (nam et Spi- 
ritus s. est unctio 1 Ioan. 2,27), cum mundo apparuit die Pentecostes. 
Quam bene vero post annuntiatam cessationem legis veterisque oeconomiae 
mentio fit instituendae Ecclesiae, quae eam excepit! In hac interpretatione 
interpretatio Patrum continetur. Cum enim Ecclesia dicitur, necessario eius 
caput et fundator a quo et quocum uncta est intelligitur. Ideoque etsi mo- 
dus interpretationis sit alius, res tamen quae extunditur eadem est apud 
nos et Patres. Id autem suflicit, ut Tridentino obsequamur » (p. 73) et antea 
dixerat p.74 : « non puto quidem, ut morem geramus Tridentino decreto 
de interpretatione Scripturarum opus esse defendere quod immediate his 

verbis Christus ipse significatur; alia paulo inflexa interpretatio polest illi 
decreto facere satis. Sane difficile est eam Patrum interpretationem secun- 
dum textum hebr. tueri ». Atque etiam Corluy advertit p. 479 : « forma 
hic adhibita abstracta est et de rebus sanctis adhibetur; ideo vertendum 
est sanctum sanctorum neutro genere et quidem absque subaudito articulo ». 


d' Tempus Messiae eiusque mortis determinatur 9,25-26. 


[n v. 24 dictum erat statutas esse hebdomadas annorum septuaginta, 
ut Deus bona messiana largiatur. Nunc accuratius determinatur primo 
a quo termino istae hebdomadae annorum computandae sint, dein 
quid per hebdomadas septem et post hebdomadas 62 futurum sit. Ita 
v. 95 « Scito ergo et animadverte : ab exitu sermonis ut iterum aedi- 
ficetur. Ierusalem usque ad Christum ducem hebdomades septem et 
hebdomades sexaginta duae erunt, et rursum aedificabitur platea et 
muri in angustia temporum ; v. 96 et post hebdomadas sexaginta dues 
occidetur Christus et non erit eius (populus qui eum negaturus est); 
et civitatem et sanctuarium dissipabit populus cum duce venturo et 
finis eius vastitas et post finem belli statuta desolatio »; — verba po- 
pulus qui eum negaturus est non pertinent ad versionem S. Hier. uti 
colligitur ex S. Augustino qui epist. 199 n. 21 asserit solum legi e 
non erit eius in hebraeo, quo loquendi modo versionem S. Hzer. ex 
hebraeo factam designat. Continetur itaque in illisinterpretamentum. 
Legitur in v. 95 2'vm5 i. e. hiphil verbi quam formam etiam LXX et 


Theodotionem legisse versione eorum &zoxzpiüzvat ostenditur; quare 
accuratius explicabis : ab exitu sermonis ad restituendam (in inte- 
grum) et aedificandam urbem; notione enim terum non hiphil, sed 
qal poni solet; id quod MezAoid neglexit. 

Verbis e£ sctes et intelliges (hebr.) non novum inducitur oraculum, 
ut aliqui coniectarunt, sed quanti momenti res sit indicatur et vates 
admonetur, ut ad ulteriorem explicationem oraculi in v. 2^ incepti 
animum advertat. Id enim eo iam indicatur quod 70 hebdomadum 
tempus in certas quasdam partes dividitur : hebd. 7 et hebd. 62 et in 
v. 91 hebd. 1. Proinde sententiae subiunctae arcte ad v. 2* adnec- 
tuntur; angelus ex v. 22 missus est ut intelligentiam vati tribueret; 
quare verbis islis non novum introducit oraculum , sed cur missus sit 
denuo exponit et ut propositum assequatur attentionem vatis excitat. 

Ut in tanta sententiarum varietate quae de hoc oraculo propositae 
sunt quid certo tenendum sit certis indiciis deprehendamus, tria ob 
oculos habenda sunt : primum est quod iam in v. 2* probatum est, 
agi propter bona illa promissa et propter prophetarum aliorum ora- 

cula de tempore messiano; proinde vi verborum in hebdomada sep- 
tuagesima fore ut illucescat tempus messianum. Alterum est, si Daniel 
suo tempore loquitur de uncto, de principe, usque ad quem certum 
quoddam tempus debeat praeterire, non posse intelligi nisi unctum 
illum i. e. regem theocraticum a prophetis promissum qui post exsi- 
lium solutum novam theocratiam sit instituturus, i. e. Messiam regem. 
Tertium est tempus 70 hebdomadum ita dividi in tres partes, ut uni- 
cuique parti certus quidam eventus attribuatur; ita uni hebdomadae 
in v. 27 adscribitur confirmatio pacti; post 62 hebd. occidetur Unctus ; 
unde eventus qui remanet pro tempore septem hebd. non est nisi ae- 
dificatio plateae et murorum in angustia temporum v. 25. Itaque ver- 
borum compositio ac collocatio est haec : uti in v. 25 duo assignantur, 
scil. restitutio urbis et adventus uncti, ducis, ita duae quoque partes 
temporis distinguuntur, 7 hebd. et 62. Cum autem pergatur in v. 96 
et post hebd. 62 occidetur Unctus, apparet sententiam quae antecedat 
et rursum aedificabitur platea... referendam esse ad priorem tempo- 
ris partem , ad 7 hebdomadas. Nihil enim aliud restat ad quod perti- 
nere possint illae 7 hebdomadae. Atque hie ordo in ipsa sententiarum 
collocatione nobis manifestatur : aedificatio urbis, unctus — 7 hebd., 
62 hebd. — aedificatio urbis et post 62 hebd. occisio Uncti; habes 
ter membra bina, quae inter se eodem ordine subsequuntur. Quare 
7 hebdomadae spectant ad urbem aedificandam, 62 autem hebdoma- 
dae quae post illas 7 currunt tempus assignant post quod Unctus occi- 
detur. | 

Secundum textum mas. potest in dubium vocari , utrum 62 hebdo- 
mades ad priorem sententiae partem trahendae sint, uti certe fit in 
rulg., an ab ea separandae et ad subsequentem sententiam adnecten- 
dae : et (per) 62 hebd. revertetur et aedificabitur; sequitur enim 237 
sine particula coniunctionis. At ante 2*Un eam particulam esse ponen- 
dam eamque olim fuisse in textu hebr. hisce suadetur : Theodotio in 
sua versione eam exprimit xai £zizpébec xi oixo0oyi6e7ac; item S. Hier.; 
Syrus quidem eam non praebet, at antea habet et usque ad adventum 
Messiae regis; quare certe tempus hoc usque ad adventum Messiae 
computavit ex utroque numero. Praeterea cum in v. 24 bona messiana 
promittantur in hebdomada septuagesima, sensus esse nequit usque 
ad Messiam esse 7 hebdomadas; nam bona messiana afferuntur et ef- 
ficiuntur per Messiam ; unde absurdum esset et prophetarum oraculis 
plane contrarium affirmare, Messiam venturum esse post hebd. 7 et 
bona messiana post 70 (vel 63) hebd.; quare necessario assignari de- 
bet terminus usque ad unctum, ducem tempus 7 -- 62 hebd.; id vero 
clare fit, si inseritur e/. Demum ita esse iungendum praeter concinni- 

tatem trium istorum membrorum bipartitorum ostenditur ipsa im- 
plelione. Nam cum ex v. 25 adhibitis oraculis prophetarum anteceden- 
tium evidens sit tempus praedici messianum intra hebd. 70 futurum, 
fieri nequit ut statim dicatur usque ad Christum esse solum 7 hebdo- 
madas. Àn dicemus hebdomadas alio sensu concipi in v. 25 et alio in 
v. 94? hic pro hebdomada annorum, ibi in v. 25 pro "7 »« 10? Nemo 
tam arbitrarium interpretandi modum probaverit. 

Vis igitur demonstrationis in duobus potissimum reponitur. Prius 
est in v. 24 promitti bona messiana; de qua re supra iam tractatum 
est. Alterum est unctum, principem in v. 95 non posse alium intel- 
ligi nisi ipsum Messiam. Hoc itaque magis est declarandum et evin- 
cendum. Etiam hic debet praecipue valere quod pro v. 24 mo- 
nui : ut deprehendamus quo sensu verba Danielis intelligi et possint 
et debeant, accurate expendenda sunt oracula priorum prophetarum. 
lam vero ex iis manifesta sunt duo : venturum esse filium David qui 
thronum Davidis in aeternum sit stabiliturus, qui vocatur David, 
Germen Domini, Germen iustum, qui regnabit in iudicio et iustitia, 
cuius imperium multiplicabitur, amodo et usque in sempiternum, qui 
erit pastor a Domino suscitatus (Ps. 71. 109. Is. 4,2: 9,6. 7 ; 11,1 seq. 
ler. 23,5; 33,16. Ez. 35,93. Os. 3,5. Am. 9,11. Mich. 5,2); hoc est 
prius; alterum est : post ruinam regni quae expugnatione urbis et ab- 
ductione populi in exsilium facta est, iam non fore regem theocrati- 
cum nisi solum Messiam. Id autem conceptis verbis annuntiatur apud 
ler. 22,30 et apud Ez. 17,22 et praeprimis 21,95-27, uti ipsis senten- 
tiis proditur et uti latius exposui in commentariis. Idem quoque satis 
clare enuntiatur apud alios prophetas, si post exsilium et post redi- 
tum ex exsilio nobis statim regem David vel regnum davidicum resus- 
citatum ostendunt, uti Os. 3,5. Am. 9,11; etiam Is. 42,1 seq. 59,1 
seq. 59,20-61,11; pariter Mich. 2,12-13. Ier. 31,22 etc. Haec vero 
oracula nota erant. Unde sicut Daniel in v. 24 vaticinia priora expres- 
sit, ita in v. 25 quoque secundum normam eorum locutus est et in- 
telligi debet. Quare cum post promissa messiana sermonem inferat de 
uncto quod est nomen regis theocratici et quem unctum insuper prin- 
cipem vel ducem nominat, ex oraculis prioribus alius nequit intelligi 
nisi unus ille qui Unctus et Dominator iure praecipuo vocatur i. e. 
Messias rex (uti Syrus rite vertit). Si autem solus Messias intelligi pot- 
est, evidens est non posse post 7 hebdomadas poni interpunctionem, 
sed eam divisionem sententiarum et temporis distributionem esse adop- 
tandam quam supra indicavi. 


Textus hebr. in v. 25 etiam ita quaudoque concipitur, ut duplex termi- 

nus ad quem indicetur, cui duplex temporis determinatio respondeat. Sed 
5 non per se induit notionem usque ad, sed temporis notio si adest conti- 
netur in verbis appositis; unde vix verti potest : ab exitu sermonis usque 
ad restitutionem et aedificationem lerusalem, usque ad Christum sunt 
hebd. 5 et hebd. 62. Ita Syrus tamen textum accepisse videtur, cumin utro- 
que membro praebeat 5 (pro hebr. 5 et *y) et ante alterum inserat et usque 
ad adventum Messiae regis. Huic acceptioni praeterea obstare videtur, 
quod non satis declaratur qualis sermo intelligatur; unde ut clare habeatur 
quid illo verbo debeat contineri, communiter 5 accipitur ea notione qua ad 
quid tendat oratio significatur; ita in vulg. ut aedificetur, Theodotio : Aoyou 
t5 eixoBouzoat. Àt posset reponi, quale sit verbum pro ratione oraculi suf- 
ficienter innui ipso adscripto termino priore, quo simul indicetur saltem 
indirecte et connotetur, ad quid tendat verbum, praesertim si attenderis 
dici ab exitu; unde verbum quod concipiatur egrediens et usque ad certum 
terminum quasi perveniens, eo ipso concipi posse Zendens ad illum termi- 
num ; quare quale sit verbum, haud immerito ab ipso termino colligi. Vide 
Reinke l. c. p. 269. 263. 

Quaeri etiam potest quomodo proprie accipi debeat dictio T*a2 m'z72, 


utrum scil. princeps unctus (ita ut unctus per modum adiectivi ponatur : 
princeps qui sit unctus) an unctus quidam qui simul sit princeps, an quasi 
nomen proprium Unctus ille notus qui sit princeps vel rex. Primum refel- 
litur ex verborum collocatione, quia in hebr. adiectivum suo substantivo 
postponitur (cf. Ewald, Lehrbuch S 293; quae excipiuntur paucissima sunt 
neque huc spectant) Neque tertium probari potest; exspectaretur enim 
articulus 1*a25; unde quod secundo loco positum est sequendum erit. Vox 
T4: etiam de rege theocratico dicitur; 4 Sam. 9,16 : et unges eum ducem 
super populum meum Israel; 2 Sam. 7,8. 1 Reg. 1,35. 1 Chron. 11,2 etc. ; 
quamvis saepe latiore sensu de nobili, principe, duce adhibeatur. Cum 
unctus de sacerdote quoque dicatur Lev. 4, 3. 5 hebr. 16; 6,15 hebr., hic 
intelligi potest sacerdos qui simul sit dux et princeps, sicut Zacharias 
quoque de Messia dicit : erit sacerdos super solio suo, regem eum et sacer- 
dotem declarans, prout iam fit Ps. 109 : virgam virtutis tuae emittet Do- 
minus ex Sion... tu essacerdos in aeternum. Quae vocis significatio optime 
cum v. 26 de morte Messiae congruit qui tamquam sacerdos se ipsum in 
ara crucis obtulit et sacrificio suo hostias et sacrificia veteris foederis cessare 
fecit et abrogavil v. 27. 


Hisce praemissis quibus oraculum demonstratur messianum reliqua 
facilius expediuntur; aó exitu sermonis i. e. ab eo tempore quo decrc- 
tum egreditur vel promulgatur, ut lerusalem restituatur etaedificetur. 
Eiusmodi igitur decretum tamquam initium temporis designatur a quo 
10 hebd. sint computandae. Iam quale verbum egrediens intelligen- 
dum est? Quamvis eadem dictio in v. 23 legatur, tamen ille sermo 
nequit intelligi, quia illo non aedificatio urbis, sed bona annuntian- 

tur messiana v. 25, ad quorum temporis determinationem invenien- 
dam hic recurritur ad verbum aliquod vel decretum quo aedificatio 
urbis statuatur. Neque verbum referri potest ad v. 2 et ab eo ad ora- 
culum Ieremiae de annis septuaginta dominationis babyloniae, post 
quos suscitabit Deus verbum suum bonum, ut reducat eos ad locum 
istum, ad lerusalem (ler. 29,10; 30,18); ita quidem aliqui volunt 
( Meinhold, Hitz.) etiam Galatinus ad confutandos Iudaeos ad lere- 
miae vaticinium recurrit (1l. c. p. 238). At ibi proxime solum sermo 
est de reditu ; dein reditus et etiam aedificatio urbis iam antea ab Isaia 
quoque 45,26 praedicebatur. Si itaque ad oraculum antea datum verba 
ea referuntur, res est plane anceps; ad quod enim referri debent? ad 
Isaiae oraculum? ad Ieremiae? ad Ezechielis? ad Michaeae vaticinium 
1,11? Quare verbum explanari oportet de tempore futuro. Cum egred: 
verbum saepius dicatur de promissionibus divinis, uti Is. 45,23 et 
48,3 et Ez. 33,30, sunt qui censeant de edicto regis gentilis dictionem 
non posse accipi (/I?tz. Z.; similiter Stawars). Sensus itaque ab initio 
est indeterminatus; dicitur solum initium 70 hebd. esse capiendum 
quando tempore futuro clare et distincte verbum vel edictum vel ius- 
sio dabitur, ut urbs aedificetur. Utrum verbum istud immediate egres- 
surum sit a Deo, an Deus suam voluntatem sit manifestaturus per re- 
gem cui ludaei sint subiecti vel alio modo, in ipso oraculo non 
definitur. Id solum monetur, ut ad tempus illud attendant, quo tale 
verbum fiat. Proinde sicut Daniel et eius aequales exspectare debebant 
et diligenter attendere quando demum talis sermo promulgetur, ita 
nobis inquirendum est ex rebus gestis quando sit promulgatus. 
Talem sermonem exiisse a Cyro aliqui putabant (cf. Clemens alez. 
Ps. Cypr. Euseb. in prima sua computatione, Ión Esra apud Fraedl 
et complures protestantes quos recensent Z. p. 188 et Kez/); at in Cyri 
decreto, quod refertur Esdr. 1,1-* et 6,3-5 de aedificatione urbis nc 
verbulum quidem legitur; solum agitur de templo aedificando; igi- 
tur immerito ad eius decretum recurritur. Alii tale edictum editum 
esse putant a Dario Esdr. 6,6-12 (Ewseó. in altera computatione 
a templo anno 6 Darii completo incipit, quem sequuntur Cyr. Jer. 
Prosper aquit. Isid. hisp. Freculphus alique apud Frazd/; a primo 
anno Darii computat Po/ychrontus, ab anno altero Driedo , Corneitus 
lansentus aliique apud Z.). Neque hoc stare potest; nam in eius de- 
creto solum permittitur ut templum aedificetur et prohibetur ne eius 
aedificatio impediatur; nihil vero continetur de urbe aedificanda. 
Quaestio igitur solum vertitur de decreto promulgato vel anno sep- 
timo Artaxerxis vel anno eius vigesimo (Esdr. 7; Neh. 2,7-9). Ultimo 
hoc anno permissum esse ut urbs aedificaretur certum est; restat igi- 

tur, ut inquiramus, sitne ea potestas iam concessa anno regni eius 
septimo, cum Esdras in Iudaeam pergeret. Atque id omnino videtur 
sequi et ex concessione amplissima litteris regis expressa et ex rebus 
gestis dictisque quae de Esdra et Nehemia referuntur. Epistola enim 
regia plena datur Esdrae potestas res religiosas et civiles ordinandi; ci 
permittitur, ut quidquid sibi et fratribus placuerit faciat iuxta volun- 
latem Dei v. 18; praecipitur ei ut constituat iudices et praesides, ut 
doceat imperitos v. 25. Sed quomodo respublica ita institui potest, 
nisi praeter templum etiam urbs e ruinis surgat? Porro in regia epi- 
stola omnibus permittitur, ut revertantur in Ierusalem v. 13; et Esdrae 
praecipitur ut omnia in ludaea et Ierusalem diligenter inspiciat eorum- 
que curam gerat sedulam (v. 1*4 ^pz). Quibus verbis potestas urbem 


restituendi data est. Atque idem continetur in oratione Esdrae quam 
cap. 9 grato animo fudit; dicit enim : Deus inclinavit super nos mise- 
ricordiam coram rege Persarum ut daret nobis vitam et sublimaret 
domum Dei nostri et exstrueret solitudines eius et daret nobis sepem in 
Iuda et Ierusalem; *13 autem est murus, locus munitus atque scite 


advertit Petavius (doctr. temp. 12,29) exstruere solitudines eius de 
ipso templo non posse intelligi quippe quod anno 6 Darii completum 
iam erat. Idem colligitur ex accusatione quam inimici Iudaeorum mox 
ad Artaxerxen regem perferebant: notum sit regi quia Iudaei qui 
ascenderunt a te ad nos venerunt in Ierusalem civitatem rebellem et 
pessimam quam aedificant exstruentes muros eius et parietes compo- 
nentes (Esdr. 4,12; cf. v. 13. 16); monent regem iam non recepturum 
tributum et vectigal urbe aedificata, immo ipsum amissurum omnem 
possessionem trans Euphraten; urbem enim illam semper exstitisse 
rebellem. Et rex accusatione illa et minis ita revera est instigatus ut 
rescriberet : prohibeatis viros illos, ut urbs illa non aedificetur, donec 
a me iussum fuerit. Neque dicit tamen eos egisse contra potestatem 
a se factam neque eos propter inceptam aedificationem punit, sed so- 
lum praecipit, ut prohibeantur, ut aedificatio sistatur. 

Huic prorsus congruit quod Neh. 1,3 seq. et 2,3 de Nehemia legitur. 
Anno enim vigesimo regis Artaxerxis mense casleu Hanani cum aliis 
ex luda veniunt ad Nehemiam, qui eos interrogat de Ierusalem. Illi 
respondent: murus Ierusalem dissipatus est et portae eius combustae 
sunt igni; « cumque audissem verba huiuscemodi , sedi et flevi et luxi 
diebus multis, ieiunabam et orabam ante faciem Dei coeli et dixi » etc. Ex 
qua narratione sequitur urbis aedificationem fuisse inceptam, sed ab 
inimicis non solum [udaeos esse prohibitos, sed etiam quae jam aedifi- 
cata erant fuisse destructa. Si enim nihil laboratum est in urbe aedi- 
ficanda, sed ruinae remanserunt eodem statu in quem anno 586 per 


Chaldaeos erant relictae, cur Nehemias viros illos ex Iudaea ad venien- 
tes interrogat de lerusalem ? Quaestio fuisset valde otiosa. Verum cum 
audit murum esse dissipatum, portas igni combustas, vim fundit 
laerimarum , luget diebus multis, ieiunat, orat Deum , tristis est ita ut 
rex causam tristitiae exquirat 2,9. 3. lam vero urbem a Chaldaeis ante 
plurimos annos esse destructam et combustam Nehemias scivit ante- 
quam illi advenirent; calamitatem itaque recenter factam et aliam a 
priore illa deflet et luget; nuntium alium et aliud responsum exspec- 
taverat, nuntium scil. urbem iam esse aedificatam vel saltem prospere 
rem agi. Sed spe sua deiicitur; inde acerbe luget. Quomodo enim 
probabile:est Nehemiam anno c. 455 subito in lacrimas prorumpere, 
cum ei dicatur quod ante annos c. 140 factum sit et quod a puero 
factum esse scivit? Eum autem flere de calamitate recenter facta, con- 
tra spem facta, quid magis ad animi naturam consentaneum esse pot- 
est? Hisce igitur evinci videtur iam ante annum 20 Artaxerxis, igitur 
anno eius septimo potestatem urbisaedificandae esse datam ; esse etiam 
aedificationem inceptam, murum erectum , portas factas; at postmo- 
dum aedificationem non solum inhibitam , uti rex male edoctus volue- 
rat, sed ab inimicis plane iterum dirutam. Quare simul iam videmus 
impleri oraculum fore ut restituatur murus in angustia temporum; 
quae temporum angustiae etiam tempore Nehemiae minime deerant; 
adeo enim est, ut Beda iam notat ad angustiam temporum declaran- 
dam, a finitimis gentibus impugnatus Nehemias , ut structores singuli 
gladio renes accincti una manu pugnasse, altera murum recuperasse 
narrentur (cf. Neh. 4,1-15). 

Cum Xerxes occisus esset anno 465, septimus annus Artaxer«xis pro- 
babilissime incidit in annum 457, si Esdras computandi rationem apud 
Persas usitatam secutus est. Ex inscriptionibus enim Cyri v. g. scimus 
annum accessionis ad thronum, dein annum regni primum etc. nu- 
meratum esse (vide p. 171). lam si annus ille.7 respondet anno u. c. 
299, hebdomades annorum 69 vel anni 483 effluxerunt anno u. c. 782 
i. e. ex aera Dionysii anno 29 p. Ch. quo tempore Christus secundum 
multos ad baptismum venit. Cum non constet inter chronologos quando 
Christus natus sit, ratio temporis omnino accurate nequit definiri. Si 
ad annum 457 a. Ch. addideris annos 483, pervenies ad annum 26 
p. Ch. quo tempore secundum alios ad baptismum venit. Vide de ra- 
tione computandi Neteler, Tübinger Quartalschrift 1875 p. 136 et RoA/. 
p. 270. 271. Annum 7 Artaxerxis esse annum a quo initium capiendum 
sit hebdomadarum 1am statuit 77r. qui eum annum esse dicit an. ^ 
olympiadis 80 et u. c. 297 « a quo anno si calculos subduxeris usque 
ad 15 annum Imperatoris Tiberii quo Christus est baptizatus i. e. usque 

ad annum 3 olymp. 201 et u. c. 780 deprehendes annos 483 vel 69 
hebdomadas ». Eandem sententiam amplectuntur Sanct. Lap. et ex re- 
centioribus De/attre , Neteler, Palmer, Rohl.; complures ex protestan- 
tibus Z. recenset p. 189, eiusdem sententiae est Au. p. 123. 


Dictionem ab exitu sermonis explicat Stawars, Tübinger Quartalschrift 
1868 p. 418 eo sensu ut dicatur ab impletione vaticinii de urbe aedificanda, 
igitur a tempore urbis iam restitutae; murum autem urbis ex Flavio Iose- 
pho esse completum anno ab initio regni Xerxis 28i. e. anno 458 a. Ch. vel 
u. c. 296; unde si Christus baptizatus sit u. c. 780 vel 27 p. Ch. hebdomadas 
annorum effluxisse 69 et septuagesimum incipere a mense ianuario 27 p. Ch. 
— At ab exitu sermonis non est idem quod impletio oraculi. Nam exitus ser- 
monis certe eandem habet notionem quam habet dictio verbum egredi: 
hebr. wy: et N*; iam verbum egreditur vel egressum est nunquam dici- 


lur de ipsa illa re iam facta de qua verbum loquitur, sed solum de ipso 
sermone qui ore profertur aut prolatus est; ita vovere, votum nuncupare 
vel enuntiare significatur ea dictione Num. 30,3 hebr. 32,24. Iud. 14,36. 
ler. 44,17; ratione magis generali Ios. 6,10 : non clamabitis nec audietur 
vox vestra neque ullus sermo ex ore vestro egrediatur; similiter Esth. 7,8: 
necdum verbum de ore regis exierat et statim operuerunt faciem eius; di- 
citur de edicto regio Esth. 1,19; de sententia iudicis Hab. 1,4. Ps. 17,2; de 
rumoribus qui in vulgus sparguntur Esth. 1,17; sim. Ps. 19,5. Cum usus 
adeo constans sit, arbitrarium est dictionem eam alio sensu accipere, prae- 
sertim quia de oraculis quae dantur etiam usurpatur, ut supra iam monui: 
cf. Is. 45,23; 48,3. Ez. 33,30 : audiamus quis sit sermo egrediens a Domino. 

Haud pauci tum ex veteribus, tum etiam ex recentioribus initium 70 
hebd. computant ab anno 90 Artaxerxis et ab illo decreto, de quo mentio 
est Neh. 2,5-8. Ita iam Africanus, S. Chrys. Isidorus pelusiota, Theod. Be- 
da, ille anonymus saec. 12, Albertus magnus, Theodosius melitenus, Ioan- 
nes Zonaras , Lyranus , Dionysius carthusianus (cf. Fraidl p. 156 seq.). Gala- 
tinus et ex recentioribus Salmeron, Pererius, Pandulphus, Men. Gord., 
Petavius , Natalis Alexander (Historia eccles. II p. 329, Parisiis 1730), Calm. 
Derescr, Allioli, Bade, Reinke, Loch, G. K. Mayer, Corluy', Trochon. 
Cornely , Palmieri, Hebbelynck , etex protestantibus praeter aliquos veteres 
praesertim Ilengstenberg. Decretum illud tamen plerumque adscribunt 
anno 454 a. Ch.; statuunt enim Artaxerxen iam ab anno 474 simul cum 
NXerxe regnasse et ab eo iam tempore eius regni annos computari. Immo 
Stawars censet a Xerxe filium Artaxerxen quinque annos natum , cum expoe- 
ditionem in Graeciam susciperet, regem esse nominatum ; igitur anno 480 
a. Ch.; et Nehemiam iam anno 160 i. e. anno vigesimo Artaxerxis esse in 


1. Eain sententiam in se spectalam existimat Corluy probabiliorem, scd alteri quoque de 


anno 7 salis probabilitatistribuit, ut assumi possit, si melius vaticinii adiunctis aptari pro- 
betur. 

urbem profectum et anno 4358 moenia urbis esse completa. At quautum vi- 
deo chronographi recentissimi annos Artaxerxjs regis computant a morte 
Xerxis; id quod ex norma communi dua regum Persarum annos solent 
computari praeferri debet. Decretumanno septimo Artaxerxis datum secun- 
dum priorem sententiam esset confectum Xerxe regnum tenente et tamen 
solo nomine et auctoritate Artaxerxis est inscriptum et promulgatum! Re- 
ponit quidem Stawars Xerxen ab expeditione graeca reducem nomine (ilii 
sui res administrasse ideoque decretum illud Artaxerxi esse adscriptum. 
Sed quis hanc explicandi rationem amplectetur? 

Annos Ártaxerxi$ a termino priore esse computandos Stawars ex ipso 
libro Nehemiae ostendere conatur. Eliasib enim sacerdotio fungebatur anno 
12 postquam Nehemias praefectus Iudaeae erat constitutus ; unde si in libro 
Nehemiae anni Artaxerxis a morte Xerxis numerantur, Eliasib etiam anno 
433 a. Ch. inter vivos erat. Id autem improbabile esse contendit ; nam Neh. 
12,22 enumerari quattuor sacerdotes magnos qui inter se successerint : 
Eliasib, Jojada, Johanan, Jeddoa quorum ultimus mortuus sit tempore 
Darii nothi, fortasse c. annum 403 a. Ch. ; unde si pro unoquoque pontifice 
anni sacerdotii numerentur 20, Eliasib iam anno 463 a. Ch. munere suo de- 
functum esse necessario sequi. At haec argumentatio nullo modo est certa. 
Nam Neh. 12,22 non de quattuor tabulis sermo est quae confectae sint sub 
quattuor pontificibus inter se succedentibus, sed sensus verborum obvius 
est de uno albo quod confectum sit in diebus quattuor illorum de domo et 
familia pontificis. Legitur enim : levitae, in diebus Éliasib et Jojada et Jo- 
hanan et Jeddoa scripti sunt principes familiarum et sacerdotes quidem in 
regno Darii Persae. lam in aliis eiusdem capitis tabulis v. 1. 12. 26 de uno 
solum pontifice agitur cuius tempore tabulae sint confectae; insuper in v. 
sequenti v. 23 additur ex quo fonte haustae sint illae tabulae, sci]. « ex 
libro verborum dierum et quidem usque ad dies Johanan filii Eliasib » i. e. 
ex annalibus qui usque ad tempus Johanan res gestas recensebant ; igitur 
tabulae illae in v. 22 non possunt esse tabulae sub quattuor pontificibus 
confectae. Sensus ergo verborum est co tempore tabulas esse factas cum 
quattuor illi ex familia pontificis essent simul inter vivos. lam vero patrem, 
filium, nepotem nepotisque filium in una familia exsistere non est adeo mi- 
rum, dummodo Eliasib ad aetatem satis provectam pervenerit. — Alterum 
ex quo S/awars argumentatur est Esdram iam cum Zorobabel et Iosue anno 
336 in Ierusalem venisse; superstitem autem fuisse usque ad dedicationem 
muri lerusalem (Neh. 12,35); quare si haec dedicatio incideret in annum 
443 a. Ch., Esdram eo tempore iam plus 112 annos natum fuisse censeri 
debere; unde annos Artaxerxis non ab anno 465 esse computandos. 4t Es- 
dram iam cum Zorobabele rediisse falsum est. Utique Neh. 12,1 vir quidam 
Esdras nomine cum Zorobabele ascendisse dicitur; at hunc virum non esse 
lsdram scribam et sacerdotem ex eo patet quia in libro Nehemiae si de 
I;sdra scriba sermo infertur, non nudum nomen ponitur, sed titulus scribae 
vel sacerdotis additur; ita vide Neh. 8,1. 9. 4. 9. 13; 12.26. 35. Quare 12,1 
alius est intelligendus, sicut etiam 12,33. 

Celerum in assignando tempore quando exierit serino maxima cernitur 
interpretum dissensio. Et Origenes quidem (in comment. Matth. ad c. 21) 
ab Adam incipit numerare; ibi enim 70 hebd. explicat de 4 900 annis; ali- 
ter, ut S. Hier. refert, censuit in decimo Stromatum volumine : « studio- 
sius requirenda sunt tempora a primo anno Darii filii Assueri usque ad 
adventum Christi quot anni sint et quae in illis gesta dicantur, et viden- 
dum est an ea possimus adventui Domini coaptare ». A primo anno Darii 
Medi etiam numerant Hip. Iulius Hilarianus , Polychronius, Petrus Alphonsi 
quein Petrus blessensis sequitur. 4 primo vel secundo anno Cyri, cui anni 
regni 30 adscribuntur, exordium numerandi capiunt Clemens alexandrinus, 
Pseudo-Cyprianus, Eusebius (in prima coraputatione), qui tamen in altera 
a sexto anno Darii Hystaspi numerat, Petrus archidiaconus; Sulpicius Se- 
verus incipit ab anno altero Darii (nothi), « cui Ochus tum nomen erat », 
Tertullianus vero ab eiusdem anno primo eumque sequuntur Iulianus tole- 
tanus, Petrus Damianus, Petrus Mauritius; Basilius seleuciensis initium ca- 
pit ab urbis aedificatione, quam finitam esse dicit ex Flavio losepho anno 
28 Xerxis; cf. Fraidl p. 1356 seq. 

Neque minor est varietas inter recentiores. Alii enim incipiunt ab anno 
quarto [Ioakim (Hardouin), Vat. a vaticinio Ier. 29,10; Calm. in dissertatione 
a vaticinio Ier. 50,19; Lyranus in altera computatione a quinto anno Sede- 
ciae, ab eius quarto anno Raimundus Martini, Paulus burgensis et Galati- 
nus qui ad confutandos Iudaeos ab hoc anno computationem inchoari vult, 
sed ut veritas habeatur ex nostris historiis, ab anno 20 Artaxerxis (l. c. 
p. 238. 210). Alii a Cyri edicto Esdr. 1; ita Kleinert, Naegelsbach, Ebrard., 
Kliefoth quos sequitur keil; alii aliter; at omnium enarrare tentamina non 
opus est; aliqua postmodum erunt proponenda. 

Varie quoque quis sit Christus dux exponunt. Zorobabelem desiznari 
docent Clemens alexandrinus, Iulius Hilarianus ; Iosue sacerdotem Hippo- 
lvtus, seriem pontificum Eusebius, Petrus archidiaconus; Cyrum ipsum 
Petrus Alphonsi, Petrus blessensis, Hardouin, Calm. in dissertatione, Ili- 
tzig, Zoeckler; Nehemiam Berthelet. Ipsum autem Iesum Christum plerique 
agnoscunt a vate describi; ita Origenes, Cyrillus hierosolymitanus, Theo- 
doretus, Chronicon paschale et interpretes plurimi. Iudaeorum sententias 
refert Galatinus p. 249 quorum alii Cyrum, Zorobabelem alii, alii Iosue sa- 
cerdotem , Nehemiam alii intelligunt. 


Per septem hebdomadas 1. e. 59 annos Ierusalem restituetur et ae- 
dificabitur. Ita ex vaticinio. Proin e. annum 508 aedificatio erat com- 
pleta. Id ex rerum gestarum monumentis non satis potest demonstrari, 
cum testimonia certa desint. At quae exsistunt ita fuisse suadent. Esdras 
in l[udaeam reversus est c. annum 457; post annos 13 advenit Nehe- 
mias qui per annos 12 dux erat in terra Iuda (Neh. 5,15; 13,6); dein 
rediit ad regem Artaxerxen, sed post aliquod tempus quod non accu- 
ratius determinatur (« in fine dierum ») iterum reversus est in lIu- 

daeam. Eum diutius abfuisse ex variis abusibus qui irrepserant concludi 
potest. Per id igitur tempus non sine magna rerum difficultate urbs 
paulatim est restituta. Hebr. verte : aedzficabitur (Ierusalem scil.) ita 
ut sit spatium amplum et munimentum; ceterum verba hebr. varie 
concipiuntur : Theodotio zAzceia xai 760y02; ita quoque eu/g.; LXX e 
vÀ4Tog x«i WAxog v. 297; modus igitur declaratur quo urbs sit resti- 
tuenda. 2in? designat amplum spatium, forum, plateam ; proinde ur- 


bem aedificatum iri ita ut fora habeat et plateas; magis contro- 
vertitur de v*?n; fossam multi explicant qua scil. urbs vallumque 


circumdetur ; proinde in una re designari urbem munimentis protegi 
ac defendi ; urbem itaque iri exstructum et magnam et bene munitam. 
Quod utrumque etiam TAeodotio et S. Hier. exprimunt. Aedificatio- 
nem autem fore zn angustia temporum 1. e. inter multas molestias 
atque vexationes; de quibus vide Esdr. 4,7 seq. Neh. 1,3; 5.1 seq. 
6,1 seq. 


Vocem von alii aliter concipiunt; verbum significat seruit, abscidit; unde aliqui 
vertunt : et deorctum est vel ut constitutum est (engstenberg, Haevernick, Lenqgerke, 
Wieseler, Kranichfeld apud Z. et Keil). At medium in oraculum tale inseri membrum 
quo sermo dure interrumpatur admitti nequit. Quare alii vocem concipiunt quasi 
oppositam priori : spatium definitum, ut scil. urbs aedificetur cum spatiis quidem 
amplis, attamen definito quodam ambitu (Keil) ; sed urbem non cxstrui in indoefini- 
tum per se liquet; unde id addere inutile est. Hitz. olim vertit : ut decretum est: 
postea autem voce illa vicos et regiones urbis designari censuit seriesque domorum; 
at urbem constare non solum foris ct spatiis amplis, sed insuper requiri domus quis 
putabit vaticinio declarari? Alii aquaeductum interpretantur vel lacum (Heinke). Syrus 
praebet : et aedificabit Ierusalem, vicos (fora) ct plateas. Cum vox aramaica YU 
significet fossam (cf. Iob 38,24; Levy, Chald. Wocrtcerb. I p. 281), eadem notio hoc 
loco erit retinenda; usus enim linguae aramaicae Danieli erat familiaris; vcrum 
fossam explica de parte munitionis; cf. Corluy. Sensus exsistit aptus : urbs aciifica- 
bitur magna et bene munita. 


Quid hebdomades septem sibi vellent dictum est. Iam de hebdoma- 
dibus 62 agit vates, ea repetitione simul declarans membrum antece- 
dens de urbe aedificanda referendum esse ad 7 hebd.; v. 26 e£ post 
hebdomadas 62. occidetur. Christus; hebr. mv?2 qua voce necessario 


idem ille significatur qui in v. 25 unctus dur eadem voce designaba- 
tur. Praedicit itaque Daniel de illo uncto idem quod Isaias de servo 
Domini vaticinatus erat cap. 33. Variis modis iam Isaias mortem vio- 
lentam Messiae declaraverat (cf. Comment. in Is. II p. 299 seq.) et 
mortem eam ab eo obiri pro aliis, pro nobis saepius clare significave- 
rat. Utrumque etiam hie voce n^2* exprimitur; mors notatur violenta : 


exscindetur, delebitur; dein vox haec est sollemnis in poena pro gra- 

vibus delictis annuntianda; vide Gen. 17,15. Ex. 12,15. 19; 31,114. 
Lev. 7,20; 17,4. 1 ; 18,299; 20,18. Num. 9,13; 15,30 etc.; dicitur ita- 
que Messias illo mortis genere perimendus quo peccatores puniendi 
erant; sollemnis illa in lege formula : ezscindetur etc. iam in ipsum 
vertitur; quod nihil aliud est nisi eum in se suscipere mortem eam 
quam peccatores sibi promeriti sint. Quae verba si potissimum cum Is. 
cap. 53 comparantur, iam ante impletionem intelligi poterant; sunt 
enim simplicia ac dilucida neque unctus alius intelligi poterat nisi qui 
in v. 25 designatus erat; secus haberetur, ut Cor/uy dicit, inextrica- 
bilis verborum confusio. Christum autem revera post 69 hebdomadas 
1. e. post annos 483 ab exitu sermonis i. e. ab anno septimo Artaxerxis, 
ergo post annum c. 26 p. Ch. mortuum esse nemo est qui neget. 
Textum hebr. optime verterunt Syrus et S. Ilier.; Theodotio 
praebet é£oAofpsufócsva: picua; pariter in versione latina ante 
S. Hier. legebatur : exterminabitur unctio, vel ut alibi fertur : inter- 
ibit chrisma. Quare mirum non est Patres graecos et ante S. Hier. 
latinos quoque hoc membrum non de Christo explicasse ; si enim ver- 
sio deficit, quomodo vera explicatio posset exspectari? Solus S. Ephr. 
versione syriaca clara adiutus sensum bene attigit et versione a 
S. Hier. facta etiam S. Augustinus (ep. 199 n. 19; Civ. D. 18,35; M. 
33,911; 41, 593), Beda etc. Exterminari autem unctionem accepe- 
runt de oleo unctionis, dein de cessatione sacerdotii veteris foederis, 
vel etiam de templi destructione et dissolutione reipublicae iudaicae. 
Eusebius id retulit ad Hyrcanum quem Herodes interfecit, quo tcm- 
pore pontificia illa unctio quae ordinem ac progressum habuit usque 
ad Herodem et Augustum terminabatur; « Herodes enim Hyrcano 
interfecto non amplius iis qui a parentibus succedendi ius haberent 
ministerium illud concessisse dicitur, sed ignobilibus quibusdam ob- 
scurisque hominibus »( M. 22,622). Pariter explicat Iacobus edessenus 
de tempore quo Herodes ascalonita regnum iudaicum invasit (in ope- 
ribus S. Eph». ad h. 1.). Simili modo explicat Basilius seleuciensis : 
cornu dicit quo reges et prophetae, populi civitatisque iudices unge- 
bantur. Commodianus exterminari ait chrisma regale; chrisma quod 
fuit in templo a populo esse sublatum Origenes exponit; in templi 
autem destructione Pseudo-Cyprianus verba videt impleta. Plane 
singularis est Ammonii sententia : haec ad antichristum spectant qui 
post Christi adventum in fine dierum iam non permittet hominem 
christianum administrare baptisma. — Referente Eusebio vertit Aquila 
Xzi pe7X TàG ÍmcA HODTETYT xai &£^íxoyra Qo &oJ.ol ceu ae a eua ávog 


X41 o)X foTw 40vO, Symmachus autem... éxxowvotrat yotozó; xxi o) 


Woche 2076; qui duo itaque praeter Syrum et S. Hier. textii hebr. 

ferunt egregium testimonium. LXX 2767205672 4piop.x xai ox. ioa. 

Subditur quid ex occisione Christi secuturum sit. Duo assignantur : 
ipsum quidem minime iri exterminatum, perditum vero iri civitatem 
et sanctuarium. Hebr. et non e? et civitatem. et sanctuarium. perdet 
populus ducis venientis i. e. id quod dictum est r2» exterminabitur, 


funditus exterminari non ei contingit, verum dum eum perdere vo- 
lunt, ipsi sibi ae urbi et templo interitum et exterminationem moliun- 
tur. Ad illud e/ non e? supplenda itaque est notio ex antecedenti verbo, 
ita ut exterminatio illa ex una parte asseratur de Christo, ex altera 
parte negetur, id quod de Christo optime valet qui morte sua vicit, 
qui morte sua imperium ac gloriam acquisivit aeternam. Qui loquendi 
modus etiam ex Isaia commendatur; postquam enim servum Domini 
morte violenta abreptum dixit 533,3-9, statim eum exhibet viventem, 
Dei consilia exsequentem , gaudentem de fructu laborum, suos red- 
dentem sanctos v. 10. 11. Atque nostro loco haec explicatio suade- 
tur quoque sententia sequenti qua edicitur cui tandem exterminatio 
sit futura. Ad dictionem 5 y'N* suppleri notionem ex verbo antece- 


denti non est inusitatum ; lege Ex. 22,9 hebr. (et si non ei scil. erit 
quod reddat, ipse venumdabitur). Ea enim est notio vx ut significet 
non est, sed quid non sit, ex nexu sententiarum et voce praeeunte 
declarari debeat; notio autem in sententia praedominans, immo una 
quae exprimitur est ezscindetur; quare eam suppleri oportet. Ita ha- 
betur oppositio efficax et simul exprimitur quod iam annuntiatur 
quoque Ps. 15,10 : non derelinques animam meam in inferno nec 
dabis sanctum tuum videre corruptionem ; dein vaticinium sisti in 
occisione Christi ita ut nihil de eius post mortem vita et imperio 
innuatur, vix credibile est, cum etiam in Ps. 91 morte eius descripta 
quam praeclaros fructus ille editurus sit a v. 23-32 praeclare expona- 
tur!. 


At in his verbis explicandis magna deprehenditur apud interpretes varie- 
tas. Aliquae explicationes referendae sunt. Illae repudiandae sunt in quibus 
UN accipitur ac si scriberetur *3z*N et ipse non est; quae sententia insuper 


falsa est. Pariter falsum est vertere e/ nihil ei erit, id quod praeterea notioni 
vocis v*N repugnat. Cum de Messia sermo sit, neque eius interitus neque eius 
omnium rerum spoliatio praedici potest. Idem dici debet de aliis explica- 


1. Similiter praeter alia. eliam accepit verba haec Salineron ; scribi eniin : « vel non. ei 
nocebit mors, quia stalim victor a. morte resurget ; immo non tantum ei non obfuit, sed 
etiam ad gloriam profuit; si leges non eri! , intellize : non erit excisio in ver;tate, sed auctio 
potius, quia non finietur in morle, sed in vita cloriosa ». 

tionibus quibus suppletur : imperium, sanctuarium, populus, asseclae 
( oM. Troch. Palmieri, Heb. Corluy : id quod ad eum pertinet; Zenjsten- 
berg , Keil). Morte enim sua ea quae Messiae esse debent nullatenus amisit, 
sed acquisivit sibi imperium et gloriam et populum, prout iam ab Isaia 
33,10-12 et in Ps. 21, 23 seq. egregie dictum est. Neque placet vertere: et 
non (est, fitj sibi, non sua causa mortuus est, non ad suum commodum, sed 
aliorum causa (Reinke, Mayer). Id enim quod per se enuntiatur, parum dicit, 
immo potius ineptum videri potest; eum in aliorum utilitatem et aliorum 
causa occisum esse verissimum quidem est; at quis credet id eo modo 
exprimi a propheta, ut solum dicat eum non ad suam utilitatem mortem 
obiisse, et quod rem constituat plane omittat? Neque placet expositio : non 
sui causa i. e. non ob aliquam suam culpam ; cui enim de culpa Messiae in 
mentem venire posset postquam prophetae tam praeclara de eo vaticinati 
sunt? Alii supplent : non est ei adiutor vel opem ferens (Mar. Z.); id quod 
supplere audacius est. Theodotio vertit xot xptua. oüx £ozw £v aov), Cum Theo- 
dotio praebeat xpi, fortasse legit 1Y7, quae lectio (omissa negatione) 1 vm 
et iudicium ei omnino apta cesset. Diceretur enim Messiam post mortem suam 
exerciturum iudicium, quod iudicium in urbem et sanctuarium statim sub- 
iungitur, et haberetur idem quod Is. 63,4 : dies ultionis in corde meo, an- 
nus redemptionis meae venit ; dein Messiam instituturum esse iudicium, 
iustis in salutem, in poenam peccatoribus, haud raro a prophetis declaratur 
(vide Comment. in Is. II p. 456). — Quae in vulg. leguntur, S. Hier. affert, 
dum suis verbis perstringit quae Hebraei de hoc loco sentiunt; sed addit : 
sive non erit illius (illis?) imperium quod putabant se retenturos (M. 25,552). 
Quae in vulg. leguntur, dicunt populum eum qui negaturus sit Messiam ab 
eo esse repudiandum et desinere esse populum Dei. 


In oraculis prophetarum eventus illi arcte inter se coniungi solent 
qui etsi tempore sint inter se dissiti tamen interno quodam nexu co- 
haerent (vide quae notavi ad Mich. 1,9). Id hoc quoque loco cernitur. 
Quare nullo pacto sequitur ex indole vaticiniorum interitum urbis et 
sanctuarii in idem tempus incidere cum morte Messiae ; sed ut vates ab 
uno eventu ad alterum immediate transeat, sufficit si illi eventus inter 
se ita coniunguntur, ut prior sit causa alterius. De qua re iam Beda 
advertit : « quod autem sequitur : et civitatem et sanctuarium dissi- 
pabit... non ad 70 hebdomades pertinet, sed Scriptura praedicto ad- 
ventu et passione eius quid etiam post hanc populo qui eum recipere 
nollet esset eventurum ostendit » (M. 90,336) et Amulo episcopus notat 
ad v. 26 : « quibus verbis evidenter ostenditur quia non solum vasta- 
tionem civitatis et templi praecessit adventus et passio Christi, sed 
etiam propter ipsam passionem et mortem quam ei impie intulerunt 
continuo subsecuta sit illa subversio » (M. 116,150). Atque Sa/meron 
advertit, ut hoc immediate addatur id sufficere quod peccatum lu- 

DawEL. — 17. 

daeorum in interficiendo Messia commissum promeruerit vastationem. 
Ipsa itaque collocatione sententiarum eversio urbis templique tam- 
quam effecta proponitur propter occisionem Messiae. Populum intelligi 
exercitum Romanorum duce Tito didicimus impletione ; intelligi exer- 
citum habes in voce x25 quae apud Danielem et alias de bellica ex- 


peditione adhibetur; cf. 1,1; 11,10. 13. 15. 16. 40. 41. Ft qualis 
perditio inferenda sit exponitur e£ finis eius (rei scil. de qua agitur, 
civitatis templique) 22 ?nundatzone ; vim et impetum belli vates decla- 
rat (Sanct. Lap.); « perniciem funditus sustincbunt qualem olim sus- 
tinuerunt homines, cum omnem terram diluvium tegeret » (TAeod.). 
De calamitate magna quae aquarum inundantium instar grassatur et 
cuncta ruinis quasi sepelit, inundatio saepius dicitur; cf. Ps. 31,6. Is. 
8,7. 8. Nah. 1,8 et Dan. 11,10. 22. 26 hebr. 

Illa autem inundatione omnia obvolvi neque rempublicam iudaicam 
unquam ex illis ruinis iri restitutum , ultimo membro statuitur ; e/ 
usque ad finem bellum, decretae vastationes i. e. bello penitus conte- 
retur civitas et templum et decretum est a Deo, ut sint et maneant 
ruinae. In civitate autem et sanctuario designatur res iudaica et eivilis 
et religiosa; utraque ruinis perpetuis prostrata iacebit. Bene notari 
oportet hoc oraculum. Post mortem Messiae praedicitur urbi et templo 
destructio eaque perpetua. Quare hoc quoque vaticinio edocemur 
minime cum chiliastis exspectandam esse restitutionem urbis ct templi 
in ultimo tempore regni messiani neque aliorum prophetarum oracula 
de urbe eo sensu posse intelligi (vide quae disputavi in Comment. in 
Ez. p. 512 seq.). 


Destructionem praedici per omanos quae effecta sit plerique exponunt ; 
ita Tertullianus, Pseudo-Cyprianus, Eusebius saltem in una expositione, 
Athanasius, Polychronius, Isidorus pelusiota, Basilius seleuciensis, Beda. 
Euthymius etc.; at sunt qui ducem venturum ipsum Christum explicent, 
uti Tertullianus, Isidorus, Basilius, Euthymius (cf. Fraidil. c. p. 38. «M. 
93. 1412. Alii ducem accipiunt de Herode sive Agrippa (Orig. Cyrill. hier.). 
dc Herodianis (Eusebius in alia expositione), de regno alienigenarum et 
non legitimo pontificatu (Theod.), de antichristo (Bruno astensis). — Mem- 
brum illud & finis eius in inundatione aliqui referunt ad ipsum ducem bel- 
lica expeditione venturum (Hitz. Z. Keil, Meinhold); at perperam; nam 
inundatio imago est expeditionis militaris et exercitus irrumpentis, uti 
quoque infra 41,10. 22. 26 habetur; sed in ea expeditione dux ille perdet 
civitatem, ergo vincet; proinde summe improbabile est ipsum sua ipsius 
victoria interiturum esse. Porro membrum ultinium ipsa voce. vastationum 
et ruinarum quae decretae sunt ad. urbem templumque refertur; proinde 
valde inconcinnus esset sermo, si membrum medium doe alia re esset dic- 

tum. Quare omnino standum est ab explicatione plurimorum, membrum 
hoc referri ad urbem et templum. 


e) Novo foedere tollitur vetus 9,27. 


Cum in v. 26 dictum sit post hebdomadas septem et sexaginta duas, 
iam tempus designabatur hebdomadis septuagesimae i. e. illius unius 
quae post 7 et 62 relinquitur. lam de hac hebdomada plura annun- 
tiantur quae intra ipsam fiant et quae ex illis quae fiunt consequan- 
tur; unde sententia in v. 27 uti complet ántecedentem, ita ad eius 
quoque structuram est conformata; v. 27 « Confirmalit autem. pac- 
tum multis hebdomada una et in dimidio hebdomadis deficiet hostia 
et sacrificium et erit in templo abominatio desolationis et usque ad 
consummationem et finem perseverabit desolatio »; — quid sit corro- 
borare foedus ut probetur, oportet advertere iam esse sermonem de 
hebdomada septuagesima explicite; proinde quae in v. 25 dicta sunt 
fore in hebdomada. septuagesima etiam in hoc loco significantur. 
Atque bona illa merito nomine pacti efferuntur et eorum largitio 
tamquam pacti confirmatio vel roboratio. Sunt etenim a Deo promissa ; 
foedere inito cum Abraham spopondit Deus se in eo et semine eius 
omnibus gentibus esse benedicturum ; vi istius foederis conclusum est 
foedus sinaiticum quod erat prolusio quaedam ac praeparatio bono- 
rum promissorum. Ínsuper instauratio theocratiae et bona messiana 
iam ab Osee (2,18 seq.) et Ieremia (31,31 seq.) nomine foederis, foc- 
deris novi erant designata , immo iam ab Isaia ipse Messias propositus 
est tamquam dandus in foedus populi (49,8) et pariter locutus est 
Deus apud Ezechielem : et percutiam illis foedus pacis, pactum sem- 
piternum erit eis (37,96); praeterea vide Is. 55,10; 59,21; 61,8 : 
foedus perpetuum feriam eis et 55,3 : et feriam xobiscum pactum sem- 
piternum; ler. 32,40; 33,21; Ez. 16,60. 62; 34,25. Cum itaque in 
oraculis ante Danielem toties declarata sit instauratio messiana nomine 
foederis vel pacti, et cum ipse Daniel iam antea bona messiana ad- 
scripserit hebdomadae septuagesimae, omnino certum est corroborare 
foedus de illo foedere messiano, de largitione bonorum messianorum, 
de fundatione regni messiani esse intelligendum. Ad quem locum no- 
tat Polychronius : accuratissime dixit duvauócz:, quia ante Christi ad- 
ventum bona illa erant in promissione; ipse autem illa adventu suo 
firma reddidit, et erit foedus certum et firmum neque poterit ulla re 
concuti vel mutari. Similiter verba de novo foedere explicant S. Ep». 
Euseb. Basil. Theod. Per. Sa, Sanct. Lap. etc. etc.; neque multum 
ab ea sententia recedunt qui exponunt de illuminatione apostolo- 

rum (Orig.), vel de Christi et apostolorum praedicatione (Beda). 
Dicitur autem corroóorare foedus, quia novum hoc foedus est per- 
petuum neque unquam fiet irritum. Nova enim theocratia erit per- 
petuo sancta; Ecclesia est sponsa perpetuo fidelis. 

Theodotio vertit sicut S. Hzer. quoque, ita ut hebdomas una dicatur 
pactum roborare. Ita textus quoque hebr. intelligi potest et probabi- 
lissime debet. Nam in aperto est positum neque de populo ducis ve- 
nientis, neque de duce veniente posse esse sermonem, cum ille non 
bona messiana, sed perniciem afferat; Messiam nutem cum nomen 
longius absit hoc loco supplere durius videtur, quamvis sensus utique 
habeatur foedus per eum roborari. Neque est inusitatum ut quae in 
tempore fiunt ea tempus quandoque dicatur facere; cf. lob 3,3 pereat 
nox quae dixit : conceptus est homo (hebr.), v. 10 quia non conclusit 
ostia ventris; 30,17. Mal. 3,19 hebr. Atque si rem consideraveris, 
apte ita dicitur, cum ea hebdomada regnum messianum sit fundatum ; 
quodsi diceretur : Messias per unam hebdomadem multis roborabit 
pactum, verum quidem diceretur, at posset videri quasi Messias so- 
lum per hebdomadem annorum thesauros gratiae suae dispensaret. 
llle autem semper vivit ad Ecclesiam suam regendam et ditandam; 
quare cum in oraculo nostro agatur de tempore determinando quando 
bona messiana sint populis aperienda, modus loquendi quo ipsum 
tempus per se et directe efferatur magis est consentaneus. 

Qui modus etiam in altero membro servatur : e£ »ed?ia hebdomada 
cessare faciet sacrtfictum et fertum i. e. sacrificia cruenta et incruenta 
quibus cultus sacrificalis veteris foederis declaratur. Unde clare prae- 
dicitur tum cessatura esse sacrificia vetera quando bona messiana 
venerint. Facta autem impletione, cur media hebdomas assignetur 
optime potest declarari. Hebdomas enim septuagesima ex calculo in- 
stituto incipit eo tempore quo Christus ad baptismum venit; vita au- 
tem eius publica tres annos et aliquot menses complectitur — clare 
enim in evangeliis quattuor paschata indicantur Ioan. 2,13; Luc. 6,1 
tempus post alterum pascha, loan. 6,* et Luc. 9,10 tertium, postea 
pascha passionis; cf. Corne/y, Introd. III p. 282. — Unde Christi mors 
revera incidit in mediam hebdomadam; eius autem morte foedus an- 
tiquum iure cessavit et ritus et caerimoniae eius et sacrificia sunt ab- 
rogata. Id ostendebatur velamine templi scisso, id docet S. Paulus 
Rom. 7,5 : vos mortificati estis legi per corpus Christi et Gal. 2,19; 
id e re ipsa patet, cum umbra et typus et figura cesset quam primum 
ipsa apparuerit veritas. Morte itaque Christi evacuata sunt et signifi- 
catione spoliata sacrificia vetera; iure cessabant illo sacrificio oblato 
quo peccata vere expiantur. Itaque defecit, ut. A/ó. loquitur, virtus 

hostiarum et sacrificiorum ; haec enim omnia in passione Christi mor- 
tua sunt; evacuantur itaque et tolluntur. Aliud est utrum statim etiam 
ritus illi externi auferantur necne. Vaticinium id tangit quod rem 
constituit. Postquam illi ritus significatione sua destituti sunt, mox 
revera etiam externe cessabant, in illa scil. inundatione de qua in 
v. 26. 

Uti in v. 26 morte Messiae commemorata statim subiungebatur rui- 
na urbis et templi ex illa occisione secutura, ita hoc quoque loco ad 
cessationem sacrificiorum eorumque abolitionem continuo additur 
vastatio templi eiusque ruina perpetua. [ta enim ratione manifesta 
omnibusque pervia declaratur sacrificia illa esse abolita et divinitus ' 
deleta, si unus sacrificandi qui exsistebat locus abominatione et male- 
dicto iacet prostratus. Verba hebr. non carent difficultate. Theodotio 
vertit xai ézi 75 iepjv DOfkoyux cv ipnuóctov; eodem modo LXX et 
similiter S. Hier. ; unde veteres vocem 7:2 de templo interpretati sunt 
eamque in statu absoluto grammaticali legerunt, non uti apud mas. 
in statu constructo : et super alam (fastigium) abominationum. Atque 
ila veterum lectio videtur praeferenda, uti eam etiam praeferunt 
Ges. Thes. p. 698 et Z. Vocem 72 veteres acceperunt de templo, si 
eam vocem omnino legerunt; vox dicit alam, oram; dein explicant 
de fastigio templi vel de eius pinnaculo, ut sit notio eadem ac vsp?ytov 
Matth. 4,5, vel etiam ex significatione alae de laterali aliqua templi 
parte, de aedificio adiecto. Secundum interpretationem LXX, Theodo- 
tionis, Syri, S. Hier. etiam &Q' 277 est substantivum égípoct;, desola- 
tio; nomen quippe eadem ratione formatum esse potest qua 3yn- rem 


dicit abominabilem (Hitz.). Apponitur autem ad antecedens nomen 
sicut v. g. Ps. 545,5 hebr., ita ut explanari oporteat abominationes 
quae sint res horrendae, horrificae. Sensusitaque est : super fastigium 
templi venturas esse abominationes horrendas. Cum abomiznationes 
o'x*pvc frequenter de idolis dicantur (1 Reg. 11,5. 7. 2 Reg. 23,13 
hebr. Ier. 4,1; 7,30; 13,97; 16,18. Ez. 5,11; 7,20etc.) et de cultu idolo- 
latrico et de idololatris qui sint abominabiles coram Deo (Os. 9,10. 
Zach. 9,7), non solum illa intelligi possunt scelera quibus tempore 
belli iudaici ipsi Iudaei zelotae qui dicebantur locum templi foedarunt, 
verum etiam profanationes illae a Romanis invectae, dum signa mi- 
litaria et idolorum imagines in loco olim sacro collocarentur (cf. 
S. Ephr. Theod. Chrys. Per. Lap. Tir. Calm. Loch, Corluy). 

Sicut in ultimo membro v. 26 desolatio declaratur perpetua, ita 
hic quoque excidium plene cumulateque futurum annuntiatur : e/ 
usque ad consummationem eamque firmiter decretam (consummatio 

vel excidium) effundetur super vastitatem i. c. super locum vastatum 
iterum iterumque vastatio ac desolatio erit, largiter effundetur vehe- 
mentis instar imbris vel tempestatis, donec excidium omni ratione 
absolutum ae perfectum fuerit consummatum , quod iudicio divino 
est decretum ac sancitum. Proin verbis gravissimis interitus ac de- 
structio templi et cum eo cultus iudaici ac reipublicae iudaicae annun- 
tiatur. Abolitio enim et abrogatio sacrificiorum veteris testamenti eo 
quoque manifestetur oportet, ut templum diruatur et perpetuis suis 
ruinis perpetuo iacere illa quoque prostrata et sublata contestetur 
omnibusque reddat perspicuum. Permanet igitur, ut Eusebius dicit 
(M. 99,6929), illa templi desolatio in hunc usque diem singulis diebus 
in deteriorem solitudinem corruens. 


Secundum puncta mas. verti oportet e£ super fastigium abominationvin 
vastator vel vastatio. Sensus non differt a priore explicatione. m23e"2 ex- 


plicatur etiam vastator; scil. participium poel verbi a:*9 (AHeinke, Bade, 
Hohl. Corluy, Keil). Dictio eadem legitur 11,31 aai? vpun quae tamen 
propter articulum in priore voce positum verti nequit abominatio vastatoris ; 
neque abominatio vastans, nam si esset adiectivum, vix posset articulus 


omitti; quare commendatur expositio: illa abominatio quae est res hor- 
renda. ITuic acceptioni concordat dictio valde similis 12,41 : 2o vp abo- 


minatio vastata vel desolata, horrida; de verbo avv vide Ez. 33,28; 35.12. 
15;,36,4 etc. ; quare &'2iv quod in ultimo membro legitur significat id quod 


vastatum est vel horridum; inde habuimus in v. 26 ny2*ic et item Is. 


49,19 et. 61,4, ubi in vulg. solitudines, deserta ponuntur. Quod in fine v. 
21 dicitur super vastatum , sensum exprimit eius quod in membro antece- 
dente vocabatur B'aài?2, quae vox cum Esdr. 9,3. 4 quoque legatur, neque 


tamen notione vastatoris, sed tristis, moerens (ut vulg. habet) vel stupe- 
sceris, horrens, in dubium vocari potest liceatne explicare vastatorem, quae 
scil. significatio pro hoc solum loco assumpta videtur neque apud vete- 
res reperitur. Duae enim istae voces apud veteres eodem 1nodo explican- 
tur; Theodotio habet utroque loco £zzuocv; Aquila et Symmachus in priore 
laco igrue0vcszac, altero zzzuousvov (apud Field); alia versio graeca pariter 
utroque loco $z2vis4óv; eliam Syrus utrimque praebet xN52n perniciem, pe- 
stem. Notatu quoque dignum est Aquilam et Symmachum vertisse izi z75 
icf v Bee) vua env (Field); ergo zz in statu constructo acceperunt, sicut 
m íextu ;23s. legitur; àpy4, in syr. hex. Nv* significabit cacumen, fasti- 
eium h. l. 


f; De interpretatione messiana. 


S. Iustinus in dialogo cum Tryphone, Cyprianus in testimoniis con- 
tra Iudaeos, Lactantius in Instit. 1,16 seq. Gregorius nyssenus in te- 

stim. adversus Iudaeos, dum alia vaticinia messiana pertractant, huius 
quod nune prae manibus habemus mentionem non faciunt (cf. Tü- 
binger Quartalschrift 1868 p. 550). Fortasse hoc oraculum illis visum 
est obscurius, modus computandi hebdomadas incertus, explicatio 
anceps et in varias partes quae flecti possit, indeque ad persuaden- 
dum et ad convincendos adversarios minus vel apta vel efficax. Cete- 
rum apud alios Patres in hoc oraculum multo studio est inquisi- 
tum, id quod praeprimis Frazd/ insigni commentatione ostendit. 
Postquam centum et septem interpretes usque ad Dionysium carthu- 
sianum (-4- 1171) recensuit, ita fere concludit : si ea quae christiani 
homines de hoe oraculo commentati sunt paucis complectimur, de- 
prehendimus ex iis qui accuratius id explicarunt omnes, solum excep- 
tis Iulio Hilariano, Apollinario et Hesychio (qui duo eschatologice 
interpretati sunt), vaticinium hoc concepisse tamquam messianum; 
omnes eius interpretationis argumentum firmissimum inveniunt in 
V. 2$; plerique quoque in priore parte v. 27 Eusebio duce notam de- 
prehendunt messianam , explicantes pactum de doctrina evangelii et 
docentes sacrificio in cruce oblato abolita esse sacrificia vetera; 11 de- 
mum qui usi sunt vel versione syriaca vel versione S. Hier. vel qui 
textum hebr. consuluerunt, in v. 26 etiam Christi mortem praedici 
docent. In reliquis autem explanandis et praecipue in computatione 
hebdomadum magna cernitur varietas (Fraidl p. 15*. 156-159). 

Interpretatio messiana commendatur itaque maxima auctoritate et 
consensu fere unanimi interpretum christianorum. Atque interpretes 
quoque catholici a tempore Dionysii carthusiani usque ad nostra tem- 
pora vestigiis maiorum fideliter haeserunt messianam interpretatio- 
nem propugnantes. Solum excipe quantum equidem scio duos : Ha»- 
douin et. Calmet (1n dissert.) qui tamen sensu typico oraculum ad 
Christum pertinere volunt, dum illud. sensu litterali tempore Macha- 
baeorum et in occisione Oniae qui sit unctus in v. 26 impletum esse 
opinantur. (uae tamen sententia quam primum prolata est vehemen- 
ter ab aliis est impugnata, et merito quidem ; vide v. g. La sainte Bible 
en Latin et en Francois, avec des notes littérales, critiques etc. de 
M. l'abbé de Vence etc. Paris 1759, vol. 9 p. 483 seq. 

Haec autem interpretatio messiana vehementer suadetur ut unice 
vera 1" ex bonis illis quae in v. 24 promittuntur et quae sunt bona 
messiana, prout ex aliorum prophetarum oraculis constat; id quod 
supra iam satis declaratum est; 9? ex ipsa impletione i. e. si Christi 
adventum, mortem, ea quae eius mortem consecuta sunt cum verbis 
oraculi conferimus, fatendum erit cuncta habere explicationem faci- 
lem, obviam, claram. Nam a) hebdomades annorum (quas fere omnes, 

etiam rationalistae, statuunt), hebdomades 70 ab exitu sermonis de 
urbe aedificanda finiuntur tempore illo quo Ecclesia Christi in qua 
bona messiana reconduntur et hominibus praesto sunt originem ce- 
pit; ^) post hebdomades 69 Christus revera occisus est; c) morte sua 
qua obiit post annos tres mensesque complures vitae publicae revera 
abrogavit sacrificia vetera; vere itaque dici possunt cessasse hebdo- 
mada media vel in dimidio hebdomadis septuagesimae — utrumque 
enim "Xn significare de se potest —; d) post Christi mortem civitas 
et sanctuarium destructum est a Romanis duce Tito; e) atque ista 
ruina reipublicae iudaieae ex eo tempore iam non est reparata. Si 
igitur verba oraculi et has res gestas inter se comparaveris, nonne 
fateri debebis maximam utrorumque cerni consonantiam? Itaque pro- 
fecto dicendum est iis rebus et eo tempore declarari et manifestari 
vaticinii sensum. 

Huic acceptioni pondus accedit non minimum 3? ex verbis Christi : 
« eum ergo videritis abominationem desolationis (79 Qóevyua 775, 
icnucotoc), quae dicta est a Daniele propheta, stantem in loco sancto, 
tunc qui in Iudaea sunt, fugiant ad montes » (Matth. 24,15. Marc. 13, 
15). Christum vaticinari de excidio urbis futuro, elucet, nti iam ar- 
gumentatur S. Paschasius Radbertus (M. 190,806), ex verbis apud 
Lucam 91,90 : cum autem videritis cireumdari ab exercitu Ierusalem, 
tunc scitote quia appropinquavit desolatio (£z5uv.o6t;) eius; tunc qui in 
Iudaea sunt, fugiant ad montes et qui in medio eius sunt, discedant 
et qui in regionibus sunt, non intrent in eam. Idem quoque patet ex 
contextu apud Matth. et Marc. ; admonentur enig ut ex Iudaea fugiant; 
incepit Christus sermonem praedicens templi destructionem Matth. 
21,9. Marc. 13,2. 3; transitus autem ad secundum Christi adventum 
et ultimum iudicium clare habetur postea Matth. 25,29. Marc. 13,24. 
Luc. 21,25. Porro verba quibus Christus utitur ex Daniele propheta 
deprompta esse censeri oportet ex loco quem tractamus, non ex 11, 
31 ubi apud LXX £9&xvyua ignuócto; quoque legitur, neque ex 12,11 
ubi eadem verba et apud LXX et apud Theodotionem habentur; nam 
iis in locis de re sermo fit quae tempore Christi iam erat facta, Chri- 
stus autem loquitur de destructione templi tali qua non relinquetur 
lapis super lapidem qui non destruatur; sed Dan. 11,31 et 12,11 nul- 
latenus agitur de destructione templi. De excidio quippe urbis et tem- 
pli non fit mentio apud Danielem nisi nostro loco; est autem mani- 
festum Christum de utriusque excidio instituere sermonem et quidem 
de excidio perenni; « et cadent in ore gladii et captivi ducentur in 
omnes gentes et Ierusalem calcabitur a gentibus, donec impleantur 
tempora nationum » Luc. 21,24. Sed talis interitus nullatenus descri- 

bitur Dan. 11,31 neque 12,11; ergo necesse est Dan. 9,27 intelligi, 
ubi tale excidium in v. 26. 27 clare describitur. 

Porro interpretatio messiana commendatur 4? eo quoque quod 
tempore Christi exspectatio vigebat Messiam esse venturum. Undenam 
haec exspectatio eo tempore explicari potest? Non ex solis rebus Iudaeo- 
rum afflictis; nam tempore Machabaeorum res iudaicae pariter erant 
prostratae, immo eorum religio persecutione dirissima impugnabatur 
et tamen ne minimum quidem cernitur vestigium exspectationis mes- 
sianae; sperant fore ut propheta aliquis a Deo suscitetur (1 Mach. 5, 
&6; 15,51); at Christi tempore quo tamen religionem liberrime exer- 
cent subito spes messiana et exspectatio ubique viget apud Iudaeos, 
apud Samaritanos, uti testantur evangelicae narrationes et ipse quo- 
que Iosephus scribens de suis aequalibus : « sed quod maxime eos ad 
bellum excitaverat, vaticinium erat ambiguum in sacris litteris reper- 
tum, illis circiter temporibus (6€ xav «ov xat9óv éxetvov) quendam ex 
ipsorum finibus profectum orbis terrarum imperio potiturum » (Bell. 
iud. 6,5, 4). Immo tanta erat eo tempore exspectatio, ut ei quoque a 
Suetonio et Tacito testimonium feratur; ille quidem ita scribit : per- 
crebuerat oriente toto vetus et constans opinio esse in fatis ut eo tem- 
pore Iudaea profecti rerum potirentur (Vespas. cap. 5); hic autem : 
antiquis sacerdotum libris contineri eo ipso tempore fore, ut vale- 
sceret oriens profectique Iudaea rerum potirentur (Hist. V, 13). lam 
unde explicari potest spem illam ad illud tempus esse relatam? Nulla 
habetur in vaticiniis temporis designatio pro Messia quae in illud tem- 
pus conveniat, nisi haec apud Danielem 9,94. 95. Poterat esse du- 
bium quis sit ille sermo a quo incipiendae sint hebdomades 70 ; for- 
tasse aliqui iam a decreto Cyri vel Darii Hystaspi computabant; at 
urbe denuo aedificata manifestum erat oraculum hoc Danielis intra 
10 hebdomadas iri impletum. Inde autem commode explicatur cur 
tempore Christi subito spes illa et exspectatio orta sit. 

Hisce accedit 5^ quod losephus hoc Danielis vaticinium ad destruc- 
tionem urbis quae suo tempore per Romanos fiebat retulit; eius au- 
tem sententia nobis satis panditur Iudaeos circa tempus Christi ora- 
culum impleri debere existimasse; Iudaeorum vero de hoc vaticinio 
sententia digna est quae consideretur. Atque Iosephus quidem post- 
quam ea enarravit quae cap. 8 de ariete et hirco habentur, ultimam 
eius capitis partem exponit de Antiocho Epiphane : haec enim pati 
genti nostrae contigit ab Antiocho Epiphane, sicut Daniel vidit et mul- 
lis annis antea ea quae evenerunt conscripsit. Dein pergit : eodem 
modo etiam de imperio Romanorum scripsit et quod ab ipsis vastabi- 
tur (321.0fhics721) , scil. gens nostra (Antiq. 10,11. 7). Unde cum hoc 

addat postquam cap. 8 explicuit, omnino probabile est eum loqui de 
nostro oraculo; alibi enim nihil legitur apud Danielem quod ad deso- 
lationem per Romanos inferendam trahi possit; nam cap. 11 Romani 
hostes describuntur vastatoris. Idem confirmatur pluribus locis operis 
eius de bello iudaico. Postquam lib. 4 cap. 6 exposuit a zelotis omne 
ius humanum conculcari, divina quaeque derideri et prophetarum 
oracula subsannari, pergit : zelotae effecerunt ut prophetia quae ad- 
versus patriam fuerat concepta exitum suum sortiretur; vetus enim 
virorum sermo erat tum urbem captum iri et loca sancta conflagratura 
iure belli, ubi seditio invaserit et indigenarum manus polluerint sa- 
crum Dei locum ; quibus licet fidem non detraherent zelotae, ipsi ta- 
men se earum rerum ministros praebuerunt (l. c. n. 3). Atque in ora- 
tione ad Ioannem et Iudaeos habita iterum monet : quis ignorat scripta 
veterum prophetarum et oraculum quod miserae urbi iam praesens 
imminet? tunc enim eius excidium fore praedixerunt quando aliquis 
e popularibus caedem patrare incipiet; vestris autem cadaveribus 
nonne civitas et templum omne repletum est? Deus profecto , Deus ipse 
cum Romanis ignem ei lustrationis infert totque scelerum plenam 
civitatem evellit (6,2. 1) ; insuper in eodem sermone mentionem facit 
iam cessasse sacrificium quotidianum idque tamquam omen maxime 
infaustum proponit : et siquidem tibi, o scelestissime , quisquam quo- 
tidianum auferat cibum, eum pro hoste nefario habebis; ipsum vero 
Deum quem perpetuo cultu privasti in bello tibi auxilio speras futu- 
rum? Ad verba vero illa occidetur unctus videtur losephus alludere, 
dum scribit : non autem erraverim , si initium urbis excidii ab Anani 
morte factum esse dixero et mox ex illo die muros everti remque 
publicam Iudaeorum pessumdari coepisse quo pontificem et /:u5va 
propriae salutis in media civitate trucidatum viderunt (5,5. 2; cf. 
Fraidl p. 19 seq.). 


g) De explicatione eschatologica. 


Septuaginta hebdomadis tempus comprehendi usque ad secundum 
Christi adventum et antichristi interitum, ex. veteribus duo docue- 
runt : Apollinarius laodicenus et Hesychius episcopus Salonae in Dal- 
matia. Et ille quidem exitum sermonis computat a Christi nativitate ; 
hebdomadas septem usque ad annum octavum Claudii Imperatoris; 
ah eo anno usque ad adventum Eliae etHenoch hebdomadas 62, hebdo- 
madam ultimam finiri interitu antichristi. Ex epistolis apud S. Augu- 
stinum (ep. 197. 198. 199 ; M. 33,899 seq.) discimus Hesychium quo- 
que hebdomadas 70 de altero Christi adventu accepisse, quem tamen 

S. Augustinus dedocere studet eo potissimum argumento quia in ea 
acceptione tempus adventus Christi posset dinumerari, cum tamen 
ipse Dominus dicat : nemo potest cognoscere tempora quae Pater 
posuit in sua potestate. Simul cum epistola ei misit « Hieronymi ho- 
minis doctissimi expositiones eorundem verborum »; ipse quidem 
S. Hier. de hebdomadum ratione proprium affert nihil, sed refert in 
suo commentario quid de iis habeatur apud Africanum, Eusebium, 
Hippolytum, Apollinarium, Clementem alexandrinum , Origenem, 
Tertullianum et demum apud Hebraeos. 

Ex veteribus Ammonius alexandrinus v. 26. 27 ad finem mundi 
refert explicans abrogationem unctionis de eo quod antichristus haud 
amplius baptizari quendam patietur, confirmationem pacti de Henoch 
et Elia qui Iudaeis et fidelibus persuadebunt ut ne deceptori obse- 
quantur; « seplimanam unam dicit septem annos, quando Elias et 
Henoch venient et manebunt tres annos et dimidium, et veniet anti- 
christus eosque interficiet ac manebit ipse quoque tres annos et dimi- 
dium; denique vero adveniet Christus atque tunc saeculum ad finem 
verget » (M. 85,1377). 

Etiam complures veterum ultimam hebdomadam a reliquis sepa- 
rantes de tempore antichristi v. 27 accipiunt; ita S. Irenaeus, Hippo- 
lytus, Africanus (in una explicatione, ad quam teste S. Hieronymo 
etiam Apollinarius provocavit), Pseudo-Cyprianus, Victorinus, Hila- 
rius, Ambrosius. Plerumque concipiunt confirmationem pacti de 
praedicatione Henoch et Eliae (Hip. Apoll.), cessationem hostiae ct saf 
erificii de sacrificio eucharistico quod ne iam offeratur antichristus 
statuet (Hip. Ps.-Cypr. Hil. Apoll.); abominationem desolationis autem 
appellant ipsum antichristum quippe qui desolationem mundo sit an- 
nuntiaturus (Hip.) vel qui dicatur abominatio quod adversus Deum 
veniens honorem sibi Dei vindicet, desolationis autem. abominatio, 
quia bellis et caedibus terram cum piaculo desolaturus.sit (Hil. in 
Matth. M. 9,1055), vel quod sacrilegiis infaustis mentium interiora 
contaminet , sedens iuxta historiam in templo, ut sibi divinae vindicet 
solium potestatis (Ambrosius; M. 15,1808; in Matth. 21,20). [Imagi- 
nem auream antichristi in templo positam eo nomine designari Victo- 
rinus censet. (M. 5,350) et similiter Apollinarius idolum et statuam 
proprii dei (Frazd/ l. c. p. 7^). 

Ex recentioribus aliqui protestantes vaticinium ad ultima tempora 
referunt explicantes hebdomadas 70 symbolice de spatiis temporum 
quae nequeant determinari sed apud Deum secundum numerum sep- 
tenarium computentur (cf. KHefoth, Leyrer, Keil). Kta enim ab edicto 
Cyri usque ad Christum esse hebdomades septem; dein per hebdoma- 

das 62 Ecclesiam Christi iri exstructum ; in ultima hebdomada ven- 
turum esse antichristum et magnam apostasiam, in qua Messias ex- 
terminetur ita ut ei nihil sit reliquum; dein vastatum iri civitatem 
et sanctuarium, ablatum saerificalem cultum, donec ipse antichristus 
intereat. Dein ea à Deo efficientur et donabuntur quae in v. 2* sunt 
promissa et quae in Apoc. 21,1-3 quoque repraesentantur ; erunt scil. 
novi coeli et nova terra in quibus iustitia habitat. 

lam eas explicationes non posse admitti haud difficile ostenditur. 
Statim a limine esse repudiandam eam interpretationem quae ulti- 
mam hebdomadam ab aliis ita separat, ut hebdomades 69 in Christi 
vita publica finiantur, ultima autem ad tempora antichristi reiiciatur, 
extra omnem est controversiam. Haec enim acceptio arbitrario modo 
hebdomadas discerpit, sine ullo vestigio textus spatium indefinitum 
interponit inter hebdomadam 69 et ultimam, immo contra v. 254 aper- 
tissime peccat. Etiam recentiorum illa interpretatio pluribus peccat. 
Primo gratuito statuitur numerus indefinitus qui nihilominus in suas 
partes 7 4- 62 4- 1 dividatur. Dein arbitrarie asseritur a. Cyro usque 
ad Christum esse hebdomades 7; nam ille annorum numerus non 
potest reduci ullo pacto ad aliquem numerum septenarium. Si autem 
in computatione divina anni 538 vel 536 sunt septem hebdomadae, 
dein 62 hebdomades efficiunt c. annos 4765; ergo tamdiu stabit re- 
gnum Christi; dein veniet antichristus per unam hebdomadam 1. e. 
per annos c. 76, et potest responderi quod S. Augustinus Hesvchio 
fescripsit. Porro arbitrarium est bona messiana in v. 2*4 solum referre 
ad consummationem saeculorum, ubi utique in summa perfectione 
dabuntur; pariter valde coactum est, postquam dictum est : ut 
restituatur et aedificetur Jerusalem, id quod statim sequitur : restitue- 
tur et aedificabitur etc. non de urbe intelligere, de qua vates sollici- 
tus Deum rogavit, sed de Ecclesia Christi , de qua tamen in illa accep- 
tione nihil adhuc dictum est. Dein quis feret apostasiam illam quae 
ante antichristum docente Paulo (2 Thess. 2,3) erit ita designari : ex- 
scindetur Christus? Iterum civitas et sanctuarium v. 26 alio prorsus 
sensu accipi debent ab eo qui unice ex oratione Danielis et ex priore 
parte v. 25 colligi potest; corroborare pactum quod incidit in hebdo- 
madam ultimam et ideo obvio sensu ad ea bona referri debet quae 
ex v. 2* huic hebdomadi adscribuntur, in hac explicatione de impio 
iugo explicatur quod antichristus suis imponet ut eos ad quaevis scelera 
impellat. Verum cum hoc vaticinium detur in exsilio et detur postquam 
Daniel solutionem exsilii et instaurationem a Deo petiit, foedus neces- 
sario debuit ab ipso et ab aliis intelligi illud foedus, de quo prophetae 
antecedentes locuti erant et quod fore dixerant tempore instaurationis. 

Itaque hisce conficitur explicationem eschatologicam admitti non 
posse. Aliud est, si quis contenderit ex modo quo Christus loquatur 
de excidio Ierusalem et de fine mundi colligi posse vel debere, rui- 
nam urbis illasque calamitates esse typum ac figuram vel praesagium 
consummationis saeculorum, quae est multorum sententia vel certa 
vel admodum probabilis (cf. Cornely, Introd. 1! p. 5&1 not. 4). Hac 
enim sententia supposita quam ex verbis Christi derivamus poteris 
quoque affirmare etiam apud Danielem ea quae in ultima parte v. 96. 
27 de urbe et templo legantur esse typum quendam ultimi rerum 
eventus. Atque eo modo Cyrillus hierosolymitanus rem considerasse 
videtur, ut Fra?dl p. 12 scite adnotat. Nam in catechesi 15 ( M. 33,869) 
verba Christi apud evangelistas de abominatione desolationis explicat 
de tempore antichristi; unde necesse est eum eodem sensu intellexisse 
verba apud Danielem, cum Christus Danielem explicite nominet. 
Verum Cyrillum duplicem impletionem eorum verborum insinuare 
voluisse colligit Frazd] ex hisce : in computatione hebdomadum 69 
sequitur Eusebium; proin vix ab eo recessit in una illa hebdomada; 
etiam verba Christi : non relinquetur lapis super lapidem, bis impleri 
ait, in destructione lerusalem et tempore antichristi; demum, cum 
lulianus apostata templum hierosolymitanum iterum aedificare co- 
naretur, referente Rufino (hist. eccl. 1,37; M. 91,505) « Cyrillus vel 
ex iis quae in Danielis prophetia legerat vel quae in evangeliis Do- 
minus praedixerat, consideratione habita perstitit nullo genere fieri 
posse, ut ibi a Iudaeis lapis super lapidem poneretur »; templum vero 
non iri aedificatum ex Daniele v. 27 colligere poterat; unde teste Ru- 
fino v. 27 etiam de destructione tempore Titi facta exposuit. 


h; De explicatione non messiana. 


Tertius explicandi modus qui a rationalistis potissimum excultus 
est in eo consistit ut vaticinium ad tempus Antiochi Epiphanis refera- 
tur. Unus in antiquitate, Iulius Hilarianus (cirea annum 400 p. Ch.), 
hanc viam ingressus est. Ait enim visionem Danieli obtigisse anno 
primo Darii Medi, anno captivitatis 91; ab hoc tempore usque ad 
Cyrum et exsilii solutionem fluere hebdomades septem ; tum « rever- 
tuntur populi de.Babylonia, habentes secum ducem Zorobabelem, de 
quo mentio facta est ab angelo ad Danielem : usque ad Christum 
ducem hebdomades septem » ; unctionem sancti sanctorum cernit fac- 
tam in templo aedificato; hebdomadas 62 ait esse completas tempo- 
ribus Machabaeorum anno 141 Graecorum ; isto namque tempore An- 
tiochus Graecis superba mente regnabat; « post 62 hebdomadas (ait 

angelus) disperdetur unctio et sancta; ergo post 7 et 62 hebdomadas 
una hebdomada superest...; in hac gentium malitia excrevit, ut 
etiam in dimidio hebdomadis eiusdem ab Antiocho rege Graecorum 
aufertur sacrificium de loco sancto et Sanctum ipsum pollutum est 
feminino aspernamento, et abominatio desolationis facta est super 
altare et statua lovis quem olympium vocant illic collocata... In prima 
1sta hebdomada libros legis comburi, sacrificari simulacris et im- 
munda manducare genti Iudaeorum indixit, et fuit usque in 25 diem 
mensis 9 anni 148 regni Graecorum; in quo anno complentur hebdo- 
madae omnes 70 ». Sic ille; in Antiocho cernit imaginem antichristi. 
Quam male conficta sit computatio annorum non opus est exsequi; 
nam ab anno primo Darii usque ad Cyrum numerat annos 49; a Cyro 
usque ad annum 148 Graecorum i. e. annum 16^ a. Ch. numerat 
annos 434. 

Ex catholicis duo similia proposuerunt, Hardown et Calmet in 
dissertatione de 70 hebd. ; sed hi vaticinium messianum eo aliquate- 
nus servare student, ut dicant Oniam pontificem qui sit unctus ille in 
v. 96 esse typum Christi. Ceterum totum oraculum exponunt de per- 
secutione quam Antiochus Iudaeis intulit. Et Hardouin quidem nu- 
merat 70 hebd. a quarto anno Iloakim; ab hoc anno usque ad primum 
annum Cyri in Media numerat 7 hebd.; Cyrus est dux ille unctus 
in v. 25; ab eodem quarto anno loakim usque ad Iudam Machabaeum 
hebdomadas 62 fluxisse ponit; unde terminus a quo pro 7 hebd. et 
pro 62 est idem et ita non 70 sed solum 63 fiunt hebdomadae ; pro 
qua numerandi ratione provocat ad vocem in vw/g. adhibitam : 70 
hebd. abbreviatae sunt! ! Calmet vero ab exitu sermonis i. e. ab ora- 
culo leremiae 50,19 usque ad Christum i. e. Cyrum septem hebdo- 
madas ponil; Christus qui post hebd. 62 occidetur, est Onias; dux 
venturus est Antiochus; pactum Domini confirmatur probis Iudaeis 
qui partibus Machabaeorum et religioni faventes adversarios se prae- 
buerunt desciscentibus ab avita religione etc. 

Ad idem Antiochi tempus oraculum et quidem plerumque tamquam 
valicinium ex eventu refert ingens rationalistarum turba. In explica- 
tione autem singulorum et in modo tempus 70 hebdomadum compu- 
tandi magna cernitur varietas et perturbatio. Singula enarrare et 
prope infinitum est et maxime inutile. Specimina quaedam sufficiant. 
Àb exitu sermonis Hz/z:g explicat de anno 588 quo oracula Ieremiae 
cap. 30. 31 data sint; unctus princeps post 7 hebd. est Cyrus; post 
62 hebd. occiditur Onias$ pontifex et hebdomada ultima currit ab anno 
170-164. Sed ab anno 539 usque ad annum 170 non computari possunt 
hebdomades 62 i. e. 43* anni, verum solum 369; quid ergo H?tz/g ? sta- 

tuit annos 434 esse computandos retro ab Antiocho usque ad annum 
606; unde igitur 62 hebdomadas incipere statuit ab anno 606 ; septem 


autem ab anno 588-539, ita ut hae septem in illis 62 includantur et" 


tamen 70 hebdomadae finiantur anno 16* a. Ch.; proinde pro annis 
490 accipimus solum 442! Mira est etiam explicatio quam Zoeckler 
proponit : in v. 2* agnoscit exprimi spem et argumentum messianum ; 
nihilominus in subsequentibus aliter plane rem concipit. Exitum ser- 
monis et initium computationis ponit ab anno 605-388; princeps 
unctus v. 25 est Cyrus; post 62 hebdomadas occiditur Onias; sed cum 
Onias iam anno 172 vel 171 ab Andronico sit occisus, mors eius non 
post 62 hebd. sed in hebdomada 53 post annum 539! Id ipse advertit ; 
at non turbatur sed de sua explicatione maxime contentus placide 
notat Danielem itaque existimasse rem maximi momenti evenisse fere 
10 annis serius! 

Quod incommodum alii ifa evitant, ut initium 62 hebdomadum 
capientes ab anno 604 septem hebdomadas vel omnino esse omitten- 
das doceant vel eas in 62 simul contineri. Alii septem hebdomadas 
numerant post 62 et post mortem Oniae ab anno 16^; sed quid factum 
est anno 117 a. Ch.? Alii unctum qui sit exterminandus intelligi vo- 
lunt Seleucum IV Philopatora qui anno 176 a. Ch. ab Heliodoro occi- 
sus est (Bleek, Maurer, Lengerke, Roesch, Ewald); computationem 
varie confingunt; Roesch hebdomadas septem et 62 ab uno eodemque 
termino, ab anno 609, scil. à prima urbis per Nabuchodonosor expu- 
gnatione (?!) incipere statuit; Lengerke septem hebdomadis pariter 
omissis numerat 62 ab anno 588 usque ad Antiochum magnum; quo 
spatio cum minime impleantur 43* anni, numerum esse prophetice 
symbolicum neque inquirendum censet quid significet. Ewald uti alias 
ita hic quoque sententiam mutavit; prius enim statuerat 7 hebdoma- 
das recensendas esse a leremia usque ad Cyrum, ab anno 607 usque 
ad 536; hebdomadas 62 a Cyro usque ad Seleucum 536-176, ultimam 
hebdomadam ab occisione Seleuci usque ad emundationem templi; id 
est, ut RoA/. bene notat : Daniel scripsit 49 annos pro 71,534 pro 360, 
7 pro 9 et generatim 490 pro &4'!1. Postea autem Ewald hebdomadas 
septem computat 588-539; hebdomadas 62 autem 539-176; sed cum 
eo spatio non efficiantur anni 435, contendit annos 70 non numerari 
cum sint anni sabbatici. Alii, ut Bertholdt, Griesinger, hebdomadas 
70 ab urbe destructa usque ad templi dedicationem per Iudam Ma- 
chabaeum numerant; ab urbe destructa usque ad Cyrum 7 hebdoma- 
das; intra 62 urbem aedificari; versus finem hebdomadum 69. mori 
Alexandrum sine herede (i. e. exterminabitur Christus et non ei scil. 
heres vel successor ex suo genere): dein vastari urbem per Antiochum, 

qui impiis Iudaeis fere per hebdomadam annorum foedere iunctus 
sit; in eius dimidio tolli cultum et poni statuam Iovis olynpiiin tecto 
templi; demum ipsum Antiochum morte iri abreptum. Cum autem 62 
hebdomadae minime expleantur, temporis designationem mere esse 
symbolicam contendunt. Alii hebdomadas aliter ponunt; scil. 62,1,7 
i. e. 606-179 a. Ch. (hebd. 62); 172-163 (hebd. 1); 7 autem hebdo- 
mades incipere ab exitu sermonis, ut aedificetur lerusalem i. e. a 
praedicatione evangelii et extendi usque ad secundum Christi adven- 
tum ; etc. etc. (cf. Reinke p. 369-387; HoÀl. p. 283-295; Z. p. 190; 
Keil p. 32^ seq.). 

Vitia harum explicationum sunt manifesta. Primo plane negligitur 
quod oraculis aliorum prophetarum consideratis luce clarius est, in 
v. 9* exponi ac promitti bona messiana; secundo quamvis omnes 
fateri cogantur annorum numerum minime convenire, tamen axio- 
matis instar tenent non posse intelligi nisi tempus Antiochi. Hoc multis 
ita est fixum atque inconcussum, ut explicationem sic ordiantur : ter- 
minus ad quem ipso libro constat (7,25? 8,11 seq. 35; 11,21; 12,11); 
unde tempore quo Onias III est depositus, finis est hebdomadum 62; 
proin ab anno 175 a. Ch. retro numerari oportet 43* annos; unde ad 
annum 608 a. Ch. pervenitur vel cum tempus inter Oniam a munere 
remotum et occisum accurate definiri nequeat, ad annum 606-605, 
quo tempore Ieremias oraculum cap. 25 edidit; itaque pro 7 hebdo- 
madis iam non relinquitur locus; sed cum Daniel numerum 70 ne- 
cessario exprimere deberet, anni illi 49 recensentur ab anno 588 
usque ad 538 i. e. ad Cyrum unctum ducem et includuntur in 62 
hebdomadis (Reuss, Geschichte der heiligen Schriften des alten Testa- 
mentes 1881 p. 575). Quam violenta sit eiusmodi interpretatio patet , - 
qua ex 70 hebdomadis a propheta clarissime designatis fiunt 62, quod 
interpretandi genus in omni alio libro cum indignatione reiiceretur. 
Alii magnum errorem in annis computandis vati imponunt. lta v. g. 
Meinhold qui statuit vatem ab anno 538-172 computasse 62 hebdo- 
madas annorum i. e. 43* annos pro 366; similiter Schürer qui 7 
hebdomades cum multis numerat ab urbe destructa usque ad Cyrum 
588-5317 ; hebdomadas 62 a Cyro usque ad occisionem Oniae 171 ; unde 
Danielem pro 366 annis falso computasse *3*, igitur circa 70 annos 
redundare. Quem errorem omnino intelligi putat quia etiam Iosephus 
similem commiserit et similem quoque Demetrius hellenista qui ab 
exsilio decem tribuum usque ad Ptolemaeum IV (232 a. Ch.) annos 
fluxisse 573 contendat, proinde accurate uti Daniel circa 70 annos 
falso addiderit (Geschichte des jüdischen Volkes im Zeitalter Jesu Chri- 
sti, 1886 II p. 616). Itaque prius non attendunt tempus a vate decla- 

rari messianum fore hebdomada 70; dein vatem invitum ad aliud 
tempus pertrahunt eumque erroris gravissimi accusant. Haeccine est 
interpretatio vel iniuria, vexatio, contumelia? 

Tertio peccatur iis explicationibus eo quod verba oraculi nullo pacto 
apta sunt quibus res ab Antiocho gestae exprimantur. Nam in oraculo 
civitas et templum perdetur vel destruetur; cf. zr»nen Gen. 19,13 
delebimus locum istum (Sodomam), 2 Reg. 18,25. ler. 51,11. Lament. 
3,8 cogitavit Dominus disszpare murum filiae Sion etc. ; at Antiochus 
templum minime destruxit, sed solum contaminavit (1 Mach. 1,23. 
39. 57. 62; 6,7. 2 Mach. 5,15; 6,4). Neque sano modo explicari 
potest : usque ad finem bellum et decretae vastationes; nam de tem- 
pore Antiochi id dicitur vel ridiculo modo : bellum durabit usque 
dum finiatur, vel falso, cum vastatio non permanserit usque ad finem 
belli; sed iam ante mortem Antiochi urbs est denuo recuperata a 
ludaeis; cf. 1 Mach. 5,36 dixit autem Iudas et fratres eius.: ecce 
contrità sunt inimici nostri, ascendamus nunc mundare sancta et 
renovare. Dein corroborare pactum multis plerique referunt ad 
1 Mach. 1,12 seq. ad regem Antiochum qui ludaeis apostatis dedit 
potestatem ut facerent iustitiam gentium, scil. ut mores et instituta 


: Graecorum imitarentur, gymnasia aedificarent etc. Sed talis potestas 


a rege concessa inepte dicitur pactum corroborare ; porro n'?3 in libro 
Danielis ubique dicitur de Dei foedere 9,5; 11,22. 28. 30. 32, quae - 
est etiam notio in s. litteris frequentissime obvia. 

Quod ut evitent aliqui vertunt : pactum multis reddet difficile i. e. 
pactum Dei propter persecutionem factum est onerosum et perdifficile 
(ita. Hdàtz.. Fürst, Handwoerterb. Graf in Schenkel, Bibellex. I p. 568); 
at id ad arbitrium est excogitatum. Nam ^23 neque in hiphil neque 
in piel unquam ea significatione adhibetur; vide Ps. 12,5 (vulg. lin- 
guam nostram magnificabimus), Eccl. 10,10. Zach. 10,6. 12 et con- 
fortabo domum luda, confortabo eos 1n Domino. Porro finis eius in 
inundatione haud raro de Antiocho explicatur (cf. Z.); at dictio ea ad 
mortem Antiochi designandam prorsus inepte trahitur; nam inunda- 
tio dicitur sensu bellico, uti 11,10. 22. 26. 40 hebr. et Is. 8,8 habetur, 
Antiochus autem in bello non obiit; pariter falsum est explicare de 
interitu. subito (/tos. (es. Thes. p. 1395), neque Antiochus in com- 
muri quadam omnium calamitate interiit, quare perperam provocant 
ad Ps. 32,6 et Nah. 1,8; eum neque in bello, neque subito et inex- 
speetato, neque in communi quadam calamitate interiisse lege 1 Mach. 
6,8 seq. et 2 Mach. 9,4-28. Ultimam sententiam explicant abominatio- 
nem in templo permansuram esse, donec consummatio decreta effun- 
datursuper vastatorem i. e. Antiochum. At ne hoc quidem apte dici- 

tur; nam templum emundatum est antequam Antiochus interiret (cf. 
1 Mach. 4,52; 6,16). 

Sit itaque tolius huius disputationis conclusio haec : Daniel bona 
messiana vaticinatur pro hebdomada septuagesima; haec autem heb- 
domada tempore Christi revera completur, dummodo a verbo urbis 
iterum aedificandae initium capiatur (prout ipso oraculo iubemur), 
ergo haec explicatio est unice vera et ipsis oraculi verbis plane respon- 
det ; quid igitur ultra quaeramus vel postulemus? 


Versio LXX in hoc vaticinio satis recedit a textu hebr. et reliquis versio- 
nibus veteribus. Non solum enim quae in textu hebr. leguntur maiore ver- 
borum ambitu exprimuntur, sed in numeris et in sententiarum collocatione 
etiam alius oraculi sensus proponitur. Praecipua sunt haec : in v. 24 no- 
minatur urbs Sion et recensentur septem membra, quorum ultimum est 
tügpüvat &yvov. &ytov. In v. 25 dicitur : et scies et intelliges et laetaberis et 
invenies mandata respondendi (scil. 2*5) et aedificabis lerusalem urbem 


Domino; v. 26 et post septem et septuaginta ct sexaginta duo removebitur 
unctio (ypiepa) ct non erit et regnum gentium perdet urbem et sanctum cum 
uncto (uer& xou ygtoxov) et. veniet consummatio cius cum ira et usque ad 
lempus consummationis bellum geretur; v. 27 et dominabitur foedus in 
multos et iterum revertetur et acdificabitur in latum et longum et (quidem) 
versus consummationem temporum et post septem et septuaginta tempora et 
sexaginta duos annos usque ad tempus consummationis belli et auferetur 
vastalio eo quod pactum firmatur in multas hebdomadas et in fine hebdo- 
madis auferetur sacrificium et libatio et supet templo abominatio vastatio- 
num erit usque ad consummationem (finem) et consummatio dabitur super 
vastationem. — Ita quidem in editione tischendorfiana et a Field textus 
LXX proponitür. In v. 26 inseri septuaginta explicatur ex voce aya, et 
cum etiam septem legatur, textus iste ortus videtur ex v. 23 : septem et 
hebdomadae (a*y3x) sexaginta duae. Ceterum textum horum duorum ver- 
suum confusum esse ac corruptum non est improbabile et vario modo eum 
sanare et restituere conati sunt ; at omnia etiam satis incerta manent. 

Si textum uti iacet legimus, interpres revera adstipulari videtur ei inter- 
pretationi oraculi quae modo reiecta est, scil. de tempore Antiochi. Ponit 
enim 7 4- 70 -]- 62 i. e. 139 et idem numerus denuo legitur in v. 27 addito 
quoque vocabulo annorum ; unde videtur intelligere annos 139. Iste autem 
numerus ad aeram Seleucidarum relatus tempus designat quo Antiochus 
regnum occupavit ; anno scil. Seleucidarum 137 vel 138. Post annum igitur 
eius computationis 139 auferetur chrisma quod fortasse intellexit interpres 
de perturbatione ct ablatione legitimae successionis pontificum; ita verba 
Fraidl concipit; aliter J. D. Michaelis (Orient. Biblioth. IV p. 13) : unctio 
apostasiam committet 1. e. Menelaus sacerdos cum suis a religione et mo- 
ribus Iudaeorum deficiet anno 139 aerae Seleucidarum ; templum et urbem 
rex Antiochus vexat simul cum uncto per quem Onias intelligi potest ; haec 

aute rm calamitas cum ira venire dicitur, probabiliter ad iram Dei de populo 
Iud ae orum declarandam , sicuti v. g. 2 Mach. 5,17 dicitur : propter peccata 
habitantium civitatem modicum Deus fuerat iratus etc. Post illam autem 
vasta t ionem urbis et templi grave incumbet bellum. In v. 27 describit in- 
terpo ir eis robur foederis quod inierunt Machabaei et quomodo urbem denuo 
res t 1 C uerint damnis scil. reparatis quae Antiochus et eius duces intulerunt. 
tà va statio illa (post annos 139 illata —id quod repetitur ex v. 26) remo- 
vetu r eo quod foedus Machabaeorum per imu/fas hebdomadas (dierum sane, 
curxi ponatur multas) invalescit. Ultima sententia videtur interpres reverti 
ad va stationem per Antiochum illatam denuo describendam (cf. Fraidi 
p. S. 9). Ex qua explicatione ab interprete indicata tempus etiam coniici 
potest versionis factae. | 
N on deerat qui ex numeris illis tempus accurate designari censeret va- 
stationis urbis per Titum factae; ab anno primo Cyri usque ad Christum 
esse annos 333-4 (ob aerae dionysianae differentiam), a Christi ortu usque 
ad urbis et templi excidium numerari annos 70; proin a Cyro usque ad ur- 
bis excidium annos 10 4- 535 — 4— 6041 ; eundem autem numerum indicari 
per hebdq. 70 et 7 hebd. et 62 annos; scil. 490 -- 49 -- 62 — 601. Tunc igi- 
tur Censendus esset interpres vixisse post urbis excidium et alteram exspec- 
lasse urbis instaurationem post Titum etablationem desolationis a templo, 
'" qua. spe se [udaeum proderet. 


4. Vaticinia de tertio regno 10,1-12,13. 


AR. — Daniel post luctum et ieiunium trium hebdomadum videt 
79D sime ingenti timore angelum mire fulgidum (10,1-11), qui eum 
"OnSo]ans certiorem reddit preces esse auditas, se fortiter tueri cau- 
*4m Tugaeorum simul cum Michaele angelo et iam de rebus futuris ut 
edoee ret vatem advenisse (10,12-11,1). Porro ei annuntiat de quattuor 
,, Sibus Persarum et de rege potentissimo Graecorum, cuius regnum 
beri sbitur (11,2-4); dein multa de regnis austri et aquilonis et de 
"DE 1S quae a regibus illorum regnorum inter se vario successu geren- 

(1 1,5-20); post quos surget rex vilis et impius, qui bella felicia 
t ab initio, mox populum Dei plurimum vexat 1 in Deum exsistit 
TN Phemus, donec intereat (11,21-45). Huic oppressioni opponit vates 
1-3 c um quam populus Dei de hostibus tandem est reportaturus (12, 
Reit 1rno anno regni Cyri Iudaeis revertendi in patriam potestas est 
hun eg Ksdr. 1,1 seq.; anno secundo adventus eorum mense secundo 
TR * tuenta templi lacta sunt magna sollemnitate Esdr. 3,8 seq.; at 
"OE : hostes Iudae et Beniamin impediebant manus populi et turbabant 
iru. aedificando; conduxerunt enim adversus eos consiliarios, ut de- 

Cent consilium eorum omnibus diebus Cyri regis Persarum Esdr. 

^,1-5. Probabilissimum est Danielem de his impedimentis et machina- 
tionibus certiorem factum ieiunium illud et luctum instituisse, de quo 
nobis narrat 10,2. 3, prout etiam plerisque interpretibus visum est (cf. 
Per. Mald. Sanct. Lap. Rohl. Heb.). llo itaque tempore Daniel fervi- 
das ad Deum transmisit deprecationes pro incolumitate et salute populi 
(10,12); ad eum edocendum et consolandum mittitur angelus, qui 
eum de rerum futurarum serie reddat certiorem eumque doceat varias 
instare tribulationes populo Dei, at ei adesse auxilium potentissimum 
atque victoriam et gloriam piis Dei cultoribus esse certissimam. Ex 
temporis igitur conditione sua quasi sponte fit, ut ea latius atque 
accuratius explicentur quae cap. 8 de tertio regno proposita sunt. 
Hisee enim illud temporis impletur quod a soluta captivitate currit 
et inter reditum ex exsilio et bona messiana, de quibus cap. 9, inter- 
lectum est. 


4) Occasio et modus apparitionis angeli 10, 1-11. 


Quaerunt, cur Daniel cum piis Dei cultoribus quorum Deus suscita- 
verat spiritum (Esdr. 1,5) non sit in patriam reversus ; ita Hitz. mi- 
ratur, quomodo Daniel, egregium pietatis exemplum (1,8. Ez. 15,15; 
cam revertendi opportunitatem et admonitiones neglexerit quas iam 
dederit Isaias (48,20 ; 52,11), quasi esset ab eorum partibus quos Isaias 
66,5 describit et quasi oblitus esset montem sanctum Domini (1s. 65,11); 
neque admitti posse quod aliqui ad excusandum vatem protulerint 
eum iam aetate satis fuisse provectum ; nam rediisse quoque senes qui 
prius templum vidissent neque vatem qui ieiunium sat longum sponte 
susceperit posse censeri adeo fuisse viribus fractum, ut suscipiendo 
itineri esset impar. Eandem quaestionem iam 7Àeod. movit respon- 
ditquce, sicut Daniel non propter sua peccata sit exsul factus, sed ut 
populus in exsilio haberet quendam curatorem et magistrum, ita pro- 
vidente Deo eum mansisse apud regem cui esset carus ne Iudaei qui 
remanerent in Babylonia eura destituerentur spirituali. Atque profecto 
cum tantam in aula regia sibi conciliasset auctoritatem et reverentiam 
(cf. cap. 5. 6), rebus populi optime prospicere potuit, neque impro- 
babile est quod advertit Ma/d. eum a Cyro rege quoque retentum 
fuisse, uti postea Nehemiam ab Artaxerxe. Alios quoque multos eosque 
pios remansisse, elucet ex Esdr. 7,1 seq. et Esdr. 1,5 illos ascendisse 
refertur quorum Deus suscitaverat spiritum, Deus autem sapientissimo 
providentiae suae consilio vatem aliosque pios sistere voluit inter gen- 
tes, ut iam tum essent reliquiae Iacob in medio populorum quasi ros 
a Domino (Mich. 5,7). 

Designatur v. 1 tempus et v. 2-4 occasio revelationis; v. 1 « Anno 
tertio Cyri regis Persarum verbum revelatum est Danieli cognomento 
Baltassar et verbum verum et fortitudo magna intellexitque sermonem; 
intelligentia enzm est opus in visione » ; — ia scil. vates praefatur ad 
cuncía quae sequuntur usque ad 12,13. Nomen autem et cognomen 
expressit ut ab omnibus intelligeretur (Ma/d.), ut se eundem profite- 
retur de quo antea actum est; insuper nomen duplex, sacrum et pro- 
fanum, apte praeludit oraculo quo et de populo theocratico et de gen- 
tibus regnisque profanis multa disseruntur. De Baltassar vide ad 1,7. 
Verbum vel res ei revelata est veritas, non inane vaticinium, uti 
pseudoprophetae effutire solebant etiam exsilii tempore (ler. 29,8 seq. 
15. Ez. 13,1-23); estetiam 5113 NaY militia magna, eo scil. modo quia 


et de bellis (Sa) et de tribulationibus et afflictionibus plurimis in eo 
oraculo agitur; de ea vocis notione qua res gravis ac vita designatur 
molesta et dura vide Iob 7,1; 15,15. Is. 40,2 hebr.; vocem h. l. forti- 
tudinem verüit S. Hier., quam alias militiam, exercitum reddere so- 
let. Dein asserit simul cum revelatione seu visione sibi eius visionis 
intelligentiam esse datam ; hebr. intelligentia ei in visione i. e. inter- 
pretatio in ipsa visione mihi tradita est ab angelo (Maid. Sanct. Mar. 
Caím.). Quo prooemio etiam animum legentis reddit attentum , cum 
de re actum iri dicat gravissima quae tamen modo ad intelligendum 
apto proponatur. Et revera quae de bellis postea tradit, ceteris ora- 
culis sunt planiora magisque perspicua. Vocat revelationem viszonem , 
quia et angelos conspexit et audivit eos colloquentes et futura accurate 
didicit (Theod.). 

Qua re ipse revelationem quasi meruerit exponitur v. 2 « n d?ebus 
illis ego Daniel lugebam trium hebdomadarum diebus ; v. 3 panem de- 
siderabilem non comedi et caro et vinum non introterunt tn 05 meum, 
sed neque unguento unctus sum , donec complerentur trium hebdoma- 
darum dies » ; — cur tristis ac moestus fuerit, recte cum plerisque ex 
eo declaratur quod Iudaei reduces variis molestiis vexabantur, ut su- 
pra dictum est. Alii causam assignant, quia propter Iudaeorum ex- 
sulum ingenium contumax quo nollent Deo obedientes redire multum 
animo angebatur (Theod. Mar.). leiunat et luget ex v. 4 mense primo; 
eo itaque tempore quo in Iudaea celebrabatur pascha in memoriam 
liberationis a servitute aegyptiaca ; dolet Daniel quod ea liberatio in- 
tegra populo nondum erat concessa sed quod iterum etiam in patria 
genere quodam servitutis tenebantur sub alienigenarum dominatione 
et hostium vexationibus erant expositi. In hebr. per tres hebdomadas 
et additur a'2* dies, id quod addi aliqui censent propter 9, 2*; alias 


legitur quoque additum v. g. Gen. 29,15; 11,1. Num. 11,20, quibus 

locis tempus mensium vel annorum plenum et integrum fluxisse de- 
claratur. Daniel ieiunans a pane desiderabilii. e. cibo de/?cato abstinuit, 
item carne vinoque; pariter unguento; vinum enim et unguentum 
laetitiam significant Ps. 103,15. Prov. 31,6. Eccl. 9,7. 8. 15. 5,12; 61,3. 
Qua abstinentia et sui ipsius afflictione preces suas et obsecrationes 
reddere voluit efficaciores Deoque gratiores; simul quam ardenter de- 
sideret populi sui bonum manifestatur. leiunium enim adhiberi sae- 
pius solebat ut Deus flecteretur ad misericordiam ; vide 2 Reg. 19,16. 
2 Par. 90,3. Ps. 35,13; 68,11; 105,914. Ioel 1,15; 9,19. 15. Ion. 3,5; 
inter res Deo gratas quae voveri poterant recensetur ieiunium Num. 
80,145. 

Neque frustra se afflixit coram Domino v. 4 « dte autem vigesima et 
quarta mensis primt eram nucrta fluvium magnum qui est Tigris, v. 5 
et levavi oculos meos et vidi et ecce vir unus vestitus [reis et renes etus 
accincti auro obrizo v. 6 et corpus eius quasi chrysolithus et factes etus 
velut spectes fulguris et oculi eius ut lampas ardens, et brachia ezus 
et quae deorsum sunt usque ad pedes quasi species aeris candentis et 
voc sermonum eius ut voz multitudinis » ; — ex v. 19.13 patet Danie- 
lem luctum incepisse tertio die mensis primi; unde aliqui coniiciunt 
etiam in exsilio diem primum et alterum fuisse habitum celebriorem , uti 
narratur ex tempore Saul et Davidis 1 Reg. 20,18 seq. 27. 34. Locum 
orationis ludaei posteriores prope fluvium eligebant (cf. Act. 16,13); 
eratne idem mos iam tempore Danielis? Cum compluribus enim v. 7 
Daniel erat iuxta fluvium eo die quo ieiunio et orationi vacabat. Tigris 
hebr. 5pm, assyriace Diklat vel Idiklat (cf. ScArader, Keilinschr. vu. 
A. T. ad Gen. 2,15). Quem vidit ita describit, ut quamvis figura homo 
esse videretur tamen et vultu et colore et voce aliquid supra hominem 
prae se ferat (Ma/d.) et proinde angelum significet. Apparet lineis 
vestitus, sicut sacerdos, quia angelus quoque mediatoris munere inter 
Deum et hominem fungitur; praeterea albo colore et gloria et sanctitas 
significatur; vestibus candidis alias quoque angeli apparuerunt; cf. 
Ez. 9,2. Marc. 16,5. Act. 1,10. In cingulo ex auro optimo et fulgido 
maiestas splendet regia; hebr. aurum sE^N vide ad Ier. 10,9. Corpus 
eius fulgebat quasi e'c^n, chrysolithus (cf. ad Ez. 1,16) vel topazion; 
proinde sub veste candida etiam corporis color e flavo viridis et splen- 
descens emicabat. Facies eius instar fulguris; in fulgure incredibilis 
splendor describitur qui cum pulcher sit aliquid tamen terroris habet 
admixtum (S«nct.); oculi eius ut faces igneae (hebr.), proinde quam 
maxime collucentes; demum brachia et pedes sicut aspectus aeris 
candentis vel politi ac tersi, fulgentis; cf. Ez. 1,7. Totus igitur angeli 
habitus lucem, splendorem, fulgorem prae se fert. Deus est lux et 

ignis consumens, et simili modo coelestes potestates , angeli, exhiben- 
tur; iis enim symbolis et eximia sanctitas, pulchritudo, gloria depin- 
gilur, dum in ardenti igne et fulgure etiam summa quaedam potestas 
et terror mortalibus ineussus adumbratur. Vox quoque eius aliquid 
maius voce hominis sonabat, sicut maximus quidam strepitus ac fre- 
mitus; cf. Ez. 1,24. [n omnibus igitur aliquid humano sublimius ac 
potentius exprimitur ; aliter enim sublimem angelorum naturam no- 
bis effingere non valemus. — Haec descriptio in compluribus eam 
imitatur qua Ez. 1 gloria Domini exhibetur; exprimitur quoque forma 
simillima Apoc. 1,13-15; unde aliqui existimarunt hic quoque apud 
Danielem non angelum apparere, sed ex habitu ipsam Iahve appari- 
tionem esse colligendam (Ke?/). At merito fere omnes angelum Danieli 
visum esse tenenteumque communiter nominant Gabrielem, qui antea 
quoque apparuit vati 8,16 et 9,21. Clare enim angelus designatur v. 11 : 
missus sum ad te et v. 13 in eius adiutorium venit angelus alter. 

Uti fieri solet in coelesti apparitione, homini fragili timor divinitus 
iniicitur; cf. ad Is. 6,5. Ez. 2,1. Dan. 7,15; v. "1 « vidt autem ego 
Daniel solus visionem ; porro viri qui erant mecum non viderunt , sed 
terror. nimius irruit. super eos et. fugerunt in. absconditum »; — 
simile in vocatione Pauli accidisse legitur Act. 9,7; 22,9. Ipso suo 
timore et fuga testes erant Danieli aliquid divinitus patefieri. Vo- 
lunt quidam eos aut splendore aut sonitu loquentis esse exterritos 
(Maid. Lap. Men.), Sanct. autem censet probabilius sola coelestis 
naturae praesentia naturam hominum inferiorem ac fragilem esse 
concussam. Et cum Daniel dicat visionem ab aliis non esse conspec- 
tam, etiam excludi videtur splendor qui quam maxime ad rem a Da- 
niele conspectam pertinebat. Quod de vocis fragore dicitur in v. 6, 
videtur praeoccupatum esse, cum tandem in v. 9 se audisse vocem 
referat. — Ipse vates quoque terrore percellitur v. 8 « ego autem relic- 
tus solus vidt visionem grandem hanc et non remansit tin me fortitudo, 
sed et species mea immutata est in me et emarcui nec habui quidquam 
virium » ; — et splendor meus mutatus estin corruptionem (hebr.) i. e. 
color ille qui erat in corporis superficie mutabatur (TAeod.) cf. 5,6. 
9; 7,28; exssnguis prae metu totus expalluit (Sanct.), et quomodo 
splendor eius et decus abierit in corruptionem, etiam declaratur ul- 
timo membro : factus est quasi exlongo morbo maciem ac tabem con- 
traxisset. 

Terror ex visu conceptus augetur, cum vocis strepitum ac fremi- 
tum audiret v. 9 « et audivi vocem sermonum eius et audiens tace- 
bam consternatus super faciem meam et vultus meus haerebat terrae » ; 


? 


— hebr. factus sum. soporatus vel sopitus , i. e. deliquio oppressus et 

sensibus destitutus pronus iacebam in terra, quasi mente alienatus et 
exanimatus. Fragili homini succurrit natura altior, uti Ez. 2,2; v. 10 
« et ecce manus tetigit me et erexit me super genua mea et super 
articulos manuum mearum, v. 11 et dizit ad me : Daniel vir desi- 
deriorum, intellige verba quae ego loquor ad te etsta in gradu tuo ; nunc 
enim sui missus ad te ; cumque dixisset miht sermonem tstum , steti 
tremens »; — postquam suam sensit infirmitatem, experitur vim 
supernam qua erigitur; homo enim suae sibi conscius imbecillitatis 
et virtute coelesti confortatus aptus est cui favores divini concedan- 
tur; Deus enim qui superbis resistit humilibus dat gratiam. Angelus 
blande eum alloquitur : Daniel vir dilectissime; vide ad 9,93, ex qua 
allocutione Gabrielem angelum cognosci posse haud improbabiliter 
aliqui coniectant (Mald.). Profectionem suam angelus indicat a Deo 
destinatam, ut Danielem solaretur et edoceret, quem nuntium coelitus 
missum cum reverentia stans audiat. Ita nimium limorem ei eximit 
et Dei cirea eum providentiam ac benignitatem commendat, qui tam 
sublimi ad eum utitur internuntio. 


b) Angelus vatem solatur 10, 12-11, 1. 


Faustus nuntius ei affertur; minime frustra preces fudit et sese af- 
flixit v. 19 « Et ait ad me : noli metuere Daniel , quia ez die primo 
quo posuisti cor tuum ad intelligendum ut te affligeres in conspectu 
. Dei tui, exaudita sunt verba tua, et ego veni propter sermones tuos »; 
— ad intelligendum, id igitur egit Daniel in illa temporum difficul- 
tate, ut quae esset Dei voluntas et providentia et quo tenderent illae quas 
permiserit rerum molesliae ac vexationes perciperet. Nam reducibus 
et ad opus Dei manus admoventibus ea obiici impedimenta animum 
prophetae anxium tenebat ac sollicitum, quid causae esset. Prophetae 
enim reditum et instaurationem subsequentem eximio modo descrip- 
serant; unde vates timuit ne forte propter populi peccata et segnitiem 
Deus iuste iratus promissa sua cohiberet ab ingratis. Affirmat angelus 
statim eius preces benigne esse admissas a Deo; proinde fore quod 
petierat, id est eum edoctum iri de Dei consilio in rebus populi reducis 
administrandis. Quare postmodum ei ordinem et seriem rerum futu- 
rarum exponit. Pariter declaratur vis et efficacia supplicationis cum 
leiunio coniunctae : statim preces exaudivit Deus et propter eas misit 
angelum consolatorem et consiliorum divinorum interpretem; en, 
egregium exemplum, quam bona sit oratio cum ieiunio (Tob. 12,8). 


1. De articulis manuum nihil apud Theodolionem ; apud LXX &zi «x tyvr, tv n050v yov. 


Dax. 10, 13 981 


Notat S. Hier. : « quaeritur, si statim exauditus est, cur non statim ad 
eum missus sit angelus; data est ei per moram occasio amplius Deum 
deprecandi, ut ex eo quod plus desiderat per laborem plus audire 
mereatur ». | 

Aliam causam cur non statim venerit angelus exponit v. 13 « prin- 
ceps autem regni Persarum restitit mihi vigintt et uno diebus ; et ecce 
Michael unus de principibus primis venit in adiutorium meum et ego 
remansi 100 tuxta regem Persarum »; — cum princeps ?? dicatur de 
Michaele qui unus de primis principibus appellatur, eadem vox in 
principe regni Persarum etiam angelum significat, sicuti infra quo- 
que v. 20 princeps Graecorum et Michael princeps vester, angelus 
tutor Iudaeorum dicitur. Intelligi autem ubique angelum bonum, 
sententia est longe plurimorum ex veteribus et recentioribus catholicis 
eaque retinenda. Nam eo quod Michael dicitur princeps vester v. 21 
et 12,1 princeps qui stat pro filiis populi tui, qui eos tuetur eorumque 
causam strenue agit et defendit, sine ullo dubio declaratur munus 
angeli tutoris, cui cura populi divinitus est commissa; quare conse- 
quens est et modo eodem loquendi necessarium, ut angelus qui ap- 
pellatur princeps regni Persarum etiam censeatur curam eius regni 
sibi habere demandatam. Iam vero nequit concipi angelum malum ita 
describi, ut ei cura populi dicatur esse concredita. Proinde etsi diabo- 
lus dicatur princeps huius mundi, id ad nostrum locum non poterit 
applicari, quia nostro loco princeps ex oratione contexta non de eo 
dicitur qui dominatur in alios sive bene sive male, sed de eo qui alio- 
rum res cura et studio suo prosequitur et fovet. 

Itaque asseritur regna quoque et provincias habere angelum tuto- 
rem. Haec doctrina hic clare enuntiatur; at eius quasi germen et 
semen iam in prioribus libris sacris continetur. Habuit enim populus 
Israel angelum tutorem qui contra Aegyptios et in deserto suam 
ostendit curam populi; Ios. 5,1* angelus apparet qui se nominat prin- 
cipem exercitus Domini; 4 Reg. 19,35 angelus in castris Assyriorum 
occidit centum octoginta quinque millia. Porro angelos tutores de- 
scribi hominum frequens est ; eripiunt v. g. Loth ex incendio sodomi- 
tico; eos cernit lacob patriarcha ascendentes in coelum et descenden- 
tes, quod quid est aliud nisi munus gerere internuntiorum inter Deum 
et homines? Balaam edocetur ab angelo, Isaias ope angeli emundatur 
a peccato; angelos comites Dei et exsecutores iudicii divini conspicit 
Ezechiel etc. etc. Unde inferre licet angelis quoque curae esse regna 
populorum quippe quae non sine consilio providentiae divinae con- 
duntur et exsistunt. Ceterum ipse Daniel 7,10 Deum nobis ostendit 
multis millibus angelorum m/nistrantzum circumdatum ; ministrabunt 

igitur Deo ad eius consilia in hominibus promovenda et exsequenda ; 
si autem hoc, in regnorum quoque administratione suam collocare 
debebunt curam. Quare ex doctrinis iam traditis consequens quoque 
est, ut angelos 6onos agnoscamus regnorum tutores. Unde perperam 
concludunt aliqui ex doctrina de angelis ad tempus machabaicum ; 
vide Proleg. 

Tamquam tutores curam eos specialem habere, ut sui quisque 
regni bonum et emolumentum promoveat, facile sequitur. Atque inde 
explicant quomodo intelligi debeat unum angelum alteri resistere vel 
angelum pugnare adversus angelum v. 20. In quam rem ita S. TAo- 
mas : « contingit quandoque quod in diversis regnis vel in diversis 
hominibus contraria merita vel demerita inveniuntur, ut. unus alteri 
subdatur.aut praesit. Quid autem super hoc ordo divinae sapientiae 
habeat cognoscere angeli non possunt nisi Deo revelante; unde ne- 
cesse habent super his sapientiam Dei consulere. Sic igitur in quan- 
tum de contrariis meritis et sibi repugnantibus divinam consulunt 
voluntatem, resistere sibi invicem dicuntur, non quia sint eorum con- 
trariae voluntates (cum in hoc omnes concordent quod Dei sententia 
impleatur); sed quia ea de quibus consulunt sunt repugnantia » 
(Summa, I q. 113 art. 8) et S. Gregorius : « sublimes spiritus eisdem 
gentilibus principantes nequaquam pro iniusta agentibus decertant, 
sed eorum facta recte iudicantes examinant, cumque uniuscuiusque 
gentis vel culpa vel iustitia ad supremae curiae consilium ducitur, 
eiusdem gentis praepositus vel obtinuisse in certamine vel non obti- 
nuisse perhibetur; quorum tamen omnium una victoria est, sui super se 
Creatoris voluntas, quam dum semper aspiciunt, quod obtinere non 
valent nunquam volunt » (Moralia in Iob lib. 17 cap. 12; M. 76,19). 
Dum scil. suae quisque gentis bonum et emolumentum angelus cupie- 
bat promovere, censent Gabrielem orasse Deum ut omnes ludaei re- 
- dirent in patriam, angelum autem Persarum eos remanere voluisse, 
ut Persae per eos verum cognoscerent Deum (cf. Per. Mar. Lap. Tir. 
Gord. Loch, Rohl. Heb.). Aliam alii causam dissensus angelorum affe- 
runt, scil. angelum Persarum cernentem ipsius Israelis iniquitatem 
aegre tulisse quod ii maioris providentiae fructum ferrent (TAeod.) 
vel quia ludaeis in patriam redire renuentibus irasceretur (S. EpAr.) 
vel quia existimaret Iudaeos non pro peccatis satis dedisse poenarum. 
Quae rationes vix probari poterunt; sed dicendum est cum Esto : 
« figurae locutione significatum est quemlibet angelum qui vel homini 
vel regno praepositus est, summa cura et studio instare pro parte sibi 
commissa, donec per revelationem iis constet de divina voluntate ali- 
quid diversum ordinante ». 


- 


| 

Simul cum angelo etiam Michael tuitus est causam Iudaeorum. Cum 
unus de Sudcinibés primis dicatur, maiore quadam dignitate inter 
angelos praestare existimandus erit. Unde ordo quidam hierarchicus 
exsistere censeri debet. Ultimum membrum apud LXX et Theodotio- 
nem legitur : xai abróv xzv£)vrov éxct uevà «05 ctpxThy00 BxcüMéoc (r0) 
Xpfovvos PactAetac) TIeooov , qui textus prae mas. aptus videtur. Legitur 
hebr. iuxta reges Persarum, quae lectio ut aptum sensum lods ex- 
plica reges generatim de potentibus et principibus, qui tamen modus 
loquendi, praesertim cum addatur 575, satis mirus videtur neque satis 


commode explanari potest ex Ps. 2,2. lob 29,95. Ez. 26,7. Etiam 
minus placet intelligi regem et angelum principem (Hi/z.) vel seriem 
regum Persarum, ita ut angelus innuat hac sua victoria iam etiam in 
posterum prospectum esse bono ludaeorum apud reges Persarum. 
Etiam *nnii quo sensu dicatur controvertitur. Notio quae verbo fre- 


quenter inest : reliquus factus est, reliquus fuit, non convenit neque 
vox apte deflecti potest ad significationem : supervacaneus vel inutilis 
ibi factus sum (id quod vult Z.), qua notione non usurpatur. Signi- 
ficatus remanendi reperitur Gen. 35,95; sed ego remans: h. l. ita de- 
beret concipi ut ad idem tempus referatur quo restitit angelus; nam 
post dies viginti et unum angelus non iam remansit apud regem sed 
venit ad vatem, at tunc non apte ponitur postquam dictum est Michael 
ei venisse adiutorem ; ita enim per adiutorium indicatur demum post 
longius certamen victoriam esse reportatam, post quam statim adiit 
prophetam ; etenim cur non antea venerit, causa reponitur in certa- 
mine quod obeundum erat v. 13. Molestiam eam quae ex collocatione 
oritur alii effugiunt explicantes : victoriam reportavi, excellui; quae 
tamen explicatio eo laborat incommodo ut pro hoc loco sit excogi- 
tata; nusquam enim ca notione vox illa reperitur. Omni autem dif- 
ficultate liberamur textu graeco : causam populi apud regem tuetur 
Michael archangelus. 


At nequit dissimulari in v. 12. 13 haud parum esse obscuritatis. Dicit 
enim angelus iam die primo orationis et ieiunii prophetae preces eius esse 
exauditas. Id itaque scit angelus; proin de voluntate Dei iam constabat. 
Quomodo igitur alter angelus adhuc resistere poterat? Nam angelorum 
pugnam explicant S. Thomas aliique ex Dei voluntate nonduni angelis co- 
gnita. Haec igitur explicatio non videtur hie nodum solvere. Eritne igitur 
dicendum angelum qui resistebat a Deo precibus suis voluisse obtinere 
mutationem decreti et proinde voluntatem illam qua preces Danielis au- 
ditae sint considerasse quasi conditioni allizatam et nondum absolutam ? 
Neque facile intelligitur quid tandem angelus eui Michael opem tulit sua 

obtinuerit victoria. Vix enim angelus ob id restitit, ne nuntius de rebus 
futuris Danieli afferretur; nam cur mentio fieret regis Persarum? Igitur 
necessario agitur de bono populi quod promoveri possit a rege. Atque de 
ea re etiam Danielem sollicitum esse supra diximus atque profecto reve- 
latio quae ei fit ad hanc curam et sollicitudinem sedandam spectat. Si 
vero ita est, iam non intelligitur, quid angelus victoria sua obtinuerit. 
Nam machinationes illae hostium populi revera tantum valuerunt, ut 
destruerent consilium ludaeorum omnibus diebus Cyri regis Persarum 
et usque ad regnum Darii regis Persarum Esdr. 4,5; et intermissum 
est opus domus Domini in Ierusalem et non fiebat usque ad annum se- 
cundum regni Darii regis Persarum Esdr. 4,24; de qua re vide ad Agg. 
1,2 seq. Itaque id de quo angelus apud regem Persarum agere censeri 
commode potest non eflecit ; eritne igitur assumendum, id impetratum 
esse ne deterius quid Iudaeis accideret? ne iuberentur ex Iudaea remeare 
in exsilium? Id tamen parum videtur nec tanto apparatu dignum. Manet 
igitur sua veritas verbis quibus utitur Sa - mihi plane mirabilis videtur et 
intellectu difficillima ista angelorum inter se pugna. 

Propter vocem resistendi et v. 20 proeliandi adversus principem Persa- 
rum nonnulli in principe Persarum malum angelum agnoscendum esse 
putarunt. Ita legitur apud Cassianum collatione 8 cap. 13 (M. 49,742 seq.), 
itemque in libro (olim S. Prospero adscripto) de promissionibus et prae- 
dictionibus Dei, parte 4 quae etiam in dimidium temporis inscribitur 
cap. A (M. 51,840); eadem sententia proponitur a Ruperto, abbate tuitiensi, 
in opere de victoria Verbi lib. 9 cap. 6.7 (M. 169,1403); dein fuse eam 
propugnat Sanct. et ex recentioribus protestantibus eam amplectuntur Z. 
Keil. Sententia S. Hier. potest in utramque partem verti. Dicit enim ad 
v. 13 : « videtur mihi hic esse angelus cui Persis credita est iuxta illud quod 
in Deuteronomio legimus : quando dividebat Altissimus gentes et disse- 
minabat filios Adam, statuit terminos gentium iuxta numerum angelorum 
Dei (Deut. 32,8 LXX)... restitit angelus Persarum faciens pro credita sibi 
provincia ne captivorum omnis populus dimitteretur ». Quis audiens Per- 
sidem creditam angelo, angelos Dei, pro credita sibi provincia angelum fa- 
cientem non cogitat de bono angelo? At media in sententia aliud ponit s. 
doctor : « isti sunt principes de quibus et Paulus apostolus loquitur : sa- 
pientiam loquimur inter perfectos, quam nullus principum saeculi huius 
cognovit; si enim cognovissent, nunquam Dominum gloriae crucifixissent » 
(4 Cor. 2,0), id quod unice de malis angelis dici potest ; atque demum con- 
cludit : « restitit princeps Persarum enumerans peccata populi Iudaeorum 
quod iuste tenerentur captivi et dimitti non deberent ». Qui de angelo 
malo explicant, quandoque provocant ad Is. 24,21. Bar. 4,7. 1 Reg. 16,4. 
3 Iteg. 22,22. 4 Cor. 10,20; utique hoc certum est daemones et singulos 
infestare et in pugna gentium contra regnum Dei suas agere partes; at ex 
eo minime sequitur etiam nostro loco diabolum a propheta describi vel 
daemonem vocari ab angelo principem Persarum. 

"ingularis est sententia Caljs. qui mavult principem hunc Persarum 

interpretari Cyrum qui totis uno et viginti diebus restiterit Gabriel mo- 
nenti ; quare Calm. etiam v. 20 agnosci posse opinatur in principe Grae- 
corum Alexandrum Magnum, qui menti Gabrielis obversatus sit. At ita 
omnis proprietas dictionis ex verbis et contexta oratione quam peti opor- 
Lect everlitur ac deseritur. 


Explicuit angelus, cur moram nexuerit, verum ipsam quoque mo- 
ram utiliter esse impensam docuit; jam ad quid praesens advenerit 
exponit v. 15 « vent autem ut docerem te quae ventura sunt populo 
(uo ?n novissimis diebus , quoniam adhuc visto tn dies »; — in novis- 
simis temporibus multi exponunt de tempore messiano, ita ut ange- 
lus diei debeat ea solum ob oculos habere quae 12,1 seq. declaran- 
tur. At id satis durum est. Scite autem advertit Sanct. a"cw1 rns 


dici 2,98 non solum de tempore messiano, sed de tempore simpliciter 
futuro usque ad tempus messianum fiot. tempore incluso; tale enim 
tempus futurum Nabuchodonosor regi in illa statua est praefigura- 
tum. Unde ex 2,28 eandem dictionem eodem modo hic accipere pos- 
sumus idque eo magis quia angelus revera tempus exponitet proxime 
futurum et longe remotum. Proin explicari oportet de tempore subse- 
quente, et ad hoc tempus, ad hos des dicitur visio spectare, de his 
diebus valere; cf. 2"2*5; et de his adAwc visionem dari dicitur, cum 


iam antea cBp. 7 et 8 de eo tempore actum sit (Sanct.). 

Angelo loquenti reverentiam exhibet vates et certe etiam admira- 
tione quadam aut stupore tangitur cum audierit quam amanter Deus 
populo provideret et quam sedulo naturae quoque nobiliores ac coe- 
lestes, angeli, curam eius gererent; unde v. 15 « cumque loqueretur 
mihi huiuscemodi verba, deiecti vultum meum ad terram et tacuit » ; — 
vox ei prae stupore et nobilioris naturae reverentia interclusa erat; 
simul significatur ad loquendum cum angelo et ad vaticinia communi- 
canda indiguisse vatem auxilio superno; proin agi de ve quae solis 
viribus humanis nequeat perfici. Quare signo ad rem apto virtutem 
ei dari altiorem indicatur v. 16 « e£ ecce queas? similitudo. fili? hominis 
tetigit labia mea et aperiens os meum locutus sum et dirt ad eum qui 
stabat contra me : domine mi, in visione tua dissolutae sunt compages 
meae et nihil in me remansit virium; v. 11 et quomodo poterit servus 
domini mei loqui cum domino meo; nihil enim in me remansit virium 
sed et halitus meus intercluditur »; — eum qui tetigit labia prophe- 
tae fuisse angelum ipsum qui ad eum loquebatur. clare sequitur ex 
v. 18 et ex v. 19 cum Daniel dicat : loquere domine quia confortesti 
me, quae confortatio ab eo facta dicitur qui quasi species viri labia 
eius tetigit; quare supervacanee fingit Ae// alterum angelum praeter 

eum quem vates statim alloquitur. Quasi species viri etiam 8,15 de 
angelo Gabriel dicitur. Tactu significatur labia a Deo aperiri; cf. Ps. 
50,17. Is. 6,6. 7. Allocutio ^z*N etiam los. 5,15 et lud. 6,13 ad ange- 


Jum fit; immo frequenter ad hominem; lege v. g. Gen. cap. 23. 24. 33. 
4^ etc. etc. Hebr. vertes : propter visionem dolores mei (ad me) con- 
versi sunt (Vat. Mar.), dolore et defectu virium obrutus sum ; cf. v. 7- 
9. Animo valde demisso loquitur vates in v. 17 coram angelo suam 
intime sentiens infirmitatem. Quae animi demissio est etiam optima 
praeparatio ad dona Dei accipienda; humilibus enim dat Deus gra- 
tiam. Talem animi verecundiam viri manifestant divinis favoribus 
donati: cf. Gen. 18,27. Is. 6,5, ad quem locum notat S. Chrysostomus : 
tales sunt sancti omnes : quando maiore fruuntur honore, tunc magis 
humiliantur. 

« Videmus Deum non subito sed paulatim agere ut sese ad naturam 
rerum accommodet; primum Danielem in genua tantum et manus 
erexit v. 10, dein in pedes v. 11; postea mutum loqui fecit sed tre- 
mentem ac trepidantem v. 16; nunc timorem ipsum excutit » (Mald.) 
v. 18 « rursum ergo tetigtt me quast visio hominis et confortavit me 
v. 19 et dizit. : noli timere vir desideriorum; pax tibi, confortare et 
esto robustus! Cumque loqueretur mecum , convalui et dizi : loquere, 
domine mi, quia confortasti me »! — quia non subito Daniel viribus 
integris adstare exhibetur, etiam quantopere illa visione sit perculsus 
describitur. Pacem non solum adprecatur angelus sed eam in animo 
vatis efficit, itemque non tantum bis iubet eum esse fortem sed simul 
reddit fortem, quia verba coelitus missa id operantur quod sonant. ld 
experitur Daniel; unde se confortatum sentit angelo loquente et iam 
aptum cui vaticinia communicentur. 

Ea autem vaticinia aliquo vestit prooemio v. 20-11,1; primo exci- 
tat Danielis attentionem insinuans se multa et praeclara esse dicturum 
quae ne suspicari quidem posset vates v. 20 « et ait : numquid scis, 
quare venertm ad te »? — dcin exponit quid negotio peracto sibi sit 
agendum : « e£ nunc revertar, ut proelier adversum principem Persa- 
rum; cum ego egrederer, apparutt princeps Graecorum veniens » ; — 
i. e. tunc, oraculo dato, revérsurus sum; causam igitur susceptam 
etiam postmodum se tuiturum esse affirmat contra angelum tutorem 
Persarum; proinde spondet se fore sollicitum pro emolumento Israel; 
porro quam primum res composita est cum angelo Persarum , alius 
iam mihi occurrit, angelus scil. tutor J«van vel Graecorum. Hebr. e/ 
ego egrediens et ecce princeps Iavan venit, egredi dicitur de expedi- 
tione militari. suscipienda; post regnum Persarum oritur regnum 
;raecorum ; promittit itaque angelusse etiam stante hoc regno causam 

populi Dei promoturum esse. Dein ea quoque se annuntiaturum prae- 
fatur quae tempore regni Graecorum futura sunt v. 91 « verumtamen 
annunttabo tibi quod expressum est in scriptura veritatis, et nemo est 
adiutor meus in omnibus his nisi Michael princeps vester; 11,1 ego 
autem ab anno primo Darti Medi stabam ut confortaretur et robora- 
retur » ; — scriptura vel liber veritatis dicuntur decreta divina quae 
apud Deum quasi scripto consignata reponuntur; cf. 7,10. Deut. 32, 
3^. Ps. 138,16. In his quae contra regnum tertium agenda sunt sibi 
adiutorem esse Michaelem, angelum tutorem Iudaeorum, affirmat. 
Michael itaque protector et opitulator populi Dei speciali modo perhi- 
betur; quare iure habetur singulari ratione tutor ac defensor Ecclesiae 
quae est heres bonorum messianorum et successit veteri foederi. Mi- 
chael autem ita nunc angelo opem ferre dicitur, sicut angelus ei ad- 
stitit primo anno Darii, uti textum hebr. accipiunt Vat. Mar. Caím. 
RoM. aliique recentiores. De qua re angeli eo tempore fuerin( solliciti, 
declarat TÀeod. ut scil. populus quantocius libertate redeundi in pa- 
triam donaretur. Hebr. ad verbum s/are meum 1. e. adstiti ad con- 
fortandum et roborandum eum ; ad Darium alii referunt cui adstiterit 
angelus in bona regni administratione vel ut fortiter ac constanter po- 
pulo Dei faveret. Angelorum cura et auxilium hisce exemplis egregie 
demonstratur. 


c) De initiis regni Graecorum 11, 2-4. 


Pauca quaedam de regno Persarum praemittuntur v. 2 « Et nunc 
veritatem. annuntiabo tibi : ecce adhuc tres reges stabunt in. Perside 
et quartus ditabitur opibus nimiis super omnes et cum invaluerit di- 
villis suis, concitabit omnes adversum regnum Gracciae »;j — à. €. 
tres reges post Cyrum scil. cuius in anno tertio oraculum hoc editur; 
igitur Cambyses, Pseudo-Smerdis, Darius Hystaspi; quartus est Xer- 
xes « qui potentissimus rex et ditissimus adversum Graeciam innume- 
rabilem duxit exercitum » (S. Hier.). Divitiae a Xerxe collectae apud 
rerum scriptores laudantur. Iam Ma/d. recitat locum ex Iustino 2,10 : 
« ceterum si regem spectes, divitias non ducem laudes, quarum tanta 
copia in regno eius fuit, ut cum flumina multitudine consumerentur, 
opes tamen regiae superessent »; cf. Herod, 7,29; atque de eo Cicero 
quoque scribit (Tuscul. disput. 5,7. 20) : « Xerxes refertus omnibus 
praemiis donisque fortunae non equitatu, non pedestribus copiis, non 
navium multitudine, non infinito pondere auri contentus, praemium 
proposuit qui invenisset novam voluptatem »; ef. Sanct. Quanto vero 
apparatu et quantis sumptibus bellum intulerit Graecis, graeci scrip- 

tores et latini pleno ore, ut Sanct. loquitur, commendant; quare 
optime dicitur ab angelo : ezc?itabit omnza contra regna (varias respu- 
blicas et civitates) Graeciae. Nam, ut lustinus l. c. dicit, septuaginta 
millia de regno armaverat et trecenta millia de auxiliis; naves quoque 
decies centum millia numero habuisse dicitur. 

A Xerxe statim fit transitus ad Alexandrum regibus aliis omissis, uti 
10,20 angelo Graecorum veniente iam innuitur ; non enim, ut S. Hier. 
notat, curae fuit spiritui prophetali historiae ordinem sequi, sed 
praeclara quaeque perstringere. Verae enim prophetiae, ut saepius 
iam notavimus, est non tam singularum rerum seriem enumerare 
quam ea efferre summa eventuum capita quae licet temporum inter- 
vallo sint discreta et separata, tamen vel vinculo quodam uti causa 
et effectus inter se cohaerent vel unam Dei normam complectun- 
tur et exprimunt (cf. ad Mich. 1,9; Comment. in Is. I p. 313. 551). 
Cladibus autem Xerxi inflictis regnum Persarum labi et ad interitum 
inclinari et vergere coepit; quare longa illa mora aegrotationis ni- 
hil iam habuit quod ad res Iudaeorum pertineret. Insuper illa in Grae- 
ciam invasio opportunitatem praebuit vindictae quam Alexander 
arripuisse dicitur. Ita enim Alexander in epistola ad Darium Codoma- 
num scripsisse perhibetur apud Arrianum (de exped. Alex. 2,14): 
« maiores vestri Macedoniam reliquamque Graeciam ingressi damnis 
nos affecerunt, cum ipsi nulla prius a nobis accepissent; ego, Grae- 
corum imperator constitutus, Persarum iniuriam vindicare volens in 
Asiam traieci a vobis lacessitus ». Simili modo 8,5. 5 ad arietem cor- 
nibus ventilantem contra regiones accurrit celerrime hircus et effe- 
ratus in eum percussit eum ; igitur idem cernitur breve dicendi genus. 

Cum igitur tot reges Persarum omittantur ex una parte, ex altera 
autem nihilominus cernatur nexus inter invasionem Graeciae et ortum 
regni tertii, regni scil. Graecorum, Alexandri et successorum eius. 
duo facile colligimus; prius est non esse vaticinium post eventum; 
qui enim tale quid attentant fingere, ii sedulo curant ut vaticinia illa 
facta et ficta accurate secundum res pzestas efformentur. Pro qua re 
afferri possunt testes quotquot exsistunt libri apoeryphi qui res gestas 
involucro et forma vaticiniorum pertractant; atque profecto qui aliis 
persuadere vult esse editum vaticinium , illud ita effingit, ut rei de 
qua vaticinandum est omnino congruat. Alterum est in nexu illo id 
revera prodi quod in oraculis divinis saepe deprehendimus, eventus 
scil. longe inter se dissitos coniungi quia unus ex altero in rerum cursu 
oriri vel ab altero quasi praeparari videtur. 

Ipse quoque Alexander generali solum modo describitur v. 3 « sur- 
get vera rer fortis et dominabitur potestate inulta et faciet quod yla- 

cuertt et » ; — en totum! si quis autem tempore machabaico finxisset 
vaticinium, quot et quanta narrasset? certe non omisisset quod Iose- 
phus narrat de honore ab Alexandro pontifici et templo habito, quod 
exemplum adeo praeclarum contra regem Antiochum persecutorem 
et raptorem plurimum valuisset! Rex dicitur fortis, eius dominatio 
magna, modus dominandi ad eius arbitrium ac beneplacitum. Tria 
haec ita enuntiantur, ut ad omnem regem qui bellis regnum maius 
sibi condit applicam possint, vel maximi cuiusque imperatoris indo- 
lem exprimere videantur. Nihilominus recte advertunt ultima: verba 
modo quodam eximio valere de ipso. Nihil enim tentavit, ut Senct. 
loquitur, arduum licet et supra hominum spem quod non sive consilio 
alque solertia, sive virtute atque armis assecutus sit; quare obtinuisse 
quidquid liberet optime dici potuit et non tam subiisse fortunae im- 
perium quam illud imposuisse fortunae; sic de illo Curtius : « faten- 
dum est tamen cum plurimum virtuti debuerit, plus debuisse fortu- 
nae quam solus omnium mortalium in potestate habuit; huius siquidem 
beneficio agere videbatur gentibus quidquid placebat! » (10,5. 35; 
Sanct. Troch. Hitz. Z. Keil); cf. 8,8. 

Verum cum crevisset fractum est cornu magnum et orta sunt quat- 
tuor cornua subter illud (hebr. eius loco) per quattuor ventos coeli; 
ita 8,8 et nostro loco v. 4 « e£ cum steterit, conteretur regnum eius et 
dividetur in quattuor ventos coeli ; sed non in posteros etus neque se- 
cundum potentiam illius qua dominatus est ; lacerabitur enim regnum 
eius etiam ?n externos exceptis his » ; — brevi ipsum regnaturum esse 
clare indicatur; hebr. 11222 ut stetit, simulac stetit vel surrexit (v. 3), 


regnum eius iam conteritur; quo modo conteratur, exponitur in seq. ; 
dividetur; sed non ita ut regnum obtingat posteris eius neque ita ut 
dominatio maneat et consistat eadem potentia qua ipse sceptrum ges- 
sit; sed regnum eius exscindetur et erit aliis, extraneis scil., non po- 
steris eius, vel hebr. aliis praeter eos scil. posteros eius, qui sunt scil. 
de eius familia vel stirpe; cf. n'orw ler. 31,17. Am. 4,2; 9,1. Ps. 109, 


13. Notat S. Hier. : « post. Alexandrum in quattuor ventos coeli : 
orientem videlicet et occidentem , meridiem et septemtrionem regnum 
illius divisum est. In Aegypto enim primus regnavit Ptolemaeus Lagi 
filius i. e. ad meridiem; in Macedonia Philippus, id est ad occidentem; 
Syriae et Babylonis et superiorum locorum Seleucus Nicanor, id est ad 

orientem ; Asiae et Ponti ceterarumque in ipsa plaga provinciarum Anti- 
gonus, id est ad septemtrionem ». Ceterum vide ad 8,8. Nulli ex fami- 
lia Alexandri regnum contigit; nam Hercules, eius ex Barsine filius, 
a ducibus non est agnitus tamquam legitimus Alexandri mortui heres, 
immo postea est occisus; Philippus vel alio nomine Arrhidaeus, qui 
tutor erat institutus filii eius quem mortuo Alexandro peperit Roxane, 
regnum obtinere vel conservare neque pro se neque pro filio Alexan- 
dri potuit; ipse et filius Alexandri occisi sunt. Denique postquam du- 
ces multum et diu inter se digladiati sunt, quattuor regna maiora 
exstiterunt. i 


d; De bellis inter reges Aegypti et Syriae gestis 11, 5-20. 


Ex quattuor illis regnis duo illa angelus proponit consideranda, 
quae populum Dei spectant, Aegyptum et Syriam, regnum Ptolemae- 
orum et regnum Seleucidarum. Hi enim reges inter se dimicabant 
de terra palaestinensi ; idcirco autem, advertit S. Hzer., ceiera regna 
dimittens, Macedoniae videlicet et Asiae, tantum de Aegypti et Syriae 
narrat regibus, quia in medio Iudaea posita nunc ab illis nunc ab 
istis regibus tenebatur, et Scripturae sanctae propositum est non exter- : 
nam absque ludaeis historiam texere, sed eam quae Israeli populo 
copulata est; v. 5 « Et confortabitur rex austri et de principibus eius 
praevalebit super eum et dominabitur ditione; multa enim dominatio 
eius »; — regem austri i. e. Aegypti qui confortetur intelligendum 
esse Ptolemaeum Lagi et veteres et recentiores consentiunt; erat quippe, 
ut S. Hier. dicit, vir prudentissimus fortissimusque ac ditissimus, 
obtinuit Cyprum et Phoenicen, Cariam quoque aliasque insulas et ur- 
bes; urbem quoque lerusalem, ut Iosephus refert (Antiq. 12,1), dolo 
et fraude occupavit. Quis autem sit ille de principibus eius, non inter 
omnes constat, cum alii aliquem ex principibus Alexandri intelligant, 
alii ex ducibus ipsius regis austri. Hoc erit tenendum , ne eus et super 
eum referatur ad nomen satis dissitum; praeterea si ad Alexandrum 
spectaret dictio, assereretur quod in v. 4 est negatum , fore scil. ut 
quis Alexandri potentiam aequaret vel superaret. Insuper in v. 6 ita 
pergitur, ut pateat in antecedentibus sermonem fuisse de regibus 
austri et aquilonis. Quare non Ptolemaeus Philadelphus (S. Her. 
Sanct. Lap. RoÀl.), sed Seleucus Nicator intelligendus erit (Calm. 
Loch , Troch. Httz.Z. Keil, Meinhold)qui olim fuit satrapes Babyloniae, 
sed postea ab Antigono fugit in Aegyptum et dux factus est in exer- 
citu Ptolemaei Lagi. Babyloniam iterum recuperavit et pugna ad Ip- 
sum facta titulum regium sibi aitribuit; regnum eius a Phrygia us- 
que ad Indum extendebatur; erat Ptolemaeo potentior. 

Ut quae sequuntur facilius perspiciantur, non crit ihutile in memoriam 
revocare seriem regum Acgypti et Syriae : 


REGES AEGYPTI. REGES SYRIAE. 
Ptolemaeus Lagi 323-985 a. Ch. ' Seleucus Nicator 310-281 a. Ch. 
Ptolemaeus Philadelphus 2835-247 | Antiochus Soter 281-961 
Ptolemaeus Euergetes I 247-221 Antiochus Theos 2641-246 
Ptolemaeus Philopator 221-205 Seleucus Callinicus 246-226 
Ptolemaeus Epiphanes 205-181 Seleucus Ceraunos 226-222 
Ptolemaeus Philometor 181-171 Anliochus Magnus 222-187 


Ptolemaeus Euergetes II 171-167 Seleucus Philopalor 187-173 
Antiochus Epiphanes 175-164 


Post aliquod tempus conatus fit constituendi foedus inter regnum 
utrumque; sed frustra v. 6 « e£ post finem annorum foederabuntur, 
filiaque regis austri veniet ad regem aquilonis facere amicitiam et non 
obtinebit fortitudinem brachit nec stabit semen eius et tradetur ipsa et 
qui adduxerunt eam, adolescentes etus et qui confortabant eam in 
temporibus » ; — duo reges annorum serie praeterita societatem ini- 
bunt, duo scil. reges regnorum de quibus in v. 5 mentio facta est. 
Serie annorum interposita iam facile colligitur eos reges non fore viros 
eosdem, de quibus v. 5. Filia regis austri veniet ad regem Syriae, ut 
faciat rectitudines (hebr. Mar.), ut ea complanet inter reges duos quae 
sint tortuosa et curva, ut aequis conditionibus componat pacem ( Mar.). 
At frustra; neque enim retnebit fortitudinem Órachit i. e. in. poten- 
tia non manebit, zec stab:t id quod illo foedere est constitutum nec 
brachium etus (hebr.) regis scil. austri fortitudo, potentia ; sed ipsa £ra- 
detur in manus inimicorum; ipsa igitur peribit et una cum ea peri- 
bunt qui eam adduxerunt ad regem aquilonis et qui eam genuit 
(hebr.) et qui eam iuvare ac potentem reddere studebat suis tempori- 
bus, in illis scil. rerum conditionibus. 

De qua re hic sermo fiat, bene declarat S. Hier. quem veteres et 
fere omnes recentiores sequuntur : Antiochus Theos adversus Ptole- 
maeum Philadelphum gessit bella plurima et totis Babylonis atque 
orientis viribus dimicavit. Volens itaque Ptolemaeus Philadelphus post 
multos annos molestum finire certamen filiam suam nomine Bereni- 
cen Antiocho uxorem dedit, qui de priore uxore nomine Laodice ha- 
bebat duos filios Seleucum qui cognominatus est Callinicus et alterum 
Antiochum. Antiochus autem Berenicen consortem regni se habere di- 
cens et Laodicen in concubinae locum, post multum temporis amore 
superatus Laodicen cum liberis suis reducit in regiam. Quae metuens 

ambiguum viri animum ne Berenicen reduceret, virum per ministros 
veneno interfecit; Berenicen autem cum filio qui ex Antiocho natus 
erat Icadioni et Genneo Antiochiae principibus occidendam tradidit 
filiumque suum maiorem Seleucum Callinicum in patris loco regem 
constituit. Ita S. Hier. ; ex rerum eventu igitur zs qui eam obtinebat 
vel adiuvabat (hebr. sing.) est ipse eius maritus, Antiochus Theos, 
qui propter eam ipse periit. Nam quam primum Ptolemaeus Philadel- 
phus mortem obiit 217, Antiochus Theos Berenicen repudiavit et Lao- 
dicen denuo sibi adiunxit, quae mox eum vindictae causa veneno 
interfecit. Cum Berenice pariter cum filiolo Daphnae apud Antiochiam 
interfecta esset, spes illa concidit quam Ptolemaeus conceperat fore 
ut Berenices filius regnum obtineret Seleucidarum et ita Ptolemaei 
regnarent in Aegypto et in Syria. Unde bene congruit quod in vu/g. 
legitur : non stabit semen eius; eodem modo Theodotio ezépuz. a5z0b, 
proin regis austri; sim. Sym.; LXX autem legerunt brachium ; cf. 
y*: semen et 73?» brachium, robur, auxilium. 


Hebr. nec stabit et brachium eius etiam ita explicari potest : nec ipse rex 
austri nec filia, quam sibi auxilio fore putaverat et fulcro in obtinenda do- 
minatione Syriae, stabit seu rem ad eventum perducet. Brachium potest 
in loto versu intelligi de potentia et auctoritate qua quis valet ; neque opus 
est cum aliis ad notionem exercitus (uti v. 15.22. 31) vel adiutoris, protec- 
toris deflectere, neque opus est in altero membro cum Ztitz. mutare tex- 
turn : et non manebunt brachia eius. LXX paulo aliter legisse videntur : 
xol o0 17, xatiGyoctt, Ort Ó Bpag iov aütoU o0 avrost ioguv, xal Ó Bpagtuov abtoU vapxi,- 
cst. Pro patre eius ERR praebet Theodotio 4 vc&vic, S. Hier. adolescentes; 


cf. 535 puella et 35* puer; LXX eam vocem non exprimunt. 


Sed hanc caedem ulciscetur unus ex eius familia v. 7 « et stabit de 
germine radicum eius plantatio et veniet cum exercitu et ingredietur 
provinciam regis aquilonis et abutetur eis et obtinebit; v. 8 insuper 
et deos eorum et sculptilia, vasa quoque pretiosa argenti et auri cap- 
tva ducet in Aegyptum ; ipse praevalebit adversus regem aquilonis » ; 
— de surculo radicum eius scil. filiae regis austri; ergo surget , exsi- 
stet aliquis ex stirpe regia Aegypti ; nam radices filiae sunt parentes 
eius et surculus frater eius, Ptolemaeus Euergetes; 1:2, in v. 20. 91. 
38 legitur 1:2 57 in loco eius, et sic etiam hoc loco dictionem explicant ; 
S. Hier. videtur ob oculos habuisse 122 p/anta Ps. 80,16 (2); LXX. 


autem habent : x«i àvactícevat Quv^v (ergo *32 sine praepositione v7) 
ix 7S 20ng a9700 xal" £aur0v ', quae lectio in parte priore planior est; 


^ 

1. Quare non verum est quod dicitur Ges. Thes. p. 691 LXX verlisse *22 £0:6y avtov. 


Dax. 11, 7-11 303 


et veniet expeditione militari contra exercitum. et veniet ad praesi- 
dium vel ad arcem regis aquilonis et faciet contra eos et invalescet; 
ita ex hebr.; quomodo facturus sit vel quomodo superaturus sit, ma- 
gis declaratur v. 8 spoliis opimis bello captis. Ultimum membrum 
aliqui vertunt ex hebr. : et ipse desistet per aliquot annos a rege aqui- 
lonis (Hzz. Z.); at melius convenit sensus quem Theodotio erster 
)rmiíp facéa (ergo 57 contra? vel y2sensu comparativo?) et vulg. 


exprimunt (cf. Ges. Thes. p. 1039; Kez/). Rem narrat S. Hier. ; Pto- 
lemaeus Euergetes, frater Berenices, aggressus est Seleucum Callini- 
cum regem Syriae, cepit Syriam et Ciliciam superioresque partes trans 
Euphraten ; cumque audisset in Aegvpto seditionem moveri diripiens 
regnum Seleuci quadraginta millia talentorum argenti tulit et vasa 
pretiosa simulacraque deorum, in quibus erant et illa quae Cambyses 
capta Aegypto in Persas portaverat. Eius victoria et spolia etiam mar- 
mori adulitano inscripta sunt quod monumentum sibi victor erexit. 
Notat S. Hier. : gens Aegyptiorum idololatriae dedita quia post mul- 
tos annos deos eorum retulerat (simulacra 2500?!) Euergeten eum 
appellavit. 

Seleucus Callinicus tentabit quidem expeditionem adversus Aegyp- 
tum; at frustra; ita in v. 9 ex hebr. e/ intrabit in regnum regis austri 
et revertetur ad terram suam ; ita quoque Theodotio : zi &ic£.eoeevas 
tl; v7.9 Bacüeínv 200 [aeuén; 100 vórov; atque revera circa annum 940 
Seleucus expeditionem in Aegyptum suscepit, verum victus proelio, 
ut Iustinus loquitur (Histor. 27,2), trepidus Antiochiam confugit. 
S. Hier. autem vertit similiter ac LXX v. 9 « e£ intrabit in regnum 
rez austri et revertetur ad terram suam » ;, — at in hoc versu non de 
rege Aegypti esse sermonem , sed de rege Syriae, uti in textu hebr. 
«t apud Theodotionem habetur, patet etiam ex subsequentibus, in 
quibus uti ipse S. Her. bene exponit, agitur de duobus filiis Seleuci 
Callinici et de bello adversus Ptolemaeum Philopatorem v. 10 « fi/Z 
autem eius provocabuntur et congregabunt multitudinem ecercituum 
plurimorum et veniet properans et inundaus et. revertetur et concita- 
hitur et congredietur cum robore eius; v. 11 et provocatus rez austri 
egredietur et pugnabit adversus regem aquilonis et praeparabit multi- 
tudinem nimiam et dabitur multitudo in manu eius » ; — filii Seleuci 
Callinici erant Seleucus Ceraunus et Antiochus qui postmodum Ma- 
gnus est cognominatus. Legitur numerus pluralis //i? eus etiam apud 
Theodotionem ; si cum qeri hebr. retinetur (id quod duobus verbis 
subsequentibus commendatur), explanari oportet ita, ut duo filii 
quidem exercitum congregaverint, sed antequam bellum inferretur 
Aegypto, Seleucus Ceraunus expeditione in Asiam minorem contra 

Attalum pergamenum occisus sit. LXX et hebr. kethib praebent nu- 
merum singularem xai ó viog ajro9 xai &peÜioÜdcsTat xal cuvdtet etc. ; 
in altero membro optime legitur e£ ven?et etc., cum post occisionem 
seleuci Cerauni Antiochus frater eius bellum gereret contra Ptole- 
maeum Philopatorem. Antiochus enim expugnavit Seleuciam ad Oron- 
tem sitam et proditione Theodoti Tyrum quoque et Ptolemaida occu- 
pavit (ef. S. Hier. ad h. 1. Polyb. 5,42-43. 45. 60-62). Dein iniit 
indutias cum Aegyptiis. At mox bellum instauratum est. Advertit enim 
Aegyptios solum nectere moras quoad vires pararent (Iustinus, 30,1). 
Quare bene dicitur in v. 10 e/ revertetur; Aegyptii iterum vincuntur 
prope Sidonem; Antiochus autem occupat Phoenicen et Palaestinam 
(cf. losephus, Antiq. 12,3. 3) et stativa sua ponit in urbe munitissima 
Gaza; ad id potest referri quod in textu hebr. legitur : e£ revertetur 
et Puciln buius (dimicabunt) usque ad arcem. 

Tum, uti in v. 11 indicatur, etiam rex austri, Ptolemaeus Philopa- 
tor, denuo colligit exercitum ; teste Polybio (5,79) septuaginta millia 
peditum, quinque millia equitum et septuaginta tres elephantes duxit 
contra Antiochum. Etiam Antiochus rex aquilonis praeparabit multi- 
tudinem nimiam; verum haec dabitur in manum regis austri; hic 
victoriam reportabit. Ptolemaeus enim, ut Iustinus narrat (30,1) 
« magno in Graecia exercitu conducto secundum proelium fecit; 
spoliassetque regno Antiochum, si fortunam virtute iuvisset; sed con- 
lentus recuperatione urbium quas amiserat facta pace avide materiam 
quietis arripuit ». Hisce congruit quod dicitur v. 12 « et capiet multi- 

tudinem et exaltabitur cor eius et deiiciet multa millia, sed non prae- 
valebit » ; — hebr. efferetur multitudo scil. exercitus regis Aegypti ; 
« inito igitur certamine iuxta oppidum Raphiae quod 1n foribus 
Aegypti est omnem Antiochus amisit exercitum et per deserta fu- 
giens pene captus est » (S. Her.). Polybio narrante (5,86) non multo 
paueiores decem millibus ex exercitu Antiochi occisi sunt et super 
quattuor millia capta. Cumque cessisset Syria, ut S. Hier. dicit, ad 
extremum foedere et quibusdam conditionibus pugna finita est. Pto- 
lemaeus Philopator tamen potens factus minime est; ob xavtey cet 
(Theodotio), non roborabitur (hebr.); nam teste Iustino revolutus in 
luxuriam totum se dedit voluptatibus (30,1). 

Antiochus Magnus autem de clade accepta postea ultionem repetiit 
v. 13 « convertetur entm rez aquilonis et praeparabit multitudinem 
multo matorem quam prius et in fine temporum annorumque veniet 
properans cum exercitu magno et opibus nimiis »; — in fine tempo- 
rum annorum (hebr.) i. e. post annos complures. Et revera Antiochus 
post annos tredecim « Ptolemaeo Philopatore mortuo adversum filium 

eius qui tunc quattuor annorum erat et vocabatur Ptolemaeus Epi- 
phanes rupto foedere movit exercitum » (S. Hier.). Simul inierat 
foedus cum Philippo Macedonum rege, ut regnum aegyptiacum inter 
se dividerent (lustznus, 30,2; S. Hier.) Explica opes de apparatu 
bellico. Eodem tempore in ipso regno aegyptiaco magnae erunt per- 
turbationes et seditiones v. 14 « et zn temporibus illis multi consurgent 
adversus regem austri; filii quoque praevaricatorum populi tui extol- 
lentur ut impleant visionem et corruent » ; — seditionum illarum ra- 
tionem affert S. Hrer.; Agathocles enim qui nomine regis pueruli res 
administrabat « tantae dissolutionis et superbiae fuit, ut subditae 
prius Aegypto provinciae rebellarent ipsaque Aegyptus seditionibus 
vexaretur ». Eo tempore filii quoque violenti i. e. indolis perfractae 
et facinorosae, ad vim et violentiam proni efferentur, ut visionem, 
prophetiam confirment i. e. eorum modo agendi fit, ut oraculis sua 
stet veritas eaque omnibus manifestetur. Illi ex Iudaeis intelliguntur 
qui ad partes Antiochi transierunt; isti enim dominationi regum 
Syriae viam parabant et ita effecerunt, ut vaticinia cap. 8 de rege 
persecutore implerentur ; aliis verbis, ii regi Antiocho Epiphani viam 
parabant et sibi ipsi perniciem adsciscebant. Quantopere Iudaei dese- 
rentes legitimum regem Ptolemaeum Epiphanem regi Antiocho opem 
tulerint, narrat Iosephus, Antiq. 12,3. 3. Fortasse pernicies eorum qui 
ad partes Antiochi desciverant iam partim effecta est per Scopam, 
ducem militarem Aegyptiorum, qui, ut Iosephus l. c. narrat, gentem 
nostram cepit, oppugnata enim in eius partes concessit; idemque affert 
ex Polybio : Scopas copiarum Ptolemaei dux per hiemem Iudaeorum 
gentem vastavit xacvecvcéja.zo. 


In hunc modum explicant Calm. Loch, Rohl. Troch. Hitz. Z. Keil, Mein- 
hold ; e& similiter Ewald, Geschichte des Volkes Israel, 3 ed. IV p. 369. Ita 
v. g. loquitur Caím. : « rati experturos se in Antiocho Magno patronum 
validumque defensorem opinione sua frustrati quidem non sunt quippe 
quem sibi beneficentissimum habuerunt, sed brevi; implenda erat visio et 
ludaeos imperio regum Syriae submitti necesse fuit, ut Antiochi Epiphanis 
lyrannidem experirentur ». Aliter S. Hier. exponit ; postquam enim dixit 
pugnantibus contra se Magno Antiocho et ducibus Ptolemaei Iudaeam in 
medio positam in contraria studia esse scissam, refert de Onia sacerdote 
qui assumptis Iudaeorum plurimis fugerit in Aegyptum et templum ex- 
struxerit putans se implere vaticinium Is. 19,19 : « sed corruent, quia et 
templum et ürbs postea destruentur ». Similiter accipiunt Per. Sanct. Maid. 
Sa, Mar. Lap. Tir. Gord. ; at contra hanc explicationem iam advertit Calm. 
praedici a propheta quid futurum sit i temporibus illis, eo scil. temporc 
quo Antiochus expeditionem in Ptolemaeum Epiphanem susciperet; 

Oniam autem nonnisi post plures annos sub Ptolemaeo Philometore tem- 
plum exstruxisse ; cf. losephus, Antiq. 13,3. 1-3. Praeterea haec templi He- 
liopoli facta aedificatio non vertebatur Iudaeis perniciei; insuper in v. 14 
rebellio ludaeorum exprimitur contra regem Aegypti. 


Bellum inter Antiochum regem Syriae et regem Aegypti (cf. v. 13) 
ulterius describitur v. 15 « e£ veniet rex aquilonis et comportabit 
aggerem et capiet urbes munitissimas et. brachia austri non. sustine- 
bunt et consurgent electi eius ad resistendum et non erit fortitudo »; 
— in hebr. et apud LXX legitur numerus singularis : capiet urbem 
munimentorum, 7v «0Atw Tv ó406xv5 apud Theodotionem et Syrum 
et S. Hier. ponitur numerus pluralis; sensu eodem videtur singularis 
accipiendus. Brachia austri i. e. exercitus vel copiae nihil contra eum 
efficere valebunt ; immo ne milites quidem delecti poterunt resistere. 
Rem gestam optime narrat S. Hzer. ; Scopam ducem Ptolemaei iuxta 
fontes Iordanis, ubi nunc Paneas condita est, Antiochus devicit et cum 
decem millibus armatorum obsedit clausum in Sidone; ad eum libe- 
randum misit Ptolemaeus tres duces, Eropum, Menoclem , Damoxe- 
num; at frustra. Scopas fame superatus manus dedit et nudus cum 
sociis dimissus est. Praeterea Antiochus multas cepit urbes Syriae, 
Ciliciae, Lyciae, quas S. Hier. ad h. l. enumerat; aliquas etiam re- 
censet Iosephus, Antiq. 129,3. 3. Qui «bem munimentorum sensu sin- 
gularis numeri accipiunt, intelligunt ex re gesta Sidonem. Sed dictio 
vaticinii videtur esse magis generalis. 

Victoriis reportatis Antiochus pro arbitrio aget v. 16 « e/ faciet 
ventens super eum iuxta placitum suum et non erit qui stet. contra 
faciem eius et stabit in terra inclyta et consumetur in manu. etus »; 
— hebr. et consummatto in manu etus; terra decoris est Palaestina ; 
vide ad 8,9 ubi in hebr. eadem est dictio et vide ad Ier. 3,19 et Ez. 
20,6. In terra palaestinensi consistet, firmam ibi stationem habebit; 
verum ad damnum et perniciem populi Dei. Sed quomodo hoc, cum 
losephus narret : « Antiochus aequum esse iudicans ut Iudaeorum 
erga se studium ac liberalitatem remuneraretur, litteras scripsit ad 
suos duces et amicos testimonium perhibens ludaeis quam praeclare 
de ipso meriti fuerint, simulque significans quae munera illis vicissim 
dare decreverat »? insuper refert losephus duas Antiochi epistolas 
quibus varia emolumenta Iudaeis conceduntur. Haec utut vera sint, 
tamen damnum a Iudaeis non abfuit. Nam id experti sunt, dum bel- 
lum gereretur; idem enim losephus l. c. quoque scribit : « eo enim 
belligerante adversus Ptolemaeum contigit Iudaeis, ut si is superior 
fuerit affligerentur, si inferior, plane eadem paterentur, adeo ut haud 

dissimiles essent navi in tempestate fluctibus utrimque vexatae, ut 
qui in medio iacerent, dum et Antiocho res prospere cederent et in 
contrarias partes mutarentur ». Adde quod vates per Antiochum viam 
aperiri considerat regi persecutori; rex aquilonis magnam illam intu- 
lit populo Dei persecutionem et corruptionem, de qua nobis libri 
Machabaeorum referunt. Proinde more prophetico a primo initio mali 
statim sermo progreditur ad eius culmen et fastigium. Dicitur n5z 


ubique de pernicie et interitu; quare sensu bono :res in manu eius 
perficientur, consilia sua ad exitum perducet (cf. Per. Sanct. Calm.) 
vox accipi nequit; cf. ler. 4,27; 5,10. 18. Neque potest referri ad 
Aegyptum (Hztz.), quia mentione facta Palaestinae quid ibi fecerit ut 
exponatur merito consequi dicitur. Quid autem de Aegypto consilii 
volverit, in sequenti declaratur. 

Id aget ut Aegyptum vel vi vel foedere sibi subiiciat ; sed incassum; 
v. 17. « et ponet faciem suam ut veniat ad tenendum universum ve- 
gnum eius et recta faciet cum eo et filiam feminarum dabit ei ut ever- 
tat illud , et non stabit nec illius erit » ; — prius membrum vertunt 
cum Theodotione : u£ veniat cum potentia totius regni sut (cf. Vat. 
Troch. Hitz. Z. Keil), ad quod monent Antiochum victorias in Coele 
Syria et Phoenica partas voluisse complere invasione in Aegyplum 
facta, cuius rei testem Livium afferunt (33,19 : omnibus regni viribus 
connixus cum ingentes copias terrestres maritimasque comparas- 
set etc.). Ita sane fuerit. At altera pars versus eam commendat accep- 
tionem quam S. Hier. expressit. Firmum scil. capiet consilium et 
omne studium in id diriget, ut regnum Aegypti suum faciat; quare 
filiam suam dabit in matrimonium regi Aegypti compositione vel 
pactione cum eo facta, uti LXX habent xat cuvÜrxag uev! abroj mováos- 
7xt, Theodotio autem xat eü8eta mívra get! a0ro0 Totv/ct.. Oraculum 
illustratur iis quae habet Iustinus 31,1 : « mortuo Ptolemaeo Philopa- 
tore rege Aegypti contemptaque parvuli filii eius aetate qui in spem 
regni relictus praeda etiam domesticis erat, Antiochus rex Syriae 
occupare Aegyptum statuit » atque iis quae narrat losephus, Antiq. 
12,4. 1 Antiochum scil. Scopa devicto et urbibus Coeles Syriae et 
Samaria et Iudaea occupatis foedus cum Ptolemaeo fecisse eique filiam 
suam Cleopatram nuptum locasse et Coelen Syriam et Samariam et 
Iudaeam et Phoenicen dotis nomine tribuisse. Etiam distinctius refert 
S. Hier. : « volens Antiochus non solum Syriam et Ciliciam et Lyciam 
et alias provincias quae Ptolemaei fuerant partium possidere , sed in 
Aegyptum quoque regnum suum extendere; filiam suam Cleopatram 
per Euclem rhodium septimo anno regni adolescentis despondit Ptole- 
maeo et tertio decimo anno tradidit data ei dotis nomine omni Coele 

Syria et Iudaea ». Desponsatio igitur facta est anno 198, matrimonium 
vero circa annum 193. 

Id vero fecit «4 evertat zllud , scil. regnum Ptolemaei (S. Hier. Per. 
sanct. Sa, Mar. Lap. Tir. Loch , RoAl. Troch. Z. Ewald l.c. p. 310); 
at res non ei succedet neque ei obtinget regnum Aegypti, « quia Pto- 
lemaeus Epiphanes et duces eius sentientes dolum cautius se egerunt 
et Cleopatra magis viri partes quam parentis fovit » (S. Hier.); voluit 
itaque uti ministerio filiae suae ut Ptolemaeum traheret in laqueos, 
in quos tamen ipse impegit, nam Cleopatra viri amorem et commoda 
paternis insidiis praetulit (Ca/m.). In textu hebr. legitur forma gram- 
maticalis feminina ad perdendam llam et non stabit et non ei erit; 
unde haec ab aliis ad filiam referuntur; ita iam LXX, Theodotio 3ta- 


gUctpat avv et Vat. Maid. Keil ; id quidem Antiochus non intendit, ut 
perderet eam; at explicant de eventu : matrimonium ei non bene 
cessit; filia non stabit i. e. consilia patris non exsequetur neque ei 
erit, non ab eius partibus stabit neque in eius commodum operam 
suam impendet. Sed haec explicatio videtur coacta ; planior est prior 
illa; ipsum verbum perdere ad regnum, non ad filiam congruit. 
Forma grammaticalis feminina in hebr. pro neutro usurpari solet ; 
quare nihil obstat quominus explicationem priorem retineamus magis 
aptam. 


Hebr. omnino verti potest : intrare in robur totius regni i. e. ad obti- 
nendam totius regni potestatem, uti Ges. Thes. p. 1518. explicat, atque id 
magis congruere videtur dictioni ponere faciem i. e. studium assiduum et 
firmum consilium in id dirigere. Altera explicatio : venire cum omni po- 
tentia regni sui , expeditionem militarem copiis totius regni collectis sus- 
cipere, verbis quidem etiam respondet; at vix sequentibus; nihil enim 
indicatur, cur post apparatum bellicum subito foedus et pactum ineat et 
ut Aegyptum demum in suam redigat potestatem filiam in matrimonio 
collocet. Sed si antea dicitur eum firmiter apud se statuisse ut regnum to- 
tum in suam redigat potentiam , facile sequitur narratio de dolo et insidiis 
quas regi Aegypti struere voluerit. — Pro nw" scribi oportet 1$7*; aà'1c* 
explica eodem modo quo aQ'1v*5 v. 6; lectioni hebr. testimonium fert 
Theodotio; LXX vertunt uti v. 6; unde censeri possunt eandem vocem in 
utroque loco legisse. Alii explicant : et pii cum eo et perficiet, vel et for- 
tes, vel iusta; at perperam. ludaeos qui ad Antiochum desciverant vates 
acriter reprehendit v. 14, neque rex id perfecit quod intendit, uti in altera 
parle v. 17 statim dicitur. Quare illa explicatio multis defectibus laborat. 
— Quid sibi vult filia feminarum ? pcr pleonasmum ita dici censet S. Zfier. ; 
alii explicant filiam pulcherrimam (Per. Sanct. Sa, Mald. Mar. Làp.), fi- 
liam mollem et effeminatam (ZoAl.), filiam valde iuvenem, quae sit adhuc 
sub cura matris, aviae, mulierum (Troch. Hitz. Z. Meinhold); vcrum nemo 

sano modo explicabit has notiones inesse dictioni. Censet Keíi/ reperiri 
ibi pluralem categoriae; sed unaquaeque filia nascitur ex muliere; cur ergo 
id de ea speciali modo praedicatur? Mendum igitur erit agnoscendum, 
utique satis vetustum, quia iam Theodotio idem exprimit, LXX 6vyacépa 
dv8oiotov, Syrus filiam hominum, quae pariter sensu carent. Houbigantius - 
putat excidisse vocem n2» filiam pulchram inter mulieres; melius corrigi- 
tur textus ex Cant. 1,8 : a"cz2 nzin. 


Antiochus anno 197 expeditionem aggressus est in Ásiam minorem 
et insulas adiacentes v. 18 « et convertet faciem suam ad insulas et 
capiet multas »; — nw insulae et orae maritimae, terrae ad mare 
sitae, appellantur. Exponit S. Her. narrans : « vertit sed ad Asiam 
et navali certamine adversum plurimas insulas dimicans cepit Rhodum 
et Samum et Colophonam et Phoceam et alias multas insulas ». Se- 
cundum vuw/g. dicitur principes hostiles ab eo esse devictos, donec 
tandem ipse quoque sit superatus « et cessare factet principem op- 
probrüi sui, et opprobrium eius convertetur in eum »; — deponet et 
ab auctoritate deiiciet principes (Theodotio Xpyovvxc) quos irrisioni et 
ludibrio habet; tandem opprobrium quo alios affecit in ipsum recidet. 
Eundem sensum praebet Theodotio et similiter Syrus. Etiam textus 
hebr. ita accipi posse videtur : e£ cessare faciet (vel perdet; cf. Am. 
8,4) principem sensu collectivo principes; quod sequitur 1» in»*n pot- 
est accipi vel ita ut ad principem referatur qui scil. ei (Antiocho) est 
irrisioni, quo utitur ad ludibrium, de qua vocis notione vide ler. 6, 
10; veletiam referri potest ad cessare faciet , scil. ludibrium et irrisio- 
nem principis ei faciet cessare. Huic interpretationi consonat *753 tM 
(Theodotio) : attamen ludibrium eius vertet (vertent, vel aliquis ver- 
tet) in ipsum. A Romanis scil. coactus est desistere ab ulteriore expu- 
gnatione et insigni clade devictus est. Senatus enim legatos ad eum 
misit. qui ei denuntiarent abstinere regno Ptolemaei Epiphanis; dein 
interiecto tempore alia legatio supervenit quae civitates iure belli fac- 
tas populi romani in integrum restitui iubebat; abnuenti bellum 
denuntiatum, quod ille facile susceptum infeliciter gessit; ita Iustinus 
31,1. Antiochus insigni clade victus apud Magnesiam et coactus est pa- 
cem petere quam his legibus ei concessit Lucius Scipio : ut Asia. Ro- 
manis cederet; contentus Syriae regno esset ; naves universas, captivos 
et transfugas traderet sumptumque omnem belli Romanis restitue- 
ret (Iustinus 31,7. 8). 

Alii tamen textum hebr. aliter accipiunt : e£ coercebit (cessare faciet | 
dux ei ludibrium eius i. e. insolentiam Antiochi dux romanus repri- 
met et cessare faciet; profecto zrrisionem etus ei reddet (cf. Hitz. Z.). 

Devictus curam debebit impendere, ut qui aliena appetiit iam saitem 
sua servet v. 19 « e£ convertet faciem suam ad imperium terrae suae 
et impinget et corruet et non inventetur » ; — hebr. ad arces terrae 
suae ; « victus ergo Antiochus intra Taurum regnare iussus est et inde 
fugit ad Apamiam ac Susam et ultimas regni sul penetravit urbes; 
cumque adversum Elimaeos pugnaret, cum omni est deletus exercitu; 
et hoc est quod nunc Scriptura dicit, quod multas insulas ceperit et 
vincente Romano regnum Asiae perdiderit et opprobrium eius con- 
versum sit in caput eius et ad extremum de Asia fugiens reversus sit 
ad imperium terrae suae et impegerit atque corruerit et locus eius non 
sit inventus » (S. Hier.). Uti lustinus 32,2 aliique narrant, occisus est 
dum templum Iovis elymaei spoliare aggrederetur. 

Antiocho successit Seleucus Philopator v. 20 « e£ stabit in loco erus 
vilissimus et indignus decore regto. et in paucis diebus conteretur, 
non 2n furore nec in proelio » ; — hebr. verte : et stabit in loco eius 
qui transire facit exactorem per gloriam regni (cf. Sanct. Maid. Mar. 
et recentiores) i. e. qui toto regno exactores discursare faciet qui eius 
opes decoremque depraedentur (Ma/d.). Idem etiam Seleucus Helio- 
dorum misit in lerusalem ut opes templi diriperet; cf. 2 Mach. 3,6 
seq. Cum Seleucus per duodecim aunos regnarit, mirum videri pot- 
est quod paucis diebus dicitur iri contritum; verum Gn videtur 
in mendo iacere; LXX enim habent év Zuépau icy Xvoi5, Theodotio 
&xeivatc. Mortem obibit non vi aperta et impetu neque in acie militari; 
Seleucus per insidias aut ut alii volunt veneno ab Heliodoro occisus 
est; verba Appiani (Syriac. c. 66) Per. Sanct. referunt : « Seleucus 
annos duodecim exiliter tamen et infirme ob paternam cladem regno 
praefuit et ex insidiis Heliodori cuiusdam ex suis incaute occisus est ». 
Etiam S. Hzer. dicit eum nihil dignum Syriae et patris gessisse im- 
perio et absque ullis proeliis inglorium periisse. 


€) De rege persecutore 11, 21-46. 


lam angelus exsequitur quae supra de cornu parvo 8,9-13. 23-25 
dicta sunt. Et primo quidem describit quomodo regno sit potitus ille, 
de quo 1 Mach. 1, 11 : et exiit ex eis radix peccatrix, Antiochus illu- 
stris, filius Antiochi regis qui fuerat Romae obses; v. 21 « Et stabit 
in loco etus despectus et non tribuetur ei honor regius et ventet clam 
et obtinebit regnum in fraudulentia » , — quibus fuerit moribus et 
proin quo iudicio sit ab optimo quoque notandus, statim plane edicit 
angelus; neque enim despectus eum dicit qui iure nativitatis non de- 
buit ad regnum pervenire, sed mores et indolem connotat. Eum re- 

gnum occupasse iniuria, altero membro clare indicatur et simul dici- 
tur eum usum esse dolo ac simulationibus. Seleucus enim Philopator 
eum evocavit Roma , ubi obses fuerat, et eius loco Demetrium filium 
obsidem suffecit. Verum antequam Antiochus reverteretur, Seleucus 
ab Heliodoro interfectus est; Antiochus autem regnum quod Demetrii 
filii Seleuci erat pro se occupavit, dum tamquam pupilli tutor et pro 
illo et illius nomine rem administrare videbatur (cf. Per. Sanct. Lap.). 
Notat S. Hzer. eum simulatione clementiae obtinuisse regnum. Re- 
gnum obtinuit ope Eumenis et Attali qui Heliodorum expulerunt; eos 
fortasse simulationibus atque adulationibus in suas partes pertraxit. 

Regnum vero usurpatum £uetur ac retinet bellis feliciter gestis v. 22 
« et brachia pugnantis erpugnabuntur a facie eius et conterentur; 
insuper et dur foederis »; — ad. verbum : Órachta inundationis dif- 
fluent ab eo i. e. exercitus magnus fugiet, ab eo scil. victus et supe- 
ratus; brachium metaphora est pro robore. Rem narrat S. Hier. : 
« eum post mortem Cleopatrae (cf. v. 17) Eulaius eunuchus nutritius 
Philometoris et Leneus Aegyptum regerent et repeterent Syriam quam 
Antiochus fraude occupaverat, ortum est inter. avunculum et pue- . 
rum Ptolemaeum (Philometorem , filium Cleopatrae sororis Antiochi) 
proelium ; cumque inter Pelusium et montem Casium proelium com- 
misissent, victi sunt duces Ptolemaei ». Ad metaphoram inundationis 
vide Is. 8,8; 98,135. Cum foedus apud Danielem de foedere sacro inter 
Deum et populum dici soleat (9,4. 27; 11,28. 30), et eo quoque tem- 
pore, anno 172, Onias III machinationibus Iasonis fratris per Antio- 
chum regem sit summo sacerdotio expulsus (2 Mach. 54,7 seq.), dux 
foederis ipse summus sacerdos Onias erit intelligendus; iste a rege di- 
gnitate sua est privatus; in eius locum successit lason impius. Dux 
dicitur frangi, cum sua potestate spoliatur ; insuper moribus gentilium 
quos lason induxit dignitas sacra quam maxime concidit. Ipse quoque 
Onias Menelao moliente postea est interemptus (2 Mach. 4,33). — Alii 
ducem foederis de Ptolemaeo Philometore dici opinantur, qui scil. 
cum Antiocho foedus inierit et filius sit Cleopatrae, quam Antiochus 
Magnus, Antiochi Epiphanis pater, Ptolemaeo Epiphani patri Philome- 
toris foederis iungendi causa desponderit (cf. Ma/d. Sanct. Lap. Sa, 
Tir.) etiam S. Hzer. eum vel Iudam Machabaeum designari vult. At 
nomen sacrum foederisobstat, obstat quod in v. 23 de Ptolemaeo alia 
narrantur; quare non probabile est antea dici eum esse contritum et 
confractum. Unde alii dictionem sensu generali capiunt de ducibus 
foederatis quos evertat (Kel). At merito explicant alii de Onia (TAeod. 
Palmer, Hitz. Z.), cui titulus ducis sacri foederis, utpote pontifici , 
merito tribui potest. 

Antiochus autem callide simulans amicitiam opes Aegyptiorum ra- 
pit v. 93 « et post amicitias cum eo faciet dolum et ascendet et supera- 
btt. in modico populo v. 2& et abundantes et uberes urbes tngredietur 
et faciet quae non fecerunt patres eius et patres patrum etus, rapinas 
et praedam et divitias eorum dissipabit et contra firmissimas cogita- 
Uones intbit, et hoc usque ad tempus » ; — nam, ut S. Hier. dicit, An- 
tiochus parcens puero et amicitias simulans ascendit Memphim et ibi 
ex more Aegypti regnum accipiens puerique rebus se providere di- 
cens cum modico populo omnem Aegyptum subiugavit sibi et abun- 
dantes et uberrimas ingressus est civitates. Fecit quae non fecerunt 
patres eius; nullus enim regum Syriae ita. vastavit Aegyptum et omnes 
eorum divitias dissipavit et tam callidus fuit, ut prudentes cogitatio- 
nes eorum qui duces pueri erant sua fraude subverteret ; haec Porphy- 
rius sequens Sutorium sermone laciniosissimo prosecutus est quae nos 
brevi compendio diximus. Hactenus s. doctor. Hebr. v. 25 znopinato 
(v. 21 eandem vocem vertit S. Hzer. clam, hic abundantes) et zn ube- 
res provincias ingredietur ; forte autem melius nopinato (clam, quasi 
nullo advertente) iungitur ad v. 23: praevalet inopinato. In v. 2^. t 
contra munitiones consilia sua diriget i. e. animum adiiciet ad praesi- 
dia regni capienda (Vat. Mald. Sa, Mar. Lap. Calm.); codem modo 
explica : contra firmissimas urbes inibit cogitationes; idque erit us- 
que ad tempus divinitus praefinitum. 

Dein describitur, quomodo arma victricia iterum sit illaturus Ae- 
£ypto, de quo bello narratur 1 Mach. 17-20; v. 25 « et concitabitur 
fortitudo eius et cor eius adversum regem austri 2n exercitu magno, et 
rex austri provocabitur ad bellum multis auxiliis et fortibus nimis; et 
non stabunt quia inibunt. adversus eum. consilia » ; — hebr. et non 
stabit scil. rex austri non poterit resistere, quamvis habeat copias 
multas, quia insidiae ei parantur et dolosa in eum agitantur consilia 
ab ipsis eius amicis et domesticis, uti dicitur v. 26 « et comedentes 
panem cum eo contevent illum e.rercitusque eius opprimetur et cadent 
interfecti plurimi ; v. 9'1 duorum quoque regum cor erit ut malefaciant 
et ad mensam unam mendacium loquentur, et non proficient, quia 
adhue finis in aliud tempus » ; — ii ipsi qui ad eius mensam accum- 
bunt eum perdent; exercitus eius ?undabit (hebr.), plurimis quidem 
copiis expeditionem suscipiet rex austri, at plurimi ex eius exercitu 
cadent. Proelio facto duo reges ad speciem amicitiam ineunt; at uter- 
que alterius meditatur ruinam. Speciem illam pacis et amicitiae ha- 
bes depictam in una mensa, cui aecumbentes decipiunt inter se.- At 
neuter consilia sua perficere poterit, quia finis vel exitus rei a Deo certo 
tempori est adnexus; igitur inter se pugnabunt neque alter alterum 

superare et perdere poterit usque ad tempus a Deo decretum. Ad 
quem eventum verba haec referantur, non liquet. Probabiliter tamen 
intelligi poterunt de Antiocho qui pacem cum Ptolemaeo fecerit et 
eum secum retinuerit dolos contra eum machinans, dum Ptolemaeus 
vel quia is aetate parvus erat alii qui ab eius partibus stabant, etiam 
dolos in Antiochum agitarent. Alii volunt iam agi de Ptolemaeo Phys- 
cone, qui se dum Antiochus Aegyptum occuparet cum sorore Cleopa- 
ira Alexandriam receperat et qui, dum frater eius a nutu Antiochi 
penderet et arbitrio, a suis amicis rex erat declaratus. Cum eo quoque 
Antiochus bellum gessit per honestam speciem fratrem eius redu- 
cendi in regnum. S. H?er. notat ad v. 27 hoc secundum historiam non 
posse demonstrari. 

Antiochus magna cum praeda revertitur et contra ludaeos furit 
v. 28 « et revertetur in terram suam cum opibus multis et cor eius adver- 
sum testamentum sanctum , et faciet et revertetur tn. terram suam »; 
— quid molitus sit contra Iudaeos et eorum religionem et templum, 
lege 1 Mach. 1,21 seq. et 2 Mach. 5,11-17. Quod enim animo conce- 
pit contra rempublicam ludaeorum, opere exsecutus est; unde dicitur 
et faciet. Postea aliam suscipiet expeditionem contra Aegyptum; at 
eventu a priore dissimili; v. 29 « statuto tempore revertetur et veniet 
ad austrum et non erit priori simile novissimum » ; — hebr. non ertt 
uti prius, ?ta. posterius. Ratio redditur, cur consilium Aegyptum in 
suam redigendi potestatem non potuerit exsequi v. 30 « e£ venient 
super eum trieres et Romani, et percuttetur et revertur et indignabitur 
contra testamentum sanctuarü et faciet reverteturque et cogitabit ad- 
versum eos qui dereliquerunt testamentum sanctuara » ; — hebr. et 
venient contra eum naves Kittim; Theodotio : oi &xrogeuóuevot Kiztor; 
Kittim nomine designantur insulae et orae maritimae maris mediter- 
ranei, praecipue Cyprus insula, in qua urbs Kition; vide ad ler. 2, 
10. Hoc loco alluditur ad vaticinium Num. 24,294 : venient in trievibus 
de Italia (hebr. et naves ex parte Kittim). LXX et S. Her. ex rei eventu 
Romanos textui inseruerunt. Romani enim eum percutteóant i. e. hu- 
miliabant et ab incepto desistere cogebant. Vere enim anni 168 An- 
tiochus bellum movit contra duos fratres Philometorem et Physco- 
nem; ii scil. suadente Cleopatra sorore secum in amicitiam redierant 
et ambo resistere studebant Antiocho qui praesidiis Pelusii relictis Ae- 
gypto dominari velle clare ostenderat. Contra hos Antiochus magnuui 
duxit exercitum. Illi autem perterriti « legatos Romam ad senatum 
mittunt, auxilia petunt, fidem societatis implorant; movere senatum 
preces fratrum. Mittitur itaque legatus Popilius ad Antiochum, qui 
abstinere illum Aegypto aut si jam incessisset excedere iuberet. 

Cum in Aegypto eum invenisset osculumque ei rcx obtulisset (nam 


coluerat inter ceteros Popilium Antiochus, cum Romae obses esset), . 


tunc Popilius facessere interim privatam amicitiam iubet, cum man- 
data patriae intercedant, prolatoque senatus decreto et tradito cum 
cunctari eum videret consultationemque ad amicos referre, ibi Popi- 
lius virea quam in manu gerebat amplo circulo inclusum! ut et ami- 
cos caperet, consulere iubet nec prius inde exire quam responsum se- 
natui daret , aut pacem aut bellum cum Romanis habiturum. Adeoque 
haec austeritas regem fregit, ut pariturum se senatui responderet » 
(Iustinus, Histor. 34,3). Apte quoque navium fit mentio; nam Perseo 
apud Pydnam devicto Popilius cum classe romana in Aegyptum navi- 
gavit et Antiochum qui duos fratres Alexandriae obsidebat ab incepto 
desistere coegit. Cum Ktttzm latioris significationis sit vox, non opus 
est explicare de navibus Macedonum, de classe macedonica, quae 
apud Delum constituta post vietoriam ad Pydnam Romanorum facta 
sit et qua Popilius in Aegyptum sit transvectus. Nam et res haec est 
incerta tacentibus Livio et Polybio (Liv. 45,10. Polyb. 29,11) nec ea 
opus habemus ad naves Kittim explicandas neque naves a Romanis 
occupatae et iure belli acquisitae dici possunt macedoniae (cf. Z.). 
lam Antiochus iram quam non potuerat in Aegyptios effundere, in 
templum et populum Iudaeorum effudit (Ma/d. Per. Sanct. Lap. Tir.); 
indignatur zn foedus sanctum hebr. uti in v. 928 e/ faciet i. e. iram 
suam et furorem explebit. Qua ratione id factum sit, narratur 1 Mach. 
1,30 seq. et 2 Mach. 5,9'. seq.; reversus igitur ex Aegypto cog?ztabit 
de his qui dereliquerunt (uti vertit S. Hier.) foedus sanctum i. e. at- 
tendet, animum adiiciet ad Iudaeos apostatas a lege. Theodotio vertit 
XX Guv1,cet £ml 7002... « omni cura eos complectetur qui a lege descive- 
rint et repudiato iudaico ritu mores et cultus Graecorum amplexi 
fuerint » (Theod.); eos igitur exquiret, ut eorum opera utatur ad 
reliquos pervertendos et subiugandos (ita bene Tir. Calm. Palmer, 
Roll. Z. Keil). Quare quod in vu/g. legitur adversum eos cave expli- 
ces contra eos, sed : ad eos animum diriget, ut scil. sibi sint auxilio; 
neque obstat adversum , cum bene latine dicatur : pietas, iustitia, 
reverentia adversus aliquem. Unde nullo pacto opus est de Iudaeis 
apostatis explicare qui ab ipso Antiocho male habiti sint, uti lason 
quem aliqui hoc loco nominant (Ma/d. Mar. Troch.); at lason iam 
ante annum 168 sacerdotio pulsus et per Menelaum favore Antiochi 
privatus est, Quantopere apostatae Iudaei consilia Antiochi evertendi 


1. Idem narrant Livius 15,12; Polybius 29,11; Appianus, Syriaca 66. 

religionem adiuverint, narratur 1 Mach. 1,12 seq. 45. 55. 2 Mach. 4. 
10 seq. 5,15. 23 etc. 

Qua ratione furorem suum (v. 30) sit manifestaturus, declaratur 
v. 31 « et brachia ex eo stabunt et polluent sanctuarium fortitudinis et 
auferent iuge sacrificium et dabunt abominationem in desolationem 
v. 32 et impii in testamentum simulabunt fraudulenter » ; — brachia 
explica, uti v. 15. 22, de copiis, de exercitu (Sa, Tzr.) qui eius iussu 
consistet in terra; simul intellige eos qui Antiocho opem ferunt in 
evertenda religione, uti ex sequentibus colligitur; duces scil. Antio- 
chi et eius asseclae profanabunt et polluent sanctuarium i. e. templum 
eui simul in hebr. nomen munimenti apponitur, non quidem quia 
templum arcis vel castrorum instar sit munitum, sed quia in eo for- 
titudo et salus populi sit reposita quippe quod sit protectionis divinae 
pactique pignus Deique in populo suo inhabitantis testimonium. Sicut 
itaque Deus vocatur petra Israel (cf. Deut. 32,15. 9 Sam. 23,3 etc.), 
ita eius habitaculum , templum , iure appellatur munimentum populi. 
Ex qua appellatione quanta sit indignitas profanationis declaratur; 
cf. 8.11. Haec autem profanatio augetur quia cultum Dei qui perpetuo 
exerceri debuit abstulerunt et abominationem desolationis collocarunt 
in loco sacro; cf. 8,19. 13; quae quomodo impleta sint vide 1 Mach. 
1,49-65. 2 Mach. 6,2-9. Etiam ex ludaeis haud pauci in partes gentium 
et societatem criminum transibunt : e praevaricatores foederis àóumun- 
ios faciet blanditiis (hebr.) vel ethnicos faciet, ad idololatriam et mo- 
res gentium pertrahet (cf. Ma/d. Vat. Mar.) promissionibus subdolis 
blandisque verbis (Ca/m.); *:n notionem habet contaminandi, pol- 
luendi;: populum Deo sacrum conabitur rex ille reddere immundum 
etad gentium ritus perducere; quo successu id fecerit vide 1 Mach. 
1,55 ; 2,16. 23. 2 Mach. 6,7 seq. et quibus promissis 1 Mach. 2,17. 18. 

Verum si impii a lege Dei deficient, veri Dei cultores egregie cala- 
mitatibus probabuntur « populus autem sciens Deum suum ohtinelit 
et faciet v. 33 et docti in. populo docebunt plurimos et ruent dn ghuio 
rt in flamma et in. captivitate et in rapina dierum; v. 38 eimque cor- 
euerint , sublevabuntur aurilio parvulo. et applicabuntur eis plueihiut 
fraudulenter, v. 35 et de eruditis ruent ut conflentur et eligantur et 
dealbentur usque ad tempus praefinituim , quia adhuc aliud temps 
eril »; — sed ii ex populo qui Deum norunt, colunt (S«^ct.), qui non 
solum verbis, sed factis Deum cognoscunt et fidem cum operibus con- 
iunctam habent (Me«/d.), illi fortes erunt. valebunt, fidem scil. ac 
religionem constanter retinebunt ac profitebuntur. Scire Deum i. e. 
cognoscere qui et qualis sit Deus et sublimem eius habere notionem 
tamquam radix et causa assignatur, cur firmiter religionem patriam 

sint retenturi. Hi statim appellantur v. 33 znte/ligentes , vere prudentes 
et sapientes inter populum, eorumque exemplo et institutione etiam 
plurimi alii erudientur i. e. a moribus gentium imitandis retrahentur 
etin vero cultu et pietate confirmabuntur. Contra hos pios ac constan- 
tes Dei cultores utique multis modis saevietur : gladio, flamma, cap- 
tivitate, spoliatione; idque fiet per diesi. e. per aliquod tempus; de- 
claratur proin prius persecutionis tempus, quo multi vexati sunt et 
trucidati, uti habes 1 Mach. 1,32. 34. 39. 52. 56. 60. 63-61. 2 Mach. 
5,13 seq. 6,9 seq. 7,1 seq. Mediis autem in caedibus et ruinis adiwva- 
óuntur auxilio parvo; quod auxilium populo oppresso praestitum est a 
Machabaeis; vocatur parvum, exiguum, quia parva manu, paucisque 
copiis contra regem dimicabant (Per. Sanct. Lap. Calm. RoAl. Troc.) 
neque tamen populum ab ea calamitate omnino tutari atque incolu- 
mem reddere valebant (Ma/d.). Auxilium illud est exiguum et libera- . 
tio parva si comparatio instituitur cum ea liberatione et gloria, de 
qua cap. 12 quam Deus ipse omnibus hostibus prostratis est largitu- 
rus. Cum populo oppresso spes ostendatur illo auxilio parvo, multi 
eis adhaerebunt, ad eos accedent cum simulationibus, qui prospero 
successu allecti mox tamen ad hostium partes transibunt vel piis insi- 
dias tendent; cuius rei exempla habes 1 Mach. 6,21 seq. 7,6; 9,93. 2 
Mach. 15,3 seq. 

Cur autem Deus eiusmodi persecutiones permittat, ratio redditur 
in v. 35; « haec, ait, omnia idcirco sunt facta, ut probentur et eli- 
rantur sancti et dealbentur usque ad tempus praefinitum, quia in 
aliud tempus erat dilata victoria » (S. Hier.). Hebr. verte : et ex intel- 
ligentibus cadent ut in eis liquetur, purgetur, dealbetur usque ad 
lempus finis. Exploratio igitur fit et probatio, ut sicut in eliquandis 
metallis mala separentur a bonis, bona autem reddantur magis bona, 
magis splendida. Vide Is. 1,25 : excoquam ad purum scoriam tuam 
et auferam omne stannum tuum; ler. 6,29. Ez. 22,18-22. Sap. 3,6. Ad 
rem TAeod. : « mutationes temporum quasi igne conflant et probant 
et discernunt adulterinum ab eo. quod probatum est; immo etiam 
dealbant veluti lanam ac probant, utrum naturalem an adscititiam 
habeat colorem et utrum totus per totum corpus a natura insitus sit 
color an in sola superficie exstet ». Haec autem fore usque ad tempus 
a Deo statutum ultimo membro hebr. dicitur; proin explorationem 
illam et probationem et purgationem fore usque ad finem, finem vero 
fore patet tune quando Deus perfectam victoriam concedet, atque 
istum finem a Deo statutum esse tempore Deo soli noto simul indica- 
tur ultino membro. 

Dein quae 8,25. 25 dicta sunt, iam accuratius de rege isto persecu- 


Dax. 11, 36-37 301 


tore explicantur v. 36 « e! faciet ?urta voluntatem suam rex et eleva- 
bitur et. magnificabitur adversus omnem deum et adversus Deum 
deorum loquetur magnifica et dirigetur, donec compleatur iracundia ; 
perpetrata quippe est definitio » ; — omnia pro lubitu ex arbitrio aget 
et perficiet; igitur ei potestas concedetur; quare successu elatus omnia 
divina spernet atque conculcabit; idola et verum Deum pariter contem- 
net superbia et arrogantia et dirigetur i. e. prosperum habebit succes- 
sum, donec ira Dei in populum suum sit completa, « donec exigat 
Deus supplicium quod de populo suo sumere decrevit » (Sanct. Mald. 
Lap. Caím.) ; cf. 2 Mach. 6,12-17 ; 7,32 : nos enim pro peccatis no- 
stris haec patimur. Membrum ultimum explica : nam quod statutum 
est seu definitum id perficitur; quibus verbis indicatur calamitates 
illas a Deo esse decretas easque fore certissime; proin oracula haec 
non esse conditioni alicui alligata nee posse ullo hominum conatu ef- 
fectu frustrari. Porro declaratur eius insolentia v. 37 « et deum pa- 
trum suorum non reputabit et erit in. concupiscentus feminarum nec 
quemquam deorum curabit , quia adversum universa consurget »; — 
neque deorum cultum patrium verebitur, neque aliarum gentium 
cultui diisque parcet ; nullo enim timore vel reverentia numinis atrox 
eius animus coercebitur; cf. 1 Mach. 1,53 : et scripsit rex Antiochus 
omni regno suo ut esset omnis populus unus et relinqueret unusquis- 
que legem suam. Secundum versionem S. Hier. porro eius regis li- 
bido designatur, qui, ut S. Hier. dicit, luxuriosissimus fuisse dicitur et 
in tantum dedecus per stupra et corruptelas venisse regiae dignitatis. 
ut mimis quoque et scortis publice iungeretur. 
In hebr. legitur 2*2 ny22 57 i. e. non curabit delicias mulierum. 


Verba varie accipiunt : ne feminarum quidem quibus in bello parci 
solet rationem habebit, uti 2 Mach. 5,13 refertur (Ma/d. RoAl.); vel 
modo quodam generaliori : nullo sensu pietatis et humanitatis tange- 
tur, uti divina omnia, ita omnia quoque humana pedibus conculcabit ; 
ad quam atrocitatem declarandam additur exemplum unum , eum scil. 
ne deliciis quidem vel gratia illa emolliri posse quae mulierum esse 
soleant; ita ut vox significet rem pretiosam et gratiosam qua mulieres 
valeant. Dein divina et humana ab eo sperni exprimitur ultima sen- 
tentia modo generali : super omnia sese extollet; igitur ferox eius in- 
doles depingitur quae neque metu numinis alicuius frangatur neque 
emolliatur ad sensum humanitatis ea re quae apud homines maximc- 
pere valere solet, gratia scil. et amabilitate muliebri. Paucis placuit 
explicatio de liberis quippe in quibus deliciae mulierum consistant. 
Apud recentiores valde communis est sententia, voce illa intelligi ido- 
lum , Astarten vel Mylittam et alludi ad 1 Mach. 6, 1-5 et 2 Mach. 9.2; 

etiam Polybius (31,11) narrat Antiochum voluisse spoliare templum 
Dianae in Elymaideet Appianus (Syr. 66) referto 72; 'EXupxtaz " Aggo- 
8ic16 tov regem spoliasse ; censetur eadem dea esse quae 2 Mach. 1,13 
Nanea dicitur vel alias Anaitis vel Anaia appellatur (cf. Scho/z , Goe- 
tzendienst p. 358; Delitzsch, Paradies p. 222 de dea Nanaa). Quae 
explicatio eo quoque commendari potest quod Is. 45,9 idola dicuntur 
ca1'ncn amantissima eorum ; sed non potest dici cum plerisque recen- 


tiorum illam de dea explicationem contextu omnino exigi; nam cum 
ultima sententia dicatur eum extolli contra u«ntversa , nihil per se ob- 
stat quominus in antecedentibus de divinis et humanis sermo sit. 

At cum bellis et vastationibus gaudeat deum munitionum colet v. 38 
« deum autem maoztm 1n loco suo venerabitur et deum quem ignora- 
verunt. patres eius colet auro et argento et lapide prettoso. rebusque 
pretiosis v. 39 et faciet ut muntat maozim cum deo alieno quem co- 
gnotit, et multplicabit gloriam et dabit eis potestatem in multis et 
terram dividet gratuito »; — vocem hebr. retinuerunt Theodotio et 
S. Hier.; sed vox est vertenda, uti iam vertit Aquila : deum fortitu- 
dinum (apud S. Hier.) xpxvxwpxvov (cf. Field) et ut explicant Vat. 
Sanct. Lap. Mald. Mar. et recentiores de deo munitionum vel prae- 
sidiorum ; deum igitur belli, quem lovem capitolinum ab Antiocho 
cultum esse haud improbabiliter opinantur (cf. Per. Z. Meinhold). ln 
e» enim duo quae hic requiruntur facile cernuntur : potest dici patri- 
his eius fuisse ignotus, et Iupiter capitolinus qui templum in arce 
habebat ut Iupiter stator a bellica ratione non est alienus, immo ei 
parta victoria consecrabantur spolia opima ; insuper Livio teste (41,20) 
lovi capitolino aedes magnificas Antiochiae erigere coepit'; lovem 
quoque olympium coluit 2 Mach. 6,2 eique Athenis templum exstruxit. 
Eum colet zn Joco suo 1:2 »z super basi sua, ita ut idolum tamquam 


statua ab ipso colatur; ita aliqui explicant; alii verba referunt ad 
templum in arce capitolina ad quod templum Antiochus Livio teste 
(12,6) vasa aurea quingentum pondo? miserit; alii interpretantur : 
pro eo, eius loco 1. e. pro omnibus aliis diis, loco aliorum deorum. 
ita ut suffixum pronominis singulare notione distributiva accipi debeat. 


t. Ita Livius : magnificentiae in deos vel lovis olyinpii teinplum Athenis, unum in terris 
inctioatum pro magnitudine dei potest testis esse, Sed et Delon aris insignibus statuaruimque 
copia exornavit et Antiochiae Iovis capitolini maguiticum templum gon laqueatum auro tan- 
Tuin sed. parietibus totis lamina inauratum et alia multa in aliis locis pollicitus quia perbreve 
leinpus regni eius fuit non perfecit. 

2. Sed vasa illa aurea quae per lezatum Apollonium transmisit non ipse destinavit templo: 
nan Livius Ll c. refert: « vasaaurea censores acceperunt eisque nezotium datutin ut pone- 
rent ea in quibus templis videretur ». 

Hoc si certo constaret, optime congrueret cum v. 36. 37; melius for- 
tasse dixeris suffixum singulare referri ad 52 quod immediate antece- 
dit vel ad 5x 55 in v. 36; ita enim oratio facile fluit et sensus est aptus. 


Proin sententia enuntiatur generalis, eum iuribus omuibus divinis (et 
humanis! spretis violentia et bello omnia esse peracturum ad arbitrium. 

Et quo successu, dicitur v. 39, quem versum satis obscurum ita 
explanare licet : et faciet munimenta munitionum i. e. arces fortissi- 
mas ope dei alieni quem in pretio habet; arces faciet i. e. vel occu- 
pabit vel exstruet ; bellico apparatu multiplicabit gloriam ; etiam as- 
seclas suos reddet potentes : faciet eos dominari in multos et terram 
dividet eis pro mercede. Sensum membri prioris fere etiam LXX eodem 
modo expresserunt si; óyóoopa iogupov $26; 27 iungitur 5 sicuti haud 
raro praesertim in hebraismo iuniore 5 praeponitur obiecto verbi ac- 


ivi; v. g. Ier. 40,2. Lament. 4,5. 1 Chron. 16,37 etc. (cf. Ges. Thes. 
p. 730). 


Alii versum hunc aliter explanant : ope dei alieni ita faciet de munitio- 
nibus, ut iis qui se agnoscant honorem, potentiam ct bona largiatur pro 
praemio (Kei!) ; vel: munimenta eodem modo diligit et veneratur quo deum 
alienum ; qui haec agnoscunt i. e. qui hunc deum belli et apparatum belli- 
cum venerantur, hos inter multos reddet potentes (Z. Ewald). Alii punc- 
tatione mutata vertunt : et faciet (adducet) urbibus munitis populum dei 
alieni, et quem cognoverit (tamquam sibi maxime fidelem , utilem, addic- 
tum), eum honore augebit et reddet potentem in multos (Hitz. Meinhold). 
Sunt etiam qui priorem partem ad antecedentia adnectant : ifa faciet arci- 
bus munitis cum deo alieno i. e. templa munita opibus implebit et cultum 
idoli promovebit. — Qui emendant av, verba referunt vel ad praesidia 
collocata in arce Ierusalem et in Garizim (1 Mach. 1,36. 2 Mach. 5,23) vel 
potius ad 1 Mach. 3,36 : ut constitueret habitatores filios alienigenas in 
omnibus finibus eorum. Membrum hoc quem cognovit non legitur apud 
Theodotionem (legitur tamen apud TAeod. et in pluribus codicibus; cf. 
Field); apud LXX iungitur cum sequentibus ob iàv éxeyviy | mv üuvei. 902v. 
Similiter explicant Vat. Lap. Tir. : quem (deum) qui agnoverit, eum ho- 
noribus augebit et dominum multorum faciet. 


In parte quae sequitur v. 40-45 contineri repetitionem brevem ac 
succinctam eorum quae de rege persecutore eiusque cum rege austri 
bellis dicta sunt, sententia est quam propugnant Sanct. Maid. Gord. 
Calm. Loch; sat multi quoque ex protestantibus : Lengerke, Maurer, 
Hitz. Ewald, Kamphausen quos affert et sequitur Z.; alii eam par- 
tem de Antiocho explicant ita ut tamen non dicant ea quae anteces- 
serint repeti; ita S. EpAhr. Mar. Sa; de Antiocho et antichristo expc- 


310 Dax. 44, 40 


nit Tir.; posse exponi de Antiocho, sed verius de antichristo censent 
Lap. Men.; de solo antichristo accipiunt Hip. TAeod., nostri, ut lo- 
quitur S. Hier., Per. Hohl. et ex protestantibus de ultimo quoque 
tempore et ultimo hoste Dei exponunt Keil, Meinhold. 

Mihi probatur sententia prima ; ad rem notat Maid. : « quia non 
lego Antiochum postquam Romanorum legatione ab A'egypto disces- 
sit eo rediisse, malo dicere esse repetitionem eorum quae v. 25 ange- 
lus dixerat » , et Sanct. ait repeti hic quod antea dictum sit de bellis 
ac motibus quae Antiochus contra reges aegyptios excitaverat; « solet 
aliquid a prophetis iterari saepius, ut certior ostendatur et firmior 
vaticinii fides ». Verum est quod monet Ma/d. : « neque qui prophe- 
tas legerint rem novam et absurdam iudicabunt ut eadem prophetia 
aliis verbis alioque modo repetatur », cuius rei exempla plura occur- 
runt apud Isaiam qui oraculum longius brevi formula in fine repe- 
tens absolvit (Is. 1,28; 16,154; 19,22 etc.). Haec autem repetitio fit 
modo omnino generali additis tamen quibusdam quae antea non 
commemorata erant. Neque reperitur argumenti sermonis mutati in- 
dicium. Nam uti antea, ita nunc mentio fit regis austri regisque aqui- 
lonis, bellorum, terrae decoris i. e. Palaestinae, casus et ruinae lu- 
daeorum, opum et divitiarum regis; additur regem illum demum 
interiturum et qua occasione ; unde oraculum antecedens de rege per- 
secutore absolvitur. Post v. 39 autem merito exspectamus fore ut de 
ruina regis persecutoris quoque mentio fiat et ut, sicut reliqua ex 8, 
9-13. 23-25 declarata sunt, ita quoque illud sine manu conteretur 8, 
25 non omnino transmittatur. Quare de eodem sermonem texi cen- 
sendum erit. Neque obstat quod dicitur in hebr. v. &0 e£ 2n tempore 
finis. Qua dictione alii turbantur existimantes orationem transferri ad 
finem rerum, ad ultimam temporis messiani partem. At immerito. 
Nam /ints eodem sensu dicitur quo 8,17, ubi de eadem re visio pro- 
phetae fit quae tamen ab angelo implenda esse dicitur in tempore 
finis. Unde cum iam angelus brevi complectatur totum oraculum id- 
que absolvat, merito adhibet eandem dictionem qua supra in eadem 
re usus est. 

Bellorum impetus bene describitur v. 40 « Et n tempore praefinito 
proeliabitur adversus eum rex austri et quasi tempestas veniet contra 
lum rez aquilonis in curribus et in equitibus et tn. classe magna et 
ingredietur terras et conteret et pertransiet » ; — hebr. in tempore fi- 
nis vide 8,17; hebr. nzzm etc. proprie : inter sese cornu petent, quod 


verbum de bove cornupeta dicitur; vide 8,4; ergo confliget rex austri 
cum rege aquilonis, aliis verbis: atrox bellum inter eos exorietur. 
Pariter hebr. *y2v inundat, sese effundit; cf. v. 10. 22. De reipsa vide 

v. 22 seq. Hoc loco naves quoque commemorantur; proelium apud 
Pelusium erat navale; Pelusio occupato Antiochus navibus Naucratim 
vectus est et Alexandriam quam obsedit (cf. Liv. 44,19. Polyb. 28,17). 
Bene quoque dicitur rex austri confligere cum rege aquilonis; nam 
prima bellorum occasio data est ab Aegyptiis. Mortua enim Cleopatra 
(de qua v. 17) Eulaeus et Lenaeus, tutores Ptolemaei Philometoris, 
postularunt ab Antiocho, ut Coelen Syriam dotem Cleopatrae quam 
eius pater promiserat regi Aegypti traderet; Antiochus patrem pro- 
misisse et se facturum esse negavit et bellum Aegyptiis intulit. Quae 
simul argumento sunt, hoc loco non rem tractari novam, sed repeti 
tractatam. 

Bellum aegyptiacum subsequitur persecutio in Iudaeos v. 41 « e 
introibit in terram gloriosam et multae corruent; hae autem solae sal- 
vrabuntur de manu etus Edom et Moab et principium filiorum Am- 
mon »; — in terram ^2x3 i. e. Palaestinam; vide 8,9 et de re 11,98. 


31 seq.; multae regiones ab ipso diripientur; attamen parcet hostibus 
Iudaeorum : Edomitis, Moabitis et praestantissimae part? Ammonita- 
rum. Apud S. Her. legimus : « Antiochus, aiunt, festinans contra 
Ptolemaeum Idumaeos et Moabitas et Ammonitas non tetigit, ne occu- 
patus alio proelio Ptolemaeum redderet fortiorem ». Censet Sanct. illis 
fortasse pepercisse Antiochum quia eum ut Samaritani tamquam 
servatorem ac deum susceperint (cf. losephus, Ant. 12,5.5, quam 
tamen narrationem propter 2 Mach. 6,92 coll. 5,22 Ewald dubiam esse 
opinatur). Teste historia isti populi ruinae Iudaeorum applaudere et 
eorum hostibus se adiungere solebant; vide ler. 48,97. 49; 49,1 seq. 
" seq. Lament. 5,291. 22. Ez. 25,2. 6. 8. 12-15; 35,5; 36,5. Ps. 136, 
1 ; unde valde probabile est eos etiam persecutori Iudaeorum Antiocho 
opem tulisse. Eo autem quod inimici Iudaeorum salvi erunt, innuit 
vates male habitum iri ludaeos. Vertit S. Hier. non multae sed mult 
corruent et notat : « pro quo interpretatus est Symmachus et multa 
millia corruent , Theodotio et multt infir mabuntur, multas autem cor- 
ruere iuxta Aquilam vel urbes vel regiones vel provincias intellige »; 

igitur Symmachus legit ni2^; verum non necesse est ita legere, cum 


nomina collectiva saepius cum femin. iungantur (cf. Iud. 18,7. 1 Sam. 
27,8), praesertim nomina urbium et regionum; haec autem hoc loco 
intelligi ipsa re ostenditur. 

Describitur quo successu bella sit gesturus et quas opes acquisiturus 
v. 42 « et mittet manum suam 2n terras et terra Aegypti non effugtet; 
v. 53 et dominabitur thesaurorum auri et argenti et in omnibus pre- 
tiosts Aegypti , per Libyam quoque et Aethzopiam transibit » ; — hebr. 
et Lubim et Cuschim in gressibus eius (Vat. Mar. Lap. Calm.) i. e 

pedisequi eius erunt, in eius exercitu militabunt; ab eo subiicientur. 
De qua re in historiis quidem non fit mentio; sed cum Cuschitae et 
Libyes in exercitu aegyptiaco militare solerent (2 Par. 19,3; 16,8. ler. 
56,9. Nah. 3,9), illi Aegyptiis devictis vel ad victorem transibant vel 
Antiochus qui iunioris regis aegyptiaci rem agere simulabat ipsi exer- 
citui aegyptiaco sese praefecit. Ceterum peregrinos ad militandum 
adsciscere et conscribere minime crat inusitatum ; vide 1 Mach. 11, 
38. 9 Mach. 10,14. De aliis cf. v. 24-28. Cum nullibi legatur Antio- 
chum Libyam et Aethiopiam occupasse, « magis nostri asserunt anti- 
christo convenire » (S. Her.) et ita quoque censent Theod. Lap. Pal- 
mer, Rohl. D. Keil; sed ex ipsis verbis occupatio terrarum illarum 
non asseritur. Unde iam notat S. Hier. : « nisi forte quia in ipso cli- 
mate sunt provinciae Aegypti et longe per deserta vicinae, captis 
Aegyptiis etiam istae provinciae conturbatae sunt; unde non dicit 
quod ceperit eas, sed per Libyas Aethiopiasque transierit »; at ne hoe 
quidem dicitur in hebr., sed quod bene habent LXX £covrax iv t6 
64). a970). Theodotio autem praebet iv oic oy upgogxctw «7005 proin 
legit *'"z2:? pro mas. t'17372. Igitur LXX et Theodotio solum exprimunt 
Libyes et Aethiopes in exercitu regis militasse, itemque Syrus. 
Demum additur de ultimis regis facinoribus et de eius interitu el 
ita oraculum de rege persecutore ad finem perducitur v. 44 « et fama 
turbabit eum ab oriente et ab aquilone et veniet in multitudine magna 
ut conterat et interficiat plurimos; v. &3 et figet tabernaculum suum 
Apadno inter maria super montem inclytum et sanctum; et veniet 
usque ad summitatem etus et nemo auxtliabitur ei » ; — v. &5 verte ex 
hebr. et figet tabernacula palatii su£ inter maria ad montem decoris 
sanctum et ventet ad finem suum et non est ei adiutor. Nuntii vel ru- 
mores (v. 44 hebr.) qui regem turbabunt ab oriente et aquilone allati 
sunt nuntii de defectione et rebellione Parthorum et Armenorum, 
contra quos Antiochus versus finem vitae suae expeditionem movit, 
de qua quoque 1 Mach. 3,37 : et rex assumpsit partem exercitus resi- 
dui et exivit ab Antiochia civitate regni sui anno 157 (aer. Seleuc. i.e. 
166 a. Ch.) et transfretavit Euphraten flumen et perambulabat supe- 
riores regiones. Penetravit in Elymaida, ibique opes templi Dianae 
(Polyb. 31,11) vel secundum alios Veneris (Appian Syr. 66) rapere 
tentavit, sed coactus est sese recipere , in quo itinere diem obiit Tabis, 
oppido Persidis!; de qua re vide 1 Mach. 6,1-16. 2 Mach. 9,1-28. Iose- 


1. Ita. Polybius : adversus Dianae templum pecuniam comparare cupiens expeditionein 
statuit suscipere, spesua frustratus est, quod barbari ea loca incolentes tantum scelus fieri 
prohiberent; regressus Tabis quod Persidis oppidum est e vivis discessit, insania (Ga:povz.- 

phus, Antiq. 12,9. 1. Dum autem ipse rex abiret in eas regiones, du- 
ces eius et praesidia in Iudaea populum vexabant. Id innui videtur in 
v. 45; vel etiam sic interpretaberis : is qui tabernacula sua, suam po- 
testatem stabilire conatus est inter mare mortuum et mediterreanum 
ad montem sanctum templi, is qui templum profanavit, veniet ad 
finem suum i. e. obiit neque quisquam eum a morte praematura libe- 
rare potuit; misere obiit; et hoc innuitur cum addatur non ei fuisse 
adiutorem. In hac ultima parte oraculum est satis obscurum; quo- 
modo e/ figet... accipi debeat, eventu discimus. Non enim ex Perside 
reversus est; ergo de praesidiis intellige relictis in Iudaea vel explica 
addi, ut audax eius in Deum facinus etferatur, quasi dicatur : is qui 
dominari conatus est in templum Dei misere obiit. Quae consideratio 
habetur 1 Mach. 6,12. 13 et praesertim 2 Mach. 9,5-16. 


De voce Apadno (Apedno) haec habet S. Hier. : « verbum compositum est, quod 
si dividas intelligi potest 0zóvou a9toU i. e. solii sui; et cst sensus : et figet taberna- 
culum suum ct thronum suum inter maria super montem inclytum et sanctum. Hunc 
locum Symmachus ita interpretatus est « xai éxzevst 1Àq oxrvàs 1oU izzoozaolou a3z0U0... 
et extendet papiliones equitatus sui...; Theodotio : et figet tabernaculum suum in 
Aphedano...; Aquila : et plantabit tabernaculum praetorii sui in 'Aoxóávo...; soli 
neptuaginta omni se nominis quaestione liberantes interpretati sunt : et statuet ta- 
bernaculum suum tunc inter maria.. ». Vocem T1ON palatium explicant Vat. Pagni- 


nus, Sanct. Mald. Mar. Lap. Tir. et recentiores. 


Uti S. Hier. refert, Porphyrius statuit undecimo anno regni sui Ántio- 
chum iterum contra sororis filium Ptolemaeum Philometorem dimicasse 
et ad hanc expeditionem spectare v. 40 seq. ; « pugnans contra Aegyptios 
et Libyas Aethiopiasque pertransiens audiet sibi ab aquilone ct ab oriente 
proelia concitari, unde et regrediens capiet Aradios resistentes et omnem 
in littore Phoenices vastabit provinciam, confestimque perget ad Artaxiam 
regem Armeniae qui de orientis partibus movebitur ct interfectis plurimis 
de eius exercitu ponet tabernaculum suum in loco Apedno qui inter duo 
latissima situs est flumina, Tigrim et Euphratem ». Etiam e recentioribus 
aliqui, uti Haevernick, Auberlen p. 67, censent Antiochum anno regni 
undecimo, 166-163 a. Ch., denuo expeditionem in Aegyptum suscepisse, 
et Ewald, Geschichte des Volkes Israel 3. ed. IV p. 387 putat in v. 40 illam 
indicari expeditionem cui l'opilius Laenas iussu senatus romani finem 
imposuerit. At Porphyrii testimonium videtur suspectum, cum ex hoc ipso 
oraculo unice ortum esse satis aperte constet; id quod ex eo elucet quia 
locum Apedno comminiscitur. De expeditione in Aegyptum ultimo vitae 
tempore reliqui scriptores plane silent; nihil de ea in libris Mach., nihil 
rerum romanarum scriptores, qui tamen, uti Livius, vix omisissent nar- 


ca;) ut quidam aiunt ob quaedam signa atque ostenta quae ob violatam religionem temyli 
ab infesto numine edita erant. 

rare, si regnum foedere cum Romanis iunctum Antiocho bellum intu- 
lisset, praesertim quia Romani stragem Aegyptiorum certe aegre ferentes 
Antiochum victorem repressissent. Sententia autem ab Etwaíd proposita 
aliis minime probatür, sed legationem Popilii ad annum 168 a. Ch. com- 
muniter referunt. Iustinus quidem (Hist. 34,3) narrationi de illo senatus 
mandato a Popilio tradito statim subdit: reversus in regnum Antiochus 
decedit relicto parvulo admodum, filio; at lustinum succincte narrare mul- 
tis rebus omissis notum est. 

Notanda est aliqua interpretationis varietas a v. 36 et deinceps. Et TAeod. 
quidem ab hoc versu cuncta non de Antiocho , sed de antichristo esse ex- 
plananda censet; « his de Antiocho Epiphane dictis transit deinde ab 
imagine ad exemplar, exemplar autem Antiochi est antichristus et anti- 
christi imago Antiochus; quemadmodum enim ille impie agere cogebat 
Iudaeos et contra legem suam rempublicam administrare, ita homo pec- 
cati, filius perditionis... omnia molietur, ut pios in fraudem impellat »; 
quem transitum ut persuadeat, monet T'Aeod. etiam Dominum in evangelio 
simul praedicere et quae ad communem et quae ad ipsius Hierosolymae 
consummationem pertineant; « hinc ilaque instructi etiam prophetiam 


intelligemus quae ab Antiocho ad antichristum , ut ab imagine ad exem- : 


plar transiens quae ad illum pertinent ea nos ante docet aperte ». Etiam 
S. Hier. dicit ad v. 36 : « quod quidem et nos de antichristo intelligimus »; 
at in subseq. tamen Porphyrii ,explicationem de Antiocho etiam affert et 
aliqua Antiochi personae magis coaptari ad v. 37 seq. fatetur. Alii haec vel 
de Antiocho vel de antichristo dici existimant (A/b. Sa). Dici potius de 
antichristo volunt Per. Lap. Men. Boh. D.; ita v. g. Lap. : « pergit ange- 
lus in gestis Antiochi recensendis, ut patet ex ipsa horum versuum con- 
nexione et contextu, sed ita ut ea tantum obiter et leviter perstringat 
potiusque ad ca quasi ad typum parabolice alludat quam ea exacte descri- 
bat, revera autem sub specie Antiochi describat antichristum eiusque 
mores ». Atque AoM. D. monent aliqua in libris novi testamenti explicite 
referri ad antichristum ; vide v. 36 et 2 Thess. 9,4; 12,1 et Matth. 24,21; 
praeterea quaedam nullo modo in Antiochum convenire et in 12,1 expli- 
cite efferri ultimam tribulationem ante mundi consummationem. Ea my- 
stice de antichristo dicta esse etiam /Tebbelynck p. 260 censet suaderi tum 
auctoritate praestantissimorum interpretum tum connexione huius loci 
cum cap. 12,1. Alii tamen haud pauci de Antiocho omnia praedici tenent ; 
ita S. Ephr. S. Chrysostomus (or. adv. ludaeos V n. 1; M. 48,894 seq.). 
Maid. Sanct. Mar. Gord. Calm. Loch, Troch. Atque Mald. quidem ita inter 
alia : « miror quid causae sit cur in huius loci explicatione tantopere auc- 
tores discrepent, nec enim tantam difficultatem video quantam ipsa varie- 
las interpretationum peperit... Ego non dubito totum hunc versum 36 de 
Antiocho intelligendum. Quis enim credet angelum cum de Antiocho lo- 
queretur, eodem orationis filo nulla facta transitione de alio rege agere 
coepisse? Quod si hoc qui credat reperiri poterit, ego certe non credo nec 
audeo dicere angelum ita locutum quemadmodum ego, ne insanus viderer, 


Nen 

loqui nollem. Movet etiam me quod eodem orationis contextu regem no- 
rninat, haud dubie ad regem referens de quo ante loquebatur. Multo autem 
maxime movet rie huius prophetiae et eius quam cap. 8 de Antiocho vi- 
dimus similitudo ». Et scite advertit quoque Sanct. non esse angelum ita 
acturum ut modo de Antiocho modo de antichristo saepius interrupta nar- 
ratione obscurius dicat quam intelligi possit etiam ab attentissimo di- 
scendique cupidissimo propheta. 

Atque ita haec pars est explananda, ut per se ac directe ad regem illum 
persecutorem spectet. Eodem enim orationis filo, ut Maid. monet, omnia 
cohaerent, nulla cernitur ad alium transitio; immo in v. 36 5522 6 8xe0eX 


clarissime indicat sermonem de eodem continuari. Neque ea proferuntur 
quae illi regi non congruant. Opponunt quod dicitur : elevabitur et magni- 
ficabitur adversus omnem deum (quod neque Antiochus neque lulianus 
neque Mahometa fecit, ut Palmer notat), cum tamen Antiochus cultum 
«eorum promoverit (2 Mach. 6,2), templa iis erexerit, immo Livius de eo 
scripserit : in duabus tamen magnis honestisque rebus fere regius erat ani- 
mus, in urbium donis et deorum cultu (4,20; id quod D. Keil obiiciunt). 
At ea dictione animus declaratur arrogans et superbus quo omnia iura 
spernat neque numinis iram vereatur, sed inflatus paria deo sentiat, iec6ca 
gpovetv Omspnodvox, uti optime 2 Mach. 9,12 dicitur. Eo autem cultum quen- 
dam externum idolorum non excludi, statim in v. 38 declaratur. Dein 
oportet advertere, templa magnifice erecta saepe esse non tam religionis, 
quam superbiae regiae monumenta, quibus reges suae gloriae consulere 
et superstitionem plebis sibi devotam reddere student. Talis autem animus 
a vate ita polest vere describi, ut dicat deum patrum ab ipso non reputari. 
Nec v. 38 ita potest verti, ut seipsum tamquam deum fortem venerari et 
colere dicat (Zheod. Hoh/.), unde id quod ex 2 Thess. 2,4 afferunt, iam non 
valet. Dein ob oculos habenda est maxima totius loci similitudo cum 8,10- 
12. 23-25; ergo de uno eodemque in utroque loco fit vaticinium. 

Ex altera parte omnino verum est Antiochum esse typum antichristi. Id 
iam efficitur ex similitudine illa quae intercedit inter descriptionem utrius- 
que in cap. 7 et 8; cf. 7,11. 21. 25 et 8,10-12. 23-25. At ex hac typica ra- 
tione non sequitur nostro loco non omnia per se et directe de rege perse- 
cutore dici neque colligi potest alia de rege. de antichristo alia enuntiari. 
Talem modum loquendi ancipitem et quasi ab uno ad alterum avolantem 
et ad priorem redeuntem nullibi agnoscendum esse, omnino puto; vide 
quae de ea re dixi in Commentario Is. I p. 451. Neque merito opponi 12.1 
neque inde ostendi posse in antecedentibus non esse actum de Antiocho, 
sed solum de antichristo, videbimus statim ad 12,1; ibi enim postquam 
: dictum est de auxilio quod laturus est Michael in calamitate temporis 
Antiochi (cf. 10,21), transitus indicatur ad aliam eamque multo maiorem 
tribulationem. 

f) De victoria populi Dei 12, 1-4. 


Quid opressionis ac vexationis populo Dei immineret, angelus an- 
nuntiavit. lam consolationem quoque et levamen in rebus arctis fore 
indicat eiusque fontem ostendit duplicem : adiutorium quod populo 
allaturus sit Michael princeps magnus, plenam autem retributionem 
a Deo iri datum in aeternitate; vitam scil. aeternam et gloriam ac 
beatitatem piis Dei cultoribus, poenas vero et ignominiam perpetuam 
apostatis (12,1-3). Uti supra angelus dixerat Michaelem sibi venisse 
in adiutorium, uti eum vocaverat principem ludaeorum qui sibi 
solus sit adiutor in omnibus his (10,13. 21), ita nunc praedicit eun- 
dem angelum opem laturum in afflictionibus illis quas annuntia- 
verat v. 1 « In tempore autem 1llo consurget Michael princeps 
magnus qui stat pro filiis populi tui »; — hebr. et zn hoc tempore, 
ita ut nexus cum antecedentibus et arcta coniunctio significetur; 
stabit Michael i. e. promptus et paratus ad auxilium praestandum, 
expeditus ad protectionem; ad quod quantae sit potentiae, additur 
titulus : princeps ille magnus, quanto autem officio et studio 
feratur, indicatur in altero membro s/ans pro filizs populi tui , cuius 
est scil. populum tueri, causam eius agere ac defendere; cf. oy 127 
Esth. 8,11; 9,16; proinde asserit angelus Michaelem populo afflicto 
adfore tutorem ac protectorem ac defénsorem validum et promptum. 
Neque dubium esse potest quin haec verba referantur ad tempus per- 
secutionis de qua cap. 11 sermo erat. Dum dicitur 11,45 persecu- 
torem interiturum ita ut nemo eum adiuvet, adiutor potentissi- 
mus ostenditur populo Dei verbis immediate sequentibus, quare in 
hebr. explicite dicitur e 2n hoc tempore. Talem aütem protectorem 
adfore, iam ex 10,13. 21 colligere licet. Atque in pugnis illis ac per- 
secutionibus etiam opem angelicam sensibus esse perceptam, vide 2 
Mach. 3,26; 10,29; 11,8 et angeli protectionem et auxilium a Deo 
Iudas efflagitat 15,93 : et nunc dominator coelorum, mitte angelum 
tuum bonum ante nos in timore et tremore" magnitudinis brachii 
tui etc. Verba haec v. 1 ad Antiochi tempus et calamitates ab eo ortas 
esse referenda bene viderunt Sanct. Calm.; sed plerique statim ad 
ultima tempora ea spectare volunt. Id quod neque necesse est neque 
Ipsis verbis satis congruit. 

In sequentibus angelus a calamitate illa temporali transitum facit 
ad ultimum rerum omnium exitum ostendens omnes tum demum ple- 
nam retributionem esse accepturos ; proin afflictiones illas et modum 
quo quis eas inferat vel subeat valere in aeternum ; non hisce in terris 

esse mercedem vel poenam quaerendam adaequatam ; fore ut et qui 
persequuntur et qui persecutiones sustinent eadem morte abripiantur 
neque in vita mortali condigna accipiant; at oculos animiosque esse 

. convertendos ad acternitatem ; igitur etsi afflictiones ingruant in dies 
maiores, exitu considerato mentes esse erigendas. Ita haud difficile ad- 
nectuntur haec quae sequuntur, a quibus cap. 12 esse proprie incipien- 
dum Sanct. existimavit : «e/ ventet tempus quale non fuit abeo ez quo 
gentes esse coeperunt usque ad tempus illud, et in tempore illo salva- 
bitur populus tuus omnis qui ?nventus fuerit scriptus in libro; v. 92 
et multi de his qui dormiunt in terrae pulvere evigilabunt , alii 1n vi- 
(am aeternam et alii in opprobrium ut videant semper ; v. 3 qui autem 
docti fuerint fulgebunt quasi splendor firmamenti et qui ad dustitiam 
erudiunt multos quasi stellae in perpetuas aeternitates »; — hebr. et 
erit tempus angustiae ; ipsa collocatione indicatur maxima quaedam 
afflictio et omnium summa post auxilium a Michaele praestitum, id 
quod bene cohaeret cum iis quae 7,21. 23. 25 dicuntur de quarto 
regno et cornu alio quod in mediis cornibus decem ortum est. Sicut 
igitur cap.11 exposuit quid cornu illud ex tertio regno oriturum (8,9) 
et quanta mala sit invecturum, ita nunc breviter tangit etiam postea 
fore tempus maioris adversitatis; unde ex oraculis antecedentibus 
sponte remittimur ad regnum quartum et cornu illud. Quicumque 
est scriptus in libro, salvabitur, in libro Dei, in libro vitae; vide ad 
Is. 4,3 et supra 7,10, cum in iudicio Dei libri afferantur et aperian- 
tur; Déum cultores suos in suum librum referre eosque ex eo recensere, 
habes quoque Ps. 86,6. 

Qua salute autem illi in Dei librum relati, 1. e. veri Dei cultores, 
veri Dei famuli quos suae familiae Dominus adseriptos habet, demum 
donandi sint, qua autem contumelia alii afficiendi, declaratur v. 9. 
En pari sorte defuncti sunt et dormiunt in terrae pulvere — at quam 
dispar erit sors cum ex illo somno excitabuntur! Hic igitur verbis cla- 
rissimis resurrectio mortuorum docetur, quae doctrina iam indicaba- 
tur et praeparabatur Iob 19,25-27. Is. 26,19. Ez. 37 et aliqua ratione 
iam Deut. 32,39. 1 Reg. 2,6. Resurrectionem ex mortuis hic apud Da- 
nielem enuntiari etiam protestantes omnino asserunt (cf. I772.); solum 
disceptatio est, utrum enuntietur resurrectio omnium an Iudaeorum 
tantum. Sed cum alii surgant ad vitam, alii ad contumelias et. ad 
abomimnationem aeternam , uk sint abominationi et horrori, res abo- 
minanda in aeternum, clarum est agi de bonis et malis. Verum cur 
soli peccatores ex Iudaeis surgant ad poenam et non etiam persecu- 
tores ac vexatores, nulla potest afferri ratio. Quare ad alios quoque 
praeter ludaeos verba extendi oportet. Vix autem cum aliis diei licet 

D'23 esse ut oi xoAAot omnes, ita ut directe et immediate generalis 


omnium resurrectio annuntietur; sequitur enim de dormientibus zn 
lerra pulveris id quod aliter accipi nequit nisi sensu partitivo !, qui 
sensus quoque subesset etsi iungeres (uti accentu mas. indicari vide- 
tur) : surgent de dormientibus. Loquitur itaque angelus directe de 
is, de quibus in toto contextu sermonis loquitur, scil. de iis qui 
vexantur et qui persequuntur; ex iis autem concludere licet ad om- 
nium resurrectionem , quia par est pro omnibus ratio. Notatu dignum 
est, quanta verborum gravitate sors aeterna malorum describatur : 
surgent ad opprobria , ut iis scil. probra et contumeliae ingerantur, ut 
evadant abominatio, &teyóvn (LXX, Theodotio), ab omnibus detestandi 
et abominandi ; quae sors tamdiu durabit, quamdiu vita beatorum, 
quare in utroque membro cum epitasi ponitur o5ty. Vertit S. Hier. 


ut videant semper; proin legit n!&*5 pro hebr. yiNv15. 

Gloriam autem et beatitatem bonorum splendoremque corporum 
glorificatorum gradu distingui et alios aliis fore maiore claritate illu- 
' Sstres declaratur v. 3 : intelligentes, sapientes, pii (vide 11,33. 35) ful- 
gebunt ut splendor firmamenti, i. e. quasi coelum, cum serenum sit 
(cf. Ex. 2^, 10). Doctos intellige eos qui Deum norunt, colunt, a Deo 
omnem pietatem et veram scientiam edocti sunt ; ita quoque cvuvtévts: 
(LXX, Theodotio), et ita ?2z:5 Iob 22,2 (perfectae scientiae homo, 


v'ulg.), Ps. 15,2 (intelligens), Prov. 10,5 (sapiens) 19 (prudentissimus); 
15,25 (eruditus), uti etiam verbum vn significat esse intelligentem, 


prudentem, attendere animum; cf. 9,95. In qua significatione hic 
quoque cum LXX, Theodotione, Syro, S. Hier. sistendum est, neque 
vox ad notionem doctoris cum Ma/d. Lap. Mar. Tir. est deflectenda; 
de his enim agitur in altero membro; proprie in hebr. qw ?ustos fa- 
ciunt multos (cf. Is. 53,11), qui igitur quovis modo allaborant, ut alii 
ad eum statum perveniant in quo Deus homines esse vult , illi splen- 
debunt sicut stellae 2n aeternum et semper, ergo in omnem aeternita- 
tem, qua vocum coacervatione vera aeternitas declaratur. In hoc 
membro maius quid exprimi, ostendit Sazct. : « qui alios docent do- 
ctrinaeque radios late diffundunt, similes dicuntur soli ac reliquis 


1. Contendit quidem Meinhold vertendum esse : multi i. e. omnes qui dormiunt... et 
provocat ad Gen. 7,22; 9,10; 17,12; sed in istis exemplis praecedit omnis vel notio aequi- 
valens et additur o2, ut designetur magis emphatice singula eo sermone comprehendi. 


At in nostro casu non omnis praecedit sed multi! Alia exempla quae affert Gen. 6,2 et 
Lev. 4,? huc non spectant. — Sensus manet idem, etsi cum aliis putaveris explicari posse : 
multi ex statu et conditione dormientium (i. e. qui ea in conditione fuerint) evigilabunt ; 
vel : evigilabunt ii qui numero multi sunt. 

astris, quae non satis habent ut splendida sint, sed communicata luce 
faciunt, ut alia quoque irradiata colluceant; ut autem in coelo splen- 
didior est sol et ignes alii coelestes.quam reliquae firmamenti partes, 
sic eliam beatorum mentibus aliquid est splendoris propter doctri- 
nam qua praeluxerunt aliis, quod non habent indocti quique sibi 
solum et non aliis vixerunt ». Sed adverte in hebr. non de solis doc- 
toribus esse sermonem, sed de iis qui quovis modo efficiunt, ut alii iusti 
evadant ac pii. In altero membro maius quid significari ex eo quoque 
videtur, quia aspectus stellarum multo est iucundior animosque homi- 
num multo maiore perfundere solet voluptate, quam aspectus solius 
firmamenti super nos expansi. Vertit Theodotio xai &ró 6v Quxatov àv 
T0XX6v 6c o 67225, « unde nunc iuxta Theodotionem dicitur quod 
docti similitudinem coeli habeant et absque doctrina iusti stellarum 
fulgori comparentur, tantumque sit inter eruditam sanctitatem et 
sanctam rusticitatem quantum coelum distat et stellae » (S. Hier.). 
Similiter TAeod. iustos inferiores esse censet qui solum stellarum lu- 
men imitentur, dum intelligentes sint probatissimi et electi, qui 
splendori firmamenti et ipsi solis lumini sint similes. 

Uti 8,26, ita hic quoque vates iubetur oraculum bene servare et 
sigillo apposito auctoritatem et fidem ei conciliare v. 5 « tu autem 
Daniel claude sermones et signa librum usque ad tempus statutum; 
plurimi pertransibunt et multiplex erit scientia »; — claudere non? 
vide ad 8,26; sermones vel verba explica de vaticinio 11,2 etc. dato, 
uti 8,26 visio dicitur. Debet oraculum servari et liber sigillo apposito 
tamquam verus et sincerus declarari wsque ad tempus finis , usque 
dum tempus erit quo omnia haec implebuntur, ut scil. eo tempore 
quoque constet prophetam fuisse in populo et omnia evenire quemad- 
modum praedicta sunt; ad quod cf. Is. 34,16 : requirite diligenter 
in libro Domini et legite : unum ex eis non defuit etc.; tali enim va- 
ticinio Deus suam divinitatem eximio modo hominibus demonstrat ; 
cf. Is. 41,92. 93; 53,9; 15,7; 46,9-11; 48,3. De ea quam dedi notione 
obsignationis vide quae dixi ad Is. 8,16 et vide de ea significatione 
onn 1 Reg. 21,8. Esth. 8,10; sponsio quoque rei cerfo praestandae 


verbo inest, quam vide Neh. 10,1. 2. Porro dicit angelus multos per- 
scrutaturos esse oraculum hoc, indeque scientiam et utilitatem multi- 
plicem esse orituram. Idque verissime; nam praedicitur vexatio; 
ergo si persecutio ingruit, id accidit quod fore iam sciebatur; tela 
autem praevisa minus nocent, neque animi timore nimio percel- 
lentur. Dein victoria annuntiatur et doctrina proponitur de gloria 
aeterna et poenis aeternis, quae duo stimuli sunt acerrimi ad benc 
agendum. Nota quomodo hic explicite doceatur ex vaticiniorum lec- 

tione utilitatem et scientiam captum iri. Vocem pertranstbunt ipse 
S. Hier. exponit : « percurrent plurimi, multorum significat lectio- 
nem , solemus enim dicere : percurri librum, pertransivi historiam ». 


S. Ephraem et Porphyrius hanc partem non de resurrectione explicant. 
Atque ille quidem eos qui dormiunt in terra accipit de iis qui post libera- 
tionem tempore Zorobabel concessam iterum quasi somno mortis oppri- 
muntur perversitate, e qua si emerserint, de pulvere evigilasse dicantur: 
qui ad vitam aeternam, esse iustos in populo; qui ad opprobrium, esse eos 
qui aliis sint offensioni et qui sibi malam famam perennem acquirant ; piis 
autem promitti claritatem nominis in hac vita et in futura, eos autem qui 
alios ab iniquitate liberent fore ut splendeant gloria induti in aeternum. 
Proin alteram etiam vitam spectari S. Ephr. omnino agnoscit. Aliter Por- 
phyrius; Antiocho scil. in Perside mortuo salvatum esse populum Israel : 
« tunc hi qui quasi in terrae pulvere dormiebant et operti erant malorum 
pondere et quasi in sepulcris miseriarum reconditi ad insperatam victoriam 
de terrae pulvere surrexerunt et de humo elevaverunt caput, custodes legis 
resurgentes in vitam aeternam et praevaricalores in opprobrium sempiter- 
num... Ponit quoque historiam de Machabaeis, in qua dicitur multos Iu- 
daeorum ad eremum confugisse ect latuisse in speluncis et in cavernis 
petrarum ac post victoriam processisse. Et haec uetagogtxox quasi de resur- 
rectione mortuorum esse praedicta ». Ita apud S. Hier. qui in hanc inter- 
pretandi rationem acriter invehitur : « quid non facit pertinacia? quasi 
contritus coluber elevat caput et moriturus in eos qui morituri sunt venena 
diffundit ». Eam interpretationem ab omni verborum proprietate longe 
recedere et plane evagari certissimum est; quare Porphyrius nullum nactus 
est laudatorem. | 


y) Epilogus oraculorum 12, 5-13. 


Ad finem visionis nova proponitur scena. Accedunt enim alii duo 
angeli quasi testes iuramenti confirmationis quo ab augelo interlocu- 
tore affirmatur fore ut quae dicta sunt opere compleantur. Iu. hoc 
autem quasi epilogo tanguntur duae illae persecutiones de quibus 
mentio facta est cap. 7 et cap. 8; idque fit apte ad antecedentia, nam 
etiam in 12,1 duo illa tempora tangi vidimus et fieri transitum a 
persecutione priore (sub Antiocho) ad ultimam sub antichristo. Quare 
haec scena quemadmodum apte adnectitur ad 12,1, ita quoque haud 
minus bene totum librum quantum oracula spectantur absolvit. 

Duo testes accedunt v. 5 « Et vidt ego Daniel et ecce quasi duo ali 
stant, unus hinc super ripam fluminis et altus ende ex altera ripa 
fiininis »; — Mlud quas? neque in hebr. neque apud LNN, Theodo- 
tGonem, Syrum legitur; ergo est negligendum. Duos fuisse angelos 

ex eo colligi oportet quia is qui loquitur cum Daniele est angelus ad 
quem duo az? accedere dicuntur. Quinam fuerint, frustra quaeritur. 
Putat S. Hier. fuisse angelum Graecorum et angelum Persarum , de 
quibus 10,13. 20; idemque opinantur probabile Ma/d. Sa, Mar. Lap. 
Ti. Calm. alique; sed Alcazar, uti Lap. refert, putat eos fuisse 
reges illos duos austri et aquilonis, de quibus cap. 11 agebatur, id 
quod aeque falsum est ac fuisse Iudam et Simonem Machabaeum vel 
per eos significari quotquot regnum Dei sint exspectaturi vel symbo- 
lice exhiberi legem et prophetiam. Flumen intellige Tigridem; ibi 
enim Danieli visio est oblata 10,4. Dicitur flumen hoc loco *&' quae 


frequens est appellatio Nili; vide Is. 19,8; 23,10. ler. 46,7. 8 etc., 
prout quoque ipsa vox docente Ebers est aegyptiaca. Unde aliqui vo- 
lunt hic significari Nilum vel Tigridem symbolice vocari Nilum, ut 
denotetur liberatio populi ex Aegypto quae pari ratione iterum fu- 
tura sit (HoÀ/. Keil). Verum id subtilius dici videtur. Nam eiusdem 
vocis numerus pluralis adhibetur pro canalibus Is. 33,91. Iob 28,10 
et referente De&tzsch jauru est vox assyriaca flumen significans 
(Prolegomena e. neuen hebr. aram. Woerterb. p. 546. 155). 

Daniel autem angelum a quo audierat oraculum de tempore finis 
interrogat v. 6 « et dixi viro qui erat indutus lineis qui stabat super 
aquas fluminis : usquequo finis horum mirabilium » ; — i. e. quando 
finis erit praedictorum? vir lineis indutus est angelus qui Danieli lo- 
cutus est; cf. 10,5. Danielem interrogare optime exprimitur in ver- 
sione S. Hier.; etiam LXX habent xai sia; de versione Theodotionis 
fertur lectio duplex e: et &zov (hoc sequitur TAeod., sed explicat de 
duobus angelis interrogantibus, uti Syrus quoque fert pluralem : et 
dixerunt). Sed retinenda est et in hebr. restituenda lectio : et dixi; 
nam et postmodum v. 8 Daniel quaestionem ponit, et saepius aliis in 
visionibus quoque narrat se angelum interrogasse; vide 7,16. 19; 10, 
16. 17. Si angelus locutus fuisset, clarius Daniel significasset; nam 
quod nunc legitur in hebr. e£ dizit, obscurum est; quis? de duobus 
enim angelis mentio praecedit. Si alium loquentem inducit, id clare 
designatur; vide 8,13. In oraculo antecedenti saepius angelus Danie- 
lem remisit ad tempus finis; unde Danielem nunc de isto fine quaerere 
facillime intelligitur; cur autem angelus unus ex duobus qui nunc 
primum in scenam inducuntur interrogationem poneret, eo magis 
mirum esset, quia nullum reperitur indicium eos audivisse oraculum 
antecedens. Cur angelus super aquas feratur, aliqui explicant ex sym- 
bolica aquarum notione; aquis notari tribulationes (Sanct.) ; illis est 
angelus superior, sed tribulatis fert auxilium, uti 12,1 docetur; vel 


aquas esse symbolum populorum (Apoc. 17,15; RoA/.); populis hisce 
DaNiEL, — 21. 

qui regnum Dei impugnant angelus dominatur, eos compescit ac sub- 
iicit. ME. 

Responsio ab angelo data spectat ad ultimam antichristi tribulatio- 
nem , igitur ad alteram partem v. 1; datur scil. eadem temporis desi- 
gnatio quae 7,25 de persecutione antichristi iam declarata est; v. * 
« et audivi virum qui indutus erat lineis , qui stabat super aquas flu- 
mnis , cum elevasset dexteram et sinistram suam in coelum et 2urasset 
per viventem tn aeternum, quia in tempus et tempora et dimidium 
temporis ; et cum completa fuerit dispersio manus populi sancti, com- 
plebuntur universa haec »; — levare manum de iurante dicitur ; cf. 
Deut. 329,40. Ez. 20,5. Est signum Deum advocari testem eorum quae 
dicuntur (Sanct.). Cur autem duas manus levat in coelum? volunt id 
fieri maioris sollemnitatis ac confirmationis causa; neque displicet 
quod placuit Ma/d. voluisse angelum simul Deum obtestari et precari. 
Tempus idem declaratur quod 7,25 quem locum vide. Designatio est 
valde indeterminata; nam de temporibus illis ac momentis nemo scit. 
Quod plerique volunt tempus idem esse atque annum, proin declarari 
tres annos semis , ad arbitrium excogitatum est. Addit demum ange- 
lus haec iri completum, cum conf/ractio potentiae populi sanctt com- 
pleta fuerit ; ita. verte et explica ex hebr.; haec autem confractio ma- 
nus seu potentiae populi sancti ea est calamitas qua maiorem nunquam 
fuisse supra dictum est. Proinde hisce quoque maxima significatur 
tribulatio qua ultimum illud tempus insigne erit. Frequenter vertunt : 
cum dispersio partis consummata fuerit, et monent Apoc. 12,6 de fuga 
in solitudinem fieri mentionem; populum igitur sanctum fuga iri 
dispersum, quae una est calamitas maximae tribulationis index. At 
praefero cum ZoA/. Keil priorem explicationem ; nam nanus populi 
non est pars populi, sed robur, potentia; quare uti dici nequit ma- 
num dispergi, ita v5: capi oportet notione ea quam vox saepius prae 
se fert (Ps. 2,9 confringes; Ps. 137,9 allidet; Is. 27,9) scil. confringere, 
conterere. Declarari autem populi sancti afflictionem summam omnino 
congruit oraculo 7,25 proposito. 

Ad quaestionem Danielis omnino obscure respondit angelus; quare 
v. 8 « et ego audivi et non intellexi ; et dirt : domine mt , quid erit post 
haec »? — hebr. quid extremum horum? quia non intellexit, alio 
modo eandem quaestionem ponit. Si autem Daniel, uti plerique, tein- 
pus et tempora et dimidium temporis intellexisset de tribus annis se- 
mis, habuisset responsum aliquod ad suam quaestionem; ergo vix 
puto eum dicturum fuisse non intellexi; unde haec ipsa prophetae 
ignoratio mihi est indicium tempus non poni pro anno; si enim hoc 
in usu fuisset, etiam Daniel intellexisset. 

Respondet angelus monens vatem ut oracula haec serventur et le- 
gzitima habeantur; ergo idem ei commendat quod in v. ^; v. 9 « e! 
«it : vade Daniel, quia clausi sunt. signatique. sermones usque ad 
praefiiitum tempus »; — hebr. «usque ad tempus finis. Verba sunt 
eadem quae v. ^; itaque eodem modo ea oportet explicari. Admone- 
tur igitur vates, ut acquiescat, ut contentus sit, ne ulterius inquirat; 
hoc unum ei sufficiat oracula servari et sigillo divino apposito divina 
haberi usque ad finem. Eo responso simul indicatur plenam eorum 
intelligentiam non esse postulandam , cum Danieli dic&tur vade, eum 
scil. facessere iubeat ab ea interrogatione (Sanct.) et in eo consistere 
quod iam v. 4 ei dictum sit. Sunt qui clausos signatosque sermones 
h. l. intelligant eo modo, ut oracula dicantur a nullo posse intel- 
ligi. At verba ea ratione capienda sunt, uti v. &; ibi autem sensus 
esse nequit : claude i. e. fac ut oracula ab aliis non intelligantur. 
Dein oracula esse obscura non opus erat dici ab angelo, cum id Da- 
niel sua interrogatione se scire satis superque declarasset. Angelus 
autem aliud responsum declinans et solum dicens : sufficiat quae tibi 
supra dixi, eo ipso declarat plenam intelligentiam non concedi. 

Addit tamen aliqua quae ex oraculo de rege persecutore repetit; 
proinde indicat in hisce rei summam contineri et ad haec animorum 
attentionem dirigi oportere, v. 10 « etgentur et dealbabuntur et quast 
inis probabuntur multi, et impii agent impie neque tntelligent omnes 
impit, porro docti intelligent »; — hebr. purgabuntur et dealbabun- 
tar et probabuntur multi; verba eadem leguntur 11,35 ; quas! ignis 
innullo textu legitur ; Theodotio eius loco praebet 7vpoflóc., LXX. duo 
solum verba habent £vz &v metaolóct xai aywxctóc: , sed tria retinenda 
sunt propter 11,35. Assignatur igitur fructus, « quem ex hac tribula- 
tione iusti habituri sunt, nempe quem ex igne expiatorio seu ardente 
fornace consequitur argentum, a quo scoria seu rubigo excoquitur et 
ipsum nitescit magis » (Sanct.). Impii vero eo tempore suam maxime 
prodent et demonstrabunt impietatem. Id quoque praedicitur, ne pii 
propter dominium impiorum et iniquitatem invalescentem turbentur. 
Ea autem rerum perturbatione impii carebunt intelligentia i. e. ma- 
nebunt obcaecati neque vias et consilia Dei percipient; znte/[igentes 
autem, qui vere sunt sapientes, id est pii Dei cultores (cf. de voce 11, 
35; 12, 3) vera imbuti sapientia consilia Dei et signa temporum intel- 
ligent; « omnia in divinam referentes providentiam cum res evenire 
viderint respicient et levabunt capita sua et cognoscent redemptionem 
suam appropinquare, quemadmodum a Christo moniti fuerant Luc. 
21,28. Math. 25,15 » (Ma/d.). At proxime haec verba angeli referri 
oportet ad tribulationem a rege persecutore, Antiocho Epiphane infe- 

rendam , uti patet ex textu 11,35 allegato et ex temporis determina- 
tione quae v. 11 sequitur. 

In solatium quoque addit angelus quamdiu futurum sit ut furor 
persecutionis maxime ferveat v. 11 « et a tempore cum ablatum fuerit 
iuge sacrificium et posita fuerit abominatio in desolationem, dtes mile 
ducenti nonaginta ; v. 19 beatus qut exspectat et. pervenit usque ad 
dies mille trecentos triginta quinque »! — de voce "2n vide ad 8,13; 
intelligitur cultus Dei perpetuus qui Deo publice erat ex lege persol- 
vendus. Iste tempore persecutionis supprimitur, u£ (hebr.) eius loco 
ponatur abominatio desolationis; vide ad 8,13; cum ex eo loco et ex 
11,31 sententia depromatur et iisdem verbis repetatur, dubitari nequit 
quin de eadem re eodemque tempore sermo instituatur, id est, de 
persecutione Antiochi, uti bene explicant Mar. Calm. Loch, Troch. et 
iam explicarunt S. Ephr. et Ammonius qui saltem ex parte (ytotxóv) 
hic de Antiocho fieri sermonem agnovit. Plerique tamen (S. Hier. 
Theod. Per. Sanct. Maid. Lap. Ro. etc.) haec de antichristo dici 
asserunt ; at perperam. Duoenim tempora clare ab angelo distinguun- 
tur et duae tribulationes; ita iam 12,1; dein a v. 6-8 agitur de illa 
quam supra 7,95 expositam habemus; a v. 9 autem et deinceps redit 
angelus ad eam quae 8,11 seq. et 11,31 seq. declarata est. Clarissime 
enim ipsis verbis ex cap. 7. 8. 11 pelitis nobis indicatur, ad utram 
vexationem singula sint referenda. Quare potius mirum est a multis ad 
hoc non attendi, cum tamen in aperto sit positum de alio tempore agi 
cap. 7, de alio cap. 8 et 11. Haec itaque eo solum modo ad antichri- 
stum trahi possunt , quatenus Antiochus, ut aliunde constat, typus an- 
tichristi consideratur et tempore antitypi similia fieri certum est quae 
tempore typi evenerunt, uti Paímer fere rem concipit. 

Uti supra 8,14 mentione facta ablationis cultus perennis et abomi- 
nationis positae certus dierum numerus statuitur, ita hic quoque, qua 
re iterum constat de eodem eventu in utroque loco fieri oraculum. 
Numerus dierum determinatus est, sed' ab illo diversus. Supra 8,14 
in tempore dierum 2300 totum tempus vexationis indicatur (vide ad 
8,15); hic, uti videtur, solum tempus illud per quod oppressio maxi- 
ma exsistet, per menses 43, si singulis mensibus dies 30 attribuimus; 
praedicatur beatus qui ulterius vixerit per dies 45 vel per unum 
mensem semis; unde co tempore certa spes et initium conditionis 
melioris dabitur. Uti supra 8,14 numerum dierum ita explicandum 
censui, uti verba dicunt, de spatio temporis certo et definito, ita hoc 
quoque loco exponendum censeo propter easdem rationes. Terniinus 
a quo designatur ablatio cultus et abominatio in loco sacro; quare 
tempus illud declaratur, de quo 1 Mach. 1,57 et igitur annus 145 aer. 

sel. vel 168 a. Ch.; proinde a mense decembri eiusdem anni numerus 
dierum erit computandus. In nova autem dedicatione altaris quae facta 
est die 25 mensis noni i. e. casleu anni 148 aer. sel. numerus iste 
dierum 1290 non expletur, quia solum anni tres et dies decem inter- 
cedunt i. e. dies 1105 vel 1102; ergo desunt dies 185 vel 188, ut ad 
numerum 1290 perveniamus. Quare alius eventus oraculo praedicitur; 
sed quis? Id certo dici nequit, quia monumenta certa ex quibus sin- 
guli eventus usque ad diem vel mensem determinari possint ad nos 
non pervenerunt. Aliis haud improbabile visum est numerum dierum 
1290 expleri morte Antiochi Epiphanis anno 165^ (ita Bleek , Kirmss, 
Hitz. Delitzsch, Hofmann, Aub. Zündel, Kliefoth apud Ke//). Obstare 
videtur quod morte Antiochi vexatio Iudaeorum minime finita est. 
Fortasse oraculum refertur ad eventum illam 2 Mach. 13,14 narratum 
quo effectum est, ut postea aestate anni 163 a. Ch. Iudaeis plena pote- 
stas cultus sui exercendi et secundum suas leges vivendi a Lysia fieret 
1 Mach. 6,55-62. 9 Mach. 13,23-26. De hac enim re maxime est dimi- 
catum et ea obtenta spes melioris conditionis animos piorum gaudio 
et voluptate perfundebat. Quare eo eventu expletos esse dies videtur 
satis probabile. 

Demum angelus qui tamdiu Danieli locutus est ei valedicit v. 13 
« tu autem vade ad praefinitum et requiesces et stabis in sorte tua «n 
finem dierum » ; — hebr. vade ad finem i. e. tu ibis ad. finem tuum, 
mortem scil. omnibus constitutam et requiesces in sepulcro; sed in 
fine dierum resurges ad sortem tuam (cf. S. Ephr. Theod. Sa, Mar. 
Lap. Tir. Loch, RoAl. Troch.). Simul innuitur eum esse moriturum 
antequam illa calamitas populo ingruat (S. Ephr. Mar. Lap.). Ad 
suam perveniet sortem i. e. habebit in fine dierum, in consummatione 
saeculi gradum suum et mansionem in regno Dei (Per. Maid.). Notat 
Lap. paíriam coelestem vocari sortem quia angelus alludit ad typum 
eius, terram Chanaan Iudaeis promissam, quae eis sorte distributa est. 
Hisce quoque Daniel iam senex grandaevus admoneri videtur mortis 
quam mox obire debebit, post quam requiem et demum sortem prae- 
claram in regno Dei eum esse accepturum promittitur. lta qui tot 
oracula pro populo suo accepit, demum etiam pro se consequitur va- 
licinium solatio plenum. 


Historia Susannae. 


ARG. — A duobus senibus, iudicibus populi, castitati Susannae! 


1. De ea vide S. Augustinum, serm. 343; M. 39, 1505. Sermo de Susanna qui habetur in 

parantur insidiae; illa autem egregia victrix omne potius malum sub- 
ire eligit quam peccare (13,1-27). Accusatur ab iisdem adulterii ficta 
rei narratione et condemnatur. Susanna autem Deum invocat inno 
centiae testem (13,928-454). Neque frustra; Deus enim spiritum suscita! 
Danielis iuvenis, qui id agit quod omissum erat, fidem scil. accusa- 
torum testiumque explorat; cum ii misere inter se discrepantes men- 
dacii convicti essent, Susanna liberatur a crimine, senes autem scelus 
morte luunt (13,55-6*). 


a) Susanna uxor egregiae virtutis 13, 1-27. 


leremias scribit ad exsules : aedificate domos, plantate hortos (29. 
5); unde elucet, sicut etiam ab exemplo Tobiae, exsules opes et rem 
familiarem sibi acquirere potuisse. Quare nullo modo offensioni esse 
potest quod Ioakim, vir Susannae, et domum amplam et pomarium 
possedit. Quando ipse abductus sit in captivitatem non constat. Forte 
eodem tempore quo Daniel, forte cum Iechonia, quocum plerique 
nobiles abducebantur (4 Reg. 24,14). Daniel quidem vocatur tempore 
rei huius gestae mai34otov vecvegov (LXX. vecitepog Gv); sed. matado 
exprimit hebr. ^7: qua voce iuvenis viginti annorum et amplius haud 
raro significatur. Ita v. e. vocatur Beniamin Gen. 543,8, cuius tamen 
mox recensentur filii decem (56,21); eodem nomine designantur fra- 
tres David qui erat eorum minimus et tamen officio pastoris gnaviter 
fungens iam leonem et ursum audacter aggressus vicerat (1 Sam. 10, 
11; 17,34 seq.); eodem nomine appellatur Absalom postquam iam 
rebellionem in patrem moverat 2 Sam. 18,5; quibus in locis apud LXX 
wz)0 otov legitur; et si Daniel vocatur vecvspov z. eam appellationem 
compara ei qua se Salomon 1 Reg. 3,7 vocat yep ^vz cau otv uxpóv, 
quamvis iam esset rex et iam filium genuisset (cf. 3 Reg. 11,42 et 15. 
21). Quare ea voce minime prohiberis quo minus existimes, si ita 
temporum conditioni melius consuli tibi videatur, loakim simul cum 
lechonia esse abductum Babylonem. Si ita, haec narratio proprie col- 
locanda erat post caput secundum ; id quod fortasse etiam suadetur 
v. 6^, quo Daniel dicitur factus esse magnus in conspectu popu scil. 
sui, postquam scil. iam magnus factus est in aula regia et honoratus 
a rege. Etiam hoc eventu probatur Deum dedisse Danieli sapientiam 


— 


tomo sexto operum $. Chrysostomi est spurius; item sermo de Passione Domini e£ de Su- 
sanna inter opera S. Augustini, M. 39, 2046. De ca quoque scripsit Zschokke, die bi blischen 
Frauen des alten Testainentes p. 301-310; Freiburg i. B. 1882. 

et intelligentiam 1,17, idque coram populo suo, uti cap. 2 idem pro- 
batur in aula regia. 

Notat S. Hzer. ad suam versionem : « hucusque Danielem in hebraeo 
volumine legimus; quae sequuntur usque ad finem libri de Theodo- 
tionis editione translata sunt ». Atque primo quidem v. 1-4 sermo fit 
de Susannae pulchritudine et pietate et de Ioakim opibus et auctori- 
tate; v. 1 « Et erat vir habitans in Babylone et nomen etus Ioakim; 
v. 9 et accepit uxorem nomine Susannam filiam Helciae, pulchram 
nimis et timentem Deum ; v. 3 parentes enim illius cum essent iust 
erudierunt filiam suam secundum legem Moysi; v. & erat autem Ioa- 
kim dives valde et erat ei pomarium vicinum domui suae et ad ipsum 
confluebant Iudaei, eo quod esset honorabilior omnium » ; — in ver- 
sione syriac&a secundum editionem Thomae, episcopi heracleensis 
(ed. her.) legitur : cum filius 12 annorum esset Daniel, vir erat Toa- 
kim nomine; eadem aetas ei quoque adscribitur in epistola interpo- 
lata S. Ignatii martyris ad Magnesios (M. 5,760) et a Sulpicio Severo 
(hist. 2,1; M. 20,128). Ammonius Ioakim regem nominat quem Na- 
buchodonosor Babylonem abduxerit. Eandem sententiam Syncellus 
Hippolyto attribuit eamque probabilem censet (vt0avoc à Xóyoc; Chro- 
nographia, ed. Dindorf I p. 413); at si rex fuisset (i. e. Ioachin, Ie- 
chonias), id in narratione non taceretur. H?p. quoque existimat Su- 
sannam filiam fuisse Helciae sacerdotis illius qui librum legis in domo 
Domini invenit et eius fratrem fuisse Ieremiam prophetam. Etiam in 
ed. her. Helcanas vocatur sacerdos; nomen istud in familiis sacerdo- 
talibus vel leviticis satis usitatum fuisse videtur (cf. ler. 1,1; 29,3. 1 
Chron. 6,30; 26,11. Neh. 8,5); unde Susannam ex genere levitico vel 
familia sacerdotali originem duxisse, non est improbabile. Susanna 
nomen dicit Jum ; cf. Cant. 2,1. Os. 15,6; atque lilii appellationem 
sibi merito imponi eximia sua virtute et castitate declaravit. 

In ed. her. additur in domo Ioakim Iudaeos synagogam, coetum 
sacrum habuisse et Susannam per paucos dies cum marito fuisse et 
reliquam aetatem in viduitate egisse die noctuque in Dei cultu sese 
exercentem. Laudantur parentes eius qui ipsi iusti sancte et pie filiam 
educarint in Dei mandatis secundum legem. Elfertur itaque a sacro 
auctore quantae utilitatis pia puellae institutio et educatio fuerit. In 
timore Dei vera designatur pietas, reverentia, observatio mandatorum, 
brevi vita secundum normam legis exacta. Non sine arte statim mentio 
fit et pulchritudinis eius pietatisque et pomarii domui adiacentis, 
quarum rerum mentione narratio subsequens praeparatur. Pomarium, 
vxp&0s.Go;, DT? Cant. 4,13; in versione vetere latina v. 20 legitur vi- 
ridarium. Haud abs re monet Lansselius Nabuchodonosor regem qui 

nobiles pueros Iudaeorum in aulam suam admiserit etiam viros [u- 
daeorum primarios benigne fovisse omnino esse probabile; quare 
mirum videri non debere si domum insignem cum pomario et aliis 
ornamentis possederit loakim , utpote prae aliis honore praestans ac 
dignitate, in cuius aedibus Iudaeis causas suas coram iudicibus suae 
nationis tractare permissum sit. | 

Iudaei exsules res suas ipsi administrabant et iudicibus suis uteban- 
tur. Isti iudices fortasse a rege muneri suo praeficiebantur, simili 
modo quo Iudaeis in Palaestina relictis Godoliam Iudaeum rex praefecit. 
Qua re simul discimus regem minime sollicitum fuisse ut ludaei re- 
gerentur legibus ac moribus Babyloniorum sed id solum spectasse, ut 
solverentur vectigalia. Proinde etiam in exsilio Iudaeos suis usos esse 
magistratibus nihil habet a veritate alienum. Nam veterum historia- 
rum periti omnino fatentür non fuisse moris penes veteres rerum om- 
nium administrationem ad unum quendam summum magistratum ita 
referre, ut una norma iisdemque legibus omnes urbes, provinciae, 
singulae gentes tribusque regerentur (cf. Cornely , Introd. I| 2 p. 508 
not. 10). Iam narratur qua occasione duo senes amore Susannae capti 
sint v. 5 « et constituti sunt de populo duo senes iudices tn 1llo anno, 
de quibus locutus est Dominus : quia egressa est iniquitas de Babylone 
a senzoribus tudicibus qui videbantur regere populum ; v. 6 isti fre- 
quentabant domum loakim et veniebant ad eos omnes qui habebant 
£udicia; v. 'l cum autem populus revertisset per meridiem , ingredieba- 
tur Susanna et deambulabat in. pomario viri sui v. 8 et videbant eam 
senes quotidie ingredientem et deambulantem , et exarserunt in concu- 
piscentiam eius »; — unde illa Domini verba petita sint incertum 
est. Aliqui de ler. 23,1* vel 29,22 cogitant (cf. Maid. Calm. RoAl.); 
Sanct. haud improbabiliter opinatur effatum hoc alicuius prophetae 
esse quod hoc loco nobis sit conservatum, eo modo quo v. g. a S. Paulo 
nobis servatum sit verbum Domini : heatius est magis dare quam ac- 
cipere (Act. 20,35); « dixit fortasse Christus saepe Marthae : si credi- 
deris videbis gloriam Dei, qua nos sententia careremus, nisi Christus 
repeteret : nonne dixi tibi: si credideris... (loan. 11,40). Sicut igitur 
quaedam verba Christi traditione servata ! apud scriptores ecclesiasti- 
cos leguntur, ita cum multi exstiterint prophetae qui nihil nobis scripto 
reliquerint facile existimaveris tale effatum hoc loco in memoriam re- 
vocari, sicut in libris historicis varia prophetarum oracula recensentur 
(cf. 1 Reg. 2,30; 2 Reg. 7,154; 3 Reg. 20,22). Id mihi probabilius vide- 
tur, cum loci illi ex Ieremia allati parum sensui verborum congruant. 


1. Eiusmodi multa collegit Aesch, Agrapha, aussercanonische Evangelienfragmente, Leip- 
zig 1889. 

Advertit S. Hier. : « referebat Hebraeus istos esse Ahab et Sedeciam , de 
quibus scribit leremias : faciat te Dominus sicut Ahab et Sedeciam » (Ier. 
239,22); eiusdem Iudaeorum opinionis mentionem facit in commentario ad 
Ier. 29,21 et Origenes quoque narrat sibi ab erudito Hebraeo, filio viri apud 
eos sapientis idem dictum esse (ep. ad Afric. n. 7; et n. 8 refert ab alio 
Hebraeo dictum esse senes illos, de quibus Daniel , mulieribus vitium in- 
tulisse affirmantes sibi datum esse procreare Christum et eo mendacio mu- 
lieres esse deceptas). Verum plerique eam sententiam loco fabulae habent 
et repudiant (cf. Maid. Per. Sanct. Lans. Calm. Estius ad ler. 29,22 itemque 


Lap.), eam tuentur Lyranus, Tir. et ex recentioribus Wiederholt (Tübinger 
Quartalschrift 1869 p. 393 seq.) et Zir. monet omnia perbelle respondere : 
« utrique enim degebant Babylone, utrique tempore Nabuchodonosoris, 
utrique mendaces, utrique adulteri, utrique ob adulteria supplicio affeeti, 
utrisque dictum a Deo : ego sum iudex et testis; neque repugnat prophe- 
tas deligi in iudices, neque repugnat iudices tam enormis criminis convic- 
tos ad tribunal Nabuchodonosoris delatos esse ». Simili modo arguit Wie- 
derholt , eosdem et prophetas et iudices esse potuisse, neque obstare quod 
apud Ieremiam a rege puniantur, hic vero a populo interfectos eos esse 
dicatur; nam narrationem ita explicari posse, ut populus eos accusaverit, 
rex vero eos mortis damnaverit. Obiici quidem iudices hos esse lapidatos; 
eam enim poenam adulterio esse propositam (Deut. 22,24. Ez. 16,40. Ioan. 
8,5. 7) et cum testes mendaces idem supplicium subire debuerint quod si 
accusatio vera fuisset rco fuisset subeundum, recte concludi eos esse lapi- 
datos. Ad quod perperam aliquos respondere eos antea esse lapidatos et 
dein frixos igne vel nomine ignis omnem mortem designari violentam ; sed 
narratione apud Danielem solum dici eos a populo esse interfectos, neque 
tamen qua morte; et loco Deut. 19,16 seq. satisfieri , si iudices mortis poe- 
nam subierint; quo facto dici potuisse cum illis actum esse secundum le- 
gem Moysis. Huic quidem, uti vidimus, Danielis aetas non obstat; at cum 
Hebraci in eiusmodi rebus fingendis sint omnino frequentes, traditioni 
eorum parum inest ponderis; dein Ier. 29,23 alia assignantur crimina, ob 
quae a Deo traditum iri dicuntur in manus Nabuchodonosor, adulteria scil. 
cum uxoribus amicorum commissa et oracula mendacia quae nomine Dei 
ediderint ; hic autem damnantur ob falsum testimonium contra innocentem 
dictum. Quare illa sententia non videtur esse probabilis. — In ed. her. ap- 
pellantur Amid oet Abid. 


Notat Ammonius bene dici £àóxovv xv6spvàv; specie enim visos esse 
gubernatores, at vero animas obsequentes immersisse naufragio; in 
veritate enim, ut A/b. notat, non rexerunt, sed perverterunt popu- 
lum; at eam prae se ferebant gravitatem in ore, eam in moribus 
simulatam sanctitatem, ut alios viderentur in omni officio ac morum 
integritate servaturi; sed erat simulata sanctitas (Sanct.). Alis placet 
explicare : qui sibi aliquid esse videbantur. Ad hos iudices veniebant 


tu 

in domum loakim quicumque lites inter se habebant. Quando autem 
in ipso, meridie discussis iudiciis in suam quisque domum reverteba- 
tur, Susanna e conclavi suo et solitudine procedere et in horto am- 
bulare solebat. Judices autem post digressum populi aliquamdiu 
consultationis causa remanentes vel cum loakim familiariter collo- 
quentes eam frequenter videbant et amore libidinoso exardescebant. 
Redditur, ut Ma/d. ait, causa libidinosi amoris senum. 

Ea autem perturbatione libidinis capti plane infatuati sunt; quam 
maxime enim libido rationis sensum pervertere solet; v. 9 « et ever- 
terunt sensum suum et declinaverunt oculos suos ut non viderent coe- 
lum neque recordarentur iudiciorum tustorum ; v. 10 erant ergo ambo 
vulnerati amore eius nec indicaverunt sibi. vicissim dolorem suum; 
v. 11 erubescebant enim zndicare sibt concupiscentiam suam volentes 
concumbere cum ea » ; — in v. 9 praeclare docet auctor quibus armis 
libidinem oporteat expugnare : oculos oportet elevare ad coelum, ad 
Deum, eius opem implorare, eius praecepti esse memorem et iusta 
eius iudicia considerare, qui scelera severa castigatione prosequitur. 
Miseri illi hominem verentur, amico non audent sensum libidinis pa- 
tefacere; coram Deo qui renes et corda scrutatur non suffunduntur 
pudore. Haec est utique stultitia peccatorum! Apud LXX : alter alteri 
dissimulabat malum quo de ipsa tenebatur neque mulier quidquam 
sciebat. 

Illi diu flammam in animis nutriebant v. 19 « et observabant quo- 
tidie sollicitius videre eam ; dixitque alter ad alterum : v. 43 eamus 
domum quia hora prandii est! et egressi recesserunt a. se; v. 1& cum- 
que revertissent venerunt in unum , et sciscitantes ab invicem causam 
confessi sun4 concupiscenttam suam , et tunc in communi statuerunt 
tempus quando eam possent invenire solam » , — volebat scil. uter- 
que alterum a se dimittere et solus remanere; et cum finxissent se 
domum ire , alia iterum via in eundem locum reversi sunt (Ma/d.). 
Advertit Sanct. lobum foedus pepigisse cum oculis, ut ne cogitaret 
quidem de virgine (Iob 31,1), illos autem senes foedus iniisse videri 
cum oculis, ut non ad coelum sed solum ad aspectum periculi ple- 
num dirigerentur. Aliter res narratur apud LXX : mane facto festi- 
nasse utrumque ut altero citius adveniret et cum ea colloqueretur 
« et ecce ipsa secundum consuetudinem deambulabat et unus senum 
advenerat et ecce alter quoque accessit et quaesivit alter ex altero : 
quare tu tanto mane egressus es me non assumens? et fatebantur 
inter se dolorem suum et dixit alter ad alterum : eamus ad eam et 
inter se convenientes ad eam accesserunt eique vim inferre conati 
sunt »; reliqua omnia omittuntur usque ad v. 22. Quod igitur in libro 

Danielis alias iam observavimus (cf. 5,3; 6,18), hic quoque cernimus 
ea scil. quae venerem redolent omitti quantum fieri potest. 

Quales illi struxerint insidias, narratur v. 15 « factum est «utem 
cum Oobservarent diem aptum, ingressa est aliquando sicut heri et 
nudiustertius cum duabus solis puellis voluitque lavari £n pomario; 
aestus quippe erat ; v. 16 et non erat ibi quisquam praeter duos senes 
absconditos et contemplantes eam; v. 1'1 dizit ergo puellis : afferte 
mihi oleum et smigmata. et ostia pomarü claudite ut laver »; — heri 
et nudiustertius, hebraismus est cf. Gen. 31,2. Ex. 4,10. Ios. 54,18; 
sicut scil. antea facere solebat. Post balneum corpus oleo ungi solebat; 
smigma (suZ&x) ex usu apud profanos scriptores triplicem notionem 
habet; vel dicit unguentum vim abstergendi sordes et emundandi ha- 
bens, saponem , vel unguentum quoque odoriferum vel apud medicos 
unguentum sanandi vim habens (cf. Fritzsche) ; Esth. 2,3. 9 vox apud 
LXX legitur pro c'p?2n, quibus locis intelliguntur unguenta odores- 
que quibus puellae ad regem adducendae excolebantur; ceterum de 
unctione post balneum mentio quoque fit Ruth 3,3. 9 Reg. 12,20. 
Iudith 10,3 : lavit corpus suum et unxit se myro optimo. Ne deliciis. 
dedita videatur Susanna, s. auctor balnei usum aestus mentione facta 
excusare videtur; v. 18 « e/ fecerunt sicut praeceperat clauseruntque 
ostia pomariü et egressae sunt per posticum, ut afferrent quae tusserat, 
nesctebantque senes intus esse absconditos; v. 19 cum autem egressae 
essent puellae , surrexerunt duo senes et accurrerunt ad eam et dire- 
runt : v. 90 ecce ostta pomaria clausa sunt et nemo nos videt et nos in 
concupiscentia tui sumus; quamobrem assentire nobis et commitscere 
nobiscum ; v. 2 quod si nolueris, dicemus contra te testimonium quod 
fuerit tecum iuvenis et ob hanc causam emiseris puellas a te »; — 
Theodotio v. 18 x7 t2; xAxyías exc, per portas obliquas. Vet. lat. 
habet v. 290 : consenti nobis et esto nobiscum (magis ad verbum se- 
cundum textum graecum) vel : condescende, ut ita loquar, nobis, 
morem nobis gere (Maíd.). In versione syriaca senes minantur se 
falsum testimonium dicturos esse. 

Vere perverterunt sensum suum; nam oculi Domini multo plus luci- 
diores sunt super solem circumspicientes omnes vias hominum et 
profundum abyssi et hominum corda intuentes in absconditas partes 
(Eccli. 23,28). Id quod Susanna praeclare eos docet v. 22 « ingemuit 
Susanna et ait : angustiae sunt mihi undique; si enim hoc egero, mors 
mihi est; si autein non egero , non effugiam manus vestras; v. 93 sed 
melius est mihi absque opere incidere àn manus vestras quam peccare 
^n conspectu Donunt » ; — additur in utraque versione syriaca : mors 
* Domino et ita essc intelligendum recte monet M«/d. etiam patere 

ex altero membro v. 23; ergo peccare vocat mortem coram Domino, 
mortem et perniciem animae (cf. Sa, Sanct. Lap. Ttr.) et S. Hier. 
notat : « peccatum mortem vocat; sicut ergo ei qui facit adulterium 
mors est adulterium, sic omne peccatum quod ducit ad mortem mors 
appellandum est ». Quandoque explicant : rea ero mortis ex lege 
mosaica (Men., quam explicationem etiam Origeni et S. Hier. attri- 
buunt Maid. Lap.) ; sed hoc parum est neque erat timendum ne senes 
ipsi crimen patefacerent; proinde admisso scelere poenam mortis 
non potuit metuere ; ergo alia acceptio necessario requiritur. Ad v. 23 
advertit S. Hzer. : « in graeco non est aigerotpov, id est, melrus sed 
«iperóv quod &onum interpretari possumus; unde eleganter non dixit 
melius mihi est... ne videretur comparatione peccati quod non erat 
bonum hoc appellare melius; sed bonum est, inquit, non facere ma- 
lum et incidere in manus vestras ne peccem in conspectu Domini ; non 
ergo per comparationem legendum est ; melius... ». Apud LXX legi- 
tur x4X)iov. Quaerunt etiam interpretes fueritne obligata Susanna, ut 
clamore se periculo mortis obiiceret et libidinem senum a se depelle- 
ret. Respondent licuisse ei in tanto periculo infamiae et mortis nega- 
tive se habere ac permittere in se eorum libidinem, modo interno actu 
in eam non consensisset, sed eam detestata et exsecrata fuisset, quia 
maius bonum est fama ac vita quam pudicitia; itaque non tenebatur 
ipsa exclamare uti docet Soto l. 5 de iustitia q. 1 art. 5 et Navarrus 
Manual. cap. 16 n. 1 (ita Lap. T?tr.). Quod ergo exclamavit nulloque 
modo in se quidquam committi permisit, actus fuit insignis et heroi- 
cae virtutis (Lap. Tir.). 

Intellexit aestuantem senum libidinem precibus exstingui non 
posse; unde ad arma confugit quae muliebrem infirmitatem armant 
ac muniunt (Sanct.) v. 2& « et ezclamavit voce magna Susanna; ex- 
clamaverunt autem et senes adversus eam v. 95. et cucurrtt unus ad 
ostia pomartii et aperuit » ; — et ipsi scil. exclamaverunt, utpote Su- 
sannae clamore iam proditi, ut eam accusarent, ne rei sed vindices 
sceleris viderentur (Lap. Ma/d.). Atque astuti illi veteratores rem su- 
hito ita instruunt, ut suspicio ac species criminis in Susannam verte- 
retur, et statim eis occurrit quid esset agendum, ut scil. porta aperta 
iuvenem quem ibi fuisse mentituri erant evasisse dicere possent. 
Laudat et commendat hunc Susannae clamorem S. Aznórostus scri- 
bens de ea : « ego inter duos presbyteros posita, inter duos utique 
iudices populi, sola inter silvas paradisi constituta vinci non potui 
quia nec volui » (de lapsu virginis cons. 4,12; M. 16,370). Accurritur 
ad clamorem; certe senes ita vocem extulerunt, ut eorum vociferatio 
prae clamore Susannae audiretur, id quod magnopere conferebat ad 

crimen in eam reiiciendum ; v. 26 « cum ergo audissent clamorem 
famuli domus in. pomar:o , irruerunt per posticum ut viderent quid- 
nam esset, v. 91 postquam autem senes locuti sunt ,'erubuerunt servi 
vehementer, quia nunquam | dictus fuerat. sermo huiuscemodi de 
Susanna » ; — erubuerunt, cum audirent dominam a iudicibus iisque 
senibus adulterii accusari et « quamvis anteacta illaesa et immaculata 
vita idoneum videretur pudicitiae testimonium perhibere, illis tamen 
irreligiosum videbatur senioribus non credere » (S. Augustinus, serm. 
343; M. 39,1505). 


Apud LXX haec omnia post v. 23 omittuntur. In versione autem syriaca 
narrantur variis additis; ila v. g. ad v. 22 : si hoc faciam, mors mihi a Do- 
mino (erit); quia cubile Ioakim mariti mei probro affeci; et si non fecero, 
mortem malam de manibus vestris accipiam cum nomine malo et non de- 
cet nobilitatem meam et pudorem relinquam toti familiae meae propter 
testimonium falsum virorum iniquorum qui addunt super contritionem et 
super malum Israel cum ludibrio inter gentes exteras. Et ad v. 23 : is (Do- 
minus) nequaquam obliviscitur quod in eum confido me de manibus vestris 
ab eo liberatum iri. Et v. 24 : clamavitque Susanna voce magna propter af- 
flictionem suam de manibus virorum impudicorum ; et in v. 26 senes iam 
fabulam a se confictam exponunt : cum transiremus extra hortum prospi- 
cientes ut videremus hortum, vidimus Susannam quiescentem cum iuvene 
quodam ; cucurrimus ut prehenderemus eos et non potuimus tenere iuve- 
nem quia nobis robustior erat; v. 27 et cum audirent verba senum, omnes 
famuli Susannae pudore affecti sunt de eo quod eam fecisse dixerunt. — 
Altera autem versio ed. her. multo magis sequitur textum Theodotionis; 
solum pauca adduntur; praecipue in v. 21; et cum venissent viri domus eius 
et populus multus ad clamorem eorum, interrogaverunt archisynagogos, 
quid esset clamor ille; et iterum addiderunt peccatis suis et locuti sunt 
verba impura : adulteravit Susanna et cum iuvene deprehendimus eam in 
horto; et pudefacti sunt servi et ancillae Susannae, quia nihil eiusmodi de 
Susanna auditum erat et iniecerunt vincula Susannae et erat in custodia tres 
dies. 

b) Falsum de ea testimonium 13, 28-44. 


Sequenti die Susanna ab iisdem senibus in ius vocatur : « Et facta 
est dies crastina; v. 298 cumque venisset populus ad Ioaktm virum 
etus, venerunt et duo presbyteri pleni iniqua cogitatione adversus Su- 
sannam ut interficerent eam; v. 99 et direrunt coram populo : mit- 
tite ad. Susannam filiam Heiciae uxorem loakin! et statim mise- 
runt »; — apud Theodotionem : et factum est crastina die, cum 
conveniret populus ad virum eius Ioakim , venerunt duo seniores etc. ; 
mittite i. e. accersite eam. Apud LXX : iniqui autem viri abierunt 

minantes apud se et insidiantes, ut illam interficerent et venerunt ad 
synagogam urbis, ubi habitabant et congregabantur omnes filii 
Israel qui erant ibi, et surgentes duo seniores et iudices dixerunt etc. ; 
ilaque secundum LXX non in ipsa domo Ioakim iudicium est habi- 
tum; eius autem domus assignatur in versione syriaca. Apud Theodo- 
tionem non legitur s/at?m , habetur vero apud LXX. Magna commi- 
serationis exhibitione cognati comitabantur Susannam, ut sua 
praesentia et dolore de vita optime peracta testarentur et rei insolitae 
exitum opperirentur v. 30 « e£ venit cum parentibus et filiis et uni- 
versis cognatis suis; v. 34 porro Susanna erat delicata nimis et pul- 
chra specie; v. 39 at iniqui illi iusserunt ut discooperiretur (erat enim 
cooperta) ut vel sic satiarentur decore eius; v. 33 flebant tgttur sui et 
omnes qui noverant eam » ; — rem oppositam bene depingit s. auc- 
tor : dolent et lugent amici eius vitae probitatem eousque habentes 
perspectam, senes illi profligata libidine ex eius aspectu satiare cu- 
piunt voluptatem. Iubent eam deponere velum capitis; mulier adul- 
lerii suspicione accusata adstare iubetur in conspectu Domini capite 
discooperto Num. 5,18. Quare ea fortasse lege senes pravum animo- 
rum affectum coram aliis obvelare studebant; « defendebat ab igno- 
minia velamen obiectum oculis quod aliquod miseris levamentum est; 
illud tamen aufert luxuriosa senectus » (Sanct.). Ea re Susannae do- 
lorem multum esse auctum eique opprobrium illatum non minimum 
patet. | 
Secundum legem Lev. 24,14 testes et conscii criminis manus po- 
nere iubentur super caput rei; v. 34 « consurgentes autem duo pres- 
byteri in medto populi posuerunt manus suas super caput. etus, v. 35 
quae flens suspertt ad coelum ; erat enim cor eius fiduciam habens zn 
Domino » ; — ila tacebat et corde clamabat, ut ait S. Augustinus. 
in Ps. 118,3; M. 37,1775 et serm. 156,11; M. 38,858. Hoc quoque 
silentium laudat S. Ambrosius : « est et negotiosum silentium, ut erat 
Susannae quae plus egit tacendo quam si esset locuta; tacendo enirn 
apud homines locuta est Deo nec ullum maius indicium suae castitatis 
invenit quam silentium. Conscientia loquebatur ubi vox non audieba- 
tur nec quaerebat pro se hominum iudicium quae habebat Domini 
testimonium; ab illo igitur volebat absolvi quem sciebat nullo mod o 
posse falli » et iterum : « tacebat in periculis Susanna et gravius 
verecundiae quam vitae damnum putabat nec arbitrabatur periculo 
pudoris tuendam salutem; Deo soli loquebatur cui poterat casta vere- 
cundia eloqui » (de officiis ministr. 1,3. 18; M. 16,26. 43). Apud LXX. 
additur, quid «pig zv2z925« apud se oraverit : Domine, Deus aeterne 
cuncta sciens antequam exsislant, tu scis me non perpetrasse quae 

iniqui illi in me maligne confingunt, et exaudivit Dominus orationem 
eius; praeoccupant ergo eam orationem quae fere eodem modo le- 
gitur apud Theodotionem postea v. 42. 43, quo loco nihil apud LXX. 
Impositione manuum senes se testes declarant; v. 36 « et direrunt! 
presbyteri : cum deambularemus in pomario soli, ingressa est haec 
cum duabus puellis et clausit ostia pomarüt et dimisit a se puellas » ; 
— haec legendum est cum contemptu, ut A/. notat; v. 37 « venit- 
que ad eam adolescens qui erat. absconditus et concubuit cum ea; 
v. 38 porro nos cum essemus in angulo pomariüi videntes iniquitatem 
cucurrimus ad eos el vidimus eos pariter commisceri v. 39 et illum qui- 
dem non quivimus comprehendere quia. fortior nobis erat. et apertis 
ostiis exsiltvit; v. 50 hanc autem cum apprehendissemus , interroga- 
vimus quisnam esset adolescens et noluit indicare nobis; huius rei te- 
stes sumus » ; — vet. lat. habet v. 38 et vidimus concurrentes eos... et 
v. &0 haec contestamur. Apud LXX ita loquuntur : vidimus hanc 
quiescentem (Zvawauouívav) cum viro et stantes vidimus eos inter se 
congredientes (óiXoovzaq XXX fot) et ipsi nesciebant nos adesse ; tum 
diximus inter nos : discamus quinam sint isti et progressi hanc agno- 
vimus, iuvenis autem fugit velatus, hanc autem apprehendentes in- 
terrogavimus etc. , 
Auctoritate sua iudices senes tantum valuerunt, ut omnis ulterior 
rei inquisitio omitteretur; acquiescebat populus forte memor Deut. 
19,15 : non stabit testis unus contra aliquem quidquid illud peccati 
et facinoris fuerit, sed in ore duorum aut trium testium stabit omne 
verbum. Isti autem duplici titulo et senectutis et potestatis iudicialis 
fidem promereri videbantur eamque iure suo postulare; unde v. 41 
« credidit eis multitudo quasi senibus et iudicibus populi et condem- 
naverunt eam ad mortem » ; — ultimum membrum apud LXX non 
legitur, sed statim fit ad v. 45 transitus. In ed. her. autem additur ad 
sententiam mortis : et dixerunt : qui adulteravit, dignus est morte et 
ut lapidetur; et hora nona tradita est Susanna, ut deiicerent eam e 
loco unde praecipitantur adulterae et congregati sunt multi ad spec- 
tandum. — Susanna autem Deum omniscium testem suum sollemniter 
invocat v. 42 « ezclamavit autem voce magna Susanna et dixit : Deus 
aeterne qui absconditorum es cognitor qui nosti omnia antequam fiant, 
v. 43 fu scis quoniam falsum testimonium tulerunt contra me , et ecce 
morior cum nihil. horum fecerim quae isti malitiose composuerunt 
adversum me! v. && exaudivit autem Dominus vocem eius »; — « cor- 
dis affectus et mentis pura confessio et bonum conscientiae vocem 
eius fecerant clariorem; unde magna erat exclamatio eius Deo quae 
ab hominibus non audiebatur » (S. Hzer.). Dei opem implorat ab eo 

sperans auxilium (cf. v. 35) qui in vetere foedere virtuti etiam merce- 
dem temporalem promiserat. Quare tuto rem Deo committere potest. 
Ceterum haec sollemnis Dei testis innocentiae invocatio eo tempore 
quo iam ad mortem ducebatur apta quoque erat qua iudices pruden- 
tes moneri et excitari deberent, ut inquisitione facta rem accuratius 
examinarent. Susanna itaque omni ex parte et pie et prudenter egit ; 
miranda quoque est animi moderatio qua de sceleratis illis loquitur 
qui et honorem et vitam ei eripere gestiebant. Animo placido mortem 
opperitur, nullius scil. criminis sibi conscia. Rem suam Deo exponit 
neque poscit importune, ut se periculo eripiat sed omnia Dei bene- 
placito relinquit eam prae se ferens mentem quam etiam ostendunt 
tres illi iuvenes 3,17. 18. | 


c) Eius innocentia patefit 13, 45-64. 


Deus vocem eius exaudivit; v. 45 « Cumque duceretur ad mortem, 
suscitavit Dominus spiritum sanctum pueri tunioris cutus nomen Da- 
niel v. &6 et exclamavit voce magna : mundus ego sum a sanguine 
huius »! — secundum LXX angelus Domini dedit Danieli spiritum 
intelligentiae, Daniel populum retinet et in medio stans dicit : sic stulti 
estis, filii Israel etc.; singulari igitur Dei impulsu mens Danielis il- 
lustrata fuit eique audacia indita et industria qua auderet obsistere et 
inveniret qua via fraus illa ad omnium oculos aperta fieret. Indidit ei 
itaque Deus spiritum prophetiae, quo Susannam innocentem esse 
certo cognosceret ex iis quae modo evenerant; cum mens Dahielis pia 
et proba a Deo illustretur et ad rem Deo gratam excitetur, merito spi- 
ritus vocatur sanctus. Communi sententia Susanna erat condemnata ; 
contra quam Daniel intercessionem facit omnemque in ea partem a se 
longissime removet et qui eam condemnaverant reos esse caedis, reos 
esse sanguinis innocentis alta voce declarat. Qua voce omnium in se 
oculos convertit; v. & « et conversus omnis populus ad eum dixit : 
quis est iste sermo quem tu locutus es? v. 48 qui cum staret in medio 
eorum ait : sic fatui filii Israel non iudicantes neque quod verum est 
cognoscentes condemnastis filiam Israel? v. 49 revertémini ad iudicium 
quia falsum testimontum locuti sunt adversus eam »! — reprehendit 
quod /i/am Israel, feminam eousque optimae famae, piam, non ex 
aliena natione oriundam sed eiusdem secum gentis condemnaverint 
adeo praecipitanter, ita ut quae a testibus dicta erant nullo modo 
investigarent, diiudicarent, explorarent, sed simpliciter dictis cre- 
derent (cf. Ammonius). Apud LXX duo versus 49 et 50 non leguntur. 
In ed. her. aliqua adduntur ad v. 48 : prophetavit et dixit : auscul- 

tate sermonem Domini et audite vocem prophetae eius; et nolite dam- 
nare innocentem in recto iudicio Del! iudicate verum iudicium, ne 
immittat in vos Dominus furorem irae suae; terribilis est enim plaga 
eius nec eam ferre potestis. Et dixit eis : adeone fatui estis filii Israel 
et non iudicatis iudicium verum sed illuditis iustitiae?... et miratus est 
omnis populus. 

Insfauratur iudicium. Praesides facile acquiescunt; voce enim Da- 
nielis moniti agnoscunt a se omissum quod lege praeceptum erat, 
ut scil. testimonia dicta diligenti examine explorarentur, Deut. 19,18 : 
et inquirunt iudices diligenter etc. (hebr.); v. 50 « reversus est ergo 
populus cum festinatione et dixerunt ei senes : veni et sede in medio 
nostrum et indica nobts , quia tibi Deus dedit honorem senectutis »! — 
honor senectutis 1o zpso6etov est ius iudicandi vel dirigendi iudicium, 
ad quod experientia opus est et prudentia. Haec cum in Daniele nunc 
prae senibus cernatur, Deus ipse ei auctoritatem contulisse dicitur 
quae alias seniorum esse solet. Haec verba certe non sunt eorundem 
senum et accusatorum, quae ab iis vel ironice dicantur vel adulatio- 
nis causa ut Danielem honore exhibito sibi conciliarent (Ma/d. Lap. 
Men. Tzr.), sed cum Sanct. Calm. RoAl. dicendum est verba esse alio- 
rum qui scil. iudicii praecipitanter peracti praesides erant, neque 
probabile est quod TrocA. placet totum populum eo nomine designari. 
Secundum ed. her. etiam sella affertur ex gazophylacio et ponitur ut 
Daniel sedeat. 

Prudentissime mandat Daniel ut testes inter se separentur v. 51 « et 
dixit ad eos Daniel : separate illos ab invicem procul et ditudicabo 
eos; v. 59 cum ergo divisi essent alter ab altero, vocavit unum de eis 
et dixit ad eum : tnveterate dierum malorum, nunc venerunt peccata 
tua quae operabaris prius; v. 53 iudicans tudictia ?ntusta , innocentes 
opprimens et dimittens noxtos, dicente Domino : innocentem et tustum 
non interficies, v. 5& nunc ergo si vidisti eam, dic sub qua arbore 
videris eos colloquentes sibi? qui ait : sub schino; v. 585 dixit autem 
Damnel : recte mentitus es in caput tuum ; ecce enim angelus Dei ac- 
cepta sentenlia ab eo scindet te medium » ; — separavit eos ne quid 
inter se conferre possent quod confictum scelus artificiose celaret 
(Sanct.) ; inveterate... i. e. nequam et scelerate senex qui longum vi- 
tae tempus in peccatis consumpsisti !, nunc peccata tua ad cumulum 
et maturitatem venerunt et demum debitas habebunt poenas (Mald.). 
Daniel spiritu prophetico praeditus scelera eorum occulta novit; lo- 


t. Apposite notat Per. : « expedit nonnunquam eos vehementer increpari ac terreri, quo 
8cil. incussus terror omnem ex eorum animis simulationem excutiat ». 

cum allegat Ex. 23,7 ; cf. Lev. 19,5. In v. 55 step, qua particula iam 
dubitatio significatur : si quidem, siomnino; 6j o)vrac, qua voce LXX 
v. 31 usi sunt; vet. lat. praebet /ractantes. Schinus, latine lentiscus ; 
et vet. lat. habet sub lentisco (cf. S. August. serm. 353,1; M. 39,1506). 
Respondet Daniel: tuo te responso quasi gladio te iugulasti; tuis 
enim verbis falsi te testimonii arguam (Sanct.) ; apte mentitus es, ut 
te ipsum verbis tuis condemnares (Maid.). Quod de angelo additur 
significat : iudicium et ultionem divinam non effugies; iam sententia 
a Deo contra te dicta est. Commemorat angelum, quia angeli sint ex- 
secutores iudiciorum divinorum, et quam certo poena scelerato im- 
mineat exponit. Alii subtilius explicant fore ut angelus eum occidat, 
si populus pepercerit (cf. Sanct. Mald. Lap. Rohl. Troch.). Secundum 
LXX Daniel etiam monet populum, ne apud se statuant eos esse senes 
qui non mentiantur; se dicit iudicaturum secundum ea quae incidant. 
In versione syriaca effatum illud Domini non affertur, sed eius loco 
dicitur : Dominus est iustus et purus; dein : nunc narra nobis de mu- 
liere hac : quid vidisti et sub qua arbore vidisti eos colloquentes? In 
ed. her. Susanna prius solvitur vinculis et Daniel profitetur se non iu- 
dicaturum de subsellio sed stantem, et iudicaturum de senibus prout 
Dominus daturus sit et ostensurum illos de Susanna per iniquitatem 
falsum esse testatos. 

Dein alter testis advocatur v. 56 « et «moto eo zussit ventre altum 
et dixit ei : semen Chanaan et non Iuda , species decepit te et concu- 
piscentia subvertit cor tuum ; v. 9'1 sic faciebatis filiabus Israel et :llae 
timentes loquebantur vobis; sed filia Iuda non sustinuit iniquitatem 
vestram ; v. 58 nunc ergo dic mihi sub qua arbore comprehenderis eos 
loquentes sibi! qui att : sub prino; v. 59 dixit autem ei Daniel : recte 
mentitus es et tu zn caput tuum; manet entm. angelus Domini gla- 
dium habens ut secet te medium et interficiat vos »; — v. 5'1 GuiAouy 
5piv, vet. lat. concumbebant vobiscum, vel ut S. Augustinus habet : 
acquiescebant vobis (quaest. 78 in Exod.); in v. 58 vet. lat. invicem 
tractantes , 6p o5vrag XAYAot;. Vocat eum semen Chanaan ; nam « ta- 
les aliquis patres habere dicitur, qualium mores et ingenium imita- 
tur » (Sanct.); cf. Ez. 16,9. 45; de Chananaeorum moribus cf. Lev. 
18,3. Sap. 12,3 seq.; 15,2* seq. LXX : quare perversum est semen 
tuum, sicut Sidonis (semen) et non ut luda? i. e. indoles tua quae 
scil. a gente scelerata derivari videtur; pulchritudo te decipit, parva 
concupiscentia ; si lectio est genuina (proponunt etiam lectionem pa205), 
vocem explica vem concupiscentiam et contemptu dignam, qua no- 
tione (::xeog quandoque apud scriptores profanos adhibetur et legitur 
quoque in plerisque los. 22,19 pro hebr. N29 ;mpurus. In ed. her. 

responso senis v. 58 subiungitur : et exclamavit tota concio voce alta 
et laudarunt Deum occultorum revelatorem qui reddit innocenti se- 
cundum innocentiam suam et retribuit iniquo et dat viam eius in ca- 
put eius; et etiam in v. 59 aliqua adduntur. In vet. lat. senex respon- 
det : sub ilice. 

In textu graeco utroque cernitur paronomasia in v. 54 vz9 oyivov 
et ayíatt, et v. 58 0xà mpivov v. 59 mpioat (xxranpicz LXX); quae eadem 
in nulla alia versione deprehenditur. Nomina quoque arborum va- 
riant; in vet. lat. sub lentisco, sub ilice; apud Syrum : wnz222 tere- 
binthus et xv*53 quercus; in ed. her. wpno2 pistacia et x12? malo- 
granatum. Ex quo lusu verborum qui in graeco reperitur iam Africanus 
conclusit eam narrationem esse spuriam, i. e. ab origine graece scrip- 
tam et proinde non ad Danielem neque ad biblia hebraica referri 
posse. Ei respondet Origenes a se non paucos Hebraeos esse consultos ; 
at illos se ignorare voces graecas dixisse et postulasse ut ipsae arbores 
sibi ostenderentur. Quod cum praestitisset Origenes , nihil tamen esse 
effectum, quia quae nusquam in Seripturis nominatae essent arbores 
etiam ipsi nescirent quemadmodum dicerentur hebraice (cf. M. 11, 
4^4. 61); unde Origenes concludit : vereor pronuntiare utrum etiam 
apud Hebraeos similis nominum derivatio servetur necne. Etiam 
S. Hier. monet diligenter esse inquirendum de nominibus, « si sint 
apud Hebraeos et quam habeant etymologiam; quod si non fuerit in- 
ventum, necessitate cogemur et nos eorum acquiescere sententiae qui 
graeci tantum sermonis hanc volunt esse v:ptxoz7», quae graecam ha- 
beat tantum etymologiam et hebraicam non habeat; quod si quis os- 
tenderit duarum istarum arborum scissionis et sectionis in hebraeo 
stare etymologiam, tunc poterimus etiam hanc Scripturam recipere ». 


Ad quem nodum enodandum variae excogitatae sunt viae. Et Calm. qui- 
dem ait: « quemadmodum temerarium esset affirmare lusum hunc verbo- 
rum in hebraeo contigisse, ita et contrarium nonnisi per summam impu- 
dentiam asseritur »; qua altera parte prior pars destrui videtur. Fieri potest 
ut in versione exsistat verborum lusus qui in textu ipso non reperiatur. Ita 
v. g. ingraeco evangelio S. Matthaei aliquae deprehendunturagnominationes 
quae fortasse in textu aramaico non inveniebantur; 6,16 àyavitouctv... Ónwx; 
qav&jot ; 21,41 xaxouc xaxóx et similiter in latina interpretatione Recognitionum 
4,10 : quo per aquam mundus effectus mundum denuo repararet et 5,17 
serpens qui serpit per sensus nostros. At nostro loco tale quid assumi ne- 
quit; allusio enim bis occurrit et studiose adhibita videtur. Quare similis in 
textu exstiterit necesse videtur; dico similis; nam non oportet assumere 
easdem voces in hebr. positas fuisse. Bene post Per. advertit Sanct. : « sic 
ergo puto graecum interpretem voces adhibuisse non quae omnino hebrai- 

cis aut chaldaicis responderent, sed quarum in alio idiomate sensus esset 
non dissimilis et similis allusio » et exempli causa affert potuisse latinum 
interpretem v. g. ponere nomina arborum malum et prunum et dicere al- 
teri : male peribis, alteri : prunis concremaberis; vel lusus etiam ex vet. 
lat. fieri potuit : sub lentisco; non lente peribis; sub ilice, illico occideris 
(cf. Lap.); vel lusus inter cedrum et caedere (Mald. Men.). Atque revera ne 
nunc quidem desunt verba hebr. quibus similis allusio efficitur, quamvis 
certe nemo negaverit multa arborum nomina quae olim apud Hebraeos nota 
fuerint non esse usque ad nos perlata. lam Lansselius haec habet : « potuit 
hebraice esse à Yn cupressus et 5*3 extenuare et noN quercus et "ON im- 


precari » vel maledictum, imprecatio. Similia quoque in medium attulit 
von Haneberg : àv et arabicum 135 comminuere; **y et A^ fidit, fissuras 


fecit. Sed ab aliis negatur *»x nomen esse arboris, et saltem in usu biblico 
non arborem dicit sed $zxíivzev, resinam Gen. 37,25 ; 43,11. ler. 8,22; 46,11; 
31,8. Ez. 97,17 (cf. Schegg, Bibl. Archaeologie p. 208). Quamquam his 
exemplis non demonstratur arborem vel arbustum resinae non eodem vel 
simili nomine appellari potuisse; compara v. g. malus et malum et similia. 
Immo sunt qui dubitent fuerintne arbores vgivo« et oyivoc in Babylonia (cf. 
Wiederholt l|. c. p. 303). Quodsi ita est, clare demonstratum est LXX et 
Theodotionem, uti alias, ita hic quoque nomina arborum liberius transtu- 
lisse, id quod eo magis nostro loco licuit, ut paronomasiae ratio haberetur 
eaque servaretur aliqua imitatione. Eodem enim modo S. ier. ler. 1,11. 12 
non vertit virgam amygdalinam quae est notio vocis 7p, sed virgam vigi- 
lantem, quia sequitur *àN "pv vigilabo ego; ita posuit idem Gen. 2,23 vira- 
go, ut intelligi possit quod sequitur : quia de viro sumpta est et apud LXN 
legitur Gen. 3,20 et vocavit Adam nomen uxoris Zo, quia ipsa est mater 
m&vvuv T&v ovre (hebr. m, 'n). 


Quare qui putant veritati et integritati narrationis derogari, si graecus 
interpres aliis arborum nominibus ac quae fuerint in hebr. usus sit (Lap.), 
severius iudicant neque perpendunt quanta sit in reddendis arborum, , ani- 
malium, lapidum etc. nominibus varietas apud LXX et etiam apud ipsum 
S. Mieronymum. Aliqua exempla dedi ad Mich. 1,8 (Proph. min. I p. 402), 
ad Iob 30,29; ad Is. 13,22 etc. de arboribus v. g. rw vertitur 9pu 4 Sam. 


17,19; «:0£6:w0o; Gen. 33,4. Iud. 6,11. Is. 4,30; 6,13 et Gen. 34,11 «epé6tvtüoc 
ctiam redditur a'252. Vox v2 redditur x£ópo, Ez. 27,5; xumdptece, 4 Reg. 


19,93. Is. 37,24; reix» 3 Reg. 3,10 (hebr. 3,24); &oov Is. 14,8. 

Ridiculum est quod Reuss asserit talem verborum lusum in versione non 
posse concipi « ce jeu de mots ne se concevrait pas dans une traduction » 
et proinde textum graecum debere esse textum originalem. Sed quam fal- 
sum hoc sit iam ostenditur Matth. 16,18 ubi in versione et graeca et latina 
cernitur paronomasia : tu es Petrus et super hanc petram... quamvis Chri- 
stus neque graece neque latine locutus sit sed aramaice, ubi eadem exsi- 
slit paronomasia kephas et NE*z. Demum Reuss se ipsum refutat; nam in 


! 

versione gallica paronomasiam utramque imitatur: sous un cognassier ; 
voici arriver l'ange avec l'arrét de Dieu qui va te cogner de maniere à te 
pourfendre par le milieu... sous un Aouz... l'ange de Dieu va te Aousstner... 
cf. Vigourouz, Les livres saints et la critique rationaliste IV p. 350. 


In textu allusionem exstitisse extra controversiam esse videtur. In- 
terpretem eam imitatione exprimere voluisse pariter certum erit. Ad 
hoc autem quid fecisse censendus est? Sane primo mentem ad senten- 
tiam a Daniele pronuntiatam direxit; proin verba spectavit secandi , 
findendi; haec retinuisse putandus est et ad ea verba graece expressa 
nomina graeca arborum exquisivisse quibus illa paronomasia constare 
et exprimi possit. Quare probabilissimum est quod veteres iam statue- 
runt interpretes et recentiores eos secuti qui verba hebr. notione illa 
conquirunt et cum iis iungunt nomina arborum quae sono simili 
appellantur v. g. ny'p laurus cassia et 7Yp scidit; n7p5 cucurbita et 
yp2 vel vpa fidit, ruptum est; ví3N nux et 73 totondit, secuit; et alia 
quoque vide Weite, Specielle Einleitung in die deuterocanonischen 
B. p. 248; Wiederholt l|. c. p. 308; Cornely, Introd. II 2 p. 508. 
Hisce adde quod in versione arabica paronomasiae omnino apte 
expressae sunt. Quare etsi certa coniectura assequi non possumus quid 
in textu lectum olim sit, tamen ex paronomasia nullo modo sequitur 
narrationem prima iam origine graece esse conscriptam. 

« Dissonantia testimoniorum patefecit veritatem , liberavit castita- 
tem » (S. Augustinus l. c.); v. 60 « ezclamavit ttaque omnis coetus 
voce magna et benedizerunt Deum qui salvat sperantes in se; v. 61 
et consurrezerunt adversus duos presbyteros (convicerat entm eos Da- 
niel ex ore suo falsum dixisse testimonium) feceruntque eis, sicut male 
egerant adversus proximum, v. 62 ut facerent secundum legem Moyst, 
et interfecerunt eos et salvatus est sanguis innoxius in die illa » ; — 
habuit itaque fiducia in Deo posita v. 35 suam mercedem. In lege 
contra testes mendaces poena statuitur talionis, Deut. 19,19 : reddent 
ei sicut fratri suo facere cogitavit et auferes malum de medio tui etc. ; 
ex quo loco apud LXX 6v voórov &xovnpeóoaro moU,ozt etiam hic dictio 
et apud LXX et apud Theodotionem deprompta est. Poena autem 
adulteris statuta erat lapidatio; cf. Deut. 22,91-2^4. Ioan. 8,5. Cum 
ludaeis exsulibus iudices ex sua gente concederentur, eis etiam ius 
gladii esse tributum omnino putandum est ; ceterum exsules suis re- 
gebantur legibus et regi victori tributa solvebant cuius certe non 
multum intererat qua ratione ludaeorum iudices ius inter suos ad- 
ministrarent. Neque dicendum est cum aliquibus iudicium hoc tu- 
multu ac praecipitantia esse actum. Narratio quidem est brevis ac 

succincta; at culpa testium probata erat et explorata neque de poena 
erat dubitatio; quid ergo ultra requirebatur? Ceterum si cui narratio 
brevior videatur, dici potest summa solum capita brevi perstringi. — 
Secundum LXX coetus exclamat iuvenem ostendisse illos esse testes 
falsos ex proprio ipsorum ore; v. 62 et obturaverunt eis ora et edu- 
centes proiecerunt eos in voraginem et angelus Domini proiecit ignem 
inter eos. In ed. her. clamat coetus : laus Deo qui vivificat (servat in 
vita) omnes credentes in nomine eius, et additur in v. 62 : et retribuit 
illis Dominus vindictam malam, prout digni erant. 

Ex felici rei exitu et gaudium enatum est cognatis Susannae et glo- 
ria auctoritasque Danieli apud populares v. 63 « Heletas autem et 
uxor etus laudaverunt Deum pro filia sua Susanna cum Ioakim marito 
eius et cognatis omnibus, quia non esset inventa in ea res (urpis; 
v. 6& Daniel autem factus est magnus tn conspectu populi a die illa et 
deinceps » ; — « digne quasi sancti laudant Deum, non quia liberata 
cst de manu presbyterorum Susanna, hoc enim non satis laudabile 
est nec magni discriminis si non esset liberata, sed quia non est inventa 
in ea res turpis » (S. H?er.). Cernunt parentes fructum piae educa- 
lionis v. 3, qui ipsi laudibus Deo dictis suam egregie manifestant 
pietatem. Daniel qui forte in aula iam scientia illustris erat et notus 
cognitione rerum secretarum (1,17; 2,1 seq.?) etiam inter suos opi- 
nionem et nomen iuvenis spiritu Dei ducti consecutus est. — Plane 
alia h. 1. LXX praebent : propterea iuvenes lacob dilecti sunt in sim- 
plicitate sua, et nos tueamur iuvenes fortes tamquam filios; pii enim 
sunt iuvenes et erit in iis spiritus intelligentiae et scientiae in saeculum 
saeculi. — In textu syriaco parentes Deum laudant et celebrant et 
etiam filiam laudant suam; in ed. her. gaudent de filia sua Deumque 
laudat totus populus et tota familia Susannae; Daniel autem auctori- 
tate crevit et valuit in familia Susannae et in toto coetu Israel et 
semper faciebat iudicium et iustitiam in populo suo et celebrabatur 
fama rerum praeclare ab eo gestarum in toto populo propter occulta 
et secreta quae ei innotuerunt. — Iuveni itaque sancto et casto Deus 
tribuit, ut innocentem feminam a calumnia vindicaret et senes impu- 
ros debita poena mulctaret. 


Bel et draco 13, 65-14, 42. 


ARG. — Daniel detegit fraudem sacerdotum Bel idolumque evertit 
(15,1-21); draconem occidit; ideoque in lacum leonum mittitur, sed 
à Deo liberatur (15,22-42. Lap.). 

Apud Theodotionem, in vulg. in versionibus syriaca et arabica 
legitur versus qui ad hanc narrationem pertinere videtur, ad quam 
excepto vulg. etiam in aliis textibus adscriptus exhibetur; 13,65 « E 
rer Astyages appositus est ad patres suos et suscepit Cyrus Perses ve- 
gnum eius » ; — iam plerique veterum interpretum latinorum bene 
existimarunt haec verba non ad cap. 13 esse trahenda, sed pertinere 
ad cap. 1^4. Etenim ad historiam Susannae non sunt apta. Nam eo 
ipso quod Cyri mentio fit qui regnum Astyagis suscepit tempus desi- 
gnatur quo Daniel iam non, veóeoo; neque vaiópiov 13,45 vocari pot- 
eraf. Cyrus enim Astyagen devicit eumque captivum fecit anno 550 
a. Ch.; iam vero Daniel c. annum 605 in Babylonem est abductus. 
Cyrus quidem regnum iam suscepit Medorum vivo Astyage; at cum 
Astyagen omnino in honore haberet, facile ei quandam regnandi 
regiique splendoris umbram reliquit; id Herodotus quoque innuere 
videtur, cum dicat Astyagi nihil aliud mali a Cyro esse illatum et 
ipsum apud Cyrum commoratum esse usque ad mortem (1,130; cf. 
Brunengo, L'Impero di Babilonia e di Ninive II p. 477). Simili modo, 
ut supra ex Xenophonte expositum est, Cyaxarem quoque honoravit 
eique imperii quandam speciem concessit. Igitur eum simili modo 
egisse cum Astyage multo magis est probabile. Si autem ita egit, 
etiam explicatur dici posse ex opinione quadam populari cui aliqua 
veri species suberat Cyrum mortuo Astyage regnum eius suscepisse. 
In monumentis Astyages Istuvegu appellatur (cf. 77e/e, Babylonisch- 
assyr. Geschichte p. 468). A morte Astyagis usque ad occupatio- 
nem regni babylonici per Cyrum anni fluxerunt haud pauci. Quare 
mirum videtur, cur haec narratio in qua Cyrus iam rex Babylonis 
describitur, a regno Medorum suscepto ordiatur. Apud LXX iste ver- 
sus omnino non legitur; sed cum LXX in versione Danielis saepea textu 
primigenio recedant et in historia Susannae quoque multa omiserint 
quae apud Theodotionem habentur et ad narrationem genuinam 
pertinere videntur, omissio haec non potest sufficere ut dicamus ver- 
sum hunc esse spurium et proin plane negligendum. Nam ubi Theo- 
dotionis versionem cum textu primigenio comparare possumus (cf. v. 
g. Dan. 1-12 cap.), ea invenitur fidelis et accurate exprimens illum. 
Eo itaque versu duos eventus qui sequuntur contigisse dicitur Cyro 
rege; neque quidquam reperiri potest quod non ad Cyrum eiusque 
indolem apte conveniat, ut infra demonstrabitur. 


Cum versus iste adeo abrupte ponatur, eum alii in alium locum transfe- 

rendum esse putabant. Maid. quidem eum relinquit ad historiam Susannae 
annexum, sed ita explicat : Daniel factus est magnus in conspectu populi 
usque ad mortem Astyagis et regnum Cyri. — Verum hac acceptione mi- 
rum dicendi genus supponitur. Alii existimant verba esse fragmentum ali- 
cuius libri de exsilio vel de Danielis rebus gestis conscripti, ex quo libro 
haec narratio sit deprompta (cf. Wiederholt , Tübinger Quartalschrift 1872 
p. 961). Sed ut alia omittam, si in eo libro verba haec posita erant ante 
hanc narrationem, difficultas est plane eadem, quomodo scil. a morte 
Asiyagis gressus fiat ad Cyrum regem Babylonis; quodsi erant longe ab 
ca narratione separata, non explicatur cur cum ea sint coniuncta. Alii 
Astyagen perperam poni pro Dario Medo volunt vel eo nomine eundem 
Darium Medum designari vel nomen Astyagis errori scribarum deberi; 
etiam provocatur ad 9,1, ubi Darius vocatur filius Assueri quod Assueri 
nomen. ex textu graeco Tobiae 14,15 explicant de Cyaxare, Astyages autem 
erat filius et successor Cyaxaris I. At Darium Medum non posse esse eun- 
dem atque Astyagen, iam supra dictum est; neque facile assumendum est 
nomen vel perperam poni vel a scribis pro altero esse substitutum, si ali- 
quis verus sensus elici potest. Singularem quoque opinionem Zap. propo- 
nit et sequitur; titulum solum dicere ea quae narrentur contigisse post 
mortem Astyagis; videri enim Iudaeum aliquem Persis iam plane dominan- 
libus in gratiam Cyri Iudaeis benevoli et Persarum eorum chronica vel 
diaria conscripsisse et sub eorum aera omnia consignasse; versum igitur 
non esse connectendum cum primis verbis sed quasi titulum praefigendum ; 
« translatus est enim huc ex diariis iam dictis, in quibus claudebat prae-- 
cedentes ibi historias et simul sequentis quae hic ponitur erat initium ». 
Quare Zap. non admittit in sequentibus de Cyro esse sermonem. Utrumque 
arbitrarie excogitatum est. — Hunc versum esse adscribendum ad 5,31 
opinatur d' Envieu (Livre du prophéte Daniel p. 462), qui ut alias iam dictum 
est Darium Medum esse censet successorem regis Evilmerodach i. e. esse 
Neriglissor qui fuerit Medus; unde 3,34 et 13,65 ita inter se iungit : Danie- 
lem ex una parte ostendere Babyloniis Medum qui iam regnum teneat, ex 
altera parte Persam qui mortuo Astyage rex futurus sit Medorum et postea 
Babyloniorum. Verum eiusmodi transpositio ad libitum statuitur; quid de 
Baltassar ex ipsis monumentis cuneiformibus colligatur, iam expositum est. 

Apud LXX legitur titulus : ex mpogrteiac "AuGaxoug. vioU "InsoU dx «Tic quAT 
Acvt. Forte factum est ex v. 32 seq. ut haec tota pars attribueretur Amba- 
cum prophetae. Ex ratione temporis fleri nequit ut propheta ille inter duo- 
decim minores intelligatur; vide quae dixi in comment. in Propb. min. 1I 
p. 94. 52. 


Danielem in honore et auctoritate fuisse etiam apud Cyrum regem, 
jam 6,98 indicabatur. Et quantum ex inscriptionibus cuneiformibus 
colligi potest, translatio regni a Nabonido ad Cyrum satis placide et 
sine multa perturbatione facta est. Nam ex iis contractibus quorum 

exemplaria Strassmaier descripsit ultimus qui sub Nabonido factus est 
ad diem pertinet 10 mensis marcheschvan et primus sub Cyro ad diem 
24 eiusdem mensis eiusdemque anni (539 vel 538 a. Ch. scil.). Unde 
iam aliqua ratione explicatur cur Daniel qui in aula regia haud erat 
ignotus et translationem regni ad Medos Persasque vaticinatus erat 
(5,28), etiam Cyro factus sit familiaris; adde peculiarem ea in re 
quoque agnoscendam esse divinae providentiae dispositionem in bo- 
num Iudaeorum ; 15,1 « erat autem Daniel conviva regis et honoratus 
super omnes amicos etus »; — ex Theodotione, vulg. versionibus 
syriaca et arabica dubium non est quin Daniel idem intelligatur de 
quo in antecedentibus sermo erat. Verum LXX de alio quodam Da- 
niele rem narrari innuere videntur ; ita enim apud eos legitur : homo 
quidam erat sacerdos, cui nomen Daniel, filius Abal, conviva (cugbto- 
Tio) regis Babylonis. Quis rex fuerit, non dicitur, Daniel appellatur 
teptuc; ex familia sacerdotali recensetur Daniel quidam Esdr. 8,2 et 
Neh. 10,7 (hebr. 10,6 vulg.). Daniel autem propheta ex 1,6 de tribu 
Iuda fuisse videtur, quia eo loco filii luda explicite nominantur post- 
quam 1,3 de filiis Israel generatim mentio facta est; filii autem Israel 
eo loco certe Iudaei generatim dicuntur, ergo filii Iuda ad tribum 
Iuda referendi erunt. Posset quidem adverti iepe9; esse versionem 
hebr. 152; eam autem vocem 2 Sam. 8,18 adhiberi non de sacerdo- 
tibus, sed de ministris regiis, eodemque modo 2 Sam. 20, 26 et 1 Reg. 
&,5 et ad priorem locum LXX vocem vertere «2A42y zt, Syrum et 
Chald. magnates et in loco parallelo 1 Chron. 18,17 dici hebr. eos- 
dem primos ad manum regis et apud LXX oi zgàrot 0uxBoyo: (cf. de 
Hummelauer, Comment. in libros Samuel p. 333); unde ex ea appel- 
latione non necessario sequi Danielem ex genere sacerdotali fuisse. At 
locis allatis additur ad íspex; vel *Q Azw(Ó vel 709 fjaoéoc ; quare 
vox simpliciter posita vix aliter capi potest nisi de veri nominis sacer- 
dote. 

Bel, assyro-babylonice Bilu, unus erat ex praecipuis diis (cf. ScAra- 
der, Keilinschr. u. A. T. 2 ed. p. 173; Tiele l. c. p. 522; vide quae 
dixi ad Is..46,1). Etiam lectisternia apud Babylonios diis parari ex 
Herodoto 1,183 et Diodoro siculo 2,9 constat; diis multa dona et sa- 
erificia, agnos, capras , cervos , fructus, vinum, oleum esse oblata ex 
monumentis quoque et inscriptionibus! hodie innotuit (cf. Tzele l. c. 


1. Delattre, les deux derniers chapitres de Daniel, p. 53 haec scribit : « Nabuchodono- 
sor, dans une de ses inscriptions, assure qu'il deposait journellement sur la table de ses 
dieux favoris un boeuf entier, du poisson, de la volaille, quantité d'autres aliments, des 

p. 5548; Vrgourouz , la Bible etles découvertes modernes IV ad h. 1.). 
Quare nemo negare poterit ad rei veritatem narrari v. 2 « erat quoque 
idolum apud Babylonios nomine Bel et impendebantur in eo per dtes 
singulos similae artabae duodecim et oves quadraginta vintque am- 
phorae ser »; — secundum Herodotum 1,192 artabe mensura est 
persica : ztgés« geü(uvou. xv 71x00 v A£ov yoivilc 79tol dz7ix0t; unde cum 
medimnus caperet 48 yoivixxc, artabe unus erat medimnus et sexta 
decima eius pars (i. e. 55,81 lit.); cf. Herodotos, erklaert von H. Stein, 
Berlin 1883 p. 214. Apud LXX quattuor oves et pro vino oleum sceri- 
buntur. Pro amphora legitur metreta quae sunt tres quartae partes 
medimni attici; medimnus autem capiebat 52,53 lit.; amphora ro- 
mana tertia.parte minor erat quam metreta attica, quae hic fortasse 
intelligi debet. 

Rex quoque idem colebat. Regem eum Cyrum fuisse veteres aliqui 
interpretes ideo negabant quia putabant a Cyro utpote Persa unum 
solem esse cultum et alia idola babylonica esse confracta (Lans. Lap. 
Tir.) quam sententiam etiam Is. 46,1 confirmari arbitrabantur; unde 
regem intelligi Evilmerodach volebant, ad cuius tempus illis etiam 
13,65 pertinere videbatur. At Cyrum deos quoque babylonios co- 
luisse iam suspicati sunt Sanct. Calm. idque hodie ex inscriptionibus 
cuneiformibus clarissime constat. In hisce enim Cyrus multa venera- 
tione prosequitur Marduk, Bel, Nebo; gloriatur quod deos pristinis 
suis sedibus restituerit, magnifica templa erexerit, et uti lahve vocat 
Deum coeli (Esdr. 1,2),ita Marduk quoque salutat deum magnum, do- 
minum suum et a Bel et Nebo prosperum rerum successum ac longam 
vitam efflagitat (cf. quae dixi ad Is. 46,2; Comment. II p. 194; 
Brunengo 1l. c. p. ^58). Quare ex hac parte nihil obstat quominus de 
Cyro intelligatur narratio v. 3 rex quoque colebat eum et tbat per 
singulos dies adorare eum; porro Dantel adorabat Deum suum ; dixtt- 
que ei rex : quare non adoras Bel? v. & qui respondens att ei : quia 
non colo idola manufacta sed viventem Deum qui creavit coelum et 
terram et habet. potestatem omnis carnis »; — LXX neminem colo 
nisi Dominum Deum; apud Theodotionem oppositio inter idola, opera 
hominum, et Deum viventem, cuius potestas in rerum cfcatione et 
pleno omnium dominio cernitur, magis effertur; cf. Gen. 15,19. 22. 
Act. 15,15 ; a rerum creatarum consideratione mentem regis ad Deum 
creatorem ac gubernatorem transferre studet; cf. Sap. 13,3. Act. 15, 
15. Rom. 1,19. 


boissons variées, parmi lesquelles des vins de sept ou huit pays, abondants comme les eaux 
d'un fleuve ». 

Textum Theodotionis de vivente Deo esse praeferendum patet quo- 
que ex quaestione et argumento regis; ex comeslione enim certe non 
deum eum esse (ut LXX habent) sed vivum deum probare vult vel ut 
Syrus apte habet : non videtur tibi Bel vivere? v. 5 « et dizit rex ad 
eum : non videtur tibi esse Bel vivens deus? an non vides quanta come- 
dat et bibat quotidie? v. 6 et ait Daniel arridens : ne erres vez; iste 
enim zntrinsecus luteus est et forinsecus aereus neque comedit ali- 
quando » ; — simulacra plerumque ex vili materia constabant quae 
laminis aureis vel argenteis vel aereis obtegebatur ; cf. Is. 44,12 seq. 
ler. 10,5. 9. Baruch 6,50. Apud LXX Daniel Cyro per Dominum 
Deum deorum iurat nihil unquam idolum comedisse. Ex v. 7. 10 for- 
tasse sequitur impensis regiis illa sacrificia esse Bel apposita; unde 
facillime explicatur ira regis et comminatio facta v. 1 « et iratus rex 
vocavit sacerdotes eius et ait eis : nisi dixeritis miht, quis est qui 
comedat impensas has , moriemini! v. 8 siautem ostenderitts quoniam 
Bel comedat haec, morietur. Daniel, quia. blasphemavit in. Bel. Et 
dixit. Daniel regi : fiat iuxta verbum tuum »! — numen divinum 
simulacris inesse post consecrationem ac dedicationem existimabant 
(cf. Comment. in Is. Il p. 165); quare cum deos hominum more sibi 
fingerent, solum multo potentiores, haud difficile iis persuaderi pote- 
rat deos quoque cibo potuque delectari eiusque copia magna frui posse. 

Maiestas et potentia idoli ex numero sacerdotum colligitur, ex 
eorum vero numero quoque cur tantum ciborum Bel requirat; v. 9 
« erant autem sacerdotes Bel septuaginta exceptis uxoribus et parvulis 
et filiis. Et venit rez cum Daniel in templum Bel; v. 10 et dizerunt 
sacerdotes Bel : ecce nos egredimur foras; et tu rer pone escas et vi- 
num misce et claude ostium et signa annulo tuo; v. 11 et cum znqgres- 
sus fueris mane, nisi inveneris omnia comes(a a Bel, morte moriemur 
vel Daniel qui mentitus est adversum nos » ; — in v. 9 téxvov bis est 
versum in vulgata. Numerus septuagenarius non debet videri maior, 
cum constet saepe plura millia hierodulorum uni templo fuisse attri- 
buta et 3 Reg. 18,19 mentio fiat 150 prophetarum Baal et 400 pro- 
phetarum Astartes, qui comedebant de mensa lezabel. — Herodotus 
narrat (1,181. 182) in sanctuario Bel positum esse lectum optime 
stratum et noctu ibi introduci mulierem quam deus ex omnibus eligat; 
ita dici a Chaldaeis sacerdotibus dei; et deum venire et in lecto re- 
cumbere, et idem fieri Thebis in urbe Aegyptiorum. Porro narrat in 
alia sanctuarii parte (1,183) esse cubiculum, ibi magnum dei simu- 
lacrum aureum esse positum et auream mensam magnam, in qua im- 
molentur agni tenelli; esse quoque altare, in quo oves mactentur. 
Utraque narratio rei nostrae illustrandae inservit. 

Aliquatenus differt textus LXX; v. 7 rex iratus vocavit eos qui prae- 
erant sanctuario iisque dixit : ostendite mihi eum qui comedit quae 
Bel praeparantur; sin minus, moriemini, aut Daniel qui affirmat 
haec ab eo non comedi; v. 8 illi autem dixerunt : ipse Bel est qui com - 
edat ea. Dixit autem Daniel ad regem : fiat ita; si non ostendero 
non esse Bel qui ea comedat , moriar et omnes socii mei (ot xo' &ot); 
v. 9 erant autem Bel sacerdotes 70 sine uxoribus et filiis; v. 10 duxe- 
runt regem in templum (:si9eAev) et ponebantur escae spectanti- 
bus rege et Daniele et vinum mistum inferebatur et apponebatur Bel ; 
v. 11 et dixit Daniel : tu ipse vides, rex, haec esse posita; v. 12 tu 
proinde obsignabis claves templi postquam clausum est. Placuit sermo 
regi. — Ita LXX. Magis aptum videtur, quod secundum Theodotio- 
nem in v. 10 ipsi sacerdotes regi proponunt quid agendum sit eumque 
monent ut suo annulo portas obsignet; ita enim maximam ostentant 
sinceritatem summamque rerum suarum fiduciam qua animum regis 
sibi conciliare et de sua integritate reddere certum student. 

Cur &utem ita pro certo loquantur explicatur v. 19 « contemnebant 
autem , quta. fecerant sub mensa absconditum introitum et per illum 
ingrediebantur semper et devorabant ea » ; — nihili faciebant minas 
regis obtentas (Sanct.) et periculum cui sese exponebant; pleni erant 
fiducia, uti Syrus explicat. At Daniel eorum astutiam elusit v. 13 
« factum est igttur. postquam egressi sunl tlli , rez posuit cibos ante 
Bel; praecepit Daniel pueris suis et attulerunt cinerem et cribravit per 
totum templum coram rege et egressi clauserunt ostium et signantes 
annulo regis abierunt » ; — Theodotio : coram rege solo, quod addi- 
tum tamen deest in aliquibus codicibus, sicut etiam in vulg. et apud 
Syrum; v. 1*5 « sacerdotes autem ingressi sunt nocte iuxta consuetu- 
dinem suam et uxores et filii eorum et comederunt omnia et biberunt; 
v. 15 surrexit autem rez primo diluculo et Daniel cum eo; v. 16 et 
ait vez : salvane sunt signacula , Daniel? qui respondit : salva, rez; 
v. 1". statimque cum aperuisset osttum , intuitus rez mensam ezcla- 
mavit voce magna : magnus es Bel et non est apud te dolus quisquam! 
v. 18 et risit Daniel et tenutt regem ne ingrederetur intro et dixit : 
ecce pavimentum, animadverte cutus vestigia sint haec! v. 19 et di- 
zit rez : video vestigia. virorum et mulierum et infantium. Et iratus 
est rer; v. 90 tunc apprehendit sacerdotes et uxores et filios eorum et 
ostenderunt ei abscondita ostiola per quae ingrediebantur et consume- 
bant quae erant super mensam ; v. 91 occidit ergo illos rez et tradidit 
Bel in potestatem Danielis, qui. subvertit eum et templum etus » , — 
igitur capti sunt astuti in astutia sua. Iure autem occiduntur, quippe 
qui ipsi capita sua devoverint, nisi rex invenerit omnia comesta a Bel 

v. 1f; iam versutiam suam et fraudem manifestam ipsi reddiderunt; 
itaque ea poena plectuntur quam ipsi sponte sua et fraudis mendacii- 
que turpissimi conscii sibi elegerant. 

Etiam in hac parte narratio apud LXX parumper alia est; v. 13 
Daniel autem praecepit suis, ut omnibus ex templo remotis totum 
templum cinere conspergerent nullo eorum qui extra erant sciente; et 
tunc obsignans templum iussit obsignare annulo regis et annulis quo- 
rundam nobilium sacerdotum (Syrus annulo regis et annulo Danie- 
lis), et factum est ita; v. 1* et factum est sequenti mane venerunt ad 
locum — sacerdotes autem Bel ingressi per pseudothyra comedebant 
(comederant) omnia quae posita erant ante Bel et vinum — v. 15 et 
dixit Daniel : videte sigilla vestra, sacerdotes, maneantne, et tu rex 
considera , ne quid te indignum factum sit; v. 16 et invenerunt sicut 
sigillum erat et removerunt sigillum, v. 17 et aperientes portas vide- 
runt consumpta esse omnia quae apposita erant et mensas vacuas, et 
laetatus est rex et dixit ad Daniel : magnus est Bel et non est apud 
ipsum dolus; v. 18 et risit Daniel vehementer et dixit regi : age, vide 
dolum sacerdotum ; v. 19 et dixit Daniel : rex, haec vestigia, cuius 
sunt? v. 20 et dixit rex : virorum et mulierum et parvulorum; v. 21 
et sese contulit in domum, in qua sacerdotes erant congregati et in- 
venit escas Bel et vinum, et ostendit Daniel regi pseudothyra per quae 
ingressi sacerdotes consumebant quae Bel apponebantur; v. 22 et 
eduxit eos rex ex sanctuario Bel (ix 109 BoAiov) et tradidit eos Daniel et 
impensas quae ipsi fieri solebant tradidit Danieli, Bel autem evertit. 
— Non satis inter se cohaerent v. 14 et v. 21, cum modo dicatur sa- 
cerdotes ingressos omnia consumpsisse, modo regem in domo sacra- 
rio adiacente reperisse escas Bel et vinum. Sensus erit, uti res fert, 
partim res in templo consumptas esse partim ablatas. Nota de caede 
sacerdotum non fieri mentionem, Danieli autem assignari quae eous- 
que idolo erant apposita et regem destruere idolum. — Syrus in v. 
12. 13 est verbosior; v. g. comedebant quaecumque apponebantur Bel 
et auferebant quae supererant. 

Quandoque obiicitur falso dici templum Bel destructum eo tempore, 
cum destructio apud Strabonem (16,1) et Arrianum (exped. Alex. 7, 
17) Xerxi adscribatur et secundum Herodotum Xerxes templum spo- 
liaverit (1,183). Verum dici posset a primis annis Cyri usque ad tem- 
pus Xerxis (485-465 a. Ch.) satis superesse temporis ad templum denuo 
aedificandum. Attamen non opus est ad coniecturam confugere. Ne- 
que enim opus est assumere totum aedificium esse destructum. Nam 
sanctuarium Bel, prout Herodotus refert et inscriptionibus quoque res 
confirmatur (cf. Tiele 1. c. p. 555) constabat magno quodam aedifi- 

cio, in cuius medio turris septem (octo? apud Herod.) contignationi- 
bus constructa eminebat; in ipsa summa parte turris sacrarium erat 
cum lecto et mensa secundum Herodotum ; sed praeterea aliud exsta- 
bat sacrarium cum simulacro dei et throno et mensa et duobus altari- 
bus quod sacrarium existimabatur praecipuum. Hoc itaque Daniel 
destruxisse censendus est. Apud LXX pars illa qua idolum erat collo- 
catum vocatur ei9oAeiov; totum autem aedificium quo etiam sacerdo- 
tum domicilia continebantur appellatur DzXov (cf. v. 10. 22); illud 
Daniel destruxitsecundum Theodotionem. Apud LXX eius destructionis 
non fit mentio. 


b) Draco 14, 22-42. 


Serpentes apud Babylonios esse religiose cultos aliqui inter opinio- 
nes absurdas reiecerunt (Fratzsche, Vatke). At plane immerito; eum 
enim cultum apud Babylonios exstitisse investigationibus recentiorum 
manifestum evasit. Ita affirmat Schrader sine ulla ratione istum cul- 
tum apud Babylonios ab aliquibusin dubium vocari (cf. Riehm, Hand- 
woerterbuch des bibl. Alterth. p. 288); serpens unum erat ex prae- 
cipuis insignibus dei babylonici Hea! (vel Ea) et quae leguntur Bar. 
6,19 : corda eorum dicunt elingere serpentes... Lenormant haud im- 
probabiliter ita accipit, ut sermo sit de serpentibusin deorum templis 
nutritis quasi interpretibus deorum a quibus oracula petita sint. Ser- 
pens symbolum erat vitae, symbolum quoque scientiae; ferunt in 
hymno assyriaco qui ex accadico translatus est fieri mentionem cul- 
tus qui serpenti septem capitibus praedito impensus sit (cf. ScAo/z, 
Goetzendienst p. 370. 104). Diodorus quoque siculus narrat in templo 
Beli ante sedem et thronum Beltis imagines collocatas esse duorum 
serpentium ingentium (2,9) ; in sigillis babylonicis frequenter cernitur 
serpentis imago (Hawflznson l. c. M p. 15) ; notum quoque est quan- 
topere apud Aegyptios et Phoenices inter animalia sacra et cultu digna 
connumerentur serpentes (Scholz l. c. p. 25. 104). 

Quare nihil est quod iure obiici possit narrationi v. 22 « Et erat 
draco magnus in loco illo et colebant eum Babylonit ; v. 23 et dixit rex 


1. Rawliuson, Five Monarchies I p. 122 : « anotlier of his emblems is the serpent, which 
occupies so conspicuous a place among the symbols of the gods on the black stones recor- 
ding benefactions and which sometimes appears upon the cylinders ». Praeterea cf. Lenor- 
mant, La divination ehez les Chaldéens p. 89; Delattre l. c. p. 56; Vigourouz l. c. p. 490: 
Cornely, Introd. II 2 p. 513. Et Hommel, Geschichte Babyloniens und Assyriens, Berlin 
1885 p. 774 affert inscriptionem quandam Neriglisar qua dicit : erexi septem ingentes ser- 
pentes aerea3 quae adversus hostes et. inimicos venenum eiiriunt mortiferum; eas argento 
puro obduxi et collocavi ad portam orientalem ». 

Danieli : ecce nunc non potes dicere quia iste non sit deus vivens; 
adora ergo eum »! — uberius legitur et apud LXX et apud Theodo- 
tionem : numquid et hunc dices aereum esse? ecce vivit et comedit et 
bibit! et pergit Theodotio : non potes dicere... ; breviorem cum vus. 
formam praebet Syrus omissa quoque voce vivens; v. 9* « dixitque 
Daniel : Dominum Deum meum adoro , quia zpse est Deus vivens ; iste 
autem non est deus vtvens ; v. 95 tu autem, rez , da mihi potestatem et 
interficiam draconem absque gladio et fuste; et ait rex : do tibi »; — 
apud LXX Daniel omisso v. 24 sine ulla fidei professione statim pote- 
statem necandi serpentem sine ferro et fuste postulat. Cur autem Da- 
niel serpentem occidere velit vi minime illata, explicari potest eo quod 
refertur apud Eusebium (Praepar. evang. 1,10; M. 21,88), censuisse 
scil. homines serpentem esse immortalem nec morte naturali exstin- 
gui nisi vi quadam percussus antea fuerit. Si igitur Daniel gladio 
vel fuste animal occidisset, nihil effecisset apud vulgus ad fidem nu- 
minis divini destruendam. Quare cibum ei praebet qui concoqui ac 
ventre confici non potuit v. 26 « tutt ergo Daniel picem et adipem et 
pilos et coxit pariter fecitque massas et dedit in os draconis et dirup- 
tus est draco; et dixit : ecce quem colebatis »! —secundum LXX Daniel 
sumit mnas triginta picis; mna h. l. pondus significat; si intelligitur 
mna graeca , impendit Daniel 24 libras pondo picis cum adipe et pilis 
ad placentas faciendas. Magis facta est interrogatio ad irrisionem et 
vituperium apud LXX : nonne haec (eiusmodi) colitis, rex? quam po- 
nit Daniel ostendens regi serpentem disruptum. Narrat Herodotus (8. 
41) serpenti in Acropolis atheniensis sanctuario placentas melle condi- 
tas esse oblatas; placentas Daniel quoque confecit sed quibus serpens 
periret. Cum serpenti non sit gustatus, avide devoravit cibos oblatos 
qui cum concoqui non possent, sed firmiter haererent in viis gutturis 
ventrisque animal interficiebant. 

Danielem propter honorem et amiciliam regis sibi multorum invi- 
diam et odium conflasse nemo negabit ; cf. 6,4. 5; praeterea accedebat 
quod erat alienigena, Iudaeus, unus igitur ex devictis. Odium autem 
et iras quasi in immensum crevisse, cum Daniel diis Babyloniorum 
illuderet, eo facilius putandum erit, quo magis furores vulgi excitari 
solent si superstitiones eius aggressus fueris. Et cum auspice et fautore 
rege alienigena eiusmodi fierent religionis deorumque irrisiones, 
Babylonii in rabiem agebantur et rebellionem in regem movebant. 
Ceterum satis notum est quantopere proni fuerint ad seditiones; cum 
enim Assyriis subessent, saepe rebellabant et reges Assyriorum iterum 
iterumque eos bello subiicere debebant; seditiones etiam postmodum 
saepius excitatas esse notum est. Darius v. g. narrat in inscriptione 

cui & Behistun est nomen populum babylonium transiisse ad partes 
viri rebellis Naditabira; et iterum, dum ipse versaretur in Perside, 
Babylonios a se defecisse et ad quendam Armenum qui se Nabonidi 
filium mentiretur esse transgressos (cf. Spiegel, altpers. Keilinschrif- 
ten p. 9. 29; inscript. Behist. 1,16; 3,13). Quare pro indole Babylo- 
niorum et pro furore vulgi propter violatam ab extraneis religionem 
minime licet in dubium revocare quod de minis in regem iactis nar- 
ratur; immo ex iis haec narratio msxime commendatur et omnino 
speciem veri prae se eam ferre nemo negare potest; v. 27 « quod 
cum audissent Babylonii , indignati sunt vehementer et congregat: ad- 
versum regem dixerunt: Iudaeus factus est rez; Bel destruxit , draco- 
nem interfecit et sacerdotes occidit; v. 98 et dixerunt cum venissent 
ad regem : trade nobis Danielem ; alioquin inter ficiemus te et domum 
tuam! v. 29 vidit ergo rez quod irruerent in eum vehementer et neces- 
sitate compulsus tradidit eis Danielem ; v. 30 qui miserunt eum 1n la- 
cum leonum et erat ibi diebus sex » ; — ex kumultu Babyloniorum rex 
perspicit se valde imprudenter egisse quod alienigenam permitteret 
ea destruere quae Babyloniis erant sacrosancta et eo instigante (uti 
plebs putabat) multos nobilesque viros interfecisset. Quare censuit 
prudentis regis esse non vim vi repellere neque animos exulceratos 
etiam magis irritare, verum cedere impetui atque irae populari et ei 
placamen adhibere; quare amicitiam postponendam esse ratus est se- 
dationi turbarum et urbis quieti. De lacu leonum vide ad 6,7. 16. 

Secundum LXX omnes contra Danielem congregantur neque caedis 
sacerdotum mentionem faciunt (nam v. 22 LXX nihil de eorum occi- 
sione refertur); cum rex turbam regionis videret concursantem, vo- 
cavit convivas (cupit) eisque dixit : trado Danielem in interitum. 
Brevius igitur narratio expeditur. — Cum Daniel antea solum per 
unam noctem in lacu leonum fuisset et incolumis evasisset, probabi- 
liter suspicati sunt vel leones parum esuriisse vel Danielem fascino 
quodam leonum ferociam compescuisse; quare iam aggredi rem pru- 
dentius statuunt; v. 31 « porro in lacu erant leones septem et daban- 
tur eis duo corpora quotidie et duae oves; et tunc non data sunt eis 
ut devorarent Danielem » ; — ergo diu ibi retinetur et leones esurie 
compelluntur quo certius omnem vim fascini vel incantationis vin- 
cant. Secundum LXX leonibus proiiciebantur insidiarum contra re- 
gem rei et duo corpora eorum qui mortis condemnati erant; turbae 
autem iniiciunt Danielem in lacum, ut devoraretur et ne sepulturam 
quidem consequeretur. Nihil tamen legitur apud LXX alias escas so- 
litas leonibus esse negatas. Clarius vero Syrus addit : ut esurirent et 
devorarent Danielem. 

Deus autem et ora leonum conclusit et Danieli cibos misit v. 32 
« erat autem Habacuc propheta in Iudaea et ipse coxerat pulmentum 
et intriverat panes in alveolo et ibat in campum ut ferret messoribus; 
v. 33 diritque angelus Domini ad Habacuc : fer prandium quod ha- 
bes in Babylonem Danieli qui est 1n lacu leonum! v. 3*& et dixit Ha- 
bacuc : domine , Babylonem non vidi et lacum nescto ; v.35 et appre- 
hendit eum angelus Domini in vertice eius et portavit eum capillo 
capitis sui posuttque eum 1n Babylone supra lacum tn impetu spiritus 
sui »; — apud LXX Habacuc quoque fert lagenam (ev*pvov) vini 
misti et angelus loqui incipit : haec tibi dicit Dominus Deus... et Ha- 
bacuc : Domine Deus.. ; in v. 35 solum dicitur angelum eum appre- 
hendisse in capillo capitis eius eumque posuisse supra lacum ; nihil de 
portandi actione, quae certe non ita cogitari debet quasi homines vi- 
derint prophetam per medium aera volantem. Sistitur ab angelo in 
alio loco eo fere modo quo angeli a loco in locum se transferunt, de 
qua re disputant theologi; vide Suarez, de angelis lib. 4 cap. 18-22. 
21-32. Interpretes quaerunt sitne Habacuc propheta idem cuius li- 
bellus habeatur inter prophetas minores. Propter rationem temporis 
id mihi negandum videtur; vide supra ad 13,65 et Cornely, Introd. 
ll 2 p. 512. 578. 580. 

Qui in partes quas vocant deuterocanonicas invehuntur, hanc trans- 
lationem Habacuc traducunt ac rident tamquam portentosam, mon- 
strosam, fabulosam ; ita v. g. Keer/, die Apokryphen des A. Test. 
p. 85; Fritzsche, Keil etc. A rationalistis rideri miracula non est 
quod miremur; at ab iis protestantibus qui libros protocanonicos no- 
bis esse divinitus datos asserant talem proponi sententiam non vidc- 
batur exspectandum. $i enim haec translatio adeo est ridicula et 
absurda, quomodo contra rationalistas eas defendent et vindicabunt 
quae in libris protocanonicis referuntur? Abdias loquitur ad Eliam : 
cum recessero a te, spiritus Domini asportabit te in locum quem ego 
ignoro 3 Reg. 18,129 et 4, Reg. 2,11 Elias a terra transfertur et v. 16 
filii prophetarum ita loquuntur ut appareat Eliam iam antea saepius 
spiritu Domini esse in alium locum translatum. Neque eiusmodi mira- 
culum exsulat a libris novi foederis. Nam ipse Christus assumitur a 
diabolo in sanctam civitatem e deserto et statuitur super pinnaculum 
templi et iterum assumitur in montem excelsum valde (Matth. 4,5. 8. 
Luc. 4,5. 9) et cum Philippus baptizasset eunuchum, virum Aethio- 
pem, potentem Candacis reginae Aethiopum, eum « rapuit spiritus 
Domini et amplius non vidit eum eunuchus; Philippus aulem inven- 
tus est in Azoto » (Act. 8,39. 40). Quicumque igitur his fidem adhibet 


quia sacros libros divinitus inspiratos credit, qua fronte is hanc de 
DaNiE£L. — 233. 

Habacuc narrationem contemnet? Eam quidem a Iudaeis ludibrio esse 
habitam, in praefatione ad Danielem S. Hieronymus refert, quibus 
utique non est respondendum cum promptulo illo quem carpit S. Hie- 
ronymus simile cerni apud Ezechielem , cum Ezechiel se in spiritu 
vidisse transpositum affirmet (8,3; 40,2). Haud immerito autem contra 
protestantes qui nomine orthodoxorum vocari gestiunt provocatur ad 
exemplum S. Pauli qui cum dicat se nescire utrum in corpore an 
extra corpus raptus sit (2 Cor. 12,2. 3), certe non arbitratus est esse ab- 
surdum quemquam rapi in corpore. 

Secundum LXX Habacuc sexto die cibum affert. Apud Theodotionem 
et Syrum et in vu/g. tempus non determinatur. Cum Habacuc pran- 
dium afferre vellet messoribus, habuit cibos compluribus qui suffi- 
cerent. Proinde non ultimo die Danieli hos cibos esse missos putan- 
dum erit, sed mox ab initio, quibus scil. per plures dies commode 
sustentaretur. Neque enim Deus pro sua benignitate Danielem senem 
longiore ieiunio exercere volebat. Dei paternam curam grato animo 
Daniel agnovit; v. 36 « et clamavit Habacuc dicens :. Daniel serve 
Dei tolle prandium quod misit tibi Deus! v. 31 et ait Daniel : recor- 
datus es mei Deus et non dereliquisti diligentes te! v. 38 surgensque 
Daniel comedit. Porro angelus Domini restituit Habacuc confestim in 
loco suo » ; — apud Theodotionem et Syrum Habacuc clamat : Daniel, 
Daniel, tolle...; secundum LXX Habacuc eodem die restituitur in eum 
locum unde eum tulerat angelus. 

Tumultu sedato rex recordatione Danielis tangitur v. 39 « venit 
ergo rez die septimo ut lugeret Danielem, et venit ad lacum et intro- 
spexit et ecce, Daniel sedens in. medio leonum , v. 40 et exclamavit 
voce magna rez dicens : magnus es, Domine Deus Danielis! et extraxit 
eum de lacu leonum; v. &4 porro tllos qui perditionis eius causa fue- 
rant intromistt 2n (acum et devorati sunt in momento coram eo; v. &2 
tunc rez ait : paveant omnes habitantes in. universa terra Deum Da- 
nielis quia z2pse est salvator, faciens signa. et mirabilia in terra, qui 
liberavit Danielem de lacu leonum »! — in sola vulg. habetur zn 
medio leonum v. 39 et integer v. 42, qui ad 6,26. 27 conformatus 
est. In utroque textu graeco rex non solum Deum Danielis magnum 
praedicat, sed etiam addit : et non est alius praeter te. Eo quod Da- 
niel per tot dies incolumis permans:t, clarissime eius innocentia di- 
vinitus erat comprobata. Quare qui fuerant auctores et suasores poe- 
nae, iure talionis eadem poena afficiuntur. Secundum LXX v. 99 ii 
qui insidias regi struebant in lacum leonum mitti solebant. Cum ex 
iis quae Daniele auctore acta erant de Bel eiusque sacerdotibus et de 
dracone magna regi apud Babylonios conflata esset invidia et irritatio 

plebis et seditio, facile sane fuit regi persuadere Danielem revera 
insidias struxisse regi eiusque potestatem et auctoritatem summo obie- 
cisse periculo; unde eius criminis reus more babylonico ut in lacum 
leonum proiiceretur, inimicos eius postulasse haud est improbabile, 
dum alii eum tamquam sacrilegum et contemptorem deorum suppli- 
cio esse afficiendum clamitarent. Verum divino testimonio quod in 
mira eius incolumitate ab omnibus agnosci debuit ab utroque crimine 
liberatus et tamquam vir numini gratissimus omnibus est manifesta- 
tus. Quare inimici eius etiam coram omnibus ut numini exosi et men- 
daces declarabantur, qui igitur calumnias et inimicitias suas eodem 
quo illum perdere volebant supplicio merito luebant. 

Simul ratione maxime insigni gentilibus denuo innotescebat veri 
Dei potentia et maiestas. Eam rex agnovit et publice declaravit. Eo 
autem eventu simul didicit non ex impotentia Dei Iudaeorum evenisse 
ut ludaei victi Babyloniis traderentur in captivitatem, verum huius 
Dei sublimitatem suspexit; quare facile fieri potuit, ut hoc eventu 
quoque animus regis praepararetur ad libertatem Iudaeis conceden- 
dam et ad Dei summum imperium praedicandum eo modo quo fit in 
eius decreto Esdr. 1,2 seq. ; neque huic opinioni obstat quod Iose- 
phus (Antiq. 11,1. 1) narrat Cyro vaticinium Is. 45,24 seq. esse osten- 
sum quo permotus fuerit ut iussa faceret. Nam vaticinio facilius certe 
fidem adhibuit si Dei Iudaeorum potentiam iam erat expertus. Sed 
cum non constet quo tempore haec de Bel et dracone acciderint, res 
certo definiri nequit; sed facili coniectura Babyloniorum seditionem 
et irritationem potius ex initio imperii Cyri explicabimus quam post 
longiorem durationem atque etiam ipse rex eo tempore potius pro- 
nus fuisse censeri poterit ad cedendum turbis ac furoribus populari- 
bus putans satius esse animos sibi conciliare quam irritare. 


Addenda. 


P. 6. Eo loco inscriptionis Nabonidi, cui titulus est annales vel chronicon 
Nabonidi, Schrader iam non legit, uti legit Pinches : rex mortuus est, vo- 
rum : uxor regis (Nabonidi) mortua erat; vide Sammlung von assyrischen 
und babylonischen Texten (Keilinschriflliche Bibliothek) III vol. 2 parte 
p. 135, Berlin 4890. 

P. 79. Fabre d'Envieu, Le livre du prophete Daniel p. 124. 366. 373 con- 
tendit linguam aramaicam fuisse linguam vulgarem in Babylonia et adhi- 
bitam in aula regis, linguam autem eam quae in inscriptionibus cuneifor- 
mibus reperiatur fuisse solum linguam hominum doctorum, linguam 
sacram , populo incognitam. Verum argumentis quae profert solum effici- 

tur id quod alias iam dictum est linguam aramaicam adhibitam esse in 
commercio cum regionibus occidentalibus et in magna illa nationum collu- 
vie etiam fuisse tribus aramaicas quibus haec lingua fuerit vernacula. Ex 
eo enim quod mensuris ponderibusque quandoque designatio inscripta est 
et babylonice et aramaice et quod documenta quaedam et contractus quan- 
doque rerum summam babent adscriptam aramaice (cum ipsa sint confecta 
in lingua babylonica) profecto nihil aliud efficitur nisi ea in regione etiam 
usu adhibitam esse utramque linguam. Nonne idem apud nos inveni- 
tur? Si qua in regione nuntii tabulaeque publicae proponuntur germanice 
et hollandice, gallice et anglice, ibi degere concludimus homines utriusque 
linguae. Porro adverli oporlet multa millia contractuum de rebus vitae 
quotidianae, de domibus, servis, pecunia mutua, quae S/rassmaier edidit, 
lingua babylonica esse conscripta. Iam quis sibi persuadebit haec docu- 
menta privata esse confecta ea lingua quam populus ignorabat; cernuntur 
ibi signa et nomina testium; num hi iis subscripserunt quae non intellige- 
bant? 

P. 105. Ménant quidem verterat locum illum ex magna inscriptione Na- 
buchodonosor regis: propagavi cultum maiestatis eius (Marduk) etc. ; 
verum paulo aliter vertit nuperrime Winckler (Sammlung etc. p. 13^ : in 
sublimi eius servitio (in seinem erhabenen Dienste) peragravi terras lon- 
gzinquas, montes longe positos a mari superiore usque ad mare inferius etc. 

P. 111. 3,16 censet d' Envieu verti posse et debere : Nous n'avons pas be- 
soin de te faire revenir sur cette sentence, i. c. révoquer la sentence. Ils ne 
demandent pas à Nabuchodonosor de révoquer sa sentence; ils acceptent 
leur condamnation; ils n'ont rien à objecter au sujet de la sentence, du pit- 
gam, du jugement quo le roi vient de prononcer à leur égard (p. 282. 283). 

P. 136. In inscriptione quadam Neriglissor quam vertit Bezold (cf. Samm- 
Jung l. c. p. 77), Neriglissor se vocat filium Bilusumiskum, (viri) egregii, 
sapientis (des Hehren, Weisen). Regium titulum ibi sibi soli, non patri, 
adscribit. 

P. 145. Existimat d' Envieu p. 340 septem tempora posse intelligi de va- 
riis anni temporibus, ila ut v. g. tres aestates et quattuor hiemes numeren- 
tur vel tres hiemes et quattuor aestates vel ita ut annus et tres quartae 
partes anni efficiantur. 

P. 146. Censet d'Envieu vigilem esse ipsum Messiam et vigiles dici et 
esse personas divinas (p. 388. 394. 396); argumentum potissimum ex eo 
depromit quod idem decretum vigilum dicitur sententia Altissimi v. 21; 
unde concludi debere ex lege parallelismi vigiles et Altissimum eodem 
quoque sensu dici. Sed vigilem et vigiles esse Dei nomen plane est inaudi- 
tum; dein decretum vigilum simul dicitur postulatio; proinde satis in ipso 
textu elucet quod adnotavi, vigiles seu custodes angelos qui singulis pro- 
vinciis sint praepositi ciusmodi decretum in regem a Deo postulasse. 
Quarc illa sententia vel decretum merito dicitur decretum vigilum et post- 
quam a Deo approbatum est decretum Excelsi. : 

P. 157. In pugna ad Rutu, Atutum; ita scil. signa cunciformia PincAes 


ADDENDA AD DAN. d31 


Lransscribil. Verum Schrader, recentissimus eius inscriplionis interpres, 
legendum censet Uch-KT; sed apponit? 

P. 159. Ropetit d'ZE'nvieu p. 411, quod iam vol. I p. 372 seq. asseruerat ; 
Ce nom (Evilmérodach) imprégné d'une pensée d'apothéose indique que ce 
roi voulut passer pour le fils de Merodach... il a voulu passer pourle Messie, 
pour l'Hom me-Dieu. At ipsum illud nomen nihil tale prae se fert. Nam, uti 
disci potest ex libro a Strassmater edito (Verzeichniss der akkadischen und 
assyr. Woerter etc. p. 78. 79', eiusmodi nomina satis erant usitata; ita 
Amil-Bel, Amil-Istar, Amil-Nabu; pariter in aliis inscriptionibus quas idem 
Strassmaier edidit nomina leguntur : Amil-Assur, Amil-Ea, Amil-Nanaa, 
Amil-Nirgal (cf. Die babylonischen Inschriften im Museum zu Liverpool, 
Leide 1885 p. 34; Inschriften von Nabuchodonosor, Leipzig 1889 p. 24). 
lam nemo dicet omnia eiusmodi nomina sapere apotheosin. Ceterum amil 
non significat filium, sed servum; vide Corpus inscriptionum semiticarum 
l 2 p. 66; Parisiis 1889; ibi simul cernitur vocem amil aramaice transscribi 
5'*N ; quare iam nullo modo statui polest quod Ges. Thes. p. 41 aliique opi- 
nati sunt Iudaeos vocem ad linguae suae similitudinem detorsisse in eo 
sibi placentes ut irrisionis causa oppressorum suorum regem stultum (cul- 
torem) Merodachi vocarent. 

P. 163. Eodem modo quo Per. etiam d' Envieu p. 46 rem concipit : Dans 
l'inscription qui s'offrait à eux, ils ne purent, tout en connaissant chaque 
lettre, parvenir à les agencer de maniére à en former des mots offrant un 
sens et une suite d'idées. On peut, en effet, admettre que ces mots ne se 
'tomposant que de consonnes les Sages n'ont pas su les vocaliser et qu'ils 
se sont vus ainsi dans l'impossibilité de les lire. 1l est vrai qu'ils auraient 
pu y mettre unc ponctuation de fantaisie; mais ils ne purent pas aboutir 
à une lecture qui donnàt à l'inscriplion un sens intelligible. La répetition 
du mot mene servit aussi peut-étre à les dérouter. 

P. 180. Lacum leonum ita describit d'Envieu p. 528 : La fosse aux lions 
était une cour entourée de grottes ou de cavernes, de sorte que les lions 
trouvaient, dans cette fossc, un espace à ciel ouvert, pour circuler, et un 
abri pour se reposer... Il pouvait y avoir de vastes constructions auprés de 
la fosse, et la trappe par laquelle on y accédait pouvait fort bien étre fer- 
mée par une porte sur laquelle on mit une pierre... La description de la 
fosse oü les empereurs de Maroc entretiennent des lions, auprés de leur 
palais, peut aider à se faire une idée de la fosse aux lions des rois de Ba- 
bylone. « La fosse aux lions se compose d'un grand trou quadrangulaire 
creusé dans la terre, partagé en deux par un mur; cc mur a une porte qu'on 
ouvre par en haut. Les gardiens des lions jettent dans une des dcux parties 
la nourriture, qui y fait accourir les lions; ils referment alors la porte par 
en haut, et nettoyent pendant ce temps l'autre partie de la fosse. Tout est à 
ciel découvert, entouré seulement d'un mur, par-dessus lequel on peut 
voir dans la fosse ». 

P. 190. Aliter concipit tres ordines vel potius costas d Envieu p. 919 : 
Nous pensons donc que les trois cótes symbolisent les conquétes que Cyrus 

aura déjà faites lorsqu'il s'emparera de cet empire : la Susiane, la Lvdie et 
l'Asie Mineure. 

P. 193. 199. 203. De quattuor regnis eorumque significatione bene disse- 
rit d'Envieu p. 6541-671 et 702-762, et quam copiose id faciat , ipsisnumeris 
paginarum ostenditur. Uti p. 203 dixi, mihi incredibile videtur etiam re- 
gnum Constantini et Caroli Magni in quarta bestia adumbrari; et qua ra- 
tione vates ab imperio romano antiquo et pagano transire posset ad ultima 
tempora explicare studui p. 193. 199. 204. At d'Envieu existimat quartam 
bestiam a temporibus imperii romani usque ad nostra tempora semper ex- 
stitisse variis quidem formis indutam atque fore ut sit usque ad ultima tem- 
pora : « L'empire romain continue son existence, sous une nouvelle forme, 
dans les États qui se sont greffés surluiou qui l'ontsupplanté et il durera, à 
travers les transformations qu'ils pourront subir, jusqu'à la fin des temps » 
(p. 672). Et quomodo bestia romana etiamnum vivat en quelque sorte, ex- 
plicatur p. 673 : « On sent, dans la vie des États modernes, l'influence de 
la législation, des maurs, dc l'organisation du monde paicn » etc. atque 
demum mundum qui in maligno positus est (1 loan. 5,19) et omnem regni 
Dei oppugnationem quarta illa bestia contineri et adumbrari contendit. 
Verum hac explicatione omnino receditur a verbis Danielis nec servatur 
discrimen illud quod inter alia tria regna et regnum quartum statuitur. 

P. 34. De illo lusu verborum copiose disserit d'Envieu p. 50-70. 

P. 345. Nabuchodonosor in inscriptione, cui nomen Grotefend-Cylinder, 
narrat : singulis diebus bovenrsaginatum , pinguem,... pisces, aves, mel, 
butyrum, lac, oleum bonum, vinum, vinum egregium ad instar aquae flu- : 
minis largiter dedi pro mensa Marduk ot Zarpanit, dominorum meorum 
(cf. Sammlung l. c. p. 33). 

P. 330. Nabuchodonosor quoque gloriatur se portas exornasse magnis 
serpentum imaginibus et figuris. Pariter narrat Neriglissor se restituisse 
serpentes octo aereos et argento splendido obduxisse /cf. Sammlung l. c. 
p. 21. 23. 73). 

COMMENTARIUS 


LAMENTATIONES 


PROLEGOMENA 


I. — De argumento et forma. 


Mortuis adhibere lessum, uti apud alias gentes orientales in more 
positum erat, ita a consuetudine populi hebraei minime abhorrebat. 
Eius rei testimonium habes praeclarum in carmine elegiaco quod 
planxit David super Saul et super Ionathan filium eius 2 Reg. 1,17 
seq.; aliud exemplum carminis funebris legitur 2 Reg. 3,33 et de 
morte losiae regis refertur : « et universus luda et lerusalem luxe- 
runt eum , leremias maxime, cuius omnes cantores atque cantatrices 
usque in praesentem diem lamentationes super losiam replicant et 
quasi lex obtinuit in Israel : ecce scriptum est in lamentationibus » 
(2 Par. 35,94. 25). Eiusdem consuetudinis indicium habes in plurimis 
illis locis in quibus de planctu sermo est quo mortuis parentabatur. 
Huic affine est si de publica calamitate vel urbis regnique ruina car- 
men lugubre canitur; vide Àm. 5,1. 16. Ez. 19,1; cuius rei exempla 
in leremiae vaticiniis plura reperiuntur; cf. 9,10. 17-22. | 

lam si qua calamitas, certe ea qua urbs lerusalem, templum , re- 
gnum concidit et populus olim a Deo electus ab hoc ipso Deo tradeba- 
tur gentibus illudendus, digna erat quam maximo luctu prosequeren- 
tur, et uti Ieremias iam in ipsa praedictione calamitatis Sionem 
exhibuit de ruina lamentantem (vox filiae Sion intermorientis 
expandentisque manus suas : vae mihi quia defecit anima mea, 5,31), 
ita congruum erat, ut dolor quoque Sionis captae ac contumelia car- 
mine lugubri celebraretur. Id egregio modo fit in libello , qui in hebr. 
a voce prima n2'N, jn versione greca Ügzvot, in vcu/g. threni i. e. 
lamentationes leremiae inscribitur et teste S. Her. apud Hebraeos 
ni»p appellabatur quo nomine etiam apud talmudicos vocabatur. 


Sunt autem risp naeniae, carmina lugubria, elegiaca; de usu vocis 


vide 2 Sam. 1,17. 29 Chron. 35,25. ler. 7,29; 9,10. 18. Ez. 2,9; 19,1. 
15; 26,17; 21,9. 32; 98,11; 32,2. 16. Am. 5,1; 8,10, quibus locis 
eiusmodi carmina lugubria de exteris quoque regnis ac populis, de 
Tyro, de rege Aegypti, funduntur. 


Haec autem nostri libelli carmina quinque de clade hierosolymitana 

per Chaldaeos inflicta esse conscripta res est explorata et hodie apud 
omnes certissima. Olim quidem nonnulli ea referri volebant ad mor- 
tem losiae (ita Chaíd. ad 4,90, S. Hier. quoque duobus inlocis; vide 
ad 54,20; aliique; vide Cornely, Introd. II 2 p. 405), at ea est rerum 
conditio ac descriptio quae unice ad cladem illam ultimam urbis et 
populi apta est : exhibetur enim nobis populus in captivitatem abduc- 
tus 1,3; portae Sion destructae, principes vel vagi vel occisi , sanctua- 
rium et templum profanatum ingressu gentium, populus qui relictus 
est fame et penuria oppressus, tyrannidi et libidini hostium traditus, 
moenia urbis ac munimenta destructa, omnia magno incendio vastata, 
ira Dei in interitum. urbis effusa , tabernaculum Dei destructum , festi- 
vitates abolitae etc. etc. quae omnia ut ad losiae mortis tempus nullo 
modo referri possunt, ita optime nobis ob oculos ponunt calamitates 
a Chaldaeis illatas. 

Urbis populique ruinam et miserias vates lamentatur animo dolore 
pleno, sed planctum ad id dirigit, ut agnoscant iuste a Deo ultore 
talem vindictam esse inflictam, quare peccata populi, sacerdotum , 
pseudoprophetarum haud semel tamquam veram ruinae causam com- 
memorat; at simul non omittit animos afflictos spe illa erigere moero- 
remque et tristitiam lenire illa consolatione quae populo electo vi 
foederis sempiterni deesse non potest, fore scil. ut Deus iterum suae 
plebis misereatur. Quare in his quoque carminibus cum summi dolo- 
ris expressione et viva contumeliarum descriptione id coniungitur 
quod proprium est muneris prophetici : normam theocraticam et in- 
dolem spiritualem et veram animorum ad Deum conversionem ubi- 
que promovere et ita Domino parare plebem perfectam. Quae quamvis 
in singulis carminibus tangantur, non tamen eodem modo exponun- 
tur. Et in primo quidem carmine dolor de opprobriis Sioni illatis 
praedominatur; deseribitur deiectio urbis a pristina gloria, eius 
devastatio. irrisio et insultatio hostium; at has esse iustas peccatorum 
poenas 1,5. 8. 14. 18 indicatur et spes in Deum pio gemitu 1,9. 90 
excitatur et fovetur hostium punitione praedicta 1,22. In altero car- 
mine praecipue effertur Dominum esse auctorem castigationis eaque 
accuratius describitur commemorata destructione arcium , moenium, 
palatiorum, turrium, sanctuarii et afflictione singulorum ordinum; 
maiorem quoque doloris significationem vates prae se fert et insanam 
laetitiam hostium traducit. In eam autem miseriam Sion devenit frau- 
dibus pseudovatum 2,1^; sed nunc lacrimis et precibus oportet ad 
Deum confugere eique 2,18 seq. malorum magnitudinem ob oculos 
ponere. In tertio carmine prius ipsa enarratio malorum varietate et 
vehementia imaginum et dictionis multum augetur et quantopere ipse 

quoque vates pertulerit et moerore sit obrutus magna vi exponitur; 
tum vero multo uberius quam antea rationes spei et fiduciae exponun- 
tur et quam benignum consilium Deus in afflictionibus prosequatur 
pluribus praeclare docetur 3,19 seq.; dein ostenditur, quomodo se 
habere debeant et qua ratione Deus sit orandus et placandus, ut 
tandem sui populi causam tueatur 3,39 seq. — Contumeliis singulo- 
rum ordinum in quarto carmine commemoratis praecipue culpa po- 
puli 4,6 et peccata pseudovatum et sacerdotum 4,13 seq. ct vana 
fiducia perstringuntur, qua opem ab hominibus exspectarint. Ultimo 
demum loco oratione proposita uberius docet quomodo Deus sit 
exorandus rebus populi adversis exhibitiset culpa cum dolore agnita 
et spe in Deo solo reposita. — Hisce simul patet unum idemque 
argumentum per quinquc haec capita alio et alio modo esse tractatum 
documentaque valde utilia et egregia esse inserta, quibus quomodo 
calamitates sint subeundae et Iudaei docentur et nobis quoque am- 
plissima piae considerationis nrateria subministratur. 

Iuremerito enim Cornelius a Lapide hic schema et formam proponi 
dicit sacri luctus et poenitentiae. Quare Ecclesia quoque in liturgia 
sacrae hebdomadis hisce utitur carminibus, ut suum exprimat dolo- 
rem et luctum de magno illo ultionis divinae iudicio quod pro nocen- 
tibus in innocentissima Victima est exercitum , ut nos pariter doceat 
peccata plangere et poenas iustitiae divinae rite subire et sensusinduere 
verae poenitentiae. Eodem modo interpretes veteres non omiserunt 
pluribus efferre quomodo quae vates defleat, moneat, increpet , nullo 
mode illius temporis conditionibus contineantur, verum latissime 
pateant et pro omni tempore vi quadam ac potestate singulari pol- 
leant. Cernunt enim in lerusalem effigiem et Ecclesiae militantis et 
animarum singularum. Atque id recte quidem. In lerusalem enim 
consistebat vetus theocratia, vetus regnum Dei; quare bene censetur 
simulacrum quoddam regni Dei quae est Ecclesia; et cum regnum 
Dei demum hominibus constituatur, per quandam analogiam multa 
quae de regno Dei valent valent suo modo de singulis. Hisce conside- 
rationibus adhibitis cernunt in lamentationibus planctus de Ecclesia 
militante, cum ipsa ob peccata suorum fidelium vexatur a persecuto- 
ribus; cernunt in urbis vastatione captivitatem ac vastationem animae 
quae fit peccato mortali. 


lta v. g. Rhabanus notat ad 4,2: « potest locus iste generaliter ad Eccle- 
siam aptari quac in nocte praesentis vitae tribulationem sustinet persecu- 
tionum et gemitum dat sine consolatione mundana » vel ad 4,4 : « mystice 
plangitur anima fidelis hominis quae plena quondam fuit numerositate 
virtutum et imperabat diversis affectibus dominans concupiscentiis carnis, 

postea autem a malignis spiritibus flamma libidinis succensa, destituta 
angelorum solatio et carens divino consortio, tot servit sceptris dedita 
quot vitiis »; et ad 1,13 : « sic et ab anima diabolica fraude decepta post- 
quam eam inimicus intus captivam a statu rectae fidei et rectae et bonae 
conversationis in confusionem erroris abduxerit, sanctorum praedicatorum 
doctrinam et exempla a conspectu cordis eius per oblivionem aufert , nempe 
ut eam spoliatam virtutibus facilius in terra aliena possideat, ne per recor- 
dationem sani dogmatis et meliorationem vitae ad statum pristinum rever- 
latur »; et ad 2,1: «anima peccatrix quae quondam habuit lumen scientiae 
et speculum divinae contemplationis, quando pedes Domini, hoc est, ve- 
stigia praeceptorum eius in cordis illius secreto consistebant, nunc propter 
caecitatem cordis et nequitiam pravae actionis de culmine virtutum in 
foeditate terrenorum desideriorum prolapsa iusto Dei iudicio spreta atque 
derelicta ab hostibus conculcatur ; unde merito propheta eius deflet ruinam, 
quia a summo honore ad maximam devoluta est miseriam per quam orn- 
nium iam despectui patet et irrisioni »; et ad 2,2: « anima quando servit 
vitiis, polluit honorem regni ct principatum suum quem habuit in percep- 
tione baptismatis et unctione sacri chrismatis, ita ut iam non mereatur 
cum ceteris fidelibus ab apostolo Petro audire : vos estis genus electum, 
regale sacerdotium, gens sancta, populus acquisitionis » (M. 111,1186 seq.). 
Atque S. Paschasius Radbertus advertit ad 1,1 : « anima sola sedere digne 
plangitur quasi vidua exuta virtutum bonis quae se dominio subiugaverit 
Chaldaeorum sponsumque contempserit pubertatis suae; captiva ergo ani- 
ma dicitur, cum a solio coelestis patriae vitiis subacta sub potestatem 
daemonum redigitur; quae prius pollebat divinis operibus inter frequentias 
sodalium, nunc inter hostes adversariorum sordet squalida, cui nulla est 
socielas sanctorum, nulla communicatio sacramentorum Dei, nulla cum 
sponso cui se devinxerat amore dilectionis participatio, sed redacta sub 
tributo vitiorum quotidie omnibus exsolvendo debitis fit alligatior ». Et ad 
4.2 : « Christi Ecclesia plorans ploravit in nocte, inter adversa scil. huius 
vitae, quia licet praescita et praedestinata sit ad gloriam supernae contem- 
plationis, tamen adhuc inter caligines versatur ignorantiae et discrimina 
nostrae caecitatis. Unde signanter ait : plorans ploravit, quia profecto non 
solum pro malis quae foris tolerat gemens dolet, verum pro his aerumnis 
infirmitatum suarum ct maculis quibus intus afficitur flendo gemit ». Et ad 
1,1: « Ierusalem nostra cum saepe intueatur quod cadat populus eius in 
manu hostium, quid videtur quantus immineat luctus ac gemitus? Cum 
ergo alius per superbiam, alius per avaritiam, alius per luxuriam corruit, 
quid aestimas, sponsa Christi inter tot miseriarum nostrarum scelera et 
damna quanta in suis electis pro nobis adhibeat lamenta , quantasque 1la- 
crimas? deinde cum recordatur caritate perfusa omnium desiderabilium 
quae nobis in coelestibus sunt data omnium sanctorum consortia, unde et 
nos prolabimur et ipsa peregrinatur, quaeso quanto moerore afficitur cogi- 
lare non pigeat ». Et ad 3,4 : « quod dicit : ego vir videns paupertatem , licet 
prophetae plangenti congruere videatur, manifestius tamen Christi vox esse 


DE ARGUMENTO ET FORMA LAMENT. 365 


intelligitur qui in manibus prophetarum assimilatus est el omnes colligit 
in se per generationem et aggregat » (M. 120,1065 seq.). 

Atque eo modo varias proponunt applicationes Guibertus (M. 156,451, 
Rupertus abbas tuitiensis (M. 167,1361), Jugo a S. Victore (M. 115,935); 
breviori modo S. Bonaventura , Albertus Magnus, S. Thomas; sat multa 
quoque quae ad allegoriam et tropologiam spectant collecta habes apud 
Cornelium a Lapide. 


Hae autem lamentationes id habent peculiare ut acrostichidis seu 
alphabetici carminis artificium prae se ferant; ita quidem priora 
quattuor, quintum enim solum in versuum numero suam cum primo, 
altero, quarto servat similitudinem. Carmina autem primum et alte- 
rum ita componuntur ut sub singulis alphabeti litteris tres continean- 
tur versus vel una (si malueris) periodus tribus constans membris 
eiusdem longitudinis; solum 1,7 et 2,19 versibus constituuntur qua- 
.ternis!. In carmine tertio versiculi terni eiusdem periodi ab eadem 
ex ordine littera incipiuntur, in carmine quarto bini versiculi unam 
efficiunt periodum , carmen vero quintum et ordine caret alphabetico 
et versus singuli duobus quoque membris conflantur. Prima quattuor 
carmina constare versibus dodecasyllabis Bicke/l |. c. censet eosque 
ibi p. 112-1290 metrice descriptos exhibet; Gietmann autem hendeca- 
syllabis versibus ea carmina confici mavult (de re metrica Hebraeo- 
rum, p. 58, ubi pro enneasyllabis legi oportet hendecasyllabis); 
carmen quintum versu fluere heptasyllabo uterque consentiunt. Cete- 
rum notat Gzetmann : « metrum facillime currit et fere cum distinc- 
tione versuum masoretica congruit, nisi quod formae pausales in fine 
tantum versiculorum admittendae sunt »; singula si lubet vide apud 
ipsum vel apud Bzc&e// descripta. 


In carmine primo accurate servatur ordo alphabeti consuetus. Sed in 
2.3. 4 littera 5 praecedit litteram y. Cur ita factum sit, certo dici nequit. 
Rationem subtilem et argutam excogitavit Grotius : « non aliam coniectare 
possum rationem quam quod Chaldaei alio ordine usi sunt quam Hebraei, 
sicut et Arabes aliter digerunt litterarum ordinem, et in Phoenicum alpha- 
beto koph littera praecessit litteram tsade; itaque primo capite loquitur 
leremias ut Hebraeus, sequentibus ut Chaldacorum subditus ». Alii eam 
transpositionem errori tribuunt librariorum; ita Zoubigantius , notae cri- 


1. Cui incommodo Pickell, carmina vet. test, metrice p. 112.116 remedium attulit quod 
nonnemini audacius videri possit; prius enim membrum ex 1,7 delet : « recordatio recentis 
miseriae semper animo praesentis non erat populo necessaria neque per asyndeton cum ca 
prisci splendoris coniungenda »; 2,19 autem elisione plurium syllabarum satis dura in tres 
tandem versus dodecasyllabos coarctat atque constringit. 

ticae ad h. l., et in aliquibus codicibus hebr. apud de Rossi ordo servatur 
consuetus, uti etiam apud Syrum. At ordo ille immutatus confirmatur ver- 
sione graeca (in qua nomina quidetr litterarum div et o4 ordine consueto 
adscribuntur, at versus omnino exprimunt ordinem hebr.), confirmatur 
versione S. Hier. et confirmatur ipso quoque nexu; nam in 2,16 aperue- 
runt... sententia et sensus v. 13 continuatur, qui nexus interrumperetur, 
si ante v. 16 poneres v. 17 fecit...; insuper in v. 17 adest transitus ad v. 18, 
quare suo loco versus omnino relinquatur oportet. Simile quid adver- 
tere poteris in tertio carmine; v. 46 aperuerunt... arcte adnectitur ad v. 45, 
dum in v. 48 divisiones aquarum... habeatur transitus facilis ad v. 49. Etiam 
clarior est res in quarto carmine ; ibi enim in v. 16 ita absolvitur argumen- 
tum de punitione pseudovatum et sacerdotum, ut versus ab antecedente 
avelli nequeat; in v. 17 autem novum tangitur argumentum de vana (fiducia 
in hominibus posita. Unde patet transpositione versuum gigni confusionem 
et dum ordo restituatur alphabeti consuetus, rerum notionumque fieri 
perturbationem intolerabilem. Demum per se patet, utrum facilius expli- 
cetur : ordo ille ab aliquibus ad normam communem exactus restitutusque. 
an ordo ille a communi recedens et plurimorum testimonio suffultus et 
tribus in locis servatus constanter. 

Neque sane ratio peti potest cum Bertholdt ex oblivione vel incuria poe- 
tae; J. D. Michaelis (in Biblioth. orient. 20 p. 34 et in notis ad Lowthii 
praelectionem 22) probabile censet diversum fuisse locum litterae 2 pro 
diversa eius pronuntiatione vel leniore vel asperiore; « scio quid hic obver- 
suri sint grammatici (scil. ubique esse 5 dagessatum), nescio autem an 
multa in dages et raphe commentitia sint, masorethisque potius quam an- 
tiquae linguae hebraicae debita ». At probabilius est in eiusmodi carmini- 
bus pangendis aliquam libertatem fuisse concessam. Nam similia quoque 
in aliis acrostichiis notantur; v. g. in Ps. 95 litera 1 non habet proprium 
versum, p omittitur, ? bis ponitur et post n alius sequitur versus a E in- 
cipiens; etiam in Ps. 34 post n additur versus cum xz. Pariter in Ps. 9 deest 
versus cum t, et loco 5 ponitur in v. 20 p;littera * quoque deest in Ps. 34 ; 
in textu graeco Prov. 31,25. 26 ordo idem cernitur qui in Lament. tribus in 
locis; ponitur quippe aróua aor7, (2*5) ante isjóv (12). In interpretatione 
haggadica threnorum, Echa rabbati, adnotatur ad 2,16 : « cur littera £ 
praecedit litteram 7? quia homines ea ore suo loquebantur (0223) quae 
oculis suis (D3*2*y2) non viderant » (Wünsche, der Midrasch Echa rabbati., 
Leipzig 1882, p. 115). 

Cur artificium hoc ordinis alphabetici adoptatum sit, in dubio erit relin- 
quendum. Aliqui censent ad memoriam iuvandam istud artificium adhiberi ; 
ita iam Sanctius apud Cornelium a Lapide; alii opinantur, ut argumentum 
quoddam integrum ab initio usque ad finem tractari insinuetur (Bickel; cf. 
Cornely, Introd. II 2 p. 13) et carmini quaedam species ac forma integrita- 
tis atque absolutionis concilietur (Keil). In introductione scribarum ad ex- 
planationem haggadicam ( Wénsche l. c. p. 28) legitur : Deus respondit : quia 
filii tui peccaverunt et contra integram legem, contra omnes viginti duas 

litteras egerunt. Unde ita explanare usum alphabeti rabbinicam sapit argu- 
tiam. Sicut apud alios populos varia poeseos genera et schemata adhiben- 
tur, ita simile quid Hebraeis in more positum fuisse dicendum erit; quare 
quemadmodum non semper definiri potest, cur poeta graecus vel latinus 
hoc metro usus sit et non alio, ita maxime consultum erit etiam usum car- 
minis acrostichidis arbitrio poetae relinquere neque subtiles quasdam in- 
quirere rationes. 

De praeclaro dicendi genere quo vates usus sit in threnis ita disserit 
Lowth, de sacra poesi Hebr. praelect. 22: « nullum opinor aliud exstat 
poema ubi intra tam breve spatium tanta , tam felix, tam lecta, tam illustris 
adiunctorum atque imaginum varietas eluceat. Quid tam elegans et poeti- 
cum ac urbs illa florentissima pridem et inter gentes princeps, nunc sola 
sedens, afflicta, vidua, deserta ab amicis, prodita a necessariis, frustra 
tendens manus nec inveniens qui eam consoletur? Quid viae Sionis lugen- 
tes et feriarum sollemnium celebritatem requirentes? Quid dulces illae et 
flexanimae querimoniae? cf. 1,12. 16; verum omnes locos elegantes pro- 
ferre id sane esset totum poema exscribere. Unum tantum adnotabo de 
quibusdam locis atque de priore parte secundi alphabeti potissimum, ubi 
si quibus vates ad audaciores conceptus assurgere videatur verbisque uti 
ardenlioribus atque imaginibus elatioribus quam quae lugenti conveniunt 
et in tanto moerore per rhetorum et criticorum decreta admitti possunt, 
eos monendos esse ut ad ipsius argumenti magnitudinem eorumque om- 
nium quae ei inhaerent amplitudinem, sanctitatem et religionem animum 
advertant; quae ut pro dignitate exprimerentur augerenturque eliam si id 
fieri potuisset, ipsa operis natura ac finis postulabat; neminem arbitror fore 
qui haec attenderit, apud quem non facilem saltem excusationem habitura 
sit vatis sublimitas ». 


II. — Quis sit auctor. 


In sacris litteris quidem nihil continetur quo Ieremias threnorum 
auctor declaretur; nam allusio quae aliquibus exstare videtur Eccli. 
49,8 (graece 6) xai dpíp.tooav vc o000c x07. iv y etpi Tspsutou ad Lament. 
1,4 et valde dubia est et si esset certa non innueret Ieremiam condi- 
disse threnos; at nihilominus constanti traditione satis antiqua, cui 
ex ipsis threnis gravissimae accedunt rationes, omnino certum et in- 
dubitatum est leremiam esse auctorem. 


Etenim usque ad annum 1712 nemo cognoscitur qui Ieremiam esse auc- 
torem negaverit; co autem anno Zermannus von der Hardt threnos adscrip- 
sit Danieli et tribus eius sociis Sidrach, Misach, Abdenago et regi Ioachin. 
Postea dubium de leremia auctore motum est ab anonymo scriptore in 
fasciculis tubinginianis, Tübinger Quartalschrift 1819 p. 69, ab Augusti, a 
Conz, a Kalkar, donec tandem Ewald repetitis vicibus assereret ea carmina 

ad aliquem leremiae discipulum tamquam auctorem esse referenda (cf. 
Poetische Bücher des a. B. 3 ed. I 2 p. 326; Geschichte Israels IV, 3 ed. 
p. 23. 26) quem alii secuti sunt; ita Bunsen, Naegelsbach, Noeldeke , qui duo 
praesertim ex genere dicendi arguunt (ille quidem in suo commentario, 
die Klagelieder, Bielefeld 1868, hic in libro : die alttestamentliche Litera- 
tur in einer Reihe von Aufsàátzen, Leipzig 1868 p. 142 seq.j; hos fere 
sequuntur de Wette Schrader (Einleitung 8 339), Vatke (Einl. p. 597), JVleuss 
(Geschichte des a. Test. p. 398), Wellhausen (in notis ad Bleek Einl. p. 388) 
et alii. Sat singularis est sententia quam TAenius proposuit : solum duo 
carmina, secundum et quartum esse condita a Ieremia, illud quidem mox 
ab urbe expugnata, hoc autem longiore tempore interposito probabilius in 
Aegypto; carmen primum ab alio esse compositum qui secundum iam no- 
rit; item carmen tertium et quintum ab alio et alio esse confectum ; Iere- 
miam in ordine litterarum 9 et y tempus priscum esse secutum, in qua re 
eum imitatus sit auctor carminis tertii, dum auctor primi recentiori con- 
suetudini adhaeserit (Kurzgefasstes exeg. Handbuch zum a. Test. XVI, Leip- 
zig 1853; Klagelieder p. 122). Nescio an ullum invenerit laudatorem. — 
leremiam esse auctorem egregie tuili sunt ex catholicis : FZoeckner, in 
fasciculis tubing. 1877 p. 187-280; Cornely, Introd. 11 2 p. 406-411; Kaa- 
len, Einleitung, 2 ed. Freiburg 1884 p. 313; 7rochon, Jérémie, Lamoenta- 
tions, Paris 1883 p. 333-339; ex protestantibus laudem meretur Keil , Com- 
mentar über d. Proph. Ierem. p. 548-5253. 


Antiquissimum traditionis testimonium nobis praebet versio graeca, 
in qua threni hae praefatiuncula introducuntur quae etiam in vu/g. 
legitur adscripta : « et factum est postquam in captivitatem redactus 
est Israel et lerusalem deserta est, sedit Ieremias propheta flens et 
planxit lamentatione hac in Ierusalem et dixit ». Atque, uti 7Aenius 
fatetur, sententia haec ita conformata est in graeco, ut interpres grae- 
cus omnino censendus sit eam non de suo composuisse sed ex hebraeo 
vertisse; unde eo tempore idem lectum fuisse in codice hebraeo. Quo 
casu autem postmodum interciderit, nescimus. Floeckner quidem 
contendit fieri non potuisse ut intercideret; quare dicendum esse nun- 
quam in textu hebr. exstitisse (1. c. p. 193); at si fieri potuit v. g. ut 
in Ps. 1545 alphabetico intercideret versus litterae wn. qui servatus 
est in versione graeca, cur non simile quid ei sententiae accidere po- 
tuit? potuititaque omitli, cum threni a loco suo removerentur et cum 
aliis megilloth coniungerentur, vel etiam quia in usu liturgico die 9 
mensis aà illa sententia non legeretur. Quidquid vero est, id manet 
certum eandem traditionem de leremia auctore apud Iudaeos valuisse 
semper. Uti enim versio syriaca lamentationes adscribit Ieremiae pro- 
phetae, ita. CAa/d. verba praemittit : dixit leremias propheta et sa- 
cerdos magnus. Idem nobis ostenditur eo quod olim apud ludaeos 

quoque threni eum vaticiniis leremiae erant coniuncti, id quod in- 
dubie elucet ex enumeratione librorum sacrorum quam nobis tradunt 
tamquam apud Iudaeos usitatam Origenes (et ex eo Hilarius) et Epi- 
phanius. Origenes canonem palaestinensem recenset ó oi "E£zaiot 
«aga0tdóxciw et explicite dicit z49' 'EGoxíouc, 'Iegepiag obv Üpzvotg xat «7j 
irt T0, £v Évl, Tegepiío (vel "Iouia , uti legitur apud Eusebium, h. eccl. 
6,95 ; M. 20,581); vide Orig. in Ps. 1; M. 12,1085; idem refert S. Hi- 
larius (Prolog. in Ps. 15; M. 9,941). Epiphanius autem ita : « Iu- 
daei autem usque ad tempus reditus ex babylonica servitute hos et 
prophetas et prophetarum libros habuerunt :... 76v «gogrivav 'legeutav 
[LET Gv Üpávov xai EmiGoAOv abro) ve xxi Baposy (adv. haer. 8,6; M. 
41,213). Idem nobis testatur S. Hieronymus, qui prologo galeato re- 
censens modum Iudaeorum numerandi secundum numerum littera- 
rum alphabeti libros viginti duos ostendit leremiam cum cinoth i. e. 
lamentationibus suis unum constituisse librum !. Sed ibidem etiam 
nos docet de alio modo numerandi, quo Ruth et cinoth inter hagio- 
grapha scribantur, ut ita viginti quattuor efficiantur libri; tertium 
quoque commemorat, quo quia quinque litterae duplices sint apud 
Hebraeos etiam quinque libri a plerisque duplices aestimentur, inter 
quos leremias cum cinoth i. e. lamentationibus suis adnumeratur. 
Quare constat exeunte saeculo 4 tres exstitisse modos libros numerandi 
apud Hebraeos, eum autem quo cum Origene viginti duo numeraban- 
tur fuisse communiorem et antiquum; unde merito infert Cornely, 
Introd. II, 2, p. 410, eo tempore lamentationes a vaticiniis separari coep- 
tas esse et eam separationem nos deberi talmudistis qui commodio- 
rem libelli usum in liturgia spectabant (vide de 5 megilloth, Coraely, 
Introd. | p. 33). Ex hac threnorum cum libro Ieremiae coniunctione 
etiam elucet cur Melito sardensis saeculo 2 libros recensens canonis 
Hebraeorum threnos omittat (cf. Euseb. h. e. 4,26; M. 20,396). Quodsi 
vero, ut argumentum hoc infringatur, Noe/deke contendit Origenem 
probabilissime errore quodam inductum esse, Hieronymi autem testi- 
monium nihil valere quia solum Origenem sequatur, haec assertio 
quidem valde audax est at simul omni fundamento destituta. Quo iure 
enim Origenes ea in re erroris argui possit nihil potest proferri; 
S. Hieronymum autem non caece exscripsisse Origenem iam ex eo 
pàtet quia duos alios addit numerandi modos quos frustra apud Ori- 
genem quaesieris. 

Etiam apud talmudistas Ieremiam auctorem threnorum haberi 


——À 


1. Lamentationes primitus cum libro Ieremiae esse iunctas in hebr. etiam asserit Feurst, 
der Kanon des alten Testaments p. 88. 
DANIEL. — 21. 

certum est. Hoc argumentum fusius prosequitur F/oeckner l. c. 209 
seq. ; cum res sit explorata et ab omnibus concessa (Noeideke excepto 
contra quem arguit F/oeckner) non opus erit diutius immorari. Ean- 
dem traditionem in Ecclesia semper viguisse pariter exploratum est, 
uti iam ex praefatione in versione graeca et vulg. adscripta colligitur. 
Si in enumeratione librorum sanctorum omittuntur, id eo fit quia cum 
vaticiniiss leremiae coniuncti unum leremiae librum constituere cre- 
debantur; de qua re vide Cornely, Introd. I[ 2 p. 407. — Cum itaque 
rationibus externis satis certum sit quis sit threnorum auctor, restat 
ut videamus quid rationibus quas vocant internis suadeatur. 

Threnos esse compositos ab aliquo qui ruinae urbis et maximae il- 
lius calamitatis testis fuerit et rerum adversarum particeps omnes 
concedunt et ex ipso dicendi describendique genere, ex maximo luctu 
et affectus moerore, ex verbis ardentioribus et conceptibus audaciori- 
bus consequi statuunt. Et id quidem recte. Verum ibi sistere minime 
oportet. Si enim threni cum Ieremiae vaticiniis comparantur, iidem 
in utrisque conceptus, iidem affectus commiserationis, doloris, moe- 
stitiae, eaedem calamitatis causae, eadem quoque ad animos erigen- 
dos spes et in quam plurimis quoque eaedem locutiones et imagines 
idemque dicendi genus deprehenduntur. Unde sententiae illi apud 
Iudaeos et Christianos receptae magnum accedit pondus ac momentum. 


Iam quae in universum dicta sunt exemplis sunt illustranda et probanda : 
1,2 plorans ploravit in nocte; Ier 13,17 : in abscondito plorabit anima mea, 
plorans plorabit; — 1,2 omnes amici eius spreverunt eam, et 1,8 omnes 
qui glorificabant eam spreverunt eam, quia viderunt ignominiam eius, et 
1.19 vocavi amicos meos et ipsi deceperunt me; nonne in istis eadem di- 
cuntur quae toties leremias praedixit de vana spe in aliis gentibus posita ? 
vide 2,26. 36. 31; 4,30: contempserunt te amatores tui; 13,96 : apparuit 
ignominia tua; 30,14: omnes amatores tui obliti sunt tui etc.; in threnis et 
peccata populi et praesertim prophetarum et sacerdotum tamquam causae 
ruinae assignantur 1,5. 8. 18:2,14; 3,39. 42; 4,6, 13; 4,1. 16; iam Ieremiam 
eandem causam ruinae assignare non opus est probare cum singula fere 
capita testimonium ferant, sed id notatu dignum quod eodem modo prae- 
primis sacerdotes et pseudovates accusat 2,8; 5,31; 6,13; 8,10; 23,14. 15. 
47 ; 91,10. 13 etc. ; — profanatio sanctuarii in threnis saepius commemora- 
tur 4,10: 2,1. 6. 7; 5,18; Ieremias autem eandem haud semel praedixit et 
falsam illam fiduciam quam in templo et cultu externo ponebant omnino 
subvertere conatus est 6,20; 7,4. 14. 21; 26,6 — Lament. 1,14 de iugo im- 
posito collo vide Ier. 27,2 — 1,16 oculus meus deducens aquas; Ier. 9,1. 17 : 
deducant oculi nostri lacrimas — 1,17 expandit Sion manus, ler. 4,31 : vox 
filiae Sion expandentis manus suas — 1,17 mandavit in circuitu eius hostes 
eius, ler. 4,17 : custodes facti sunt super eum in circuitu (cf. hebr.) cf. 6,3 

— Lament. 1,21. 22 fit allusio ad vaticinia contra gentes edita; Lament. 2,3 
succendit quasi ignem flammae devorantis in gyro cf. ler. 4,4; 17,97 — 
Lament. 2,17 fecit Dominus quae cogitavit, complevit sermonem suum ; 
cf. Ier. 23,20 — 2,20 et comedent mulieres fructum suum, parvulos; ler. 
19,9 : cibabo eos carnibus filiorum suorum — Lament. 3,40 seq. eadem via 
poenitentiae describitur, quam Ieremias 3,92-25 assignaverat — 3,48. 49 
divisiones aquarum deduxit oculus meus... nec tacuit; ler. 14,17: deducant 
oculi mei lacrimam nec taceant — 4,2 quomodo reputati sunt in vasa te- 
stea; cf. Ier. 18,4. 6; 19,10; 22,28 — 4,6 maior iniquitas peccato Sodomo- 
rum ; ler. 23,14 : facti sunt mihi omnes ut Sodoma — 4,42 non crediderunt... 
quoniam ingrederetur hostis; hanc falsam fiduciam perstringit Ieremias 
1,4 seq. et 21,13 : qui dicitis : quis percutiet nos? et quis ingredietur do- 
mos nostras? — 4,17 defecerunt oculi nostri ad auxilium vanum, cum 
respiceremus ad gentem quae salvare non poterat; hisce ea perstringuntur 
quae Ier. 2,18; 27,3 seq. 37,6 dicuntur — 4,21 ad te quoque perveniet ca- 
lix; ler. 25,15. 21. 28 — 5,6 commemoratur Aegyptus et Assur eo modo quo 
Ier. 2,18 — 5,7 patres nostri peccaverunt et nos iniquitates eorum portavi- 
mus; quid veri sit, cernitur ler. 15,4 et 16,11 — 5,14 defecerunt iuvenes 
de choro psallentium ; Ier. 16,9 : auferam vocem gaudii et vocem laetitiae ; 
item 25,10; ergo quae in vaticiniis praedixit, in threnis lamentatur impleta 
— 5,16 cecidit corona capitis nostri; ler. 13,18: dic regi, dominatrici : 
humiliamini, sedete, quoniam descendit de capite vestro corona gloriae 
vestrae — 5,21 converte nos et convertemur; Ier. 31,18 : converte me et 
convertar etc. etc. 

Vehementia doloris quae in vaticiniis deprehenditur 4,19; 9,1. 10; 45, 
48: 20,18 etiam in threnis cernitur 4,20; 2,11; 3,1 seq.; ut Deus ultionem 
exerceat in gentes, pari modo utrobique efflagitatur Ier. 10,25 et Lament. 
1,22; 3,64-66 (cf. ler. 17,18; 18,19-23) 4,21; quod dicitur 3,8 sed et cum 
clamavero et rogavero, exclusit orationem meam, habes expressum secun- 
dum illud Ier. 7,16; 11,14; 14,11 : noli orare pro populo isto; interrogatio 
illa, qua concluditur 5,22 hebr. : an enim prorsus nos reiecisses... omnino 
conformatur sententiae ler. 14,8. 19 propositae. Spes vero illa et fiducia 
quae exprimitur 3,22 seq. 33. 56 seq. 4,22; 5,19-21 etiam depingitur in 
libro lererniae non semel, praeprimis cap. 30. 31. Praeterea alias quoque 
in ipsis dictionibus magnam cerni affinitatem inter utrumque librum plu- 
ribus ostendere necesse non est, cum sit res ab iis quoque concessa qui 
threnos leremiae esse negant. Sed advertere oportet quemadmodum lere- 
mias in vaticiniis et easdem sententias quandoque repetere solet et sat 
multa ex s. libris, praesertim ex Deut. ex antiquioribus vaticiniis in suum 
usum convertere et inflectere, ita eundem modum etiam deprehendi in 
threnis. Varia invenies adnotata in commentario. IIoc loco adscribam quae 
collegit Floeckner l. c. p. 2419, ut demonstret in threnis eundem cerni usum 
Deut. et Lev. queni in vaticiniis observamus : Lament. 1,3 et Deut. 28,65; 
1,5 et Deut. 98,44; 4,7 et Lev. 26,34; 1,8 et Lev. 12,2 et 15,19; 4,9 et Deut. 
39,99 ; 1,10 et Deut. 23,3; 1,20 et Deut. 32.25; 2,8 et Deut. 28,52; 2.11 e 

Lev. 96,18. 33 et Deut. 28,15 ; 2,20 et Lev. 26,29 et Deut. 98,57; 3,16 et 
Lev. 2,14 (propter i92, 03? cf. Ps. 419,20); 4,11 et Deut. 32, 22; 4,12 et 
Deut. 98,52; 4,15 et Lev. 13,45 et Deut. 28,05; 4,16 et Deut. 28,50; 4,19 et 
Deut. 28,49; 5,9et Deut. 28,48; 5,11 et Deut. 28,30. Neque pauca inveniun- 
tur quae in verbis et dictionibus similia sunt iis quae in Iob et psalmis 
leguntur. Demum etiam in threnis non desunt repetitiones sententiarum , 
prout idem in libro Ieremiae observatur; cf. non est ei consolans 1,2. 9. 
17. 21 et 1,16 longe a me consolans; ita vE3 a*vn 1,11. 16. 19; vide Do- 
mine 1,9. 141. 20; 2,20 vide Domine et considera uti 1,11; i5 1i»n ira fu- 
roris sui 1,12; 2,3; 4,11; contritio filiae populi mei 2,11 (13) ; 3,48; 4,10; 
quae locutio Ieremiae sat est familiaris ; cf. Ier. 6,14; 8,11. 21; 14,17; 30,12. 
13 — Lament. 2,16 repetitur 3,46; oculus meus deducens aquas 1,16 et 
2,18 deduc quasi torrentem lacrimas et 3,48 rivos aquarum deduxit oculus 
meus; bis conqueritur de matribus quae filiolos coxerunt 2,20 et 4,10; 
additur quatér ad vim augendam : non pepercit 2,2. 17. 21; 3,43 (similiter 
ler. 13,14; 21,7); verbum ni! vexare, affligere quod alias raro occurrit, 
hic quater legitur 1,4. 5. 12; 3, 32. 33. 


Duo praesertim /Vaegelsbach obiicit : multa inveniri vocabula et locutio- 
nes in threnis quae in libro Ieremiae frustra quaerantur; exsistere in iis 
duos locos ex libro Ezechielis allatos ; unde satis probari Ieremiam non esse 
auctorem. Sed adverti oportet quod prius attinet, cum in threnis aliud 
dicendi genus exsistat quam plerumque in vaticiniis, discrimen aliquod in 
verbis et locutionibus ipsa natura induci. Nam inter pleraque oracula lere- 
1niae et hos threnos tale fere est discrimen quale inter orationem solutam 
et sermonem poeticum; in hoc autem alias seligi locutiones ct eundem 
scriptorem aliter scribere in oratione soluta atque in oratione adstricta et 
devincta, quid tandem mirum est? Ceterum uti ex antecedentibus patet, 
istud discrimen non debet exaggerari ; dein certum est in longa illà apud 
ANaeg. enumeratione haud pauca recenseri immerito , quia vocabulum etsi 
non in eadem forma grammaticali qua in threnis etiam in vaticiniis Iere- 
miae invenitur; ita v. g. 4,1 *nz* eadem notione legitur Ier. 51,13; adiec- 
tivum 2N utique non legitur apud eum, sed substantivum 92N ter : 9,26; 
16,7; 31,13; v3 legitur apud Ier. quamvis non in piel, uti Lament. 2,171; 
idem dic de y5a ler. 31,34. 44; verbum an: reperitur, etsi non in forma 
participii; v2. NY* etíam in notione re/nquere legitur Ier. 4,7 (cf. 1,5); 20, 
18; 22,41; 51,45; 52,7 quibus in locis proxime ad eam accedit significatio- 
nem; nescio an multum adsit discriminis, si in Lament. bislegitur Nom 1,8 
ct 3,39, dum alias in libro leremiac et ter etiam in threnis reperitur nw:n 
4,6. 13. 92; substantivum quidem nwTo apudIer. non legitur; at verbum et 
adiectivum xv habes Ier. 2,7. 23; 1,30; 19,13; 32,34; idem valet de sub- 
stantivo NoD quod in libro ler. utique non reperitur, at verbum x55 ter le- 


zitur 24,2; 32,17. 27; apud ler. saepius legitur *3v2 15 in captivitatem 

ire 20,6; 22,22; 30,16; idem legitur quoque Lament. 1,18; sed 1,5 sine 
praepositione 3 scribitur; en tale discrimen affert Naeg. tamquam indicium 
alterius auctoris! etsi Tm? non occurrat apud ler., 1n non deest Ier. 
3,19; 12,10; 25,34. Ecce habes aliqua exempla, quibus vides qua ratione 
aeg. longam texat enumerationem verborum et dictionum quae ab usu 
Ieremiae recedant! De illis autem quae p. XIV proponit et in quibus masi- 
mam vim probandi inesse censet, iam Keil p. 554 ostendit tertiam partem 
esse demendam, quia vocabula etsi in alia forma grammaticali apud Iere- 
miam reperiuntur. 

Alterum quod /Vaeg. obiicit afferri in threnis locos ex Ezechiele facile 
diluitur; nam Lament. 2,44 non est depromptum ex Ez. 13,9-11, quia 52a 
in Lament. alio plane sensu adhibetur, sensu scil. eo quo alias adhibetur 
n»nn ler. 23,43 et Iob 1,92 et 24,42 et sensu non multum dispari 5zn lob 


6,6, dum haec vox apud Ez. non significat nisi calcem fectoriam. Neque dici 
potest wTU mmn certo esse ex Ez. depromptum, quia leremias utraque voce 


(etsi non coniunctim) saepe utitur et simili modo de visione mendacii 
pseudovatum loquitur (cf. Keil p. 531 ; Cornely. c. p. 409). Neque Lament. 
2,15 *£* n5:55 probabile est esse ex Ez. 97,3 et 28,12 petitum; nam apud 


Ez. id de Tvro et rege eius dicitur. Annon potius dicendum eam locutionem 
de Sion derivari ex Ps. 50,2, ubi *z* 552: legitur de Sion? sicut aliud epi- 
theton gaudium universae terrae in eodem versu 2,15 certe depromitur ex 
Ps. 48,3, quia hostes dicunt eam urbem ita vocari : « haeccine est urbs 
quam dicunt decoris perfectionem, gaudium universae terrae »? ita autem 
lerusalem non dicitur apud Ez. sed in Ps. 1. c.; cf. Cornely l. c. Trochon 
p. 336; Floeckner l. c. p. 261-304. 

Demum JVoeldeke et de Wette Schrader obiiciunt deesse in threnis id quod 
leremiae adeo proprium sit, scil. peccata populi non ea vehementia et 
acerbitate perstringi et accusari, qua in libro Ieremiae; immo 5,7 quam 
maxime contradicere oraculis Ieremiae. Miram obiectionem! Iam supra 
monui 9,7 : patres nostri peccaverunt... et nos iniquitates eorum portavi- 
mus, declarari et illustrari ex Ier. 15,4 et 16,11. Dein in peccatis populi 
ruinae causam reponi saepius explicite in threnis enuntiatur; lege 1,5 prop- 
ter multitudinem iniquitatum cius; 1,8 peccatum peccavit Ierusalem; 1,14 
iugum iniquitatum mearum; 1,22 propter omnes iniquitates meas; lege 
accusationes contra pseudovates et sacerdotes 2,14 et 4,13; quid dici potest 
gravius quam 4,6 maiorem esse iniquitatem populi peccato Sodomorum? 
praeterea 3,42 nos inique egimus et contumaces eramus vel rebelles (hebr.?: 
9,16 vae nobis quia peccavimus: Cur non tanta acrimonia invebatur, viri 
critici in scriptore profano certe deprehendissent et laudassent; nam ipsa 
natura comparatum est, ut peccatorem vehementius reprehendamus ne 
peccatis suis se miserum reddat; verum postquam incidit in maximam 
calamitatem, a qua frustra eum retrahere conati sumus, quis adeo erit 
crudelis et sensu humanitatis destitutus, ut miserum hominem aculeis 
pungat et verbera addat verberibus, ut non polius ei commiserationem 

adhibeat eumque suaviter ad resipiscentiam adducere conetur? Sane in 
sermone mitiore threnorum potius et ars et prudentia est laudanda, quam 
ulla cum reprehensionibus libri Ieremiae contradictio laboriose quaerenda' 
Idem dic de modo quo 4,90 sermo fit de Sedecia, cui etiam aliquid com- 
miserationis tribuit post sortem luctuosam vates humanitate ductus; sed 
simul adverte ibi tangi et simul reprehendi vanam illam ac perniciosam fi- 
duciam, quam multi posuerint in rege utpote herede throni Davidis : ad 
quod illustrandum inserviunt quae Ieremias saepius monuit 43,13; 17,25: 
22,2-5; 29,16; sicut enim in templo spem suam vanam ponebant 7,4 seq., 
ita quoque in promissione Davidi facta et in dignitate regis qui sedere di- 
citur super solium lahve vel in throno regni Iahve super Israel (1 Par. 28,5; 
29,3; cf. 2 Reg. 7,26. 4 Par. 17,24). Quare inani conatu laborant aliqui, ut 
threnos cum oraculis Ieremiae pugnare ostendant. Equidem puto si agere- 
tur de libro profano satis eos habituros esse perspicaciae ut statim depre- 
henderent ex mutata conditione parumper alium debere instrui sermonem 
ante ruinam et post ruinam! ! 


Quaerunt etiam quando threni sint compositi. Cum habeamus lere- 
miam auctorem et in ipsis threnis dolor describatur et exprimatur 
recentissimus ac vehementissimus, certe dicendum est carmina haud 
diu post urbem expugnatam et destructam esse composita. Idem sua- 
detur si consideraveris singula quaeque ita vivis coloribus depingi ut 
quasi spirantia et praesentia sistantur; unde iterum colligitur ea esse 
conscripta tempore a ruina recentissimo, quo animus vatis tremendis 
illis eventibus quam acerrime erat percussus. Opinatur Ewald (Ge- 
schichte des V. Isr. IV 3 ed. p. 25) ea esse composita in Aegypto; sed 
ex 1,3 id necessario non sequitur; verba omnino declarantur ex illo 
tempore quod in ler. 41,17. 18 assignatur ad quod tempus optime 
etiam congruit quod 5,6. 9 describitur. Unde ea temporis conditione 
qua miseria populo illata quam maxime sentiebatur carmina haec 
lugubria esse fusa existimo. Tunc enim reliquiae etiam populi quae 
remanserant et modo inceperant sub Godolia aliquatenus respirare et 
e rerum angustiis emergere (ler. 40,12), iterum dispersae et disiectae 
sunt, ita ut ea demum calamitate regni dissolutio et populi dispersio 
sit ad culmen adducta. Unde tribus fere mensibus ab urbe expugnata 
ect duobus mensibus postquam templum Domini et palatium regis et 
domus lerusalem igni combusta sunt, Ieremias oppressus dolore de 


1. Id bene jam expoiit Ai pertis, abbas tuitiensis, scribens v. g. ad 2,11 : « dicebam ita 
loquentem facit lereiniam) antequam haec. fierent :. propterea da filios eorum in famem et 
deduc eos in. manus gladii; fiant uxores eorum absque liberis et viduae et. viri earum inter- 
ficianlur inorte (Ier. 18,21); haec, inquam, et his similia dicebam concordando per spiritum 
iudicio et iustitiae tuae. Af ubi male ipse venerunt et ves oculis est exhibita , vicif pic- 
fas et a supernis iudiciis relapsa in semetipsai vulnerata. ruit natura »; ita ille in opere de 
Trinitate et operibus cius — in Ieremiam liber unus. cap. 46; M. 167,1396. 

nova illa plaga qua prioris memoria ac moestitia recruduit his lamen- 
tationibus urbi et populo parentasse censeri poterit. Ad tempus de- 
terminandum confer inter se praeter Lament. 1,3 et 5,6 ler. 41,1. 
17.18; 52,6. 12; 4 Reg. 95,8. 


III. — De commentariis. 


Pauca quaedam et brevia scholia exsistunt S. Ephraem! (vide 
Lamy, S. Ephraem Syri hymni et sermones, tom. II p. 217- 228; 
Mechliniae 1886). Pleniorem commentarium nobis reliquit TAeodore- 
(us in quattuor prima carmina; quintum, orationem Ieremiae non 
exposuit (M. 81,780-805). Inter opera S. Hieronymi fertur tractatus 
in lamentationes Ieremiae, in quo nomina litterarum hebr. allegorice 
explicantur (aleph doctrina; gimel plenitudo, deleth tabulatum , he 
ista, heth vita, teth bonum, jod principium, lamed disciplina cor- 
dis etc.); dein singuli versus primi carminis breviter exponuntur; 
legitur M. 25,787-192; hanc expositionem non esse S. Hieronymi 
hodie omnes consentiunt; cuius sit non est exploratum; Vallarsius 
eam Bedae venerabili tribui posse censet, « cuius hoc praecipuum 
fuit studium ut ex veterum libris contexeret suorum commentariorum 
veluti centones, in quibus quaedam reperias de aliorum monimentis 
ad verbum descripta » ; alii, uti Sixtus senensis, Bellarminus, Rhaba- 
num Maurum esse auctorem suspicati sunt; at quae in commentario 
Rhabani leguntur, plane alia et diversa sunt. Aliquoties illam expo- 
sitionem nomine Hi. laudavi. Commentarii O/ympiodori (Ol.) non 
servata sunt nisi fragmenta (M. 93,725-762). Rhabanus Maurus varia 
habet utilia, etiam pro sensu litterali; ceterum applicationes verbo- 
rum ad animam fidelem et res morales frequenter inserit (M. 111, 
1181-1272). Triplicem quoque explanationem de lerusalem, de Eccle- 
siae damnis et de animarum discriminibus se dare profitetur S. Pa- 
schasius Radbertus (M. 120,1061-1256), quem signo Rad. aliquoties 
laudavi. Quid apud Guibertum abbatem quaerendum sit, quid non, 
iam ipso titulo sufficienter declaratur : Tropologiae in lamentationes 
leremiae (M. 156,451-488). Quattuor carmina alphabetica ita expo- 
nit Rupertus , abbas tuitiensis, ut in primo deplorari censeat univer- 
salem captivitatem et miseriam generis humani, in altero populi 
iudaici captivitatem babylonicam, in tertio ipsius prophetae calami- 
tates, in quarto captivitatem et miserias Iudaeorum qui Messiam reie- 
cerint (M. 167,1378-14120). Primum et alterum carmen exposuit 


1. In tomo 2 operum syr. editionis Petri Benedicti S. I. Romae 1740 p. 163 paucissima 
habentur. 

Hugo de S. Victore et quidem breviter secundum litteram, fusius 
allegorice et moraliter (M. 175,955-322). Breviter sensum litteralem 
tangit additis multis locis ex aliis libris sacris et succinctas applica- 
tiones allegoricas et morales inserit explicationi D. A/hertus Magnus 
(Alb.): exstat eius commentarius in threnos leremiae in operum eius 
tomo octavo, Lugduni 1651, p. 1-39. S. Bonaventura (Bon.) sensum 
litteralem et contextum rerum plerumque diligenter investigat; at 
etiam magis versatur in allegorica et morali accommodatione : 
« plangit in duobus primis alphabetis ad litteram dispendia synago- 
gae et mysticae Ecclesiae in generali, personarum maiorum in tertio 
et quarto »; caput quintum non exposuit. Legitur eius expositio in 
lamentationes Ieremiae prophetae in operum cius tomo decimo ex edi- 
tione a Peltier recognita, Parisiis 1867, p. 138-206. Inter opera quo- 
que S. Thomae aquinatis legitur commentarius brevis, qui tamen 
virorum doctorum iudicio non ei, sed Thomae wal. seu anglo rectius 
adscribi perhibetur ; eum nomine 7/on. laudavi. 

De aliis commentariis interpretum catholicorum vide quae in com- 
mentario in leremiam prophetam dixi p. 16. Hic solum addi debet 
Schneedorfer, die Klagelieder des Propheten Jeremia. Prag 1876 
(Schn.). Ex interpretibus protestantibus praeter Naegelsbach (Naeg.) 
et Kei] nominandus est TAenzus (Then.), die Klagelieder (Kurzgefass- 
tes exegetisches Handbuch z. a. Test. 16 Lieferung, Leipzig 1855 
p. 115-179). Nuper ScAoenfelder duos edidit commentarios rabbini- 
cos breves : die Klagelieder des Jeremias nach rabbinischer Ausle- 
gung, München 1887; prior est commentarius Abraham Ibn Ezra, qui 
germanice versus exhibetur notis additis p. 1-35; alter est commen- 
tarius in cod. hebr. 5 bibliothecae regiae monacensis quem Schoen- 
felder hebraice addita versione germanica edendum curavit p. 36- 
105. Utrumque aliquoties laudavi raó. addito paginae numero, ex quo 
statim intelliges (si tua interest) utri commentario nota debeatur. — 
Demum commemorare non piget explanationem haggadicam Echa 
rabbati quam germanice versam edidit Wiinsche , der Midrasch Echa 
rabbati, Leipzig 1882; sed simul notari oportet in istis 176 paginis 
vix aliquid contineri quod interpreti utile sit (ad 1,20 laudatur p. 93 
Deut. 32,25; 2,1 scabellum explicatur de templo — en haec sunt 
quae ex 100 paginis adnotare poteris pro explicatione threnorum; 
p. 87. 88 nomina Messiae'esse dicuntur : lahve , tzemach (germen), 
menachem, schilo). 

Interpretes catholicos diligenter recenset Corne/y, Introd..]1 2 
p. 529 seq. ; acatholicos multos enumerat N«ege/sbach, die Klagelie- 
der XVII. 


LAMENTATIONES 


1. Primum carmen. Cap. 4. 


ARG. Urbs deiecta a pristina gloria maximo moerori immergitur ; 
populus enim eius dispersus est, cessarunt festivitates, hostes evaserunt 
praepotentes, omnis splendor ab urbe recessit; propter peccata ita est 
omnium opprobriis exposita ut eius ignominia cunctis sit patefacta 
quam sustinuit direptis opibus, templo violato, populo egestate con- 
fecto (1,1-11). Quare gemitus suos effundit coram omnibus et plagam 
acceptam amaro animo deplorat; Deus enim iustam suam iram im- 
misit omnesque populi ordines disiecit; exsultant hostes; at Deus qui 
in peccata Sionis animadvertit, etiam iis debitas poenas rependet 
(1,12-92). 


In textu graeco et in eulg. hoc praemittitur prooemium threnorum : « Et 
factum est postquam in captivitatem redactus est Israel et Ierusalem de- 
serta est, sedit leremias propheta flens et planxit lamentatione hac in leru- 
salem et amaro animo suspirans et eiulans dixit »; ultima sententia in 
graeco simplicius exhibetur xai éfpzvacs xov 607,/0v toUxov ért  IepoucaAT;u. xat 
sirev. Quae praefatio neque in hebr. neque apud Syrum legitur neque, uti 
fertur in nota syro-hex., apud reliquos i. e. Aq. Sym. Teod.; neque fere- 
batur usu constanti in exemplaribus latinis. Iam Zvcas brugensis notat : 
« quae verba an interpres noster suae editioni ex graeco adiecerit multum 
dubito; ex nostris aureus D. Donatiani brugensis codex non lerit ; Lyranus 
in correctis libris haud esse testatur; enarratores Ithabanus et Paschasius 
non attingunt , ut nec Richelius; castigatores dominicani non agnoscunt ; 
denique epanorthotes noster ct alii quidam redundare pronuntiant ». Lo- 
gitur in commentariolo illo qui operibus S. Hieronymi est insertus et a 
nonnullis Bedae esse creditur (M. 25,781) ; in ipsis autem S. Hier. operi- 
bus non reperitur. Correctores romani adnotant : « hane praefatiunculam 
patres iudicarunt non esse omittendam, tametsi a quibusdam libris omit- 
tatur »; neque enim invenitur in melioribus codicibus (amiat. etc.) neque 
in correctoriis (dominic. sorbon.); vide Cornely, Introd. II 2 p. 440. — 
Quandoque quaestio mota est sitne haec praefatio canonica necne ; plerique 
iuremerito negant, quam sententiam negantem Zap. solide defendit contra 
Gretserum ; vide quoque ionfrerium , praeloquia 7, Cali. etc. 

aj; Deploratur populi deiectio 1, 1-11. 


Priorem carminis partem undecim constare versibus quibus po- 
puli deiectio deploratur iam in commentario legitur qui S. Thomae 
adscribitur eandemque divisionem recentiores quoque fere usurpant. 
Primum quod lamentantis animum praeoccupat est luctuosa illa mu- 
tatio qua urbs concidit. Unde per se fluit comparatio quid olim fuerit 
et quid nunc oculis obiiciatur; quare v. 1 « Quomodo sedet sola ci- 
vitas plena populo! facta est quasi vidua domina gentium ; princeps 
provinciarum facta. est sub tributo »! — quomodo, ea voce quae est 
admirantis et obstupescentis (Mald.) carmina lugubria vestiri solent; 
sola 1. e. solitaria, in solitudine, derelicta sedet, uti S. H2er. vocem 
hebr. optime vertit, scil. lugentis instar humi sedet a pristina gloria 
deiecta; vide Ier. 48,18; similiter Is. 3,26 : desolata n terra sedebit. 
Pristinam gloriam ex opposito describit : olim referta populo fre- 
quenti ; nunc solitudo tristis; olim dominata est etiam in gentes ; arma 
enim victricia saepius intulit Philisthaeis, Ammonitis, Moabitis ; etiam 
maior gloria exstitit regibus David et Salomon ; ultimo quoque tem- 
pore Sedecia rege foedus eius certatim expetierunt Edom, Moab, 
Ammon, Tyrus, Sidon (ler. 27,3); quare iure appellatur magna ?n 
gentibus (hebr.). At nunc sedet infimo loco quasi vidua , 1. e. a Do- 
mino derelicta, eius ope destituta. Consuetum est enim foedus sinai- 
ticum sacri connubii symbolo declarare; vide ler. 9,9. Ez. 16,6 seq. 
Os. 2,2. Hanc legem cum violasset, ope Dei destituta corruit, traditur 
hostibus quasi mulier cuius curam et defensionem nemo suscipit. Iam 
in J[i. monetur : « sed non fuit vidua ex toto, sed quasi vidua, quia 
vir suus misertus est eius et post septuaginta annos coniunxit illam 
sibi »;id quod simili modo apud Had. Bon. et apud raó. quoque 
adnotatur (p. 7). Igitur urbs olim potentia et frequentia populi insi- 
gnis inter gentes iam opprobrium subit viduitatis (cf. Is. 47,9; 55,5): 
a Domino eiecta familiam Domini iam non potest augere. Quod alii 
saepius explicant, vocari viduam utpote orbatam rege, sacerdotibus, 
principibus qui sint quasi mariti reipublicae ( Ma/d. Lap.), ita imme- 
diate dici nequit, cum hi nunquam mariti nomine vel metaphora de- 
signentur. Terra palaestinensis haud raro regio laudatur praeclara, 
hereditas decoris, decus terrarum (cf. ler. 3,19. Ez. 20,6. Zach. 7, 
1*;; unde regni metropolis appellatur princeps provtnctarum scil. 
quae inter regiones alias emineat sicut princeps dignitate et ornatu 
longe praestantior est aliis. At nunc redacta est in turpem servitutem, 
ad opera adigitur servilia, subiicitur angariae; haec est notio vocis 

c2; vide 2 Sam. 20,21. 1 Reg. 5,27. Tribus illis : multitudine inco- 
larum, regni gloria, regionis praestantia constabat reipublicae splen- 
dor; quae omnia quam luctuosa mutatione in contrarium abierint 
aeque breviter ac nervose in v. 1 deploratur. 

Eam rerum conversionem civitas continuata prosopopoeia deflet 
ingenti dolore qua descriptione simul illustratur quanta sit calami- 
tas v. 9 « plorans ploravit in nocte et lacrimae eius in mazillis etus; 
non est qui consoletur eam ez omnibus carts eius; omnes amici etus 
spreverunt eam et facti sunt ei inimici »; — i. e. uberrime, copiosis- 
sime ploravit (Ma/d.) vel potius plorat continuo, etiam nocte, eo scil. 
tempore quo homines doloris et tristitiae molestia liberari solent; 
etiam nocte torqueri quam durum habeatur, vide lob 7,13. 14. Dolor 
continuus exprimitur in lacrimis quae iugiter haerent in maxilla eius 
et genas sulcant, « ut decor vultus immutetur in habitum plangen- 
tis » (.1/5.); quod Ier. 9,1 innuitur, iam opere expressum cernitur. 
Cari eius i. e. amasii eius, populi qui quondam eius foedera quaesie- 
runt et quibuscum pacta iniit opem eorum efflagitans, nunc eam con- 
temptu et dicteriis proscindunt. De istis foederibus conqueritur Iere- 
mias 2,18. 2*5. 36. Ez. 16,26 seq. ; cum Aegyptiis, Assyriis, Chaldaeis 
impiam iunctam esse societatem iis locis constat ; iidem inimici facti 
sunt. Aegyptii quippe opem non tulerunt 4 Reg. 25,7. ler. 37,6; 
Chaldaei ultimam intulerunt stragem. Quomodo amici qui antea foe- 
dus inierunt cum ea eam spreverint, vide Ps. 136,7. Ez. 25,3. 6; 26,2 
(Calm.). Cari eius non sunt prophetae vel sacerdotes (Of. Hi. Don.), 
sed amasi?, populi sensu explicato, prout rite plerique accipiunt 
(Maid. Sa, Lap. Men. Tir. Calm. Schn. Troch. et etiam rab. p. 31). 
Id iam ex voce hebr. elucet 25x cf. ler. 22,22. Ez. 16,33. 36. Os. 2,20. 

Quantopere inimici facti sint, etiam eo patet quod ii quoque qui 
in terra relicti erant mox fugam arripiebant ut effugerent Chaldaeo- 
rum oppressionem ct quod apud alias gentes, antea foedere iunctas 
male habiti et oppressi sunt v. 3 « :j]ravit Iudas propter afflictionem 
et multitudinem servitutis ; habitavit iuter gentes nec invenit requiem; 
omnes persecutores etus apprehenderunt eam. inter angustias » ; — 
verba alludunt ad ea quae ler. 40-41 narrantur. Timore Chaldaeo- 
rum efiam reliquiae Iudaeorum in Aegyptum fugere statuunt; et 
certe etiam ut antea (ler. 40,11) aliqui ad gentes vicinas se recipie- 
bant ; at nullibi pacem et felicitatem nanciscuntur; « in gentibus quo- 
que illis non quiesces neque erit requies vestigio pedis tui » (Deut. 
28,65). Ita plerique de fugitivis exponunt (RAaó. Thom. Maid. Mar. 
Lap. Tiv. Calm. Schn. Then. Naeg. et etiam rab.) ; idque merito; ita 
enim quod additur propter afflictionem... facillime fluit; zer gentes 

habitare obvio sensu idem suadet; znvenzre requiem exspectare pote- 
rant, quia ut eam invenirent sese subtrahebant Chaldaeis et ad priscos 
amicos et socios confugiebant ; apud eos autem spe illa deiecti sunt. 
Vix in terra exsilii ad quam inviti ducebantur requiem invenire spe- 
rabant; modo autem loquendi indicatur h. l. eos spe sua esse falsos. 
Praeterea maior quoque urbis solitudo et moeror describitur, si signi- 
ficatur etiam reliquias illas fugisse; sed in ipsa fuga angustiis sunt 
conclusi et quae populo acciderunt, ad maiorem metropolis aerurma- 
nam refunduntur; in filiis enim mater dolere et perpeti censetur. — 
Aliter Kez/ : ex misera illa conditione in quam terra redacta erat per 
Nechao et per Chaldaeos Iuda abiit in exsilium; at mirum esset, si in 
exsilio sibi requiem promisissent et levamen ; aeque mirum, si prior 
illa conditio reipublicae iam miseriae et laboris nomine designaretur, 
cuius quasi remedium in exsilio exspectaretur. Neque verbum n*3 
obstat; adhibetur enim non solum de migratione in exsilium assy- 
riacum et babylonicum, sed etiam sensu magis generali recedendi 
vel abeundi (1 Sam. 4,21. 92; 2 Sam. 15,19) et migrandi in regiones 
varias (Am. 1,5. 6. 9. Abd. 20). — De afflictionibus in Aegypto vide 
ler. 45,91. 

Postquam reliquiae quoque aufugerunt, maxima circa urbem soli- 
tudo est effecta v. & « viae Sion lugent eo quod non sint qui veniant 
ad sollemnitatem ; omnes portae eius destructae; sacerdotes eius ge- 
mentes, virgines etus squalidae et 2psa oppressa amaritudine » ; — viae 
quibus itur ad urbem laetum praebent aspectum, si agmina festiva 
per eas incedunt ; desertae autem et vacuae lugent (O/.) tristem prae 
se ferentes solitudinem, cum neglectae operiantur tribulis. Quanto- 
pere abest urbs ab omni festivitate! portae, urbis munimenta et or- 
namenta, illustria illa iudiciorum et comitiorum loca, iacent prostra- 
tae et exustae, et commemorata sollemnitate memoria per se revocatur 
eorum qui festivitatis celebritatem et laetitiam augebant : sacerdo- 
tum et virginum quae cantu et instrumentis musicis sollemni pompae 
interesse solebant (cf. Ps. 67,26. lud. 21,18 seq. Ier. 31,13). Verum 
dolens recogitat mater populi in quam misera conditione nunc ge- 
mant et lugeant; quare ipsa quoque ea cogitatione moerori et ama- 
ritudini immergitur maiori et a contrario considerat et experitur, in 
quantum hostes sint exaltati. Unde v. 5 « facti sunt hostes eius 1n 
capite , inimici eius locupletati sunt, quia Dominus locutus est super 
eam propter multitudinem iniquitatum eius; parvuli etus ducti sunt 
?n captivitatem ante. faciem. tribulantis »; — inimici dominantur, 
agunt prospere (hebr.) ; impletum est quod iam Movses rebellibus mi- 
natus erat /Deut. 28,43 seq. Theod. Thom. Malv. Est. Calm.). Atque 

ut leremias ante ruinam populum continuo monuit de Deo vindice, 
ita nunc significatione doloris praemissa etiam aequales denuo atten- 
tos reddit divinitas plagam esse inflictam in poenam criminum : 
quia Iahve eam afflizit vel contristavit /hebr. Vat. Maid. Mar. Lap. 
et recentiores); quam afflictionem acerbam statim ostendit in ipsis 
filiolis teneris qui per oppressores duros captivi abducuntur. De iis 
enim matris viscera maxime commoventur et si ne parvulis quidem 
parcitur, culmen miseriae et crudelitatis hostilis declaratur (cf. Is. 
13,16. 18. ler. 9,21. Os. 15,1. Nah. 3,10). 

Porro afflictio divinitus immissa cernitur in republica penitus pro- 
s(rata v. 6 « et egressus est a filia Sion omnis decor eius; facti sunt 
principes eius velut arietes non invenientes pascua et abierunt absque 
fortitudine ante faciem subsequentis » ; — omne id quo populus urbis 
sioniticae olim eminebat et laudem sibi et admirationem conciliabat 
penitus evanuit; nihil reliquum est nisi vastitas et contemptus. Cere 
(hebr.) fame debilitati venatoribus facili praedae sunt; ita principes 
miseri, impotes abigebantur quocumque persecutoribus libuisset. 
Luctuosa sane populi conditio, si ipsi principes sistuntur emaciati , 
cgestate et fame confecti, ita ut ne firmo quidem gressu ante oppres- 
sores incedere valeant. Haec et similia ad miseriae exaggerationem 
dicuntur, uti moris est lamentantium. Haud immerito multi cogitant 
de Sedecia et principibus qui cum fugere tentarent capti sunt (4^ Reg. 
25,5. ler. 39,5; 52,8. Thom. Mald. Mar. Schn. rab. p. 41), ad quod 
saltem alluditur ita ut verba ex eius rei memoria attemperata sint. 
Ceterum principes describuntur non solum quales fuerint in itinere 
babylonico (Lap. Calm.), sed quales sint in universum in potestate et 


terra hostium. 


In textu mas. legitur moz ut certi, uti adnotat Vat. Maid. Malv. Mar. Lap. Calm. 


ct ita quoque explicat Syrus (cf. Payne Smith, Thes. syr. p. 151) et Chald. (cf. Lery, 
Chald. Woerterb. I p. 24) et ita quoque rab. p. 40 cum scribatur mi5vN2. Hane 
acceplionem e recentioribus propugnant Schn. Troch. Naeg. Keil clc., dum alii cum 
LXX et eulg. legendum esse censent ch»'w2 ut arietes (ita Boettcher, Then.). Utrum 


praeferendum sit, verbo T/7* diiudicari debct. Id autem significat persequi, fugare; 
quare comparatio non videtur institui cum eo qui gregem coram se agit, sed cum 
venatore qui feras persequitur; dcin non arietes, sed cervi sunt animalia fugacia. 
Neque nexus cum v. 5 est adeo arctus, ut parvulis opponantur fortiores et duces 
gregis i. e. arietes et ut persequi idem sit quod ducere in captivitatem. Priore mem- 
bro v. 6 iam ostenditur nexum adeo arctum non statui; immo lamentationibus ma- 
gis congruit miseriam depingere imaginibus variis et ab una re subito ad aliam 
transire. 


Ex recordatione pristinae gloriae augetur afflictio et miseria v. 7 

« recordata est Ierusalem. dierum afflictionis suae et praevaricatronts 
omntum desiderabilium suorum quae habuerat a diebus antiquis, cum 
caderet populus eius in manu hostili et non esset auziltator ; viderunt 
eam hostes et deriserunt sabbata eius » ; — hebr. verte cum Maid. Lap. 
et recentioribus : recordata est in diebus afflictionts suae et vagationum 
suarum i. e. quando est eiecta et errans per regiones alienas et vaga 
inter gentes; de voce 1*2 eiectio, vagatio vide Is. 58,7 ; nunc cum 


dolore recordatur rerum omnium quibus olim exornata et felix fuerat ; 
dtes antiqui tempora sunt fausta sub Davide, Salomone. Quinam sint 
dies afflictionis, additur cum caderet...; molestum est cerni ab hosti- 
bus et dicteriis proscindi in misera illa conditione; derident cessa- 
tones eius (hebr.) i. e. quod omnia bona eius cessassent , ita CAald. ; 
cessarunt sollemnitates, cessarunt commercia , negotia (T?.); tota 
urbs, tota respublica ad nihilum redacta est, evanuit. Vox n2c7 est 
&m. Aey.; in cessatione illa generali etiam. sabbata includuntur; sed 
vocem habere eandem notionem quam habet nav affirmari nequit. 
Syrus praebet : riserunt de confractione eius (^37); LXX xi xatouus- 
cia vel uti in sat multis codd. fertur uezowecía, de transmigratione 
eius. Vox hebr. fortasse etiam referri potest ad minas iam Lev. 26,34. 
43 propositas : « tunc placebunt terrae sabbata sua cunctis diebus soli- 
tudinis suae; quando fueritis in terra hostili, sabbatizabit et requie- 
scet in sabbatis solitudinis suae », quas in exsilio fuisse impletas etiam 
2 Par. 36,91 asseritur. De cessatione festivitatum , noviluniorum , dc- 
liciarum etiam apud ra?. vox explicatur. 

Sed non satis est deflere calamitatem ; eius causa debet cognosci, 
ut ex castigatione ille fructus exsurgat quem Deus intendit. Quare 
vates, uti iam in v. 5, ita hic quoque aequales commonefacit, ut in 
ea miseria iustam peccatorum poenam infligi fateantur. Dolet igitur 
vates cum dolentibus ; at simul eorum animos ad veram poenitentiam 
adducere studet, ad quam primus gradus in agnitione et confessione 
culpae consistit; unde v. 8 « peccatum peccavit Ierusalem , propterea 
instabilis facta est ; omnes qui glorificabant eam spreverunt illam quia 
viderunt ignominiam eius; ?psa autem. gemens conversa est. retror- 
sum » ; — gravissime peccavit, scienter ey voce peccavit (0/.) ; ideo 
facta est sicut mulier abominanda immunditie plena; ita ex hebr. 
"Uv quae vox explieanda erit ut 7372 Lev. 12,2. 5; 15, 19 ete. de sor- 
dibus menstruis, quibus oppleta omnium in se abominationem conci- 
tat. Haec vocis acceptio sequentibus et v. 9 commendatur. Veteres 
vocem communiter derivant a 7*2; unde ad notionem vagationis vel 
jactationis instabilis pervenevunt; at contextui magis congruit inter- 

pretatio recentiorum, qua simul foeditas peccati graviter effertur. 
Mulierem foede immundam pristini laudatores contemptui habent: 
omnibus enim foeditas eius palam facta est; ita gentes vicinae quae 
olim foedus cum lerusalem appetierant (Ier. 27,3) eam spernunt; ipsa 
autem pudore et confusione erubescens faciem avertit, aspectum ho- 
minum fugit, suae foeditatis pertaesa vultum avertit et abscondit. 

Et quomodo ista confusio evadere possit salutaris ostenditur v. 9 
« sordes etus zn. pedibus eius nec recordata est finis sui; deposita est 
vehementer non habens consolatorem ; vide Domine afflictionem meam 
quoniam erectus est inimicus » ; — hebr. sordes eius in oris vel fim- 
briis vestimenti eius; proinde turpitudo peccati manifesta est facta ; 
sanies illa ex intimis recessibus foras profluxit. Progressusitaque pec- 
cati describitur (TÀom.). Neque enim secum reputavit quem tandem 
exitum peccata necessario sint habitura (O0/.); quare iam Moyses lamen- 
tatur : utinam saperent et intelligerent ac novissima providerent 
(Deut. 32,29) ; « concupiscentiis enim excaecata ad cor redire non po- 
tuit, ut videret quod peccatum finem accipit mortem; memorare no- 
vissima tua et in aeternum non pecceabis » (A/5.). Quare ruina pror- 
sus stupenda deiecta est : descendit mirabiliter (hebr. Vat. Maid. Mar. 
Malv. Lap.) mirum in modum, ita ut casus eius omnibus sit admi- 
rationi et stupori; quis enim existimasset tantam tamque florentem 
civitatem perituram (Maid.)? Eo modo iam Moyses minatus est : 
mirabiles faciet Iahve plagas tuas (Deut. 28, 59 N5En); unde etiam de 


miraculis cogitant quibus Deus usus sit ad urbem castigandam (ra^. 
p. ^3). Non communi et vulgari modo descendit, sed « a summo 
gradu honoris ad summam confusionem deiecta est » (A/5.). Quali do- 
cumento casus iste esse debeat , vates declarat dum urbem loquentem 
facit precibus fusis : vide Iahve... Deum foederis appellat, insolentiam 
hostium commemorat; hisce enim duobus certa enascitur spes et 
fiducia fore ut Deus opem ferat vi promissionum ; foedus enim iniit 
sempiternum neque gloriam suam alteri dat. In populi autem causa 
Dei causa agitur. Vide ad Is. 48,11. Os. 2,20. 

Quare quanta sit populi miseria et quanta iniuria Deo illata, ulte- 
rius Deo proponitur petitione adiecta; qua re vates et dolori iusto 
indulget et docet qua mente afflictionem debeant sustinere spem os- 
tendens auxilii divini, ne pondere malorum ad desperationem propel- 
lantur v. 10 « anum suam misit hostis ad omnia desiderabilia etus, 
quia vidit gentes ingressas sanctuarium suum , de quibus praeceperas 
ne intrarent in ecclesiam tuam; v. 141 omnis populus enis gemens et 
quaerens panem ; dederunt. pretiosa quaeque pro cibo ad refocillan- 
dam animan ; vide Domine et considera quoniam facta sum vilis » : — 

tota per compendium depingitur calamitas in re scil. et sacra et pro- 
fana et quantopere erectus s/t inimicus, quam insolenter egerit decla- 
ratur : quaecumque pretiosa erant in eius cedebant potestatem ; 
thesauros abstulit, palatia destruxit etc. ; immo ingressi sunt in tem- 
plum ii qui ne in coctum quidem populi electi admitti poterant; vide 
Deut. 23,1 seq. Ez. 45,7.9. Lex illa mosaica fertur de eunuchis, spu- 
riis, Ammonitis, Moabitis, Edomitis; cum iam lIoakim rege filii Ammon 
et Moab tamquam Chaldaeorum socii ludaeis bellum intulerint (4 Reg. 
21,2), probabile est ex is gentibus etiam in expugnatione urbis 
multos eum Chaldaeis operam navasse ; de Edomitis vide Lament. 4,21. 
Ez. 295,12. Ps. 136,7; de filiis Ammon Ez. 25,3. 6. Cum inter Chal- 
daeorum duces etiam princeps eunuchorum (rab saris ler. 39,3) recen- 
seatur et cum insuper *722 (spurius, alienigena?) facile ratione qua- 
dam generali de gente impura et libidini dedita dici possit, in qua 
certe multi quoque spurii et ex adulterio nati aderant, lexilla mosaica 
iuremerito allegatur, ut ostendatur quantum dedecoris sanctuario sit 
illatum. Ceterum tempore Nehemiae 13,3 lex illa ad omnem alieni- 
genam applicabatur. In pretiosis ad quae hostis manus extendit etiam 
intellige vasa templi et thesauros (4 Reg. 25,13 seq. ler. 52,17 seq.). 
Ita scil. impleta sunt verba vatis : dabo domum istam sicut Silo (ler. 
26,6) ; «iratusinsuos Deus suum ipsiustemplum quod populus supersti- 
tione ac flagitiisindignissime violaverat in gentium potestatem venire 
passus est » (Ca/m.). Uti expugnatione facta templum est violatum cum 
maxima populi ignominia , ita ipse quoque populus opibus spoliatus ad 
summam miseriam et abiectionem est redactus ; idquod gemitu, fame, 
pane summo pretio redempto in v. 11 declaratur. Sed cum Sion ha* 
beat promissiones instaurationis, magna cum fiducia Dominum sup- 
plex adire potest. Suam ei pandit miseriam tacite flagitans, ut pri- 
stina dignitate se exornet indignum reputans suam urbem adeo apud 
omnes vilescere. 


bL) Sion suam deflet miseriam 1, 12-22. 


Modo Dominum appellavit v. 11. lam sermonem convertit ad alios ; 
quae repentina transitio haud modica est doloris significatio. Pluribus 
exponit Sion quam vilis facta sit; verum a Domino se castigatam 
fatetur. In id itaque vates magnopere incumbit, ut Deum iustum vin- 
dicem agnoscant, ut non humanas causas considerent sed ad Domi- 
num oculos attollant. Ulteriore quoque descriptione quanta sit malo- 
rum magnitudo egregie proponit. Unde v. 12 « O vos omnes qui 
transiis per. viam. attendite et. videte. si est dolor sicut dolor meus, 

quoniam vindemiavit me ut. locutus est Dominus in die irae furoris 
sut » ; — dolorem effert omni comparatione maiorem et acerbiorem , 
quia is qui eum inflixit non est homo, sed Dominus, qui afflixit urbem 
in die aestus irae suae; id factum est quod indicavit vates : furore 
Domini plenus sum ; laboravi sustinens; effunde super parvulum foris 
el super consilium iuvenum simul (ler. 6,11). Ea locutione poena de- 
scribitur acerbissima, quae ne infligatur precatur psalmista : ne in 
furore tuo arguas me neque in ira tua corripias me (Ps. 6,2); eodem 
modo acerbitatem poenae deprecatur propheta : corripe me Domine, 
verumíamen in iudicio et non in furore tuo (Ier. 10,24). De vindemia 
quasi exspoliatione et ablatione bonorum vide Ier. 49,9. Abd. 5. Vertit 
S. Hier. ^i» vindemiavit , uti Lev. 19,10. Deut. 24,21 Ier. 6,9 de race- 


matione verbum usurpatur; et eodem modo transtulit infra v. 22 et 2,20. 
Attextum hebr. 55iv communiter explicantita ut ad dolorem vox refera- 


tur : sicut dolor meus qw factus est. miht, qui mihi illatus est (cf. 
Maid. Mar. Malv. et recentiores; eodem modo rab. p. 5. 5&6); ita 
quoque LXX 44 &)voc uoo 0 éyevíUn; Syrus : quem mihi fecit Dominus 
sim. Chald. : quia contigit mihi ut confringeret me Dominus. Mem- 
brum ultimum verte ex hebr. quam afflixit Dominus in die furoris 
irae $uae (cf. Mald. Mar.); commodius enim refertur relativum YoN 
ad vocem immediate antecedentem; alii tamen vertunt quo me af- 
flixit (Naeg.); de verbo vide ad v. 5; S. Hzer. verbum naa ob oculos 


habuisse videtur (non na35) uti LXX quoque. 


Ceterum interpretatio vindemiavit me invenitur etiam apud Theodoretum : éz:z2À- 
Àtcé pot; praeterea haec lectio fertur in 22. 36. al. eamque explicationem secutus ess 
videtur Sym. (cf. Field, Orig. Hexapla ad h. 1.). Obscurus est textus hebr. in primo 
membro. Versio S. Hier. est eadem quam etiam Sym. proposuit, uti ex syro-hex. 
constat. Ea sane est si sensum spectas et nexum affectumque consideras, prorsus 
apta et facilis. At quomodo ex textu hebr. habeatur, non potest ostendi. Ibi enim 
legitur Dz*N wb quod apud LXX fertur ot (vcl o1?) zpog 0uxc. Sunt qui N35 inter- 
rogative accipiant pro Nba nonne ad vos? scil. clamo, vel nonne ad vos gemitus 


mei? nonne vos tangit miseria mca (Schn. Keil); alii interrogationem in affirmatio- 
nem convertunt : certe ad vos sermo meus (Then.) ; Naeg. retinet negationem : non 
ad vos attendite , scd vidcte num sit dolor sicut meus dolor! sed talis oppositio verbis 
non exprimitur, eam supplere audacius est. Alii malunt legere Nb utinam ad vos! 
sed quid supplendum sit et cur istam suppletionem vates in medio relinquat, pariter 
obscurum est. Uti Maid. iam refert, rabbi Salomon et r. Aben Ezra explicant : non 
ad vos scil. perveniat malum quod ad me pervenit; ne vobis contingat quod mihi 
contigit! sim. Vat. Lap. ct rab. p. 5. 8. 46; Chald. autem : adiuro vos transeuntes, 
declinate ct vidcte... 


Et dolorem et afflictionem pluribus exsequitur v. 13 « de excelso 
DANIEL. — 25. 

misit ignem in ossibus meis et erudivit me ;expandit rete pedibus meis, 
convertit. ane retrorsum; posuit me desolatam , tota die moerore con- 
fectam » ; — quattuor modis ex hebr. afflictio exhibetur : in igne, in 
reti quo capitur et retrorsum deiicitur, prout venator feram capit, in 
vastatione, in aegritudine demum et morbo vel in defectione virium 
omnium. Igne dolor ingens designatur (O/.), quo non modo cutis et 
caro, sed ossa, intima quaeque diris suppliciis crucientur. Poenam 
divinitus immissam esse iterum monetur. lam Cad. interpretatur de 
combustione civitatum , alii de incendio quo templum, arces, moenia, 
quae sint quasi ossa et fulera urbis consumpta sint (Mald. Mar. Lap.). 
Ad metaphoram et prosopopoeiam potius congruum est explanare 
ignem perniciem consumentem (T'?.) vel febrim qua tabescit, ardo- 
rem quo exhauritur (Caím.). Erudire accipe notione castigandi. In 
hebr. (et ignis) dominatus. est ?llis vel ea subiugavit, cum verbum 
17? adhibeatur. Proinde ignem coelitus missum vehementer grassa- 


tum esse et omnem suam vim exseruisse indicatur. Reti designatur 
captivitas quam frustra effugere tentavit; capta est et retrorsum deiec- 
ta et humi prostrata. In vastatione alio modo describitur spoliatio et 
destructio bonorum omnium. In languore (7*3 /anguida) et infirmitate 


denotatur quam impotens sit ut tantis malis remedium afferat; nisi 
Deus opein tulerit ruinam reparari non posse. 


Hebr. n3v" non caret difficultate. Uti scribitur, derivari debet a n subiugare, 
dominari; ÜN ignis plerumque femininum est; scd etiam mascul. adhibetur, uti Ier. 
18,45. Ps. 104,4; suffixum explica vel positum gcnere neutro vel sensu oollectivo. 
Vertit 5. Hier. Symmachum secutus et erudivit me; probabilissime verbum explanans 
ex aramaico *'T3, N'T] quam vocem ctiam Aquila sccundum syro-hex. secutus est. 
LXX habent zal xatryay:v 29:5; unde legerunt hiphil verbi T3*; idem legit Syrus 
cum suffixo primae personae : et fecit me descendere. Alii alia tentarunt. Punctis 
mutatis ^? Then. vertit : et fecit Deus illum dominari; alii notionem collidendi vel 
percutiendi ex arabico accersunt (Ros.); rab. p. 48 vocem explicat ex usu mischnico : 
ct fecit ignem haerere, loco simul allegato 1 Reg. 6,32, quo verbum T1" notione 
tegere , obducere in hiphil adhibetur; scd Ibn Ezra p. 5 vocem interpretatur et oppres- 
sit, provocans pro genere mascul. VN ad Iob 20,26 et pro notione verbi ad Lev. 
25,53: candem explicationem sequuntur Vat. Maid. Mar. Lap. Calm. Schn. Troch. 
Naeq. Keil et est ceteris probabilior. 


Alia imagine , iugo scil. lorisque impositis, conditio misera et ser- 
vilis depingitur in quam rigore iustitiae (Thom.) redacta est v. 14 
« pigtlavit tugum iniquitatum mearum; in manu etus convolutae sunt 
et imposttae collo meo; infirmata est virtus mea ; dedit me Dominus in 
nutu de qua non potero surgere » ; — vigilavit i. e. tempus vindictae 
advenit (//.); dieitur vigilare, vel ut RAa^. legit. evigilare, quia 

tempus diu delatae vindictae tandem advenit (AAa).), id scil. quod 
diu dormire videbatur (Bon.) et similiter explicant evigilare Rad^. 
Alb. vel cito venire , festinare, invadere Ma/d. Mar. Caím.; videntur 
enim, ut Gord. dicit, peccata nostra vigilare, dum instanter urgent 
Deum ad vindictam. Vocem "7€ vigilare etiam exprimunt LXX iÓYen- 
Yogi, éri và &atÓua t pou et Syrus : excitata sunt contra me peccata 
mea; hi itaque non legerunt ^»? iugum , sed 5v, *5y. Textus mas. fert 
Ar. Aey. 7pV2, quod explicant : compactum vel colligatum est iugum 


iniquitatum mearum. Sensus exsistit aptus et facilis : iniquitates sunt 
quasiloraet vimina ; haec manu Domini convolutasuntetiugum colloim- 
ponitur, cuius pondere et rigore cervix deprimitur viresque infirman- 
tur (cf. Maid. Mar. Malv.). Tradita est urbs in manum i. e. in pote- 
statem talem, cui nequeat obsistere; iugoillo depressa et viribus plane 
destituta est ita ut sine peculiari Dei ope iam non valeat surgere. 
Instaurationem igitur unice deberi gratiae Dei gratuito oblatae et 
fidelitati eius in promissis servandis iterum declaratur, sicut poena 
quoque a Domino inflicta describitur. Hebr. melius iungitursecundum 
accentus mas. et ratione habita aequalitatis membrorum : ligatum est 
iugum manu eius i. e. ipse Dominus aptavitet imposuit iugum (Mar. ). 
Chald. habet : aggravatum est iugum iniquitatum mearum. — Ini- 
quitates esse quasi funes vide quoque Is. 5,18. 

Quantopere vires sint confractae et contritae, ulterius declaratur: 
ii enim per quos hostes superari et respublica instaurari posset iacent 
prostrati v. 15 « abstulit omnes magnificos meos Dominus de medio 
meti ; vocavit adversum me tempus ut contereret electos meos; torcular 
calcavit Dominus virgini filiae luda » , — omnes viros fortes (hebr.) 
in quibus gloria et salus civitatis consistit Deus abstulit, protrivit (Lap.); 
indixit contra urbem festivitatem (hebr. Mar. Schn. Troch. Naeg. 
Keil) i. e. magna celebritate et frequentia quasi ad diem festum con- 
vocavit gentes iisque indixit sollemnitatem , ut scil. magna exsulta- 
tione irruerent in viros fortes urbis et iuvenes (hebr.) eius contererent; 
proinde omnes illos qui urbem defendere vel restituere possent strage 
crudeli prosternerent. Quam magna strages fuerit, in torculari decla- 
ratur ; « persaepe Scriptura divina comparat gravissimum supplicium 
cum torculari, eo quod in torcularibus omnes uvae conterantur, ita ut 
ne acinus quidem unus ut plurimum effugiat » (TAeod.). Itaque ce- 
leusma, hedad, vocavit super urbem; vide ad ler. 25,30. Is. 16,9: 
63,3; de virgine filia luda vide Is. 37,32; 47,1. Ier. 14,17; 18,13; 31, 
^ ; 46,11. Nota Deum auctorem cladis designari quae illata sit populo. 

Robur populi contritum esse deplorat v. 16 « ?deirco ego plorans 
et oculus meus deducens aquas, quia longe factus esta. me consolator, 

convertens animam meam ; facti sunt filii mei perdit: , quoniam in- 
valuit inimicus » ; — cum emphasi repetitur oculus meus, oculus meus 
(hebr.); cf. ler. 4,19; 6,15; 23,25; eam repetitionem non habent LXX, 
Syrus ponit numerum pluralem : oculi mei deducentes aquas, Chald. 
duo oculi mei fluunt lacrimis. Animam convertere explica confortare. 
recreare, vel ut in v. 11 S. H:er. vocem hebr. vertit refocillare. Hoste 
praevalente filii Sion quasi vastatione et desolatione absumpti sunt ; 
de voce hebr. vide v. 13. Unde Sion expansis manibus et doloris ma- 
gnitudinem testatur et opem efflagitat v. 17 « expandit Sion manus 
suas , non est qui consoletur eam ; mandavit Dominus adversum Iacob 
in. ctrcuitu etus. hostes eius; facta est lerusalem quas? polluta men- 
struts inter eos »; — quia Deus frustra expandit manus suas tota die 
ad populum incredulum (Is. 65,2) eum invitans ad resipiscentiam (cf. 
ler. 25,9 seq.), nunc Sion quoque frustra expandit manus ad quae- 
rendam opem et consolationem; e contra Deus mandavit gentibus in 
circuitu ut eam opprimerent et affligerent, quod mandatum utique 
gnaviter exsequebantur, ita ut lerusalem fieret in abominationem et 
foeditatem inter eos, quasi mulier menstrua passa; de voce ^*3 vide 


ad v. 8. Igitur tantum abest ut ei afferant consolationem, ut eam quasi 
saniem turpissimam abominentur. Alii in manuum expansione deli- 
quium exprimi censent quo morti proxima viribus dissolutis collabi- 
tur (Ol. Lap. Tir.); plerique tamen eo gestu auxilium et misericor- 
diam efflagitari existimant. 

Sola vexatio intellectum dabit (Is. 28,19); iam enim confitetur iu- 
dicis iustitiam et iustam in se ferri sententiam agnoscit (Rhab. Thom. 
Bon.) ; docet igitur vates qualis fructus ex poena exoriri debeat v. 18 
« éustus est Dominus, quia os etus ad iracundiam provocavi ; audite obse- 
cro universi populi et videte dolorem meum; virgines meae etiuvenes me: 
abierunt in. captivitatem »! — antea quippe « non audistis me, dicit 
Dominus, ut me ad iracundiam provocaretis » (Ier. 25,7); atque quan- 
topere hanc in se experiatur iracundiam Domini, iterata obtestatione 
profitetur magnitudinem doloris coram omnibus affirmans omnesque 
populos tamquam testes advocans sibi talia contigisse qualia nunquam 
alii; idemque prosequitur in v. 19 « vocavi amicos meos et ipsi dece- 
perunt me ; sacerdotes inet et senes mei in urbe consumpti sunt, quia 
quaesierunt cibum stb, ut refocillarent animam suam » ; — miseriam 
in memoriam revocat quam experta est in omni ordine : ii qui pul- 
chritudine et robore excellunt et in quibus omnis spes civitatis collo- 
catur, virgines et iuvenes in miseram captivitatem expulsi sunt vel 
morte interempti (v. 15); ii qui dignitate sua sacra vel sapientia, auc- 
toritate, aetatis verecundia honorem et reverentiam sibi vindicant, 

sacerdotes et senes, fame consumpti misere interierunt in urbis obsi- 
dione ; *? explica quando, non qgu?a quaesierunt cibum; .quo tempore 
frustra imploravit amas:os suos (hebr.) 1. e. populos quibuscum antea 
foedera inierat; isti eam deceperunt, sicuti Aegyptii qui re infecta 
domum redierunt non ausi cum Chaldaeis congredi (ler. 37,6); fru- 
stra quoque foedera illa erant de quibus ler. 27,3 (Caím.). Ita plerique 
explicant; 7Aeod. nomine amasiorum idola designari censet, id quod 
verum est eo sensu, quia fortitudo et potentia populi adscribebatur 
deo eius, unde opem populi implorare erat quasi ad deum eius con- 
fugere; porro Iudaeos revera in idolis spem posuisse non uno loco 
reprehendunt prophetae; « ubi sunt dii tui quos fecisti tibi? surgant 
et liberent te in tempore afflictionis » (ler. 2,28; 11,12. Is. 2,20). 
S. Ephr. vel idola et pseudoprophetas (ut O/.) vel Idumaeos et gentes 
vicinas significari ait. Ab amicis decepta et derelicta illud experta est 
quod vates 2,26. 36. 37 praedixerat. 

Verum deiecta a vana spe discit quem unice debeat adire cum fidu- 
cia; nam uti Ieremias indicat 9,23, fulera humana ideo auferuntur, 
ut unice ad Deum confugiant. Hoc itaque documentum ex afflictione 
colligatur oportet; quare v. 20 « vede Domine quoniam tribulor, con- 
Lurbatus est venter meus ; subversum est cor meum in memetipsa, quo- 
niam amaritudine plena. sum; foris interficit gladius et domi mors 
samtlis est » ; — hebr. viscera mea effervescunt, quasi igne ardentis- 
simo uruntur (cf. Ma/v.) et de voce vide Iob 16,16; cor sese versat 
vel invertitur et contorquetur; iam in visceribus aestuantibus et in 
corde vehementer agitato dolor maximus describitur. Sequitur in hebr. 
quia rebellando rebellavi, foris orbat gladius (Vat. Mar. Malv. Lap. 
Calm. et recentiores); ponitur enim verbum n2 quod S. Hier. alibi 
vertit ad iracundiam provocare (v. 18. ler. 4,17), esse incredulum 
(Num. 20,24), exasperare (1 Reg. 12,15 etc. cf. Ez. 2,5. 6). Quae 
notio h. l. melius retinetur, quia confessionem culpae exprimit et 
sententiam subsequentem bene inducit. Uti 4 Reg. 11,26, ita hic quo- 
que vocem accepit S. Hzer. eodem sensu ac ?2, cum duo haec verba 
quandoque inter se commutentur (cf. Ex. 293,21). Sequitur in hebr. 
domi sicut mors; sed ut sensus habeatur, legi oportet cum LXX ong 
Ücvavoc &v otxe vel sicut domi mors i. e. fames et pestis; recolitur mi- 
seria obsidionis : quia luda rebellis erat, gladio, fame, peste plurimi 
interempti sunt. Chald. habet : intus occidit fames, sicut angelus 
disperdens qui constitutus est super mortem. Idem lamentatur lere- 
mias : si egressus fuero ad agros , ecce occisi gladio, et si introiero in 
civitatem, ecce attenuati fame (15,18) et Ezechiel : gladius foris, et 
pestis et fames intrinsecus (7,13); cf. Deut. 32,25. Ex quibus locis elu- 

cet qualis mors intelligenda sit. — Alii verba hebr. domi sicut. mors 
ita explicari posse censent, ut dicatur : domi orbat id quod est tam- 
quam mors, aliquid scil. quod est tamquam mors, pestis, fames et 
generatim variae mortis species (Vat. Mald. Schn. Then. Keil); ali- 
ter Mar. : domi est sicut mors i. e. vita morte est peior; immo alii : 
domi plane est mors (caph veritatis; cf. Malv.). 

Ad propriam miseriam accedit irrisio hostilis; quare adversariorum 
accusat culpam (7Thom.) v. 21 « audierunt quia tngemisco ego et non 
est qui consoletur me ; omnes intmici mei audierunt malum meum, 
laetati sunt, quoniam tu fecisti; adduristi diem. consolattonis et. fient 
similes met » ! — « et hoc maximum illi dolorem ingerit quod eam 
inimici derident, quasi spe frustrata a Dominosuo hanc haberet calum- 
niam » (RÀab.); iam enim durum est nostram miseriam sciri ab adver- 
sario. Hebr. adduzistt diem quem annuntiasti (cf. Vat. Maid. Mar. 
et recentiores); propter sententiam subsequentem oportebit explicare : 
certissime adducis vel adduces diem, quem praenuntiasti, diem scil. 
punitionis adversariorum qui multiplici oraculo etiam a leremia prae- 
dictus erat, eti tum erunt in eadem poena quae nunc mihi imponi- 
tur; ita fere Maid. Mar. Malv. Lap. Calm. Schn. Troch. Then. Keil, 
unde in vulg. dies dicitur consolationis (dies occursus nw*p? Mald.); 
nam : laetabitur iustus cum viderit vindictam (Ps. 57,11); ea enim 
punitione quam Deus promisit et instauratio populi futura comproba- 
tur et adversarii qui Domini potentiam spernunt Domini gloriam 
agnoscere debent. — Alii diem explicant de ruina urbis praedicta 
(Vat. Naeg.), ut sensus sit : sicut in me implesti minas, ita eas quoque 
implebis in adversariis. Sed tum expectaremus in conformatione sen- 
tentiarum vel comparationem vel oppositionem efferri. Neutrum fit ; 
unde altera acceptio est praeferenda. Adde quod ad carminis struc- 
turam magis consentaneum est, ut novum hoc argumentum impre- 
calionis in inimicos membro introducatur duplici, quam solo illo 
perbrevi quod ultimo loco legitur. lam Syrus vertit adduc diem et 
hanc acceptionem etiam raó. p. 10 praefert (dum p. 52 altera propo- 
nitur). 

Idem efflagitat , ut scil. vaticinia in adversarios opere compleantur, 
in v. 99 « ?zngrediatur omne malum eorum coram te et vindemia eos 
sicut vindemiastt me propter omnes iniquitates meas ; mulli entm ge- 
mulus met et cor meum moerens »! — precatur, ut Deus memor sit 
omnis iniquitatis eorum : veniat omnis intquitas eorum ante faciem 
(uam et fac eis sicut fecisti mihi (hebr.) de verbo 55i vide ad v. 12; 
eindemiare exprimunt LXX quoque. Atque ut Deus iustam in eos vin- 
dictam exerceat, denuo ei proponit quid ipsa sustineat: dolor et ex- 

terne manifestatur plurimis suspiriis et interne cor efficit. //nguidum 
(hebr.) i. e. omnem vim et vigorem vitalem exedit et absumit. Cur 
Deus puniat, eadem affertur ratio (enzm), quae ab ipso Deo profertur : 
ecce in civitate in qua invocatum est nomen meum, ego incipiam affli- 
gere et vos quasi innocentes et immunes eritis? non eritis immunes (ler. 
25,99); proinde: quia mihi non pepercisti, ne parcas inimicis! quare, 
aliqui immerito avellunt enzm a sententia antecedente et ad petitionem 
in v. 20 referunt (Naeg. Keil) ;. idem nexus effertur a leremia 10,95, 
quare hic quoque iam propter collocationem retinendus est cum TAeod. 
Mar. Men.; « sicut contemplatus es, inquit, iniquitatem meam, ita 
etiam intuere impietatem eorum » (TAeod.); S. Bon. adnectit enim 
ad vindemiavit ut declaretur qualiter vindemiaverit. Iustum igitur Dei 
iudicium in hostes efflagitatur, in qua petitione nihil est quod repre- 
hendas; ceterum vide de eiusmodi locis quae disputat Cornely, In- 
trod. 1l 2 p. 120 seq... | 


2. Carmen alterum. Cap. 2. 


Anc. — Iudicium quo Deus urbem et regnum prostravit aceuratius 
per singula describitur : omnia quibus olim urbs eratinclyta destructa 
sunt et igne absumpta : arces, moenia, aedificia magnifica, turres; 
sanctuarium quoque et arca et altare sunt dissipata; rex, principes, 
prophetae, senes, virgines, omnes pariter sunt afflicti summopere (2. 
1-10). De tanta totius regni ruina vates quam maxime dolet morte 
miserrima parvulorum commotus et commemorans casum et moesti- 
tiam urbis omni cogitatione maiorem, fraudes pseudovatum quibus 
seducta est, exsultationem et tripudium adversariorum de eius casti- 
gatione : quibus omnibus minae a Domino olim nuntiatae in opus sunt 
deductae (2,11-17). Verum spes non est abiicienda; quare urbs mo- 
netur, ut lacrimis et precibus Deum obtestetur suamque miseriam ei 
supplex pandat; urbs obsequitur et afflictione multiplici exposita mi- 
sericordiam Domini efflagitat (2,18-22). 

In hoc altero carmine describuntur accuratius quam in priore ad- 
versitates illae quibus respublica est exstincta. Pariter magis effertur 
dolor et lamentatio de ruina, insolentia hostium et maiore vi admi- 
nitio Dominum suppliciter implorandi proponitur. Quare in hoc car- 
mine apta habetur singularum partium gradatio et consentaneus ad 
plura et graviora processus. 


«&» Multiplex poena divinitus inflicta 2, 1-10. 


Quam terribile iudicium Deus in ludam devolverit, declaratur tribus 

modis : caligine densa, praccipitatione de coelo, interitu arcae foe- 
deris v. 1 « Quomodo obtexit caligine in furore suo Dominus filiam 
S2on ; protect de coelo in terram inclytam Israel et non est recordatus 
scabelli pedum suorum tn die furoris sui »! — caligo rerum adversa- 
rum imago est, uti lux laetitiae et felicitatis. Olim gloria Dei populo 
apparuit et gloria Dei in nube lucida obtexit tabernaculum foederis; 
nunc autem tenebris involvit urbem et saeva tempestate in ira sua 
eam afflixit; filia Sion i. e. urbs lerusalem erat gloria Israel et insigne 
decus (hebr.), fulgens quasi sidus lucidum in coelo i. e. pulchritu- 
dine sua eminens super omnes urbes regni ; sed de coelo, de culmine 
dignitatis et potestatis (TAom.), de altissimo dignitatis gradu (Ma/d.) 
deiecta est in imam miseriae et contemptus conditionem. Talem enim 
aspectum praebent ruinae et domus combustae et moenia diruta, si 
haec cum aliis civitatibus adhuc incolumibus comparantur. Pro regia 
dignitate et principatu iam ceteris est abiectior. Modus loquendi ap- 
tatur ad Is. 15,12 : quomodo cecidisti de coelo, lucifer, qui mane orie- 
baris; sim. Abd ^: si inter sidera posueris nidum tuum, inde detra- 
ham te, dicit Dominus (Ca/m.). Neque illa gloria sanctitatis quam 
urbs e templo et arca foederis iure sibi attribuit ei quidquam profuit ; 
Deus enim nulla ratione habita arcae supra quam in medio cherubim 
adesse et quandoque in nube lucida suae praesentiae documentum 
edere dignabatur, urbem et templum vastationi hostium permisit. 
Scabellum pedum est arca foederis; vide 1 Par. 28,29. Ps. 98,5 (Sa, 
Lap. Men. Tir. Schn. Troch.); de medio enim cherubim duorum quae 
erant super arcam testimonii Deus se praecepturum et locuturum 
promiserat Ex. 25,92. Sensu latiore potest sanctuarium ita vocari, ut 
Ez. 43,7 : locus solii mei et locus vestigiorum pedum meorum (TAeod. 
Ol. Thom. Alb. Bon. Mald.); ita Chald. quoque domum sanctuarii 
explicat et S. EpAr. templum ubi steterunt pedes angeli. Non est re- 
cordatus, non rationem habuit, ita. dicitur cum allusione ad vanam 
fiduciam qua sibi olim blandiebantur sperantes Deum nunquam tra- 
diturum esse hostibus sanctuarium suum (cf. ler. 7,4 seq.). 
[mpletum est igitur quod minatus erat vates verbis Domini : faciam 
domui huic, sicut feci Silo et proiiciam vosa facie mea (Ier. 7,15. 15): 
v. 2 « praecipitavit Dominus nec pepercit omnia. spectosa Iacob ; de- 
struxit in furore suo munitiones virginis luda et deiecit in. terram ; 
polluit regnum et principes eius »; — hebr. aósorbuit vel devoravit 
I. e. funditus perdidit Dominus oma domicilia vel campos herbosos 
lacob; de voce niw3 vide ler. 9,10; 25,37 (arva); interpretatio spe- 
ciosa quam LXX quoque et Chald. exprimunt declaratur ex 1x2 Cant. 
1,5; 2,15; 5,3. Ruina describitur tribus : in domiciliis vel campis de- 

letis, in munitionibus vel arcibus deiectis, in regno et principibus pro- 
fanationi traditis; cum enim solium regni luda esset solium Iahve su- 
per Israel vel solium regni lalme (cf. 2 Reg. 7,96. 1 Par. 17,95; 28, 
35), regnum erat speciali ratione sacrum Deo, et reges et principes di- 
gnitate quadam sacra erant insigniti, uti theocratiam decebat; quare 
regnum et principes dare in potestatem gentium erat eos profanare, 
spoliare dignitate theocratica, sicut dicitur Is. 43,98 : contaminavi 
principes sanctos. LXX non regnum, sed regem etus praebent; pariter 
Syrus reges eius. Sacra haec regis regnique dignitas commendatur 
eo quod reges luda uncti Domini vel christi Domini appellantur. 
Proinde sicut in v. 1 ita hic quoque ira Dci quanta fuerit praecipue in 
eo ostenditur quod ne iis quidem pepercit quae ipsi consecrata erant. 

Atque quomodo ruinam illam effecerit, describitur v. 3 « confregit 
in tra. furoris sui omne cornu Israel; avertit retrorsum dexteram suam 
a facie inzmict et succendit in Iacob quasi ignem flammae devorantis 
2n gyro »; — primo enim omne id quod est cornu i. e. robur, ful- 
crum, abscidit et amputavit (hebr.); cf. 1s. 3,1 ; dein manum suam po- 
tentem qua eousque populum labantem protexit ac sustinuit, cum 
hostes irruerent subtraxit , opem et praesidium abstulit et vastissimo 
incendio omnia absumpsit. Subtracto igitur auxilio et humano et 
divino flamma vorax libere grassata est. Dexteram De? explicat Theod. : 
« Ingruentibus enim hostibus noluit adiuvare; sed videbatur generoso 
duci similis qui facile possit hostes fundere et manus in tergum vertat 
et inimicis concedat victoriam »; pariter Chald. : non est auxiliatus 
populo suo a facie inimici; sim. TAÀom. Sa, Men. Tir. Calm. Schn. 
Troch. Then. Keil ; alii autem dexteram Israel intelligunt, quam Deus 
verterit retrorsum , debilitarit ita ut hostibus resistere non valerent 
(Mald. Mar. Naeg.); haud male ita verti censet Lap. quoque; at 
prior explicatio erit praeferenda, cum pronomen suffisum in v. 4 
indubie ad Deum sit referendum, ergo hic quoque; dein locutio est 
haud infrequens de dextera Domini, de manu Domini, qua suos pro- 
tegit, hostes percutit (cf. Ex. 15,6; 33,92. Ps. 17,36; 20,9; 43,54; 59, 
1; 16,11 etc.) ; unde propius adiacet de ope divina cogitare negata, 
si audis dici Dominum dexteram subtraxisse ; adde quod hac accep- 
tione apta habetur gradatio, quae vix cernitur in altera. Bene dicitur 
rab. p. 55 : avertit dexteram suam quae fuit eousque scutum super 
Israel, uti legitur : dextera tua magnificata est in fortitudine, dextera 
tua, Domine, percussit inimicum (Ex. 15,6). 

Immo Deus tamquam bellator cum hostibus pugnavit contra [srael ; 
olim quidem hostes Israel, Aegyptii, clamabant : Dominus pugnat pro 
eis contra nos (Ex, 15,25); at nunc impletum est quod Dominus mi- 

natus erat : et debellabo ego vos in manu extenta et in brachio forti 
(ler. 21,5) v. & « tetendet arcum suum quasi intmicus, firmavit dez- 
teram suam quasi hostis et occidit omne quod pulchrum erat visu in 
lJabernaculo filiae Sion, effudit quasi ignem indignationem suam »; 
— firmavit, ita LXX quoque; Syrus, Sym. erexit dexteram. suam 
(unde hiphil verbi àilegisse videntur); hebr. szetzt dextera sua ut 
hostis i. e. pugnat contra eos dextera sua; omni armorum genere uti- 
tur; eminus sagittis, cominus gladio eos impetit; ita prostravit quae- 
cumque sunt deliciae vel oblectamenta oculorum (hebr.). Cum ver- 
bum 3*1 etiam sensu latiore usurpetur, uti Ps. 78,47, non solum de 


occisione iuvenum erit cogitandum , sed de interitu et perditione re- 
rum omnium quibus oculi delectantur. Furor Dei est ignis consumens 
et devorans; de ea locutione vide Ier. 6,11; 10,25; 42,18. Ez. 22,31; 
« ostenditur in ea poenae magnitudo : quantum ad copiam sive nu- 
merum e/fudit, et quantum ad acerbitatem quast ignem, vel quantum 
ad speciem quia civitas combusta fuit » (TAom.). 

Destructionem urbis et templi quod erat centrum regni et cultus 
divini etiam in subseq. per singula lamentatur v. 5 « factus est Domi- 
nus velut inimicus , praecipitavit Israel, praecipitavit omnia. moenia 
eius, dissipavit munitiones etus et replevit in filia Iuda humiliatum et 
humiliatam » ;, — hebr. absorbuit vel deglutivit i. e. penitus destruxit 
Israel et omnia palatia eius... multiplicavit in filia Iuda luctum et moe- 
rorem i. e. plurimum tristitiae et lamentationis ei creavit (cf. Ma/d. 
Mar. Calm.) ; eodem sensu explica versionem latinam : viros ac mulie- 
res magno numero humiliavit et afflixit in lerusalem. Et quod magis 
lamentatione dignum est, ne sanctuario quidem parcebatur, in quo 
quam maxime confisi erant (ler. 7,4) v. 6 « et dissipavit quast hor- 
tum tentorium suum, demolitus est. tabernaculum. suum, obltvtonz 
tradidit Dominus in Sion festivitatem et sabbatum, et in opprobrium et 
in indignationem furoris sui regem et sacerdotem » ; — hebr. proprie 
vim vel violentiam intulit tugurio suo quasi horto, 1. e sicut hortus 
inutilis et infructuosus destruitur (A/^.); igitur locum habitationis 
suae repulit; demolitus est tabernaculum suum, *yi2 proprie locum 
conventus, unde templum designatur voce priore tamquam habitatio 
Dei, voce altera tamquam locus ubi coetus sollemnes celebrantur et 
populus se Deo sistit et Deus cum populo suo bona sua communicat. 
Templo destructo familiare illud commercium sublatum est; id in 
membris quoque sequentibus exprimitur cessatione festivitatis et sab- 
bati. Hebr. e! abiecit vel respuit in zra. zndignationis suae regem et 
sacerdotem; eo ipso quod sollemnitates abstulit et earum memoriam 
delevit (hyperbolice dictum est ad dolorem significandum), etiam eos 

respuit et despexit quorum erat templo et festis providere. Uti scil. 
David rex thesauros collegit et Salomon rex ex iis templum aedifica- 
vit, ita postmodum quoque regibus videtur cura incubuisse templi 
sustentandi et instaurandi (cf. 4 Reg. 129,5 seq. 15,35; 18,16; 922, 
^ seq. 9 Par. 29,3). Quemadmodum igitur templum et festivitates, ita 
regnum quoque dissolvit Dominus i. e. integram theocratiam ruinae 
devovit et ignominia affecit. 


Prius membrum varie concipitur. Quomodo comparatio cum horto sit accipienda 
obscurum est. LXX habent sicut vineam, ubi forte cogitare licet de destructione 
vineae quam Deus praedicit Is. 5,5. Alii in comparatione cernunt exprimi quam facile 
Deus firma templi moenia deiecerit, sicut si quis hortum devastet et sicut hortus 
vastatus triste quid prae se ferat, ita ruinas templi (Naeg.); alii durum illud ac bar- 
barum designari censent quod in vastatione horti habeatur; alii vertunt alio modo : 
vastavit habitationem suam quae erat veluti hortus; at verba hanc versionem non 
admittunt. Then. ita : vastavit hortum tabernaculi sui vel id quod ratione habita ta- 
bernaculi erat veluti hortus i. e. atria templi quae atria poetice dicantur veluti hor- 
tus palatii regis Domini; quae explicatio nimis est subtilis neque obvia. Alii tenta- 
runt vertere : transtulit velut horti tugurium suum i. e. sicut tugurium horti quod 
collectis fructibus deseri et deiici soleat (Mald. Vat. Lap. Calm.). Alii supplent : sicut 
hortum qui direptus est sepe remota (Tir. sim. rab. p. 14. 56) vel : sicut qui hortum 
aliquem in agrum fructiferum vult convertere omnes eius plantas aut exscindit aut 
evellit (Men.), quae omnia longius petita sunt. Demum sunt qui qU sepem interpre- 
tentur ; abripuit suam ut horti sepem; at cum D et 9 quandoque inter se commu- 
tentur, hoc áz. Àsy. erit explicandum sicut "P quae vox ubique tugurium, casam si- 
gnificat et Ps. 76,3 de sacra domo Dei usurpatur (in rulg. : et factus est in pacc 
locus eius : hebr. et factum est in Salem tentorium eius). 


Profanationem sanctuarii etiam distinctius delineat v. 7 « repulit 
Dominus altare suum , maledixit. sanctificationi. suae ;. tradidit. in 
manu inimici muros turrium eius ; vocem dederunt in domo Domini 
sicut in. die sollemni » ; — hebr. potius fastidivit, abhorruit altare ; 
taedio affectus est de sanctuario suo ; ad quod fastidium iam illud 
refertur : numquid ergo spelunca latronum facta est domus ista? et : 
holocautomata vestra addite victimis vestris et comedite carnes (ler. 
7,11.21)! En quomodo templum et altare repudiet propter populi ini- 
quitatem ! Hebr. tradidit £n manum hostis muros palatiorum eius; 
cum in antecedentibus et in subsequenti quoque membro sermo sit de 
templo, etiam palatia referri oportebit ad templum (A/b. Bon. Thom. 
Lap. Schn. Ke, rab. p. 15); intelliguntur aedificia sanctuario 
adnexa, gazophylacia in atriis (cf. 3 Reg. 6,5 seq. ler. 35,54; 36,10. 
Ez. 41,58 seq. 542,1 seq.). Sicut in magna sollemnitate carmina et 
cantica laudis in templo audiebantur (2 Par. 5,13: 7,3). ita iam ibi 
perstrepunt. iubilationes et clamores hostium de victoria parta, qua 

exsultatione profana in loco sacro palam fit Deum repulisse templum, 
ut olim tabernaculum Silo (cf. Ier. 26,6). 

Simul cum templo urbs sancta est destructa et combusta (& Reg. 
25,9. ler. 52,13) v. 8 « cogitavit Dominus dissipare murum fütae 
Ston, tetendit funiculum suum et non avertit manum suam a perdt- 
tione; luxitque antemurale et murus pariter dissipatus est »; — firmo 
consilio et deliberate opus demolitionis Dominus peregit, quae de- 
structio ut ad normam fieret exactissimam, eztendit regulam | scil. 
vastationis, ut plane destruatur et complanetur quasi ad filum (Lap.) 
et solo aequetur ad libellam (Caím.'; de locutione vide ad Is. 35,11; 
impletum est itaque quod Deus minatus erat : et extendam super 
lerusalem funiculum Samariae et delebo sicut deleri solent tabulae et 
delens vertam et ducam crebrius stylum super faciem eius (4 Reg. 
21,13). Neque medio in opere cessavit nec manum removit donec 
perficeret; ad emphasin augendam haud raro duplici modo, affirma- 
tione scil. et sententia negativa, eadem res asseritur; verum hic prac- 
terea connotatur Deum qui quandoque minas suas non opere comple- 
vit, uti cum Ninivitis, talem favorem urbi suae non praestitisse; id 
quod ad dolorem augendum apte innuitur. Et quomodo manum non 
averterit, dicitur hebr. : e£ fecit lugere propugnaculum et moenia; 
partter diruta sunt; vallum et moenia miserandum praebent aspec- 
tum, dum scil. eversa et dissipata iacent et ita moerere, languere, ta- 
bescere videntur, prout verbum hebr. 55*w significat. 

Quae moesta conditio et desolatio pluribus proponitur v. 9 « de- 
fixae sunt in terra portae etus, perdidit et contrivit vectes eius, regem 
eius et principes etus in gentibus, non est. lex et prophetae eius non 
invenerunt. visionem a Domino »; — hebr. portae submersae sunt 
(Mald.) vel ruderibus obrutae et sepultae in terra. In portis saepe 
iudicia et comitia celebrabantur (Deut. 21,19. Ruth. 4,1. 11), in portis 
magnam partem fortitudo et securitas urbis consistebat; quare spe- 
ciali luctu donantur; revocatur in menioriam quot et quantis praesi- 
diis urbs munita et clausa fuerit, quae tamen omnia ille ipse qui dedit 
everterit ac confregerit. Et sicut munimenta regni externa destruxit, 
ita regem quoque et principes expulitet ad gentes eiecit ; iam tofa illa 
institutio quam Deus lege sua condidit prostrata iacet, cum ordo civi- 
lis et sacerdotalis et tota reipublicae ratio sit. dissoluta. In cuius rei 
signum simulque ad Dei indignationem testandam ne prophetae qui- 
dem accipiunt visionem a Domino qua plebem miseram transmigran- 
tium solentur. Cum enim antea noluerint obedire monitis propheta- 
rum, iure oracula prophetarum iis subtrahuntur. At hanc privationem 
non adeo diu durasse, ex ler. 42,5 seq. colligitur; insuper in Baby- 

lonia iam exsistebant prophetae Ezechiel et Daniel. — Deploratur 
igitur totam formam theocraticam esse dissolutam , omnia instituta et 
civilia et sacra esse amota et abolita. Quare summus luctus ac dolor 
occupat eos qui superstites sunt v. 10 « sederunt 2n terra , conticue- 
runt senes filiae Sion; consperserunt cinere capita sua , accincti sunt 
cilictis; abiecerunt. in terram. captta. sua. virgines lerusalem »,; — 
eorum deflet miseriam, ut TÀom. notat qui sunt miserabiles et quo- 
rum dolor ac moestitia alios magis ad commiserationem provocare 
solet, senum et virginum. Illis enim aetate maior conciliatur reveren- 
lia, has autem flos ac venustas iuventutis commendat. Signa exhiben- 
tur summi doloris et luctus; cf. lob 2,8. 12. Mich. 1,10. Prae moe- 
stitia lugubrem habitum assumunt. Olim filiae Sion frustra reprehensae 
sunt quod elevatae sunt et ambulant extento collo et vanissime se 
ornant; nunc impletum est quod illis superbis ac mollibus Dominus 
minatus erat (Is. 3,16-*,1. Ma/d. Mar.). 


b) Commiseratio de miseria 2, 11-17. 


Tantae stragis testis propheta non potest non intimis visceribus 
commoveri et qui iam oracula de clade futura suis est lacrimis pro- 
secutus (Ier. 9,1), multo magis deflet et lamentatur ruinam quam iam 
oculis cernit completam v. 11 « Defecerunt prae lacrimis oculi met, 
conturbata sunt viscera mea , effusum est in terra decur meum super 
contritione fiae populi mei , cum deficeret parvulus et lactens in pla- 
teis oppidi » ; — « videns propheta nimiam contritionem gentis suae - 
ingenti doloreturbatus fletu maximo deplorat ,ita utoculi prae lacrimis 
deficiant » (RAa6.). Dolorem declarat oculis iam vi et copia lacrima- 
rum exhaustis et quasi consumptis et maxima viscerum aestu et quasi 
ebullitione, in quibus scil. sedes esse concipitur affectuum; vide Is. 
16,11. Ier. 31,20. Quare luctum exhibet expressum sensibus externis 
internisque et in iis residentem. Qua moestitia crucietur, significat in 
effusioneiecoris ; iecur enim tamquam pars viscerum ex praecipuis una 
quasi pro sede vitalis vigoris habebatur (cf. Prov. 7,23); unde prae moe- 
roris magnitudine ipsam fere vitam effundi ac exstingui perhibet; 
vide locutionem haud absimilem Iob 16,13. Effusione iecoris hyper- 
bolice ingentem dolorem significari iam Ma/d. Sa, Mar. Lap. Mal. 
Men. Tir. docent; solum defectum alacritatis et fortitudinis declarari 
Naeg. haud recte censet, nam ea locutione hominem quasi dissolvi 
et vim vitalem effundi dicitur. Maxime autem commovetur vates 
miserabili sorte parvulorum, quam pluribus prosequitur v. 12 « »a- 
tribus suts dixerunt : ubi est triticum et vinum? cum deficerent quasi 

vulnerati tn plateis civitatis , cum ezhalarent animas suas in sinu ma- 
irum suarum »; — quis enim non intime tangeretur inedia et ploratu 
tenerae illius atque innocentis aetatis? frustra rogant cibum; fame 
consumpti iacent in plateis quasi essent gladio hostili interempti ; alii 
in matrum complexu et sinu prae inedia vita funguntur. Haec ex ul- 
timo obsidionis tempore, quando iam fames in urbe praevaluit (& Reg. 
25,3. ler. 52,6) petita sunt, quibus exemplis ad commiserationem 
aptissimis simul explicatur ad quale culmen calamitas pervenerit. 

Unde infert miseriam urbis cum nulla alia posse conferri neque 
ulla comparatione verbisve ullis satis explicari v. 13 « cut comparabo 
le vel cui assimilabo te filia lerusalem ? cui exaequabo te et consolabor 
le, virgo filia Sion? magna est enim velut mare contritio tua , quis 
medebitur tut »? — « desolationis vehementiam dupliciter manifestat , 
quia scil. inaestimabilis, secundo quia est irremediabilis; prius osten- 
dit quia nullus alius dolor isti comparabilis est nec in acerbitate nec 
in quantitate » (S. Bon.). Neque potest plaga leniri consolatione ex 
comparationibus aliorum (7Aom.) quibus simile quid acciderit; est 
enim solatium qualecumque misero habere socium in poenis (Lap. 
Ttr.). At sicut nulla aquarum copia mari potest comparari , ita nullus 
est dolor qui cum dolore Sionis conferri possit (Ma/d. Lap. Tzr.); 
mare mole et amaritudine super omnes aquas praecellit, et sicut 
omnia flumina intrant in mare, ita omnia malorum genera illata 
sunt Iudaeae (S. Bon.); sed, ut Ca/m. notat, eius locutionis vis qua 
malorum oceanus, doloris inundatio, cruciatuum mare significatur, 
qualibet explicatione infirmatur potius quam declaratur. 


Hebr. in primo membro est Kethib 3 N; legi oportet geri qT'yN ; cum 


"Y in gal sit inusitatum ; unde : quid testimonii tibi dabo? cf. lob 29,14 et de 
eadem constructione grammaticali 1 Heg. 21,10. Sensus esse videtur : 
quale testimonium de te dicam? quibus utar verbis ut vere et rite de mi- 
sera tua conditione cuius testis ego sum aequalibus et posteris testimonium 
perferam ? Hic sensus et verbo ipsi maxime consentaneus est neque minus 
congruit cum subsequentibus et est efficax ad doloris magnitudinem decla- 
randam. Duae aliae explicationes potissimum feruntur : quale exemplum 
afferam vel quomodo per testes probabo reperiri calamitatem quae similis 
sit tuae (Vat. Mald. Mar. Lap. Then. et sim rab. p. 15. 60); vel : quale te- 
stimonium propheticum tibi dabo i. e. quo sermone, quo documento te 
docebo, monebo, castigabo (Naeg.), te consolabor et confortabo (Schm. 
Troch. Keil) ; at dubito num verbum hanc induat significationem quae exem- 

plo simili demonstrari nequit. LXX «i uaptvpyioo cot; 


lam subditur praedictae desolationis ratio, ut ait S. Bon. , v. 1^ 

« prophetae tui viderunt tibi falsa et stulta nec aperiebant iniquitatem 
tuam , ut te ad poenitentiam provocarent ; viderunt autem tibi assump- 
zones falsas et eectiones »; — bene dicitur /uz, quibus scil. populus 
applaudebat et adhaerebat (vide ler. 5,31 ; 23,16; 27,9. 16) qui non a 
Deo missi erant sed quos populus fecit somniare (Ier. 29,8 hebr.) i. e. 
quos populus plausu , laudibus , praemiis inducebat ad ea vaticinanda 
quae grata erant; « loquimini nobis placentia, videte nobis errores » 
(Is. 30,10) ! Isti prophetarunt vana et insu/sa (hebr. cf. Iob 6,6)! i. e. 
perniciosa et quae sale veritatis et doctrinae non erant condita, sed 
quae polius nauseam creant. Et quid defuerit, declaratur : peccata 
populi non reprehendebant , sed « confortaverunt manus pessimorum; 
his qui Dominum blasphemant dicunt : locutus est Dominus : pax erit 
vobis, et omni qui ambulat in pravitate cordis sui dixerunt : non ve- 
nietsuper vos malum » (ler. 23,14.17.18). Sienim veri fuissent prophe- 
tae, avertissent populum ab iniquitate, uti Ier. 23,22 hebr. asseritur: 
quodsi fecissent, utique miseram populi conditionem et captivitatem 
avertissent ; de dictione vide Iob 42,10. ler. 32,44 ; 33,7. Ez. 16,53 etc. 
LXX praebent secundum hebr. émizpéjat aiypaXecíxv cov. Oraculis 
eorum populus deceptus et in exsilium demum eiectus est ; ita in ul- 
timo membro : riderunt tib? onera i. e. oracula plena minis vana et 
fallacia, falsa et inania, dum scil. falso prophetabant adversa multa 
fore ut hostibus ingruant qui urbem aggredi auderent ; populo autem 
revera talia vaticinabantur quibus tandem effecerunt ut in exsilium 
eiiceretur. Quod membrum illustratur ler. 27,10. 15 : mendacium 
prophetant vobis, ut longe vos faciant de terra vestra et eiiciant vos. 
Quomodo onera in hostes confinxerint, exemplum habes in Hanania : 
adhuc duo anni dierum et confringam iugum Nabuchodonosor (ler. 
28,9. 11); ezectiones autem populo vaticinabantur, dum mentirentur : 
non veniet rex Babylonis super vos (ler. 37,18) et dum populum suis 
oraculis non ad poenitentiam adducerent sed in malo confirmarent. 
Ita deceptione pseudoprophetarum factum est quod Ieremias haud 
semel praedixit fore urbem in derisum et opprobrium (Ier. 18,16; 
19,8) v. 15 « plauserunt super te manibus omnes transeuntes per viam ; 
sibilaverunt et moverunt caput suum super filiam Ierusalem : haec- 
cine est urbs , dicentes, perfecti decoris , qaudzum unversae terrae »9 — 
gestus sunt insultantium et irridentium cf. ler. 25,9. 18; 29,18; 49, 
13; 51,37; caput movere vide Iob 16,5. Ps. 21,8. Is. 37,22. Urbem 


——— 


t. 5n Ez. 13,10 seq. 22,28 dicitur de tectorio, calce tectoria. Sunt qui hic quoque de 


tali aedificatione prophetarum explicent : talia construunt quae statim pluvia cadente de- 
leantur : sim. reb. p. 60: at id non congruere ad videre palet: cf. p. 13. 

scil. irrident, quia olim gloriabatur tamquam domina terrae , tam- 
quam a Deo suo locupletata et exornata, quae fundata sit cum exsul- 
tatione universae terrae (cf. Ps. 47,3). Uli gentes vicinae antea res 
prosperas urbis cum invidia prosequebantur, ita nunc eius ruinam 
cum insolenti exsultatione, irrisione, odio implacabili et vindicta 
v. 16 « aperuerunt. super te 0s suum omnes tnimict (ui, sibilaverunt 
et fremuerunt dentibus et dizerunt : devorabimus; en ista est dies quam 
. ezspectabamus; invenimus, vidimus »! —  diducto ore te irrident 
( Vat.) et maledictiones pleno ore in te effutiunt; dentibus stridere, 
fremere est furentium et subsannantium ; vide Ps. 3*,16; 36, 19. 
Iob 16,10 (Maid.). Quanta cum exsultatione videant ruinam urbis, 
Jaetis produnt clamoribus : deroravtmus hebr.; gloriantur quod opem 
tulerint in urbis ruina efficienda; cf. ^ Reg. 24,2; maximo vindictae 
desiderio iam dudum hunc diem desiderarunt; nunc tandem cum ad- 
sit eorum furor et vindictae appetitus satiatur; quare cum gaudio in 
voces erumpunt : invenimus scil. quod adeo appetebamus; videmus 
iam quae diu cupiebamus ! cf. Ps. 34,91. Mich. 4,11. Bene notat Lap.: 
inventre est rem consequi et votorum compotem fieri, ut patet Prov. 
19,8; videre est re concupita frui et pasci; et secundum S. Bon. osten- 
dunt indignationem crudelitatis et impiae iucunditatis. 

Verum ne sistant in causis humanis, sed ut oculos attollant ad altio- 
res causas Deumque contemplentur monet vates, iustum vindicem 
venerentur quem diu monentem et minitantem audire noluerint ; v. 17 
« fecit Dominus quae cogitavit, complevit sermonem suum quem prae- 
ceperat a diebus antiquis ; destruxit et non pepercit et laetificavit super 
te inimicum et exaltavit. cornu hostium tuorum »; — cf. ler. 23,20; 
talem quippe ruinam iam olim rebellibus minatus erat Lev.26,29 seq. 
Deut. 28,36 seq. 32,2'1 seq. ; similiter prophetae Osee, Amos, Isaias, 
Michaeas exsilium. annuntiarunt. Sed cum Dominus ruinam immise- 
rit et castigaverit, spes simul conceditur veniae ; nam in illis oraculis 
antiquis iam spes et promissio continetur instaurationis neque Deus is 
est qui laetetur in perditione suorum sed qui castiget ut erudiatet sal- 
vet. Unde eo versu iam praeparatur subsequens petitio. 


c) Obsecrandus est Deus 2, 18-22. 


Dominus mortificat et vivificat, deducit ad inferos et reducit (1 Reg. 
2,6) ego occidam et ego vivere faciam, percutiam et egosanabo (Deut. 
32,39); quare Sion monetur, ut ad Deum recurrat quia cum ipse in- 
flixerit malum, etiam ipse solus salvare potest. Docet vates quomodo 
poenam subire debeant simul pandens qua via adsit spes rerum me- 

liorum v. 18 « Clamavtt cor eorum ad Dominum super muros filiae 
Sion; deduc quasi torrentem lacrimas per diem et noctem, non des 
requiem tibi neque taceat pupilla oculi tui »! — explica : clamat cor... 
ipse enim dolor quem sciunt a Domino inflictum clamor quidam est ; 
talem dolorem ut intimis animorum recessibus persentiscant et con- 
tinuo ploratu effundant coram Domino monet; ita scil. docet praeparari 
locum orationi per lacrimas, ut Thom ait. Hebr. murus filiae Sion, 
deduc quasi torrentem. lacrimas etc.; ita LXX quoque. Proinde vult 
ut quae perdiderint acerbissime defleant ita manifestantes illa a. se 
maximi aestimari ; quo dolore utique se praeparant Deumque movent, 
ut damna sarciat et ablata restituat. De dictionibus vide 1,16. Ier. 
13,17; 14,17. Atque quantum boni in hac doloris coram Deo explica- 
tione contineatur, repetita ostenditur adhortatione v. 19 « conswrge, 
lauda in nocte, in principio vigiliarum ; effunde sicut aquam cor tuum 
ante conspectum Domini; leva ad eum manus tuas pro anima parvu- 
lorumtuorum qui defeceruntinfame in capite omnium compitorum » ! — 
nocte quoque qua homines quiescere solent et oblivisci molestias, Sion 
clamet; omnia sua desideria, aerumnas, gemitus penitus effundat, 
totum cor penitus explicet coram Deo, ergo instanter et constanter 
Domino res suas et suspiria commendet et explicet. Cor dicitur effundi 
quando nihil reservatur quod non profundatur et aperiatur coram 
Deo (Tir. Lap.). Auxilium eius ferventer imploret, id quod manibus 
ad eum sublatis indicatur, pro anima parvulorum i. e. ut intuitu tan- 
tae miseriae et poenae qua animi parentum iam crudelissime discissi 
sint deinceps misereatur. Ita rite explicant Tir. Lap. Men. Naeg.; 
alii concipiunt flagitari, ut vita parvulorum fame iamiam morientium 
servetur (Schn. Troch.); verum vide v. 11 neque.apte nunc consilium 
daret pro tempore quod iam praeterlapsum est. 


Ex explicatione data sensuque apto elucet primum membrum in v. 18 nulla egere 
mutatione textus hebr.; insuper textus hebr. versione LXX eo loco omnino fulcitur 
ncque S. Hier. alium legit textum, at aliter explicavit. Syrus aliter iungit : clamat 
cor eorum ad Dominum murorum filiae Sion. Neque defuerunt qui textum mutan- 
dum esse censerent; in quo tamen negotio varias inierunt vias. Iam AHoubig. textu 
offensus emendat : clamat cor corum, Domine, ad virginem filiam Sion; virginem 
rescribit pro muro! neque enim putat ferri posse, ut moenibus dicatur : fundite la- 
crimas ; « minuitur profecto sacrorum codicum maiestas, dum absurda haec in sacros 
scriptores conferuntur ». At nonne sat simile est quod habet Isaias : ulula porta (14, 
31)? et quod legitur Hab. 2,11 : lapis de pariete clamabit et livznum quod inter iunc- 
turas aedificiorum est respondebit? Audaces igitur ciusmodi metaphorae non statim 
sunt repudiandae, praecipue in magna affectuum commotione. Alii emendarunt : 
clamat cor corum ob fundamenta (*25N; cf. Ex. 26,19. Cant. 5,15. Iob 38,6) muro- 


rum; tu filia Sion descendere fac... ; sed cum fundamenta moenium in terra absconsa 
DaNiEL. — 26. 

certe a Chaldaeis non sint effossa et disiecla, minime est cur de fundamentis lamenta 
tollant! Then. pro muro emendat Qzn : clamavit cor eorum ad Dominum — frustra ' 


at statim sequitur adhortatio, ut clament; ergo clamor non potest immediate antea 
declarari frustraneus! Ewald rescribi vult : clamores cordis tui ad Dominum cf. Ps. 
711,2. Naeg.). Sed hisce omnibus carere possumus. 


Atque statim Sion adhortationi obsequens preces fundit ad Dominum, 
quibus docet propheta aequales quomodo orandum sit; v. 20 « vzde 
Domine et considera , quem vindemiaveris tta; ergone comedent mu- 
lieres fructum suum , parvulos ud mensuram palmae? st occiditur in 
sanctuario Domini sacerdos et propheta ? v. 294 iacuerunt in terra foris 
puer et senez, virgines meae et iuvenes me? ceciderunt in gladto; inter- 
fecisti in die furoris tui, percusststi nec misertus es; v. 29 vocasti quast 
ad diem sollemnem qui terrerent me de circuitu et non fuit in die fu- 
roris Domini qui. effugeret et velinqueretur ; quos educavi et enutrivi , 
inimicus meus consumpsit eos »! — en , ita effundit Sion cor suum co- 
ram Domino , uti iussa erat v. 19. De vzndemiand? verbo vide ad 1,22; 
hebr. cui fecisti :ta? non scil. alienis, sed tuo populo electo, peculio 
tuo, cui promissiones adeo praeclarae factae sunt. Unde Sionin memo- 
riam revocat Domino quem adeo punierit esse suam ipsius plebem, 
quam amaverit , quam vocaverit sponsam suam (ler. 2,2). Et ad quan- 
tum gradum miseriae pervenerint, sequentibus interrogationibus ef- 
fertur. ita vero ponuntur : decetne, estne aequum ut in tantam nos 
miseriarum abyssum protrudere patiaris, ut matres filiolos come- 
dere cogantur, ut in ipso sanctuario sacerdotes Deo sancti et legati 
Dei prophetae ab hostibus trucidentur? Hac itaque interrogatione id 
quod revera factum est eo modo recolunt, ut ex Deo cum dolore quae- 
rant num non exhibeat nimium severitatis cum permiserit eos adeo 
obrui miseriis? Ita rem bene concipiunt Sa, Schn. Troch. Naeg. Ke. 
Quod alii explicant : num aliquando tale facinus auditum est? non 
congruit tempori 2z»perfecto quod in hebr. legitur. Modo loquendi 
potius indicari videtur eos illorum facinorum horrore ita esse pereul- 
sos ut non auderent rem ut factam enarrare, sed solum rogare : de- 
cetne ut talia fiant? quousque nos affligi et conteri patieris? Ceterum 
tamquam culmen malorum illis iam a Moyse erat propositum : come- 
des fructum uteri tui etc. Deut. 28,53 seq. sim. Lev. 96,99. Id iam 
eventu completum est in obsidione Samariae 4 Reg. 6,98; etiam eve- 
misse in obsidione lerusalem per Chaldaeos facta colligitur infra quo- 
que 5,10. Bar. 2,3. Idem iis minatus erat Ieremias 19,9. Hebr. nz: in 


v. 39 vertit S. Hier. educare; hoc vero loco 2*'n2o ad mensuram pal- 


iiae : parvuli qui unius palmae mensuram habent. Probabilius etiam 
hic notio educandi vel enutriendé voc] est vindicanda : comedentne 

parvulos quos enutrierint (cf. Maid. Vat. Mar. Caím. et recentiores); 
cum n2* dicat palmam , verbum inde derivatum forte significat manu 


gestare, manu fovere, ut ita notio ad curam parvulorum sit translata. 

Dein in v. 21 omnem aetatem et sexum misera caede concidisse la- 
mentantur neque Dominum ullam poenae mitigationem indulsisse, 
verum undique eum quasi ad celebrem sollemnitatem convocasse /e»- 
rores contra urbem (Mad. Mar.) ; cf. ler. 15,8; 49,5 ; misi super civi- 
tates repente terrorem ; inducam super te terrorem. Neque quisquam 
illorum terrorum erat expers; nemo eos poterat effugere. Mater Sion 
orbata est liberis; vidit eos ab hoste interimi. Ita Sion corsuum effun- 
dit coram Domino; hanc miseriam ut Deus videat et consideret effla- 
gitat; sperat enim et confidit fore ut eo aspectu ad commiserationem 
flectatur; neque enim populum suum abiicit neque in aeternum irasci- 
tur. Quare Sion nomen /JaAve v. 20 invocat, quo scil. nomine foe- 
deris pignus aeternum atque inviolabile continetur (vide ad Os. 2,20; 
12,5. loel 2,32). 


3. Carmen tertium. Cap. 5. 


Anc. — Vates quasi in se ipso totam calamitatem expertus sit a 
Domino afflictus variis imaginibus depingit quomodo Deus iudex et 
ultor animadverterit : dicit se virga Domini percussum , in tenebras ex- 
pulsum, corpore confractum, cireumseptum munimentis, ut non possit 
evadere, compedibus obstrictum, tamquam a feris discerptum, sagit- 
tis transfossum, ludibriis et amaritudine satiatum, moestitia obrutum 
et omni spe destitutum (3,1-18). At tandem ad orationem assurgit ; 
inde novam concipit spem quam variis considerationibus alit et fovet : 
non esse factam consummationem ; inde iam cerni Dei misericordiam ; 
Deum esse perpetuo fidelem, numen tutelare populi electi, esse beni- 
gnum sperantibus in se; quare cum silentio et patientia salutem Dei 
esse exspectandam ; etiam castigatione hominem erudiri et poenis a 
Deo ad meliora promoveri; Deum enim iustum nullo modo delectari 
iniustitia et oppressione; at mala eiusmodi ab eo permitti ad vindic- 
tam et poenam peccatorum (3,19-39). Quare humili deprecatione Do- 
minus est adeundus : oportet confiteri iniquitates admissas, quas 
utique Dominus severe castigavit et nos tradidit opprobriis inimico- 
rum. Sed assidue et cum lacrimis Dominum oportet implorare, donec 
misereatur, eique incessanter quanta Sion sustineat ingerendum est; 
hisce iungenda deprecatio, ut salvet et iudicet causam populi et eam 
tueatur ab adversariis quos pro sua sanctitate persequatur et deleat 
(3,40-66). 

Fere eodem modo rem breviter complectitur Ma/v. : « huius capitis 
in universum partes praecipuae sunt tres : expostulatio de perpessio- 
nibus gravissimis quae Iudaeis obvenerunt , versibus 18; deinde nar- 
ratio spiritualium certaminum et felicis victoriae quam reportat pius 
animus ex certaminibus per fidem, inde ad v. 42 usque; postremo 
oratio piorum ex certaminibus suis fide emergentium, ad finem usque 
capitis ». Tria in hoc capite advertenda sunt quibus etiam prae ante- 
cedentibus eminet : magna quadam dicendi ubertate et maxima 
varietate imaginum calamitas Sion et populi describitur; at multo 
excellentius est quod consideratione Dei misericordis et fidelis vates 
assurgere docet ad spem et hanc spem variis firmisque rationibus alit 
et auget et quod denique docet quam assidue et ferventer sit ad Do- 
minum clamandum. Unde hoc carmine vates et ostendit quid pii cor- 
pore et animis passi sint et eos erudit qua mente res adversas subire 
oporteat, quae spes sit concipienda, quanto studio et quibus precibus 
sit ad Deum misericordem confugiendum. 


«(€ GCalamitates multipliciter describuntur 3, 1-18. 


lam vates quae ipse perpessus est ac sensit interdum tangit. Et me- 
rito quidem. Calamitas enim urbis et populi eum summo afficit dolore 
et in communi adversitate quomodo ipse liber a molestia et vexatione 
evadere potuisset? At simul personam urbis et populi induit ea quae 
omnibus illata sunt in se uno quasi colligens ac repraesentans, simili 
modo uti breviter iam 2,11. Atque primo quidem effert se non solum 
afflictiones praedixisse, verum et oculis vidisse et magnam earum par- 
tem exsorbuisse (T?r.) v. 1 « Ego vir videns paupertatem meam ?n 
virga indignationts eius; v. 2 me minavtt. et adduxit in. tenebras et 
non in lucem ; v. 3 tantum tn me vertit et convertit manum suam tota 
die » ; — dicit se videre i. e. experiri a/flictionem (Vat. Mald. Mar. 
Lap.) quam Deus virga indignationis, punitione acerba, inflixit; quam 
miseriam in v. 2 tenebris confert : me duxit et deduxit in tenebras, 
in talem rerum adversarum noctem quae nullo lucis radio illustretur, 
sed quae sit plane caliginosa et horrida. Tenebris afflictionem de- 
scribi est usitatissimum ; vide Is. 8,92; 13,10; 47,5; 59,9. Ier. 93,19. 
loel 2,2. Am. 5,18. Mich. 7,8 etc. Atque quam diuturna sit afflictio 
et quam consulto immissa, in v. 3 depingitur : nulla alia re Deus oc- 
cupari videtur quam ut continuo iteratis ictibus eum percutiat; ita- 
que in quantum sit virga 24dignationis declaratur; « morem afflicto- 
rum sequitur qui solum suas plagas considerant » (75om.). 

« Hie ponit effectum divinae percussionis, sicut livor est effectus 
virgae » (Thom.) v. & « vetustam fecit pellem meam et carnem 
meam, contrivit ossa mea ; v. 5 aedificavit in gyro meo et circumdedit 
me felle et labore ; v. 6 in tenebrosis collocavit me quasi mortuos sem- 
puernos »; — primo afflictionem proponit qua corpus suum sit at- 
tritum : attrivit carnem meam et pellem (hebr.) ; immo tantas inflixit 
plagas, ut ossa quoque confringerentur. Ita percussum et laceratum 
carcere inclusit durissimo, dum scil. contra eum aedificaret eique cir- 
cumdaret venenum et molestiam ; parietes carceris quasi veneno et 
molestia constabant; iis igitur cinctus et inclusus est, quibus mors 
molestissima effici debeat; ad huius carceris mortiferi horrores acce- 
dunt tenebrae adeo densae ut ex ipso orco videantur accersitae ; unde 
iam eam videtur experiri sortem quae est eorum qui in sempiternum 
mortui et oblivioni dati sunt. Huius carceris horrores porro proponun- 
tur v. 1 « circumaedificavit adversum me ut non egrediar ; aggravavit 
compedem meum; v. 8 sed et cum clamavero et rogavero, exclusit 
orationem meam ; v. 9 conclusit vias meas lapidibus quadris, semitas 
meas subvertit »; — circa me sepsit (hebr.); sepe me cinxit ut eva- 
dere non possim ; omnis itaque spes emergendi ex carcere illo horrido 
ablata videtur; insuper membra contusa et confracta (v. 4) oneravit 
compedibus et vinculorum pondere ; nihil prodest clamor meus, nihil 
querelae; nam occlusit aditum orationi meae ne ad se perveniret. Ita 
eum carceri mancipavit profundo, ut ne clamor quidem captivi et 
vinculis onerati audiatur; ipse quoque obicem ponit deprecationi ne 
ad aures suas perferatur. Qua re indicatur velle Deum omnino ut af- 
flictio illata per aliquod tempussine ulla mitigatione perferatur; unde 
nullam admittere orationem dicitur. Simile habes ler. 7,16 : tu ergo 
noli orare pro populo hoc, quia non exaudiam te (11,15; 15,11. Ez. 
15.16). Cum itaque ne preces quidem admitterentur, validis se dicit 
tribulationibus coarctatum, quasi lapidibus quadris se conclusum 
( Rhab.); vias, semitas i. e. omnia consilia et tentamina et conamina 
evadendi ex carcere tenebricoso vel minuendi afflictiones Deus non 
solum obiectis impedimentis reddit inutilia, sed pervertit, depra- 
vat, in maius eius damnum maioremque poenam cedere facit, in 
graviorem afflictionem intorquet. — Ad dictiones vide Iob 19,8. 
Os. 2,6. 

Immo Deus eum dirissime persequitur et vulneribus addit vulnera, 
ita ut nullam quietis partem concedat sed eum doloribus exeruciet et 
inimicis irridendum exhibeat; acerbitas dolorum declaratur in sae- 
vitia ferocium bestiarum : v. 10 « ursus insedians factus. est mihi, leo 
in absconditis; v. 11 semitas meas subvertit et confregit me; posuit me 

desolatam! ; v. 19 tetendit arcum suum et posutt me quasi signum ad 
sagittam ; v. 13 misit in renibus meis filias pharetrae suae; v. 1^ fac- 
lus swim in derisum omnt populo meo, canticum eorum tota dte; v. 15 
replevit me amaritudinibus, inebriavtt me absinthio »; — in urso cru- 
delitas, in leone potestas designatur (TAom.); cf. Os. 13,7 : ego ero eis 
quasi leaena, sicut pardus in via ; cf. Am. 5,19. Prov. 28,15 (Lap .). 
Cum in leone designetur animus invictus, terror et fortitudo, haud 
raro impetus hostiles leoni comparantur : ler. 4,7; 5,6; 49,19; 50, 
45. Ps. 7,3; 10,9: 21,15; 354,17 etc. Hebr. v. 11 recedere fecit vtas meas 
a verbo **c (iam Lap. et recentiores) i. e. idem quod : me a recta via 
repulit; me in insidias protrusit et me d'iscerpsit : &x. )ey. nCE es 
aramaico explicatur : in frusta secare, dilaniare (cf. Levy, Chald. 
Woerterb. II p. 30*; legitur vox in paraphrasi chald. 1 Sam. 15,33. 
Ps. 7,3). Ita dilaniatus et discerptus est etiam a'2T8 vastatus, destruc- 


tus, perditus. Nequeuna hac laceratione Deus contentus est, verum con- 
tra dilaniatum tendit arcum suum et repetita sagittarum iaculatione 
eum vexat et transfigit ; in eo quod eum quasi scopum et metam ponit, 
iaculatio exprimitur quae crebro ct certatim fiat (Calm.) ; cf. Iob 6,5; 
16,14; sagittis quippe poenae divinitus inflictae saepius comparantur 
Deut. 32,93. Ps. 37,3. Et quam acerbe iis sit transfixus, dicitur in 
v. 13. Renes enim simul cum corde Hebraei tamquam sedem vitae et 
domicilium affectuum considerant; cf. ler. 11,20; 12,2. Iob 19,27. 
Ps. 15,7 ; 72,91. Prov. 23,16 etc. Hebr. sagitta vocatur Iob 41,20 
filius arcus; h. l. filius pharetrae (sim. lob 5,7). Eum in modum lania- 
tus et sagittis transfixus non commiserationem invenit, sed insuper 
opprobriis et dicteriis proscinditur; cf. ler. 20,7 : factus sum in deri- 
sum tota die; omnes subsannant me. Quare undequaque aerumnis 
impetitus et cinctus se vere dicere potest in v. 15 satiatum amaritu- 
dinibus et inebriatum absinthio; cibi igitur et potus instar sibi esse 
dira, supplicia et opprobria; ergo impletum est, quod Deus minatus 
est ler. 9,15 : ecce ego cibabo populum istum absinthio et potum 
dabo eis aquam fellis (23,15. Deut. 29,18; 32,32). 


Quod in v. 14 legitur : factus sum in derisum omni populo 7:0, non ca- 
ret diflicultate. Ita enim Ieremias populi in se sustinens personam loqui non 
potest. Ergone de suis solum aerumnis sermonem instituit? Ita Ma/d. Sa, 
Calin. concludunt. At quae a v. 3 dicuntur, ita conformata sunt ut ad solas 
leremiae aerumnas referri nequeant, nisi maximam assumpseris exaggera- 
tionem. singulae fere metaphorae ex valiciniis Ieremiae de supplicio po- 


— —— 


1. Etiam LXX zzavisuévv,y; ergo subito vox civitatis infertur. In hebr. rastatum : Mar.'. 

puli depromptae esse videntur ; v. g. de manu Domini percutiente Ier. 6,19; 
15,6; 16,21; de contritione 4,90; 5,17; de obsidione 4,16; de tenebris 4,93; 
de vinculis 27,2; de leone 4,7; de sagittis 5,16; de opprobriis 18,16 etc. ; 
de absinthio et felle 9,45; 23,15. Quare ex his iam colligere licet iisdem 
metaphoris non unius prophetae, sed maiorem calamitatem nobis proponi. 
Sed si populi miseria describitur, illud meo v27 populo meo non est aptum. 
At lectio haec et apud LXX Sym. S. Hier. Chald. veteres reperitur. Ergo 
illud * est satis antiquum. Iam /ón Ezra * hoc loco tamquam superfluum 
considerari posse concedit. At hoc modo nodum solvi non posse constat. 
Alii "27 tamquam formam pluralis apocopatam vendunt (ita Zwaid, Lehr- 
buch 8 171 aj Then.) ; sed num talis forma merito statui possit, satis du- 
bium esse videtur. Unde satius erit cum multis codicibus apud de Ztossi 
scribere Q"2y : et factus sum derisui omnibus populis, prout Syrus quoque 
habet. Id enim sensu exigitur. Incredibile enim videtur leremiam post rui- 
nam cum ipso eventu omnia eius oracula fuerint comprobata, toti populo 
fuisse derisui ; neque quidquam iuvat cum aliquibus (7roch.) provocare ad 
ler. 41 seq. 43,2; cum ibi de aliis rerum conditionibus agatur. Aliis placet 
leremiam loqui nomine piorum, qui reliquis sint contemptui ; forte quia 
ipsi quoque pii communi calamitate sint obvoluti? Verum eos esse omni 
populo derisui quis credet? Rem utique minuit Chald. cui adstipulatur Keil : 
omnibus protervis populi mei ; sed ita id quod praecipuum 'est textui in- 
seritur, quae res sane in explicatione non est laudanda. 


Immo v. 16 « et fregit ad numerum dentes meos, cibavit me cinere, 
v. 1'i et repulsa esta pace anima mea , oblitus sum bonorum v. 18 et 
dizi : perüt finis meus et spes mea a Domino »! — hebr. v. 16 commz- 
nutt lapillo dentes meos, obrutt me cinere (cf. Vat. Mald. Mar. Lap. 
Calm.); etiam LXX, Syrus, Aq. Sym. Chald. exprimunt lapide vel 
silice dentes esse confractos, id quod interpretes explicant de pane 
duro, lapidoso vel ac si silicem pro pane accepisset i. e. dure tractatus 
est veluti si cui famelico non panem porrigeres, sed lapidem; haud 
absimile habes Ps. 101,10 : quia cinerem tamquam panem manduca- 
bam et potum meum cum fletu miscebam. Adeo se afflictum depingit 
ac si quis rabie famis actus silicem masticare vellet dentesque sibi 
contunderet. In signum maximi luctus cinere est opertus vel volutatur 
in cinere; cf. ler. 6,26. Ez. 27,30. Mich. 1,10. Tantis et tot oppletus 
miseriis omnem a se recessisse felicitatem, nihil boni vel commodi 
sibi praesto esse conqueritur; unde secum reputasse ait periisse om- 
nem fortitudinem (hebr. Vat. M«a/d. Mar. Lap. Calm.) i. e. omnem 
vim vitalem omneque praesidium neque ullam spem sibi relinqui, 
cum ipsum Deum sibi adeo videat adversum. Declarat igitur in ea 
rerum difficultate omnibus praesidiis humanis ablatis exstitisse despe- 
rationis periculum; depingit scil. in se quali sensuum affectuumque 

perturbatione facile multi agitati sint. Verum in subseq. remedium 
indicat quo animorum desperatio sanetur. Habes simile in Ps. 72,13 : 
et dixi : ergo sine causa iustificavi animam meam, cui querelae mox 
ibidem obviam itur. Hisce indicatur quoque humanis subsidiis repa- 
rationem et instauratjonem nullatenus fieri posse, quae igitur si con- 
cedatur, ad Dei gratiam ac benevolentiam erit unice referenda. 


LXX habent v. 17 : xai árcoazo à siovvrz 5275» uo»; qui dictionis modus conformis 
cst ei quem constanter in antecedentibus observatum videmus : et repulit a pace 
animam meam. Unde idem modus etiam in hebr. erit restituendus et scribendum 
n2T*! pro mas. 315; praeter hanc conformitatem ipso usu verbi haec suadetur mu- 
tatio; notione enim reiiciendi verbum saepius adhibetur; ita supra 2,7 et Ps. 43,2; 
11,10; 60,3. 12; 88,15; 89,39; 108,12 etc. ; quod alii vertunt repulisti animam meam 
a tranquillitate, admitti nequit, quia haec subitanea allocutio ad Dcum neque cum 
antecedentibus neque cum subseq. apte cohaeret. Alii verbum notione accipiunt in- 
transitiva : pertaesum est animam meam salutis i. e. ita me vitae taedet, ut iam 
nolim experiri ullam felicitatem (Then.); quae tamen notio verbi dubia est, cum uni- 
cus locus qui pro ca afferri potest Os. 5,8 aliam quoque explicationem admittat. 
Quod autem Keil contendit 2 Chron. 11,14 hiphil verbi adhiberi sensu intransitivo 
oppido falsum cst: legitur enim ibi : nam repulerat eos Ieroboam Drm27 a sacer- 


dotio. — Vox ny3 in v. 18 a LXX vertitur vixo; significatione scil. ex aramaico pc- 
tita; probabilius erit vox capienda, ut Is. 63,3. 6 de vigore vcl vi vitali, ad quem 
locum iam Jbn Ezra p. 18 remittit. Alii vertunt : periit fiducia mea (Ges. Thes. p. 905; 
Then. Naeg.). In verbo nyz notiones coniungi firmitatis et durationis perpetuae cer- 
tum est usu vocis perpenso; saepe quoque apud LXX et in culg. vertitur finis, uti 
h. l. id quod explicant : actum est de me, effluxit tempus constitutum vitae meae. 
Etiam rabbinos aliquos vocem explanare vel de aetate vitaeque tempore vel de sta- 
bilitate ct bono rerum successu adnotant Mald. Vat. Lap.; versionem vulg. concipit 
Tir. ad normam locutionum : periit spes mea, periit fuga a me etc. i. e. nullus mihi 
crit finis miseriarum. 


5j Cur spem concipere oporteat 3, 19-39. 


« Existimabam ut cognoscerem hoc; labor est ante me, donec in- 
trem in sanctuarium Dei » (Ps. 72,16) ; sicut. psalmista docet apud 
Deum in oratione quaerendam esse solutionem quaestionis cur saepe 
affligantur pii, impii autem prospere agant, et sicut psalmista in illa 
animi lucta ad Deum supplex confugit, ita vates quoque, postquam 
satis superque dolori indulsit, praeclare ostendit quomodo in ipsa hac 
ruina oporleat se Deo committere et bene de eius misericordia spe- 
rare. Docet itaque qua ratione miserias subire déceat. Primum est, ut 
in oratione ad Deum misericordem confugiant v. 19 « Recordare pau- 
pertatis et. transgressionis meae , absinthit et fellis! v. 20 memorta 
menor ero et tabescet in. me anima mea ; v. 91 haec recolens in corde 
meo ideo sperabo » ; — hebr. recordare afflictionis meae et vagationis 

meae 1. e. quomodo sim a domo mea expulsus et vagans inter inimi- 
cos; de voce 135 vide ad 1,7; de absinthio et felle vide ad v. 15 ; ita 
scil. ex v. 1. 15 verba depromens totam miseriam complectitur eam- 
que Deo proponit orans ut eius misereatur. Se autem in v. 20 profi- 
tetur continuo memorem calamitatis; unde animus deiiciatur et prae 
aerumna tabescat; sed v. 21 ex ipso cumulo miseriarum spem concipit 
fore ut Deus flectatur ad misericordiam. Ita nexum optime concipit 
Tir. ; cum enim vi promissionum divinarum certissimum sit populum 
non iri abiectum, verum fore reparationem et instaurationem, ipso 
culmine et fastigio malorum (quo scil. maius et magis calamitosum 
nequit cogitari) spes misericordiae subministratur. Iste nexus facilis est 
magisque obvius quam si Aaec retuleris vel ad recordare (Mar.) vel 
ad rationes spei quae in subseq. proponuntur (Sa, Lap.). 


Eodem modo textus hebr. concipi debet; primo ciim in v. 19 *23 per modum im- 
perativi accipi debet, prout acceperunt Syr. S. Hier. Aq. Chald. et plerique recen- 
tiorum. Pauci solum infinitivum explicant referentes ad v. 20 : recordatur... recor- 
datur anima mea (Then.); sed obstat ipsa forma grammaticalis, cum infinitivus 
constructus et dein absolutus ponatur, quae mutatio esset satis mira. Porro tanta 
cum emphasi id efferri quod ex antecedentibus iam satis superque patet scil. se re- 
cordari miseriae, pariter essct mirum ct insuper inconcinnum. Hebr. v. 20: recor- 
dando recordatur et deprimitur anima mea vel deiiecit se, humiliatur (Vat. Mald. Maiv. 
et plerique recentiores) ; quem sensum S. Hier. quoque expressit. Alii Yn acci- 


piunt ? pers. imperf. : recordando recordabcris, ita ut precatio ex v. 19 continuetur; 
ita iam Syrus; hanc acceptionem meliorem vocat Mald., cam proponunt Mar. Calm. 
Naeg. et etiam rab. p. 74. At haec acceptio excluditur membro altero; nam : recor- 
daberis et deprimetur anima mea, dici nequit; ita autem esset intelligendum secun- 
dum formam verbi, ut animi deiectio describerelur tamquam consequens ex membro 
priore. Huic incommodo mederi voluit Naeg. vertens : ut anima mea quiescat, vel 
consolatione se leniat; at verbum m vel n" cam habere notionem probari nc- 


quit; e Prov. 2,18 (inclinata est ad mortem domus eius, tulg.) et Ps. 14,26 (humi- 

liata est in pulvere anima nostra, vulg.) prior illa significatio indubie colligitur, 

quacum notiones vocum ATrv, nne concordant. LXX. praebent zaza203:37 Yj5et ix 
Y Y i 


[2] 


ui$ jují uo»; unde n" legisse videntur. 


Spem conceptam praeclaris rationibus fulcit et auget v. 22 « jniserit- 
cordiae Domini quia non sumus consumpti, quia non defecerunt misera- 
t1ones eius ; v. 93 novi diluculo, multa est fides tua; v. 9& pars mea Do- 
minus, dixit anima mea, propterea exspectabo eum » ; — misericordia 
Domini factum est, ut non plane interierimus; quare in eo ipso quod 
adhuc superstites sumus, documentum habemus et pignus insigne eius 
erga nos miserationum, quas nunquam nobis deesse indicat ; valet enim 
illud : sed tamen consummationem non faciam (ler. 4,27); cf. Is. 1,9. 
Et quantae sint Dei miserationes, pulcherrime describitur v. 23 hebr. 

novae sunt singulis matutinis; nunquam veterascunt:; uti lux diei 
quotidie nobis affertur, ita novae apparent et inexhaustae exsistunt 
singulis diebus miserationes Dei (cf. Ma/d. Vat. Mar. Malv. Calm. et 
recentiores), hae autem prodeunt, quia /idelttas Dei est magna, am- 
pla, copiosa. Fidelitas Dei seu veracitas est fons ille et thesaurus inex- 
haustus ex quo novae gratiae perpetuo nobis promanant. Praeclaro 
modo declaratur frequentia beneficiorum divinorum ac sollicita ac 
prompta Dei in nos beneficentia. Qua consideratione intime motus 
vates in v. 2* exclamat : pars mea i. e. sors et portio et hereditas mea 
est Dominus; ille est omne bonum meum quod toto animo et affectu 


complector; cf. Num. 18,20. Ps. 15,5; 72,26; 118,57. 


Illud "ocí v. 23 in vulg. non est verbum cognori , sed refert hebr. cem quare 


etiam, ut Lap. censet , nori est retentum in vulg.: sed cum in latino miserationes prae- 
cedant, explicari oportet norae. Mald. ita lexendum csse omnino aflirmat, « quia sic 
Hebraci legunt et sic emendata habent exemplaria et sic LXX quoque transtulerunt » 
Scil. xatvX sl; xXg rovla;. Lucas brugensis inter alia haec habet : « nostri interpretis 
versionem esse novae, non mori, vetera manuscripta loquuntur, quae epanorthiotes 
Sccutus id approbavit : novae diluculo; existimarim pro novae minime intellecto ver- 
bum nori substitutum fuissc ». In commentario Rhab. omnino apparet nori accipi 
tamquam adicctivum : « loquitur propheta ad primitivam in Ierusalem ecclesiam 
laudans speciem eius quae post diluculum resurrectionis Christi veterem hominem 
exuens «oti hominis pulchritudinem ortu suo declarabat, cuius etiam multa est 
fides ». Et S. Bon. monct non esse hic verbum, sed nomen; « unde in hcebracis est 
noreili, quia iuxta ordinem alphabeti stare non potest ut sit nori pro cognovi ». 
Tamquam verbum accipiunt Rad. Thom. ; lectioncm graecam aliam praebet Theod. : 
renova eos velut diluculum matutinum. — Bene monent Mald. Calm. legendum esse 
norae ; alii supplent nori effectus misericordiac singulis matutinis (Tir.), nori fructus 
misericordiae (Men.), novi dics quotidie clari ct laeti ex tuae misericordiae aftluen- 
tia nobis illucescunt (Lap.^; Bayle vertit : clle se renouvelle chaque matin ; ta fidélite 
est immense. 


Hanc spem aliis considerationibus fovet ac perficit v. 25 « Ó6onus est 
Dominus sperantibus in eum , animae quaerenti zdllum ; v. 26 bonum 
est praestolari cum silentio salutare Dei; v. 91 bonum est viro cum 
portaverit zugum. ab adolescentia sua »; — primo enim commendat 
spem ex eo quod Deus pro sua benignitate eos benevole suscipit eis- 
que sua effundit bona qui in eum sperant et qui sedula cura et solli- 
citudine eum quaerunt, colunt, ab eo opem efflagitant. Est bonus spe- 
rantibus in eum quia beneplacitum cst Domino super timentes et in 
eos qui sperant in misericordia eius (HAaó.). Secundo eum praedicat 
felicem qui patienter, sine murmuratione, sine querimoniis exspectet 
salutem a Deo dandam ; qui igitur hac certa spe confortatus et Dei vo- 
luntati plene subiectus non murmurat de tribulationibus, sed Dei be- 
neplacito acquiescit, ut concedat liberationem et felicitatem, quando 

et quomodo ipsi placuerit . Atque ut ad hanc animi patientiam, sub- 
missionem, ad hoc affectuum silentium perveniatur, monet tertio quan- 
tae utilitatis sit iugum portasse ab adolescentia vel 2n adolescentia 
(hebr.) i. e. iam in iuventute assuefieri iugo. Iugum cum dicatur in 
universum sine ullo addito, intellige eodem modo generatim de omni 
re qua affectus ebullientes et truces et animi commotiones vitiosae re- 
primuntur et homoservituti divinae mancipatur; proinde iugum timo- 
ris Dei (Thom.), iugum disciplinae (S. Bon.), iugum obedientiae legis 
et mandatorum Dei ( Chald. Maíd. Mar. Lap. Men.), iugum adversita- 
tum (TAeod. Mald. Lap. Tir. Malv. Schn. Troch.), quarum multipli- 
cem utilitatem Ca/m. hisce describit : « superbiam coercent, animi 
robur et constantiam augent, ipsos probant, misericordes, lenes, 
mansuetos, sapientes, cautos efficiunt ». Indicat igitur vates iugo in 
adolescentia quam utile sit rebus adversis et lege divina coerceri im- 
petus animorum, reprimi malas concupiscentias, expoliri ac perfici 
virtutes. Unde praeludit doctrinae de amore crucis quo sancti novi 
foederis Christi vestigia prementes flagrarunt. 

lam qui ita didicit in iuventute se Deo subdere et tolerare, ille 
etiamnum in summa adversitate cum patientia cunctis castigationibus 
se subiiciet quas Deus ultor infligit vel ab aliis inferri sinit v. 28 
« sedebit solitartus et tacebit, quia levavit super se; v. 99 ponet in pul- 
vere os suum; si forte sit spes; v. 30 dabit percutienti se mazillam, 
saturabitur opprobrüts »; — talis quippe servat animi quietem inter 
aerumnas ; silet, tranquillus est, fugit turbam , finem malorum et re- 
motionem iugi a Domino impositi inquieto et turbulento studio mi- 
nime quaerit, s? vel quia Dominus iugum zmposutt super ipsum (hebr. 
cf. Vat. et recentiores); in textu lat. magis exprimitur ipsum iugum 
illud patienter in se suscepisse, levasse super se sibique imposuisse. 
Deinde sub iugo constitutus se Deo plane submittit, humiliat se usque 
ad terram, more supplicantis se abiicit in terram ; ore in pulvere 
posito sicut summa demissio et habitus supplicantis depingitur, ita 
pariter omnis murmuratio eo signo excluditur. Ita autem animum 
induit humilem et patientem, ut simul se spe et fiducia roborct ad 
patientiam. Haec in v. 29. Immo talis patientiam prae se fert prorsus 
eximiam et singularem v. 30; opprobria scil. quiete fert et pacate ; 
« alapa enim non solum dolorem , sed ignominiam pudoremque insi- 
gnem infligit » (Lap.). Quo exemplo proposito vates docet quomodo 
populus eas ferre debeat iniurias et contumelias quae iam ipsi iusto 
Dei vindicis iudicio pro peccatis infliguntur. In hac patientia bonum 
contineri insigne, iam v. 26-28 declaravit et in subseq. quoque pro- 
sequitur. 

Porro quibus se rationibus solentur animosque erigant, itaque quo- 
modo in mediis contumeliis ex fide vivere oporteat, vates praeclare 
docet v. 31 « quia non repellet in sempiternum Dominus, v. 32 quia 
s abiecit , et miserebitur secundum multitudinem misericordiarum sua- 
rum, v. 33 non enim humtltavit ex corde suo et abtecit filios homi- 
num »; — primo enim certissimum est Deum non in perpetuum re- 
pudiare populum quem elegit; dein si afflixit, pariter certum est eum 
iterum misereri et ita quidem ut misericordia longe superatura sit 
afflicüonem; unde dicit : miserebitur secundum copiam et divitias 
immensas miserationum ; cf. Is. 49,15; 51,6; 54,8. Quod ut confic- | 
met, addit Deum non affligere vel deprimere ez corde suo i. e. quasi 
delectaretur poenis inflictis, sed castigat quasi invitus et coactus; 
proprium enim eius est misereri; summum enim bonum natura sua 
in id propensum est, ut bonum diffundat; est quasi ei violentum et 
contra naturam affligere ; cf. Ez. 18,23 : numquid voluntatis meae est 
mors impii, dicit Dominus Deus, et non ut convertatur a viis suis et 
vivat? Deus enim non laetatur in perditione vivorum (Sap. 1,13; 
Maid.); quem in finem AAab. bene recitat Sap. 11,95-27. Habes hic 
insigne divinae bonitatis documentum et doctrinam Deum castigare 
animo paterno, qui semper paratus sit pareere, ubi quis animo sin- 
cere resipiscat (cf. Lap. Calm.) ; ad quod demonstrandum A/6. verba 
affert Gen. 6,6: tactus dolore cordis intrinsecus. 

Quibus in adversitatibus etiam illud solatio est, nihil fieri nisi Deo 
vel disponente vel permittente; quare nulla adesse potest ratio que- 
relae vel murmurationis; v. 34 « ut contereret sub pedibus suts omnes 
vinctos terrae , v. 35. ut declinaret iudicium viri in. conspectu vultus 
Altissimi, v. 36 ut perverteret hominem in iudicio suo, Dominus igno- 
ravit »? — hebr. lege per interrogationem : nonne Deus videt? lta 
enim legi oportere, ex subseq. v. 37. 38 colligitur, qui versus pariter 
per interrogationem leguntur et ita lecti antecedentibus ad unum 
sensum completum iunguntur. Dicit itaque vates, Deum utique videre 
et animum intendere ad tria illa. Eodem modo explica lat. : num 
Deus ignorat, si captivi pedibus conculcantur, si coram oculis eius 
lus viri invertitur, si homo in lite sua forensi decipitur et opprimitur? 
Iniurias itaque quae vel bello committuntur vel in iudicio, dum ius 
opprimitur iniustitia et iniquitate, Deus utique novit et videt; ergo 
eas fieri sinit. Latinum w£ contereret etc. explica : quomodo conterant 
vel vinctos conteri etc., uli quandoque in cw/g. 3 pers. sing. sensu 
plurali (gallice o4, germanice nan) adhibetur; cf. Is. 15,5. Eandem 
doctrinam res adversas fieri non sine Dei nutu ac permissione ulterius 
declarat v. 37 « quis est este qui dicit ut fieret Domino non tubente? 

v. 38 ez ore Altissimi non egredtentur nec mala nec bona? v. 39 quid 
murmuravit homo vivens , vir pro peccatis suis »? — 1. e. quis audeat 
dicere fieri quidquam sine Dei providentia et permissu? nonne ez ore 
Altissimi egreditur malum et bonum? hebr. ; cf. Am. 3,6 : si erit ma- 
lum in civitate quod Dominus non fecerit? vide Is. 45,7. Deus iudex 
iustus et. vindex iniquitatis immittit flagella ad peccata punienda. 
Quam vere id dicatur ratione habita excidii urbis et punitione po- 
puli, omnia pene prophetarum oracula testantur. Sed in eo ipso quod 
Deus percusserit et quod ipse hostibus vim et potestatem largitus sit, 
reperitur causa consolationis. Ab eo enim cuncta ad salutem nostram 
attemperantur (Lap.). Unde consequitur v. 39 hominem dum v?eat 
i. e. gratia et benevolentia Dei vivis concessa quamdiu frui possit, 
non debere murmurare, non debere gemere (hebr.) nisi de peccatis 
suis; si ergo suspiria trahere vult, ea trahat non de rebus adversis 
sibi quasi iniuste obvenientibus, sed de peccatis, de vera scil. malo- 
rum causa et de unico malo quod omni modo non sit nisi malum. 
Hebr. verte : quid. gemtt homo vivens? (gemat) unusquisque pro suo 
peccato! 


Sententias illas v. 34 ut contereret... pendere ex v. 36 iam veteres nonnulli 
rite perspexerunt; ita S. Bon. Thom. Sa, Lap. Men. Tir. Calm.; idem re- 
centiores communiter statuunt. At sunt di adiungant ad antecedens : 
abiicere ex corde et humiliare : non ita eos abiecit , ut contereret etc. ( Al). 
Mald. Malv. et e recentioribus T/Aen.). At in priore acceptione tres hi ver- 
sus ab eadem littera exorti optime inter se concluduntur; insuper sensus 
ad hunc contextum melius convenit; hic enim quaeritur de origine et causa 
adversitatum ; Deum non abiicere à se populum suum iam in v. 31-33 dic- 
tum est; praeterea ad interrogationem in v. 37 positam ille quem exposui 
sensus necessario praerequiritur. Dictionem illam Deus non videt vel Deus 
ignoravit esse legendam per interrogationem bene statuunt Schn. Troch. 
Naeg. Keil idque ex conformatione cum seq. iam efficitur. Qui sententiam 
retinent affirmatione expressam, non videre vel ignorare exponunt : ho- 
mines conteri... Deus non approbat, practice ignorat, non facit, ei displi- 
cet, ne cogitat quidem id facere (cf. S. Bon. 7 hom. Vat. Lap. Tir. Calm.) 
et sim. rab. p. 23; alii verba hebr. non vidit exponunt : non elegit (rab. 
p. 79; Then.). Verbum aN3 coniungi cum 5 ad aliq. attendere animum, 
exemplum habes 1 Sam. 16, et Ps. 64,6; quare minime opus est cum ali- 
quibus explanare: quod attinet ad id, ut contererentur etc. — Fuerunt 
eliam qui sententias in v. 34-36 acciperent tamquain ab obiicientibus 
dictas : Deo omnino non curae esse talia fieri; vel Deum res humanas non 
curare (apud Lap. Hos.). At nullo vestigio proditur ipseri verba impiorum 
quae dein a v. 37 seq. refutentur; neque ad tale carmen satis accommoda- 
tum esse videtur, ut eiusmodi disceptatio instituatur. 

c) Dei misericordia est imploranda 3, 40-66. 


Dixerat homini gemendum esse de suis peccatis, ex quibus res ad- 
versae potissimum oriuntur et infliguntur; quare pergit monere v. 40 
« Serutemur vitas nostras et quaeramus et revertamur ad Dominum! 
v. 44 Jevemus corda nostra cum manibus ad Dominum in coelos! v. 42 
nos inique egimus et ad iracundiam provocavtmus; idcirco tu inexo- 
rabilis es »; — hebr. scrutemur vias. nostras et ezploremus ; quod 
leremias saepius monuit agnitionem et confessionem peccatorum pri- 
mum esse ad resipiscentiam gressum (cf. ler. 3,23), id hic quoque 
graviter inculcat; et si peccata sua agnoverint, attollant mentes et 
manus ad Deum; cf. ler. 31,9 : in fletu venient et in deprecationibus 
reducam eos (hebr.); peccata sua fateantur et iuste se esse punitos et 
Deum iuremerito iam non pepercisse palam dicant; hebr. nos pec- 
cavimus et rebelles futmus et tu non 1gnovistt. Quod ante ruinam toties 
sed frustra monuit, ut scil. ad Deum reverterent, denuo postquam 
experti sunt quam malum et amarum esset relinquere Deum magna 
vi effert; cf. ler. 3, 7. 10. 14. 92; 4,9; 8,4. 

Post confessionem peccatorum Dei misericordiam ita docet implo- 
randam, ut primo exponant quibus poenis a Deo sint afflicti; suam 
igitur summam miseriam Deo precando explicant declarantes quo- 
modo non ignoverit, ut eum ad ignoscendum moveant v. 43 « ope- 
ruisti in furore et percussistt nos; occidisti nec pepercisti; v. M& oppo- 
suisti nubem tibi ne transeat oratio ; v. &5 eradicationem et abiecttonem 
posuisti me in medio populorum »; — hebr. explica v. 43 obvolvist: 
te ira; iram quasi velamen vel tentorium sibi obtendit , ira se quasi 
circumvolvit (cf. Vat. Lap.) ; sicut alibi Deus lucem quasi vestimentum 
induere vel in luce habitare dicitur, ita tamquam ultor et iudex seve- 
rus amictus et obvolutus apparet furore et ut talis persecutus es nos 
(hebr.) ; neque admisit orationem : obvolvisti te nube ne pertransiret 
oratio. Cum scil. tempus veniae a Domino esset constitutum, noluerunt 
ei obsequi (cf. Ier. 26,2 seq. 27,12 seq.): unde id evenit quod mina- 
tus erat : verterunt ad me tergum et non faciem et in tempore afflic- 
tionis suae dicent : surge et libera nos! (sed tunc respondet Deus :) 
ubi sunt dii tui quos fecisti tibi? surgant et liberent te (ler. 2,27. 98 
En, quomodo non admittat orationem! Confusione et opprobrio sicut 
vates praedixit (18,16; 19,8) iam maxime sunt oppleti v. 45: /«a- 
queam. rrnentea. et abominationem fecisti nos inter populos; *n2 pro- 


prie est ahrasio i. e. sordes quae abraduntur, purgamenta (Vat. Mald. 
Mar. Lap. Cal. et recentiores) ea quae everruntur, qua voce alludi- 


LaAMENT. 3, 46-51 415 


tur ad minas in Deut. 28,63 : ut everramin: de terra anne: cf. Ez. 
26,5 : et radam pulverem eius). Antea in eam conditionem hostes 
redigebantur : ut lutum platearum delebo eos (Ps. 17,43) ; verum iam 
ipse populus factus est tamquam purgamenta et peripsema. Unde 
omnium irrisione onerantur et convicüs v. 46 « aperuerunt super nos 
os suum omnes inimict ; v. VÍ formido et laqueus facta est nobis va- 
icinatio et contritio; v. 8 divisiones aquarum dedurit oculus meus 
in contritione filiae populi mei »; — de v. ^6 vide ad 2,16, ubi idem 
fere versus legitur; etiam in vaticiniis suis leremias nonnulla repetere 
solet, Hebr. v. 47 : formido et fovea sunt nobis, vastatio et conquas- 
satio; DnNU scil. uti iam explicant Vat. Mald. Mar. Malv. Calm. et 


recentiores; &T. Àey. vertit Syrus N31 foveam, Chald. tremorem 
uim; LXX et Aq. habent zagoew; igitur hi legerunt cum s/& nut. 
Lectionem lat. vaticinatto aliqui mendum pro vastatione existimant 
(cf. Vat. Maid.): explicant : vaticinatio eventu completa est; vel pseu- 
dovates ruinam attulerunt. De irrisione inimicorum et de propria 
miseria lacrimas fundit : rivos aquarum deducit (descendere facit) 
oculus meus; vide 1,16; 2,11. ler. 9,1. 18; 13,17; 14,17. 

Quam doloris acerbitatem et lacrimas Deo proponit, ut eum ad 
misericordiam flectat v. 49 « oculus meus afflictus est nec tacuit eo 
quod non esset requies; v. 50 donec respiceret et videret Dominus de 
coelis; v. 54 oculus meus depraedatus est antmam meam 7n cunctis 
filiabus urbis meae » , — hebr. v. 49 oculus meus se effundit, defluit 
(cf. Vat. Mald. Mar. et recentiores) idque continuo, sine cessalione; 
cf. ler. 15,17 ; nec est ei requies a lacrimis vel remissio aut relaxatio; 
neque eam oculis concedere vult vates, donec Deus oculo misericor- 
diae (TÀom.) respiciat de excelso habitaculo suo; cf. 1s. 38,15. « In- 
stantiam orationis et perseverantiam nos habere propheta docet » 
(Rhab.). Abundantiam fletus declarat quoque in v. 51 : oculus meus 
dolore affecit animam meam (hebr. Vat. Mar. Malv. 1 et recentiores) 
vel afflixit animam meam (Ca/m.); lacrimae copiose effusae non, 
uti fieri solent, dolorem animi leniebant, potius augebant. In textu 
lat. 557 notione vindemzandi est expressum ; vide 1,12. 22; 2,20; unde 
depraedatus est i. e. iugi suo fluxu instar praedonis animam, vitam 
scil. sucum omnem et vires absumit et exhaurit (Tr. Maid. Lap.). 
Dolorem concipit maiorem de sorte misera virginum quibus si non 
parcitur cumulum malorum exsistere declaratur; cf. 1,4. 18; 2,10. 
21. Ex hisce locis, in quibus summa miseria luctu et afflictione virgi- 
num declaratur, simul conclude non esse filias urbis meae cum ali- 
quibus ( Mald. Mar. Men.) intelligendas de vicis et oppidis Iuda quae 
sint filiae metropoleos Ierusalem. 

Uti est instanter rogantis. vates denuo conditionem miseram Deo 
ob oculos ponit, ut iterata lamentatione opem divinam efflagitet v. 
53 « venatione ceperunt me quast avem tnimict met gratis; v. 53 lapsa 
est in lacum vita mea et posuerunt lapidem super me; v. 55 inunda- 
verunt aquae super caput meum ; dixi : perit » ; — cf. 1,9 : expandit 
rete pedibus meis, qua imagine saepius utitur Ezechiel (12,13; 17,90; 
19,8; 32,3. Os. 7,12) etiam de Sedecia et principibus eius. $i dicit 
gratis, sine causa, id intellige eo modo quo dicitur Is. 52,4 : Assur 
absque ulla causa oppressit eum i. e. tanta ruina iis est inflicta non 
propter ea quae in Chaldaeos peccarunt sed quae in Deum delique- 
runt. Unde inimici pro sua parte mensuram modumque vindictae 
transgressi sunt, prout Is. 10,7 et 47,6 quoque dicitur. Insuper ad- 
verte voces referri lamentantium quorum est uti exaggerationibus. 
Hebr. v. 53 succiderunt vel perd:derunt in foveam animam meam 
(Maid. Vat. Mar. et recentiores) i. e. me perdiderunt et proiecerunt 
in cisternam coenosam eamque ne possim evadere lapide occluserunt; 
ibique magis magisque in coenum lacus immergebar, donec tandem 
aquae exundarent super caput, ita ut me iamiam morte esse suffocan- 
dum existimarem. Allusio est aperta ad ler. 38,6; vide quoque Ps. 
68,9. 3; 87,5-8. Eam iterum conditionem depingit ex qua populus 
subsidiis humanis eripi nullo modo potest; si causae humanae spec- 
tantur, ruina reparari nequit. Quare ad Deum unicum salvatorem 
confugere oportet. 

Verum ex promissis populo Dei datis ipsae afflictiones maximae in 
se continent rationem sperandae opis divinae; unde sicut in v. 19, 
ita hic quoque v. 55 « ?nvocati nomen tuum Domine de lacu novis- 
simo; v. 56 vocem meam audist?; ne avertas aurem tuam a singultu 
meo et clamoribus; v. 51 appropinquasti in. die quando invocavi te; 
diristi : ne timeas »! — cf. Ps. 87,10-14; 129,1. 2; cerlam spem et 
fiduciam exprimit : vocem meam audis, cui adiungit precationem : 
ne abscondas, ne obvolvas aurem tuam; LXX p xo9janc; quam pre- 
cationem denuo roborat et fulcit repetita affirmatione spei et fiduciae : 
prope es quando te invoco; nam Ps. 1554,18 : prope est Dominus om- 
nibus invocantibus eum in veritate; Is. 58,9. Immo spem eam eo ma- 
gis concipere potest quia Deus pro hoc tribulationis tempore iam eos 
consolatus est dicens : nolt ttmere; ta enim vates iam annuntiavit 
30,10 : tu ergo ne timeas, serve meus Iacob, neque paveas Israel; 
idemque 46,27. 98 et iam apud Isaiam ^1,10. 13. 15; 53,1. 5; 55,9. 
8. Soph. 3,16 etc. ; unde solatium pro tempore calamitoso iam erat 
subministratum iisdem verbis quae vatesad animos erigendos in me- 
moriam revocat. 

Porro cum psalmista rogat, ut Deus iudicet causam suam eamque 
ab oppressoribus vindicet (cf. Ps. 42,1; 73,22; 118,154) v. 58 « zudi- 
casti Domine causam animae meae, redemptor vitae meae; v. 59 vidisti 
Domrne zniquittatem illorum adversum me; iudica iudicium meum! 
v. 60 vidisti omnem furorem, universas cogitationes eorum adversum 
me! v. 61 audisti opprobrium eorum Domine, omnes cogitationes 
eorum adversum me; v. 62. labia insurgentium mhz et meditationes 
eorum adversum me tota die; v. 63 sessionem eorum et resurrecttio- 
nem eorum vide ; ego sum psalmus eorum »! — fervor orationis etiam 
in crebriore Domini compellatione exprimitur; hebr. v. 58 proprie 
litigasti. htes animae meae , redemisti. vitam meam i. e. ita. egisti 
ct agis ad meam causam tuendam ; lites eum inimicis meis tu ipse 
pro me ad exitum perduxisti ; vidisti znzurtam meam (hebr.) 1i. e. 
mihi illatam! vidisti omnem vindictam eorum, omnia eorum con- 
silia vel machinationes contra me; pariter audisti omnia eorum dic- 
teria et opprobria et quaecumque adversarii in me insurgentes vel 
labiis suis protulerunt vel intimis animorum recessibus volverunt et 
moliti sunt. Omnem eorum agendi rationem, proprie sedere eorum 
et surgere, ?zde, adverte animum ad cuncta quae agunt (Ma/d. Mar. 
Lap. Tir.), ut scil. omnia ad severam trutinam revoces et in eos vin- 
dictam exerceas; nam continuo ego illis sum materia cantionum et 
risus, eorum cantilena ; cf. v. 148. Sedere et surgere dictio est ad om- 
nem vitae actionem designandaim (cf. Deut. 6,7; 11,19. Ps. 138,2. 
1s.37,28); « vita omnis inter actionem et otium distribuitur eaque pro 
universa hominis vita usurpantur; hos intuere a primo surgendi tem- 
pore usque dum cubent, sedeantne an stent, otiosi sint an aliquid 
agant, mihi illudere et scommatibus famosisque carminibus me inces- 
sere nunquam desinunt » (Caím.). 

Quare efflagitat, ut deiectis adversariis Dei causa qui est pariter 
triumphus populi Dei superior evadat v. 6*4 « reddes eis vicem Domzne 
2urta opera manuum suarum; v. 65 dabis ets scutum cordis , laborei 
luum ; v. 66 persequeris in furore et conteres eos sub coelis Domzne »! 
— retribues illis, prout operibus suis merentur; dabis illis operi- 
mentum vel tegumentum cordis (Vat. Maid. Mar. et recentiores) vel 
velamen i. e. obcaecationem cordis, ut scil. videntes non videant, ut 
apertis quasi oculis in ruinam ruant. Adnotant Lap. Men. adesse in 
hebr. paronomasiam inter aai? v. 63 scomma et 1222 obvelatio, 
ut scil. ipso quasi sono retributio et ius talionis declaretur. In hebr. 
v. 65 concluditur exclamatione : ma/ed?ctio tua eis! legitur scil. hebr. 
^5xn; noster interpres lat. legisse videtur nxN5n labor (Ex. 18,8. Num. 
20,15; vide ad Mal. 1,13). Hebr. v. 66 et conteres eos de sub coelis 

[ahve, ut qui sint nunc sub coelis Domini de hoc loco auferantur; cf. 
Deut. 9,14 : ut conteram eum et deleam nomen eius de sub coelo. 
Hanc autem precationem eodem sensu accipe quo hodiedum quoque 
oramus : ut inimicos Ecclesiae tuae humiliare digneris! Ceterum 
vide quae ad Ier. 18,21-23. dicta sunt et quae latius prosequitur Cor- 
nely, Introd. II 2 p. 120-123. 


4. Carmen quartum. Cap. À. 


AnRG. — Comparatione instituta inter pristinam felicitatem et prae- 
sentem ruinam vates deflet calamitates incolarum , infantium , nobi- 
lium, principum, et miseriam eorum qui fame interimebantur mu- 
lierumque; causam assignat in peccatis sitam (5,1-10). Nam propter 
iniquitatem prophetarum et sacerdotum et caedes commissas Domi- 
nus iram suàm in urbem effudit populumque dispersit. Ita ultio ca- 
piebatur quoque de vana fiducia quam ponebant in auxilio homi- 
num ; verum uti hostes Sionem disperserunt, ita quoque visitabuntur 
qui nunc de rebus adversis Sionis exsultant (5,11-22). 


«» Quantopere deiecti sint aà pristina felicitate 4, 1-10. 


Populus erat peculium Dei et regnum sacerdotale (Ex. 19,5. 6); 
Deus eum exaltavit; quomodo ponam te in filios, ut sis mihi in nomen 
et in laudem et in gloriam (ler. 3,19; 13,11); at quantum apparet 
mutatus obsidione et expugnatione per Chaldaeos facta! v. 1 « Quo- 
modo obscuratum est aurum, multatus est color optimus, dispersi sunt 
lapides sanctuarit in. capite omnium platearum »! — color, heb. 
an» quam vocem S. /Iter. alibi vertit obrizum (Iob 31,25), tincturam 
(Iob 28,19), aurum (Cant. 5,11); vide quoque Prov. 25,12. Is. 13,12. 
Dan. 10,5. LXX h. l. vertunt argentuin; ex usu vocis videtur esse syn- 
onymum auri. Hebr. disiecti sunt /apeides sancti... Sunt qui aurum et 
lapides de auro templi et de cius aedificio interpretantes profanationem 
sanctuarii, combustionem eius et ruinam expressam cernant (Rab. 
Mald. Mar. Lap. Tir. Men.) ; sed cum in toto reliquo carmine de solo 
populo et de variis populi ordinibus agatur, in auro et lapidibus sanc- 
lis ipsum populi splendorem pristinum et consecrationem qua Deco 
sacer exstitit melius agnoscemus, ad quam acceptionem etiam v. 2 
adducimur. lta fere intelligunt S. Ep/r. Theod. Thom. Sa, Calm. 
Loch, Schn. Naeg. Keil et etiam rab. p. 28. 88, quamvis CAalíd. de 
sanctuario verba exponat. Aurum retinet fulgorem, lapides sancti ho- 
norem sibi vindicant et reverentiam! Unde ratio admirationis exsistit, 

cur jam evencrit contrarium. In ipsa metaphora optime declaratur 
excellentia et dignitas ad quam Deus populum evexit; eodem fere 
modo etiam ler. 2,2 : sanctus Israel Domino, primitiae frugum eius. 
Cum in v. 2 generatim de toto populo sermo sit, de filiis Sion , etiam 
h. 1l. non opus est aurum speciatim de principibus, lapides sanctos 
de sacerdotibus explicare. Sed cum Tom. explicatio metaphorae 
quaerenda est in v. 2 « fili? Szon incl, ytt et amicti auro primo, quomodo 
reputatt sunt in vasa testea, opus manuum fiquli »! — hebr. pretiost, 
aequiparati auro i. e. tanti aestimabantur quanti aurum; de voce Nob 
vide lob 28,16. 19; prior vox prettos; refertur ad lapides sanctos vel 
gemmas sanctas quae erant in ornamento pectorali summi pontificis, 
altera ad aurum ; unde chiastice hi duo versus inter se iunguntur, 
qua re alterum esse explanationem prioris suadetur. Pro vasis testa- 
ceis reputantur, tamquam res vilis abiiciuntur. Hac ipsa comparatione 
adhibita monet vates de suis oraculis prioribus 18,4. 6 seq. 19,10; 
39.98. 

[am flebilem hanc mutationem exemplis describit. Pro pristina 
felicitate rerumque omnium affluentia afflicti sunt. fame et penuria 
durissima : mater Sion iam non potest alere filiolos; crudelior esse 
cogitur in suos quam ipsae bestiae feroces quae tamen catulos nu- 
triunt v. 3 « sed et lamiae nudaverunt mammam, lactaverunt catulos 
suos; filia populi met crudelis quasi struthio in deserto » ; — hebr. 
vn vel geri enzn canes aurei (Schakale; cf. ler. 9,10; de qua voce 


egi ad Is. 13,92. Mich. 1,8. Iob 30,29); hebr. depromunt vel eztra- 
hunt mammillam ; vocem y»n SOEUR ideo aliqui dicunt quia bestiae 
quaedam habeant thecam vel operimentum quo mammas includant 
(Vat. Lap.); 1d Bochartus de bellua marina, cete, asserit veteribus- 
que notum fuisse ait papillas in mammis receptas tamquam in vagi- 
nis condi (cf. Hierozoicon, I lib. 1 cap. 7 col. 46; Francof. 1675). Scd 
immensa tribulationis magnitudine effectum est ut incolae Sionis 
ipsius naturae obliti essent (TÀeod.); matres bestiis quasi ferociores 
cernuntur quia iam non alunt et alere possunt filiolos, cum ipsae fame 
sint consumptae. Struthio ponit ova in deserti arena, ea relinquit, 
abit, nullam eorum curam habet; Iob 39,15 : obliviscitur quod pes 
conculcet ea aut bestia agri conterat; duratur ad filios suos quasi non 
sint sui. Haec famis Nicomuiodd ulterius declarantur v. & « «dAaesit 
lingua lactentis ad palatum eis in siti; parvult petierunt panem et 
non erat qui frangeret eis »; — ab iis incipit quorum miseria 
maxime movet ad commiserationem et qui innocentes dira subeunt 
supplicia. Dicitur panem /rangere, quia panes plerumque ita coque- 
bantur ut placentae tenues et fere rotundae efficerentur. Ceteruni 

panem dici pro cibo et victu notum est. Eadem penuria premuntur 
natu maiores v. 5 « qui vescebantur voluptuose interierunt in viis; 
qui nutriebantur ?n crocets amplerati sunt stercora » ; — qui cupediis 
cibisque delicatioribus antea utebantur, iam in plateis fame necati 
prosternuntur; qui antea gestabantur (hebr.) in cocco, in pretiosis 
stragulis cocco indutis, nunc iacent in sterquiliniis, vilissima quaeque 
ad vitam sustentandam vel requiem capiendam avide arripiunt; in 
sterquiliniis cubant, viles ciborum reliquias conquirunt anxie. Alii 
stercora etiam de veste vili ct sordida accipiunt. 

lam cur tanta rerum in peius mutatio? Graviter monet vates, ut in 
ea tristissima conditione magnitudinem iniquitatis agnoscere haud 
vereantur v. 6 « et mator effecta est iniquitas. filiae popul? met pec- 
cato Sodomorum quae subversa est in momento et non ceperunt in ea 
manus »; — urbs Sodomitarum subito subversa interiit neque in eius 
ruina manus hominum ceperunt. e. laborarunt (hebr. Maid. Sa, Lap. 
Men. Keil); melior scil. eius fuit conditio cum eius quoque peccatum 
fuerit minus. Laudatur quippe repentina subversio, sicut mors repen- 
tina quae minus habet doloris (Ma/d.), neque enim apud Sodomitas 
parvuli lenta tabe sunt consumpti neque matres coxerunt parvulos: 
acerbiora igitur tormenta experti sunt cives lerusalem. Iudaeorum 
iniquitas comparatur perversitati Sodomitarum iam Deut. 32,32. Is. 
1,10; 3,9. Ier. 93,15. Ez. 16,58 : non fecit Sodoma, sicut fecisti tu; 
similiter Christus ait tolerabilius fore et remissius terrae Sodomorum 
quam civitatibus Iuda (Matth. 10,15; 11,2*. Luc. 10,12). ludaei enim 
et legis et prophetarum institutione continuo edocebantur et benefi- 
ciis divinis ac castigationibus perpetuo eruditi perfracte rebellabant; 
vide simile apud Ier. 3,8 seq. cur scil. Iuda plus peccarit quam Israel. 
— Ad dictiones vide Gen. 19,21. Deut. 99,99. [s. 13,19. Ier. 59,18: 
50,40. Os. 11,6 : cepit gladius 1. e. laboravit, girat, circumit. 

Conditio lamentabilis porro cernitur in principibus v. 7 « candt- 
diores nazaraei eius nive , nitidiores lacte , rubicundtores ebore antt- 
quo, sapphiro pulchriores; v. 8 denigrata est super carbones facies 
eorum et non sunt cognitt in plateis; adhaesit. cutis eorum ossibus, 
aruit et facta est quasi lignum » ; — uti in v. 1 filii Sion generatim 
auro et gemmis sanctis comparantur, ita simili modo h. 1. quales 
principes olim fuerint describitur. Hebr. **13 explica : coronatus, elec- 
tus vel selectus ($3 corona, diadema) eo modo quo Gen. 49,26 loseph 
dicitur aazir inter fratres suos i. e. electus, praecipuo honore di- 
gnus ; item Deut. 33,16. In populo autem coronati, electi sunt prin- 
cipes et nobiles (cf. Schn. Troch.) quibus haud immerito sacerdotes 
accensebis (LocA). Prius quam splendidi olim fuerint et decore orna- 

tuque venusti depingitur : « ad pulchritudinem requiritur aspectus 
decens (sapphiro pulchriores) et debitus color duplex, rubor et can- 
dor » (Thom.); hebr. rubicundiores corpore quam corallia; de voce 
c'2*22 vide lob 98,18 ; ceterum veteres in varias abeunt sententias de 
eius notione; recentiores communius corallia rubra, alii margaritas 
vertunt. Hebr. sapphtrus excisto eorum i. e. adeo erant elegantes ac 
politi ac si essent. ex sapphiro excisi ac formati (Maid. Mar. Lap. 
Men. et recentiores) vel sapphiro erat similis polities eorum (Vart.) et 
forma ac species. At quae mutatio! iam vultus eorum et facies prae 
ipsa nigredine nigrescit, ita ut cognosci non possint; ad summam 
maciem deducti sunt, ita ut solum pelle et ossibus constare videan- 
tur; ipsa cutis est dura, rugosa, arida. 

Satius erat gladio interfici et celere morte abripi quam lenta tabe 
et fame consumi et ad desperationem adigi v. 9 « melius fuit occisis 
jladio quam interfectis fame, quoniam. isti extabuerunt. consumpti 
& sterilitate terrae; v. 10 manus mulierum misericordtum | coxerunt 
filtos suos; facti sunt cibus eorum in contritione filiae populi mei »; 
— hebr. v. 9 qui defluxerunt lenta scil. tabe consumpti et quasi 
transfossi sine frugibus campt i. e. penuria victus enecati. Et quam 
horrenda fuerit plaga famis in v. 10 satis declaratur; ita in eis 
expleta est omnis ira quam Deus minatus erat Deut. 28,53. 


b) Causae poenarum exponuntur 4, 11-22. 


Postquam tempore obsidionis vel gladio vel miserrima fame inter- 
empti sunt multi, Deus ruinam complevit incendio urbis v. 11 
« Complevet Dominus furorem suum , effudit iram indignationis suae 
et succendit 2gnem in. Sion. et devoravit fundamenta eius »; — in 
furore et ira indignationis Domini iam indicatur quod v. 6 erat dic- 
tum, scil. iniquitatem populi esse causam ruinae; eam enim indigna- 
tionem peccatoribus leremias continuo denuntiavit, nisi resipuerint 
(ler. 4,4 etc.); quomodo Deus urbem succenderit, in visione Ez. 10,6 
praeclare symbolo declaratur. Eam poenam incendii vastissimi om- 
niaque devorantis iam minatur Deus Deut. 32,22. Peccatis enim pro- 
phetarum et sacerdotum id effectum est quod incredibile esse vide- 
batur, scil. Deum proiicere et delere et hostibus tradere domum 
suam et locum illum in quo se nomen suum i. e. gloriosam suae maie- 
statis manifestationem esse positurum in sempiternum et fore oculos 
suos et cor suum promiserat (3 Reg. 9,3); v. 12 « non crediderunt 
reges terrae et universt habitatores orbis, quoniam tugrederetur hostis 
et inimicus per portas lerusalem; v. 13 propter peccata prophetarum 

eius et uuquitates sacerdotum eius, qui effuderunt in medio etus san- 
quinem iustorum » ; — de falsa Iudaeorum fiducia vide Ier. 7,5 seq. 
96,8 et 21,13 : quis percutiet nos? quis ingredietur domos nostras? 
Urbs natura et arte erat munitissima ; id iam elucet ex audacia lIebu- 
saeorum 2 Reg. 5,6 seq.; tempore quoque posteriore variae munitio- 
nes, turres, moenia addebantur ab Ozia, loatham, Manasse 9 Par. 26, 
9; 27, 3; 33,15; etiam tentamina illa repetita quibus usus est Senna- 
cherib ut cives se dederent ostendunt obsidionem urbis et expugna- 
tionem ab Assyriis existimatam esse rem laboris temporisque nimii 
(cf. Is. 36,2 seq. 37,9 seq.). Porro non erat incognitum gentibus vici- 
nis urbem saepius miro Dei interventu esse servatam ct eius impugna- 
toribus rem male cessisse (cf. & Reg. 19,35. 2 Par. 20,22 seq. Ps. 45. 
M1). Quibus omnibus efficitur locutionem in v. 12 minime esse adco 
hyperbolicam, sicut aliqui censent (Naeg.). Auctores et fautores malo- 
rum praeprimis esse pseudoprophetas et sacerdotes accusatio est in 
oraculis leremiae frequens 1,18; 2,8; 5,31; 6,13; 8,10; 23,11; 26,77: 
27,16 etc. sim. Ez. 13,2 seq. 22,25. 26. De caedibus patratis vide ler. 
2,3*; 19,5; 22,17; 26,15. Cum sacerdotibus et pseudoprophetis cae- 
des potissimum adscribantur hoc loco, a vero non aberrabis si etiam 
in caedibus a Manasse patratis malitiam et machinationes eorum plu- 
rimum valuisse existimaveris (4 Reg. 21,16). 

Propter quae scelera omnibus abominationi erant, non solum suis 
civibus, verum etiam alienis ad quos eiecti sunt; v. 1* « erraverunt 
caeci in plateis, polluti sunt in. sanguine, cumque non possent tenue- 
runt lacinias suas; v. 15 recedite polluti, clamaverunt eis , recedite , 
abite , nolite tangere; iurgati quippe sunt et commoti dixerunt inter 
gentes : non addet ultra ut habitet 1n eis »! — de iisdem est sermo 
de quibus in v. 13 quod eo conficitur quia in utroque versu de san- 
guine et de maculis a sanguine contractis mentio fit. Dicuntur errare 
caecorum instar i. e. obcaecatione illa quae iniquitate inducitur et 
furore ac rabie qua in pios grassabantur sese sanguine illorum macu- 
larunt et in tantum sanguine effuso innocentium polluti erant, ut 
eorum vestimenta alii attingere non possent; Xa. ex hebr.; proinde 
quantopere illi fuerint sanguine contaminati exprimitur. Et in quan- 
tum caecus ille furor et crebrae caedes abominationi fuerint, decla- 
ratur v. 15 : iis enim acclamabatur vel saltem debuit acclamari idem 
quod leprosi clamare iubebantur lege, ne quis scil. propius accederet 
(Lev. 13,45 hebr.). Repetitis scil. vicibus abire et recedere iubentur; 
ne quid tangant tactuque suo contaminent prohibentur ; quibus ver- 
bis fastidium, horror, contemptus significatur. Etiam inter gentes 
eorum scelera innotescebant; quando fugiebant, vagabantur hebr. 

i. e. timidi incertis sedibus huc illuc vagabantur (Ma/d.), ita ut in iis 
impleatur illud : in gentibus quoque illis non quiesces neque erit 
requies vestigio pedis tui (Deut. 28,65); ne gentes quidem eos consi- 
stere sinunt : d?cunt (dicitur) in gentibus : non ultra commorabuntur 
(hebr.) i. e. non permittimus eos inter nos habitare. Eodem modo 
explica verba latina : alieni ad quorum regionem confugerunt de iis 
ira commoti cum increpatione et iurgiis dicebant : iam non unus ex 
eis inter nos commorabitur! Versio zurgat? sunt explicatur verbo 
132; sed ad contextum congruum est explicare a verbo N33 Ier. 48,9 : 


avolarunt vel fugerunt (cf. Vat. Mar. rab. p. 91 et recentiores). 
Atque hisce vexationibus quas experiuntur a gentibus Dominus assen- 
titur; in iis eius iudicium et ultio cernitur v. 16 « facies Domini d:- 
visit eos ; non addet ut respiciat eos ; facies sacerdotum non erubuerunt 
neque senum misertt sunt » ; — i. e. vultus Dei eiusque ira eos disper- 
sit; iam non benigne eos respicit, sed eos relinquit et tradit hostibus 
vexandos, qui hoec munere bene funguntur : nam neque dignitatis 
sacerdotalis neque senectutis ulla tanguntur reverentia aut misera- 
tione. Nulla habita ratione dignitatis aut aetatis omnes servorum 
instar adhibentur. 

Quemadmodum in v. 6 iniquitatem populi , in v. 13 peccata accu- 
savit sacerdotum et pseudovatum, ita nunc vanam illam et fatalem 
reprehendit fiduciam quam in auxiliis humanis posuerant. Ita veras 
ruinae causas pandit; cognitio autem mali primus est ad salutem gres- 
sus. Quoties eos dehortatus est leremias ne spem collocarent in focde- 
ribus cum extraneis, ne opem sperarent ab Aegyptiis? cf. 2,18. 36. 37; 
21,3 seq. 37,6 ; at frustra. Nunc saltem rem experti fateantur se stulte 
et impie egisse; v. 17 « cum adhuc subsisteremus , defecerunt oculi 
nostri ad auxilium nostrum vanum , cum respiceremus attenti ad gen- 
lem quae salvare non poterat »; — quanto desiderio opem praestolati 
sint Aegyptiorum, defecerunt (1. e. contabuerunt prae assiduitate 
prospiciendi et acri exspectatione) satis declaratur; videler. 37,6 seq.; 
in specula nostra intenti spectavimus ad gentem quae non salvat (he- 
br.), vel in exspectatione nostra anxie exspectavimus. — LXX quoque 
habent &rt óvzov ov; sim. Syrus; quare hebr. legendum erit secun- 
dum ger? *:rv2 vel melius uti ra5. p. 95 scribitur *zvz. Chald. solum 
habet : adhuc deficiunt oculi nostri, eodemque modo Kel explicat 
kethib; Naeg. vertit ad urbem referens : adhuc consistebat. 

Quam vana fuerit spes, eventu et exitu declaratur v. 18 « /ubricave- 
runt vestigia nostra zn itinere platearum nostrarum ; appropinquavit 
finis noster ; completi sunt dies nostri, quia venit finis noster »; — hc- 
br. venati sunt gressus nostros ne tremus in plateis nostris (Mald. Mer. 

Lap. Calm. et recentiores) i. e. Chaldaei qui undique urbem cingebant 
et omnes exitus observabant erant quasi venatores sedulo invigilantes 
ne rex ef principes aliique fuga sese subducerent. lta undique cincti 
et ab omni via et exitu prohibiti fatebantur instare finem et de rebus 
suis et regno esse conclamatum. Et quam frustra Sedecias et principes 
fugam capessere tentarint in memoriam revocat v. 19 « veloctores fue- 
runt persecutores nostri aquilis coeli ; super montes persecuti sunt nos, 
in deserto insidiati sunt nobis » ; — eos qui quam celerrime poterant 
fugiebant Chaldaei insequentes comprehenderunt; itaque velocissimos 
eos fuisse censendum erit, unde comparatio illa nata est, qua simul 
minae olim datae et a vate repetitae in memoriam iis revocantur (Deut. 
98,549. ler. 4,13). Sedecias rex fugit versus lericho; ab Ierusalem ver- 
sus lericho proficiscentibus complures colles vel clivi obiiciuntur (via 
v. g. ascendit secundum montem olivarum, ascendit iterum pone 
Bethaniam ; cf. Socinus, Palaestina und Syrien, Leipzig 1875 p. 269 
seq.; accurate iter illud super colles et per valles faciendum describit 
Ritter, Erdkunde, 15. Theil p. 486); quare merito dicitur : super 
montes ardenter, acriter persecuti sunt. nos; hebr. p5x quam vocem 
S. Hier. bene expressit Gen. 31,36 : exarsisti post me. Captus est au- 
tem Sedecias in deserto quod est iuxta Iericho, uti dicitur Ier. 52,8 
vel 39,5 in campo solitudinis ierichontinae; cf. 4 Reg. 25,5 : et per- 
secutus est exercitus Chaldaeorum regem comprehenditque eum in 
planitie lericho. 

Rege capto vana quoque Iudaeorum spes denuo confusa est v. 20 
« Spirttus oris nostri christus dominus captus est in peccatis nostris, cu? 
diximus : in umbra tua vivemus in gentibus »! — hebr. captus est zn 
foveis eorum , uii vertunt Syrus, Vat. Mald. Malv. et recentiores; 
Chald. in reti, Calm. in insidiis eorum. Uti ex antecedentibus iam 
elucet verba referuntur ad Sedeciam regem qui tamquam rex theocra- 
ticus appellatur «unctus Iahve, sicut etiam Saul eo nomine vocatur t 
Reg. 25,7. 11; 26,9.11. 16. 23; 2 Reg. 1,15. 16, et David 2 Reg. 19,21; 
Ps. 17,51; quod nomen regi theocratico saepius inditur 1 Reg. 12,3. 
5; 16,6; 2 Par. 6,42; Ps. 19,7; 27,8; 88,52; Hab. 3,13 etc. Qualem spem 
in Sedecia posuerint, declarat eum vocans sperztum nartum nostra- 
rum , spiritum vitalem per quem spiramus, vivimus, qui nos tuetur 
et in vita et pace conservat (Malv.); insuper sperabant qui cum eo 
fugam arripiebant se cum illo ad gentes vicinas perventuros, ibi be- 
nigne habitum iri , sub eius,umóra , protectione , auctoritate, se vitam 
degere posse quietam et felicem. Rege capto omnis haec exspectatio 
egregie concidit. 

Cum in vulg. lcgatur Christus dominus captus esi in. peccatis nostris, non 
est riirum quod aliqui verba retulerint ad Christum ; ita Rab. S. Bon. Sa; 
etiam LXX habent 7gw:x xvpic ; quare Theod. Ol. quoque unice de Christo 
explicant. Sed iuremerito plerique interpretes verba intelligunt de rege vel 
losia vel , uti intelligi debent, de Sedecia. S. Hier. quidem verba ad Iosiam 
regem refert (ad Zach. 13,11; M. 25,1515 ct c. Pelag. I[ 22. 23; M. 23,560) 
« licet alii iuxta intelligentiam spiritualem hoc referant ad Dominum Ie- 
sum » vel « per anagogen »; de Iosia etiam accipit Chald.; Thom. rem in 
medio relinquit : « de Iosia vel de Sedecia vel melius de Christo »; alii de 
Sedecia ad litteram quem tamen ut typum Christi considerant ( Tir. Gord.". 
Sed ratio typica frustra quaeritur in Sedecia, in eius inobedientia , in eius 
fuga quae fit contra Dci voluntatem et qua vaticinium Ieremiae eludere vo- 
luisse potius videtur. Verba nullo modo ad losiae sortem convenire manife- 
stum est. Etiam S. Zier. aliis in locis hisce lamentationibus plangi eversio- 
nem [Ierusaleni et quadruplici alphabeto ruinas eius plangi aperte agnoscit 
(in Is. 63,3; M. 24,612; praef. in Ierem.). Ceterum vide quae de hoc loco 
notat Cornely, Introd. 11 2 p. 405. Ewald verba de Ioachin dici vult. 


Demum carmen absolvitur eo quod, ut TAÀom. ait, comminatur in- 
sultantibus et consolatur Iudaeos; ita hoc quoque carmen laeta spe et 
exspectatione instaurationis absolvitur; v. 91 « gaude et laetare, filia 
Edom , quae habitas in terra Hus; ad te quoque perveniet calix, ine- 
hriaberis atque nudaberis! v. 92 completa est iniquitas tua filia Sion, 
non addet ultra ut transmigret te; visitavit iniquitatem. tuam filia 
Edom , discooperuit peccata tua » ; — Edomitas magno tripudio cla- 
dem urbis esse prosecutos certum est ex Ps. 136,7 et ex Ez. 25,12; 
35,15; 36,5, uti olim quoque exsultarunt Abd. v. 11. 12. Unde pro- 
pheta non sine magna ironia dicit : gaude et laetare ! Sed calix furoris 
divini ad te quoque deferetur ; pondus irae Dei senties; ebria fies, ca- 
ptiva, inops, vastata squalebis (Calm.). De ebrietate tamquam de 
maxima calamitate quam plenis haustibus e calice vini furoris Domini 
percipere debebit, vide Ier. 25,27; hanc ebrietatem et stupefactionem 
consequitur opprobrium ; cf. Nah. 3,5. De terra Hus vide Ier. 25,20 
et lob 1,1. In Edom adumbratur quid omnibus Dei eiusque regni ad- 
versariis obventurum sit. Sed dum inimici Dei prosternuntur spes est 
pro populo Dei. Sion ex ruinis resurget : /inita est culpa tua (hebr.) 
I. e. pro te finis iniquitatis et poenae a Deo est statutus; Sion restitue- 
tur neque in posterum altero exsilio populus Dei dispergetur; theocra- 
tia instaurabitur modo stabili. De qua instauratione vide ler. 30,3-31, 
31. Alia est sors Edom , cuius peccata ultione divina castigabuntur; 
peccata revelantur, dum puniuntur, dum ex poenis manifestum fit 
quam multa et quam magna fuerint peccata (Ma/d.). Concluditur ita- 

que hoc quoque carmen magno illo omnium oraculorum documento : 
strage inimicorum Dei, victoria atque triumpho populi Dei. 


3. Oratio leremiae prophetae. Cap. 5. 


An. — Uti Thom. dicit, exponit vates in hac oratione populi mise- 
riam et petit misericordiam ; et miseriam quidem quantum ad mala. 
et quantum ad bona amissa. Calamitate in universum proposita ad 
singula quaedam descendit quibus quot afflictionibus premantur osten- 
ditur. Bis quoque, in v. 7 et 16, peccatis populi haec omnia esse ad- 
ducta confitetur. Demum Dei.misericordiam quam ab initio imploravit 
etiam in fine efflagitat. Itaque 1uremerito oratzo appellatur in textu 
latino haec miseriarum coram Deo expositio. — Inscriptio haec non 
legitur in hebr. neque apud LXX; legitur apud Syrum et in versione 
arabica : oratio leremiae. 


Convertit se vates ad orationis remedium (TAom.) Deum deprecans 
ut ad sui populi miseriam animum advertat : v. 1 « Hecordare Domt- 
ne , quid acciderit nobis ; intuere et resptce opprobrium nostrum »! — 
« ideo recordari vel meminisse postulatur, ut cito auxilium indigen- 
tibus conferat » ( RAab.). In quibus consistat opprobrium , in sequen- 
tibus declaratur. Primo enim quaecumque possidebant , iam ab ini- 
micis et alienis occupata sunt v. 9 « Aereditas nostra versa est ad 
alienos , domus nostrae ad ertraneos » ; — regio, agri, campi, pascua 
quibus hereditas populi constabatin alienorum sunt potestate; domus 
arbitrio hostium relictae sunt, qui domuslerusalem destruxerunt 4 Reg. 
25,9. Ier. 52,13 et reliqua domicilia per terram prolubituiure victoriae 
vel oceupabant vel destruebant vel quibus volebantdono dabant. Edomi- 
tas partem terrae occupasse, patet ex Ez. 35,10 seq. 36,10. Ad hanc 
spoliationem accedit quod omni protectione ac defensione carent v. 3. 
« pupilli facti sumus absque patre ; matres nostrae quasi viduae »; — 
1. e. veluti pupilli qui non habent protectorem vel praesidium (CAad. 
Alb. Sa, Mar. Lap. Calm.); pariter matres viduae reputantur, quia 
etsi mariti vivant tamen protectionem ac defensionem praebere non 
possunt. Unde pupilli et viduae dicuntur tamquam qui omni auxilio 
sunt destituti et omnium oppressioni et iniustitiae expositi. Quod alii 
regem appellari patrem volunt, non potest usu hebr. demonstrari. 

Cum igitur protectione sint destituti, pro lubitu alienorum oppri- 
muntur v. 4^ « aquam nostram pecunia bibimus, ligna nostra pretto 
comparavinus »; — cum omnia ab hostibus capta sint et occupata, 
etiam pro rebus maxime obviis et necessariis pretium solvere debent ; 

durum explicat iugum multaque vectigalia a Chaldaeis imposita iis 
qui in terra remanere poterant ; simul quanto dolore sese subiecerint, 
in voce nostram, nostra satis declaratur. Quae vectigalia et tributa 
imposita ut solvant dure premuntur et coguntur v. 5 « cervicibus no- 
stris minabamur, lassis non dabatur requies »; — hebr. proprie : su- 
per cervices nostras persecutionem passi sumus (Maid. Vat. Mar. Calm.) 
i. e. vis nobis infertur, ab hoste urgemur ad duros labores, saevissi- 
mis iniuriis laborare cogimur; ita Caím. sim. Mar. : nobis ut baiulis 
utebantur, vel generatim : durum servitutis iugum portamus (Ma/d. 
Vat. Troch. Keil). En, duram cervicem suam et ferream nolebant 
flectere et iugo Domini subdere; nunc ab hostibus quasi bruta ur- 
gentur. Alii explicant : deducebamur captivi vinculis collo iniectis, 
id quod ad verba latina quidem satis quadrat, at non ita ad contex- 
tum , quia in hac oratione de tali abductione non instituitur sermo. 
Alii explicant de fugitivis qui se imperio Chaldaeorum in Palaestina 
constituto (ler. 40,5) subducere volebant et quorum cervicibus per- 
secutores acriter imminerent vel in quorum cervicibus starent inimici. 

Nihil iis restat nisi servitus ; nam ut victum sibi comparent vel 
Aegyptiis se subiicere debent relicta Palaestina, vel Chaldaeis, si in 
Palaestina manere volunt; v. 6 « Aegypto dedimus manum et Assyrüs 
ut saturaremur pane » ; — qui nolebant subdi Chaldaeisin Aegyptum 
migrabant; cf. Ier. 41,17. 18; « nostram ipsi vitam Aegyptiis et Às- 
syriis vendere aut locare cogimur, ut arctam nobis annonam compare- 
mus » (Caím.). Textum hebr. explica : versus Aegyptum manus exten- 
dimus, versus Assur etc.; Assur saepius sensu generaliori ponitur, ut 
non solum Assyria sed etiam regnum babylonicum quod successit 
tamquam heres regni assyrii intelligatur; ita quoque Ier. 2,18. — 
Aliter LXX : Atyurzoz £Ouxe qeioa, ' Acoonp si; mXnopováv o.0vüv, quam 
versionem Gietmann , de re metrica Hebr. p. 19. 59 adoptandam esse 
censet et secundum eam scribendum in textu hebr. (natenu... lesoba 
lahem), sensu autem eo quo Ex. 7,5 dicitur dare manum i. e. immit- 
tere manum in aliquem ad affligendum vel ostendere contra aliquem 
potentiam. Qui sensus apte fluit et ad v. 5 consentaneus est : Aegyp- 
tus oppressit et Assur quam maxime ut suam expleret voluptatem. Quae 
emendatio etiam eo forte commendatur, quod in v. 9 demum de dif- 
ficultate procurandi panem mentio fit. — Totam hane miseriam ex 
peccatis procreari fatentur v. 7 « patres nostri peccaverunt et non sunt, 
et nos iniquitates eorum portavinus » ; — culpam agnoscunt nation«- 
lem ; ex v. 16 elucet non totam culpam reiici in maiores; verum ini- 
quitates illas quibus tandem ruina cst adducta constitui et. delictis 
maiorum et suis ipsorum peccatis; impleverunt enim filii mensuram 

patrum; quomodo, luculenter patet ex libro leremiae. Ceterum in 
rebus temporalibus et in calamitatibus civilibus omnino valet illud : 
ego sum Dominus Deus tuus... visitans iniquitatem patrum in filios in 
tertiam et quartam generationem eorum qui oderunt me (Ex. 20,5. 
Deut. 5,9), ad quae verba Est/us adnotat visitare Deum peccata pa- 
rentum in posteros peecata maiorum suorum imitantes aut certe a 
parentum peccatis non omnino recedentes, ut videlicet parentum ini- 
quitas sit occasio quaedam punitionis posterorum, qui posteri proprie 
quidem affligantur propter peccata propria sed occasionem gravioris 
punitionis praebente parentum iniquitate. Ceterum vero aliquo sensu 
posse eulpam reiici ad maiores, vide ad ler. 15,5; 16,11. 12. 

Simul cum afflictionibus indignitatem rei sentiunt quod ii qui ab 
ipso Deo in libertatem olim vindicati erant tamquam populus Deo sa- 
cer et regnum sacerdotale (Ex. 19,6) iam subiacent arbitrio et tyran- 
nidi servorum regis alieni v. 8 « servi dominati sunt nostri; non fuit 
qui redimeret de manu eorum » ; — describitur, ut. A/ó. ait, indigni- 
tas angariantium : qui nos opprimunt serv sunt; nam etiam satrapae 
et principes serve? sunt et appellantur regis regum. Possunt ita appel- 
lari omnes alieni spectata dignitate theocratica populi Dei et ratione 
habita oraculorum, quibus Israel caput gentium, gentes autem servi 
et ancillae Israel vocantur (cf. Is. 15,1; 49,93. Ier. 31,7 hebr.). Sunt 
qui de agmine captivorum quibus praesint servi accipiant; at vide ad 
v. 5 et ad seq. v. 9 « in animabus nostris afferebamus panem nobis a 
facie glad in deserto »; — in animabus i. e. ita ut animam, vitam 
nostram quasi pretium solvere debeamus, igitur cum magno periculo 
vitae nostrae victum nobis comportamus et comparamus; Chaldaei 
enim per regionem vagantes impune ludaeos qui relicti sunt vexant 
vel etiam occidunt; pauperes enim relicti sunt (& Reg. 95,12. Ier. 39, 
10; 52,16) et quis posset vel vellet Chaldaeos in ius vocare si aliquos 
agricolas interemissent? praeterea agricolae illi et vinitores, plebs 
pauperum relicta, protectione carebant; quare latrones gentesque 
vicinae impune messem eorum diripiebant , ita ut non sine vitae dis- 
crimine agrorum vinearumque proventum colligerent velin pascuis 
gregum versarentur. Explica g/adzum deserti de armatis in campis 
vel pascuis praedam agentibus vel de latronibus. Unde impletur in 
illis : servies inimico tuo quem immittet tibi Dominus in fame et siti 
et nuditate et in omni penuria et ponet iugum ferreum super cervi- 
cem tuam (Deut. 28,48). Atque panis tanto cum vitae periculo com- 
paratus ne ad famem quidem pellendam satis est! tanta est afflictio 
angariatorum (4/6.) v. 10 « pellis nostra quasi clibanus exusta. est a 
facte tempestatum famis », — cf. 4,8 : aruit cutis et facta est quasi 

lignum; denigrata est super carbones facies eorum. Hebr. cutis no- 
stra fornacis instar 2nflammata est propter excustiones famis, vel pellis 
incaluit (Vat. Mald. Mar. et recentiores) ; ergo fames urens et com- 
burens describitur, qua cutis rugosa fit, scinditur, et desiderium quo 
urgentur ad famem explendam comparatur flammis incensi clibani. 

Ad has calamitates accedunt alia iniuriarum ac contumeliarum 
genera, quae singulis populi ordinibus inferuntur. Primo id comme- 
moratur quod a milite libidinoso mulieribus infertur et quod maritis 
et patribus ingentem affert dolorem et feminis moerorem maximum 
v. 14 « mulieres in Ston humiliaverunt et virgines in civitatibus Iuda » ; 
— i. e. oppresserunt, eis vim intulerunt; impletur itaque, ut 7/hom. 
monet, illud Deut. 28,30. 32 : uxorem accipias et alius dormiat cum 
ea; filiae tuae tradantur alteri populo videntibus oculis tuis et defi- 
cientibus. Dein quam indigne habiti sint primores v. 12 « principes 
manu suspensi sunt; facies senum non erubuerunt »; — hebr. manu 
eorum à. e. hostium manu, ab hostibus suspensi sunt ; ita iam S. Ephr. 
Vat. Mald. Sa, Mar. Lap. Men. rite explicant et e recentioribus Loc/, 
Schn. Troch. Then. Naeg. Keil. Aliis placet explicare : manu suspensa 
sunt eorum cadavera, ut scil. mors redderetur magis ignominiosa, 
uti exempla habentur Gen. 40,19. 1 Reg. 31,10. 12 (Ca/m. et rab. 
p. 33); immo non defuerunt qui vellent principes suis ipsorum manibus 
necem sibi laqueo conscivisse rerum omnium desperatione. Cum ex 
Deut. 21,93 maledictus sit a Dco qui pendet in ligno, hoc genus mor- 
tis speciali lamentatione vates deflet; cf. Num. 25,5. los. 10,26. 2 Reg. 
91,6. 9. Quod hic vertit S. /Iier. facies senum etc. transtulit Lev. 19, 
32 honorare personam senis. Cum in v. 1*4 de aetate provectis sermo 
sit, satius erit hoc loco senes accipere tamquam dignitatis nomen quo 
principes et magistratus honorari et appellari solebant, uti seniores 
populi etc. 

Neque ulli aetati parcebant v. 13 « adolescentibus impudice abusi 
sunt et puer? in ligno corruerunt; v. A& senes defecerunt de portis, 
iuvenes de choro psallentium »; — hebr. v. 13 adolescentes molam 
portant vel baiulant (cf. Vat. Maid. Malv. Sa, Mar. Lap. Calm. etre- 
centiores) i. e. ad servitia dura et vilia adiguntur; molere, in pistrino 
laborare labor erat omnino gravis cui vilissima mancipia addiceban- 
tur; cf. Ex. 11,5. Iud. 16,21. Is. 47,2; « mola constabat duobus lapi- 
bus molaribus rotundis superpositis, catillo et meta; grana foramine 
quod in medio catillo erat immittebahtur et inter utrumque lapidem 
molebantur ; lapis superior duobus insertis ligneis paxillis huc illucque 
manibus vertebatur, farina in subiecta tela colligebatur » (de Hum- 
melauer, ad Iud. 16,21; Comment. p. 28*). Unde quod de pueris 


430 LAMENT. 2, 13-17 


dicitur in [igno corruerunt, aliqui capiunt de ligneo manubrio quo 
molam volvere adacti sint, donec prae lassitudine corruerint (ra^. 
p. 33. Vat. Sa, Lap.) ; at melius plerique de fascibus et oneribus ligno- 
rum accipiunt ad quae comportanda ab hostibus cogebantur ita ut 
oneri succumberent. Alii de plagis baculo inflictis exponunt (Ma/d. 
Tir.); Chald. lignum de patibulo ligneo explicat. Longius progreditur 
Calm. qui putat mutare textum et scribere *?z2 pro *5cz i. e. pueros 
veru coxerunt esse versionem non spernendam quam aliqui probave- 
rint; vide 4,10. S. JIier. vocem molae, molere sensu accepit obscoeno, 
uti quoque Iob 31,10, quam notionem vox hebr. hoc loco certe non 
habet, prout iam ex membro parallelo constat; vocem eo sensu ab 
Hebraeis figuraliter intelligi in locis Is. 47,2 et Iud. 16,21 S. Hier. 
refert ad Is. locum (M. 25,455). Quare merito opinatur Caím. etiam 
hanc versionem nostro loco ludaeos habere auctores; at raó. p. 33. 
103 vox de labore molendi explicatur. In ea oppressione et calamitate 
coetus, comitia, quae in portis celebrabantur, sermones familiares ad 
quos habendos etiam in portas convenire solebant (cf. Gen. 19,1. Iob 
29,7), et laeti iuvenum chori omnino cessabant ; hebr. cessant a por- 
(8, ab instrumentis pulsatilibus, qualia erant cithara, nablium; vel 
cessant a carminibus ad fidium sonum decantandis, a cantu fidium 
(cf. Ges. Thes. p. 858). Proinde impletum est illud : auferam de loco 
isto in oculis vestris et in diebus vestris vocem gaudii et vocem laeti- 
tiae (ler. 16,9; 25,10) atque etiam, ut 7/on». adnotat prius illud : 
adducet super te gentem procacissimam 'quae non deferat seni nec 
misereatur parvuli (Deut. 28,90). 

Unde omnia complectens lamentatur v. 15 « defecit gaudium cor- 
dis nostri ; versus est zn luctum chorus noster; v. 16 cecidit corona 
capitis nostri; vae nobis quia peccavimus »! — ultimo verbo vates 
indicat ad quid tandem omnem hanc enumerationem et lamentatio- 
nem valere velit. Impletum est quod Dominus minatus erat : convertam 
festivitates vestras in luctum et omnia cantica vestra in planctum (Am. 
8,10. TÀhom.); denique cecidit corona : omnis gloria nostra, omnis 
dominatio, felicitas, laetitia, ornatus evanuit. Ita accipe coronam 
sensu amplissimo, non de solo regno, neque de sola urbe quae sit 
corona civium, neque de solis corollis floreis quibus festis diebus, 
nuptiis, conviviis vulgo uti solebant. Culparum conscientia moti qui- 
bus tantam advexerunt sibi ruinam dolore salubri animi implentur !, 
culus testis quoque est habitus exterior v. 17 « propterea moestum 
f«ctum. est eor. nostrum, tdeo. contenehrat? sunt oculi nostri, v. 18 

propter montem. Sion quia disperitt; vulpes ambulaverunt in eo »; 
— prae laerimis oculi caligaverunt; vide 2,11. Tamquam culmen et 
fastigium doloris indicatur moeror de monte Sion vastato, igitur de 
sede et centro theocratiae quae iam collapsa sit et diruta, uti Michaeas 
praedixit : causa vestri Sion quasi ager arabitur et mons templi erit 
in excelsa silvarum (3,12. Thom.). Et quanta sit vastitas eo declaratur, 
quod ibi vulpes non latent, sed manifeste ambulant ( A/^.), libere et 
suo quasi iure tamquam in sua regione versantur. Moestitiae quae in 
antecedentibus est descripta aliquid sublime et sacrum additur nunc 
quia dolor ille ad rem sacram, ad ruinam theocratiae transfertur. Do- 
cet itaque vates praeter privatas calamitates praeprimis rerum sacra- 
rum cultusque divini vastationem esse maxima animorum consterna- 
tione multisque lacrimis prosequendam piis Israelitis. 

Mentione facta Sionis montis simul habetur transitus optimus ad 
orationem. Nam monti Sion promissiones Dei potissimum adnectun- 
tur; unde etsi nunc solium Dei typicum et umbratile est dirutum, eo 
ipso quia solium Dei verum est aeternum et fidelitas Dei immutabilis, 
etiam solium suum in Sion iterum suo tempore restituet idque stabiliet 
in aeternum, prout Davidi pollicitus est (2 Reg. 7,1^4 seq.). Quare 
« convertit se ad orationem, ut consolationem ad tantam desolationem 
adhibeat » (A/b.) v. 19 « tw autem Domine in aeternum permanebis, 
solium tuum in generationem ct generationem; v. 90 quare in perpe- 
tuum oblivisceris nostri? derelingues nos in longttudine dierum »? — 
« primo confitetur ipsam maiestatem quantum ad aeternitatem sub- 
stantiae et quantum ad durationem regalis gloriae » (Thom.) ; cf. Ps. 
101,13; cum igitur Dei regnum sit aeternum, subiungitur petitio, 
ne regni sui in populo suo constituti obliviscatur, ne id per longius 
tempus videatur abiecisse ac dereliquisse. Ad rem notat HAab. : « enu- 
merata multitudine tribulationum quas supra retulit propheta aeter- 
nam Dei potentiam et maiestatem solii eius verbis supplicibus com- 
memorando pracdicat, quatenus cum humili petitione ad miserandum 
provocet et ad celerationem opportuni auxilii, ne diu sub hostium 
dominatione constituti penitus desperatione deficiant. Quod autem 
dicit : quare oblivisceris,.., more humano loquitur, quod quasi obli- 
tos omnino spernere videatur qui eis cito non auxiliabitur ». Bene 
quoque O/. : « restitues nos tibi aliquando utpote aeternus ». 

Cum itaque Deus populum suum non possit abiicere, efflagitat vates 
ut Deus gratia sua praeveniente se benigno vultu ad populum con- 
vertat eumque ad se reducat quippe qui quamvis potuerit per se re- 
cedere a Deo tamen per se non possit reverti ad eum v. 21 « converte 
nos Domine ad te et convertemur; innova dies nostros sicut a princi- 

pio! v. 93 sed proüiciens repulisti nos, iratus es contra nos vehementer » ; 
— praeclare exprimitur in ipsa precatione a Deo debere initium con- 
versionis poni, Deum sua gratia illuminante et movente debere homi- 
nem invitare et ad se attrahere; cf. ler. 31,18. Dein petitur, « ut 
sicut a principio primos patriarchas, Abraham, Isaac, lacob, plena 
fide et dilectione sibi fecit esse devotos, ita et ipsos eodem munerc 
sibi fideles ac devotos facere dignetur » (RAab.); ut scil. innovet ami- 
citiam et foedus, sicut in diebus priscis ; vide ad Is. 1,26. ler. 30,20. 
Mich. 7,15. Quae petitio tandem ea ratione Deo commendatur quia 
lixum atque constitutum est apud ipsum, ut populus non in perpe- 
tuum abiiciatur; is enim est sensus hebr. Ox *2 nis? repuleris nos, 
vel : an enzm prorsus nos reiecisses, iratus esses nobis nimis? videli- 
cet id fieri nullo pacto potest, crgo cito adiuva nos et erue nos! Bene 
affert Thom. ad illustranda haec verba : numquid proiiciens abiecisti 
ludam aut Sion abominata est anima tua (Ier. 15,19)? Id fieri nequit; 
ergo certissima nobis exsistit spes fore, ut in gratiam recipiamur. 

Absolvuntur itaque lamentationes hae ea consolatione et spe ad 
quam in animis excitandam vates querelas omnes et significationes 
doloris et culparum agnitionem et confessionem dirigi voluit. Viam 
ostendit qua ex calamitatibus emergere possint ; quid utilitatis et doc- 
irinae ex eis capiendum sit iterato inculcavit; demum |]laela spe 
omnia concludit. Cum ultimus quoque versus huic spei addat ratio- 
nem valentissimam ex eo petitam quod fieri nequeat ut Deus populum 
suum in aeternum proiiciat, inanis est Iudaeorum superstitio, ut ait 
Calm., qua superiorem versiculum v. 291 hic in codicibus suis ad 
lectionem publicam destinatis repeti iubent, ne totus liber mali 
ominis sententia verbisque tristibus claudatur. 


Ex v. 21 et Zach. 1,3 concilii tridentini patres colligunt doctrinam de 
gratia Dei ad conversionem praeveniente (sess. 6 cap. 5); idque aptissime; 
nam reditus et conversio, de quibus vates loquitur, est instauratio foederis 
cum Deo, est innovatio amicitiae, est redintegralio sacri illius connubii 
quo sponsa Domini Domino pacto sempiterno coniungitur: vide ad Os. 9, 
19. Ier. 31,31 seq. 


COMMENTARIUS 


IN 


BARUCH 


PROLEGOMENA 


I. — De libri auctore. 


Libellus nomine Baruch inscriptus ab antiquissimo tempore in 
sacrorum librorum collectione subsequebatur librum Ieremiae. Eius 
ordinis et collocationis testimonium exhibet versio graeca quae 76v 
LXX nominatur et versiones ex ea derivatae antiquae, uti versio itala, 
versio coptica. Idem confirmatur eo quod Epiphanius recensens 
numerum et ordinem librorum sacrorum quos ludaei post reditum 
ex exsilio babylonico habuerint simul cum leremia explicite Baruch 
enumerat (haer. 8,6; M. 41,213); cui consonum est quod libellus 
adhuc saeculo tertio die expiationis in synagogis legebatur (cf. Const. 
Apost. 5,20; M. 1,896). Libellum exstitisse hebraice apud Iudaeos eo 
quoque conficitur quia Origenes eum sicut alios libros sacros hebrai- 
cos asteriscis distinxit atque obelis; insuper in textu syro-hexaplari 
aliquoties adnotatum legitur quomodo textus hebr. hoc illudve non 
praebeat; demum certum est Theodotionem quoque libellum hunc 
vertisse; quibus constat libellum apud [Iudaeos notum fuisse (cf. Kau- 
len, Einleitung p. 315). Neque omittendum est psalmum undecimum 
ex lis qui salomonici dicuntur et apocryphi sunt, verba et sententias 
referre ex libello Baruch; unde cum illi psalmi iudicio eruditorum 
orti sint inter an. 63-48 ante Christum (cf. Cornely, Introd. 1 p. 205. 
Schitrer, Geschichte d. jüd. Volkes im Zeitalter I. Ch. 2 ed. II p. 590) 
etiam testimonium ferunt libellum nostrum Iudaeis fuisse notum. 

Amplissimum vero et gravissimum testimonium libello perhibetur 
usu illo constanti et auctoritate divina qua a primis Ecclesiae tem- 
poribus apud S. Patres et scriptores ecclesiasticos pollebat. Apud 
quos quia cum libro leremiae coniungebatur non raro verba eius et 
sententiae sub nomine Ieremiae afferuntur. Usum in Ecclesia primi- 
tiva disce hisce exemplis : Athenagoras, Legat. 9 (M. 6,908); S. Ire- 
naeus, advers. haer. 5,35 (M. 7,1219); Clemens alex. Paedag. 1,10; 
2,3 (M. 8,357 nomine leremiae affert 4,4 et 433. 136 : sey«xXos 5 Uis 
Aévet voa et affert 3,16-19); Hippolytus c. Noet. 2,4. 5 (M. 10,808. 
809 : «$20 vyérgx 7x: et recitat 3,36-38); Commodianus, carm. apol. 

v. 371 (Domóart, Vindobonae 1887 p. 139; t. XV ex Corpore script. 
ecclesiastic.) ; S. Cyprianus, testim. 2,6 (M. 4,701); S. Ephraem, serm. 
adv. Iud. in op. syr. t. III p. 213; Origenes, hom. 7 in Ex. (M. 12,352); 
S. Athanasius, de S. Trinit. dial. 3,7 (M. 28,1213) etc. ; alia eaque 
plura testimonia proferam ad 3,38 infra in commentario. Ceterum de 
usu libelli ecclesiastico vide Cornely, Introd. I p. 71 seq. 11 2 p. 426; 
Kaulen, Einleitung p. 317, quem usum utpote evidentissimum, cuius 
multa exempla etiam affert Heusch, Erklaerung d. Buches Baruch, 
1853 p. 3-91, ipsi quoque protestantes concedunt. Ita Frizsche 
(Kurzgefasstes exeg. Handbuch zu den Apokryphen, 1851 p. 175) : a 
tempore Irenaei et deinceps frequentissimus est eius usus praesertim 
propter 3,35-37 apud Patres graecos et latinos. Aliorum testimonia 
affert Cornely 1l. c. 11 2 p. 427. 

Hisce omnibus quibus sua libello conciliatur auctoritas accedit te- 
stimonium gravissimum in ipsa libelli inscriptione enuntiatum : et 
haec verba libri quae scripsit Baruch filius Neriae filii Maasiae (1,1). 
Quibus verbis ille designatur Baruch, de quo ler. 32,19 et 36,4 seq. 
43,3; 45,1 socius scil. leremiae eiusque in scribendis oraculis ama- 
nuensis. Atque hac inscriptione declarari verum libelli auctorem cer- 
tum est. Nam tali libri de se ipso testimonio fides est adhibenda, nisi 
aliunde ex rationibus vel internis vel externis aliud clare evincitur. 
lam vero tantum abest ut illud testimonium ex ulla parte infirmetur, 
ut rationibus valentissimis roboretur. Nam libellus talis omnino est 
qualem eum iure exspectamus, si et Baruch auctorem et temporis 
conditionem perpendimus. Baruch enim, socius leremiae eiusque 
amanuensis, certe ita scribere censendus est, ut quae in oraculis lere- 
miae praecipua sunt aliqua imitatione exprimantur totumque dicendi 
genus colore quodam illius oraculorum imbuatur. Atque haec in li- 
bello revera adverti negat nemo, affirmant multis omnes. Nam oratio 
illa qua populum docet peccata sua coram Deo confiteri omnino 
exacta est ad normam quam Ieremias praescripsit : Deum iuste puni- 
visse; omnes ordines , reges, principes, sacerdotes, pseudoprophetas 
peccasse, iisque merito confusionem faciei fieri; populum non audi- 
visse vocem Dei a die qua educti sint ex Aegypto nec vocem prophe- 
tarum, sed abiisse in sensum cordis sui pravi diisque servisse; quare 
Dominum vigilasse et adduxisse mala. Haec autem iterum iterumque 
à leremia dici et moneri in aperto est positum (cf. 2,6 seq. 3,2^; 5, 
5. 19; 6,15; 7,25; 11,5. 77 seq. etc.). Eos aperiunt sensus poenitentiae 
quos Ieremias docuit; dein explicite profitentur se non obedivisse 
praeceptis per leremiam traditis; 2.21-26 cf. Ier. 7,35. 27,8. 11 seq. 
8,1 seq. 7,15; 20,6. Spem quoque reditus eo modo exprimunt quo 

solet leremias; 2,35 et Ier. 95,6: 30,3. 19; Bar. 2,35 et Ier. 31,33; 
32,40; Bar. 3,3 et Lament. 5,19; Bar. 3,6 et Ier. 3,22; Bar. 3,8 et 
ler. 18,16; 19,8. 

Porro, uti Ieremias vaticinia per alios prophetas data quandoque 
recolere solet, ita Baruch quoque oraculis utitur ex Deuteronomio 
depromptis (1,20; 2,2. 16. 29 seq.), locos Iobi (3,15 seq.), Isaiae (^, 
36; 5,1. 5 seq.) simili modo adhibet et in suum transfert usum , sicut 
apud leremiam advertitur. | 

Dein ea quae libello traduntur ad tempus illud cui libellus adseri- 
bitur quam maxime apta sunt et consentanea. Assignatur annus quin- 
tus postquam lerusalem urbs est incensa a Chaldaeis 1,2; intelligi 
autem ultimam illam calamitatem per Nabuchodonosor inductam, de 
qua 4 Reg. 25,5 et Ier. 39,1 seq. 52, agitur, patet tum ex ipsa voce 
succenderunt eam igni, tum. ex 2,3: ut manducaret homo carnes 
filii sui (cf. Lament. 2,20; 54,10), tum ex 4,15 seq. lam ad tempus 
illud congruit, ut ex monitione leremiae 29,7 orent pro rege eiusque 
filio, quia in pace illorum erit pax ipsorum. Illi tempori quam 
maxime consentanea est memoria illa recens malorum quae perpessi 
sunt, quae mala iterum iterumque commemorare atque describere 
vatem haud piget; item memoria peccatorum et inobedientiae in 
Deum; item precatio ut inveniant gratiam ante faciem eorum qui se 
abduxissent; nam ex leremia 29,10 edocti sunt longius fore exsilium. 
Sed pari modo necessarium erat tempori illi, ut sicut sensus verae 
poenitentiae excitaretur, ita spes quoque reditus et instaurationis 
secundum Dei promissa foveretur, quod utrumque libello egregie 
praestatur. Cum exsules, uti Ps. 136 quoque demonstratur, maximo 
tenerentur urbis lerusalem amore et desiderio, allocutio illa metro- 
polis ad filios eiusque gemitus 4,9-29 eo tempore ad animos percel- 
lendos et ad verae pietatis sensus traducendos magnopere accommo- 
dabantur. Neque minus apte illis postquam in se experti sunt quid 
damni iniquitate allatum esset, inculeatur quantum possideant in 
lege Dei thesaurum, quantum emolumentum et qualem omnium bo- 
norum fontem. Quare si eo tempore populus Dei erat edocendus, con- 
solandus, erigendus, dubium non est quin libello hoc id muneris 
modo quodam praeclaro praestitum sit. Demum nihil in eo invenitur 
quod. non vero Dei propheta dignum sit, quod non pie, graviter, vere 
et ad rem apte dicatur. Itaque ex rationibus internis nihil iure potest 
afferri quo inscriptio libri falsitatis argueretur; ergo hoc iam titulo 
pro vera et genuina habenda est. 

Aliqui moverunt quaestionem, fueritne Baruch solum scriptor libri 
leremia dictante an vero sensu auctor. Eum scripsisse librum leremia 

dictante censent Sanctius et Cornelius a Lapide et id quidem quia 
1,1 dicatur : et haec verba libri quae scripsit Baruch et quia ita faci- 
lius veriusque explicetur, cur tot Patres libellum sub nomine Ieremiae 
allegent. At Baruch esse auctorem et scribere sensu et notione com- 
muni de vero dici auctore certum omnino est. Neque desunt Patres 
qui librum sub nomine Baruch in medium afferant. Cur alii sub no- 
mine leremiae, inde facile intelligitur quia libellus adiunctus erat 
libro Ieremiae et unum quoddam cum illo numerabatur, uti ex Epi- 
phanii loco supra allegato patet. Idem concludere licet ex Origene 
(apud Eusebium, h. e. 6,25; M. 20,581 et M. 12,1085). Ad quod etiam 
inserviunt verba S. Augustini : « hoc testimonium (Bar. 3,36 seq.) 
quidam non Ieremiae sed scribae eius attribuunt qui vocabatur Ba- 
ruch, sed leremiae celebratius habetur » (Civit. Dei 18,33; M. 41, 
592). Pluribus de ea quaestione Lansseltius agit (1n Bar. 1,1). 

Quodsi Baruch librum composuit, eum scripsit hebraice. Atque he-. 
braice fuisse scriptum quamvis hodie non supersit nisi versio graeca 
iam ex illis constat quae dicta sunt de versione a Theodotione facta , de 
signis origenianis, de notisin textu hexaplari, de testimonio Epiphanii. 
Huic indoles quoque versionis graecae plene concordat. Totum enim 
dicendi genus per integrum libellum magnopere hebraismis refertum 
est atque quod bene notari oportet non solum iis quibus homo natione 
Iudaeus sed graece loquens ex lectione *ov LXX assuetus esse facile 
potuit, verum iis qui sola versione ex hebraeo facta explicantur; 
Ma v. g. repetitio pronominis demonstrativi post relativum : 2,5 
03... ExEt 1. e. DU... *UN; idem 2,13. 29; 3,8; eodem modo 2,26 oj... 
in'a0rO ; 9,17 Qv... abróv. lta cur uava& positum sit 1,10 ex nnz2 de- 
claratur; épyxzec0a. i. e. servire 73v 1,92; 92,99. 2^; Dóu6acu i. e. 
1/72 multitudo plebis; &óv 4Ayzorzogev 1. e. quia peccavimus ?CN 1, 
17; óc 4 Auéox aoa l. e. mm Di*» 1,20; 2,6. 11. 26; xata dX ouev 
TOv ÉAeov "ApGOv xaT& mpoqwmóv cou 2,19 i. e. junn velninn precatio- 
ném; cxxxog 15; OtáGtog 1. e. afflictionis rz 4,20 etc.; de qua re 
exempla collegerunt sat multa We/te (Einleitung), Reusch l. c. p. 13 
seq., Kneucker, das Buch Baruch, Leipzig 1879, p. 25 seq. Ceterum 
libellum ab origine esse scriptum hebraice plerique ex protestantibus 
quoque ultro concedunt (cf. Kneucker l. c. p. 21) et merito irridet 
Davidson « durum laborem » quo aliqui, ut Haevernick et Keil, om- 
nes hebraismos removere studuerint (cf. Cornely l. c. IL 2 p. 422). 


II. — Quae potissimum obiiciantur. 


Qui Baruch esse auctorem negant in sententias abeunt maxime di- 

versas. Quarto saeculo ante Christum libellum ortum esse contendunt 
Dillmann (Jahrbücher f. d. Theologie 1858, p. 480) et Zündel (Kri- 
tische Untersuchungen über die Abfassungszeit d. B. Daniel 1861, 
p. 188 seq.). Tempori Ptolemaei Lagi et Philadelphi librum adseripsit 
Grüneberg (exercitatio de libro B. 1797); Ewald alia et alia propo- 
suit : aetati Artaxerxis Ochi librum adscripsit (Geschichte des V. Israel 
3 ed. IV p. 265); sed alioin libro (die Propheten d. A. B. 2 ed. 1868) 
partem priorem 1-3,8 ultimo tempori dominationis persicae, alteram 
3,9-5,9 primo tempori dominationis graecae c. an. 320 attribuit ; 
immo ad 4,15. 34 notat cogitari posse de expugnatione urbis lerusa- 
lem a Pompeio facta anno 63. Haevernick (commentatio de libro B.) 
librum ortum esse vult tempore Machabaeorum et 54,5-5,9 describi 
oppressionem ludaeorum per Antiochum Epiphanem factam. Reuss 
priorem libelli partem remittit ad tempus primorum Ptolemaeorum , 
alteram ad tempus quod interiacet inter finem bellorum machabai- 
corum et initium dominationis romanae in Palaestina (Geschichte der 
heiligen Schriften A. T. 1881 p. 530. 632 seq.). Alii demum , ut Hitzig 
(Zeitschrift für wissenschaftliche Theologie 1860 p. 262), Volkmar 
(Handbuch d. Einleitung in die Apocr.), Schürer (l. c. p. 723 et antea 
jam in Herzog's Realencyklopaedie I p. 501 2 ed.) et Kneucker l. c. 
p. ^6 seq. libri argumentum referri volunt ad urbis expugnationem 
& Tito factam anno 70 post Christum, dum alii, uti Keil, Schrader, 
Vatke certum tempus assignari posse negant. Unde iterum deprehen- 
dis quam multiplicem et incertum exitum habeat error. 

Verum cur Baruch esse auctorem negant, cur inscriptionem libri 
tempusque ibi assignatum fraudis arguunt et mendacii? Putant scil. 
varios deprehendi in libro errores, alia quae ad tempus in inscriptione 
declaratum minime conveniant. Ita 1,10. 1^4 supponi templum 
adhuc stare, assignari pontificem Tloakim in Ierusalem, Iechoniam 
utpote carcere inclusum non potuisse lectioni libri interesse, filium 
Nabuchodonosor nominari Baltassar, fieri non posse, ut ad preces 
pro Nabuchodonosor et filio fundendas admonerentur, exsilium ba- 
bylonicum nequaquam adeo durum fuisse quam in libro supponatur; 
varia deprompta esse ex libris Danielis et Nehemiae (cf. Keil, Schra- 
der, Kneucker, Reuss). 

Ut ab ultimo incipiam, utique oratio illa Dan. 9,7 etc. magnam 
habet cum oratione quam legimus apud Baruch similitudinem. Sed 
quaestio est, utrum Daniel a Baruch, an Baruch a Daniel aliqua sit 
mutuatus. Plerumque critici illi sine ulla investigatione hoc suppo- 
nunt. At alü critici, uti Dillmann, Herzfeld, Ewald, contendunt 
orationem apud Danielem ex illa apud Baruch esse ortam et trans- 

sumptam. Neutrum certis rationibus demonstrari potesi, si solum 
utriusque verba inter se conferuntur. Ergo ex hoc capite nil sequitur 
contra Baruch. Verum id potius oportet considerari, si libellus Baruch 
lectus est apud exsules facillime declarari quomodo oratio illa usu et 
consuetudine sit recepta, indeque quomodo Daniel iisdem fere verbis 
animum dolentem coram Domino effuderit. Utramque orationem dili- 
genter inter se contulit Reusch in fasciculo 6. anni 1852 Katholische 
Zeitschrift für Geistliche und. Laien. — Immerito aliqua ex Nehemia 
deprompta esse asserunt; nam eadem quae apud Nehemiam legun- 
tur, deprehenduntur quoque apud Danielem. Unde agitur solum de 
ratione quae adsit inter librum Baruch et Daniel, quae per se in neu- 
iram partem certo definiri potest, ergo frustra contra Baruch pro- 
fertur. 

Quodsi 1,10. 14 de ara Domini et de templo sermo est, id eodem 
modo concipi debet quo ler. 41,5 urbe et templo incensis de domo 
Domini et de muneribus ibi offerendis mentio fit. Ipse enim locus 
templi locus erat sacer; muri praecipui et fortiores incendio non 
erant destructi; quare haud erat difficile ita templi ruinas reparare, 
ut qui remanserant ibi sacrificia offerre et coetus sollemnes peragere 
possent. Id autem revera factum esse narratione illa apud Ieremiam 
41,5 seq. demonstratur. Quodsi autem obiiciunt Ioakim pontificem 
vel sacerdotem magnum , falso ingerunt in textuimn quod ibi non le- 
gitur; vocatur enim solum 0 tiepe9;; quare omnino sufficit assumere 
eum parvae ludaeorum coloniae praefuisse et principem fuisse sacer- 
dotum eorum qui etiamtum Ierusalem degebant. In qua re quid pot- 
est esse improbabile? Neque ullibi asseritur lechoniam perpetuo 
fuisse in carcere inclusum neque ullo modo probabile est eum tam 
dura custodia esse servatum, ut aditus ad eum non pateret. Immo 
cum Techonias ipse sit egressus ad regem Nabuchodonosor seque ei 
tradiderit (& Reg. 254,12), omnino supponere possumus eum mitius 
esse habitum. Praeterea constat Iudaeos in Babylonia non fuisse in- 
clusos carceribus, sed vitam degisse liberam (vide Ier. 29,5 seq. Dan. 
13,5 seq.); cur igitur censendum erit Iechoniam perpetuo carcere 
esse inclusum? Porro si negant Nabuchodonosor filium habuisse Bal- 
tassar nomine, audacia negandi est quidem admiranda, at nemo ad- 
huc ostendit quo iure negent. Num omnia eius temporis ifa sunt ex- 
plorata vel certis documentis probata, ut quot filios habuerit rex 
dicere possimus? Ex inscriptionibus Nabopalassar quas Strassmaier 
publici iuris fecit discimus nomen fratris iunioris Nabuchodonosor 
qui Nabusulisia appellabatur (Zeitschrift für Assyriologie IV p. 111). 
Quis antea de eo fratre iuniore aliquid compertum habuit? Nabucho- 

donosor diu regnavit; quid igitur improbabile in eo est, filium pri- 
mogenitum Baltassar mortuum esse ante patrem, ideoque alium scil. 
Evilmerodach in regno successisse? Nonne etiam fuerunt qui Sargon 
Is. 20,1 cum alibi non eius fiat mentio expunctum vellent? Satius est 
in veterum historiis modeste fateri nos plurima ignorare. 

Magno pondere contendunt plane fieri non potuisse ut ad preces pro 
rege fundendas 1,11 admonerentur; immo Reuss 1l. c. p. 530 eius- 
modi admonitionem eo tempore ne cogitari quidem posse (ist undenk- 
bar) serio affirmat et Kneucker eam plane excludi censet iis quae 3, 
10 et 4,30 seq. dicantur. At illi non legisse videntur quae rege Sede- 
cia leremias scripsit exsulibus : quaerite pacem civitatis ad quam 
transmigrare vos feci et orate pro ea ad Dominum, quia in pace illius 
erit pax vestra (29,7). Quae admonitio multo magis valebat pro tem- 
pore, quo regno iudaico destructo omnis spes reditus mox futuri 
erat ablata. Et quomodo ei admonitioni obstet cap. 3 et 4, nemo dixe- 
rit. Nam ibi solum dicitur populum esse in terra aliena et enuntia- 
tur illa spes reditus quae etiam apud leremiam non semel, sed saepe 
legitur, enuntiatur hostes populi Dei demum iri prostratum, id quod 
pariter Ieremias annuntiat. Sicut itaque apud Ieremiam admonitio 
illa et Chaldaei hostes vel inimici, exsilium longius et prostratio ho- 
stium futura minime inter se pugnant, ita haec apud Baruch minime 
licet proponere tamquam inter se excludentia, nisi quis sanae rationi 
nuntium remiserit. Porro Kneucker idem qui orationem pro Nabucho- 
donosor fieri potuisse negat, tamen ex altera parte asserit l. c. p. 33 
exsilium non adeo durum fuisse, ut 2,13. 18. 29; 3,1 seq. 3,10 de- 
scribatur. Si ergo miti modo habebantur, cur pro rege benigno non 
preces fundere poterant; vel cur non orare, ut ea regis benignitas 
conservetur? id quod 1,11. 12 dicitur? Neque tamen locis allatis ex- 
silium crudele describitur, verum se ira Dei esse eiectos in terram 
alienam, se lugere cladem et exsilium et dolere de iniquitatibus, se 
jam non esse populum qui inter alios populos regnaque cum honore 
nominetur, sed esse quasi populum exstinctum atque deletum. Sed 
quid iis in vocibus falsi vel quod a temporis conditione recedat? Ce- 
terum de his et aliis quoque vide infra in commentario. 


Iam paucis quoque perlustremus quomodo opinionem de origine recenti 
persuadere conentur. Et Kneucker quidem priorem libelli partem omnino 
separat; nam orationem illam 4,15-3,8 ineptam esse censet quae populo 
praelegatur, quia sit confessio quaedam peccatorum et precatio; unde eam 
partem iam nullo modo congruere titulo : et egit Baruch ; pariter ridet de 
eo quod libellus sit legendus in Babel et tamen etiam mittendus lerusalem 
ibique legendus; id enim nulla ratione fieri posse ipsi est evidens (p. 16). 

Postquam hoc praestitit , in id incumbit, ut ostendat cuncta quae in libello 
dicantur apte referri ad tempus Titi et destructionis urbis : urbem esse 
destructam 4,31. 33; Romanos nemini pepercisse 4,15; triumphum a Tito 
actum tangi 4,31-34 et 3,17. 18; spectacula a Tito variis in urbibus data, in 
quibus ludaei vel inter se vel cum bestiis pugnare debebant indicari 4,31 
seq.; nummum illum in memoriam Iudaeae captae excusum cerni in 4,8. 9; 
ludaeos coactos esse Romae opera servilia praestare in thermis Titi aedi- 
ficandis indicari 4,31. 32 (nota, quot et quanta hisce versibus imponan- 
tur!), ludos describi splendidos qui ad colosseum dedicandum celebraban- 
tur, esse evidens in 3,16.17 (augenscheinlich); in 3,417.18 tangi vel ea quae 
Vespasianus de fisco instituit vel alludi ad Domitiani studium et cupidita- 
tem statuarum aurearum et argentearum; antea in iisdem vocibus vidit 
lriumphum Titi! 

Verum clariora indicia vir sagax detexit. In 4,32-35 « sine dubio » tan- 
guntur incendia illa, de quibus Tacitus refert (hist. 1,2), tangitur eruptio 
Vesuvii et magna illa pestis quae sequebatur maximum illud incendium 
quo per 3 dies anno 80 urbs est vastata (Suetonius, Tit. 8). Etiam 1,10. 
11 remittimur ad tempus imperatorum romanorum ,, quia pro iis teste Io- 
sepho quotidie sacrificia fiebant.In 2,13 et sim. adumbratur illud quod a 
tempore Claudii a Romanis fieri solebat, scil. ut Iudaei quam maxime per 
orbem dispergerentur; in 2,21 audimus varias admonitiones quibus Titus 
per Iosephum cives hicrosolymitanos ad deditionem exhortabatur; in 2,24. 
25 describitur caedes in urbe facta per Idumaeos quos zelotae in urbem 
induxerant (Iosephus , bell. iud. 4,5, 1. 2); in 2,29 et 3,3. 4 cernuntur per- 
secutiones ludaeorum ex anno 73; in 2,91 seq. discordia illa nobis propo- 
nitur quae bello iudaico exstitit inter duas populi partes, alteram scil. 
pacis studiosam, belli alteram. Immo ne quid desideretur docemur à viro 
critico nil obstare quominus in 4,1-4 cernamus fieri dehortationem et dis- 
suasionem ne Iudaeirei christianae nomen dent ; quare valde esse probabile 
4,3 ne tradas alteri gloriam tuam , illum alterum intelligi vel Christum vel 
imperatorem romanum qui etiam divinos honores sibi arrogaverit (l. c. 
p. 73); atque in universum 3,15 seq. et 3,35-4,4 depingi quam maxime 
Iudaeorum de sua religione iactantiam et superbiam quae exsulibus sum- 
mopere propria fuerit. — En habes praecipua quibus demonstrent (1) librum 
Baruch ortum esse c. annum 80 post Christum. Quam arbitrarie cuncta 
dicantur et explicentur, plerunique iam simplici lectione versuum evidens 
est; ceterum vide comment. 

Simili modo sed brevius argumentatur Schürer l. c. : cum de destructione 
lerusalem per Chaldaeos facta cogitari nequeat, omnia quae dicuntur ad 
solam illam ruinam per Titum invectam referri possunt; ad illud tempus 
quoque optime congruit quod ad Nabuchodonosor adiungitur filius Baltas- 
sar, cum ita Vespasianus et Titus apte designentur. Unum obstare cernit 
quod scil. libellus eo tempore ortus apud christianos acceptus sit ; at dif- 
ficultatem sibi solvit dicens omnino idem (ganz dasselbe) factum esse de 
apocalypsi Baruch et quarto libro Esdrae. At quam egregie vir criticus vel 

fallat vel fallatur, statim patet cum isti libri apocryphi et rarissime et brevi 
tempore apud paucissimos in usu fuerint. De qua re vide Cornely, Introd. 
I p. 67. 202. 911. Plane aliter de libro nostro ab initio:rei christianae et 
ubique et constanter iudicatum fuisse testimoniis iam supra allatis osten- 
sum est. 


III. — De ipso libro. 


Libri argumentum, uti supra iam monui ad exsilii tempus aptis- 
sime selectum est. Id enim in eo proponitur populo quod prophetae 
continuo monuerant et ad tales sensus exsules erudiuntur et provo- 
cantur quos iidem salutari Dei castigatione excitatum iri praedixerant 
et quibus mediis in tribulationibus pios Israelitas ut animos erigerent 
exhortabantur. Duabus partibus constat libellus quae arcte inter se 
cohaerent scil. sicut illud : declina a malo et fae bonum, vel sicut 
duae illae muneris partes Ieremiae destruendi et aedificandi. Priore 
etenim parte 1,15-3,8 humilis continetur peccatorum confessio et de- 
 testatio cum precatione veniae et imploratione auxilii divini; in altera 
parte 3,9-5,9 propheta veram iis ostendit salutis viam, verum omnium 
bonorum fontem in legis divinae observatione positum et spe prae- 
clara animos exsulum confortat. Libello ipsi praemittitur, quo tempore 
sit exsulibus liber iste praelectus et qua occasione simul cum epistola 
exsulum sit transmissus ad populi reliquias in regione hierosolymi- 
tana degentes (1,2-15). 

Cum itaque ex argumento apte cohaerente per se unum quoddam 
coalescat, frustra aliqui libellum in duo vel tria scripta diversa dis- 
cerpere et alii aliique auctori adscribere tentarunt. Ita Fritzsche, 
Reuss, Schürer duo scripta duosque auctores assumunt; tribus au- 
tem indigent Hitzig, Kneucker, Hilgenfeld; tertio scil. quodam pro 
1,3-1*. Rationes autem petunt ex diverso dicendi genere linguaque 
graeca in ultima parte puriore ; dein ex doctrina de sapientia qua ad 
alexandrinum philosophandi genus accedatur (Reuss) vel in qua sal- 
tem aliqua ex eruditione alexandrina reperiantur (Fritzsche) ; demum 
ex eo quod in parte priore praecipue Ieremias, in altera vero prae- 
eipue Isaias allegetur. Verum iis rationibus effici nihil vel saltem eas 
esse omnino leves, iam ex eo facile concluseris quod alii protestantes 
unum esse librum defendunt et affirmant; ita Keil, Schrader, Vatke, 
Davidson (cf. Cornely, Introd. 1I 2 p. 419). Atque revera rationes 
illae sunt leviores; nam dicendi genus in utraque parte est fere idem; 
hebraismi utrobique reperiuntur; ex argumento autem diverso etiam 
alium enasci dicendi modum per se patet. Aliter enim loquitur qui 
gemit et dolet et se reum fatetur et iuste punitum et veniam precatur; 

aliter qui docet, spem excitat, consolatur, magnificas Dei promissio- 
nes magna animi exsultatione in memoriam revocat et celebrat. Unde 
quid mirum esse potest, si aliquid discriminis in utraque parte ad- 
vertitur? plane mirum esset , si nihil deprehenderetur. 

Doctrina autem de sapientia prorsus non petitur ex philosophia 
alexandrina, sed, prout ipsa verba et sententiae fere singulae cla- 
mant, ex divina revelatione in s. litteris, praesertim in libro Iob, con- 
tenta et expressa; vide singula in comment. ; neque adsunt vestigia 
eruditionis alexandrinae. Tria se detexisse Fritzsche opinatur : 3,25 
0 olxog To) Ü:o0, &,7 Ouuuóvix, 3,93. uvfloXóyo.; en totus eruditionis ap- 
paratus! Mundum vel coelum, utpote Dei habitaculum vocari domum 
Dei minime opus est ad alexandrinos referre philosophos, cum iam 
Gen. 98,17 locus ille quo Deus se peculiari modo manifestat et glo- 
riam suam ostendit, domus Dei appelletur; 9aióviz vero debentur 
interpreti graeco, qui eum secutus est vocem hebr. interpretandi 
modum quem apud LXX non uno in loco deprehendimus; vide LXX 
Ps. 90,6; 95,5; 105,35. Deut. 32,17. Is. 13,21; 35,1*; 65,10. Vox quo- 
que tertia tutoAóyoc graeco debetur interpreti; ergo inquirendum est 
quam vocem hebr. eo modo reddidisse censeri possit. Iam Theodore- 
tus vocem explicat ot r«gaGoAuüg sidaci OwxAéyectni; atque revera 
Eccli. 20,19. 20 u30oc, 122x607, inter se satis prope iunguntur; quare 
valde probabile est i.vüoAoyouc eos intelligi sapientes qui more orien- 
talium proverbiis, parabolis, aenigmatis utuntur ad suam sapientiam 
docendam. Ceterum adverte quod Cornely l. c. p. 520 notat eam vo- 
cem aeque parum auctoris sacri eruditionem alexandrinam probare 
atque similes expressiones a S. Hieronymo adhibitas (Is. 13,22 sire- 
nes; ler. 50,39 fauni; Ez. 8,15 mulieres plangentes Adonidem) de- 
monstrent prophetis latinam vel graecam mythologiam cognitam 
fuisse. 

Quis libellum graece verterit nescimus. Sunt qui censeant eundem 
qui librum Ieremiae verterit etiam hunc vertisse libellum (Ewald, 
Geschichte des V. Israel, IV p. 268); sunt enim in libello quaedam 
quae cum graeca versione leremiae omnino congruant; ita 9ecpuóa 
1,9; xxocT0A5 9,95; qa9uocóva 4,93 (vide Ier. 24,1; 32,96; 33,11; 48, 
33); ita quoque sentit Fritzsche l. c. p. 173 neque abnuit Reusch 
P. 77. Alii id negant, ut Kneucker p. 85, qui insuper p. 77 duobus 
indiget interpretibus, quia eadem vox hebr. aliter in priore, aliter 
in altera parte sit versa; ita *2 in priore parte communiter verti 


ó1t, in altera plerumque vyxp,in verborum delectu, collocatione, 
in usu praepositionum, copulae, in ipsa sententiarum construetione 

cerni discrimina inter partem utramque. At hisce omnibus duo in- 
terpretes non ostenduntur. Cogita enim quam diverso modo S. Hie- 
ronymus haud raro eandem vocem hebr. reddat in eodem quoque 
libro (cuius rei exempla multa attuli in Comment. Iob p. 85. 87. 
99. 103,107 etc. etc.) et quam varie varias verterit s. Scripturae par- 
tes. Immo haud absimilia etiam in versione latina vulg. libelli nostri 
notari possunt; v. g. iri 2,1 ad ; sed 2,2. 7 super; fjaó(setv 2,18 ince- 
dere, 4,19 ambulare; &redietv 1,17 non credere (diffidere), 1,19 esse 
incredibilem (in alia versione : contemnere, esse contumacem); 7o- 
peuecUt vois mpoocéYuaot 1,18 ambulare in mandatis, 2,10 ire in prae- 
ceptis (in alia versione : ire in praecepta, ambulare in praeceptis); 
déncw; 9,15 oratio, 4,90 obsecratio; Ouaíeuz 2,17 iustificatio, 9,19 
iustitia; ipy£,ecUa. 1,92 operari, 2,91 opera facere; a6acov 2,4 desola- 
lio, 2,23 sine vestigio; vpoctsuy i 2,1^ preces, 3, oratio; xoXAc0a. 1,90 
adhaerere, 3,& agglutinari; «7761; 3,18 acquisitio, 3,94 possessio; 
cóvect; 3,15. intellectus, 3,93 prudentia; geovact; 3,15 prudentia, 3, 
28 sapientia, 5rysv 4,9 adducere, 54,29 inducere; 4,10. 1*4 super- 
ducere etc. etc.; ex quibus tamen nemo concludit plures exstitisse 
interpretes latinos. Unde idem dic de interprete graeco. 

Versio latina quae in nostra vulgata legitur à S. Hieronymo neque 
adornata neque emendata est; ipse enim in praefatione ad versionem 
Ieremiae asserit : « librum Baruch notarii eius... praetermisimus » et in 
prologo ad commentarios in leremiam : « libellum autem Baruch qui 
vulgo editioni Septuaginta copulatur... et jeudezíyoaqov epistolam Ie- 
remiae nequaquam censui disserendam ». Quare versio nostra latina 
ex antiqua illa s. Scripturaé translatione quam Italam communiter 
vocant servata est; atque profecto omnes illas in se exhibet notas 
quae veteri illi versioni adscribuntur; vide Cornely, Introd. I p. 
370 seq.; Kaulen, Einleitung p. 113. Modo valde accurato, immo 
servili sequitur textum graecum eumque neglecto etiam colore latino 
exprimit; v. g. dominabuntur 2,34 xupiócoocw; inveterastü 3,11 $xa- 
Aaw)0n;; coinquinatus es 3,11 cuveixv0z;; longiturnitas vitae 3,14 
uaxoobioctc; sub manu 2,4 omoyetoíou;; a foris 9,99 £5ocv. Verbis uti- 
tur peculiaribus et ex lingua vulgari et sermone provinciali depromp- 
tis ; v. g. incredibilis 1,19; subiectibilis 1,18; minorare 2,34; super- 
ducere 5,10. 1^; adinvenire 3,32. 37 ; gaudimonium 5,3* ; animaequior 
h,5. 21. 97. 30; thesaurizare 3,18; saepe iungitur en cum ablativo, 
ubi accusativum exspectares 2,4. 12. 25.27; 3,7. 32; 5,35 etc. Quam 
arcte interpres inhaereat vestigiis textus graeci, etiam apparet eo 
quod articulum graecum exprimit pronomine 7//e 2,27; 3,26; 2pse 3, 

4; legitur manna 1,10, diplois, mitra 5,2; operari, opera facere i. e. 
servire 1,92; 2,21. 24; sine vestigio ab inhabitantibus eam 2,93; po- 
nitur infinitivus more graeco 1,8. 20. 22; 2,92; etc.; plura hac de re, 
si tua interest, invenies apud Kaw/en, Handbuch z. Vulgata, Roensch, 
Itala und Vulgata, Kneucker l. c. p. 153 seq. 

Praeter textum illum quem in vulgata legimus exstat alius textus 
latinus, quem invenies apud Sabatier, Bibliorum sacrorum latinae 
versiones antiquae, II p. 737. Duo isti textus haud multum inter se 
differunt neque sunt duae versiones, verum unius versionis latinae 
alia et alia retractatio vel ut loqui solent duae unius textus recensio- 
nes. Textus vulg. ita scil. est retractatus ut plerumque magis accedat 
ad textum graecum, dum alter haud raro dictionem sequatur elegan- 
tiorem magisque latinam, saepius etiam breviorem; v. g. 1,15 quem 
cum accepissent; 1,5 ieiunaverunt cum fletu adorantes Dominum ; 
1,13 si forsitan avertatur indignatio Domini et iracundia eius a no- 
bis; 2,31 et dabo illis cor ad intelligendum et aures ad audiendum ; 
2,98 qua die mandasti ei; melius dicitur v. g. 1,7 qui inventus est; 
1,8 quae fecerat; 1,9 postquam adduxit; 1,15 hodierna die; 1,20 fluen- 
tem lacte et melle; 2,7 venerunt nobis; 2,11 cum signis et prodigiis; 
2,1* eripe; 2,16 prospice; 9,21 haec dicit Dominus; 2,26 domum 
in qua invocatum est nomen tuum; 2,33 a duritia cordis sui; 5,3. 
277 constantes estote; 4,18 qui vobis haec mala intulit; 4,21 animum 
fortem habete; 5,6 exierunt a te pedestres etc. Atque quandoque 
etiam durior ibi legitur loquendi modus v. g. 3,34 splendificatae sunt 
stellae; 4,14 convicinantes Sion; 1,15 migratus est ab lerusalem ; 
2,5. 10. 29 obaudire vocem; 3,25 non habet consummationem ; 5,4 
Dei cultura. Sententiae leguntur breviores v. g. 2,1. 7. 18. 21. 22. 27. 
35; 3,329. 35; 4,9. 10. 28. 31. 37; 5,1; etc.; aliis tamen in locis ad- 
duntur quaedam v. g. 1,2 cuius libri verba sunt in subiecto; 1,7 loa- 
chim, sacerdotem magnum ; 1,1 quem cum accepissent legerunt, in 
quo fuit scriptum hoc; 1,15 confusio ruboris in facie; 1,18 ire in prae- 
cepta et in mandata eius quae dedit ante faciem nostram ; 2,9 in malis 
operibus nostris; 2,16 et annue nobis; post 3,8 legitur : et cum expli- 
cuisset librum orationis captivorum accipiens spiritus vocem Ierusalem 
locutus est dicens; 3,14 ubi sit longiturnitas, virtus et. vita; 3,23 pru- 
dentiae viam et sapientiam ; 4,94 cum magna laetitia et gloria; 54.33 
in tuo casu Babylon ete. Saepius sensus exprimitur alius v. g. 4,25 
filii patientes estote, quia per iram Dei persecutus est vos inimicus; 
*,27 erit enim illi pro vestra captivitate memoria; 4,32 miserior qui 
aecepit filios tuos; 5,9 praeibit enim Deus Israel cum laetitia in lu- 
mine maiestatis suae. Si autem textus uterque cum codicibus graecis 

comparatur, hoc habebis iudice Kneucker : vulgata nostra praebet 
textum quendam mixtum cui praeter codicem vaticanum creberrime 
testimonium ferunt codices 62. 36. alexandrinus, 48. 231; ubi textus 
alter (quem vet. lat. in comment. nomino) recedit'a vulgata plerum- 
que refert textum receptum codicis vaticani et lectiones variantes co- 
dicum 106. 36. 62. alexandrini, 48. 51. 96. 931 (1. c. p. 1&7. 153). 
De istis codd. aliqua tradidi in Comment. ler. p. 12; alia vide apud 
Fritzsche , libri apocryphi vet. test. graece, Lipsiae 1871 p. IX seq. 


IV. — De epistola Ieremiae. 


In vulgata adiungitur tamquam cap. 6 libro Baruch exemplar 
epistolae quam misit Ieremias ad abducendos captivos in Babyloniam; 
alias enumerantur apud veteres Ieremias et Baruch, Lamentationes 
et epistola leremiae, qui ordo etiam in plerisque codicibus graecis et 
in plerisque versionibus observatur. In hac epistola ii qui iamiam 
abducendi sunt in Babyloniam monentur ut caveant ab idololatria ; 
quem in finem modo quodam facili et populari ostenditur idola nihil esse 
nihilque valere, ne sordes quidem a se arcere posse, neque se a latro- 
nibus vel incendio posse defendere; immo a suis cultoribus despici 
ritibusque coli abominandis et omnibus rebus atque ipsis bestiis esse 
viliora. Rationes variae quibus stupiditas idololatrarum exagitatur 
una illa concluduntur admonitione, ne timeant idola neve deos existi- 
ment. 

Inscriptione epistola attribuitur leremiae. ld recte fieri ab omni- 
bus quidem protestantibus negatur (cf. Keil, Fritzsche, Schrader, 
Reuss etc.); at cur illi inscriptioni non sit fides adhibenda, nulla ratio 
solida afferri potest. Nam, uti leremias cap. 29 epistola exsules do- 
cuit, uti cap. 10 vanitatem idolorum et stultitiam idololatriae exagi- 
tavit, ità omnino erat muneris sui prophetici eos qui iamiam ab- 
ducendi erant in Babyloniam contra pericula praemunire iisque modo 
quam maxime evidenti et efficaci et ad omnium captum accommoda- 
tissimo ostendere quam ridicula sint idola. Id autem in hac epistola 
praestari ratione eximia negari non potest. Porro in ipsa idolorum 
descriptione ea efferuntur quae ipsis veterum monumentis aliorumque 
etiam scriptorum testimoniis vera esse omnino comprobantur. Cer- 
nuntur enim in monumentis idola eo modo quo 6,13. 14 describun- 
tur, cernuntur portari pompa sollemni, uti 6,3 dicitur; quod 6,9 di- 
citur, ex ipsa quae dicitur bibliotheca Asurbanipal illustratur exemplo, 
cum magistratus aliquis decem talenta auri a rege pro statua dei assi- 
gnat sibi subtraxerit; quod 6,42. 43 asseritur, ipso Herodoto teste 

(1,199) comprobatur (cf. Brunengo, L'Impero di Babilonia e di 
Ninivel p. 71; I| p. 330; Vigourouz, la Bible etles découvertes moder- 
nes 3 ed. IV p. 308); porro de deorum statuis aureis, argenteis, deinsi- 
gnibus deorum, fulgure scil. vel gladio flammante, de idolorum ve- 
stibus pretiosis gemmisque, de pompis et supplicationibus ea referunt 
quae cum hac epistola omnino consentiunt; vide G. Rawlinson, The 
five great monarchies, 2 ed. I p. 130; IIl p. 28; T?e/e, Babylonisch- 
assyrische Geschichte, Gotha 1886, p. 531. 542. 544. Quae si perpen- 
deris, mecum miraberis quod Reuss l. c. p. 63* audacter affirmat in 
hac epistola non idola describi babylonica, sed graeca. 

Neque genus dicendi alienum est a leremia. Deprehenditur enim 
non tam concisum quam potius aliquantum diffusum, repetitionibus 
minime carens; in descriptione idolorum verba notionesque repetun- 
tur ex Deut. (v. 34 et Deut. 23,21) et Isaia (cap. &0. 41. &4. 46) et ex 
ipso libro leremiae; v. g. v. 1 et Ier. 10,5; v. 5 et 5,94; v. 7 et 10, 
1^; v. 15 et 10,5 et comparatio illa a vase desumpta ei est familiaris ; 
cf. cap. 18. 19; 22,28 ; 48,38; v. 24 et 10,14; v. 53 et 22,16; 30,13; 
v. 66 et 10,2 etc. Unde magna adest cum libro Ieremiae similitudo. 
At potestne ostendi epistolam hanc non esse primitus scriptam graece, 
sed versam ex hebraeo? Protestantes generatim hoc negant, illud af- 
firmant. Verum est linguam graecam in hac epistola esse puriorem 
et modum loquendi elegantiorem quam in libro Baruch ; sed eo so- 
lum conficitur interpretem fuisse magis linguae graecae peritum vel 
maiorem puritatem et elegantiam esse sectatum. Ceterum ea leguntur 
quibus omnino suadetur epistolam esse ex hebraeo translatam. Nam 
mutatio temporum verbi, usus temporis futuri iis in rebus quae fiunt 
et consuetudine recepta fieri solent, facilius explicatur in aliqua 
translatione ex hebr. cf. v. g. v. 10. 11. 33. 35. 67 (graece); item mu- 
tatio constructionis grammaticalis; ita in v. legitur «gocxuvoovta; a07&, 
in v. 6 autem coi Ó& mpocxuveiv, id quod ex hebr. 5 facile explicatur; 
pariter in v. 8 dicitur bene graece jeu. ici, sed statim subditur plu- 
ralis o9 Qóvavvat 2«eiv; idem cernitur in v. 68; id quod facile expli- 
catur ex eo quod in membro priore hebr. verbum ra non erat posi- 
tum, in altero autem hebr. numerus adhibebatur pluralis quem 
interpres fideliter expressit, dum in priore membro indolem lin- 
&uae graecae sequebatur; simile quid cernis in v. 38 ópgavóv s9 vová- 
coc, dum in v. 6* eadem dictio iungitur dativo, quod fideliter hebr. 
5 exprimit (cf. Weite, Einleitung, lL3 p. 156; Cornely l. c. p. ^13). 
Porro v. 5 ayouotofévreg &op.oto077s modus loquendi est ex hebraismo 
notissimo ortus; v. 6 etxaTe 77; àixvoiz dicere in corde, pariter est he- 
braismus pro notione cogitandi apud se; v. 20 adhibetur xacóíx ex 

more hebr. de interioribus rei partibus; in v. 27 adest mutatio con- 
structionis in hebr. frequens, ut prior pars sententiae infinitivo effera- 
tur, reliqua autem verbo finito; v. 29 &mToxaÜnuéva solum declarari 
potest ex LXX Lev. 15,33; 20,18. Is. 30,22. Lament. 1,17; in v. 39 
constructionis mutatio óuouogévot siciv 7 EA wa... etiam facilius expli- 
catur si versionem ex hebr. assumpseris; in v. 40. 44. 65 óxXpyeww post 
XX1íoY omnino bene dici et intelligi potest, si xaXetcfzt explicaveris 
ex hebr. x^p: in v. 48 fovAeUscÜxt 100; graece non est in usu, at re- 
spondet hebr. ON v7i:, uti etiam Fritzsche notat; porro si in v. 53 tibi 


mirum videtur quod in membro priore rez, in altero pluvia ponatur : 
regem non suscitant neque pluviam dabunt, poteris cum Reusch cen- 
sere positum fuisse in hebr. 1712 quae vox lob 36,99 LXX OuvdcthG 
redditur et quae etiam in hoc loco post regem non de imbre tempo- 
raneo sed de doctore vel dynasta fuerat interpretanda ; in v. 54 aí- 
xn quae vox ibi intelligi nequit potest concipi errore ortum esse eo 
quod pro hebr. p*&v lectum sit pzy; etiam in v. 59 cernitur mutatio 
constructionis quae facilius ex textu hebr. explicatur. 

Hisce autem perpensis nemo negare poterit cerni vestigia satis multa, 
ut dicamus epistolam esse ex hebr. versam. Proinde ex dicendi genere 
nihil iure afferri potest quo vere demonstretur inscriptionem qua 
leremias auctor declaratur esse falsam et confictam. Atqui quamdiu 
hoc non certo probatur, standum est inscriptione, tamquam testimo- 
nio antiquissimo et ipsa receptione epistolae et ad librum Ieremiae 
apud LXX appositione sollemniter confirmato. Neque valet quod ex v. 
9 (3) obiiciunt, contradici Ieremiae qui exsilium 70 annis circum- 
scripserit, dum hic multo longius tempus, septem scil. generationum 
assignetur. Vide comment.; hic sufficiat dicere cum Cornely 1. c. 
p. ^13: « verum nescio annon ex hac antiphania eundem esse epistolae 
et vaticiniorum auctorem rectius concludatur; nam tam cognitus erat 
numerus annorum a leremia praedictus (cf. Dan. 9,9. Zach. 7,5. 
2 Par. 36,91), ut iunior scriptor, si sese, uti supponunt adversarii, lere- 
miam fingere voluisset , certe eundem numerum posuisset ». 

Alii obiiciunt epistolam esse leremia indignam , esse ineptam quan- 
dam imitationem cap. 10 Ieremiae et cap. 99 (Keil, de Wette-Schrader, 
Reuss); at cur talis admonitio sit indigna leremia, is certe mirabitur 
qui legit cap. 40. 4*4 Isaiae et qui populi ad idololatriam inclinatio- 
nem fatalem ex libro Ieremiae novit. Dein perpendi oportet, ne quis 
modo loquendi populari offendatur, prophetam sermonem dirigere 
ad populum, qui postquam nobilior pars iam antea sub rege loa- 
chin abducta erat remanserat et urbe capta in Babyloniam transfere- 

batur. Quare vates plebem rudem « reliquum vulgus » (4 Reg. 25,11) 
alloquitur iisque eo modo qui pro ipsis maxime erat ad persuadendum 
aptus. Quod si attenderis, nullo pacto admonitionem hanc Ieremia esse 
indignam aestimaveris, e contra studium laudaveris et fervorem 
quo impulsus adeo efficaciter demonstret et persuadeat idololatriae 
stultitiam. Atque periculum haud exiguum institisse populo ex ido- 
lorum cultu quis negaverit? Unde occasio epistolae scribendae non 
modo non deerat, verum potius necessitate quadam ei offerebatur 
qui tanta cura et sollicitudine salutem populi sui exoptabat et promo- 
vebat. 


V. — De commentariis. 


Ex veteribus solum nominandi sunt TAeodoretus e& Olympiodorus 
(M. 81,760-780 ; 93,761-780); ille libellum Baruch excepta epistola 
explicat; ab hoc (0/.) fragmenta quaedam in utrumque servata sunt. 
Sicuti b. A/óertus exposuit Lamentationes, ita Baruch quoque et epi- 
stolam brevibus notis aliisque s. Scripturae locis allatis illustravit. 
Laude dignus est commentarius G. Sancti? ; egregias notas scripsit 
Petrus Lanssellius, quae merito receptae sunt in bibl. Venet. tom. 
19. De aliorum, uti Maídonati , Malvendae, Cornelii a Lapide , Caf- 
met? etc. commentariis vide quae dicta sunt in Proleg. ad Ieremiam. 

Ex recentioribus mentione laudandi sunt : Fr. H. Heusch (R.), 
Erklaerung des Buches Baruch 1853 ; Zrochon (Troch.), Jérémie, La- 
mentations, Baruch, Paris 1883. 

Ex protestantibus Fritzsche (Fr.) explicuit Baruch in primo fasciculo 
operis : Kurzgefasstes exegetisches Handbuch zu den Apokryphen 
des a. T. Leipzig 1851, p. 167-220; dein Aneucker (Kn.), das Buch 
Baruch, Geschichte und Kritik, Uebersetzung und Erklaerung auf 
Grund des wiederhergestellten hebr. Urtextes, Leipzig 1879; in quo 
libro laude digna est diligens collectio lectionum variantium ex anti- 
quis libri Baruch versionibus graeca, latina, syriaca, coptica, armena, 
arabica; in ipsa explicatione id potissimum agit Kn. ut inquirat et 
discutiat quae verba hebr. pro graecis sint ponenda; qua disquisi- 
tione suam hebr. versionem textus graeci et commendet et vindicet. 
Plane autem repudianda et reprehendenda est dissertatio de auctore 
vel potius auctoribus libri et de tempore de quo agatur in libello 


(vide supra p. ^51 seq.). 

Prooemium 4, 1-14. 


ARG. — Librum hunc legit Baruch exsulibus in Babylone eodem 
mense ac die quo urbs ante quinque annos fuerat incensa. Lecto libro 
ad poenitentiam concitati colligunt pecuniam eamque per Baruch, 
qui vasa sacra argentea in terram luda reportabat , mittunt ad loakim 
sacerdotem , ut in loco sacro sacrificia offerantur; additur v. 10-14 
epistola quam habitantibus in regione urbis mittunt et qua eos 
adhortantur, ut pro se et pro rege Nabuchodonosor orent et librum 
Baruch ipsi quoque legant. 


« Primoauctor describitur, secundo fructus seu utilitas libri subiun- 
gitur » (A/b.) v. 1 « Et haec verba libri quae scripsit Baruch filius 
Neriae filii Maasiae, filu Sedeciae, filii Sedei, filii Helciae , in Babylo- 
nia »; — hebraicus dicendi color iam in eo cernitur quod libellus ab 
et xincipit, uti los. Iud. 1 Sam. 1 Reg. Ez. Ion. (vide de Hwmmelauer 
ad 1 Sam. 1,1 et quae ego notavi ad Ion. 1,1); alis placet libellum 
hunc ita copulari ad antecedentem librum Ieremiae (A/ó. Lyr. H.); 
Maid. Lans.ità copulari cum titulo libri, id quod nequit admitti, cum 
ipsa haec inscriptio sit libri titulus. Veróa libri eodem modo ler. 36, 
32 touc Aóvouc T0) G6 (oU. Stirps familiae Baruch pluribus recensetur 
membris hic quam Ier. 32,12, ubi solum vocatur filius Neri filii Maa- 
siae; pro Sedei legitur gr. 'Acadíac 1. e. n'en 1 Par. 3,20 vulg. Ha- 
sadias; nomina Sedeciae, Helciae satis frequenter usurpata esse vi- 
dentur; cf. Ier. 29,21; 36,19; 2 Par. 18,10. 9 Reg. 22,8. ler. 1,1; 
29,3; Neh. 8,5. 1 Chron. 6,30; 26,11. Mallem equidem 7» Babylon:a 
referre ad v. 2, quo scil. locus et tempus designatur libri exsulibus 
praelecti, ita ut post libri titulum vel inseriptionem « et haec verba 
libri quae scripsit Baruch » statim per modum narrationis inseratur 
qua occasione primum lectus fuerit liber et quam utilitatem eius lec- 
tio habuevit; unde v. 2 « zn anno quinto 1n septimo die mensis, in 
lempore quo ceperunt Chaldaei Ierusalem et succenderunt eam. igni 
v. 8 et legit Baruch verba libri huius ad aures Iechoniae. fili loakim 
regis Iuda et ad aures universi popult vententis ad. librum v. & et ad 
aures potentium, filiorum regum et ad aures presbyterorum et ad aures 

populi a minimo usque ad maximum eorum omnium habitantium in 
Babylonia ad flumen Sodi » ; — qualis fuerit mensis satis determina- 
tur, cum addatur zn tempore quo... graecum £A«6ov... explica per plus- 
quamperfectum : ceperant et succenderant; eo modo posse aoristum 
graecum accipi et saepe eo sensu poni inter grammaticos constat; 
idem est usus hebr. perfecti, cum plusquamperfectum alio modo ex- 
primi nequeat (cf. Gen. 29,2 : complevit Deus die septimo opus suum 
quod fecerat ni/7 ?UN etc.). Proinde liber lectus est anno quinto eo- 


dem die ac mense quo Chaldaei urbem captam incenderant ; id autem 
contigerat mense quinto septima die mensis * Reg. 25,8, ex ler. 52,12 
mense quinto decima die mensis (vide ad h. 1.). 


Mensem igitur sufficienter determinari addito in tempore quo iam viderunt 
veteres interpretes; Malv. : qui mensis fuerit sequentibus verbis circunm- 
scribitur : quasi dicat : praecise quinto post anno et eodem tempore quo 
urbs conflagraverat; sim. Lans. Tir. Calm. H. Loch; atque eum sensum 
esse textus quoque originalis facile demonstratur ex locutione plane eadem 
quam habes Deut. 16,6 in lege pro tempore immolationis agni paschalis : 
in loco quem elegerit Dominus... immolabis phase vespere ad solis occa- 
sum £v tà xaigàp à iEA0rc ix. q7; Atyontov; habemus h. l. eandem dictionem 
quam legimus in graeca versione Baruch ; in hebr. additur ad solis occasum: 
jDNX 1712 tempore egressionis tuae ; adhibetur eadem vox 1yj12 quam Kn. 


quoque pro sua versione hebr. usurpat. Unde sicut Deut. 16,6 tempus ve- 
spertinum accuratius determinatur adiuncto tempore egressionis ex Aegypto. 
ita nostro loco dies septimus et mensis declaratur addito eventu urbis com- 
bustae ; et prout éz7540s, spectat eventum diu praeteritum, ita évérpraav no- 
stro loco. Similis est constructio et determinatio temporis Gen. 17,21: 


Isaac pariet tibi Sara tempore isto in anno altero, n3 17125. Dici autem 
quo ceperunt el succenderunt eo sensu : quo urbem captam succenderunt, 
ex hebraismo frequentissimo facile patet quo scil. paratactice collocantur 
ea quae grammaticali constructione subiiciuntur alteri membro. Quare im- 
merito conqueruntur recentiores omitti mensem (A. Fr. Kn.); immerito 
quoque alii quia non determinetur mensis intelligendum esse mensem pri- 
mum nisan volunt (Alb. Lyr. Maid. Sa, Lap. Men.); perperam quoque Etvaid 
ex v. 8 mensem in v. 2 suppleri debere opinatur. 


Tempus igitur et diem maxime opportunum selegit Baruch; erat 
quippe mensis et dies ille quo memoria ruinae urbis et templi quam 
maxime mentibus obversabatur; mense quinto populum fletu et ieiu- 
nio eventum illum recoluisse testis est etiam Zacharias, apud quem 
ita loquuntur 7,3 : numquid flendum est mihi in quinto mense vel 
sanctificare me debeo sicut iam feci multis annis? Quod in v. 3 habe- 
tur et legit pertinet ad antecedentia : in Babylonia in anno quinto in 

septimo die mensis quo... legit Baruch; neque ullo pacto obstat par- 
ticula e/ quae scil. indoli linguae hebr. debetur; crebro enim ponitur 
post verba et sententias absolute positas maxime tempus designantes 
(cf. Ges. Thes. p. 396) et nostro loco eo potiore iure quia longior 
praecedit sententia. Ita sensus quoque gignitur aptus. Lectus est liber 
populo uno illo die. Id facile intelligitur; id quoque ex versu 54. 5 seq. 
constat. Librum autem eo die scriptum esse simulque lectum difficile 
tibi persuaseris. Ergone dicendum est auctorem negligenter senten- 
tias construxisse, ita ut scripserit se librum composuisse in septimo 
die mensis et legisse, cum tamen dicere voluerit se eo die librum antea 
scriptum solum recitasse? Ita quidem aliqui iudicant (R.). At certe 
cum nemo malus praesumendus sit etiam aequum est ut de sacro 
auctore non statim vel negligentiam vel imperitiam praesumamus, 
praesertim si ex indole linguae qua utitur exsistit melior explicandi 
ratio ac facilior. Eam habes a me indicatam. 


Quo modus hic iungendi et interpretandi magis fiat obvius, aliqua eius rei exem- 
pla adscribere haud piget : Gen. 40,9 legitur ad verbum in hebr. : in somno et 
ecce vitis coram me i. e. ecce in somno vitis erat coram me; Ex. 16,6 : dixe- 
runt Moyses et Aaron ad omnes filios Isracl : vespere et scietis quod Dominus vos 
eduxit e terra Aegypti i. e. vespere scietis, vespere re vera experiemini ; Lev. 7,16 : 
et postridie et reliquiae eius comedantur i. e. et postridie reliquiae eius comedantur; 
eodem modo post plura verba Gen. 3,5 : scit Deus quod in die comestionis vestrae 
ex eo et aperiuntur oculi vestri i. e. in die... aperiuntur; Gen. 22,4 : in die tertio et 
elevavit oculos; Prov. 24,27 : postea et aedificas domum tuam i. e. postea domum 
tuam aedificabis. Atque ita temporis determinatione praemissa saepe poni " Ewald 
docet (Lehrbuch 8 344 b). Ad idem dicendi genus pertinet partem aliquam senten- 
tiae poni primo loco emphasis gratia et dein addita particula * sententiam absolvi 
v. £g. generans sapientem et gaudebit in eo i. e. pater sapientis gaudere potest Prov. 
23,24; cuius rei plurima exstant exempla; Gen. 22,24 : et concubina cius et nomcn 
eius Reuma et genuit etiam ipsa; Ex. 12,15: omnis comedens fermentatum et 
exscindetur anima haec ex Isracl; 2 Sam. 15,34 : servus patris tui et ego olim i. e. 
ego olim eram servus patris tui; 2 Sam. 22,41: hostes meos et dclebo eos; et simi- 
liter vide Ier. 6,19. Dan. 11,25. Ps. 25,11. Iob 36,7. 26 ctc. Quarc modus iungendi 
et vertendi quem supra proposui nihil difficultatis habet, idque eo minus quia lon- 
gior praemittitur complexio verborum. 


Intelligi annum quintum post urbem expugnatam et incensam, ergo 
post illam ruinam quam urbs subiit anno undecimo Sedeciae, ipsis 
his verbis clare dicitur et in subsequenti quoque oratione perspicue 
declaratur (2,2; ceterum vide quae supra p. 437 dicta sunt). Iudaeos 
autem in exsilio positos libertate satis magna usos esse, iam ex iis 
colligitur quae leremias monet : aedificate domos et habitate et plan- 
tate hortos et comedite fructum eorum, accipite uxores etc. (29,5) ; 
suis vixisse iuribus ex Daniele 13,5 seq. quoque liquet. Unde primores 

et plebeios ad audiendam lectionem libri libere potuisse convenire 
facile conficitur. lechoniam quoque interfuisse vel alios ad eum esse 
congregatos ne improbabile existimaveris: Nam cum lechonias sponte 
se Nabuchodonosori tradidisset (4 Reg. 24,12) haud difficile intelligi- 
tur cur non adeo arcta custodia tentus sit vel cur facilius ad eum adi- 
tus patuerit (Ma/d. Lans. Calm.); « agebatur enim iam annus capti- 
vitatis 16., sensim ergo ei maior data est libertas, uti et reliquis 
Iudaeis » (Lap.), neque obstat quod tandem 37. anno transmigratio- 
nis suae dicitur elevatus et eductus e domo carceris (ler. 52,31); etsi 
enim in custodia tenebatur, tamen subinde aditum ad eum esse per- 
missum quis negare potuerit vel censere improbabile? praesertim cum 
Iudaei, prout ex v. 11.12 patet, iam animos deposuissent rebelles et 
exsilii tempus quiete transigere apud se statuissent. Eo tempore insu- 
per aliquid favoris illis esse praestitum a Chaldaeis, ex v. 8 quoque 
sequitur. Sed cur Sedeciae non fit mentio? Ille fortasse utpote qui 
rebellis fuerit sacramento iurisiurandi violato arctiore custodia tene- 
batur vel etiam forsan iam mortem obierat; post urbis regnique rui- 
nam sua culpa adductam, post caedem filiorum, post effossionem 
oculorum catenis oneratus adductus erat in Babylonem; non est im- 
probabile eum dolore et miseriis confectum mox diem obiisse supre- 
mum. Hisce iam manifestum est aliquos plane immerito contra libel- 
lum Baruch excipere et obiicere vel quod lechonias captivus non 
potuerit lectioni interesse vel quod Sedecias omittatur. 

Legere ad aures, graece év óciv dictio est hebr. sicut et dicere in 
auribus; vide ler. 36,6. 10. 13. 1^. 15. 4 Reg. 23,2. 2 Par. 34,30. Ex 
eo quod de universo populo mentio fit, aliqui rem ineptam confingunt 
quo scil. facilius librum hunc vilipendant; rem scil. proponi plane 
quae fieri nequierit universos exsules in unum convenisse locum. At 
non attendunt quod additur «àv ipyouévov mpóc 77» f(63ov; id quod per- 
spicue nihil aliud dicit quam quod iam O/. vidit : legit omnibus illis 
qui ad audiendum convenerant ; quanta fuerit ea multitudo non dici- 
tur. Aderant praeter regem oi Ouvaoi xoi viol tv (xcov; ergo hebr. 
probabiliter 2^s23 qui etiam 1 Par. 29,94 et 98,1 simul cum filiis 
regum nominantur : duces militares; dein filii regum, qui sanguine 
regio nati ad domum David pertinebant. Presbyteri i. e. seniores po- 
puli; ea enim voce hebr. Bp»? graece exprimi solet; vide v. g. ler. 
19,1; 26,17; 29,1. In textu graeco, in vulg. et apud Syrum id in- 
com modi reperitur quod bis de omni populo mentio fit; in vet. lat. 
textus exhibetur melior : « legit ad aures Sedechiae (?) filii Ioachim 
regis Iuda et ad aures potentium e/ filiorum regum et seniorum et 
totius populi a pusillo usque ad magnum, universis habitantibus in 


BAR. 1, 4-7 | A53 


Babylonia ad flumen Suth ». A minimo 4 paxgoo &oq p.ey&Xoo dictio 
est hebr.; vide ler. 6,13; 31,34; 42,8; 44,19; de flumine Sodi, Xo5à 
nihil notum est; flumen, hebr. *5: de minoribus quoque aquis dicitur 
(2 Reg. 5,12. Iob 28,11); unde eo nomine forte canalis quidam Eu- 


phratis designabatur (R.). 
Do Sodi variae coniecturae propositae sunt. Aliqui co nomine Euphraten designari 
volunt (Sanct.); Calm. idem opinatur ex hebr. *17, 7, 77 superbus vel ebulliens; 


cf. Ier. 50,29, « quo nomine significari potuit Euphrates ». Aliorum quoque coniec- 
turas Calm, refert, Bocharti, qui emendare vult Sur, cum Sura urbs ad Euphraten 
legatur, Grotii, qui vult esse ramum fluminis ubi urbs 5Soita inter Euphraten et Ti- 
gridem; urbis Zóc:t« meminit Ptolemaeus (5,13. 19). Sodi aliud esse nomen pro 
Chabora aliqui coniectarunt (cf. Lans.), item Kn.; Hitzig vocem explicat fluvium ni- 
grorum ex arabico et intelligit fluvium eum ad quem usque Arabes ox7vtzat exten- 
debantur i. e. usque ad Araxen. Alia mitto. Verum quamvis de fluvio isto nil ecrti in- 
notescat, tamen Kn. fidenter asscrit, flumen istud in parte maxime septemtrionali 
Babyloniae esse quaerendum et auctorem utpote qui nihil sciverit colonos illos ex 
regiono maxime dissita ad coctum sacrum in urbe Babylone celebrandum advenisse 
inepte narrare. En quanta levitate et impudentia erroris turpis arguunt auctorem, 
dum íateri debent se nihil scire de nomine Sod. Similiter ante annos non adeo mul- 
108 « critici » riserunt de nomine Sargon apud Is. 20,1 etiam erroris insimulantces 
prophetam, cum iste rex apud nullum alium scriptorem nominarctur; at quis hodie 
nescit quot monumenta cius regis sint reperta, immo ipsa eius efligies! vide quac 
notavi ad Is. 20,1. 


Censet Sanct. non unum aliquem coetum describi in quo lectus 
sit libellus, sed enumeratione illa declarari repetitis vicibus et variis 
occasionibus lectionem à Baruch esse factam. At praeter temporis 
determinationem adeo accuratam in v. 2 etiam ea quae de effectu 
et fructu lectionis sequuntur, eam opinionem non admittunt; v. 5 
« qui audientes plorabant et 1eiunabant et orabant in. conspectu Do- 
mini, v. 6 et collegerunt pecuniam secundum quod potuit uniuscutus- 
que manus v. "1 et miserunt in. lerusalem ad loakim filium Helciae 
filii Salom sacerdotem et ad sacerdotes et «d omnem populum qui in- 
ventt sunt cum eo 2n lerusalem » ; — iam cernitur ille exsilii fructus 
quem prophetae speraverant (cf. Mich. 7,9. ler. 3,91 seq.). Atque. 
revera ad sensum poenitentiae excitandum libellus hic quam maxime 
factus est. Quam caram habeant urbis templique memoriam produnt 
eo quod pro sua quisque facultate pecuniam colligunt, ut in loco sacro 
in quo uno cultus sacrificalis exerceri potuit sacrificia pro se offeran- 
tur. Etiam urbe incensa multisque abductis alii multi in regione et 
in ruinis urbis nova sibi domicilia condebant, uti quoque ex ler. 40, 
7 patet; etiam templo destructo tamen eo in loco sacrificia esse oblata, 
pariter ex Ier. 41,5 indubie colligitur simulque eo loco manifestum 
est etiam templum destructum vel lecum illum ruinarum templi 

vocatum esse domum Domini; ibi enim narratur altero mense post 
templum incendio deletum venisse viros de Sichem et de Silo et de 
Samaria « et munera et thus habebant in manu, ut offerrent in domo 
Domini ». Eodem modo urbem ruinis prostratam vocari lerusalem 
et ad illas ruinas proficisci et eo loco habitare exprimi dictione ire 
in lerusalem usuvenit multis locis (2 Par. 36,23. Esdr. 1,2. 3. 4. 5. 
11 etc.) atque de se est res plane obvia, quo enim alio nomine locus 
ille designari potuit vel debuit? Quare ridiculi sunt qui ex dictione 
in lerusalem eruere volunt supponi urbem in integritate constitutam. 
Modo loquendi qui inventi sunt reliquiae indicantur quae ceteris ab- 
ductis remanserant paucae; vide ler. 52,25. Cum loakim sacerdos 
nominatim prae aliis sacerdotibus efferatur, reliquorum princeps et 
caput fuisse videtur qui vices gesserit sacerdotis summi in exsilio 
degentis. Cum Salom et Helcias inter pontifices numerentur (1 Par. 
9,39 hebr. 9,11),0mnino probabile est loakim fuisse ex familia pon- 
tificis et fortasse in dignitate sacerdotis secundi (vide ad ler. 52,24) 
esse constitutum vel in dignitate ducis in domo Domini, de qua vide 
ler. 29,26. 1 Par. 9,11 hebr. 2 Par. 31,13. Neh. 11,11. In vet. lat. 
vocatur loakim sacerdos magnus, quae appellatio si de pontifice in- 
telligitur constare nequit; nam eo tempore pontifex erat losedec qui 
patre Saraia in Reblatha occiso abductus est Babylonem; vide 1 Par. 
9,39 hebr. 6,15 vulg. 4 Reg. 25,18. 91. ler. 52,94. 27; in graeco 
solum iepeós vocatur; item syr.; eum ex familia pontificia fuisse Sanct. 
Tir. bene ostendunt. 

Secundum textum qui nobis offertur in vet. lat. et qui est facilior 
et clarior quam reliqui textus simul cum pecunia etiam miserunt : 
« ut acciperent vasa domus Domini quae ablata fuerant de templo 
terrae Iuda in Babylonia » quae vasa scil. Sedecias facienda curavit, 
postquam Nabuchodonosor abduxit lechoniam et principes thesauris 
templi direptis et ablatis vasis pretiosis quae fecerat Salomon (4 Reg. 
25,13. 2 Par. 36,10; sim. Ier. 27,16. 18; 28,3). Sedecias igitur initio 
regni sui pro vasis pretiosis ablatis alia argentea facienda curavit, ut 
ea non deessent quae ad cultum sacrificalem requirebantur. Id qui- 
dem alibi non narratur; at res est plane obvia. Similiter olim, ut 
Lans. monet, Roboam fecit scuta aerea pro aureis a Salomone accep- 
tis sed a Sesac rege Aegypti ablatis. Haec vasa a Sedecia substituta in 
ultima expugnatione pariter erant in Babyloniam transportala. Sed 
Iudaei ea vasa pretii minoris redimere poterant, uti videtur, vel for- 
tasse illa accipiebant favore quodam speciali a rege concesso. Unde 
etiam intelligitur, cur in v. 11. 19 adeo velint fundi preces pro rege 
eiusque filio. Plane arbitrarie aliqui critici (Fr. Kn.) hanc de vasis 

Sedeciae narrationem ad fabulas reiiciunt audacissime asserentes 
Sedeciam talia vasa non confecisse, quia alibi eius rei non fiat mentio. 
Sed quam pauca nobis de multorum annorum rebus gestis ex paucis- 
simis illis monumentis in libris Reg. Par. et apud Ieremiam servatis 
innotescunt! Porro nonne iam valde probabile est Sedeciam qui a 
rege Babylonis rex esset institutus ideoque sacerdotibus et dignitatis 
iudaicae studiosis assertoribus haud gratus ea re se voluisse illis 
commendare? : 

Textus qui communiter fertur in graeco et in vulg. eandem quidem 
rem refert, at non valde commode fluit v. 8 « cum acciperet vasa templi 
Domini quae ablata fuerant de templo, revocare in terram Iuda deci- 
ma die mensis stvan, vasa argentea quae fecit Sedecias filius Iosiae 
rex luda, v. 9 posteaquam cepisset Nabuchodonosor rex. Babylonis 
Iechoniam et principes et cunctos potentes et populum terrae ab Ieru- 
salem et duxit eos vinctos in. Babylonem »; — £v «i abeiv aivóv.... 
*rocTpÉU«t 1. e. cum acciperet vasa ut ea reportaret in terram Iuda; 
cum verba haec aliter verti non possint clarum est a$cov non referri 
ad Ioakim sacerdotem (Sanct. Maíid.), sed ad Baruch (Lans. Lap. 
Men. Gord. Calm. R. Loch, Troch.) et narratur occasio qua pecuniam 
miserunt lerusalem. Quod autem dicitur decima die mensis sivan 
l. e. mensis tertii, non potest referri nisi ad cum acciperet , quia sane 
dies quo advenire deberet in lerusalem non potuit adeo accurate vel 
determinari vel ei praescribi. Sed si vasa iam accepit Baruch die 
decima mensis tertii, cur non statim est profectus? cur libellum de- 
mum legit die septimo mensis quinti? habuit vasa per duos menses 
et tum demum profectus est. Cur ita, nos latet. Neque verba concipi 
possunt : ut ea referret pro die decimo sivan, ut scil. eo die adessent 
ad festivum cultum celebrandum. Nam qualis dies festus inciderit in 
diem decimum mensis tertii ignoratur vel potius scimus nullum eo 
die festum esse celebratum. Dies enim pentecostes fere incidit in diem 
sextum mensis tertii, ut Lans. adnotat; H?tz;g quidem asserit festum 
pentecostes celebratum esse die 11 mensis sivan; at falso supponit 
primum manipulum esse oblatum in festo paschatis die 22 nisan, 
cum tamen id fieri debuerit die altero paschatis 1. e. die 16 nisan 
(Lev. 23,11. 15). Cum in vet. lat. iste dies non appareat, forte perpe- 
ram additus est, quamvis cui errori debeatur nequeat assignari. Ad 
v. 9 vide Ier. 24,1 et 4 Reg. 25,14; legitur gr. xat obe apyovzag xai 
vob; decu.órac (vet. lat. principes eius vinctos; vulg. cunctos!); sed 
planum est verti àecuoa, ex hebr. *z2:2, uti LXX quoque vertunt ad 


— 


1. Notat Lucas brugensis : correctores praetulerunt hanc lectionem ei quae habet et 
vinctos e( potentes quamvis graeco consentaneae. 

ler. 24,1 et 29,9, dum in loco parallelo praebent vov cvyaXetovza 
& Reg. 254,15. 16; de voce vide quae dixi ad Ier. 24,1. Pro duvazos; 
legitur ler. 24,1 730v6íov;; illud petitum videtur ex 4 Reg. 25,14 et 
hebr. 5*na *3i23. 

Sequitur v. 10-15 epistola quam exsules simul cum pecunia et vasis 
mittunt ; v. 10 « et dixerunt : ecce misimus ad vos pecunias de quibus 
emite holocautomata et thus et facite manna et offerte pro peccato 
ad aram Domni Dei nostri » ! — explica : scripto dixerunt, uti legitur 
2 Par. 2,11 : dixit autem Hiram rex Tyri per litteras; emere iubenter 
victimas ad holocausta et ad sacrificia pro peccato offerenda; ita ex 
graeco; et factte uavx& (ita aliqui codd. vulgo pXvwx)i. e. hebr. 
nn22 (cf. Maid. Sa, Lans. Malv. Sanct. Lap.); etiam ^ Reg. 8,8 (in 
aliquibus codd.) et Ier. 17,26 et Dan. 9,56 legitur v.avzá pro hebr. 
minchah , uti iam. Maid. Sanct. Lap. adnotant!; TÀeod. quoque mo- 
net manna Üvcíav Hebraeos appellare. Et de ara O/. advertit : « etsi 
templum solo erat aequatum, tamen in eo loco sacrificabant; haud 
enim alibi fas erat quam lerosolymis sacrificia offerri »; de locutione 
&vaoÉoety eri 70 ÜueiaoTiptov vide LXX Ex. 29,18. 95. Lev. 3,11. 16; 5, 
10. 31; 8,16 etc. Dein ostendunt exsules se didicisse quae leremias 
per litteras monuerat 29,7 : et quaerite pacem civitatis ad quam trans- 
migrare vos feci et orate pro ea ad Dominum, quia in pace illius erit 
pax vobis; quare et alios pro rege Babylonis orare volunt scribentes 
v. 11 « et orate pro vita Nabuchodonosor regis Babylonis et pro vita 
Daltassar filii eius , ut. sint dies eorum sicut dies coeli super terram » ; 
— scil. ut sint longaevi, roAuypovtot O/.; locutio est proverbialis eique 
similis qua reges salutantur : rex in aeternum vive (3 Reg. 1,31. Neh. 
2,3. Dan. 3,9; 5,10; 6,6. 21. Calm.) et qua eis adprecantur vitam 
diuturnam , constantem, tranquillam, felicissimam (Lans.). Habuisse 
Nabuchodonosor filium nomine Baltassar aliunde quidem nondum 
probare possumus; at inde non sequitur rem esse confictam, neque eo 
quod Evilmerodach post Nabuchodonosor regnum suscepit alius filius 
qui fuerit primogenitus sed mox morte abreptus excluditur; neque 
opus est contendere Evilmerodach fuisse binominem; nullo autem 
pacto hic Baltassar censeri potest idem qui Dan. 5,1 seq. nominatur. 

Porro orari volunt v. 19 « et ut det Domznus virtutem nobis et illu- 
minet oculos nostros, ut vivamus sub umbra. Nabuchodonosor regis 
Babylonis et sub umbra Baltassar filii eius et serviamus eis multis die- 


1. Et saepius in versione Ez. 45,25; 46,6. 8. 12. 15. 16.21 ; etiam 4 Reg. 17,3 ctc. 

bus et inveniamus gratiam in conspectu eorum; v. 13 et pro nobis 
ipsis orate ad Dominum Deum nostrum, quia peccavimus Domino Deo 
nostro et non est aversus furor eius a nobis usque in hunc diem »; — 
disparuerunt itaque falsae illae exspectationes quas olim impugnare 
debuit leremias (28,2; 29,16. 21), iam revera sibi persuaserunt lon- 
gum tempus exsilii esse subeundum et serviendum Chaldaeis; unde 
solum petunt, ut Deus ad poenam eam tolerandam sibi det virtutem, 
dein ut oculos illuminet i. e. ut se erigat atque confortet et in mediis 
rebus tristibus alacritatem et vigorem tribuat; de hac dictione vide 
1 Reg. 15,29. Dein rogant speciali modo, ut dum diu servire debeant 
regi babylonico, ab eo et protegantur et favorem ac gratiam inve- 
niant. Sententias explica non paratactice; neque enim petunt, ut ser- 
viant multis diebus, sed ut quamdiu servire debeant, sub tutela ac 
praesidio sint eorum potius quam ut aliis regibus fortasse durioribus 
serviant (Mald. Lap. Men. Tir.). Demum in v. 13 eam animorum dis- 
positionem produnt quam leremias pro exsilio docuit (cf. 3,25) et 
ante eum iam Michaeas descripsit : iram Domini portabo quia peccavi 
ei (7,9). Exsilii poenam a Domino inflictam agnoscunt; unde quod 
Ieremias toties monuerat de Deo auctore et ultore iam rite percipiunt. 
Simul praeclara haec animorum sensa testimonio sunt qualem fruc- 
tum libellus Baruch inter exsules attulerit. 

Libellum autem adeo eximium iudicant, ut eum ab aliis quoque 
legi velint v. 15 « e£ legite librum istum quem misimus ad vos recitari 
in templo Domini, ?n die sollemni et in die opportuno »! — graece : in 
die éopzz; et in diebus xatgo5; vet. lat. solum habet: in die sollemni. 
Cum Baruch mense quinto missus sit , dies festus &ogr videtur intelligi 
debere de festo tabernaculorum quae sollemnitas mense septimo a 
die mensis decimo quinto per 8 dies celebrabatur (Lev. 23,34-43. 
Deut. 16, 13-15); coetus sacer erat cogendus die primo et die octavo. 
Eodem festo in anno sabbatico praelegi oportuit legem (Deut. 31, 
10-13) ; in coetibus sacris libros sacros esse recitatos etiam ex Luc. 4, 
17. Act. 13,15. 27; 15,21 patet. Dies xao) sunt hebr. "712 "t3, 
uti Lans. Lap. Malv. et recentiores recte censent; eo autem nomine 
dies festi generatim et coetus sacri designantur (cf. Os. 9,5 ; 12,10. 
Soph. 3,18 etc.). Unde ut libellus repetito legatur exoptant. Pro 
recitari £&avyopsüaos Syrus bene vertit confiteri, hebr. ^in, cui voci 
hebr. etiam verbum graecum respondet multis in locis (Lev. 5,5; 
16,21; 36,40. Num. 5,7, Ps. 31,5. Dan. 9,20), in quibus de humili 
peccatorum confessione adhibetur. Quare vi vocis non simplex lectio 
commendatur, sed ut eam lectionem tamquam poenitentiae profes- 
sionem et confessionem peccatorum instituant admonentur. 

PRIOR PARS 1, 15-3,8. 
Populi precatio. 


ÀnG. — Incipiunt a confessione peccatorum quae a tempore mosaico 
commissa sint quamvis Deus populum per prophetas monere non 
destiterit; propter quod Deus tam longam iniquitatum seriem iis 
demum poenis ultus est quas iam per Moysen minatus erat; quare 
Dominus iuste egit, ipsis autem summa est confusio (1,15-2,10). 
Hac peccatorum confessione facta divinam implorant misericordiam 
Deum monentes magnalium quae olim pro suo populo patraverit, 
suam exponentes poenitentiam et dolorem de peccatis et miseriam 
quam populus propter inobedientiam iusto Dei iudicio incurrit; sed 
simul sperant fore ut promissiones resipiscentibus datae impleantur, 
ut iterum reducantur in terram suam et Deus foedere aeterno cum 
populo suo iungatur (2,11-35). Orationem concludunt fervida implo- 
ratione, ut Deus populi sui afflicti et dolentis misereatur (3,1-8). 

Hanc precationem non solum semel esse lectam, verum inter exsu- 
les in usu et consuetudine esse positam ex eo quoque patet quod post- 
modum Daniel 9,6 seq. pleraque ex hac precatione recolit et saepe 
iisdem plane verbis utitur, alia brevius, explicatius alia proponens. 
Vide quoque Dan. 3,28 seq. (Sanct.). 


a) Confessio peccatorum 1, 15-2, 10. 


Verbo « e£ dicetis » exsules suae epistolae adiungunt libellum Ba- 
ruch. [n vet. lat. legitur post v. 14 : « quem cum accepissent lege- 
runt, in quo fuit scriptum hoc » et ita introducitur libellus ipse, qui 
a precatione et confessione peccatorum orditur v. 15 « Domno Deo 
nostro iustitia, nobis autem confusio facie? nostrae, sicut est dies haec 
omni luda et habitantibus tn lerusalem, v. 16 regibus nostris et prin- 
cipibus nostris et sacerdotibus nostris et prophetis nostris et patribus 
nostris »! — optime docet propheta populum orare : tu Domine iu- 
stus es et iuste agis; nobis autem debetur opprobrium et ignominia 
qua revera obruti sumus; « tu Deus dignus es iustitiae laude, nos 
ignominia qua hodie afficimur » (M«/d.). Unde docet eos orare ca 
mente qua Michaeas (7,9) et leremias (3,25) exsules erudierint. Enu- 
meratione omnium ordinum omnes peccasse et omnes id humiliter 
agnoscere debere clare docet. Prior sententia v. 15 legitur quoque 

Dan. 9,7 et multo explicatius Dan. 3,97. 98; sicut dies haec cf. Ier. 
11,5; 95,18; 32,90; 44,92. 23. Enumeratio quoque ad modum qui est 
leremiae familiaris effertur : xv0povo Iuda; unde viro Iuda, sicut Ier. 
11,2. 9 et vide 4,5. 9; 8,1; 13,13; 17,25; 25,18; 32,32; 36,31. Cul- 
pam quoque agnoscunt nationalem , unde patrum quoque mentio 
iniicitur; vide ler. 15,54. Lament. 5,7. lam confitentur quam merito 
sibi confusio obvenerit v. 17 « peccavimus ante Dominum Deum no- 
strum et non credidimus diffidentes in eum »; — graece ov dpdoropev; 
apud Danielem 9,8 pergitur 45 *zwcn "CN; unde in textu originali 
apud Baruch idem ^c supponere licet; ergo qgi« peccavimus xa 
Amadoxusy ao70; nihil aliud legitur graece; vet. lat. ita: cum quibus 
peccavimus ante Dominum et contempsimus eum. Etiam in subseq. 
vulgata versio est uberior v. 18 « et non fuimus subiectibiles uli et 
non audivimus vocem Domzni Det nostri , ut ambularemus zn manda- 
lis etus quae dedit nobis; v. 19 a die qua eduxit. patres nostros de 
terra Aegypti usque ad diem hanc eramus incredibiles ad Dominum 
Deum nostrum et disstpati recessimus , ne audiremus vocem 1pstus »; 
— prius membrum v. 18 in graeco non legitur neque in vet. lat. ; cf. 
Dan. 9,10; malitiam a primo iam tempore per generationes serpentem 
eliam Ieremias non uno loco accusat 7,295; 11,7 ; cf. 2,6 seq. 16,11; 
eramus incredibiles ty.sÜa aedioovzsc, vet. lat. : fuimus contumaces; 
pergitur graece xzi icyeOu£,outv mpóg 70 uà &xoótww; explicat TAeod. 
émevooQuev &pxprap.i zov stàz, excogitabamus peccatorum genera; si- 
militer vet. lat. : meditabamur nequam; apud auctores graecos 
cyt9u£,ew legitur notione temere agendi et negligenter, uti Mald. 
Lans. Lap. Calm. vocem accipiunt : magna animorum levitate trans- 
gressionem quasi nihili aestimantes contempsimus audire vocem Do- 
mini. In hebr. positum fuisse ^^p aliqui suspicantur (Lans. R.) et Kn. 


perperam negat eam significationem voci hebr. subesse; vide enim 
Ez. 8,17. Syrus habet eo loco 1*2 rebellare, id quod accedit ad Dan. 
9,11 "o: et declinaverunt ne audirent vocem tuam. I[nterpretem 
vulg. legisse icxeÓcÜnuev aliqui suspicantur (Men.). 

Quare iuste se afflictos esse ex norma illa a Domino per Moysen 
statuta fatentur v. 20 « e£ adhaeserunt nobis multa mala et maledic- 
t?ones quae constituit Dominus Moysi servo suo , qui eduxit patres no- 
stros de terra Aegyptt dare nobis terram fluentem lac et mel , sicut 
hodierna die » ; — bene A/lb. : et ideo, supple. Adhaerere dicit assi- 
duitatem, dicit poenas frequenter inflictas quibus quasi continuo 
vexati sunt (Sanct. Lap. Men.); ea enim voce quaedam conglutinatio 
aut intima penetratio significatur, uti ler. 42,16 : fames pro qua estis 

solliciti adhaerebit vobis in Aegypto (Lans. Tir.). Maledictio illa legi- 
tur Lev. 26. Deut. 28. Quo magis suae perversitatis sensu percellantur, 
vates explicite monet eosque memores esse vult quam benignum Deus 
de iis ceperit consilium et quam eximiam terram iis providerit. Szcu* 
hodierna die melius refertur ad mala : sicut hodie sentimus mala et 
maledictionem nobis adhaerere ( Men. R.) quam ad terram cuius uber- 
tas usque conspicua sit (A/ó. Ma/d.). Quam parum vel potius nihil 
emendati sint poenis a Deo inflictis et quam contumaces sese praesti- 
terint monitis prophetarum , dolentes confiteri eos vult propheta; unde 
v. 91 « et non audivimus vocem Domini Dei nostri secundum omnia 
verba prophetarum quos misit ad nos v. 22 et abivimus unusquisque 
in sensum cordis nostri maligni operart düis alienis facientes mala ante 
oculos Domini Dei nostri » ; — culpam defleri vult propheta nationa- 
lem ; quare quae omnes populi generationes deliquerint, et voce ad- 
haeserunt et continua missione prophetarum significat. ldem fre- 
quenter monet Ieremias, vide 2,7 seq. 7,25;9,11; 11,7; 15,*; 16,11; 
idem prosequitur Ezechiel cap. 16. 22. 23. Abire in sensum cordis ma- 
ligni cf. ler. 7,95; 9,14; 11,8; 13,10; operar , gr. coy,sotat est hebr. 
727 servire; ergo servire diis alienis; etiam in textu graeco Ieremiae 
&pyd*soüa« notione serviendi saepe ponitur (22,13; 27,6. 8. 11; 28,15; 
30,9 etc.); facere malum in oculis Domini; cf. ler. 18,10; 32,30; 
dictio est eo gravior quia Deus peculiari modo in populo suo se inha- 
bitare dixit. 

Cum igitur iniquitas per multas generationes altas ageret radices 
neque praesens illa et continua Dei per prophetas vox et admonitio 
quidquam proficeret, summa demum miseria peccantibus iuste est 
immissa. Hoc ut confiteantur vates exoptat, quia agnitio culpae primus 
est ad emendationem gressus. Quare iis praescribit, ut ruinam illam 
ultimam suis attribuant peccatis 2,1 « propter quod statuit Dominus 
Deus noster verbum suum quod locutus est ad nos et ad iudices nostros 
qui iudicaverunt Israel et ad reges nostros et ad princtpes nostros et 
«d omnem Israel et Iuda, v. 9 ut adduceret Dominus super nos mala 
nuuqna quae non sunt facta sub. coelo quemadmodum facta sunt in 
Ierusalem , secundum quae scripta sunt in lege Moysi, v. 3 ut man- 
ducaret homo carnes filii sui et carnes filiae suae »; — statuit, £avras; 
Dan. 9,12 in loco parallelo legitur eodem modo, hebr. zi" i. e. im- 
plevit, opere complevit verbum suum; eadem ratione ler. 11,5; 98,6; 
35,16; minas illas quas locutus est contra nos demum exsecutus est; 
omnibus ordinibus mala et poenae per prophetas denuntiata sunt. In 
ca enumeratione (cf. 1,15. 16) specialis quoque de singulis Dei cura 
notatur; singulos enim identidem admonitos voluit , omnium ordinum 

scelera perstrinxit per legatos suos prophetas. Et quomodo oracula 
sint impleta, in v. 2 summatim indicatur : maiora mala immissa sunt 
in lerusalem quam unquam alias; eodem modo Dan. 9,12. Atque 
malorum fastigium et apex ex eo describitur quod minae illae imple- 
tae sint quas Dominus per Moysen iam proposuerat Lev. 26 et Deut. 
28, ex quibus unum illud ad reliquorum exemplum effertur, prae 
fame parentes ipsorum filiorum carnes devorasse:; cf. Lev. 26, 99. 
Deut. 28,53. Ier. 19,9; atque in obsidione urbis id evenisse, Ieremias 
testatur Lament. 2,20 et 4,10; idem minatur Ezechiel 5,9. 10. Atroci- 
tas haec etiam in obsidione Samariae accidit 4 Reg. 6,98. 29; utigitur 
verbis prophetae sua constet veritas, id quod ibi semel factum esse 
narratur saepius in lerusalem evenisse putandum erit; dein cum hac 
atrocitate tot aliae miseriae coniunctae erant, ut iure dici possit tan- 
tum malorum cumulum nunquam simul in unam irruisse urbem. Quare 
statim subditur, quot afflictiones obsidionem et praecesserint et sub- 
secutae sint. 

Nam ab omnibus circum nationibus quasi ordine statuto subiecti et 
vexali sunt, donec tandem inter gentes dispersi iam omnibus sint ir- 
risioni et contemptui v. 4 « et dedit eos sub manu regum omntum qut 
sunt in circuitu nostro in ànpropertum et in desolationem zn omnibus 
populis , in quibus nos dispersit Dominus , v. 5 et facti sumus subtus et 
non supra , quia peccavimus Domino Deo nostro non obaudtendo voct 
ipsius »; — iam enim tempore iudicum modo ab his, modo ab aliis 
subiecti $70ysietot tenebantur ; dein ultimo regum tempore et ab As- 
syriis et ab Aegyptiis et a Chaldaeis quibuscum quandoque etiam Syri, 
Moabitae, Ammonitae eos infestabant (4 Reg. 24,2) dure vexabantur; 
vide ler. 2,1* seq. ; impletum est quod saepius Ieremias de impro- 
perio ac subsannatione praedixerat 18,16; 19, 8. Verba sis óveidteuiv 
xai tig 46x-ov eodem modo leguntur ler. 42,18 in minis contra eos 
qui in Aegyptum migrare volunt; cf. ler. 24,9; z6acov invium ad re- 
gionis vastationem refertur, quae scil. simul cum homine peccante 
affligitur; sed cum haec notio h. l. non consentanea sit, x*acov expli- 
cari oportet secundum hebr. 579 in s/uporem, pro qua voce saepius 
ponitur ler. 25,18. 38; 44,22; 48,9; 19,13, vel forte etiam ex hebr. 
nbw maledictio , quae vox ler. 42,18 redditur per a62zov. Et haec no- 
tio etiam congruit minis mosaicis Deut. 28,37 : et eris perditus in pro- 
verbium ac fabulam omnibus populis ad quos te introduxerit Domi- 
nus, quae minae etiam in v. 5 exprimuntur; nam Deut. 28,13 : eris 
semper supra et non subter, si tamen audieris mandata Domini Dei 
tui et v. 43. 44 : advena ascendet super te; ipse erit in caput et tu eris 
in caudam ; similiter Ier. 7,2*. Poenis enumeratis iterum humilem 

culpae confessionem fieri vult propheta. In graeco legitur, prout in v. 
f, facti sunt; at sumus apud vet. lat. quoque et Syrum et in aliquibus 
codd. graecis (22. 36. al. Fr.), et apud 7Aeod. : éyevíünyev oxoxato... 
1. e. servi et non domini. 

Quantopere intersit, ut animos vera imbuant poenitentia, vates ipsis 
repetitionibus docet v. 6 « Domino Deo nostro iustitia , nobis autem et 
patribus nostris confusio faciet, sicut est dies haec , v. quia locutus 
est Dominus super nos omnta mala haec quae venerunt super nos v. 8 
et non sumus deprecati faciem Domini Dei nostri, ut reverteremur 
unusquisque nostrum a viis nostris pessimis, v. 9 et vigilavit Dominus 
in malis et adduxit ea. super nos , quia iustus est Dominus in omnibus 
operibus suis quae mandavit nobis, v. 10 et non audivimus vocem 
zpstus ut iremus in praeceptis Domini quae dedit ante faciem nostram »; 
— duo illa a quibus incepta est oratio hisce explicatius recoluntur et 
demonstrantur; cf. 1,15; nam « rursus sententiae divinae iustitiam ad- 
scribentes sibi confusionem tribuunt » (TAheod.), quam dies haec , con- 
ditio tempusque praesens satis demonstrat; idque etiam propterea 
potissimum quod repetitis Dei castigationibus monitisque populus non 
est eruditus neque emendatus v. 8 quae reprehensio a leremia quoque 
fieri solet v. g. 2,30 : frustra percussi filios vestros, disciplinam non 
receperunt et 3,8; 5,3; 6,17; 7,26; 11,8. 10; 12,4 ctc. ; eodem modo 
legitur Dan. 9,13. 14. Dominus vigilavit; cf. ler. 1,12 : vigilabo ego 
super verbo meo ut faciam illud; cf. 31,28; 45,27 (Sanct.); igitur : 
mala quae minatus erat etiam ad amussim nobis immisit; cura et 
studio ita res disposuit ut verbum suum irritum redderetur nullum. 
Alii vigilantiam Dei eius dici volunt vindictam , somnum eius patien- 
tiam et longanimitatem (TAeod. Lans. Calm.); at dictionem ex Iere- 
mia explicare praestat. Quam 2us/a sint Dei mandata, vates monet 
v. 9; unde v. 10 magis accusatur eorum inobedientia et contumacia , 
cum talia neglexerint quae tamen Deus sedulo ac continuo iis propo- 
nenda et inculcanda curavit. Quare quot titulis peccatores coram Deo 
traducantur, vates graviter in medium affert neque quidquam celat 
quo gravitas culpae maiore cum pudore et dolore agnoscatur; cf. ler. 
6,16. 17; 26,4; 32,93. 


b) Dei misericordiam efflagitant 2, 11-35. 


Poenitentibus misericordiam concedi a Moyse et deinceps per omnes 
prophetas erat annuntiatum (Deut. 30,1 seq.); id praeprimis Ieremias 
monere non destitit 3,1* seq. 5,4; 30,7 ; 31,18 etc.; idque ex foedere 
inito et promissis olim datis pro Dei fidelitate et gratia consequitur. 

Unde vates ex illis Dei magnalibus quae irrita esse aut fieri nequeunt 
rationes promit quibus spem ac fiduciam poenitentium alat atque 
confortet v. 11 « Et nunc Domine Deus Israel , qui eduxisti populum 
tuum de terra Aegypti in manu valida et in signis: et in prodigüs et in 
virtute tua. magna et in brachio excelso et fecisti tibi nomen sicut est 
dies iste; v. 19 peccavimus , impie egimus, inique gessimus , Domine 
Deus noster, zn omnibus iustitits tuis, v. 13 avertatur ira tua a nobis 
quia derelicti sumus pauci inter gentes , ubi dispersisti nos »! — Deum 
monent eorum quae tanta virtute, studio , apparatu, admiratione om- 
nium fecit olim ut populum sibi conderet! tantus igitur labor non sit 
cassus! et cum fere jam cassus videatur, quia pauci et ignobiles di- 
spersi sunt inter gentes, ratio haec eo magis valere debebitapud Deum. 
Se autem iam esse tales quibus venia et gratia pro Dei fidelis promis- 
sione suo quasi iure debeatur, in v. 19 humillima illa confessione et 
sui ipsorum accusatione quod omnia Dei mandata neglexerint suppli- 
ces Deo proponunt. Deum appellunt JaAve, qui hoc ipso nomine pi- 
gnus dedit certissimum impletionis foederis et immutatae suae fideli- 
tatis (vide ad Os. 2,20), Deum Israel, qui se esse Deum populi electi 
et hoc nomen in memoriale perpetuum se assumpturum spoponderat 
(Ex. 3,15. Os. 12,5); dein multa cum epitasi monent quot miraculis 
Deus populum sibi acquisierit, in quibus singulis valentissima cerni- 
tur ratio, cur opus ita inceptum Deus ad felicem perducat exitum 
(vide quae notavi ad Is. 43,3. 16; 63,11); modus loquendi satis adap- 
tatur ad Ier. 31,20.21. Deut. 26,8. Hisce portentis nomen Dei celeber- 
rimum effectum est etiam apud gentes; cf. Ex. 8,19 : et dixerunt ma- 
lefici ad Pharaonem : digitus Dei est hic ; 154,95 ; 15,1^. seq. Ios, 2,10; 
eorumque magnalium memoria ad Dei laudem viget usque in diem 
hodiernum v. 11 tum apud Iudaeos, tum apud gentes quippe quae 
populum israeliticum ut populum Deo Iahve sacrum cognoscant. De 
locutione vide Is. 63,12. 1 ; eodem modo Dan. 9,15. Forma fere iam 
diu usitata in v. 19 culpam confitentur; vide 3 Reg. 8,7 in oratione 
Salomonis et 2 Par. 6,37. Ps. 105,6 et Iudith 7,19. Dan. 9,5. 15. Nota 
epitasin et asyndeton. Cum Dan. 9,16 legatur : Domine secundum 
omnem iustitiam tuam avertatur ira tua, satis probabile efficitur etiam 
nostro loco iungendum esse : in omnibus iustitiis avertatur etc. sen- 
su eodem, ut scil. Deum supplices rogent, ut pro sua sanctitate qua 
veram iustitiam hisce in terris statui et valere velit populi misereatur 
eumque ad eam provehat conditionem quae digna sit sanctitate et 
iustitia divina; eo modo FR. Kn. iungunt, neque obstat distinctio ver- 
suum quippe quae nullius est auctoritatis qua sensus verborum mem- 
brorumque determinetur (vide Cornely, Introd. I p. 35). 
DaNiEL. — 30. 

Atque hanc misericordiam efflagitandam esse docet propheta, quia 
maior Dei laus et gloria in ea consistit v. 15 « eraudt Domzne preces 
nostras et orationes nosíras et educ nos propter te et da nobis invenire 
gratiam ante faciem eorum qui nos abduxerunt, v. 15 ut sciat omnis 
terra quia tu es Dominus Deus noster et quia nomen tuum invocatum 
est super Israel et super genus ipsius »! — monent Deum ut quod 
per Isaiam praedixit se facturum opere compleat : propter me, prop- 
ter me faciam ut non blasphemer et gloriam meam alteri non dabo 
(Is. 48,11); eodem ritu precatur leremias 15,7; educ nos , i&eoD à- 
p.Xc, vet. lat. eripe nos, salva nos, et pro qua re opem Dei implorent, 
indicatur : da nobis etc. ; iugum chaldaicum quod Ieremia monente 
nullo modo subire volebant (Ier. 21,9; 27,9) iam ferunt neque temere 
illud excutere praesumunt, solum flagitant ut sors sua reddatur mi- 
tior ac facilior, idque « non nostris meritis quae nulla sunt, sed tua 
misericordia quae magna est » (Ma/d. Men. Tir.). Et quomodo ea in 
re gloria Dei agatur, explicatur v. 15; petunt ut Deus aperte ostendat 
se esse sui populi protectorem qui hostiles quoque animos ad benevo- 
lentiam suo populo praestandam inflectat. Ita omnibus patebit Israel 
vocari populum lahve, Israel peculiari modo consecratum esse Do- 
mino ; de dictione vide Ier. 154,9; 15,16; 35,15. Et genus Israel singu- 
lari modo esse Deo sacrum, eo quoque patet quia Deus in eius medio 
habitaculum sibi delegit; unde cum ibi locum manifestationis suae 
sibi elegerit nova reperitur ratio cur misereatur v. 16 « respice Domine 
de domo sancta tua in nos et inclina aurem tuam et exaudi nos »! — 
eo enim loco cor et oculos suos fore cunctis diebus promiserat 
(3 Reg. 9,3) neque obstat quod ipsum templum sit dirutum, locus 
enim habitaculi quem Deus elegit consideratur, sicut v. g. Deus dici- 
tur habitare in Sion, elegisse Sion, esse magnus in Sion, regnare in 
Sion (Ps. 73,9; 75,3; 98,2; 131,13. Is. 8,18; 25,93. Ier. 8,19 etc.). 
Eodem modo apud Ieremiam 51,5 viri illi templo diruto ferta et thus 
afferunt, ut offerant zn domo Domini; ita. quoque [s. 52,5 Dominus 
censetur habitare in lerusalem quamvis populus sit ablatus, et iureme- 
rito monent Sanct. Lans. Lap. Tir. Loch, Troch. R. locum urbis tem- 
plique tamquam Dei habitationem semper considerari idque eo quo- 
que ostendi quod Daniel ad Ierusalem conversus orare solebat (6,10). 
Domum sanctam plerique de templo explicant (TAeod. Mald. et quos 
modo laudavi), pauci (A/b. Sa, Fr. Kn.) de coelo propter Deut. 26,15 : 
respice de sanctuario tuo et de excelso coelorum habitaculo et similiter 
3 Reg. 8,30. 39. Is. 63,15 (A/5.); sed quia in electione Sion ratio 
continetur peculiaris, cur Deus misereatur, ct quia ihi oculi Dei dicun- 
tur «pert! et nomen eius ibi esse, ut exaudiat orationem (3 Reg. 8,29, 

prior acceptio etiam propter sequentem v. praeferenda videtur. Per- 
peram inferunt aliqui ex modo loquendi de templo supponi templum 
etiamtum integrum. 

Alia ratio cur Deus misereatur affertur, quia qui misericordiam 
consecuti fuerint Dei praeconia celebrabunt et Dei gloriam aliis an- 
nuntiare possunt v. 17 « aperi oculos tuos et vide quia non mortui 
qui sunt cn inferno quorum spiritus acceptus est a. visceribus suis da- 
bunt honorem et tustificationem Domino , v. 18 sed anima quae tristis 
est super magnitudine mali et incedit curva et tnfirma et ocult deficien- 
tes et antma esuriens dat tibi gloriam et iustitiam Domino »! — cum 
agatur de ea laude Domini qua apud alios nomen eius celebretur 
et gloria gentibus innotescat (v. 15), patet quo sensu mortui dican- 
tur Deo non dare honorem et iustitiam (9t«aíopua) ; ii scil. Deum glo- 
riosum et iustum praedicare eiusque honorem et iustitiam et sancti- 
tatem aliis annuntiare iam non possunt (cf. Ma/d. Lans. Lap. Sa, 
Men. Tir.); « laus Dei quam toties inculcat vetus Seriptura per anto- 
nomasiam est externa illa et perceptibilis laus quae alios aedificet et 
excitet, qualis est publica poenitentium oratio,... ut ergo non plane 
intereat haec publica laudatio et glorificatio, ne sinas nos miseriis et 
aerumnis exsilii emori atque exstingui » (Tir.). Unde TAeod. bene dicit 
Deum laudare proprium esse viventium; atque de tali laude apud 
alios propaganda sermonem institui, quando mortui et vivi inter se 
comparantur, etiam clare edicitur in cantico Ezechiae regis : non in- 
fernus confitebitur tibi.. vivens, vivens ipse confitebitur tibi sicut et 
ego hodie, pater /ifs notam faciet veritatem tuam (Is. 38,18. 19; 
vide quae ad h. l. notavi) et eadem norma expende Ps. 6,6; 87,11; 
113,17; id quod praesertim etiam ls. 29,10 indicatur : numquid con- 
fitebitur tibi pulvis, numquid ennuntialit veritatem tuam (hebr.)? In- 
fernus dà, ^iv? generatim dicitur locus et regio mortuorum. Additur 
descriptio mortui (Sanct.) qua simul patet, cur mortui Deum nequeant 
laudare, quia scil. spiritus qui cognoscit ab hac terra migravit in qua 
solum corpus relinquitur. Dei autem laudem annuntiant et eius profi- 
tentur iustitiam poenitentes v. 18, qui describuntur primo a tristitia 
et luctu propter ruinam theocratiae et poenam a Deo inflictam, dein 
ab habitu humilium externo, tum ab animorum humilitate qua nihil 
alti de se sapiant sed e contra se infirmos iudicent, demum a magno 
conditionis melioris veniaeque desiderio, quod oculis deficientibus prae 
lacrimis et anima esuriente optime describitur; cf. Is. 38,14 : attenuati 
sunt oculi mei suspicientes in excelsum (4/5.). Paucis lineamentis in 
v. 18 vere poenitens describitur qui laudem Dei et eius iustitiam ipsa 
sua poenitentia aliis praedicat. Luctus de nialo theoeratiae inflicto 

saepius commendatur; :vide Is. 61,3. Soph. 3,18 hebr.; desiderium 
vero vel esuries bonorum ipsa est efficax eorum postulatio; cf. Is. 26,9 : 
anima mea desideravit te in nocte, sed et spiritu meo in praecordiis 
meis de mane vigilabo ad te. 


In textu igitur lat. v. 18 optimus exprimitur sensus. Brevior est textus 
in vet. lat. : sed animae tristes et infirmae et esurientes et oculi deficien- 
tes dabunt gloriam et iustificationem, Domine. Textus autem graecus qui 
communiter fertur nequit intelligi : 433à 5$ uy? $; Juroupévr, énl xo uéycfloc ó 
Baóitet xor vov xai daOcvoov; variae quidem tentatae sunt explicationes, at fru- 
stra. Alii enim exponunt tristitiam de magnitudine Israel quae iam decli- 
naverit et curva incedat; sed magnitudinem collapsam incedere curvatam 
et aegrotare quis dici feret? alii uéye0o; explicant de corpore quod alioquin 
magnum et erectum iam incedat curvum (cf. Maid. Sanct.) ; alii coniiciunt 
mendum esse in voce pé£ve0oc, pro qua in textu orginali aliud scriptum fue- 
rit vocabulum ab interprete perperam ufysüo; redditum; ita Fr. coniicit 
noia vel n captivitas; Welte n»23, ita ut sensus sit : anima tristis prop- 
ler captivitatem vel oppressionem, quae (anima) curva incedit etc. ; inter- 
pres igitur relativum vx perperam ad falsum illud uéyc0oq retulisse cen- 
sendus est. Aliter textum emendat Kn. scribens 5335! et pes qui incedit 
curvus et infirmus; inter se componi vult cor tremens et pedem curvum, 
oculos deficientes et animam moerentem. Lectio illa quam TAeod. praebet 
non debet omitti : zveüga xortov xai dc0svouv, ita ut duy? et mveUpa inter se 
iungantur. Alii ita: anima moesta, corpus quod incedit curvum; vel : anima 
trisus, populi multitudo quae incedit etc. (A.). Ol. explicat quasi legisset 
textum gr. latino nostro congruentem : anima quae iniquitatibus premitur 
magnoque moerore vexatur curva et infirma confitetur, xóxrovc«a xai ac9c- 
vouca ópoAoyetvat. Similiter Syrus : anima oppressa moerore valde, quae in- 
cedit etc. 


Animorum sensus demissos et sibi ipsis minime fidentes vates fo- 
veri vult bene conscius orationem humiliantis se penetrare nubes 
(Eecli. 35,21); quare repetito monet populum non beneficia Dei me- 
ruisse , sed iram et poenam; ideo v. 19 « quia non secundum t?ustittas 
patrum nostrorum nos fundimus preces et petimus misericordiam ante 
conspectum. tuum, Donne Deus noster, v. 90 sed quia miststt tram 
tuam et furorem tuum super nos, stcut locutus es in manu puerorum 
tuorum prophetarum dicens »; — laus igitur Dei et gloria eo maior 
erit quia gratiam tribuit iis qui nihil meriti neque in patribus neque 
in se obtendere possunt, demeriti autem et peccatorum plurimum. 
In textu gr. et vet. lat. in v. 19 etiam regum mentio fit. Ubi unice re- 
ponenda sit spes, Daniel explicite addit : neque enim in iustificationi- 
bus nostris prosternimus preces ante faciem tuam, sed in miseratio- 

nibus tuis multis (9,18). Legitur graece xaz«64XXo.ev 75v £eov uiv 
xacà Tgócomóv cou quod in vu/g. membro duplici declaratur; vet. lat. : 
lactamus misericordiam ; at £Asog; respondet hebr. nimn (vel yinr) 
quam vocem interpres leremiae per £Aeoc reddere solet (36,7; 37,20; 
38,26 ; 42,2, uti quoque Ios. 11,20), sed quae preces dicit et supplica- 
tiones. Ex textu lat. v. 20 sed quia... ideo preces se fundere dicunt 
« quia aerumnis tuis urgemur et cogimur ad te recurrere » (Lap. Mad. 
Men. Tir. Troch.); at in graeco, vet. lat., apud Syrum illud sed non 
legitur; unde sensus est : preces fundimus non innixi meritis neque 
patrum neque nostris; res secundas ct prosperas non meremus, quia 
iuste affligimur rebus adversis ; ea sustinemus quae nobis per servos 
tuos prophetas minatus es: In manu puerorum tuorum va2íov i. e. ser- 
vorum, per servos tuos; hebr. 727 servus (quo nomine prophetae 


frequenter appellantur) apud LXX saepe redditur aic; ita v. gr. de 
prophetis ler. 26,5; 35,15 et 44,4 (saltem secundum cod. vatic.; gr. 
42,15 et 51,4). 

Iam quantum digni sint malis quae comminati sint prophetae de- 
clarant verbis eorum recitatis quibus perpetuo contradicentes non 
obedierint (Theod.) v. 21 « szc dicit Dominus : inclinate humerum ve- 
sirum et cervtcem vestram et opera factte regi Babylonis et sedehitis 
in terra quam dedi patribus vestris ; v. 92 quod sd non audieritis vo- 
cem Domni Dei vestri operari regi Babyloniae , defectionem vestram 
faciam de civitatibus Iuda et a foris Ierusalem, v. 93 et auferam a 
vobis vocem iucunditatis et vocem qaudü etl vocem sponsi et vocem 
sponsae et erit omnis terra sine vestigio ab inhabitantibus eam » ;, — 
sermo iste Domini componitur ex aliquibus Ieremiae locis 27,12 et 7, 
3*4 et 25,10; cf. 16,9; 27,17. Opera facere v. 21 et operari v. 22. 24 
regi Babylonis ioyz^sotax i. e. servire 727 uti legitur apud leremiam, 
vide supra 1,92. Legitur in v. 99 éxAetyev. movíco, vet. lat. : deficien- 
tem faciam de civitatibus Iuda et extrinsecus lerusalem vocem laeti- 
tiae; vide ler. 7,34 et 25,10; £2e0cv respondet hebr. nixm? de plateis 
lerusalem, quam vocem interpres graecus leremiae saepius eo modo 
reddit ; vide ler. 9,21; 33,10; 45,6. 9. 17. In v. 23 describitur exsilium 
et vastitas regionis; sine vestigio; graece : terra erit et; aba cov xT5 
ivotxoóvt cv 1. e. ex ler. 25,11. 38 ct 26,9 ct 35,22 2t v'N! nav in 
desolationem ita ut non sit habitator; « non cernetur in tota terra 
ullum vestigium hominis quia nemo erit qui eam transeat » (Maid.). 
Simul cum leremia alii etiam prophetae, uti Sophonias, Baruch, ea- 
dem populo annuntiasse censendi sunt; atque id indicare vidctur 
loquens de prophetis v. 20. 

Verum voci Domini non sunt obsecuti; unde Deus minas complevit 
v. 95 « et non audierunt vocem tuam ut operarentur regt? Babylonis 
et statuisti verba tua quae locutus es in manibus puerorum tuorum 
prophetarum ut transferrentur ossa regum nostrorum et ossa patrum 
nostrorum de loco suo; v. 25 et ecce protecta sunt tn calore solts et in 
gelu noctis, et mortui sunt tn doloribus pessimis , in fame et in gladio 
et in emissione , v. 96 et posuisti templum , tn quo invocatum est no- 
men tuum in ipso sicut haec dies propter iniquitatem. domus Israel et 
domus Iuda » ; — iubet eos vates confiteri propter contumaciam po- 
puli illa esse impleta quae Ieremias minatus erat de ossibus regum 
aliorumque 8,1. 2; quae praedixerat de fame, gladio, peste et maxima 
tribulatione et contritione 4,154; 10,19; 15,12. 17; 15,18; 95.10; 30, 
12; 34,17 ; 38,2 etc. ; item quae de templi ruina vaticinatus erat 7,14 
et 26,6. 9 et quae illis olim magnae fuerunt offensioni, ita ut sacer- 
dotes et prophetae et omnis populus eum mortis reum egerint. Ope- 
rari vide v. 21 et 1,22; statuere verbum i. e. implere vide ad 2,1; ad 
v. 295 vide ler. 36,30 : cadaver proiicietur ad aestum per diem et ad 
gelu per noctem; in utroque loco verba graeca exacte congruunt (ex- 
cepto iv). Saevitum est ergo in iam demortuos, quorum ossa e sepul- 
cris ezecta sunt; ita explica transferri &xo£gew (Ier. 8,1 et h. 1. ; hebr. 
x*y"7). Habitatores autem Ierusalem absumpti sunt miseriis magnis, 
scil. fame, gladio, emissione, év &xocroAZ, qua voce interpres graecus 
Ieremiae 32,36 vocabulum hebr. ^23 pestem reddit; quare eodem 
sensu hic quoque vox erit accipienda ; accedit quod frequenter leremias 
famem, gladium, pestem minatur habitatoribus lerusalem (15,12; 21, 
1; 95,10; 27,8; 29,17. 18; 32,36; 38,2 ; 42,17. 22). Plerumque emis- 
sionem explicant de captivitate (Theod.), de exsilio (Maid. Sanct. 
Lans. referentes ad ler. 34,17 : dabo vos in commotionem ny*55). 
Ultimo loco recensent maximum illud irae divinae documentum : re- 
degisti templum in eum statum quo hodie est (Ma/d.) scil. conspicitur 
destructum et combustum (4/5. Lap. Men.), &gnyov (Theod.), quod ta- 
men singulari ratione Deo erat consecratum et Dei nomine insigni- 
tum et celebratum. Notandus est bene hic locus, quo templum Domini 
dirutum et vastatum esse satis clare edicitur; arbitrarie vult Kn. hoc 
membrum delere. 

Confessione iniquitatis suae facta non pro meritis impietatis se pu- 
niri agnoscunt, verum rigorem iustitiae Deum temperasse clementia 
(Theod.) ; sunt enim adhuc superstites, Deus exsilii rigorem quadam 
benevolentia Chaldaeorum imminuit (vide 1,8. 11. 12. ler. 29,5 seq.); 
insuper adest populo certa spes reditus et instaurationis. Quare pro- 
pheta ut haec beneficia celebrent hanc precandi formulam praescribit 

v. 977 « et fecisti n nobis Domine Deus noster secundum omnem boni- 
(atem tuam et secundum omnem miserationem tuam illam magnam » ; 
— i. e. non egisti summo iure; si enim summo iure egisses, penitus 
hos abolevisses (Maid. Sanct. Lap.); cf. Is. 1,9 : nisi Dominus exer- 
cituum reliquisset nobis semen, quasi Sodoma fuissemus et quasi Go- 
morrha similes essemus. Laudant impletam promissionem apud lere- 
miam datam : sed tamen consummationem non faciam (5,97; 5,10) ; 
misericordias Domini quia non sumus consumpti (Lament. 3,22). Hac 
punitione efficit Deus eorum resipiscentiam et emollit animos antea 
duros et contumaces; unde ipsa castigatio est exhibitio misericordiae 
(Mald. Sanct.). 


Atque ad talem laudem Dei et ad spem adeo praeclaram merito as- 
surgunt; uti enim iam in se et in suo exsilio impleta cernunt oracula 
mosaica de populi dispersione et captivitate, ita certissime confidere 
debent etiam illa iri impletum quae de eius reditu et novo Dei foe- 
dere praedixerat. Quare in subseq. vates illa oracula mosaica recitat, 
quibus patet Deum minas suas implevisse et quibus post castigationem 
novum salutis tempus aperitur; unde haec ipsa oracula proferuntur 
quoque tamquam ratio qua Dei misericordia imploratur. Docet itaque 
nos propheta quomodo divinis promissis innixos cum fiducia adire 
nos oporteat ad thronum gratiae. TestimOnium ferunt Dei fidelitati 
profitentes eum egisse et agere, prout oraculis antiquis erat consi- 
gnatum v. 28 « sicut locutus es tn manu pueri tut. Moysi in die qua 
praeceptsti ei scribere legem tuam coram filiis Israel v. 29 dicens : si 
non audieritis vocem meam , multitudo haec magna convertetur in 
minimam nter gentes quo ego vos dispergam , v. 30 quia scto quod 
me non audiet populus; populus est enim dura. cervice, et conver- 
letur ad cor suum n terra captivitatis suae »; — legem scribere 
coram Israel breviter dicitur pro : legem scribere et scriptam populo 
proponere (Lap. Maid. Men.); de notione pueri vide v. 24; Moyses 
singulari ratione servus Domini vocatur Ex. 15,31; Num. 12,7. Deut. 
34,5. los. 1,1. 2. 7; 11,15 et supra 1,20. Reprehenditur contumacia 
populi, praedicitur dispersio eius atque imminutio; indicatur fructus 
ex aerumnis oriturus; « haec est misericordia et bonitas de quibus 
proxime (v. 27) quae populum cui cervix esset ferrea assidua vexa- 
tone domuit fecitque ut stimulis compuncti reverterentur ad Domi- 
num » (Sanct.). Oracula recensentur breviter ac summatim illa quae 
fusius leguntur Lev. 26,32 seq. Deut. 28,62-64: remanebitis pauci 
numero etc.; ad v. 30 vide Ex. 32,9; 33,3. 5; 354,9. Deut. 9,6. 13; 
31,27. 29, quam accusationem Ieremias quoque profert 7,26; 17,23; 

19,15. Eorum conversio quae castigatione sit efficienda praedicitur 
Lev. 26,40. 41. Deut. 5,30; 30,1. In v. 29 f£óu6vc:; significat multi- 
tudinem strepitum edentem; cum hebr. 525 reddatur ler. 31,35 et 
48,36 Bou6siv, hoc loco certe in hebr.positum erat 1322 ea. notione 
qua Is. 13,4; 33,3. Ez. 7,12 etc. 

Conversionem populi poenis eruditi et Dei in conversos liberalita- 
tem pluribus vates proponit ex verbis mosaicis quo maius studium po- 
puli excitetur Deusque suis ipsius promissis admoneatur ut gratias 
abundantes in populum exsulem effundat v. 31 « et scient quta ego sum 
Domnus Deus eorum et dabo eis cor et intelligent , aures et audient, 
v. 32 et laudabunt me in terra captivitatis suae et memores erunt no- 
minis mei, v. 33 et avertent. se a dorso suo duro et a malignitatibus 
Suis, quia reminiscentur viam patrum suorum qui peccaverunt in me, 
v. 34 et revocabo illos in terram quam turavi patribus eorum Abra- 
ham, Isaac et Iacob et dominabuntur etus et multzplicabo eos et non 
minorabuntur v. 35 et statuam illis testamentum alterum. sempiter- 
num , ut sim illis in Deum et ipsi erunt mihi in populum et non mo-- 
vebo amplius populum meum filios Israel a terra quam dedi illis » ; 
— ad v. 31 vide Lev. 26,44. Deut. 4,39; 30,6; dictio in membro ul- 
timo adaptatur ad Deut. 99,54. ler. 5,21; 25,7. In graeco solum legi- 
tur : et dabo eis cor et aures audientes, id quod duriuscule dicitur, 
cum ad cor aliquid addi exspectandum sit neque tamen dxoovr« apte 
ad cor referri possit. Vet. lat. praebet : dabo illis cor ad intelligen- 
dum; similiter vw/g. et Syrus : cor intelligens, et id omnino exigitur; 
unde lectio illa graeca in aliquibus minusculis (22. 36. al.) servata 
xao0(«v auvev?v erit genuina. De v. 32 vide Lev. 26,51 : tunc (in terra 
hostili) orabunt pro impietatibus suis, v. ^3 rogabunt pro peccatis 
suis; Deut. 30,1. In v. 33 praedicitur fore ut aerumnis frangatur con- 
tumacia populi peccantis, ut perpendentes qualem ruinam maiores 
moribus suis induxerint ad saniora redeant consilia; id quod indica- 
tur Lev. 26,50. 41 : affligentur donec confiteantur iniquitates suas et 
maiorum suorum, donec erubescat incireumcisa mens eorum ; cf. v. 
19 et conteram superbiam duritiae vestrae; cf. Deut. 30,2. Promit- 
titur in v. 34 reditus in terram, quieta terrae possessio et populi Dei 
multiplicatio, quae tria clare promittuntur Deut. 30,3. 5 : reducet 
Dominus Deus tuus captivitatem tuam ac rursum congregabit te et 
assumet atque introducet te in terram quam possederunt patres tui 
et obtinebis eam, et benedicens tibi maioris numeri te esse faciet quam 
fuerunt patres tui; cf. v. 8. 9. 20 et eadem promissio recolitur ler. - 
30,3. 10. 19; reduces in terram x»gte$coucty a7; quae dictio Ier. 30, 
3 quoque legitur, ubi vig. habet : possidebunt eam ; nostro loco legi 

oportet : dominabuntur eus, terrae scil., non eis!; bene habet vet. 
lat. dominabuntur in ea, et editio vg. plantiniana an. 1583 domi- 
nabuntur eius. Ad ultimum membrum v. 3^ vide Ier. 29,6 et 30,19. 
In v. 35 denique alterum promittitur foedus idque gratia Dei et sanc- 
titate insigne quod iam non dissipetur, sed stabile sit in perpetuum. 
Baruch ob oculos habet Lev. 26,42. 44. 45 : recordabor foederis mei... 
neque sic despexi ut consumerentur et irritum facerem pactum meum 
cum eis, ego enim sum Dominus Deus eorum et recordabor foederis 
mei pristini etc.; cf. Deut. 30,9; quae promissio instaurationis foede- 
ris eiusque sanctioris sollemnis est apud prophetas; vide Os. 2,18. Is. 
554,8. 9; 60,20; 65,18; 66,22. Ier. 31,33; 32,40. Ez. 11,19; 36,26; 
37,96 etc. Delineatur in v. 35 breviter ipsa instauratio theocratiae 
quae demum in regno messianico facta est et ad quam reditus in ter- 
ram palaestinensem erat primus quasi gressus et praeparatio quae- 
dam. Describit igitur Baruch more aliorum prophetarum ipsam no- 
tionem instaurationis, quae futura sit perpetuo stabilis, Dei gratiae 
in populum effusione et populi Dei sanctitate insignis ideoque pace 
imperturbata felix atque secura. Hisce tangi tempus messianum A/0. 
Sanct. Mald. Sa, Lans. Lap. Malv. Men. Tir. Gord. Calm. R. Loch, 
Troch. aliique interpretes fere omnes rite agnoscunt. 


c) Supplicationem precibus impensis concludunt 3, 1-8. 


Orantes Deo varias proposuerunt rationes quibus eum ad miseren- 
dum permoveant. lam orationem concludunt epilogo vehementi et 
compellatione ardenti magnisque suspiriis quibus propheta docet 
quanto opus sit studio quantoque fervore, si cum Deo in gratiam 
redire voluerint; v. 1 « Et nunc Domine omnipotens , Deus Israel, 
anima n angustiis et spiritus anxius clamat ad te » ! — ad sensum 
apte ponitur in vu/g. et nunc (Kn.), quamvis in graeco, vet. lat. apud 
Syrum non legatur. « Est gravis ad impetrandam aut etiam extor- 
quendam misericordiam tam apud homines quam apud Deum animi 
dolor atque angor et spiritus contribulatus et afflictus » (Sanct.). 
Deum invocandum docet vates zavroxoXToox, qua voce saepius reddi - 
tur hebr. sax à (vide quae notavi ad ler. 2,19; Comment. p. ^7; 
praeterea Os. 12,6. Am. 3,13 etc.); Deum igitur compellat rerum 
omnium moderatorem potentissimum qui Deus Israel foedere parti- 


1. Notat Lucas brugensis : « vitium tvpographieum est hic in autographo romano dativi 
pluralis eis pro genitivo singularis eius scil. terrae », quod mendum in plerisque editioni- 
bus nondum correctum est. Dominari iungitur cum genitivo Gen. 3,16; 4,7. Eccli. 17,4 etc. 

culari populo est iunctus et proinde populo suo afflicto et gementi 
non potest non succurrere. Nam sacrificium Deo spiritus contribula- 
tus, cor contritum et humiliatum Deus non despicies, et : propter mi- 
seriam inopum et gemitum pauperum nunc exsurgam, dicit Dominus 
(Ps. 50,19; 11,6. Sanct.). Quare afferunt duas rationes cur debeant 
misericordiam consequi : Dei misericordiam et suam humilem culpae 
confessionem v. 2 « audt Domine et miserere quia Deus es misertcors 
et miserere nostri, quia peccavimus ante te »; — membrum prius : 
quia Deus es misericors, in editionibus graecis plerumque non legitur; 
at hoc membrum tuentur versiones veteres quotquot exsistunt, Theod. 
codex alexandrinus et novem minusculi (H.). Cum in hoc epilogo ra- 
tiones allatae fere recolantur, membrum hoc quod ad 2,27 refertur 
omnino apte ponitur. 

Aliam rationem Deo proponunt ex eius imperio et potentia aeterna 
depromptam, cuius vi non possit permittere ipsos miseriis deleri et in- 
terire v. 3 « quia (u sedes in sempiternum et nos. peribimus in ae- 
vum »? — alterum membrum per interrogationem legendum est : 
permittesne vel quomodo posses permittere populum tuum exstingui? 
Ita merito concipiunt Lap. Sa, Tir. R. Loch. De sententia vide ad La- 
ment. 4,19. 20, ubi ex throno et regno Dei aeterno eadem ratio col- 
ligitur. Apte autem vates Dei commemorat aeternitatem et maiestatem 
regnantis; ad utrumque enim quam maxime convenit ut Deus foedus 
sempiternum quod iniit cum patriarchis servet et populum quem sibi 
elegit in peculium et regnum sacerdotale (Ex. 19,5. 6) non sinat per- 
ire. Unde hanc Dei sublimitatem in medium proferens recolit quae 
2,11. 27. 35 dicta sunt. Alii interpretes sat multi nembrum alterum 
concipiunt de fragilitate et imbecillitate naturae humanae, de homi- 
nis vita brevi et misera; « valet plurimum ad impetrandam miseri- 
cordiam et petentis infirmitas et eius a quo postulatur significata fa- 
cultas » (Mald. sim. Theod. Ol. Sanct. Malv. Calm. Troch. Fr. Kn.). 
At rationem afferri ex commuui hominum sorte et natura petitam non 
videtur consentaneum totius orationis indoli, in qua ea proferuntur 
ubique quae populo Dei eiusque conditioni propria sunt ac peculiaria, 
minime autem ea quae ad universum genus humanum et ipsam ho- 
minis uniuscuiusque naturam spectant. Unde perire explica ex 2,2. 
^. 9. 9. 13. 17, ad quos locos vocem etiam eo referri oportet quia in 
hoc epilogo summa quaedam antecedentis orationis recolitur. Demum 
adverte eandem vocem etiam in subseq. v. 4 declarari. 


Deo porro proponunt miseram suam ad quam redacti sunt conditio-- 


. * 1! . . 
nem et dolorem quem iam conceperunt de iniquitate v. 4 « Domine 
omnipotens, Deus Israel audi nunc orationem mortuorum Israel et 

filiorum tpsorum qui peccaverunt ante te et non audierunt vocem Do- 
mini Dei sut et agglutinata sunt nobis mala »! — vide 1,17. 20. 21; 
2,10 etc.; vocant se mortuos, scil. qui adeo afflicti et vexati sunt, ut 
nihil a mortuis differre videantur, uti infra v. 11 : deputatus es cum 
descendentibus in infernum; ita dictionem bene ex v. 11 illustrat 
Mald. ; similiter Calm. R. Loch, Troch. eteandem explicationem etiam 
Lap. Men. Tir. commemorant et admittunt. Pari quoque modo dicitur 
Lament. 3,6 : in tenebrosis collocavit me quasi mortuos sempiternos, 
neque infrequens est in s. litteris afflictionem magnam comparari 
morti ; cf. 1 Reg. 2,6 Dominus mortificat et vivificat, deducit ad infe- 
ros et reducit; Is. 59,10 in caliginosis quasi mortui; Ion. 2,7. Ps. 29, 
4 ; 85,13; 87,5. Quare mortut h. l. apte ponuntur neque opus est cum 
Weite, Kn. mendum assumere interpretis qui *rm2 legerit pro *72; 
nam : audi orationem virorum Israel, satis ieiune et frigide diceretur 
neque vox de se dicit paucos, ut sensus esse possit : audi orationem 
paucorum qui relicti sunt; vocem significare vzros et dicere multitu- 
dinem quoque vide Deut. 3,6. lob 11,3. 11; 19,19; 22,15; 31,31. Ps. 
17,1; 26,4. Cum graece habeatur vtóv t&v aapravovrov , explica cum 
Maid. Lans. et recentioribus : audi orationem filiorum eorum qui 
peccaverunt etc. ; se igitur profitentur tamquam mortuos et tamquam 
filios parentum peccatorum, uti statim in v. 5 quoque. 


Alii mortuos sensu proprio accipiunt vel de sanctis patriarchis qui olim 
preces fuderint pro incolumitate populi aut etiamnum fundant, sicuti 
2 Mach. 15,14 de leremia mortuo dicitur, vel de iis qui proxime obierint 
qui etsi peccaverint tamen poenitentes decesserint (cf. Theod. Ol. Malv. Sa, 
Sanct. Lap. Men. Tir.). Sed si de sanctis patriarchis et prophetis esset ser- 
mo, ii profecto nomine quodam honorificentiore appellarentur, non adeo 
communi quo omnes mortui pii et impii designantur. Insuper isti mortui 
statim addito xat viv *ov &jwapravovrov tamquam peccatores declarantur! 
Unde ne altera quidem explicatio admitti potest, quae insuper postulat ut 
multa in textum ingerantur. Tertiam quandam acceptionem apud OI. in- 
venimus : mortui in quos sententia mortis lata est propter peccatum, atque 
eam amplectitur Zans.: « comprehendit enim simul superstites qui hanc 
orationem pronuntiant et maiores eorum qui omnes ob peccata sua indigni 
censentur, ut exaudiantur a Deo ». Sed quo iure supponitur illos pecca- 
tores vel dum in vivis essent vel apud inferos Deo supplicasse et supplicare 
pro salute reipublicae quam vivi suis peccatis ruinae addixerunt? 


Porro, uti 2,1^, Dei causam et gloriam agi monent v. 5 « nolt me- 
minisse iniquitatum patrum nostrorum , sed memento manus tuae et 
nominis Luz 2n tempore isto, v. 6 quia. (u es Dominus Deus noster et 

lauudabimus te Domine »: — Deus pro sua potentia et gloria nominis 
non potest suum populum aliis permittere conculcandum; cf. 2,11. 
1^; « memento quali sis potentia (manus enim pro potentia sumitur) 
et quomodo infirmam esse putent gentiles, cum videant populum 
tuae fidei atque tutelae creditum pro cuiusque arbitratu atque libi- 
dine dure atque ignominiose vexari; memento item nominis tui quod 
ea de causa ab externis lacerari vides cuius gloriam tanti facis » 
(Sanct.). Rationem quoque optime petunt a nomine Jave quod graece 
Xógto; exprimi solet : « quia tu es ille ipse et non es immutatus » 
(Theod.), Deus foederis fidelissimus. Tum se misericordiam consecu- 
tos praeconia Dei esse annuntiaturos spondent ; vide 2,17. 18. 32. 

Et quia Deus nominis sui gloriam et laudem vult, iam animos exsu- 
lum poenis eruditos ad se convertere incipit, iis suum indit timorem 
ac religionem ita ut peccata parentum et sua iam detestentur; ita v. 7 
« quia propter hoc dedisti timorem tuum in cordibus nostris et ut in- 
vocemus nomen tuum et laudemus te in captivitate nostra, quia. con- 
vertimur ab iniquitate patrum nostrorum. qui peccaverunt ante te » ; — 
« ostendit supplicii fructum ; castigati enim, ait, conversi sumus » 
(Theod.) ; unde quae 2,31-33 proposita sunt , hic iamiam impleri osten- 
duntur. Refer propter hoc ad 1d quod immediate antecedit : laudabi- 
mus te; eam quippe laudem Deus suo iure vult et propterea timorem, 
sui reverentiam, cultum, amorem animis indit, eo quidem successu 
et fructu ut Deum iam in terra exsilii laudent. Hoc vero encomium 
Dei cernitur in eo quoque, quia avertimus a corde nostro omnem 
iniustitiam patrum nostrorum /prout graece dicitur). Qua oratione 
vates documentum tradit exsulibus gravissimum; ostendit quomodo 
Deus rebus adversis ad verum et sanctum suum timorem et cultum eos 
adducere velit; monet ut ad laudes Dei sese accingant, ut peccata 
non solum verbis detestentur propter miseriam quam experiuntur, 
verum ut e cordibus et animis omnem iniustitiam removeant. Quae si 
praestare animis sinceris aggrediantur, poterunt maxima fiducia 
Deum supplices adire et miserae suae conditionis remedium efflagi- 
tare v. 8 « et ecce nos in captivitate nostra sumus hodie, qua nos disper- 
sisti tn impropertum et in maledictum et in peccatum secundum omnes 
iniquitates patrum nostrorum qui recesserunt a. te Domine Deus no- 
ster »! — cf. 9,4. 13; exponunt miseriam iis verbis quibus a leremia 
praedicta erat 18,16; 19,8; 25,9; zn peccatum, graece etc ó9Àaotv (quod 
tertium membrum in vet. lat. non legitur) aliqui explicant 2n £rióu- 
tum. sccundum illud : princeps provinciarum facta est sub tributo 
(Lament. 1,1; Sanct. Mald. Vat. Lap. etad Deut. 98,44 remittit Caím.). 
Quid in hebr. positum fuerit, dictu difficile est; coniectant ne^ pro 

nav» (R.) vel aNv25 in horrorem (Ka.). Explicant 2n peccatum : «in 
poenam et opprobrium peccati, ut ab omnibus habeamur et vocemur 


eximii peccatores, egregie scelerati, quod tantas cogamur poenas 
dare, inquit Hugo et Lyranus » (Tzr. sim. Lap. Ca/ím.). 


Oportet inquirere qua rationc interpres ad ógArstw pervenerit. Apud LXX égsÜzua 
legitur pro àNC'O Deut. 24, 10; item gc. pro hebr. 73; quare supponi dcbet 
vocabulum ab eo esse lectum quod proxime ad eam formam accedat. Iam vero Ps. 73, 
18 ct 74,3 legitur vox TNTU'2 quae in singulari N12 quoque legi poterit (Kn.) ct 


cui iam Symmachus notionem d2vtspos vindicat, cui significationi et Chald. et re- 
centiores psalmorum interpretes calculum adiiciunt. Quae vox si in textu hebr. 
libelli nostri supponitur, ct sensus habetur aptus : sumus in improperium et in ma- 
ledictum et in ruinam (vastationem, desolationem) et explicatur quomodo versio 
02^73t; exsistere potuerit; vide enim praeter Deut. 24,10 etiam 15,2. Is. 24,2. Ier. 
15,10 ct praesertim NUT Neh. 5,7; 10,32. 


ALTERA PARS 3, 9-5, 9. 
Laus sapientiae et via salutis. 


ARG. — Populus in terra aliena obruitur miseriis quia fontem sa- 
pientiae reliquit; quare discere oportet ubi sit vera sapientia et om- 
nium bonorum fons. Haec autem sapientia humanis subsidiis nequit 
acquiri; neque enim invenitur apud potentes et divites neque apud 
populos vel commercio vel prudentia conspicuos et celebratos, neque 
apud gigantes prisci temporis; nemo enim hominum eam suis viri- 
bus acquirere vel invenire potest (3,9-28). Solus Deus omniscius, rc- 
rum omnium coelestium atque terrestrium creator ac moderator, no- 
vit sapientiam eamque filiis Israel dedit claram et conspicuam, quae 
scil. lege mandatorum Dei continetur, in qua est via vitae; quare eam 
amplecti et ita ad beatitatem pervenire oportet (3,29-54,4). Hac doc- 
trina exposita populum ad fiduciam provocat; atque prius quidem 
propter scelera patrata et legem neglectam eos exsilio esse mulctatos 
ostendit inducens ipsam urbem lerusalem quae filios suos in cap- 
tivitatem abeuntes moesta alloquitur, eos adhortatur ut ad Deum 
se convertant, et spe reditus in Domino posita, erigit et consolatur 
(^,5-29). Dein ipse vates eam spem confirmat, punitionem et interi- 
tum hostium annuntiat, reditum ad urbem lerusalem vaticinatur, 
novam eamque maximam gloriam urbi praedicit eam provocans ad 
exsultationem de tanta gloria et filiorum multitudine et novae theo- 
cratiae sanctitate (^,30-5,9). 

Postquam vates in parte priore ostendit quid sit destruendum et 

evellendum, in hac parte docere aggreditur quomodo sit plantandum 
etaedificandum. Unde in suolibello eam prophetici muneris rationem 
exprimit quae Ieremiae quoque divinitus erat assignata (1,10). Pec- 
catis itaque vero dolore et sincera detestatione amotis ostenditur quae 
sit via iustitiae et salutis. Unde vates postquam in antecedentibus ex- 
plicavit illud : declina a malo, nunc demonstrare aggreditur alterum : 
et fac bonum. 


d) Homo per se nequit attingere sapientiam 3, 9-28. 


Uti fieri solet in libris quibus sapientia vera explicatur et inculca- 
tur, propheta incipit a monitione, ut doctrina sapientiae attente et 
avide suscipiatur v. 9 « Aud? Israel mandata vitae , auribus perctpe , 
ut scias prudentiam »! — ut quis in doctrina Dei proficiat , opus est 
desiderio et sacra quadam aviditate. Hunc amorem et hoc studium 
propheta eo excitat quod mandata vitae promittit, documenta scil. 
salutaria quae vitam afferant (Men.), vitam doceant et efficiant bea- 
tam et quibus vera sapientia gignatur ad studia, omnia et actiones 
prudenter, prospere, feliciter dirigenda. Quanto iam desiderio animi 
omnium obviam ferri debeant eiusmodi institutioni ostenditur prius 
ex misera exsulum conditione, dein ex summo pretio et altissima di- 
gnitate sapientiae. Quantopere autem Israel indigeat tali institutione, 
calamitas ipsa clamat v. 10 « qued est Israel quod zn terra inimicorum 
es? v. 11 ?nveterastt in terra aliena, coinquinatus es cum mortuis , 
deputatus es cum descendentibus in infernum »! — i. e. quid hoc 
novum, quid hoc adeo inusitatum sibi vult, quod populus Dei sit in 
regione hostium et non in hereditate sua et in terra Domini? neque 
id solum, verum ibi con£abescunt, prae miseria viribus destituuntur 
ac pene deficiunt ; ita explica v«Aaxto2cüa: quod verbum, uti iam Lans. 
monet, frequenter apud LXX pro hebr. 552 ponitur; cf. Deut. 29,4 


non sunt attrita vestimenta vestra; los. 9,13 vestes et calceamenta 
(rita. sunt et pene consumpta ; similiter Neh. 9,12. lob 13,18. Ps. 
13,3 inveteraverunt ossa mea; 48,15; 101, 97. Is. 50,9 ut vesti- 
mentum conterentur; 51,6. Lament. 3,& vetustam fecit pellem 
meam etc. ; ex quibus exemplis manifestum est znveterare non dici de 
longissimo tempore ex quo exsilium iam duret , sed sensu translato : 
tabescere, marcescere , atteri; id fere impleri dicit quod Deus minatus 
erat Lev. 26,39 et Deut. 28,65. Immo sordent et squalent sicut mor- 
tui qui coinquinati esse putantur; « coinquinatus cum mortuis ille di- 
citur qui eandem cum mortuis conditionem nactus est; sunt autem 
mortul ipsi coinquinati et eos qui ipsos attigerint contaminant » 

(Sanct. sim. Mald. Sa, Lap. Men. Calm. R. Troch.). Et haec conditio 
sordida et squalida etiam in altero membro cum mortuorum sorte 
confertur; « solent Hebraei homines nimium afflictos mortuis compa- 
rare; Ps. 27,1; 87,5; 142,7 » (Mald.) atque exsules cum mortuis com- 
parari etiam ex Ez. 37,3 seq. et campo illo ossium Sanct. docet. Cete- 
rum vide ad v. 4 audi orationem mortuorum Israel. 

Quaestioni propositae respondetur v. 19 « dereliquisti fontem sa- 
pientiae; v. 13 nam si in via. Dei ambulasses, habitasses utique zn 
pace sempiterna »! — ex qua argumentatione sequitur, ambulare in 
via Dei esse adhaerere sapientiae. Via Dei dicitur via illa, vitae actio- 
numque ratio quam servari a nobis Deus vult; proin mandata divina. 
Hanc sapientiam quae fontis instar nunquam deficientis per legem et 
prophetas populo praesto erat reliquerunt; vide de ea imagine ler. 
2,13. Eandem conditionem effert Isaias: utinam attendisses mandata 
mea, facta fuisset sicut flumen pax tua et iustitia tua sicut gurgites 
maris (Is. 48,18). Alii explicant : dereliquisti eum qui est sapientiae 
fons, Deum (Theod. Ol. Sanct. Mald. Men. Lap. Tir. Troch.) secun- 
dum Eccli. 1,1 : omnis sapientia à Domino Deo est; quae explicatio 
sensu haud multum differt ab altera; sed verum est quod Ma/v. monet 
legem Dei ex qua sapientia in homines erat manatura toto reliquo 
capite et disertis verbis principio cap. 4 dici ac describi fontem sa- 
pientiae; dein ex v. 12 et 13 sequitur lege parallelismi relinquere 
fontem sapientiae esse idem ac non ambulare in via Dei. Ad rem notat 
Sanct. pacem in Scriptura latissime patere, « significat enim bono- 
rum abundantiam, quietem et otium, denique quidquid est homini- 
bus optabile ». | 

Unde ex ipsa sua castigatione discant quae sit salutis via; « fontem 
aperit, ex quo bonorum omnium commoditas et affluentia profluit » 
(Sanct.) v. 1& « disce ubi sit prudentia , ubi sit virtus, ubi sit intellec- 
tus, ut scias simul ubi sit longtturnitas vitae et victus , ubi sit lumen 
oculorum et pax »! — i. e. si sapientiam didiceris, bonis omnibus et 
corporis e£ animi afflues, ex lege quippe vetere promissa erant bona 
quoque temporalia iis qui mandata Dei observant (cf. Lev. 26. Deut. 
28). Sapientia tribus declaratur notionibus : 9oóvzcts, vera scil. rerum 
faciendarum et vitandarum cognitio, icy», virtus illa, fortitudo, fir- 
mitas animi qua quac perspecta sint et rite cognita, fortiter supera- 
tis obstaculis in opus deducuntur, cóvect;, vera intelligentia et in 
rebus iudieandis penetrandisque mentis acumen, quod utique norma 
et lege divina praelucente, dirigente, viam monstrante habetur. 
Ubi talis sapientia residet, ibi bona quoque inveniuntur lege pro- 
missa : longiturnitas vitae; cf. Ex. 20,12 honora patrem... ut sis long- 

aevus super terram ; Prov. 3,1. 2.16; Ps. 20,5; 90,16; Eccli. 1,12 
timor Domini delectabit cor et dabit laetitiam et gaudium et longitu- 
dinem dierum; dein 5ofá, vita scil. felix, beata, robore virium iu- 
cunda et prospera; ita vita saepius cum emphasi effertur, talis scil. 
vita quae vere sit homini optabilis; cf. Deut. 5,16 ut longo vivas tem- 
pore et. bene sit tibi; eodem modo duo haec iunguntur Deut. 30,20 et 
32,11; Prov. 5,13 tene disciplinam, quia ipsa est vita tua. Vet. lat. 
habet uti in graeco (solum inseritur in hoc membro vertus); vulg. 
victus, id igitur quod ad vitam necessarium sit. Lumen oculorum ex- 
plica ex 1,12; in oculorum splendore ac laetitia depingitur robur ac 
felicitas; ultimo loco summa ac comprehensio bonorum, pax, inter 
effectus sapientiae et fructus recensetur. 

Cum tot ac tanta sint emolumenta sapientiae, ubi iam sit et quo- 
modo possideri possit quaerendum est. Hanc autem quaestionem ita 
ponit vates, ut simul modo plane eximio doceat quanti sit aestimanda 
sapientia quippe quae nullo conatu humano, nullis opibus acquiratur, 
cum sit rebus omnibus humanis longe excellentior. lta enim demon- 
strat veram sapientiam esse supernaturalem et nobis obvenire ex Dei 
revelatione gratuito ac liberaliter facta; v. 15 « quis tnventt locum 
eius et quis intravit. in. thesauros eius »? — cf. lob 98,12; quis scit 
ubi sit sapientia , ubi resideat, et quis potest intrare ibi, ubi divitiae 
eius reconduntur, ut iis ditatus revertatur ad nos nosque ditet? Ad 
aditum illum non perducit pompa et gloria principum neque opes 
potentium in immensum auctae v. 16 « ubi sunt princtpes gentium et 
qui dominantur super besttas quae sunt super terram? v. 171 qui in 
avibus coeli ludunt, v. 18 qui argentum thesaurizant et aurum in quo 
confidunt homines et non est fints acquisitionts eorum? qui argentum 
fabricant et solliciti sunt nec est inventio operum illorum? v. 19 exter- 
menati sunt et ad inferos descenderunt et alii loco eorum surrexe- 
runt »! — aliis verbis : homo potest quidem sibi subiicere alios ho- 
mines quibus dominetur, potest animalia suae subiicere servituti et 
suis artificiis ea capere et domare, potest ea quae in terra et in terrae 
visceribus latent suae subdere utilitati et voluptati, potest ea quae 
natura ei offert artibus variis perficere et tot opera et artificia pro sua 
prudentia efficere, ut iam non explorari vel numerari cuncta possint ; 
at hisce omnibus homines non veram sibi acquirunt felicitatem. Si- 
mile ratiocinium legitur lob 28,13-22. Principum potentia et pompa 
eo quoque effertur quod dominari dicantur in bestias, prout similiter 
Deus dicit : ego dedi omnes terras istas in manu Nabuchodonosor, 
insuper et bestias agri dedi ei ut serviánt illi (ler. 27,6; 28,15); si- 
mul enim cum rcgione ei subiiciuntur ea quae in regione sunt; alii 

ibi artem venandi exprimi cernunt qua reges delectentur (Theod. Sa); 
alii : « plurimos obtinent greges et armenta, equis vehuntur et drome- 
dariis et impatientes iugi atque indociles belluas condocefaciunt et ad 
iugum cogunt » (Sanct.). In monumentis assyriis plurima ex arte 
venandi depicta cernuntur, praecipue reges qui belluas feroces, leo- 
nes, trucidant; quare ad eam iactationem alludi non est improbabile. 
Maiorem quoque potentiam in v. 17 describi censent Maid. Men.; 
difficilius enim videri in aves coeli pro suo arbitrio dominari ; id quod 
ex Dan. 2,38 confirmatur; maiorem ibi artem et industriam commen- 
dari opinatur Sanct., cum nimirum volucres ita doceantur, ut ad 
aliarum aucupium adhibeantur; auguria exprimi putat OJ.; alii de- 
mum lusus et oblectamenta principum otiosorum eo modo scil. quo 
lob 40,24. 

Potentia regum descripta alterum laudatur quod hominibus est 
admirationi in v. 18 : opes in immensum auctae; quae etsi continuo 
augeantur, tamen'ad sapientiam acquirendam nihil iuvant; non est 
finis ef. Is. 2,7. Si quod sequitur quz argentum fabricant... intelligi- 
tur cum Ol. Maid. de iis qui pecuniam quovis modo et quibusvis 
artibus corradunt vel etiam cum Lap. de iis qui e venis et minerali- 
bus argentum efformandum curant efformatumque recondunt, sen- 
tentia haec de principibus intelligi potest novumque describit artifi- 
cium augendi divitias. At exvatvovrec nos remittit ad hebr. vn; ita 
enim hoc verbum graece vertitur Ps. 128,3 hebr. Prov. 3,29. Ez. 21, 
36 hebr. Sed ca voce iam ipsi artifices designantur. Quare satius est 
intelligere artifices quibus reges usi sunt ad aedificia exornanda. In 
graeco legitur non qui, sed 6x, quod cum nullum verbum finitum 
sequatur explicari nequit; quare vel cum aliquibus codicibus debet 
omitti vel melius adoptatur coniectura à K». proposita : «5 sunt ar- 
tifices? 1n sollicitudine declaratur industria nova opera artis excogi- 
tandi, quae quanta sit. et quo successu adhibeatur, habes in membro 
ultimo : non est z£ejgeot... id quod ex Is. 40,28 respondet hebr. vw 
pn i. e. tot ac tanta opera excogitant ut nequeant explorari omnia, 
ut pene sint inscrutabilia (sicut Prov. 25,3 eadem dictio hebr. red- 
ditur). Eo modo iam explicat Sanct. tot esse hominum machinamenta, 
tot ingenii solertis artificia, tot ab illis opera constructa, ut non facile 
quis illa possit invenire perscrutando aut numerando percensere ; sim. 
Sa, Lap. Men. Trr. Loch, R. Troch. ; unde vates asserit quantumcum- 
que per saeculorum decursum hominum ingeniis alia et alia excogi- 
tentur et inveniantur opera stupenda, hisce tamen aditum ad veram 
sapientiam non comparari. 

Ubi sunt illi potentes et sapientes? ZgzvícUnsav, evanuerunt dc terra, 

plurimi quoque ex hominum memoria nullo vestigio relicto ; descen- 
derunt in domum et habitationem mortuorum ; relinquent alienis 
divitias suas et sepulcra eorum domus illorum in aeternum (Ps. 48,11. 
12; Mald.); alii eorum loco surrexerunt; pro aliis igitur opes colle- 
gerant inutiles iam sibi; aliis succedentibus priorum quoque memoria 
et desiderium exstinguebatur, ita ut quantopere in vanum laborave- 
rint et iam nihil in manibus habeant omnibus sit manifestum. Simi- 
liter iam Habacuc monuit labores et opera gentium esse in ignem vel 
pro igne quo scil. absumantur et in vacuum (2,13 hebr. Ier. 51,58). 

Neque qui eos secuti sunt eorumque documentis eruditi erant et 
edocti rerum plurimarum experientia , sapientiam invenire poterant; 
qua re sententia antecedens augetur v. 20 « zuvenes viderunt lumen et 
habitaverunt super terram ; viam autem disciplinae tgnoraverunt v. 91 
neque intellexerunt semitas eius neque filtt eorum susceperunt eam; 
a [acie 1psorum longe facta est »; — quotquot hominum generatio- 
nes inter se succedunt, omnes pariter impotes sunt ad sapientiam in- 
veniendam; plurima quidem emolumenta iuniores generationes i. e. 
posteriores prae prioribus habere solent; at sapientia eodem intervallo 
ab omnibus abest et manet longe ab iis; veócepot, iuvenes i. e. iunio- 
res, posteriores nati sunt et hac luce fruiti (cf. lob 3,16. 20; 33,30. 
Ps. 55,13); at viam illam qua perveniatur ad sapientiam non invene- 
runt. Eodem modo explica semitas eius, scil. ubi sint vel quae sint 
semitae quibus ad sedem sapientiae et eius possessionem homines per- 
ducantur ignorabant; ad dictionem vide Iob 28,23 ; dzsciplina &rxacá- 
uU», eliam v. 27 vel vox est synonyma sapientiae (v. 93) vel id dicit 
quod in intellectu per sapientiae magisterium efficitur, rerum scien- 
tiam et peritiam. Neque eorum filii sapientiam apprehenderunt vel 
attigerunt, o)0i &vveAa6ovro ; sed ipsi quoque a v?a eius longe facti 
sunt; ita graece; scil. a via quae ducit ad sapientiam longe aberra- 
bant; hoe modo melius legi in graeco iam notat Ma/d. et idem Malv. 
III R. Troch. Fr. Kn. proponunt. 


Vulgo in graeco legitur àzo t5j; 6900 a910v; ita quoque vet. lat. a via ipsorum longe 
facti sunt, id quod explicandum esset : filii etiam longius aberrarunt quam patres. 
Verum hanc novam sententiam ita abrupte induci vix probabile est. Quare praefe- 
renda cst lectio a315; quam exprimit Syrus et duo codices graeci 26. 239 et versio 
armena (cf. R. Fr. Kn.). 


Alia quoque quibus hominum industria et sapientia commendatur 
plane deficiunt, si de acquirenda agitur sapientia vera v. 22 « non 
est audita in terra Chanaan neque visa estin Theman; v. 93 filii quoque 
Agar qui exquirunt prudentiam quae de terra est, negotiatores Mer- 

rhae et Theman et fabulatores et exquisitores prudentiae et intelligentiae, 
viam autem sapientiae nescterunt neque commemorate sunt. semitas 
eius »; — in terra Chanaan negotiatores intelliguntur (Sanct.) vel 
potius Phoenices (Lans. Tir. Lap. Calm. Loch, R. Fr. Kn.) et eo sensu 
vox adhibetur Num. 13,30. Ios. 5,1. Is. 23,11 (vide quae ad h. l. no- 
tavi), quorum peritia in re nautica, in mercimoniis, in plurimorum 
negotiorum industria celeberrima est. Sapientiae laude apud veteres 
insignes erant Themanitae, qui Idumaeam incolunt inter orientem et 
meridiem sitam; vide Iob 2,11. Ier. 49,7. Abd. v. 8. Filii Agar (Gen. 
16,3) Ismaelitae sunt, tribus arabicae, Nabathaei, Kedareni, Ituraei ; 
Ismaelitae etiam mercatura et possessione auri commendantur Gen. 
37,25. Iud. 8,24. In graeco lege : qui exquirunt cóvectv evi 7c fis, 
qui scil. terram perlustrant ad exquirendam intelligentiam, et eo 
modo dici potest eos investigare eam sapientiam quae est in terra et 
de terra. Quinam sint negotiatores Merrhae, plane ignoratur. Cum 
saepius coniungantur Ismaelitae et Madianitae (Gen. 37,97. 28. 36; 
39,1. Iud. 8,22. 24), aliqui censent pro: nomine illo ignoto quod sit 
ad errorem scribarum referendum legi debere Madianitas qui Gen. 
31,98 negotiatores vocantur. Cum 7Àheman modo nominatum sit, no- 
minis repetitio mira videri potest. Sed adverte apud LXX scribi solere 
Cowuky pro hebr. xn et q9'n (cf. Gen. 25,15. Is. 21,15. Ier. 25,23); 
quare hoc loco quo de negotiatoribus sermo est iure supponi potest 
in hebr. positum esse nomen prius Thema quod est nomen tribus 
arabicae in Arabia septemtrionali quae tribus negotiationem exercuit, 
uti Iob 6,19 asseritur. Fabulatores, uvUoAóyouc , iam optime explicat 
Theod. de iis qui parabolice disputare solebant; proinde de sapienti- 
bus qui proverbiis ac parabolis docebant; sim. Sanct. Loch, R. Kn.; 
quae explicatio eo quoque fuleitur quod Eecli. 20,19. 20 &20oc et va- 
oa6oXá inter se respondeant, quare vocem hebr. irn reddere A. 
censet. Alii vocabulum aceipiunt de iis qui res divinas se docere pro- 
fitentur (Lap. Men.). Hisce accedunt ultimo loco qui indagatores sunt 
omnis sapientiae naturalis et humanae (Lap. Men. Tir.). Hi igitur 
omnes non invenerunt viam qua ad sapientiam accedatur. Cum di- 
catur viam autem, 605v O£, constructio grammaticalis manca est; vel 
in priore membro suppleri oportet v. g. exstiterunt, vel autem delen- 
dum est, Semitas sapientiae non commemorarunt, 0592 ipvicUnoav i. e. 
de iis ne cogitarunt quidem vel non erant solliciti, uti hebr. 323 cu- 
ram saepe dicit ac sollicitudinem (Is. 17,10. Iob 15,13). 


De Merrha, vet. lat. Myrrha, Msóav multa coniiciebantur. Aliqui vocem 
referunt ad Maara, urbem Sidoniorum, ^77 los. 13,4 (Lans. Lap. Mena. 

Tir. Grotius, Wal in libro : clavis librorum vet. test. Lipsiae 1853); Mald. 
suspicatur Merom Ios. 11,5. 7 aut locum « quem Hier. in locis hebr. Mer- 
rum appellat vicumque fuisse dicit iuxta Dothain, quamquam minus veri- 
simile est Baruch hoc loco obscurum vicum nominasse »; cum Syrus prae- 
beat Murath, etiam aliqui de urbe syriaca Moarrah mentionem fecerunt. 
Alii de tribubus arabibus institui sermonem monentes nomen in Arabia 
quaerebant ; inveniebant regionem arabicam Mahrah, urbem Marane quae 
a l'linio (hist. nat. 6,28. 32) urbs Sabaeorum dicitur; etiam Strabo (16,4; 
et Diodorus siculus (3,42) norunt gentem nomine Mapavstzat, Magaveto ( Fr.) 
qui in Arabia felice in litore occidentali habitabant. Iam Maéiv. commemo- 
rat lunium opinatum esse interpretem graecum pro hebr. T2 quod est 
aliud pro Madian nomen (Gen. 37,36 coll. v. 28) legisse v2 Meran; cum 
apud LXX saepe reperiatur pp pro una littera r in hebr. in nominibus pro- 
priis (Hodorrha, Chorrhi , Tharrha , Arrhan, Sarrha, Gomorrha, quae exem- 
pla K». affert), haec explicatio compluribus arrisit. Nomen Madianitarum 
contextui non repugnare iisque convenire appellationem negotiatorum iam 
supra ostensum est. Unde ei explicationi acquiescere poteris. Minus pro- 
babile est quod R. vult intelligi Gerrha in Arabia felice. 


Quamvis mundus sit excelsus et immensus videatur, sapientia ta- 
men in eo non reperitur neque cam Deus gigantibus illis antiquis 
largitus est. Unde consequitur denuo etsi quis omnia naturalia perlu- 
straverit viribusque polleat plus quam humanis, tamen ideo ei nullum 
inesse titulum quo sapientia ei debeatur. Quare eam excedere omnes 
naturae vires iterum alio modo demonstratur ; v. 24 « o Israe/, quam 
magna est domus Det et ingens locus possessionis eius! v. 95 magnus 
est et non habet finem, excelsus et immensus »! — in compellatione 
Israel iam praeoccupatur notio, quam felix sit cui ex omnibus genti- 
bus obtigit, ut eam sapientiam per Deum assequeretur. Domum Dei 
intellige orbem terrarum, vel melius « universum hoc in quo Deus 
tamquam in domo sua habitat instar rectoris et patrisfamilias » (rtr. 
sim. Lap. Calm. Loch, Troch.), totam scil. ditionem Dei, in qua Dei 
potentia et sapientia relucet. Eius finem mensuramve homo nullibi 
reperit ; cf. ler. 31,37; unde mundus pro hominis aspectu est infini- 
tus, immensus, verbis autem proxime id exprimimus quo sensus no- 
stri percelluntur. Alii malunt explicare domum Dei de coelo, locum 
possessionis eius de terra, ut ex duabus his notionibus significatio 
mundi universi confletur (HR. An.); sed cum in v. 25 attributa effe- 
rantur quae ad unam notionem mundi conveniunt neque iis duae 
notiones distinctae significentur, prior acceptio magis est consentanea. 
Mundi magnitudine commemorata iam commendatur Dei benignitas, 
qui cum tota terra eius sit et tam late pateat tamque multi in ea fue- 
rint populi, tamen non alios elegit quam Israel cui sapientiam lar- 

giretur (Ma/d.); ex eadem ratione iam Moyses Dei in Israel amorem 
describit Deut. 7,6-9 : non quia cunctas gentes numero vincebatis, 
vobis iunctus est Dominus et elegit vos, cum omnibus sitis populis 
pauciores, et 10,14. 15 : en Domini Dei tui coelum est et coelum 
coeli, terra et omnia quae in ea sunt, et tamen patribus tuis conglu- 
tinatus est Dominus et amavit eos elegitque semen eorum post eos id 
est vos de cunctis gentibus ; cf. 15,92. 

Id quod uno demonstratur exemplo v. 26 « ?bi fuerunt gigantes 
nominati illi qui ab initio fuerunt statura magna, scientes bellum; 
v. 271 non hos elegit Dominus neque viam disciplinae invenerunt, prop- 
terea perierunt v. 98 et quoniam non habuerunt sapientiam , interie- 
runt propter suam insiptentiam » ; — res et verba vide Gen. 6,4; 
hebr. viri nominis, óvoi.xocot LXX, viri famosi vu/g.; potentes a sae- 
culo, c5oizo, &T' «ivo; LXX; eodem modo explica ab ?nitio; Eccli. 
16,7 xgyaiot yCyavvec qui destructi sunt confidentes suae virtuti (v. 8), 
de quibus quoque Iob 22,15. At minime opus est verba prophetae ad 
eos solos concludere; in historia sacra sermo fit de Enacim quoque 
et Raphaim ; Num. 13,35 ibi vidimus monstra quaedam filiorum Enac 
de genere giganteo quibus comparati quasi locustae videbamur; de 
Emim quasi gigantibus vide Deut. 2,10. 11; de Zomzommim giganti- 
bus Deut. 2,20; etiam Og de stirpe erat gigantum Deut. 3,11. Ios. 12, 
A; 13,12. Quare Sanct. Mald. Lans. Men. Calm. R. Kn. merito hos 
quoque intelligunt populos procerae staturae et bellicosos quibus 
terra erepta est et Israelitis concessa. Proinde ibi iam valuit norma 
Dei : infirma mundi elegit ut confundat fortia et ignobilia mundi et 
contemptibilia elegit et ea quae non sunt, ut ea quae sunt destrue- 
ret, ut non glorietur omnis caro in conspectu eius (1 Cor. 1,27-29). 
In v. 27 Deus largitor sapientiae iam nominatur; graece enim et in 
vet. lat. : neque viam dedit illis disciplinae, évtocQwn6,. viam scil. il- 
lam qua ad veram intelligentiam pervenitur; illis revelationem suam 
non eo modo concessit quo Israelitis. Ad rem notat Sanct. : « osten- 
dit unde hominibus concessa fuerit verae sapientiae cognitio salutaris; 
non sane ab alio quam a Deo qui populum Iudaeorum elegit illique 
tantum hoe donum impertitus est ». 


hb) Ubi sit sapientia 3, 29-4,4. 


Deus igitur possidet sapientiam (v. 27 graece). At nemo eam acqui- 
rere potest, nisi Deus summa libertate et liberalitate eam largiri et 
donare voluerit. [d in sequentibus illustratur v. 299 « Quis ascendit in 
coelum et accepit eam et eduzit eam de nubibus? v. 30 quis transfre- 

tavit mare et invenit. illam? et attulit illam super aurum electum? 
v. 34 non est qui possit scire vias etus neque qut erquirat semitas etus »; 
— cf. Deut. 30,11-13; sine revelatione divina haec sapientia nequit 
attingi, etiamsi homo coelum et terram et maria perlustraverit et 
aurum purissimum tamquam pretium offerat; oicet a97Zv yeuctou i. e. 
quis afferet illam vel emet eam auro electo; est « genitivus pretii 
quod apud Graecos est usitatum et in hunc locum valde congruit » 
(Mald.) et eodem modo Sanct. explicat super aurum , vet. lat. : prae- 
tulit eam auro electo, et similiter Lap. Lans. Men. Tir. accipiunt : quis 
attulit eam quae est pretiosior auro et pro qua merito quis omnes 
opes impenderit. Non est venditioni exposita (Theod.); cf. Iob 28,15 
non dabitur aurum obrizum pro ea. De viis eius cf. v. 15. 20. 291. 23. 

Solus itaque Deus eam possidet v. 32 « sed qut scit universa novit 
eam et adinvenit eam prudentia sua, qui praeparavit terram tn ae- 
terno tempore et replevit eam. pecudibus et quadrupedibus , v. 33 qui 
emtttit lumen et vadit et vocavit tllud et obedit tlli zn tremore; v. 34 
stellae autem dederunt lumen £n custodiis suis et laetatae sunt, v. 35 
vocatae sunt et dizerunt : adsumus, et. luxerunt ei cum iucunditate 
qui fecit illas »; —i. e. Deus omniscius, rerum omnium creator ac 
moderator supremus, cui omnia ad nutum libentissime obediunt, 
veram illam possidet sapientiam, quae iterum tamquam hominis vires 
plane excedens demonstratur eo quod in Deo summa eius scientia, 
potentia, rerum omnium moderatio effertur tamquam ratio et argu- 
mentum possessionis sapientiae. Plane similem argumentationem ha- 
bes Iob 28,93-27. Sicutin v. 24. 295 mundus universus, ita hic terra 
et coelum ad Dei maiestatem illustrandam proponitur. Responsio ad- 
aptatur quaestioni v. 15; unde de Deo dicitur &copev adinvenit eam. 
Terram dicitur praeparasse i. e. condidisse et instruxisse etg 70v atovz 
y góvov, ut scil. stabili ratione perduret, ut duret semper, « quasi di- 
cat ; qui firmavit orbem terrae qui non commovebitur » (Maid. sim. 
Sa, Lap. Men. Caím.); explica zn tempore ex latino dicendi genere 
posteriore et vulgari quo 2» cum abl. et accus. promiscue adhibeba- 
tur, cuius rei exempla non pauca exstant in vulg. (cf. Kaulen, Hand- 
buch z. Vulg. p. 206); proinde eodem sensu quo dicitur Eccl. 1,^ : 
generalio praeterit et generatio advenit, terra autem in aeternum 
stat. Lumen plerique de sole accipiunt (4/5. Maid. Sanct. Men. Tir. 
Calm. Troch. Fr.) vel generatim de sole, luna aliisque astris; alii ob 
oculos habentes Iob 36,32 et 37,3. 15 et 38,35 id singulari modo de 
fulgure dici existimant vel de fulgetro (A. Loch, Kn.), ad quod forte. 
etiam tremor accommodatur, nisi solam depingi putaveris obedien- 
tiam et subiectionem; vocare idem est. quod praecipere, mandare. 

Ordo astrorum coelorum dicitur militia; in custodiis suis dicuntur 
lumen dare i. e. in stationibus a Deo imperatore designatis (Sanct. 
Mald. Lap.); splendor eorum eleganter dicitur laetitia, qua simul 
prompta et laeta declaratur obedientia; « cuncta parent factori; quid- 
quid factum est custodit proprios terminos » (Zheod.). Cum in regio- 
nibus orientalibus mox post solis occasum brevissimo crepusculo in- 
terposito tenebrae noctis ingruant, stellae omnes subito apparent et 
fulgent; id quod pulcherrime describitur in v. 35 illa responsione 
qua vocatae dicunt adsumus et coram Creatore suo cum exsultatione 
fulgent gloriam eius enarrantes (Ps. 18,1 seq.); vide Iob 38,35. 

lam maiestate Dei proposita cum animi iubilatione monet propheta 
v. 36 « Aic est Deus noster et non aestimabitur alius adversus eum; 
v. 397 hic adinvenit omnem viam disciplinae et. tradidit 1llam Iacob 
puero suo et Israel dilecto suo »; — talis est Deus noster, cui alius 
nequit ullo modo comparari; quis sicut Dominus Deus noster? cf. 
ler. 10,6; iam propter /a/em Deum non est alia natio tam grandis 
quam [Israel eius scil. peculium electum. Haec vero dignitas quam 
maxime crescit quia huic populo bonum illud supremum donavit, 
sapientiam, suam scil. revelationem ei credidit, cuius excellen- 
tiam propheta a v. 9 et deinceps adeo multipliciter et magnifice extu- 
lit. Dedit eam Iacob servo suo et Israel dilecto suo i. e. quia hunc 
populum singulari ratione in suum servitium ab aliis separavit eum- 
que praecipuo favore dilexit; vide 1'1* ler. 11,15; 12,7 hebr. simili- 
ter Deut. 32,15; 33,19. Is. 41,8; 454,1 etc.; « notum est lacob et 
Israel pro toto israelitico genere usurpari; huic autem populo variis 
temporibus et locis suam Deus voluntatem ostendit... neque vulgare 
beneficium est accepisse a Deo legem et salutarem vivendi formam, 
ubi tot sunt veteratores et humanae salutis inimici... unde : qui an- 
nuntiat verbum suum Iacob, iustitias et iudicia sua Israel; non fecit 
taliter omni nationi (Ps. 157,19); in his legibus vera continetur sa- 
pientia quam hominum vis ac solertia non invenit » (Sanct.). Intelligi 
legem Dei et revelationem clare docetur &,1-4; proinde 44v ^fi; Üco- 
yvocíac di9acxaAMav, legem datam per Moysen (TAeod.). 

Unde lege hac et revelatione data ipsa sapientia in populo Dei electo 
radices misit et in eo inhabitavit, uti Eccli. 24,13 dicitur : et sic in 
Sion firmata sum et in civitate sanctificata similiter requievi et in Ie- 
rusalem potestas mea et radicavi in populo honorificato. Idem est sen- 
sus textus graeci v. 37 pevà coUco £r vio "fio cq Un xat £v Tol xv parrot 
cuvaveoTpagn i. e. post hoc, postquam Deus dedit et quia dedit eam 
populo suo. Verba haec ex graeco ita verti posse, ut ad sapientiam 

referantur, Ma/d. Malv. Lap. Calm. Loch omnino recte asserunt ; 
immo si contextum examinaveris ex v. 37 et 4,1, ita verti debere fa- 
cile affirmaveris. Unde scite advertit Estzus : « ita litteraliter signifi- 
cabitur sapientiam traditam Israeli, deinde a tota eius posteritate fuisse 
visam et cum iis conversatam, quia notus in Iudaea Deus ». Verum 
cum divina revelatio in ipso Filio Dei misso apicem suum et fastigium 
assecuta sit et tota veteris foederis dispositio praeparatio quaedam esset 
ad hanc sublimissimam Dei manifestationem sui ipsius etcum insuper 
Sapientia illa, de qua sermo fit Prov. 8,12. Sap. 7,22. Eccli. 25,5 
seq. sit reipsa Filius Dei, merito in textu lat. statim divinae revelatio- 
nis summa et absoluta perfectio directe et immediate assignatur, qua 
is qui olim per angelos legem dedit in Sinai et qui per angelum po- 
pulum comitatus est in deserto demum per se ipsum apparuit v. 38 
« post haec in terris visus est et cum hominibus conversatus est » ; — 
etiam Syrus exhibet formam eandem, ita ut haec enuntiatio non tam 
de sapientia sed de Deo ipso fonte et largitore sapientiae intelligatur. 
Verba haec aliquo modo iam impleta sunt in monte Sinai, in deserto, 
ubi per 40 annos legitur Deus proximus fuisse generationi huic, in 
templo quando suae praesentiae signum in nebula edidit vel quando 
describitur sedens super cherubim in arca et symbolo nubis lucidae 
(schechina) suam demonstrans praesentiam (1 Reg. 4,5. 2 Reg. 6,2); 
sed haec omnia quasi quaedam praeludia erant ad summam illam Dei 
manifestationem quae in Incarnatione cernitur, de qua s. Patres sae- 
pissime haec prophetae verba (sub Ieremiae nomine potissimum) af- 
ferunt. 


« Sensu mystico, eoque haud dubie a Spiritu sancto intento, significabitur 
ipsam Dei Sapientiam, id est Verbum Dei post consummatam umbraticam 
populi veteris sapientiam hominem esse factum et in terris apparuisse et 
cum hominibus fuisse conversatum » (Zsfius). Frequenter apud S. Patres 
verba ea, plerumque iam a v. 36 Aic est Deus noster, afferuntur ad osten- 
dendam et comprobandam Filii Dei divinitatem; multos eorum locos reci- 
tat iam Sabatier, Bibl. sacr. lat. vers. ant. II p. 745, Reusch in comment. 
p. 268-275, Tailhan, Analysis bibl. (Kilber) I p. 428. Aliquos locos adscri- 
bam ita ut addam quo tomo et loco in editione Migne inveniantur : 
Cyprianus , testim. adv. Iud. 2,6; M. 4,101: Lactantius, divin. inst. 4,13; 
epit. div. inst. 44; M. 6,483. 1051 ; Hilarius, in Ps. 68,19; de Trinitate 3, 
39; M. 9,482; 10,156; Zeno veronensislib. 2 tract. 7 n. 3; M.11,411; Am- 
brosius, de fide 1,3 n. 28. 29; 2,9 n. 80; M. 16,534.57; Phoebadius agin- 
nensis, de fide orthod. de Filii divin. et consubstant. tract. cap. 7; 2. 90, 
44; Faustinus, de Trinitate 3,2; M. 13,64; Rufinus, in symbolum n. 5; M. 
21,344; Augustinus, c. Maximinum lib. 2,46,13; c. Faustum lib. 12 cap. 
A3 : « quis alium intelligere permissus est, ubi leremias dicit nimirum de 

Sapientia : tradidit illam lacob... post haec in terris visus est » M. 42,277. 
813; Cassianus, de Incarnatione 4,9; MH. 30,86; Maximus taurinensis, tract. 
5; M.51,196; Chrysologus, sermo 88; M. 52,449; Faustus rhegiensis, epi- 
stola 3; M. 58,839; Avitus viennensis, epistola 28; M. 359,245; Vigilius 
tapsensis, l. 3 de Trinitate; M. 62,255. 

Atque ex graecis : Origenes, tom. 6 n. 15 in Ioan. ; M. 14,253; Athana- 
sius, de [Incarnatione contra Arianos n. 22; M. 26,1024; Cyrillus hierosol., 
catech. 11,15; M. 33,709; Gregorius nazianz., oratio 30,13; M. 36,121; Am- 
philochius iconiensis, oratio in Christi natal. 1,2; M. 39,38; Didymus alex., 
de Trinitate 1,37; M. 39,397; Epiphanius, haeres. 69,31 et 71,3; M. 42,252. 
911; Chrysostomus, de incomprehens. Dei natura hom. 35 n. 2; contra Iu- 
daeos et gentiles n. 2; in Ps. 46 n. 6; in Ps. 49 n. 3; M. 48,738. 8125; 55, 
216. 246; Proclus, epistola 2 de fide ad Armenos n. 7; ep. 3 ad loannem 
episcopum Antiochiae n. 2: « vel quomodo super terram visum et homini- 
bus conversatum calumniatur purum aliquem, sicut unum ex coitu natis, 
sed non ipsum qui est sine principio et increabilis, ad quem non aestima- 
bitur alter, secundum prophetam »; M. 65,864. 875 ; Cyrillus alexandrinus, 
glaphyra in Exodum lib. 2; M. 69,468 : « hic Deus... ipsum, opinor, Ver- 
bum demonstrat » ; idem contra Iulianum lib. 8 et 140; M. 76,933. 1016; de 
Trinitate 7; M. 75,1156. 

Atque Z'heod. in comment. haec habet : « dilucide nobis ostendit Incar- 
nationem Unigeniti ipsumque universorum esse opificem et sapientiae fon- 
lem ; illius enim ipse et factor est et dominus, et de ipso ait in Proverbiis : 
Dominus creavit me initium viarum ad opera sua ». Sensum autem verbo- 
rum prophetae amplissimum assecutus est Ol. scribens ad ca : « etenim 
unum et idem mysterium ordine resplenduit legaliter, prophetice, evan- 
gelice » i. e. in lege, in prophetis, in evangelio una eademque sapientia, 
unus idemque Filius Dei praeclaro splendet mysterio. 


lam declarat vates, ubinam illa sapientia quam Deus dedit populo 
suo et quae in populo apparuit revera contineatur 4,1 « hzc liber man- 
datorum Dei et lex quae est in aeternum ; omnes qui tenent eam per- 
venient ad vitam, qut autem dereliquerunt eam , in mortem » ; — arn 
haec scil. sapientia, de qua in antecedenti, est liber vel continetur in 
libro mandatorum Dei et in lege ; «id est : sapientia de qua superiore 
capite locutus sum, nihil aliud est quam liber mandatorum Dei, ut 
explicatur Deut. 4,6 : haec est enim vestra sapientia et intellectus 
coram populis , ut audientes universa praecepta haec dicant : en po- 
pulus sapiens et intelligens, gens magna »; ita nexum bene adstruit 
et ^ic declarat Ma/d. eodemque modo Lans. Malv. Sanct. Lap. Men. 
Tir. Calm. Loch, R. Troch.; unde simul conceditur 3,38 primo et per 
se sermonem fieri de sapientia. Lex autem dicitur exstare in aeternum, 
nam verbum Domini manet in aeternum et prout in lege revelatio 

sapientiae continetur, haec est et valet in perpetuum. Et quantum 
valeat et efficiat sapientia haec, statim subdit : qui tenent eam, ajczw, 
ergo non supple viov legem, sed sapientiam , de qua a 3,12 seq. agi- 
tur. Utique illi tenent sapientiam vel ea potiuntur qui legem Dei fi- 
deliter servant; in ea autem vera offertur vita et beatitas, contem- 


.. nentibus vero mors et interitus. Quare si populus e miseria emergere 


vult, hanc sedulo apprehendat sapientiam v. 2 « convertere lacob et 
apprehende eam , ambula per viam ad splendorem etus contra lumen 
eius »! — i. e. redi lacob ad sapientiam, eam denuo apprehende, 
401i, ; incede per eam viam quam sapientia suo lumine et splendore 
demonstrat, contra i. e. e regione luminis eius, iuxta praecedens lu- 
men eius (Lans. Maid. Men. Tir. Lap.), sicut ille qui praelucentem 
facem sequitur in eius lumen et splendorem semper intentus, ita. ut 
nunquam aliorsum oculos dimoveat suos (Sanct.); mandatum enim 
lucerna est et lex lux Prov. 6,23 et lucerna pedibus meis verbum tuum 
et lumen semitis meis Ps. 118,105; « sectare splendorem radii; illu- 
strabit enim te et deducet ad vitam » (TAeod.). Ipsis vocibus splendoris 
et luminis sapientia duce et magistra subministrari summa bona clare 
enuntiatur, cum luminis metaphora designari soleat felicitas. 

Dein aemulatione quoque excitata populum monet, ne a gloria sua 
excidat, ne se reddat indignum Dei favore neve permittat, ut Deus 
hanc suam dignitatem et electionem sibi subtrahat v. 3 « ne tradas 
alteri gloriam tuam et dignitatem tuam genti alienae! v. & beati su- 
mus , Israel, quia quae Deo placent manifesta sunt nobis »! — gloria 
Israel et 7& cup.oépovz& cow, utilitates tuae (vet. lat.) iis continentur 
quae 3,37-5,29 describuntur. Si autem insignem hunc Dei favorem 
neglexerint, addit illis eandem comminationem quam postea Christus 
Iudaeis indicavit : auferetur a vobis regnum Dei et dabitur genti fa- 
clienti fructus eius (Matth. 21,43). Quod ut avertant, maximam eis 
commendat in v. 4 aestimationem revelationis divinae qua de volun- 
tate Dei edocentur. Non fecit taliter omni nationi! quae est enim alia 
natio sic inclyta ut habeat iusta iudicia et universam legem (Deut. 4, 
8)? beatus es tu, Israel, quis similis tui qui salvaris in Domino (Deut. 
33,29) ? beata gens cuius est Dominus Deus eius (Ps. 32,12). 


c; Ierusalem alloquitur exsules 4, 5-29. 


Igitur cum Deus tali modo agat cum populo, habent quo se solen- 
tur animosque erigant, etsi nunc affligantur v. 5 « Anzmaequior esto 
populus Det, memorabilis Israel; v. 6 venumdati estis gentibus non in 
perditionem, sed propter quod ?n ira ad iracundiam provocastis Deum, 

traditi estis adversarüs; v. "1 exacerbastis enim eum qui fecit vos, 
Deum aeternum , tmmolantes daemonits et non Deo ; v. 8 oblit? enim 
estis Deum qui nutrivit vos et contristastis nutricem vestram [erusa- 
lem »! — Oxpctivt, bono animo estote, ne animo cadatis! p.vap.ocuvoy me- 
moriale, monimentum varie accipiunt : vel in quo servatur memoria 
Israel, ut ita appelletur populus ad reliquias paucas redactus (Maid, 
Lans. Lap. Malv. Men. Tir. Calm. R. Troch.), vel insignis populus 
dignusque memoria (Sa), vel cuius Deus nunquam obliviscitur (Sanct. 
Loch), de quo continuo memor est (07.), vel omnes quicumque no- 
mine Israel vocamini (Kn.) ; hebr. certe positum erat 727, uti Ex. 3,15 


eadem vox hebr. yvapócuvov redditur, et ita saepius; unde notat Kn. 
vocem poni in membro parallelo saepius pro nomine indeque notio- 
nem derivari. Ad v. 6-8 vide Deut. 32,15-18. Non ut vos memoriam- 
que vestram aboleret, sed ut vos castigatione emendaret, tradidit 
gentibus; cf. ler. 4,97; 5,10 (Maid. Lans. Lap.). Gravitas culpae 
ostenditur maiestate Dei aeterni commemorata et beneficio creationis 
et curae paternae a Deo ipsisimpensae in medium prolato. Eum obliti 
sunt qui semper curam ipsorum gessit; et pro Deo idola vana et abo- 
minationes sibi elegerunt quibus sedulo servirent. Apud LXX Sawuóvia 
ponuntur pro hebr. m'»5x Ps. 95,5, n" Deut. 32,17. Ps. 105,35; 
ceterum docet S. Paulus: quae immolant gentes, daemoniis immolant 
et non Deo; quare versio illa LXX cui versio graeca h. l. consentit, 
rei veritatem expressit et quinam sint o"19 vel violenti domini, vasta- 


tores, praeclare edocemur. 

Personificatio autem Ierusalem tamquam matris populi iam quasi 
praeparatur in noto hebraismo quo haud raro incolae urbis tamquam 
filia urbis appellantur; similiter luget Ierusalem Is. 3,26 : desolata in 
terra sedebit et 49,15; 51,17 seq. 52,1 et Ier. 4,31. Lament. 1,1. 7. 
1" etc. Hoc autem loco praeprimis spectatur ut civitas sancta, ex qua 
utpote ex centro theocratiae per prophetas doctrina et institutio salu- 
laris in populum emanabat, qua contempta ipsam theocratiam con- 
tempserunt. Illis doctrinis et oraculis praesertim messianis quae omnia 
ad lerusalem fere referebantur populus ad fidem Dei et spem bonam 
erudiebatur ; unde iis neglectis ipsam nutricem vel matrem lerusalem 
neglexisse et contristasse dicuntur; v. 9 « vid?t entm £racundtam Dei 
venientem vobis et dizit : audite confines Sion; adduxit enim mihi 
Deus luctum magnum ; v. 10 vidt enim captivitatem populi met, fi- 
liorum meorum et filiarum, quam superduxit illis Aeternus; v. 11 
nutrivi enim. illos cum. tucunditate; dimisi autem illos cum fletu et 
luctu »; — confines , xz9oo0txot (vet. lat. civitates Sion), accolae Sion, 

vel urbes finitimae et vicinae (Mald. Sa, Lap. Lans. Men.), quibus 
doloris magnitudinem exponit, uti Ier. 22,20 omnibus gentibus vici- 
nis suam iubetur annuntiare desolationem ; simili modo Lament. 1,12. 
Quo maior Dei benedictio in vetere lege cernebatur in laeta filiorum 
filiarumque turba, eo gravior dolor concipitur matris quae illos 
abripi cernit; « auget autem plurimum dolorem instantis mali re- 
cordatio bonorum praeteritorum ; propterea memoriam facit iucundi- 
tatis qua eos enutriverat » (Mald.). 

Lugens autem precatur ne quis dolori addat dolorem malevolentia 
et irrisione v. 12 « nemo gaudeat super me viduam et desolatam! a 
multis derelicta sum propter peccata. filiorum meorum quia decltna- 
verunt a lege Dei; v. 13 zustitias autem tpsius nescierunt nec ambula- 
verunt per vias mandatorum Dei neque per semitas veritatis etus cum 
iustitia. ingresst sunt »; — vidua Lament. 1,1. Cum tempore exsilii 
pii Israelitae magno quodam amore et desiderio lerusalem tenerentur, 
cuius rei testis est psalmus 136, facile apparet quantopere hoc dicendi 
genere et querelis illis vates animos eorum commovisse censeri possit. 
Veros poenitentiae sensus omnibus subsidiis sermonis excitare studet ; 
unde peccata membro quadruplici iis in memoriam revocantur ; de 
dictione vide Iob 34,97 LXX ; semitas z«:9s(a; i. e. disciplinae, sapien- 
tiae, quas scil. sapientia docet et praecipit, non sunt ingressi eo quo 
debuerunt modo, ut scil. iustitia, fructus sapientiae (Sap. 8,7), ex- 
sisteret; graece: in iustitia ezus scil. Dei, quae Deo sit accepta et 
grata el quam ipse hominibus inesse velit. « Ecclesia dum maxime 
affligitur monet haereticos aut infirmos in fide ne propterea sibi in- 
sultent » (Mai/d.). 

Uti est dolentis ac lamentantis, Sion mater vicinis (v. 9) pluribus 
verbis suam exponit afflictionem et ab iis quoque petit ut secum mi- 
seriam filiorum lamententur v. 14 « venant confines Sion et memo- 
rentur. captivitatem. filiorum et filfarum mearum quam superduzit 
tllis Aeternus »; — vide v. 9. 10; atovtog vix aliud Dei nomen refert 
quam lahve; cf. Deut. 28,49 adducet lahve super te; vox de Deo dici- 
tur Iob 33,12 LXX ; v. 15 « adducit entm super illos gentem de lon- 
ytnquo, gentem improbam et alterius linguae, v. 16 qui non sunt 
reveriti senem. neque puerorum miserti sunt et abdwurerunt dilectos 
viduae et a filiis unicam desolaverunt » ; — verba fere deprompta sunt 
ex Deut. 98,49. 50 et ler. 5,15; xvaié; gentem impudentem, quae 
scil. nullo pudore retineatur, verum in omnia flagitia, crudelitates, 
violentias se effundat, quae nulli parcat aetati et quam ne precibus 
quidem adire possint, cum sit £)vo; 420 «660v, id quod in miseriis 
ponitur Ps. 80,6 : linguam quam non noverat audivit (Ma/d.). Neque 

habita est ulla ratio matrum viduarum, quae orbabantur filiis et filia- 
bus (graece). Tales igiturse praestiterunt victores; unde concluden- 
dum proponitur, qualem isti captivitatem imposuerint. Ceterum cf. 
Is. 28,11. Mater Sion relicta est filiis orbata, solitaria, desolata (Mad. 
Lap. Tir.), quae sicut per se suaque ope auxilium ferre nequit, ita 
in Dei promissione habet firmissimum spei ac fiduciae adininiculum 
v. 17 « ego autem quid possum. adtuvare vos? v. 18 qui entm adduzit 
super vos mala , àpse vos ertptet de manibus 2nimicorum vestrorum » ; 
— i. e. non ego, verum Deus opem feret; hebr. *2 post particulam 


negationis notionem induere sed notum est; cf. Gen. 24,4; 19,9. 3 Reg. 
21,15. Ratio scil. petitur ex ipsa oppositione : is qui opem ferre et 
potest et vult Deus solus est; ideo ego sum impotens, vel ego nihil 
efficere possum, quia mala tanta sunt, ut solum qui ea adduxit iis 
remedium afferre possit. 

Ut autem ope divina se reddant dignos, opus est castigationem ac- 
cipere animis submissis, uti iam docuit Michaeas 7,9 et Ieremias 3, 
22-95; 31,18. 19; cuius submissionis exemplum mater Sion iis pro- 
ponit v. 19 « amóulate filit, ambulate! ego entm derelicta sum sola ; 
v. 20 exui me stola pactis , indui autem me sacco obsecrationts et cla- 
mabo ad Altissimum n diebus meis » ; — stola pacis vestis est qualis 
tempore pacis, felicitatis, laetitiae gestatur; nam pax ex Hebraeorum 
idiomate prosperitatem , iucunditatem et omne animorum oblecta- 
mentum importat (Sanct.); in signum luctus induitur vestis lugubris, 
ex panno rudi confecta, qualis est habitus poenitentium et veniam 
suppliciter exorantium ; unde saccus obsecrationis; homines enim ut 
divinam misericordiam sibi concilient, habitum squalidum assu- 
munt, uti 2 Reg. 129,16-20 David, uti Iudith 9,1 Esther 1*,2 (Sanct.) 
Ion. 3,6 etc. ; óézc:; ponitur in Ps. 21,25 pro hebr. 73:2 miéseria , af- 
/lictio ; unde fortasse nostro quoque loco in hebr. ea vox legebatur; 
saltem aliis in locis nihil legimus de sacco obsecrationis, sed de vesti- 
mento luctus (2 Sam. 15,2), de veste fletibus et luctui apta 6v&voy «pia; 
xai mévüou; Esth. 15,9 et vide infra 5,1. Cum signis et indiciis luctus 
docet orationem esse coniungendam ; atque revera lugentibus in Sion 
salus promittitur; vide Is. 61,3. Soph. 3,18 hebr.; graece 95 cv 
Q.t)VLOV. 

Ut matris exemplum imitentur eandemque cum ea spem concipiant 
admonentur v.21 « animaequtores estote , filit , clamate ad Dominum 
et eripiet vos de manu principum. inimicorum; v. 22 ego enim spe- 
ravi in aeternum salutem vestram, et venit mihi qaudiem a Sancto 
super misericordia quae veniet volts ab. Aeterno salutari nostro; v. 23 


494 Ban. A, 21-95 


emisi enim vos cum luctu et ploratu, reducet autem vos mihi Domzi- 
nus cum gaudio et iucunditate in. sempiternum » ; — ad v. 21 vide 
,5; vos eripiet & Ouvactt(ac, ix touc EyÜpóv, ex dominatione, ex 
manu inimicorum ; etiam uberius Syrus : ex manibus robustorum et 
ex manibus dominantium et ex manibus inimicorum; v. 22 ego enim 
speravi éxi vQ atovio i. e. ego spero in Domino et ab eo spero salu- 
tem vestram (cf. Sanct. Mald. Lans. Lap.) et ex hac spe profitetur se 
gaudio refici z29x voj &yíou, a Deo qui per emphasin sanctus appella- 
tur lob 6,10. Is. 40,25. Hab. 3,3 et frequenter Sanctus Israel apud 
Isaiam. Gaudium autem hoc enascitur e misericordia et gratia quam 
Dominus salvator largietur vel Aeternus ille salvator et quidem zv 
vy e; cf. Is. 15,1 prope est ut veniat tempus eius; 55,7 ad punctum in 
modico dereliqui te; exsilii enim tempus breve est comparatione insti- 
tuta cum instauratione perpetuo quae consistere debet, uti in V. 23 
indicatur. Uti nunc Ierusalem ruinam cernit cum luctu et lacrimis, 
ita in instauratione abundabit et exsultabit gaudio et laetitia, de qua 
vide Is. 55,1; 60,1 seq. 61,10. Manifesto spectat vates instaurationem 
theocratiae ut talem quae scil. in regno messiano absolvitur, uti pro- 
phetae a reditu ex exsilio statim ad tempus illud transire solent, cum 
reditus non sit nisi praeparatio quaedam ad perfectam regni Dei 
institutionem ; cf. Ier. 30,9. 21; 31,22. 31. Graece v. 22 éri «1j EAerqio- 
oóvn, quae vox apud LXX ponitur pro hebr. n'2N le. 38,18 ; frequen- 
tius pro "On Gen. 47,29. Prov. 3,3; 19,22; 20,28; 21,21 ; etiam fre- 
quentius pro np73 Deut. 6,25; 25,13. Ps. 23,5; 32,5; 102,6. Is. 1,27 ; 
28, 17 etc. 

Quam spem ulterius describit v. 24 « sicut enim viderunt victnae 
Sion captivitatem vestram a Deo, sic videbunt et in celeritate salutem 
vestram a Deo quae superventet vobis cum honore magno et splendore 
aeterno »; — vel verte ex graeco : salutem quae a Deo vestro vobis 
obtinget; de vicinis Sion ai v&poxot vide v. 9; opprobrium et igno- 
minia vertetur in gloriam magnam et splendorem perpetuum, quo 
scil. theocratia coram Deo insignis erit; vide Is. 35,10; 49,93; 52,1; 
60,13. Ier. 30,19; 31,13. Uti populus factus est in maledictionem et 
urbs in sibilum, ita restitutio erit in benedictionem et in gaudium 
omnibus gentibus; quare redemptio quoque omnibus est annun- 
tianda quippe quae inauguratio est salutis universalis; vide Is. 0,5. 
Ier. 31,10. Hac ergo spe roborati tempus castigationis subeant humili 
animo v. 95 « filii patienter. sustinete tram. quae supervenit vobis; 
persecutus est entm. te inimicus (uus, sed cito videbis perditionem 
ipsius et super cervices ipsius ascendes; v. 96 delicati mei ambulave- 

runt vias asperas, ducti sunt enim ut grex direptus ab inimicis »; — 
cito. vide ad v. 22 graece; ruina hostium iam plurimis oraculis est 
praedicta; vide Is. 13,1-15,27; 92,1-10; 45,1; 56,1; 47,1. Ier. 25,19; 
90,1 seq.; insignum deiectionis dicitur : ascendes super cervicem, colla 
hostium pedibus calcabis; vide Deut. 33,29. Is. 51,23; 60,14 ; ita fie- 
bat devictis los. 10,24. Hac comparatione promittitur plena de inimi- 
cis victoria, qui igitur regni Dei restitutionem non modo non impe- 
dire poterunt, verum etiam se ipsos Domini imperio et servituti 
subiicient. Talis autem victoria insignis eo magis exsistere debebit, 
quia miseria et ignominia populo Dei inflicta adeo erat magna et in 
ipsius Dei opprobrium cessit. Ita in v. 26 consulto effertur crudelitas 
et rei indignitas; illa depingitur in teneris filiis qui per asperitates 
viarum incedere coguntur, haec in populo qui per modum vilium 
pecorum abigitur et male vexatur. Ad de/tcatos i. e. teneros vide 
ler. 6,2; apte advertit Sanct. : « magnum habet momentum ad 0o; 
magna rerum fortunaeque mutatio »; et vide Deut. 28,56. 

Attamen ne despondeant animos v. 97 « animaequtores estote filii 
et proclamate ad Dominum; erit enim memoria vestra ab eo qui 
duxit vos; v. 98 sicut enim futt sensus vester ut erraretis a Deo, decies 
tantum iterum. convertentes requiretis eum; v. 29 qui entm induzit 
vobis mala, ipse rursum adducet vobis sempiternam tucunditatem cum 
salute vestra » ; — v. 9'1 0agaícars bono estote animo, alacri, forti; con- 
fidite! fozcats instanter et vehementer clamate ad Dominum! nam est 
apud eum qui vos abduxit vestri memoria continua. lam enim est 
magno solatio quod non hostis vos in captivitatem abegit, sed Domi- 
nus; a Domino immittü calamitatem, non hostium potentia vel arbi- 
trio, prophetae sedulo monent; verum ab illo qui nomen Dei Abra- 
ham, Isaac, lacob in aeternum tamquam memoriale se gesturum 
professus est sollemniter Ex. 3,15. Quare iis prostat firmissimum pi- 
gnus salutis. Id unum eis incumbit, ut quemadmodum antea animos 
habuerint intentos ad declinandum a Deo, ita iam studio atque conatu 
decuplo maiore Deum quaerant eique adhaereant; OexamAactácate 
CaTfica. studium Deum quaerendi exhibete decuplum i. e. multipli- 
citer (vet. lat.) quaerite eum! Illud enzm in v. 28 explica ex hebr. *5 


quod saepius profecto , immo significat : vere, sicut, olim recessistis a 
Deo, ita nunc modo multo ferventiore ad eum revertimini! alii aliter 
iungunt : non enim debent vos praeterita peccata in desperationem 
inducere, sed potius incitare, ut maiore studio poenitentiam agatis 
(Maid. Lap.). Atque ut ad Deum acriore conatu quaerendum inciten- 
tur, ratio affertur in v. 29 efficacissima : gaudium sempiternum vobis 

Deus alfferet simul cum vestra salute; vide Is. 35,10; 50,11. 129; 65,18. 
ler. 31,12 seq. ; 32,41. 42; 33,9. 11. En, quam praeclare doceat Ba- 
ruch exsules qua via eniti debeant ut Deum sibi reddant propitium et 
quibus documentis animos moerore oppressos erigant et firmissima 
recreent consolatione. 


d) De instauratione praeclara 4, 30-5, 9. 


Quae mater Sion ad suam filiorumque consolationem dixerat, vates 
nomine Dei confirmat ipsam quoque matrem dolentem consolans et ad 
laetitiam erigens v. 30 « Animaequior esto, lerusalem, exhortatur enan 
te qui te nominavit »! — Ups vide v. 5. 21; exhortatur, sapaxaMcet 
consolatur te, eriget et confortabit te qui te suam civitatem nomina- 
vit, te elegit, ut ibi poneret nomen suum; est enim civitas sancta, 
civitas Sancti Israel, civitas Iahve (Is. 48,2; 52,1; 60,15; Ma/d. Lap 
Lans. Malv. Troch.) ; unde in ipso nomine habet pignus certissimum; 
Deus enim gloriam suam alteri non dabit; sed propter se faciet ut 
non blasphemetur (Is. 48,11); vide quoque ler. 3,17 et 33,16 hebr. 
Atque prior consolationis pars ea est quae constanter apud prophetas 
effertur : inimicorum Dei clades et prostratio ; iis enim deiectis regnum 
Dei stabili ratione fundabitur (cf. Is. 49,26 ; 66,15. Ier. 25,97 seq. 
Hab. 3,6 seq. Soph. 2,2 etc.) ; v. 31 « nocentes peribunt qui te veza- 
verunt et qui gratulati sunt in tua. ruina punientur ; v. 32. civitates 
quibus servierunt filii tut puntentur et quae accepit filios tuos; v. 33 
sicut entm gavisa est in tua ruina et laetata est in casu tuo, stc con- 
tristabitur in sua. desolatione v. 3& et amputabitur exsultatio multz- 
Ludànis eius et gaudimontum etus erit in luctum; v. 35 ignis enim su- 
perveniet ei ab Aeterno in longiturnis diebus et habitabitur a daemoniüs 
in. multitudine temporis »; — et prius quidem norma enuntiatur 
universalis; similiter Isaias 2,12 seq. omne superbum deiectum 
iri praedicit, ut Deus solus exaltetur; graece : miseri (erunt), qui te 
vexarunt, vel vae eis (cf. Os. 7,13); praesertim Edomitae nominantur 
qui de ruina urbis exsultaverint; vide ad Lament. 5,21; pariter vae 
dicitur civitatibus quae iugum servitutis imposuerint populo Dei : 
numquid servus est Israel aut vernaculus? omnes enim qui de- 
vorant eum delinquent, mala venient super eos, dicit Dominus 
(ler. 2,3. 15); cf. Is. 33,1; 35,2. Deinde ad Babylonem sermo 
transfertur : misera erit quae cepit filios tuos. Oracula in Babel iam 
exsistunt Is. 13,1 seq. 21,1-9 et praesertim ler. 25,12. 26; cap. 50. 
51. Post annos septuaginta Deum visitaturum esse dixerat iniquitatem 
Babylonis. Sunt qui hos versus non posse conciliari censeant cum 1, 

11. 12, ubi orare iubentur pro rege Babylonis. Verum si quis atten- 
dat ex una parte tempus exsilii, donec compleantur illi 70 anni, ex 
altera parte oracula illa, quid est facilius quam quo tendat uterque 
locus perspicere? Nonne leremias ipse et ruinam Babylonis annuntiat 
et epistola missa exsules iubet orare pro Babylone « quia in pace 
illius erit pax vobis » (29,7)? 

Ad v. 33 vide ler. 50,11. 13. 23; ad v. 34 Ier. 50,35-39. Is. 13,15. 
Dominus ignem immittet in Babylonem, uti ler. 51,58. Hab. 2,13 
dicitur, et igne destruetur si; Apígoac paxoxo 1. e. diu durabit eius 
ruina. Ad describendam vastitatem et horrorem desolationis additur 
daemonia ibi fore ut habitent; Is. 13,21 LXX reddunt eodem modo 
vocem hebr. n'vz7t in loco quo ruina Babylonis et vastatio descri- 


bitur; vu/g. ibi habet : et pilosi saltabunt ibi; similiter Ier. 50,39 : 
propterea habitabunt dracones cum faunis ficariis et habitabunt in ea 
struthiones. Ceterum Is. 354,14 a" etiam Oawóvix redduntur apud 


LXX; item Is. 65,11 72. Alii vocem accipiunt de satyris et faunis 


(Sanct. Mald. Lap.); Calm. notat : « ad Isaiae et Ieremiae vaticinia 
alludit Babylonem post illius excidium ita describentium veluti urbs 
sit penitus destituta, daemoniorum funebriumque ac perniciosarum 
belluarum sedes, sive revera larvis ac lemuribus infestata fuerit, sive 
ita esse putaverint Iudaei uti apud nos vulgus solet ». 

At post punitionem Babylonis erit instauratio; undique Israelitae 
dispersi redibunt; quare mater Sion iubetur levare oculos et turmas 
filiorum ad se venientium laeta consalutare v. 36 « circumspice Ieru- 
salem ad orientem et vide iucunditatem a. Deo tibi venientem; v. 31 
ecce enim venient. filii tui quos demisisti dispersos , veniunt collecti ab 
oriente usque ad occidentem in verbo Sancti gaudentes in. honorem 
Det » ; — cf. Is. 11,11; 43,5; 49,18; 60,5; haec exsultatio matri pa- 
rata est a Domino : veniunt ab omni terrae plaga :n veróo Sancti, 
secundum verbum ac promissum Dei et vi huius verbi, quia Deus 
utpote sanctus sanctum sibi constituere vult populum ; veniunt gau- 
dentes 7i 7o0 soU 9922, exsultantes de tanta Dei gloria quae in reditu 
coram omnibus manifestatur; eo enim eventu Deus sanctificabit no- 
men suum magnum, ut sciant gentes eum esse [ahve (Ez. 36,23); 
igitur implebunt illud : exsulta et lauda, habitatio Sion, quia magnus 
in medio tui, Sanctus Israel (Is. 12,6). Etiam in hac descriptione in- 
doles spiritualis instaurationis optime depingitur. 

Huius instaurationis quanta futura sit excellentia vates pluribus 
prosequitur : lerusalem veste lugubri deposita iam gloria, honore, 
iustitiae ornamento decorabitur 5,1 « exue te Ierusalem stola luctus et 

vexattonis tuae, et indue te decore et honore eius quae a. Deo tibi est 
semptternae gloriae; v. 9 circumdabit te Deus. diploide iustittae et 
tmponet mitram capiti honoris Aeternt »; — similiter Isaias urbem 
consolatus est : induere fortitudine tua Sion, induere vestimentis glo- 
riae tuae (52,1) et 61,3. 10. Hic ornatus et haec gloria urbi a Deo 
datur &c vov &tàvx. Quare urbs tamquam centrum theocratiae consi- 
deratur et qua ipsum Dei regnum in aeternum stabile, sanctum, glo- 
riosum repraesentetur. Quare pergitur v. 2 mwspióxAo0 indue vestem 
iustitiae eius quae a Deo est (graece) i. e. verae sanctitatis quam Deus 
hominibus inesse vult et quam ipse solus largitur et efficit; proinde 
eum indue ornatum qui novam theocratiam decet; cum hoc iustitiae 
indumento coniungitur mitra gloriae : impone (vet. lat., uti eircumda 
quoque) capiti tuo mitram gloriae 702 atev(ou i. e. illius gloriae quae 
datur ab aeterno Domino, quae proinde est vera et in sempiternum 
suum conservat splendorem ; mitram explica eodem modo sicuti co- 
ronam Is. 61,3. 11; pertinet mitra ad ornatum muliebrem : imposuit 
mitram super caput suum, ludith 10,3; 16,10 : colligavit cincinnos 
suos mitra. 

Atque merito quidem tantus ei proponitur ornatus, vult quippe 
Deus gloriam regni sui omnibus reddere manifestam et conspicuam 
v. 93 « Deus entm ostendet splendorem suum zn te omni qui sub coelo 
08; V. & nominabttur entm ttbi nomen tuum a Deo tn sempiternum : 
pac iustitiae et honor pietatis »; — cis oàv Xaynoóvara, splendorem 
tuum (vet. lat.) Deus terrae universae quae est sub coelo ostendet, 
vel ostendet sub coelo universae creaturae (vet. lat.) ; 5 0x5 0v oupavov 
vocatur £erra Ex. 17,15. Deut. 25,19. Iob 2,9; 41,9. Luc. 17,25. 
« Deus efficiet ut toto orbe terrarum clarissima sis; idem aliis verbis 
praedicit Isaias : surge, illuminare Ierusalem quia venit lumen tuum 
et gloria Domini super te orta est... gloria eius in te videbitur et am- 
bulabunt gentes in lumine tuo et reges in splendore ortus tui » (60,1. 
Mald. Lap. Lans. Calm.). Ad novae theocratiae conditionem desi- 
gnandam nomen ei assignatur a Deo in perpetuum i. e. in perpetuum 
ibi exsistet pax iustitiae et 9óz« 8cocsGs(ac gloria Dei culturae (vet. lat.). 
Erit itaque civitas in qua abundabit pax nata ex iustitia et gloria ex 
pietate proveniens; solet Scriptura nominum mutatione mutationem 
status significare (Gen. 15,7; 32,98. Is. 62,2. Ez. 48,35. Mald.; simi- 
liter Sanct. Lap. Tir. Troch.); praeterea vide Is. 1,26; 62,4. ler. 33, 
16; « reductis e captivitate Iudaeis huius oraculi fides impleri coe- 
pit; absoluta denique in christiana Ecclesia, felicissima praesertim ea 
aetate qua hostium odia minui coepere » (Ca/m.) et bene advertit 

Ol. : « hae sunt novae lerusalem notae (7x yvoptcp.a274) ; hostium im- 
petus iam non potest divellere pacem quae ex iustitia est nec evertere 
pietatis honorem ». Ex amplitudine promissionis et ex splendore in 
toto orbe terrarum relucente apparet periodum spectari messianam, 
proinde instaurationem theocratiae describi in se et absolutam eam- 
que vera sanctitate insignem. 

Cum itaque Deus theocratiam ad talem apicem sit adducturus, ha- 
bet lerusalem cur gaudeat et cur reditum populi tamquam tot bo- 
norum divinorum initium quoddam et augurium tota animi exsulta- 
tione exoptet et salutet v. 5 « ezsurge lerusalem et sta £n excelso et 
circumspice ad. orientem et vide collectos filios tuos ab oriente sole 
usque ad occidentem , in verbo Sancti gaudentes Dei memoria ; v. 6 
exierunt enim abs te pedibus ducti ab inimicis; adducet autem illos 
Dominus ad te portatos in honore sicut filios regni » ; — eum lugentes 
sedeant in terra, ezsurge adhortationem exprimit ad laetitiam (Is. 
51,9. 17; 52,1. 2); cur exsultandum sit explicatur : altam conscende 
speculam ex qua videre possis filios undique confluentes ad te; vide 
4,36. 37; veniunt 7à pípart T00 &ytov iuxta promissum et ordinatio- 
nem Dei sancti qui regnum scil. sanctitatis condere vult; veniunt 
gaudentes quod Deus ipsorum memor ad sedes paternas reditum 
paraverit; gaudent quia Deus denuo cura paterna eorum recordatur; 
recordatio autem Dei dicit largitionem beneficii eximii. Hanc Dei re- 
cordationem describit propheta in v. 6; vide 4,26; redibunt enim 
cum gloria et honore, sicut qui ad regiam familiam pertinent, prin- 
cipes. Vide ad Is. 49,22. 23 et 66,20. In graeco legitur cc povov [jxct- 
Acíac : portabuntur sicut thronus regni; quae lectio etiam reperitur 
apud [renaeum (adv. haer. 5,35) et apud Syrum : adducet eos Deus - 
.elatos super thronum regni. Quae metaphora satis est inusitata; iam 
in vet. lat. vulg. apud O/. et in compluribus codicibus graecis (XII et 
10 minusc.) legitur fi/tos regni. Sed prior lectio potest ex hebr. expli- 
cari ita ut verti debeat ; in honore sicut 7n throno regni; polest enim 
post 2 particulam comparationis praepositio antecedens omitti et sup- 
pleri ex contextu; vide 1 Sam. 15,22. Is. 1,25; 9,3. Prov. 27,19. lob 
28,5; 30,1^ (cf. Ewald, Lehrb. S 221 a. 282 e). In qua acceptione 
sensus proxime accedit ad Is. 66,20. Unde censendum erit cum Kn. 
Baruch scripsisse Nc22 71222 id quod interpres graecus ad litteram 


verterit, at non rite intellexerit; debet enim verti : in gloria sicut zn 


throno. 
Et quomodo cum gloria sint reducendi, ex oraculis Isaiae describi- 


tur v. 7 « constitiut enim Deus humiliare omnem montem excelsum 

et rupes perennes et convalles replere in aequalitatem terrae , ut am- 
bulet Israel diligenter in honorem Dei ; v. 8 obumóraverunt autem et 
silvae et omne lignum suavitatis Israel ex mandato Dei; v. 9 adducet 
enim Deus Israel cum iucunditate in. lumine maiestatis suae cum mz- 
sericordia et iustitia quae est er 1pso » ; — prius itaque omnia viae 
impedimenta removebuntur, montes scil. et colles et valles vel abyssi 
et fiet via plana et aequalis; dein ne aestu laborent itinerantes, sil- 
vae et arbores odoriferae omnes gratam proficiscentibus praebebunt 
umbram; haec autem fieri omnino decet quia ipse Dominus agmen 
ducit in lumine gloriae ac maiestatis suae et gratiam et salutem prae- 
stat. Ceterum vide ad v. 8 Is. 40,3. &; Uiva; verte non rupes (vet. lat. 
neque cum Syro fonticulos vel rivulos), sed cumulos vel acervos, 
colles; dicuntur «evvxou; , uti Gen. 49,26. Deut. 33,15. Hab. 3,6; ex- 
plica ex hebr. a5iv : montes et colles antiquissimi, qui ex tempore 


immemorabili stant immoti, quos igitur deprimere et removere be- 
neficium est admiratione et potentia plenum. Ita Israel ambulabit 
&cQxAG; secure, tute Tí 709 0:09 0027 per Dei maiestatem qua scil. 
ducuntur et proteguntur, sicuti in exitu ex Aegypto Deus eos praece- 
debat in columna nubis et ignis. Ab aestu defenduntur umbra silva- 
rum, quae simul viriditate et amoenitate (A/5.) iter iucundius red- 
dunt ; arbores autem odoriferae vel suave olentes eos recreant et viam 
reddunt suavi odoratu gratam (Sanct. Tir.). Igitur et columnam nubis 
(Ex. 13,21) et manna quod olinr praestitit se redeuntibus alia ratione 
sed ad similia commoda subministraturum ac suppleturum insinuat. 
Ceterum vide Is. 41,19; 55,12. 13. Apte monet Lap. hisce omnibus id 
solum significare reditum fore laetissimum; erit scil. Dei protectione 
gratus et iucundus , ab incursu hostili tutus, variis commodis instruc- 
tus, uti postmodum revera accidit ipso rege gentili subsidia mini- 
strante (Esdr. 1,7). Amplissima hisce continetur Dei promissio qua se 
promptum declarat ad quaevis beneficia redeuntibus largienda. Ipse 
enim, uti Michaeas reditum iam descripsit 2,19. 13, ante eos praece- 
det, agmen ducet, 7yríoetvax praeibit (vet. lat.), uti Is. 52,12 dicitur, 
in lumine maiestatis, sicut olim in columna ignis (Sanct. Maid. Lans. 
Malv. Men. Troch.); unde 1sta reductione insignem misericordiam 
Israeli praebet et simul populo suo eum statum redintegrat qui eum 
pro dignitate populi theocratici decet, statum quem ipse adesse vult 
et qui normae divinae sanctitatis consentaneus est; quare eum redu- 
cere dicitur cum iustitia quae est ex ipso. Ex hisce omnibus demum 
fit, ut Israel redeat eT. £uppooóvzi; cum iubilatione et laetitia; vide ^, 
33. 99. 1s. 35,10. 51,11. Ier. 31,7. 13. « Deo duce omnia levia et fa- 

cilia » (Theod.). Reditum ex Babylone, uti est initium instaurationis, 
ita in se exprimere typum libertatis sub Christo (Gord.) facile per- 
spexeris. Facile quoque fluit quod Tir. monet, omnes eas felicitates 
redeuntium e Babylone in Iudaeam moraliter convenire animae e ser- 
vitute peccati revertenti ad sinum gratiae divinae, convenire gentili 
e tenebris infidelitatis ad lumen fidei adducto, animae quoque e 
mortali corpore ad coeleste palatium demigranti. 


Epistola Ieremiae. 


ARG. — Eos qui in Babyloniam abducentur edocet vates quam ina- 
nia et contemptibilia sint idola, ne ea timeant neve honorent, sed 
Deo adhaereant. Idola aütem nihil esse modo ad captum populi apto 
exsequitur ostendens idola nihil posse, ornamenta eis subtrahi vel 
dari pro sacerdotum arbitrio; neque se posse defendere ab aerugine, 
tinea, pulvere neque a latronibus (6,1-15). Idola nihil valere et effi- 
cere inde quoque elucet, quia oculi eorum pulvere pleni sunt, quia 
indigent sacerdotibus tamquam custodibus, quia sunt sine ullo sensu 
trabis instar, quia ab animalibus roduntur, quia sordescunt neque se 
movere, neque surgere possunt si ceciderint (6,16-96). Quam vana 
sint patet quoque ex modo quo ab ipsis suis cultoribus coluntur; 
nam a sacerdotibus et mulieribus impuris sacrificia eorum et ratio 
cultus maximo contemptu tractantur; idola ipsa nihil dare, neque 
iniurias sibi illatas vindicare possunt neque quemquam iuvare; 
coluntur autem spurcitiis (6,27-45). Conficiuntur idola et totam quod 
sunt debent artificibus, qui ipsi sunt viles et arte sua sibi et posteris 
parant fraudem et opprobrium. Idola quippe ab imminenti periculo 
non se liberare possunt, sed ope sacerdotum absconduntur; neque 
aliquid emolumenti hominibus praestare possunt neque sibi ipsis; 
nam si ab incendio non per sacerdotes salvantur, comburentur ; item 
latrones ea impune spoliant; quare omni alia supellectile illa esse vi- 
liora constat (6,45-58). Astra, fulgura, nubes, ignis multis nomini- 
bus praestantiora sunt quam idola, quae nihil plane edere vel efficere 
queunt ; bestiae quoque diis meliores sunt; idola tam parum timenda 
sunt quam avium formido in horto, quam ramus cui aves insident; 
similia sunf cadaveribus; putrescunt et corrumpuntur. Unde qui 
abesse voluerit ab opprobrio, caveat a simulacris (6,59-72). 

Epistola haec ratiociniis suis e rebus obviis petitis valde apta est 
quae plebi rudi ad oculum demonstret quam ridiculum sit deos colere 
e vili materia factos. Quare eam conclusionem : non sunt ergo dii; ne 
timeatis eos, frequenter repetit et inculcat v. 15. 135. 22. 28. 39. 46. 

$9. 51. 55. 63. 64. 68. 71, eo scil. modo quo qui verba facit ad vul- 
gus post unumquodque fere argumentum explicite efferre solet quo 
tendat vis orationis et quid mentibus omnium alte velit inhaerere. 
Ex hac ratione populari quoque effectum esse videtur, ut argumenta 
sine certo ordine ac nexu proponantur, immo eadem aliquoties repe- 
tantur. — Epistolam in quattuor partes A/5. dividit : in prima ex ma- 
teria idolorum ostendi infirmitatem; in altera ex turpitudine cultus; 
in tertia ex inutilitate culturae; in quarta per hoc quod ab omni vir- 
tute deficiant. Fontes ac sedes argumentorum ad quattuor capita re- 
vocari Sanct. censet : « primum quia a se nihil habent amplius quam 
ligna quae caeduntur e silvis, aut saxa quae effodiuntur e montibus; 
nam reliqua acceperunt vel ab hominum insana liberalitate vel ab 
accurata artificum industria ; tum quia nihil opis afferre possunt homi- 
nibus, cum neque se ipsos possint aut à latronum manibus aut ab in- 
cendio aut ab alio quovis infortunio liberare; deinde quia sacrificiis 
coluntur obscoenis et meretriciis donariis exornantur; unde ad extre- 
mum concludit solem et lunam, immo et bestias esse longe illis prae- 
ferenda, cum et ipsa aliquid habeant speciosum et utile, a diis 
autem illis nihil sperari possit a natura pulchrum neque humanis usi- 
bus opportunum. Haec summa est brevisque complexio eorum quae in 
hac epistola late digesta sunt ». 


a) Idola esse plane impotentia 68, 1-15. 


« Exemplar epistolae quam misit leremias ad abducendos captivos 
in. Babyloniam a. rege Babylontorum , ut annuntiaret illis secundum 
quod praeceptum est illi a. Deo » ; — &vrtyoxyoov , exemplar accurate 
ac fideliter descriptum; epistola iis destinabatur qui proxime abdu- 
cendi erant a rege Babylonis in Babyloniam. Pro iis specialem curam 
habere eosque contra pericula praemunire vates a Deo iussus erat. 
Admirari licet Dei de populo suo sollicitudinem quam non imminuit 
quamvis eum pro infidelitate et foedere violato in exsilium eiicere de- 
beat. 

In brevi prooemio v. 1. 2 ratio exsilii eiusque duratio proponitur 
v. 1 « Propter peccata quae peccastis ante Deum. abducemini zn Ba- 
byloniam captivi a Nabuchodonosor rege Babyloniorum ;,v. 9 ingressi 
itaque i Babylonem eritis ibi annis plurimis et temporibus longis 
usque ad generationes septem ; post hoc autem educam vos inde cum 
pace »; — totus liber Ieremiae testimonio est propter peccata eos esse 
eiectos e terra foederis. Et quia diuturnum futurum erat exsilium, illos 
mature ad eius incommoda ferenda communit (Sanct.). De tempore 

dominationis Chaldaeorum iam dixit 25,11 : et servient omnes gentes 
istae regi Babylonis 70 annis; quare éeq y:veov éx t idem spatium 
temporis designare debet. Hebr. enim ^i* certum ac definitum annorum 
numerum non significat, sed magis accedit ad notionem periodi, quae 
quanta sit ex aliis quae aliunde noscuntur determinari debet. Ita Gen. 
15,16 quid sit generatione quarta revertentur huc, explicatum habes 
in v. 13 : subiicient eos servituti et affligent quadringentis annis; et 
similiter lob 42,16 : vixit centum quadraginta annis et vidit filios 
suos etc. ; unde haud improbabiliter inferes etiam hoc loco generatio- 
nes septem definiri ac circumscribi ex iis quae iam nota sint de exsilii 
duratione. Perperam censet Fr. auctorem epistolae longiorem exsilii 
durationem voluisse indicare ; at certissime non scripsisset falsarius qui 
sub persona leremiae hanc emisisset epistolam id quod contrarium 
esset oraculo Ieremiae. De qua re vide Cornely, Introd. lI 2 p. 513. 


Variae initae sunt viae ad enodandam difficultatem quae in septem gene- 
rationibus latet. Omitto quae Sanct. Maiv. Lap. afferunt ut probent vyeveav 
significasse quandoque apud veteres spatium septem annorum vel etiam 
decem. Vocis notionem esse indeterminatam et de qualibet periodo usur- 
pari posse alii censent (Maid. R. Kaulen, Einleitung, Cornely l. c.). Men- 
tione digna videtur sententia Lans. qua id explicatur ad quod generatim 
animum non advertunt, cur scil. dicatur usque ad ; « in Scriptura quidem 
generatio, quando numerus certus apponitur, communiter sumitur pro 
genitis seu posteris, sicut tertia, quarta, quinta significat tertium, quar- 
tum, quintum a primo auctore istius familiae de qua agitur; quare hic 
censeo prophetam praedicere captivitatem solvendam cum septimus succes- 
sive seu trinepos genitus fuerit. Sic explico : prima generatio refert tilios 
eorum quibus haec praedicebat, secunda horum filios, tertia nepotes, 
quarta abnepotes, quinta atnepotes, sexta disnepotes, septima trinepotes, 
quandoquidem hac ratione generationes septem enumerentur et quidem 
distincte et secundum phrasin Scripturae nec ullum incommodum oriatur 
si dicatur spatio 70 annorum septem generationes successive prodiisse. 
Quid enim vetat asserere primo anno captivitatis genitos fuisse nepotes seu 
inchoari tertiam generationem? anno decimo octavo abnepotes seu quartam 
generationem, anno 36. alnepotes seu quintam generationem , anno 50. 
disnepotes seu sextam generationem, denique anno 70. trinepotes septi- 
mam generationem? In hanc sententiam etsi novam valde propendeo , quia 
in aliis variae occurrunt difficultates, hic nulla mihi occurrit ». Weite (Ein- 
leitung) librarii vel interpretis errorem admittendum esse censet qui scil. 
pro 3 (3) legerit vel scripserit » (7) ; Houbigantius graecum librarium errc- 
ris accusat quippe qui vyeveov scripserit pro ézxa9wv. Ol. generationem hic 
numerari ad annos decem adnotat. 


Ut praemunirentur contra idololatriam eo magis necesse erat, quia 

quantum ad eam proni essent iam in patria satis superque osten- 
derant et quia clade a Babyloniis inflicta novum exsistebat peri- 
culum. Medii enim inter idololatras habitare cogebantur, cernebant 
pompam cultus idololatrici, exempla regis, principum, hominum 
ordinum omnium; cernebant prosperitatem Babyloniorum, opes, 
victorias, quas illi diis suis acceptas referebant; se autem victos, cap- 
tivos, miseros cernebant; neque dubium esse poterit quin illis a Ba- 
byloniis illud iterum iterumque obiiceretur quod animis gentilium 
altissime insidebat : ecce dii nostri vicerunt deum vestrum ; dii nostri 
nobis bona cuncta tribuunt; vestrum autem deum spoliarunt (vide 
quae notavi ad Is. 10,10. Am. 1,15. Mich. 7,10. Nah. 1,14. Hab. 1,16). 
In inscriptionibus cuneatis victorias diis referri acceptas deosque 
laudari qui hostes prostraverint plurimis exem plis constat. Quare ne 
istis periculis rationibusque seducerentur, muniendi erant et edo- 
cendi quid ibi essent visuri, ne rerum novitate et pravitate percelle- 
rentur; tela enim praevisa minus nocent. Unde v. 3 « nunc autem 
videbitis in Babylonia deos aureos et argenteos et lapideos et ligneos 
in humeris portari ostentantes metum gentibus , v. & videte ergo ne et 
vos similes efficiamtni factis alienis et metuatis et metus vos captat zn 
?psis »! — monumento quodam in Nimrud invento sollemnis cerni- 
tur supplicatio, in qua quattuor statuae deorum et dearum humeris 
sacerdotum vel militum portantur; videtur ibi Bel idolum securim 
manu tenens altera, altera fulgur (cf. v. 15); Istar sedet in throno etc. ; 
vide V?igourouz , la Bible et les déc. mod. 3 ed. IV p. 308. Deos aureos. 
argenteos intellige de statuis quae obducebantur laminis aureis et ar- 
genteis; aurum multum impensum fuisse ad statuas deorum exor- 
nandas, quae quandoque 40 vel 60 cubita altae fuerunt, legere po- 
teris apud Brunengo, YImpero di Babilonia e di Ninive II p. 330. 
Idola haec gentibus ostentant 1. e. incutiunt sacram quandam reli- 
gionem , reverentiam, metum (Ma/d. Lap.); quare monentur in v. & 
graece : cavete igitur ne vos quoque assimilati alienigenis assimile- 
mini et metus vos apprehendat propter illa, cum videatis turbas a 
fronte et a tergo adorantes ea. Ceterum vide Is. 46,1. ler. 10,5. 
Dan. 3,1 seq. 

Quomodo se armare debeant contra vanam illam deorum pompam 
et ostentationem, vates docet v. 5 « visa ttaque turba de retro et ab 
ante adorantes dicite in cordibus vestris : te oportet adorart Domine! 


1. In inscriptione ex tempore Assurbanipal narratur de fraude alicuius magistratus qui 
decem talenta sibi clam surripuit ex auro quod a rege ad statuam dei conficiendam datum 
erat; Brunengo l. c. 


Ban. 6, 5-8 505 


v. 6 angelus enim meus vobiscum est; ipse autem. exquiram animas 
vestras »; — ut modo notavi, in graeco tonvzac OG 0v... TpoGxuvoUvtaS 
a4 refertur ad antecedentia ; dein pergitur cizare 9s... 5 in vul. di- 
cite adorantes; « mente et cogitatione, si ore dicere non audetis » 
(Mald.). In textu latino adorantes non potest referri nisi ad ludaeos; 
aliud in graeco ; quare Lans. existimat in vi/g. scribendum esse esa 
turba... adorante. Ceterum idem monet Tertullianum verba referre 
accurate ex graeco : cavete igitur, ne et vos consimiles sitis allophy- 
lis et timore capiamini, dum aspicitis turbas adorantes retro eos et 
ante, sed dicite in animo vestro : te Domine adorare debemus (Scorp. 
8). Aliter iungit S. Cyprianus : in sensu autem tibi debet adorari 
Deus (de orat. dom. 5; M. 4,522). Duae afferuntur rationes, cur Deo 
suo populus constanter adhaereat : uti egredientibus ex Aegypto, ita 
exsulibus quoque adiutor adstat angelus Domini; cf. Ex. 39,34; 33,2; 
quem hic Michaelem intelligi, ex Dan. 10,13. 21 et 12,1 rite con- 
cludunt (cf. Lap. Men. Tir. Calm. R. Loch, Troch.). Altera ratio est, 
ne aliter agentes vindictam Dei incurrant; animas exquirere, hebr. 
v3 Ur2 significat vitae alicuius insidiari; cf. Ex. 4,19. 1 Sam. 20,1; 
22,23; 23,15 etc. ; unde hoc quoque loco explica : nisi mihi hono- 
rem debitum praestiteritis, vita vestra poenam luetis. Alii explicant 
locutionem ex Prov. 29,10; vitam vestram defendam, vindex ero ve- 
ster , si quis vos iniuria affecerit (Maid. Lap. Men. T?r. R. Troch.); at 
quaerere animam alicuius, uti quoque ex leremia manifestum est 
(11,91; 19,7. 9; 22,95; 354,20. 21; 38,16; 14,30; 46,96) sensu priore 
usurpatur, quem cur hoc loco deseras nulla reperitur ratio; e contra 
additis minis de supplicio extremo admonitio efficaciter fulcitur. 

Cur idola nullo modo veneranda sint vel timenda, exponitur v. 7 
« nam lingua tpsorum polita a fabro , ipsa etiam inaurata et inargen- 
tata, falsa sunt et non possunt loqui » ; — i. e. habent quidem linguam; 
verum ea sculpta est ab artifice; ipsa per homines auro et argento 
sunt exornata ; unde tota ex fraude et mendacio sunt composita; cf. 
Ps. 113,5 os habent et non loquentur. Ipsi porro cultores ostendunt 
idola esse contemptui habenda; nam ex una parte illa exornant quasi 
essent meretrices ornatus appetentissimae, ex altera parte pro arbitrio 
illis demunt ornamenta ea in suos usus convertentes vel iterum deos 
ornant rebus turpi meretricio acquisitis v. 8 « e£ sicut virgini amanti 
ornamenta , tta accepto auro fabricati sunt, v. 9 coronas certe aureas 
habent super capita sua du illorum, unde subtrahunt sacerdotes ab 
eis aurum et argentum et erogant. illud in. semetipsos; v. 10 dant 
autem et ez ipso prostitutis et meretrices ornant , et iterum cum rece- 
perint illud a. meretricibus, ornant deos suos »; — graecum verte : 

el sicut virgini ornatum amanti, accipientes aurum coronas faciunt 
pro capitibus deorum suorum; i. e. deos suos censu et ordine habent 
puellarum procacium quae cultu exquisito procorum animos ad se 
allicere student ; unde quam vilem de iis existimationem gerant pa- 
tet; cundem contemptum iterum alio modo manifestant v. 9 graece : 
quandoque autem sacerdotes ab suis ipsorum diis auferunt aurum et 
argentum et in seipsos illud erogant; immo quod multo turpius est v. 
10 ab iis ornamenta sumunt eaque conferunt in meretrices in lupa- 
nari constitutas ; scil. iri 7o) evéyov;. Altera pars.v. 10 in graeco ita : 
ornant eos (deos) ut homines vestimentis, deos argenteos et deos 
aureos et ligneos. In vu/g. maior exprimitur indignitas, ornamenta 
scil. a diis ad meretrices, iterumque a meretricibus ad deos honoran- 
dos transferri. Firmicus Maternus verba refert secundum textum 
graecum : ornabuntque illos ut homines vestimentis, deos argenteos et 
aureos et ligneos (de error. prof. relig. cap. 29; M. 12,1055). Graecum 
cTéyo; (vel 7éyoz in. cod. alex. 23.26. al.) in graecitate posteriore lu- 
panar dicit, quo sensu etiam h. l. accipiatur oportet; iam ad Num. 
25,8 hebr. ?2p Aquila verlit réyoz, Symmachus mopvetov, vulg. lupa- 
nar. Alii minus ad usum vocis accommodate explicant de meretri- 
cibus domesticis quas eodem secum tecto habeant (Mad. Calm.) ; at 
bene iam O/. evéyog Xéyet «5 Topveiov. | 
Verum qui ita ornantur, se minime ab animalculis vel sordibus 
tueri possunt; unde quantopere sint contemnendi dii infertur v. 11 
« Àà autem. non liberantur ab aerugine et tinea; v. 12 opertis autem 
illis veste purpurea exterqunt faciem tpsorum propter pulverem domus 
qui est plurimus tnter eos »; — ne a ferrugine quidem neque a mi- 
nima bestiola sese defendere possunt; quamvis vestibus purpureis 
tamquam reges operti sint, tamen adeo sunt impotentes, ut ne pulve- 
rem quidem qui ex templo in eorum facies ascendit abstergere pos- 
sint, quo multum oppleti sunt; graece : qui est mAeíev ix «070i plu- 
rimus in ipsis. Manibus quidem sceptrum gerunt et gladium; at ne a 
latronibus quidem se defendere possunt v. 13 « sceptrum autem habet 
wt homo, sicut ?udex regionis, qui àn se peccantem non interficit; 
v. 1^ habet etiam in manu gladium et securim , se autem de bello et 
a lutronzbus non liberat ; unde vobis notum sit quia non sunt dti; v. 15 
non ergo timueritis eos! sicut entm vas hominis confractum inutile ef- 
ficttur, tales sunt et dit illorum » ; — insigne gerunt imperii; at ne- 
minem in se peccantem punire possunt; gerunt gladium et securim !, 


(1) Nolat Lenormant, Les premieres civilisations II p. 172 : « Ce type de representation, 

quasi terrorem incutere vellent; at non valent se ipsos tutari con- 
tra bellum i. e. contra eos qui bellum iis inferunt, eos infestant ho- 
stium instar, neque contra latrones; ergo plane ridiculi sunt, cum 
tamquam potentissimi vitae mortisque arbitri exhibeantur et omni 
homine sint imbecilliores. Unde patet quam immerito iis nomen nu- 
minis potentissimi indatur. Neque enim alio in ordine habendi sunt 
quam vas hominis, vas ad usus humanos destinatum quod confractum 
sit et plane ad nihil utile. « Cum rem omnino vilem et inutilem ex- 
plicare volunt Hebraei, illam proverbiali specie vas appellant con- 
fractum » (Sanct.); cf. Ps. 30,13 factus sum tamquam vas perditum ; 
ler. 22,98; 48,38. Is. 45,9. 


b) Esse deos truncos inertes 6, 168-26. 


Sedent quidem ac si maiestate praediti essent in templo; at ne pul- 
verem quidem a se arcere valent v. 16 « Constitutts ?llis in domo, 
oculi eorum pleni sunt pulvere a pedibus introeuntium »; — domum 
explica cum 4/5. Sanct. de templo, uti v. 20. 54, non de domo pri- . 
vata (Lans.), cum ubique sermo fiat de publico deorum cultu, non de 
penatibus vel laribus. En, ipsi cultores idolorum qui templa frequen- 
tant nihil aliud efficiunt, nisi ut pulvere excitato oculos deorum op- 
pleant et conspurcent! Sedula autem cura includuntur in templis, 
sicuti scelerati omni cautela carceribus includuntur; idque necesse est 
fiat ne praedae sint latronibus v. 17 « et szcut alicui qui regem offen- 
dit circumseptae sunt ianuae, aut sicut ad sepulcrum adductum mor- 
tuum, «ta tutantur sacerdotes ostia clausuris et seris, ne a latronibus 
exspoltentur »; — qui laesae maiestatis reus est, ei omnes exitus e 
carcere sedulo occluduntur; qui sepulti sunt, pariter custodiuntur, 
ne pretiosis vestibus et ornamentis spolientur ; eodem modo deos opor- 
tet tutari. In graeco una est comparatio : et sicut ei qui in regem 
peccavit, veluti homini in mortem acto, circumsepta sunt atria (Ma/d. 
Vat. Lap. Men. Calm.), ita sacerdotes templa eorum ostiis et clau- 
stris et vectibus muniunt, ne a latronibus exspolientur. 

Porro quid prodest deos honorare? v. 18 « /ucernas accendunt illis 
ct quidem multas, ex quibus nullam videre possunt; sunt autem sicut 
trabes in domo » ; — graece : lucernas accendunt etiam plures quam 
pro se ipsis. Et quam vere trabibus comparentur, ex eo elucet, quia 
ab animaleulis corroduntur, fumo nigrescunt, hirundines, noctuae etc. 


oi Mardouk tient un sceptre court à la main, est fréquent sur les cylindres; on représente 
aussi Mardouk tenant à la inain un glaive ou harpé ». 

illis insident; v. 19 « corda vero eorum dicunt elingere serpentes qui 
de terra sunt, dum comedunt eos et vestimentum ipsorum , et non sen- 
(aunt; v. 20 nigrae fiunt facies eorum fumo qui tn domo fit; v. 21 su- 
pra corpus eorum et supra caput eorum volant noctuae et hirundines 
et aves etiam similiter et cattae »; — graecum verte : corda eorum 
dicunt elingi (lingendo absumi, devorari); si vermes e terra eos et 
vestimenta eorum corrodunt, non sentiunt. Corda appellat interiora 
statuarum ; medulla ligni ex qua dolata sunt idola a tineis seu ver- 
mibus corroditur (Sanct. Mald. Lap. Troch.); sed dum ipsi dii et ve- 
stes eorum vermibus in praedam cedunt, nihil sentiunt; eodem modo 
tr&bes a tineis et formicis corroduntur; pariter cum trabibus fumo 
nigrescunt et avibus immundis et felibus sedem praebent et habita- 
culum, quae corpus eorum et caput sordibus foedare minime veren- 
tur. Proinde sine ullo sunt sensu, stipites solum et trunci; v. 29 « wnde 
sciatis quia non sunt dài; ne ergo timueritis eos »! — cf. v. 15, 15. 

Porro dii ne illum quidem splendorem quem arte et industria ho- 
minum acceperunt conservare possunt v. 23 « aurum ettam quod ha- 
bent ad speciem est ; nisi aliquis exterserit aeruginem, non fulgebunt, 
neque enim dum conflarentur sentiebant »; — graecum ita melius 
vertes : auro quo circumdantur ad pulchritudinem, nisi quis aerugi- 
nem absterserit, non fulgebunt; c5 yàp y puctov... o9 wn evo, ex- 
plica : quod attinet ad aurum, non splendescent; neque enim opus 
est ex indole linguae graecae cum R. anacoluthon statuere, cum accu- 
sativus in locutionibus similibus apud Graecos adhiberi soleat. Ne- 
que mirum est eos auri fulgorem non posse sibi conservare quia dum 
fiebant ne sentiebant quidem se fieri et ex metallo conflari. Inde va- 
tes opportunitatem capit simul carpendi stultitiam eorum qui metalla 
pretiosa impendunt , ut idolum iners ac plane inutile conficiant v. 24 
« exomni pretio empta sunt, in quibus spiritus non inest ipsis »; — in 
qutbus... ipsis explica ex hebr. n2... ^v qui hebraismus in codicibus 
graecis h. l. non deprehenditur; « unde coniectura est nostrum in- 
terpretem hebraicum exemplar habuisse » (Maid.) vel ex hebraeo 
transtulisse (Lans. Lap.) ; at potius dicendum in eo exemplari graeco 
quo usus sit scriptum fuisse é&v aórot;. Sensus est : quamvis mortua 
sint et insensibilia, tamen quovis pretio etiam carissimo a suis culto- 
ribus comparantur (Malv. Maid. Lans.); cf. ler. 10,14. Is. 46,6.: qui 
confertis aurum de sacculo et argentum statera ponderatis conducen- 
tes aurificem ut faciat deum. 

Non esse in eis spiritum, vitam, vim ullam demonstratur v. 25 
« sene pedibus ?n humeris portantur ostentantes ignobilitatem suam 
homznibus ; confundantur etiam qui colunt ea; v. 96 propterea si ce- 

ciderint in terram, a. semetipsts non consurgunt; neque si quis eum 
statuerit rectum per semetipsum stabit, sed sicut mortuis munera eo- 
rum tllis apponentur » ; — cf. Is. 46,7. Ier. 10,5 : portata tolleritur quia 
incedere non valent; sunt sine pedibus, quia pedes habent et non 
ambulabunt (Ps. 113,7) « proprium gressum non habentes » (A/5.); 
unde cum indigeant humeris aliorum, ut moveri possint, omnibus 
manifestam reddunt suam ignominiam. Ipsi quoque cultores eorum 
&icyóvovvat de tanta eorum vilitate merito afficiuntur pudore; 2ix 
T6... Quia si ceciderint a semetipsis non valent surgere etc.; cf. Is. 
40,20 : artifex sapiens quaerit quomodo statuat simulacrum quod non 
moveatur et 41,7 : confortavit eum clavis, ut non moveretur; ler. 
10,5 : clavis et malleis compegit, ut non dissolvatur. Et munera illis 
et sacrificia offerre aeque inutile est et stultum ac si mortuo propo- 
neres dapes et edulia; vide Dan. 14,2. 


c) Despici deos a suis cultoribus 6, 27-44. 


Munera et sacrificia diis oblata sacerdotes in suos usus convertunt 
diisque malo rerum illarum usu contumeliam inferunt quam dii a se 
avertere nequeunt; quod aliud est vilitatis eorum documentum; v. 27 
« Hostias illorum vendunt sacerdotes ipsorum et abutuntur; similiter 
et mulieres eorum decerpentes, neque infirmo, neque mendicanti ali- 
quid impertiunt ; v. 98 de sacrificiis eorum fetae et menstruatae con- 
tingunt ; scientes taque ez his quia non sunt dit, ne timeatis eos »! — 
vide Dan. 15,12. 14.20; et quae non statim consumunt, ea mulieres 
sale condita asservant; ita ex graeco: similiter et mulieres de ipsis 
(hostiis) partem sale condiunt ca9tysóovcat neque ulli pauperi et in- 
firmo quidquam largiuntur (sim. Ma/d. Lans. Malv. Lap. Calm .). 
Ex lege mosaica peregrinus ac pupillus et vidua, servus et ancilla 
suas habebant partes in sollemnitatibus (Deut. 15,29; 16,11. 15) et 
pauperibus singulari ratione provideri voluit Deus (Ex. 293,11. Lev. 

19,10; 23,22. Deut. 15,11; 24,19. 20; 26,19 etc.); quarea ludaeis 
ille modus agendi sacerdotum eorumque uxorum avaritia et inhuma- 
nitas quam maxime reprehensibilis existimabatur. Eadem lege mo- 
saica menstruae feminae et puerperae censebantur immundae ac pro- 
hibebantur tangere rem sacram; ita Lev. 12,& de puerpera : omne 
sanctum non tanget nec ingredietur in sanctuarium; Lev. 15,19 seq. 
de menstruis. Id autem, ut Ma/d. observat, non ideo idololatris obii- 
citur quod illi eas caerimonias deberent observare quae solis Iudaeis 
traditae fuerant, sed ut ex ipsa cultorum irreverentia ostendat eos non 
esse deos; nam « per se indecens erat personas ita sordidas et pollutas 

sacra contingere, praesertim apud Iudaeos quibus id erat abomina- 
bile » (Lap. sim. Lans. Men. Tir.). Dicitur &roxaÜzuévan, qua voce red- 
ditur ^*1 Lev. 20,18 (mulier in fluxu menstruo, vu/g.) Is. 30,22 (men- 
struata) et nxCU Lev. 15,33 et 12 Lament. 1,18 (polluta menstruis, 


vulg.) Ez. 22,10 ct 36,17; unde de sensu vocis dubium esse nequit; 
Aepo autem. est puerpera; ut Lans. refert explicatur a Hesychio zpoc- 


QXtt6 teroxvia recenter enixa; quare fetam accipe non de muliere 
gravida sed de muliere fetum enixa, qua significatione feta etiam 
apud latinos scriptores adhibetur, ut iam Lans. Sanct. Calm. bene 
adnotant. 

« Tertium adducit mulierum in deos opprobrium, nimirum quod 
non verentur propris manibus quamvis impurissimis sacrificare » 
(Lans.) v. 29 « unde enim vocantur di? quia mulieres apponunt dits 
argenteis et aureis et ligneis »; — interrogatio est indignantis : unde 
tandem eos merito deos appellari discemus ; num forte ex eo quod mu- 
lieres eis sacrificia faciunt? id quod Iudaeis pariter abominabile videri 
debuit. Item sacerdotes ea faciunt in templis idolorum quae sacerdoti- 
bus lege mosaica interdicta erant; unde iis in actionibus et in eo ha- 
bitu ludaei non poterant non videre aliquid turpe et indecens quod in 
deorum contemptum vertatur v. 30 « et £n domibus eorum sacerdotes 
sedent habentes tunicas scissas et capita. et barbam rasam quorum ca- 
pita nuda sunt, v. 34 rugtunt autem. clamantes contra deos suos stcut 
2n coena mortui » ; — sacerdotibus lege mosaica interdictum erat ca- 
pita nudare et vestimenta scindere Lev. 10,6, item caput radere et 
barbam Lev. 19,27; 21,5. Neque orationes fundunt, sed rugiunt et 
vociferantur et clamant, sicut aliqui clamare solent in silicerniis et 
parentalibus; cf. quos clamores sustulerint prophetae Baal 3 Reg. 18, 
28. In graeco v. 30 Otgpeóouctw id quod proprie significant : curru 
(bigis) vehuntur: at certe h. l. vox explicanda est a 9tgpoc : locus in 
curru ubi auriga et pugnator sedebant, igitur sella, sedes; atque 
Syrus et vtlg. praebent sedent; cod. alex. 9vxgüeigoveww , unde in. ver- 
sione arabica : corruptelis indulgent, id quod tamen h. 1. a contextu 
alienum est. 

Porro dii sicut trunci et lapides nihil ignominiae a se arcere pos- 
sunt neque cuiquam quidquam boni praestare neque sui contempto- 
rem punire v. 32 « vestünenta eorum auferunt sacerdotes et vestiunt 
wrores suas et filios suos; v. 33 neque si quid malt patiuntur ab ali- 
quo neque si quid bon poterunt retribuere , neque regem constituere 
possunt neque auferre; v. 3*8. semiliter neque dare. divitias possunt 
neque malum vetribuere ; st quis illis votum vovertt et non reddiderit, 

neque hoc requirunt; v. 35 hominem a morte non liberant neque infir- 
mum a potenttori eriptunt ; v. 36 hominem caecum ad visum non re- 
stituunt, de necessitate homznem non. liberabunt; v. 31 viduae non 
miserebuntur neque orphanis benefacient » ; — de Deo dicitur : Do- 
minus mortificat et vivificat, deducit ad inferos et reducit; Dominus 
pauperem facit et ditat; suscitat de pulvere egenum (1 Reg. 2,6-8); 
balteum regum dissolvit et praecingit fune renes eorum (Iob 12,18); 
ego feci terram et dedi eam ei qui placuit in oculis meis (Ier. 27,5); 
mea est ultio et ego retribuam (Deut, 32,35) etc. ; unde vates a con- 
trario ludaeis qui haec divina praeconia norunt ostendit nihil efficere 
posse deos. [n v. 3*4 graece : similiter neque divitias neque y «Axov 
possunt dare; y4Axov aes explica de pecunia (Marc. 12,41) vel potius 
de minimo quodam nummo aeneo, quia ne talem quidem dare pos- 
sunt dii, id quod contemptus causa additur. Hequizrere accipe notione 
ulciscendi, puniendi; videat Dominus et requirat (2 Par. 25,92. Ps. 
9,33. Maid.). At Dominus de voto praeceperat : cum votum voveris 
Domino Deo tuo, non tardabis reddere, quia requiret illud Dominus 
Deus tuus; et si moratus fueris, reputabitur tibi in peccatum (Deut. 
93,21). "N 
Cum nihil faciant neque boni neque mali (cf. Is. 41,93), v. 38 
« lapidibus de monte similes sunt dii illorum lignei et lapidei et aurei 
et argentei; qui autem colunt ea confundentur ; v. 39 quomodo ergo 
aestimandum est aut dicendum illos esse deos »? — cf. Is. 41,95; ^45, 
11. ler. 10,14. Membrum quod in v«/7. ad sequentia trahitur, melius 
hic iam adnectitur : quomodo dici debet eos esse deos, quoniam ipsi 
Chaldaei deos suos despiciunt? quomodo despiciant, modo ostensum 
est v. 30 seq. et declaratur alio exemplo in v. 40 « adAuc enzm ipsis 
Chaldaeis non honorantibus ea; qui cum audterint mutum non posse 
loqui, offerunt illud ad Bel postulantes ab eo loqui ; v. 44 quast pos- 
sint sentire qui non habent motum et ipsi cum intellexerint relinquent 
ea; sensum enim non habent ipsi dài illorum » ; — graece : si vident 
mutum qui non loqui possit mposeveyxzp.evot. 70v BAov xzto3ot govzcoat , 
afferunt Belum et rogant ut loquatur (mutus ille), quasi possit ipse 
(Bel) sentire. Ita communiter vertunt (Malv. I1 HR. Fr.); at verba quo- 
que iungi possunt eo modo quo cw/g. habet : adducunt (mutum) et 
rogant Belum ut loquatur mutus. In vig. legi oportere offerunt zllum 
scil. mutum, bene notant Ma/d. Lans. ; et cum intellexerint sua idola 
esse sine ulla potentia, ea relinquunt vel ea missa faciunt (Lap.) vel 
e contemnunt (Maid. Calm. Troch.). Aliter in graeco : nec possunt 
ipsi quamvis hoc intellexerint (deos scil. esse sine ullo sensu) ea re- 
linquere; sensum enim (vel intelligentiam) non habent i. e. « ipsi. 

Ut» 


idololatrae adeo sunt dementati et excaecati, ut cum intelligant ido- 
lorum mutorum vanitatem et stoliditatem, ea tamen ex inveterata 
prava consuetudine relinquere non possint » (Lap. sim. Maid. Lans. 
Calim.). Quem sensum ut in vulg. quoque habeamus, Lans. vult ibi 
legi per interrogationem : et ipsi cum intellexerint (num) relinquent 
ea? minime scil.; textus graecus minus est impeditus, quamvis etiam 
ipse sit obscurior. Sensus generatim esse videtur : quamvis nunquam 
experti sint ullam idolorum potentiam vel ullum beneficium, tamen 
prosua mentium obcaecatione idolis caece adhaerent omni rationis 
sanae sensu conculcato. Idque uno illo exemplo declaratur quod Bel 
frustra pro muto imploratur. De Bel vide ad Is. 46,1; apud Assyrios 
et Babylonios vocatur Bilu, quem variis titulis exornant eum appel- 
lantes sublimem, patrem deorum, creatorem, dominum terrarum ; 
praeter eum etiam Bel iuniorem venerabantur qui idem est ac Mar- 
duk (Merodach), deus stellae Iovis (cf. ScArader, Keilinschriften u. 
A. T. 9 ed. p. 1715). 

Explicuit vates quomodo deum Bel exponant ignominiae petentes 
ab eo quod nequit praestare. lam sequitur, quomodo uxorem eius, 
deam Bilit (Mylitta, Schrader l. c. p. 176) cultu turpissimo mulieres 
venerentur v. 42 « mulieres autem ctrcumdatae funibus zn vits se— 
dent succendentes ossa olivarum , v. &3 cum autem aliqua. ez ipsis 
atiracta ab aliquo transeunte dormierit cum eo, proximae suae. ex- 
probrat quod ea. non sit digna habita sicut ipsa, neque funis etus 
diruptus sit »; — id tangitur quod Herodotus quoque tamquam «6v 
oic wasov Gv vop.ov traducit (1,199), lege statuta unamquamque femi- 
nam debere semel in vita se in honorem deae prostituere ; illas sedere 
cum coronis in capite in loco deae sacro, donec aliquis ex peregrinis 
ad scelus invitet; de qua re ScAo/z, Goetzendienst p. 253; Vrgouroux 
l. c. p. 157. Obscurum est quae notio h. l. insit voci oyotvíx, funes 
vertit vg. ; Ol. quidem quem multi sequuntur intelligit repv,opaca , 
subligacula; unde funem dirumpere in v. 43 esset idem quod zonam 
solvere; at valide obstat quod cyotvtiov ea. significatione nunquam ad- 
hibetur. Retinenda erat nativa vocis significatio; id quod eo facilius 
fieri poterit quia quod Herodotus dicit créoavov xpi ^1jot xtox ot £you- 
sxt Üóyvyyog! moXXai Yovat«eg funiculum capiti circumvolutum per 
modum coronae aperte describit. Tali igitur vinculo vel diademate 
capiti circeumligato sese profitebantur adhuc alligatas legi illi vel se 


(1^ « Einen Kranz aus Stricken als Symbol der Gebundenheit und des Dienstes den sie 
der Goettin schulden »; Stein , Herodot erklaert ; Berlin 1883. 

ligatas deae et obligatas ad cultum illum turpissimum. Re vero per- 


aeta funiculus ille rumpebatur. Dum autem sedent exspectantes, 
adolent furfura (ita ex graeco) « Veneri fortasse vel alteri numini 
quod lenociniis praesit » (O/.); considerabatur eiusmodi suffimentum 
tamquam philtrum habens vim magicam ad amorem excitandum; 
ita explicant Sanct. Lap. Lans. qui locum quoque ex Theocrito affert 
ad eam rem demonstrandam ; eodem modo Cam. et recentiores R. Fr. 
Quod vu/g. habet ossa olivarum, inde explicatur quod xtzvg« furfura, 
mvzupíoec olivae tritae (olivarum nuclei?) sunt. Quanta procacitate et 
impudentia mulieres sese dedant sceleri, describitur v. 43 : quae 
primo invitatur ad flagitium, de ea re gloriatur et alteri exprobrat 
quod ipsa non sit digna habita. Ergo ex rei turpitudine et ignominia 
cultus abominabilis concludant quanto contemptu dii sint digni. 
Demum proponit quid ex antecedentibus necessario inferri debeat 
v. M « omnia autem quae illis fiunt falsa sunt; quomodo aestimandum 
aut dicendum est illos esse deos »? — cà "evopevz iv abroic i. e. ipsa 
idola et totus eorum cultus mendaciis et fraudibus continentur 
hominesque in errores maxime perniciosos inducunt; cf. v. 7. 15. 


Ier. 10, 15. 


d) Ab hominibus flunt et salvantur idola 6, 45-58. 


Idola ortum suum debent artificibus et talia formantur et sunt 
qualia illi volunt v. 45 « A fabris autem et ab aurificibus facta sunt; 
nihil altud erunt nisi d quod volunt esse sacerdotes » ; — sacerdotes 
scil. formam dei et insignia determinant; unde deus talis exsistit qua- 
lem vult sacerdos; graece vex vivat artifices formam dei determinant 
et qui sunt ipsi illi fabricatores deorum? v. 46 « artifices etium ipsi 
qui ea faciunt non. sunt multi temporis; numquid ergo possunt ea 
quae fabricata sunt ab ipsis esse dii »? — ostendit idolorum vanitatem 
ab artificibus (A4/5.); hi sunt homines infirmi, brevi tempore spiran- 
tes, quomodo ergo deos condere possunt qui immortales et aetern. 
esse debent? Similiter Is. 44,14-90. ler. 10,9. Unde fabricatores deo- 
rum nihil aliud nisi fraudem et opprobrium hominibus relinquunt 
v. VI « reliquerunt autem falsa et opprobrium postea. futuris », — 
i. e. posteris; cf. ler. 10,1^4. 15. Quam falso existimentur dii, osten- 
ditur eo quod solum ab hominibus periculo eripi possunt; v. 48 
« nam cum superveneri illis proelium et mala, cogitant sacerdotes 
apud se ubi se abscondant cum illis; v. A9 quomodo ergo sentiri de- 
beant quoniam dii sunt, qui nec de bello se liberant neque de malis se 
eriptunt »9 — cf. v. 15. 17; melius in graeco et ad arguendum effi- 

DaNiEL. — 33. 

cacius v. &9 : vc oov oUx £cviw ato0écUn; quomodo ergo non manife- 
stum et perspicuum est et manibus palpari potest eos non esse deos 
(Mald. Lans. Men.); vel quomodo fieri potest, ut non statim ab om- 
nibus deprehendatur eos esse plane inanes? Is. 44,18 : obliti sunt ne 
videant oculi eorum et ne intelligant corde suo; cor insipiens adoravit 
illud. . 

Fraus illa et mendacium idololatriae tandem aliquando innotescet 
omnibus; deorum enim interitum gentibus annuntiari iam alias vates 
iussit Ier. 10,11; idem hic quoque enuntiat v. 50 « nam cum stint I1- 
gnea , inaurata et inargentata , sctetur postea quia falsa sunt ab uni- 
versis gentibus et regibus, quae manifesta sunt quia non sunt dài, sed 
opera manuum homznum et nullum Dei opus cum illis; v. 54 unde 
ergo notum est quia non sunt dii , sed opera manuum hominum et 
nullum Dei opus fn ipsis est »? — veritas tandem vincet, mendacium 
superabitur et disparebit; cf. Zach. 13,2. Nullum Dei opus i. e. quod 
proprium sit numinis potentis et benefici est in illis, nihil efficere pos- 
sunt. In v. 51 legi oportebit cum codice alex. aliisque (XII. 33. 48. 
A9. al. Fr.) *ivt o9v o0 Yv67éov cui igitur ignotum esse potest eos non 
esse deos? Frequenter vocantur opera manuum hominum, qua ap- 
pellatione stultitia idololatriae perstringitur aeque breviter atque effi- 
caciter; [s. 9,8. ler. 1,16; 10,9. Os. 15,5. Mich. 5,12. Quo sensu vere 
dici potest eos adorasse deos aureos et ligneos, vide quae adnotavi in 
Comment. Isaiae II p. 163. 

Nullum opus quod Dei proprium sit ab iis edi, exemplis demonstrat 
v. 52 « regem regioni non suscitant neque pluviam hominibus dabunt; 
v. 53 iudicium quoque non discernent neque regiones liberabunt ab 
iniuria , quia nihil possunt sicut corniculae inter medium coeli et ter- 
rae »; — ea affert vates quae a contrario Deo in s. litteris adscribun- 
tur frequenter; ipse enim reges constituit; cf. Gen. 17,6. 16; 49,10. 
1 Reg. 2,10; 15,93. 26; 16,1. 2 Reg. 7,15. 3 Reg. 15,15. Prov. 8, 
5. lob 36,7 : reges in solio collocat in perpetuum; pluviam a Do- 
mino dari, vide Lev. 26,3. Deut. 11,15; 28,12. 1 Reg. 19,17. 3 Reg. 
8,36. ler. 5,25; 10,13 etc. Ius quoque et iudicium administrat et po- 
pulum suum ab hostibus oppressum saepe liberavit, cuius rei testi- 
monia exstant luculenta in libris Iudicum, Regum etc. In v. 53 graece 
legitur &xuvGv unde sibi ipsi non possunt ius procurare, suam tueri 
causam nesciunt; alii tamen codices (alex. XII. 49 etc.) ferunt abtàv, 
atque melius contextui congruit : non agunt tamquam iudices ho- 
minum, eorum lites dirimere nequeunt, uti v. g. Deus iudicavit Core, 
Dathan et Abiron vel Ozam vel Azariam regem aliosque (Ma/d. Lap.). 

In graeco legitur o00& 3 $ócovrat &Q(xnyz, id quod varie explicant : 
non prepulsabunt iniuriam (Ma/d.), non possunt bonum sibi ereptum 
servare (Fr.); at hae explicationes ab usu communi verborum nimium 
recedunt ; facilis est lectio 4Oixoópsvov quam cod. alex. aliique et Sy- 
rus praebent. Forte interpres legit pus (cf. Lev. 6,& LXX 49xnua. 
ler. 22,17) pro p*97 (Deut. 28,99 d9uxosuevoc, item Ps. 102,6; 145,7). 
Non magis iuvare possunt quam corniculae quae exterritae volitant 
inter coelum et terram et praeter clamorem nihil habent (Ma/d.), 
sunt enim, quamvis videantur robustae, imbelles, .infirmae admo- 
dum et imbecilles et cum hostis adest primo pugnae initio cedunt ac 
succumbunt (Tir. Lap.); vel quod Calm. placet, dii rerum humana- 
rum ignarissimi sunt neque quidquam seu bene seu male movere 
queunt, non secus atque cornices in aere errantes. Alii mentionem 
iniiciunt e volatu et crocitatione cornicum auguria esse petita; unde 
comparationem eo inflectunt, ut dii non magis scire dicantur quid 
dicant quam corniculae (Lans. Sanct.). Avem esse immundam O/J. 
monet; proverbialem locutionem de re molesta ac futili quaeque cum 
multa promittat eaque assidue et cum clamore venditet nihil tamen 
praestat, insuper ibi deprehendit Sanct., quibus omnibus comparatio 
in contemptum deorum vertitur atque quam impotes sint declaratur. 

Neque alios neque se ipsos iuvare possunt. Iam declaratur quo ten- 
dat comparatio instituta v. 55 « etenim cum inciderit 1gnis in domum 
deorum ligneorum, argenteorum et aureorum, sacerdotes qutdem ip- 
sorum fugient et liberabuntur; ipsi vero sicut trabes in medio com- 
burentur; v. 55 regi autem etl bello non resistent; quomodo ergo ae- 
stimandum est aut recipiendum quia dii sunt »? — graece dcmep Ooxoi 
Uécot xacvaxavbácovrat, explica sicut Dan. 15,55. 59 mpiozt oe uécov, 
cyicst c& uécov scindat te medium , secet te medium (RH. Fr.), non de 
trabibus quae media in domo sint. Domum intelligi templum patet; 
vide v. 12. 16. 20; v. 55 regi et xoXsuíot; inimicis non resistunt; v. 
56 « non a furibus neque a latronibus se liberabunt dài. lignet et lapi- 
dei et tnaurati et inargentati, quibus hi qui fortiores sunt v. 51 aurum 
el argentum et vestimentum quo operti sunt auferent illis et abibunt, 
nec sibi auxilium ferent , v. 58 itaque melius est esse regem ostentan- 
tem virtutem suam, aut vas in domo utile in quo gloriabitur qui pos- 
sidet illud , vel ostium in domo quod custodit quae in ipsa sunt, quam 
falsi dia »; — cf. v. 18; lapidei in graeco non legitur; graecum in- 
telligi potest vel : quorum aurum... et vestimentum iis cireumpositum 
auferuntfortes, abeunt habentes, vel : in quos hi qui potestatem exercent 
(toy óovvec) auferunt... proinde qui furantur et diis iniuriam inferunt 

diis sunt potentiores. Demum in v. 58 aliis comparationibus ad ocu- 
lum demonstratur quam inutiles sint dii; melius est quodvis vas in 
domo quo uw/ztur (graece) homo, melior porta domus qua ea quae in 
domo sunt revera custodiuntur; satius etiam est esse ligneam colum- 
nam iv B«ceUXe(ot; in palatiis regiis quam falsos deos; quod membrum 
ultimum in graeco legitur. Ad has comparationes prima illa de rege 
ostentante «v3psíxv fortitudinem suam non satis consentanea videtur. 
Fortasse in textu originali ita erat scriptum, ut haec pars ad antece- 
dentia referretur : non sibimetipsis auxilium ferunt, sicut decet re- 
gem, vel sicut rex suam ostendit fortitudinem (R.); cum dii etiam 
appellentur reges, ea comparatio in v. 57 suo loco additur, ut osten- 
datur quam ridiculum sit eos titulis eiusmodi honorare. 


e) Omnium rerum vilissimum esse idolum 86, 59-72. 


« Idola, inquit, neque splendent ut sol et luna, neque activa sunt 
ut ignis et ventus; quodsi haec specie et virtute incomparabiliter illis 
praestantia dii non sunt, quomodo ipsa pro diis habenda sunt »? ita 
Ol. v. 59 « Sol quidem et luna ac sidera cum sint splendida et emissa 
ad utilitates obaudiunt; v. 60. similiter et fulgur. cum apparuert! 
perspicuum est ; idipsum autem et speritus in omni regione spirat; v. 61 
et nubes, quibus cum imperatum fuerit a Dco perambulare universum 
orbem, perficiunt quod imperatum est eis; v. 62 ignis ettam. missus 
desuper ut consumat montes et silvas facit quod praeceptum est ei; 
haec autem neque speciebus neque virtutibus uni eorum similta sunt » ; 
— i. e. astra lucent hominique Deo iubente utilitatem afferunt; etiam 
fulgur iucundum est. visu; ita explica vocem eoor7o; (cf. WaA!, cla- 
vis); fulgur quoque a Deo missum splendore, celeritate, vi animos 
hominum admiratione afficit Deique potentis notionem ingerit ; zdtp- 
sum i. e. similiter venti Deo obsequentes in omni regione spirant et 
nubes eius imperio obsequuntur; ignis quoque se praebet ministrum 
vindici Deo; idola vero neque pulchritudine neque vi et efficacia uni 
ex illis similia sunt. Quare patet conclusio v. 63 « unde neque ezssti- 
mandum est neque dicendum illos esse deos, quando non possunt ne- 
que dudicium tudicare neque quidquam facere hominibus ; v. 68 scien- 
les itaque quia non sunt dit, ne ergo timueritis eos! v. 635 neque enim. 
regibus maledicent neque. benedicent ; v. 66 signa etiam in coelo gen- 
Ubus non ostendunt neque ut sol lucebuntneque tlluminabunt ut luna » ; 
— i. e. non facient reges felices vel infelices (Lap.); reges autem po- 
tius nominat quam alios homines, quia quamvis in omnibus homini- 
bus maxime tamen in regibus gubernandis cernitur Dei providentia ; 

ipse enim confert, conservat, amplificat vel minuit, debilitat, tollit 
regna, ut indicavit supra v. 33. 52 et lob 12,18 et Dan. 4,14 aliisque 
Scripturae locis significatur (Maid.); ad v. 66 vide Ier. 10,2; « dii 
signa in coelo non ostendunt sicut fecit Iosue solem et lunam stare 
per Dei veri invocationem, Isaias solem retrocedere » (4/5.); cf. Ex. 
9.93; 19,16. 1 Reg. 7,10; 19,17. 18. Ps. 96,4. 

Immo idola bestiis quoque sunt inferiora et deteriora multo v. 67 
« bestiae meliores sunt tllis quae possunt fugere sub tectum ac pro- 
desse sibi ; v. 68 nullo itaque modo nobis est manifestum quia. sunt 
dii; propter quod ne timeatis eos » ! — sibi prodesse possunt bestiae, 
dum fugiunt, i. e. se periculo subtrahere possunt, se salvare fuga 
(graece); de diis autem cf. v. 1&4. 26. 38. 59. 55. 56. 57; colligitur 
v. 68 iam omni modo et multiplici consideratione innotuisse quam 
ridicula sint idola. Quare quam inutilia sint, alia comparatione pro- 
ponitur v. 69 « nam sicut in cucumerario formido nihil custodit, ita 
sunt dii tllorum lignei et argentei et inaurati; v. 10 eodem modo et tin 
horto spina alba, supra quam omnis avis sedet; similiter et mortuo 
protecto in tenebris similes sunt. dii illorum lignei et inauratt et tnar- 
gentati » ; — eiusmodi formidini enim aves quoque mox assuefiunt, 
illi insident et ea comedunt propter quae posita erat; quare formido 
illa ab ipsis avibus ludibrio habetur. Huiusmodi terricula aeque in- 
utilia ac ridicula dii sunt; ad summum sicut illa pro brevi tempore 
aves terrent, dii pro opinione superstitiosorum hominum aliquem 
terrorem inanem incutiunt; neque tamen ipsi incutiunt, sed stulta 
hominum superstitio sibi ipsis. Porro dii sunt sicuti rhamnus (graece), 
sicuti frutex, qui nihil sentit, neque aves insidentes seque foedantes 
arcere potest; demum similes sunt cadaveri in locum tenebricosum, 
in sepulcrum proiecto, quod nihil sentit et insuper corruptioni et foe- 
tori obnoxium est. 

Denique sicuti ultima comparatione iam indicatur, eo quoque falsa 
deorum religio aperte demonstratur, quia et vestimenta idolorum et 
ipsa idola putredini et corruptioni subiiciuntur v. 71 « a purpura 
quoque et murice quae supra illos tineant scietis itaque quia non sunt 
dit ; ipsi etiam postremo comeduntur et erunt opprobrium in regione » ; 
— graece &mó v5 Toppópxc xxi Tí; papp.Xpou v; £m aüToUG O't TOU ÉVTG ; 
U.Xpp.xpos explicari debet de panno nitido rutiloque marmoris instar, 
de panno rubro colore tincto vel splendido, uti vocem ex Hesychio 
Lans. explicat et sim. Ma/d. Lap. Calm. ; quae explicatio certe prae- 
ferenda est ei quam Grotius, Troch. sequuntur legentes papydpou, 
margaritae ; sed num margaritae putrescunt?! Vocem /ineant explica 
a tinea; « interpres significare voluit : tineis agentibus corrumpun- 

tur...; videtur igitur loci sensus esse : scietis quoque non esse deos 
(nam ztaque! ut graece non legitur, ita videri possit superfluere) vel 
a vestibus purpura muriceque tinctis quas induuntur et gestant qui- 
bus etsi splendidissime sint ornati non valent tamen eas, etiam dum suo 
corpori sunt impositae, servare integras, quin tineis occupantibus 
marcescant ac putrescant » (Lucas brugensis). Ipsi quoque dii exe- 
duntur, ita ut omnibus sint irrisionis materia; « omnes enim rident, 
cum vident aliquod idolum semiexesum, sine naribus aut sine oculis 
aut sine capite » (Ma/d. sim. Lap. Tir.); unde pro ipsis eorum culto- 
ribus opprobrium enascitur et irrisio. Quare omni ex parte verum esse 
convincitur quod Isaias saepius monet : confundantur confusione 
qui confidunt in sculptili (cf. Is. 1,29; 42,17; 45,11; 45,16. Ier. 
10,14). 

Unde concluditur v. 72 « mel?or est homo tustus qui non habet si- 
mulacra ; nam erit longe ab opprobriis », — est meiosis; « plus enim 
vult intelligi quam dicit; non enim hoc tantum iusti consequentur ut 
opprobriis et tormento mortis careant, sed illud etiam quod maxi- 
mum est, ut Deo summo infinitoque bono fruantur » (Maid.). 


Quo melius perspiciatur vis argumentorum quibus vates stultitiam ido- 
lolatriae demonstrat atque perstringit , utile erit advertere apologetas pri- 
morum saeculorum rei christianae eadem uti argumentatione contra idolo- 
latras. De qua re aliqua iam notavi ad ls. cap. A4. Alia quaedam hic 
adiungam. Et primo quidem eodem modo asserunt ipsa idola lignea, ar- 
gentea... pro diis haberi, adorari , fieri ab artificibus pravis atque pessimis 
moribus corruptis. Ita v. g. Tertullianus : « in metalla damnamur; inde 
censentur dii vestri... sed plane non sentiunt has iniurias et contumelias 
suae fabricationis sicut nec obsequia » (Apologet. 12; M. 1,341. 342). Ar- 
nobius : « quaenam est ratio, ut si omnia haec corpora (aurum, lignum, 
lapides etc.) intacta atque infecta permanseririt , careant vi numinis atque 
auctoritate coelesti; ea formas si accipiant hominum, si auriculas, nasos, 
buccas , labra , oculos, cilia, continuo dii fiant et in ordinem coclitum re- 
ferantur et censum? novitatis aliquid fictio corporibus his addit, ut adiec- 
tione ipsa cogamini aliquid eis credere divinitatis maiestatisque collatum? 
... Itaque immemores atque obliti simulacrorum substantiae atque origi- 
nis quae sit, rationale homines animal et sapientiae munere consiliique 
donatum coctilibus testis succumbitis, aeris laminas adoratis, elephanto- 
rum a dentibus secundas poscitis valetudines, magistratus, imperia, po- 
testates, victorias, acquisitiones, lucra, messes opimas feracissimasque 
vindemias » (adv. gentes 6,15. 16; M. 5,1195 seq.). Similiter de adoratione 
ac confectione deorum loquuntur S. [ustinus, apolog. 4 n. 9; M. 6,340; 


t. Mald. proponit lectionem utique tamquam qua sensus magis reddatur consequens. 

Theophilus, ad Autolyc. 2,2; M. 6,1048; Clemens alex., cohort. ad gentes 
cap. 4; M. 8,441 seq. 

Dein eodem modo inanes esse deos demonstrant ex modo quo fiunt, 
ornantur, custodiuntur, spoliantur a furibus , comburuntur, a bestiis male 
habentur; v. g. Arnobius : « simulacra ista quae vos terrent quaeque tem- 
plis in omnibus prostrati atque humiles adoratis, ossa, lapides, aera sunt, 
argentum, aurum, festa, lignum sumptum ex arbore, aut commixtum 
glutinum gypso, ex ornatibus fortasse meretriciis aut ex muliebri mundo, 
camelinis ex ossibus aut ex indici animalis dente, ex caccabulis , ollulis , ex 
candelabris et lucernis aut ex aliis obscoenioribus vasculis congesta , con- 
flata, in has species ducta sunt atque in formas quas cernitis exierunt... 
ita iste non error est? non, ut proprie dicatur, amentia, deum credere 
quem tute ipse formaris? supplicare tremebundum fabricatae a te rei »? 
l. c. 6,14; M. 5,1195. Et idem 6,20 : « et tamen, o isti, si apertum vobis 
et liquidum est, in signorum visceribus deos vivere atque habitare coelites, 
cur eos sub validissimis clavibus ingentibusque sub claustris, sub repagu- 
lis, pessulis, aliisque huiusmodi rebus custoditis, conservatis atque habe- 
tis inclusos, ac ne forte -fur aliquis aut nocturnus irrepat latro, aedituis 
mille protegitis atque excubitoribus mille ?... si fiditis deos istic esse necab 
signis uspiam simulacrisque discedere, permittite illis curam sui, reserata 
sint semper atque aperta delubra, ac si quid a quopiam temeraria fuerit 
fraude subreptum, vim numinis monstrent ». Dein exemplis demonstrat, 
idola esse spoliata et variis affecta contumeliis plane impune; ita Antiochum 
cyzicenum Iovem aureum quindecim cubitorum ex delubro sustulisse et 
substituisse fucatum ex aere bracteolis ; nec Iovem iniuriam esse persecu- 
tum; Dionysium iuniorem spoliasse Iovem velamine aureo, pro illo subdi- 
disse laneum iocularibus facetiis ludentem, cum esse illud in rigoribus 
algidum, hoc vaporum, onerosum illud in aestatibus diceret, hoc rursus 
sub ardoribus flabile; item Aesculapium spoliatum esse barba amplissima, 
boni ponderis et philosophicae densitatis, cum facinus esset indignum ex 
Apolline procreatum patre levi et glabro simillimoque impuberi ita barba- 
tum filium fingi (1l. c. 24 ; M. 5,1205). Similia refert etiam Lactantius, divin. 
instit. 2,4; M. 6,2713. 

Eodem modo arguunt deos, uti latrones, ita etiam incendii pericula et 
damna minime effugere posse. Arnobius : « cum Capitolium toties edax 
ignis absumeret, Iovemque ipsum capitolinum cum uxore corripuisset et 
filia, ubinam fulminator tempore illo fuit, ut sceleratum illud arceret in- 
cendium et a pestifero casu res suas ac semet et cunctam familiam vindica- 
ret? Ubi Iuno regina, cum inclytum eius fanum sacerdotemque Chrysidem 
eadem vis flammae argiva in civitate deleret? Ubi Serapis aegyptius, cum 
consimili casu iacuit solutus in cinerem cum mysteriis omnibus atque 
Iside? ubi Liber Eleutherius cum Athenis? ubi Diana cum Ephesi? ubi do- 
donaeus Iupiter cum Dodonae? ubi denique Apollo divinus, cum a piratis 
maritimisque praedonibus et spoliatus ita est et incensus, ut ex tot auri 
ponderibus quae infinita congesserant saecula nec unum quidem habuerit 

scripulum quod hirundinibus hospitis!, Varro ut dicit Menippeus, osten- 
deret? Infiniti operis res esset in toto orbe describere quae sint fana con- 
vulsa terrae motibus et tempestatibus, quae incensa ab hostibus, quae ab 
regibus et tyrannis, quae antistites et sacerdotes ipsi suspicione aversa 
nudaverint, quae ad ultimum fures » etc. l. c. 23; M. 5,1208 seq. Atque 
Lactantius : « adorant ergo mortalia ut a mortalibus facta. Frangi enim, 
cremari, perire possunt. Nam ct tectis vetustate labentibus saepe commi- 
nui solent et consumpta incendio dilabuntur in cinerem et plerumque (nisi 
sua illis magnitudo subvenerit aut custodia diligens sepserit) in praedam 
furibus cedunt. Quae igitur insania est ea timere pro quibus aut ruinae aut 
ignes aut furta timeantur? quae vanitas aliquam ab his sperare tutelam 
quae tueri semelipsa non possunt? quae perversitas ad eorum praesidia 
decurrere quae ipsa cum violantur inulta sunt nisi a colentibus vindicen- 
tur »?]1. c. 2,4; M. 6,269. Neque illud Lactantius omisit monere aves insi- 
dere simulacris, nidificare, inquinare l. c. 268. 


1. Recentissime qui edidit Arnobium, Reifferscheid , ita legit : hospitiuin, Varro ut dicit 
set Menippeus (p. 234. Vindobonae 1885). 

